
PROCEMIUM 


I.  Quum  multse  sunt  in  sacris  disciplinis  alise  ex  aliis 
ita  nexse  qusestiones ,  ut  unius  omnes  esse  continuatio  se- 
riesque  videantur ;  tum  heec  potissimum  de  Virtutibus ,  ut 
ajunt,  Infusis  tractatio  ita  est  cum  iis,  quse  superiore  anno 
de  Gratia  Christi  disputavimus ,  apte  colligata ,  ut  eorum 
quasi  fastigium  atque  coronis  haud  incommode  existimari 
possit.  Ibi  enim,  cum  sermo.  nobis  de  actuali  gratia  esset, 
actus  obversabantur  supernaturales,  quorum  infusse  virtutes 
principium  sunt,  unde  proxime  illi,  atque  e  suo  veluti  fonte 
permanant.  De  habituali  autem  gratia  disserentibus  assur- 
gebat  animus  ad  prseclarissimum  illud  et  nobilissimum  vitse 
principium  contemplandum ,  quo  qui  informantur,  divinam 
eos  induere  naturam ,  divinamque  vitam  agere  necesse  est. 
Hujus  vero  naturse  novse  novus  facultatum  ordo,  novaque 
actio,  virtutibus  infusis  continetur  omnis. 

II.  Jamvero  et  aliee  de  Grratia  disputationes  quas  tunc 
fere  inchoatas  deseruimus ,  animadvertite  quemadmodnm  ad 
perfectos  hic  absolutosque  numeros  perducantur.  Est  ea 
imprimis  qusestio ,  qua  supernaturales  actus  supernaturale 
exposcere  formale  objectum  statuebamus.  Erat  prsecipua 
adversus  hanc  sententiam   difficultas  motivum  iidei.  Quam, 

pro  re  nata,  satis  tunc,  ut  arbitror,  extenuavimus.  At  eam 
convellere  ut  par  est,  segre  quidem  possis,  nisi  cur  tandem 
credendum  sit,  quod  hic  investigamus  apte  antea  judicaveris. 
Actus  autem  ceterarum  virtutum  omnium,  cum  regi  fide  et 
gubernari  debeant,  quis  anceps  hsereat  num  et  ipsi  superna- 
turale  sibi  formale  objectum  vindicent  ?  Accedat  huc  locus 
quo  divinam  providentiam  inquirebamus  in  elargienda  iis 
gratia,  quibus  nunquam  antea  fides  proposita  sit.  Aperui- 
mus  ibi  quee  nobis  maxime  probaretur  interpretatio  effati 
illius  «  Facienti  quod  in  se  est,  Deus  non  denegat  gratiam.  » 
At  hsec  innitebantur  in  absoluta  omnium  adulta  setate  ho- 
minum  necessitate  fidei  actualis  ad  seternam  animorum 
incolumitatem  adipiscendam.  Hanc  vero  necessitatem  (quae 
alias  quidem  causas  habet)  diligenter  hic  accurateque  tra- 
didimus.  Denique  superstitem  ex  peccato  facultatem  nonnihil 
recte  agendi,  levioribusque  naturse  legibus  obtemperandi  ita 
tunc  constituimus,  ut  simul  eam  rejiceremus  opinionem  fer- 
me  singularem,  quse  in  eum  finem,  gratiam  requirit  entita- 
tive ,  ut  ajunt,  supernaturalem ;  lege  quadam  efficta  Dei 
0.  M.  nihil  ut  sit,  natura  tantum  duce,  recte  honesteque 
factum ;  sed  quidquid  agas,  moliaris,  excogites,  id  aut  pec- 
catum  illico ,  aut  opus  sit  supernaturale.  Hac  impugnata , 
dejectaque  sententia,  illud  negandum  etiam  erit,  justos  su- 
pernaturale  prsemium  operibus  quibusque  promereri  posse. 
Quod  quidem  fusiore  calamo  hic  pertractamus  ubi  sermo  de 
ordinatione  caritatis  est. 

III.  Cum  nobis  non  de  moralibus  acquisitis  virtutibus  agen- 
dum  sit,  sed  de  infusis  quas  vocant  per  se ;  facile  potuimus 
quse  harum  propria  videbantur  esse ,  priore  operis  disputatio- 
ne  complecti,  quse  proinde  de  virtutibus  infusis  generatim 
est.  Reliquam  tractationem  omnem  virtutibus  theologicis  im- 
pendimus.  Triplex  autem  erat  qusestionum  genus :  primum 
controversarum ,  quo  cum  hostibus  catholicse  veritatis  con- 
grediendum  nobis  est;  alterum,  quo  varia  quaque  de  re  ca- 

tholicorum  doctorum  placita  hinc  inde  libero  judicio  disce- 
ptantur;  tertium  est  moralium  qusestionum,  quas  hic  prse- 
termittendas  censuimus,  ne  a  recepto  jam  theologorum  more 
discederemus. 

IV.  At  vero  theologalium  virtutum  una  iides  est,  quse 
maximas  habet  gravissimasque  qusestiones,  deque  his  summa 
theologorum  dissensione  certatur.  Iis  igitur  illustrandis  ope- 
ram  omnem  laboremque  nostrum  contulimus.  Qua  in  re  mi- 
rum  quantum  nobis  auxilii  accessit  atque  lucis  ex  Vaticani 
Concilii  definitionibus,  quo  prsesidio  carere  eos  profecto  opor- 
tuit,  qui  ante  nos  animum  ad  hsec  eadem  studia  exercitatio- 
nesque  appulerant.  Eas  nos  definitiones ,  ubi  prsesto  erant , 
distinctis  disputationum  articulis  prsestituimus ;  tum  veram 
studuimus  germanamque  earum  sententiam  explicando  repe- 
rire,  repertamque  ita  validissimis  argumentis,  ex  omni  rei 
theologicse  fonte  deductis,  confirmare,  ut  videamur  hac  no- 
stra  tractatione  plenum,  quoad  ficuit,  in  primam  illam  Con- 
stltutionem  de  Fide  commentarium  exhibuisse. 

V.  Neque  tamen  omnia  seque  jam  percepta  sunt  atque  in 
promptu.  Manent  etiamnum,  in  fidei  potissimum  assensione 
resolvenda  (quee  qusestio  caput  ceterarum  est),  doctissimo- 
rum  hominum  discrepantes  sententise :  quse  sane  perdifficilis 
res  est ,  sed  maxime  necessaria ,  ut  inquirenti  cur  credas , 
probe  respondere  valeas.  Itaque  D.  Thomse  doctrinam  dili- 
genter  investigantes,  fideliter  eam  exposuimus,  eidemque,  ut- 
pote  quse  vera  nobis  videtur ,  libenter  adstipulati  sumus. 
Haud  tamen  praetermisimus  alias  ipsi  adversantes  sententias, 
suis  argumentis  communitas  afferre,  ut  in  re  tanti  momenti, 
tantisque  difficultatibus  plena  quid  ceteri  Doctores  senserint 
cuilibet  legenti  exploratum  cognitumque  penitus  esse  possit. 
Quse  disserenda  adversus  Rationalistas  erant,  in  unum  omnia 
locum  sub  finem,  congessimus,  ne  aut  eadem  ssepius  repete- 
remus,  aut  rerum  claritati  officere  videremur;  veritate  enim 
proposita,  facile  evanescit  ac  dissipatur  error. 

VI.  Ac  ne  longiore  vos  sermone  morer,  reliquum  est  ut 
quod  ipse  milii  constitueram  ,  cum  hoc  quidquid  est  oneris 
suscipiendum  ferendumque  duxi,  id  vobis  a  Summo  rerum 
Auctore  etiam  atque  etiam  apprecer,  hsec  ut  elucubratio  ali- 
quo  vobis  adjumento  futura  sit,  ad  fidem  Christi  Salvatoris 
forti  usque  animo,  contra  omnes  adversariorum  impetus  pro- 
pugnandam.  Quod  si  assecuti  vos  eritis,  id  acceptum  referte 
tum  sapientissimis  viris,  Ecclesise  Patribus,  Aquinati  Docto- 
ri,  ceterisque  omnibus ,  quorum  nos  opera  et  doctrina  haud 
equidem  diffitemur  non  parum  fuisse  usos ;  tum  imprimis 
muneris  cujusque  Largitori  Optimo  atque  Amantissimo,  cujus 
in  honorem  omnia  ac  laudem  cedant  sempiternam. 

DE  VIRTCTIBUS  INFUSIS 


DISPUTATIO  I. 

DE  VIRTUTIBUS  INFUSIS  GENERATIM 

1.  Cum  sermo  nobis  sit  de  homine  jam  translato  in  illam  Dei 
domum,  quse,  ut  inquit  S.  Augustinus  (Sermon.27.  n.l.),  «  credendo 
fundatur,  sperando  erigitur,  diligendo  perficitur;  »  quse  de  habitibus 
et  virtutibus,  prout  a  naturali  et  supernaturali  praescindunt,  tra- 
ctari  solent,  aliorum  etiam  vestigiis^insistentes,  merito  hic  suppo- 
nimus.  At  non  abs  re  erit,  antequam  tractationem  de  virtutibus 
theologicis  in  specie  aggrediamur,  prsecipua  saltem  attingere,  quse 
virtutes  infusas  in  genere  respiciunt.  In  hac  igitur  disputatione, 
prsemissis  virtutis  definitione  et  partitione,  de  virtutum  infusarum 
existentia — vi  et  efficacia — origine  et  incremento — amissione  et  re- 
missione  agemus;  pauca  in  fine  subjiciendo  de  Donis  Spiritus  Sancti. 

ARTICULUS  PRIMUS 
Notiones  quaedam  praeviae  traduntur. 

§.  I. 

Virtutis  Definitio  Exponitur. 

2.  Virtus,  si  vim  nominis  spectes,  a  viro  dicta  est,  juxta  La- 
ctantium  et  Tullium.  Ille  enim  (de  Opif.  Dei,  cap.  12.)  scribit:  «  Vir 
itaque  nominatus  est,  quod  major  in  eo  vis  est,  quam  in  foemina;  et 
hinc  virtus  nomen  accepit.»  Iste  vero  (Tuscul.  qq.  lib.2.)  ait:  «  Viri 

propria  maxime  est  fortitudo  :  cujus  munera  duo  maxime  siint, 
mortis  dolorisque  contemptio.  Utendum  est  igitur  his,  si  virtutis 
compotes,  vel  potius,  si  viri  volumus  esse:  quoniam  a  viris  virlus 
nomen  est  mutuata. » 

3.  Hoc  autem  nomen  non  solum  apud  profanos  auctores,  sed  etiam 
in  usu  ecclesiastico  multiplicem  acceptionem  habet.  Etenim— 1) 
usurpatur  communissime  ad  significandam  quamlibet  rei  perfectio- 
nem,  ac  facultatem  ac  robur  aliquid  agendi.  Ita  (Ps.  xxxn.  6.) 
dicitur:  «  Verbo  Domini  cceli  firmati  sunt,  et  spiritu  oris  ejus  omnis 
virtus  eorum.  »  Et  (Judith.  iv.  13.),  «  Amalec  confidentem  in  vir- 
tute  sua,  et  in  potentia  sua  etc,  dejecit. »  Et  (v.  19.):  «  Dedit  eis 
Deus  coeli  virtutem  resislendi.»  Et  (v.  27.):  «  Homines  inermes, 
et  sine  virtute. » 

2)  Sumitur  pro  effectu  facultatis  quidquam  operandi,  seu  fructu 
alicujus  rei.  Ita  (Joel.  n.  22.):  «  Lignum  attulit  fructum  suum, 
ficus  et  vinea  dederunt  virtutem  [idest  fructum]  suam. »  —  Et 
(I.  Machab.  viii.  2.):  «Audierunt  prselia  eorum,  et  virtutes  bonas, 
quas  fecerunt  in  G-alatia. »  Ita  etiam  miracula  virtutes  vocantur 
(Matth.  vn.22.):  «  Nonne....  in  nomine  tuo  virtutes  multas  feci- 
mus?»  —  Marci  (vi.  5.):  «Non  poterat  ibi  virtutem  ullam  facere.  » 
— Act.  (vin.  13.):  «  Videns  etiam  signa,  et  virtutes  maximas  fieri, 
stupens  admirabatur.  »  Quare  in  ordinibus  Angelornm  illi  Virtutes 
dicuntur,  qui  habent  potestatem  super  corporalem  naturam  in  ope- 
ratione  miraculorum,  ut  diximus  (De  Deo  Creante,  n.  303.). 

3)  Significat,  ceteris  prsetermissis,  dispositionem  quamdam  seu 
perfectionem,  potentiae  superadditam,  ex  qua  redditur  operatio  re- 
cta  et  conveniens  naturse  rationali:  unde  Aristoteles  (lib.  2.  Ethic. 
cap.  5.),  docet  virtutem  esse  id,  quo  «  bene  disponitur  ad  affectio- 
nes,  et  ob  quod  laudamur; »  et  S.  Augustinus  (lib.  de  83,  qq.,  q.  31.): 
«  Virtus  est  habitus  bonus,  modo  et  ratione,  naturae  consentaneus,» 
Idipsum  docet  Divus  Thomas  (1.  2.  q.  55.  a.  1.),  dicens.  «  Virtus 
nominat  quamdam  potentiae  perfectionem.  Uniuscujusque  enim  per- 
fectio  prsecipue  consideratur  in  ordine  ad  suum  finem;  finis  autem 
potentise  actus  est,  unde  potentia  dicitur  esse  perfecta,  secundum 
quod  determinatur  ad  suum  actum.  Sunt  autem  qusedam  potentiae, 
quae  secundum  seipsas  sunt  determinatse  ad  suos  actus,  sicut  po- 
tentise  naturales  activse;  et  ideo  hujusmodi  potentise  naturales  se- 

cundum  seipsas  dicuntur  virtutes.  Potentiae  autem  rationales,  quse 
sunt  proprise  hominis,  non  sunt  determinatae  ad  unum,  sed  se  ha- 
bent  indeterminate  ad  multa;  determinantur  autem  ad  actus  per 
habitus,  sicut  ex  supra  dictis  patet  (q.  49.  art.  3.),  et  ideo  virtutes 
humanse  habitus  sunt. » 

4.  Juxta  hanc  igitur  postremam  acceptionem,  quae  propria  est 
hujus  loci,  liquet  essentiale  genus  virtutis  esse  habitum  bonum 
operativum.  At  vero  quid  est  habitus  ?  «  Hoc  nomen  habitus,  » 
inquit,  D.  Thomas  (1.  2.  q.  49.  art.  1.),  «  ab  habendo  est  sumptum  ; 
a  quo  quidem  nomen  habitus  dupliciter  derivatur :  uno  quidem 
modo  secundum  quod  homo  vel  qusecumque  alia  res  dicitur  aliquid 
habere;  alio  modo  secundum  quod  aliqua  res  aliquo  modo  habet 
se  in  seipsa,  vel  ad  aliquid  aliud.  Circa  primum  considerandnm  est 
quod  habere,  secundum  quod  dicitur  respectu  cujuscumque  quod 
habetur,  commune  est  ad  diversa  genera. . . .  Si  autem  sumatur 
habere  prout  res  aliqua  dicitur  quodammodo  se  habere  in  seipsa 
vel  ad  aliquid  aliud,  cum  iste  modus  se  habendi  sit  secundum  ali- 
quam  qualitatem,  hoc  modo  habitus  qusedam  qualitas  est;  de  qua 
Philosophus  in  5.  Metaph.  (loc.  sup.  cit.),  dicit  quod  'habitus  dici- 
tur  dispositio  secundum  quam  bene  vel  male  disponitur  dispositum 
aut  secundum  se  aut  ad  aliud;'  ut  sanitas  habitus  quidam  est.  Et 
sic  loquimur  nunc  de  habitu;  unde  dicendum  est  quod  habitus  est 
qualitas.  »  Quam  descriptionem  insinuat  etiam  S.  Augustinus,  cum 
(in  lib.  de  Bono  Conjugii,  cap.  21.),  inquit:  «  Ipse  est  habitus  quo 
aliquid  agitur  cum  opus  est :  cum  autem  non  agitur,  potest  agi, 
sed  non  est  opus. »  Et  subjungit:  «  Hunc  habitum  circa  continen- 
tiam  quse  fit  a  concubitu  non  habent  illi  quibus  dicitur:  lSi  se  non 
continent,  nubant'  (I.  ad  Cor.  vn.  9.).  Habent  autem  illi,  quibus 
dicitur:  'Qui  potest  capere  capiat'  (Matth.  xix.  12.).  » 

5.  Prsestat  habitus  definitionem,  ejusque  declarationem  paucis 
exponere.  Habitus  describi  potest:  «  Qualitas  permanens  et  diffi- 
culter  mobilis,  qua  homo  bene  vel  male  se  habeat,  spectata  prima- 
rio  vel  natura  ipsius,  vel  operatione.  »  Dicitur — 1)  habitus  esse 
qualitas;  unde  S.  Augustinus  docens  virtutem  esse  habitum,  infert 
eam  esse  qualitatem;  scribit  enim  (de  Mor.  Eccles.  1. 1.  c.  6.),  vir- 
tutem  non  esse  aliud  «  nisi  habitum  ipsum,  et  quasi  sapientis  ani- 
mse  qualitatem:  »  et  Catech.  Rom.  docet,  quod  «  virtus  est  qualitas 

animse,  per  quam  bene  vivitur,  et  qua  nemo  potest  abuti. »  Ratio 
desumi  potest  ex  Doctrina  D.  Thomae  paulo  ante  relata:  ratio  enim 
qualitatis  proprie  consistit  in  quodam  modo,  et  determinatione  ac- 
cidentali  substantise;  quem  modum  solemus  exprimere  cum  sim- 
pliciter  rem  denominamus  talem  vel  talem  accidentaliter,  hoc  est, 
cognitis  jam  ante  his  prsedicatis,  quse  ad  praecipuam  rei  determi- 
nationem,  atque  adeo  ad  essentialem,  pertinent.  Certum  autem  est, 
entitatem  illam  secundum  quam  bene  vel  male  se  res  habet  acci- 
dentaliter,  modum  quemdam  et  quasi  determinationem  esse  sub- 
stantise,  atque  adeo  qualitatem  :  ut  scientia,  sanitas,  etc. 

Dicitur — 2)  habitus  qualitas  difjiculter  mobilis,  ut  distinguatur 
a  simplici  dispositione,  quae  bene  vel  male  afficiat  subjectum  in 
ordine  ad  naturam  et  operationem,  quin  tamen  de  se  seu  natura 
sua  sit  difficulter  mobilis.  Diximus  de  se ;  nam  sicut  contingere 
potest,  ut  dispositio,  de  se  facile  mobilis,  fiat  per  accidens  diffi- 
culter  mobilis;  ita  habitus,  de  se  difficulter  mobilis,  potest  per 
accidens  facile  removeri:  habitus  ex.  gr.,  gratiae  et  caritatis,  ob 
arbitrii  libertatem,  facile  amitti  potest,  tametsi  difficulter  est 
mobilis  ex  natura  sua,  et  conditione  suse  causse,  nempe  Dei,  cujus 
«  sine  poenitentia  dona  sunt,»  ut  inquit  Apostolus  ad  Rora.  (xi.29.). 
Hsec  omnia  praeclare  exponit  D.  Thomas  (1.  2.  q.  49.  a.  2.  ad  3.), 
inquiens:  «Dispositio  autem  dupliciter  accipitur:  uno  modo  secun- 
dum  quod  est  genus  habitus,  nam  (in  5.  Metaphys.  text.  25.),  dis- 
positio  ponitur  in  definitione  habitus.  Alio  modo  secundum  quod 
est  aliquid  contra  habitum  divisum;  et  potest  intelligi  dispositio 
proprie  dicta  condividi  contra  habitum  dupliciter:  uno  modo  sicut 
perfectum  et  imperfectum  in  eadem  specie,  ut  scilicet  dispositio 
dicatur  retinens  nomen  commune,  quando  imperfecte  inest,  ita  quod 
de  facili  amittatur;  habitus  autem,  quando  perfecte  inest,  ut  non 
de  facili  amittatur,  et  sic  dispositio  fit  habitus,  sicut  puer  fit  vir. 
Alio  modo  possunt  distingui,  sicut  diversae  species  unius  generis 
subalterni,  ut  dicantur  dispositiones  illae  qualitates  primae  speciei 
quibus  convenit  secundum  propriam  rationem  ut  de  facili  amit- 
tantur,  quia  habent  causas  transmutabiles,  ut  segritudo  et  sanitas; 
habitus  vero  dicuntur  illse  qualitates  quae  secundum  suam  ratio- 
nem  habent  quod  non  de  facili  transmutentur,  quia  habent  causas 
immobiles;  sicut  scientiae  et  virtutes ;  et  secundum  hoc  dispositio 

non  fit  habitus.Et  hoc  videtur  magis  consonum  intentioni  Aristo- 
telis.  Unde  ad  hujus  distinctionis  probationem,  inducit  communem 
loquendi  consuetudinem,  secundum  quarn  qualitates  quse  secundum 
rationem  suam  sunt  facile  mobiles,  si  ex  aliquo  accidenti  difficile 
mobiles  reddantur,  habitus  dicuntur;  et  e  converso  est  de  quali- 
tatibus  quse  secundum  suam  rationem  sunt  difficile  mobiles:  nam 
si  aliquis  imperfecte  habeat  scientiam,  ut  de  facili  possit  ipsam 
amittere,  magis  dicitur  disponi  ad  scientiam  quam  scientiam  ha- 
bere.  Ex  quo  patet  quod  nomen  habitus  diuturnitatem  quamdam 
importat,  non  autem  nomen  dispositionis. » 

Dicitur — 3)  qua  homo  bene  vel  male  se  habeat.  Bene  vel  male 
se  habere  per  se  idem  est  ac  esse  dispositum  convenienter  aut  se- 
cus  relate  ad  naturam  subjecti.  Unde  ista  definitionis  pars  sicut 
communis  est  habitibus  bonis  et  malis ,  ita  etiam  operativis  et 
entitativis. 

Dicitur — 4)  in  definitione  habitus  spectata  primario  vel  natura 
ipsius,  vel  operatione.  Nam  ex  habitibus  alii  sunt  entitativi,  ut 
aiunt,  qui  immediate  afficiunt  subs^antiam,  et  quibus  ipsa  bene  vel 
male  se  habet;  alii  sunt  operativi,  qui  immediate  afficiunt  poten- 
tiam,  et  quibus  ipsa  bene  vel  male  se  habet  in  ordine  ad  opera- 
tionem.  «  Nam,  »  ait,  D.  Thom.  (1.  2.  q.  49.  a.  3.),  «  habere  or- 
dinem  ad  actum  potest  competere  habitui  et  secundum  rationem 
habitus,  et  secundum  rationem  subjecti  in  quo  est  habitus.  Se- 
cundum  quidem  rationem  habitus  convenit  omni  habitui  aliquo 
modo  habere  ordinem  ad  actum  ;  est  enim  de  ratione  habitus 
ut  importet  habitudinem  quamdam  in  ordine  ad  naturam  rei , 
secundum  quod  convenit  vel  non  convenit.  Sed  natura  rei,  quae 
est  finis  generationis,  ulterius  etiam  ordinatur  ad  alium  finem  , 
qui  vel  est  operatio  ,  vel  aliquod  operatum  ad  quod  quis  per- 
venit  per  operationem.  Unde  habitus  non  solum  importat  ordi- 
nem  ad  ipsam  naturam  rei,  sed  etiam  consequenter  ad  operatio- 
nem,  in  quantum  est  finis  naturse,  vel  perducens  ad  finem.  Unde 
et  in  5.  Met.  (text.  25.)  dicitur  in  definitione  habitus,  quod  est  dis- 
positio  secundum  quam  bene  vel  male  disponitur  dispositum, 
aut  secundum  se,  id  est  secundum  suam  naturam,  aut  ad  aliud, 
id  est,  in  ordine  ad  finem.  Sed  sunt  quidam  habitus  qui  etiam  ex 
parte  subjecti  in  quo  sunt,  primo  et  principaliter  important  ordi- 

nem  ad  actum  quia,  ut  dictum  est  art.  praec,  habitus  primo  etper 
se  importat  habitudinem  ad  naturam  rei.  Si  igitur  natura  rei,  in 
qua  est  habitus,  consistat  in  ipso  ordine  ad  actum,  sequitur  quod 
habitus  principaliter  importet  ordinem  ad  actum.  Manifestum  est 
autem  quod  natura  et  ratio  potentise  est  ut  sit  principium  actus. 
Unde  omnis  habitus  qui  est  alicujus  potentise  ut  subjecti,  princi- 
paliter  importat  ordinem  ad  actum. » 

6.  His  itaque  de  habituum  natura  delibatis,  haud  difficile  erit 
virtutem  definire:  virtus  est  «  habitus  afficiens  bene  potentiam  ho- 
minis,  aliquo  modo  rationalem,  ad  eliciendam  operationem  naturse 
hominis  consentaneam  et  rectam.»  Dicitur — 1)  virtus  esse  habitus: 
quod  quidem  ex  modo  dictis  facile  tum  intelligitur,  tum  demon- 
stratur;  nam  illse  perfectiones,  quibus  potentise  alioquin  indeter- 
minatae  determinantur  seu  inclinantur  ad  suos  actus ,  et  ad  eos 
redduntur  habiles  et  expeditae,  sunt  habitus  :  sed  virtutes  sunt 
ejusmodi  perfectiones ;  ergo  virtutes  sunt  habitus.  Notetur  ergo 
virtutem  aliud  esse  a  potentia  et  ab  actu.  Ex  virtute  enim  homi- 
nem  censere  consuevimus  bonum,  non  item  ex  potentia:  atque  non 
ideo  desinit  aliquis  esse  virtuosus,  quoniam  actum  virtutis  inter- 
mittat;  alioquin  dormientes  virtutem  amitterent.  Quare  virtus  nec 
est  potentia,  nec  actus ;  sed  aliquid  permanens  potentiae  super- 
additum. 

Dicitur — 2)  virtus  habitus  afficiens  potentiam  ad  operationem, 
ut  declaretur  rationem  virtutis  proprie  non  competere  nisi  habi- 
tibus  operativis,  ut  D.  Thomas  docet  (1.2.  q.  55.  art.  2.):  quod  si 
comparatur  quandoque  virtus  animae  sanitati  ac  pulchritudini, 
id  fit  quatenus  sicut  pulchritudo  et  sanitas  sunt  bonae  ac  debitae 
corporis  dispositiones,  ita  virtus  est  bona  dispositio  animae;  non 
vero  quatenus  sicut  illse  non  sunt  operativce,  ita  nec  ista.  Unde 
habitus  gratise  gratum  facientis,  cum  sit  in  essentia  animae,  atque 
adeo  non  sit  proxime  operativus  (cf.De  Gratia  Christi,  n.956.) 
non  est  proprie  virtus,  de  qua  nunc  agimus. 

Dicitur — 3)  virtus  habitus  bene  afficiens  potentiam.  Nam,  inquit 
D.  Thomas  (1.2.  q.  55.  art.  3.),  «  virtus  importat  perfectionem  po- 
tentiae.  Unde  virtus  cujuslibet  rei  determinatur  ad  ultimum  in 
quod  res  potest,  ut  dicitur  (in  1.  de  Coelo,  text.  116.).  Ultimum 
autem  in  quod  unaquaeque  potentia  potest,  oportet  quod  sit  bonum; 

nam  omne  malum  defectum  quemdam  importat ;  unde  Dionysius 
dicit  (in  4.  cap.  de  Divin.  Nom.  part.  4.  lect.  22.)  quod  omne  ma- 
lum  est  infirmum.  Et  propter  hoc  oportet  quod  virtus  cujuslibet 
rei  dicatur  in  ordine  ad  bonum.  Unde  virtus  humana,  quse  est  ha- 
bitus  operativus,  est  bonus  habitus,  et  boni  operativus.  »  Ita  quidem 
distinguitur  virtus  ab  aliis  habitibus  operativis  qui  vel  mali  sunt 
nempe  vitia,  aut  certe  ex  sua  ratione  ejusmodi  ut  possint  poten- 
tiam  inclinare  ad  actum  non  rectum;  sicut  habitus  opinandi,  verbi 
gratia:  contingit  enim  illum  habere  assensum  et  verum  et  falsum. 
Ab  his  igitur  omnibus  habitibus,  virtus  discernitur,  cum  dicitur 
esse  habitus  bonus,  seu  bene  afficiens  potentiam ;  ita  ut  ex  ratione 
sua  nequeat  virtus  actum  habere  pravum.  Diximus  ex  ratione 
sua;  quia,  ut  notat  D.  Thomas  (1.  c.  a.  4.  ad  5.),  «  virtute  potest 
aliquis  male  uti  tanquam  objecto  :  puta  cum  male  sentit  de  virtute, 
cum  odit  eam,  vel  superbit  de  ea,  non  autem  tanquam  principio 
usus,  ita  scilicet  quod  malus  sit  actus  virtutis. » 

Dicitur — 4)  virtus  habitus  afficiens  potentiam  aliquo  modo  ra- 
tionalem;  quia  plures,  post  D.  Thomam,  admittunt  virtutes  etiam 
in  potentia  sensitiva,  quse  est  aliquo  modo  rationalis  per  partici- 
pationem.  «  Irascibilis  et  concupiscibilis  dupliciter  »  inquit  D.  Tho- 
mas  (1.2.  q.  56.  a.  4.)  «  considerari  possunt.  Uno  modo  secundum 
se,  inquantum  sunt  partes  appetitus  sensitivi,  et  hoc  modo  non 
competit  eis,  quod  sint  subjectum  virtutis.  Alio  modo  possunt  con- 
siderari  inquantum  participant  rationem,  per  hoc  quod  notae  sunt 
rationi  obedire  :  et  sic  irascibilis  vel  concupiscibilis  potest  esse 
subjectum  virtutis  humanse.  Sic  enim  est  principium  humani  actus 
inquantum  participat  rationem,  et  in  his  potentiis  necesse  est  po- 
nere  virtutes :  quod  enim  in  irascibili  et  concupiscibili  sint  aliquse 
virtutes  patet.  Actus  enim  qui  progreditur  ab  una  potentia  secun- 
dum  quod  est  ab  alia  mota,  non  po-test  esse  perfectus  nisi  utraque 
potentia  sit  bene  disposita  ad  actum :  sicut  actus  artificis  non  pot- 
est  esse  congruus,  nisi  et  artifex  sit  bene  dispositus  ad  agendum, 
et  etiam  ipsum  instrumentum.  In  his  igitur  circa  quae  operatur 
irascibilis  et  concupiscibilis,  secundum  quod  sunt  ratione  motae, 
necesse  est  ut  aliquis  habitus  perficiens  ad  bene  agendum,  sit  non 
solum  in  ratione,  sed  etiam  in  irascibili  et  concupiscibili.  Et  quia 
bona  dispositio  potentise  motse  attenditur  secundum  conformitatem 

ad  potentiam  moventem :  ideo  virtus  quse  est  in  irascibili  et  con- 
cupiscibili,  nihil  aliud  est  quam  quaedam  habitualis  confurmitas 
istarum  potentiarum  ad  rationem.» 

7.  Hsec  quidem  naturam  virtutis  in  genere  sat  patefaciunt.  Sed 
si  quis  quserat  definitionem  virtutis  infusse,  de  qua  unice  nobis  est 
qusestio,  definiri  ea  potest :  «  bona  qualitas  mentis,  qua  recte  vi- 
vitur,  qua  nemo  male  utitur,  quam  Deus  in  nobis  sine  nobis  ope- 
ratur. »  Quse  definitio  ex  diversis  S.  Augustini  locis  collecta  est. 
Quod  enim  sit  bona  qualitas  mentis,  desumptum  est,  tum  ex  lib.  4. 
contra  Julian.  (c.  8.)  tum  ex  libro  Quaest.  83.  q.  31.  Quod  virtute 
recte  vivatur,  et  nullus  ea  male  utatur,  habet  (1.  2.  de  Lib.  Arb. 
c.  19.)  dicens:  «  Virtutes  igitur,  quibus  recte  vivitur,  magna  bona 
sunt;  »  et  postea :  «  Virtutibus  nemo  male  utitur.  »  Hsec  autem 
clausula,  «  quam  Deus  iii  nobis  operatur,  »  deprompta  est  partim 
ex  Epist.  105.  modo  194.  ad  Sixtum  (c.  2.)  ubi  ait:  «  Fidem  in  no- 
bis  esse,  non  a  nobis,  sed  a  Deo:  »  partim  ex  Conc.  26.  in  Ps.  cxvin. 
ubi  ait,  quod  «  Deus  facit  justos,  non  ipsi  se. » 

8.  Traditam  autem  virtutis  infusse  definitionem  prseclare  exponit 

D.  Thomas  (1.2.  q.  55.  a.  4.).  «  Perfecta  enim  ratio  uniuscujusque 

rei,  »  inquit,  «  colligitur  ex  omnibus    causis  ejus.  Comprehendit 

autem  prsedicta  definitio  omnes  causas  virtutis ;  causa  namque  for- 

malis  virtutis,  sicut  et  cujuslibet  rei,  accipitur  ex  ejus  genere  et 

differentia,  cum  dicitur  bona  qualitas:  genus  enim  virtutis  qua- 

litas  est,  differentia  autem,  bonum:  esset  tamen  convenientior  de- 

finitio,  si  loco  qualitatis,  habitus  poneretur,  qui  est  genus  propin- 

quum.  Virtus  autem  non  habet    materiam  ex  qua  sicut  nec  alia 

accidentia,  sed  habet  materiam  circa  quam,  et  materiam  in  qua, 

scilicet  subjectum  :   materia  autem  circa  quam  est  objectum  vir- 

tutis,  quod  non  potuit  in  prsedicta  definitione  poni,  eo  quod  per 

objectum  determinatur  virtus  ad  speciem:  hic  autem  assignatur 

definitio  virtutis  in  communi,  unde  ponitur  subjectum  loco  causse 

materialis,  cum  dicitur,  quod  est  bona  qualitas  mentis;  finis  autem 

virtutis,  cum  sit  habitus  operativus,  est  ipsa  operatio.  Sed  notan- 

dum,  quod  habituum  operativorum  aliqui  sunt  semper  ad  malum, 

sicut  habitus  vitiosi;  aliqui  vero  quandoque  ad  bonum,  et  quan- 

doque  ad  malum,  sicut  opinio  se  habet  ad  verum  et  falsum:  virtus 

autem  est  habitus  semper  se  habens  ad  bonum.  Et  ideo  ut  discer- 

natur  virtus  ab  his  quse  semper  se  habent  ad  malum,  dicitur  : 
*Qua  recte  vivitur;'  ut  autem  discernatur  ab  his  quse  se  habent 
quandoque  ad  bonum,  quandoque  ad  malum  dicitur:  'Qua  nullus 
male  utitur.'  Causa  autem  efficiens  virtutis  infusse  (de  qua  definitio 
datur)  Deus  est;  propter  quod  dicitur:  'Quam  Deus  in  nobis  sine 
nobis  operatur,'  quse  quidem  particula  si  auferatur,  reliquum  defi- 
nitionis  erit  commune  omnibus  virtutibus  et  acquisitis  et  infusis.» 


§.  II. 
Proponuntur  praecipuae  virtutis  partitiones. 

9.  Specifica  virtutum  distinctio  communiter  petitur  ex  diversi- 
tate  causarum,  tanquam  ex  indicio  quodam  essentialis  virtutum 
differentias.  Hinc  I.  ratione  causoe  materialis  seu  subjecti,  virtus 
dividitur,  generatim,  in  intellectualem  et  moralem:  prima  residet 
in  intellectu,  eumque  perficit  in  or*cline  ad  cognoscendum  verum ; 
altera  residet  in  voluntate,  eamque  perficit  in  ordine  ad  persecu- 
tionem  boni  et  fugam  mali.  «  Virtus  humana,  »  inquit  D.  Thomas 
(1.  2.  q.  58.  a.  3.),  «  est  quidam  habitus  perficiens  hominem  ad  bene 
operandum.  Principium  autem  humanorum  actuum  in  homine  non 
est  nisi  duplex,  scilicet  intellectus  sive  ratio,  et  appetitus ;  hsec 
enim  sunt  duo  moventia  in  homine,  ut  dicitur  in  3.  de  Anima, 
text.  48.  et  seq.  Unde  omnis  virtus  humana  oportet  quod  sit  per- 
fectiva  alicujus  istorum  principiorum.  Si  quidem  igitur  sit  perfe- 
ctiva  intellectus  speculativi  vel  practici  ad  bonum  hominis  actum, 
erit  virtus  intellectualis;  si  autem  sit  perfectiva  appetitivse  partis 
erit  virtus  moralis.  Unde  relinquitur  quod  omnis  virtus  humana 
vel  est  intellectualis  vel  moralis.» 

10.  Sane  dubitari  non  potest  quin  sint  verse  virtutes  ii  habitus 
intellectuales,  qui  perficiunt  intellectum  ad  assensum  verum  seu 
judicium  bonum  et  rectum,  uti  docet  D.  Thomas  (1.  2.  q.  57.  a.  1.). 
Nam  virtus  est  habitus  bene  disponens  potentiam  ad  rectum  actum, 
ut  diximus  sect.  prsec:  sed  quilibet  habitus  intellectualis  perficiens 
intellectum  in  ordine  ad  assensum  verum,  seu  ad  judicium  rectum, 
est  talis;  ergo  est  vera  virtus.  Quod  etiam  patet  ex  doctrina  ca- 

tholica,  qua  compertum  est  fidem,  quae  est  habitus  quidam  in  in- 
tellectu,  virtutem  quamdam  esse,  eamque  praestantem. 

11.  Difficultas  tamen  contra  hanc  assertionem  peti  posset  ex  do- 
ctrina  ipsius  D.  Thomae  (1.2.  q.  57.  art.  1.):  ipsam  simul  cum  ejus 
solutione  exponemus  verbis  Valentiae  (tom.  2.  disp.  5.  q.  3.  p.  1.), 
qui  Angelici  Doctoris  mentem  paucis  dilucide  declarat.  Difficultas 
est:  «  humanae  virtutis  est  simpliciter  perficere  actum  humanum, 
ut  humanus  est.  Hoc  autem  non  praestant  sapientia,  scientia,  et 
alii  habitus  speculativi.  Ergo  hujusmodi  habitus  non  sunt  virtutes 
humanae.  Minor  probatur:  nam  actus  sapientiae  et  scientiae  solum 
perficiuntur  ab  his  habitibus  quatenus  vere  speculativi  sunt,  non 
autem  quatenus  in  executione  proficiscuntur  etiam  a  voluntate, 
per  usum  videlicet,  qui  est  voluntatis  actus.  Sed  ex  hac  parte, 
nimirum  quatenus  procedunt  ab  usu  voluntatis,  in  primis  dicuntur 
humani  tales  actus.  Ergo  non  perficiuntur  ab  illis  habitibus  sim- 
pliciter,  quatenus  sunt  humani. » 

12.  At  respondetur — 1)  per  argumentationem  hanc  recte  probari, 
quod  virtutes  intellectuales  speculativse  non  perficiunt  actum  hu- 
manum  secundum  totam  rationem  adsequate  qua  est  humanus.  Ce- 
terum  quoniam  perficiunt  illum  secundum  aliquam  rationem,  qua 
vere  humanus  est,  tametsi  inadaequate,  scilicet  secundum  verita- 
tem,  nihil  obstat,  quominus  hujusmodi  habitus  censeamus  esse  vir- 
tutes  humanas;  alioqui  nulla  omnino  virtus  censenda  esset  humana: 
nam  nulla  proprie  perficit  omnem  rationem  actus,  ex  qua  is  habet 
ut  sit  humanus.  Nam  appetitivae  partis  virtutes  non  praestant  acti- 
bus  suis  perfectionem  illam  quam  habent  ex  intellectu  appetitum 
dirigente:  neque  etiam  prudentia  praestat  actui  suo  perfeetionem 
illam,  quam  habet  ex  voluntate  movente  intellectum  ad  exercitium 
actus  prudentiae. 

2)  Vult  igitur  D.  Thomas  solum,  virtutes  morales,  quoniam  per- 
ficiunt  actus  non  solum  quoad  intrinsecam  rationem  suam  quam 
habent  ex  proprio  objecto,  sed  etiam,  ut  procedunt  ex  usu  volun- 
tatis,  secundum  quid  esse  perfectiores  virtutes,  quam  intellectua- 
les,  quae  secundum  unam  tantum  rationem  actum  perficiunt;  scili- 
cet  secundum  rationem  intrinsecam  quam  is  habet  ex  suo  objecto, 
quatenus  scilicet  est  verus,  cum  virtutes  morales  non  tantum  per- 
ficiant  actus  suos  secundum  rationem  illam ,    quam  accipiunt  ex 

proprio  objecto,  sed  etiam  secundum  alteram,  quatenus  videlicet 
perficiuntur  usu  voluntatis.  —  Cf.  D.  Thomam  (1.  c,  et  q.  56.  a.  3.\). 

13.  Dividitur  II.  virtus  ratione  causce  efficientis  in  naturalem, 
acquisitam  et  infusam.  Naturalis  est  ea  quam  una  cum  natura 
ab  Auctore  naturse  accepimus:  talis  est  habitus  primorum  princi- 
piorum  nobis  inditus  a  natura.  Acquisita  ea  est,  quam  ipsi  nostris 
actibus  efficimus:  ejusmodi  sunt,  ex.  gr.,  omnes  habitus  naturalium 
scientiarum  et  artium.  Infusa  denique  est  illa  quam  impertitur 
nobis  Deus  ut  Auctor  donorum  supernaturalium,  quamque  proinde 
actibus  nostris  non  efficimus. 

14.  Verum  virtus  infusa  subdividitur  in  infusam  per  se  et  infu- 
sam  per  accidens.  Ut  enim  docet  D.  Thomas  (1.2.  q.  51.  art.  4.), 
«  duplici  ratione  aliqui  habitus  homini  a  Deo  infunduntur:  prima 
ratio  est  quia  aliqui  habitus  sunt  quibus  homo  bene  disponitur  ad 
finem  excedentem  facultatem  humanse  naturse,  quae  est  ultima  et 
perfecta  hominis  beatitudo,  ut  supra  dictum  est  (q.  5.  art.  3.).  Et 
quia  habitus  oportet  esse  proportionatos  ei,  ad  quod  homo  dispo- 
nitur  secundum  ipsos,  ideo  necesse  est  quod  etiam  habitus  ad  hu- 
jusmodi  finem  disponentes  excedant  facultatem  humanse  naturae. 
Unde  tales  habitus  nunquam  possunt  homini  inesse,  nisi  ex  infu- 
sione  divina,  sicut  est  de  omnibus  gratuitis  virtutibus.  Alia  ratio 
est  quia  Deus  potest  producere  effectus  causarum  secundarum  abs- 
que  ipsis  causis  secundis,  ut  in  primo  dictum  est  (q.  105.  art.  6.). 
Sicut  igitur  quandoque  ad  ostensionem  suse  virtutis  producit  sa- 
nitatem  absque  naturali  causa ,  quse  tamen  per  naturam  posset 
causari,  ita  etiam  quandoque  ad  ostendendam  suam  virtutem  in- 
fundit  homini  illos  etiam  habitus  qui  naturali  virtute  possunt 
causari;  sicut  Apostolis  dedit  scientiam  Scripturarum  et  omnium 
linguarum,  quam  homines  per  studium  vel  consuetudinem  acquirere 
possunt,  licet  non  ita  perfecte. » 

15.  Ex  multiplici  capite  virtus  infusa  et  acquisita  differunt  inter 
se. — 1)  Ex  principio  a  quo  fiunt:  nam  virtus  acquisita  efficitur  per 
se  ab  actibus  potentise  vitalis :  infusa  efficitur  a  Deo  immediate, 
ut  diximus. — 2)  Ex  principio  remoto,  seu  ex  radice,  quam  sectan- 
tur:  nam  virtutes  infusse  sequuntur  per  se  gratiam  sanctificantem; 
acquisitse  vero  annexa  illi  non  sunt. — 3)  Ex  actibus,  quos  eliciunt: 
nam  actus  eliciti  a  virtute  infusa  sunt  intrinsece  supernaturales; 

eliciti  vero  a  virtute  acquisita  intrinsece  naturales  sunt  et  juxta 
exigentiam  naturse. — 4)  Ex  objecto  formali. — 5)  Ex  potestate  quam 
tribuunt:  nam  virtus  infusa  tribuit  absolute  posse  ad  suos  actus ; 
acquisita  vero  tribuit  facile  posse.  Quse  suo    loco  clariora  fient. 

16.  Dividitur  III.  virtus  infusa  per  se  (de  ea  enim  dumtaxat 
agendum  nobis  est,  nec  nisi  prsecipuas  virtutis  partitiones  prose- 
quimur)  ratione  causoe  formalis,  nempe  objecti,  in  virtutem  theo- 
logicam,  quse  habet  pro  objecto  immediate  et  directe  ipsum  Deum, 
ultimum  finem  supernaturalem;  et  in  virtutem  moralem  infusam, 
quse  habet  pro  objecto  medium  aliquod  ad  illum  finem. 

17.  Prsestat  veram  virtutis  theologicse  indolem  paucis  expolire. 
Tria  sunt  necessaria  ad  virtutem  theologicam;  dicuntur  enim  theo- 
logicse  juxta  D.  Thomam  (1.  2.  q.  62.  a.  1.),  «  tum  quia  habent 
Deum  pro  objecto,  in  quantum  per  eas  recta  ordinamur  in  Deum; 
tum  quia  a  solo  Deo  nobis  infunduntur;  tum  quia  sola  divina  re- 
velatione  in  Sacra  Scriptura  hujusmodi  virtutes  traduntur. » 

18.  Has  conditiones  paucis  expendemus.  Atque  imprimis  virtus 
theologica  debet  habere  pro  objecto  Deum,  nempe  immediate.  Cum 
enim  virtutes  infusse  ordinent  ad  ultimum  finem  supernaturalem, 
in  duplici  genere  sunt;  qusedam  ipsum  ultimum  finem  immediate 
respiciunt  eumque  immediate  per  proprios  actus  attingentes  eidem 
uniunt;  alise  versantur  circa usum  mediorum,  quibus  oportet  ultimum 
finem  supernaturalem  adipisci,  ac  proinde  immediate  respiciunt  hsec 
media,  mediate  ultimum  finem.  Illse  dicuntur  theologicce;  hse  mo- 
rales  infusce  vocari  possunt.  Valentia  (tom.  1.  disp.  5.  q.  5.  p.  1.). 

19.  Quando  vero  dicitur  Deus  objectum  immediatum  virtutis 
theologicae,  intelligitur  tum  materiale,  tum  formale.  Ut  objectum 
materiale  immediatum,  Deus  debet  esse  objectum  quod  actu  vir- 
tutis  attingitur;  si  enim  aliud  attingeretur,  quod  refertur  ad  Deum, 
illud  esset  objectum  materiale  quod,  et  Deus  objectum  materiale, 
cui,  seu  Deus  non  esset  objectum  materiale  immediatum.  Quando, 
ex.gr.,  credimus  Deum  esse  unum  et  trinum,  objectum  immedia- 
tum  nostri  assensus,  uti  patet,  est  ipse  Deus,  ac  propterea  assensus 
ille  est  actus  virtutis  theologicae;  at  in  actu  virtutis  religionis, 
quse  non  est  virtus  theologica,  objectum  immediatum  est  cultus 
Deo  exhibendus,  ideoque  Deus  est  objectum  mediatum  ,  seu  cui 
cultus  exhibetur. 

20.  Non  autem  necesse  est  ut  Deus  sit  objectum  materiale  adse- 
quatum  virtutis  theologicae;  sed  sufficit  ut  sit  principale  objectumr 
ad  quod  cetera  referuntur.  Sic  fide  divina  credimus,  ex.  gr.,  se- 
ptem  esse  sacramenta,  spe  speramus  auxilia  divina  ad  vitam  seter- 
nam  necessaria,  caritate  diligimus  proximum;  quse  omnia  non  sunt 
ipse  Deus;  sed,  cum  hsec  omnia  referantur  ad  Deum,  et  Deus  sit 
principale  objectum  fidei,  spei  et  caritatis,  hse  tres  virtutes  theo- 
logicse  vocantur  "et  sunt. 

21.  Imo  dicendum  aliquibus  videtur  (nostra  hac  in  re  sententia 
suo  loco  patebit)  nos  attingere  Deum  ipsum  ut  objectum  quod 
actibus  virtutum  theologicarum  ,  etiam  quando  objectum  earum 
materiale  est  aliquid  creatum.  Deus  enim  ut  objectum  quod  in- 
cluditur  in  objecto  formali  virtutis  theologicse,  atque  eodem  actu 
illum  simul  attingimus  sub  duplici  ratione,  nempe  et  tamquam 
objectum  propter  qtiod,  et  tamquam  objectum  quod.  Sic,  ex.  gr., 
quando  credo  septem  esse  sacramenta  propter  auctoritatem  Dei 
revelantis,  simul  credo  auctoritatem  ipsam  Dei  revelantis,  quam 
proinde  attingo  et  ut  objectum  formale,  seu  propter  quod  credo, 
et  ut  objectum  materiale,  seu  quod  credo.  Idem  dici  nequit  de 
aliis  virtutibus,  quarum  objectum  formale  non  necesse  est  ut  attin- 
gatur  simul  ut  materiale.  Sic,  ex.  gr.,  si  solvo  alteri  pecuniam 
debitam,  possum  simul  velle  ut  non  existat  jus  alterius,  mea  obli- 
gatio,  seu  objectum  formale,  ratio  solvendi. 

22.  Quoad  objectum  formale  virtutis  theologicse,  patet  quod  de- 
beat  esse  immediate  ipse  Deus,  vel  aliquod  attributum  ejus.  Nam 
virtus,  sicut  et  actus,  constituitur  in  sua  specie  ab  objecto  formali, 
ut  diximus  (Be  Gratia  Christi,  disp.  1.  art.  2.):  unde  sicut  actus 
et  virtus  supernaturalis  debent  habere  objectum  formale  superna- 
turale ;  ita  virtus  theologalis  debet  habere  pro  objecto  formali 
immediate  ipsum  Deum. 

23.  Altera  conditio,  quam  D.  Thomas  requirit  ad  virtutem  theo- 
logicam,  est  ut  sit  per  se  infusa.  Quam  conditionem  Scotus  et 
Gabriel  non  admittunt,  nisi  sub  quadam  distinctione  virtutis  theo- 
logicse  rigorose  aut  late,  seu  in  specie  aut  in  genere  sumptse  : 
putant  enim  dari  habitum  acquisitum  circa  res  divinas ,  qui  sit 
virtus  theologica. 

24.  Verumtamen — 1)  non  sunt  virtutes  theologales  nisi  quse  pos- 

sunt  efficere  actus  theologales,  saltem  quoad  substantiam  eorurn. 
A-tqui  habitus  acquisitus  non  potest  efficere  hujusmodi  actus  quoad 
substantiam.  Vel  enim  habitus  ille  esset  naturalis,  et  non  posset 
attingere  objectum  supernaturale;  vel  diceretur  supernaturalis,  et 
haberet  idem  objectum  ac  virtus  per  se  infusa:  adeoque  hanc  con- 
firmaret  ac  roboraret,  sed  non  esset  novus  habitus  ab  ea  specie 
diversus.  Cum  proportione  ergo  huc  facit  argumentatio  D.  Thomse 
(1. 2.  q.  62.  a.  2.):  «  Id,  »  inquit,  «  quod  est  supra  naturam  hominis 
distinguitur  ab  eo  quod  est  secundum  naturam  hominis.  Sed  vir- 
tutes  theologicae  sunt  super  naturam  hominis,  cui  secundum  na- 
turam  conveniunt  virtutes  intellectuales  et  morales,  ut  ex  supra 
dictis  patet  (q.  58.  aa.  4.  et  5.).  Ergo  distinguuntur  ab  invicem. 
Respondeo  dicendum  quod,  sicut  supra  dictum  est  (q.  54.  a.  2.), 
habitus  specie  distinguuntur  secundum  formalem  differentiam  obje- 
ctorum.  Objectum  autem  theologicarum  virtutum  est  ipse  Deus, 
qui  est  ultimus  rerum  finis,  prout  nostrse  rationis  cognitionem  ex- 
cedit.  Objectum  autem  virtutum  intellectualium  et  moralium  est 
aliquid  quod  humana  ratione  comprehendi  potest.  Unde  virtutes 
theologicse  specie  distinguuntur  a  moralibus  et  intellectualibus. » 
2)  Fides  acquisita  de  mysteriis  supernaturalibus,  quam  adstruunt 
Scotus  et  Gabriel,  non  est  virtus ;  ergo  multo  minus  esse  potest 
virtus  theologalis.  Antecedens  patet,  quia,  licet  illa  fides  sit  de 
rebus  divinis,  est  mere  humana.  Unde,  quantum  est  ex  ratione  cre- 
dendi,  potest  illi  subesse  falsum;  ergo,  non  est  intellectualis  virtus. 
Unde  in  hseretico,  quantum  ad  rationem  credendi,  ejusdem  rationis 
esse  potest  fides  errorum,  et  veritatum  quas  retinet,  quia  eadem 
humana  ratione  utraque  credit.  Haec  melius  intelligentur  quando 
sermo  erit  de  objecto  formali  fidei. 

25.  Tertia  conditio  est,  ut  virtus  theologica  sola  divina  revela- 
tione  cognoscatur:  hoc  vero  commune  habet  cum  omnibus  donis 
supernaturalibus,  quorum  existentia  nequit  certo  constare,  nisi  ex 
divina  revelatione;  pendent  enim  omnino  a  libera  et  gratuita  Dei 
voluntate.  Sufficit  autem  ut  hujusmodi  virtus  reveletur  in  suis 
actibus,  ex  his  namque  possumus  optima  ratione  habitus  theolo- 
gicarum  virtutum  colligere. 

26.  Denique  oportet  in  his  conditionibus  notare  primam  esse 
maxime  propriam  virtutis  theologicse  quoad  utramque  partem  a 

nobis  explicatam;  nam  secunda  et  tertia  conditio  etiam  aliis  vir- 
tutibus  non  theologicis  convenire  possunt,  quamvis  cum  minori 
certitudine,  quia  non  habent  objectum  materiale  et  formale  tam 
excellens,  ut  dicemus.  Suarez  (1.  6.  de  Gratia,  c.  8.  n.  7.;  vide  etiam 
nn.  prsec.  a  n.2.). 


ARTICULUS  SECUNDUS 
An  existant  virtutes  theologicae,  et  quot  illae  sint. 

§•  I. 

Exponitur  Status  Quaestionis. 

27.  Ex  iis,  quse  superiori  articulo  explicavimus,  patet  quid  sit 
virtus  infusa,  et  virtus  theologica:  nunc  de  earum  existentia  agen- 
dum  est.  Initium  sumimus  ab  exist£ntia  virtutum  theologicarum; 
sed  aliqua  in  antecessum,  claritatis  gratia,  sunt  breviter  prse- 
notanda. 

28.  Ac  I.  quoad  existentiam  virtutum  solent  veteres  theologi 
singillatim  pertractare  tres  qusestiones :  1)  An  existant  virtutes 
infusse  in  genere?— 2)  An  existant  virtutes  theologicse?— 3)  An  exi- 
stant  virtutes  morales  infusse?  Verum  tertiam  quaestionem  expen- 
demus  art.  seq.;  primam  autem  merito  omittimus:  quae  enim  di- 
cuntur  ad  ostendendum  existentiam  virtutum,  praesertim  theologi- 
carum,  valent  ad  ostendendum  virtutes  infusas  in  genere  existere. 
Unde  Suarez  (de  Gratia,  1.  6.  c.  8.  n.  14.),  recitatis  verbis  Concil. 
Trident.  (c.  7.),  quse  infra  referemus,  addit:  «  Ex  quibus  verbis 
supra  probavimus  hanc  gratiam  et  dona  non  esse  actus,  sed  formam, 
vel  formas,  quas  Deus  infundit  homini  prseparato  per  actus,  ac 
proinde  esse  formam  permanentem.  De  nullis  autem  donis  ita  cer- 
tum  est  permanenter  infundi,  sicut  de  fide,  spe  et  caritate,  ut  ex 
dicendis  constabit;  ergo  Concilium  maxime  propter  fidem,  spem 
et  caritatem  illa  verba  intellexit.  »— Et  Ripalda  (de  Ente  Super- 
nat.  d.  120.  n.  26.),  hoc  argumentum  conficit :  «  Aliquse  virtutes 
infusse  necessario  sunt  concedendse,  ut  ex  prseteritis  exploratum 

est.  Nullse  autem  certius  concedi  debent,  quam  virtutes  theologi- 
cse,  quse  magis  sunt  ad  hominis  justificationem  et  salutem  neces- 
sarise,  et  in  Sacris  Litteris  atque  conciliis  magis  expressae,  nullo 
facto  discrimine  inter  caritatem  et  alios  habitus  theologicos. » 

29.  II.  Quando  asseritur  existentia  virtutum  theologicarum,  po- 
test  etiam  quseri  de  qualificatione  doctrinse.  Qua  in  re  tria  sunt 
distinguenda:  1)  qua  certitudine  constet  dari  fidem,  spem  et  cari- 
tatem,  quse  sint  dona  permanentia  distincta  ab  actibus  fidei,  spei 
et  caritatis — 2)  qua  certitudine  constet  eadem  dona  permanentia 
proprie  esse  habitus  seu  virtutes. — 3)  Qua  certitudine  constet  tres 
dumtaxat  esse  virtutes  theologicas. 

30.  Qiwad  lum  inquit  Suarez  (de  Gratia,  1.  6.  c.  8.  n.  14.):  «Ego 
vero  dogma  hoc  sub  nominibus  fidei,  spei  et  caritatis  permanen- 
tibus,  tam  in  parvulis  quam  in  adultis,  dum  non  operantur,  ac 
proinde  quae  sint  aliquse  res  distinctae  ab  actibus  fidei,  spei  et  ca- 
ritatis,  in  Concilio  Tridentino  de  fide  esse  definitum  censeo  cum 
Vega  (1.  7.  Trid.  c.  24.)  et  aliis.  » — Et  Ripalda,  postquam  affirma- 
verit  (disp.  120.  n.  19.),  existentiam  virtutum  infusarum  in  genere 
esse  de  fide;  deinde  loquens  de  virtutibus  theologicis  (num.  31.): 
«  Rogabis,»  inquit,  «  quam  certa  sit  infusio  virtutum  theologica- 
rum.  Imprimis  absque  ingenti  temeritate  negari  non  potest,  quia 
nullus  fuit  Catholicus  theologus  qui  oppositum  impune  in  Ecclesia 
docuerit.  Licet  enim  Magister  asseruerit  caritatem  non  esse  donum 
creatum  et  infusum,  id  tamen  in  scholis  Catholicorum  non  invaluit, 
sed  mox  ab  omnibus  theologis  rejectum  est,  gravibusque  censuris 
damnatum.  Prsesertim  nostris  temporibus,  post  decreta  Innocen- 
tii  III.,  Concilii  Viennensis,  Moguntini  et  Tridentini,  quse  sect.  4. 
expendimus.  Deinde  arbitror  hanc  veritatem  pertinere  ad  fidem. 
Nam  omnia  quae  sectione  4.  adduximus  ad  ostendendum  pertinere 
ad  fidem  aliquarum  virtutum  infusionem,  probant  quidem  specia- 
tim  de  virtutibus  theologicis,  ut  recolenti  constabit. » 

31.  Quoacl  2dum  autem,  inquit  Suarez  (loco  citat.  num.  15.):  «  Sub 
nomine  habituum,  vel  virtutum  theologicarum  potest  esse  major 
tergiversatio,  et  minor  aliqua  certitudo.  Quo  sensu  fortasse  lo- 
quuti  sunt  Soto,  Cano  et  alii,  qui  negarunt  hoc  esse  de  fide,  et 
Medina,  qui  particulam  diminuentem  addidit,  dicendo,  contrarium 
esse  fere  hsereticum,  ut  supra  retuli.  . .  Quod  licet  esset  temere 

dictum  (fidem,  spem  et  caritatem  non  esse  habitus  vel  virtutes) 
non  potest  tamen,  ut  haereticum  damnari.  Cavendus  tamen  est  talis 
modus  loquendi:  nam  ex  verbis  inordinate  prolatis  incurritur  hse- 
resis. . .  Non  dixi,  sub  illis  terminis  habitus  vel  virtutis,  esse 
hoc  dogma  fidei,  quamvis  tam  evidenter  inferatur  ex  definitione 
Concilii,  ut  sit  certum  certitudine  theologica,  et  proxima  fidei. 
— His  qualificationibus  omnino  subscribendum  censemus;  et  ratio 
patebit  ex  argumentis  afferendis,  praesertim  ex  Ecclesise  auctori- 
tate.  Ceterum  cf.  quee  diximus  in  tract.  De  Gratia  Christi 
(n.  926.  seqq.). 

32.  Quoad  3tium  en  quae  habet  Suarez  (lib.  6.  c.  8.  n.  16.).  «  Infero 
non  esse  certum  de  fide  illum  definitum  numerum  ternarium,  quoad 
exclusionem  majoris  numeri  theologalium  virtutum.  Nam  licet 
praecisa  illa  numeratio  tam  Pauli,  quam  Concilii,  tantam  certitu- 
dinem  faciant,  ut  ad  virtualem  quandam  definitionem  sufficere  vi- 
deatur,  sicut  de  divinis  personis,  eo  ipso,  quod  revelantur  tres, 
credimus  non  esse  plures;  et  de  sacramentis,  eo  ipso  quod  defi- 
niuntur  esse  septem,  credimus  non  ^esse  plura:  nihilominus,  in 
prsesenti  non  videtur  id  sufficere  ad  sequalem  certitudinem.  Primo, 
quia  in  illis  exempiis  exclusio  majoris  numeri  vel  est  expresse  de- 
finita,  vel  tantum  tanquam  universali  consensione  Ecclesise  recepta, 
ut  ad  certitudinem  fidei  sufficiat,  quod  in  prsesenti  non  invenitur, 
ut  patet  ex  his  quse  de  spe  et  religione  dixi.  Secundo,  quia  in  di- 
ctis  exemplis  prsecisa  cognitio  talis  numeri  necessaria  erat,  vel  ad 
veram  de  Deo  cognitionem,  vei  ad  debitum  usum  sacramentorum, 
quse  sunt  veluti  fundamenta  Ecclesiae,  et  ad  hominum  justificatio- 
nem  maxime  necessaria.  In  prsesenti  vero  quod  ille  numerus  sit 
prsecisus,  vel  quod  alia  virtus,  v.  g.,  religio  dicatur  theologica  nec- 
ne,  non  videtur  ad  necessitatem  fidei  pertinere.  Tertio,  quia  ille 
prsecisus  numerus  trium  virtutum  theologalium  pendet  ex  non- 
nullis  quaestionibus,  et  difficultatibus  theologicis,  quse  ad  fidem 
non  spectant. » 

33.  III.  Existentia  virfutum  theologicarum  non  potest,  nisi  ex 
revelatione,  demonstrari  (n.  25.);  attamen  solet  aliqua  rationetheo- 
logica  confirmari.  Ut  hujus  vera  vis  statuatur,  et  simul  superna- 
turalis  virtutis  munus  innotescere  incipiat,  juverit  advertere  vir- 

tutes  infusas  non  modo  non  esse  necessarias,  spectata  natura  (sunt 
Mazzella.  De  Virtutibus.  2 

enim  dona  supernaturalia,  ac  proinde  indebita);  sed  nec  esse  absolu- 
te  necessarias,  spectata  sola  elevatione:  siquidem  cum  solo  auxilio 
transeunteeffici  possunt,  et  efficiuntur  aliquando  actus  supernatura- 
les.  Requiruntur  ergo  solum  ut  actus  illi  connaturaliter  fiant.  Con- 
naturale  est  enimnaturse  elevatseet  divinitatis  consorti  pergratiam 
sanctificantem,  ut  habeat  principia  proxima  permanentia,  quibus 
possit  actus  elevationis  statui  proportionatos  efficere;  adeoque  ipsi 
actus  supernaturales  anatura  jam  elevata  procedentes,  nonnisi  ab 
habitibus  connaturaliter  procedunt.  «  Ad  rationem  ergo  theologi- 
cam,  »  inquit  Suarez  (de  Gratia,  lib.  6.  c.  4.  n.  10.),  «  satis  est,  quod 
hi  actus  non  possint  connaturaliter  sine  his  habitibus  fieri,ut  decla- 
ratum  est:  postulat  enim  suavis,  et  debitus  providentise  modus,  ut 
creaturas,  quas  Deus  ordinat  ad  agendum,  intrinsece  perficiat,  quan- 
tum  commode  fieri  potest,  per  principia  actionibus  suis  proportio- 
nata,  qualia  in  prsesenti  sunt  habitus  infusi,  qui  ad  perficiendas  in- 
trinsece  animse  potentias  necessarii  sunt.  » 

34.  IV.  Denique,  hic  potius  supponimus,  quam  directe  probamus 
fidem,  spem  et  caritatem  esse  virtutes  theologicas .  Id  enim  ut 
ostendatur  argumentis  intrinsecis,  requiritur  ut  demonstretur  ea- 
rum  objectum  esse  immediate  Deum  (n.  18.):  sed  hoc  patebit  ubi 
de  earumdem  virtutum  obiecto  agemus. 

35.  His  itaque  prsestitutis  - 

§.  II. 
Solvitur  Proposita  Quaestio. 

Prop.  I.  —  1.  Existunt  fides,  spes  et  caritas,  quce  sunt  dona 
divinitus  infusa,  permanentia,  ab  actibus  distincta,  eorumque 
principia  proxima  —  2.  ac  proprie  habitus  seu  virtutes  theolo- 
gicce.  —  3.  Nulla  autem,  prceter  illas,  datur  virtus  theologica. 

36.  Prob.  lma  pars.  I.  Ex  Scriptura.  Etenim—  1)  legitur  (Heb. 
xi.  6.)  «  Sine  fide  impossibile  est  placere  Deo.»  Hic  aperte  colli- 
gitur,  fidem  essehabitum.  Nam  constat  parvulos  baptizatos  placere 
Deo,  et  consequenter  habere  fidem:  neque  tamen  potest  intelligi 
quomodo  fides  illorum  consistat  in  auxilio  aliquo  actuali,  cum  illi 

nullum  actum  eliciant  fidei,  ad  quem  tale  auxilium  concurrat.  — 
2)  Et  (I.  Cor.  xin.  8.):  «  Caritas  numquam  excidit.  »  Est  igitur 
ea  aliquid  permanens  et  durabile.  —  3)  Idem  etiam  quoad  spem, 
colligitur  ex  I.  Cor.  (xm.  13.)  ubi  Apost.  inquit:  «  Nunc  autem 
manent  fides,  spes,  caritas,  tria  haec  »:  ubi  vis  probandi  non  tam 
est  in  verbo  manent,  quam  in  pari  ratione  qua  Apostolus  loqui- 
tur  de  spe  et  charitate,  quce  numquam  excidit. 

37.  II.  Ex  Ecclesice  documentis.  Ac  —  1)  Innocentius  III.  (c.  Ma- 
jores  de  Baptismo)  ait:  «  Illud  vero,  quod  opponentes  inducunt, 
fidem  aut  caritatem  aliasque  virtutes  parvulis,  utpote  non  consen- 
tientibus,  non  infundi,  a  plerisque  non  conceditur  absolute,  cum 
propter  hoc  inter  doctores  theologos  quaestio  referatur,  aliis  asse- 
rentibus  per  virtutem  baptismi,  parvulis  quidem  culpam  remitti, 
sed  gratiam  non  conferri:  nonnullis  dicentibus  dimitti  peccatum,  et 
infundi  virtutes  habentibus  illas  quoad  habitum,  non  quoad  usum 
donec  perveniant  ad  setatem  adultam.»  —  Et  Clemens  V.  in  Concil. 
Vienn.  (De  Summa  Trinitate,  et  Cajholica  Fide)  inquit  :  «  Quia 
quantum  ad  effectum  baptismi  in  parvulis,  reperiuntur  doctores 
quidam  theologi  opiniones  contrarias  habuisse,  quibusdam  ex  ipsis 
dicentibus  per  virtutem  baptismi  parvulis  quidem  culpam  remitti, 
sed  gratiam  non  conferri,  aliis  e  contra  asserentibus,  quod  et  culpa 
eisdem  in  baptismo  remittitur,  et  virtutes  ac  informans  gratia  in- 
funduntur,  quoad  habitum,  etsi  non  pro  illo  tempore  quoad  usum. 
Nos  autem  attendentes  generalem  eftlcaciam.  mortis  Christi,  quse 
per  baptisma  applicatur  pariter  omnibus  baptizatis,  opinionem  se- 
cundam,  quse  dicit  tam  parvulis  quam  adultis  conferri  in  baptismo 
informantem  gratiam  et  virtutes,  tanquam  probabiliorem,  et  dictis 
sanctorum  et  doctorum  modernorum  theologise  magis  consonam  et 
concordem,  sacro  approbantc  concilio  duximus  eligendam.  » 

Ad  rectam  horum  decretorum  intelligentiam,  recolenda  est  ani- 
madversio,  quam  dedimus  in  tract.  De  Gratia  Christi  (n.  925.). 
Tempore  Innocentiilll.  disputabatur  inter  doctores  utrum  parvulis 
infunderenturhabitus  quando  per  baptismumillis  remittebatur  pec- 
eatum.  Qui  negabant,  ea  prsesertim  ratione  ducebantur,  quod  in 
parvulis,  qui  sunt  actibus  incapaces,  habitus  illi  viderentur  inutiles. 
Innocentius  hanc  qusestionem  non  definivit.  Concilium  vero  Vien- 
nense,  uti  probabiliorem  et  magis  Sanctorum  dictis  consentaneam, 

affirmativam  sententiam  amplexum  est.  Sed  in  utroque  casu  suppo- 
nebatur  jam  communiter  recepta  sententia  de  infusione  habituum 
in  adultis,  quod  ad  rem  nostram  sufficit:  quserimus  enim  utrum 
dentur  virtutes  theologicse,  et  non  utrum  infundantur  parvulis. 
Talem  revera  fuisse  statum  qusestionis  tempore  Innocentii  III.  et 
Concil.  Viennensis  patet  tum  ex  ipso  tenore  decretorum,  tum  ex  iis, 
quse  refert  De  Lugo  (de  Fide,  disp.  9.  sect.  3.). 

Sane  agitur  in  his  decretis  —  a)  de  donis  fidei,  caritatis,  etc. 
permanentibus  et  distinctis  ab  actibus;  nam  sermo  est  de  caritate 
et  fide  parvulorum,  qui  incapaces  sunt  actu,  et  quibus  fides  et  caritas 
conceditur  quoad  habitum,  non  quoad  usum.  Agitur  —  b)  de  donis 
fidei,  caritatis,  etc.  divinitus  infusis.  Nam  Innocentius  III.  et 
Conc.  Yienn.  manifeste  disserunt  de  his  virtutibus,  quse  venerant  in 
controversiam  theologorum,  an  simul  cum  gratia  infundantur  in- 
fantibus.  Virtutes  autem  controversise  theologorum  subjectse  non 
erant  virtutes  per  se  acquisitse,  sed  solum  per  se  infusae.  Ridicu- 
lum  prorsus  esset  asserere,  voluisse  Innocentium  III.  et  Concilium 
Viennense  parvulis  in  baptismo  virtutes  naturales  et  per  accidens 
infusas  donari.  —  Cf.  Ripalda  (de  Ente  Super.  disp.  120.  n.  19.). 

2)  Concilium  Trident.  (sess.  6.  cap.  7.)  post  numeratas  —  a)  di- 
spositiones,  quse  justificationem  prsecedunt,  et  in  ipsis  actum  fidei,, 
et  spei,  subdit:  «  Hanc  dispositionem,  seu  prseparationem  justifica- 
tio  ipsa  consequitur,  quse  non  est  sola  peccatorum  remissio,  sed 
sanctificatio  etiam,  et  renovatio  interioris  hominis  per  susceptio- 
nem  gratise,  et  donorum:  »  ubi  susceptio  gratise  et  donorum  in 
justificatione  inclusa  condistinguitur  a  praeparatione,  quam  conse- 
quitur,  et  in  qua  supponebatur  jam  fides  actualis;  ergo  nomine 
donorum,  quae  postea  infunduntur,  intelligi  debet  aliquid  perma- 
nens,  et  ab  actibus  condistinctum. —  b)  Eodem  cap.  postquam  dixit 
causam  formalem  justificationis  esse  justitiam  inhaerentem  datam 
a  Deo  secundum  cujusque  dispositionem,  infert  statim  :  «  Unde  in 
ipsa  iustificatione  cum  remissione  peccatorum  haec  omnia  simul 
infusa  accipit  liomo  per  Jesum  Christum,  cui  inseritur,  fidem,  spem 
et  caritatem.  »  Ubi  explicat,  quae  sint  illa  dona,  quorum  susce- 
pticnem  superius  dixerat  includi  in  iustificatione.  Notetur  hic  Con- 
cilium  docere  fidem,  spem  et  caritatem  infundi,  sicut  infunditur 
ipsa  justitia,  cujus  sunt  partes  integrantes  ;  sed  justitia,   de  qua 

agit  Conc,  est  certe  per  se  infusa  (cf.  De  Qratia  Christi,  n.  1069.). 
—  c)  Addit  Concilium:  «  Hanc  fidem  ante  baptismi  sacramentum, 
ex  Apostolorum  traditione,  cathecumeni  ab  Ecclesia  petunt,  cum 
petunt  fidem  vitam  seternam  prsestantem;  quam,  sine  spe  et  ca- 
ritate,  fides  prsestare  non  potest.  »  Sed  fides  quam  catechumeni 
petunt  ab  Ecclesia  in  baptismo  nequit  intelligi  de  actu;  siquidem 
adulti  debent  actum  fidei  tanquam  dispositionem  jam  habere,  par- 
vuli  vero  sunt  actus  incapaces.  Ergo. 

3)  Concilium  Moguntinum,  celebratum  anno  1549.,  duobus  nempe 
annis  post  sess.6.  Concil.  Trid.,  habet  (cap.7.)  quamdam  periphra- 
sim  illius  capitis  septimi  sessionis  sextse  Tridentinse  in  hsec  verba: 
«  Justificatio,  cum  peccatorum  remissione,  etiam  sanctificationem 
•et  interiorem  renovationem  confert,  quatenus  per  meritum  passio- 
nis  Christi,  quod  jam  credenti  communicatur,  cum  venia  peccato- 
rum  homo  etiam  Dei  gratiam,  per  Spiritum  Sanctum  una  cum  fide 
simul  spem,  et  caritatem  in  corde  diffusam  accipit  hisque  donis 
in  ipso  permanentibus,  non  solum  reputatur,  aut  nominatur  sed 
vere  existit  justus.  »  V 

38.  Prob.  2da  pars.  I.  recolendo  Ecclesice  decreta.  Nam  sicut, 
secundum  S.  Augustini  regulam,  verba  Sacrse  Scripturse  sunt  ac- 
cipienda  in  proprio  et  usitato  sensu,  quando  nullum  apertum  inde 
sequitur  absurdum,  nec  ex  circumstantiis  colligitur  contrarium; 
ita  idem  dicendum  est  de  verbis  Conciliorum,  quibus  aliquam  pro- 
positionem  definiunt.  Jamvero  —  a)  in  cit.  decretis  Innocentii  III. 
et  Concil.  Vienn.  expresse  adhibentur  voces  virtutes,  habitus.  — 
b)  Quoad  Concilium  Tridentinum,  constat  illud  attingere  in  cit. 
locis  eamdem  qusestionem,  quoad  infusionem  donorum  in  justifi- 
catione,  de  qua  agebatur  in  prsecedentibus  decretis;  sed  in  his, 
ut  vidimus,  agebatur  de  habitibus  seu  virtutibus.  Ergo  —  c)  Cer- 
tum  saltem  est  per  fldem,  spem  et  caritatem  significari,  juxta 
receptum  loquendi  modum,  vel  actum  vel  habitum.  Atqui  Conc. 
Trid.  per  fidem,  spem  et  caritatem  non  significat  actum,  uti  pro- 
batum  est.  Ergo  —  d)  Eadem  illatio  deducitur  ex  Conc.  Mogunt. 
jam  cit.;  ex  Catechismo  Romano,  ubi  baptismi  effectus  asseritur 
«  nobilissimus  omnium  virtutum  comitatus,  quae  in  animam  cum 
gratia  divinitus  infunduntur:  »  virtutes  autem  in  baptismo  infusse 

non  sunt  actus,  sed  habitus,  praesertim  in  parvulis;  ex  Conc.  Vat., 
quod  (Const.  Dei  Filius,  c.  3.),  loquens  de  fide  dicit  eam  esse  vir- 
tutem. 

39.  II.  ~Ex  ratione  theologica,  quae  simul  confirmat  primam  par- 
tem  thesis.  Etenim  per  intrinsecam  elevationem  ad  statum  super- 
naturalem  efficimur  nova  creatura  (II.  Cor.  v.  17.;  et  Gal.  vi.  15.); 
renascimur  (Joan.  iii.  3.):  et  sumus  divince  consortes  naturce  (II. 
Pet.  i.  4.),  seu  accipimus  novum  esse,  esse  divinum.  Ergo  et  con- 
sortes  efficimur  vitse  divinse  (cf.  Be  gratia  Christi,  n.  100o-7.). 
Sed  ad  vitam  requiruntur  interna  permanentia  principia  actuum; 
ergo  per  intrinsecam  elevationem  ad  statum  supernaturalem,  inter 
cetera  dona  maxima  et  pretiosa,  accipimus  illa  principia.  Revera, 
ad  suavem  Dei  providentiam  pertinet,  dare  unicuique  agenti  et 
eausae  secundse  principium  intrinsecum  suse  operationi  proportiona- 
tum;  homo  autem  in  gratia  constitutus  et  elevatus  ad  superiorem 
ordinem  agentium,  non  debuit  minus  perfecte  disponi  intrinsece  ad 
actus  illius  ordinis  eliciendos,  quam  cetera  agentia:  ergo  perficitur 
habitibus  infusis  ad  superiores  actus  connaturaliter  eliciendos. 

40.  Hoc  tamen  argumentum,  si  ulterius  non  declaretur,  uti  bene 
notat  Suarez  (lib.  6.  de  G-ratia,  c.  8.  n.  1.  in  fine),  videtur  probare 
existentiam  virtutum  infusarum,  seu  supernaturalium  in  genere, 
non  virtutum  supernaturalium,  quse  sint  theologicae.  Unde  animad- 
vertendum  est,  in  ordine  naturali,  praeter  virtutes  seu  habitus  ac- 
quisitos  qui  inclinant  ad  objecta,  quae  sunt  media  ad  finem  ultimum 
naturalem,  dari  dispositiones  quasdam  innatas,  quae  immediate  se- 
quuntur  ipsam  naturam  et  non  actus  nostros,  et  quae  inclinant  nos, 
seu  bene  nos  disponunt  relate  ad  ipsum  finem.  Tales  sunt  synde- 
resis  et  appetitus  naturalis  innatus  beatitudinis  in  genere.  Vide 
D.Thomam(l.p.  q.79.  a.  1.  2.;etl.  2.  p.  51.  a.  l.;etq.  63.  a.  1.). 
Deus  autem  non  minus  providet  in  ordine  supernaturali,  quam  in 
naturali.  Ergo  in  ordine  supernaturali,  cum  habeatur  novum  esse, 
novus  finis ;  habeatur  necesse  est  nova  inclinatio  immediate  ad 
eumdem  finem.  Hujusmodi  vero  inclinatio  nequit  proficisci  a  na- 
tura,  quse  proportionem  non  habet  cum  fine  supernaturali;  debet 
ergo  naturse  superaddi,  et  superadditur  per  habitus,  quorum  est 
recte  disponere,  inclinare.  Dantur   ergo  in  ordine   supernaturali 

habitus,  qui  ordinant  immediate  ad  ultimum  finem  supernatura- 
lem,  ac  pr,oinde  dantur  virtutes  theologica?. 

41.  Ita  intelligitur  argumentum  D.  Thomse  (1.  2.  q.  62.  a.  1.), 
quod  est  hujusmodi:  «  Per  virtutem  perficitur  homo  ad  actus,  qui- 
bus  in  beatitudinem  ordinatur  ;  ut  ex  supra  dictis  patet  (q.  3.  a.  5., 
et  q.  2.  a.  7.,  et  q.  55.  a.  3.).  Est  autem  duplex  hominis  beatitudo, 
sive  felicitas,  ut  supra  dictum  est  (q.  3.  a.  2.  ad  4.,  et  q.  5.  a.  5.). 
Una  quidem  proportionata  humanse  naturse,  ad  quam  scilicet  homo 
pervenire  potest  per  principia  suae  naturas.  Alia  autem  est  beati- 
tudo  naturam  hominis  excedens,  ad  quam  homo  sola  divina  virtute 
pervenire  potest  secundum  quamdam  divinitatis  participationem; 
secundum  quod  dicitur  II.  Pet.  (i.  4.),  quod  per  Christum  facti 
sumus  consortes  divince  naturce.  Et  quia  hujusmodi  beatitudo  pro- 
portionem  humanse  naturse  excedit,  principia  naturalia  hominis, 
ex  quibus  procedit  ad  bene  agendum  secundum  suam  proportio- 
nem,  non  sufBciunt  ad  ordinandum  hominem  in  beatitudinem  prse- 
dictam;  unde  oportet  quod  superaddantur  homini  divinitus  aliqua 
principia,  per  quse  ita  ordinetur  ad  beatitudinem  supernaturalem, 
sicut  per  principia  naturalia  ordinatur  ad  finem  connaturalem; 
non  tamen  absque  adjutorio  divino:  et  hujusmodi  principia  vir- 
tutes  dicuntur  theologicse. 

42.  Prob.  3liapars.  Certe  fides,  spes  et  caritas  sunt  virtutes  red- 
liter  inter  se  distinctce.  Etenim  —  1)  Apostolus  (I.  Cor.  xm.)  nu- 
merat  fidem,  spem  et  caritatem;  sed  non  numerantur,  nisi  quse 
distinguuntur ;  ergo  fides,  spes  et  caritas  ad  invicem  distinguun- 
tur.  —  2)  Fides  distinguitur  a  caritate,  nam  potest  esse  sine  ca- 
ritate,  sicut  constat  ex  eodem  loco  Apostoli  et  Concil.  Trident. 
(sess.  6.  c.  28.);  et  e  contra  in  patria  manet,  vel  potest  manere 
caritas  sine  habitu  fidei.  —  3)  Fides  distinguitur  a  spe,  tum  quia 
fides  est  in  intellectu  tanquam  subjecto,  et  spes  in  voluntate;  tum 
quia  spes  amitti  potest,  manente  fide  —  spes  distinguitur  etiam  a 
caritate,  cum  in  peccatore  sine  caritate  esse  possit.  Ostendendum 
est  igitur  virtutes  theologicas  non  esse  plures  quam  tres.  Id  autem 

43.  Prob.  I.  Ex  auctoritate.  Nam  dicitur  (I.  Cor.  xin.  13.): 
«  Nunc  autem  manent  fides,  spes,  caritas,  tria  hsec.  »  —  S.  Augu- 
stinus  (lib.  1  de  Doctr.  Christ.  c.37.),  ait:  «  Tria  hsec  sunt,  quibus 

et  scientia  omnis  et  prophetia  militat:  fides,  spes,  caritas.  »  Et 
(c.  39.):  «  Homo,  »  inquit,  «  fide,  spe,  caritate  subnixus,  eaque 
inconcusse  retinens,  non  indiget  Scripturis,  nisi  ad  alios  instruen- 
dos.  Itaque  multi  per  lisec  tria  etiam  in  solitudine  sine  codicibus 
vivunt.  »  Et  (in  Enchirid.  c.  3.  et  4.)  affirmat:  His  tribus  virtuti- 
bus  contineri  totius  religionis  summam.  —  Et  S.  Gregorius  (lib.  I. 
Moral.  cap.  27.),  explicans  illud  Job  (i.  2.):  «  Natique  sunt  ei  se- 
ptem  filii,  et  tres  filise,  »  pulchre  interpretatur,  per  tres  filias 
significari  has  tres  virtutes,  quse  una  cum  septem  donis  Spiritus 
Sancti,  tanquam  cum  fratribus,  in  mente  hominis  justi  divinitus 
generantur:  «  Habent,  »  inquit,  «in  nobis  septem  filii,  tres  procul- 
dubio  sorores  suas,  quia  quicquid  virile  hi  virtutum  sensus  faciunt, 
spei,  fidei,  caritatique  conjunguntur.  » 

Unde:  1)  Fides,  spes  et  caritas  constanter  exhibentur  in  Scri- 
pturis  et  Patribus  tanquam  virtutes,  quae  inter  se  conveniunt  in 
unitate  generica,  per  quam  a  ceteris  omnibus  virtutibus  distin- 
guuntur;  sed  illa  unitas  generica  nequit  alia  assignari  praeter  ra- 
tionem  virtutis  theologicse;  ergo  in  hac  conveniunt,  inter  se,  et 
distinguuntur  ab  aliis  virtutibus.  Ergo  nulla  alia  virtus,  prseter 
fidem,  spem  et  caritatem,  theologica  est.  » 

2)  Quando  in  Scripturis  dicitur:  «  Tres  sunt  qui  testimonium 
dant,  »  etc,  recte  intelligimus  personas  divinas  esse  tres:  et  solum 
tres;  quando  Ecclesia  definit  septem  esse  sacramenta,  recte  intel- 
ligimus  esse  septem,  et  solum  septem.  Ergo  a  pari  quando  Apo- 
stolus  dicit  tria  hcec,  et  Patres  eodem  modo  loquuntur,  recte  in- 
telligimus  virtutes  theologicas  esse  tres,  et  solum   tres. 

44.  II.  Ex  ratione  theologica.  Virtus  theologica  unit  nos  Deo 
immediate:  immediate  autem  attingi  solum  potest  Deus  vel  sub 
ratione  veri,  vel  sub  ratione  boni;  et  si  sub  retione  boni,  vel  ut 
est  in  se  summum  bonum,  vel  ut  est  bonum  amantis.  Sed  fide  at- 
tingitur  Deus  immediate  sub  ratione  veri:  spe  sub  ratione  boni 
amantis;  caritate  sub  ratione  boni  in  se:  ergo  nulla  alia  virtus 
est  quse  immediate  uniat  Deo,  seu  quae  sit  theologica. 

Prsestat  audire  D.  Thomam,  qui  (1.  2.  q.  62.  art.  3.)  ait:  «  Vir- 
tutes  theologicse  hoc  modo  ordinant  hominem  ad  beatitudinem  su- 
pernaturalem,  sicut  per  naturalem  inclinationem  ordinatur  homo 
in  finem  sibi  connaturalem.  Hoc  autem  contingit  secundum  duo: 

primo  quidem  secundum  rationem  vel  intellectum,  in  quantum  con- 
tinet  prima  principia  universalia  cognita  nobis  per  naturale  lumen 
(  intellectus,  ex  quibus  procedit  ratio  tam  in  speculandis,  quam  in 
agendis;  secundo  per  rectitudinem  voluntatis  naturaliter  tendentis 
in  bonum  rationis.  Sed  hsec  duo  deficiunt  ab  ordine  beatitudinis 
supernaturalis,  secundum  illud  I.  Cor.  (n.  9.):  *  Oculus  non  vidit, 
et  auris  non  audivit,  et  in  cor  hominis  non  ascendit,  quse  prsepara- 
vit  Deus  diligentibus  se. '  Unde  oportuit  quod  quantum  ad  utrumque 
aliquid  homini  supernaturaliter  adderetur  ad  ordinandum  ipsum 
finem  supernaturalem.  Et  primo  quidem,  quantum  ad  intellectum, 
adduntur  homini  qusedam  principia  supernaturalia,  quse  divino  lu- 
mine  capiuntur;  et  hsec  sunt  credibilia,  de  quibus  est  fides.  Se- 
cundo  vero  est  voluntas,  quse  ordinatur  in  illum  finem  et  quantum 
ad  motum  intentionis  in  ipsum  tendentem,  sicut  in  id  quod  est 
possibile  consequi,  quod  pertinet  ad  spem;  et  quantum  ad  unionem 
quamdam  spiritualem,  per  quam  quodammodo  transformatur  in 
illum  finem,  quod  fit  per  caritatem.  Appetitus  enim  uniuscujusque 
rei  naturaliter  movetur  et  tendit  in  finem  sibi  connaturalem;  et 
iste  motus  provenit  ex  quadam  conformitate  rei  ad  suum  finem.  > 

45.  Dices  tamen  contra  hanc  ultimam  propositionis  partem.  I.: 
Virtus  religionis  videtur  esse  virtus  theologica;  ergo  dantur  plures 
quam  tres  hujusmodi  virtutes.  Proh.  antec:  Virtus  quse  attingit 
ut  objectum  aliquam  perfectionem  divinam,  attingit  ipsum  Deum, 
ac  proinde  est  virtus  theologica;  sed  religio  attingit  ut  objectum 
aliquam  perfectionem  divinam:  siquidem  ejus  objectum  est  cultus 
Dei  ob  ejus  infinitam  excellentiam.  Ergo. 

Respondetur  neg.  antec,  et  dist.  maj.  prob.:  Virtus,  quse  at- 
tingit  aliquam  perfectionem  divinam  immediate,  est  virtus  theo- 
logica,  conc;  quse  attingit  illam  mediate,  neg.  Si  consideretur 
objectum  materiale  immediatum  religionis,  proprie  est  cultus  Deo 
exhibendus;  si  consideretur  vero  objectum  materiale  mediatum, 
quod  et  objectum  cui  dicitur,  est  ipse  Deus.  Vide  Suarez  (de  Relig. 
lib.  1.  cap.  3.  n.  5-7.;  et  cap.  4.  n.  2-5.).  Quoad  objectum  formale 
religionis,  illud  non  est  immediate  ipsa  divina  excellentia,  sed  ho- 
nestas  relucens  in  eo  ut  Deo  infinite  perfecto  cultus  exhibeatur. 
Revera  excellentia  illa  divina,  prsecise  sub  ratione  excellentise, 
nequit  esse  objectum  virtutis  religionis,  quse  est  virtus  in  volun- 

tate:  voluntas  enim  non  habet  pro  objecto  nisi  bonum.  Si  vero 
eadem  excellentia  consideretur  sub  ratione  boni  divini,  et  sic  mo- 
vet  voluntatem  ;  jam  habetur  actus  caritatis,  non  religionis.  Ut 
igitur  habeatur  actus  religionis,  necesse  est  ut  moveatur  voluntas 
ab  honestate,  quse  relucet  in  colendo  Deum  ob  ejus  excellentiam. 
Atque  hsec  altera,  quidquid  de  prima  sit,  mihi  videtur  praecipua  ac 
vera  ratio,  qua  ostenditur  religionem  non  esse  virtutem  theologicam. 

46.  Dices  II:  Theologia  est  habitus  bonus  habens  pro  objecto 
Deum;  ergo  est  virtus  theologica. 

Respondetur:  1)  Theologia  non  est  habitus  per  se  infusus,  si- 
quidem  potest  hnmana  industria  acquiri;  est  autem  de  ratione 
virtutis  theologicse,  ut  sit  per  se  infusa,  ut  diximus  (n.  23.).  Vide 
Valentia  (tom.  2.  disp.  5.  q.  5.  p.  1.). 

2)  Verum  est  theologiam  christianam  assumere  ut  principia  ve- 
ritates  revelatas  non  lumine  rationis  intellectas,  sed  fide  divina 
propter  auctoritatem  Dei  revelantis  creditas  (vide  Franzelin,  de 
Deo  Uno,  pag.  17.);  sed  formale  objectum  assensus  vere  theologici 
non  est  proprie  auctoritas  Dei  revelantis,  sed  evidentia  connexionis 
unius  veritatis  cum  alia  revelata.  Hinc  theologia  est  scientia  ve- 
ritatum  fidei  modo  proportionato  intellectui  humano  per  fidem  il- 
lustrato;  supponit  fidem  ut  suum  fundamentum;  sed  non  est  ipsa 
fides.  Vide  De  Lugo  (de  Fide,  disp.  9.  sect.  4.). 

47.  Dices  III.:  Perfectiones  divinae  formaliter  distinctse  sunt 
plures  quam  tres;  ergo  plures  etiam  sunt  virtutes  theologicae  im- 
mediate  illas  attingentes. 

Respondetur,  dist.  antec;  Perfectiones  divinse,  quse  sint  ratio- 
nes  movendi  intellectum  aut  voluntatem,  sunt  plures  quam  tres, 
neg.;  quae  non  sint  hujusmodi  rationes,  conc,  Veritas  hujus  solu- 
tionis  patet  ex  modo  dictis  (n.  45.). 

ARTICULUS  TERTIUS 

Utrum,  praeter  virtutes  theologicas,  dentur  virtutes  morales 

per  se  infusae. 

§.  I. 
Exponitur  Status  Quaestionis. 

48.  Conveniunt  theoldgi  omnes,  uno  excepto  Marsilio,  virtutes 
morales  naturales,  quae  ex  modo  suse  naturalis  generationis  acqui- 
sitce  vocantur,  posse  a  Deo  prseternaturaliter  infundi,  atque  ita  esse 
infusas  per  accidens;  at  conveniunt  pariter  eas  non  infundi  omni- 
bus  justis,  nec  proinde  per  se  ad  habitualem  justitiam  pertinere. 

49.  Id  potest  veluti  experientiaconfirmari.  Nam  si  istse  virtutes 
infunderentur,  expellerent  subito  habitus  contrariorum  vitiorum, 
vel  saltem  juxta  proportionem  suse  intensionis  illos  remitterent; 
hinc  darent  statim  facilitatem  in  operatione  virtutis,  vel  saltem 
diminuerent  difficultatem,  et  concupiscentiam,  et  alios  affectus  mo- 
derarentur:  haec  enim  vere  pertinent  ad  efficaciam  propriam  harum 
virtutum,  ac  sunt  earum  formales  effectus.  Sed  experientia  constat 
non  ita  fieri  in  iis  omnibus,  qui  justitiam  consequuntur:  imo  si  ita 
fieret,  posset  experimento  constare  aliquem  esse  justum,  contra  id 
quod  statuimus  in  tractatu  De  Gratia  Christi  (n.  1096.).  Unde 
sicut  Concilium  Tridentinum  dicit  in  justificatis  relinqui  fomitem 
ad  agonem,  ita  nos  dicere  possumus,  in  justificatis  relinqui  ha- 
bitus  pravos,  si  eos  antea  acquisiverant,  vel  saltem  fomitem 
relinqui  sine  temperamento  virtutis  acquisitse,  ut  pugnando  cum 
Dei  gratia  contra  vitia  mereantur,  et  ut  justitise  infusio  sit  ipsis 
occulta. 

50.  Qusestio  igitur  est  de  virtutibus  moralibus  per  se  infusis. 
Praestat  earum  naturam  rimari,  ut  statim  innotescat  quomodo  ab 
acquisitis  virtutibus  ejusdem  nominis  differant.  «  Dupliciter,  »  in- 
quit  D.  Thomas  (1.  2.  q.  63.  a.  4.),  «  habitus  distinguuntur  specie: 
uno  modo,  sicut  prsedictum  est  q.  54.  a.  2.,  secundum  speciales  et 
formales  rationes  objectorum.  Objectum  autem  virtutis  cujuslibet 

est  bonum  consideratum  in  materia  propria;  sicut  temperantise 
objectum  est  bonum  delectabilium  in  concupiscentiis  tactus;  cujus 
quidem  objecti  formalis  ratio  est  a  ratione  quse  instituit  modum 
in  his  concupiscentiis;  materiale  autem  est  id  quod  est  ex  parte 
concupiscentiarum.  Manifestum  est  autem  quod  alterius  rationis 
est  modus  qui  imponitur  in  hujusmodi  concupiscentiis  secundum 
regulam  rationis  humanse,  et  secundum  regulam  divinam  :  puta 
in  sumptione  ciborum  ratione  humana  modus  statuitur  ut  non  no- 
ceat  valetudini  corporis,  nec  impediat  rationis  actum;  secundum 
autem  regulam  legis  divinse  requiritur  quod  homo  castiget  corpus 
suum  et  in  servitutem  redigat  per  abstinentiam  cibi  et  potus,  et 
aliorum  hujusmodi.  Unde  manifestum  est  quod  temperantia  infusa 
et  acquisita  difterunt  specie;  et  eadem  ratio  est  de  aliis  virtutibus. 
Alio  modo  habitus  distinguuntur  specie  secundum  ea  ad  quse  ordinan- 
tur.  Non  enim  est  eadem  specie  sanitas  hominis  et  equi,  propter 
diversas  naturas  ad  quas  ordinantur.  Et  eodem  modo  dicit  Phi- 
losophus  (in  3.  Politic.  c.  3.  a  princ),  quod  diversm  sunt  virtutes 
civium  secundum  quod  bene  se  habent  ad  diversas  politias.  Et 
per  hunc  etiam  modum  differunt  specie  virtutes  morales  infusse, 
per  quas  homines  bene  se  habent  in  ordine  ad  hoc  quod  sint  cives 
sanctorum  et  domestici  Dei;  et  alise  virtutes  acquisitse,  secundum 
quas  homo  se  bene  habet  in  ordine  ad  res  humanas.  » 

51.  Ex  his  verbis  liquet,  D.  Thomam  desumere  differentiam  vir- 
tutum  moralium,  quse  suntper  se  infusce,  ab  illis,  quse  sunt  acqui- 
sitce,  ex  duplici  capite;  prsecipuum  tamen,  ad  quod  alterum  revo- 
catur  et  a  quo  pendet,  est  diversum  objectum.Unde  (l.c.)  sibi  objicit: 
«  Videtur  quod  virtutes  infusse  non  sint  alterius  speciei  a  virtu- 
tibus  acquisitis.  Virtus  enim  acquisita,  et  virtus  infusa  secundum 
prsedicta  non  videntur  differre,  nisi  secundum  ordinem  ad  ultimum 
finem.  Sed  actus  et  habitus  humani  non  recipiunt  speciem  ab  ul- 
timo  fine,  sed  a  proximo  »:  et  respondet:  «  Virtus  infusa  et  acqui- 
sita  non  solum  differunt  secundum  ordinem  ad  ultimum  finem,  sed 
etiam  secundum  ordinem  ad  propria  objecta,  ut  dictum  est  (in 
corp.  art.):  »  adeoque  ex  diversitate  objecti  proprie  desumit  di- 
versitatem  specificam  virtutum.  Virtutes  ergo  morales  infusse  pote- 
runt  eodem  nomine  vocari  ac  virtutes  morales;  hinc  erit,  ex.  gr., 
duplex  temperantia,  duplex  justitia,  etc,  una  acquisita  et  natu- 

ralis,  alia  per  se  infusa  et  supernaturalis.  Cum  autem  virtus  su- 
pernaturalis  differat  quoad  substantiam  a  naturali,  quemadmodum 
et  earum  actus ;  cumque  specifica  diversitas  virtutum  ab  objecto 
derivetur;  assignandum  est  objectum  specifice  diversum  temperan- 
tiae  naturali  et  supernaturali,  et  sic  de  aliis  virtutibus.  Objectum 
materiale  utriusque  ordinis  virtutum  erit  idem,  ac  propterea  re- 
tinent  idem  nomen;  sed  formale  objectum,  quod  proprie  virtutes 
specificat,  erit  diversum.  Hinc  ipse  D.  Thomas  (in  3.  dist.  33. 
q.  1.  a.  2.  quaestiunc.  4.  ad  2.)  docet:  «  Quamvis  sit  idem  actus 
virtutis  acquisitae  et  infusse  materialiter ,  non  tamen  est  idem 
actus  formaliter. » 

52.  Hanc  vero  formalium  objectorum  diversitatem  ita,  ex  mente 
D.  Thomse,  clare  exponit  Valentia  (tom.  2.  disp.  5.  q.  6.  p.  1.): 
«  Temperantia,  v.  gr.,  acquisita,  versatur  in  materia  delectabili, 
quatenus  estconsentanea  regulae  rationis  humanse,  ac  proinde  etiam 
regulae  divinae,  ut  Deus  est  auctor  naturalis;  et  sic  usurpat  hanc 
materiam,  quatenus  convenit  ad  tuen^am  valetudinem  naturalem, 
et  ad  juvandum  rationis  usum.  Temperantia  autem  infusa  versari 
dicitur  in  materia  delectabili,  quatenus  convenit  ad  assequendam 
beatitudinem  supernaturalem,  atque  adeo  qua  ratione  est  consen- 
tanea  regulae  divinse,  quae  innotescit  nobis  per  fidem  et  continetur 
dictamine  rationis  divinse,  qua  ratione  Deus  est  auctor  superna- 
turalis.  Quo  fit,  ut  temperantia  infusa  interdum  usurpet  materiam 
delectabilem,  aut  etiam  abstineat  ab  illa  in  casu,  quo  ratio  natu- 
ralis  non  dictasset  esse  obeundam  aliquam  ejusmodi  exercitationem 
temperantise  acquisitse.  Ut  cum  castigatur,  verbi  gratia,  corpus, 
atque  in  servitutem  redigitur  spe  majoris  glorise  consequendse. 
Itaque  apparet,  objectum  formale  hujus  temperantiae  infusse  aliud 
esse  a  formali  objecto  temperantise  acquisitae,  utpote  supernaturale 
formaliter,  cum  cadat  in  temperantiam  infusam  ea  ratione,  quse 
naturaliter  neque  cognosci,  neque  appeti  potest,  scilicet  ut  confert 
ad  finem  supernaturalem.  Et  hoc  quod  de  temperantise  infusae  obje- 
cto  dictum  est,  idem  ad  formalia  objecta  aliarum  virtutum  infu- 
sarum  accommodari  suo  modo  debet.  » 

53.  His  positis,  sciendum  est  non  defuisse  theologos,  qui  virtu- 
tum  moralium  supernaturalium  existentiam  negaverint;  sed  com- 
munissima  est  post  D.  Thomam  sententia  easdem  asserens.  Inter 

asserentes  vero,  aliqui,  uti  Capreolus,  Medina,  etc,  negantem  sen- 
tentiam  theologica  censura  dignam  censent ;  alii  vero,  uti  Suarez, 
Valentia,  etc,  suam  affirmantem  sententiam  solum  ut  Scripturse, 
Patribus  et  rationi  magis  consentaneam  tuentur.  His  subscribimus. 
Vide  Ripalda  (disp.  120.  sect.  6-8.).  Itaque  - 

§11. 
Solvitur  Proposita  Quaestio. 

Prop.  II.  —  Sententia  asserens,  prceter  virtutes  theologicas , 
dari  virtutes  morales  per  se  infusas,  utpote  Ecclesice  sensui, 
Patrum  doctrince,  et  principiis  theologicis  valde  conformior ,  est 
omnino  tenenda. 

54.  Prob.  I.  Ex  sensu  Ecclesice.  Nam  —  1)  Innocentius  III. 
(n.37.),  supponit  adultis  in  baptismo  donari  «  fidem,  caritatem 
et  alias  virtutes,  »  et  solum  vertit  in  dubium  an  eaedem  etiam 
parvulis  infunduntur.  At  alise  virtutes  prseter  fidem  et  caritatem 
non  est  sola  spes,  quse  reliqua  erat  ad  numerandas  virtutes  theo- 
logicas;  promptius  enim  erat  annumerare  spem,  fidei  et  caritati, 
quam  plurium  virtutum  nomine  solam  spem  recensere.  Ergo  prseter 
virtutes  theologicas  agnoscit  Innocentius  alias  virtutes  infusas. 

2)  Idem  argumentum  desumi  potest  ex  Concil.  Vienn.  (n.37.): 
nam  attingit  eamdem  qusestionem,  de  qua  egerat  Innocentius  III.; 
hic  vero,  ut  diximus,  loquutus  erat  etiam  de  virtutibus  moralibus 
infusis.  Quod  confirmatur  ex  eo,  quod  Concil.  Vienn.  ait :  «  Opi- 
nionem,  quae  dicit  tam  parvulis  quam  adultis  conferri  in  baptismo 
informantem  gratiam,  et  virtutes,  tanquam  probabiliorem,  et  dictis 
sanctorum  et  doctorum  modernorum  theologise  magis  consonam  et 
concordem,  sacro  approbante  Concilio  duximus  eligendam.  »  Unde 
mens  Concilii  fuit,  ex  opinionibus,  quse  tunc  apud  doctores  ferve- 
bant,  unam  ut  probabiliorem  seligere,  et  quodammodo  finire  quse- 
stionem,  quam  Innocentius  III.  indecisam  reliquerat:  at  eo  terapo- 
re,  quo  Concilium  Viennense  celebratum  fuit,  nempe  circa  annum 
1311.  maxima  inter  theologos  fervebat  contentio:  an  in  baptismo 

infunderentur  virtutes,  non  solum  theologicae,  sed  etiam  morales; 
Scotistis  hoc  secundum  negantibus,  affirmantibus  vero  ceteris  theo- 
logis  cum  D.  Thoma. 

3)  Accedit  CatechismusRomanus  Pii  V.,  cujus  meminimus  (n.38.), 
docens:  «  In  baptismo  simul  cum  gratia  nobilissimum  comitatum 
virtutum  divinitus  infundi:  »  nam  tres  tantum  virtutes  theologicse 
non  videntur  conficere  nobilissimum  comitatum  virtutum.  Signifi- 
cat  igitur  prseter  virtutes  theologicas  etiam  morales  infundi. 

55.  II.  Ex  Patribus  S.  Augustinus  (in  Psal.  lxxxiii.  ad  illud 
ibunt  de  virtute  in  virtutem),  numeratis  quatuor  cardinalibus 
subdit:  «  Istse  virtutes  nunc  in  convalle  plorationis  per  gratiam 
Dei  donantur  nobis.  »  Et  (tract.  8,  in  I.  Joan.)  ait:  «  Sanctitas  pie- 
tatis,  incorruptio  castitatis,  modestia  sobrietatis,  semper  hsec  te- 
nenda  sunt;. . .  quia  intus  sunt  omnes  istse  virtutes,  quas  nomi- 
navi.  Quis  autem  sufficit  omnes  numerare?  Quasi  exercitus  est 
Imperatoris,  qui  sedet  intus  in  mente  tua:  quomodo  enim  Irnpe* 
rator  per  exercitum  suum  facit  quod  ei  placet,  sic  Dominus  Jesus 
Christus  incipiens  habitare  in  interiore  homine  nostro.  »  —  S.  Pro- 
sper  (c.  Collat.  c.  9.  al.  19.),  inquit:  «  Naturse  humanae  in  illa  uni- 
versalis  prsevaricationis  ruina,  nec  substantia  erepta  est,  nec  vo- 
luntas  ;  sed  lumen  decusque  virtutum,  quibus  fraude  invidentis 
exuta  est.  Perditis  autem,  per  quae  ad  seternam,  atque  inamissi- 
bilem  corporis  et  animae  incorruptionem  poterat  pervenire,  quid 
ei  remansit,  nisi  quod  ad  temporalem  pertinet  vitam,  quse  tota  est 
damnationis  et  pcenae.  »  En  ademptae  sunt  Adamo  virtutes  infusae, 
quippe  illae,  per  quas  ad  aeternam  vitam  poterat  pervenire.  At 
eas  non  fuisse  solas  theologicas,  sed  etiam  morales,  paulo  post 
declarat:  «Perdidit  primitus  fidem,  perdidit  continentiam,  perdidit 
caritatem,  spoliatus  est  sapientia  et  intellectu;  caruit  consilio  et 
fortitudine,  et  impie  altiora  sectando  a  veritatis  scientia,  et  obe- 
dientiae  pietate  dejectusest.  » — S.  Gregorius  M.  (Hom.  5.  in  Ezech.): 
«  In  sanctorum  quippe  cordibus. . .  juxta  quasdam  recessurus  venit 
et  venturus  recedit.  In  fide  etenim,  spe,  atque  caritate  et  in  bonis 
aliis...  sicut  est  humilitas,  castitas,  justitia,  atque  misericordia, 
perfectorum  corda  non  deserit. »  Et  paulo  post:  «  In  his  itaque 
virtutibus,  sine  quibus  ad  vitam  minime  pervenitur,  Spiritus  San- 
ctus  in  electorum  suorum   cordibus  permanet.  »  Disserit  de  virtu- 

tibus  infusis,  per  quas  pervenitur  ad  vitam,  et  Spiritus  Sanctus 
habitat  corda  fidelium.  Eodem  modo  loquuntur  alii  Patres,  quos 
de  virtutibus  non  modo  theologicis,  sed  etiam  moralibus  per  se 
infusis  intelligendos  esse  colligitur  ex  Concil.  Viennensi  (n.37.). 
Etenim  ibi  asserit  Conc.  infusionem  virtutum  in  justificatione  esse 
consonam  dictis  Patrum  Ecclesiae:  sed  ibi,  ut  vidimus,  loquitur 
Conc.  etiam  de  virtutibus  moralibus  per  se  infusis.  Ergo. 

56.  III.  Eoc  ratione  theologica,  quee  —  1)  potest  fa-cile  confici  ex 
dictis   (n.  50.).  Ita  illam  proponit  D.  Thomas  (1.  2.  q.  63.  a.  3.): 
«  Oportet  effectus  esse  suis  causis  et  principiis  proportionatos. 
Omnes  autem  virtutes  tam  intellectuales  quam  morales,  quae  ex 
nostris  actibus  acquiruntur,  procedunt  ex  quibusdam  naturalibus 
principiis  in  nobis  prseexistentibus,  ut  supra  dictum  est  (a.  1.  huj. 
quaest.,  et  q.  51.  a.  1.).  Loco  quorum  naturalium  principiorum  con- 
feruntur  nobis  a  Deo  virtutes  theologicae,  quibus  ordinamur  ad  fi- 
nem  supernaturalem,  sicut  supra  dictum  est  (q.  62.  a.  3.).  Unde 
oportet  quod  his  etiam  virtutibus  theologicis  proportionaliter  re- 
spondeant  alii  habitus  divinitus   causati  in  nobis,  qui  sic  se  ha- 
beant  ad  virtutes  theologicas,  sicut  se  habent  virtutes  morales  et 
intellectuales  ad  principia  naturalia  virtutum.  »  Scilicet  sicut  in 
ordine  naturali,  praeter  virtutes  naturales  dantur  virtutes  acqui- 
sitce;  ita  in  ordine  supernaturali,  prseter  virtutes  theologicas,  quae 
immediate  respiciunt  ultimum  finem  supernaturalem,  dantur  vir- 
tutes  morales  infusae,  quae  hominem  recte  disponunt  relate  ad  me- 
dia  ad  eumdem  finem. — 2)  Alia  ratio  peti  potest  etiam  ex  princi- 
piis  D.  Thomae.  Spectat  ad  providentiam  Dei  efficere  per  causas 
secundas  proportionatas  et  connaturales,  effectus  qui  continentur 
in  earum  virtute.    Atqui  dantur  actus   supernaturales  non  modo 
theologici,  sed  etiam  morales;  eorum  causse  proportionatse  et  con- 
naturales  sunt   virtutes  infusae,  quae  certe    possibiles  sunt.  Ergo 
spectat  ad  divinam  providentiam  virtutes  morales  infundere,  prse- 
ter  theologicas:  seu  existunt  virtutes  morales  per  se  infusae. 

57.  Difficultates  fere  omnes  praeoccupatae  sunt.  Una  tantum  est, 
quam  ad  uberiorem  materiae  intelligentiam  paucis  exponere  prse- 
stat.  Arguunt  igitur:  homo  justificatus  manet  cum  habitibus  vi- 
tiosis,  qui  ante  justificationem  inerant,  et  non  experitur  facilita- 
tem  ad   actus  morales.  Si  autem  in  justificatione    infunderentur 

virtutes  morales,  destruerentur  vitia  illis  contraria,  et  facilita- 
retur  potentia  ad  actus  morales.  Ergo  in  justificatione  non  infun- 
duntur  virtutes  morales. 

Respondetur —  1)  indirecte:  Hoc  argumentum  instantiam  habet 
in  virtutibus  theologicis,  per  quas  homo  justificatus  neque  spolia- 
tur  vitiis  oppositis,  quae  ante  justificationem  inerant,  neque  facilior 
ac  promptior  redditur  ad  earum  actus.  Experientia  enim  sequalis 
est  in  homine  justificato  ad  arguendum  defectum  virtutum  theo- 
logicarum  et  moralium. 

2)  Docet  D.  Thomas  (in  4.  dist.  14.  q.  2.  a.  2.  ad  4.)  habitus  vi- 
tiosos  proprie  esse  contrarios  oppositis  virtutibus  acquisitis,  et 
non  infusis,  quse  ab  illis  specie  differunt;  et  consequenter  per  vir- 
tutes  infusas  non  totaliter  tolli.  Addit  tamen  (q.  un.  de  Yirtut. 
art.  10.  ad  16.)  adveniente  justitia,  et  cum  ea  advenientibus  virtu- 
tibus  infusis,  vitia,  ex  frequentatione  actuum  contracta,  langue- 
scere,  et  esse  in  via  corruptionis,  adeoque  non  manere  ut  hahitus, 
sed  ut  dispositiones.  Hinc  (1.  2.  q.  65.  a.  3.  ad  2.)  ait  :  «  Habitus 
moralium  virtutum  infusarum  patiuntur  interdum  difficultatem  in 
operando  propter  aliquas  dispositiones  contrarias  ex  prsecedenti- 
bus  actibus  relictas  ;  quse  quidem  difficultas  non  ita  accidit  in 
virtutibus  moralibus  acquisitis,  quia  per  exercitium  actuum,  quo 
acquiruntur,  tolluntur  etiam  contrariae  dispositiones.  » 

3)  Ceterum  ex  difficultate  exercendi  actus  virtutum  moralium 
non  potest  argui  absentia  virtutum  infusarum;  hae  enim,  uti  paulo 
infra  ostendemus,  proprie  non  dant  facilitatem,  sed  potestatem 
supernaturaliter  agendi. 


Mazzella.  De  Virtutibus. 

ARTICULUS  QUARTUS 

Utrum  virtutes  infusae  conferant  facilitatem,  atque  ipsam 

agendi  potestatem. 

§•  L 

Exponitur  Status  Quaestionis. 

58.  Asserta  existentia  virtutum  infusarum,  ad  earum  munus  et 
effectus  investigandum  progredimur.  Duse  in  hoc  articulo,  ut  ex 
titulo  liquet,  proponuntur  qusestiones:  1)  utrum  virtutes  infusse  con- 
ferant  facilitatem  agendi  —  2)  utrum  conferant  ipsam  potestatem. 

59.  Concors  theologorum  sententia,  ut  infra  patebit,  docet  vir- 
tutes  infusas,  secus  ac  habitus  acquisiti  qui  solam  tribuunt  agendi 
facilitatem,  conferre  ipsam  facultatem  supernaturales  actus  effi- 
ciendi.  Cum  autem  id  sit  certum  ac,  nisi  unicum,  prsecipuum  sal- 
tem  munus  virtutis  infusse,  illud  diserte  asseremus  in  seq.  prop. 

60.  Quaestio  igitur  est,  utrum  prceter  potestatem  agendi,  virtutes 
infusse  conferant  etiam  agendi  facilitatem.  Qua  in  re  discrepant 
theologi  inter  se.  Vasquez  enim  (1.  2.  q.  83.  c.  1.)  cum  plerisque 
aliis  id  negat ;  Valentia  vero  (tom.  2.  disp.  5.  q.  6.)  cum  aliis  affir- 
mat.  Juverit  statim  paucis  expendere  hanc  qusestionem. 

61.  Sententia  negans  his  praecipue  nititur  rationis  momentis. 
I.  Si  virtutes  infusae  tribuerent  agendi  facilitatem,  major,  ceteris 
paribus,  deberet  semper  esse  agendi  facilitas  in  iis,  qui  illas  habent 
gradu  intensiori,  quam  in  aliis,  qui  vel  illas  non  habent,  vel  ha- 
bent  in  gradu  remissiori.  Atqui  id  non  videtur  esse  experientiae 
consonum.  Ergo.    ' 

Prob.  min.  1)  Fingi  aliquem,  qui  diu  tepide  vivit  in  statu  justi- 
tise,  ssepe  suscipere  sacramenta,  atque  ssepe  aliquos  virtutis  actus, 
etsi  remisse,  efficere.  In  eo  certe  augentur  virtutes  omnes  infusae, 
tum  ex  opere  operato,  tum  ex  opere  operantis :  ipse  tamen  non 
sentiet  in  fine  majorem  facilitatem  in  exercitio  virtutum,  quam 
initio.  —  2)  Finge  alium,  qui  vel  modo  nunc  dicto,  vel  etiam  per 
heroicos  virtutis  actus,  magnum  meritum,  ac  proinde  valde  inten- 

$as  virtutes  infusas  sibi  comparavit,  misere  incidere  in  peccatum 
lethale;  finge  eum  diu  perseverare  in  statu  peccati,  negligere  omne 
virtutum  exercitium,  amittere  habitus  bonos  acquisitos,  ac  ruere 
in  omne  vitium.  Si  tandem  homo  ille,  gratia  Dei  motus,  gratiam 
recuperat,  supposita  reviviscentia  meritorum,  obtinebit  cum  in- 
genti  sanctificantis  gratise  gradu  valde  intensas  virtutes  infusas : 
attamen,  experientia  teste,  ut  plurimum,  experitur  in  exercitio  vir- 
tutum  eamdem  difncultatem  statim  post  justificationem  ac  ante 
justificationem  ipsam. — 3)  Per  actus  unius  virtutis  infusse,  ut  infra 
probabimus,  augetur  tum  gratia  sanctificans,  tum  virtutes  omnes 
infusae:  qui  ergo  exerceret  plures  justitiae  actus,  deberet  majorem 
facilitatem  experiri  non  modo  in  hujus  virtutis  exercitio,  sed  etiam 
in  exercitio  temperantise  aliarumque  virtutum.  Id  tamen  non  con- 
tingit.  Hinc  recte  dicit  Ripalda  (de  Ente  Supern.  disp.  118.  n.  16.): 
«  Potest  intendi  habitus  infusus,  quin  augeatur  facilitas  agendi, 
siquidem  per  actum  misericordiae  augetur  habitus  temperantise 
absque  accessione  facilitatis  ad  actus  temperantise.  Quod  si  ad 
actus  misericordise  facilior  existit  potentia,  id  non  provenit  ex 
intensione  habitus  infusi.  » 

62.  II.  Eamdem  sententiam  ita  confirmat  Goninck  (de  Act.  Su- 
pernat.  in  Gen.  disp.  6.  dub.  6.):  «  Si  habitus  infusi  facilitarent 
ipsam  operationem,  hac  ex  parte  directe  contrariarentur  habitibus 
vitiosis,  quatenus  hi  hanc  operationem  reddunt  difficiliorem:  atque 
ita  hos  expellerent,  aut  saltem  multum  imminuerent  :  atqui  hoc 
est  falsum,  ut  patet  experientia,  et  communiter  omnes  fatentur : 
ergo  etiam  id  unde  sequitur  est  falsum.  Secunda  pars  majoris  pro- 
batur:  quia,  ut  aliqua  simul  posita  se  mutuo  interimant,  non  est 
opus  ut  per  se  immediate  sint  contraria,  sed  sufficit  quod  habeant 
proprietates  contrarias,  ac  virtutes  agendi  inter  se  pugnantes  ; 
atqui  secundum  aliam  sententiam,  virtus  infusa  et  habitus  vitiosus 
quando  versantur  circa  idem  objectum,  haberent  proprie  tales  vires 
agendi  contrarias  ac  inter  se  pugnantes  (ut  per  se,  et  ex  priore 
parte  nostrae  majoris  patet)  :  ergo  se  mutuo  interimerent. » 

63.  Sententiam  affirmantem  ita  tuetur  Valentia  (1.  c.):  «  Falsum 
est  absolute,  quod  justificatus  aliquis,  non  sit  promptior  ad  virtu- 
tum  studium,  quam  alius,  ceteris  paribus.  Quamquam  fatendum  est, 
promptitudinem,    quam  praestant    virtutes  acquisitae,  magis  quo- 

dammodo  sentiri,  propter  prseteritum  exercitium  bonorum  actuum, 
quibus  contrariae  passiones  edomantur,  et  quasi  comprimuntur. 
Ceterum  infusae  quoque  virtutes  ita  appetitum  perficiunt,  ut  prae- 
stent  illi  peculiarem  quandam  et  novam  facultatem  ad  resisten- 
dum  passionibus ,  et  eliciendas  actiones  rectas  propter  ultimum 
finem,  juxta  illud  (Malac.  m.  18.):  'Convertimini,  et  videbitis,  quid 
sit  inter  justum  et  impium.'  Et  certe  experientia  videtur  docere, 
eos,  qui  in  gratiam  Dei  recipiuntur,  etiam  quod  ad  studium  virtu- 
tum  attinet,  esse  plerumque  quasi  alios  homines.  Quod  si  interdum 
justus  videtur  habere  sequalem  vel  majorem  difficultatem,  quam 
alius,  non  erunt  cetera  paria,  sed  id  accidet  vel  ob  naturam  ve- 
hementiorem,  vel  ob  alias  dispares  personarum  aut  rerum  circum- 
stantias. » 

64.  Suarez,  docens  per  experientiam  non  posse  discerni  praesen- 
tiam  vel  absentiam  virtutum  infusarum,  utpote  quse  potestatem, 
non  facilitatem  tribuunt ;  addit  (de  Gratia,  1.  6.  cap.  9.  n.  9.):  «  Du- 
plex  facilitas  vel  diificultas  distingui  potest:  una  est  intrinseca, 
quse  per  se  inest  cuicumque  facultati  respectu  actus,  ad  quem  in- 
clinatur.  Alia  est  per  ablationem  impedimentorum,  quae  per  acci- 
dens  occurrunt.  Hae  igitur  virtutes  priorem  dant  facilitatem,  eo 
ipso,  quod  intrinsecam  conferunt  operandi  facultatem  ad  actus,  ad 
quos  connaturaliter  inclinantur  tanquam  ad  finem  suum,  et  ulti- 
mum  actum.  Unde  cum  hse  virtutes  intrinsece  insint  suis  potentiis, 
sunt  veluti  pondera  qusedam  ad  suos  actus  inclinantia  potentias. 
Hoc  ergo  modo  dant  intrinsecam  facilitatem,  sicut  supra  etiam  de 
theologicis  virtutibus  tetigimus.  At  vero  extrinsecam  facilitatem 
non  prfebent,  quia  contraria  difficultas  provenit,  aut  ex  naturali 
ignorantia,  vel  inconsideratione,  aut  ex  fomite  concupiscentise,  vel 
corporis  corruptibilitate:  hsec  autem  impedimenta  per  has  virtutes 
non  auferuntur. »  (1) 

(1)  Quam  doctrinam  hausit  Suaresius  ex  D.  Thoina,  qui  (de  Ver.  q.  24.  a.  4. 
ad  1.)  scribit:  «  aliquid  dicitur  esse  facile  dupliciter:  uno  modo  propter  re- 
motionem  impedimenti;  alio  modo  propter  appositionem  adjutorii.  Facilitas 
igitur  pertinens  ad  hahitum  est  per  adjutorii  appositionem:  nam  habitus  in- 
clinat  potentiam  ad  actum.  Hanc  autem  facilitatem  non  nominat  liberum  ar- 
bitrium,  eo  quod,  quantum  est  de  se,  non  inclinatur  in  unum  magis  quam 
in  aliud;  sed  nominat    facilitatem  quse  est  per    remotionem    impedimenti,  eo 

65.  Hsec  quidem  animadversio  vera  est;  at  non  videtur  omnino 
solvere  prsesentem  quaestionem.  Non  enim  agitur  de  facilitate  in- 
trinseca,  quse  consistat  in  inclinatione  potentiae  ad  propria  obje- 
cta;  eam  enim  nemo,  ni  fallor,  denegat  virtutibus  infusis,  eo  ipso 
quod  conferunt  potestatem  agendi:  neque,  uti  videtur  erui  ex  ul- 
timis  verbis  Valentise,  ullus  est  qui  affirmet  per  virtutes  infusas 
tribui  veram  facilitatem  extrinsecam.  Sed  qusestio  est  de  illa  fa- 
cilitate,  propria  virtutum  acquisitarum,  quse  superaddita  ipsi  in- 
clinationi  potentiae  ad  sua  objecta,  facit  eam  promptam,  ita  ut 
feratur  in  aliquod  determinatum  quocumque  casu,  vel  saltem  in 
pluribus.  Si  comparetur  homo  habens,  ex.  gr.,  virtutem  acquisi- 
tam  temperantise  cum  alio  ea  virtute  carente,  inclinatio  ad  obje- 
ctum  temperantise,  propria  potentise,  est  in  utroque  ;  siquidem 
uterque  habet  potentiam  exercendi  temperantiam  ;  sed  prompti- 
tudo  exercendi  actus  temperantise  erit  solum  in  primo;  siquidem 
ille  prse  alio  virtutem  temperantise  acquisivit. 

66.  Utriusque  sententise  momenta  exhibuimus;  nobis  tamen  ve- 
rior  apparet  sententia  negans.  Sed  satis  hic  erit  adstruere  munus, 
quod  certe  competit  virtutibus  infusis  prse  acquisitis.  Unde  — 

§.  II. 
Solvitur  Proposita  Quaestio. 

Prop.  III.  —  Etsi  virtutes  supernaturales  proprie  potentioe 
dici  nequeant;  merito  tamen  potentiis  cequiparantur:  cum  enim 
non  supponunt  nisi  potentiam  radicalem  ,  quam  informantes 
complent ,  simul  cum  illa  constituendo  unicum  adcequatum 
principium  proximum  actus  salutaris  ;  non  solam  facilitatem 
(si  tamen  eam  ullo  modo  tribuunt),  sed  ipsam  agendi  potesta- 
tem  conferunt. 

67.  Prob.  I.  Ex  unanimi  Doctorum  consensu;  qui — 1)  palam 
innotescit  ex  eo  quod  etsi  disputent  inter  se  utrum,  prseter  pote- 

quod  liberum  arbitrium  non  impeditur  aliquo  cogente  e  propria  operatione  : 
et  ideo  Augustinus  proprie  liberum  arbitrium  facultatem  nominavit ,  non 
facilitatem.  » 

statem,  conferant  virtutes  supernaturales  etiam  facilitatem;  omnes 
tamen  constanter  supponunt  uti  certum  eas  potestatem  tribuere. 
— 2)  Constat  ex  testimonio  Suaresii,  qui  (de  Gratia,  lib.  6.  c.  4. 
n.  11.)  ait:  «  Ad  principalem  ergo  rationem  in  principio  positam 
respondemus  hos  habitus  non  solum  poni,  ut  dent  facilitatem  ope- 
randi,  sed  etiam  ut  dent,  vel  conferant  potestatem,  ut  recte  ibi 
probatum  est,  et  communiter  theologi  docent. »  —  3)  Patet  ex 
ratione  qua  communiter,  post  D.  Thomam,  probant  existentiam 
virtutum  infusarum  (nn.  39.  seqq.,  et  56.).  Id  enim,  docent  esse 
virtutes  infusas  respectu  gratiae  sanctificantis,  quod  sunt  potentise 
respectu  naturae;  atqui  potentise  in  ordine  naturali  sunt  principia 
proxima  operationis  conferentia  potestatem  agendi ;  ergo.  Unde 
D.  Thomas  (1. 2.  q.  110.  art.  4.  ad  1.).  ait  :  «  Dicendum,  quod  sicut 
ab  essentia  animse  effluunt  ejus  potentiae  quse  sunt  operum  princi- 
pia,  ita  etiam  ab  ipsa  gratia  effluunt  virtutes  in  potentias  animae, 
per  quas  potentiae  moventur  ad  actus.  Et  secundum  hoc  gratia 
comparatur  ad  voluntatem,  ut  movens  ad  motum,  quae  est  compa- 
ratio  sessoris  ad  equum,  non  autem  sicut  accidens  ad  subjectum. 
Et  per  hoc  etiam  patet  solutio  ad  secundum.  Est  enim  gratia  prin- 
cipium  meritorii  operis,  mediantibus  virtutibus,  sicut  essentia  ani- 
mae  est  principium  operum  vitae,  mediantibus  potentiis.  » 

68.  II.  Ex  ratione.  Nam — 1)  Si  habitus  supernaturalis  daret 
solam  facilitatem  agendi  et  non  ipsam  potestatem,  supponeret  in 
nobis  integram  facultatem  operandi;  facilitas  enim  quidquam  fa- 
ciendi  supponit  simplicem  facultatem  idem  operandi.  Atqui  poten- 
tiae  nostrae  naturales  non  habent  vim  sufficientem  ad  actus  super- 
naturales.  Ergo.  Revera  virtutes  infusae  vel  dant,  vel  non  dant 
facilitatem  agendi  :  si  illam  tribuunt,  cum  potestas  agendi,  in 
hypothesi,  conferatur  a  solo  auxilio  gratiae  actualis,  quod  non 
adest  singulis  momentis,  et  habitus  semper  maneant;  quandoque 
habebitur  facilitas  sine  potestate  agendi  supernaturaliter:  si  vero 
non  dant  facilitatem,  nihil  conferunt;  non  quidem  facilitatem,  ut 
conceditur  a  pluribus:  neque  potestatem  ex  hypothesi.  —  2)  Ha- 
bitus  supernaturales  sunt  per  se  infusi,  et  non  possunt  actibus 
nostris  physice  produci,  ut  paulo  inferius  demonstrabimus.  Atqui 
si  habitus  supernaturales  darent  solam  facilitatem  agendi,  et  con- 
sequenter  supponerent  in  nobis  integram  potentiam,  per  actus  no- 

stros  possemus  producere  habitus  supernaturales,  quemadmodum 
fit  in  naturalibus.  Ergo. 

69.  Dices:  Est  de  ratione  habitus  operativi  ut  det  facilitatem 
agendi,  et  non  ipsam  potestatem;  siquidem  afficit  potentiam,  ac 
proinde  agendi  potestatem  supponit.  Sed  virtus  infusa  est  habitus 
operativus.  Ergo. 

Respondetur  clist.:  Est  de  ratione  habitus  acquisiti  non  dare  po- 
testatem,  sed  facilitatem  agendi,  conc;  est  de  ratione  habitus  in 
communi,  neg.  Itaque  de  ratione  habitus  in  communi,  et  abstra- 
hendo  ab  habitu  per  se  infuso,  et  acquisito,  solum  est,  ut  sit  qua- 
litas,  de  se  permanens,  bene  disponens  potentiam  in  ordine  ad 
operationem;  quod  autem  disponat,  dando  solam  facilitatem,  vel 
complendo  etiam  potestatem,  neque  convenit  habitui,  ut  sic,  neque 
illi  repugnat;  sed  illse  sunt  duse  differentise  habituum  specie,  et 
quasi  genere  distinctorum.  Nam  quidam  sunt  habitus  natura  sua 
usu  comparabiles,  qui  necessario  supponere  debent  in  potentia 
sufficientem  virtutem  ad  produeendum  actus,  quibus  tales  habitus 
comparantur,  et  ideo  tales  habitus  dicuntur  dare  facilitafcem  agendi, 
etnon  potestatem;  non  quia  non  dent  virtutem  agendi eosdem  actus, 
sed  quia  supponunt  sufficientem,  et  aliquam  dant,  ut  facilior  et 
suavior  reddatur  operatio.  Alii  vero  sunt  habitus,  qui  natura  sua 
per  actus  comparari  non  possunt,  quia  ipsorum  actus  naturales 
vires  potentiarum  excedunt,  et  hi  habitus  dare  possunt  potentiis 
vires  ad  agendum,  et  ideo  dicuntur  dare  posse  et  non  tantum  fa- 
cile  operari.  Et  ratio  a  priori  est,  quia  priores  habitus  perficiunt 
potentias  in  ordine  ad  objecta  naturae  proportionata,  posteriores 
vero  in  ordine  ad  objecta  naturam  superantia.  Unde  non  refert, 
quod  philosophi  hanc  conditionem  et  distinctionem  habituum  non 
cognoverint;  quia  per  lumen  divinum  nobis  manifestata  sunt,  quse 
sola  naturalis  ratio  assequi  non  posset. 

70.  Ex  his  patet  habitus  seu  virtutes  infusas  non  esse  potentias. 
Habitus  enim  et  potentiae  distinguuntur  tamquam  dua3  species,  quse 
continentur  sub  uno  genere  qualitatis:  fieri  autem  non  potest,  ut 
eadem  qualitas  in  illis  duabus  speciebus  essentialiter  constituatur. 
Revera  —  1)  de  ratione  potentise  est,  ut  informet  immediate  sub- 
stantiam  tamquam  subjectum;  et  e  contra  est  de  ratione  habitus 
ut  informet  immediate  potentiam.  Atqui  virtutes  supernaturales 

informanfc  immediate  potentias;  ergo  habitus  dicendse  sunt,  et  non 
potentise.  —  2)  Potentia  se  habet  ad  bonum  et  malum;  e  contra 
virtus,  qua  nemo  male  utitur,  se  habet  ad  bonum  (n.  6.),  quod 
prseecipue  verum  est  de  virtute  infusa;  ergo  virtutes  infusse  habi- 
tus  dicendse  sunt  et  non  potentise. 

71.  Instabis:  Sed  si  habitus    supernaturales   dant    potestatem 
agendi,  secundum  hoc  possunt  et  debent  dici  potentise. 

Respondetur:  Ne  sit  quaestio  de  nomine,  si  lubet,  vocentur  po- 
tentiae,  dummodo  res  bene  intelligatur.  Itaque  habitus  supernatu- 
rales  nequeunt  dici  potentise  integrae  et  completse:  supponunt  enim 
potentiam  radicalem,  quam  informantes  complent.  Revera  actus, 
ex.  gr.,  voluntatis,  supernaturalis  et  meritorius  necprocedit  a  solo 
habitu  supernaturali,  a  quo  certe  nequit  habere  ut  sit  vitalis  et 
liber;  nec  procedit  a  sola  voluntate,  a  qua  nequit  habere  ut  sit 
supernaturalis.  Procedit  ergo  a  voluntate  informata  et  elevata  per 
habitum,  atque  ideo  cum  voluntas,  tum  habitus  influunt  in  illum. 
Quando  autem  dicitur  voluntas  elevata  influere  in  actum  supernatu- 
ralem,  intelligitur  quod  influat  non  solum  per  habitum,  quo  infor- 
matur,  sed  per  seipsam,  seu  per  suam  entitatem;  secundum  hanc 
namque  illi  dat  ut  sit  vitalis  et  liber.  Imo  quamvis  possit  dici  vo- 
luntatem  (idem  dicendum  de  intellectu)  habere  activitatem  remo- 
tam  quoad  actum  supernaturalem,  quatenus  indiget  compleri  per 
habitum,  ut  possit  illum  elicere:  vero  tamen  sensu  activitas  illa 
dicitur  proxima,  quatenus  semel  completa  per  habitum,  proxime 
et  immediate  in  suo  gradu  influit  in  actum,  quemadmodum  habi- 
tus  ipse.  Ex  voluntate  ergo  et  habitu  supernaturali  exurgit  unicum 
principium  proximum  et  adsequatum  actus  supernaturalis,  respe- 
ctu  cujus  voluntas  sola  vel  habitus  solus  non  esset  nisi  princi- 
pium  inadsequatum  et  partiale.  Partiale  quidempartialitate  causse, 
non  partialitate  effectus;  siquidem  effectus,  qui  est  actus,  simplex 
est,  et  totus  quantus  est  simul  est  vitalis,  liber,  supernaturalis; 
ac  proinde  nequit  pars  veluti  illius  tribui  voluntati,  et  pars  habitui 
infuso.  Ita  bene  intelligitur  illud  Apostoli  (I.  Cor.  xv.  10.):  «  Non 
ego  autem,  sed  gratia  Dei  mecum.  »  Super  quse  verba  S.  Bernar- 
dus  (in  lib.  de  Gratia  et  Lib.  Arbit.  cir.  fin.).  «  Potuit,  »  inquit, 
«  dicere  per  me  ;  sed  quia  minus  erat,  maluit  dicere  mecum ; 
praesumens  se  non  solum  operis  esse  ministrum  per  effectum;  sed 

etiam  operantis  quodammodo  socium  per  consensum. »  Et  infra: 
«  Quod  a  sola  gratia  coeptum  est,  pariter  ab  utroque  perficitur; 
ut  mixtim,  non  singillatim;  simul,  non  vicissim  per  singulos  pro- 
fectus  operentur;  non  partim  gratia,  partim  liberum  arbitrium; 
sed  totum  singula  opere  individuo  peragunt,  totum  quidem  hoc 
et  totum  illa.  »  Cf.  quse  diximus  in  tractatu  De  Gratia  Christi 
(n.   194.  seqq.;  et  n.  260.  seqq.). 

ARTICULUS  QUINTUS 
An  per  actus  virtutum  infusarum  producantur  alii  habitus. 

§.  I. 

Exponitur  status  quaestionis. 

72.  Vidimus,  art.  praec,  habitus  supernaturales  per  se  ipsos 
certe  conferre  potestatem  agendi,  et  non,  ut  videtur,  eam  facili- 
tatem,  quse  est  proprius  effectus  habituum  acquisitorum.  Nunc 
autem  quserimus,  utrum  saltem  per  exercitium  virtutum  infusa- 
rum,  seu  per  actus  illarum  producatur  in  nobis  aliquis  habitus, 
tribuens  facilitatem  circa  actus  supernaturales:  ita  quidem  earum- 
dem  virtutum  vim  et  efficaciam  plenius  assequemur. 

73.  Ne  ullus  sit  aequivocationi  locus,  animadvertatur  cum  Sua- 
resio  duobus  modis  intelligi  posse  aliquos  habitus  acquisitos  gene- 
rari  per  exercitium  habituum  infusorum.  1)  Quatenus  per  eosdem 
actus  supernaturales,  et  infusos,  qui  ab  habitibus  infusis,  et  per 
divinum  auxilium  eliciuntur,  alii  habitus  acquiruntur.  2)  Quatenus 
per  alios  actus  naturales,  qui  circa  easdem  materias  habituum 
infusorum  fieri  possunt,  producuntur  habitus  talibus  actibus  pro- 
portionati.  Inter  quos  duos  modos  est  clarum  discrimen ;  juxta 
priorem  enim  modum,  habitus  acquisitus  quasi  per  se  comitatur 
infusum,  suos  actus  exercentem;  nam  eo  ipso,  quod  suos  actus 
elicit,  simul,  et  quasi  necessitate  naturali,  alium  habitum  inducit. 
Juxta  posteriorem  autem  modum  concomitantia  habitus  acquisiti 
omnino  accidentaria  est,  et  contingens;   quia  talis  habitus  nullo 

modo  acquiritur  per  efficientiam  habitus  infusi,  aut  per  se,  aut 
per  actus  suos,  sed  per  exercitium  aliorum  actuum,  qui  per  acci- 
dens,  et  successive,  ac  diversis  temporibus  contingit  misceri,  seu 
interponi  cum  actibus  infusis. 

74.  Nemo  dubitat  quin  per  actus  naturales,  qui  circa  mate- 
riam  virtutum  infusarum  fieri  possunt,  habitus  etiam  naturales, 
et  acquisiti  generari  possint:  quia  nulla  ratio  probabilis  occurrit, 
ob  quam  hi  actus  sint  inefficaces  ad  producendos  habitus  sibi  pro- 
portionatos,  magis  quam  alii  actus  naturales  intellectus,  et  vo- 
luntatis.  Imo  cum  istse  potentiae  videantur  minus  propensse  ad  hos 
actus,  qui  alioqui  procedunt  ex  virtute  naturali  earum,  magis 
possunt  his  habitibus  indigere,  et  majori  ratione  illos  poterunt 
comparare. 

75.  Igitur  tota  qusestio  est,  utrum  per  ipsos  actus  habituum 
infusorum  producantur  alii  habitus.  Ratio  autem  dubitandi  est 
quod  per  frequentiam  horum  actuum  experimur  in  nobis  quam- 
dam  facilitatem,  quam  non  habebamus  cum  primi  elicerentur,  et 
quse  manere  videtur  etiam  amisso  habitu  supernaturali.  Nam,  uti 
notat  Molina  (Conc.  disp.  8.  ad  art.  13.,  in  fin.),  si  catholicus 
fiat  hsereticus  per  errorem  in  uno  articulo,  retinet  aliquem  ha- 
bitum  fidei  circa  alios,  et  non  infusum,  quia  illum  omnino  amisit; 
ergo  acquisitum:  et  non  nisi  per  actus  fidei  infusse,  quia,  cum  ille 
erat  Catholicus,  omnia  mysteria  ita  credebat;  et  fieri  potest,  ut 
actus  fidei  acquisitse  circa  illa  non  exercuerit;  ergo  per  hujus- 
modi  actus  inducitur  habitus  mere  naturalis,  qualis  est  ille  qui 
manet  sine  fide  infusa  et  absque  illa  per  actus  mere  naturales  ac- 
quiri  potuisset.  Simile  argumentum  sumitur  ex  alio  effectu,  quem 
experimur;  nam  qui  in  actibus  divini  amoris  ssepius  exercetur, 
facilius  postea  illos  elicit,  ergo  acquirit  habitum  illam  facilita- 
tem  prsebentem. 

76.  Ad  hanc  facilitatem  explicandam  diversse  sunt  theologo- 
rum  sententise.  Etenim  primo  aliqui,  inter  quos  Thomistse  non- 
nulli,  tenent  eam  facilitatem  oriri  ex  habitibus  per  se  infusis  in- 
tensioribus  factis  per  actus.  At  haec  sententia  merito  rejici  com- 
muniter  videtur.  Nam  1)  virtutis  supernaturalis  munus  non  est, 
ut  diximus,  conferre  facilitatem,  sed  potestatem  agendi:  ergo  ha- 
bitus  supernaturalis  prior  intensior  factus  non  est  habitus  ille  fa- 

cilitans.  Re  quidem  vera  virtus  per  se  infusa  etiam  intensa  ex 
suo  conceptu  praecise  est  potentia  superaddita  facultati  naturali, 
de  se  insufficienti  ad  actum  producendum:  unde  facilitatem,  quse 
connaturaliter  supponit  posse,  non  habet  aut  praestat. 

2)  Ex  recepta  a  plerisque  omnibus  sententia,  intensa  una  vir- 
tute  supernaturali,  intenduntur  et  reliquse;  ergo  et  acquisita  fa- 
cilitate  ad  actus  unius  virtutis,  daretur  etiam  facilitas  ad  actus 
aliarum  supernaturalium  virtutum  :  quod  experientia  docet  esse 
falsum.  Hsec  manifesta  esse  debent  ex  art.  prsecedente. 

77.  Alii  vero  secundo  prsedictam  facilitatem  explicant  per  no- 
vos  habitus,  qui  exercitio  virtutum  infusarum  producuntur.  Non 
convenit  tamen  inter  illos,  utrum  hi  habitus  dicendi  sint  natura- 
les,  an  supernaturales.  Recentiores  quidam,  uti  refert  Ripalda 
(de  ent.  supern.  disp.  52.  initio),  censent  actus  supernaturales  non 
efficere  certe  habitum  supernaturalem  per  se  infusum,  tribuentem 
simpliciter  posse;  sed  efficere  habitum  acquisitum  supernaturalem, 
qui  supponens  potestatem,  simpliciter,  eliciendi  actus  supernatu- 
rales  per  habitus  per  se  infusos,  tribuit  facilitatem  ad  agendum: 
sicut  habitus  acquisitus  naturalis,  qui  supponens  facultatem  sim- 
pliciter  ad  agendum  actus  naturales,  confert  potentise  facilitatem 
ad  exercitium  illorum.  Aliis  tamen  videntur  habitus  producti  per 
exercitium  virtutum  infusarum  esse  naturales. 

78.  Nihilominus  tertio  est  alia  sententia  negans  per  actus  vir- 
tutum  infusarum  produci  ullum  alium  habitum,  sive  naturalem 
sive  supernaturalem  ;  atque  haec  sententia  communior  est  inter 
theologos,  eamque  prae  cseteris  docent  Valentia  (Tom.  2.  disp.  4. 
q.  3.  p.  4.);  Suarez  (de  gr.  1.  6.  c.  14.);  et  prsecipue  D.  Thomas, 
qui  (q.  un.  de  virt.  in  com.  art.  10.  ad  19.)  ait:  «  dicendum,  quod 
actus  virtutis  infusse  non  causant  aliquem  habitum,  sed  per  eos 
augetur  habitus  prseexistens:  quia  nec  ex  actibus  virtutis  acqui- 
sitse  aliquis  habitus  generatur;  alias  multiplicarentur  habitus  in 
infinitum.  »  Et  (1.  2.  q.  51.  a.  4.  ad  3.)  inquit:  «  dicendum,  quod 
actus  qui  producuntur  ex  habitu  infuso,  non  causant  aliquem  ha- 
bitum;  sed  conflrmant  habitum  prseexistentem,  sicut  medicinalia 
adhibita  homini  sano  per  naturam  non  causant  aliquam  sanita- 
tem,  sed  sanitatem  prius  habitam  corroborant.  » 

79.  At  vero,  in  hac  sententia,  quomodo  explicari  potest  faci- 

litas  acquisita  per  frequentatos  actus  virtutis  supernaturalis,  si- 
quidem  illam  experimur?  Facilitas,  inquit  Suarez  (de  gr.  1.  6. 
c.  14.  n.  7.),  quse  in  exercendis  actibus  infusis  invenitur,  per  se 
quidem  provenire  potest  ex  gratia  Dei,  dantis  majorem  suavita- 
tem,  illustrationem  vel  affectionem  majorem  in  operando;  per  ac- 
cidens  autem  potest  ex  consuetudine  provenire,  quatenus  per  illam 
tolluntur  aliqua  impedimenta,  quse  afficiunt  vel  naturales  potentias 
vel  organa  ministrantia  his  actibus. 

80.  Facilitas  ergo  illa  tribuenda  videtur  non  alicui  habitui 
acquisito,  sed  prsecipue  dispositioni  subjecti  per  remotionem  im- 
pedimentorum,  licet  inferioris  ordinis.  Yirtutis  enim  infusse  exer- 
citio  passiones  moderantur,  difficultates  superantur,  prsejudicia, 
si  quse  sint,  deponuntur,  ignorantia  expellitur,  et  per  species  quse 
manent,  minuitur  difficultas  cogitandi  de  iis  quae  ad  virtutem 
ipsam  pertinent.  Instructus  habitu  ex.  gr.  fidei,  si  plures  fidei 
actus  elicuerit,  species  retinet  objectorum,  motivorum,  actuum 
et  cetera;  inscius  non  est  eorum,  quse  ad  fidem  pertinent,  plures 
difficultates  jam  solvit  etc:  ac  propterea  etiam  fidei  habitu  amis- 
so,  si  iterum  ad  fidem  se  disponeret  ac  cum  gratia  perveniret,  ex- 
periretur  aliquam  facilitatem  ex  sola  absentia  hujusmodi  impedi- 
mentorum.  Cf.  dicta  (n.  64.). 

81.  Si  quis  autem  quserat  utrum  facilitas  hsec,  vel  illse  spe- 
cies,  quae  manent,  dicendse  sint  naturales,  an  supernaturales:  re- 
sponderi  potest  cum  Card.  de  Lugo  (de  Fid.  disp.  9.  sect.  4. 
n.  79.),  quod  non  sunt  simpliciter  et  rigorose  supernaturales,  sed 
solum  praesuppositive  et  secundum  quid,  id  est,  tales,  quse  non 
possent  fieri,  nisi  posito  tali  actu  supernaturali:  ipso  tamen  po- 
sito  debeantur  non  solum  ordini  et  agentibus  supernaturalibus, 
sed  etiam  ipsi  naturse,  quse  quia  natura  intellectualis  est,  exigit 
species  suorum  actuum,  quos  habet,  ut  de  ipsis  possit  reddere 
rationem,  et  gubernare  ac  regere  suas  operationes  juxta  id,  quod 
cognovit  et  decrevit:  sicut  etiam  cognitio  qua  Angelus  cognoscit 
evidenter  Lazarum  resurrexisse  a  mortuis,  est  praesuppositive  su- 
pernaturalis,  quia  non  potuit  esse  in  Angelo,  nisi  praecedente  mi- 
raculo  resurrectionis,  quod  superat  vires  naturse:  posita  tamen 
resurrectione,  debetur  naturee  Angeli,  quod  viribus  suis  natura- 
libus  cognoscere  possit  hominem  illum  prius  obiisse,  et  nunc  ite- 

rum  vivere,  atque  ideo  resurrexisse.  Tales  ergo  sunt  species  re- 
lictse  ab  actibus  supernaturalibus,  et  memoria,  qua  illorum  re- 
cordamur:  nempe  supernaturales  solum  prsesuppositive  quatenus 
ad  sui  existentiam  prsesupponunt  necessario  aliquid  supernatura- 
le,  sed  tamen  debitse  naturse  intellectuali  ex  suppositione,  quod 
sint  in  nobis  actus  supernaturales.  —  Vide  etiam  Suarez  (1.  c. 
nn.  18.   19). 

82.  His  prsestitutis. 

§.  II. 
Solvitur  proposita  quaestio. 

Prop.  IV.  Vi  aetuum  supematuralium,  qui  ex  habitibus  in- 
fusis  eliciuntur,  nullus  producitur  habitus,  sive  naturalis  sive 
supernaturalis  acquisitus,  cui  facilitas  swpernaturaliter  agendi 
tribuatur:  haec  enim  absque  ullo  ntfvo  habitu  satis  explicatur» 

83.  Prob.  I.  Si  per  actus  virtutum  infusarum  producerentur 
alii  habitus,  hi  vel  essent  ejusdem  speciei  cum  habitibus  prseexi- 
stentibus,  vel  diversse.  Atqui  neutrum  dici  potest.  Ergo. 

Prob.  min.  quoad  lam  partem,  nempe  quod  habitus  producti 
non  possent  esse  ejusdem  speciei  cum  prseexistentibus.  Nam  per 
potentiam  saltem  ordinariam  nequeunt  esse  duo  accidentia  ejus- 
dem  speciei  et  solum  numero  distincta  in  eodem  subjecto;  sed  si 
produceretur  alius  habitus  per  actus  virtutis  infusse,  accidentia 
ejusdem  speciei  simul  essent  in  eodem  subjecto.  Ergo.  Maj.  hujus 
argumenti  patet,  quia  per  unum  accidens  potest  expleri  capaci- 
tas  subjecti  ad  illud ;  et  ex  instituto  naturse  non  fit  per  plura 
quod  fieri  potest  per  unum.  Si  albedo  ex.  gr.  sit  in  aliquo  sub- 
jecto,  bene  possum  intelligere  quod  augeatur;  sed  nequeo  intelli- 
gere  quod  alia  albedo,  solo  numero  distincta,  in  eodem  subjecto 
ponatur. 

Prob.  min.  quoad  2am  partem,  nempe  quod  habitus  producti 
non  possent  esse  diversse  speciei.  Nam,  1)  si  actus  producerent 
habitum,  tamquam  proprium  effectum  suum,  profecto  efficerent  il- 

lum  sibi  similem,  quantum  possent  adeoque  aptum  ad  operandum 
circa  idem  objectum  formale:  sane  non  posset  intelligi  quomodo 
habitudo  ad  aliud  objectum  formale  convenire  posset  tali  habitui, 
nec  reddi  posset  ratio,  cur  potius  sub  hac,  quam  sub  alia  ratione 
tendat  in  objectum,  si  non  tenderet  sub  ratione  objectiva  illorum 
actuum,  a  quibus  genitus  est.  Atqui  ubi  idem  est  formale  obje- 
ctum,  habetur  idem  specie  habitus.  Ergo. 

2)  Confirmari  id  potest  ex  habitibus  naturalibus  acquisitis,  qui 
semper  efficiunt  actum  similem  in  specie  illis  a  quibus  geniti  sunt. 
Habitus  enim  est  pondus  quoddam  ad  eosdem  actus,  et  tamquam 
virtus  effectrix  illorum,  efficitque  ut  potentia  facilius  et  delecta- 
bilius  possit  similes  actus  elicere:  quod  ergo  producant  habitum 
ad  actus  dissimiles,  non  est  naturalis  eorum  conditio ;  nec  fingi 
potest  ratio,  ob  quam  talis  habitus  inclinet  ad  aliam  speciem 
actuum,  vel  cur  in  unam  potius  quam  ad  alteram. 

84.  II,  Si  per  actus  virtutum  infusarum  produceretur  alius  ha- 
hitus,  is  esset  vel  supernaturalis,  vel  naturalis.  Atqui  neutrum 
dici  potest.  Ergo. 

Prob.  min.  quoad  lam  partem.  1)  Habitus  ille  supernaturalis 
non  daret  potestatem  agendi  :  id  enim  tum  omnes  expresse  con- 
cedunt,  tum  liquet  ex  eo,  quod  actus  supernaturales  nequeunt  hu- 
jusmodi  habitus  efficere,  ut  art.  seq.  probabitur.  Atqui  deberet, 
si  daretur,  eam  potestatem  conferre  —  Prob.  min.  Ille  habitus 
solus  ,  ait  Ripalda  ,  absque  habitu  per  se  infuso  sufficeret  ad 
actum  supernaturalem ;  ut  enim  actus  supernaturalis  fiat,  sufficit 
ut  naturali  potentise  addatur  unicum  principium  efficiens  super- 
naturale,  quod,  eo  ipso  quod  supernaturale  est,  non  potest  non 
complere  imbecillitatem  potentise  ad  efficiendum  actum  superna- 
turalem.  Ergo  etiam  si  non  adesset  habitus  infusus,  ille  solus 
sufficeret  ad  supernaturalitatem  actus;  ac  proinde  conferret  po- 
tentise  simpliciter  posse  seu  potestatem  agendi  supernaturaliter. 

2)  In  homine  peccatore  vel  remaneret  habitus  acquisitus  ex.  gr. 
caritatis,  vel  non.  Si  primum  intellectu  difficile  est  quare  non 
deperdatur,  sicut  habitus  per  se  infusus ,  siquidem  efficeret  in 
animo  munus  idem,  quod  efficiebat  habitus  per  se  infusus ;  cum 
per  eum  habitum  posset  peccator  operari  actus  charitatis,  sicut 
per  habitum  infusum,  ut  nuper  dicebamus.  Imo  si  dicatur  habi- 

tus  acquisitus  conferre  solam  agendi  facilitatem  (quod  falsum 
supra  ostendimus),  maneret  in  peccatore  facilitas  agendi  super- 
naturaliter  absque  simplici  potestate !  —  Sin  vero  alterum  destrui- 
tur  omnino  fundamentum  adstruendi  hujusmodi  habitus  acquisi- 
tos ;  nam  post  peccatum  manet  in  anima  facilitas  ad  actus  vir- 
tutum,  quse  erat  ante  peccatum;  et  per  te  absque  habitu  super- 
naturali  acquisito.  Ergo  absque  eo  habitu  potest  anima  facilitari 
ad  actus  virtutum,  ac  per  consequens  ejusmodi  habitus  necessa- 
rius  non  est  —  Ita  idem  Ripalda  (disp.  52.  nn.  7.  8.). 

Prob.  min.  quoad  2am  partem.  Habitus  naturalis,  qui  produ- 
ceretur  per  actus  virtutis  infusa3,  deberet  inclinare  ad  actus  ejus- 
dem  rationis  cum  actibus,  a  quibus  genitus  est,  et  consequenter  ad 
idem  objectum  formale;  atqui  non  posset  inclinare  ad  actus  ejus- 
dem  rationis  cum  illis,  a  quibus  genitus  est:  siquidem  1)  habi- 
tus  supernaturales,  sicut  actus,  specie  differunt  a  naturalibus;  et 
quidem  etiam  ex  formali  objecto  (cf.de  G-r.  disp.  1.  a.  2.).  Ergo. 
— 2)  Naturalis  qualitas  non  habet  naturalem  appetitum  ad  super- 
naturalia,  cum  naturalis  inclinatio  habitus  ad  actum  fundetur  in 
virtute  activa  naturali  ipsius :  hanc  autem  virtutem  non  habet 
habitus  acquisitus  naturalis  circa  actus  infusos  —  Vide  Suarez 
(de  gr.  I.  6.  c.  14.  n.  6.).  Ergo. 

85.  Dices  I.  contra  statutam  dectrinam:  actus  supernaturales 
eminenter  continent  efficaciam  actuum  naturalium ,  quibus  sunt 
perfectiores.  Ergo  possunt  efficere  habitum  naturalem. 

Resp.  cum  Suarez  (1.  c.  n.  14.):  «  sine  fundamento  dicitur  actum 
fidei  infusse  eminenter  continere  actum  fidei  acquisitse.  Aliud  est 
enim  esse  eminentiorem,  id  est,  perfectioris  speciei  et  natura^, 
aliud  eminenter  continere  illum;  et  licet  primum  sit  verum,  se- 
cundum  falsum  est,  nec  ex  primo  sequitur,  neque  aliunde  ostendi 
potest.  Non  enim  semper  species  perfectior  eminenter  continet 
imperfectiorem,  sed  oportet  ut  se  habeat  per  rnodum  causse  sequi- 
vocse  et  universalis,  quod  non  potest  tribui  actui  fidei  infusse  re- 
spectu  acquisitae,  sive  quoad  habitum,  sive  quoad  actum  ejus. 
Alias  dicere  quis  posset  etiam  habitum  infusum  fidei  posse  elicere 
actum  fidei  naturalis,  quia  eminenter  continet  illum.  Cur  enim 
hsec  continentia  eminentialis  magis  tribuetur  actui,  quam  habitui  ? 

Consequens  autem  est  falsum  :    alias  fides    divina  eliceret  actum 
de  se  fallibilem,  quod  repugnat  perfectioni  ejus.  » 

86.  Dices  II:  actus  supernaturales  conveniunt  cum  naturali 
in  ratione  generica  credendi,  sperandi,  etc.  Atqui  id  satis  est, 
ut  repetiti  generent  in  nobis  habitus  inclinantes  ad  credendum , 
sperandum,  etc,  saltem  naturali  modo.  Ergo. 

Resp.  1)  Ratio  illa  generica  fidei,  vel  amoris,  licet  abstracte 
concepta  non  sit  supernaturalis,  prout  in  re  invenitur  contracta 
in  supernaturali  actu,  ad  ordinem  supernaturalem  elevata  est ; 
et  ideo  etiam  secundum  illam,  actus  virtutis  infusse  non  poterit 
habitum  naturalem  producere. 

2)  Deinde  ratio  illa  abstracte  considerata,  nec  naturalis  nec 
supernaturalis  est,  et  ab  utraque  ratione  abstrahit;  ergo  si  actus 
secundum  illam  prsecisam  rationem  ageret,  induceret  habitum  nec 
naturalem  nec  supernaturalem,  sed  indifferentem,  seu  abstrahen- 
tem,  quod  in  re  ipsa  inveniri,  manifeste  repugnat.  Yide  Suarez 
(1.  c.nn.  16.  17.). 

87.  Dices  III:  Videtur  D.  Thomas  docere  ex  actibus  virtu- 
tum  infusarum  produci  alios  habitus.  Nam  (q.  17.  de  ver.  art.  1. 
ad  4.),  ait:  «  dicendum,  quod  ex  his  actibus  non  generatur  habi- 
tus  alterius  modi  ab  illo  habitu  ex  quo  actus  eliciuntur;  sed  vel 
aliquis  habitus  ejusmodi  rationis,  sicut  ex  actibus  infusse  caritatis 
generatur  aliquis  habitus  dilectionis  ,  vel  prseexistens  augmen- 
tatur. » 

Resp.  D.  Thomas  in  objecto  loco  disiunctive  loquitur,  non  as- 
sertive,  uti  legenti  patet;  ergo  ex  eo  nequit  determinate  tribui 
S.  Doctori  quod  doceat  sententiam  nobis  contrariam.  E  contra  in 
locis  quos  citavimus  (n.  78.)  aperte  tradit  doctrinam,  quam  tue- 
mur,  ac  prsesertim  in  Summa  Theol.;  merito  igitur  dicimus  hanc 
potius  esse  mentem  D.  Thomee.  Cf.  Suaresium  (de  Grat.  1.  6. 
c.  14.  n.  20.). 

ARTICULUS  SEXTUS 

Dtrum  virtutes  supernaturales  ita  sint  per  se  infusae 
ut  actibus  supernaturalibus  produci  nequeant. 

§•  I- 

Exponitur  Status  Quaestionis. 

88.  Exacta  qusestione  de  infusarum  virtutum  munere  et  efflca- 
cia,  aliam  de  earum  origine  aggredimur.  Cum  vero  manifestum 
sit  eas  per  actus  aut  vires  quascumque  naturales  generari  haud 
posse;  inquirendum  est  tantum  utrum  a  Deo  solo  infundantur,  an 
actus  nostri  supernaturales  ad  eas  producendas  concurrant.  Pauca, 
claritatis  gratia,  prsenotabimus. 

89.  Ac  imprimis,  duplici  pacto  intelligi  potest  actus  superna- 
turales  aliquem  virtutis  habitum  supernaturalem  in  anima  effi- 
cere:  scilicet  vel  propria  et  connaturali  virtute,  sicut  actus  boni 
naturales  repetiti  habitus  sibi  commensuratos  efficerent ;  vel  ut  w- 
strumentum  Dei  elevatum  ex  peculiari  institutione  ad  efficiendum 
habitum  ultra  nativam  activitatem,  sicut  sacramenta  sunt  Dei 
instrumenta  ad  efficiendam  gratiam,  et  quidem  physice  in  sententia 
eorum,  qui  physicam  sacramentorum  causalitatem  admittunt.  De 
hoc  secundo  modo  nulla  est  quaestio  :  quemadmodum  enim  omnes 
id  fieri  posse  concedunt,  sic  communiter  id  fieri  negant,  nec  affir- 
mari  sine  sufficiente  auctoritate  potest.  Movetur  ergo  qusestio  in 
priori  sensu,  an  scilicet  actus  supernaturalis  sit  forma  habens 
nativam  sufficientem  virtutem,  qua,  ut  proximum  principium,  ha- 
bitum  in  anima  efficiat. 

90.  Evidens  est  actus  supernaturales  unius  vel  alterius  virtutis 
non  habere  vim  ullam  physice  efficiendi  omnes  habitus  superna- 
turales ;  nam  actus  et  habitus  qui  per  illos  generantur  debent  ver- 
sari  circa  idem  objectum.  Sic  qui  se  disponit  ad  justificationem, 
eliciens  actus  fidei,  spei,  contritionis,  etc,  nequit  per  hos  actus 
physice  producere  omnes  virtutes  supernaturales,  quse  in  justifi- 
catione  infunduntur.  Unde  etiam  evidens  est  non  posse  totam  ju- 

stitiam  infusam  quoad  omnes  habitus  supernaturales,  quos  com- 
prehendit,  per  actus  nostros  fieri.  Qusestio  est  solummodo  de  ha- 
bitu  ad  suos  actus  comparato  :  utrum  nempe  per  actus,  ex.  gr. 
fidei,  producatur  habitus  fidei. 

91.  Quod  autem  actus  supernaturales  connaturalem  virtutem 
habere  dicantur  efficiendi  habitum  sui  ordinis,  potest  adhuc  du- 
pliciter  intelligi :  vel  nempe  de  virtute  morali,  quatenus  actus  illi 
impetrando,  merendo  movent  Deum  ad  habitus  infundendos;  vel 
de  virtute  physica,  quatenus  iidem  actus  per  physicum  influxum, 
simul  cum  Deo,  ad  habitus  producendos  concurrunt.  Qusestio  hic  est 
de  sola  virtute  efficiente  physica;  moralem  enim  omnes  admittunt. 

92.  Imo  per  hanc  moralem  efficientiam  explicant  theologi — 1) 
quaedam  Sacrse  Scripturse  loca  in  quibus  dicitur  «  homo  vivificare 
animam  suam  »  (Ezech.  XVIII. );  «  sanctificare  animam  suam  » 
(Eccl.  II.  et  I.  Jo.  III. ,  etc.  —  2)  illud  S.  Augustini  (tract.  4.  in  Jo.); 
«  sanctificas  te,  non  de  te,  »  ubi  videtur  dicere :  sanctificas  te  per 
actus,  quos  cum  auxilio  divinae  gratise  efficis — 3)  illud  denique  D.Tho- 
mse  (3.  p.  q.  85.  a.  2.  ad  3.),  ubi  docet  «  pcenitentiam  effective  expel- 
lere  peccatum.  »  Haec  et  alia  similia  significant  hominem  suo  libero 
consensu  physice  quidem  concurrere  simul  cum  gratia  ad  efficien- 
dos  actus  qui  in  adultis  ad  justificationem  prserequiruntur ;  at  non- 
nisi  moraliter  per  eos  actus  influere  in  infusionem  sive  gratise 
sanctificantis ,  qua  formaliter  justus  constituitur ;  sive  aliorum 
habituum,  quos  adaequata  justitia  comprehendit.  Revera,  uti  scite 
advertit  Suarez  (de  gr.  1.  8.  c.  4.  n.  13.),  illis  locutionibus  non  est 
sermo  de  solo  habitu  correspondente  unicuique  actui,  in  quo  solo 
sensu  potest  haec  quaestio  tractari,  ut  notavi  ;  sed  est  sermo  de 
tota  justitia,  et  gratia  sanctificante,  de  qua  manifestum  est,  non 
fieri  a  nobis  per  nostros  actus,  nisi  in  quantum  ad  illam  recipien- 
dam  per  illos  disponimur.  Non  ergo  propter  propriam  physicam 
efficientiam  actuum,  sed  propter  efficientiam  talis  dispositionis  ad 
gratiam  dicitur  homo  aliquo  modo  sanctificare  se. 

93.  Vero  quaestionis  sensu  constituto,  notandum  estultimo,  quam- 
vis  omnes  asserant  per  actus  supernaturales  physice  non  effici  ha- 
bitus  infusos,  non  seque  tamen  convenire  quoad  qualificationem 
doctrinse.  Alii  enim  censent  contrarium  esse  temerarium;  alii  aper- 
te  repugnare  Conc.  Trid.,  vel  Arausicano  etc.  Suarez  vero   (1.  c. 

n.  12.),  ait:  «  Nostram  ergo,  et  communem  opinionem  tantum  theo- 
logicam  assertionem  esse  censemus,  ita  certam  intra  opinionis  la- 
titudinem,  ut  contraria  probabilis  non  possit  reputari,  quia  omnes 
theologi  in  illa  videntur  convenire,  quibus  sine  magna  audacia 
contradici  non  potest.  Prsesertim  cum  modus  loquendi  Concilio- 
rum  magis  faveat,  et  maxime  Augustini,  qui  videri  potest  (in  1.  2. 
contra  duas  epist.  Pelagian.  c.  9.),  ubi  ait ,  hominem  prseparare 
cor,  licet  non  sine  cooperatione  Dei;  Deum  autem  prseparato  cor- 
de  ita  respondere,  ut  in  eo,  inquit,  nihil  operis  habeat  homo,  sed 
totum  sit  a  Domino.  »  Et  Ripalda  (de  ent.  supern.  disp.  51.  n.  3.), 
inquit:  «  communis  sententia  deserenda  non  est;  in  iis,  quse  ratio 
naturalis  assequi  non  valet,  neque  illi  repugnant,  imprudentis  theo- 
logi  est  a  communi  judicio  deflectere,  solum  quia  ratione  non  con- 
vincitur.  Nam  neque  tu  oppositum  convinces  ratione.  Quare  ergo 
propter  communem  auctoritatem,  plenum  ac  deliberatum  assensum 
sententise  communi  non  prsestes  ?  » 

94.  His  positis  j, 

§.  II. 

Solvitur  Proposita  Quaestio. 

Prop.  V.  Virtutum  supernaturalium  causa  efficiens  physica 
est  solus  Deus  :  quamvis  autem  homo  per  supernaturales  actus 
in  earum  infusionem  moraliter  influat ;  nullo  tamen  pacto  ad 
eas  efflciendas  physice  concurrit. 

95.  Prob.  I.  ex  Conc.  Trid.,  cui  omnino  conformis  videtur  the- 
sis.  Etenim  1)  Conc.  (sess.  6.  c.  6.)  enumerat  diversos  actus,  qui- 
bus  disponitur  ad  justificationem,  inter  quos  actus  fidei  et  spei ; 
deinde  (c.7.)  dicit  infundi  in  justificatione  fidem  et  spem,  i.  e.  quo- 
ad  habitum.  Ergo  per  actus  fidei  et  spei  non  physice  efficiuntur 
habitus  ejusdem  naturse,  sed  solum  moraliter,  nempe  disponimur. 

2)  Imo  ita  videtur  Concilium  asserere  infusos  habitus  fidei  et 
spei,  quemadmodum  et  ipsam  justitiam,  seu  formam  justificantem 
cujus  habitus  illi  sunt  veluti  partes  integrantes;  atqui  forma  ju- 

stificans,  seu  gratia  sanctificans  ita  est  infusa,  ut  per  actus  no- 
stros  physice  non  efficiatur  (cf.  de  Gr.  n.  1069.).  Ergo. 

3)  Quod  autem  dicitur  hic  de  virtutibus  fidei  et  spei,  pari  ra- 
tione  videtur  dicendum  de  aliis  virtutibus,  quse  in  justificatione 
infunduntur;  hse  enim  a  virtutibus  theologicis  distinguuntur  non 
ratione  infusionis,  sed  ratione  modi,  quo  nos  Deo  uniunt  (n.  18.)^ 

96.  II.  Eoc  ratione.  Nam  1)  actus  ex  intrinseca  sua  natura  sup- 
ponit  potentiam  ;  sed  habitus  supernaturales  se  habent  ad  modum 
potentise,  quatenus  dant  simpliciter  posse.  Ergo  actus  supernatu- 
rales  ex  intrinseca  sua  natura  supponunt  habitus  supernaturalesy 
ac  proinde  nequeunt  illos  causare. 

Vis  hujus  argumenti  prsecipue  est  in  illis  ex  intrinseca  sua  na- 
tura.  Norunt  enim  omnes,  adjutorio  gratiae  actualis  elici  posse  a 
nobis  actus  supernaturales;  tum  tamen  non  eliciuntur  connaturali 
modo :  connaturaliter  eliciuntur  per  habitus.  Est  ergo  in  intrin- 
seca  actuum  supernaturalium  natura  qusedam  veluti  exigentia  ut 
procedant  ab  habitibus ;  ideoque  nequit  simul  esse  in  eorumdem 
intrinseca  natura  virtus  illi  exigentise  opposita,  nempe  virtus  con- 
naturalis  efficiendi  id  a  quo  nati  sunt  connaturaliter  procedere. — 
Vide  Suarez  (de  gr.  1.  8.  c.  4.  n.  10.). 

2)  Si  actus  supernaturales  virtute  sibi  propria  et  connaturali 
producerent  habitus  ejusdem  rationis,  eos  vel  in  justis,  vel  in  pec- 
catoribus  producerent.  Atqui  non  in  justis;  siquidem  in  ipsis  jam 
sunt  habitus  supernaturales,  qui,  ut  videbimus,  simul  in  justifi- 
catione  infunduntur.  Neque  in  peccatoribus :  secus  enim  existens 
in  statu  peccati,  si  exerceret  actus  supernaturales  virtutum  mo- 
ralium  (quod  fieri  posse  constat),  acquireret  virtutes  morales  per 
se  infusas  ante  justitiam  :  quod  minime  fieri  posse  omnes  theologi 
agnoscunt,  ut  paulo  infra  patebit.  Ergo. —  Revera  actus  supernatu- 
rales,  sive  eliciantur  a  peccatore  sive  a  justo,  sunt  ejusdem  spe- 
ciei;  et  aliunde  essent  causa  necessaria  et  non  libera:  ergo  si  habe- 
rent  virtutem  propriam  physicam  efficiendi  habitus  supernatura- 
les ,  eos  certe  efiicerent  saltem  in  peccatore:  nisi  velis  dicere 
Deum  vim  inferre  actibus  in  eventu  argumenti,  privando  eos  ef- 
fectu  sibi  debito;  quod  dicendum  non  est.  Ita  Ripalda  (disp.  51. 
sect.  3.). 

3)  Accedunt  conjecturse  quaedam.  Ac  primo  habitus  infusus  quan- 

tumvis  intensus,  per  unum  actum  amittitur:  ergo  signum  est,  non 
fieri  per  actus;  nam  habitus,  qui  per  actus  acquiruntur,  non  amit- 
tuntur  per  unum  actum  contrarium,  prsesertim  si  per  plures  actus 
firmati  sint.  Item  Deus  non  solet  ordinaria  lege  infundere  homini 
habitus,  quos  ipse  potest  acquirere  per  actus  suos;  sed  in  justi- 
ficatione  infundit  omnes  habitus  supernaturales  sine  actibus  plu- 
rium  illorum;  ergo  signum  est  hos  habitus  ita  esse  per  se  infu- 
sos,  ut  per  actus  acquiri  nequeant. 

97.  III.  D.  Thomas,  quem  communiter  theologi  sequuntur,  (1.2. 
q.  51.  a.  4.)  distinguit  habitus  infusos  in  infusos  per  se  et  infusos 
per  accidens ;  atqui  hsec  differentia  nulla  esset,  si  virtutes  super- 
naturales  possent  acquiri  per  actus  nostros.  Ergo. 

Neque  dici  potest  S.  Thomam  ibi  excludere  solam  causalita- 
tem  actuum  naturalium  respectu  habituum  supernaturalium.  Nam 
1)  tum  (q.  55.  a.  4.)  tum  alibi,  ssepe  dicit  de  ratione  virtutis  in- 
fusse  esse  ut  Deus  illam  operetur  in  nobis  sine  nobis;  atqui  si  vir- 
tutes  supernaturales  possent  acquiri  yer  actus  supernaturales,  non 
ponerentur  in  nobis  sine  nobis;  siquidem,  exceptis  actibus  indeli- 
beratis,  de  quibus  hic  non  est  sermo,  etiam  actus  supernaturales 
iiunt  a  Deo  in  nobis  cum  nobis :  gratia  Dei  mecum.  Ergo. 

2)  Prseterea  (q.  un.  de  virt.  in  com.  a.  1.  ad  17.)  dicit  virtutem 
infusam  non  causari  db  actibus;  et  deinde  subdit  actus  tamen  ad 
illam  disponere.  Unde:  loquitur  S.  Doctor  de  actibus  qui  dispo- 
nunt  ad  infusionem  virtutis;  atqui  illi  sunt  actus  supernaturales; 
ergo  loquitur  de  actibus  supernaturalibus.  Atqui  ab  his  negat  cau- 
sari  virtutem  infusam.  Ergo. 

98.  Dices  I.  Actus  naturales  efficiunt  habitum  naturalem;  ergo 
supernaturales  supernaturalem. 

Resp.  1)  Hoc  argumentum  solum  probaret  actus  supernatura- 
les  efficere  habitum  supernaturalem  acquisitum,  tribuentem  facile 
posse,  quod  exclusimus  art.  prsec;  non  vero  habitum  supernatu- 
ralem  per  se  infusum  tribuentem  simpliciter  posse. 

2)  Actus  supernaturales  non  ex  defectu  perfectionis  carent 
virtute  effectrice  habituum,  sed  potius  ex  perfectionis  excellen- 
tia :  nam  cum  excedant  naturalem  potentiam ,  necessario  suppo- 
nunt  habitus  dantes  facultatem  operandi ,  qui  altiorem  modum 
productionis  requirunt.  Sicut  anima  rationalis  non  potest  efficere 

aliam  similem,  licet  materiales  formse  id  possint;  non  ob  mino- 
rem,  sed  ob  majorem  perfectionem,  ratione  cujus  altiorem  modum 
productionis  postulat. 

99.  Dices  II.  In  naturalibus  qui  efficit  ultimam  dispositionem 
ad  formam  efficit  ipsam  formam;  sed  actus  supernaturales  effi- 
ciunt  dispositionem  ad  habitus  infusos;  ergo. 

Eesp.  1)  directe:  Actus  supernaturales  ncn  disponunt  animam 
physice,  sed  solum  moraliter  ad  infusionem  habituum.  At  solius 
dispositionis  physicse  est  influere  efficienter  in  formam  ad  quam 
disponit. 

2)  indirecte:  hoc  argumentum  etiam  probaret  actus  supernatura- 
les  efficere  gratiam  justificantem,  quia  disponunt  ad  illam :  quod 
falsum  est ;  tum  quia  gratia  justificans  longe  excellit  perfectio- 
nem  cujuslibet  actus,  tum  quia  actus  unius  virtutis,  verbi  gratia? 
caritatis,  posset  efficere  collectionem  omnium  virtutum,  cum  ad 
omnium  collectionem  disponat :  quod  omnes  negant. 

ARTICULUS  SEPTIMUS  . 

Utrum  virtutes  supernaturales  antecedant  primam  infusionem 
gratiaB,  an  simul  cum  illa  infundantur. 

§•  I- 

Exponitur  Status  Quaestionis. 

100.  Cum  jam  constet  habitus  supernaturales  a  Deo  solo  infun- 
di,  quin  ipsi  supernaturales  actus  ad  eos  efficiendos  physice  con- 
currant;  nunc  quseritur,  quandonam  a  Deo  infundantur.  Tota  au- 
tem  qusestio,  uti  ex  titulo  art.  patet,  in  eo  est,  utrum  eorum  in- 
fusio  gratise  sanctificantis  infusionem  prsecedat,  aut  comitetur:  non 
est  difficultas  de  antecessione  naturse,  sed  temporis. 

101.  Supponimus  I.  caritatem  ante  gratiam  non  infundi.  Nam  1) 
Sacrse  Scripturse  et  Patres  multis  praedicant  individuam  socie- 
tatem  caritatis  et  gratise ;  quare  dubitant  nonnulli  num  sit  unus 
idemque  habitus  (cf.  de  Gr.  n.  951.  seqq.).  Eorum  igitur  testimo- 
nia  saltem  indissolubilem  unionem  utriusque  persuadent. 

2)  Habitus  caritatis  infunditur  quandoque  sine  actu  perfecto  ca- 
ritatis;  cum  actu  vero  perfecto  caritatis  non  infunditur  caritas 
sine  gratia;  siquidem  is  actus  est  ultima  dispositio,  cui  ex  lege 
Dei  annexa  est  hominis  justificatio.  Sicut  ergo  caritas  habitualis 
deperditur  simul  cum  gratia,  ita  sine  gratia  non  acquiritur. 

102.  II.  Quoad  virtutes  morales  per  se  infusas,  fuit  quorumdam 
opinio  eas  adultis  justificatis  non  concedi,  donec  ipsarum  actus 
exerceant.  Communis  tamen  omnium  theologorum  sententia  est,  ea- 
rum  infusionem  non  ita  differri.  Nam  gratia  sanctificans  exigit  fa- 
cultates  permanentes,  quibus  in  operatione  elucescat  participatio 
divinitatis,  filiatio  divina,  justitia  supernaturalis,  et  nova  vita, 
quam  homini  justificato  confert.  Unde  omnia,  quse  protulimus  ad 
statuendam  existentiam  harum  virtutum,  arguunt,  uti  recolenti 
patet,  gratise  connexionem  cum  illis.  —  Vide  Ripalda  (disp.  128. 
sect.  3.). 

103.  Quod  autem  esedem  morales  virtutes  non  infundantur  ante 
gratiam,  sed  simul  cum  gratia,  concedunt  omnes,  qui  earum  exi- 
stentiam  agnoscunt :  quod  profecto  manifestum  est  ex  ipsis  ratio- 
nibus  quibus  earum  existentia  adstruitur. 

104.  Id  insuper  probari  potest,  ex  D.  Thoma,  hoc  modo :  vir- 
tutes  infusse  morales  nequeunt  esse  sine  prudentia  infusa ;  atqui 
prudentia  infusa  nequit  esse  sine  caritate;  ergo  virtutes  mora- 
les  infusae  nequeunt  esse  sine  caritate,  ac  proinde  tum  infundun- 
tur  cum  infunditur  caritas,  i.  e.  in  justificatione. 

Prob.  maj.  Virtutes  morales  debent  dirigi  a  prudentia  sui  or- 
dinis :  naturales  a  prudentia  naturali,  supernaturales  a  supernatu- 
rali.Non  sufficit  enim  ut  inclinemur  ad  ea  quse  ducunt  ad  finem, 
quod  fit  per  virtutes  moraies;  sed  requiritur  etiam  ut  recte  eli- 
gamus  quse  sunt  ad  finem.  Hsec  autem  recta  electio  fit  per  pru- 
dentiam,  quse  est  recta  ratio  agibilium.  «  Nulla  virtus  moralis,  » 
inquit  S.  Doctor  (1.  2.  q.  65.  a.  1.),  «  potest  sine  prudentia  haberi, 
eo  quod  proprium  virtutis  moralis  est  facere  electionem  rectam, 
cum  sit  habitus  electivus.  Ad  rectam  autem  electionem  non  so- 
lum  sufficit  inclinatio  in  debitum  finem,  quod  est  directe  per  ha- 
bitum  virtutis  moralis  :  sed  etiam  quod  aliquis  directe  eligat  ea 
quse  sunt  ad  finem ;  quod  fit  per  prudentiam,  quse  est  consiliati- 
va,  et  judicativa,  et  prseceptiva  eorum  quse  sunt  ad  finem.» 

Proh.  min.  nempe  prudentia  supernaturalis  nequit  esse  sine  ca- 
ritate :  prudentia  requirit  ut  homo  bene  se  habeat  circa  finem, 
maxime  ultimum,  respectu  cujus  omnia  recte  disponit;  ergo  pru- 
dentia  supernaturalis  requirit  ut  homo  se  bene  habeat  quoad  fi- 
nem  supernaturalem ;  atqui  sine  caritate  homo  non  bene  se  ha- 
bet  ad  ultimum  finem  supernaturalem.  Ergo.  Hinc  (art.  2.)  ubi 
quserit  D.  Tho.  «  utrum  virtutes  morales  possint  esse  sine  cari- 
tate»  ait:  «hujusmodi  virtutes  morales  (infusse)  sine  caritate  esse 
non  possunt.  Dictum  est  enim  supra,  (a.  1.,  hujus  qusest.,  et  q.  58. 
a.  4.),  quod  alise  virtutes  morales  non  possunt  esse  sine  prudentia. 
Prudentia  autem  non  potest  esse  sine  virtutibus  moralibus,  in 
quantum  virtutes  morales  faciunt  bene  se  habere  ad  quosdam  fi- 
nes,  ex  quibus  procedit  ratio  prudentise.  Ad  rectam  autem  ratio- 
nem  prudentise  multo  magis  requiritur  quod  homo  bene  se  habeat 
circa  ultimum  finem,  quod  fit  per  caritatem,  quam  circa  alios 
fines,  quod  fit  per  virtutes  morales;  sicut  ratio  recta  in  speculati- 
vis  maxime  indiget  primo  principio  indemonstrabili,  quod  est  con- 
tradictoria  non  simul  esse  vera.  Unde  manifestum  fit  quod  nec  pru- 
dentia  infusa  potest  esse  sine  caritate,  nec  alise  virtutes  mora- 
les  consequenter,  quse  sine  prudentia  esse  non  possunt. » 

105.  III.  Superest  ergo  fides  et  spes :  et  quamvis  omnes  conce- 
dant,  eas  quoque  simul  cum  gratia  et  caritate  parvulis  per  bapti- 
smum  infundi;  si  tamen  de  adultis  agatur,  tres  sunt  theologorum 
sententise.  Prima  tenet  fidem  et  spem  infundi  ante  gratiam  san- 
ctificantem,  statim  nempe  ac  elicitur  actus  fidei;  eamque  prse  cse- 
teris  docet  Suarez  (de  gr.  1.  8.  c.23.;  de  Fide  disp.  7.  sect.  3.;  et 
Tom.  3.  in  3.  p.  dis.p.28.  sect.  3.).  Prsecipua  hujus  sententise  fun- 
damenta  hsec  videntur  esse.  1)  —  Habitus  fidei  conservatur  sine  ca- 
ritate  (idem  est  de  habitu  spei),  nisi  obstet  infidelitas;  ergo  po- 
terit  etiam  sine  caritate  introduci  in  homine  jam  credente.  2)  — 
Deus  infundit  habitum  fidei  et  spei  statim  ac  ponitur  in  subjecto 
sufficiens  dispositio  ad  illos;  sed  sufficiens  dispositio  videntur  esse 
actus  fidei  et  spei,  qui  eliciuntur  ante  justificationem;  ergo. 

106.  Secunda  sententia,  quam  sequitur  Sotus,  tuetur,  licet  ha- 
bitus  fidei  extra  sacramentum  non  infundatur  sine  caritate,  infun- 
di  tamen  in  baptismo  homini  disposito  per  fidem  actualem,  et 
habenti  obicem  peccati  ad  habitum  gratise.  Cujus  sententise  prse- 

cipuum  fundamentum  est,  quia  baptismus  confert  suum  effectum 
non  ponenti  obicem.  Atqui  homo  credens  ac  sperans  in  Deum,  non 
ponit  obicem  spei  ac  fidei,  licet  illum  ponat  caritati.  Ergo  saltem 
in  baptismo  infunduntur  homini  fides  ac  spes  siaie  caritate.  Con- 
firmatur  autem:  quia  homo  ille  suscipit  characterem,  cum  ei  obi- 
cem  non  ponat;  ergo  eadem  ratione  etiam  fidem  et  spem. 

107.  Teitia  seritentia  negat  infundi  unquam  habitum  fidei  abs- 
que  habitu  gratiae.  Hsec,  quae  plane  videtur  communis  apud  anti- 
quos  theologos,  traditur  prse  caeteris  a  S.  Bonaventura;  a  Card. 
de  Lugo  (de  Fide  disp.  16.  sect.2.);  et  praesertim,  quidquid  aliquis 
dixerit,  certe  traditur  a  D.  Thoma.  Etenim 

1)  Eam  non  semel  expresse  docet  S.  Doctor.  Ita  (in  3.  dist.  28. 
q.  2.  a.  5.  c),  ait:  «  aliquid  potest  esse  prius  alio,  et  tempore,  et 
natura.  Tempore  quidem  omnes  virtutes  sunt  simul,  quia  simul 
divinitus  infunduntur :  sed  secundum  naturam  ordo  virtutum  pen- 
sandus  est  ex  actibus  etc.  »  —  Et  (3.  p.  q.  85.  a.  6.  c.):  «  dicendum, 
quod  in  virtutibus  non  attenditur  ord^o  temporis  quantum  ad  ha- 
bitus,  quia  cum  virtutes  sint  connexae,  ut  in  secunda  parte  habi- 
tum  est  (1.  2.  q.  65.  a.  1.),  omnes  simul  incipiunt  esse  in  anima; 
sed  dicitur  una  earum  esse  prior  altera  ordine  naturae,  qui  con- 
sideratur  ex  ordine  actuum,  secundum  scilicet  quod  actus  unius 
virtutis  prsesupponit  actum  alterius  virtutis. » 

2)  Praeterea  (in  1.  2.  q.  62.  a.  4.)  docet :  «  ordine  quidem  gene- 
rationis,  quo  materia  est  prior  forma,  et  imperfectum  perfecto, 
in  uno  et  eodem  fides  praecedit  spem  et  spes  caritatem  secundum 
actus ;  nam  habitus  simul  infunduntur. » 

3)  Neque  dicas  a)  locutum  esse  S.  Thomam  de  habitibus,  prout 
sunt  virtutes  formatae  per  caritatem  et  gratiam,  non  vero  prout 
secundum  se  informes  esse  possunt  seorsim  a  caritate.  Nam  or- 
dinem  prioris  et  posterioris,  quem  negat  habitibus,  concedit  acti- 
bus.  At  neque  fides  et  spes  actualis,  ut  sunt  formatae  per  cari- 
tatem  praecedunt  caritatem,  sed  solum  secundum  se,  prout  infor- 
mes  esse  possunt.  Ergo.  Neque  dicas  b)  hic  S.  Thomam  non  negare 
prioritatem  temporis,  sed  naturae  inter  habitus  fidei,  spei  et  ca- 
ritatis.  Etenim  imprimis,  ut  vidimus,  in  3.  p.  expresse  declarat 
mentem  suam  toquens  de  simultate  temporis  —  Deinde  S.  Thomas 
hic  opponit  habitus    actibus  fidei,  spei  et  caritatis  ;    ergo  illam 

prioritatem  negat  de  habitibus,  quam  agnoscit  in  actibus;  atqui 
in  actibus  datur  prioritas  temporis.  Ergo  —  Denique  si  ageretur 
de  sola  prioritate  naturse,  non  apparet  cur  illa  non  admitteretur 
etiam  in  habitibus  fidei,  spei  et  caritatis. 

108.  Itaque  his  constitutis  — 

§.  II. 
Statuitur  Nostra  Sententia. 

Prop.  VI.  Virtutes  fidei  et  spei,  sicut  virtutes  morales,  pri- 
mam  gratice  infusionem  nunquam  antecedunt ;  sed  tanta  est 
earum  cum  gratia  et  caritate  connexio,  ut  hcec  omnia  dona  si- 
mul  infusa  in  justificatione  accipiantur. 

109.  Prob.  I.  Baptismus  habet  per  se  efficaciam  infundendi  ha- 
bitus  fidei  et  aliarum  virtutum  adultis ;  atqui  si  habitus  fidei  in- 
funderetur,  quando  primum  adultus  credit,  baptismus  non  haberet 
per  se  efficaciam  infundendi  fidem  adultis,  sed  valde  per  accidens, 
et  in  casu  rarissimo,  qui  forte  nunquam  accidet.  Ergo. 

Prob.  maj.  ex  Clementina  unica  de  sum.  Trin.  (n.  37.),  ubi 
statuitur  parvulis  virtutes  cum  gratia  per  baptismum  conferri,. 
quia  illa  conferuntur  per  baptismum  adultis,  et  efficacia  baptismir 
tum  in  parvulis  tum  in  adultis,  omnino  par  est.  Licet  autem  non 
exprimatur  fides,  tamen  sub  virtutibus  illam  comprehendi,  cum 
reliquis  theologicis,  extra  opinionem  theologorum  est,  ut  explicat 
G-lossa  ibi,  et  habetur  cap.  Majores  de  Baptismo  (n.  37.),  ubi 
sub  eadem  controversia  exprimitur  fides.  Certum  igitur  est,  ba- 
ptismo  competere  efficaciam  infundendi  adultis  fidem,  siquidem  ex 
efficacia  baptismi,  quse  parvulis  cum  adultis  par  et  eadem  est, 
probat  Pontifex  conferri  fidem  etiam  parvulis. 

Prob.  min.  Baptismus  per  se  exigit  in  adulto,  ut  prius  cre- 
dat,  quam  baptizetur;  et  ideo  jubetur  prius  catechizari,  et  profi- 
teri  fidem  juxta  prseceptum  Christi:  «  Docete  omnes  gentes  ba- 
ptizantes  eos,  etc;  Qui  crediderit,  et  baptizatus  fuerit,  »  etc.  Ubi 
prius  exigitur   fides  actualis,  quam    baptizetur    adultus.  Si  ergo 

prius  credidit,  prius  etiam  per  se  habitum  fidei  obtinuit.  Imo  nun- 
quam  acciperet  illum  efficacia  baptismi.  Nam  vel  credit  ante  ba- 
ptismum,  et  tunc  jam  infunditur  habitus  fidei ;  vel  non  creditr 
et  tunc  etiam  baptismus  non  conferet  habitum  ex  defectu  fidei 
actualis. 

110.  Dices  1.  contra  hoc  argumentum:  baptismus  habet  de 
se  vim  infundendi  habitum  fidei ;  sed  juxta  capacitatem  subjecti, 
illum  vel  primo  infundit,  vel  jam  infusum  auget;  in  parvulis  ha- 
betur  infusio  ipsius  habitus;  in  adultis,  qui  debent  se  disponere 
per  actum  fidei,  infunditur  augmentum. 

Resp.  1)  Summus  Pontifex  eodem  modo  loquitur  de  parvulis  et 
de  adultis ;  ergo  nisi  evidens  detur  ratio  distinguendi  inter  id  quod 
baptismus  confert  per  se  parvulis  et  adultis,  utrisque  idem  con- 
ferre  dicendum  est.  Sed  parvulis  non  confert  augmentum  habitus 
fidei.  Ergo. 

2)  In  cit.  Clement.  ex  efficacia  quam  baptismus  per  se  habet  in- 
fundendi  habitum  fidei  adultis,  arguitur  ad  eamdem  efficaciam  in 
parvulis;  atqui  si  baptismus  haberet  per  se  efficaciam  producendi 
augmentum  fidei  in  adultis,  et  solum  per  accidens  ipsum  habitum, 
male  argueretur  ad  efficaciam  per  se  infundendi  ipsum  habitum 
parvulis ;  quemadmodum  ex  eo  quod  Eucharistia,  ex.gr.,  per  se 
habet  vim  producendi  augmentum  gratise,  male  deduceretur  ha- 
bere  aliquando  vim  per  se  producendi  primam  gratiam. 

3)  Imo  supponas  habitum  fidei  per  se  infundi  adultis  per  actum 
fidei,  et  non  per  baptismum;  jam  non  posset  dici :  baptismus  in- 
fundit  illum  habitum  adultis ;  ergo  et  parvulis.  Statim  enim  re- 
sponderetur,  adultis  infundi  habitum  fidei  per  actum  fidei  dispo- 
nentem  ad  baptismum ;  et  cum  actus  fidei  nequeat  esse  in  parvulis, 
illationem  non  valere. 

111.  Dices  II  Pontifex  solum  vult  baptismum  ex  se  no>n  ca- 
rere  efficacia  infundendi  omnes  virtutes  adultis;  quod  verum  estr 
quamvis  eam  non  exerceat,  quia  aliquarum  (fidei,  spei)  infusione 
prseoccupatur :  sicut  pcenitentise  sacramentum  efficaciam  habet  re- 
mittendi  peccata,  quamvis  interdum,  prgecedente  contritione  per- 
fecta,  eam  non  exerceat. 

Resp.  Eo  ipso  quod  baptismus  institutus  sit  a  Christo  cum  ef- 
ficacia  infundendi  fidem  habitualem  adultis,  debet  esse  possibilis 

per  se  casus,  in  quo  eam  exerceat,  alioqui  frustranea  esset  talis 
institutio,  et  efficacia;  sicut  eo  ipso,  quod  pcenitentia  sit  instituta 
cum  efficacia  remittendi  peccata  per  se  admittitur  casus  in  quo, 
sola  prsecedente  attritione,  remittantur,  ideoque  negatur  neces- 
saria  contritio,  quse  talem  casum  per  se,  redderet  impossibilem. 
At  si  prsecedente  sola  fide  actuali  per  se  necessaria  ad  baptismum, 
infunderetur  adultis  fides  habitualis,  nullus  esset  casus  per  se,  in 
quo  talis  virtus  exerceretur.  Ergo. 

112.  II.  Doctrina  quam  tuemur,  videtur  etiam  insinuari  a  Conc. 
Trid.  Etenim  1)  dicit :  sess.6.  c.7.  «  In  justificatione  cum  remis- 
sione  peccatorum  hsec  omnia  simul  accipit  homo....  fidem,  spem, 
et  caritatem.  »  Quo  posito  sic  argumentamur  :  tunc  infunditur 
habitus  fidei  et  spei,  quando  infunditur  habitus  caritatis  ;  atqui 
habitus  caritatis  nom  infunditur  nisi  in  justificatione.  Ergo. 

2)  Deinde  docet  Conc.  (eodem  cap.),  justificationem  consequi 
dispositiones,  eamque  esse  etiam  voluntariam  susceptionem  dono- 
rum,  quse  dona  inferius  explicat  esse  fidem,  spem  et  caritatem.  In 
praecedente  vero  cap.  dixerat  actus  fidei  et  spei,  esse  dispositiones 
ad  justificationem.  Unde:  si  habitus  fidei  infunderetur  per  actum 
fidei,  infunderetur  ante  justificationem,  quam  prsecedit  actus  fidei 
ut  dispositio  ad  illam;  atqui  Conc.  dicit  infundi  in  justificatione. 
Ergo.  —  Pariter :  si  habitus  fidei  infunderetur  per  sacramentum 
susceptum  cum  obice  ad  gratiam,  juxta  secundam  sententiam;  in- 
funderetur  quando  homo  non  justificatur,  ac  proinde  non  in  justi- 
ficatione. 

3)  Denique  subdit  Conc.  eodem  cap.:  «  Hanc  fidem  ante  baptismi 
sacramentum  ex  Apostolorum  traditione  catechumeni  petunt  cum 
petunt  fidem. »  Unde  planius  supponit,  catechumenos  ante  sacra- 
mentum  baptismi  non  habere  fidem  habitualem,  quam  petunt, 
licet  cum  id  petunt,  per  actum  fidei  credant  vim  et  institutionem 
sacramenti. 

113.  Dices  I.  contra  hoc  argumentum :  habitus  fidei  et  spei 
dicuntur  infundi  in  justificatione  vel  quia  augentur,  vel  quia  tunc 
informantur  caritate. 

Resp.  Concilium  eodem  modo  loquitur  de  infusione  justitise,  ca- 
ritatis,  spei  et  fidei;  ergo,  nisi  evidens  ratio  disparitatis  assigne- 
tur,  infusio  illa  eodem  sensu  intelligenda  est  de  caritate,  spe  et 


ART.    VII.    —   DE    TEMPORE    INFUSIONIS    VIRTUT.  61 

fide;  atqui  habitus  caritatis  in  justificatione  primo  infunditur  r 
nec  ulla  evidens  ratio  disparitatis  assignari  potest,  ut  patebit  ex 
solutione  difficultatum.  Ergo. 

114.  Dices  II.  Quae  Conc.  Trid.  docet  possent  intelligi  de  in- 
fusione  habitus  fidei  facta  modo  connaturali ;  ergo  ex  illis  non  pro- 
batur,  nec  modo  non  connaturali  habitum  fidei  produci  sine  ca- 
ritate. 

Resp.  Neg.  antec.  Cseteris  prsetermissis,  animadvertimus  quod 
si  connaturaliter  produceretur  habitus  fidei  simul  cum  caritate, 
connaturaliter  deberet  produci  per  Sacramenta  quee  causant  pri- 
mam  gratiam,  ac  prsesertim  per  baptismum.  Atqui  si  habitus  fi- 
dei  produceretur  statim  ac  ponitur  actus  fidei,  non  posset  conna- 
turaliter  produci  per  sacramenta  quse  primam  gratiam  causant; 
siquidem  eadem  sacramenta  connaturaliter  prserequirunt  actum 
fidei,  ac  proinde  supponunt  habitum  fidei.  Ergo. 

115.  III.  Habitus,  qui  fundantur  in  gratia  sanctificante,  tamquam 
proprietates  in  natura,  et  qui  titulo  gratise  sanctificantis  conce- 
duntur,  connaturaliter  non  existunt  ante  gratiam  sanctificantenu 
Atqui  habitus  fidei  et  spei,  sicut  caeterae  virtutes  per  se  infusse 
fundantur  in  gratia  sanctificante  sicut  in  natura,  et  eius  titulo 
conceduntur.  Ergo. 

Prob.  min.  1)  Non  potest  natura  aliqua  esse  principium  volendi 
aut  appetendi,  quse  eadem  non  sit  principium  intelligendi  aut  co- 
gnoscendi:  si  ergo  gratia  in  ordine  supernaturali  est  prima  naturar 
et  est  radix  habituum,  qui  sunt  in  voluntate  ad  amandum  et  vo- 
lendum  honestum;  eadem  gratia  debet  esse  principium  cognoscendi 
in  eodem  ordine,  ac  per  consequens  habitus  fi-dei  infusse,  qui  est 
quasi  potentia  intellectiva  in  ordine  supernaturali. 

2)  Si  habitus  fidei  non  sit  proprietas  debita  gratiae,  non  appa- 
ret  ratio,  cur  potius  detur  habitus  fidei,  quam  auxilium  actuale 
transiens  ad  actus  fidei ;  sicut  aqua  in  baptismo  (si  concederetur 
causare  physice  gratiam)  non  elevatur  per  qualitatem  perma- 
nentem,  sed  per  auxilium  quoddam  transiens.  Fatendum  ergo  est, 
habitum  fidei  dari  ad  exigentiam  gratise,  et  ideo  esse  potentiam  ■ 
permanentem,  sicut  et  ipsa  gratia. 

3)  Caeterae  virtutes  infusse  fundantur  in  gratia  tanquam  in  ra- 
dice;  ergo  etiam  fides:  tum  quia  major  videtur  esse  connexio  fidei 

<jum  caritate,  quam  unius  habitus  voluntatis  cum  aliis;  tum  quia 
secus  etiam  virtutes  morales  infunderentur  ante  justificationem; 
sequali  enim  proportione  disponerent  subjectum  ad  infusionem  ipsa- 
rum,  ac  fidei  actus  ad  infusionem  ejus  habitus. 

116.  Dices  tamen,  contra  hoc  ultimum  argumentum,  fidem  et 
spem  conservari  sine  gratia  sanctificante;  secus  vero  virtutes  mo- 
rales :  Ergo  non  est  eadem  ratio. 

Resp.  Quod  fides  et  spes  conserventur  absque  gratia  sanctificante 
non  est  ex  natura  rei,  seu  ex  natura  habituum;  sed  ex  speciali  et 
extrinseca  Dei  providentia,  quse  nobis  kmotescit  ex  auctoritate 
Conciliorum  et  Patrum,  ut  suo  loco  videbimus.  Sicut  autem  ad 
negandum  miraculum  sufficit  nullum  esse  fundamentum  positivum 
ad  illud  affirmandum,  ita  ad  negandum  multiplicari  miraculum  suf- 
flcit  non  intervenire  positivum  fundamentum  eius  multiplicationis; 
atque  adeo  non  est  consequentia  ab  uno  miraculo  ad  aliud,  nisi  te- 
stimonia,  quse  persuadent  unum,  etiam  persuadeant  aliud.  Quare 
neque  a  conservatione  praeternaturali  fidei  et  spei  arguere  est  ad 
infusionem  prseternaturalem  earum,  cum  testimonia,  quge  expri- 
munt  conservationem,  non  exprimant  similiter  infusionem. 

117.  Dices  I.  contra  thesim  :  Con.  Trid.  (sess.  6.  cap.  7.)  ait : 
«  Fides,  nisi  ad  eam  spes  accedat  et  caritas,  neque  unit  perfecte 
cum  Christo  »  etc;  supponit  ergo  adultum,  de  cujus  justificatione 
agit,  prius  suscipere  fidem  quam  caritatem ,  siquidem  hsec  illi 
accedit. 

Resp.  1)  Mens  Concilii  est,  solam  fidem,  contra  id  quod  Nova- 
tores  dicebant,  non  sufficere  ad  justificationem;  sed  requiri  etiam 
caritatem:  id  patet  ex  ratione,  quam  immediate  subdit,  dicens: 
«  qua  ratione  verissime  dicitur  fidem  sine  operibus  mortuam  et 
otiosam  esse.  »  Unde  non  agit  de  successione  temporis;  eo  vel  ma- 
gis  quod  paulo  ante  dixerat:  «  hsec  omnia  simul  infusa  accipit  homo 
etc.  »  (n.113.). 

2)  Congrue  tamen  innuit  ordinem  naturse,  nam  sicut  intellectus 
est  prima  potentia  cui  accedit  voluntas,  et  non  e  contra;  sic  fides 
est  in  ordine  supernaturali  prima  quasi  potentia ,  cui  accedunt 
spes,  et  caritas  quse  pertinent  ad  voluntatem. 

118.  Dices  II.  Habitus  fidei  et  spei  conservari  possunt  et  con- 
servantur  sine  caritate:  ergo  et  produci  possunt  sine  caritate. 

Eesp.  1)  Neg.  conseq.  Nam  plus  requiritur  ad  introducendum 
habitum  fidei,  quam  ad  illum  conservandum.  Ad  conservandum 
illum,  fatentibus  Auctoribus  contrarise  sententise,  sufficit  caren- 
tia  infidelitatis ;  ad  introducendum  vero,  iisdem  fatentibus ,  re- 
quiritur  actus  fidei.  Quam  responsionem  approbat  Suarez  (de 
Fide  disp.  7.  sect.  3.  n.  4.),  quamvis  stet  pro  contraria  sen- 
tentia. 

2)  Dicimus,  in  prima  infusione  Deum  exigere  eamdem  disposi- 
tionem  ad  infundendum  habitum  caritatis  et  fidei ,  atque  adeo 
dispositionem  requisitam  ad  conservandum  habitum  caritatis,  de- 
buisse  ex  natura  rei  exigi  ad  conservandum  habitum  fidei:  de  facto 
tamen  Deus  noluit  perdi  habitum  fidei,  nisi  propter  peccatum  in- 
fidelitatis  ob  rationem  explicandam  inferius. 

Quserenti  autem  cur  solus  actus  fidei  non  sit  sufiiciens  dispositio 
ad  infusionem  habitus,  aliqui  respondent:  quia  illa  dispositio  de- 
bet  requiri  et  sufficere  ad  introducendum  habitum  fidei,  quse  suf- 
ficit  ad  tollendum  peccatum  infidelitatis,  ne  idem  subjectum  sit 
eodem  tempore  fidele  et  infidele  habitualiter ;  atqui  per  solum 
actum  fidei  non  remittitur  peccatum  infidelitatis.  Ergo. 

Hsec  ratio  locum  habet  quando  prsecessit  peccatum  infidelitatis; 
sed  si  non  prsecesserit,  ut  fieri  potest  per  ignorantiam  invincibi- 
lem  fidei,  non  seque  evidens  est.  Quare  dari  soiet  alia  ratio:  juxta 
prsesentem  ordinem,  habitus  fidei  est  qusedam  proprietas  gratise; 
ergo  de  se  non  infunditur  nisi  cum  gratia;  ergo  dispositio,  quse 
non  sufficit  ad  infusionem  gratise  sanctificantis,  nec  sufficiet  ad 
infusionem  habitus  fidei;  atqui  actus  fidei  solus  non  est  sufficiens 
dispositio  ad  infusionem  gratise.  Ergo. 

119.  Dices  111.  S.  Th.  (2.2.  q.  6.  a.  3.  ad  3.),  dicit:  «  Ille  qui 
accipit  a  Deo  fidem  absque  caritate ,  non  simpliciter  sana- 
tur  etc. »  Ergo  supponit  S.  Thomas  fidem  aliquam  infundi  sine 
caritate. 

Resp.  dist.  cons.  fidem  actualem,  conc;  habitualem,  neg.  Lo- 
qui  hic  S.  Doctorem  de  fide  quoad  actum  probatur :  nam  1)  loqui- 
tur  de  fide  qua  non  removetur  culpa  prcecedentis  infidelitatis; 
atqui  fides  habitualis  videtur  debere  removere  culpam  infidelitatis, 
in  adversariorum  hypothesi;  secus  idem  eodem  tempore  secun- 
dum  habitum  esset  fidelis  et  infidelis.  Ergo. 

2)  Loquitur  S.  Doctor  de  fide  qua  quis  cessat  a  tali  peccato 
(infidelitatis),  quatenus  desistat  ab  actu  peccati;  atqui  hoc  suf- 
ficienter  fit  per  fidem  actualem.  Ergo.  —  Cf.  Card.  de  Lugo  (de 
Fide,  disp.  16.  sect.  2.),  cujus  verbis  pluries  usi  sumus  in  hoc 
articulo. 


ARTICULUS  OCTAVUS 

Utrum  virtutes  supernaturales  augmentum  capere 
possint,  et  capiant. 

§•  I- 

Exponitur  Status  Quaestionis. 

120.  Iam  de  infusarum  virtutum  incremento  agendum  nobis  est. 

Doctrina  Ecclesise  de  augmento  virtutum  prsecipue  continetur  se- 

quentibus  Conc.  Trid.  decretis.  Dicitur  (sess.  6.  c.  10.):  «  Sic  ergo 

justificati,  et  amici  Dei,  ac  domestici  facti,  euntes   de  virtute  in 

virtutem  renovantur,  ut  Apostolus  inquit,  de  die  in  diem :  hoc  est, 

mortificando  membra  carnis  suse,  et  exhibendo  ea  arma  justitiae 

in  sanctificationem,  per  observationem  mandatorum  Dei  et  Eccle- 

siae,  in  ipsa  justitia  per  Christi  gratiam  accepta,  cooperante  fide 

bonis  operibus,  crescunt  atque  magis  justificantur,  sicut  scriptum 

est:  Qui  justus  est,  justificetur    adhuc.    Et  iterum:    Ne   verearis 

usque  ad  mortem  justificari.  Et  rursus:  Videtis  quoniam  ex  ope- 

ribus  justificatur  homo,  et  non  ex  fide  tantum.  Hoc  vero  justitiae 

incrementum  petit  sancta  Ecclesia,  cum  orat:  Da  nobis,  Domine,. 

fidei,  spei  et  caritatis  augmentum. — 2  Docet  (can.  24):  «  Si  quis- 

dixerit,  justitiam  acceptam  non  conservari ,    atque  etiam  augeri 

coram  Deo  per  bona  opera;  sed  opera  ipsa  fructus  solummodo  et 

signa  esse  justificationis  adeptse,  non  autem  ipsius  augendse  cau- 

sam;  anathema  sit.  »  — 3)  Docet  (can.32.):  «  Si  quis  dixerit...  ipsum 

justificatum  bonis  operibus,  quse  ab  eo  per  Dei  gratiam  et  Jesn 

Christi  merita,  cujus  vivum  membrum  est,  fiunt,  non  vere  mereri 

augmentum  gratiae,. . . .  anathema  sit.  »  Recoli  etiam  possunt  eius- 
dem  Conc.  decreta  jam  relata,  ubi  de  virtutum  existentia  agebatur. 

121.  Missis  quibusdam  doctrinse  capitibus  in  his  decretis  decla- 
ratis,  et  de  quibus  dicendum  est  art.  seq.,  tria  hic  consideramus. — 

1)  Factum,    nempe,  quod  virtutes    vere  augmentum    capiunt.   — 

2)  Naturam  hujus  incrementi.  — 3)  Connexionem  incrementi  virtu- 
tum  cum  gratise  sanctificantis  augmento. 

122.  I.  Notandum  est,  quamvis  omnes  concedant  in  parvulis  vir- 
tutes  ipsas  augeri;  non  desunt  tamen,  uti  refert  Suarez  (de  gr. 
1.  9.  c.  2.  n.  3.),  recentiores  quidam  scriptores  dicentes,  adultos, 
seclusa  majori  sanctificatione  per  sacramenta,  primo  fieri  justio- 
res  formaliter  per  ipsa  opera  justitiae;  et  ideo  non  esse  de  fide 
certum,  quod  per  illa  ipsi  in  se  habitus  augeantur;  cum  illud  aug- 
mentum  neccessarium  tunc  non  sit,  ut  sic  operantes  intrinsece  ac 
formaliter  justiores  fiant. 

123.  Jamvero  haec  opinio  sequela  est,  uti  liquet,  alterius  opi- 
nionis,  qua  asseritur  adultos  quandoque  per  aliquem  actum,  et  non 
per  donum  aliquod  intrinsece  inhserens  et  permanens ,  formaliter 
justificari.  Quare  tum  iisdem  argumentis  excluditur,  tum  contra- 
ria  seatentia  tanta  certitudine  tenenda  est,  quanta  constat  forma- 
lem  justitiam  in  dono  permanente  consistere  et  simul  existere  vir- 
tutes  infusas.  Yide  quse  diximus  {de  Gr.  disp.  5.  art.  3.  et  6.).  Quare 
merito  dicit  Suarez  (1.  c.  n.  10.) :  «  prsesertim  urgeo  argumentum 
ex  illa  definitione  sumptum,  quod  actus  merentur  gratise  augmen- 
tum;  nam  si  merentur,  profecto  formaliter  illud  non  conferunt; 
nam  prsemium  meriti  est  aliquid  distinctum  ab  opere  meritorio, 
et  a  formali  effectu  ejus.  Quis  enim  dicat,  mereri  me  per  actum 
dilectionis,  ut  constituar  diligens  Deum?  Nam.  quod  ego  mereor 
apud  Deum,  ab  ipso  conferendum  spero  ultra  meritum;  et  quod 
per  actum  diligendi  constituar  diligens,  non  spero  a  Deo  ultra 
ipsum  actum,  nam  dando  actum  facit  me  diligentem.» —  Quando 
igitur  probatur  augmentum  virtutum  non  consistere  in  actibus, 
qui  exercentur;  sufficienter  ostenditur  fieri  in  ipsis  habitibus. 

124.  II.  Ut  vero  intelligatur  natura  hujus  incrementi,  triplex 
virtutum  supernaturalium  augmentum  distingui  imprimis  debet: 
ex  parte  objecti,  subjecti,  et  ex  parte  habitus  ipsius.  Ex  parte 
objecti  augetur  habitus  quando  explicite  complectitur  aliquod  obje- 

Mazzella.  De  Virtutibus,  5 

ctum  quod  solum  implicite  attingebat.  Sic  ex.  gr.  quamvis  omnes 
fideles  credant  qu?e  Catholica  Ecclesia  docet  tanquam  divinitus 
revelata;  fides  tamen  illius  qui  explicite  crederet  omnes  articulos 
divinitus  revelatos,  major  esset  fide  illius,  qui  prseter  veritates 
de  necessitate  medii  credendas,  alias  nonnisi  implicite  crederet. 
In  quo  sensu  dixit  S.  Hieronymus,  (in  c.  1.  Epist.  ad  Titum), 
quod  in  omnibus  fidelibus  «  pro  varietate  mentium  fides  commu- 
nis  esse  non  poterat:  »  et  in  eodem  sensu  fides  nostra  major  est 
fide  antiquorum  Patrum,  quia  ad  plura  objecta  se  extendit,  quae 
illis  nondum  revelata  fuerant. 

125.  Yerum,  hoc  augmentum,  quod  extensivum  a  quibusdam 
dicitur,  virtutibus  theologicis  et  moralibus  actualiter,  et  non  ha- 
bltualiter  competit;  ac  proinde  est  veluti  extrinsecum,  non  in- 
trinsecum  ipsis  habitibus.  Competit  ipsis  actualiter:  quia  potest 
aliquis  nunc  credere  aliquam  fidei  veritatem,  quam  antea  ignora- 
bat;  nunc  sperare  aliquod  salutis  medium,  de  quo  antea  non  co- 
gitaverat;  nunc  diligere  propter  Deum  aliquem  proximum  suum, 
quem  antea  non  cognoscebat  etc.  —  Non  competit  autem  ipsis  ha~ 
bitualiter:  cum  enim  essentiale  sit  hujusmodi  habitibus  ut  incli- 
nent  ad  proprium  formale  objectum,  et  ad  objecta  materialia  om~ 
nia  quae  sub  illo  continentur;  in  quocumque  gradu  sint,  habent 
semper  sufficientem  vim  attingendi  omnia  illa  objecta,  licet  quse- 
dam  actu  non  attingant.  Unde  merito  D.  Thomas  (2.2.  q.  24.  a. 
5.  c.)  ait:  «  Hoc  autem  (incrementum  extensivum  habitualiter)  non 
potest  dici  de  caritate:  quia  etiam  minima  caritas  se  extendit  ad 
omnia  illa  quse  sunt  ex  caritate  diligenda. » 

126.  Ex  parte  subjecti  augetur  habitus  infusus,  quando  firmior 
evadit.  Pauci  ex  theologis  videntur  de  hoc  secundo  augmento  age- 
re,  nec  qui  de  eo  agunt  conveniunt  inter  se  quoad  modum  illud 
explicandi.  Difficultas  praecipue  urget  in  virtutibus  theologicis, 
quarum  est  objecto  suo  super  omnia  adhaerere.  Illud  autem  super 
omnia  si  intelligatur  appretiative,  cum  id  essentiale  sit  virtuti- 
bus  theologicis,  ipsis,  vel  in  minimo  gradu  existentibus,  compe- 
tit,  adeoque  non  apparet  quomodo  possint  fieri  firmiores:  si  vero 
intelligatur  intensive  (quod  certe  non  est  de  ratione  virtutis  theo- 
logiege),  hoc  augmentum,  quod  dicitur  ex  parte  subjecti,  videtur 
confundi  cum  alio,  quod  est  ex  parte  ipsius  habitus. 

127.  Card.  de  Lugo  (de  Fide,  disp.  16.  sect.  4.),  refert  varias 
de  hac  re  opiniones,  quas,  ni  fallor,  merito  rejicit;  ac  tandem  sta- 
tuit  majorem  firmitatem  consistere  in  majori  vi  resistendi  iis,  quse 
possent  a  nobis  fidem,  spem  aut  caritatem  auferre.  Sed  in  quo 
oonsistit  illa  major  vis?  Illam  repetit  partim  ab  intellectu,  par- 
tim  a  voluntate. 

128.  «  Ab  intellectu  quidem  »,  inquit  (n.  66.),  «  provenire  po- 
test,  partim  ex  eo  quod  motiva  credibilitatis  et  eorum  efficacia 
melius  penetrentur,  aut  etiam  majora  ab  uno  quam  ab  alio  per- 
-cipiantur:  unde  ipsemet  intellectus  manet  intrinsece  melius  dispo- 
situs  ad  resistendum  motivis  contrariis:  partim  etiam  provenit  ex 
eo  quod  motiva  contraria  magis  distincte  et  in  particulari  exa- 
minata  jam  fuerint,  et  comparata  cum  motivis  fidei,  atque  in 
■eorum  comparatione  neglecta.  Hinc  enim  fit,  ut  quando  postea 
motiva  contraria  opponuntur,  minus  sit  ab  eis  metuendum  ne 
turbent,  cum  jam  praevisa  et  examinata  ac  rejecta  fuerint.  Quando 
autem  ab  improviso  adveniunt,  facilius  deterrent,  et  formidare  po- 
test  intellectus,  qui  solutionem  in  promptu  nondum  habet.  Ad  quod 
deservire  potest  exemplum  caritatis,  vel  propositi  non  peccandi, 
quod  licet  in  omnibus  vere  poenitentibus,  qui  justificantur,  debeat 
esse  universale  et  super  omnia;  non  est  tamen  seque  firmum  in 
omnibus,  ut  constat  experientia  in  iis  qui  facile,  occurrente  diffi- 
cultate,  relabuntur,  et  in  tempore  tentationis  recedunt  :  quia 
nimirum  non  cogitaverant  attente  de  gravitate  tentationis  et 
difficultatis  futurae,  ut  contra  eam  in  particulari  sese  munirent, 
illudque  damnum  et  incommodum  negligerent,  prae  studio  Deo 
placendi  et  ejus  mandata  observandi:  jacula  enim  prsevisa  et  prse- 
meditata  minus  feriunt,  et  facilius  rejiciuntur  vel  tolerantur. 

129.  A  voluntate  autem  procedit  major  illa  firmitas,  quatenus 
in  ea  est  major  carentia  affectus  erga  objecta  contraria;  uti  pa- 
tet  in  eo,  qui  ex.  gr.  ut  firmior  sit  in  caritate,  conatur  omnem 
vel  leviter  inordinatum  affectum  radicitus  exuere.  Ad  hanc  ma- 
jorem  firmitatem  conducere  etiam  videnturex  parte  sive  intelle- 
ctus  sive  voluntatis  speciales  gratiae,  quibus  affectus  et  intellectus 
confirmatur:  «  Confirma  hoc  Deus,  quod  operatus  es  in  nobis.  » 

130.  Ex  quibus  patet  (atque  id  sedulo  notandum  est)  augmen- 
tum  hujusmodi  esse  veluti  extrinsecum  ipsis  habitibus,  quatenus 

non  modo  se  tenet  ex  parte  subjecti  in  quo  habitus  sunt;  sed  in- 
super  oritur  ex  exercitio  quodam  tum  intellectus  tum  voluntatis, 
ipsis  habitibus  et  eorum  actibus  extrinseco. 

131.  Augmentum  ex  parte  habitus,  quod  intensivum  diciturr 
est  virtuti  intrinsecum,  unamque  prsecedenti  perfectiorem  virtu- 
tem  constituit,  quale  est  augmentum  qualitatum  naturalium  inten- 
sionis  capacium.  Ita  describitur  a  Suaresio  (Metaph.  disp.  46.,  ini- 
tio):  «  intensio  est  habitudo  quredam  seu  modus  entitatis  formfe 
intensibilis,  per  quam  eadem  qualitas,  capax  est  ut  magis  ac  ma- 
gis  in  eodem  subjecto  secundum  eamdem  partem  seu  entitatem  sub- 
jecti  perficiatur.  »  Et  addit:  «  Dico  autem  eadem  qualitas,  ut  se- 
cludam  augmentum  per  additionem  novse  qualitatis  omnino  distin- 
ctse. . . .  Dico  etiam  secundum  eamdem  partem,  ut  distinguam  in- 
tensionem  ab  extensione,  quse  fit  per  additionem  partium  qualitatis 
in  diversis  partibus  subjecti,  estque  ejusdem  rationis  cum  augmento 
quantitatis.  » 

132.  His  positis,  constat  ex  cit.  decretis  augmentum  tale  esse,. 
ut  per  illud  homo  fiat  justior,  tum  justitia  supernaturali  essentia- 
li,  quse  consistit  in  gratia  sanctificante,  tum  justitia  adwquata, 
quae  consistit  prsecipue  in  virtutibus  sanctificantem  gratiam  comi- 
tantibus  :  constat  propterea  augmentum  illud  esse  intrinsecum, 
sicut  intrinseca  est  ipsa  justitia.  At  vero,  quod  intrinsecum  aug- 
mentum  virtutum  fia.t  perintensionem,  «hsecassertio  »,  inquitSua- 
rez  (l.c.n.7.),  «  habet  certitudinem  theologicam,  addendo  priori 
assertioni  physicum  principium,  quod  qualitates,  et  habitus  reci- 
piunt  intrinsecum  augmentum  et  perfectionem  per  intensionem:  et 
ita  in  hac  etiam  assertione  conveniunt  theologi,  quos  in  c.  3.  re- 
feram.  Nec  disputamus  modo,  an  hsec  intensio  sit  per  additionem, 
vel  per  radicationem,  vel  utroque  modo:  (1)  nam  hoc  non  spectat  ad 

(1)  Nulla  forma  augeri  potest  secunduni  ratiouem  speciftcam;  ergo  formse 
augmeuti  capaces  uouuisi  secuudum  ratiouem  individualem  crescere  possuut 
(cf.D.Tho.l.2.q.52,a.l.).  Sed  qusestio  cst  iuter  Doctores  «iuquo  proprie  cousistat 
intensivum  qualitatum  augmeutum  secuudum  ratiouem  iudividualem.  »  Duse 
suut  prsecipuse  seuteutise.  Juxta  primam,  commuuem  inter  Tliomistas,  cui  etiam 
accedit  Valeutia,  augmeutum  caritatis,  fidei  etc,  fit  per  ejusdem  formse  ab  iui- 
tio  productae  majorem  radicationem  iu  subjecto,  sive  per  boc  quod  subjectum 
magis  ei  subjicitur;  non  vero  per    additionem    alicujus  entitatis  seu  gradus 

doctrinam  theologicam,  sed  ita  potest  unusquisque  de  intensione 
istarum  qualitatum  opinari,  sicut  aliarum.  »  Et  Ripalda  (disp.  129. 

caritatis,  fidei  etc,  realiter  distincti  a  gradu  seu  entitate  quam  prius  ha- 
huerit  caritas,  fides  etc,  quse  intenditur.  «  Dicendum,  „  inquit  D.  Thomas 
/2.  2.  q.  24.  a.  5.  ad  2.)  «  quod  infusio  caritatis  importat  quamdam  mutationem 
secundum  habere  caritatem  et  non  habere;  et  ideo  oportet  quod  aliquid  ad- 
veniat  quod  prius  non  infuit.  Sed  augmentatio  caritatis  importat  mutationem 
secundum  magis  et  minus  habere  ;  et  ideo  non  oportet  quod  aliquid  insit 
quod  prius  non  infuerit,  sed  quod  magis  insit  quod  prius  minus  inerat.  Et 
hoc  est  quod  facit  Deus,  caritatem  augendo,  scilicet  quod  magis  insit,  et  quod 
perfectius  similitudo  Spiritus  Sancti  participetur  in  anima.  n 

Hinc  docent  1)  per  hoc  augmentum  gratise  et  virtutum,  hominem  vere  fieri 
sanctiorem,  seu  crescere  in  justitia.  Nam  ut  quis  sanctior,  fldelior  etc  flat, 
sufficit  ut  perfectius  ei  communicetur  forma,  qua  sanctus,  fidelis  constituitur, 
etsi  forma  ipsa  in  se  maneat  ejusdem  perfectionis.  Atqui  quando  gratia,  ca- 
ritas,  fides  magis  radicatur  in  subjecto,  magis  illi  inest,  et  sibi  magis  illud 
subjicit,  eo  ipso  perfectiori  modo  subjecto  communicatur. 

Docent  2)  per  hanc  majorem  radicationem  seu  inhsesionem,  ipsam  gratiam, 
caritatem,  fidem  etc,  augeri  secundum  essentiam,  quamvis  nullam  novam  en- 
titatem  in  se  recipiant.  «  Quidam,  „  inqui*  D.  Thomas,  (2.  2.  q.  24.  a.  4.  ad  3.) 
«  dixerunt  caritatem  non  augeri  secundum  suam  essentiam,  sed  solum  secun- 
dum  radicaticnem  in  subjecto,  vel  secundum  fervorem. 

Sed  hi  propriam  vocem  ignoraverunt.  Cum  enim  accidens  sit,  ejus  esse  est 
inesse;  unde  nihil  est  aliud  ipsam  secundum  essentiam  augeri,  quam  eam  magis 
inesse  subjecto,  quod  est  magis  eam  radicari  in  subjecto.  Similiter  etiam  ipsa 
essentialiter  est  virtus  ordinata  ad  actum.  Unde  idem  est  ipsam  augeri  se- 
cundum  essentiam,  et  ipsam  habere  efficaciam  ad  producendum  ferventioris 
dilectionis  actum.  Augetur  ergo  essentialiter ,  non  quidem  ita  quod  esse  in- 
cipiat,  vel  esse  desinat  in  subjecto,  sicut  objectio  illa  procedit,  sed  ita  quod 
magis  ac  magis  in  subjecto  esse  incipiat.  » 

Secunda  autem  sententia,  quam  communiter  nostri  theologi  tenent,  et  cui 
inter  alios  adhaerent  S.  Bonaventura  et  Sylvius  (in  cit.  1.  D.  Th.  2.  2.)  notat 
imprimis  quod  sicut  accidentis  esse,  sive  essentia,  vere  distinguitur  et  sepa- 
rari  potest  a  sua  inhserentia,  ita,  praesertim  formaliter  loquendo,  aliud  omnino 
sit  accidens  secundum  se  perfici  sive  intendi,  aliud  vero  ipsius  inhaerentiam 
perfici.  Et  quamquam  naturaliter  illud  numquam  possit  perfici,  quin  hsec  etiam 
perficiatur:  tamen  hsec  formaliter  distincta  sunt,  et  separari  possunt,  ut  patet 
in  accidente  existente  extra  subjectum:  et  consequenter,  formaliter  loquendo, 
accidens  non  perficitur  per  hoc  preecise  quod  ejus  inhserentia  perficiatur,  sive 
per  majorem  radicationem  in  subjecto. 

Hinc  ad  explicandum  quomodo  habitus  perficiantur  et  augeantur  in  se,  et 
non  solum  secundum  inhozrentiam,  dicunt  qualitatem  intensibilem  non  esse 

n.  10.),  postquam  contradixerit  theologis  quibusdam  asserentibus- 
de  fide  esse  augmentum  fieri  per  intensionem,   addit:  «  Nihilo- 

in  entitate  sua  indivisibilem,  sed  habere  aliquam  latitudinem  partium,  ra- 
tione  cujus  potest  interdum  secundum  se  totam  inesse  subjecto,  interdum 
secunduin  partem  majorem  vel  minorem;  et  quia  talis  qualitas  naturaliter 
non  est  in  rerum  natura,  nisi  etiam  insit,  ideo  talis  est  etiam  illa  entitas  ut 
aliquando  possit  tota  esse  in  rerum  natura,  aliquando  vero  secundum  partem; 
et  inde  provenit  ut  possit  esse  intensior  et  remissior,  et  ut  possit  magis  et 
minus  afficere  subjectum.  Has  autem  partes  qualitatis  vocant  gradus  eius;  et 
ideo  dicitur  communiter,  juxta  hanc  sententiam,  intensio  fieri  y>er  additio- 
nem  gradus  ad  gradum. 

Non  convenit  autem  inter  Auctores  hujus  sententiEe,  utrum  illi  gradus  sint 
ejusdem  vel  diversse  rationis.  Alii  enim,  ut  Albertus  M.,  S.  Bonaventura,  To- 
leto  etc.  tenent  bas  partes  formse  omnino  esse  ejusdem  rationis ,  nec  magis 
differre  inter  se  quoad  suas  partiales  entitates,  quam  duas  partes  ejusdem 
formse  existentes  in  duabus  partibus  subjecti;  totumque  discrimen  earum  po- 
situm  esse  in  unione  ad  subjectum:  nam  quando  sunt  in  diversis  partibus 
subjecti,  augent  qualitatem  extensive ;  quando  vero  sunt  in  eodem  subjecto, 
augent  intensive.  Alii  vero,  ut  Suarez,  tenent  latitudinem  entitativam  qua- 
litatis  intensibilis  non  esse  meram  coacervationem  plurium  graduum  ejusdem 
qualitatis  omnino  similium,  sed  esse  quandam  compositionem  per  se  talium 
partium  seu  graduum,  quorum  unus  natura  sua  supponit  alium ;  ratione  cujus 
subordinationis  unus  dicitur  primus,  et  alius  secundus,  tertius,  etc;  ita  ut 
primus  et  secundus  non  solum  distinguantur  sicut  duo  primi  gradus  existen- 
tes  in  diversis  partibus  subjecti,  sed  etiam  quia  sunt  natura  sua  primus  et 
secundus,  et  sic  de  cseteris. 

Utramque  sententiam  ipsis  suorum  auctorum  verbis,  quoad  licuit,  propo- 
suimus:  in  utraque  bene  defendi  potest  doctrina  catbolica  de  augmento  virtu- 
tum;  eas  igitur  ad  rem  nostram  innuisse  sufficiat.  Q,ui  plura  cupit,  adeat 
Suarez  (Metapb.  disp.  46.  sect.  2.).  Nos  litem  minime  dirimimus;  tum  quia  res 
est  philosopbica  potius  quam  theologica ;  tum  quia  si  in  prima  sententia  mi- 
nus  clare  intelligitur  quomodo  habitus  crescat  in  seipso;  in  secunda  non  video 
sufficientem  responsionem  argumento  D.  Tho.  (2.  2.  q.  24.  a.  5.),  quod  est  hujus- 
modi:  «  caritas  est  forma  simplex.  Simplex  autem  additum  simplici  non  facit 
aliquid  majus,  ut  probatur  in  3.  Phys.,  text.  59.  et  3.  Metaph.,  text.  16.  Ergo 
caritas  non  augetur  per  additionem.  »  Et  paulo  infra  :  «  cum  magnitudo  rei 
consequitur  esse  ipsius,  formam  esse  majorem,  hoc  est  eam  magis  inesse  su- 
sceptibili,  non  autem  aliam  formam  advenire.  Hoc  enim  esset,  si  forma  ha- 
beret  aliquam  quantitatem  ex  seipsa,  non  per  comparationem  ad  subjectum.  n 
Verum  est  quod  Ripalda  (disp.  129.  n.  17.  18.),  conatur  trahere  D.  Thomam  in 
secundam  sententiam;  nos  tamen,  collatis  variis  S.  Doctoris  locis,  id  minime 
assequi  fatemur. 

minus  absque  temeritate  eum  augmenti  modum  negari  non  posse 
autumo:  tum  quia  omnes  theologi  eum  constanter  tuentur;  tum 
quia  Concilia  et  Ecclesise  Patres  definierunt  augmentum  justitise 
atque  virtutum,  quod  universi  theologi  adversus  hasreticos  doce- 
bant.  »  —  Necesse  ergo  non  est  distinctis  argumentis  ostendere  vir- 
tutum  augmentura  esse  intensivum;  sed  eo  ipso  quod  probatur  il- 
lud  esse  intrinsecum,  juxta  communem  sententiamPatrum,  Theo- 
logorum  et  Philosophorum,  sequitur  illud  esse  simile  augmento 
intrinseco  aliarum  qualitatum,  ac  proinde  esse  intensivum. 

133.  III.  Notandum  est  connexionemaugmenti  virtutum  cum  aug- 
mento  gratise  sanctificantis  tria  prsesertim  comprehendere:  1)  non 
augeri  gratiam,  quin  simul  augeantur  virtutes  —  2)  nullam  virtu- 
tem  augeri,  quin  simul  augeatur  gratia  —  3)  proportionem  servari 
inter  intensionem  gratise  omniumque  virtutum  infusarum. 

134.  Primo,  prsetermissis  obsoletis  opinionibus,  ii  prsesertim 
contradicere  possent,  qui  docent  fidem  et  spem  infundi  ante  ju- 
stificationem  ;  nam  subdunt,  recuperata  gratia,  augeri  etiam  fi- 
dei  habitum  per  actus  quoslibet  fidei,  vel  aliarum  virtutum,  nisi 
forte  reperiatur  jam  fides  ex  incremento  dato  in  statu  peccati  in- 
tensior,  vel  seque  intensa  cum  ipsa  gratia:  ad  augmentum  enim 
gratise  solurn  augentur  consequenter  fides,  et  spes,  ut  sint  in  eo- 
dem  gradu  cum  gratia:  quare  si  jam  aliunde  reperiuntur  in  eodem, 
vel  in  superiori  gradu,  non  augentur    sed  remanent  sicut  antea. 

135.  Nunc  advertere  sufiicit:  1)  Conc  Trid.,  cum  sanxisset  ju- 
stos  per  bona  opera  in  justitia  crescere,  concludere:  «  Hoc  vero 
justitise  incrementum  petit  sancta  Ecclesia,  cum  orat:  Da  nobis, 
Domine,  fidei,  spei  et  caritatis  augmentum.  »  Hic  videtur  idem 
reputare  Concilium  incrementum  justitise,  quod  incrementum  vir- 
tutum  fidei,  spei  et  caritatis;  atque  adeo  docere,  per  omnia  bona 
opera,  per  quae  crescit  justitia,  crescere  quoque  virtutes  theolo- 
gicas.  Ab  his  autem  ad  virtutes  etiam  morales  consequentia  bona 
est;  cum  hae  magis  annexse  sint  gratise  justificanti,  a  qua  nun- 
quam  dividuntur,  quam  virtutes  theologicae  ex  quibus  fides  et  spes 
a  gratia  separari  possunt. — 2)  Idem  indicat  (c.  7.)  ubi  pr?emittens, 
gratiam  nobis  infundi  intensam,  aut  remissam,  juxta  uniuscujus- 
que  dispositionem  ac  cooperationem,  addit,  id  fieri  in  justificatione 
«  cum  haec  omnia  simul  infusa  accipit  homo,  fidem,  spem  et  ca- 

ritatem.  »  Ergo  sentit  intensionem  et  remissionem  justitise,  juxta 
uniuscujusque  dispositionem,  esse  annexamcum  intensioneetremis- 
sione  fidei,  spei  et  caritatis  —  Vide  Ripalda  (disp.  128.  n.  78.). 

136.  Secundo,  contradicunt  qui  tenent  fidem  et  spem  sine  gra- 
tia  augeri;  iique  sunt,  qui  cum  antea  docuerint  virtutes  illas  in- 
fundi  sine  gratia  sanctificante,  concedunt  deinde  repetitis  actibns 
fidei,  augeri  etiam  ejus  habitus  in  statu  peccati:  quia  sicut  actus 
primus  fidei  fuit  dispositio  sufficiens  ad  infusionem  habitus,  ita 
actus  fidei  subsequentes  disponere  poterunt  ad  ejus  augmentum, 
cum  non  sit  minor  efficacia  in  actibus  subsequentibus  quam  fuerit 
in  primo  actu  —  Yide  Suarez  (de  gr.  1.  9.  c.  4.  nn.  10.  seqq.). 

137.  Cum,  juxta  nos,  habitus  fidei  et  spei  infundantur  in  ipsa 
justificatione  (art.  7.),  consequenter  hic  tenemus  habitus  fidei  et 
spei  non  augeri  in  peccatore;  siquidem  iisdem  rationibus,  quibus 
ostenditur  actus  harum  virtutum  non  sufficere  ad  earum  infusio- 
nem,  probatur  etiam  non  sufficere  ad  earum  incrementum.  Cete- 
rum  tot  sunt  incommoda  quse  sequuntur  ex  augmento  fidei  et  spei 
in  peccatore,  ac  tam  difficile  est,  hac  sententia  admissa,  non  ex- 
tenuare  principia,  quibus  ipse  Suarez  probat  sive  alias  virtutes 
crescere  simul  cum  gratia  sanctificante,  sive  habitus  supernatura- 
les  non  acquiri  per  actus;  ut  inde  novum  robur  accedat  sententiae 
de  infusione  habituum  fidei  et  spei  simul  cum  caritate. 

138.  «  Unde,  »  inquit  de  Lugo  (de  Fide,  disp.  16.  n.  84.),  «  ap- 
paret  etiam,  minus  consequenter  eundem  Suar.  ponere  hanc  tan- 
tam  vim  dispositivam  in  actibus  fidei,  qui  fiunt  a  peccatore,  ut 
iis  Deus  debeat  addere  intensionem  in  habitu  :  cum  tamen  idem 
auctor  (lib.  8.  de  gr.  c.  4.  n.  10.  et  17.),  hoc  unico  argumento  pro- 
basset  non  produci  physice  ab  actibus  habitum  supernaturalem, 
aut  ejus  intensionem,  quia  ii  actus  ex  natura  sua  debent  suppo- 
nere  potentiam,  qualis  est  habitus  supernaturalis  respectu  actuum, 
atque  adeo  non  potest  actus  ex  natura  sua  habere  vim  producti- 
vam  talis  habitus:  quia  licet  aliquando  hi  actus  fiant  ante  habi- 
tum:  'Hoc,'  inquit,  '  est  prseternaturale:  ordo  autem  conuaturalis 
talis  actus  est,  ut  supponat  habitum,  tanquam  connaturale,  et  ne- 
cessarium  principium,  et  ideo  ex  natura  sua  non  habet  efficaciam 
ad  illuin.'  Quae  ratio  certe  seque  probat  non  posse  his  actibus,  ut 
dispositionibus,  deberi  intensionem  sui  habitus:  quia  intensio  etiam 

in  habitu  est  connaturale  et  necessarium  principium  ad  intensio- 
nem  in  actu;  ergo  non  potest  intensio  ipsius  actus  esse  dispositio, 
cui  ex  natura  rei  debeatur  intensio  habitus,  cum  nulla  possit  esse 
dispositio  ex  natura  rei  ad  eam  formam,  quam  ex  natura  rei  sem- 
per  debet  prsesupponere.  Quare  vel  illa  ratio  non  probat  sufficien- 
ter  inefficaciam  actuum  ad  producendam  per  veram  causalitatem 
substantiarn,  vel  intensionem  habitus;  vel  seque  probat,  non  posse 
esse  dispositionem,  cui  ex  natura  rei  debeatur  intensio  habitus.  » 

139.  Quoad  tertium,  illud  est  veluti  sequela  duorum  prseceden- 
tium  doctrinse  capitum.  Etenim  si  semper  ac  augetur  gratia,  si- 
mul  augentur  virtutes  omnes,  nec  ulla  virtus  augetur  unquam, 
quin  ipsa  gratia  augeatur;  consequens  est,  ut  inter  gratiam  et  ca- 
ritatem  cseterasque  virtutes  servetur  proportio  sequalitatis;  atque 
adeo  sicut  in  huiusmodi  sequalitate  infunduntur,  ita  pariformiter 
augentur. — Vide  Suarez  (de  gr.  1.  9.  c.  4.  n.  10.). 

140.  His  rite  constitutis  — 

§•  II. 
Solvitur  Proposita  Quaestio. 

Prop.  VH.  1.  Virtutes  infusce  capaees  sunt  intrinseco  augmen- 
to,  illudque  capiunt  cum  justi  in  accepta  justitia  crescunt.— 
2.  Tanta  autem  est  sanctificantis  gratice  cum  virtutibus  con~ 
nexio,  ut  numquam  illa  augeatur,  quin  virtutes  omnes  simul 
crescant ;  nec  ulla  unquam  virtus  crescat,  quin  gratia  ipsa 
intensior  fiat. 

141.  Prob.  lma  pars  I.  ex  Scriptura,  Nam  (Luc.  XVII.  5.) 
dicitur:  «  Domine  adauge  nobis  fidem.  »  —  (II.  Cor.  X.  15.):  «  cre- 
scentis  fldei  vestrse.»  —  Rom.  (XV.  13.):  «  Ut  abundetis  in  spe  et 
virtute  Spiritus  sancti.  »  —  (Ps.  LXXXIII.):  «  Beatus  vir,  cujus  est 
auxilium  abs  te,  ascensiones  in  corde  suo  disposuit  in  valle  lacry- 
marum,  in  loco  quem  posuit.  Etenim  benedictionem  dabit  legisla- 
tor,  ibunt  de  virtute  in  virtutem.  »  —  (Prov.  IV.):  «  Justorum  se- 
mita  quasi  lux  splendens  procedit  et  crescit  usque  ad  perfectum 
diem.  »  —  (Apoc.  ult.):  «  Qui  justus  est,  justificetur  adhuc,  et  san- 

ctus  santificetur  adhuc.  »  —  (Coloss.  I.):  «  Ut  ambuletis  digne  Deo 
in  omni  opere  bono  fructificantes  et  crescentes.  »  —  (Jo.  XXI.  15.): 
«  Diligis  me  plus  his?  »  etc. 

Unde:  ex  citatis  testimoniis  constat  dari  inaequalitatem  in  ju- 
stitia  et  virtutibus  —  dari  posse  et  dari  augmentum  in  virtutibus, 
et  in  justitia,  quse  adaequate  sumpta  virtutes  omnes  comprehen- 
dit.  Atqui  id  intelligendum  est  de  augmento  intrinseco.    Ergo. 

Prob.  min.  Secluso  augmento  intrinseco,  ea  testimonia  intelli- 
genda  essent  solum,  vel  1.)  de  ipsis  actibus  virtutum  — v^el  2.)  de 
augmento  extensivo,  aut  alio  ex  parte  subjecti  extrinseco  (n.  126.). 
Atqui  neutrum  dici  potest.    Ergo. 

Prob.  min.  quoad  l?m  partem.  1)  Secunda  sanctificatio  debet 
esse  proportionata  primse;  ergo  sicut  prima  fit  per  formam  per- 
manentem  et  habitualem,  ita  et  secunda.  Re  quidem  vera  sicut 
homo  ita  fit  justus,  ut  quandiu  in  justitia  perseverat,  habeat  in- 
haerentem  justitiam,  a  qua  intrinsece  denominetur  justus,  et  non 
tantum  extrinsece  ab  aliquo  actu  transeunte;  ita  etiam  cum  ma- 
gis  justus  efficitur,  debet  fieri  per  formam  intrinsecam  permanen- 
tem  in  ipso,  quse  ipsum  intrinsece  afficiat,  ac  denominet  justiorem, 
etiamsi  ab  operatione  cesset;  nimirum  formaliter  ilii  conferendo 
majorem  participationem  divinse  naturse,  et  majorem  vim  intrin- 
secam  ad  connaturaliter  operandum  in  supernaturali  ordine.  Quare 
si  actus  supernaturales  in  statu  justitise  eftecti,  non  relinquerent 
in  homine  hanc  internam  perfectionem,  et  corroborationem  vir- 
tutum,  non  facerent  illum  formaliter  sanctiorem,  aut  justiorem; 
quia  ipsi  actus  per  se,  ac  formaliter  non  conferunt  hanc  internam 
virtutem,  aut  majorem  divinse  naturse  participationem. 

2)  Confirmatur;  quia  si,  cessante  actu,  homo  est  vere  sanctior  et 
justior,  Deus  etiam  magis  habitat  in  illo;  ubi  autem  Deus  magis  ha- 
bitat,  magis  operatur,  quia  non  dicitur  habitare,  nisi  ratione  alicu- 
jus  peculiaris  effectus  (cf.  de  Gr.  nn.  1028.  seqq.).  Hsec  autem 
inhabitatio  est  permanens,  et  ideo  dicitur  habitare  in  justis,  etiamsi 
in  eis  aliquid  non  operetur,  inspirando,  et  adjuvando  ;  ergo  ubi 
magis  habitat,  debet  etiam  majorem  effectum  habitualem,  ac  per- 
manentem  operari.  Revera  sicut  in  duobus  parvulis  non  potest 
intelligi,  Deum  magis  in  uno  quam  in  alio  habitare,  nisi  perfe- 
ctiorem  gratiam  habitualem  in  altero  efficiat;  ita  nec  in  duobus 

adultis,  nihil  actu  operantibus,  potest  insequaliter  inhabitare,  nisi 
majorem  gratiam  in  uno  efficiat  quam  in  alio.  Nec  enim  satis 
esse  possunt  opera  praecedentia;  nam  ratione  illorum  prsecise,  ac 
formaliter,  non  dicitur  Deus  in  homine  habitare,  prsecipue  quando 
illa  jam  non  sunt. 

3)  Quod  meretur  augmentum  gratiae  et  virtutum  nequit  forma- 
liter  constituere  ipsum  augmentum.  Atqui,  ut  dicemus  art.  seq.r 
actus  merentur  incrementum  illud.  Ergo. 

Prob.  min.  quoad  2am  partem.  Quemadmodum  homo  non  fit, 
ex.  gr.,  formaliter  fidelis  permanenter  ex  eo  quod  explicite  co- 
gnoscit  prsecipuos  fidei  articulos;  vel  ex  eo  quod  bene  potest  dif- 
ficultates  contra  illos  solvere;  sed  ex  eo  quod  illi  infunditur  ha- 
bitus  fidei:  ita  nec  formaliter  fit  fidelior,  quia  plures  articulos 
explicite  cognoscit  (augmentum  extensivum);  vel  melius  motiva 
credibilitatis  perpendit  (augmentum  solum  extrinsecum  ex  parte 
subjecti);  sed  quia  habitus  fidei  intrinsece  perficitur,  vel  perfe- 
ctius  ipsi  inest  in  eoque  radicatur.  Unde  rudes  et  simplices  pos- 
sunt  esse  perfectiores  in  fide  (et  idem  «ficendum  de  cseteris  virtu- 
tibus)  sapientioribus,  qui  perseverante  labore  penitiorem  de  rebus 
fidei  notitiam  sibi  compararunt. 

142.  II.  Eoo  Patribus.  S.  Gregorius  (Hom.  15.  in  Ezech.),  ait: 
«  Non  mirum  si  de  virtute  in  virtutem  gradus  sunt,  quando  ipsa 
unaquseque  virtus  quasi  quibusdam  gradibus  augetur,  et  sic  per 
incrementa  meritorum  ad  summaducitur.  » — S.  Basilius  (inPs.  83.): 
«  Virtutem  augent  quotidie,  qui  vitam  pietatis  exercitio  debitam 
amplexi  sunt.  »  —  S.  Augustinus  (de  prsed.  sanc.  c.  2.):  «  Debetur 
credenti,  ut  a  Domino  ipsa  fides  augeatur  et  sit  merces  fidei  ca- 
ptse  fides  aucta. »  De  augmento  caritatis  (lib.  de  natura  et  gra- 
tia,  capite  ultimo)  ait :  «  Inchoata  caritas,  inchoata  justitia  est; 
provecta  caritas,  provecta  justitia  est;  magna  et  perfecta  caritas, 
perfecta  justitia  est.  »  —  S.  Prosper  (lib.  Epigr.  in  26.): 

«  Semper  enim  Sanctis  superest,  quo  creseere  possunt 

Et  perfectorum  gloria  prineipium   est. 
Virtutem  virtus  pariat,  de  lumine  lumen 

Prodeat,  atque  omnis  palma  gradum  faciat.  » 

Item  (lib.  sent.  in  102.):  «  In  hac  vita  etiam  in  sublimissimis  san- 
ctis  non  apprelienditur  illaperfectio  cuinon  sempersit  ascensio.» — 
S.  Hieronjmus  (cont.  Jovin.  1.  2.):  «  Paratae  sunt  in  cselo  plurimae 
et  diversse  mansiones  plurimis  diversisque  virtutibus.  »  Ubi  Hie- 
ronymus  virtutes  insequales  vocat  diversas,  sicut  diversse  mansio- 
nes  intelligit  insequales.  Hinc  post  alia:  «  Jam  nostri  laboris  est 
pro  diversitate  virtutum  diversa  nobis  prsemia  prseparare.  »  — 
S.  Bernard.  (in  Cant.  serm.  70.):  «  Omnes  sodales  sponsi  ad  men- 
suram  acceperunt  virtutes  et  dona.  Solus  sponsus  non  habet  mo- 
dum,  qui  habet  totum.  » 

Jamvero  beine  perpendenti  haec  testimonia  apparet  Patres  1) 
loqui  non  de  augme<nto  actuali  virtutum,  sed  habituali,  quod  per 
actualem,  seu  per  actus  acquiritur.  —  2)  Nec  loqui  de  augmento 
extrinseco,  sed  ipsius  virtutis  in  se,  quod  maneat  et  sit  causa  ma- 
joris  prsemii.  —  3)  Loqui  denique  de  eo  augmento  quo  eadem  prse- 
existens  virtus  perficiatur,  et  non  nova  veluti  ejusdem  ordinis 
virtus  infundatur:  ita  ut,  facto  augmento,  non  sit  duplex  fides,  ca- 
ritas  etc,  sed  una  eademque  fides,  caritas  perfectior  facta.  Atqui 
haec  verificari  non  possent,  nisi  vel  ipsi  habitus  in  se  ipsis  addi- 
tionem  novi  gradus  acciperent,  vel  saltem  magis  radicarentur  in 
subjecto:  quod  est  proprie  augmentum  intrinsecum  et  intensivum. 
Ergo.  —  Vide  Ripalda  (disp.   129.   sect.  1.). 

143.  III.  Ex  ratione  theologica.  Datur  in  parvulis  augmentum 
gratiae  et  virtutum,  ut  convincit  exemplum  eorum  qui  post  pri- 
mam  sanctificationem  per  baptismum,  suscipiunt  Confirmationem. 
Atqui  illud  augmentum  in  parvulis  non  potest  esse  nisi  in  habi- 
tibus  ipsis,  et  ipsi  habitus  nonnisi  per  intensionem  augeri  possunt, 
ut  est  per  se  manifestum.  Certe  gratia  sanctificans,  quse  est  iin 
essentia  animse,  non  est  capax  augmenti  extensivi;  virtutes  au- 
tem,  quae  gratiam  comitantur,  cum  illa  proportionem  servant. 
Ergo  sicut  gratia  intensive  augetur;  ita  etiam  virtutes. 

Jamvero  idem  dicendum  est  de  adultis.  Nam  1)  justitia  in  par- 
vulis  et  in  adultis  eadem  est;  ergo  et  perfectior  justitia  eadem  erit 
in  utrisque;  sed  in  parvulis  est  intrinseca  major  perfectio  in  ipsis 
habitibus.  Ergo.  — 2)  Deinde  si  quod  est  discrimen  inter  incremen- 
tum  justitise  in  parvulis  et  in  adultis,  est  quod  in  his  augetur  ju- 

stitia  per  opera,  et  nooi  in  illis;  atqui  in  operibus  nequit  constitui 
formaliter  augmentum  justitise,  ut   ssepe  diximus.  Ergo. 

144.  Hoc  argumentum  fit  omnino  evidens  ex  Conc.  Trid.  Nam  1) 
(sess.  6.  c.  10.)  de  justis  ait:  «  Euntes  de  virtute  in  virtutem,  re- 
novantur  de  die  in  diem.  »  Dixerat  autem  renovationem  justorum 
esse  per  infusionem  justitise  habitualis,  seu,  quod  idem  est,  per- 
manenter  inhaerentis,  ut  ssepe  explicatum  est;  ergo  eodem  modo 
intelligit  renovationem  fieri  per  augmentum  justitise. — 2)  Unde 
in  eodem  sensu  subdit:  «  Per  observationem  mandatorum  in  ipsa 
fide  per  Christi  gratiam  accepta,  cooperante  fide  bonis  operibus, 
crescunt  atque  magis  justificantur.  »  Ipsa  ergo  justitia,  qua  homo 
fitjustus,  postea  crescit;  illa  autem  est  justitia  habitualis,  ut  alibi 
ostensum  est;  ergo.  —  3)  Item  de  eadem  justitia  dicit  (can.  24.) 
conservari,  et  augeri  per  bona  opera;  sed  non  conservatur  forma- 
liter  per  opera,  ut  per  extrinsecam  denominationem  ab  eis  sum- 
ptam;  ergo  neque  ita  augetur,  sed  intrinsece,  et  in  se  per  aliquam 
aliam  causalitatem  operum  a  fide  vifa  procedentium. — 4)  Prse- 
terea,  (can.  32.)  dicit  justum  vere  mereri  augmentum  gratise  per 
bona  opera;  ergo  illud  augmentum  est  aliquid  distinctum  ab  ope- 
ribus,  et  a  formali  effectu  eorum;  nam  homo  non  meretur  formalem 
effectum  sui  operis,  sed  facit  illum.  —  Vide  Suarez  (de  gr.  1.  9.  c.  2. 
nn.   1-11.). 

145.  Prob.  2da  pars.  I.  De  caritate.  Semper  ac  augetur  in  no- 
bis  gratia  sanctificans,  augetur  amor  Dei  permanens  erga  nos.  Sed 
amor  iste  est  amor  amicitise:  est  enim  unus  ex  effectibus  forma- 
libus  gratise  sanctificantis  facere  nos  amicos  Dei;  et  amicitia  dicit 
mutuum  amorem.  Ergo  semper  ac  augetur  amor  Dei  erga  nos,  au- 
getur  etiam  amor  quo  nos  permanenter  diligimus  Deum.  Atqui 
permanenter  diligimus  Deum  per  virtutem  caritatis  (cf.  de  Gr. 
n.  1010.).  Ergo. 

146.  II.  De  tribus  virtutibus  theologicis.  1)  Iustitia  quse  homini 
infunditur,  et  interior  renovatio,  quas  in  eo  fit  dum  justificatur, 
juxta  Conc  Tr.,  includit  simul  cum  gratia  sanctificante,  fidem, 
spem  et  caritatem;  sed  in  illa  eadem  justitia  crescunt  justi,  et  illa 
eadem  renovatio  fit  de  die  in  diem,  dum  augetur  in  eis  gratia  san- 

ctificans;  ergo  simul  cum  gratia  sanctificante  crescunt  fides,  spes 
ct  caritas. 

2)  Ex  eodem  Conc  homines  non  modo  magis  sanctificantur  et 
magis  grati  Deo  fiunt,  sed  vere  magis  justificantur.  Atqui  justi- 
tia  in  sua  integritate  dicit  rectitudinem  totius  hominis,  ideoque 
et  animae  et  ejus  potentiarum  (cf.  de  Gr.  n.  884.);  ergo  quando 
magis  homines  justificantur  simul  crescit  rectitudo  et  in  essentia 
animse,  et  in  ejus  potentiis.  Sed  rectitudo  in  essentia  animse  cre- 
scit  per  augmenfcum  gratiae  sanctificantis;  in  potentiis  per  incre- 
mentum  virtutum,  prsesertim  theologicarum:  siquidem  per  eosdem 
liabitus  forrnaliter  ponitur  illa  rectitudo.  Ergo  simul  cum  gratia 
sanctificante  crescunt  virtutes,  praesertim  theologicae. 

147.  III.  De  omnibus  virtutibus  infusis.  1)  Cum  infunditur  gra- 
tia,  infunduntur  virtutes.  Ergo  etiam  cum  ea  augetur,  augentur 
illse-  Prob.  consequen.  Eadem  est  primae  infusionis  ac  intensionis 
ratio  :  tum  ratione  exigentise;  nam  sicut  gratia  ut  unum  exigit 
virtutes  ut  unum,  ita  gratia  ut  duo  virtutes  etiam  ut  duo:  tum 
ratione  conditionis  proprietatum  et  naturae;  nam  quo  natura  per- 
fectior  est,  perfectiores  proprietates  postulat:  tum  denique  ratione 
■decentise;  nam  perfectiorem  participationem  deitatis  decet  ornatus 
virtutum  perfectior.  Quacumque  igitur  ratione  explices  virtutes 
consequi  infusionem  gratiae,  consequens  videtur,  ut  ejusdem  etiam 
augineutum  virtutes  sequantur. 

2  Conveniunt  omnes,  in  prima  infusione  gratise  sanctificantis 
et  virtutum,  has  cum  illa  proportionem  habere;  conveniunt  etiam 
in  augmento  ex  opere  operato  per  sacramenta,  cum  sequali  pro- 
portione  augeri  gratiam  et  virtutes.  Ergo  idem  dicendum  est,  vi 
inductionis,  si  augmentum  fiat  per  opera  meritoria.  Eo  vel  magis 
quod  uulla  ratione  probatur  sive  augmentum  virtutum  esse  a  Deo 
promissum  sub  alia  conditione,  quam  augmentum  gratiae;  sive  alias 
conditiones  requiri  ad  augmentum  virtutum,  quam  ad  augmentum 
gratise,  qu?,ndo  illud  fit  per  meritum  de  condigno;  cum  fateantur 
om.ic;  easdem  dispositiones  sufiicere  ad  utrumque  augmentum, 
quando  illud  fit  ex  opere  operato.  Ergo  etiam  quando  gratia  augetur 
per  pera  meritoria,  simul  cum  illa  augentur  virtutes.  —  Cf.  Sua- 
rez     I.  9.  de  gr.  c.  4.). 

14S.  IV.  Nullse  virtutes,  neque  fides  et  spes,  infunduntur  absque 

infusione  gratise,  neque  ex  opere  operato  per  sacramenta,  neque 
ex  opere  operantis  per  actus  prsevios  ipsarum  (n.  110.  seqq.)  Ergo 
nec  augentur  absque  augmento  gratise. 

Prob.  conseq.  Sacramenta  et  virtutum  opera,  quse  directe  pos- 
sent  augere  virtutes  absque  augmento  gratise,  etiam  possent  illas 
infundere  absque  infusione  gratiae;  cum  eadem  virtus  requiratur 
et  sufficiat  ad  augendum,  quae  ad  infundendum  virtutes,  si  non  sup- 
ponuntur  infusae.  At  nulla  vi  infunduntur  absque  infusione  gratise. 
Ergo  nec  absque  ipsius  augmento  augentur  —  Confirmatur:  prae- 
cipua  ratio  oppositum  asserendi  theologis  relatis  (n.  106.)  est, 
quia  fides  et  spes  infunduntur  peccatori  sine  gratia,  per  suos  actus 
prsecedentes  tempore  infusionem  gratiae,  ac  per  consequens  etiam 
augentur  peccatori  per  ipsos.  At  hoc  verum  non  est.  Ergo  nec 
consequens  ex  eo  illatum. —  Ita  Ripalda  (disp.  128.  sect.  6-). 

ARTICULUS  NONUS 
Per  quaenam  veluti  media  infusarum  virtutum  augmentum  fiat. 

§•  I- 

Certa  prsestituuntur,  Quaestionis  Status  aperitur. 

149.  Statutis  existentia  et  natura  augmenti  virtutum,  jam  de 
mediis  quibus  illud  efficitur,  agendum  est.  Qua  in  re  qusedam  sunt 
apud  omnes  theologos  certa;  qusedam  vero  in  disputationem  apud 
ipsos  veniunt:  hsec  ab  illis  secernamus  oportet. 

150.  Ac  imprimis,  duobus  modis,  potest  fieri  virtutum  augmen- 
tum;  scilicet  ex  opere  operato,  et  ex  opere  operantis.  Augmen- 
tum  ex  opere  operato  pertinet  ad  efFectus  sacramentorum  novfe 
legis;  adeoque  de  ipso  nihil  est  in  prsesenti  dicendum,  sed  catho- 
lica  veritas  supponenda  est.  Haec  docet  sacramenta  a  Christo  in- 
stituta,  quando  ab  homine  jam  justificato  recipiuntur,  illius  gra- 
tiam  augere;  quia  semper,  et  omnibus  non  ponentibus  obicem,  gra- 
tiam  conferunt,  ut  definit  Concilium  Trid.  (sess.  7.  can.  6.  7.  et  8.); 
sed  justus  illa  recipit  sine  obice;  ergo  gratiam  illi  conferunt:  non 

vero  primam,  quam  jam  habet;  ergo  augmentum  ejus.  Cum  autem 
gratia  crescit,  virtutes  etiam  crescere,  art.  prsec.  demonstravimus. 

151.  Quod  autem  idem  augmentum  fiat  etiam  ex  opere  operan- 
tis,  nempe  per  bona  opera  justorum,  definitum  est  a  Conc.  Trid., 
art.  praec.  relato ;  et  ostendunt  ea  omnia  quibus  probatur  dari 
meritum  apud  Deum:  Cf.  quse  diximus  in  Tract.  de  Gr.  (disp.  6.). 
Rationem  autem  convenientise,  ad  pleniorem  doctrinse  intelligen- 
tiam,  exponit  Suarez  (de  gr.  1.  9.  c.  1.  n.  12.),  dicens:  justitia  in 
habitibus  inhserentibus  nobis  consistit ;  habitus  autem  per  actus 
augeri  solent.  Verum  potest  inveniri  hsee  ratio  minus  efficax,  quia 
habitus  infusi  non  possunt  efficienter  augeri  a  suis  actibus,  si- 
cut  augentur  habitus  acquisiti.  Addenda  ergo  est  congruentia  theo- 
logica,  quod  ubi  causa  secunda  sufficienter  disponit  materiam, 
et  non  potest  inducere  formam,  ad  Deum  spectat  supplere  causse 
secundse  defectum,  ut  in  animse  rationalis  creatione  cernitur.  Imo 
sumere  possumus  argumentum  ex  prima  sanctificatione;  si  enim 
homo  se  sufficienter  disponat  cum  Dei  auxilio,  quia  per  suum  actum 
non  potest  homo  inducere  habitum,  Deus  illum  infundit;  ergo  si- 
mili  modo,  vel  a  fortiori,  si  homo  jam  justificatus  per  opera  ipsius 
justitise,  recte  se  gerat  et  disponat,  Deus  augmentum  habituum 
conferet.  Sane  in  ipsa  prima  justificatione  Deus  confert  majorem 
gratiam  homini  melius  se  disponenti;  ergo  etiam  auget  gratiam 
ejus,  qui  per  gratiam  melius  operatur.  Denique  ipsa  ratio  divinse 
providentise  postulat,  ut  justi  ad  bene  operandum  excitentur  spe 
fructus  et  majoris  sanctificationis,  atque  ratio  amicitise  exigit 
ut  affectibus  et  assiduis  obsequiis  crescat. 

152.  Jamvero,  quoad  augmentum  virtutum  per  bona  opera,  sup- 
ponimus  primo  sermonem  esse  de  bonis  operibus  ex  fide  et  auxi- 
lio  divinse  gratise  procedentibus,  quse  per  antonomasiam  vocantur 
a  Patribus,  et  theologis  opera  bona,  seu  opera  pietatis.  Nam  in- 
feriora  opera  bona  ordinis  naturalis,  etiamsi  ab  homine  justo  fiant, 
gratiam,  vel  caritatem,  seu  justitiam  non  augent;  tum  quia  non 
sunt  meritoria  ut  nunc  suppono;  tum  etiam  quia  cum  nullo  modo 
supernaturalia  sint,  non  sunt  proportionata  ad  augendam  gratiam, 
quse  forma  supernaturalis    est. 

153.  Sed  quseritur,  quomodo  bona  opera  virtutum  augmentum 
conferant,  seu  quomodo  in  illud  influant?  Certum  est  imprimis  non 

influere  per  physicam  efficientiam.  Nam  1)  sicut  homo  per  pro- 
prios  actus  se  disponit  ad  primam  infusionem  virtutum,  quin  actus 
illi  physice  illas  producant;  ita  per  actus  proprios  se  disponit  ad 
augmentum  earumdem,  quin  tamen  actus  iidem  physice  producant 
hoc  augmentum.  In  utroque  casu,  ex  eadem  ratione,  actus  nostri 
habent  rationem  simplicis  dispositionis,  et  Deus  solus  physice  et 
efficienter  producit  sive  habitus,  sive  eorum  incrementum. 

2)  Unde  merito  ait  de  Lugo  (de  Fide,  disp.  16.  n.  72.):  «  sicut 
primus  gradus  intensionis,  ex  parte  habitus  dat  simpliciter  posse 
ad  actum  supernaturalem  remissum :  ita  intensio  ipsius  habitus 
dat  simpliciter  posse  ad  actum  intensum:  ergo  non  minus  inten- 
sio,  quam  primus  gradus  habet  se  per  modum  potentise,  atque 
ideo  non  magis  poterit  ex  natura  sua  produci  physice  per  actus: 
hi  enim  si  intensi  sunt,  jam  ad  ipsos  connaturaliter  prsecedere 
debet  habitus  intensus:  quare  non  possunt  ii  actus  habere  vim 
producendi  in  habitu  intensionem,  quse,  connaturaliter  loquendo, 
deberet  prsesupponi  semper  ad  actus  intensos.  Si  vero  ii  actus  non 
sunt  intensi,  sed  remissi,  minus  poterunt  producere  physice  in- 
tensionem  in  habitu,  ad  quam  intensionem,  ut  diximus,  major 
virtus  requiritur  in  causa,  quam  ad  producendum  gradum  re- 
missum.  » 

3)  Adde,  inquit  Suarez  (de  gr.  1.  8.  c.  4.  n.  17.),  gratiam  au- 
geri  per  omnium  virtutum  actus,  et  cum  illa  crescere  omnes 
virtutes  infusas:  fieri  autem  non  potest,  ut  unius  virtutis  actus 
physice  omnes  virtutes  intendat. 

154.  Cum  igitur  actus  certe  influant  in  augmentum  virtutum, 
siquidem  hse  per  opera  bona  justorum  augentur,  juxta  Conc.  Trid., 
et  non  influant  physice;  sequitur  illos  moraliter  influere.  At  in 
quo  consistit  hic  moralis  influxus?  Ex  Conc.  Trid.  cit.,  certe  con- 
sistit  in  ratione  meriti,  quse  bonis  operibus  justorum  competit 
relate  ad  augmentum  gratiae  et  virtutum. 

155.  At  vero,  iterum  quaeritur  de  quonam  merito  sit  sermo.  Et 
dicimus,  si  agatur  de  solo  augmento  fidei  et  spei,  Suarez  et  alii, 
qui  cum  eo  tenent  eas  virtutes  infundi  sine  gratia  sanctificante 
(n.  106.),  consequenter  docent  easdem  duas  virtutes  augeri  per 
meritum  de  congruo.  Quemadmodum  enim  actus  fidei  et  spei  sunt 
sufficientes  dispositiones  ad  infusionem  habituum  fidei  et  spei,  ita 

et  ad  augmentum;  sed  actus  fidei    et  spei  in  peccatore  nequeunt 
disponere  per  meritum  de  condigno;  ergo  per  meritum  de  congruo. 

156.  Ex  contrario  principio  a  nobis  statuto,  deducimus  habitus 
fidei  et  spei  non  augeri  per  meritum  de  congruo  in  peccatore.  Ea- 
tenus  enim  augerentur,  quatenus  actus  fidei  et  spei  a  peccatore 
eliciti  essent  sufficiens  dispositio,  sicut  ad  infusionem,  sic  ad  in- 
crementum  earum  virtutum.  Atqui  id  vidimus  minime  esse  con- 
cedendum.  Ergo. 

157.  Unde  superest  ut  habitus  fidei  et  spei,  sicut  gratia  et  cse- 
terse  virtutes,  non  augeantur  nisi  per  meritum  de  condigno,  quan- 
do  augmentum  fit  ex  opere  operantis.  Certe,  cum  virtutes  infusse 
sequantur  gratiam  sanctificantem,  connaturaliter  nequeunt  esse, 
ac  proinde  nequeunt  augeri,  nisi  in  justis.  Augeri  autem  possunt 
solum  per  opera  supernaturalia,  quando  augmentum  non  fit  ex 
opere  operato:  opera  enim  naturalia  non  habent  proportionem  cum 
prsemio  supernaturali.  Atqui  omnia  opera  supernaturalia  justorum 
sunt  meritoria  de  condigno;  nulla  enim  illis  deest  ex  conditioni- 
bus  ad  hoc  meritum  requisitis.  Ergo  quando  augmentum  gratise 
et  virtutum  fit  per  opera,  fit  quatenus  hsec  illud  merentur  de  con- 
digno.  Unde  Conc.  Trid.  (cit.  can.  32.),  definit  justum  vere  mereri 
augmentum  justitise,  id  est,  merito  proprie  dicto.  —  Vide  Suarez 
(de  gr.  1.  9.  c.  3.  n.  2). 

158.  At  hic  suboriuntur  duae  qusestiones  quse  sunt  breviter  ex- 
ponend^e.  Prima  est:  utrum  revera  omnia  opera  supernaturalia 
justorum  sint  meritoria  de  condigno?  Altera:  si  omnia  sint  meri- 
toria  de  condigno  quoad  augmentum  virtutum,  requiritur  ne  ulla 
alia  conditio,  ut  dictum  augmentum  de  facto  obtineatur? 

159.  Ut  intelligatur  prima  ex  his  qusestionibus,  notandum  est 
actus  virtutum,  qui  a  justo  eliciuntur,  aliquando  excedere  inten- 
sionem  habitus  a  quo  procedunt  —  aliquando  eam  adcequare —  ali- 
quando  nec  excedere,  nec  adcequare.  Theologi  omnes  concedunt 
actus  virtutibus  intensiores  mereri  augmentum  habituum  :  quse- 
stio  est  de  aliis  actibus.  Sed  sententia  omnino  tenenda  docet  hos 
etiam  actus  augmentum  mereri;  atque,  quidquid  Bannez  conten- 
dat,  hasc  est  D.   Thomse   sententia. 

160.  Sane  1)  si  sermo  sit  de  actibus  ceque  intensis  ac  sunt  ha- 
bitus,  hsec  habet  D.  Thomas  (in  1.  ad  Hanibaldum  dist.  17.  q.  2. 

a.  3.):  «  Quando  intensio  actus  caritatis  adsequatur  intensioni  ha- 
bitus,  tunc  homo  meretur  caritatis  augmentum,  quia  tunc  bene 
utitur  eo  quod  accepit.  »  —  Idem  (scripto  communi  sententiarum 
eisdem  libro  dist.  qusestione  et  articulo):  «  Similiter  dico,  quod 
quando  actus  caritatis  procedit  ex  tota  virtute  habentis,  et  quan- 
tum  ad  virtutem  naturse  et  quantum  ad  virtutem  habitus  infusi, 
tunc  unus  actus  disponit,  et  meretur  augmentum  caritatis,  ut  sta- 
tim  fiat.  »  At  actus  sequalis  habitui  procedit  in  sententia  S.  Tho- 
mse  et  adversariorum  ex  tota  virtute  habentis.  — Rursus  (in  2.  dist. 
27.  q.  1.  a.  5.  ad  2.):  «  Non  in  quolibet  actu  meritorio  invenitur 
illa  conditio,  per  quam  ex  actu  consequitur  augmentum  habitus, 
sed  solum  in  illo  actu  quo  quis  utitur  accepta  gratia  secundum 
proportionem  suarum  virium,  ut  in  nullo  gratise  Dei  desit  per  ne- 
gligentiam.  »  Atqui  eliciens  actum  ejusdem  intensionis  ac  habitus 
utitur  accepta  gratia  secundum  proportionem  suarum  virium.  — 
Denique  (1.  2.  q.  114.  art.  8.  ad  2.),  docet.:  «  Augmentum  gratise 
non  est  supra  virtutem  prseexistentis^gratiae,  licet  sit  supra  quan- 
titatem  ipsius :  sicut  arbor  etsi  sit  supra  quantitatem  seminis, 
non  est  tamen  supra  virtutem  ipsius.  »  Hoc  est  prsecedentem  in- 
tensionem  gratise  et  virtutum  continere  virtutem  ad  augmentum 
ipsius,  licet  quantitas  augmenti  facta  per  novam  accessionem 
evadat  major  quam  prsecedens.  —  Yide  Ripalda  (disp.  90.  n.65.). 

2)  Quoad  actus  etiam  remissiores  habitibus,  docet  D.  Thomas, 
(1.2.  q.  114.  a.  8.  ad  3.):  «  quod  quolibet  actu  meritorio  meretur 
homo  augmentum  gratise  sicut  et  gratise  consummationem,  quse  est 
vita  seterna.  »  Item  2.  2.  q.  24.  a.  6.  ad  1.  «  Quilibet  actus  cari- 
tatis  meretur  caritatis  augmentum. »  Ita  apud  Ripalda  (1.  c.  n.71.); 
et  Sylvium  (in  2.  2.   q.  24.  a.  6.). 

3)  Testimoniis  S.  Doctoris,  quibus  Bannez  contrarium  suadere 
contendit,  responderi  potest  —  a)  cum  Capreolo,  Ztimel,  Alvarez  et 
aliis  Thomistis:  D.  Thomas  in  summa  theologica  retractavit  sen- 
tentiam,  quam  antea  docuerat,  uti  patet  ex  adductis  testimoniis.  — 
b)  Responderi  potest  melius  cum  Cajetano  et  pluribus  aliis:  D.  Tho- 
mas  in  libr.  sent.  negavit  solum  justos  per  actus  remissiores  me- 
reri  augmentum  gratise  concomitans,  scilicet  quod  statim  confe- 
ratur;  in  summa  vero  theolog.  asseruit  tale  augmentum  mereri 
dispensandum  alio  tempore.  Veritas  hujus  responsionis  patebit  ex 


84  DISP.    I.  —    DE    VIRTUTIBUS    INFUSIS    GENERATIM. 

testimoniis  S.  Doctoris  mox  afferendis.  —  Vide  Ripalda  (1.  c.  n.  82.). 
161.  Quoad  secundam  qusestionem,  sciendum  est  plures  theolo- 
gos  docere  augmentum  virtutum  debitum  actibus  remissis  (ita,  bre- 
vitatis  causa,  vocabimus  actus  sive  aequales  habitibus  in  intensione, 
sive  illis  inferiores)  conferri  statim  ac  eliciuntur.  Alii  e  contra 
tenent  illud  differri:  at  si  ab  his  quseratur,  quandonam  ergo  con- 
fertur?  non  conveniunt  inter  se.  Aliis  enim  1)  videtur  augmentum 
illud  tribui  in  primo  instanti  glorificationis;  nam,  aiunt,  tunc  est 
tempus  recipiendi  prsemium  adsequatum  omnium  meritorum,  quod 
in  via  datum  non  est:  aliunde  tunc  Deus  dat  actum  ita  intensum,. 
ut  sit  sufficiens  dispositio  ad  praemium  etiam  operibus  remissis 
debitum  obtinendum. 

2)  Aliis  videtur  reservari  augmentum  in  ultimum  terminum  viae; 
et  tunc  simpliciter  dari  ut  praemium  praecedentium  meritorum, 
nulla  alia  expectata  dispositione  positiva  ex  parte  hominis,  seu 
animse,  praeter  statum  gratise  usque  ad  terminum  vise. — Vide  Sua- 
rez  (de  Gr.  1.  9.  c.  3.  nn.  8-12.). 

3)  Aliis  denique  videtur  augmentum  illud  conferri  in  via  quan- 
do  homo  bene  se  disponit  ad  illud  consequendum.  Atque  hsec  vi- 
deturesse  sententia  D.  Thomse.  Nam  (1.  2.  q.  114.  a.  8.  ad  3.)  ait: 
«  Quolibet  actu  meritorio  meretur  homo  augmentum  gratise,  sicut 
et  gratiae  consummationem,  quse  est  vita  aeterna;  sed  sicut  vita 
seterna  non  statim  redditur,  sed  suo  tempore  ;  ita  neque  gratia 
statim  augetur,  sed  suo  tempore,  cum  scilicet  aliquis  sufficienter 
fuerit  dispositus  ad  augmentum  gratiae.  »  Similiter  (2.  2.  q.  24. 
a.  6.  ad  1.).  «  Quilibet  actus  caritatis  meretur  caritatis  augmen- 
tum:  non  tamen  statim  augetur,  sed  quando  aliquis  conatur  ad 
hujusmodi  augmentum.  » 

162.  Sed  in  quo  consistit  conatus  et  dispositio,  juxta  hanc  ter- 
tiam  sententiam,  necessaria  ad  obtinendum  augmentum  debitum 
actibus  remissis?  —  Alii  1)  dicunt  illud  consistere  in  actu  sequali 
virtuti  agendi.  Atque  id  docere  videtur  D.  Thomas  (1.  dist.  17. 
q.  2.  a.  3.),  ubi  ait:  «  Similiter  dico  quod  quando  actus  caritatis 
procedit  ex  tota  virtute  habentis,  et  quantum  ad  virtutem  natu- 
rse,  et  quantum  ad  virtutem  habitus  infusi;  tunc  unus  actus  dis- 
ponit  et  meretur  augmentum  caritatis,  ut  fiat  statim.  » 

Alii  2)  dicunt  solum  actum  ferventiorem   habitu  preeexistente 

esse  sufficientem  dispositionem:  quod  etiam  docere  videtur  D.  Tbo- 
mas  (2.  2.  q.  24.  a.  6.),  ubi  inquit:  «  quilibet  actus  caritatis  dis- 
ponit  ad  caritatis  augmentum,  inquantum  ex  uno  actu  caritatis 
homo  redditur  promptior  iterum  ad  agendum  secundum  caritatem: 
et  habilitate  crescente,  homo  prorumpit  in  actum  ferventiorem 
dilectionis,  quo  conetur  ad  caritatis  profectum.  Et  tunc  caritas 


augetur  in  actu.  » 


Alii  3)  dicunt  sufficere  multitudinem  actuum  similium  et  remis- 
siorum,  quorum  ultimus  in  virtute  et  consortio  prsecedentium  ta- 
lem  dispositionem  compleat.  Atque  id  etiam  tribuitur  D.  Thomse, 
(1.  dist.  17.  q.  2.  a.  3.),  dicenti:  «  quandoque  autem  unus  actus 
non  disponit,  nisi  dispositione  remota,  et  sequens  actus  magis  dis- 
ponit,  et  sic  deinceps,  secundum  quod  ex  multis  bonis  actibus  per- 
venitur  ad  ultimam  dispositionem,  inquantum  actus  sequens  agit 
in  virtute  omnium  prsecedentium  :  ut  patet  in  guttis  cavantibus 
lapidem,  quod  non  quselibet  aufert  aliquid  de  lapide,  sed  omnes 
prsecedentes  disponunt,  et  una  ultima  agens  in  virtute  omnium  prse- 
cedentium,  inquantum  scilicet  inv^nit  materiam  dispositam  per 
prsecedentes,  complet  cavationem.  .  .  .  Quando  autem  non  secun- 
dum  totam  virtutem  procedit  actus  ille;  tunc  est,  ut  dispositio 
remota,  et  poterit  tunc  per  plures  actus  pervenire  ad  augmen- 
tum  caritatis.  » 

163.  Hsec  paulo  accuratius  notavimus,  ut  mirum  non  sit  nos  po- 
sterioribus  Conc.  Trid.  decretis  strictius  adhserentes,  ab  Angelici 
Prseceptoris  sententia  divertere  in  re  nondum  apud  ipsum  peni- 
tus  explorata. 

§.    II. 

Statuitur  nostra  doctrina. 

Prop.  VIII.  1.  Justus  per  bona  opera  supematuralia  etiam 
remissa,  seu  non  intensiora  habitibus  prceexistentibus,  meretur 
augmentum  gratice  et  virtutum  — -  2.  Idque  non  differtur,  sed 
confestim  tribuitur  in  ipso  instanti,  in  quo  actus  remissior 
elicitur. 

164.  Prob.  lma  pars.  I.  Conc.  Trid.  docet  (n.  121.),  quod  justi 
per  opera  bona  merentur  augmentum  justitise  et  virtutum;  atqui 
opera  bona  supernaturalia  justorum,  etiam  remissa,  sunt  quaedam 
eorum  bona  opera;  ergo  per  opera  etiam  remissa  merentur  aug- 
mentum  justitise  et  virtutum. 

165.  II.  Conc.  Trid.,  (sess.  6.  can.  32.),  docet:  «  Si  quis  dixe- 
rit,  hominis  justificati  bona  opera  ita  esse  dona  Dei,  ut  non  sint 
etiam  bona  ipsius  justificati  merita,  aut,  ipsum  justificatum  bonis 
operibus,  quse  ab  eo  per  Dei  gratiam,  et  Jesu  Christi  meritum, 
cujus  vivum  membrum  est,  fiunt,  non  vere  mereri  augmentum  gra- 
tise,  vitam  seternam,  et  ipsius  vitse  seternse,  si  tamen  in  gratia 
decesserit,  consecutionem,  atque  etiam  glorise  augmentum;  ana- 
thema  sit.  »  —  Unde:  Conc.  dicens  ipsum  justificatum  bonis  ope- 
ribus  vere  mereri,  certe  intelligit  quemlibet  justificatum.  Atqui 
si  per  actus  remissos  justus  non  mereretur  augmentum  justitise, 
aliquis  justus  bonis  suis  operibus  illud  non  mereretur,  ac  proinde 
falsa  esset  universalis  Concilii  definitio.    Ergo. 

Prob.  maj.  Propositio  Concilii  doctrinalis  est,  et  indefinita:  hu- 
jusmodi  autem  propositio  sequivalet  universali  et  distributivse,  ut 
innumeris  exemplis  illustrari  posset  ex  sacris  litteris  et  Conciliis 
Ecclesise,  et  uti  recte  advertunt  theologi.  Sic  enim  Paulus  (ad 
Rom.  IV.),  ex  eo  quod  Abraham  non  ex  operibus  propriis,  sed  ex 
fide  placuit  Deo,  intulit,  neminem  posse  illi  aliter  placere;  et  Ja- 
cob.  (cap.  II.),  ex  eo,  quod  idem  Abraham  ex  operibus  vivse  fidei 
justificatus  est,  quoad  augmentum  justitise,  intulit,  alios  etiam  ju- 

stos  posse,  et  debere  eodem  modo  operari,  et  justificari.  Quare 
videretur  contradicere  Conc.  Trid.,  qui  assereret  aliquem  justifi- 
catum  bene  operantem  ex  gratia  Dei  non  augere  suis  operibus  ca- 
ritatem  et  gratiam. 

Prob.  min.  Supponamus  hominem  justificatum,  primo  per  ba- 
ptismum,  et  secundo  per  confirmationem  sine  ullo  merito,  diligere 
deinde  Deum  per  actus  remissiores  gratia  acquisita  per  illa  sacra- 
menta,  et  ita  mori:  sane  casus  non  repugnat.  Iam  ita  argumen- 
tor:  vel  ille  in  decursu  via?  meruit  augmentum  gratise,  vel  non 
meruit;  si  non  meruit,  falsa  invenitur  universalis  definitio  Con- 
cilii;  si  meruit,  ergo  per  actus  remissos  meruit,  quia  alios  non 
habuit.  Quod  argumentum  jam  paulo  aliter  proposuerat  Scotus 
(4.  dist.  22.  q.  1.  a.  2.),  ubi  ait:  adultus  qui  post  baptismum  solum 
exercuit  actus  remissos,  majorem  gloriam  consequetur,  quam  in- 
fans  baptizatus,  quia  reddet  Deus  prsemium  unicuique  secundum 
opera  sua,  ac  proinde  majus  prsemium  ei,  qui  aliqua  bona  opera 
habuit,  quam  ei,  qui  nulla  habuit,  si  in  aliis,  verbi  gratia,  in  ba- 
ptismo  sint  pares;  ergo  per  illos  actus  remissos  meruit  adultus 
ille  augmentum  glorise,  et  consequenter  augmentum  gratiae,  quod 
est  dispositio  acl  gloriam,  seu  forma,  cui  est  proportionata  visio 
beata. 

166.  III.  ConcTrid.,  (sess.  6.  c.  16.),  enumeratis  conditionibus 
ad  justorum  meritum  requisitis,  concludit  «  nihil  ipsis  justificatis 
amplius  deesse  credendum  est,  quominus  plene  illis  quidem  ope- 
ribus,  qua3  in  Deo  sunt  facta,  divinse  legi  pro  hujus  vitse  statu 
satisfecisse,  et  vitam  seternam  suo  etiam  tempore,  si  tamen  in  gra- 
tia  decesserint,  consequendam,  vere  promeruisse  censeantur.  »  Sed 
inter  illas  conditiones  non  ponit  hanc,  ut  nempe  opera  sint  inten- 
siora  habitibus;  ergo  etiam  per  bona  opera  remissa  meremur;  se- 
cus  contra  id  quod  Conc.  dicit,  adhuc  impletis  conditionibus,  quas 
enumerat,  aliquid  deesset  justis  quominus  mererentur. 

167.  IV.  Demus  justum  ut  viginti  actum  efficere  intensum  ut 
decem  et  octo;  et  alium  justum  ut  quatuor,  actum  elicore  ut  sex. 
Quis  dubitet,  digniorem  esse  actum  intensum  ut  decem  et  octo 
elicitum  a  justo  ut  viginti,  quam  actum  ut  sex  elicitum  a  justo 
ut  quatuor?  At  per  te  actus  ut  sex,  elicitus  a  justo  ut  quatuor, 
meretur  novum    augmentum  gratise  et  glorise.    Ergo  potiori  jure 

illud  merebitur  actus  ut  decem  et  octo  elicitus  a  justo  ut  viginti. 
Porro  absonum  videtur  asserere,  intensiorem  gratiam  impedire 
meritum  in  actu  priori,  et  remissiorem  non  obstare  merito  actus 
posterioris  :  item  eosdem  actus  obtinere  prsemium  quando  alii 
remissiores  praecesserint,  et  illud  deperdere,  quando  pr?ecesserint 
intensiores. 

168.  Dices  tamen  I.:  Qui  negligenter  utitur  donis  acceptis,  non 
est  dignus  majora  percipere:  sed  qui  remisse  operatur,  negligen- 
ter  uti  videtur  supernaturali;  ergo. 

Resp.:  Actus  remissus  secundum  gradus  positivos,  quos  conti- 
net,  reprehensibilis  non  est,  cum  omnes  sint  laudabiles,  et  mora- 
liter  boni,  atque  adeo  meritorii;  remissio  vero  est  carentia  ma- 
joris  intensionis,  qu?e  reprehensibilis  erit,  si  fuerit  intensio  prse- 
cepta,  secus  vero,  si  prsecepta  non  sit:  communi  autem  lege  major 
intensio  prsecepta  non  est:  ergo  remissione  non  demeretur  prae- 
mium,  quod  per  gradus  positivos  bonitatis  moralis  meretur  actus. 
Certe  non  dicent  adversarii  actum  ex.  gr.  caritatis  remissum 
esse  malum. 

169.  Dices  II. :  Actus  naturales  remissiores  habitu ,  uti  docet 
D.  Tho.  (1.2.  q.  52.  a.  3.),  non  disponunt  ad  augmentum  habitus, 
sed  magis  ad  diminutionem  ipsius.  Ergo. 

Resp.:  Neg.  conseq.  Nam  actus  naturales  physice  influunt  in 
augmentum  habituum  naturalium,  quemadmodum  physice  illos 
producunt:  nil  mirum  ergo  si  actus  remissiores  habitu  naturali 
hunc  non  valeant  augere;  nequeunt  enim  dare  gradum  intensionis, 
quem  non  habent.  At  vero  actus  supernaturales  non  physice,  sed 
meritorie  augent  habitus  supernaturales  (n.  154.). 

170.  Inst.:  Deus  in  augendis  habitibus  infusis  servat  proportio- 
nem  ad  augmentum  acquisitorum ;  quia  cum  actus  infusi  non  ha- 
beant  vim  effectricem  intensionis  habitus,  tunc  solum  Deus  supplet 
illum  defectum,  quando  actus  servat  eam  proportionem  ad  habi- 
tum,  quae  necessaria  esset,  si  actus  esset  effectivus  intensionis  ha- 
bitus;  ergo  priusquam  Deus  intendat  talem  habitum,  expectat  in- 
tensiorem  actum,  saltem  ut  dispositionem,  secundum  proportionem 
physicam  necessariam,  ac  debitam. 

Resp.:  Sola  analogia  inter  habitus  naturales  et  supernaturales 
talis  non  est,  ut  possimus  ex  ea  id  conjicere,  quod  est  contra  di- 

vinam  institutionem,  de  qua  per  revelationem  constat.  Atqui  ex 
revelatione  constat  habitus  supernaturales  augeri  per  meritum  de 
condigno,  quocl  invenitur  etiam  in  actibus  remissis.  Ergo. —  Yide 
Ripalda  (disp.  90.  sect.  6.  7.). 

171.  Prob.  2da  pars.  I.  Promissio  divina  sub  conditione  statim 
impletur,  conditione  verificata,  nisi  aliunde  constet  factam  esse 
pro  alio  tempore;  atqui  promissio  augmenti  gratiae  et  virtutum 
per  bona  opera  facta  est  sub  sola  conditione  quod  opera  illa  me- 
ritoria  de  condigno  ponantur;  ergo  statim  ac  ponantur  Deus  dat 
augmentum  gratise  et  virtutum. 

Prob.  maj.  1)  inductione.  Nam  promissum  est  augmentum  ju- 
stitise  per  Sacramenta  vivorum ,  sub  conditione  si  suscipiantur 
cum  debitis  dispositionibus;  et  augmentum  illud  confertur  statim 
ac  Sacramenta  illa  rite  suscipiuntur.  Promissa  est  justificatio  per 
sacramentum  pcenitentise  rite  dispositis;  et  confertur  justificatio 
statim  ac  sacramentum  rite  suscipitj^r;  etc.  Ergo. 

2)  Promissio  conditionata  transit  per  se  in  absolutam  statim 
ac  impletur  conditio;  siquidem  ipsa  conditionis  appositio  est  quse- 
dam  determinatio  temporis  pro  quo  fit  promissio.  Sed  statim  ac 
transit  in  absolutam,  obligat.  Deus  autem  non  tardat  adimplere 
quod  promisit;  justissimus  enim  est,  et  pertinet  ad  exactam  ra- 
tionem  justitise  statim  solvere  debitum.Unde  dicitur  (Lev.  XIX. 
13.):  «  Non  morabitur  opus  mercenarii  tui  apud  te  usque  mane.  » — 
Et  (Tob.  IV.  15.):  «  Quicumque  tibi  aliquid  operatus  fuerit,  sta- 
tim  ei  mercedem  restitue.  »  Ergo. 

Prob.  min.  1)  Si  aliqua  alia  requireretur  conditio  ad  actualem 
collationem  augmenti  justitise,  ea  deberet  revelatione  constare; 
agitur  enim  de  re  supernaturali,  quse  a  libera  Dei  voluntate  pen- 
det.  Atqui  ex  divina  revelatione  non  constat;  siquidem  ipsi  auctores 
contrarise  sententiae  generatim  probant  necessitatem  hujus  condi- 
tionis  (si  opera  non  sint  remissa)  quibusdam  argumentis  con- 
gruentise. 

2)  Imo  Conc.  (11.  cc.)  videtur  excludere  conditionem  de  majori 
intensione  operum.Nam  dicit  non  solum  nos  per  bona  opera  me- 
reri  augmentum  justitise,  sed  per  eadem  justitiam  augeri  et  cre- 
scere;  enumerat  etiam    conditiones  ad    meritum  requisitas,  quin 

mentionem  faciat  de  gradu  intensionis.  Jam  vero  si  ille  major  gra- 
dus  intensionis  requireretur,  possent  omnes  conditiones  a  Concilio 
enumeratse  poni,  quin  justitia  augeretur.  Non  bene  ergo  Concilium 
doctrinam  Catholicam  tradidisset. 

3)  Idem  Conc,  ut  vidimus,  solurn  in  vitse  seternse  promissione 
addidit  illam  conditionem  :  Si  in  gratia  decesserit ;  sed  in  aug- 
mento  gratise,  neque  illam,  neque  aliam  posuit,  sed  potius  in  can.24. 
absolute  definivit,  gratiam  Dei  augeri  per  bona  opera:  ergo  non 
agnovit  Concilium  aliam  conditionem  additam  huic  promissioni, 
prseter  conditionem  boni  operis. 

4)  Cum  opera  de  quibus  Tridentinum  et  sacra  scriptura  disse- 
rit,  non  sint  sola  intensiora,  sed  etiam  remissiora,  eodem  prorsus 
modo  admittendum  est  hominem  magis  justificari  per  opera  re- 
missiora  et  intensiora.  At  per  intensiora  homo  magis  justificatur 
per  augmentum  physicum  et  reale  justitias  habitualis  illico  susce- 
ptum.  Ergo  etiam  per  remissiora.  Secus  enim  impune  posset  ad- 
mitti,  nullam  in  hac  vita  etiam  per  opera  intensiora  fieri  acces- 
sionem  gratise  justificantis  habitualis  jam  susceptse;  siquidem  non 
sunt  alia  testimonia  quse  comprehendant  actus  intensiores,  nisi 
quse  in  genere  et  indefinite  comprehendunt  etiam  remissiores.  Re- 
vera  eodem  modo  justus  dicitur  magis  justificari,  sanctificari  et 
renovari  per  opera,  quo  peccator  dicitur  absolute  justificari,  san- 
ctificari,  renovari  per  contritionem  et  sacramenta.  At  peccator 
dicitur  justificari,  sanctificari  et  renovari  recipiendo  statim  gra- 
tiam  habitualem  physice  inhserentem.  Ergo  justus  magis  justificari, 
sanctificari  et  renovari  dicitur,  recipiendo  statim  majorem  gra- 
tiam  habitualem  physice  inhserentem. 

172.  II.  Cum,  ex  prima  parte  thesis,  constet  opera  bona  justo- 
rum,  etiam  remissa,  mereri  augmentum  justitise ,  sequitur  quod 
debet  illud  aliquando  dari.  Si  autem  non  daretur  statim,  vel — 1) 
daretur  in  via,  quando  nempe  poneretur  actus  intensior;  vel — 2) 
in  termino  vitse;  vel — 3)  in  primo  instanti  glorise.  Sed  nullum  ho- 
rum  dici  potest. 

Non  lum.  Posset  enim  aliquis  justus  post  plures  actus  superna- 
turales  remissos  nullum  actum  intensiorem  ponere,  et  mori:  ille 
nunquam  consequeretur  augmentum  justitise,  quod  per  illos  actus 
meruit. 

Non  2um.  Nam  Conc.  Tricl.  docet  progredi  justum  de  virtute  m 
virtutem,  et  renovari,  id  est  crescere  in  justitia  de  die  in  diem. 
Ergo  non  in  ultimo  vitae  termino.  Revera  si  augmentum  gratiae- 
et  virtutum  non  conferretur  nisi  in  viae  termino,  non  cresceret 
justus  in  ipsa  justitia,  nec  magis  justificaretur  et  renovaretur  in- 
terius  per  bona  opera  de  die  in  diem;  sicut  idem  justus  non  di- 
citur  crescere  in  gloria,  et  magis  glorificari  per  opera,  quamvis 
jus  accipiat  ad  augmentum  gloriae,  quia  gloria  statim  non  confer- 
tur.  Sicut  enim  non  justificatur,  nec  renovatur  homo  per  accepta- 
tionem  extrinsecam  Dei,  sed  per  justitiam  inhserentem ;  ita  nec 
magis  justificatur  et  renovatur  per  acceptationem,  seu  promissio- 
nem  majoris  justitise,  sed  per  augmentum  justitiae  inhserens. 

Non  3um.  Nam  loquens  Conc.  de  augmento  justitise  per  opera 
bona,  nulla  inter  ea  distinctione  facta,  loquitur  de  justitia  vise  ; 
et  de  ea  dicit  non  solum  quod  in  via  meremur  augmentum,  sed 
quod  crescit  et  augetur.  Quod  falsum  esset,  si  cresceret  et  au- 
geretur  in  primo  instanti  glorise  —  JVide  Suarez  (de  gr.  1.  9- 
cap.  3.). 

173.  III.  Confirmari  ultimo  potest  hsec  sententia,  quia  nulla  exi- 
stit  ratio  differendi  augmentum  gratiae  et  virtutum  debitum  acti- 
bus  remissioribus.  Non  enim — 1)  dici  potest  quod  sola  vita  futura 
sit  destinata  remunerationi  meritorum.  Nam  futura  vita  solum 
est  destinata  ad  praemium  gloriae,  non  vero  gratiae;  secus  gratia 
in  hac  vita  non  augeretur  etiam  per  actus  intensiores.  Neque — 2) 
quod  per  actus  remissiores  non  est  subjectum  dispositum  ad  aug- 
mentum  gratiae  et  virtutum.  Nam  dispostio  actus  meritorii  non 
est  physica,  sed  moralis,  ut  ssepe  jam  diximus  ;  at  in  actu  re- 
missiori  de  condigno  merente  augmentum  gratiae  et  virtutum  in- 
venitur  dispositio  moralis  sufficiens  ad  augmentum  sibi  respondens: 
sicut  enim  meritum  congruum  contritionis  est  dispositio  moralis 
sufficiens  ad  primam  infusionem  gratise;  ita  meritum  condignum 
augmenti  aptior  dispositio  erit  ad  augendam  illam.  Si — 3)  oppona- 
tur  negligentia  operandi  per  actus  remissiores,  praeoccupata  est 
objectio  parte  praecedenti;  et  ulterius  rejicitur  exceptio  per  con- 
tritionem  peccatoris,  quae  ultimo  disponit  ad  gratiam,  quamvis 
sit  remissior  quam  auxilium  gratiae  actualis  moventis  ad  illam, 

nec  omnino  expleat  totam  vocationem  Dei — Yide  Ripalda  (disp.  90. 
sect.  11.). 

174.  Scholion.  Cum  actus  supernaturales  a  justis  effecti,  etiamsi 
remissi  sint,  influant  in  augmentum  virtutum  infusarum,  illud  me- 
rendo  de  condigno;  necesse  est  ut  actus  illi  ab  habitibus  proce- 
dentes  sint  liberi:  liberi  autem  non  sunt  nisi  habitus  sibi  subji- 
ciantur  libero  voluntatis  arbitrio.  Haec  habituum  subjectio  volun- 
tati  continetur  in  illo  effato  accepto  ab  Aristolele  (8.  phys.,  et  2. 
de  an.)  «  habitibus  utimur  sicut  volumus:  »  operae  ergo  pretium 
erit,  ne  difhcultatibus  sit  locus,  paucis  illud  illustrare. 

175.  Ac  imprimis,  lata  acceptione,  qua  subjectio  accipitur  pro 
«  dependentia  unius  causse  ab  alia  in  operando,  »  mutuo  subjiciun- 
tur  voluntas  et  habitus:  nam  sicut  habitus  infusus  non  operatur, 
nisi  voluntate  operante;  ita  non  operatur  voluntas  habitu  instructa 
circa  ejus  objectum,  nisi  operante  etiam  habitu.  Quare  de  alia 
subjectione ,  quse  sit  specialis  habitui,  intelligendum  est  illud  ef- 
faturn;  ita  ut  voluntati  competat  uti  habitu,  quin  habitui  tribua- 
tur  uti  posse  voluntate.  In  quo  igitur  hsec  subjectio  consistit  ? 

176.  «Usus  rei  alicujus,  »  inquit  D.  Thomas  (1.  2.  q.  16.  a.  1.  c.) 
«importat  applicationem  rei  illius  ad  aliquam  operationem;  unde 
et  operatio  ad  quam  applicamus  rem  aliquam,  dicitur  usus  ejus... 
Ostensum  est  autem  supra,  (q.  9.  a.  1.)  quod  voluntas  est  quse  mo- 
vet  potentias  animse  ad  suos  actus;  et  hoc  est  applicare  eas  ad 
operationem.  Unde  manifestum  est  quod  uti  primo  et  principa- 
liter  est  voluntatis  tanquam  primi  moventis,  rationis  autem  tan- 
quam  dirigentis,  sed  aliarum  potentiarum  tanquam  exequentium, 
quse  comparantur  ad  voluntatem,  a  qua  applicantur  ad  agendum 
sicut  instrumentum  ad  principale  agens  » —  Et(art.2.):  «  uti  est 
applicare  aliquod  principium  actionis  ad  actionem,  sicut  consen- 
tire  est  applicare  motum  appetitivum  ad  aliquid  appetendum,  ut 
dictum  est  (quaest.  prseced.,  a.  1.  2.  et  3.).  Applicare  autem  ali- 
quid  ad  alterum  non  est  nisi  ejus  quod  habet  super  illud  arbi- 
trium;  quod  non  est  nisi  ejus  qui  scit  referre  aliquid  in  alterum; 
quod  ad  rationem  pertinet.  Et  ideo  solum  animal  rationale  et  con- 
sentit  et  utitur.  »  Ex  mente  igitur  S.  Doctoris,  eatenus  subditur 
habitus  voluntati,   quatenus  habitus  operatio,  seu  ad  agendum  de- 

terminatio,  est  in  potestate  libera  voluntatis;  non  autem  e  con- 
tra  voluntatis  operatio,  seu  ad  agendum  determinatio,  provenit  a 
potestate  habitus. 

177.  Monet  autem  idem  D.  Thomas  (1.  2.  q.  52.  a.  3.):  «  Quia 
vero  usus  habituum  in  voluntate  hominis  consistit ,  ut  ex  supra 
dictis  patet  (qusest.  49.  a.  3.;  et  q.  50.  a.  5.),  sicut  contingit  quod 
aliquis  habens  habitum  non  utitur  illo,  vel  etiam  agit  actum  con- 
trarium;  ita  etiam  potest  contingere  quod  utitur  habitu  secundum 
actum  non  respondentem  proportionaliter  intentioni  habitus.»  Qua- 
re  ex  mente  S.  Doctoris,  subjectio  habitus  voluntati  consistit  non 
modo  in  eo  quod  a  libera  voluntatis  potestate  pendeat  ut  habitus 
agat  vel  non  agat;  verum  etiam  in  eo,  quod  agat  remisse  vel  in- 
tense  intra  suam  latitudinem,  prout  voluntati  libuerit. 

178.  Notari  tamen  hic  debet  quod  potestas  voluntatis,  in  qua 
est  usus  et  determinatio  habituum,  non  est  accipienda  omnino  na- 
turalis;  sed  obedientialis  completa  ad  agendum  per  ipsum  habi- 
tum.  Itaque  ipse  habitus  constituit  pojestatem,  qua  voluntas  uti- 
tur  habitu,  eumque  determinat  ad  agendum.  Nam  sicut  activitas 
prorsus  naturalis  non  valet  ad  efficiendum  actum  supernaturalem; 
ita  neque  ad  determinandum  habitum  in  actum  supernaturalem, 
Ex  utroque  igitur,  scilicet  ex  voluntate  et  habitu,  coalescit  inte- 
gra  potestas  utendi  habitibus  supernaturalibus  et  ipsos  determi- 
nandi  ad  eliciendum  actus  supernaturales  plus  vel  minus  intensos. 
Cum  eo  tamen  discrimine,  quod  licet  utrique  tribuatur  efficientia, 
utrique  tamen  non  tribuitur  determinatio  agendi,  propter  diver- 
sum  modum,  quo  uterque  concurrit  ad  actionem.  Unde  cum  soli 
voluntati  datur  determinare  ad  agendum,  non  excluditur  habitus 
tanquam  efficiens  actionem  sed  tanquam    determinans  ad  illam. 

179.  Tradita  explicatio  illius  effati  ratione  et  auctoritate  sua- 
deri  potest.  Etenim  ea  dicuntur  constituta  in  nostra  potestate 
quoad  usum,  quse  possunt  prseteriri  per  usum  oppositum  ;  atque 
adeo  ut  aliqua  operatio  subdita  sit  potestati  voluntatis,  exigitur 
essentialiter  facultas  eam  omittendi.  Atqui  est  penes  voluntatem 
facultas  omittendi  operationem  supernaturalem  procedentem  ab 
ea  facultate  habitu  instructa;  quin  possit  eadem  facultas  forma- 
liter  et  directe  habitui  adscribi.  Ergo. 

Prob.  maj.  1)  ex  Patribus.  Nam    S.  Augustinus  (de  Spir.  et 

lit.  c.  31.),  ait :  «  Hoc  quisque  in  potestate  habere  dicitur,  quod, 
si  vult,  facit;  si  non  vult,  non  facit. »  S.  Hieron.  (in  illa  verba  Job 
XXXIV.  23.):  «  neque  enim  ultra  in  hominis  potestate  est,  ut  ve- 
niat  ad  Deum  in  judicium,  »  animadvertit:  «  id  est  si  habuerit  po- 
testatem,  ut  veniat,  potest  habere,  ut  non  veniat.  »  Unde  illa  verba 
(Jo.  1. 12.):  «  Dedit  eis  potestatem  filios  Dei  fieri,  »  sic  exponunt 
Patres,  ut  eo  ipso  in  eis  contineatur  potestas  hominum  ad  oppo- 
situm,  scilicet  ut  filii  Dei  non  fiant,  sed  filii  perditionis  et  dia- 
boli.  Sic  expendunt  S.  Th.  (lect.  6.);  Hylar.  (1.  1.  de  Trin.  inter 
princip.  et  med.);  Ambr.  (1.  4.,  de  Fide  c.  4.);  Cyrill.  Hieroso- 
lym.  (Catechesi  7.,  inter  med.  et  fin.);  et  alii  plures. 

2)  Ex  auctoritate  D.  Thomce,  qui  (lect.  11.  in  3.  Ethic.  c.  5.), 
docet:  «  si  operari  est  in  nostra  potestate,  oportet  etiam  quod  non 
operari  sit  in  nostra  potestate.  Si  enim  non  operari  non  esset  in 
nostra  potestate,  impossibile  esset  non  operari:  ergo  necesse  es- 
set  nos  operari,  et  sic  operari,  non  esset  ex  nobis,  sed  ex  neces- 
sitate. » 

3)  Aristoteles  etiam  (1.  c.)  id  docuit,  dicens:  «  nostra  igitur  in 
potestate  virtutes  et  vitia  collocantur.  Quibus  enim  in  rebus  no- 
stra  in  potestate  situm  est  agere,  in  iis  est  et  non  agere;  et  in 
quibus  non  agere,  in  iis  est  et  agere.  » 

Prob.  min.  Quod  sit  penes  voluntatem  facultatem  omittendi  ope- 
rationem  supernaturalem  (est  prima  pars  min.),  ex  eo  patet  quod 
habitus  non  tollit  naturalem  voluntatis  libertatem.  Unde  D.  Tho- 
mas  (1.  2.  q.  71.  a.  4.)  ait:  «  Homo  utitur  habitu  cum  voluerit. 
Unde  simul  habitu  in  homine  existente  potest  non  uti  habitu,  aut 
agere  contrarium  actum.  »  Similiter  docet  (q.  78.  a.  2.):  Uti  ha- 
bitu,  subjacet  voluntati  habentis,  et  ideo  potest  contingere  quod 
habens  habitum  prorumpat  in  actum  contrarium. 

Quod  autem  eadem  facultas  non  possit  directe  et  formaliter  ad- 
scribi  habitui  (est  secunda  pars  min.),  probatur — 1)  quia  facultas 
cohibendi  actionem  proprie  non  competit,  nisi  potentiae  in  qua 
est  formalis  libertas:  haec  autem  voluntatis,  non  habitus  est  pro- 
pria — 2)  Voluntas,  ex.  gr.  diligens  Deum  potest  non  diligere,  aut 
quia  potest  efficere  affectum  oppositum  odii;  aut  quia  potest  affe- 
ctu  positivo  nolle  dilectionem  Dei ;  aut  quia  pura  omissione  pot- 
«st  dilectionem  continere:  partitio  est  completa,  adeoque  major 

hsec  propositio  est  vera.  At  habitus  supernaturalis  neque  est  causa 
per  se  et  directa  odii  Dei,  neque  positivse  nolitionis  dilectionis  di- 
vinse,  neque  purse  omissionis  ejusdem:  ergo  potestas  non  diligendi 
Deum  extranea  est  habitui  caritatis.  Minor  quoad  causalitatem  odii 
Dei,  et  nolitionis  positivae  diligendi  Dei  habitui  caritatis  alienam, 
probatione  non  eget.  Quoad  puram  omissionem  dilectionis  prob.  ita: 
pura  omissio,  si  cletur,  nullam  physicam  causalitatem  postulat; 
sed  moralem,  quatenus  causa  ita  se  gerit  in  illam  ,  ut  quamvis 
positive  illam  non  velit,  censeatur  illam  velle,  et  quasi  volens  re- 
putetur.  A-t  habitui  infuso  repugnat  hoc  genus  causalitatis  moralis 
in  omissionem  sui  actus  ;  cui  enim  repugnat  omissionem  velle  , 
seu  agere  volitionem  omissionis  ,  repugnat  jure  censeri  ,  quasi 
vellet. 

180.  Verum,  quseri  adhuc  potest,  utrum  operatio  habitus  sit  in 
potestate  voluntatis  quoad  determinationem  et  usum  directe  et 
immediate ,  an  indirecte  et  mediate.  Actus  immediate  et  directe 
subjecti  voluntati  sunt,  qui  positis  omnibus  antecedenter  requi- 
sitis  possunt  immediate  fieri  et  cohiberi  a  voluntate,  quin  ad  id 
opus  sit  elicere  prsevium  aliquem  affectum  deliberatum,  aut  im- 
perare  aliquem  motum.  Subjecti  vero  indirecte  et  mediate,  qui 
positis  omnibus  antecedenter  requisitis  non  possunt  ab  ipsa  im- 
mediate  fieri  et  cohiberi ,  sed  necessarium  illi  est,  aut  affectum 
deliberatum,  aut  motum  localem  prsemittere.  Actus  scientise,  ex. 
gr.,  subjectus  est  liberae  voluntatis  potestati  mediate ,  quatenus 
potest  voluntas  avertere  attentionem  intellectus  a  prsemissis  quse 
faciunt  evidentem  aliquam  conclusionem;  sed  non  est  eidem  sub- 
jectus  immediate,  posita  enim  attenta  consideratione  intellectus, 
nequit  voluntas  ejus  assensum  cohibere. 

181.  Coninck  (de  mor.  nat.  act.  etc,  disp.  6.  dub.  5.)  putat 
habitum  infusum  indirecte  tantum  et  mediate  subjici  voluntati, 
quatenus  ea  potest  impedire  ejus  actionem,  avertendo  propositio- 
nem  objecti,  aut  aliud  quidpiam  ad  agendum  necessarium  aufe- 
rendo;  quia  habitus  ex  se  non  est  agens  liberum,  sed  omnino  ne- 
cessarium,  ac  per  se  immediate,  positis  requisitis  ad  agendum, 
determinatum. 

182.  Sed  enim  1)  si  haec  sententia  intelligatur  de  habitibus,  qui 
sunt  in  voluntate  tamquam  in  subjecto,  est  aperte  falsa.  Nam  ha- 

bitus  infusi  actio  immediate  et  directe  pendet  a  voluntate,  sicut 
actio  ipsius  voluntatis,  nam  altera  ab  altera  indistincta  est.  Ergo 
sicut  actio  ipsius  voluntatis  immediate  et  directe  subditur  pote- 
stati  voluntatis  ;  ita  et  actio  habitus  infusi  eaclem  realiter  cum 
illa.  Revera  eadem  requiruntur  in  actu  primo  ut  operetur  habi- 
tus,  quse  requiruntur  ut  operetur  voluntas,  cum  alterum  absque 
altero  non  operetur,  et  altero  operante,  alterum  operari  necesse 
sit.  Atqui  voluntas  positis  omnibus  requisitis  in  actu  primo  ad 
operandum,  potest  immediate  cohibere  suam  actionem.  Ergo  etiam 
poterit  immediate  cohibere  actionem  habitus  infusi  indivisam  rea- 
liter  a  sua;  atque  adeo  non  solum  potest  impedire  actionem  ha- 
bitus,  quatenus  potest  impedire  aliquid  necessarium  ad  agendum, 
sed  etiam  directe  et  immediate,  positis  omnibus  requisitis,  non 
agendo. 

2)  Si  vero  eadem  sententia  intelligatur  de  habitu  fidei,  qui  est 
in  intellectu,  quamvis  Ripalda  (dis.  125.  n.  12.)  asserat  eum  so- 
lum  mediate  et  indirecte  voluntati  esse  subjectum;  id  tamen  ne- 
gandum  videtur.  Sed  de  hoc  dicemus  quando  de  libertate  fidei  di- 
vinse  sermo  erit. 


ARTICULUS   DECIMUS 
Utrum  deperdita  gratia  sanctificante  amittantur  virtutes  infusae. 

§•  I- 

Exponitur   Status  Quaestionis. 

183.  Post  ea  quse  diximus  de  infusarum  virtutum  augmento, 
gradum  facimus  ad  aliam  qusestionem  de  earumdem  amissione:  ac 
quserimus  imprimis,  utrum  amittantur  simul  cum  gratia  sancti- 
ficante.  Hanc  enim  amitti  posse  per  quodcumque  peccatum  lethale, 
contra  Novatores  ostendimus  in  tract.  de  Gratia  (disp.  5.  art.  11.). 
Cum  vero  ex  superius  disputatis  sat  innotescat  connexio  inter 
virtutes  et  gratiam  sanctificantem,  quoad  earum  originem,  et  aug- 

mentum;  ex  solutione  prsesentis  qusestionis,  earumdem  connexio 
quoad  conservationem  palam  fiet. 

184.  Ut  cum  ordine  procedamus,  tria  in  antecessum  sunt  expo- 
nenda:  —  1)  Factum  amissionis  virtutum— 2)  qualificatio  doctrinse 
statuendse — 3)  diversse  sententise  de  ratione,  qua,  amissa  gratia, 
virtutes  amittuntur. 

185.  I.  Distinguendum  est  inter  virtutes  morales  infusas  et  ca- 
ritatem,  atque  reliquas  virtutes  theologicas.  Nemo  enim  primo 
dubitat,  semper  ac  amittitur  gratia  sanctificans,  simul  amitti  ea- 
ritatem.  Etenim  1)  juxta  S.  Augustinum  (1.  15.  de  Trin.  c.  18.), 
caritas  dividit  inter  filios  Dei  et  perditionis;  et  (lib.  de  Nat.  et 
G-rat.,  c.  70.),  mensura  perfectionis  justitise  est  perfectio  carita- 
tis.  Ergo  qui  justus  non  est,  qui  filius  est  perditionis,  caritatem 
non  habet. 

2)  Nequit,  spectata  rei  natura,  idem  subjectum  simul  esse  ha- 
bitualiter  conversum  ad  Deum  finem  ultimum  supernaturalem,  et 
ab  eo  aversum;  sed  hoc  fieret,  si  semoer  ac  amittitur  gratia,  seu 
semper  ac  committitur  peccatum  mortale,  non  amitteretur  cari- 
tas;  siquidem  peccatum  separat  a  Deo,  charitas  nos  Deo  conjungit. — 
Gf.  D.  Tho.  (2.  2.  q.  24.  a.  12.).  Ergo. 

3)  Caritas  non  modo  dicit  amorem  Dei,  sed  amicitiam  ad  ipsum; 
amicitia  vero  dicit  mutuam  redamationem:  «  Ego  diligentes  me 
diligo :  »  ergo  ubi  cessat  amicitia  cum  Deo,  spectata  rei  natura, 
cessat  caritas.  Sed  amicitia  cum  Deo  cessat  per  quodcumque  pec- 
catum  mortale.  Ergo.  —  Cf.  S.  Th.  (1.  2.  q.  65.  a.  5.). 

4)  Unde  Conc.  Trid.  (sess.  6.  cap.  7.),  dicit  :    «  Fides,  nisi  ad 

eam  spes  accedat,  et  caritas ,  neque  unit  perfecte  cum  Christo, 

neque  corporis  ejus  vivum  membrum  efficit.  Qua  ratione  verissime 

dicitur:  Fidem  sine  operibus  mortuam  et  otiosam  esse;  et,  in  Chri- 

sto  Jesu  neque  circumcisionem  aliquid  valere,  neque  prseputium; 

sed  fidem,  quse  per  caritatem  operatur.  »  Ex  quibus   patet   eum, 

qui  caritatem    habet,  ex  lege  ordinaria,  simul    possidere    vitam 

animae  supernaturalem  (esse  vivum  membrum  Christi),  et  jus  ha- 

bere  ad  vitam  seternam.  Sed  absque  gratia  sanctificante  habetur 

mors  animse,  et  nullum  est  jus  ad  vitam  aeternam.  Ergo.  —  Cf.  Sua- 

rez  (de  gr.  1. 11.  c.3.  n.9.). 

186.  Similiter  secundo  communis  est  sententia  omnibus  Theo- 
Mazzella.  De  Virtatibus.  7 

logis,  qui  virtutes  morales  per  se  infusas  admittunt,  eas  deperdi 
semper  ac  gratia  amittitur.  Etenim  1)  «  virtutes  morales  infusse 
se  habent  ad  modum  proprietatum  respectu  gratise  sanctificantis, 
quse,  ut  ssepe  diximus,  se  habet  ad  modum  essentise  seu  naturse; 
ergo  per  se  et  secundum  connaturalem  cursum,  desinunt  esse  ubi 
desinit  esse  gratia  sanctificans.  Sed  secundum  connaturalem  cur- 
sum  judicandum  est  de  rebus  semper  ac  exceptio  non  probatur 
(et  hic  non  probatur).  Ergo. 

2)  Virtutes  morales  supernaturales  non  infunduntur  quasi  per 
se,  et  propter  dispositionem  suorum  actuum ;  sed  quasi  comitan- 
tes  gratiam  ut  actus  illi  fiant  connaturaliter  relate  ad  statum  gra- 
tiae.  Ergo  congruum  est  ut  per  quod  amittitur  gratia,  amittantur 
et  illse. 

3)  Prudentia  infusa,  ut  diximus  (n.  105.),  habet  necessariam 
connexionem  cum  caritate ;  et  alise  virtutes  morales  infusse  ha- 
bent  necessariam  connexionem  cum  prudentia.  Ergo  quando  amit- 
titur  caritas,  omnes  virtutes  infusse  amittantur  necesse  est.  At- 
qui  amittitur  caritas  semper  ac  amittitur  gratia  sanctificans. 
Ergo. 

187.  Quoad  fidem  tertio,  fuit  communis  error  Novatorum,  per 
omne  peccatum,  per  quod  amittitur  caritas,  fidem  etiam  destrui; 
ac  proinde  amissa  gratia  necessario  fidem  amitti.  Hunc  vero  er- 
rorem  videntur  prsesertim  ex  aliis  suis  erroribus  inferre.  Docent 
enim  homines  per  solam  fidem  justificari  (cf.  de  Gratia,  n.  1078.); 
et  consequenter  solam  infidelitatem  posse  ab  homine  justitiam  ex- 
cludere :  unde  cum  infidelitas  fidem  excludat,  optime  concludunt, 
quoties  amittitur  justitia,  seu  gratia  aut  caritas,  fidem  etiam 
amitti.  —  Docent  etiam  peccata  omnia,  prseter  infidelitatem,  esse 
venialia  de  facto,  id  est,  non  imputata  propter  fidem:  unde  infe- 
runt,  reliqua  peccata,  prseter  infidelitatem ,  sicut  non  excludunt 
fidem,  ita  nec  excludere  caritatem;  ac  proinde  nunquam  caritatem 
sine  fi.de  amitti. 

188.  Huic  errori  opponit  Conc.  Trid.  can.  28.  sess.  6.,  ubi  in- 
quit:  «  Si  quis  dixerit,  amissa  per  peccatum  gratia  simul  et  fi- 
dem  semper  amitti ;  aut  fidem,  quse  remanet,  non  esse  veram 
fidem,  licet  non  sit  viva;  aut  eum  qui  fidem  sine  caritate  habet, 
non  esse  christianum :  anathema  sit. » 


ART.    X.    —    DE    INFUSARUM   VIRT.    AMISSIONE.  99 

189.  Ad  rectam  hujus  definitionis  intelligentiam,  notandum  est 
dupliciter  fidem  dici  veram:  1)  ex  conformitate  ad  objectum,  in 
qua  veritas  cognitionis  consistit;  et  sic  facile  intelligitur,  fidem 
posse  esse  veram,  etiamsi  viva  non  sit;  vera  quidem  quia  assen- 
sus  fidei  conformis  est  rei  per  eum  creditse;  nempe  objectum  ita 
creditur,  sicut  se  habet  in  re;  non  tamen  viva,  quia  potest  non 
moveri  ad  opus  per  caritatem,  in  quo  ejus  vita  consistit.  —  2)  Di- 
citur  fides  vera  quoad  substantiam  et  rationem  assentiendi,  qua- 
tenus  habetur  verum  objectum  formale  fidei,  et  liber  prsebetur  as- 
sensus.  Fides  daemonum  est  vera  priori  modo ,  et  fides  hseretici 
circa  aliquem  articulum,  in  quo  non  errat,  potest  eodem  priori 
modo  esse  vera;  neutra  tamen  est  vera  posteriori  modo,  quia  non 
est  ex  motivo  divinse  revelationis,  ac  testimonii  :  in  dsemonibus 
est  coacta  ex  evidentia  signorum,  et  in  hseretico  est  tantum  ex 
quadam  opinione  humana.  At  vero  in  peccatore  fideli  est  fides  ve- 
ra,  etiam  hoc  secundo  modo,  quo  revera  loquutum  est  Concilium: 
definit  enim  manere  sine  caritate  veram  fidem,  id  est,  infusam  et 
supernaturalem,  et  ex  parte  sua  inchoatitem  veram  justitiam  apud 
Deum,  si  alia  necessaria  accedant,  uti  patet  ex  cap.  7.  ejusdem 
sess.  6. 

190.  Frustra  nos  calumniantur  hseretici,  dicentes:  homo  mor- 
tuus  non  est  verus  homo;  ergo  a  pari  qui  habet  fidem  mortuam, 
non  habet  veram  fidem;  ac  proinde  cum  peccator  sit  Christianus 
mortuus,  non  est  verus  Christianus.  Hanc  enim  difncultatem  jam 
prseoccupaverat  D.  Thomas  (2.2.  q.  4.  a.  4.  ad  2.),  inquiens:  «  il- 
lud  quod  facit  vitam  animalis,  est  de  ratione  ipsius,  quia  est  forma 
essentialis  ejus,  scilicet  anima;  et  ideo  mortuum  fieri  vivum  non 
potest;  sed  aliud  specie  est  quod  est  mortuum,  et  quod  est  vivum. 
Sed  id  quod  facit  fidem  esse  formatam  vel  vivam,  non  est  de  es- 
sentia  fidei.  Et  ideo  non  est  simile. » 

191.  Superest  quarto  ut  dicamus  de  spe.  Notari  hic  potest  er- 
ror  eorum,  qui  cum  Melanchtone  fidem  dicunt  nihil  aliud  esse 
quam  fiduciam  ;  haec  enim  fiducia  vere  est  spes :  quemadmodum 
autem  docent  per  quodlibet  peccatum  lethale  fidem  amitti,  ita  et 
spem.  Non  potest  insuper,  aiunt,  esse  talis  fiducia  simul  cum  mala 
conscientia,  seu  voluntate  peccandi  mortaliter;  siquidem  per  fidu- 
ciam  misericordise  accedit  homo  ad  Deum  per  Christum;  per  pro- 

positum  autem  peccandi  fugit  a  Deo;  ergo  non  possunt  illa  duo 
esse  simul.  —  Verum,  in  doctrina  Ecclesise,  ut  infra  videbimus, 
spes,  sicut  et  fides,  non  amittitur  semper  ac   amittitur  gratia. 

192.  II.  Quoad  qualificationem  doctrinae,  dicendum  est  primo 
si  de  caritate  sermo  sit,  eam  amitti  per  quodlibet  grave  pecca- 
tum  seque  certum  est,  inquit  Suarez  (de  gr.  1.  11.  c.  3.  n.9.),  ac 
certum  est  per  idem  amitti  gratiam  sanctificantem.  Imo,  addit, 
quo  certius  est  dari  habitum  caritatis  infusse,  quam  habitum  gra- 
tise  a  caritate  distinctum,  ita  certius  est  expelli  caritatem,  quam 
gratiam :  nam  si  gratia  nulla  est  in  essentia  animae,  nihilominus 
expelletur  caritas  per  omne  peccatum  mortale.  Vel  si  ipsamet  ca- 
ritas  sub  alia  ratione  gratia  esse  dicatur,  non  potest  expelli  sub 
ratione  gratise,  quin  expellatur  sub  ratione  caritatis,  quia  non 
formalitas  aliqua,  sed  res  ipsa,  et  qualitas  ipsa  expellitur  ;  vel 
certe  etiam  si  sint  qualitates  distinctae,  sunt  ita  inter  se  connexse, 
ut  nunquam  separentur,  quia  unum  vinculum  amicitiae  interDeum, 
et  hominem  constituunt. 

193.  Si  secundo  agatur  de  virtutibus  moralibus  infusis,  est 
minus  certa  conclusio,  inquit  Suarez  (1.  c.  n.  10.);  primo  quia  non 
est  tam  certum  has  infundi;  si  autem  non  infunduntur,  non  pos- 
sunt  expelli.  Secundo,  quia  licet  supponantur  infundi,  non  habe- 
mus  certa  testimonia,  vel  principia  fidei,  unde  cum  certitidine 
probetur,  omnes  hos  habitus  expelli  per  peccatum,  aut  non  posse 
a  gratia,  et  caritate  separatos  conservari.  Nihilominus  sententia 
affirmans  communis  est  post  D.  Thomam  quem  cseteri  sequuntur, 
qui  hsec  dona  speciales  habitus  esse  sentiunt,  et  est  longe  proba- 
bilior  ac  vera.  Ripalda  vero  (disp.  128.  n.  45.),  ait:  «  adeo  con- 
stans  invenio  inter  Scholasticos  (virtutes  morales  amitti  semper 
ac  gratia  amittitur),  ut  temerarios  judicem  recentiores  relatos  a 
P.  Salas,  volentes  manere  in  peccatore  virtutes  morales  infusas. » 

194.  Quod  autem  tertio,  spes  non  semper  pereat  cum  gratia, 
Medina  cum  quibusdam  aliis  judicat  id  esse  de  fide;  Suarez  tamen 
(1.  c.  c.  5.  n.  15.),  ait :  «  De  hac  assertione  non  invenio  tam  expres- 
sam  definitionem,  sicut  de  fide,  nec  tam  aperta  Scripturse  testi- 
monia  ;  nihilominus  tamen  judico  assertionem  esse  omnino  cer- 
tam —  censeo  non  esse  tam  immediate  de  fide,  licet  sit  ita  certa 
doctrina,  ut  contraria  possit  de  errore  notari.» 

195.  Quoad  fidem,  quarto  certum  est  1)  juxta  cit.  can.  28,  Conc. 
Trid.  manere  in  peccatore  fidem  habitualem.  Nam  loquitur  Conc. 
de  fide,  quam  in  justificatione  simul  cum  justitia  infusam  accipit 
homo — de  fide  informi  et  formata,  quam  deridebant  Calviniani — 
de  fide,  quse,  amissa  gratia,  manet.  Atqui  hsec  certe  est  fides  ha- 
bitualis. 

2)  At  vero  estne  de  fide  hsec  veritas?  Responsio  afiirmativa  est 
omnino  evidens.  Nihilominus  cum  unus  vel  alter  docuerit  fidem 
informem,  quse  manet  post  peccatum,  non  esse  eumdem  habitum 
qui  prseexistebat  in  justo  formatus;  aliqui  respondent  cum  Ripalda 
(disp.  128.  n.  56.):  potest  ferri  judicium....  aut  de  sententia  omnino 
negante  eumdem  habitum,  qui  erat  in  justo  et  concedente  alium 
numero  aut  specie  diversum.  Post  Tridentinum  censeo  erroneum, 
cum  auctoribus  relatis  antea,  negare  omnino  habitum  fidei  in  pec- 
catore,  quia  ex  eo  colligitur  propositio  contradicens  Concilio;  at 
vero  concesso  novo  habitu  fidei  negare  perseverantem  priorem,  ju- 
dico  tantum  temerarium. 

3)  Verum  haec  distinctio  facile  refutatur  rationibus  quas  ipse 
Ripalda  optime  exponit  (1.  c.  n.  54.);  nam  omnes  doctores  catho- 
lici,  uno  vel  altero  excepto,  sic  intellexerunt  testimonia  sacra,  ut 
omnes  fateantur  eumdem  numero  habitum  fidei,  qui  erat  in  justo, 
perseverare  in  peccatore.  Deinde  Tridentinum  definit,  amissa  per 
peccatum  gratia,  non  amitti  sed  remanere  fidem  habitualem,  quse 
erat  cum  gratia.  At  si  prior  illa  destrueretur,  quamvis  produce- 
retur  alia  de  novo,  vere  diceretur  amitti  et  non  remanere  fides 
existens  cum  gratia,  etc. 

196.  III.  Ut  innotescat  qua  ratione,  pereunte  gratia,  pereant  aut 
conserventur  virtutes,  necesse  est  earum  cum  gratia  connexionis 
rationem  cognoscere.  Qua  in  re  quatuor  sunt  sententiae.  Prima  est 
aliquorum,  quorum  meminit  Suarez  (de  gr.  1.  11.  c.  3.  n.  11.),  quin 
nomen  ullum  referat :  dicunt  tantam  esse  connexionem  virtutum 
moralium  cum  gratia,  ut  nec  per  Dei  potentiam  absolutam  pos- 
sint  conservari,  abeunte  gratia.  —  De  virtute  caritatis  id  palam 
fatentur  plures  Thomistse. 

Secunda  sententia  omnem  ex  rei  natura  connexionem  negat  vir- 
tutum  cum  gratia ;  easque  solum  ex  extrinseca  Dei  lege  gratiam 
comitari  opinatur. 

Tertia  sententia  docet  caritatem  virtutesque  morales  ex  reina- 
tura  cum  gratia  conjungi;  et  negat  connexionem  connaturalem 
cum  gratia  virtutibus  fidei  et  spei,  quas  absque  privilegio  divi- 
no  tuetur  perseverantes  sine  gratia  —  Vide  Ripalda  (disp.  128. 
nn.  26—28.). 

Quarta  sententia  denique,  nulla  facta  distinctione  inter  fidem 
et  spem,  et  alias  virtutes,  docet  omnes  ex  natura  rei,  annexas  esse 
gratise  sanctificanti;  ex  extrinseca  tamen  Dei  lege  fidem  et  spem 
sine  illa  conservari. 

197.  Sed  enim  prima  sententia  communiter  rejicitur  quoad  vir- 
tutes  morales  infusas;  et  fere  communiter  quoad  ipsam  caritatem, 
si  haec  a  gratia  realiter  distinguatur,  uti  nobiscum  consentiunt 
Thomistae.  Dependentia  enim  earum  virtutum  a  gratia  vel  consi- 
stit  in  eo  quod  ab  illa  physice  et  effective  producantur,  uti  multi 
docent;  et  certe  potest  Deus  actionem  causarum  secundarum  sup- 
plere  ;  aut  consistit  in  eo  quod  a  gratia  exiguntur  ;  et  certe 
potest  Deus  potentia  absoluta  prseter,  contra,  aut  supra  rerum 
exigentiam  agere — Vide  Suarez  (1.  c). 

198.  Neque  obstat  quod  dicunt  1):  Peccator  est  aversus  omnino 
ab  ultimo  fine:  ergo  non  potest  retinere  virtutes  infusas  quse  sua- 
pte  natura  in  eum  finem  ordinantur.  —  Nam  a)  Fides  et  spes  or- 
dinantur  in  ultimum  finem,  imo  spes  suapte  ratione  specifica  in 
eum  obtinendum  destinatur,  cum  ejus  objectum  formale  sit  pos- 
sessio  summi  boni.  Tamen  spes  et  fides  non  evanescunt  evanescente 
gratia.  —  b)  Componi  potest  ordinatio  virtutum  infusarum  in  ul- 
timum  finem  cum  defectu  gratise.  Quippe  ordinatio  earum  non  est 
actualis,  sed  dispositiva,  qua  scilicet  fiunt  capaces  ut  in  eum  re- 
ferantur,  vel  tanquam  dispositiones  ad  justitiam,  vel  tanquam  ef- 
fectus  et  merita  justitise.  Quamvis  autem  in  peccatore  non  possint 
referri  in  ultimum  finem  tanquam  merita  et  eftectus  justitise,  pos- 
sunt  tamen  referri  tanquam  dispositiones  ad  illam. 

199.  Neque  obstat  quod  dicunt  2):  si  quis  existens  in  statu  pec- 
cati  adhuc  posset  retinere  caritatem,  esset  simul  conversus  ad 
Deum,  et  a  Deo  aversus  :  quod  repugnat.  —  Nam  homo  ille  esset 
conversus  ad  Deum  inchoate,  et  veluti  affective,  conc;  formali- 
ter  seu  perfecte,  et  effective,  neg.  «  Qui  ergo  diligit  Deum  »  in- 
quit  Gotti  (de  justif.  q.  1.  c.  4.  n.20.),  «  per  hoc  prsecise  est  uni- 

tus  et  conversus  ad  Deum,  solum  inchoate  et  affective  ;  nondum 
tamen  est  formaliter  justus.  Ut  enim  quis  formaliter  fiat  justus, 
non  sufficit  ut  convertatur  ad  Deum,  sed  requiritur  ut  Deus  con- 
vertatur  ad  peccatorem,  diligendo  ipsum  dilectione  ipsi  largiente 
gratiam  suam,  juxta  illud  Zacharise  l.v.  3.:  Convertimini  ad  me, 
ait  Dominus  exercituum,  et  convertar  ad  vos. » —  Cf.  de  Gratia 
(n.  965.). 

200.  Nec  obstat  quod  dicunt  3):  caritas  constituit  hominem  ami- 
cum  Dei;  at  absente  gratia  homo  fit  inimicus ;  ergo  caritas  ne- 
quit  perseverare  in  absentia  gratise.  —  Nam  caritas  non  est  ami- 
citia  inter  Deum  et  hominem  adcequate,  sed  inadcequate.  Amici- 
tia  enim  hominem  inter  et  Deum  complectitur  duo;  tum  hominem 
esse  dilectorem  Dei,  tum  esse  diiectum  a  Deo.  Quamvis  autem 
caritas  constituat  hominem  dilectorem  Dei,  non  tamen  dilectum 
a  Deo,  prout  ad  amicitiam  requiritur.  Erit  igitur  caritas  ami- 
citia  hominis  cum  Deo,  quia  tribuit  homini  facultatem  amandi 
Deum;  quamvis  non  tribuat  dignitatem  redamationis  divinse;  sicut 
habitus  naturalis  amicitiae  existens  iti  Petro  dicitur  amicitia  cum 
Paulo,  quamvis  possit  perseverare,  vioiante  Paulo  leges  amicitise 
cum  illo  —  Yide  Ripalda  (1.  c.  nn.  30 — 34.). 

201.  Eligendum  est  igitur  inter  reliquas  sententias.  Nos  prin- 
cipiis  jam  supra  statutis  inhserentes,  quartce  subscribimus.  Ut  vero 
vis  argumentorum  bene  intelligatur,  juverit  hic  advertere  quod, 
si  semel  probetur  fidem  et  spem  ex  rei  natura  comitari  gratiam 
et  caritatem,  et  tamen  sine  gratia  conservari;  consequens  est,  ut 
ex  extrinseca  Dei  lege  conserventur. 

202.  His  praBstitutis  — 

§.  n. 

Solvitur  Proposita  Quaestio. 

Prop.  IX.  Non  modo  1.  caritas,  infusceque  virtutes  morales 
omnes  — 2.  sed  etiam  fides  et  spes  ex  rei  natura ,  quoad  con- 
servationem,  annexce  sunt  gratice.  —  3.  Illce  tamen,  nulla  exi- 
ttente  Dei  lege  eas  conservandi  absque  gratia,  abeunte  gratia, 
semper  amittuntur  —  4.  hce  vero,  ex  extrinseca  Dei  lege,  amissa 
gratia,  quandoque  conservantur. 

203.  Prob.  lma  pars.  I.  Legitur  (II.  Petr.  I.,  3.  4.):  «  omnia 
nobis  divinze  virtutis  suse,  quse  ad  vitam  et  pietatem  donata  sunt, 
per  cognitionem  ejus,  qui  vocavit  nos  propria  gloria  et  virtute, 
per  quem  maxima  et  pretiosa  nobis  promissa  donavit:  ut  per  hsec 
efficiamini  divinse  consortes  naturse.  » — Unde:  dona  maxima  et 
pretiosa  quse  ad  vitam  et  pietatem  largitur  Deus,  certe  sunt  vir- 
tutes  infusse  quibus  pietatem  colimus ,  vitamque  supernaturalem 
ducimus.  At  hsec  dona  significat  Petrus  concessa  titulo  consortii 
cum  Deo,  quod  per  gratiam  justificantem  formaliter  assequimur; 
ergo  ex  rei  natura  deficiunt,  deficiente  consortio  cum  Deo;  siqui- 
dem  deficit  titulus  concedendi  ac  retinendi  ea  dona. 

204.  II.  Gratia  sanctificans  et  virtutes  infusse  comparantur  in- 
ter  se  tanquam  natura  et  proprietates  (n.  39.  et  56.).  At,  destru- 
cta  qualibet  natura,  destruuntur  per  se  proprietates  ipsius :  ergo 
destructa  gratia,  etiam  destruuntur  pes  se  virtutes  infusse.  Imo 
gratia  et  virtutes  comparantur  inter  se  tanquam  natura  ratio- 
nalis  et  ipsius  potentise.  At  deficiente  natura  rationali ,  defi- 
ciunt  naturaliter  ejus  potentise.  Ergo  deficiente  gratia  deficiunt 
virtutes. 

205.  III.  Idem  fere  argumentum,  sic  proponi  potest :  Virtutes 
existunt  sola  exigentia  gratiae,  scilicet  solum  quia  gratia  exigit 
ut  compleatur  per  illas  status  divinus,  et  potens  fiat  homo  con- 
naturaliter  edere  actiones  dignas  filiatione,  amicitia  Dei,  divini- 
tatisque  consortio,  quod  ei  confert  gratia  sanctificans;  ergo  abeunte 
hac  gratia,  abibunt,  ex  natura  rei,  virtutes;  siquidem  abibit  unica 

causa,  qua  a  Deo  inducuntur  et  conservantur  in  homine  —  Recole 
quae  diximus  (n.  33.). 

206.  Dices:  actus  supernaturales  virtutum  fiunt  connaturaliter 
a  peccatore;  ergo  possunt  existere  connaturaliter  in  illo  habitus 
infusi  elicitivi  illorum  —  Resp.  dist.  antec.  fiunt  connaturaliter 
relate  ad  statum  peccatoris,  in  quo  cum  desit  intrinsecus  status 
supernaturalis,  actus  supernaturales  fiunt  per  auxilia  transeuntia, 
conc;  fiunt  connaturaliter  inspecta  ipsa  natura  actuum,  qui  cum 
sint  vitse  divinse,  exigunt  procedere  a  facultatibus  (principiis  per- 
manentibus)  propriis  illius  vitse,  neg.  —  Vide  Ripalda  (disp.  128. 
nn.  35—40.). 

207.  Prob.  2da  pars.  Esedem  rationes  probant  connexionem  con- 
naturalem  fidei  et  spei  cum  gratia,  quse  probant  connexionem  alia- 
rum  virtutum.  Ergo  immerito  eis  nagatur  connexio  cum  gratia 
ex  rei  natura,  quse  reliquis  conceditur. 

Prob.  antec.  1)  Etiam  fides  et  spes  comprehenduntur  inter  omnia 
dona  maxima  et  pretiosa  Dei,  quse  aa  vitam  salutarem  et  pieta- 
tem  donata  sunt  a  Deo,  titulo  consortii  cum  divina  natura  per  gra- 
tiam.  — 2)  Fides  et  spes  sunt  etiam  proprietates  consequentes  gra- 
tiam,  et  existunt  exigentia  gratise  (n.  116.)  —  3)  Fides  et  spes  non 
infunduntur  primo  ante  gratiam  infusam,  quamvis  ante  infusam 
gratiam  fiant  actus  fidei  et  spei,  ut  vidimus  (art.  7.).  Ergo  nec 
ex  natura  rei  perseverant  post  gratiam  destructam,  quamvis  per- 
severent  actus  illarum.  Eadem  enim  est,  spectata  rei  natura,  pri- 
mse  infusionis  et  conservationis  ratio.  —  4)  Virtutes  morales  dece- 
dunt,  ex  natura  rei,  decedente  caritate  et  gratia,  ut  paulo  ante 
vidimus.  Ergo  etiam  fides  et  spes.  Nam  hse  virtutes  utpote  theolo- 
gicse,  et  respicientes  Deum  immediate,  afnniores  sunt  caritati  et 
gratise,  quam  virtutes  morales. 

208.  Dices  I.:  Fides  et  spes  actibus  suis  disponunt  subjectum 
ad  restitutionem  gratise  amissse.  Ergo  videntur  connaturaliter  con- 
servari  sine  gratia. 

Resp.  1)  indirecte:  etiam  actus  virtutum  moralium,  v.  g.,  attri- 
tionis  elicitae  a  pcenitentia,  cultus  a  religione,  et  alii,  disponunt 
animam  ad  recuperandam  gratiam  cum  sacramento.  Item  eo  titulo 
maneret,  ex  natura  rei,  superstes  caritas,  cujus  actus  etiam  dis- 

ponit  hominem  ad  gratiam,  et  ante  novae  legis  sacramenta  neces- 
sarius  erat  ad  recuperationem  ipsius.  —  2)  Directe:  homo  non  dis- 
ponitur  ad  redintegrationem  gratiae  per  habitus,  sed  per  actus.  At 
actus  fidei  et  spei  connaturaliter  possunt  fieri  sine  habitibus  a  pec- 
catore,  sicut  fieri  ab  eo  possunt  connaturaliter  actus  virtutum  mo- 
ralium,  ut  vidimus  (n.  207.).  Ergo  dispositio  peccatoris  per  actus 
fidei  et  spei  non  exigit  ex  natura  rei  conservationem  habituum 
in  illo. 

209.  Dices  II.  Fides  est  radix  et  fundamentum  gratise  et  ca- 
ritatis;  sed  fundamentum  ex  natura  rei  manere  potest  sine  eo 
quod  illi  innititur.  Ergo. 

Resp.  Fides  actualis  est  fundamentum  gratise  et  caritatis,  si- 
quidem  ad  illas  disponit:  at  fides  habitualis  non  est  certe  funda- 
mentum  gratise,  cujus  est  proprietas;  nec  proprie  est  fundamen- 
tum  caritatis.  Hsec  enim  se  habet  uti  potentia  volitiva  respectu 
fidei,  quse  est  ad  modum  potentiae  cognoscitivse:  sicut  autem  po- 
tentia  intellectiva  animae  non  prsecedit  volitivam  emanatione  ab 
anima;  ita  fides  non  prsecedit  caritatem  emanatione  a  gratia  san- 
ctificante.  —  Vide  Ripald^a  (1.  c.  nn.  41-44.). 

210.  Prob.  3tia  pars.  Lex  divina  contradicens  naturis  rerum, 
non  est  admittenda  absque  gravi  fundamento  in  verbo  Dei  scripto 
aut  ore  tradito.  At  lex  conservandi  prsedictas  virtutes  post  in- 
teritum  gratise  est  contradicens  naturis  rerum,  et  aliunde  nullum 
est  fundamentum  Scripturse  aut  Patrum  ad  illam  admittendam. 
Ergo  admittenda  non  est.  Major  et  consequentia  conceduntur  ab 
omnibus  ;  minor  quoad  primam  partem  constat  ex  modo  dictis; 
quoad  secundam  vero 

Prob.  min.  Nullum  est  testimonium,  ex  quo  id  colligatur.  Imo 
Patres  (apud  Ripalda,  disp.  128.  n.  46.),  oppositum  docent.  S.  Pro- 
sper  docet  «  virtutes  esse  mundissimas,  quod  non  habitant  in  men- 
tibus  inquinatis,  sed  emaculatis  et  sanctificatis  quse  sibi  possunt 
illas  per  peccatum  auferre,  quamvis  non  possunt  conferre.  »  S.  Hie- 
ronymus  deflet  «  animam  sanctam,  quse  prius  erat  templum  Dei, 
non  auro,  vel  argento,  sed  virtutibus  radians,  per  peccatum  omni- 
bus  ornamentis  suis  nudatam,  cunctisque  virtutibus  spoliatam  re- 
manere  deformem. »  S.  Dionysius  vero  docet  «  neminem  posse  per 

virtutes  operari  divina,  qui  divinum  statum  consecutus  non  sit.  » 
S.  Gtregorius  ait  «  Spiritum  Sanctum  per  virtutes  in  sanctorum 
et  electorum  cordibus  permanere.  »  Denique  S.  Basiliusdicit  «vim 
operandi  Spiritus  Sancti  esse  in  anima  purgata  semper  quidem  prse- 
sentem,  etsi  non  perpetuo  operantem.  »  Quibus  satis  plane  expri- 
mitur,  virtutes  infusas  non  in  anima  peccatoris,  sed  in  anima  ju- 
sti  tantum  suam  sedem  habere.  Idem  confirmant  alia  testimonia: 
S.  Aug.  (6.  de  Trinitate,  c.  4.):  «  Virtutes  quse  sunt  in  animo, 
nullo  modo  separantur  ab  invicem.  »  Et  S.  Hieron.  (c.  56.  Isaise): 
«  Virtutes  invicem  sequuntur  et  sibi  haerent,  ita  utquiunam  ha- 
buerit,  omnes  habeat,  et  qui  una  caruerit,  cunctis  careat.  » 

211.  Prob.  4ta  pars.  Ac  primo  quoad  ftdem.  I.  Legitur  (I.  Oor. 
XIII.  2):  «  Si  habuero  omnem  fidem,  ita  ut  montes  transferam,  cari- 
tatem  autem  non  habuero,  nihil  sum.  »  Ex  quo  testimonio  aperte 
constat  fidem  manere  posse  sine  caritate,  adeoque  sine  gratia  san- 
ctificante.  Sane  Apostolum  loqui  de  fide  non  modo  actuali,  sed 
etiam  habituali,  liquet  ex  eo,  quod  comparat  fidem,  quse  evacua- 
bitur,  cum  caritate,  quae  nunquam  excidit;  et  deinde  concludit: 
«  nunc  autem  manent  fides,  spes  et  caritas,  tria  hsec.  » 

212.  Ut  tamen  vis  hujus  argumenti  magis  innotescat,  duo  no- 
tanda  sunt.  Primo:  dicunt  hseretici,  Apostolum  duxisse  argumen- 
tum  a  conditione  impossibili,  ut  ostenderet  necessitatem  dilectio- 
nis.  —  Sed  respondetur  cum  Bellarmino  1)  argumentum  Apostoli 
non  duci  a  conditione  impossibili,  sed  ab  hyperbole  in  sacris  literis 
valde  usitata.  Sententia  enim  ejus  loci  est:  eloquentiam  quamvis 
maximam,  scientiam  omnium  rerum,  fidem  summam  et  certissi- 
mam,  eleemosynas  profusissimas,  et  omnia  alia  bona,  sine  caritate 
ad  vitam  seternam  consequendam  minime  prodesse.  Ex  quo  sequi- 
tur,  ut  sicut  eloquentia,  scientia,  eleemosynae  sine  caritate  esse 
possunt,  sed  non  prodesse,  ita  et  fides  sine  caritate  possit  esse, 
non  prodesse.  —  2)  Loquitur  Apostolus  hoc  loco  de  fide,  per  quam 
miracula  fiunt,  ut  patet  ex  illis  verbis:  «  Si  habuero  omnem  fi- 
dem,  ita  ut  montes  transferam.  »  Hanc  autem  fidem  re  ipsa  se- 
paratam  in  quibusdam  fuisse  a  caritate,  testatur  Dominus,  (Matth. 
VII.  22.  seq.),  cum  ait:  «  Multi  mihi  dicent  in  illa  die:  Nonne  in 
nomine  tuo  prophetavimus,  et  dsemonia  ejecimus,  et  virtutes  mul- 

tas  fecimus?  Et  nunc  confitebor  illis,  quia  nunquam  novi  vos,  di- 
scedite  a  me  qui  operamini  iniquitatem  ».  Non  igitur  Apostolus 
ducit  argumentum  ab  impossibili,  sed  ab  eo  quod  aliquando  factum 
est,  et  fieri  solet. — 3)  Ita  denique  testimonium  illud  interpetrati 
sunt  Patres,  inter  quos  S.  Augustinus  (de  Trin.  1.  15.  c.  18),  ex  eo- 
dem  loco  Apostoli,  docet:  «Fides  sine  caritate  potest  quidem  esse, 
sed  non  prodesse.  » 

213.  Secundo.  Nec  quidquam  lucrantur  cum  dicunt  Apostolum 
loqui  de  fide  signorum,  non  promissionum.  Nam  fides  signorum 
est  ipsa  fides  theologica  in  gradu  excellenti :  unde  (Marc.  ult.) 
postquam  dictum  fuerat  «  qui  crediderit  salvus  erifc  »;  subditur: 
«  signa  autem  eos,  qui  crediderint,  haec  sequentur  etc.  »  Et  (Heb. 
XI.  33.  seq.)  de  eadem  fide  dicitur,  quod  per  eam  Sancti  «  vicerunt 
regna,  operati  sunt  justitiam,  adepti  sunt  repromissiones,  obtura- 
verunt  ora  leonum,  extinxerunt  impetum  ignis,  etc. ». 

214.  II.  Legitur  (Jacob.  II.  14.):  «  Quid  proderit,  fratres  mei,  si 
fidem  quis  dicat  se  habere,  opera  autem  non  habeat?  numquid 
poterit  fides  salvare  illum?  »  Idem  autem  est,  fidem  esse  sine  ope- 
ribus,  quod  esse  sine  caritate,  quia  qui  caritatem  habet,  implet 
legem,  et  ita  non  est  sine  operibus.  Hoc  autem  testimonium  de 
fide  etiam  habituali  intelligendum  esse  scimus  ex  Conc.  Trident. 
(sess.  6.  c.  7.). 

Frustra  contendit  Calvinus  (1.  3.  Inst.  c.  2.,  et  17.),  Jacobum 
loqui  non  de  vera  fide,  sed  de  umbra  quadam  fidei,  nempe  de  inani 
quadam  cognitione  articulorum  fidei.  Etenim  1)  in  eodem  capite, 
ac  de  eadem  fide  loquens,  dicit  fidem  Abrahami  cooperatam  esse 
operibus  ejus,  et  ex  ipsis  operibus  consummatam.  At  certe  fides 
Abrahami  non  umbra  fidei  nec  inanis  articulorum  notitia,  sed  fides 
verissima  fuit.  —  2)  Ibidem  Jacobus  concludit:  «  Videtis  quod  ex 
operibus  justificatur  homo,  et  non  ex  fide  tantum?  »  At  umbra 
fidei  nullo  modo  justificat;  hic  vero  apostolus  fidem  justificare  con- 
cedit,  sed  non  solam.  — 3)  Pariter  (v.  26.)  dicitur:  «  Sicut  corpus 
sine  spiritu  mortuum  est,  ita  fides  sine  operibus  ».  Ex  quo  possu- 
mus  conficere  hujusmodi  argumentum:  Quale  est  corpus  sine  spi- 
ritu,  talis  est,  juxta  Apostolum  Jac,  fides  sine  operibus,  nisi  dis- 
paritas  aliunde  constet  (n.  191.):  sed  corpus  sine  spiritu  ejusmodi 
est,  ut  mortuum  sit  quidem,  hoc  est,  non  vivum,  sed  verum  cor- 

pus  tamen:  ergo  siniiliter  fides  sine  caritate  mortua  quidem  estr 
id  est,  nihil  valens  ad  vitam  asternam,  sed  tameri  vera  fides. 

215.  III.  Argumentum  sumi  potest  ex  illis  testimoniis,  quse  do- 
cent  in  Ecclesia  esse  bonos,  et  malos;  ita  (Matth.  III.),  ponitur  si- 
militudo  piscium  bonorum  et  malorum  in  eodem  reti;  (Matth.  XXII.) 
ponitur  similitudo  venientium  ad  nuptias  sine  veste  nuptiali; 
(Matth.  XXV.),  ponitur  similitudo  Virginum  prudentium  et  fatua- 
rum;  et  ovium  atque  hsedorum.  Quoniam  enim,  qui  sunt  in  Eccle- 
sia,  fideles  sunt,  si  iidem  mali  esse  possint,  certe  sequitur  fidemr 
unde  dicuntur  fideles,  cum  peccato,  unde  dicuntur  mali,  posse  esse 
conjunctam. —  Plura  invenies  apud  Bellarminum  (de  justif.  1.  1. 
c.  15.),  a  quo  pauca  haec  desumpsimus.  Patrum  testimonia  videri 
etiam  possunt  apud  Valentia  (Tom.  3.  disp.  1.  q.  4.  p.  4.). 

216.  Secundo  Prob.  4ta  pars  quoad  spem.  Lex  aliqua  specialis 
Dei  recte  admittenda  colligitur  ex  testimoniis  Sacrse  Scripturse 
et  Sanctorum  Patrum,  ex  communi  doctorum  catholicorum  sensu 
intellectis.  At  lex  servandi  habitum  spei  post  interitum  gratise 
ex  his  colligitur.    Ergo. 

Prob.  min.  Sunt  testimonia  sacra  et  sanctorum  Patrum,  qus& 
agnoscunt  possibilem  peccatori  spem  veniae  et  remunerationis  di- 
vinse  innixam  in  promissione  facta  ipsis  peccatoribus  a  Deo;  ea- 
dem  vero  nullum  faciunt  discrimen  inter  spem  habitualem  et  a- 
ctualem,  ut  legenti  facile  patet.  Atqui  hsec  testimonia  communi 
doctorum  catholicorum  sensu  intelliguntur  de  spe  tum  habituali 
tum  actuali;  cum  omnes  admiserint  propter  illa  spem  habitualem 
in  peccatore,  ut  videre  est  apud  Suarez  (de  gr.  1.  11.  c.  6.  n.  15.). 
Ergo  ex  sacris  testimoniis  et  sanctorum  Patrum,  communi  docto- 
rum  catholicorum  sensu  intellectis,  colligitur  spes  habitualis  per- 
severans  in  peccatore. 

217.  Scholion.  Ex  hactenus  disputatis  facile  solvuntur  objectio- 
nes.  I.  Sane  1)  Difficultati  propositse  (n.  192.),  contra  perseveran- 
tiam  spei  sine  gratia  —  respondetur  eam  nullius  esse  momenti,  tum 
quia  non  oportet  ut  qui  actu  peccat,  actu  confidat,  satis  enim  est 
ut  confidat  habitu,  et  ita  spem  retineat:  tum  etiam,  quia  potest 
quis  peccare  actu  cum  actuali  spe  venise,  imo  inde  sumere  faci- 
litatem  peccandi.  Et  tunc   licet   una  via  recedat  a  Deo,  ut  ab 

amico,  et  ut  ultimo  fine,  et  Domino  cui  obedire  tenetur,  alia 
adhseret  Deo  ut  omnipotenti,  misericordi,  et  fideli  promissori; 
qui  motus  non  sunt  contrarii,  neque  ulla  ratione  repugnantes.  Ita 
Suarez  (1.  c.  n.  17.). 

2)  Quod  si  dicant,  vanam  esse  spem,  quae  sine  meritis  aut  mediis 
necessariis  sperat  beatitudinem  aut  aliud  bonum  a  Deo  promissum, 
quale  videtur  esse  spes  peccatoris  —  respondetur:  hsec  virtus  exi- 
stens  in  peccatore  sine  meritis  sperat  beatitudinem  per  merita, 
non  quse  actu  habeat,  sed  quse  decursu  temporis  sperat   habere. 

3)  Quod  si  instent,  spem  habitualem  amitti  per  omne  peccatum 
ipsi  contrarium,  ut  amittitur  fides  per  hasresim,  et  ipsa  spes  per 
desperationem:  at  omne  peccatum  est  contrarium  spei,  quia  cum 
desiderio  efficaci  obtinendi  beatitudinem  aut  Deum  bonum  nostrum, 
quod  est  primus  et  potissimus  aflectus  spei,  non  componitur  ali- 
quod  peccatum  mortale  adeptioni  beatitudinis  repugnans  —  re- 
spondetur:  desiderium  aliquod  obtinendi  beatitudinem  per  merita 
postea  futura  et  morte  consummanda,  componitur  cum  peccato 
actuali  prsesenti,  quamvis  non  componitur  cum  illo  desiderium  effi- 
cax  obtinendi  beatitudinem  per  merita  actu  prsesentia.  Neque  enim 
repugnat  desiderium  verum  rei  futurae  cum  affectu  efficaci  rei  prse- 
sentis  ipsi  repugnantis,  ut  non  repugnat  velle  existentiam  rei  pro 
uno  istanti  et  ejusdem  carentiam  pro  alio;  sicut  enim  objecta  pro 
diversis  instantibus  non  repugnant,  ita  nec  affectus  simultanei  eo- 
rum  pro  illis;  Deus  namque  odit  et  amat  hominem  pro  uno  instanti 
justum  et  pro  alio  peccatorem,  vultque  simul  ut  hodie  vivat,  cras 
moriatur.  —  Vide  Ripalda  (disp.  128.  sect.  5.). 

218.  II.  Ceterum  ad  negandam  conservationem  fidei  absque  gra- 
tia  multa  objiciunt  Novatores,  quibus  singillatim  respondent  Sua- 
rez  (de  gr.  1.  11.  c.  5.),  et  Bellarminus  (1.  c).  Nobis  advertere  suf- 
ficit  1)  testimonia  quae  objiciuntur  non  tam  de  habitu,  quam  de 
actu  fidei  disserere;  ac  proinde  ad  rem  non  faciunt.  —  2)  Testimo- 
nia  significantia  fidem  justificare,  aut  de  fide  formata  et  viva  per 
caritatem,  aut  de  fide  mortua  ad  justificationem  disponente  esse  in- 
telligenda.  —3)  Ea  vero,  quae  omne  peccatumad  infidelitatem  refe- 
runt,  accipienda  sunt  aut  de  infidelitate  opyosita  fidelitati  cumDeo, 
non  vero  fidei;  aut  de  infidelitate  contraria  fidei  solum  inchoata, 
non  vero  consummata,  quia  omne  peccatum  disponit  ad  naufragium 

fidei;  aut  de  infidelitate  operis,  non  vero  mentis,  quia  licet  mens 
fidelis  sit,  opus  tamen  peccati  a  dictamine  fidei  dissonum  est.  — 
4)  Testimoniis  vero  quse  asserere  videntur  naturalem  fidei  cum 
caritate  connexionem,  respondendum  est  Deum  dispensare  in  ea 
connexione,  uti  liquet  ex  doctrina  jam  statuta. 


ARTICULUS  UNDECIMUS 
Utrum  fides  et  spes  amitti  possint,  et  per  quid  amittantur. 

§•  I- 

Exponitur  Status  Quaestionis. 

219.  Cum  ostensum  sit  fidem,  et  spem  non  amitti  ex  vi  amis- 
sionis  gratise,  operse  pretium  visum  est  de  illis  specialiter  quse- 
rere:  An,  vel  quando  amissibiles  sint  ?  En  quse  habet  Conc.  Trid. 
(sess.  6.  Cap.  15.)  de  hac  re:  «  Adversus  etiam  hominum  quorum- 
dam  callida  ingenia. . .  asserendum  est  non  modo  infidelitate,  per 
quam  et  ipsa  fides  amittitur,  sed  etiam  quocumque  alio  mortali 
peccato,  quamvis  non  amittatur  fides,  acceptam  justificationis  gra- 
tiam  amitti:  divinse  legis  doctrinam  defendendo:  quse  a  regno  Dei 
non  solum  infideles  excludit,  sed  et  fideles  quoque  fornicarios, 
adulteros,  molles,  etc. ». 

220.  His  verbis  Patres  Tridentini  confixerunt  errorem  Novato- 
rum,  asserentium  fidem  semel  habitam  amitti  non  amplius  posse. 
Id  vero  non  omnes  eadem  ratione  docebant.  Calvinus  enim  dice- 
bat  fidem  esse  donum  proprium  electorum  ;  ac  proinde  amitti  non 
posse,  si  semel  obtineatur;  eosque,  qui  a  fide  deficiunt,  nunquam 
veram  fidem  habuisse.  Idipsum  autem  docebat  de  spe;  cum  enim 
sine  fide  spes  consistere  nequeat,  tum,  in  Novatorum  doctrina, 
fides  non  est  aliud  quam  fiducia. 

221.  Omissis  aliis  erroribus,  ex  quibus  Calvinus  infert  inamis- 
sibilitatem  fidei  (non  sunt  enim  hujus  loci),  coactus  est  ita  sen- 
tire  prsesertim  ex  eo,  quod  censet  fidem  justificantem  debere  ho- 
minem  certum  reddere  fide  divin^  et  infallibili,  non  solum  de  prse- 

senti  justitia  ac  remissione  peccatorum,  sed  etiam  de  futura  per- 
severantia  et  praedestinatione.  Hinc  optime  infert,  si  talis  fiducia 
vera  fides  est,  eam  non  posse  amitti:  nam  si  amittatur,  effectus 
ipse  probat  priorem  fidem  fuisse  fallibilem ;  imo  et  re  ipsa  fal- 
sam,  quia  perseverantia,  quse  per  illam  credebatur,  vera  non  fuit. 

222.  Kemnitius  et  Petrus  Martyr  absolute  non  dicunt  fidem 
semel  vere  conceptam  non  posse  amitti  ;  sed  non  posse  irrepa- 
rabiliter  amitti;  quatenus  licet  interdum  amittatur,  semper  re- 
cuperabitur,  donec  in  ea  tandem  usque  ad  mortem  perseveretur. 
Isti  enim  supponere  videntur,  neminem  posse  vere  credere,  nisi 
fide  certa  et  infallibili  credat  se  esse  prsedestinatum,  et  hoc  modo 
fidem  esse  donum  electorum.  Ex  hoc  autem  principio  non  sequi- 
tur,  fidem  esse  inamissibilem  simpliciter,  quia  potest  electus  sae- 
pius  a  fide  cadere,  et  tandem  salvari:  necessarium  tantummodo 
est ,  ut  fidem  aliquando  recuperet,  et  in  ea  permaneat.  —  Yide 
Bellarminum  (de  justif.  1.  3.  c.  14.). 

223.  Yerum  ut  plenius  assequamur  mentem  Concilii,  tria  sunt 
explicanda:  1)  qua  certitudine  constat  fidem  esse  amissibilem  — 
2)  per  quid  proprie  fides  amittitur  —  3)  quomodo  infidelitas  fidem 
expellit. 

224.  I.  Quoad  primum,  dixerunt  aliqui  1)  hanc  Conc.  Trid.  de- 
clarationem  non  cogere  ad  credendam  amissibilitatem  ipsius  ha- 
bitus  fidei,  quia  postea  in  canonibus  non  posita  fuit  a  Concilio 
pars  illa  affirmans  fidem  amitti  peccato  infidelitatis;  sed  solum 
pars  negans  amitti  quocumque  peccato  mortali ,  ut  constat  ex 
Can.  XXYIII.  Hoc  tamen  effugium  refellit  bene  Suarez,  (de  fid. 
disp.  7.  sect.  4.  n.  3.):  nam  doctrina  etiam  in  illis  capitibus  tra- 
dita  non  minus  ad  fidem  pertinet,  quam  doctrina  canonum,  ut 
constat  ex  cap.  XYL,  ubi  de  tota  illa  doctrina  subditur:  «  Post 
hanc  Catholicam  de  justificatione  doctrinam ,  quam  nisi  quis- 
que  fideliter,  firmiterque  receperit,  justificari  non  poterit,  pla- 
cuit,  »  etc. 

225.  Yasquez  2)  censet  (1.  2.  disp.  91.  c.  4.),  verba  illa  Con- 
cilii  non  esse  necessario  intelligenda  de  habitu  fidei  infuso:  quam- 
vis  enim  ipse  probabilius  putet  habitum  infusum  expelli ,  dicit 
tamen  non  esse  certum  de  fide,  quod  dentur  tales  habitus,  atque 
ideo  verba  Concilii  verificanda  fuisse,  etiamsi  habitus  illi  non  da- 

rentur;  verificarentur  autem  de  ipso  statu  fidelitatis,  qui  per  in- 
fidelitatis  peccatum  deperditur,  et  non  per  alia  quselibet  peccata. 
226.  Verum  haec  Vasquesii  opinio  videtur  omnino  excludenda. 
Nam  a)  Conc.  (in.  cit.  verbis  cap.  15.),  loquitur  aperte  de  eadem 
fide,  de  qua  dixerat  (c.  7.,  ejusdem  sess.  6.),  infundi  in  ipsa  ju- 
stificatione;  atqui  hic  loquitur  de  fide,  ut  dono  permanente  (nn.  37. 
seq.).  Ergo. 

b)  Certe  verba  Concilii  nequeunt  intelligi  de  amissione  ipsius 
actus  fidei;  hic  enim  cum  natura  sua  sit  transiens,  non  est,  nec 
proinde  amitti  potest  dum  peccatum  infidelitatis  committitur.  Nec 
possunt  intelligi  de  statu  infidelitatis,  qui  consisteret  solum  in 
prasterito  actu  fidei  non  retractato,  excluso  dono  intrinseco  (ha- 
bitu).  Ita  enim  Concilium  loquitur  de  amissione  fidei,  sicut  de 
amissione  caritatis :  at  amissio  caritatis  intelligi  non  potest  de 
statu  morali  amicitiae,  seu  dilectionis  non  retractatse ;  quia  neque 
ejusmodi  status  reperitur  in  eo  qui  nunquam  habuit  actum  dile- 
ctionis,  sed  per  solam  attritionem  in  baptismo  fuit  justificatus  ; 
vel  si  baptizatus  fuit  in  infantia,  et  postea  in  Sacramento  pceni- 
tentise  cum  attritione  justificatur,  fides  reperitur  viva  sine  ullo 
statu  morali  dilectionis  actualis  non  retractatae. 

c)  Rem  ita  confirmat  Card.  de  Lugo:  Nomine  fidei  habitualis  non 
poterat  ibi  intelligi  solus  moralis  status  fidelitatis  resultans  ex  fide 
actuali  praeterita  non  retractata.  Nam  hic  status  non  est  aliud  per 
te,  nisi  fides  actualis  prseterita  non  retractata,  nec  revocata  per 
contrarium  actum:  quare,  dicere  quod  peccato  infidelitatis  fides 
amittitur,  nihil  aliud  est  quam  dicere  per  actum  infidelitatis  fidem 
negari;  quod  quidem  non  erat  dogma  definitione  dignum:  cum  enim 
essentia  infidelitatis  sit  negare  fidem,  dicere  quod  infidelitate  fides 
negatur,  esset  dicere  quod  infidelitas  est  infidelitas.  Plura  ergo  di- 
xit  Concilium,  et  de  alia  fide  loquitur,  quando  dixit  fidem  amitti, 
nempe  de  fide  habituali,  seu  de  habitu  fidei,  qui  eo  peccato  deper- 
ditur,  de  quo  nimirum  habitu  dixit  retineri  positis  aliis  peccatis. — 
Cf.  de  Lugo  (disp.  17.  nn.  55—59.). 

227.  Alii  etiam  3)  eam  Tridentini  definitionem  debilitant,  teste 

Suarez  (dict.  n.  3.),  quia  in  prsefatis  verbis  Concilium  non  dire- 

cte,  sed  quasi  obiter  et  per  parenthesim  dixit  fidem  peccato  in- 

fidelitatis  amitti.  Quam  responsionem  impugnant  plures  theologi, 

Mazzella.  De  Virtutibus.  8 

probantes  id  directe  dictum  fuisse  a  Patribus  Concilii,  et  non  in 
probationem  alterius  dogmatis.  Suarez  tamen  ibi  fatetur,  ideo  id 
non  esse  de  fide;  sufficere  vero,  ut  sine  errore  negari  non  possit, 
prsesertim  vero  cum  consensus  Patrum  accedat.  Quoad  spem  vero, 
inquit  idem  Suarez  (de  gr.  1.  11.  c.  6.  n.  7.):  «  addere  possumus 
eadem  certitudinetenendum  esse  spem  semel  habitam  amitti  posse, 
quia  spes  fidem  praesupponit. » 

228.  II.  Quoad  secundum,  certum  est  fidem  amitti  per  infide- 
litatem;  dum  enim  Conc.  Trid.  statuit  fidem  amitti  posse,  simul 
declarat  per  quid  expellatur;  et  solius  infidelitatis  meminit.  Hinc 
improbanda  est  opinio  Durandi,  qui  (3.  dist.  23.  q.9.),  dicit  hae- 
reticum,  quamvis  neget  unum  vel  alterum  articulum  fidei,  non 
perdere  habitum  fidei,  si  aliquos  adhuc  credat. 

229.  Sed  per  quam  infidelitatem  amittitur  fides  ?  Respondemus 
cum  Suarez,  duplicem  distinguendo  infidelitatem;  alteram  priva- 
tivam,  seu  negativam,  alteram  positivam:  prior  consistit  in  sola 
carentia  fidei,  posterior  in  aliquo  errore  positive  contrario  fidei. 
Utraque  infidelitas  repugnat  fidei ;  et  in  hoc  sensu  utraque  dici 
potest  expellere  fidem,  quatenus  non  potest  esse  simul  cum  illa. 
Est  tamen  diversitas ;  nam  infidelitas  negativa,  pure  ac  prsecise 
sumpta,  non  expellit  fidem  semel  obtentam ;  sed  solum  illam  se- 
cum  non  admittit,  quia  non  potest  introduci  fides  quin  illa  infi- 
delitas  excludatur.  At  vero  postquam  fides  semel  in  homine  in- 
troducta  est,  non  potest  per  solam  infidelitatem  negativam  expelli, 
nisi  positiva  infidelitas  contraria  intercedat.  Quia  vero  hic  non 
agimus  de  omni  carentia  fidei,  neque  de  omnibus  causis  seu  im- 
pedimentis  quse  impediunt  fidei  ingressum ;  sed  de  amissione  fidei 
semel  habitee;  ideo  dicimus  non  amitti  nisi  per  infidelitatem  po- 
sitivam.  Quod  adeo  verum  est,  ut  si  contingat  puerum  baptiza- 
tum,  et  consequenter  habentem  fidei  habitum,  inter  infideles  edu- 
cari,  postea  in  setate  adulta  non  amittet  fidei  habitum,  donec  po- 
sitivum  actum  infidelitatis  habeat. 

230.  Infidelitas  vero  positiva  distinguenda  est  in  materialem, 
seu  excusabilem  a  culpa,  et  formalem,  seu  culpabilem.  Prior  est 
in  eo,  qui  cum  receperit  aliquando  habitum  fidei,  per  ignorantiam 
invincibilem  in  erroribus  fidei  contrariis  versatur:  et  ille  quidem 
potest  hac  ratione  dici  infidelis  materialiter;  nihilominus  nunquam 

poterit  privari  fide  jam  habita  per  illam  solam  infidelitatem,  do- 
nec  culpa  infidelitatis  intercedat;  nulla  enim  virtus  infusa  semel 
habita  amittitur  sine  aliqua  culpa. 

231.  Imo  ad  propriam  infidelitatem,  quse  fidem  corrumpat,  non 
quaelibet  culpa  sunicit  opposita  praeceptis  fidei,  sed  oportet  ut  sit 
per  errorem  cum  pertinacia.  Quia  haec  pertinacia  necessaria  est 
ad  propriam  hseresim,  vel  infidelitatem,  quse  includat  apostasiam 
a  fide  recepta  ,  ut  hic  supponimus.  Non  ergo  sufiicit  peccatum 
ignorantiae  mysteriorum  fidei ,  nec  error  ex  ignorantia  culpabili 
profectus ;  quia  per  haec  non  receditur  a  formali  objecto  fidei,  sed 
solum  circa  materiam  ejus  per  negligentiam  peccatur;  et  ideo  tale 
peccatum  non  est  dispositio  omnino  contraria  habitui  fidei.  Ne- 
cessarium  ergo  est  ut  intercedat  voluntarius  error,  per  quem  quis 
recedat  a  revelatione  fidei  cum  sufiicienti  cognitione  et  proposi- 
tione  ejus:  nam  tunc  proprie  ex  pertinacia  erratur,  et  ad  totam 
fidem  homo  prave  disponitur,  et  ideo  par  talem  infidelitatem  tota 
fides  expellitur  —  Ita  quidem  Suarez  (de  gr.  1.  11.  c.  7.  nn.3.  4.); 
ot  (n.  5.),  addit  «  haec  certa  esse  et  extra  controversiam. »  (1) 

(1)  Ad  pleniorem  rei  intellectum,  prsestat  hic  duas  qusestiones  paucis  ex- 
pendere.  Prima  est:  an  qui  de  fidei  veritate  dubitat,  perdat  habitum  fldei  ? 
Respondetur:  1)  certum  est  amitti  habitum  fldei,  quoties  dubitans  habet  ju- 
dicium  deliberatum  et  voluntarium,  quo  judicat  rem  illam  esse  incertam,  vel 
dubiam,  cum  hsec  judicia  sint  manifeste  contra  id  quod  fides  credit.— 2)  Potest 
tamen  suspensio  assensus  contingere  sine  peccato  contra  fidem.  «  Si  quis  ex.  gr., 
inquit  de  Lugo  (disp.  17.  n.  86.),  propositis  omnibus  motivis  credibilitatis, 
nolit  tunc  elicere  assensum  fidei,  quia  obligatio  hsec  non  est  pro  semper,  sed 
velit  attendere  ad  alia  objecta,  vel  vitare  defatigationem  assensus  eliciendi: 
tunc  enim  illa  suspensio  assensus  non  est  dubitatio  positiva  aut  negativa. 
Imo  licet  homo  tunc  suspenderet  assensum,  non  quidem  quia  putaret  illa  mo- 
tiva  non  sufficere,  sed  ut  majora  motiva  adhuc  qusereret,  et  melius  ea  exami- 
naret,  ut  posset  cum  majori  quiete  et  tranquillitate  credere,  et  liberari  a 
tentationibus  et  anxietatibus  contra  fidem,  et  in  ea  securius  quiescere;  non 
video  ibi  malitiam  gravem  in  ea  suspensione,  cum  non  appareat  pro  tunc  obli- 
gatio  x^ositiva  eliciendi  assensum,  «t  aliunde  laudabile  sit  quserere  majora  et 
majora  motiva  credibilitatis  ad  confirmandam  magis  mentem  in  rebus  fidei.  » 

Secunda  qusestio  est:  an  qui  non  credit  actu  positivo,  quando  jain  fides  obli- 
gat  ad  positive  credendum,  perdat  fidei  habitum,  si  antea  illum  habuerat  ? 
Respondetur:  distinguendum  est;  nam  potest  aliquis  omittere  actum  fidei  de- 
bitum  vel  propter  difflcultates  et  argumenta,  quse  intellectui  occurrunt  con- 

232.  Superest  ut  dicamus  per  quid  amittitur  spes.  Et  primo  cer- 
tum  est  spem  duobus  modis  amitti  posse,  nempe  vel  quasi  per  se 
et  immediate ;  vel  mediate  per  amissionem  alterius,  scilicet  fidei, 
quae  est  spei  veluti  fundamentum :  in  quo  conveniunt  omnes — Con- 
veniunt  pariter  omnes  spem  priori  modo  amitti  per  desperationem; 
cum  enim  haec  dicat  recessum  ab  eodem  objecto,  ad  quod  per  spem 
accedimus,  inducit  dispositionem  omnino  contrariam  spei,  quae 
proinde  corrumpitur. 

233.  Quseritur  autem,  utrum  spes  corrumpatur  etiam  per  pec- 
catum  prsesumptionis  ?  Respondet  Sylvius  (in  2.  2.  q.  21.  a.  2.),  di- 
stinguendo.  Si  qui  enim,  inquit,  peccatores  nolint  vitam  mutare 
in  melius,  ac  hihilominus  secure  sperent  salutem,  sibi  persuaden- 
tes  Deum  in  fine  futurum  sibi  propitium,  non  perdunt  spem;  quia 
non  tollitur  objectum  spei,  sed  solum  exceditur  in  modo  speran- 
di.  Videtur  tamen  tolli  spes  per  eam  prsesumptionem  qua  quis 
prsesumit  veniam  et  beatitudinem  consequi,  aut  solis  suis  viribus, 
aut  sola  Dei  misericordia  absque  ullis  bonis,  etiam  quse  per  Dei 
gratiam  fierent,  operibus;  quia  talis  actus  videtur  destruere  mo- 
dum  tendendi  in  objectum  spei,  qui  est  ut  beatitudo  et  seternse 
vitse  bona  expectentur  per  auxilium  gratise  Dei,  et  per  merita  quse 
in  nobis  operatur  Deus.  Neque  tamen  necessarium  est,  ut  quoties 
aliquis  sperat  beatitudinem,  toties  expresse  illam  speret  ex  gratia 

tra  fidei  veritatem;  vel  propter  alia  motiva  diversa  extrinseca  ipsi  fidei;  v.  g.r 
ne  cogatur  vivere  christiano  modo,  aut  dedecus  apud  amicos  subeat,  etc.  Si 
primo  modo  omittat,  puto  illud  esse  peccatum  infidelitatis,  et  sufficiens  ad 
expellendum  habitum  fidei ;  sicut  supra  idem  dixi  de  dubitante  et  suspendente 
assensum  propter  difiicultates  et  argumenta  contra  fidei  veritatem  proposi- 
tam.  Si  bomo  velit  solum  nunc  omittere  fidei  assensum,  seu  illum  ad  tempus 
differre  propter  aliquod  commodum  temporale,  non  videtur  illud  esse  proprie 
peccatum  infidelitatis,  licet  sit  peccatum  grave  contra  fidem;  nec  ideo  homo 
ille  dicetur  infidelis,  sed  potius  adhuc  erit  simpliciter  fidelis,  cum  jam  antea 
fidem  amplexus  fuerit,  nec  eam  explicite  vel  implicite  retractaverit.  Quid 
enim,  si  solum,  ut  ludo  incepto  attendat,  omittat  actum  formalem  fidei,  quem 
illo  tempore  debebat  elicere?  numquid  ea  de  causa  dicetur  a  fide  defecisse  ? 
nequaquam,  sed  solum  omisisse  exercitium  fidei,  quando  exerceri  debebat,  re- 
tento  tamen  toto  fidelitatis  statu,  et  cum  dispositione  ad  fidem  vere  confiten- 
dam,  quoties  rogatus  fuerit;  et  quam  integre  adhuc  corde  retinet.  Ita  de  Lugo 
(de  Fide,  disp.  17.  sect.  5.). 

et  meritis,  sed  satis  est  quod  virtualiter  illis  innitatur.  Suarez 
tamen  (de  gr.  1. 11.  c.7.  n.2.),  generatim  ait :  probabile  mihi  vi- 
detur  per  solam  prsesumptionem  non  excludi  spem  quoad  habi- 
tum,  sed  solum  quoad  actum.  Quia  praesumptio  inordinate  tendit 
in  illud,  quod  spes  ordinate  intendit :  quse  duo  non  ita  includunt 
formalem  repugnantiam  inter  habitus  ejusdem  potentise,  sicut  ac- 
cessus  et  recessus  ad  idem,  quos  dicunt  spes  ac  desperatio;  et  ideo 
probabilius  videtur  prsesumptio  per  se  solam,  nisi  aliquam  infide- 
litatem  supponat,  non  excludere  spem. 

234.  III.  Quoad  tertium,  certum  est  apud  omnes  fidem  et  spem 
expelli  demeritorie,  quatenus  peccata  contra  illas  virtutes  meren- 
tur  ut  Deus  illas  a  nobis  auferat,  sicut  gratiam  et  alios  habitus 
infusos.  Non  tamen  solum  demeritorie  expelli  fidem  per  infideli- 
tatem,  spem  per  desperationem,  docent  communiter  theologi  con- 
tra  Scotum  et  paucos  alios.  Nam,  inquit  Suarez  (1.  c.  n.  13.),  spe- 
ciale  est  actui  infidelitatis,  ut  excludat  habitum  fidei;  ergo  id 
habet  ex  aliqua  ratione  speciali ;  at  ratio  demeriti  non  est  spe- 
cialis,  sed  generalis  omnibus  peccatis  mortalibus;  imo  in  aliqui- 
bus  potest  esse  gravior,  quam  in  infidelitate,  seu  hseresi.  Atque 
id  contingere  potest  in  ipsis  peccatis  contra  fidem.  Nam  si  quis 
non  discedens  interius  a  fide,  ex  odio,  vel  ex  humana  ambitione 
alios  in  hseresim  inducat,  potest  contra  ipsam  fidem  gravius  pec- 
care,  quam  si  ipse  solus  fieret  hsereticus;  et  nihilominus  per  il- 
lud  gravius  peccatum  non  amittet  fidem,  cum  per  minimam  hse- 
resim  propriam  penitus  illam  amittat;  ergo  signum  est,  hanc  fidei 
corruptionem  non  fieri  per  solam  meriti  causalitatem;  adeoque  ne- 
cesse  est  ut  alia  specialis  ratio  causandi  in  tali  actu  inveniatur. 

235.  Sed  enim,  quseritur  qusenam  sit  specialis  illa  ratio  in  pec- 
cato  infidelitatis  (idem  cum  proportione  dicendum  de  desperatione 
respectu  spei)  excludens  habitum  fidei ;  et  quomodo  illum  expel- 
lat?  Suarez  censet  infidelitatem  expellere  fidem  moraliter  et  dis- 
positive  ;  alii  tenent  fidem  physice  expelli  per  infidelitatem.  Ve- 
rum,  uti  bene  animadvertit  de  Lugo,  (disp.  17.  n.  62.),  dissensio 
est  potius  de  vocibus,  quam  de  re.  Etenim  1)  certum  videtur  posse 
de  potentia  Dei  absoluta  manere  habitum  fidei  in  haeretico  negante 
aliquem  articulum :  quod  plane  omnes  videntur  concedere,  et  me- 
rito;  quia  nulla  apparet  contradictio,  quod  potentia  ad  assensum, 


118  DISP.    I.  —  DE    VIRTUTIBUS   INFUSIS    GENERATIM. 

qualis  est  habitus  infusus,  maneat  simul  cum  dissensu;  nam  licet 
assensus  et  dissensus  circa  idem  objectum  afferant  contradictio- 
nem :  dissentire  tamen,  et  posse  assentire,  nullam  ejusmodi  con- 
tradictionem  involvit. 

2)  Si  consideretur  solum  dissensus,  seu  actus  erroris  secundum 
suam  entitatem  physicam,  et  habitus  fidei,  certum  etiam  videtur, 
non  esse  oppositionem  physicam  inter  illos;  nam  qui  inculpate  er- 
rat  circa  fidem,  vel,  ex  defectu  advertentise  plense  ad  obligationem, 
non  peccat  mortaliter,  habet  dissensum  ejusdem  rationis,  quoad 
entitatem  physicam  dissensus,  solumque  deest  malitia,  proveniens 
ex  voluntate  mala  imperante:  tunc  tamen  nihil  datur  repugnans 
cum  habitu  fidei,  qui  adhuc  integer  perseverat. 

3)  Ratio  denique  propter  quam  infidelitas  fidem  expellat,  ea- 
dem,  qu?e  a  D.  Thoma,  ab  omnibus  assignatur;  et  sic  exponitur 
a  Suaresio  (de  Fide,  disp.  7.  sect.  4.  n.  8.):  «  qui  dissentit  ab  uno 
articulo  fidei,  eo  ipso  manet  impeditus  et  indispositus  ad  creden- 
dum  aliquid,  per  verum  assensum  infusum,  et  cum  certitudine  orta 
ex  formali  motivo  fidei;  ergo  manet  indispositus  ad  habitum  fidei : 
nam  qui  est  indispositus  ad  operandum,  sicut  oportet,  in  tota  ma- 
teria  habitus,  est  etiam  indispositus  ad  ipsum  habitum.  Antece- 
dens  fundatum  est  in  iis,  quse  hic  supponimus  de  ratione  formali 
objecti  fidei ;  ostendemus  enim  omnia  revelata  per  fidem  ita  esse 
connexa  in  objecto  formali  suo,  ut  omnium  certitudo  a  singulis 
pendeat:  nam  si  unum  posset  esse  falsum,  omnia  essent  incerta. 
Simili  ergo  ratione,  qui  per  infidelitatem  unum  articulum  negat, 
nihil  potest  cum  certitudine  fidei  credere. » 

236.  His  itaque  prsestitutis  — 

Solvitur  Proposita  Qusestio. 

Prop.  X.  Etsi  fides  et  spes  non  amittantur  vi  amissionis  gra- 
tice  sanctificantis,  amitti  tamen  possunt,  et  amittuntur :  fides 
quidem  per  infidelitatem ;  spes  vero  tum  per  amissionem  fid.ei, 
tum  per  peccatum  desperationis. 

237.  Prob.  quoad  fidem  I.  Ex  Scripturis.  Nam  1)  Scriptura  di- 
serte  asserit  fidem  amitti posse,  et  quandoque  amitti.  Ita  (Jo.VI.), 
multi  ex  discipulis,  qui  jam  Christo  crediderant,  «  abierunt  retro, 
et  jam  non  cum  ipso  ambulabant;  »    scilicet  jam  illi  non  crede- 
bant,  ut  paulo  antea  dicitur:  et  ideo  interrogavit  Apostolos  Chri- 
stus:   «  Numquid  et  vos  vultis  abire  ?  »  volens  utique  eorum  in  fide 
perseverantiam    experiri.  —  Item  (Luc.  VIII.  13.),  ait  Christus, 
quosdam  esse,  «  qui  ad  tempus  credunt,  et  in  tempore  tentationis 
recedunt.  »  —  (I.  Tim.  I.  6.):  «  A  quibus,  (scilicet,  corde  puro,  con- 
scientia  bona,  et  fide  non  ficta)  quidam  aberrantes  conversi  sunt 
in  vaniloquium,  »  etc.  Et  adhuc  clarius  (v.  19.):  «  Habens  fidem  et 
bonam  conscientiam,  quam  quidam  repellentes,  circa  fidem  nau- 
fragaverunt.  »  Et  (cap.  IV.  1.):  «  In  novissimis  temporibus  disce- 
dent  quidam  a  fide. »  Et  (cap.  VI.  21.):   «  Quam  quidam  promit- 
tentes  (scilicet  falsi  nominis  scientiam)  circa  fidem  exciderunt. » — 
Prseterea  Galatis  scribens  Apostolus  eos  plane  reprehendit,  quod 
a  fide  excidissent.  Nam  (1.6.)  sic  inquit:   «  Miror,  quod  sic  tam 
cito  transferimini  ab  eo,  qui  vos  vocavit  in  gratiam  Christi,  in 
aliud  Evangelium,  quod  non  est  aliud,  »  etc.  Et  (III.  1.):  «  0  in- 
sensati  Galatse,  quis  vos    fascinavit  non  obedire    veritati,  »  etc. 
Unde  cum  (V.  4.),  dicit:  «  Evacuati  estis  a  Christo,  qui  in  lege  ju- 
stificamini,  a  gratia  excidistis;  »  per  illam  vocem  a  gratia,  non 
significat  tantum  habitualem  gratiam,  et  amissionem  ejus,  sed  to- 
tam  justitiam,  et  eversionem  ejus  a  fundamento  fidei.  Itaque  dicit 
eos  excidisse  a  tota  gratia  fidei,  hoc  enim  revera  est  evacuari  a 
Christo,  id  est,  vacuos  ab  illo,  et  omni  unione  et  vinculo  cum  illo 
privatos  fuisse.  Hinc  subdit  (v.  7.):  «  Currebatis  bene,  quis  vos 

impedivit  veritati  non  obedire?  »  Obedire  autem  veritati  est  cre- 
dere ;  ergo  e  contra  non  obedire  veritati,  fuit  a  veritate  prius  cre- 
dita  recedere.  Non  videtur  ergo  dubium,  quin  multi  ex  Galatis  fi- 
dem  semel  habitam  perdiderint;  quamvis  alii  et  fortasse  plures 
perseverarent:  et  ideo  Paulus  interdum  ad  illos,  ut  fideles,  inter- 
dum  vero,  ut  ad  lapsos,  loquitur. 

2)  Idem  docet  exemplis.  Nam  Simon  Magus  conversus  a  Phi- 
lippo  credidit,  et  baptizatus  Philippum  sequebatur,  ut  S.  Lucas 
scribit  (Actor.  VIII.);  et  tamen  haeresiarcha  factus  misere  periit. 
Dicit  quidem  Calvinus,  eum  non  vere  credidisse,  sed  fidem  simu- 
lasse.  At  nos,  recte  observat  Bellarminus,  magis  credimus  sancto 
Lucse,  qui  dicit  eum  credidisse,  et  quidem  ubi  alios  multos  credi- 
disse  dicit,  qui  permanserunt  in  fide;  quin  ullo  modo  indicet  si- 
mulationem  Simonis.  —  Saul,  Salomon,  Judas  ita  a  justitia  exci- 
derunt,  ut  inter  reprobos  numerari  non  sine  ratione  credantur;  in 
damnatis  autem  non  remanet  fides.  Ergo  veram  fidem,  quam  olim 
cum  vera  justitia  habuerunt,  ita  amiserunt,  ut  nunquam  illam  re- 
cuperaverint  aut  sint  recuperaturi. 

238.  II.  Ex  Patribus.  S.  Leo  Papa  (serm.  4.  de  Collectis),  ait 
dsemonem  prsecipue  cupere  fideles  a  fide  dejicere:  «  Facile  enim 
(inquit)  in  omnia  flagitia  impulit,  quos  in  religione  decepit.  Sciens 
autem  Deum  non  solum  verbis,  sed  etiam  factis  negari,  multis, 
quibus  auferre  non  potuit  fidem,  sustulit  caritatem.» — Confirmat 
late  veritatem  hanc  Tertull.  (1.  de  Prsescript.  haereticor.  per  to- 
tum),  et  prsesertim  (c.3.)  docet  non  solum  imperitos  et  malos, 
sed  etiam  aliquos  probatos  a  fide  interdum  excidere,  et  subdit : 
«  Avolent  quantum  volent  paleae  levis  fidei  quocumque  afflatu  ten- 
tationum,  eo  purior  massa  frumenti  in  mensa  Domini  reponetur.» — 
S.  Augustinus  (enarr.  in  Ps.  55.):  «  Caetera  potest  tibi  auferre  ini- 
micus  invito,  hoc,  »  id  est,  credere,  «  auferre  non  potest,  nisi  vo- 
lenti.  Illa  perdet,  et  invitus;  et  volens  habere  aurum,  perdet  au- 
rum,  et  volens  habere  donum,  perdet  donum :  fidem  nemo  perdet, 
nisi  qui  spreverit.  »  Et  (lib.  21.,  de  Civit.  c.  25.),  impugnans  er- 
rorem  dicentium  baptizatos,  etiam  si  perdite  vivant,  liberari  ab 
seternitate  poenarum,  propter  baptismum ;  inter  alia  sumit  argu- 
mentum  ab  inconvenienti  ex  haereticis ;  «  quia  alias  fieret,  ut  hi, 
qui  impias  hsereses  condiderunt,  exeuntes  ab  Ecclesia  Catholica, 

et  facti  sunt  hseresiarchae,  meliores  haberent  causas,  quam  hi,  qui 
nunquam  fuerunt  catholici ,  cum  in  eorum  laqueos  incidissent. » 
Et  infra :  «  Cum  pejor  sit  desertor  fidei,  et  ex  desertore  impu- 
gnator  ejus  effectus,  quam  ille,  qui  non  deseruit,  quam  nunquam 
tenuit. »  Non  solum  ergo  potest,  qui  fidem  habuit,  illam  amittere, 
sed  etiam  pejor  in  sua  infidelitate  fieri,  quam  qui  semper  infidelis 
fuit  —  Vide  Suarez  (de  gr.  1. 11.  c.  6.  n.  5.). 

239.  III.  Ex  ratione  theologica.  Nam  1)  Fides,  quse  secundum 
Calvini  sententiam,  immobiliter  haeret  in  corde  hominis  semel  ju- 
stificati,  sine  dubio  non  est  actus,  sed  habitus;  actus  enim  non 
semper  est  in  corde  hominis  justificati,  ut  per  se  patet.  Habitus 
autem  non  impedit  ex  necessitate  actum  contrarium,  ut  perspi- 
cuum  est  ex  ratione,  et  natura  omnium  aliorum  habituum,  qui  in- 
clinant  ad  suum  actum,  sed  non  cogunt.  Poterit  igitur  is,  qui  ha- 
bet  habitum  fidei,  facere  actum  infidelitatis.  At  secundum  scri- 
pturas,  qui  facit  actum  infidelitatis,  perdit  etiam  habitum;  nam 
efficitur  simpliciter  infidelis.  Imo  fit  inimicus  Dei,  et  reus  mortis 
seternse;  ex  doctrina  autem  adversariorum ,  per  omne  peccatum 
excutitur  fides  justificans,  et  effunditur  ex  corde  Spiritus  Sanctus. 

2)  Infantes  omnes  per  Baptismum  vere  justificantur,  et  fidem 
accipiunt,  etiam  testimonio  Lutheranorum  :  imo  etiam  sine  Ba- 
ptismo,  ex  sententia  Calvini,  Petri  Martyris,  et  Buceri,  filii  fide- 
lium  nascuntur  sancti :  at  quis  credat  omnes  filios  fidelium,  vel 
certe  omnes,  qui  in  infantia  baptizantur  esse  prsedestinatos,  et 
non  posse  peccare  secundum  Calvinum,  vel  non  posse  damnari  se- 
cundum  Bucerum,  et  Martyrem  ?  Nonne  videmus  multos  in  infan- 
tia  baptizatos,  cum  adoleverint  gravissime  peccare  ?  Adde  quod, 
si  verum  esset  paradoxum  istorum,  omnes  Catholici,  qui  in  in- 
fantia  baptizati  sunt,  prsedestinati  essent  ad  vitam,  et  perire  non 
possent;  quos  tamen  isti  pro  membris  Antichristi,  et  infidelibus 
habent. 

3)  Si  fides  amitti  non  potest,  unde  tot  sunt  in  mundo  hseretici  ? 
Hoc  enim  interest  inter  paganos  et  hsereticos,  quod  pagani  fidem 
numquam  habuerunt;  hseretici  vero  illam  habuerunt,  et  amise- 
runt.  «  Ex  vobis  ipsis,  »  inquit  Apostolus  (Actor.  XX.  30.):  «  exur- 
gent  viri  loquentes  perversa.  »  Et  (II.  Tim.  II.  17.  seq.):  «  Hyme- 
nseus  et  Philetus,  qui  a  veritate  exciderunt  »  etc.  Et  (ad  Tit.  III. 

10.  seq.):  «  Haereticum...  devita,  sciens,  quia  subversus  est,  »  etc. — 
Vide  Bellarminum  (de  justif.  1.3.  c.  14.),  cujus  perspicuis  verbis 
usi  sumus. 

240.  Prob.  quoad  spem.  I.  Spes  fidem  prsesupponit,  eisque  su- 
perstruitur  tamquam  fundamento,  ita  ut  sine  illa  consistere  ne- 
queat.  Atqui  fides  amitti  potest.  Ergo. 

Prob.  maj.  1)  ex  illo  Apostoli  (Heb.  XI.  1.):  «  est  autem  Fides 
sperandarum  substantia  rerum  »  idest  fundamentum  et  firmamen- 
tum  spei  —  2)  ex  ratione  D.  Thomae  (2.  2.  q.  17.  a.  5.),  ubi  ait  : 
«  objectum  enim  spei,  est  bonum  futurum  arduum  possibile  habe- 
ri.  Ad  hoc  ergo  quod  aliquis  speret,  requiritur  quod  objectum  spei 
proponatur  ei  ut  possibile.  Objectum  autem  spei  est  uno  modo  bea- 
titudo  seterna,  et  alio  modo  divinum  auxilium,  ut  ex  dictis  patet. 
(art.  prsec,  ad  3.,  et  art.  2.  hujus  qusest.).  Et  utrumque  eorum 
proponitur  nobis  per  fidem,  per  quam  nobis  innotescit  quod  ad  vi- 
tam  aeternam  possumus  pervenire,  et  quod  ad  hoc  paratum  est 
nobis  divinum  auxilium,  secundum  illud  (Hebr.  11.  6.):  Acceden- 
tem  ad  Deum  oportet  credere  quia  est,  et  quia  inquirentibus  se 
remunerator  est.  » 

241.  II.  Actus  spei  est  liber  et  habet  suum  proprium  contra- 
rium,  quod  est  desperatio.  Sed  qui  habet  spem,  non  semper  est  in 
actu  spei ;  nec  solus  habitus  efficaciter  impedire  potest,  ne  homo 
desperet  pro  sua  libertate;  neque  Deus  promisit  omnibus  fideli- 
bus,  et  de  se  aliquando  sperantibus  gratiam  efficacem,  ut  infalli- 
biliter  nunquam  desperent.  Ergo  ex  parte  liberi  arbitrii,  spes,  se- 
cundum  legem  ordinariam,  amissibilis  est  morali  et  proxima  po- 
testate,  quse  interdum  in  actum  redigatur;  sicut  reducta  fuit  in 
Cain,  qui  fidelis  sine  dubio  aliquando  fuit,  et  nihilominus  dixit: 
«  Major  est  iniquitas  mea  quam  ut  veniam  merear  »  (Grenes.  IV. 
13.):  quse  verba  desperationis  fuisse  omnes  intelligunt  —  Vide  Sua- 
rez  (1.  c.  n.  7.). 

ARTICULUS  DUODECIMUS 
Utrum  virtutes  infusae  remitti  seu  diminui  possint. 

Exponitur  Status   Quaestionis. 

242.  Qusestioni  de  amissione  habituum  supernaturalium  merito 
subnectitur  qusestio  de  eorum  remissione;  remissio  enim  habitus 
est  qusedam  partialis  ejus  amissio,  et  quasi  corruptio  dici  potest. 
Quamvis  autem  theologi  post  D.  Thomam  specialiter  tractent  hanc 
qusestionem  de  caritate;  ex  caritatis  tamen  cum  gratia  sanctifi- 
cante,  hujusque  cum  cseteris  virtutibus  connexione,  fatentur  omnes 
eamdem  esse  rationem  de  caeteris  supernaturalibus  habitibus  — 
Vide  Suarez  (1.  11.  c.  8.  n.  1.);  Ripalda  (disp.  130.  n.  1.),  etc. 

243.  Conveniunt  omnes  1)  posse  habitus  infusos  minus  propriam 
pati  diminutionem,  quse  consistit  in  diminutione  facilitatis  utendi 
habitu,  quatenus  per  subsequentes  actus  et  effectus  ita  veluti  ob- 
ruitur,  ut  difficilius  et  remissius  operetur:  quod  fit  per  peccata 
venialia,  uti  explicat  D.  Thomas  (q.  7.,  de  malo,  a.  2.  ad  4.). 
Conveniunt  pariter  omnes — 2)  cum  D.  Thoma  (2.2.  q.  24.  a.  10.) 
quod  «  potest  indirecte  dici  diminutio  caritatis  dispositio  ad  cor- 
ruptionem  illius  :  quae  sit  vel  per  peccata  venialia,  vel  etiam  per 
cessationem  ab  exercitio  operum  caritatis.  »  Atque  ita  explican- 
tur  qusedam  testimonia  Patrum,  dum  commendant  ut  caveamus 
venialia,  ne  illorum  multitudine  tandem  anima  obruatur,  et  in 
statum  inimicitiae  cum  Deo  devcniat.  Patres  enim  id  ideo  com- 
mendant,  quia  venialia  disponunt  ad  mortale,  quo  gratia  et  vir- 
tutes  amittuntur;  non  vero  quia  ipsa  immediate  earum  intensio- 
nem  remittunt. — Qusestio  est  igitur  de  sola  diminutione  intrinseca 
secundum  intensionem ;  nam,  cum  habitus,  prout  subjacent  conce- 
ptui  individuali,  intensive  augeantur;  merito  quaeritur,  utrum  se- 
cundum  eamdem  rationem  possint  remitti. 

244.  Jamvero  non  dubitatur  a  theologis,  quin  caritas,  per  po- 
tentiam  Dei  saltem    absolutam,  possit    diminui  in   anima,  quoad 

ipsius  etiam  intensionem  habitualem.  Nam  omnis  forma,  quse  ma- 
joris  vel  minoris  intensionis  capax  est,  sicut  potest  augeri,  potest 
etiam  minui :  et  sic  caritas  posset  etiam  a  Deo  minui,  sicut  et 
ab  ipso  effective  augetur.  Sed  qusestio  est,  utrum  secundum  legem 
ordinariam  minuatur  interdum. 

245.  Certnm  est  Deum  non  remittere  habitus  infusos  ex  se,  seu 
nulla  supposita  sufficiente  ratione  ex  parte  hominis;  siquidem  dona 
Dei  sunt  sine  poenitentia,  et  quemadmodum  nemo  fit  malus,  Deo 
auctore,  ita  nemo,  Deo  auetore,  fit  minus  bonus  et  sanctus.  At 
qusenam  concipi  posset  sufficiens  ratio  ex  parte  hominis?  Certum 
est  eam  non  consistere  in  simplici  cessatione  ab  actu.  Nam,  uti 
docet  D.  Thomas  (2.  2.  q.  24.  a.  10.)  «  per  cessationem  quidem 
ab  actu  diminuuntur  virtutes  ex  actibus  acquisitse,  et  quandoque 
etiam  corrumpuntur,  ut  supra  dictum  est,  (1.  2.  q.  53.  a.  3.): 
unde  de  amicitia  Philosophus  dicit  in  (8.  Ethicor.  c.  5.,  parum 
a  princ),  quod  'multas  amicitias  inappellatio  solvit,'  id  est  non 
appellare  amicum,  vel  non  colloqui  ei.  Sed  hoc  ideo  est  quia  con- 
servatio  uniuscujusque  rei  dependet  ex  sua  causa.  Causa  autem 
virtutis  acquisitse  est  actus  humanus.  Unde,  cessantibus  humanis 
actibus,  virtus  acquisita  diminuitur,  et  tandem  totaliter  corrum- 
pitur.  Sed  hoc  in  caritate  locum  non  habet,  quia  caritas  non  cau- 
satur  ab  humanis  actibus,  sed  solum  a  Deo,  ut  supra  dictum  est 
(a.  2.  hujus  qusest.).  Unde  relinquitur  quod  etiam  cessante  actu, 
propter  hoc  nec  diminuitur,  nec  corrumpitur,  si  desit  peccatum  in 
ipsa  cessatione. » 

246.  Superest  ergo  ut  causa  sufficiens  ex  parte  hominis  dimi- 
nuendi  habitus,  si  diminuantur,  sit  aliquod  peccatum.  «  A  Deo 
quidem,  »  inquit  idem  S.  Doctor  (1.  c.)  «  non  causatur  aliquis  de- 
fectus  in  nobis  nisi  per  modum  pcense,  secundum  quod  subtrahit 
gratiam  in  poenam  peccati.  Unde  nec  ei  competit  diminuere  ca- 
ritatem  nisi  per  modum  pcense.  Poena  autem  debetur  peccato. » 
Et  Suarez  (de  gr.  1.11.  c.  8.  nn.  1.2.):  «  Sicut  enim  »  ait,  «  sem- 
per  conservatur  (habitus  infusus)  a  Deo,  nisi  homo  ponat  obicem 
influxui  ejus  seu  in  se  ponat  dispositionem  repugnantem  moraliter 
tali  habitui;  ita  conservat  eamdem  integram  qualitatem,  et  omnes 
gradus  ejus,  seu  secundum  totam  intensionem  ejus ,  quam  semel 
contulit,  nisi  ex  parte  hominis  ponatur  obex,  vel  dispositio  mo- 

ralis  repugnans    tali    intensioni Oportet  ergo,   ut  sit  actus 

vel  omissio  ejus  :  vel  ergo  est  actus  bonus,  et  ille  de  se  non  po- 
nit  obicem  gratia?,  ut  est  clarum ;  vel  est  malus,  et  sic  erit  ali- 
quod  peccatum ;  vel  est  actus  indifferens,  et  iste  (etiamsi  dari  pos- 
set  in  individuo)  sicut  non  juvat  ad  intensionem,  ita  nec  meretur 
remissionem,  nec  ad  illam  per  se ,  et  immediate  disponit:  quod 
etiam  a  fortiori  patebit  ex  dicendis  de  peccato  veniali.  Simile  di- 
lemma  fieri  potest  de  omissione  actus;  nam  si  illa  culpabilis  sitr 
jam  erit  aliquod  peccatum  :  si  autem  non  est  culpabilis,  non  pot- 
est  per  se  esse  dispositio  ad  remissionem  gratiae,  vel  ratio  ejus; 
quia  vel  non  est  libera,  et  sic  non  est  conditio  moralis,  sed  na- 
turalis,  quae  non  potest  esse  causa  remissionis  gratise;  vel  est  li- 
bera,  et  tunc  vel  erit  laudabilis,  vel  saltem  indifferens:  et  sic  ea- 
dem  ratio  de  illa  eritr  quae  de  actu  indifferente,  vel  etiam  major. » 

247.  At  vero,  peccatum  aut  mortale  est,  aut  veniale:  quodnam 
est  illud  quod  habitus  infusos  diminueret  ?  certe  non  est  pecca- 
tum  mortale :  hoc  enim  gratiam  sanctificantem  non  minuit,  sed 
formaliter ,  saltem  in  statu  prsesenti ,  excludit  (Cf.  de  Gratia, 
n.  974.).  Nec  minuit  caritatem  ;  nam  docet  D.  Thomas  (1.  c.): 
«  relinquitur  quod  si  caritas  diminuatur,  causa  diminutionis  ejus 
sit  peccatum  vel  effective  vel  meritorie.  Neutro  autem  modo  pec- 
catum  mortale  diminuit  caritatem,  sed  totaliter  corrumpit  ipsam 
et  effective,  quia  omne  peccatum  mortale  contrariatur  caritati, 
ut  infra  dicetur,  (art.  12.,  hujus  qua^st.),  et  etiam  meritorie,  quia 
cum  peccando  mortaliter  aliquis  contra  caritatem  agit,  dignum 
est  ut  Deus  ei  subtrahat  caritatem. » 

248.  Quare  tota  qusestio  est:  utrum  gratia  et  virtutes  intensive 
remitti  possint  per  peccatum  veniale  ?  Affirmantem  sententiam 
non  tuentur  nisi  Dionysius  Carth.,  et  Altisiodorensis,  quem  tamen 
Vasquez  excusat;  duo  alii  vero  eam  probabilem  censent,  quamvis 
suam  non  faciant;  negans  vero  sententia  communis  est  apud  theo- 
logos.  Unde,  ait  Suarez  (de  gr.  1.  11.  c.  8.  n.  7.):  «  hanc  asser- 
tionem  censeo  ita  certam,  ut  contraria  non  sit  probabilis,  nec 
verisimiliter  defensabilis.  Primo  quidem  propter  communem  sen- 
tentiam  theologorum,  qui  illam  defendunt »  etc. 

249.  His  igitur  prsenotatis  — 

§.    II. 

Solvitur  Proposita  Quaestio.  , 

Prop.  XI.  Gratia  sanctificans,  caritas,  coeterceque  virtutes 
infusce,  nulla  peccatorum  venialium  multitudine  diminutio- 
nem  ullam  intrinsecam  patiuntur :  adeoque  merito  asseritur 
eas  amitti  quidem  posse,  remitti   vero  seu  diminui  non  posse. 

250.  Prob.  I.  Si  caritas  minueretur  per  peccata  venialia,  seque- 
retur  posse  illam  per  ea  etiam  corrumpi  seu  amitti.  Atqui  con- 
sequens  est  falsum.  Ergo  et  antecedens.  —  Prob.  maj.  Nam  pos- 
sent  adeo  multiplicari  venialia,  ut  tandem  caritas,  quae  intensio- 
nem  habet  actu  finitam,  funditus  interiret;  siquidem  omne  finitum 
per  continuam  subtractionem  finitarum  partium  potest  corrumpi, 
ut  patet. —  Prob.  min.  Nam  certum  est,  sola  peccata  mortalia 
cum  caritate  pugnare,  ita  ut  non  sit  cum  eis  compossibilis  in  eo- 
dem  subjecto.  Secus  nemo  frequenter  peccans  venialiter,  sicut  ple- 
rumque  fit,  posset  in  hac  vita  diu  perseverare  in  gratia  et  cari- 
tate,  cum  constet  neminem,  quantumvis  justum,  posse  secundum 
legem  ordinariam  diu  vivere  sine  peccatis  venialibus. 

251.  Dices  I.  contra  hoc  argumentum:  Diminutio  gratise  per 
peccata  venialia  fieri  potest  per  gradus  non  sequales,  sed  propor- 
tionales ;  ut,  si  quis,  habens  decem  gradus  gratise,  amitteret  quin- 
que  per  primum  peccatum  veniale,  duos  cum  dimidio  per  secun- 
dum,  et  ita  porro.  Ergo  remitti  potest  gratia  per  peccata  venia- 
lia,  quin  per  eadem  totaliter  amittatur. 

Resp.  neg.  antec,  quod  gratis  asseritur.  Etenim  nulla  ratio 
reddi  potest,  ob  quam  in  justa  poena,  secundum  aequitatem  justi- 
tiae  vindicativse,  habenda  sit  potius  ratio  partium  proportionalium 
ad  pr?eexistentem  gratiam,  quam  proportionis  sequitatis  inter  cui- 
pam  et  poenam.  Certe  dari  potest  in  duobus  habentibus  diversos 
gradus  gratise  veniale  peccatum  sequalis  gravitatis;  cur  eidem  pec-t 
cato  responderet  major  poena  in  uno  quam  in  alio?  Imo  idem  homo 
si  committeret  secundum  peccatum  veniale  gravius  primo,  priva- 
retur  majori  gratia  per  primum,  nempe  per  levius  quam  per  secun- 

dum:   atque  hoc  solum  fieret  quia  dum  in  primum  incidit,  habebat 
intensiorem  gradum  gratise. 

252.  Instabis:  peccatum  veniale  gravius  est  in  eo  qui  habet  ma- 
jorem  gradum  gratise;  ergo. 

Resp.  Antecedens  negari  posset,  siquidem  non  constat  majorem 
gradum  gratise  sanctificantis  esse  circumstantiam  de  se  aggravan- 
tem  peccati.  Sed  etsi  concederetur,  saltem  fatendum  est  dari  posse 
in  eo  qui  habet  minorem  gratiam  peccatum  veniale  gravius  ex 
parte  objecti  vel  aliarum  circumstantiarum.  Unde  semper  seque- 
retur  gravius  peccatum  veniale  levius  puniri,  si  servaretur  illa 
ratio  proportionalis  in  diminutione  gratise. 

253.  Instabis :  diminutio  semper  fieret  per  subtractionem  mi- 
norum  et  minorum  graduum  ob  aliam  rationem:  nam  habenti  mi- 
norem  caritatem  (ob  imminutionem  scilicet  prgecedentem)  major 
poena  est  subtractio  minoris  gradus  de  caritatis  intensione,  quam 
habenti  majorem  caritatem  subtractio  gradus  majoris.  Sicut  pos- 
sidenti,  verbi  gratia,  duas  tantum  oves,  gravius  est  privari  una 
illarum,  quam  possidenti  decem  privari  duabus. 

Resp.  hsec  ratio  rem  explicandi  eodem  modo  refutari  potest. 
Nam  possent  circumstantise  subsequentium  peccatorum  adeo  pra3- 
ponderare  ut,  non  obstante  ista  arbitraria  explicatione,  mereren- 
tur  subsequentia  peccata  subtractionem  majoris  gradus  de  inten- 
sione  caritatis  quam  antecedentia. 

254.  Dices  II  Oum  jam  in  diminutione  caritatis  ventum  esset 
ad  tam  exiguum  caritatis  gradum,  ut  accedente  alio  peccato  in- 
teritura  esset  caritas,  teneretur  homo  sub  peccato  mortali  vitare 
etiam  peccatum  veniale,  ne  per  illud  corrumperet  seu  amitteret 
caritatem. 

Resp.  1)  Illud  ultimum  veniale  peccatum  potest  esse  ex  surre- 
ptione;  peccatum  autem  ex  surreptione  nunquam  potest  esse  mor- 
tale,  in  quacumque  materia  sit. 

2)  Peccatum  illud  non  supponitur  esse  mortale  ex  objecto,  vel 
ex  fine  extrinseco,  vel  ex  alia  circumstantia;  secus  enim  jam  amit- 
teretur  ultimus  ille  gratiae  gradus  per  peccatum  mortale,  non  per 
veniale.  Esset  ergo  mortale  illud  ultimum  peccatum  solum  quia 
privaret  ultimo  gradu  gratise,  et  sic  constitueret  hominem  in  statu 
peccati.  Sed  imprimis  privatio  gratise   sanctificantis  est  effectus 

peccati  mortalis,  et  non  vice  versa;  ergo  quia  peccatum  est  mor- 
tale  privat  gratia,  et  non  quia  privat  gratia  est  mortale. 

3)  Peccatum  non  potest  fieri  ex  veniali  mortale  propter  nocu- 
mentum  non  intentum,  neque  prsevisum ,  sed  omnino  ignoratum, 
qualis  est  talis  exclusio  gratise:  quis  enim  scit,  an  sit  in  tali,  vel 
tanto  gratise  statu,  ufc  amissurus  sit  totum  illum,  si  peccatum  fa- 
ciat  quod  de  se  est  veniale.  Quod  si  quis  dicat,  licet  id  nesciat, 
posse  id  timere;  et  ideo  propter  periculum  peccare  mortaliter: 
profecto  hinc  sequitur,  omnes  justos,  qui  frequenter  venialiter  pec- 
cant,  fere  semper  peccare  mortaliter,  quia  ssepissime  tali  se  pe- 
riculo  exponent,  et  possent,  ac  deberent  illud  timere,  et  cavere: 
consequens  autem  est  absurdum,  et  in  magnum  animarum  grava- 
men  ac  periculum  cederet. 

255.  II.  Si  peccatum  veniale  minueret  gratiam  et  virtutes,  id 
faceret  vel — 1)  quia  formaliter  aut  effective  repugnaret  gratise, 
aut  alicui  gradui  intensionis  ejus;  vel — 2)  quia  mereretur  hujus 
diminutionis  poenam.  Atqui  neutrum  dici  potest.  Ergo. 

Prob.  min.  quoad  lam  partem.  1)  Ex  lege  ordinaria  peccatum 
veniale  potest  stare  simul  cum  gratia  sanctificante,  utut  perfecta 
hsec  sit;  siquidem  justi  omnes,  secluso  speciali  privilegio,  incidunt 
in  aliquod  peccatum  veniale  (cf.  de  Grat.  disp.  2.  a.  5.).  Ergo 
peccatum  veniale  nec  formaliter,  nec  effective  repugnat  gratise 
sanctificanti,  cujuscumque  gradus  ea  sit. 

2)  Peccatum  veniale  «  ad  ipsam  caritatem  »  inquit  D.  Thomas 
(2.  2.  q.  24.  a.  10.)  «  non  attingit;  caritas  enim  est  circa  finem 
ultimum ;  veniale  autem  peccatum  est  qusedam  inordinatio  circa 
ea  quse  sunt  ad  finem  ;  non  autem  diminuitur  amor  finis  ex  hoc 
quod  aliquis  inordinationem  aliquam  committit  circa  ea  quse  sunt 
ad  finem,  sicut  aliquando  contingit  quod  aliqui  infirmi  multum 
amantes  sanitatem,  inordinate  tamen  se  habent  circa  diaetse  obser- 
vationem  ;  sicut  etiam  in  speculativis  scientiis  falsse  opiniones 
circa  ea  qu?e  deducuntur  ex  principiis,  non  diminuunt  certitudi- 
nem  principiorum. » 

Proh.  min.  quoad  2am  partem.  Nam  1)  ut  ipse  S.  Doctor  (1.  c.) 
colligit,  qui  peccat  venialiter,  non  avertitur  a  Deo,  tanquam  ab 
ultimo  fine,  in  quem  est  ordinatus  per  ipsam  caritatem:  sed  tan- 
tum  offendit  nonnihil  Deum,  salvo  nihilominus  recto   illo  ordine 

caritatis  in  ipsum,  ut  ad  nnem  ultimum.  Ergo  non  meretur  pu- 
niri  ullo  modo  in  ipso  dono  caritatis,  per  quod  est  in  Deum  tan- 
quam  in  ultimum  finem  ordinatus.  (1)  Revera  qui  delinquit  in  mi- 
nori,  non  juste  punitur  in  eo  quod  majus  est,  prsesertim  a  Deo, 
qui  ad  benefaciendum  et  remunerandum,  quam  ad  puniendum  multo 
propensior  est. —  Yide  Suarez  (de  gr.  1. 11.  c.  8.). 

2)  Cum  Deus  possit  venialia  punire ,  absque  jactura  bonorum 
spiritualium  gratise  et  virtutum,  poenis  temporalibus  hujus  vitse, 
purgatorii,  et  aliis  ;  non  videtur  consonum  providentiae  augenti 
per  merita  justorum  intensionem  gratise  et  virtutum,  ut  peccata 
venialia  diminutione  talis  intensionis  castigentur:  ea  enim  casti- 
gandi  ratione  auctio  gratiae  et  virtutum  vix  justis  quidquam  pro- 
desset ;  nam  frequentior  ssepe  esset  diminutio  quam  incrementum 
virtutum  et  gratiae;  atque  adeo  raro  praevaleret  accretio  cum  fru- 
ctu  justorum,  quem  divina  providentia  intendit. 

(1)  Hsec  saepe  repetit,  ac  prseclare  evolvit  Angelicus  Doctor.  Ita  ex.  gr.  (De 
Malo,  q.  7.  a.  2.  c).  scribit:  "  Veniale  etiam  peccatum  non  potest  esse  causa  ut 
caritas  habita  diminuatur,  nec  ex  parte  causse  agentis,  scilicet  Dei,  nec  ex 
parte  causte  recipientis,  scilicet  bominis.  Ex  parte  quidem  agentis  causa  di- 
minutionis  esse  non  potest:  quia  veniale  peccatum  non  potest  mereri  diminu- 
tionem  caritatis,  sicut  actus  ex  caritate  factus  meretur  ejus  augmentum:  boc 
enim  meretur  aliquis  in  quod  sua  voluntas  inclinatur.  Qui  autem  peccat  ve- 
nialiter,  non  sic  inclinatur  ad  creaturam,  ut  avertatur  a  Deo  aliquo  modo  : 
non  enim  convertitur  ad  creaturam  sicut  ad  flnem,  sed  sicut  ad  id  quod  est 
ad  finem.  Qui  autem  inordinate  se  babet  circa  id  quod  est  ad  finem,  non  pro- 
pter  hoc  minoratur  ejus  affectus  circa  finem:  sicut  si  aliquis  inordinate  se 
habet  in  sumendo  medicinam,  non  propter  hoc  minoratur  desiderium  ejus  ad 
sanitatem.  Unde  patet  quod  veniale  non  meretur  diminutionem  caritatis  jam 
habitse.  Similiter  dicendum,  quod  nec  etiam  ex  parte  subjecti  ipsam  diminuere 
potest:  quod  ex  duobus  apparet.  Primo  quidem  quia  peccatum  veniale  non  se- 
cundum  idem  est  in  anima  secundum  quod  inest  ei  caritas :  nam  caritas  inest 
animse  secundum  superiorem  ejus  partem,  prout  ordinatur  in  aliquid  sicut  in 
summum  bonum,  et  in  ultimum  finem;  peccatum  autem  veniale  habet  aliquam 
inordinationem,  non  tamen  attingentem  ad  ordinem  ultimi  finis.  Unde  etiam 
si  esset  contrarium,  non  diminueret  caritatem;  sicut  nec  nigredo  in  pede  di- 
minuit  albedinem  capitis.  Secundo  quia  forma  in  subjecto  diminuitur  per  ali- 
quam  mixtionem  contrarii...  Veniale  antem  peccatum  non  habet  contrarieta- 
tem  ad  caritatem:  quia  non  respiciunt  idem  objectum  secundum  rationem:  non 
enim  veniale  est  inordinatio  circa  ultimum  finem,  qui  est  objectum  caritatis. 
Et  ideo  peccatum  veniale  nullo  modo  caritatem  habitam  diminuit.  » 

Mazzella.  De  Yirtutibus.  9 

256.  Dices :  venialia  minuunt  amicitiam  justorum  cum  Deo:  tum 
quia  minuunt  Dei  amorem  et  favorem  specialem:  tum  quia  inter 
homines  leves  etiam  offensse  amicitiam  remittunt.  Ergo  remittunt 
venialia  gratiam  et  virtutes  ,  quibus  amicitia  habitualis  consti- 
tuitur. 

Resp.  Venialia  non  minuunt  amicitiam  substantialem  et  ha- 
bitualem,  quse  habitibus  gratise  et  virtutum  constituitur ;  sed 
actualem  et  accidentalem,  quse  constituitur  aliquibus  actibus  regu- 
lariter  et  congruenter  annexis  amicitiae  substantiali.  Ita  ex  parte 
Dei  minuitur  favor,  quo  justo  providet  auxilia  efficacia  ad  plura 
virtutum  officia,  devotionemque  et  dulcedinem  in  usu  eorum;  et 
ex  parte  hominis  decrescit  fervor  virtutum,  seu  actuum  frequentia 
et  perfectio,  quse  fovebat  et  augebat  virtutes  et  gratiam;  namque 
venialia  peccata  sunt  invisa  Deo,  generantque  habitus  vitiosos  re- 
trahentes  voluntatem  creatam  a  frequentia  et  intensione  actuum 
salutarium.  Sane  inter  homines  etiam  levibus  offensis  rescinditur 
interdum  amicitia;  ea  tamen  integra  semper  manet  inter  Deum 
et  homines,  dum  gravis  offensa  non  adest:  si  enim  etiam  inter 
homines  prudentes  tolerantur  leves  offensiones,  quin  substantialis 
amicitia  decrescat;  id  profecto  amicitise  Dei  cum  hominibns  con- 
forme  est. 

ARTICULUS    DECIMUSTERTIUS 
De  Donis  Spiritus  Sancti. 

257.  Paucis  explicare  constitui  Spiritus  Sancti  dona,  tum  quia 
ea  sunt  fastigiura  quoddam  et  complementum  supernaturalis  sta- 
tus,  ad  quem  per  gratiam  evehimur,  et  ad  cujus  operationes  per 
virtutes  disponimur;  tum  quia  hoc  loco  solent  theologi  post  D.  Tho- 
mam  de  iis  agere,  nec  facile  est  aptiorem  locum  invenire;  tum 
denique  ut  aliquod  honoris  gratique  animi  officium  ipsi  Spiritui 
Sancto,  a  quo  tot  bona  accipimus,  pro  modulo  nostro  exhibeamus. 
Quse  dicturi  surnus  ad  tria  capita  revocabimus  :  Dicemus — 1)  de 
donorum  natura  generatim — 2)  de  eorum  numero — 3)  de  eorumdem 
omnibus  justis  communicatione.  Prsecipua  seligimus,  eademque 
compendio  trademus. 

258.  I.  Supponendum  est  vocem  doni  diversis  modis  accipi  in 
sacris  literis.  Ac  ut  prsecipuos  indicemus,  sumitur  1)  communiter 
pro  quocumque  munere  divinitus  concesso  hominibus;  ut  (Jacobi 
I.  17.):  «  Omne  datum  optimum,  et  omne  donum  perfectum,  de- 
sursum  est  descendens  a  Patre  luminum.  »  Juxta  eandem  acceptio- 
nem  virtus  ipsa  fidei  dicitur  «  Dei  donum,  »  (Ephes.  II.  8.);  et 
alibi  alise  virtutes.  —  2)  Accipitur  pro  quibusdam  divinis  muneri- 
bus,  quae  proprie  dici  solent  gratia3  gratis  datae ,  et  tribuuntur 
quibusdam  hominibus  ut  efficacius  aliorum  saluti  spirituali  pro- 
desse  queant;  unde  legitur  (I.  Corinth.  XII.  7.  seqq.).  «  Unicuique 
autem  datur  manifestatio  Spiritus  ad  utilitatem.  Alii  quidem  per 
Spiritum  datur  sermo  sapientiae,  »  etc.  —  3)  Dona  in  Scripturis  di- 
cuntur  peculiari  ratione  ornamenta  qusedam  spiritualia,  quibus 
creduntur  affici  justi :  sicut  enim  Christus  Dominus  cujus  imagini 
justos  oportet  esse  conformes  (ad  Rom.  VIII.)  illis  ornatus  fuit: 
ita  ad  eos  etiam  accommodant  Sancti  Patres  locum  illum  Isaise 
(XI.  2.  seq.):  «  Et  requiescet  super  eum. . .  Spiritus  sapientise  et 
intellectus,  Spiritus  consilii  et  fortitudinis,  Spiritus  scientise  et 
pietatis,  et  replebit  eum  Dominus  Spiritus  timoris  Domini.  »  Quo 
loco  commemorantur  a  Propheta  ea  dona,  de  quibus  proprie  dis- 
putatio  prsesens  instituitur. — Dicuntur  autem  dona  Spiritus  San- 
cti,  quia  Spiritui  Sancto  per  appropriationem  tribuuntur,  cum  sua 
characteristica  proprietate  Donum  sit:  dicuntur  etiam  Spiritus 
quia  sicut  Sp.  Sancti  proprium  est  per  spirationem  procedere  ; 
ita  hsee  dona  ex  spiritu  cordis  Dei  procedentia  sunt  quodammodo 
halitus,  quibus  homo  a  Spiritu  Sancto  agitur,  et  movetur  ad  opera 
ardua  et  extraordinaria. 

259.  Ad  eorum  naturam  cognoscendam,  duo  quseruntur:  1)  utrum 
conferantur  per  modum  actus,  an  per  modum  habitus — 2)  an  et 
quomodo,  a  virtutibus  distinguantur. — Nonnulli  apudSuarez  (degr. 
(1.  6.  c.  10.  n.  3.),  opinati  sunt  dona  conferri  solum  per  modum 
actus,  et  nihil  esse  in  anima  permanens.  Verum  communissime 
theologi  sequuntur  D.  Thomam,  qui  (1.  2.  q.  68.  a.  3.)  docet  dona 
Spiritus  Sancti  esse  habitus.  Etenim  1)  id  colligitur  ex  verbo 
Isaiae,  Requiescet,  quod  significat  habitualem  permanentiam;  sicut 
^nim  non  dicitur  spiritus  venire  ad  aliquem,  nisi  incipiat  in  illo 
aliquid  operari;  ita  non  dicitur  requiescere  in  illo,  nisi  quia  con- 

tinue  et  semper  aliquid  in  eo  operatur.  Unde  etiam  communiter 
theologi  habitualem  gratiam  colligunt  (cf.  de  Gr.  n.937.)  ex  illis 
verbis  Christi :  «  Alium  paracletum  dabit  vobis,  ut  maneat  vo- 
biscum.»  Et  iterum:  «  Qui  apud  vos  manebit,  et  in  vobis  erit. » 
Et  iterum:  «  Ad  eum  veniemus,  et  mansionem  apud  eum  faciemus.  > 

2)  Ita  dona  Spiritus  Sancti  se  habent  in  homine  relate  ad  Spi- 
ritum  Sanctum,  sicut  virtutes  morales  se  habent  ad  vim  appeti- 
tivam,  relate  ad  rationem:  sed  virtutes  morales  habitus  quidam 
sunt,  quibus  vires  appetitivse  disponuntur  ad  prompte  obediendum 
rationi;  ergo  dona  Spiritus  Sancti  sunt  quidam  habitus ,  quibus 
homo  perficitur  ad  prompte  obediendum  Spiritui  Sancto.  Dech 
maj.:  dona  Spiritus  Sancti  sunt  qusedam  perfectiones,  quibus  ho- 
mo  disponitur,  ut  connaturaliter,  et  prompte  sequatur  instinctum 
Spiritus  Sancti  ad  actus  extraordinarios,  et  prseter  communes  re- 
gulas :  sicut  virtutes  morales  sunt  quaedam  perfectiones,  quibus 
vis  appetitiva  disponitur  ad  sequendum  imperium  rationis.  Etenim 
homo  moveri  potest  ad  agendum  vel  a  ratione,  vel  a  lumine  gra- 
tise  et  fidei,  secundum  communes  regulas  ordinis  naturalis  et  su- 
pernaturalis ;  vel  a  Spiritu  Sancto,  speciali  impulsu,  praeter  com- 
munes  regulas  naturse  et  gratise.  Atqui  ut  connaturaliter,  et  facile 
possit  moveri  a  ratione,  disponitur  per  virtutes  morales  acquisi- 
tas ;  ut  possit  moveri  a  lumine  fidei,  et  gratiae,  disponitur  per  vir- 
tutes  morales  infusas :  adeoque  ut  connaturaliter  possit  moveri  a 
Spiritu  Sancto,  debet  etiam  per  aliqua  dona  habitualia  disponi  — 
Vide  D.  Tho.  (1.  c). 

260.  At,  si  Spiritus  Sancti  dona  sunt  habitus,  distinguunturne 
a  virtutibus  infusis?  Scotus  cura  quibusdam  aliis  censet  dona  non 
distingui  reipsa  a  tribus  virtutibus  theologicis,  scilicet  fide,  spe, 
et  caritate,  et  quatuor  Cardinalibus,  scilicet  prudentia,  fortitudine,- 
temperantia,  et  justitia;  sed  esse  has  ipsas  virtutes,  in  quantum 
divinitus  conceduntur  hominibus ;  ita  ut  differentia  inter  dona  et 
virtutes  tantum  sit  secundum  rationem  formalem.  Sic  ex.  gr.  for- 
titudo,  si  consideretur  ut  est  habitus,  qui  est  principium  aliquo- 
rum  actuum,  dicitur  virtus ;  si  autem  consideretur,  ut  accepta 
divinitus,  dicitur  donum  fortitudinis  :  et  sic  de  aliis.  Hinc  isti 
interpretantur  dona,  de  quibus  agimus,  secundum  illam  primam 
acceptionem  hujus  nominis,  de  qua  paulo  ante  dictum  est.  —  Ve- 

rum  ex  hac  sententia  videretur  sequi  Christum  Dominum  aut  ca- 
ruisse  aliquo  dono,  aut  habuisse  virtutem  fidei :  primum  pugnat 
cum  citato  loco  lsaise;  alterum  cum  communi  sententia  theologo- 
rum,  qui  (in  3.  dist.  27.)  docent,  Christum  Dominum,  quoniam  sem- 
per  fuit  beatus,  nunquam  habuisse  fidem.  Prseterea  cum  Scotus 
neget  dari  virtutes  morales  per  se  infusas,  consequens  ex  illius 
sententia  est,  vel  omnibus  justis  infundi  divinitus  virtutes  mora- 
les  tales,  quales  possent  ipsi  acquirere;  quod  videtur  esse  contra 
experientiam;  vel  non  omnibus  justis  tribui  omnia  dona  Spiritus 
Sancti,  quse  ipse  putat  esse  ejusmodi  virtutes;  quod  negandum  vi- 
detur. 

261.  Quare  communius  theologi  sequuntur  D.  Thomam,  qui  (1. 
2.  q.  68.  a.  1.)  docet  dona  Spiritus  Sancti  esse  distincta  a  vir- 
tutibus.  Hasc  sententia — 1)  conformior  est  doctrinse  Patrum.  Nam 
S.  Gregorius  ex.  gr.  (mor.  1.  1.  c.  28.),  expresse  distinguit  se- 
ptem  dona  Spiritus  Sancti  a  tribus  virtutibus  theologicis;  has 
enim  ait  significari  per  tres  filias  Job,  dona  autem  per  septem 
ejusdem  filios;  ex  utrisque  vero  colligit  denarium  numerum,  in- 
quiens:  «  Neque  enim,  ad  denarii  perfectionem  septem  filii  perve- 
niunt,  nisi  in  fide,  spe,  et  caritate  fuerit  omne  quod  agunt.  »  Et 
(lib.  2.  mor.  c.  36.),  eadem  septem  dona  distinguit  a  quatuor  vir- 
tutibus  Cardinalibus,  quas  per  illa  formari  et  perfici  dicit.  «  In- 
tra  quatuor,  »  inquit,  «domus  angulos  convivantur,  quia  intra  ar- 
cana  mentis,  quse  principaliter  his  quatuor  virtutibus  ad  summae 
rectitudinis  culmen  erigitur,  virtutes  cseterse  (septem  dona)  quasi 
qusedam  cordis  soboles  se  invicem  pascunt.  Donum  quippe  Spiri- 
tus,  quod  in  subjecta  mente  ante  alia  prudentiam,  temperantiam, 
fortitudinem,  justitiam  format,  eandem  mentem  ut  contra  singula 
quaeque  tentamenta  erudiat,  in  septem  mox  virtutibus  (donis)  tem- 
perat:  ut  contra  stultitiam,  sapientiam :  contra  hebetudinem,  in- 
tellectum:  contra  praecipitationem,  consilium:  contra  timorem,  for- 
titudinem  :  contra  ignorantiam,  scientiam :  contra  duritatem,  pie- 
tatem :  contra  superbiam  det  timorem.  »  Vide  alia  PP.  testimonia 
apud  Valentia  (Tom.  2.  disp.  5.  q.  8.  p.  1.). 

2)  Confirmatur  ratione  D.  Thomse  (1.  c),  quse  est  hujusmodi: 
ea  quse  disponunt  hominem,  ut  sit  bene  et  prompte  mobilis  a  Deo, 
prseter  communes  et  ordinarias  regulas   operandi ,  distinguuntur 

ab  his,  quse  disponunt  hominem,  ut  sit  bene  et  prompte  mobilis 
a  ratione:  sed  dona  disponunt  hominem,  ut  sit  bene  mobilis  a  Deo 
prseter  communes  et  ordinarias  regulas  operandi ;  virtutes  vero 
eum  disponunt,  ut  sit  bene  mobilis  a  ratione,  tum  naturali  tum 
supernaturali  perfectione  disposita;  ergo  dona  Spiritus  Sancti  di- 
stingui  debent  a  virtutibus  —  Prob.maj.:  mobile  debet  proportio- 
nari  motori;  hinc  quanto  altior  est  motor,  tanto  altiori  disposi- 
tione  debet  mobile  perfici:  sicut  discipulus  debet  esse  perfectius 
dispositus,  ut  capiat  altiorem  doctrinam  a  Doctore,  quam  infe- 
riorem  a  vulgari  Magistro.  Decl.  min.:  virtutes  acquisitse  dispo- 
nunt  hominem  ut  sit  bene  mobilis  per  regulas  prudentise  acquisitse; 
infusse  eumdem  disponunt  ut  sit  bene  mobilis  per  regulas  pruden- 
tise  infusse :  dona  vero  eum  disponunt,  ut  sit  bene  mobilis  per  in- 
spirationem  et  instinctum  Spiritus  Sancti,  altiori  et  extraordina- 
rio  modo  ad  actus  supra  regulas  communes  prudentise.  Unde  con- 
cludit  D.  Thomas:  «  Istae  perfectiones  vocantur  dona,  non  solum 
quia  infunduntur  a  Deo,  sed  quia  secundum  ea  homo  disponitur, 
ut  efficiatur  prompte  mobilis  ab  inspiratione  divina;  sicut  dicitur 
(Is.  L.)  Dominus  aperuit  mihi  aurem,  ego  autem  non  contradico, 
retrorsum  non  abii.  Et  Philosoph.  etiam  dicit. . .  quod  his  qui  mo- 
ventur  per  instinctum  divinum,  non  expedit  consiliari  secundum 
rationem  humanam,  sed  quod  sequantur  interiorem  instinctum  ; 
quia  moventur  a  meliori  principio,  quam  sit  ratio  humana.  Et 
hoc  est,  quod  quidam  dicunt,  quod  dona  perficiunt  hominem  ad 
altiores  actus,  quam  sint  actus  virtutum.  » 

262.  Si  quis  igitur  quaerat,  qusenam  est  ratio  discriminis  inter 
dona  et  virtutes ;  missis  variis  opinionibus  a  D.  Thoma  relatis 
(1.  c.  a.  1.),  juxta  mentem  S.  Doctoris  ,  dififerentia  repetenda  est 
1)  ex  actibus,  ad  quos  dona  et  virtutes  disponunt.  Nam  virtutes 
perficiunt  hominem  secundum  ea  quse  communiter  venire  possunt 
in  deliberationem  humanse  rationis,  fide,  cseterisque  virtutibus  in- 
structse ;  dona  vero  perficiunt  modo  quodam  divino,  vel  heroico, 
ut  per  ea  homo  sit  dispositus  moveri  per  divinas  inspirationes  ad 
ea  quse  communiter  non  veniunt  in  deliberationem  fidelium  etiam 
justorum,  sed  extraordinarie  inspirantur.  Quod  ut  illustrent,  ajunt 
dona  se  habere  ad  virtutes  infusas,  sicut  magnanimitas  se  habet 
ad  virtutes  morales.  Magnanimitas  enim  in  hoc  discernitur  a  cse- 


ART.    XIII.  —   DE    DONIS    SPIRITUS    SANCTI.  135 

teris  virtutibus  moralibus,  quod  ipsa  sit  principium  operandi  ma- 
gna  sub  ratione  cujusdam  excellentise;  cseterae  vero  sunt  principia 
operandi  bonum  modo  consueto,  seu  secundum  communem  cursum. 

2)  Ex  modo  agendi.  Nam  cum  homo  opera  virtutum  exercet, 
seipsum  movet  et  excitat  per  propriam  deliberationem  et  consi- 
lium.  At  cum  per  dona  Spiritus  Sancti  operatur,  potius  agitur 
inspiratus  a  Deo,  quam  ipse  se  moveat  et  incitet  ad  operandum; 
etsi  in  illis  etiam  sese  moveat,  quatenus  libere  sequitur  peculia- 
rem  seu  extraordinariam  Spiritus  Sancti  inspirationem  —  Vide 
etiam(2.  2.  q.  45.  a.  2.). 

3)  Ex  regula,  cui  conformantur.  Nam  opera  virtutum  acqui- 

sitarum  regulantur  per  rationem  humanam  atque  prudentiam;  ope- 

ra    autem    virtutum    infusarum    regulantur  ex  fide  et  a  Deo  se- 

cundum  communes  operandi  normas.  Sed  opera  donorum  regulan- 

tur  ex  divino  instinctu,  quo  Deus  prseter  communem  modum  ali- 

quid  inspirat ;  quo  modo  sancti  homines  mirabiliter  quandoque  im- 

pelluntur  ad  qusedam  opera  prsestantia  ac  rara,  quorum  rationem 

(licet  optima  adsit)  vix  reddere  possunt,  nec  dicere  quomodo  ad 

ea  fuerint  impulsi. 

263.  Itaque  dona  Spiritus  Sancti  recte  intelliguntur  esse  «  qua- 
litates  qusedam,  secundum  quas  homo  disponitur,  ut  efficiatur  prom- 
pte  mobilis  ab  inspiratione  divina  ad  operaqusedam  praestantia  prse- 
ter  communes  regulas,  ut  facile  eam  recipiat,  ac  prompte  hcec  exe- 
quatur. »  Hsec  vero  donorum  idea,  prout  a  nobis  tradita  est,  potest 
auctoritate  Scripturse  et  Patrum  facile  illustrari.  Etenim  in  Sacris 
Scripturis  non  desunt  exempla  actionum  in  quibus  hsec  ipsa  dono- 
rum  vis  proprie  eluxerit.  Ita,  quod  (Judic.  XVI.  30.)  dicitur  de 
Samsone,  qui  «  concussis  domus  columnis,  »  se  et  omnes,  qui  ade- 
rant,  interemit;  dono  fortitudinis  omnino  adscribendum  videtur;  si- 
quidem  humana  ratione,  aut  alia  ordinaria  regula  non  potuisset 
Samson  ad  tale  facinus  induci.  —  (Et  I.  Mach.  VI.)  Eleazarus  sup- 
ponens  se  bestise,  eamque  interficiens  occubuit  «suo  triumpho  sepul- 
tus, »  ut  inquit  divus  Ambrosius  (1. 1.  offic.  c.40.). — Et  (III.Reg.IlI.) 
in  Salomone  fuit  donum  consilii,  quo  judicavit  infantem  dividen- 
dum  esse,  vel  certe  ejus  rei  dandam  significationem  ,  ut  contro- 
versia  illarum  mulierum  dirimeretur.  Et  quidem  cum  esset  adhuc 
parvulus,  id  est,  duodecim  annorum.  Ex  quo  satis  apparet,  illum 

non  nisi  peculiari  instinctu  divino  sic  judicasse:  siquidem  ut  S.  Hie- 
ronjmus  ait :  «  Contra  setatis  suae  mensuram  de  intimo  humanse 
naturse  judicavit  affectu.  Unde  et  admiratus  est,  et  pertimuit 
illum  omnis  Israel. »  —  Quibus  addi  possent  plura  alia:  Phinees 
(Num.  XXV.  11.  seq.)  divino  zelo  commotus,  interfecit  Zambri 
et  Cozbi;  Matathias  (I.  Machab.  II.  24.)  trucidavit  judseum  sa- 
crificantem  idolis ;  Jonatas  (I.  Reg.  XIV.  1.)  transivit  ad  statio- 
nem  Philistinorum,  et  fecit  plagam  magnam:  David  (I.  Reg.  XVIII. 
32.  seqq.)  obtulit  se  ad  pugnandum  contra  Goliath;  Simeon  (Lucse 
II.)  venit  in  Spiritu  in  templum  ad  videndum  Messiam  promis- 
sum.  Atque  hujusmodi  sunt  etiam  qu?e  de  pluribus  martyribus  le- 
gimus,  qui,  ut  S.  Apollonia,  seipsos  injecerunt  in  ignem  —  Vide 
Sylvium  (in  1.  2.  q.  68.  a.  1.). 

264.  II.  Ex  citatis  verbis  Isaiae  constat  dona  Spiritus  Sancti 
esse  septem,  nimirum  donum  sapientiae,  intellectus,  consilii ,  for- 
titudinis,  scientise,  pietatis  et  timoris  Domini.  Calvinus  negat  (1.  4. 
Instit.  c.  19.  §.22.),  irridetque  Catholicorum,  prsesertim  Scholasti- 
corum,  imperitiam,  qui  ex  dicto  loco  Isaise,  septem  statuunt  dona 
Spiritus  Sancti,  cum  tamen  in  Hebrseo  solum  habeantur  sex  distin- 
cta  vocabula:  ubi  enim  nos  legimus,  «  spiritum  pietatis,  et  timoris 
Domini,  »  idem  vocabulum  est  in  Hebraeo,  quod  timorem  significat. 

265.  Verum  facile  ostenditur  inanem  esse  Calvini  irrisionem, 
et  septenarium  donorum  numerum  esse  retinendum.  Etenim  1) 
quamvis  in  Hebraeo  idem  sit  vocabulum ,  pro  quo  nos  habemus 
duo,  nimirum  pietatis  et  timoris;  quia  tamen  non  sine  causa  est 
repetitum,  ideo  Septuaginta  recte  illud  duabus  distinctis  vocibus 
reddiderunt;  eosque  Hieronymus  Hebraicse  pariter  et  Grsecse  lin- 
guse  peritissimus  secutus  est,  nec  non  alii  veteres,  inter  quos  etiam 
Origenes  (homil.  6.,  in  Num.  et  homil.3.  in  Isaiam).  —  2)  Obser- 
vaverunt  interpretes,  vocabulum  Hebrseum  duo  significare,  nimi- 
rum  timorem  et  reverentiam,  ac  deinde  etiam  pietatem;  sicut  et 
apud  Latinos  timor  non  tantum  significat  metum ,  sed  etiam  re- 
verentiam  et  pietatem :  hinc  dona  pietatis  et  timoris  complent 
unam  adsequatam  ideam  filialis  subjectionis  ad  Deum,  quem  dum 
filiali  amore  prosequimur,  simul  timemus  seu  reveremur,  ob  in- 
finitam  distantiam  inter  Creatorem  et  creaturam.  —  3)  Unde  eo- 
dem  numero  et  ordine  ac  Isaias  dona  illa  referunt  Patres.  S.  Am- 

brosius  (1.5.  de  Sp.  Sancto  c.  20.);  S.  Hieronymus  (in  c.  11.  Is.); 
S.  Augustinus  (1.2.  de  doctr.  Christ.  c.  7.;  et  1. 1.  de  serm.  Domini 
in  monte  c.  4.);  S.  Gregorius  (Mor.  1. 1.  cc.  28.  et  32.). 

266.  Accedit  congruentiae  ratio  tradita  a  D.  Thoma,  (1.  2.  q.  68. 
a.  4.),  collatis  tamen  quse  habet  (2.  2.  q.  8.  a.  6.)  ubi  deseruit 
opinionem  aliquam,  cui  priori  loco  adhseserat.  Ita  rationem  illam 
exponit  Valentia  (Tom.  2.  disp.  5.  q.  8.  p.  2.):  «  dona  ad  actio- 
nes  quasdam  prsecellentes  destinantur.  Actiones  hujusmodi,  vel 
sunt  partis  apprehensivse,  vel  appetitivae.  Si  sunt  actiones  partis 
apprehensivse,  aut  illarum  prsestantia  elucet  in  eo,  quod  res  per 
illas  subtiliter  penetrantur  prsesertim  divinse;  et  hoc  prsestat  do- 
num  Intellectus,  quod  proinde  tam  late  patet,  quam  ipsa  virtus 
fidei,  cui  respondet,  ut  Sanctus  Thomas  secunda  secundse,  quse- 
stione  octava,  docet.  Vel  praestantia  hujusmodi  actionum  partis 
apprehensivse  consistit  in  recto  judicio,  quo  quispiam  statuat  in- 
hserere  rebus  divinis,  vel  creatis  quibus  oportet.  Et  ad  hoc  qui- 
dem  judicium,  quando  circa  divinas  refertur,  aut  circa  creatas 
per  rationes  divinas,  mens  perficitur  a  dono  Sapientice;  si  autem 
solum  circa  res  creatas,  a  dono  Scientice.  Cum  vero  in  particu- 
lari  concluditur  ex  hoc  judicio  Sapientiae  vel  Scientise  quid  sit 
omnino  agendum,  tum  demum  exercetur  donum  Consilii.  Atque 
ita  patet  ratio  specialis  quatuor  donorum  pertinentium  ad  partem 
apprehensivam. 

«  Quod  vero  attinet  ad  actiones  appetitivse  partis,  si  earum  prae- 
stantia  in  eo  cernatur,  quod  alteri  impenditur  debitum  ofiicium, 
tunc  proprie  perficiuntur  a  dono  Pietatis:  quod  ideo  sic  appella- 
tur,  quoniam  prsecipue  impendit  mentem  ad  exhibendum  cultum 
religionis  Deo,  qui,  ut  D.  Augustinus  (libro  decimo  de  civitate 
Dei,  capite  primo),  inquit,  est  omnium  parens,  ut  non  sine  ratione 
donum  hoc  appelletur  donum  pietatis.  Si  autem  actio  appetitivae 
partis  versetur  circa  bonum  proprium,  tunc  aut  illius  perfectio 
consistit  in  eo,  ut  quis  peculiari  ratione  abstrahat  se  a  pravis 
cupiditatibus  retardantibus  a  bono,  et  hoc  prsestat  Timoris  do- 
num ;  quod  ideo  sic  nominatur,  quoniam  vere  timor  aliquis  est, 
qui  nos  ab  ejusmodi  cupiditatibus  abstrahit,  juxta  illud  Prover- 
biorum  decimo  sexto:  *  In  timore  Domini  declinatur  a  malo. '  Et 
Psalm.  118.  :   ■  Confige  timore  tuo  carnes    meas,  '  etc.  Cum  vero 

actio  appetitivse  partis  ex  eo  est  prsestans,  quod  posthabitis  dif- 
ficultatibus  et  periculis;  aliquis  adhseret  bono,  tunc  perficitur  a 
dono  Fortitudinis. »  (1) 

267.  III.  Communiter  docent  theologi ,  dona  Spiritus  Sancti 
omnibus  justis  infundi.  Etenim  1)  Apostolus  (Rom.  VIII.  14.)  ait : 
«  qui  spiritu  Dei  aguntur,  hi  sunt  filii  Dei.»  Unde  :  agitur  quis 
proprie  spiritu  Dei,  cum  hujusmodi  donis  utitur,  uti  ex  supradi- 
ctis  patet.  Atqui  omnes  justi  sunt  filii  Dei.  Ergo — 2)Omnesjusti 
participant  integre  justitiam  Christi,  et  dona  illi  collata  censen- 
tur  in  illo  promissa  omnibus  justis.  Hinc  etiam  Apostolus  (1.  c.  V. 
9.)  dicit:  «  si  quis  autem  spiritum  Christi  non  habet,  hic  non  est 
ejus;  »  ac  proinde  illi  proprie  spiritum  Christi  habere  videntur, 
in  quibus  idem  Spiritus  requiescit  qui  requievit  in  Christo.  Atqui 
ad  justitiam  Christi  certe  pertinent  Spiritus  Sancti  dona,  seu,  ut 
loquitur  Isaias,  requievit  super  eum  spiritus  sapientise  et  intel- 
lectus  etc.  Ergo — 3)  Decet  justum  esse  facile  mobilem  a  Spiritu 
Sancto  in  his  quae  ad  propriam  salutem  vel  necessaria  sunt,  vel 
convenientia ;  atqui  ad  hsec  ordinantur  prsedicta  dona.  Ergo — 4) 
Dona  Sp.  Sancti  per  se  spectant  ad  complementum  et  perfectio- 

(1)  Si  magis  distinctam  quseris  donorum  descriptionem.  hsec  accipe.  Donum 
sapientioz  importat  judicium  quoddam  de  rebus  divinis,  secundum  quandam 
connaturalitatem  ad  caritatis  amorem  (D.  Th.  2.  2.  q.  45.  a.  2.).  —  Donum  in- 
tellectus  importat  quoddam  speciale  acumen  mentis,  seu  penetrationem  in 
apprehendendis  iis  quse  fide  credenda  proponuntur  :  ad  hoc  donum  pertinet 
recta  in  obscuris  Scripturarum  intelligentia  (2.  2.  q.  80.  a.  6.).  —  Donum  con- 
silii  importat  judicium  practicum  de  agendis  ex  speciali  motione  Sp.  Sancti, 
prseter  ordinarias  regulas  proveniens  :  multa  hujus  doni  exempla  habes  in 
vitis  Sanctorum.  —  Donum  fortitudinis  animum  obfirmat  contra  insignes  et 
extraordinarias  difficultates  quse  occurrunt  in  exercitio  virtutis.  —  Donum 
scientioz  importat  rectum  judicium  seu  acutam  sestimationem  creaturarum  : 
hoc  dono  destituuntur  peccatores,  qui  dum  peccant  putant  in  creaturis  esse 
perfectumbonum,  in  iis  suum  finem  constituunt;  hinc  de  justis  dicitur  (Sap.X.): 
"  Justum  deduxit  Dominus  per  vias  rectas,  et  ostendit  illi  scientiam  Sancto- 
rum,  »  Cf.  D.  Th.  (2.  2.  q.  9.  a.  2.).  —  Donum  pietatis  efficit  ut  cum  Deo  conjun- 
gamur  per  quemdam  filialem  affectum;  unde  potius  est  hoc  donum  virtute  in- 
fusa  religionis  (2.  2.  q.  121.  a.  1.  ad  2.).  —  Donum  timoris  nos  Deo  perfecte 
subjicit,  quatenus  divinse  magnitudinis  excellentiam  reveremur,  et  refugimus 
nos  ipsi  subducere  (2.  2.  q.  19.  a.  10.).  —  Pro  uberiori  rei  notitia,  cf.  etiam 
Suarez  (De  gr.  1.  2.  c.  18-21.). 

nem  justitise;  nam  dona  intellectualia  deserviunt  fidei,  et  ad  per- 
fectum  ejus  usum  multum  conferunt,  ut  supra  declaratum  est;  do- 
na  autem  moralia  perfectiores  habitus  sunt,  quam  ipsae  virtutes 
morales,  quatenus  circa  easdem  materias  altiori  modo  operantur. 
Unde  etiam  D.  Th.  (1.  2.  q.  68.  a.  5.)  docet  omnia  hujusmodi 
dona  esse  connexa  in  caritate ;  non  quia  caritas  proprie  pendet 
ex  illis  ;  sed  quoniam  nullum  eorum  habetur  sine  caritate,  per 
quam,  cum  Spiritus  Sanctus  menti  unitur,  omnia  dona  simul  ei- 
dem  menti  infundit,  sicut  fuit  in  Christo  Domino.  Et  ob  hoc  vir- 
tutes  theologicse,  ac  praesertim  caritas,  antecellit  donis;  quia  ni- 
mirum  dona  ex  illis,  tanquam  ex  fonte  et  radice  procedunt,  ut 
idem  D.  Thomas  docet  (1.  c.  a.  4.  ad  3.). 

268.  Imo  affirmat  D.  Thomas  (1.  c.  a.  2.)  dona  esse  hominibus 
necessaria  ad  salutem.  Id  forte  potest  hoc  modo  intelligi :  quod 
causa  salutis  divinitus  tribuitur  iis  omnibus,  qui  salutera  conse- 
quuntur,  necessarium  est  ad  salutem.  Sed  dona  divinitus  tribuun- 
tur  salutis  causa  omnibus  iis  qui  consequuntur  salutem  :  ergo 
necessaria  sunt  ad  salutem.  Revera  id  quod  universe  ad  salutem 
omnibus  tribuitur,  constitutum  est  aliqua  lege  Dei  ordinaria,  at- 
que  adeo  ex  ea  lege  est  necessarium  ad  salutem. 

269.  Dices  tamen:  actus  donorum  extraordinarii  et  rari  sunt, 
uti  patet  ex  tradito  conceptu  horum  donorum;  ergo  propter  illos 
actus  non  oportet  habitus  ponere :  superfluum  enim  videtur,  ad 
illos  effectus,  qui  raro  et  extra  legem  fiunt,  dari  habitus,  qui  in 
multis  erunt  perpetuo  otiosi,  et  in  paucis  ipsis  raro  operabuntur. 

Resp.  1)  Valentia  (1.  c.  p.  3.),  dona,  saltem  quoad  habitum, 
esse  hominibus  necessaria  ut  perveniant  ad  beatitudinem.  Dico 
autem  saltem  quoad  habitum,  nam  usum  istorum  donorum,  mi- 
nime  sentiendum  est  esse  necessarium.  Ut  enim  parvulos  omitta- 
mus,  qui  absque  ullo  actu  proprio  possunt  per  Christi  merita  con- 
sequi  salutem,  ex  adultis  certe  complures  sunt  qui  actibus  tan- 
tum  virtutum  ordinariis  promerentur  et  adipiscuntur  beatitudi- 
nem.Unde  Apostolus,  ad  Romanos,  octavo,  non  dixit:  Qui  Spiritu 
Christi  non  agitur,  hic  non  est  ejus,  sed :  Qui  Spiritum  Christi 
non  habet :  ut  nirairum  indicaret,  habitus  ipsorum  donorum  Spi- 
ritus    Sancti ,    non    etiam  usum,    cum  Dei  gratia  connexos  esse. 

Quamquam    illi  quidem   qui  gratiam  Dei  conservant,  fere  solent 
Spiritus  Sancti  instinctu  excitari  aliquando  ad  donorum  usum. 

%)  Addit  Suarez  (de  gr.  1.  6.  c.  10.  n.  6.)  quod,  licet  inter  actus 
donorum  quidam,  qui  ordinarias  leges  excedunt,  raro  fiunt,  nisi 
ex  instinctu  Spiritus  Sancti;  nihilominus  non  sunt  illi  adsequati 
actus  horum  habituum,  sed  per  illos  tanquam  per  notiores  pecu- 
liarem  modum  operandi  Spiritus  Sancti  per  hsec  dona  explicamus. 
Potest  tamen,  et  solet  Spiritus  Sanctus,  etiam  in  aliis  materiis 
virtutum,  quse  vel  sunt  in  prsecepto,  vel  in  consilio,  hoc  peculiari 
modo  hominem  ad  operandum  movere ,  ita  ut  in  eadem  materia 
in  qua  posset  homo  operari  ex  virtute,  tunc  altiori  modo  ex  dono 
operetur;  ideoque  isti  habitus  nec  sunt  otiosi,  nec  raro  operantur, 
si  justus  in  gratia  multo  tempore  perseveret,  et  motionibus  Spi- 
ritus  Sancti  obtemperet. 

DISPUTATIO  II. 


DE  DIVINvE  FIDEI   OBJECTO 


270.  Absoluta  disputatione  de  virtutibus  infusis  in  genere,  eas- 
dem  singillatim  consideremus  oportet.  Cum  vero,  praeter  ea  quse 
jam  disputavimus  de  virtutibus  moralibus  infusis ,  fere  nihil  sit 
quod  seque  non  competat  acquisitis ;  in  hoc  tractatu,  ubi  de  solis 
virtutibus  infusis  agere  instituimus,  theologicarum  investigatio- 
nem  statim  aggredimur.  Atque,  Majorum  exemplo,  non  perfectio- 
nis  sed  generationis  ordinem  sequuti  (2.2.  q.  17.  aa.  7.8.),  a  di- 
vinse  fidei  virtute  initium  ducimus. 

271.  Divinse  fidei  existentiam  satis  probant  quse  superius  (n.  36. 
seqq.)  exhibuimus ;  eademque  confirmabitur  ex  dicendis  sive  de- 
formali  objecto  fidei,  sive  de  hujus  necessitate:  adeoque  ad  ejus 
naturam  penitius  rimandam  animum  convertimus.  Ad  habituum 
autem  et  actuum  naturam  cognoscendam  necesse  omnino  est  obje- 
ctum  circa  quod  versantur  inspicere.  Traditis  igitur  prseviis  qui- 
busdam  notionibus,  quse  ad  fidei  objectum  tum  formale  tum  ma- 
teriale  spectant,  hac  disputatione  comprehendemus. 

ARTICULUS  PRIMUS 
Notiones  quaedam  praeviae  traduntur. 

272.  Quamvis  ex  toto  tractatus  decursu  vera  fidei  notio  et  na- 
tura  innotescere  debeat,  necesse  tamen  est  in  antecessum  deter- 
minare  quo  sensu  fidei  nomen  usurpamus,  ut  statim  intelligatur 
quodnam  sit  prsesentis  disputationis  objectum.  Eo  vel  magis,  quod 

ex  communi  sententia  nomen  fidei  varias  habet  acceptiones;  etsi 
in  earum  numero  assignando  nec  ipsi  Catholici  Doctores  conve- 
niant.  Alexander  enim  Alens.  (in  3.  p.  q.  64.  memb.  1.),  undecim 
fidei  acceptiones  enumerat;  S.  Bonav.  vero  (in  3.  dist.  23.  dub.  2., 
circa  literam),  ponit  tantum  decem;  nam  quintam  et  ultimam  ad 
unam  revocat;  Vega  (q.  1.  de  justif.),  novem  significationes  ponit 
addendo  nonnullas  superioribus,  et  aliquas  ex  illis  omittendo,  etc. 
Vide  Suarez  (de  Fide,  disp.  1.  n.  1.).  Praecipuas  indicabimus,  ne 
ullus  ambiguitati  sit  locus. 

273.  Primo  itaque  vox  fides  usurpatur  ad  significandam  perfe- 
ctionem  aliquam  voluntatis.  Atque  importat  1)  virtutem  fidelita- 
tis  inclinantem  nos  ad  implendum  quod  promisimus,  et  in  quo  cum 
aliis  convenimus.  Sic  usurpavit  nomen  fidei  Cicero  (1. 1.,  de  Offic), 
dicens:  «Fidesest  dictorum  conventorumque  constantia  et  veritas.» 
Sic  etiam  (Lev.  6. 1.)  dicitur :  «  Anima,  quse...  negaverit  proximo 
suo  depositum  quod  fidei  ejus  creditum  fuerat...  reddet  omnia  etc;  » 
et  (Rom.  III.  3.):  «  Numquid  incredulitas  illorum  fidem  Dei  eva- 
cuabit?»  Putabant  enim  aliqui  quod  Deus,  propter  Judseorum  in- 
credulitatem,  non  staret  promissis,  quibus  Abrahse  dixerat,  ex  ejus 
progenie  se  esse  carnem  sumpturum.  Ab  hac  significatione  dicitur 
Deus  fidelis,  juxta  illud  (I.  Cor.  X.  13.):  «  Fidelis  autem  Deus  est, 
qui  non  patietur  vos  tentari  supra  id  quod  potestis. » 

2)  Sumitur  fides  pro  ipsa  sponsione,  aut  jurejurando,  quod  fit 
ad  fidelitatis  confirmationem.  Sic  dicitur  (I.  ad  Timoth.  V.  11.  seq.): 
«  Cum  enim  luxuriatse  fuerint  in  Christo,  nubere  volunt:  habentes 
damnationem,  quia  primam  fidem  irritam  fecerunt  ;  »  ubi  vocat 
Paulus  fidem  promissionem,  seu  votum  castitatis. 

3)  Significat  constantiam  satisfaciendi  suo  muneri.  Quia  in  quo- 
cumque  munere  recte  prsestando  invenitur  qusedam  moralis  obli- 
gatio,  et  quasi  implicita  pactio;  ideo,  qui  satisfacit  suo  muneri 
solet  fidelis  appellari :  id  est  frequens  in  Evangelio  (Matth.  XXV., 
et  Luc  XIX.):  «  Euge,  serve  bone  et  fidelis;  »  et  (I.  ad  Cor.  IV.  2.): 
«Hic  jam  quseritur  inter  dispensatores,  ut  fidelis  quis  inveniatur. » 

4)  Sumitur  fides  pro  fiducia.  Atque  ita  imprimis  plures  intel- 
ligunt  illud  Jacobi  (1.6.):  «Postulet  autem  in  fide  nihil  hsesitans;  » 
fides  enim  catholica  non  habet  pro  objecto  impetrationem  oratio- 
nis,  ut  certo  credat  illam  esse  futuram ;  ergo  non  potest  in  hoc 

sensu  postulari  a  fideli  orante,  ut  non  hassitet  in  fide:  sensus  ergo 
est  ut  non  hsesitet  in  fiducia.  De  hac  etiam  videtur  intelligi  re- 
prehensio  Christi  (Matt.  XIV.  31.) :  «  Modicse  fidei  quare  dubita- 
sti  ?  »  Non  enim  potest  intelligi  de  dubitatione  in  assensu  fidei  di- 
vinse,  quia  illa  dubitatio  corrumpit  fidem;  unde  non  diceretur  sic 
dubitans  modicae  fidei,  sed  nullius  fidei,  et  plane  infidelis:  intel- 
ligitur  ergo  de  trepidatione  in  fiducia.  Cujus  etiam  signum  est, 
quod  illa  dubitatio  orta  fuit  ex  timore:  nam  ut  ibi  dicitur,  «  vi- 
dens  vero  ventum  validum,  timuit ;  »  timor  autem  opponitur  fidu- 
cise.  —  Alii  tamen,  inter  quos  Bellarminus  (de  justif.  1.  1.  c.  11.), 
non  admittunt  hanc  fidei  significationem,  saltem  in  usu  Scripturse: 
de  qua  re,  vide  Suarez  (de  Fide,  disp.  1.  sect.  1.  nn.  5 — 8.). 

274.  Secundo ,  usurpatur  nomen  fidei  ad  significandam  perfe- 
ctionem  intellectus  ;  atque  hoc  etiam  modo  multiplicem  habet  ac- 
ceptionem.  Nam  1)  quilibet  assensus  intellectus,  quoad  unam  par- 
tem  determinatus,  solet  Fides  appellari;  quod  commune  est  apud 
omnes.  Et  ita  potest  intelligi  illud  Augustini  (de  Prsedestin.  Sanct. 
c.2.):  «  Credere  est  cum  assensione  cogitare;  »  ubi  idem  est  cre- 
dere,  quod  assensum  prsebere.  Et  eodem  modo  intelligunt  multi 
illam  vulgarem  descriptionem  argumenti,  quod  sit  «  oratio  rei  du- 
bise  faciens  fidem:  »  quod  extendi  solet  etiam  ad  demonstrationem. 

2)  Fides  etiam  nominatur  notitia  ea,  qua  quisque  sibi  conscius 
est  actionum  et  consiliorum  suorum,  hoc  est,  conscientia.  Ut  (ad 
Rom.  XIV.  23.):  «  Omne  autem  quod  non  est  ex  fide ,  peccatum 
est.  »  Fidem  enim  ibi  vocari  conscientiam  bonam,  interpretantur 
Glossa  interlinearis,  Theophylactus  et  alii  interpretes ;  imo  etiam 
Innocentius  III.  (lib.  2.  decretal.  titulo  de  praescriptionibus,  capi- 
tulo  ultimo),  ubi  idcirco  decernit,  ut  nulla  prsescriptio  valeat  abs- 
que  bona  fide,  id  est,  absque  bona  conscientia.  (Cf.  de  Gr.  n.  449.). 

3)  In  communi  usu  vox  Fidei  contracta  est  ad  significandam  co- 
gnitionem  obscuram,  et  fundatam  in  testimonio  dicentis:  si  quis 
enim  non  intelligens  intrinsecas  rei  causas,  aut  illis  non  atten- 
dens;  fidens  tamen  scientise  et  veracitati  alterius,  rei  illi  assen- 
sum  prsebet ;  proprie  dicitur  habere  ei  fidem,  credere.  Ut  hic  fidei 
conceptus  declaretur  dico :  de  uno  eodemque  objecto  potest  esse 
scientia  et  fides ;  sed  ratio  propter  quam  illud  cognoscitur,  non 
est  eadem  in  utraque.  Astronomus  ex.  gr.  cognoscit  futuram  solis 

eclipsin,  quam  et  rudis  homo  cognoscere  potest ;  sed  ille  eam  co- 
gnoscit  ex  perspectis  certis,  et  physice  immutabilibus  legibus;  al- 
ter  ex  astronomi  auctoritate.  Quemadmodum  ergo  de  ratione  scien- 
tise  est  ut  res  cognoscantur  per  intrinsecas  earum  causas;  sic  de 
ratione  fidei  est  ut  res  cognoscantur  ex  extrinseca  ratione,  seu 
propter  testimonium  alterius. 

275.  Fides  hac  propria  ac  communi  acceptione  sumpta  dividi- 
tur  in  divinam  et  humanam;  quse  duo  membra  licet  conveniant 
in  generica  ratione  fidei,  differunt  tamen  essentialiter,  prsesertim 
ratione  formalium  objectorum,  in  quibus  fundantur:  nam  divina 
fides  in  Dei  testimonio  fundatur  (ut  videbimus);  humana  vero  in 
humano;  seu  in  creata  auctoritate,  si  velimus  sub  hoc  membro 
comprehendere  fidem,  quse  haberi  potest  Angelo  loquenti  suo  no- 
mine,  seu  propria  auctoritate.  Divinam  fidem,  de  qua  nobis  agen- 
dum  est,  ita  describit  Conc.  Vatican.  (Const.  Dei  Filius,  c.3.): 
«  Hanc  vero  fidem,  quse  humanse  salutis  initium  est,  Ecclesia  ca- 
tholica  profitetur,  virtutem  esse  supernaturalem,  qua,  Dei  aspi- 
rante  et  adjuvante  gratia,  ab  eo  revelata  vera  esse  credimus,  non 
propter  intrinsecam  rerum  veritatem  naturali  rationis  lumine  per- 
spectam  sed  propter  auctoritatem  ipsius  Dei  revelantis,  qui  nec 
falli  nec  fallere  potest.  » 

276.  Fides  autem  divina,  hoc  proprio  sensu  accepta,  adhuc  tri- 
pliciter  surnitur.  Nam — 1)  significat  objectum  quod  credimus;  sic 
ex.  gr.  ficles  pro  objecto  sumitur  (Gral.  I.  23.):  «  nunc  evangelizat 
fidem;  »  et  (Ephes.  IV.  5.):  «  Unus  Dominus  una  fides;  »  et  (Symb. 
S.  Athanasii):  «H?ec  est  fides  Catholica,  quam  nisi  quis  firmiter 
fideliterque  crediderit,  salvus  esse  non  poterit. » — 2)  Sumitur  pro 
actu  credendi ;  ita  (Matth.  IX.  29.):  «  Secundum  fidem  vestram  fiat 
vobis;  »  et  semper  ac  prsecipitur  fides,  sumitur  pro  actu ;  siqui- 
dem  actus  cadunt  sub  prsecepto.  —  3)  Sumitur  pro  habitu;  atque 
ita  intelligitur  illud  (I.  Cor.  XIII.  ult.):  «  Nunc  autem  manent  tria 
hsec,  fides  »  etc;  sicut  pro  habitu  sumitur  cap.  7.  sess.  6.  Conc. 
Trid.,  quando  dicitur  fides  infundi  in  justificatione.  —  Si  quis  igi- 
tur  qusereret  utrum  hic  consideremus  hanc  fidem  secundum  obje- 
ctum,  actum  vel  habitum;  responderemus  cum  Suarez  (disp.  I. 
sect.  2.  n.  3.):  «  Dicendum  est  hsec  omnia  quidem  explicari  in  hac 
materia;    tamen ,    ex  communi    consensu  et  mente   theologorum, 

ipsum  habitum,  seu  lumen  fidei  esse  proprium  objectum  hujus  do- 
ctrinae.  Nam  materia  seu  objectum  creditum  per  fidem  solum  de- 
nominatur  fides  ab  ipso  habitu,  seu  actu  fidei,  et  ita  solum  con- 
sideratur  quatenus  terminare  potest  habitudinem  fidei  ad  ipsum; 
habitus  vero  et  actus  licet  per  se  ac  principaliter  considerentur, 
tamen  habitus  est  quasi  forma  permanens ,  et  principium  ipsius 
actus,  ideoque  tanquam  praecipuum  objectum  totius  doctrinse  po- 
nitur;  reliqua  vero  considerantur  tanquam  annexa  ipsi  fidei. » 

277.  Ex  his  facile  colligitur  discrimen  sive  inter  fidem  et  opi- 
nionem,  sive  inter  fidem  et  scientiam.  Fides  enim  divkia  (de  qua 
unice  agitur)  distinguitur  ab  opinione  tum  ex  motivo  assentiendi, 
quatenus  opinio  niti  potest  vel  rationibus  intrinsecis  vel  extrin- 
seca  auctoritate;  fides  autem  semper  nititur  auctoritate:  tum  etiam 
ex  modo  assentiendi,  quatenus  assensus  opinionis  non  est  firmus 
sed  cum  formidine  prudenti  de  opposito  :  fidei  vero  assensus  est 
semper  firmissimus.  Distinguitur  insuper  divina  fides  a  scientia 
1)  principio;  nam  cognitio  scientifica  procedit  ex  naturali  ratio- 
nis  lumine;  cognitio  vero  fidei  ex  supernaturali  lumine — 2)  obje- 
cto  materiali ;  fides  enim  divina  praeter  revelatas  veritates,  quas 
naturali  etiam  lumine  assequi  possumus,  comprehendit  mysteria, 
ad  quse  sola  ratio  assurgere  nequit — 3)  objecto  formali;  scientia 
enim  nititur  principiis  intrinsecis  et  evidentibus;  fides  autem  di- 
vina  auctoritate  Dei  revelantis  aliquo  modo  obscura. 

278.  Quam  differentiam  aptissime  declaravit  Conc.  Vatic.  (Const. 

Dei  Filius,  cap.  4.;  et  can.  2.  in  c.3.).  Primo  namque  loco,  ait : 

«  Hoc  quoque  Ecclesiae  catholicse  consensus  tenuit  et  tenet,  dupli- 

cem  esse  ordinem    cognitionis,  non  solum    principio,  sed  objecto 

etiam  distinctum ;  principio  quidem,  quia  in  altero    naturali  ra- 

tione,  in  aitero  fide  divina  cognoscimus;  objecto  autem,  quia  prse- 

ter  ea,  ad  quse  naturalis  ratio  pertingere  potest,  credenda  nobis 

proponuntur  mysteria  in  Deo  abscondita,  quse,  nisi  revelata  divi- 

nitus,  innotescere  non  possunt.  Quocirca  Apostolus,  qui  a  gentibus 

Deum  per  ea  quse    facta    sunt,  cognitum  esse  testatur,   disserens 

tamen  de  gratia  et  veritate,  quse  per  Jesum  Christum   facta  est, 

pronuntiat:  Loquimur  Dei  sapientiam  in  mysterio,  quse  abscondita 

est,  quam  prsedestinavit    Deus  ante  ssecula  in  gloriam    nostram, 

quam  nemo  principum  hujus  sseculi  cognovit :  nobis  autem  reve- 
Mazzella.  De  Yirtutibus.  10 


146  DISP.    II.   —    DE    DIVIN^    FIDEI    OBJECTO. 

lavit  Deus  per  Spiritum  suum:  Spiritus  enim  omnia  scrutatur,  etiam 
profunda  Dei.  »  —  Et  altero  loco  :  «  Si  quis  dixerit,  fidem  divinam 
a  naturali  de  Deo  et  rebus  moralibus  scientia  non  distingui,  ac 
propterea  ad  fidem  divinam  non  requiri,  ut  revelata  veritas  pro- 
pter  auctoritatem  Dei  revelantis  credatur;  anathema  sit. » 

279.  Notandum  hic  est  eos,  qui  inter  Novatores  fidem  nonnisi 
fiduciam  esse  contendunt  (n.  192.),  consequenter  nullam  agnoscere 
fidem,  quse  ad  intellectum  pertkieat.  Quamvis  autem  hic  error  re- 
futetur  ex  dicendis  de  natura  fidei,  et  prsesertim  cum  sermo  erit 
de  fide  necessaria  ad  salutem;  juverit  tamen  nonnullas  perspicuas 
auctoritates  hic  statim  subjicere,  ut  ab  initio  constet  non  chimse- 
ricum,  sed  reale  objectum  nos  prosequi. 

280.  Itaque  fidem  ad  intellectum  pertinentem  commemorant  1) 
Scripturse.  Nam  (Heb.  XI.  6.)  dicit  Apostolus :  «  sine  fide  autem 
impossibile  est  placere  Deo;  »  et  subjungit:  «  credere  enim  opor- 
tet  accedentem  ad  Deum,  quia  est;  »  —  et  (Rom.  IV.  20.  seq.): 
«  Confortatus  est  (Abraham)  fide...  plenissime  sciens  quia  qusecun- 
que  promisit,  potens  est  facere;  »  —  et  (Jo.XI.  27.):  «UtiqueDo- 
mine :  Ego  credidi,  quia  tu  es  Christus  Filius  Dei  vivi,  qui  in 
hunc  mundum  venisti. »  —  et  (XIV.  10.):  «  Non  creditis  quia  ego 
in  Patre,  et  Pater  in  me  est  ? »  etc.  etc. 

Unde:  ea  fides,  juxta  SS.  admittenda  est,  qua  credimus  Deum 
esse,  qua  credimus  Christum  esse  Filium  Dei  vivi,  qui  in  hunc 
mundum  venit,  qui  est  in  Patre,  in  quo  est  Pater.  Atqui  hsec  fi- 
des  certe  non  est  fiducia,  sed  aliquid  pertinens  ad  intellectum.  Er- 
go.  Revera,  num  fiduciam  habemus  quod  Deus  sit  ?  num  speramus 
quod  praeteritum  est  ?  num  scire  est  actus  voluntatis  ? 

2)  Eandem  fidem  commemorant  Patres  —  S.  Dionysius  (c.7.  de 
divinis  nominibus),  ait:  «  Divina  fides,  stabilis  est  credentium  fi- 
des;  quse  hos  in  veritate  locat,  in  ipsisque  veritatem  impersuasi- 
bili  identitate  certam  et  simplicem  veritatis  notionem  habenti- 
bus. »  —  S.  Irenseus  (libro  primo,  capite  tertio),  agens  de  Fide, 
quse  proponitur  in  ipsa  Ecclesia:  «  Praedicatio,  »  inquit,  «  veri- 
tatis  ubique  lucet,  et  illuminat  omnes  homines  qui  volunt  ad  ve- 
ritatis  cognitionem  venire. »  —  S.  Athanasius  (in  oratione  contra 
Idol.):  «  Quia  in  nobis,  »  inquit,  «  habemus  fidem,  ideo  possumus 
celeriter  intelligere  et  contemplari    universitatis    Regem,  Patris 

«cilicet  salutare  Verbum,  »  etc.  —  S.  Ambrosius  (sermone  20.  in 
psalm.  118.)  circa  illud  :  «  Principium  verborum  tuorum  veritas.  » 
«  Cum  principium,  »  inquit,  «  verborum  Dei  veritas  sit,  veritas 
utique  fldei  fundamentum  est.  Primum  enim  oportet,  ut  credamus 
vera  esse  Dei  summi,  quae  in  divinis  Scripturis  legimus,  oracula. » 
—  S.  Augustinus  (lib.  de  praedest.  Sanct.  c.  2.):  «  Ipsum  credere,  » 
inquit,  «  nihil  aliud  est,  quam  assensione  cogitare.  Non  enim  omnis, 
qui  cogitat,  credit ;  cum  ideo  cogitent  plerique  ne  credant.  Sed 
cogitat  omnis  qui  credit ,  et  credendo  cogitat  et  cogitando  cre- 
dit.  »  —  Plura  invenies  apud  Valentia  (Tom.  3.  disp.  1.  p.  1.  §.  1.). 

3)  His  accedit  usus  latinorum  Scriptorum,  et  Philosophorum: 
unde  recepta  apud  illos  phrasis  adhibere  fidem,  juxta  illud,  quod 
ex.  gr.  Cicero  (lib.  2  de  divinat.),  dixit,  «  insanorum  vitiis  non 
esse  adhibendam  fidem,  »  id  est  assensum,  credulitatem  —  Vide 
Suarez  (disp.  1.  sect.  1.  n.2.). 

281.  Declarato  sensu  quo  fidem  sumimus,  nonnihil  dicendorum 
perspicuitati  inserviet  duplicem  ejus  veluti  partitionem  statim  ob 
oculos  ponere.  Prima  est  in  fidem  simplieiter  divinam  ,  et  di- 
vino-catholicam.  Quam  distinctionem  ita  exponit  Schrader  (de 
Theol.  generatim  Com.  pag.  102.)  ex  Suarez  (de  Fide,  disp.  3. 
sect.  10.  n.3.  seqq.):  Licet  divina  a  catholica  fide  neque  motivo 
differat,  quod  formale  vocant,  quatenus  tam  illa  quam  ista  «  cre- 
dimus,  »  ut  verbis  utamur  sacrosancti  cecumenici  Concilii  Vati- 
cani,  «  propter  auctoritatem  ipsius  Dei  revelantis ,  qui  nec  falli 
nec  fallere  potest;  »  neque  differat  habitu ,  qui  ex  theologorum 
doctrina,  quod  attinet  ad  fidem,  non  est  nisi  unus ;  adeoque  non 
per  essentiam  differat:  differt  tamen  per  accidens,  spectata  scili- 
cet  praecipue  via  ac  ratione,  qua  objectum  fidei  proponitur,  id 
est,  uti  a  Deo  vere  revelatum  manifestatur,  et  uti  credendum  certo 
innotescit.  Duplex  porro  generatim  ejusmodi  via  ac  ratio  cogno- 
scitur:  altera,  quse  objectum  aliquod  in  divina  revelatione  conti- 
neri  ostendit  aliter,  quam  per  authenticum  Ecclesise  magisterium; 
altera  in  proprio  sita  est  opy^vw,  ad  hoc  divinitus  instituto,  ut  quae 
ad  revelationis  ordinem  pertinent,  manifestentur  hominibus,  ita 
ut  eadem  credenda  tenendave  illis  certissime  constent :  est,  uti 
liquet,  prior  via  ac  ratio  particularis,  et  privata ;  hsec  vero  al- 
tera  universalis  est,  et  publica:  priori  fides  respondet,  quse  merito 

dicitur  divina  simpliciter  ac  sine  addito ;  huic  alteri  respondet 
fides,  quse  jure  divina  vocatur  atque  catholica:  dum  fides  divina 
non  dependet  neque  dicitur  nisi  a  Deo,  cui  soli  ut  revelanti  citra 
distinctum  propositionis  opYavov  ipsa  respondet;  fides  contra  catho- 
lica  dependet  ac  dicitur  ab  Ecclesiae  catholicae  propositione  tan- 
quam  a  propria  sibi  conditione. 

282.  Alteram  est  in  fidem  formatam  et  informem,  vel  in  fidem 
vivam  et  mortuam:  vivum  enim  et  mortuum,  uti  observat  Sua- 
rez  (disp.  7.  sect.  3.  n.  5.),  differunt  tamquam  formatum  et  informe 
secundum  formam,  quae  possit  vitam  dare:  et  quia  vita  animse  in 
gratia  et  caritate  consistit,  illa  dicetur  fides  viva,  quae  caritate 
formatur:  illa  vera  mortua,  vel  informis,  quse  sine  caritate  existit. 
Certum  autem  est,  addit  eximius  Doctor,  (n.  6.),  esse  unum  et 
eundem  habitum,  secundum  diversos  status,  sumptos  ex  parte  sub- 
jecti,  et  ex  concomitantia  vel  habitudine  ad  habitus  gratise  et  ca- 
ritatis.  Quod  enim  non  possint  esse  duo  habitus,  non  solum  spe- 
cie,  verum  etiam  neque  numero  distincti,  patet  ex  dictis  (n.  196.): 
quia  idem  habitus  fidei,  qui  erat  in  homine  justo,  perseverat  in 
peccatore :  ergo  idem,  qui  prius  erat  formatus,  postea  est  infor- 
mis.  Item  utraque  fides  habet  idem  officium  substantiale,  ut  sic 
dicam,  nimirum  assentiendi  revelatis  propter   auctoritatem  Dei : 
solumque  differunt  in  habitudine  ad  Deum,  ut  ultimum  finem  su- 
per  omnia  dilectum,  et  consequenter  in  fructu,  seu  merito  in  or- 
dine  ad  vitam  seternam:  quse  differentia    accidentalis  est  ;    sicut 
idem  opus  virtutis,  verbi  gratia  jejunii,  in  homine  justo  est  vi- 
vum,  in  peccatore  mortuum,  cum  tamen  opus  substantialiter  idem 
sit  —  Vide  etiam  D.  Thomam  (2.  2.  q.  4.  a.  4.):  et  de  Lugo  (disp.  16. 
nn.50.51.). 

283.  Fides  autem  etiam  informis  vere  est  donum  Dei,  ut  defi- 
nivit  Conc.  Vatic.  (Const.  JDei  Filius,  c.  3.),  dicens:  «  Fides  ipsa 
in  se,  etiamsi  per  caritatem  non  operetur,  donum  Dei  est,  et  actus 
ejus  est  opus  ad  salutem  pertinens,  quo  homo  liberam  prsestat  ipsi 
Deo  obedientiam,  gratiae  ejus,  cui  resistere  posset,  consentiendo 
et  cooperando.  »  Idque  probaverat  D.  Thomas  (2.  2.  q.  6.  a.  2.),  in- 
quiens:  «  Informitas  autem  fidei  non  pertinet  ad  rationem  speciei 
ipsius  fidei,  cum  fides  dicatur  informis  propter  defectum  cujusdam 
exterioris  forma?,  sicut  dictum  est  quaest.  4.  a.  4.  Et  ideo  illud  est 

causa  fidei  informis,  quod  est  causa  fidei  simpliciter  dictse.  Hoc 
autem  est  Deus,  ut  dictum  est  art.  prsec.  Unde  relinquitur  quod 
fides  informis  sit  donum  Dei. » 

ARTICULUS  SECUNDUS 
Quodnam  sit  Divinae  Fidei  Objectum,  quod  vocant,  Attributionis. 

§•  i- 

Traditis  generalibus  Notionibus  de  Objecto  Fidei, 
Exponitur  Status  Quaestionis. 

284.  I.  Recte  notavit  Ripalda  significationem  vocum,  quae  adhi- 
bentur  in  assignanda  partitione  objecti  fidei,  non  esse  omnibus 
theologis  constantem.  Alii  enim  objectum  formale  vocant  objectum 
quo,  materiale  vero  objectum  quod.  Alii  formale  vocant  objectum 
motivum,  et  materiale  terminativum,  Alii  motivum  vocant  ob- 
jectum  formale  extrinsecum,  terminativum  vero  formale  intrinse- 
cum.  Alii  solum  rationem  formalem  sub  qua  tenentem  se  ex  parte 
objecti  significant  nomine  objecti  formalis,  et  reliquas  nomine  ob- 
jecti  materialis.  Valentia  (Tom.  3.  disp.  1.  q.  1.  p.  1.  §.3.),  obje- 
ctum  quod  immediate  terminat  actum  fidei  per  suam  entitatem, 
appellat  objectum  formale  quod,  ut  distinguat  illud  a  motivo  as- 
sentiendi,  quod  vocat  objectum  formale  quo ;  cum  alii  e  contra 
dicant  objectum  formale  idem  esse  ac  motivum.  Hinc,  uti  recte 
animadvertit  de  Lugo  (disp.  3.  n.  1.),  «  in  hac  qusestione  (de  ob- 
jecto  fidei),  multa  miscentur  de  nomine,  et  multse  sententise  affe- 
runtur  diversae,  quse,  si  res  bene  intelligantur,  fere  conveniunt.  » 
Ut  ergo  perspicuitati  consulamus,  necesse  est  ab  initio  sensum  ea- 
rum  vocum  determinare. 

285.  Itaque,  ad  rem  nostram,  objectum  generatim  dicitur  id  cir- 
ca  quod  potentia  seu  habitus  versatur  in  suis  actibus  eliciendis. 
Duplex  autem  est  objectum,  materiale ,  scilicet,  et  formale;  dici- 
tur  objectum  materiale  id  quod  immediate  attingitur,  non  ratione 
sui  et  per  se,  sed  ratione  objecti  formalis;  atque  e  contra  obje- 
ctum  formale  est  id  quod  per  se  attingitur  ab  actu  vel  habitu, 

et  ratione  cujus  attingitur  objectum  materiale.  Sic  cum  credimus 
ex.  gr.  creationem  Mundi  factam  in  tempore,  quia  Deus  illam  re- 
velavit;  creatio  Mundi  dicitur  objectum  materiale  hujus  actus  Fi- 
dei;  Deus  vero  revelans  dicitur  objectum  formale.  Sic  etiam  quan- 
do  volumus  nummos  dare  ad  pauperes  sublevandos,  nummi  sunt 
objectum  materiale,  sublevatio  pauperum  formale.  Hinc  patet  cur 
objectum  formale  merito  dicatur  etiam  motivum;  illud  enim  est 
quod  movet  potentiam  ad  agendum:  atque  eadem  ratione  vocatur 
objectum  propter  quod. 

286.  Aliqui  distinguunt  objectum  formale  quod  (et  est  illud  ipsum 
quod  nos  describimus)  a  ratione  formali  sub  qua.  Ratio  forma- 
lis  sub  qua,  inquit  Ripalda  (de  Fide,  disp.  2.  n.  2.),  est  illa  quae 
ex  parte  objecti  vel  potentise  supponitur  necessaria  ad  actum;  ta- 
men  ipsa,  ut  talis  est,  expresse  non  attingitur  per  illum.  Ideo  alia 
se  tenet  ex  parte  objecti,  eaque  est  capacitas  intrinseca  objecti 
ad  determinandum  actum,  diciturque  communiter  terminabilitas r 
seu  attingibilitas,  cognoscibilitas,  seu  amabilitas  objecti.  Qua3 
differt  ab  objecto  formali;  quia  objectum  formale  explicite  per 
actum  attingitur,  non  vero  ratio  formalis  sub  qua;  color  enim, 
ut  talis,  explicite  cernitur  per  visum,  capacitas  vero,  seu  visibi- 
litas  objecti,  ut  talis  est,  non  attingitur  per  visum. . . .  Alia  est 
ratio  formalis  sub  qua,  tenens  se  ex  parte  potentise,  quae  objecto 
extrinseca  est,  et  provenit  ab  aliqua  conditione  necessaria  poten- 
tise  ad  agendum  actum,  ut  objectum  esse  conforme  regulse  super- 
naturali  provenit  a  cognitione  supernaturali  necessaria  potentise 
ad  agendum  effectum  supernaturalem.  » — Ostendimus  {de  Gr.  n.  55. 
seqq.),  duplicem  hanc  rationem  formalem  sub  qua  pertinere  ad 
objectum  formale  motivum,  si  vere  se  habeat  ex  parte  objecti  \ 
si  enim  se  haberet  solum  ex  parte  subjecti,  nonnisi  per  abusum 
vocaretur  ratio  formalis  objectiva:  recolantur  quse  ibi  diximus. 
Cseterum  nomine  objecti  formalis  fidei  intelligimus  illud  quod  im- 
mediate  attingitur  per  actum  fidei ;  quod  ratione  sui  et  non  alte- 
rius  movet  ad  credendum  ;  quod  denique  ratio  est  propter  quam 
objecta  omnia  materialia  credimus. 

287.  Probe  hic  notanda  est  distinctio,  cujus  in  hoc  tractatu  fre- 
quens  est  usus,  inter  objectum  formale  propter  quod  credimus,  et 
conditionem  prserequisitam  ad  credendum.  Conditio  objectiva  non 

movet  ratione  veritatis  proprise,  sed  tantum  aliense,  ad  quam  in- 
tellectui  proponendam  confert;  sicut  externa  propositio  magistri 
est  conditio  ad  assensum  scientificum  discipuli,  qui  solum  move- 
tur  a  ratione  sibi  exterius  proposita  a  magistro,  et  non  ab  aucto- 
ritate  externa  ipsius.  Si  enim  assensus  vere  scientificus  est,  non 
innititur  discipulus  auctoritate  magistri,  sicut  innititur  ad  assen- 
sum  fidei  humanae;  sed  veritati  rationum,  quas  magister  ad  extor- 
quendum  assensum  proponit:  unde  eumdem  assensum  praestaret  di- 
scipulus,  quamvis  alio  magisterio  rationes  conclusionis  propone- 
rentur,  aut  apprehensiones  terminorum  excitarentur.  At  objectum 
formale  immediate  confert  ad  assensum  alterius,  quippe  quem  non 
prsestaret  intellectus,  etiam  si  apprehensiones  terminorum  aliunde 
excitarentur,  nisi  prseluceret  illa  veritas  formalis,  illud  assentiendi 
motivum. 

288.  In  objecto  autem  materiali  distinguunt  objectum  quod  sci- 
tur  aut  creditur,  et  objectum  de  quo  aliquid  scitur  aut  creditur. 
Objectum  quod  scitur  est  propositio,  et  complexum;  nam  conclu- 
siones  ex.  gr.  demonstratse  et  probatse  dicuntur  hoc  modo  sciri, 
ut:  homo  est  risibilis,  anima  est  immortalis,  etc.  Objectum  de 
quo  scitur  est  ipsum  subjectum  conclusionis,  de  quo  aliquid  de- 
monstratur;  sicut  in  scientia  de  homine,  homo  est  subjectum  seu 
objectum  de  quo;  de  ipso  enim  demonstratur  ex.  gr.,  quod  sit  ri- 
sibilis.  Atque  hac  ratione  hujusmodi  objectum  dicitur  etiam  sub- 
jectum  scientise:  objectum  quidem  respectu  habitus,  qui  illud  at- 
tingit;  subjectum  respectu  eorum  quse  de  ipso  sciuntur  aut  cre- 
duntur. 

289.  Rursus  subjectum  seu  objectum  de  quo  dividitur  in  dire- 
ctum  et  indirectum.  Primum  est  illud  de  quo  aliquid  immediate 
creditur,  quodque  proinde  immediate  attingitur  per  actum  fidei: 
ex.gr.,  in  propositione,  «  Christus  est  verus  Deus  et  verus  homo,» 
Christus  est  subjectum  directum.  Alterum  est  illud ,  quod  licet 
immediate  per  omnes  actus  fidei  non  attingatur,  ipsum  tamen  est, 
ad  quod  melius  cognoscendum  cetera  ordinantur.  «  Exemplum  ha- 
bes,  inquit  de  Lugo  (disp.  3.  n.  8.),  in  medicina,  cujus  objectum 
adsequatum  attributionis  est  curatio  hominis;  et  licet  non  cogno- 
scat  immediate  hanc  curationem  per  omnes  actus,  omnia  tamen 
cognoscit  in  ordine  ad  eam  :  unde  actus,  quo  cognoscit  naturam 

et  proprietatem  talis  vel  talis  herbse,  et  ejus  temperamentum,  ideo 
pertinet  ad  medicinam,  quia  illa  cognitio  deservit  ad  melius  scien- 
dum  modum  curandi  talem,  vel  talem  morbum. »  Primum  attin- 
gitur  in  recto,  ut  ajunt;  alterum  in  obliquo:  atque  hoc  objectum 
de  quo  indirectum,  vocari  etiam   solet   objectum  attributionis. 

290.  Objectum  autem  attributionis  ulterius  partitur  in  adcequa- 
tum  et  inadcequatum;  illud  est  prsecipuurn  inter  omnia  objecta 
fidei,  ad  quod  csetera  omnia  ultimo  ordinantur;  sic  ex.  gr.,  in 
plurium  sententia,  dicitur  in  Logica  objectum  attributionis  esse 
demonstratio;  istud  vero,  ad  quod  saltem  plura  objecta  ordinan- 
tur,  et  quod  ipsum  ad  adcequatum  ordinatur. 

291.  Ut  bene  intelligatur  verus  conceptus  objecti  attributionis, 
notandum  est,  quando  dicimus  alia  objecta  ordinari  ad  illud,  non 
debere  id  intelligi  de  ordinatione  ex  intrinseca  natura  scientise 
aut  fidei :  sed  vel — 1)  ex  parte  habentis  illam  scientiam,  aut  fi- 
dem;  vel — 2)  ex  parte  principum  inventorum  scientise  ,  aut  Dei 
infundentis  fidem.  Primum  declarat  de  Lugo  (1.  c.  n.9.),  exemplo 

'  jam  allato:  «  cognitio,  *  inquit,  «  qua  medicina  investigat  natu- 
ram,  et  temperamentum  talis  herbse,  non  habet  majorem  ordinem, 
quantum  est  de  se,  ad  curationem  hominis  cognoscendam,  quam 
ad  alium  finem,  ad  quem  illius  herbse  natura  utilis  esse  potest, 
et  quam  si  medicina  non  intenderet  illam  hominis  curationem  co- 
gnoscere;  nam  illa  cognitio  solum  reprsesentat  naturam  et  tem- 
peramentum  herbse  a  priori  vel  posteriori  cognitam,  prsescindendo 
a  fine  quem  medicus  intendit:  quare  tota  illa  ordinatio  est  extrin- 
seca,  habens  se  ex  parte  habentis  illam  cognitionem  in  ordine  ad 
talem  finem.  »  Alterum  illustrat  Ripalda,  (disp.  1.  n.  7.),  dicens  : 
«  Objectum  attributionis  scientise  non  definitur  ex  intrinseco  con- 
ceptu  cognitionum  scientise,  sed  ex  intentione  extrinseca  princi- 
pum  inventorum  ipsius;  quoniam  eadem  cognitio  nunc  ad  istud, 
nunc  ad  illud  subjectum  cognoscendum  refertur,  prout  sibi  sapien- 
tiores  prsefigunt  scopum:  v.  g.,  eadem  cognitio  libertatis  humanse 
refertur  a  theologo  in  notitiam  Dei,  et  a  philosopho  in  notitiam 
animse;  eadem  nutritionis  cognitio  a  medico  in  sanitatem,  et  ab 
animastico  in  alium  finem.  Ergo  etiam  subjectum  fidei  non  est  de- 
finiendum  ex  intrinseco  conceptu  ipsius,  sed  ex  libera  intentione 
Dei  nobis  infundentis  illam.» 

292.  II.  His  itaque  declaratis,  omittimus  hic  inquirere  quodnam 
sit  objectum  formale  fidei,  et  objectum  materiale  quod  (hoc  vo- 
cabimus  simpliciter  objectum  materiale);  de  his  enim  agendum 
est  in  decursu  hujus  disputationis:  agitur  solum  in  hoc  articulo 
de  objecto  attributionis. 

293.  Jamvero  certum  est  imprimis  subjectum,  seu  objectum  de  quo 
directum  fidei  non  esse  solum  Deum ;  sed  esse  multiplex.  Etenim 
subjectum  fidei  directum  est  illud,  de  quo  aliquid  immediate  prse- 
dicatur,  quod  fide  divina  creditur;  atqui  alia  prseter  Deum  sunt, 
de  quibus  aliquid  immediate  praedicatur,  quod  fide  divina  credi- 
tur.  Ergo.  —  Prob.  min.  Illud  fide  divina  credi  potest  aut  credi- 
tur,  quod  de  aliquo  prsedicari  potest,  aut  prsedicatur  immediate 
per  auctoritatem  Dei  revelantis;  in  hoc  enim  stat  ratio  formalis 
fidei;  atqui  alia  sunt  prseter  Deum,  de  quibus  aliquid  immediate 
prsedicari  potest,  aut  prsedicatur  per  illam  auctoritatem.  Ergo. 
Unde  credimus,  ex.  gr.,  Beatam  Virginem  Mariam  esse  Matrem 
Dei;  Abraham  genuisse  Isaac  etc:  in  his  propositionibus  quas  fide 
divina  credimus,  ut  unicuique  patet,  subjectum  directum  non  est 
ipse  Deus.  Hinc  merito  ait  Ripalda  (1.  c.  n.  3.):  mirari  est,  Pa- 
ludanum  (in  2.  disp.  24.  q.  1.  sect.  2.),  asseruisse  nullam  esse 
propositionem  fidei,  cujus  subjectum  sit  creatura.  Certum  enim 
est  in  hac  propositione  fidei:  «  peccatum  est  invisum  Deo,  »  et  aliis 
similibus,  subjectum  non  esse  Deum. 

294.  Quoad  objectum  vero  attributionis  fidei,  variae  sunt  theolo- 
gorum  sententiae.  Missis  enim  quibusdam  nimis  obsoletis  opinioni- 
bus.  —  1)  Durandus  (q.  5.  prol.)  tenet  objectum  attributionis  fidei 
esse  actum  meritorium;  quia  omnis  notitia  fidei  in  merita  nostra 
dirigitur,  ut  pluribus  locis  Pauli  et  Augustini  suadere  contendit. — 
2)  Gabriel  et  Ochamus  censent  illud  esse  Christum  Dominum. — 3) 
Alii  denique  putant  (et  est  communis  sententia)  objectum  illud 
esse  Deum;  quia  omne  lumen  fidei,  aut  existentiam,  essentiam  et 
attributa  Dei  illustrat;  aut  opera,  quse  in  perfectam  ejus  notio- 
nem  conducant:  ideoque  omnis  fidei  notitia  in  Deum  manifestan- 
dum  refertur.  Hi  tamen  discrepant  inter  se: — a)  alii  enim  docent 
Deum  esse  objectum  attributionis  fidei  secundum  se  et  ut  asse- 
quibilem  a  nobis:  ita  de  Lugo  (disp.  3.  n.  14.);  —  b)  alii  (et  multi 

sunt,  et  inter  eos  Suarez,  Yalentia,  Vasquez,  Capreolus  etc),  di- 
cunt  esse  Deum  sub  absoluta  ratione  Deitatis. 

295.  Supposita  distinctione  inter  objectum  attributionis  adse- 
quatum  et  inadsequatum,  possibile  fortasse  est  diversas  opiniones 
quodammodo  conciliare,  et  uniuscujusque  difficultates  vitare  aut 
solvere.  Itaque  — 

§.  II. 
Statuitur  nostra  Doctrina. 

Prop.  XII.  1.  Objectum  attributionis  fidei  inadcequatum  non 
est  unum  sed  multiplex;  atque  ad  illud  prcecipue  revocantur 
tum  Christus  Dominus,  tum  nostra  salus.  2.  -  Adcequatum  vero 
non  est  nisi  Deus,  et  quidem  sub  absoluta  ratione  Deitatis. 

296.  Prob.  lma  pars.  I.  Certum  est  Christum  Dominum  esse  sco- 
pum  fidei,  seu  ad  illum  alia  fidei  objecta  ordinari,  ac  proinde  esse 
objectum  attributionis.  Atqui,  ut  patebit  ex  secunda  parte  thesis, 
non  est  objectum  attributionis  adsequatum.  Ergo. 

Prob.  maj.  1)  Legitur  (Ps.  XXXIX.  8.):  «  In  capite  libri  scri- 
ptum  est  de  me. »  Hoc  est :  ego  sum  argumentum  et  scopus  vo- 
lumini  sacro  prsefixus.  Liber  enim  indefinite  significat  omnem  li- 
brum  sacrum,  ut  recte  notavit  S.  Hieronym.  (ad  c.  29.  Isaise): 
«  In  capite  libri  scriptum  est  de  me,  non  Hieremise ,  non  Isaiae, 
sed  in  omni  scriptura  sancta,  quse  unus  liber  appellatur.  » 

2)  Sic  intelligitur  illud  (Jo.  V.  39.)  «  Scrutamini  Scripturas.... 
et  illse  sunt  quae  testimonium  perhibent  de  me.  »  Per  scripturas 
enim  omnis  scriptura  est  accipienda;  nam  ut  ait  Tertul.  (1.  de 
Trin.c.  8.):  «  Deus  Prophetas  spiritu  instruxit,  et  per  hos  omnes 
Filium  suum  Christum  repromisit. »  Quod  clarius  docuit  S.  Bonav. 
(in  princ.  sacrse  scripturse)  :  «  Testamentum  vetus  totum  est  de 
Deo  incarnando:  testamentum  novum  de  Deo  incarnato.  »  Sane  de 
novo  testamento  dubitari  non  potest.  Quid  enim  in  eo  cernes,  quod 
Christum  non  sonet,  nativitatem,  acta,  passiones  aut  gloriam  in 
humana  natura  ?  De  veteri  autem  nota  sunt  verba  Petri  (Act.  III. 

24.):  «  Omnes  prophetae  a  Samuel  et  deinceps,  qui  locuti  sunt,  an- 
nuntiaverunt  dies  istos.  »  Et  rursus  (Act.  X.  43.):  «  Huic,  »  id  est 
Christo,  «  omnes  Prophetae  testimonium  perhibent.  »  Quod  Tertul- 
lianus  (lib.  3.  carm.  contra  Marc.  cap.  2)  poetice  celebravit,  de 
antiquis  oraculis  canens: 

u  Omnia  de  Christo,  per  Christum  cuncta  loquuntur.  » 

3)  Idem  denique  significavit  ipse  Christus  de  libris  Moysi,  qui 
videntur  omnium  remotissimi  a  notitia  Christi;  nam  legitur  (Io. 
V.  46.):  «  Si  crederetis  Moysi,  crederetis  forsitan  et  mihi:  de  me 
enim  ille  scripsit.  »  Ubi  quserens  Maldonatus,  cur  nullum  Domi- 
nus  assignet  locum,  in  quo  de  illo  Moyses  vaticinetur,  respondet: 
«  Quia  non  uno  tantum  loco,  sed  totis  quinque  libris  de  illo  pro- 
phetavit.  »  —  Et  S.  Augustinus  (cont.  Faust.  1.  16.  c.  22.),  inquit: 
«  Non  ait  Christus :  Moyses  enim  et  de  me  scripsit,  ut  et  alia  quse 
ad  Christum  non  pertinerent  scripsisse  crederetur,  sed  ait:  De  me 
ille  scripsit,  ut  omnem  scripturae  intentionem  non  nisi  ad  intelli- 
gendam  Christi  gratiam  per  scripturas  intelligeremus.  » 

297.  II.  Idem  confici  potest  argumentum  pro  bono  nostro  salutari. 
Nam  1)  Fides  dicitur  «  scientia,  et  verbum  salutis.  »  (Lucae  I.  77. 
Actor.  XIII.  26.;  et  alibi  ssepe):  scilicet,  quia  in  salutem,  salu- 
tariaque  manifestanda  datur.  Hinc  Apostolus  (II.  ad  Timoth.  III. 
15.  seqq.)  docet:  «  Sacras  litteras  nosti,  quse  te  possunt  instruere 
ad  salutem  per  fidem;  »  rationemque  reddit,  quia  «  omnis  scri- 
ptura  divinitus  inspirata  utilis  est. . .  ad  erudiendum  in  justitia, 
ut  perfectus  sit  homo  Dei  ad  omne  opus  bonum  instructus.  »  In- 
terprete  vero  S.  Thoma:  «  Commendat  Deus  scripturas  ratione  ul- 
timi  profectus  seu  finis,  in  quem  a  Deo  inspiratse  sunt.  » 

2)  Id  confirmant  Patres,  inter  quos  imprimis  Clemens  Alexand. 
(1.  Strom.)  cum  Paulo  (ad  Gal.  III.)  ait:  «  Scripturas  esse  pseda- 
gogum  docentem  homines  salutaria.  »  Tertullianus  vero  (lib.  de 
cultu  fcem.  cap.  2.):  «  Omnem  enuntiationem  Spiritus  Sancti  non 
ad  unam,  sed  ad  omnem  utilitatis  occasionem  dirigi.  »  Similia  tra- 
dunt  alii  Patres. 

3)  Accedit  ratio.  Nam  quse  sacrse  litterae  proponunt  credenda 
per  fidem,  tendunt  ad  salutis  bonum;  quippe  ea  sunt  aut  prsece- 
pta,  aut  monita,  aut  exempla  salutaria,  aut  bonitas  Dei  et  Chri- 

sti,  quam  salutariter  cognoscamus,  diligamus,  sequamur — Vide 
Ripalda  (disp.  1.  nn.  10-12.). 

298.  Prob.  2da  pars.  Illud  est  adsequatum  objectum  attributio- 
nis  fidei,  quod  prsecipuum  est  inter  omnia,  quse  fide  creduntur,  et 
ad  cujus  pleniorem  cognitionem  ultimo  referuntur  omnia,  quse  per 
talem  habitum  credimus.  Atqui  1)  prsecipuum  inter  omnia  objecta 
fidei  est  ipse  Deus  —  2)  ad  quem  melius  cognoscendum  caetera  om- 
nia  ordinantur  —  3)  et  quidem  sub  ratione  absoluta  Deitatis.  Ergo. 

Prob.  min.  quoad  lam  partem,  quse  cseterum  patet  ex  ipsa  Dei 
excellentia —  ab  omnibus  conceditur  —  et  clare  sequitur  ex  proba- 
tionibus  secundse  partis.  Unde  sufficit  nunc  notare  modum  loquendi 
Scripturse.  Ad  Hebrseos  (XI.  6)  dicit  Apostulus:  «  Sine  fide. . .  im- 
possibile  est  placere  Deo;  »  et  subdit  statim:  «  credere  enim  opor- 
tet  accedentem  ad  Deum  quia  est:  »  proponit  nempe  Deum  tanquam 
primarium  terminum  in  quem  tendit  fides.  Hinc  (ad  Ephes.  IV.  5.) 
dicit:  «  Unus  Dominus,  una  fides;  »  et  (ad  Coloss.  II.  2.)  « In  agni- 
tionem  mysterii  Dei  Patris»  significans  totam  fidem  tendere  prin- 
cipaliter  ad  cognoscendum  Deum:  quod  etiam  ssepe  alibi  inculcat. 
Unde  S.  August.  (4.,  de  civit.  c.  20.)  inquit:  «  Fidei  unum,  et  pri- 
mum,  ac  maximum  oflQcium  est,  ut  in  unum  Deum  credatur.  » 

Proh.  min.  quoad  2dam  partem.  Ea  ipsa  quse  creduntur  de  Chri- 
sto  Domino  et  de  bono  nostro  salutari,  aut  ad  ea  objecta  referun- 
tur,  ultimo  ordinantur  ad  Deum  ipsum.  Ergo  -  Sane  1)  de  Christo 
dicitur  (Coloss.  II.  2.):  «  Instructi  in  Charitate  et  in  omnes  divitias 
plenitudinis  intellectus,  in  agnitionem  mysterii  Dei  Patris  et  Christi 
Jesu.  »  Et  (ibid.  III.  10):  «  Induentes  novum  (hominem),  eum  qui 
renovatur  in  agnitionem  secundum  imaginem  ejus,  qui  creavit  il- 
lum,  »  etc;  et  (I.  Cor.  III.  22.  seq.):  «  omnia  enim  vestra  sunt; 
vos  autem  Christi;  Christus  autem  Dei.  »  Unde  S.  Augustinus  (de 
civ.  Dei  1.  11.  c.  2.),  perbelle  exponit  ipsum  etiam  Christum  ho- 
minem  esse  viam,  qua  fides  pervenit  ad  Dei  cognitionem.  «  Ut 
mens  in  fide,  »  inquit,  «  fidentius  ambularet  ad  veritatem,  ipsa 
veritas  Deus  Dei  Filius  homine  assumpto,  non  Deo  consumpto, 
eandem  constituit  ac  fundavit  fidem,  ut  ad  Deum  iter  esset  ho- 
mini  per  hominem  Deum.  Hic  est  enim  Mediator  Dei,  et  homi- 
num,  homo  Christus  Jesus.    Christus  per  id,  quod  est  Mediator, 

est  homo  et  via  perveniendi  ad  Deum.  Quia  si  inter  eum,  qui  ten- 
dit,  et  illud,  quo  tendit,  via  media  est,  spes  est  perveniendi;  si 
autem  desit,  aut  ignoretur,  qua  eundum  sit,  quid  prodest  nosse 
quo  eundum  sit?  Sola  est  autem  adversus  omnes  errores  via  mu- 
nitissima,  ut  idem  ipse  sit  Deus,  et  homo.  Quo  itur,  Deus:  Qua 
itur,  homo.  » 

2)  Quoad  bonum  nostrum  salutare,  non  minus  certum  est  illud 
eo  tendere  ut  perfectiorem  de  Deo  ipso  notitiam  assequamur.  Quod 
confirmari  potest  ex  eo  quod  in  vita  beata,  inquit  Suarez  (disp.  2. 
sect.  1.  n.  2.),  Deus  est  primarium  objectum:  ergo  etiam  in  fide, 
quia  visio  fidei  succedit;  unde  (Jo.  XVII.),  ait  Christus:  «  Hsec  est 
vita  seterna,  ut  cognoscant  te  solum  Deum  verum  et  quem  misisti 
Jesum  Christum:  »  quod  tam  de  patria  quam  de  via  Patres  intelli- 
gunt. 

3)  Hinc  idem  eximius  Doctor  (1.  c.  sect.  2.  n.  5.),  addit  :  in 
omni  objecto  de  quo  aliquid  fides  credit,  includitur  aliquo  modo 
Deus:  sic  ergo  est  objectum  fidei  adsequatum  in  recto,  vel  in  obli- 
quo;  quod  etiam  potest  inductione  confirmari  :  nam  in  mysteriis 
divinitatis  res  est  clara,  mjsteria  autem  Incarnationis  omnia  ver- 
santur  circa  Deum,  Angeli  autem,  et  homines  sunt  ad  imaginem 
Dei,  et  templum  ejus,  et  ab  illo  manant,  et  ad  illum  tendunt,  et 
his  titulis  sub  Fidem  cadunt,  et  idem  est  de  reliquis.  —  Quod  jam 
docuerat  D.  Thomas  (1.  p.  q.  1.  a.  7.)  agens  de  subjecto  theo- 
logise:  «  Proprie,  »  inquit,  «  illud  assignatur  objectum  alicujus  po- 
tentiae,  vel  habitus,  sub  cujus  ratione  omnia  referuntur  ad  poten- 
tiam  vel  habitum  ;  sicut  homo  et  lapis  referuntur  ad  visum,  in 
quantum  sunt  colorata  ;  unde  coloratum  est  proprium  objectum 
visus.  Omnia  autem  pertractantur  in  sacra  doctrina  sub  ratione 
Dei,  vel  quia  sunt  ipse  Deus,  vel  quia  habent  ordinem  ad  Deum 
ut  ad  principium,  et  finem.  Unde  sequitur  quod  Deus  vere  sit  sub- 
jectum  hujus  scientise.  Quod  etiam  manifestum  fit  ex  principiis 
hujus  scientise,  quse  sunt  articuli  fidei,  quse  est  de  Deo.  Idem  au- 
tem  est  subjectum  principiorum  et  totius  scientise,  cum  tota  scien- 
tia  virtute  contineatur  in  principiis.  »  Eamdem  autem  esse,  quoad 
hoc,  rationem  de  fide  et  de  theologia,  docet  idem  S.  Doctor  (2.  2. 

q.  1.  a.  1.). 

Prob.  min.  quoad  3tiam  partem,  quse  1)  inferri  potest  ex  dictis. 
Nam  Deus  sub  absoluta  ratione  Deitatis  est  primarium  et  essen- 
tiale  objectum  beatitudinis  nostrse,  ac  visionis  beatificse:  ergo,  et 
fidei;  tum  quia  fidei  succedit  visio,  ut  dixi:  tum  etiam  quia  fides, 
et  visio  habent  idem  objectum  primarium,  variata  ratione  clari  et 
obscuri —  Vide  Suarez  (1.  c.  sect.  1.  n.  5.). 

2)  Si  quse  contraria  sententia  cum  aliqua  probabilitate  proponi 
potest,  ea  est  quse  asserit  Deum  sub  ratione  assequibilitatis  et 
non  Deitatis,  esse  objectum,  ad  quod  ultimo  omnia  referuntur. 
Atqui  hsec  sententia  videtur  excludenda.  Etenim  ipse  de  Lugo 
(disp.  4.  nn.  25-26.),  tandem  fatetur  posse  simpliciter  et  absolute 
dici  Deum  esse  objectum  adsequatum  attributionis  fidei.  «Nam,» 
inquit,  «  de  Deo  prsedicantur  omnia,  quorum  notitiam  dareintendit 
ultimo  fides:  nam  de  Deo  in  primis  prsedicantur  et  creduntur  per- 
fectiones  divinse,  quas  fides  docere  intendit:  et  de  eodem  Deo  prse- 
dicatur  et  creditur  assequibiiitas,  quam  eadem  fides  intendit  nos 
docere,  ut  teneamus  modum  assequendi:  ergo  Deus  est  subjectum 
adaequatum  attributionis  totius  fidei.  »  Et  paulo  infra:  «  Sicut  di- 
oitur  (Deus)  finis  universalis  omnium,  quae  ipse  facit,  quia  omnia 
ad  se  ipsum,  et  ad  suam  gloriam  ordinat,  licet  ordinet  etiam  ad 
nostrum  bonum,  et  utilitatem;  sic  etiam,  licet  notitia  fidei  magna 
-ex  parte  ordinetur  etiam  ad  hoc,  ut  cognoscamus  assequibilitatem 
Dei,  hsec  tamen  eadem  notitia,  et  omnia  alia,  quse  fide  creduntur, 
ordinatur  etiam  ad  hoc,  ut  melius  cognoscamus  ipsum  Deum.  » 

299.  Dices  1.  multa  videntur  esse  revelata,  ac  proinde  divina 
fide  credenda  quse  nullo  pacto  ducunt  ad  perfectiorem  notitiam 
ipsius  Dei;  quis  enim,  ex.  gr.,  melius  cognoscit  Deum  ex  eo  quod 
credit  Tobiam  habuisse  canem,  canem  movisse  caudam  etc.  ?  Ergo 
Deus  noh  est  objectum  attributionis  adsequatum  fidei. 

Resp.  «Canem  Tobise,  licet  non  per  se  conducat  ad  Dei  boni- 
tatem,  vel  viam  nostrse  salutis  cognoscendam,  conducere  tamen 
quasi  integraliter,  et  quasi  partem  historise  gratissimse  commen- 
dantis  Dei  bonitatem  erga  Tobiam,  cujus  aliqua  lsetitise  pars  fuit 
adventus  canis  prsecedentis  filium  suum  et  gestientis;  qua  etiam 
ratione  quasi  in  speculo  videmus  nostrse  salutis  viam  per  Tobise 
imitationem,  cui  post  serumnas,  et  probationes  Deus  prosperita- 
iem,  et  laetitiam  restituit  in  maximo,  et  in  minimo. » 

300.  Dices  II.  cum  Chemnitio,  quod  ipsa,  ut  inquit,  «  vis  veri- 
tatis  extorserit  a  Patribus  Conc.  Trid.  (sess.6.  cap.  6.)  hsec  verba, 
quod  dicunt,  fidem  credere  vera  esse,  quse  divinitus  revelata  et 
promissa  sunt,  atque  iliud  in  primis,  a  Deo  justificari  impium  per 
gratiam  ejus,  per  redemptionem,  quae  est  in  Christo  Jesu:  »  unde 
ipse  concludit  objectum  primarium  fidei  esse  Christum  seu  pro- 
missionem  de  gratuita  justificatione. 

Resp.:  Patres  Concilii  non  dicunt  absolute,  ut  Chemnitius  re- 
fert,  fidem  in  primis  credere  justificari  impium  per  gratiam  Dei 
et  redemptionem,  quse  est  in  Christo ;  sed  explicantes  rationem 
ejus  actus  fidei,  quo  homo  disponitur  ad  suscipiendam  justifi- 
cantem  gratiam,  aiunt  in  primis  eo  credi,  justificari  impium  a 
Deo  per  gratiam  ejus  et  redemptionem,  quse  est  in  Christo.  Unde 
praemittit  Concilium  illa  verba:  «  Disponuntur  autem  ad  ipsam  ju- 
stitiam,  dum  excitati  divina  gratia,  et  adjuti,  fidem  ex  auditu 
concipientes,  libere  moventur  in  Deum,  credentes  vera  esse  quse 
divinitus  revelata  sunt.  »  Primum  ergo  motum  ponunt  in  Deum 
tanquam  primarium  objectum;  in  aliis  autem  subjunctis  verbis 
declarant  quomodo  applicanda  sit  illa  fides  ad  pcenitentiam  con- 
cipiendam  cum  debita  fiducia;  ad  quod  imprimis  juvat  conside- 
ratio  Dei  per  fidem,  ut  remittentis  peccata. 

ARTICULUS  TERTIUS 
Utrum  divina  auctoritas  sit  objectum  formale  fidei. 

§•  I- 

Exponitur  Quaestio,  et  varias  Sententiae  referuntur. 

301.  Aggredimur  jam  qusestionem  de  objecto  formali  fidei.  Hsec 
qusestio  semper  theologis  valde  difficilis  visa  est;  «  diflScile  enim 
est,  inquit  Card.  de  Lugo  (disp.  1.  n.  5.),  assignare  quid  sit  illud, 
in  quo  ultimo  sistit  assensus  nostrse  fidei.  Nam  assensus,  quo  credo 
Deum  esse  trinum  et  unum,  non  assentit  huic  veritati  ut  primo 
principio  ;    neque  enim  ipsa  constat    ex  terminis;  sed  assentitur 

propter  aliud,  scilicet  propter  divinam  revelationem,  seu  quia 
Deus  revelat.  Rursus  quod  Deus  revelet  hoc  mysterium  (si  qui- 
dem  non  constat  ex  terminis)  debet  cognosci  propter  aliud;  de 
hoc  ergo  quaeritur,  quid  sit  illud,  propter  quod  judico  Deum  hoc 
revelare?  Si  dicas  esse  humanum  testimonium,  vel  humanas  ra- 
tiones;  ergo  jam  non  sistit  nostra  fides  in  auctoritate  divina,  sed 
in  humana  vel  in  rationibus  probabilibus.  Si  vero  dicas  ultimam 
rationem  esse  divinum  testimonium;  ergo  debes  venire  ad  istum 
tanquam  ad  primum  principium,  et  ex  terminis  notum:  'Deus  re- 
velat  hoc  mysterium':  quod  tamen  videtur  absurdum.  Hic  est  totus 
qusestionis  nodus.  » 

302.  Verum  ne  quaestionem  de  se  difficilem,  difficiliorem  red- 
damus  defectu  distinctionis  et  methodi,  confundentes  etiam  quse 
rata  apud  omnes  esse  debent  cum  iis,  quse  adhuc  disputantur  in- 
ter  Doctores,  duplicem  qusestionem  distinguamus  oportet.  Prima 
est  de  motivo  immediato  et  ultimo  assentiendi  credibilibus,  ex. 
gr.,  Incarnationi.  Altera  est  de  motivo  immediato  assentiendi 
auctoritati  et  attestationi  divinse.  Per  fidem  enim  non  solum  cre- 
dibilibus  revelatis  a  Deo ;  sed  etiam  auctoritati  divinse,  et  actu 
existenti  revelationi  Dei  assentimur.  Alia  autem  est  utriusque 
qusestionis  ratio,  ut  alia  quoque  sit,  et  seorsim  tradatur  explica- 
tio.  Quae,  inquit  Ripalda,  quia  a  scriptoribus  divisa  non  semper 
sunt,  sed  indiscriminatim  quandoque  sub  unicam  disputationem  de 
motivo,  in  quod  assensus  fidei  resolvitur,  confusa,  plurimam  theo- 
logis  confusionem  pepererunt.  De  prima  hic  agimus ,  de  altera 
aptius  acturi  in  fine  sequentis  disputationis. 

303.  Sed  quoad  ipsam  primam  qusestionem  duo  distingui  debent. 
Cum  enim  Conc.  Vatic.  (n.  276.)  dicat  nos  credere  «  propter  au- 
ctoritatem  Dei  revelantis;  »  liquet  tum  Dei  auctoritatem,  tum 
divinam  revelationem  necessariam  esse  ad  credendum.  De  aucto- 
ritate  disserimus  in  hoc  articulo;  in  sequenti  dicemus  de  revela- 
tione. 

304.  Omittimus  hic  errorem  eorum,  qui  putant  nihil  esse  cre- 
dendum,  nisi  quod  humana  ratione  intelligitur  ac  persuadetur. 
Ita  Manichseos  sensisse  indicat  S.  Augustinus  (1.  de  util.  cred. 
c.  1.);  eumdem  errorem  tribuit  Abaylardo  S.  Bernardus  (ep.  190. 
ad  Innocentium);  eumque  renovarunt  rationalistse,  quique  plus  mi- 

nus  ad  eorum  placita  accesserunt.  Hic  error  non  tam  assignaret 
objectum  formale  fidei,  quam  fidem  essentialiter  a  scientia  diver- 
sam  (n.278.)  destrueret:  refutabitur  autem  tum  ipsis  argumentis, 
quibus  ostenditur,  fidem  niti  auctoritate  Dei  revelantis;  tum  iis, 
quae  infra  disseremus  de  munere  rationis  in  re  fidei. 

305.  Itaque,  cum  fides  sit  virtus  theologica,  nulli  dubium  esse 
potest,  quin  ejus  formale  cbjectum  sit  Deus:  quod  ex  dicendis  ad- 
huc  clarius  apparebit.  Sed  quseritur  sub  qua  ratione  Deus  sit  for- 
male  objectum  fidei,  seu  motivum  propter  quod  credimus.  Etenim 
uti  recte  advertit  Suarez  (disp.  3.  sect.  4.  n.  2.),  licet  ob  infinitam 
Dei  simplicitatem  omnia,  quae  sunt  in  Deo,  sint  ipse  Deus;  distin- 
guimus  tamen  multa  in  Deo,  de  quibus  diversum  formalem  con- 
ceptum  nobis  efformamus.  Hsec  autem  distinctio  fundamentum  ha- 
bet  in  ipsa  eminentia  et  perfectione  infinita  divini  esse;  ac  pro- 
inde  est  distinctio  virtualis.  Ita,  ex.  gr.,  distinguimus  divina  at- 
tributa  a  divina  essentia,  et  divina  attributa  inter  se.  Jamvero, 
vi  hujus  distinctionis,  certum  est  aliquid  Deo  esse  tribuendum  sub 
aliqua  ratione,  quod  sub  alia  illi  tribui  non  potest.  Ita,  ex.  gr., 
intellectus  et  voiuntas  sunt  realiter  idem  in  Deo;  vi  tamen  vir- 
tualis  distinctionis,  dicimus  Patrem  genuisse  Filium  per  intelle- 
ctum,  non  per  voluntatem;  Patrem  et  Filium  spirasse  Spiritum 
Sanctum  per  voluntatem,  non  per  intellectum.  Ita  etiam  quoad 
operationes  ad  extra,  dicitur  Deus  punire  uti  justus,  non  ut  mi- 
sericors;  et  parcere  ut  misericors,  non  ut  justus:  quamvis  reali- 
ter  justitia  et  misericordia  sint  unum  in  Deo.  Certe,  ut  ad  rem 
nostram  accedamus ,  nemo  diceret  Deum  esse  objectum  formale 
fidei  sub  ratione,  ex.  gr.,  suae  immensitatis.  —  Merito  igitur  quse- 
ritur  sub  qua  ratione  Deus  sit  motivum  nostrae  fidei. 

306.  Porro  Concilium  Vaticanum,  ut  vidimus,  assignat  imprimis 

auctoritatem  Dei  revelantis.  Auctoritas  certe  importat  vim  quam- 

dam  objective  moventem,  et  quodammodo  ligantem  intellectum  aut 

voluntatem.  Cum  vero  fides  formaliter  pertineat   ad  intellectum 

(ea  enim  credimus  vera  esse  quse  divinitus  revelata  sunt);  ille  di- 

citur  hic  auctoritatem  habere,  qui  dignus  est  cui  credatur.  Hinc 

actus  fidei,  ex  suo  essentiali  tendendi  modo,  est  obsequium  intel- 

lectuale,  et  exercita  protestatio  de  dignitate  loquentis.  Quare  ne- 

mo  est  qui,  ipsa  natura  dictante,  non  judicet  sibi  esse  honorificum 
Mazzella.  De  Virtutibus.  11 

quod  ipsi  credamus:  atque  hac  ratione  dicitur  (Jo.  XIII.  23.):  «  Qui 
accipit  ejus  testimonium  signavit,  quia  Deus  verax  est»;  et  (I.  Jo. 
V.  10.):  «  Qui  non  credit  Filio,  mendacem  facit  eum.  »  At  quae- 
nam  proprie  sunt  illa  divina  attributa,  quibus  Deo  formaliter  com- 
petit  ea  dignitas  cui  credatur? 

307.  Prima  sententia  est  Guillelmi  Parisiensis,  qui  censuit,  nos 
non  credere  Deo,  quia  verax  est;  sed  quia  est  supremus  Domi- 
nus,  cui  obediendum  est,  captivando  intellectum  nostrum  in  obse- 
quium  ejus.  Ratio  illius  est,  quia  si  crederemus  Deo  propter  ve- 
ritatem  ejus,  jam  crederemus  ex  discursu,  et  ratione  nostra,  et 
non  ex  simplici  fide.  Unde  merito  Auctores  hanc  sententiam  re- 
ferentes  notant,  excludi  in  ea  omne  formale  objectum  a  fide:  si- 
quidem  assignatur  objectum  movens  voluntatem  ad  imperandum 
fidem;  non  vero  movens  intellectum  ad  credendum. — Verum  Conc. 
Vatic.  tum  statuit  nos  credere  «  propter  auctoritatem  Dei  reve- 
lantis,  »  ac  proinde  asseruit  motivum  credendi  ;  tum  declaravit 
auctoritatem  Dei  eam  esse  qua  «  nec  falli  nec  fallere  potest,  »  quse 
certe  nequit  ad  supremum  Dei  dominium  formaliter  revocari. 

308.  In  quo  ergo  consistit  illa  Dei  auctoritas,  propter  quam  cre- 
dimns  ?  Respondent  omnes  cum  D.  Th.  (2.  2.  q.  1.  a.  1.):  in  sum- 
ma  Dei  Veritate.  At  vero  triplex  distingui  potest  veritas:  in  es- 
sendo — in  cognoscendo — in  dicendo,  seu  asseverando.  Veritas  in 
essendo,  inquit  Toledo  (in  cit.  1.  D.  Th.),  est  qua  unumquodque  ens 
est  verum;  nam  verum  convertitur  cum  ente.  Est  autem  veritas 
hsec  conformitas  quaedam  rei  ad  sua  principia,  quando  talis  est 
qualem  sua  exigunt  propria  principia.  Dicimus  enim  verum  ami- 
cum,  qui  legibus  amicitise  conformatur;  verum  aurum,  quando  auri 
principiis  conformatur.  Et  quia  omnia  entia  conformantur  ideis  et 
principiis  mentis  divinse,  per  quse  facta  sunt ;  ideo  omnia  vera 
sunt.  Veritas  autem  in  cognoscendo  est  conformitas  intellectus 
componentis  aut  dividentis  ad  rem  ipsam.  Quum  enim  dico:  homo 
est  animal,  verum  dico;  quia  ita  est  in  re,  sicut  ego  intellectu 
componens  dico.  Veritas  autem  in  asseverando,  quse  veracitas  di- 
citur,  est  dictorum  ad  mentem  dicentis  conformitas,  quando  ita 
homo  dicit  ut  interius  sentit.  Et  haec  veritas  est  opposita  menda- 
cio:  tunc  enim  mentitur  homo,  quum  aliter  exterius  affirmat  aut 
negat,  quam  sentiat  interius. 

Si  his  veritatibus  addas  primitatem,  ut  sit  prima  veritas,  tunc 
Deus  est;  dicitur  enim  Deus  prima  veritas  his  omnibus  modis. 
Prima  quidem  veritas  in  essendo,  quia  est  sibi  adeo  conformis, 
ut  sit  prorsus  ipsum  principium  sine  principio;  tale  autem  prin- 
cipium,  quale  debet  esse,  ut  Deus  sit.  Est  prima  veritas  in  co- 
gnoscendo,  quia  est  ipsamet  sapientia,  quam  nihil  latet,  quse  falli 
non  potest,  nec  falsitati  subesse.  Est  prima  veritas  in  asseveran- 
do,  quia  est  summe  bonus,  a  quo  mendacium  longissime  abest : 
unde  nullum  fallit,  nec  fallere  potest.  Cf.  etiam  Suarez  (disp.  3. 
sect.  4.  n.  1.)  —  Supposito  igitur  nomine  Dei  auctoritatis,  pro- 
pter  quam  credimus,  venire  summam  Dei  veritatem ;  quseritur, 
de  quanam  veritate  id  sit  intelligendum? 

309.  Secunda  sententia  est  Aureoli  (a  quo  non  nimis  dissentire 
videntur  Capreolus  et  Cajetanus),  dicentis  objectum  formale  fidei 
esse  summam  veritatem  in  essendo;  seu,.  quod  idem  est,  esse  Deum 
sub  ratione  Deitatis  (cf.  Suarez  disp.  3.  sect.  4.  n.  4.).  Sed  haec 
etiam  opinio,  quse  nunquam  fuit  communis,  deserenda  est  omnino 
post  Conc.  Vatic,  quod,  ut  diximus,  declaravit  Dei  auctoritatem 
propter  quam  credimus,  eam  esse  qua  Deus  «  nec  falli  nec  fallere 
potest  »:  porro  hsec  formaliter  non  est  prima  veritas  in  essendo, 
seu  Deus  sub  ratione  Deitatis. 

310.  Superest  ergo  prima  veritas  in  cognoscendo  et  in  dicendo. 
Et  revera  nonnulli  adscribunt  S.  Bonaventurse  sententiam,  juxta 
quam  Deus  esset  objectum  formale  fidei,  ut  prima  veritas  in  co- 
gnoscendo;  cum  aliis  videretur  Deus,  ut  prima  veritas  in  dicen- 
do,  habere  auctoritatem  cui  credamus.  Sed  vera  sententia  utram- 
que  veritatem,  in  cognoscendo  et  in  dicendo,  assignat  pro  for- 
mali  fidei  objecto.  Sicut  enim  est  de  ratione  fidei  assentiri  pro- 
pter  testimonium  alterius,  ita  de  ratione  fidei  divinse  est  assen- 
tiri  propter  testimonium  Dei.  Ut  autem  talis  assensus  sit  omnino 
firmus,  duo  necessario  requiruntur  ex  parte  testantis  :  scientia, 
qua  rem  de  quo  testimonium  fert,  bene  cognoscat;  veracitas,  qua 
illam  dicat  sicut  cognoscit.  Si  desit  scientia,  ita  ut  falli  possit 
in  suo  testimonio,  quantumvis  rectus  et  verax  supponatur  testis, 
ejus  testimonio  nixi  non  possumus  cum  certitudine  judicare,  seu 
credere  rem  esse  veram.  Et  vicissim,  quantumvis  testis  sit  sa- 
piens  et  veritatem  cognoscat,  si  non  sit  studiosus  et  rectus  in  ver- 

bis  suis,  non   possumus   certam  illi  fidem   adhibere.  Atque  hanc 
sententiam  statuisse  videtur  Conc.  Vatic,  quando  dixit  nos  fide 
divina  credere  «  propter  auctoritatem  ipsius  Dei  revelantis,  qui 
nec  falli  nec  fallere  potest. » 

311.  ,;-tte  quidem  sufficerent  ad  plenam  expositionem  doctrinse 
de  auctoritate  Dei,  prout  est  formale  fidei  objectum,  nisi  acces- 
sisset  opinio  qusedam  Ripaldas  (disp.3.  n.74.),  asserentis:  «  plu- 
res  sunt  assensus  fidei,  qui  non  moventur  ex  sapientia  Dei,  nec 
etiam  ex  veracitate,  si  haec  a  fidelitate  distinguatur:  scilicet  as- 
sensus  quibus  credimus  fore  infallibiliter,  quse  divinis  promissio- 
nibus  continentur. . .  sed  ex  aliis  attributis,  ut  fidelitate,  constan- 
tia  voluntatis  ,  et  efficacia  omnipotentia3. »  Hanc  opinionem  sin- 
gularem  esse  fatetur  ipse  Ripalda  (1.  c.  n.  75.),  nec,  quoad  ego 
sciam,  eam  ullus  sequutus  est.  Viva  tamen  (de  Fide,  disp.  1.  a.  4. 
n.  16.),  dicit:  ad  omnes  quidem  actus  Fidei  requiritur,  ut  obje- 
ctum  formale,  Sapientia  et  Veritas;  at  relate  ad  locutiones  pro- 
missorias  non  sufficit  utrumque  attributum,  sed  requiritur  etiam 
fidelitas,  ut  possit  fide  divina  credi  fore  rem  promissam:  ex.  gr.r 
facta  Abrahse  illa  promissione,  «  multiplicabo  semen  tuum  sicut 
stellas  Cseli,  »  etc. 

312.  Ex  his  videtur  sequi —  1)  juxta  Ripalda,  dari  actus  fideir 
quorum  formale  objectum  non  estDei  scientia  et  veracitas — 2)  juxta. 
Viva,  dari  actus  fidei,  ad  quos  non  sufficiunt  hsec  divina  attribu- 
ta,  sed  insuper  requiritur  Dei  fidelitas,  ut  integrum  motivum  ha- 
beatur.  Quid  de  hac  opinione  sentiamus,  statim  dicemus  in  pro- 
positione  statuenda.  Itaque  — 

§.    II. 

Solvitur  Proposita  Quaestio. 

Prop.  XIII.  Divina  auctoritas,  quce  est  fidei  formale  obje- 
ctum — 1.  non  in  supremo  Dei  dominio  est  constituenda;  sed  in 
summa  Dei  veritate — 2.  non  quidem  in  essendo — 3.  sed  tum  in 
cognoscendo  tum  in  dicendo,  seu  in  summa  Dei  sapientia  et  ve- 
racitate,  qua  nec  falli  ncc  fallere  potest — 4.  atque  eadem  est 
auctoritas,  propter  quam  Dei,  etiam  promissiones  credimus. 

313.  Prob.  lam  pars.  I.  Fides  de  qua  hic  loquimur,  est  virtus 
vel  actus  intellectus  ;  ergo  debet  habere  tale  objectum  formale, 
quod  de  se  valeat  intellectum  movere  ad  assensum;  atqui  supre- 
mum  Dei  dominium,  prsecise  et  in  se  spectatum,  nequit  movere 
intellectum  ad  assensum.  Nam  illud  solum  movere  potest  intelle- 
•ctum  ad  assentiendum  alicui  objecto,  quod  aliquo  pacto  repraesen- 
tat  illud  uti  verum:  sed  supremum  Dei  dominium,  prsecise  et  in 
se  spectatum,  non  reprsesentat  objectum  uti  verum  vel  credibile. 
Ergo.  —  Hoc  argumentum  melius  intelligitur,  si  animadvertatur 
fidem  divinam  a  voluntate  imperari,  et  inde  dici  liberam,  ut  osten- 
•demus  inferius.  Habet  ergo  in  se  moralem  honestatem,  quae  mo- 
vere  potest  voluntatem  ad  imperandum  assensum  intellectus.  Illa 
moralis  honestas,  quse  est  in  eo  ut  credamus  Deo  loquenti,  deri- 
vari  quidem  potest  ex  supremo  Dei  dominio:  sed  tunc  Dei  domi- 
nium  est  motivum,  propter  quod  voluntas  vult  credere,  seu  imperat 
fidem ;  non  vero  motivum,  propter  quod  intellectus  credit  for- 
maliter. 

314.  II.  Objectum  formale  fidei,  cum  eam  specificet,  nequit  com- 
mune  esse  caeteris  virtutibus;  atqui  obedire  Deo,  quia  supremus 
Dominus  est,  commune  est  omnibus  virtutibus.  Ergo. — Vide  Sua- 
rez  (disp.  3.  sect.  4.  n.  3). 

315.  III.  Sententia,  quam  impugnamus,  ut  jam  notavimus,  aliis 
verbis  statuit  fidem  nullum  habere  formale  objectum  (n.308.).  At- 
qui  id  est  contra  unanimem  consensum  Theologorum,  qui  con- 
stantissime  supponunt  omnino  certum  aliquod  esse  objectum  for- 

male  fidei ;  ideoque  omnes  quidnam  illud  sit,  studiose  inquirunt. 
Quod  insuper  confirmatur  —  1)  ex  testimoniis  Sacrse  Scripturse, 
et  Patrum,  quae  infra  adducemus;  constanter  enim  proponunt  fi- 
delibus  rationem  motivam,  propter  quam  mysteria  fidei  credenda 
sunt  —  2)  ex  discrimine  virtutis  theologicae  a  non  theologicis,  quod 
prsecipue  desumitur  ex  objecto  formali  (n.  18.  seqq.);  ideoque 
fides  virtutibus  theologicis  annumeratur  —  Vide  Ripalda  (disp.2. 
sect.  3). 

316.  Prob.  2da  pars.  De  ratione  objecti  formalis  est  ut  specifi- 
cet  actum  et  habitum;  atqui  Deus  sub  ratione  Deitatis  non  spe- 
cificat  actum  et  habitum  fidei  ;  ergo  Deus  sub  ratione  Deitatis 
non  est  formale  fidei  objectum.  —  Prob.  min.  Eadem  ratione  qua 
Deus  dicendus  esset  objectum  formale  fidei  sub  ratione  Deitatis, 
dicendus  etiam  esset,  sub  eadem  ratione,  objectum  formale  spei 
et  caritatis;  ergo  Deus  sub  ratione  Deitatis  non  specificat  actum 
et  habitum  fidei.  —  Pr.  ant.  eodem  ferme  modo  quo  adversarii 
probant  suum  assumptum.  Si  quaeram,  cur  speras  spe  theologica? 
Respondebis,  quia  Deus  fidelis  est  et  potens.  Si  quseram,  cur  Deum 
diligis  super  omnia?  Respondetur,  quia  Deus  est  summa  Bonitas. 
Si  tandem  quseram,  cur  Deus  est  summa  Fidelitas,  Potentia  et 
Bonitas?  Respondebis,  quia  Deus,  est,  et  naturam  habet  summe 
perfectam.  Ergo  si  hac  ratione  Deus  sub  forma  Deitatis  dicen- 
dus  esset  objectum  formale  fidei,  sub  eadem  forma  dicendus  etiam 
esset  motivum  spei  et  caritatis. 

317.  Dices  I.:  illud  est  objectum  formale  fidei,  in  quod  fides 
ultimo  resolvitur:  sed  ultimo  resolvitur  in  Deum,  qua  Deus  esty 
seu  in  Deum  sub  ratione  Deitatis;  ergo  Deus  sub  ratione  Deitatis 
est  objectum  formale  fidei.  Min.  sic  probant:  si  quseram,  cur  cre- 
dis  articulos  fidei?  Respondebis,  quia  Deus  revelavit.  Si  iterum 
quseram,  cur  credis  Deo  revelanti?  Respondebis,  quia  Deus  nec 
falli  potest,  nec  fallere.  Si  tandem  quseram,  cur  Deus  nec  potest 
falli  nec  faliere?  Respondebis,  quia  Deus  est,  et  habet  naturam 
infinite  perfectam.  Ergo  fides  ultimo  resolvitur  in  Deum,  sub  ra- 
tione  Deitatis. 

Resp.  dist.  maj.:  illud  est  motivum  fidei,  in  quod  ultimo  fides 
resolvitur  tamquam  in  causam  assentiendi,  conc:  tamquam  in  cau- 

sam  essencli,  neg.  Itaque  Deitas  est  quidem  ultima  ratio,  propter 
quam  Deus  est  summa  veritas  in  cognoscendo  et  in  dicendo,  quem- 
admoduoi  est  prima  ratio,  propter  quam  est  summa  justitia,  sum- 
ma  misericordia  etc;  sed  quemadmodum  effectus  justitise  et  mi- 
sericordise  formaliter  non  resolvuntur  in  Deitatem,  secundum  quam 
non  distinguuntur;  ita  assensus  fidei  non  resolvitur  formaliter  in 
Deitatem,  secundum  quam  idem  esset  cum  actu  spei  et  caritatis. 
Quserimus  hic  cur  creduntur  quae  divinitus  revelata  sunt;  et  fide- 
lis  respondet,  quia  Deus  nec  falli  nec  fallere  potest.  Si  vero  quse- 
reretur  cur  Deus  nec  falli  nec  fallere  potest,  Theologus  respon- 
det,  quia  hoc  exigitur  ab  infinita  divinse  naturse  perfectione.  — 
Ita  prseclare  Becanus  (de  virt.  theol.  cap.  1.   q.  2.). 

318.  Dices  II.:  Deitas,  qua  talis,  seu  ratione  sui  pugnat  cum 
omni  imperfectione  physica  et  morali,  atque  adeo  cum  errore  et 
mendacio;  ergo  ratione  sui  immediate  facit  ejus  dictum  esse  ve- 
rissimum  seque  ac  certissimum;  ergo  ratione  sui  est  objectum  for- 
male  fidei.  Hinc  interroganti,  quare  credamus?  Respondemus  com- 
muniter,  quia  Deus  loquitur;  non  vero  quia  summa  Sapientia  et 
Veracitas  loquitur. 

Resp.  dist.  antee.:  Deus,  ratione  sui,  pugnat  cum  qualibet  im- 
perfectione  radicaliter  et  remote,  conc,  formaliter  et  immedia- 
te,  nego  antec,  et  consequentiam;  solum  enim  ratione  sapientise 
pugnat  formaliter  cum  errore,  et  ratione  veracitatis  cum  menda- 
cio.  Quod  ut  clarius  inculcent,  notant  aliqui,  si  per  impossibile 
deficeret  in  Deo  prima  veritas  in  essendo,  et  maneret  prima  ve- 
ritas  in  cognoscendo  et  dicendo,  adhuc  haberi  sufficiens  motivum 
ad  assensum  firmissimum.  —  Imo,  si  consideretur  Deus,  prsescin- 
dendo  ab  attributis,  atque  adeo  a  scientia,  intellectu  et  volunta- 
te;  praescinditur  etiam  ab  eo  quod  possit  dicere  verum  aut  fal- 
sum:  quomodo  enim  intelligi  potest,  quod  possit  loqui,  sive  ve- 
rum  sive  falsum,  si  prsescindamus  ab  intellectu  et  voluntate?  Quare 
si  praescindatur  ab  attributis  divinis,  nec  poterit  Deo  haberi  fides, 
nec  dabitur  motivum  formale  fidei.  Dicimus  autem  communiter, 
nos  credere  quia  Deus  loquitur,  sumendo  Deum  in  sensu  reali, 
non  formali;  seu  exprimendo  subjectum,  in  quo  est  scientia  et 
veracitas,  et  cui  credimus;  non  vero  rationem  formalem,  propter 
quam  credimus. 

319.  Dices  111.  Fides  nititur  auctoritate  loquentis;  sed  aucto- 
ritas  non  conflatur  ex  sola  sapientia  et  veracitate,  sed  ex  digni- 
tate  etiam  loquentis;  ergo. —  Probatur  minor :  nam  si  plebeius 
notitiosus  sit,  et  verax,  non  dicimur  illi  credere  ob  ejus  auctori- 
tatem,  sicut  si  credamus  viro  magnae  dignitatis. 

Resp.  dist.  maj:  fides  nititur  auctoritate  loquentis  testificativa, 
conc;  alia  auctoritate,  vel  neg.,  vel  subd.:  radicaliter  et  prce- 
sumptive,  conc;  proxime  et  formaliter ,  neg.  Auctoritas,  de  qua 
hic  agitur,  ea  est  quse  possit  movere  intellectum  ad  assensum 
(n.  307.):  hujusmodi  autem  est  scientia  et  veracitas  testis,  quse  re- 
prsesentant  objectum  uti  verum.  Unde  ob  hanc  auctoritatem  cre- 
dimus  etiam  viro  plebeio  et  notitioso.  Quod  si  quandoque  videmur 
credere  ob  aliam  auctoritatem,  puta  eam,  quae  provenit  ex  aliquo 
munere  et  dignitate;  id  ideo  est,  quia  supponitur  personae  eo  mu- 
nere  pollenti  inesse  obligationem  sciendi  res  quas  dicit,  easque  di- 
cendi  juxta  mentem.  Unde  etiam  in  hoc  casu  scientia  et  veraci- 
tas  testis,  quse  praesumuntur,  sunt  proxima  et  formalis  ratio  cre- 
dendi:  quod  adeo  verum  est,  ut  si  cognosceretur  personam  aliqua 
dignitate  conspicuam  rem  ignorare,  aut  mentiri;  non  obstante  ejus 
dignitate,  ei  non  crederemus.  —  Vide  Viva  (de  Fide  disp.  1.  q.  1. 
a.  3.). 

320.  Dices  IV.:  fides  nostra  dicitur  divina  a  Deitate;  quia  si 
aliud  subjectum  a  Deo  distinctum  esset  etiam  summe  sapiens  et 
verax,  assensus  illi  prsestitus  non  diceretur  fides  divina;  ergo  Dei- 
tas  tanquam  ratio  distinctiva  fidei  divinse,  debet  esse  objectum 
formale. 

Resp.  dist.  antec:  Fides  dicitur  divina  a  Deitate  tanquam  a 
ratione  specificante  subjectum,  in  quo  est  auctoritas,  conc;  tan- 
quam  a  ratione  ipsa  motiva  fidei,  neg.  Fides  in  genere  specifica- 
tur  formaliter  ac  motive  ab  auctoritate  loquentis,  Dei  vel  homi- 
nis.  Ad  prob.,  dist.:  assensus  ejusmodi  non  diceretur  fides  divina 
ex  defectu  subjecti  pro  auctoritate,  quse  est  ratio  motiva  in  fide 
divina,  conc;  ex  defectu  ipsius  rationis  motivae  ad  fidem  divinam, 
neg.  Ceterum  quando  agitur  de  fide  divina,  ut  quisque  videt,  ejus 
formale  objectum  non  est  sapientia  et  veracitas  in  genere,  sed  sa- 
pientia  et  veracitas  Dei:  ac  proinde  simul  verum  est,  tum  eam 


ART.    III.  —    DE    DIVINA    AUCTORITATE.  169 

esse  divinam,  tum    eam  niti,  tamquam    motivo,  sapientia  et  ve- 
racitate. 

321.  Prob.  3tia  pars.  I.  ex  Scriptura.  Etenim  1)  ssepe  inculcat 
nos  credere  Deo — nosque  provocat  ad  credendum  ob  auctoritatem 
Dei.  Atqui  proprie  non  credimus  alteri,  nisi  assentiendo  ejus  di- 
ctis  ob  ejus  scientiam  et  veracitatem — atque  ad  eas  revocatur  au- 
ctoritas,  propter  quam  alteri  credimus,  ut  patet  ex  fide  humana, 
qua  hominibus  credimus,  quatenus  eorum  scientiae  et  veracitati 
fidimus.  Ergo.  Prob.  maj.  Legitur  (Gen.  XV.  6.):  «  Credidit  Abra- 
ham  Deo,  et  reputatum  est  illi  ad  justitiam:  »  quod  repetens  Apo- 
stolus  (Rom.  IV.  3.)  declarat  (v.  24.)  esse  «  scriptum  propter  nos  » — 
Matth.  (XVI.  17.)  «  Caro  et  sanguis  non  revelavit  tibi,  sed  Pater 
meus,  »  etc.  —  Joan.  (I.  18.):  «  Unigenitus,  qui  est  in  sinu  Patris 
ipse  narravit  » — et  (XII.  50.):  «  Sicut  dixit  mihi  Pater,  sic  loquor.» 

2)  Addit  Scriptura,  nos  credendo  accipere  verbum  Dei,  ut  ver- 
bum  Dei,  seu  niti  ejus  testimonio.  Atqui  assentiendo  non  nitimur 
verbo  alterius,  nisi  quatenus  connexum  cum  veritate  nobis  ap- 
paret.  Ergo.  —  Prob.  maj.  Legitur  (Gal.  I.  11.  seq.):  «  Notum 
enim  vobis  facio  fratres  Evangelium.  .  . .  quia  non  est  secundum 
hominem:  neque  enim  ego  ab  homine  accepi  illud,  sed  per  reve- 
lationem  Jesu  Christi  »  —  (I.  Jo.  V.  9.):  «  Si  testimonium  hominum 
accipimus,  testimonium  Dei  majus  est  »;  id  est  si  auctoritas  hu- 
mana  testificans  movet  nos  ad  fidem  humanam,  potius  movere  de- 
bet  divina  ad  fidem  divinam — item  illud  (I.  Thessal.  II.  13.):  «  Ac- 
cepistis  illud  non  ut  verbum  hominum,  sed  (sicut  est  vere)  ver- 
bum  Dei.  » 

3)  Saepe  Scriptura  ad  excitandam  fidem,  provocat  ad  Dei  sa- 
pientiam  veracitatemque.  Sic  (Jo.  III.  11.):  «  Amen,  amen,  dico 
tibi,  quia  quod  scimus,  loquimur,  et  quod  vidimus,  testamur.  »  — 
Paulus,  (I.  ad  Cor.  II.  6.  seq.):  «  Sapientiam  autem  loquimur  inter 
perfectos  :  sapientiam  vero  non  hujus  sseculi,  neque  principum 
hujus  sseculi,  qui  destruuntur:  sed  loquimur  Dei  sapientiam  in  m yste- 
rio.  »  —  Joan.  (III.  33.):  «  Qui  accipit  ejus  testimonium,  signavit 
quia  Deus  verax  est;  »  et  e  contra  injuriosum  est,  quod  ei  non 
credamus,  juxta  illud  (I.  Joan.  V.   10.):  «  Qui  non  credit  Filio, 

mendacem  facit  eum;  quia  non  credit  in  testimonium,  quod  testi- 
ficatus  est  Deus  de  Filio.  » 

322.  II.  Eoc  Patribus,  quorum  testimonia,  ex  dictis,  clara  cui- 
que  esse  debent.  S.  Jo.  Chrysost.  in  recitata  verba  Gen.  (hom.  39. 
n.  5.),  ait:  «  Per  fidem  intendi  mentem  nostram  in  dignitatem  Dei.» 
Amb.  (1.  2.  ep.  12.  al.  ep.  18.  n.  7.):  «  Cui  magis,  inquit,  de  Deo 
quam  Deo  credam.  »  Aug.  (1. 1.  de  Trin.):  «  Divinse  auctoritati  hu- 
mana  cedat  infirmitas;  »  Leo  M.  (Serm.  7.  de  Nativ.  c.  !:).  «  Di- 
vina  est  auctoritas,  cui  credimus.  »  —  Salvianus  (lib.  de  prov.): 
«  Humana  dicta  argumentis  et  testibus  egent;  Dei  autem  sermo 
ipse  sibi  testis  est:  quia  necesse  est,  quidquid  incorrupta  veritas 
loquitur,  incorruptum  sit  testiraonium  veritatis.  »  S.  Dionysius 
(c.  7.,  de  divinis  nominibus):  «  Deus  est  simplex,  vereque  subsi- 
stens  veritas,  circa  quam  ut  liquidam  et  nusquam  oberrantem 
scientiam  divina  omnium  fides  est. » 

323.  III.  Ex  ratione.  Nam  illud  est  objectum,  seu  motivum  for- 
male  fidei,  per  quod  movemnr  objective  ad  credendum  firmissime 
Deo  loquenti;  sed  hoc  est  utraque  ista  veritas  in  cognoscendo,  et 
loquendo;  ergo  hujusmodi  complexum  est  objectum  formale  fidei. — 
Prob.  min.  Idcirco  movemur  ad  credendum  firmissime  Deo  lo- 
quenti,  quia  nec  falli  nec  fallere  potest  ;  atqui  quod  non  possit 
falli,  habetur  a  summa  sapientia,  seu  veritate  in  cognoscendo; 
quod  non  possit  fallere,  habetur  a  summa  veracitate;  ergo  ab  hoc 
complexo  movemur  objective  ad  credendum  firmissime  testimonio 
divino.  Revera  objectum  formale  fidei  humanse  est  auctoritas  ho- 
minis  loquentis,  constituta  ex  illius  scientia,  et  veracitate;  ita  ut 
quo  magis  his  dotibus  pollet  loquens,  eo  magis  sit  dignus  fide  ; 
ergo  pariter  objectum  formale  fidei  divinse  est  auctoritas  Dei  lo- 
quentis  conflata  ex  summa  sapientia,  et  veracitate. 

824.  Prob.  4ta  pars.  I.  In  locutione  promissoria,  illa  ex.  gr.  fa- 
cta  Abrahse  «  multiplicabo  semen  tuum  sicut  stellas  coeli  »,  duo 
enuntiantur:  prfesens  Dei  loquentis  propositum  multiplicandi  se- 
men  Abrahse  —  eventus  ipse  futurus,  seu  futura  multiplicatio  se- 
minis  Abrahse:  si  hoc  alterum  etiam  non  enuntiaretur,  nullo  modo 
posset  illud  credi.  Iamvero  assensus  in  ipsum  prsesens  proposi- 
tum,  fatentibus  adversariis,  fundatur  in  sola  Dei  scientia  et  ve- 


ART.    III.  —    DE    DIVINA    AUCTORITATE.  171 

racitate,  qua  nec  falli  nec  fallere  potest:  qusestio  ergo  est  de  solo 
assensu  in  eventum  futurum.  Atqui  ad  hujusmodi  assensum  1)  divi- 
na  omnipotentia,  voluntatis  constantia,  fidelitas,  sine  divina  scien- 
tia  et  veracitate,  non  sufficit  — 2)  Divina  vero  scientia  ac  veraci- 
tas,  absque  illis  aliis  attributis,  sufficit.  Ergo  fides,  qua  credimus 
futurum  eventum  a  Deo  pramuntiatum,  semper  ac  solis  attributis 
scientise  et  veracitatis,  tamquam  proprio  motivo  nititur. 

Prob.  min.  quoad  lam  partem.  Posita  locutione  promissoria, 
nisi  constet  de  sapientia  loquentis,  possumus  dubitare  an  bene  ju- 
dicaverit  promittendo,  seu  an  cognoverit  apte  ea  quse  promisit; 
et  nisi  constet  de  ejusdem  veracitate,  possumus  dubitare  an  re- 
vera  voluerit  promittere  et  se  obligare  ut  dicit.  Ergo,  possumus 
dubitare  de  eventu  rei  promissse;  atque  adeo,  prsecisis  iis  attri- 
butis  scientise  et  veracitatis,  non  potest  haberi  assensus  fidei  fir- 
missimus  de  futuritione  rei  promissse,  aut  decretse.  Fingas,  quse- 
so,  quod  promittens  sit  verax,  et  habeat  animum  se  obligandi;  si 
tamen  careat  sapientia,  et  ignoret  quid  ferat  obligatio  promitten- 
tis,  non  per  hoc  res  promissa  erit  infallibiliter  futura:  atque  eo- 
dem  modo  fingas  quod  promittens  habeat  omnem  sapientiam,  et 
cognoscat  quid  trahat  obligatio  orta  ex  promissione;  non  tamen 
sit  verax:  poterit  non  habere  animum  promittendi  ac  se  obligandi 
ut  dicit;  atque  adeo  nec  ponetur  infallibiliter  res  mendaciter  pro- 
missa.  Ergo,  alterutro  ex  his  attributis  deficiente,  corruit  firmi- 
tas  et  infallibilitas  fidei.  —  Atque  ita  quidem  refellitur  opinio 
Ripaldse. 

Prob.  min.  quoad  2da,n  partem.  Illud  haberi  debet  tamquam 
motivum  sufficiens,  quod  fundare  potest  assensum  verissimum  per 
conformitatem  judicii  cum  re  judicata,  et  certissimum  per  exclu- 
sionem  omnis  formidinis  de  errore  vel  deceptione.  Atqui  ad  utrum- 
que  sufficit  Dei  sapientia  et  veracitas:  ex  eo  enim  quod  Deus  sit 
summe  sapiens  et  veraoc,  sequitur  eum  loqui  non  posse  nisi  ve- 
rum,  et  proinde  fundare  assensum  verissimum;  nam  assensus  con- 
formis  locutioni  verissimae  necessario  verissimus  sit  oportet.  Cum 
vero  evidens  sit  Deum  esse  summe  sapientem  et  veracem,  rursus 
sequitur,  si  aliunde  constet  Deum  esse  locutum,  dubitari  non  posse 
aut  formidari  quin  res  ita  se  habeat  prout  Deus  loquitur;  adeo- 
que  habetur  assensus  certissimus.  Cf.  Wirceburgenses  (pag.  124. 

seq.) — Tota  sequivocatio  hac  in  re  eadem  est  ac  illa,  quse  commit- 
titur  ab  iis  qui  dicunt  motivum  credendi  esse  Deitatem:  confun- 
ditur  nempe  ratio  essendi  cum  ratione  assentiendi  (n.  318.).  Ut 
enim  de  facto  sit  quod  Deus  promisit,  necesse  est  ut  sit  fidelis, 
potens  etc,  sed  ut  credamus  futurum  quod  Deus  promisit,  sufficit 
Deum  summe  sapientem  et  summe  veracem  id  futurum  esse  di- 
xisse.  Eteoim  impossibile  est,  ut  Deus,  summe  sapiens  et  summe 
verax,  unquam  promiserit  multiplicationem  ex.  gr.  seminis  Abra- 
hse,  nisi  cognovisset  se  id  posse  efficere,  se  constanter  id  velle, 
etc:  secus  falsus  ipse  esset  id  absolute  promittendo:  nobis  ergo, 
ut  illam  multiplicationem  credamus,  satis  est  quod  Deus,  summe 
sapiens  ac  verax,  eam  promiserit. 

325.  II.  Ut  verum  fateamur,  sententise  quas  hic  impugnamus, 
parum  aut  nihil  cum  Conc  Vatic.  cohserere  videntur.  Nam  —  1) 
Conc  tradens  definitionem  divinse  fidei,  dicit  esse  virtutem,  qua 
credimus  propter  auctoritatem  Dei  revelantis,  qui  nec  falli  nec 
fallere  potest;  atqui  in  sententia  Ripaldse,  aliquid  fide  divina  cre- 
deremus  non  propter  illam  auctoritatem,  sed  propter  fidelitatem, 
omnipotentiam  etc  Ergo  —  Conc  Vat.  eo  ipso  quod  tradit  de- 
finitionem  divinse  fidei  assignans  ejus  formale  objectum,  compre- 
hendit  omnia  ejus  materialia  objecta  ;  atqui  in  sententia  Vivse, 
aliqua  essent  objecta  quse,  posita  etiam  divina  sapientia  et  ve- 
racitate,  credi  non  possent.  Ergo. 

ARTICULUS  QUARTUS 
Utrum  Divina  Revelatio  pertineat  ad  Objectum  Pormale  Pidei. 

Exponitur  Status  Quaestionis. 

326.  Revelatio,  uti  monuit  S.  Hieronjmus  (ad  Gal.  1.),  juxta 
vim  nominis,  significat  removere  velum  quo  res  occultabatur. 
Potest  autem,  ut  in  visu  apparet,  occultari  objectum  vel  quia 
ipsum  velatum  est,  vel  quia  velum  est  super  oculos  positum:  un- 

de  revelatio  fieri  potest  ex  parte  objecti,  et  ex  parte  oculorum 
seu  subjecti.  Ita  ergo  in  fide  contingit;  nam  objectum  ejus  est 
nobis  occultum,  quatenus  absens  vel  excellens  est,  ut  notavit 
D.  Th.  (q.  14.,  de  Verit.  art.  9.);  et  potentia  nostra  est  impro- 
portionata  et  quasi  cseca  respectu  illius  objecti;  et  ideo  dixit  ipse 
D.  Th.  (in  II.  ad  Cor.  III.)  ignorantiam,  seu  caecitatem  mentis, 
esse  quasi  velamen  illius  —  Vide  D.  Thomam  (1.  p.  q.  106.  a.  1.). 

327.  Hinc  duplex  distingui  solet  revelatio,  objectiva  et  subje- 
ctiva.  Objectiva  fit  proprie  manifestando  in  objecto  veritatem  ejus, 
vel  rationem  assentiendi  illi;  subjectiva  vero  revelatio  fit  infun- 
dendo  lumen  fidei,  id  est  ipsum  habitum  fidei  vel  aliquod  auxi- 
lium  transiens,  quo  possit  fidei  assensus  elici. 

328.  Utraque  autem  revelatio  dici  potest,  uti  patet,  illumi- 
natio;  imo  et  ita  ssepe  vocatur.  Sic  dicitur  Angelus  superior  i7- 
luminare  inferiorem,  non  quidem  infundendo  lumen  ex  parte  po- 
tentise,  sed  manifestando  objectum:  quod  manifestatum  a  superio- 
re,  inferior  Angelus  sua  virtute  intellectiva  cognoscit.  Sic  etiam 
dicitur  Christus  illuminasse  mundum  sua  praedicatione,  id  est  re- 
velatione  objectiva,  juxta  illud:  «  Lux  venit  in  mundum,  et  dile- 
xerunt  homines  magis  tenebras  quam  lucem.  »  —  Illuminatio  pa- 
riter  dicitur  revelatio  subjectiva,  uti  patet  ex  Ep.  ad  Heb.  (VI.) 
ubi  Apostolus  baptizatos  vocat  illuminatos ,  quatenus  lumen  fidei 
recipiunt,  uti  notavit  S.  Thomas.  Et  S.  August.  (lib.  2.  contra 
Ep.  Parmen.  c.  14.)  scribit:  «  credimus  non  hominibus,  sed  ipsi 
Deo,  intrinsecus  animam  nostram  firmanti  et  illuminanti.  » —  Pro- 
prie  juxta  frequentiorem  modum  loquendi,  et  nunc  communem 
usum  quem  sequimur,  sola  objectiva  revelatio  dicitur  revelatio  — 
Cf.  Suarez  (disp.  3.  sect.  3.  nn.  5-7.). 

329.  Revelatio  objectiva  absolute  distingui  potest  a  simplici  lo- 
cutione ;  revelatio  enim  prout  dicit  remotionem  veli,  significat 
manifestationem  rei  Occultse  ;  locutio  vero  institui  potest  de  re- 
bus  alias  patentibus.  Hic  tamen  pro  uno  eodemque  sumimus  no- 
men  locutionis  et  revelationis  ;  et  certe  Deus  revelasse  dicitur 
non  modo  dum  mysteria  manifestavit,  sed  etiam  dum  alias  ape- 
ruit  veritates  quae  naturali  lumine  cognosci  possunt. 

330.  Quid  est  ergo  objectiya  revelatio,  seu  locutio  Dei?  Gene- 
ratim,  locutio  divina  est  «  manifestatio  conceptus  divini,  et  rei 

per  illum  repraesentatse,  ad  creaturas  rationales  specialiter  dire- 
cta.  »  Unde  de  essentia  locutionis  est  ut  ponatur  externum  ali- 
quod  signum,  rem  et  ejus  conceptum  reprsesentans,  —  ut  per  illud 
signum,  loquens  manifestet  non  modo  rem  ipsam,  sed  conceptum 
quam  de  illa  habet, — ut  hanc  manifestationem  ordinet  ad  alium.  Cf. 
quae  diximus  in  tract.  de  Deo  Creante  (n.  401.  seq.).  Locutio  vero 
seu  revelatio  divina,  quce  ad  fidem  'pertinet,  describi  potest:  «  lo- 
cutio  divina  stricte  talis,  qua  Deus,  interposita  suse  testificationis 
auctoritate,  humano  generi  manifestavit  veritates,  quas  ei  pla- 
cuit  nos  edocere  ad  viam  salutis  capessendam.  »  Quare  non  quse- 
libet  manifestatio  veritatis  a  Deo  facta  ea  est,  quse  ponitur  in 
objecto  fidei:  (1)  talis  ex.  gr.  non  est  cognitio  naturalis,  quse  de 
Deo  habetur  per  creaturas,  et  de  qua  loquitur  Apostolus  (Rom.  I. 
19.),  —  neque  illa  supernaturalis  manifestatio  salutis  (II.  Pet.  I.  5.) 
parata  revelari  in  tempore  novissimo, — nec  denique  alia  superna- 

(1)  Haec  late  declarat  Card.  de  Lugo  (disp.  1.  sect.  10.).  Ita  (n.  197.),  ait : 
"  notandum  de  essentia  locutionis  non  solum  esse  quod  per  illam  qui  loquitur, 
aperiat  audienti  rem  dictam,  sed  etiam  quod  obiter  manifestet  conceptum  in- 
ternum  quem  habet  de  illo  objecto.  Probatur,  quia  plures  sunt  causse  natu- 
rales  quse  in  nobis  generant  notitiam  alicujus  objecti,  et  tamen  non  ideo  lo- 
quuntur  nobis  proprie,  sed  solum  metapborice,  sicut  ceeli  dicuntur  loqui,  et 
narrare  gloriam  Dei;  item  Angelus  concurrens  per  modum  objecti  cum  intel- 
lectu  alterius  Angeli  ad  visionem  suse  substantise,  non  loquitur  per  illam 
notitiam  sui,  quam  in  alio  generat...  Licet  ex  cognitione  alicujus  objecti  pos- 
sim  arguitive  colligere  illud  esse  in  mente  divina,  non  sufficit  ut  dicatur 
Deus  loqui:  alioquin  Deus  loquitur  milii  qusecumque  evidenter  cognosco,  nam 
eo  ipso  possum  colligere  illa  objecta  esse  in  mente  divina.  Eequiritur  ergo 
ad  locutionem  quod  ordinetur  per  se,  et  immediate  ad  manifestandam  alicui 
mentem  loquentis.  »  —  Et  (n.  209.):  «  Locutio  essentialiter  tendit  ad  commu- 
nicandam  scientiam  et  notitiam  propriam  alteri:  quare  immediate  et  directe 
voces  significant  conceptum  et  mentem  loquentis,  mediate  vero  et  consequen- 
ter  res  quarum  notitia  dari  intenditur.  Pater  seternus  propriissime  loquitur 
Eilio,  et  loquendo  generat  ipsum,  quia  communicat  ei  ipsam  eandem  scientiam 
rerum  omnium  quam  ipse  babet;  nos  vero,  quia  eandem  scientiam  communicare 
non  possumus,  utimur  instrumento  vocum,  quibus  manifestemus  judicium  et 
mentem  nostram  de  rebus:  cum  ergo  locutio  ad  banc  communicationem  scien- 
tise  ordinetur,  repugnat  aliquem  velle  formare  voces  ad  finem  locutionis,  quin 
velit  audientem  venire  in  notitiam  scientise  suse:  alioquin  non  vellet  proferre 
voces  ad  usum  suum,  ad  quem  sunt  institutee,  sed  ad  alium,  et  per  consequens 
non  loqueretur.  « 

ralis  Dei  locutio  latius  dicta,  quse  habetur  cum  Deus  ad  pieta- 
tem  nos  exterius  ac  interius  movet  per  signa  suse  voluntatis,  seor- 
sim  a  sua  auctoritate  suadentia :  quo  sensu  (Prov.  I.)  sapientia 
dicitur  in  plateis  dans  vocem,  in  tubis  clamitans,  in  foribus  por- 
tarum  urbis  dans  verba  sua;  et  S.  Augustinus  aliique  Patres  au- 
xilia  gratise  passim  nominant  voces,  quibus  Deus  intus  in  corde 
animam  alloquitur.  Vera  revelatio,  de  qua  hic  agitur,  continetur 
in  illis  formulis  scripturarum:  «  factum  est  verbum  Domini  »  — 
« locutus  est  Dominus  »; — ac  prsesertim  in  illis  (Heb.  I.):  «  Multifa- 
riam  multisque  modis  olim  Deus  loquens  Patribus  in  Prophetis, 
novissime  diebus  istis  locutus  est  nobis  in  Filio.  » 

331.  Exinde  aliqui  distinguunt  revelationem  divinam  in  activam, 
passivam  et  completam;  activa  est  actus  intrinsecus  Deo,  quo  si- 
gnum  externum  ordinat  ad  suum  conceptum  ejusque  objectum  ma- 
nifestandum; — passiva  est  ipsum  signum  externum  ita  ad  creaturas 
ordinatum;  —  completa,  qnse  rationalis  ac  propria  locutio  est, 
comprehendit  et  signum  externum  et  actum  illum  intrinsecum, 
seu  volitionem  saltem  virtualem  rem  et  conceptum  manifestandi 
per  signum. 

332.  Communiter  autem  dividitur  divina  revelatio  in  mediatam 
et  immediatam.  «  Mediata  est,  »  inquit  de  Lugo  (1.  c.  n.  193.), 
«  qua  Deus  nobis  nunc  aliquo  modo  revelat  sua  mysteria  mediante 
prsedicatione  et  instructione  aliorum  hominum.  Nam  licet  hsec 
ipsa  instructio  sit  respectu  nostri  aliqualis  revelatio  Dei,  (ut  dixi 
sect.  7.),  dicitur  tamen  mediata,  quia  utitur  Deus  respectu  nostri 
organo  valde  mediato,  quo  aliquo  modo  loquatur  nobis,  nimirum 
locutione  et  doctrina  aliorum  hominum.  Immediata  vero  est,  qua 
Deus  immediate  sine  alio  medio  loquitur  alicui,  ut  locutus  est 
Prophetis  et  sanctis  viris.» — Dividunt  etiam  revelationem  in  in- 
tellectualem,  imaginariam  et  sensitivam.  Deus  enim  potest  ve- 
ritatem  nobis  manifestare  vel  movendo  immediate  intellectum  per 
signa  spiritualia,  quse  ab  intellectu  solo  percipi  possunt;  et  reve- 
latio  erit  intellectualis:  vel  movendo  immediate  phantasiam  signa 
in  illa  imprimendo,  per  quse  intellectus  deinde  veritatem  perci- 
piat;  et  revelatio  erit  imaginaria:  vel  movendo  immediate  sensus 
externos  per  signa  materialia  ;  et  revelatio  erit  sensitiva.  Vide 
D.  Thomam  (2.  2.  q.  173.  2.). 

333.  His  de  revelationis  natura  delibatis,  sciendum  est  tres  prse- 
cipue  qusestiones  moveri  hic  posse: — 1)  Utrum  revelatio  subje- 
ctiva  pertineat  ad  formale  fidei  objectum;  — 2)  utrum  revelatio 
objectiva  sit  simplex  conditio  ad  credendum,  an  partiale  credendi 
motivum; —  Si  eadem  objectiva  revelatio  sit  partiale  objectum, 
propter  quod  credimus,  de  quanam  revelatione  intelligendum  id 
sit:  de  activa,  passiva,  an  completal 

334.  Quoad  primam  qusestionem,  dixerunt  aliqui  ex  parte  obje- 
cti  prsecedere  quidem  propositionem  illius,  per  sufficientem  instru- 
ctionem  et  revelationem  objectivam;  id  totum  vero  esse  dumtaxat 
conditionem  necessariam,  sine  qua  non  possemus  fide  assentiri: 
sed  rationem  formalem  ac  motivum  assentiendi  esse  per  se  ipsum- 
met  lumen  fidei;  ac  subinde  objectum  ipsum  credibile  constitui  in 
ratione  objecti  formalis,  quatenus  est  sub  dicto  lumine,  et  per  il- 
lud  illuminatur  ac  revelatur.  Unde  fit  ut  Deus,  quatenus  infun- 
dens  hoc  lumen,  et  consequenter  etiam,  ut  adjuvans  ad  creden- 
dum,  sit  objectum  formale  fidei;  infundendo  enim  hoc  lumen  au- 
xiliatur.  Atque  ita  videtur  sentire  Arago,  (2.  2.  q.  1.  a.  1.),  quatenus 
dicit  ipsummet  lumen  fidei  esse  motivum  et  rationem  credendi : 
idem  sentit  Bannez  (ibi  dub.  1.  conclu.  6.  ad  3.),  ubi  ait,  revela- 
tionem  solum  esse  illuminationem  veritatis,  veritates  autem  fidei 
non  illuminari  nisi  per  habitum  fidei ;  et  ideo  illuminationem,  seu 
revelationem,  quse  est  formalis  ratio  fidei  non  esse  a  Deo  nisi  ef- 
fective,  a  lumine  autem  fidei  formaliter:  quod  etiam  plane  sentit 
Cano  (1. 12.  de  Locis,  c.  13.,  concl.2.  3.).  Hsec  quidem  apud  Sua- 
rez  (disp.3.  n.  3.);  cf.  etiam  Lugo  (disp.  1.  n.  6.). 

335.  Alii  fatentur  testimonium  Dei  pertinere  ad  rationem  for- 
malem  objecti  fidei,  non  tamen  esse  integram  rationem,  sed  quasi 
inchoatam ;  consummari  autem  per  habitudinem  ad  ipsummet  lu- 
men,  seu  auxilium  fidei:  ita  ut  integra  ratio  formalis  sit  revela- 
tio  Dei,  ut  credibilis  per  lumen  infusum.  In  hanc  sententiam  Suarez 
inducere  videtur  (1.  c.  n.  4.)  Molinam,  quatenus  (in  1.  p.  q.  l.a.  3. 
disp.  2.),  supponat  ad  rationem  formalem  objecti  fidei  non  perti- 
nere  testimonium  solum  divinum  sed,  ut  dicit,  habitudinem  ad 
ipsum  lumen  seu  auxilium  Dei.  Alii  tamen,  ut  Hurtado  (disp.6. 
sect.  6.  §.  37.)  merito  Molinam  in  alio  sensu  intelligunt;  quate- 
nus  nempe  velit  ex  testimonio  Dei  non  provenire   quod  assensus 

sit  supernaturalis,  sed  ex  testimonio  Dei  prout  subest  tali  lumini 
et  auxilio  supernaturali:  sine  quo  potuisset  idem  objectum  termi- 
nare  actum  naturalem  (cf.  de  Lugo  1.  c.  n.  12.).  Sententia  Molinae, 
ita  intellecta,  diceret  objectum  formale  fidei  divinse  supernaturalis 
idem  esse  ac  fidei  naturalis;  et  totum  discrimen  inter  utramque 
fidem  repeteret  ex  auxilio  gratise,  quod  requiritur  pro  assensu  fi- 
dei  divinas,  non  vero  humanae.  Quare  de  hac  sententia  nihil  hic 
est  dicendum,  cum  alibi  (de  Grat.  disp.  1.  a.2.),  demonstraveri- 
mus  distinctionem  specificam  actuum  supernaturalium  (eadem  est 
ratio  de  habitibus)  a  naturalibus ,  desumendam  necessario  esse 
etiam  ab  objecto  formali.  Res  vero  clarior  fiet  quando  agemus  de 
assensu  in  ipsam  Dei  auctoritatem  et  revelationem,  prout  sunt  for- 
male  fidei  objectum  ;   ac  subinde  de  analysi  actus  fidei. 

336.  Itaque  communis  sententia  tenet  revelationem  subjectivam, 
seu  lumen  fidei,  sive  habituale  sive  actuale,  nec  adcequatum  nec 
inadcequatum  esse  motivum  credendi. 

337.  Quoad  secundam  propositam  quaBstionem  de  revelatione 
objectiva,  conveniunt  omnes  eam  necessariam  esse  ad  credendum 
fide  divina.  Etenim  objectum  formale  non  potest  movere  intelle- 
ctum  ad  infallibilem  assensum  objecto  materiali  prsestandum,  nisi 
quatenus  cognoscitur  cum  objecto  illo  esse  infallibiliter  connexum; 
atqui  auctoritas  Dei  (objectum  formale)  sine  revelatione  non  esset 
infallibiliter  connexum  cum  veritatibus  fide  divina  credendis.  Er- 
go.  Certe  si  Deus  non  revelasset,  ex.  gr.  Incarnationis  mysterium, 
non  minor  esset  divina  sapientia  et  veritas;  et  tamen  nos  non  pos- 
semus  mysterium  illud  credere. 

338.  At  qusestio  est  inter  theologos  qua  ratione  divina  revela- 
tio  necessaria  dicenda  sit  ad  credendum.  Alii  enim  putant  illam 
esse  simplicem  conditionem,  sine  qua  credere  non  possumus;  alii 
illam  pertinere  dicunt  ad  ipsum  formale  fidei  objectum.  Qui  pri- 
mse  sententise  adhseserunt,  Deum  revelantem  concipiebant  tan- 
quam  pr^eceptorem  ;  prseceptoris  autem  locutio  proponit  aliquid 
discipulis,  et  explicat  rationes  assentiendi  illi ;  sed  non  est  ratio 
seu  motivum,  propter  quod  objecto  proposito  discipuli  assentiun- 
tur.  —  Ita  inter  alios  sentit  Card.  Toleto  (in  2.  2.  q.  1.  a.  1.  quarta 
conclusio). 

339.  Alterius  vero  sententise  theologi  concedunt  quidem  Deum 
Mazzella.  De  Virtutibus.  12 

revelantem  esse  prseceptorem,  sed  contendunt  esse  etiam  testem. 
Ex  quo  inferunt  quod  si,  ut  prseceptor,  Deus  loquens  solum  pro- 
ponit  objectum  et  verificat  conditionem  sine  qua  non  possemus 
illi  assentiri;  ut  testis,  est  verum  motivum,  propter  quod  verita- 
tibus,  de  quibus  testimonium  fert,  assentimur. 

340.  In  hac  ergo  sententia  tum  divina  auctoritas,  tum  divina 
revelatio  pertinent  ad  formale  objectum  fidei.  Quod  non  ita  in- 
telligendum  est,  ut  una  sit  motivum  proximum,  altera  remotum 
credendi,  et  unaquseque  sit  motivum  in  suo  ordine  adsequatum. 
Patet  enim  quod  si  quaerenti,  cur  credam  Incarnationem,  respon- 
derem  immediate:  quia  Deus  revelavit,  separando  divinam  reve- 
lationem  a  divina  auctoritate,  non  assignarem  motivum  sufficiens 
ad  assensum;  quemadmodum  nec  sufficiens  motivum  assignarem, 
si  prsefataB  qusestioni  responderem:  quia  Deus  est  summa  Veritas. 
Summa  Dei  Veritas  et  revelatio  debent  simul  sumi,  ut  sufficiens 
habeatur  ratio  assentiendi,  ac  proinde  unaquseque  est  motivum 
formale  inadsequatum  fidei,  utraque  unicum  adsequatum  formale 
fidei  objectum  constituit. 

341.  Atque  hsec  sententia  videtur  certe  conformior  Conc.  Vatic. 
definienti  fidem  «  virtutem  qua  credimus  propter  auctoritatem 
Dei  revelantis:  »  his  enim  rationem  formalem  objectivam  credendi 
explicat,  et  simul,  nulla  facta  distinctione,  tum  Dei  auctoritatem 
tum  revelationem  comprehendit.  Ergo  sicut  auctoritas,  ita  etiam 
revelatio,  ad  formale  fidei  objectum  pertinet.  Sane  in  definitione 
non  ponuntur  conditiones  prserequisitse  ad  rem,  sed  elementa  qui- 
bus  res  ipsa  constituitur:  cum  ergo  revelatio  ponatur  in  ipsa  fi- 
dei  definitione,  nequit  esse  simplex  conditio  ad  fidem  praerequisita, 
sed  pertinere  dicenda  est  ad  fidei  essentiara. 

342.  Quoad  tertiam  quaestionem,  Cajetanus,  Gonet  et  alii  cen- 
sent  solam  locutionem  activam  ad  motivum  fidei  pertinere;  pauci 
alii  id  docent  de  sola  locutione  passiva;  communius  id  tribuunt 
complexui  utriusque,  nempe  revelationi  completce.  Atque  huic 
sententise  omnino  subscribendum  ducimus.  Etenim  locutio  con- 
stitutiva  objecti  formalis  fidei  verificare  debet  hanc  propositio-j 
nem:  «  Deus  id  testatur;  »  credimus  enim,  quia  Deus  dixit.  At 
sola  locutio  activa  nec  constituit  testimonium  nec  locutionem] 
proprie  dictam;  qui  enim  solum  cognosceret  aliquam  rem  et  ha- 


ART.    IV.  —    DE    DIVINA    REVELATIONE.  179 

beret  voluntatem  illam  manifestandi,  quin  tamen  manifestaret, 
diceretur  quidem  habere  intentionem  loquendi  et  testimonium  fe- 
rendi,  sed  non  proprie  loqui  et  testimonium  ferre.  Neque  sola 
locutio  passiva  constituere  potest  testimonium,  quo  possimus  niti ; 
nam  verba  proferri  possunt  ex.  gr.  ab  ebrio  vel  dormiente,  cujus 
auctoritas  est  nota;  et  tamen  credere  non  possumus:  sed  in  hoc 
casu  nihil  deest  prseter  locutionem  activam ,  ac  proinde  sola 
locutio  passiva  non  sufficit  ut  credamus.  Cf.  Wirceburgenses 
(n.  149.  seq.). 

343.  Atque  hsec  attigisse  sufficiat  de  hac  quaestione,  cujus  mo- 
vendae  rationem  nos  vix  perspicimus:  sicut  enim  evidens  est  Deum 
non  loqui  ad  nos,  nisi  aliquo  signo  manifestet  conceptum  suum ; 
ita  etiam  ipso  facto  quod  nos  alloquitur,  ad  nos  ordinat  locutio- 
nem  suam.  —  His  itaque  prsestitutis  — 

§.  II. 
Solvitur  Proposita  Quaestio. 

Prop.  XIV.  1.  Subjectiva  revelatio,  seu  lumen  fidei,  sive  ha- 
bituale  sive  actuale ,  ad  formale  fidei  objectum  nec  adcequate 
nec  inadwquate  pertinet.  —  2.  Revelatio  vero  objectiva  non  tam 
conditio,  quam  partiale  est  formale  objectum,  quod  simul  cum 
divina  auctoritate  unum  constituit  adcequatum  motivum  cre- 
dendi. 

344.  Prob.  lma  pars.  I.  Objectum  formale  habitus  vel  actus  in- 
tellectualis  debet  illuminare  objectum  materiale,  ita  ut  sit  ratio 
assentiendi  illi ;  atqui  revelatio  subjectiva,  seu  habitus  fidei  aut 
auxilium  transiens  ad  credendum,  non  ita  illuminat  objectum  cre- 
dendum,  ut  sit  ratio  propter  quam  intellectus  det  illi  assensum. 
Ergo. —  Pr.  min.  Nihil  potest  esse  ratio  movens  intellectum  ad 
assentiendum  alicui  objecto,  nisi  quatenus  innotescit  intellectui; 
siquidem  ideo  alicui  objecto  non  possumus  per  se  assentire  sed 
propter  aliud,  quia  per  se  non  innotescit  intellectui ;  ac  proinde 
si  nec  illud  aliud  innotesceret,  essemus  in  eadem  impotentia  as- 
sentiendi.  Atqui  revelatio  subjectiva,  seu  habitus  fidei,  non  inno- 


180  DISP.    II.   —    DE    DIVIN^E    FIDEI    OBJECTO. 

tescit  intellectui.  Ergo  —  Quare  si  velimus  recte  loqui,  dicendum 
est  habitum  fidei  esse  causam  efficientem  assensus,  sed  non  mo- 
tivum  ipsius  —  Cf.   de  Lugo  (disp.  1.  nn.  6.  7.). 

345.  II.  Certe  habitus  fidei  nequit  dici  formale  objectum.  Nam 
1)  habitus  fidei,  qui  est  ipsum  lumen  fidei  habituale,  sumit  spe- 
ciem  suam  ab  objecto  formali;  ergo  supponit  illud;  adeoque  im- 
possibile  est  ut  constituat  illud  :  num  dicemus  habitum  fidei  esse 
formale  objectum  suipsius  ? — 2)  Elicitur  actus  fidei  divinse  ante 
infusionem  habitus  fidei ;  sed  actus  fidei  supponit  objectum  for- 
male  a  quo  specificatur,  et  sine  quo  consequenter  non  esset  actus 
fidei;  ergo  objectum  formale  fidei  est  ante  infusionem  habitus  fi- 
dei ;  adeoque  iterum  habitus  fidei  nequit  formale  objectum  con- 
stituere. 

346.  III.  Neque  auxilium  transiens  ad  credendum,  seu  lumen  fi- 
dei  actuale,  dici  ullo  pacto  potest  objectum  formale  fidei.  Nam 
uti  constat  ex  iis,  quse  diximus  in  tract.  de  gratia,  auxilium  tran- 
siens  physice  concurrit  ad  actura  quatenus  novam  naturali  poten- 
tise  vim  intrinsecus  addit,  per  quam  illam  elevat:  moraliter,  qua- 
tenus  ad  agendum  allicit  per  propositionem  alicujus  objecti  etiam 
formalis.  Atqui  auxilium  transiens  ad  credendum  neutro  modo 
constituere  potest  motivum  credendi;  siquidem  prout  physice  in- 
fluit  in  assensum  fidei,  evidens  est  quod  se  tenet  solum  ex  parte 
potentise ;  prout  moraliter  influit  proponit  objectum,  quod  proinde 
supponit.  Ergo.  Cf.  Suarez  (disp.  3.  sect.  3.  nn.  3.4.9.).  —  Hinc 
patet  sententiam,  quam  hic  impugnamus,  integram  relinquere  hujus 
controversise  difficultatem  (n.  301.),  uti  bene  ostendit  de  Lugo 
(disp.  1.  n.25.). 

347.  Dices:  objectum  formale  adsequatum  debet  sufficienter  de- 
terminare  potentiam  ad  actum ;  atqui  auctoritas  Dei  cum  revela- 
tione  objectiva  non  sufficienter  determinat  potentiam  ad  actum 
fldei.  Ergo.  —  Pr.  min.  Si  nullum  sit  auxilium  transiens  vel  ha- 
bituale  ad  credendum,  utut  auctoritas  Dei  cum  revelatione  sup- 
ponatur,  non  possumus  credere;  ergo  auctoritas  Dei  cum  revela- 
tione  objectiva  non  sufficienter  determinat  ad  actum  fidei :  debet 
proinde  addi  etiam  revelatio  subjectiva. 

Resp.  dist.  maj.:  debet  sufficienter  determinare  quoad  speciem,. 
conc;  quoad  exercitium  ,    subd.:  quantum    est  ex  parte  objecti,. 

conc;  absolute  seu  etiam  ex  parte  subjecti ,  neg.  Proprium  est 
objecti  formalis  specificare  actum,  ita  ut  si  actus  ponatur,  ab  eo 
clesumat  suam  speciem ;  sed  non  est  de  ratione  objecti  formalis 
ut,  eo  posito,  necessario  sequatur  actus.  TCtenim  1)  ut  actus  sit, 
prseter  ea  quse  requiruntur  ex  parte  objecti,  alia  requiruntur  ex 
parte  agentis  ;  ergo  si  hsec  desint,  etiamsi  adsequatum  formale 
objectum  habeatur,  actus  tamen  non  sequetur. —  2)  Hoc  manife- 
stum  est  in  actibus  voluntatis;  quamvis  enim  voluntas  habeat  adse- 
quatum  formale  objectum  ut  possit  agere;  potest  tamen  non  age- 
re,  quia  libera  est.  Atqui  hoc  idem  certe  dicendum  est  etiam  de 
actu  fidei ;  hic  enim  formaliter  est  quidem  actus  intellectus,  sed 
carens  ea  evidentia,  quse  sola  intellectum  necessitat  ad  actum ; 
unde  fides  est  libera  et  meritoria.  Sed  si  talis  est,  fieri  potest  ut, 
positis  omnibus  ad  agendum  requisitis,  possit  actus  fidei  elici  vel 
non:  inter  requisita  vero  ad  credendum  est  propositio  objecti  ma- 
terialis  per  formale  objectum  illuminati;  ergo  posito  formali  ob- 
jecto  fidei,  potest  actus  fidei  non  sequi.  —  3)  Revera  addita  reve- 
latione  etiam  subjectiva,  seu  habitu  fidei  vel  auxilio  transeunte 
ad  credendum  ^uctoritati  Dei  revelantis,  adhuc  fidei  actus  potest 
non  sequi;  et  tamen,  juxta  adversarios,  in  hoc  casu  haberetur 
objectum  forraale  adsequatum  fidei. 

348.  Prob.  2da  pars.  I.  Ex  Scrzptura.  Nam  1)  recolendo  testi- 
monia  (n.  322.)  exhibita,  satis  apparet  simul  et  eodem  modo  pro- 
poni  Dei  auctoritatem,  et  revelationem  ad  inducendos  homines 
ad  credendum;  dicitur  enim :  «  quod  scimus  (auctoritas)  loquimur, 
(revelatio)  et  quod  vidimus  testamur. »  «  Qui  me  misit  verax  (au- 
ctoritas)  est;  et  ego,  quse  audivi  ab  eo,  hsec  loquor  (revelatio)  in 
mundo.  »  Atqui  divina  auctoritas  proponitur  ut  motivum  creden- 
di;  ergo  etiam  divina  revelatio  ad  credendi  motivum  pertinet. 

2)  Non  semel  aut  iterum,  sed  passim  in  Sacra  Scriptura  assi- 
gnatur  verbum  auditus  Dei,  testimonium  Dei,  ut  vera  ratio  seu 
motivum  credendi.  Atqui  verbum  auditus,  testimonium  divinum, 
dicit  divinam  locutionem  seu  revelationem;  ergo  divina  revelatio 
pertinet  ad  objectum  formale  fidei  divinse. — Maj.  satis  patet  ex 
testimoniis  (dicto  n.  322.)  adductis,  quibus  plura  addi  possent. — 
Vide  Ripalda  (disp.  2.  n.  115.). 

3)  Legitur  (Gal.  IV.  2.):  «  Notum  vobis  facio,  fratres,  Evange- 
lium,  quod  evangelizatum  est  a  me;  neque  enim  ego  ab  homine 
accepi  illud;  sed  per  revelationem  Jesu  Christi;  »  —  et  (Joan.  IV. 
42.):  «  Quia  jam  non  propter  tuam  loquelam  credimus  :  ipsi  enim 
audivimus...»  Unde:  his  in  locis  revelatio  Jesu  Christi,  et  loquela 
ipsius  assignantur  tanquam  id  propter  quod  creditur;  sed  id  pro- 
pter  quod  creditur  proprie  est  motivum  fidei;  ergo  loquela,  reve- 
latio  divina,  pertinet  ad  formale  objectum  fidei.  —  Equidem  illud 
propter  posset  aliquando  sensu  minus  proprio  significare  aliquid 
prserequisitum  ad  fidem,  et  non  ipsum  intrinsecum  fidei  motivum, 
sicut  quando  dicitur  (Jo.  XIV.):  « propter  opera  ipsa  credite. » 
At  si  vox  illa  utriusque  sensus  est  capax,  quinam  sit  in  peculiari 
loco  admittendus  determinari  potest  ex  aliis  locis  in  quibus  agi- 
tur  de  eadem  re.  Jamvero  in  aliis,  ubi  asseritur  divina  revelatio 
necessaria  ad  credendum,  asseritur  uti  motivum  formale  partiale, 
uti  patet  prsecipue  ubi  conjungitur  cum  divina  auctoritate,  et, 
nulla  facta  distinctione,  utraque  traditur  uti  ratio  credendi. 

349.  II.  Ex  Patribus.  S.  Augustinus  (tract.22.  in  Jo.et  tract.25.), 
ad  illa  verba:  «  Testimonium  perhibet  de  me,  qui  misit  me  Pa- 
ter,  »  ait  non  sufficere  fidelibus,  ut  credant  «  Testimonium  Joan- 
nis,  sed  requiri  testimonium  Dei  »  —  Ambr.  (ser.  21.,  de  Epiph.) 
«  Patrem  in  voce  descendisse  ad  filium,  quia  fides  audita  Patris 
voce  credit.  » — Athanasius  (in  orat.  «  Quod  unus  sit  Christus  »)  ait: 
fideles  non  «  habere  humilem  aliquam  rationem,  ut  credant,  sed 
sublimem,  scilicet  attestationem  Dei. »  Salv.  (lib.3.,  de  Provid. 
post  initium):  «  Dei  sermonem  fidelibus  ipsum  sibi  testem  esse, 
et  incorruptum  testimonium  veritatis. »  —  Eadem,  et  plura  alia 
caeteri  Patres. 

350.  Atque  hic  juverit  advertere  hanc  etiam  esse  D.  Thomse 
sententiam.  Nam  licet  (2.  2.  q.  1.  a.  1.  c.)  dicat:  «  Si  consideremus 
rationem  formalem  objecti,  nihil  est  aliud,  quam  veritas  prima;  » 
statim  tamen  subjungit:  «  Non  enim  fides,  de  qua  loquimur,  as- 
sentit  alicui,  nisi  quia  est  a  Deo  revelatum.»  Hinc  dicit  verita- 
tem  primam  ut  revelantem  esse  objectum  formale  fidei.  —  Et 
(q.  14.,  de  Verit.  a.  8.  ad  6.),  inquit:  «  Ipsum  testimonium  primse 
veritatis  se  habet  in  fide,  ut  principium  in  scientiis  demonstra- 


ART.    IV.  —    DE    DIVINA    REVELATIONE.  183 

tivis.  » — Et  tandem  (1.  p.  q.  1.  a.  8.  ad  2.)  habet :  «  Innititur  enini 
fides  nostra  revelationi  Apostolis  et  Prophetis  factse. » 

351.  III.  Eoc  Ratione.  Revelatio  divina  movet  nos  ad  creden- 
dum  per  modum  rationis  cognitae,  non  secus  ac  ipsa  divina  aucto- 
ritas.  Ergo  est  motivum  partiale,  et  non  mera  conditio  applicans 
divinam  auctoritatem,  quse  unice  moveat  ad   credendum. 

Prob.  antec.  1)  quia  objectum  formale  fidei  in  tantum  movet 
ad  assensum  firmissimum  in  aliquod  objectum,  in  quantum  habet 
connexionem  necessariam  cum  illo.  Atqui  sola  auctoritas  divina 
non  habet  hanc  connexionem,  ut  patet ;  sicut  sola  revelatio  non 
ostenderet  illud  infallibiliter  verum ;  ergo  utraque  simul  movet 
per  modum  rationis  cognitse,  atque  adeo  constituit  objectum  for- 
male  fidei.  «  Yeritati  infinitae,  »  recte  observat  Card.  Franzelin 
(de  Tradit.  etc.  pag.  630.  ed.  1875.)  «  tantummodo  in  se  spectatse 
nec  debet  nec  potest  in  ordine  ad  revelationem  alius  mentis  assen- 
sus  prsestari,  nisi  hic  universalis :  quidquid  Deus  veritas  revela- 
vit,  necessario  verum  est  et  credendum  a  ratione  creata  increatse 
veritati  penitus  subjecta.  Hic  autem ,  facto  revelationis  nondum 
supposito,  tandem  est  assensus  conditionatus:  si  Deus  veritas  ali- 
quid  revelet,  id  necessario  verum  est  ac  credendum  ;  nullatenus 
autem  est  aut  esse  potest  assensus  absolutus  in  hanc  illamve  ve- 
ritatem  e.  g.  in  Trinitatem  personarum,  aut  Verbi  Incarnationem. 
Hinc  S.  Thomas  concedit,  etiam  infideles  tenere ,  quod  Deus  (si 
loquitur)  non  loquitur  nisi  verum ;  sed  discrimen  inter  fidelem  et 
infidelem  in  eo  ponit,  quod  infidelis,  non  credit  Deo  in  homine 
(actu)  loquenti,  3.  dist.  23.  q.  2.  sol.  2.  ad  3.  Pariter  Angelicus 
velut  unum  inclusum  in  altero  conjungit  haec  duo,  adhserere  Dei 
loquentis  testimonio,  in  quo  infallibiliter  veritas  invenitur,  et 
adhserere  veritati,  quae  in  divina  cognitione  consistit,  S.  Th.  de 
Veritat.  q.  14.  a.  8.  0.  » 

2)  Rem  paulo  aliter  confirmat  Suarez  (disp.  3.  sect.  2.  n.  4.), 
ubi  ait:  «  Deus  ipse  seu  veritas  ejus  est  quasi  forma  informans 
materiam  fidei  in  esse  credibilis;  testificans  autem  est  quasi  unio, 
seu  informatio  talis  formse;  unde  sicut  unio  formse  ad  materiam 
non  est  sola  conditio,  sed  causalitas  formalis;  ita  etiam  in  prse- 
senti  se  habet,  cum  proportione,  testificatio  (ipsa  unio  animse  cum 
corpore  est  de  essentia   hominis).  Quod  patet   primo ,  quia  Deus 

absolute  consideratus  non  informat  hanc  materiam  in  esse  credi- 
bilis ;  et  prima,  ac  fortasse  unica,  conjunctio  quam  in  ratione  ob- 
jecti  habet  ad  illam  materiam,  est  testimonium  ejus.  Ergo  illa  est 
quasi  unio  et  causalitas  formalis.  » — Et  paulo  post  addit :  «  id, 
quod  est  proprium  motivum  credendi,  est  objectum  formale  fidei, 
sicut  esse  solet,  cum  proportione,  in  scientia ,  et  in  quocumque 
habitu  intellectuali :  sed  motivum  credendi  non  est  Deus  utcunque, 
sed  ut  dicens,  et  testificans;  ergo  ut  sic  etiam  est  objectum  for- 
male  fidei.  »  (1) 

352.  Dices  1.:  revelatio,  ut  revelatio,  est  indifferens  ad  verum 
vel  falsum;  ergo  nequit  esse  motivum  assensus  fidei  essentialiter 
veri . 

Resp.  dist.:  revelatio  sola  et  materialiter  sumpta  est  indiife- 
rens  ad  verum  vel  falsum,  conc;  formaliter  et  in  connexione  cum 
divina  auctoritate  est  indifferens  ad  verum  vel  falsum,  nego.  Etiam 
divina  auctoritas  separatim  sumpta  a  revelatione  indifferens  est 
ad  veritates  fidei  contingentes ;  si  enim  Incarnatio  facta  et  re- 
velata  non  esset,  seque  esset  Deus  infinite  sapiens  et  verax.  Num 
deducitur  ex  hoc  quod  nec  divina  auctoritas  est  objectum  formale 
fidei?  Minime;  sed  potius  dicendum  est  quod  sicut  in  casu  divina 
revelatio  est  id  per  quod  divina  auctoritas  informat  factum  In- 
carnationis  ;  ita  divina  revelatio  non  habet  infallibilitatem,  nisi 

(1)  Hanc  rem  explicans  Card.  de  Lugo  (disp.  1.  n.  76.),  dicit  assensum  fldei 
continere  illationem,  et  requivalere  saltem  virtualiter  liuic  discursui:  Si  Deus, 
X>rima  veritas,  aliquid  revelat,  verum  est ;  sed  revelavit  ex.  gr.  Incarnatio- 
nem;  ergo  Incarnatio  vera  est.  Jamvero  in  syllogismo  utraque  praemissa  est 
ratio  adeequata  assentiendi  conclusioni,  et  unaquseque  earum  sola  non  sufficit. 
Dei  ergo  auctoritas,  quee  continetur  in  majori,  divina  revelatio  Incarnationis, 
quee  continetur  in  minori.  sunt  seque  ratio  assentiendi  conclusioni,  seu  sunt 
motivum  propter  quod  credimus  Incarnationem.  Unde  cit.  Auctor  (sect.  7. 
n.  114.)  dicit :  «  Ego  non  minus  assentio  mysterio  Trinitatis  quia  Deus  revelat, 
quam  quia  Deus  est  prima  veritas,  nec  minus  me  movet  unum  quam  aliud, 
sed  utrumque  se  liabet  per  modum  duplicis  prreinissse  formalis  vel  virtualis 
ad  credendam  Trinitatem;  quare  non  video  quomodo  assignetur  sufficiens  dis- 
crimen  inter  unam  prsemissam  et  aliam,  ut  una  sit  ratio  formalis,  alia  vero 
solum  sit  conditio;  nisi  velis  frustra  reddere  difficilem,  sicut  ssepe  fieri  solet, 
et  inintelligibilem  doctrinam  theologicam.  «  —  Heec  retulimus  ad  qugestionem 
prsesentem  illustrandam  :  quid  enim  de  re  ipsa,  quam  liic  docet  cit.  Auctor, 
censendum  sit,  paulo  infra  patebit. 

per  connexionem  cum  clivina  auctoritate  :   ac  proinde  utraque  si- 
mul  erit  ratio  adsequata,  propter  quam  Incarnationem  credimus. 

353.  Dices  II :  fides,  cum  sit  virtus  theologica,  debet  imme- 
diate  attingere  Deum  tamquam  objectum  formale;  atqui  revelatio 
est  quid  creatum  ;  ergo  revelatio  ad  formale  fidei  objectum  non 
pertinet. 

Resp.:  virtutem  theologalem  debere  quidem  habere  aliquid  in- 
creatum  pro  formali  objecto,  sed  non  adsequato;  potest  enim  pro 
formali  objecto  inadfequato  habere  etiam  aliquid  creatum,  ut  mo- 
raliter  informatum  ab  increato.  —  Unde  Suarez  (1.  c.  n.  6.),  ait : 
«  Veritas  Dei  est  increata,  et  illa  est,  ut  dixi,  quasi  principalis 
forma,  revelatio  autem  est  quasi  informatio,  quae  totam  suam  ex- 
cellentiam  et  infallibilitatem  habet  a  forma  increata.  Quod  expli- 
cari  facile  potest  exemplo  beatitudinis  objectivse  et  formalis,  re- 
spectu  spei;  nam  satis  est  quod  beatitudo  objectiva  sit  increata, 
licet  formalis  creata  sit :  sicut  etiam  in  mysterio  Incarnationis, 
licet  unio  sit  quid  creatum,  quia  Yerbum  increatum  est,  inde  ha- 
bet  suam  excellentiam  et  infinitatem.  »  —  Etsi  dici  etiam  posset, 
quod  revelatio  active  inspecta  non  est  quid  creatum. 

ARTICULUS  QUINTUS 
Quodnam  sit  Materiale  fidei  Objectum  Generatim. 

§•  i- 

Exponitur   Status  Quaestionis. 

354.  Articulis  praececlentibus  hujus  disputationis  expedita  jam 
sunt  quse  pertinent  sive  ad  formale  fidei  objectum  sive  ad  illud, 
quod  vocant,  objectum  attributionis:  agendum  nunc  est  de  obje- 
cto  materiali  quocl  credimus ;  atque  illud,  ut  diximus  (n.  293.), 
vocamus  simpliciter  objectum  materiale.  Imprimis  autem  quam 
late  pateat,  intra  quos  limites  contineatur,  statuendum  est. 

355.  Hac  de  re  definitionem  habemus  Conc.  Vaticani  (Const.  Dei 
Filius  cap.  3.),  ubi  dicitur:   «  Porro  fide  divina  et  catholica  ea 

omnia  credenda  sunt,  quse  in  verbo  Dei  scripto  vel  tradito  con- 
tinentur,  et  ab  Ecclesia  sive  solemni  judicio,  sive  ordinario  et 
universali  magisterio  tamquam  divinitus  revelata  credenda  pro- 
ponuntur. 

«  Quoniam  vero  sine  fide  impossibile  est  placere  Deo,  et  ad  fi- 
liorum  ejus  consortium  pervenire;  ideo  nemini  unquam  sine  illa 
contigit  justificatio,  nec  ullus,  nisi  in  ea  perseveraverit  usque  in 
finem ,  vitam  ieternam  assequetur. »  —  Pree  oculis  etiam  habere 
prsestat  can.  14.  sess.  6.  Conc.  Trid.:  «  Si  quis  dixerit  hominem 
a  peccatis  absolvi  ac  justificari  ex  eo,  quod  se  absolvi  ac  justi- 
ficari  certo  credat;  aut  neminem  vere  esse  justificatum,  nisi  qui 
credat  se  esse  justificatum,  et  hac  sola  fide  absolutionem  et  justi- 
ficationem  perfici  :   anathema  sit. » 

356.  Ut  vis  harum  definitionum  intelligatur,  juverit  paucis  ex- 
ponere  tum  errores,  qui  illis  damnantur,  tum  oppositas  veritates , 
quse  iisdem  stabiliuntur:  inde  facile  determinabimus  objectum  hu- 
jus  articuli.  Ac  primo  revocandum  est  in  mentem,  Novatores  di- 
stinxisse  triplicem  fidem  :  fidem  historicam,  qua  credimus  vera 
esse  quae  narrantur  in  Sacris  Litteris;  fidem  promissionum,  cujus 
objectum  sunt  divinse  promissiones  de  remissione  peccatorum,  et 
de  salute  obtinenda  per  Christum;  fidem  miraculorum,  qua  mira- 
cula  fiunt.  Distinguebant  autem  fidem  promissionum  generalem 
et  specialem:  illa  complectitur  promissiones,  quse  omnibus  in  Chri- 
stum  credentibus  factse  sunt  de  salute  per  Christi  justitiam  obti- 
nenda;  hac  vero  quisque  in  individuo  credit  sibi  factas  esse  pro- 
missiones  de  venia  peccatorum  suorum.  Imo  vi  fidei  promissionum 
specialis  quisque  sibi  applicat  justitiam  Christi,  firmissime  cre- 
dendo,  per  imputationem  justitiae  Christi,  sibi  remissa  esse  pec- 
cata,  seque  sanctum  ac  justum  esse  coram  Deo,  atque  prsedesti- 
natum  ad  vitam  seternam.  Non  desunt  tamen  inter  Protestantes, 
qui  jam  paulo  aliter  intelligunt  fidem  generalem  et  specialem.  II- 
lius  enim  objectum  esse  dicunt  integram  revelationem,  quse  in 
verbo  Dei  scripto  continetur;  hujus  autem  objectum  esse  dicunt 
Christum,  seu  promissiones  salutis  per  Illum  (cf.  Hodge,  Syste- 
matic  Theology,  vol.  3.  pag.  93.  seq.  New-York.  1873.). 

357.  His  fidei  partitionibus  assignatis,  censent  Protestantes  so- 
lam  fidem  promissionum    necessariam  esse  ad  justificationem  et 

salutem:  quamvis  enim  fidem  historicam  et  miraculorum  non  reji- 
ciant,  imo  fateantur  credenda  esse  facta  in  verbo  Dei  scripto  con- 
tenta,  et  Dei  omnipotentia  in  res  creatas  omnes;  contendunt  tamen 
hanc  duplicem  fidem  nihil  ad  justificationem  et  salutem  conferre. 

358.  Debet  hic  secundo  commemorari  error  Jurieu  (Le  Vrai 
Systeme  de  V Eglise,  et  Unite  de  V Eglise),  «  qui  cum  cerneret 
pseudoreformationem  dissolvi,  ac  in  varias  sectas  seu  frusta  di- 
labi,  novum  ad  eam  fulciendam  systema  excogitavit  de  distinctio- 
ne  inter  articulos  fidei  fundamentales  et  non  fundamentales.  Qua 
distinctione  constituta,  affirmavit,  ad  ecclesiam  veram  pertinere, 
quotquot  articulos  fundamentales  profiterentur ,  licet  non  funda- 
mentales  rejicerent.  Arripuerunt  commodum  ejusmodi  inventum 
hseretici  omnes,  qui  indifferentistse  audiunt,  adiaphoristse,  syncre- 
tistse,  eo  quod  articulos  non  fundamentales  plane  ad  salutem  in- 
differentes  habeant ,  atque  ex  dissentientibus  circa  hos  articulos 
unam  conflari  religionem  aut  ecclesiam,  autument.  Alio  etiam  no- 
mine  latitudinarii  nuncupantur,  hoc  ipso,  quod  salutis  viam  omni- 
bus  patere  affirment. »  (Cf.  Perrone  de  virtutib.  theol.  p.  46.)  — 
Itaque,  quoad  rem  prsesentem,  hi  omnes  in  eo  errant,  quod  do- 
ceant  unumquemque,  dummodo  articulos  fundamentales  retineat 
(quinam  ii  sint  nec  apud  ipsos  constat),  reliquos  posse  pro  suo 
libitu  et  judicio  credere  aut  respuere  citra  periculum  salutis. 

359.  Sed  tertio  Catholici  imprimis  non  utuntur  nomine  fidei  hi- 
storicce,  ne  videantur  sentire  (quod  revera  non  sentiunt)  res  ge- 
stas,  quse  in  Scripturis  referuntur,  non  credi,  nisi  propter  ipsius 
historici  auctoritatem;  eam  vocant  potius  simpliciter  fidem,  aut 
fidem  dogmaticam:  quam  vocem  adhibent  Cyrillus  (cateches.  5. 
et  9.),  et  S.  Jo.  Chrysostomus  (Hom.  29.  in  I.  ad  Cor.)  explicans 
cap.  12. —  Cf.  Bellarminum  (de  Justif.  1. 1.  cap.  4.). 

360.  Pariter  fidem  promissionum  minime  confundunt  cum  fidu- 
cia;  sed  eam  esse  dicunt,  qua  creditur  Deus  reipsa  praestiturus 
quse  promisit.  Quare  substantialiter  non  differt  a  fide  dogmatica; 
siquidem,  ut  diximus  (n.  325.)  nititur  eodem  motivo,  quod  est 
auctoritas  Dei  revelantis:  solum  discrimen  est,  quod  fides  dogma- 
tica  credit  prseterita ;  fides  vero  promissionum  futura  —  Cf.  de 
Lugo  (disp.8.  n.27.). 

361.  Denique  ipsa  fides  miracidorum  nihil  aliud  est,  nisi  fides 
theologica,  prout  peculiari  modo  applicatur  ad  miracula,  sive  fa- 
cienda  sive  recipienda,  addita  aliqua  perfectione,  quse  veluti  ex- 
trinseca  et  accidentalis  est  ipsi  fidei.  Sane  fides  miraculorum  tria 
videtur  complecti:  —  1)  firmum  assensum  in  divinam  omnipoten- 
tiam,  qua  Deus  miracula  patrare  potest;  et  in  divinam  fidelita- 
tem,  qua  servat  promissa  facta  de  patrandis  miraculis  sub  certis 
conditionibus,  ex.  gr.  si  utilia  sint  ad  salutem,  si  rite  petan- 
tur,  etc.  Unde  Christus  Dominus,  ccecos  illuminaturus ,  dixit 
(Matth.  IX.  28.  seq.):  «  creditis  quia  hoc  possum  facere  vobis  ? 
Dicunt  ei :  Utique  Domine.  Tunc  tetigit  oculos  eorum,  dicens:  se- 
cundum  fidem  vestram  fiat  vobis;  »  et  (XIII.  58.)  dicitur:  «  non 
fecit  ibi  virtutes  multas  propter  incredulitatem  illorum.» — 2)  Ap- 
plicationem  universalis  hujus  fidei  ad  casum  particularem,  ita  ut 
aliquis  cum  quadam  certitudine  judicet,  hic  et  nunc  verificari  con- 
ditiones,  et  Deum  patraturum  esse  miraculum  :  quod  facile  con- 
stat,  si  rite  perpendantur  miracula,  quse  referuntur  in  causis  bea- 
tificationis  et  canonizationis  Servorum  Dei.  Judicium  autem  illud, 
quod  hic  et  nunc  concurrant  omnia  necessaria  ad  miraculum  ob- 
tinendum,  juvari  potest  prudentia  infusa,  ac  speciali  Dei  auxilio — 
3)  Fiduciam,  quoe  duos  praecedentes  actus  consequitur,  et  qua  fir- 
miter  speramus  miraculum  hic  et  nunc  obtenturos :  cujus  ficiucise 
necessitas  patet  tum  ex  multis  Sacrse  Scripturse  locis,  ubi  Chri- 
stus  miracula  patraturus,  confidentiam,  uti  dispositionem  exigit 
(confidite):  tum  ex  eo,  quod  miracula  orando  impetramus,  et  ad 
effectum  orationis  requiritur  ut  speremus  sicut  oportet. 

362.  Ex  quibus  recte  concludit  Suarez  (disp.  8.  sect.  1.  n.  7.) 
«  fidem,  quae  ad  miracula  requiritur,  non  pertinere  ad  novum  ha- 
bitum,  seu  virtutem  infusam...  nam  ex  tribus  supra  enumeratis, 
quae  maxime  possunt  concurrere  ad  opus  miraculosum,  primus 
manifestissime  est  actus  fidei.  Tertius,  quoad  substantiam  est  actus 
spei,  quia  spes  et  fiducia  non  distinguuntur.  Secundus  vero...  ju- 
vari  potest  prudentia  infusa...  Ex  his  tribus  actibus,  primus  fons 
est  et  radix  aliorum ;  et  cum  alias  sit  propriissime  actus  fidei, 
ideo  illi  propriissime  convenit  ratio  fidei  miraculorum. »  Unde  in- 
fert  «  fidem  miraculorum  saltem  accidentaliter  differre  ab  actu 
fidei  catholicae,  scilicet  in  quadam  peculiari  perfeetione  et  firmi- 

tate,  et  praeterea  applicatione  fidei  ad  hoc  particulare:  et  ea  ra- 
tione  non  est  communis  talis  actus  omnibus  fidelibus.  » 

363.  His  pro  plenitudine  doctrinse  adnotatis ,  ad  rem  nostram 
propius  accedentes,  advertimus,  ex  cit.  Ecclesise  definitionibus  et 
contrariis  erroribus,  tria  innotescere: — 1)  quodnam  sit  objectum 
fidei  justificantis — 2)  quodnam  sit  objectum  fidei  catholicce,  ne- 
cessarium  ad  eam  fidei  unitatem ,  quam  Christus  voluit  in  Ec- 
clesia — 3)  quodnam  sit  simpliciter  materiale  objectum  divinse  fi- 
dei.  De  primo  egimus  in  tract.  de  Qratia  (n.  1088.  seqq.);  alte- 
rum  expendimus  in  tract.  cle  Ecclesia ,  ubi  de  unitate  Ecclesise 
agebatur;  de  tertio  solummodo  directe  hic  qusestio  instituitur,  etsi 
vix  possibile  sit  pauca  saltem  alibi  disputata  non  recolere. 

364.  Itaque,  juxta  Conc.  Vaticanum  «  fide  divina  et  catholica  ea 
omnia  credenda  sunt  quse  in  verbo  Dei  scripto  vel  tradito  continen- 
tur,  et  ab  Ecclesia,  sive  solemni  judicio  sive  ordinario  et  universali 
magisterio,  tamquam  divinitus  revelata  credenda  proponuntur. » 
Unde — 1)  divinae  fidei  objectum  generatim  est  quidquid  continetur 
in  verbo  Dei  scripto  vel  tradito,  seu  quidquid  divinitus  revelatum 
est:  fides  enim  credit  ob  auctoritatem  Dei  revelantis;  adeoque  quem- 
admodum  nihil  potest  credere  nisi  sit  divinitus  revelatum,  ita 
nihil  potest  excipere  in  iis  quse  divinitus  revelata  sunt — 2)  Obje- 
ctum  fidei  catholicse  (suo  loco  disseremus  de  revelationibus  pri- 
vatis)  est  quidquid  ab  Ecclesia  proponitur  tamquam  divinitus  re- 
velatum  :  (1)  organum  enim  proprium  et  authenticum  proponendi 
divinse  fidei  objectum,  ut  sit  credibile  et  credendum  quoad  nos  , 

(1)  Si  aliquid  occurrit  in  Verbo  Dei,  cujus  intelligentia  obscura  sit,  de  quo 
Ecclesia  nondum  judicium  tulerit,  illud  per  aliquod  temporis  spatium  potest 
in  utramve  parteni  disputari  sine  ftdei  jactura.  Etenim  error  in  hoc  casu  es- 
set  materialis  et  per  accidens  ;  qui  ita  in  errorem  incideret,  implicite  ad- 
mitteret  quod  negat,  cum  admittat  omnia  quse  continentur  in  Scripturis,  quas 
ut  Verbum  Dei  per  manus  Ecclesise  accipit;  ac  tandem  ita  est  animo  compa- 
ratus,  ut  Ecclesise  judicio  se  submittat.  Ha?c  clarius  deinde  patebunt.  — Quod 
porro  totidem  verbis,  clare  et  perspicue  omnibus  qui  intellexerint  verba,  in 
sacra  Scriptura  legitur,  id  per  tbeologos  communiter  censetur  ab  Ecclesia 
propositum  vi  ipsius  Scripturarum  propositionis,  id  est  ejusdem  Seripturse  uti 
verbi  divinitus  inspirati  agnitione  ac  declaratione.  Inter  ejusmodi,  quse  tam 
clare  continentur  Scriptnris,  ut  in  dubium  vocari  a  nemine  x>ossint,  censetur 
Incarnati  Verbi  nativitas,  passio,  mors,  resurrectio,  hisque  gemina. 

est  Ecclesia  —  3)  Ecclesia  vero  potest  objectum  illud  proponere 
«  sive  solemni  judicio  sive  ordinario  et  universali  magisterio.  » 
Namque,  uti  jam  docuerat  S.  P.  Pius  IX.  (Litt.  ad  Archiep.  Mo- 
nac.  et  Frising.  21  Dec.  1863.)  «  etiamsi  ageretur  de  illa  subje- 
ctione,  quse  fidei  divinse  actu  est  praestanda,  limitanda  tamen  non 
esset  ad  ea,  quse  expressis  cecumenicorum  Conciliorum  aut  Ro- 
manorum  Pontificum  hujusque  Apostolicse  Sedis  decretis  definita 
sunt,  sed  ad  ea  quoque  extendenda,  quse  ordinario  totius  Eccle- 
sise  per  orbem  dispersae  magisterio  tamquam  divinitus  revelata 
traduntur,  ideoque  universali  et  constanti  consensu  a  catholicis 
theologis  ad  fidem  pertinere  retinentur.  » 

365.  Cum  de  Ecclesise  munere  in  re  fidei  infra  agendum  sit  ex 
professo,  hic  directe  prosequimur  quae  ad  fidei  simpliciter  divinse 
objectum  generatim  pertinent;  statuendo  illud  omnia  complecti 
quae  divinitus  revelata  sunt,  et  nihil  quod  non  sit  revelatum.  Ne 
tamen  aut  hsec  doctrina  perperam  intelligatur,  aut  futilis  Prote- 
stantium  distinctio  inter  articulos  fundamentales  et  non  funda- 
mentales  cum  quibusdam  distinctionibus  catholicis  confundatur, 
juverit  pauca  in  antecessum  prsenotare. 

366.  Atque  1)  D.  Thomas  (2.  2.  q.  1.  a.  7.)  distinguit  veritates  ad 
fidei  substantiam  pertinentes,  quas  revocat  ad  Dei  existentiam  et 
providentiam  circa  hominum  salutem,  ab  aliis  fidei  veritatibus , 
quae  in  his  duabus  veluti  in  germine  continentur,  ac  sunt  proinde 
veluti  earumdem  explicationes.  Dicit  enim :  «  in  esse  divino  omnia 
divina  includuntur  quse  credimus  in  Deo  seternaliter  existere,  in 
quibus  nostra  beatitudo  consistit :  in  fide  autem  providentise  in- 
cluduntur  omnia  quse  temporaliter  a  Deo  dispensantur  ad  homi- 
num  salutem,  quse  sunt  via  in  beatitudinem.» 

2)  Similiter  alii  vocant  aliquas  fidei  veritates  principaliores, 
quatenus  vel  sunt  de  objecto  prsestantiori  in  se ,  vel  immediate 
ducunt  ad  cognitionem  Dei,  principale  fidei  objectum,  aut  ad  no- 
stram  salutem  (cf.  de  Lugo  disp.  3.,  sect.  1.,  n.  5.).  —  Fatentur 
tamen  alias  fidei  veritates  seque  credendas  esse,  siquidem  creden- 
dse  sunt  ob  idem  motivum,  auctoritatem  Dei  revelantis. 

3)  Distinguunt  pariter  fidei  articulos  a  fidei  propositionibus. 
Et  quidem  conveniunt  omnes,  non  omnem  propositionem  ex  fide 
esse  articulum  fidei,  ad  quem  constituendum  aliquid  aliud  requi- 

runt,  prseter  illud  quod  sufficit  ad  propositionem  de  fide.  Quid 
autem  illud  sit  non  bene  constat.  S.  Th.  (2.  2.  q.  1.  a.  6.  ad  1.) 
dicit  articulum  fidei  habere  prse  propositione  de  fide  objectum 
quod  nos  directe  ordinat  ad  vitam  seternam,  et  cujus  visione  in 
vita  seterna  perfruemur.  Iterum  (2.  2.  q.  1.  a.  6.  c.)  docet  arti- 
culum  fidei  debere  habere  specialem  difficultatem ,  ut  credatur. 
Alii  putant  articulos  fidei  vocari  propositiones  necessario  expli- 
cite  credendas.  Alii  censent  articulum  fidei  nihil  aliud  esse,  quam 
particulam  fidei  ab  aliquo  Apostolo  ad  symboli  compositionem 
prolatam ;  unde  vocant  solum  articulos  fidei  veritates  in  Symbolo 
Apostolorum  contentas  (cf.  Suarez  disp.  2.  sec.  5.  n.  10.)  —  Sed 
apud  omnes  in  comperto  est  etiam  fidei  propositiones,  quse  fidei 
articuli  non  sunt,  esse  credendas. 

4)  Non  docent  tamen,  omnes  credendas  esse  eodem  modo.  Nam 
distinguunt  inter  veritates  explicite  et  implicite  credendas;  imo 
inter  ipsas  veritates  explicite  credendas  distinguunt  illas,  quse  sunt 
de  necessitate  medii  ab  illis  quse  sunt  de  necessitate  prcecepti. 
Implicite  aliqua  veritas  credi  dicitur  quando  in  se  ipsa  non  con- 
cipitur  nec  cognoscitur,  continetur  tamen  in  alia  veritate,  quse  in 
se  ipsa  cognoscitur  et  creditur.  Hsec  veritas,  in  qua  alia  implicite 
creditur,  potest  esse  —  a)  motivum  fidei,  seu  auctoritas  Dei  reve- 
lantis,  ut  si  quis  diceret :  credo  quidquid  Deus  infinita  veritas  re- 
velavit — b)  principium  proponens  revelationem,  ut  si  quis  diceret: 
credo  quidquid  dicit  et  credit  Ecclesia — c)  aliquod  objectum  ma- 
teriale  fidei,  in  quo  aliud  implicite  continetur,  ut  ex.  gr.  definitio- 
nis  partes  in  toto  definito :  ita  qui  credit  Christum  Jesum  esse 
hominem,  implicite  credit  eum  habere  animam  et  corpus. 

5)  Hinc  convenit  quidem  inter  catholicos,  paucos  articulos  ne- 
cessario  esse  explicite  credendos  necessitate  medii;  imo  ne  qui- 
dem  omnes  credendos  esse  explicite  necessitate  prsecepti;  adeoque 
sufficere  fidem  implicitam  circa  plures  veritates  a  Deo  revelatas: 
atque  hoc  sensu  concedunt  alios  articulos  dici  posse  fundamen- 
tales,  nempe  illos  qui  sunt  necessario  credendi  necessitate  medii; 
alios  autem  dici  posse  non  fundamentales ,  qui  nempe  non  sunt 
hac  ratione  necessario  credendi.  Yerum  unanimiter  negant  ullam 
veritatem  a  Deo  revelatam  dari,  quse  non  sit  credenda  negative 

i.  e.,  quam  affirmare  vel  inficiari  euiquam  liberum  sit ;  quamvis 
positive  non  omnes  necessario  explicite  credendse  sint. 

367.  His  itaque  prsestitutis  — 

§.  II. 
Solvitur  Proposita  Qussstio. 

Prop.  XV.  1.  Fide  divina,  omnibus  ad  salutem  necessaria , 
omnes  et  solce  veritates  divinitus  revelatce ,  sive  ece  funda- 
mentales  dicantur  sive  non,  explicite  aut  implicite  credendce 
sunt — 2.  Quare  sicut  ad  ejus  materiale  objectum  non  pertinet, 
absque  speciali  revelatione,  propria  remissio  peccatorum,  justi- 
ficatio  ac  prcedestinatio ;  ita  nequit  illud  generalibus  promis- 
sionibus  de  salute  obtinencla  per  Christum  coarctari. 

368.  Prob.  lma  pars.  Necesse  non  est  hio  probare  nihil  credi 
posse,  quod  non  sit  divinitus  revelatum;  siquidem  jam  ostendimus 
formale  objectum  fidei  esse  auctoritatem  Dei  revelantis.  Ostendi 
potius  debet,  omnes  veritates  revelatas  credendas  esse.  Atque  id 
ptrob.  I.  Legitur  (Marc.  XVI.  15.  seqq.):  «  Euntes  in  mundum  uni- 
versum,  prsedicate  Evangelium  omni  creaturse.  Qui  crediderit,  et 
baptizatus  fuerit,  salvus  erit:  qui  vero  non  crediderit,  condemna- 
bitur.  Signa  autem  eos,  qui  crediderint,  hsec  sequentur:  In  nomine 
meo  dsemonia  ejicient:  linguis  loquentur  novis:  serpentes  tollent: 
et  si  mortiferum  quid  biberint,  non  eis  nocebit:  super  segros  ma- 
nus  imponent,  et  bene  habebunt.  Et  Dominus  quidem  Jesus  post- 
quam  locutus  est  eis,  assumptus  est  in  coelum,  et  sedet  a  dextris 
Dei.  Illi  autem  profecti,  prsedicaverunt  ubique,  Domino  cooperanter 
et  sermonem  confirmante,  sequentibus  signis.  »  Et  (Matth. XXVIII. 
19.  seqq.):  «  Euntes  ergo  docete  omnes  gentes,  baptizantes  eos  in 
nomine  Patris,  et  Filii,  et  Spiritus  Sancti:  docentes  eos  servare 
omnia  quaecumque  mandavi  vobis:  et  ecce  ego  vobiscum  sum  omni- 
bus  diebus,  usque  ad  consummationem  sseculi.  » 

Unde:  fides,  de  qua  hic  est  sermo,  est  fides  necessaria  ad  sa- 
lutem;  siquidem  dicitur :  qui  crediderit  salvus  erit;  qui  non  cre- 

diderit,  condemnabitur .  Atqui  hujus  fidei  objectum  dicitur  esse 
quidquid  a  Deo  revelatum  est ,  et  non  aliqui  articuli  fundamen- 
tales,  quicumque  demum  ii  sint.  Ergo. —  Prob.min.  Nam  1)  hu- 
jusmodi  fidei  objectum  est  quod  continetur  in  Evangelio  ab  Apo- 
stolis  prsedicando  ;  nam  dicitur  :  prcedicate  Evangelium. . . .  qui 
crediderit,  nempe  Evangelio  a  vobis  prsedicando,  salvus  erit. 

2)  Hujus  fidei  objectum  est  illud,  quod  fuit  ab  Apostolis  prse- 
dicatum,  cujus  prsedicatio  signis  fuit  confirmatum,  et  ad  quod  rite 
proponendum  Christus  Dominus  promisit  se  futurum  cum  Aposto- 
lis  usque  ad  consummationem  sseculi.  Atqui  Evangelium  ab  Apo- 
stolis  prsedicatum,  et  pro  quo  rite  prsedicando  specialem  assisten- 
tiam  habent,  continet  omnia  a  Deo  revelata.  Ergo. 

369.  II.  Omnia  a  Deo  revelata  sunt  aeque  fide  divina  credenda, 
si  pro  omnibus  viget  eadem  ratio,  ut  credantur.  Atqui  ita  res  se 
habet.  Ergo. 

Prob.  min.  Ratio  propter  quam,  quse  divinitus  sunt  revelata, 
credenda  sunt,  est  auctoritas  Dei  revelantis;  atqui  hsec  ratio  seque 
viget  pro  articulis  fundamentalibus,  ac  pro  omnibus  aliis  verita- 
tibus  revelatis.  Ergo. 

Revera  qui  aliquot  articulos  admitteret,  aliis  rejectis,  admit- 
teretne  illos  propter  auctoritatem  Dei  revelantis  necne  ?  Si  non 
admitteret  ob  auctoritatem  Dei  revelantis,  jam  non  acciperet  il- 
los  ut  verbum  Dei,  ac  proinde  nullam  haberet  fidem  divinam,  nec 
de  articulis  fundamentalibus;  sin  vero  illos  admitteret  ob  aucto- 
ritatem  Dei  revelantis,  quomodo  fieri  posset  ut  alios  respueret, 
quin  simul  hanc  auctoritatem  respueret  ?  Scilicet  non  redigeret  in 
captivitatem  intellectum  in  obsequium  fidei;  sed,  ut  inquit  S.  Aug. 
(1. 17.  cont.  Faustum,  c.2.):  «  Qui  in  Evangelio  quod  vultis  credi- 
tis,  quod  vultis  non  creditis,  vobis  potius  quam  Evangelio  creditis.» 

370.  Dices:  potuit  Deus  multa  revelare,  quin  tamen  nos  obli- 
garet  ad  omnia  credenda. 

Resp.  negando  assumptum.  Nam  1)  uti  patet  ex  primo  argu- 
mento,  obligavit  .nos  sub  damnationis  poena  ad  credendum  Evan- 
gelium  ab  Apostolis  prsedicatum  —  2)  Qui  alium  alloquitur,  actu 
exercito  vult  ab  eo  credi :  quod  verum  est  etiam  de  hominibus 
cum  proportione.  Homines  nequeunt  absolutam  fidem  exigere,  si- 

quidem  falli  possunt;  hominibus  possumus  aliquando  non  plenam 
Mazzella.  De  Virtutibus.  13 

fidem  adhibere,  namque  possumus  aliquando  suspicari  velle  eos 
nos  fallere.  Sed  Deus,  qui  falli  nequit,  absolutam  fidem  exigit 
quando  loquitur;  et  nos ,  qui  non  possumus  suspicari  velle  eum 
nos  fallere,  debemus  illi  absolutam  adhibere  fidem.  —  3)  Quis  sibi 
persuaserit  Deum  tot  tantisque  signis  Apostolorum  prsedicationem 
confirmasse,  veritatemque  suae  locutionis  comprobasse,  ut  deinde 
uniuscujusque  committeret  arbitrio  credere  quod  vellet  ? 

371.  III.  Dicitur  (Jac.  II.  10.  seq.):  «  Quicumque  autem  totam 
legem  servaverit,  offendat  autem  in  uno,  factus  est  omnium  reus; 
qui  enim  dixit  non  mcechaberis,  dixit  et  non  occides. »  —  Unde  : 
qui  unum  grave  prseceptum  transgreditur,  factus  est  omnium  reus, 
quia  contemnit  Deum  Legislatorem;  ergo  a  pari  qui  unam  a  Deo 
revelatam  veritatem  non  credit,  fit  omnium  reus,  quia  contemnit 
Deum  summam  veritatem.  —  Immo  si  quod  discrimen  est  inter 
haac  duo,  est  hujusmodi:  qui  transgreditur  unum  prseceptum,  sen- 
su  minus  proprio  dicitur  fieri  omnium  reus ;  nonnisi  enim  inter- 
pretative  contemnit  Deum  Legislatorem :  sed  qui  negat  vel  unam 
veritatem  divinitus  revelatam,  sensu  omnino  proprio  dicitur  omnes 
negare  ;  negat  enim  ipsam  auctoritatem  Dei  revelantis,  propter 
quam  quaevis  veritas  credenda  est,  ut  fide  divina  credatur.  Hinc 
S.  Aug.  (in  Ps.  54.  n.  19.)  dicit  de  Donatistis  ;  «  In  multis  mecum, 
in  paucis  non  mecum  :  sed  in  his  paucis  in  quibus  non  mecum,  non 
eis  prosunt  multa  in  quibus  mecum. » 

372.  IV.  Argumentum  etiam  desumitur  ex  constante  Ecclesise 
praxi  a  temporibus  Apostolorum.  Etenim  1)  legitur  (Tit.  III. 
10.  seq.)  «  Haereticum  hominem....  devita,  sciens  quia  subversus 
est,  et  delinquit.  »  Hsereticus  autem  habitus  semper  est  qui  vel 
unam  veritatem  negavit.  Ut  enim  paulo  ante  audivimus  a  S.  Aug. 
de  Donatistis,  in  multis  sentiebant  cum  eo,  et  tamen  hoc  nihil  eis 
proderat;  ac  prseterea  patet  ex  tota  historia  haeresum,  et  vel  pri- 
morum  Conciliorum,  eos  qui  uti  hseretici  separabantur  ab  Eccle- 
sia,  plures  veritates  ab  Ecclesia  acceptas  retinuisse.  Dicendum  est 
ergo  quod  vel  in  uno  fidei  objecto  rite  proposito  deficere,  est  de- 
ficere  in  fide,  seu  quod  idem  est,  omnes  veritates  revelatse  est  suf- 
ficienter  propositae  ad  credendum  ,  sunt  objectum  quod  fidei. 

2)  Nec  dici  potest  hsereticos    temporis  Apostolici,  vel  tempo- 
rum  immediate  sequentium  merito  damnatos  esse,  quia  negabant 

aliquem  articulum  fundamentalem.  Nam  (Gal.  V.  2.)  Apostolus  di- 
cit :  «  Si  circumcidamini,  Christus  vobis  nihil  proderit;  »  nemo 
autem  dixit  articulum  de  non  adhibenda  circumcisione  in  lege 
Evangelica,  esse  unum  ex  fundamentalibns. 

3)  Si  ad  Ecclesiam  non  pertineret  statuere  quaenam  sint  cre- 
denda,  ut  adversarii  contendunt,  adeoque  non  essent  credenda 
omnia  quae  Ecclesia  proponit  ut  divinitus  revelata,  antiqui  haere- 
tici  potuissent  rejicere  aliquos  articulos  tamquam  non  fundamen- 
tales  eodem  jure,  ac  recentiores  alios  articulos  eodem  nomine  reji- 
ciunt.  De  omnibus  ergo,  quemcumque  articulum  respuant,  verum 
est  dicere,  (Matth.  XVIII.):  «  Si  Ecclesiam  non  audierit,  sit  tibi 
sicut  Ethnicus  et  Publicanus.  » 

373.  V.  Idem  confirmari  potest  ex  Patribus.  S.  Augustinus  cum 
finem  imponeret  libro,  quem  ad  Quodvultdeum  scripsit  de  hsere- 
sibus,  ita  concludit:  «  Non  omnis  qui  ista  non  credit,  debet  se 
Christianum  Catholicum  jam  putare.  Possent  enim  et  alise  hsere- 
ses,  quse  in  hoc  opere  nostro  commemoratse  non  sunt,  vel  esse 
vel  fieri,  quarum  aliquam  quisquis  tenuerit,  Christianus  Catholi- 
cus  non  erit. » 

S.  Cyprianus  (1.  1.  ep.  6.  ad  Magnum),  ait :  «  Neque  enim  Do- 
minus  noster  Jesus  Christus,  cum  in  Evangelio  suo  testaretur,  ad- 
versarios  suos  esse  eos,  qui  secum  non  essent,  aliquam  speciem 
hsereseos  designavit;  sed  omnes  omnino  hsereticos,  qui  secum  non 
essent,  et  secum  non  colligentes,  gregem  suum  spargerent,  adver- 
sarios  suos  esse  ostendit,  dicens :  Qui  non  est  mecum,  adversum 
me  est,  et  qui  mecum  non  colligit,  spargit,  »  (Lucae  11.)  «  Item 
beatus  Joannes  Apostolus,  nec  ipse  ullam  hseresim  aut  schisma 
discrevit,  sed  universos,  qui  de  Ecclesia  exiissent,  Antichristos 
appellavit,  dicens :  Audistis,  quia  Antichristus  venit;  nunc  autem 
Antichristi  multi  facti  sunt.  Ex  nobis  exierunt,  sed  non  fuerunt 
ex  nobis.  Si  enim  fuissent  ex  nobis  mansissent  utique  nobiscum 
(1.  Jo.  2.).  Unde  apparet,  adversarios  Domini  Antichristos  omnes 
esse,  quos  constet  a  caritate  atque  ab  unitate  Ecclesiae  Catholicse 
recessisse. » 

S.  Gregorius  Nazianzenus  (in  tract.  de  Fide,  Ruffino  interprete, 
non  longe  ab  initio):  «  Nihil  periculosius  his  hsereticis  esse  potest 
qui  cum  integre  per  omnia  decurrant,  uno  tamen  verbo,  tamquam 

veneni  gutta  ,  veram  illam  ac  simplicem  fidem  Dominicam ,  et 
exinde  Apostolicam  traditionem,  inficiunt.  »  Vide  Valentia  (Tom.  3. 
disp.  1.  q.  2.  p.  6.);  Bossuet  (Sixieme  avertissement  aux  Prote- 
stants,  3.  part.).  —  Milner  (The  End  of  Controversy). 

374.  Prob.  2da  pars;  ac  I.  propria  justificatio,  remissio  pecca- 
torum  etc.  absque  speciali  revelatione  nequit  esse  objectum  fidei. 
Etenim  nequit  aliquis  divinae  fidei  certitudine  credere  se  esse  ju- 
stificatum,  sibi  remissa  esse  peccata  per  Christum  etc;  si  Scri- 
ptura  (hanc  solam  agnoscunt  ut  verbum  Dei  Novatores)  non  modo 
non  continet  illud  objectum,  sed  imo  ssepe  contrarium  inculcat. 
Atqui  ita  est. 

Prob.  min.  Dicitur  (Prov.  XXVIII.  14.) :  «  Beatus  homo  qui 
semper  est  pavidus  »  —  (Philip.  II.  12.):  «  Cum  metu  et  tremore 
vestram  salutem  operamini  »  —  (II.  Pet.  10.):  «  Satagite,  ut  per 
bona  opera  certam  vestram  vocationem,  et  electionem  faciatis. » 
Cum  autem  per  bona  opera  certitudo  vocationis  quserenda  sit,  cer- 
te  etiam  justificationis ;  nam  «  quos  vocavit,  hos  et  justificavit,  » 
(ad  Rom.  VIII.).  Jamvero  si  homo  debet  semper  timere,  quomodo 
certa  fide  credere  potest  se  esse  justificatum  ac  prsedestinatum  ? 
Si  justificatio  et  salus  pendet  etiam  ex  operibus  nostris,  seu  ex 
cooperatione  nostra  cum  gratia  Dei,  quomodo  iterum  certa  fide 
credemus  nos  esse  justificatos  et  salvandos  ?  non  enim  revelatum 
est  nos  cooperari  ac  semper  cooperaturos  esse  gratise  Dei,  sicut 
oportet.  —  Cf.  quse  diximus  in  tract.  de   Gratia  (1090.). 

375.  II.  Nequit  fidei  ad  salutem  necessarise  objectum  promis- 
sionibus  salutis  in  Christo  coarctari,  si  eadem  fide  alia  etiam 
objecta  sunt  necessario  credenda.  Atqui  ita  est.  Ergo. 

Prob.  min.  1)  ex  dictis  in  prima  parte  thesis. —  2)  Apostolus 
(Heb.  cc.  X.  XI.)  loquitur  certe  de  fide  necessaria  ad  salutem  *, 
cum  enim  dixisset:  «  Justus  ex  fide  vivit;  quod  si  subtraxerit  se, 
non  placebit  animse  mese.  Nos  autem  non  sumus  subtractionis  fi- 
lii  in  perditionem,  sed  fidei  in  acquisitionem  animse :  »  continuo 
subjungit,  nullo  interposito  verbo,  «  est  autem  fides  sperandarum 
substantia  rerum.  »  Atqui  fidei,  de  qua  loquitur,  Apostolus  alia 
assignat  objecta,  uti  probatur  ex  illis  verbis:  «  Fide  intelligimus 
aptata  esse  ssecula  verbo  Dei;  »  et  ex  illis  :  «  Accedentem  ad  Deum 

oportet  credere,  quia  est,  »  etc;  denique  ex  toto  illo  capite,  ubi 
fidei  tribuuatur  plurima,  et  specialis  misericordise  nulla  fit  mentio. 
—  3)  Concedunt  Novatores  fidei,  de  qua  agimus,  objectum  esse 
promissiones  salutis  in  Christo.  Atqui  fides,  quam  vocant  histori- 
cam  et  miraculorum,  eadem  est;  uti  patet  ex  dictis  (n.  427.  seqq.), 
et  ex  mox  cit.  loco  Apostoli.  Nam  eidem  fidei  quam  definivit,  et 
qnam  justificantem  esse  ostendimus,  tribuit  Apostolus,  quod  per 
eam  intelligarnus  aptata  esse  ssecula  Verbo  Dei :  quod  ad  histo- 
riam  pertinet;  item  quod  per  eam  sancti  vicerint  regna,  obtura- 
verint  ora  leonum,  extinxerint  impetum  ignis,  etc:  quse  perti- 
nent  ad  miracula ;  denique  quod  per  eandem  adepti  sint  repromis- 
siones :  quod  ad  promissicnem  spectat. 

376.  Dices  cum  Kemnitio  «  multa  esse  fidei  objecta,  ea  videli- 
cet  omnia,  quse  continentur  in  Verbo  Dei ;  sed  quaestionem  esse 
quid  illud  sit,  in  quod  proprie  fides  justificans  intueri  debet:  quod 
quidem  non  esse  aliud,  ait,  nisi  misericordiam  specialem.  Secundo 
addit,  Apostolum  hoc  loco  tractare  de  variis  exercitiis  fidei,  quse 
illis  conveniunt,  qui  fide  justificati  sunt. » 

Resp.  1)  Quamvis  multa  sint  objecta  fidei  materialia,  tamen 
non  ideo  multse  sunt  fides.  Una  enim  fides  est  propter  unam  et 
eandem  rationem  formalem,  qua  creduntur  omnia.  Alioqui  cum 
in  symbolo  fidei  numerentur  articuli  duodecim,  duodecim  quoque 
essent  fides,  quod  est  in  Ecclesia  Dei  hactenus  inauditum. 

2)  Apostolus  hoc  loco  non  solum  explicat  varia  objecta,  vel 
exercitia  fidei,  sed  ipsam  fidem  initio  definit:  cur  igitur  in  ea  de- 
finitione,  quae  (ut  ostendimus)  est  fidei  justificantis,  non  meminit 
illius  misericordise  specialis,  si  ea  est  objectum  proprium  fidei 
justificantis. 

3)  Si  quse  in  isto  capite  narrantur  sunt  exercitia,  vel  objecta 
fidei;  peto,  cujus  fidei  ?  certe  justificantis :  nam  illius  fidei  exer- 
citia,  et  objecta  explicantur,  quse  initio  definita  est :  igitur  fides 
justificans  non  solum  respicit,  vel  apprehendit  misericordiam  spe- 
cialem,  sed  etiam  credit  mundi  creationem,  et  operatur  miracu- 
la :  proinde  ipsa  fides  justificans,  est  etiam  fides  historica,  et  mi- 
raculorum.  Hsec  quidem  ex  Bellarmino  (de  justif.  1. 1.  c.  5.) ;  sed, 
ut  dixi,  ea  non  sunt  proprie  hujus  loci. 

ARTICULUS  SEXTUS 

Utrum  Revelata  veritas,  quae  sit  etiam  Evidenter  Nota, 
possit  esse  Objectum  Materiale  Fidei. 

§.  I. 

Exponitur  Status  Qusestionis. 

377.  Etsi  ex  disputatis  in  praecedente  articulo  satis  constet,  ve- 
ritates  omnes  divinitus  revelatas  pertinere  ad  materiale  divinae 
fidei  objectum;  solet  tamen  specialis  qusestio  institui  de  veritati- 
bus  evidentibus:  tum  quia  fides,  natura  sua  obscura,  specialem 
repugnantiam  cum  evidentia  praeseferre  videtur;  tum  quia  hac  de 
re  non  levis  viguit  disceptatio  inter  catholicas  scholas.  Exponenda 
est  qusestio  antequam  solvatur. 

378.  Ac  imprimis  duplici  sensu  quseri  potest  «  utrum  veritas 
evidenter  cognita  possit  esse  objectum  fidei.»  Primus  sensus  estr 
ut  ajunt,  formalis,  ita  scilicet  ut  quaeratur,  an  objectum  fidei 
possit  esse  evidens,  prout  est  ftde  creditum,  adeoque  per  ipsam- 
met  fidem:  quod  perinde  est  ac  quserere,  utrum  assensus  fidei  sit 
evidens.  Alter  sensus  est,  ut  ajunt,  materialis,  ita  scilicet  ut 
quseratur,  an  objectum  aliunde  evidens,  puta  ex  naturali  demon- 
stratione,  possit  etiam  divina  fide  credi;  ac  proinde,  an  possint 
in  eodem  homine  simul  consistere  fides  et  scientia  de  eodem  obje- 
cto.  Quaestio  hic  instituitur  solum  altero  sensu ;  qusestioni  enim 
primo  sensu  propositse  negative  respondendum  esse,  tum  satis  con- 
stabit  ex  dicendis  de  ratione,  qua  fides  attingit  auctoritatem  Dei 
revelantis,  cui  tamquam  motivo  innititur;  tum  etiam  patebit  ex. 
dicendis  de  obscuritate  actus  fidei. 

379.  Quando  autem  quseritur,  utrum  fides  possit  esse  de  objecto 
aliunde  evidente,  adhuc  multiplex  qusestio  distingui  potest,  se- 
cundum  diversa  media,  quibus  objectum  fit  evidens.  Etenim  com- 
parari  potest  fides  cum  visione  intuitiva  —  cum  scientia  infusa  — 
cum  scientia  acquisita:  de.  unaquaque  autem  earum  specialem  quse- 
stionem  instituunt. 

380.  Ac  1)  quoad  visionem  intuitivam,  Theologi  omnes  docent, 
fidem  neque  esse,  neque  de  potentia  ordinaria,  seu  spectata  na- 
tura  actuum,  simul  esse  posse  cum  illa  visione  in  eodem  subje- 
cto.  Id  saltem  desumitur  ex  Apostolo  (I.  Cor.  XIII.),  qui  fidem 
opponit  visioni  intuitivae,  dicens :  «  Videmus  nunc  per  speculum 
in  aenigmate:  tunc  autem  facie  ad  faciem.  Nunc  cognosco  ex  parte: 
tunc  autem  cognoscam  sicut  et  cognitus  sum.  »  Quibus  confirmat 
quod  antea  enuntiaverat  «  cum  autem  venerit  quod  perfectum  est, 
evacuabitur  quod  ex  parte  est.  »  Cf.  quse  diximus  in  tract.  De 
Deo  Creante  (n.  813.).  Si  autem  sermo  sit  de  potentia  Dei  abso- 
luta,  alii  affirmant  cum  de  Lugo,  alii  negant  cum  Suarez  et 
D.  Thoma,  fidem  consistere  posse  cum  visione  intuitiva  in  eodem 
subjecto :  cf.  si  lubet,  Suarez  disp.  3.  sect.  9.  n.  20.  seqq.;  et 
disp.  7.  sect.  5.  n.  5.). 

2)  Quoad  scientiam  infusam,  negant  aliqui  ejus  actum,  ex  rei 
natura,  simul  esse  cum  actu  fidei ;  quod  tamen  alii  affirmant  cum 
de  Lugo :  ex  una  parte  enim,  id  non  habet  majorem  difficultatem 
quam  actus  scientise  acquisitse ;  ex  alia  vero  parte,  cum  actus 
scientise  infusae  non  sit,  ajunt,  perfecta  possessio  veritatis  objecti 
immediate  in  se,  relinquit  locum  cognitioni  certse  ejusdem  veri- 
tatis  per  aliud  medium  infallibile  nempe  per  auctoritatem  Dei 
revelantis :  eo  vel  magis,  quod  assentiendo  veritati  ob  auctorita- 
tem  Dei  revelantis  habetur  perfectio  et  laudabilitas  perfectse  ac 
voluntarise  submissionis  intellectus,  quam  scientia  infusa  conferre 
nequit.  Ceterum  habitus  scientiae  infusse  et  fidei  atque  habitum 
unius  et  actum  alterius  simul  esse  posse,  concedunt  ii  omnes,  qui 
asserunt  posse  objectum  scitum  esse  simul  fide  creditum.  Id  au- 
tem  cum  non  habeat  majorem  difficultatem  pro  scientia  infusa, 
quam  pro  acquisita,  sufficiet  expendere  quoad  hanc  ultimam  —  Cf. 
Suarez  (disp.  3.  sect.  9.  n.  19.). 

3)  Imo  ipsi  Thomistse,  aliis  theologis  consentientes  concedunt 
theologiam  esse  compossibilem  cum  fide  in  eodem  subjecto.  «  Si 
tamen,  »  inquit  Gotti  (de  fide,  q.  1.  d.  7.  n.  5.),  «  scientia  sit 
obscura,  quia  nec  habeat  evidentiam  veritatis  in  seipsa,  nec  in 
suis  principiis  visis,  aut  evidenter  cognitis,  qualis  est  theologia  no- 
stra ;  hsec  non  pugnabit  cum  fide.  Quare  theologus,  qui  demonstra- 
tive  cognoscit  Christum  habere  voluntatem  creatam,  de  hoc  una 

cum  scientia  habebit  fidem ;    etiam    postquam   Ecclesia  definivit 
contra  Monothelitas,  dictam  veritatem  tenendam  esse,  ut  de  fide. » 

381.  Superest  ergo  qusestio  de  fide  comparata  ad  evidentem  co- 
gnitionem  acquisitam  prseter  theologicam.  Atque  hic  comparant 
habitum  scientise  cum  habitu  fidei;  utriusque  actus  inter  se;  et 
utriusve  actus  cum  alterius  habitu.  Hinc  quatuor  distinctse  pro- 
ponuntur  qusestiones  :  potestne  habitus  fidei  simul  esse  cum  habitu 
scientise  acquisitse  ? — potestne  habitus  fidei  simul  esse  cum  actu 
scientiae? — potestne  viceversa  habitus  scientise  simul  esse  cum  actu 
fidei  ?  —  potestne  actus  fidei  simul  esse  cum  actu  scientise  ? 

382.  Jamvero  communis  Thomistarum  sententia  est,  objectum 
utcumque  evidenter  cognitum  non  posse  esse  objectum  fidei ;  ita 
ut  si  quis  indoctus  fidem  habens,  deinde  acquirat  scientiam  de 
Dei  existentia,  unitate,  de  Deo  Creatore  etc,  eo  ipso  non  debeat 
nec  possit  amplius  iisdem  objectis  ex  fide  assentiri.  «  Dices,  »  in- 
quit  Gotti  (de  fide  q.  1.  disp.  7.  n.  14.)  :  «  non  solum  spectant 
ad  fidem  ut  credenda  ea,  quse  supra  naturam  sunt,  sed  ea  etiam, 
quse  ratione  naturali  probari  possunt,  ut  docet  D.  Tho.  2.  2.  q.  2. 
a.  4.;  ergo  etsi  Deum  esse  auctorem  naturse  ratione  naturali  pro- 
bari  possit,  adhuc  tamen  illud  credere  oportet.  Respondeo,  dist. 
cons.  Ab  eo,  qui    de    illa    veritate    non    habet    scientiam,    conc. 

cons.; ab  illo  qui  de  illa   habet   scientiam,  neg.  cons.  Sic 

ergo  in  casu.  Idiota  qui  demonstrative  non  novit  Deum  esse  au- 
ctorem  naturse,  illum  fide  credit;  Philosophus  autem,  qui  de  ea 
veritate  habet  scientiam,  non  potest  illam  credere. »  —  Hsec  vero 
opinio  communiter  tribuitur  a  Thomistis  D.  Thomse  (2.  2.  q.  1. 
a.  4. 5.);  et  quamvis  nonnulli  conentur  Angelici  Doctoris  doctri- 
nam  aliter  interpretari  (uti  Card.  de  Aguirre,  Theol.  S.  Anselmi, 
Thom.  1.  disp.7.  sect.  5.;  de  Lugo,  disp.  2.  sect.  2.  n.  50.);  satius 
nobis  videtur,  a  S.  Doctoris,  quam  constanter  sequimur,  auctorita- 
te,  hac  in  re  prsescindere;  eo  vel  magis,  quod  doctrina  statuenda 
posteriorum  Conciliorum  decretis  nobis  magis  inniti  videtur. 

383.  Itaque  Theologi  omnes  extra  scholam  Thomisticam  (cf. 
Suarez,  disp.  3.  sect.  9.  n.  5.),  docent  veritates  naturali  lumine 
evidenter  cognitas,  si  sint  divinitus  revelatse,  esse  simul  objectum 
fidei,  etiam  in  subjecto  habente  de  illis  evidentem  scientiam.  Et 
quidem,  statuunt: 

1)  Habitus  fidei  et  scientise  de  eodem  objecto,  posse  simul  esse 
in  eodem  subjecto.  Hi  duo  habitus  enim  nullam  dicunt  oppositio- 
nem  ut  sunt  habitus ;  nec  ullam  habent  oppositionem  ratione 
actuum  suorum,  cum  actus  possint  poni  diverso  tempore,  ita  ut 
nunquam  idem  objectum  sit  simul  clarum  et  obscurum  —  Vide  de 
Lugo  (disp.2.  n.  52.). 

2)  Statuunt  habitum  fidei  simul  esse  posse  cum  actu  scientise 
respectu  ejusdem  veritatis.  Nam  a)  certe  qui  acquirit  scientiam 
de  Deo  uno,  Creatore  etc,  non  amittit  habitum  fidei,  quo  antea 
erat  instructus :  unus  autem  idemque  est  habitus  fidei,  quo  quis 
assentitur  et  illis  veritatibus,  et  aliis  fide  credendis,  quse  eviden- 
ter  non  cognoscuntur  —  b)  Si  actus  scientise  non  posset  esse  cum 
habitu  fidei,  pejoris  esset  conditionis  ille  qui  disceret,  quam  ille 
qui  ignorantia  tabesceret ;  hic  enim  haberet  firmiorem  assensum, 
qualis  est  assensus  fidei,  de  illis  veritatibus,  de  quibus  ille,  acqui- 
rens  scientiam,  non  posset  amplius  habere  fidem  —  Vide  Suarez 
(disp.  3.  sect.  9.  n.  4.).    . 

3)  Statuunt  habitum  scientise  posse  consistere  cum  actu  fidei 
respectu  ejusdem  veritatis;  adeoque  eum,  qui  scientiam  acquirit 
de  Deo  uno,  Creatore  etc,  adhuc  posse  et  teneri  fide  credere  eas- 
dem  veritates :  non  enim  repugnat  ut  objectum  sit  actu  obscurum, 
dum  habitu  est  evidens. 

4)  Unde  etiam  dicunt,  actus  fidei  et  scientise  de  eodem  objecto 
esse  posse  in  eodem  subjecto  saltem  successive  :  tunc  enim  jam 
vitaretur  difficultas,  quse  videtur  esse  in  eo,  ut  aliquid  sit  simul 
in  eodem  clarum  et  obscurum. 

384.  Ad  tuendam  vero  doctrinam,  nostro  judicio,  omnino  con- 
formem  Conciliis  Trid.,  et  Vaticano,  sufficit  ostendere  actum  fi- 
dei  posse  consistere  in  eodem  subjecto  cum  habitu  et  actu  scien- 
tise  de  eodem  objecto;  cum  illo  quidem  simultanee,  cum  hoc  vero 
saltem  successive:  ex  quo  profecto  sequitur  etiam  habitum  fidei 
cum  iisdem  consistere  posse.  At  vero  ulterius  progrediuntur  theo- 
logi,  queerentes  «  utrum  actus  scientise  et  fidei  de  eodem  mate- 
riali  objecto  possint  non  modo  successive,  sed  etiam  simultanee 
esse  in  eodem  subjecto. »  De  hac  quaestione,  quse  minus  ad  rem 
nostram  pertinet,  pauca  delibare  satis  erit. 

385.  Duplex  itaque   est  hic   difiicultas.  Prima  potest  sic  pro- 

poni:  Potestne  una  facultas  simul  tendere  ad  unum  materiale  obje- 
ctum,  ob  duo  motiva  formalia  diversa ,  adaequata,  et  quorum 
unum  non  subordinatur  alteri?  Dicimus  adcequata,  quatenus  unum 
sine  dependentia  ab  alio  seque  exprimeret  actum,  si  aliud  deesset; 
secus  enim  essent  objecta  partialia,  ex  quibus  haberetur  unicum 
motivum,  et  sic  desineret  tota  difficultas.  Dicimus  etiam  non  sub- 
ordinata,  ex  eadem  ratione;  si  unum  enim  subordinaretur  alteri, 
unum  esset  immediatum,  aliud  mediatum,  et  sic  moverent  per 
modum  unius,  sicut  unico  actu  tendimus  ad  finem  et  media.  Sup- 
ponitur  autem  ejusmodi  esse  motiva  actus  fidei  et  scientise — Vide 
de  Lugo  (disp.  2.  sect.  8.  n.  105.). 

386.  Videntur  omnes  admittere,  posse  unam  potentiam  simul 
tendere  ob  duo  talia  motiva.  Et  certe  Christus  Dominus  habebat 
visionem  intuitivam,  qua  anima  illius  semper  actu  videbat  divi- 
nam  essentiam ;  et  simul  habebat  scientiam  infusam,  quae  certo 
aliquando  actualis  erat,  et  cujus  objectum  formale  erat  plane  di- 
versum  ab  illo  visionis.  Ita  dicendum  est  etiam  de  Beatis,  si 
acquisitam  scientiam  retinent  etc.  Sed  quaestio  est  inter  Docto- 
res  utrum  hsec  simultanea  tendentia  unius  facultatis  ad  unum  ma- 
teriale  objectum  ob  duo  disparata  motiva  fiat  per  unum  actum 
vel  per  duos.  Suarez  (disp.  3.  sect.  9.  nn.  7.  seqq.),  censet  id  fieri 
per  duos  distinctos  actus  —  alii,  quos  ipse  refert  (1.  c),  tenent  id 
fieri  per  unum  numero  actum  —  alii,  inter  quos  videtur  esse  de 
Lugo,  utroque  modo  id  fieri  posse  docent. 

387.  Porro  non  vacat  in  hujusmodi  qusestione  diutius  immorari; 
prsestat  potius  paucis  innuere  nobis  Suaresii  sententiam  magis 
probari.  Etenim 

1)  Non  potest  unus  numero  actus  esse  duplicis  speciei ;  atqui 
si  per  unum  actum  attingerentur  duo  motiva  diversa  adsequata, 
non  subordinata,  unus  actus  esset  duplicis  speciei.  Ergo — Prob. 
min.  Actus  specificantur  ab  objecto;  ergo,  si  dentur  unius  actus 
duo  distincta  formalia  objecta  adaequata  non  subordinata,  idem 
actus  erit  duplicis  speciei.  Quod  argumentum  vim  habet  etiam  in 
sententia  eorum,  qui  tenent  actum  specificari  posse  solum  ex  parte 
principii.  Illi  enim  concedunt  quod  semper  ac  datur  motivum  spe- 
cie  diversum,  datur  etiam  actus  specie  diversus;  contendunt  so- 
lum,  quandoque  actum  esse  specie  diversum,  quin  motivum  sit  di- 

versse  speciei. — Huic  argumento  multiplici  modo  conantur  respon- 
dere;  sed  tandem  concedunt  assensum  fidei,  qui  eliceretur  simul 
ob  motivum  scientise  «  non  esse  actum  fidei  ejusdem  speciei  cum 
aliis,  sed  diversse. »  Ita  de  Lugo  (disp.  2.  n.  118.). 

2)  Quse  ratio  majorem  adhuc  vim  habet  in  casu;  siquidem  unus 
idemque  actus  in  duplici  specie  veluti  physica  constitueretur : 
actus  enim  supernaturalis  quoad  substantiam  differt  a  naturali, 
uti  ostendimus  in  tract.  de  Gr.  (n.  64.  seqq.)  Unde  merito  videtur 
arguere  Suarez  (disp.  3.  sect.  9.  n.  14.):  «  inquiro  an  ille  actus  sic 
eminens,  supernaturalis  sit  omnino,  vel  pure  naturalis,  vel  mi- 
xtus;  certe  hoc  ultimum  cogitari  non  potest,  quia  ille  actus  sim- 
plicissimus  est,  et  indivisibilis,  prsesertim  secundum  differentiam 
ultimam;  ergo  non  potest  esse  mixtus  ex  naturali  et  supernaturali. 
Deinde  non  potest  cogitari  mere  naturalis,  quia  est  certus  certi- 
tudine  Fidei,  et  nititur  in  auctoritate  divina  credita  supernatu- 
raliter,  quse  est  motivum  supernaturale:  unde,  quatenus  talis  est, 
non  potest  fieri  sine  auxilio  gratise. . .  .  Quod  tamen  non  posset 
esse  mere  supernaturalis :  Probatur,  quia  est  actus  evidens,  et 
illa  evidentia  naturalis  tantum  est,  quia  prsecise  oritur  ex  medio 
naturali,  et  naturaliter  cognito :  unde  necesse  est,  ut  in  illo  actu 
sit  etiam  certitudo  naturalis  scientise,  quia  hsec  necessario  comi- 
tatur  naturalem  evidentiam  » — Yide  etiam  quse  habet  idem  Auctor 
(tract.  3.  de  bon.  et  malit.  human.  act.  disp.  4.  sect.  3.). 

388.  Quare  videntur  simul  attingi  duo  diversa  motiva  ab  una 
facultate  per  duos  actus.  Concedunt  enim  omnes  illa  duo  motiva 
simul  attingi  posse;  probatum  est  non  posse  attingi  per  unum 
actum;  ergo  attinguntur  per  duos,  siquidem  nulla  est  alia  via  fa- 
ctum  explicandi. 

389.  Altera  difScultas,  quse  propria  est  fidei  in  prsesenti  qusestio- 
ne,  sic  proponitur  a  Card.  Gotti  (de  fide  q.  1.  disp.7.  n.2.):  «  Re- 
pugnat  idem  objectum  simul  clare  et  obscure  cognosci  ab  eodem 
intellectu :  sed  si  idem  objectum  ab  eodem  intellectu  posset  si- 
mul  credi  et  videri,  posset  esse  simul  obscure,  et  clare  cognitum; 
ergo,  »  etc. 

390.  Huic  tamen  argumento  respondetur,  dist.  maj.:  idem  obje- 
ctum  nequit  simul  esse  in  eodem  intellectu  clarum  et  obscurum 
secundum  idem  medium  seu   motivum   conc;    secundum    diversa 

media  seu  motiva  neg.  Objectum  erit  obscurum  prout  fide  attin- 
gitur,  siquidem  de  ratione  fidei  est,  ut  ejus  objectum  sit  forma- 
liter  obscurum ;  erit  vero  evidens  prout  attingitur  ob  motivum 
scientise,  quod  non  repugnat  fidei,  de  cujus  ratione  non  est  ut 
objectum  sit  obscurum  etiam  concomitanter . 

391.  Instat  Grotti  (1.  c.  n.  3.):  «  quando  duo  media  sic  se  ha- 
bent,  ut  unum  essentialiter  prsesupponat  carentiam  alterius  in  sub- 
jecto,  non  possunt  simul  compati  in  eodem  subjecto  de  eadem 
re.  Sic  lux  et  tenebrse  in  eodem  subjecto ,  nec  a  diversis  causis 
simul  induci  possunt.  Sic  sperare  et  possidere  eamdem  rem,  eam 
desiderare,  et  de  ea  gaudere,  neque  ex  diverso  motivo  fieri  pot- 
est.  Quia  tenebrse  essentialiter  prserequirunt  carentiam  lucis, 
spes  carentiam  possessionis  rei  speratse,  desiderium  carentiam 
gaudii,  et  fruitionis  rei  desideratse.  Sed  fides  essentialiter  prsere- 
quirit  in  subjecto  carentiam  visionis,  cum  petat  essentialiter  ob- 
scuritatem,  et  non  apparentiam  rei;  visio  autem  petit  essentiali- 
ter  carentiam  obscuritatis,  quia  est  clara  intuitio  rei ;  ergo  nec 
per  diversa  media  potest  eadem  res  credi,  et  simul  videri.» 

392.  Respondetur  dist.  min.:  fides  essentialiter  prserequirit  in 
subjecto  carentiam  visionis  formaliter ,  seu  quantum  est  ex-mo- 
tivo  fidei  conc;  concomitanter ,  seu  etiam  ex  quolibet  alio  mo- 
tivo  neg.  —  Ad  additam  vero  similitudinem  respondet  de  Lugo 
(disp.  2.  n.  66.):  «  obscuritas  fidei  non  comparatur  ad  lumen  scien- 
tise,  sicut  privatio  ad  formam ;  sed  sicut  imperfectum  ad  perfe- 
ctum,  seu  sicut  modica  lux  ad  magnam  :  nam  licet  fides  dicatur 
obscura  respectu  evidentiae ;  vere  tamen  est  lux,  ut  insinuavit  Pe- 
trus  loquens  de  testimonio  propbetico:  «  cui  bene,  (inquit),  facitis 
attendentes  tamquam  lucernae  lucenti  in  caliginoso  loco:  »  quare 
sicut  lux  modica  non  repugnat  cum  luce  magna,  sic  nec  fides  cum 
scientia.  »  (1) 

393.  His  ergo  prsestitutis  — 

(1)  S.  Thomas  (3.  p.  q.  5.  a.  4.)  quserit  «  Utrum  Filius  Dei  assumere  debue- 
rit  intellectum;  »  et  sibi  obiicit :  «  major  lux  offuscat  minorem.  Sed  Verbum 
Dei,  quod  est  lux  illuminans  omnem  hominem....  comparatur  ad  mentem  sicut 
lux  major  ad  minorem.  Ergo.  »  Respondet  autem  (ad  2.):  «  Lux  major  evacuat 
lucem  minorem  alterius  corporis  illuminantis;  non  tamen  evacuat  sed  perflcit 
lucem  corporis  illuminati:  ad  prsesentiam  enim  solis,  stellarum  lux  obscura- 

§.    II. 

Solvitur  Proposita  Quaestio. 

Prop.  XVI.  Obscuritas  fidei  nullo  modo  impedit  quominus  obje- 
ctum  evidenter  cognitum,  si  sit  divinitus  revelatum,  fidei  actu 
etiam  attingatur :  adeoque  Dei  existentiam  ac  unitatem,  Deum 
Creatorem  aliasque  similes  veritates  docti  ceque  ac  rudes  di- 
vina  fide  credere  possunt ,  aut  etiam  tenentur. 

394.  Prob.  I.  Dicitur  (ad  Heb.  XI.  6.):  «  credere  enim  oportet 
accedentem  ad  Deum  quia  est  »  etc.  Et  Conc.  Trid.  (sess.  6.  c.  6.) 
loquens  de  dispositionibus  requisitis  ad  justificationem,  inquit  : 
«  Disponuntur  autem  ad  ipsam  justitiam,  dum...  fidem  ex  auditu 
concipientes,  libere  moventur  in  Deum,  credentes  vera  esse  quse 
divinitus  revelata,  et  promissa  sunt...  De  hac  dispositione  scri- 
ptum  est:  accedentem  ad  Deum  oportet  credere  quia  est »  etc. — 
Unde:  ad  materiale  fidei  justificantis  objectum  pertinet,  inter  alias 
veritates,  Dei  existentia;  sed  fides  justificans,  uti  ex  ipso  Apostolo 
et  Conc.  Trid.  patet,  eadem  est  pro  omnibus;  ergo  nulli  adulto 
sine  fide  de  Dei  existentia  contigit  justificatio.  Sed  inter  eos,  qui 
justificantur  sunt  qui  Dei  existentiam  ex  scientifica  demonstratione 
evidenter  cognoscunt.  Ergo. 

395.  Dices  tamen  cum  Thomistis,  ad  infirmandum  hoc  argumen- 
tum:  1)  illud  credere,  in  testimonio  Apostoli  ad  Hebraeos,  non 
significare  assensum  fidei  divinse,  sed  quemcumque  assensum  cer- 
tum.  Ita  Cajetanus.  —  Sed  hsec  interpretatio  repugnat  tum  con- 
textui:  «  sine  fide  impossibile  est  placere  Deo;  accedentem  enim 
oportet  credere;  »  tum  Conc.  Trid.  superius  citato.  Vide  etiam 
prop.  XXIII.  inter  damnatas  ab  Innocentio  XI.  (an.  1679.). 

2)  Unde  dixerunt  alii  illum,  qui  haberet  evidentiam  de  Dei  exi- 
stentia,  crederet  quoad  animi  praeparationem  et  piam  affectionem 
voluntatis;  non  quoad  formalem  assensum  intellectus  ob  motivum 
fidei.  Ita  Vega. — Sed  Apostolus  loquitur  de    vero  actu  fidei,  ha- 

tur,  sed  aeris  lumen  perflcitur.  Intellectus  autem  seu  mens  hominis  est  quasi 
lux  illuminata  a  luce  divini  Verbi :  et  ideo  per  prsesentiam  Verbi  non  eva- 
cuatur  mens  bominis,  sed  magis  perflcitur.  » 

bente  pro  objecto  Dei  existentiam,  uti  patet  prsesertim  ex  Trid. 
Concil. 

3)  Unde  alii,  quibus  adhseret  Gotti  (1.  c),  dixerunt  sermonem 
ibi  esse  de  existentia  Dei,  ut  est  principium  et  finis  supernatura- 
lis. —  Sed  est  idem  objectum  pro  rudibus  et  doctis;  atqui  conce- 
dunt  rudes  debere  simpliciter  habere  fidem  de  Dei  existentia;  er- 
go. —  Ceterum  nescio  quomodo  hsec  dici  possint  post  definitiones 
Conc.  Vatic,  quas  statim  exhibemus. 

396.  II.  Conc  Vaticanum  (Const.  Dei  Filius,  c  2.)  inquit:  «  Ea- 
dem  Sancta  Mater  Ecclesia  tenet  et  docet,  Deum  rerum  omnium 
principium  et  finem  naturali  humanse  rationis  lumine  ex  rebus 
creatis  certo  cognosci  posse;...  attamen  placuisse  ejus  sapientise 
■et  bonitati,  alia,  eaque  supernaturali  via  se  ipsum...  revelare. » 
Et  addit  paulo  inferius:  «  divinse  revelationi  tribuendum  quidem 
est,  ut  ea,  quse  in  rebus  divinis  humanse  rationi  per  se  impervia 

non  sunt...,  ab  omnibus cognosci  possint. »  Quod   etiam  docet 

c.  4.  dicens  :  «  prseter  ea,  ad  quse  naturalis  ratio  pertingere  potest, 
credenda  nobis  proponuntur  mysteria,  »  etc — Docet  autem  (c.  3.): 
«  hanc  fidem  (esse)  humanse  salutis  initium  »  et  «  fide  divina  et 
catholica  ea  omnia  credenda  (esse)  quss  in  verbo  Dei  scripto  vel 
traclito  continentur.  »  —  Unde:  Fides  Catholica,  quae  est  initium 
salutis,  est  omnibus  communis;  sed  ea  fide  credenda  est  Dei  exi- 
stentia,  et  alise  veritates  humanse  rationi  non  impervise.  Ergo 
omnes  qui  justificantur  debent  illas  fide  divina  credere.  Sed  sunt 
aliqui  qui  habent  scientiam  de  eisdem  veritatibus,  quam  non  amit- 
tunt  dum  justificantur,  vel  dum  justificati  eliciunt  actum  fidei. 
Ergo. 

397.  III.  Ex  Patribus  qui  dum  agunt  de  iis,  quse  credenda  sunt, 
nunquam  excipiunt  doctos,  quod  attinet  ad  ea,  quse  de  Deo  evi- 
denter  demonstrari  possunt.  Ita  S.  Cyrillus  Hierosolymitanus  (ca- 
tech.6.),  explicans  articulum  illum  Symboli :  «  Credo  in  Deum,  » 
inter  ea,  quse  ad  pietatem  (ut  inquit)  sufficit  scire  de  Deo,  hoc  in 
primis  numerat,  quod  «  Deum,  »  inquit,  «  habemus,  Deum  unum, 
Deum  existentem,  et  semper  existentem,  sibi  perpetuo  similem. » 
—  Item  S.  Jo.  Chrys.  (hom.  2.  in  Symb.  Apost.)  ad  omnes  seu  do- 
ctos  seu  indoctos  pertinere  putavit,  quod  ait:  «  Dicite  quod  a  nobis 
auditis :  Credo  in  Deum  Patrem  omnipotentem.  Videte,  unde  cce- 

pistis,  Credo,  dixistis.  Hsec  credulitas  confert  vobis  prsesentis  vitse 
securitatem ,  et  futurse  vitse  seternitatem. » — Item  S.  Augustinus 
(in  libro  de  Fide  et  Symbolo,  cap.  1.)  de  omnibus  fidelibus  ,  et 
quoad  omnes  Symboli  Apostolici  articulos  loquitur,  cum  inquit: 
«  Est  autem  fides  catholica  in  Symbolo  nota  fidelibus,  memorise- 
que  mandata,  quantum  res  passa  est  brevitate  sermonis,  »  etc. 
Et  (lib.4.  de  Civit.  Dei,  cap.  20.):  «  Fidei,  »  inquit,  «  primum  et 
maximum  officium  est,  ut  in  verum  credatur  Deum. »  Certe  cre- 
dibile  non  est,  in  fidelibus  doctis,  qui  Deum  unum  et  verum  evi- 
denter  cognoverunt,  locum  non  habere  fidei  primum  et  maximum 
officium.  —  Vide  Valentia  (Tom.  3.  d.  1.  p.  4.  §.  2.). 

398.  IV.  Ex  ratione.  1)  Unum  idemque  materiale  objectum  po- 
test  duplicem  habere  cognoscibilitatem,  secundum  duplex  medium 
quo  innotescit :  ex.  gr.  ex  demonstratione  evidente  per  intrinseca 
principia,  et  ex  divina  testificatione.  Atqui  non  repugnat  ut  idem 
homo  attingat  materiale  objectum  sub  diversis  rationibus  forma- 
libus,  quibus  cognoscibile  est.  Ergo  potest  in  uno  eodemque  ho- 
mine  esse  scientia  et  fides  de  eodem  objecto.  Eo  vel  magis,  quod 
scientia  et  fides  mutuo  se  excedunt  in  perfectione  :  fides  enim 
scientiam  superat  in  certitudine ;  scientia  vero  fidei  prsestat  in 
evidentia:  intellectus  ergo  fidem  habens  de  aliqua  veritate  non 
potest  ex  motivo  scientise  certius  ipsi  assentire,  sed  plus  acquiret 
claritatis. 

2)  Sane,  ratio  propter  quam  objectum  evidenter  cognitum  non 

posset  ab  eodem  homine   fide  credi  esset,  juxta    thomistas,  quia 

non  potest  idem  objectum    simul  esse  in  eodem    subjecto  clarum 

et  obscurum.  Atqui  hujusmodi  ratio  nullius  est  momenti,  saltem 

quando  habitus  scientise  coexistit  in  eodem  subjecto  cum  actu  fi- 

dei,  aut  quando  actus  scientiae  et  fidei  de  eodem  objecto  non  si- 

multanee,  sed  successive  se  habent :  quod  nobis  sufficere  diximus. 

Ergo.  Revera  dum  scientia  est  solum  habitu,  non  habemus  actua- 

lem  evidentiam  objecti  per  illam  cogniti;  ergo  si  tunc  idem  obje- 

ctum  actu  fidei  attingatur,  illud  erit  solum  actu  obscurum,  et  non 

simul  actu  clarum  et  obscurum.  Sed  etiamsi  illud  esset  simul  actu 

clarum  et  obscurum,  id  non  repugnare  ostendimus  (n.  389.  seqq.). 

3)  Hinc  Albertus  M.  (in  3.  dist.  24.  a.  9.)  ait :  «  Fides  et  scien- 

tia  sunt  de  eodem  non  secundum  idem,  et  ideo  unum  non  evacuat 

aliucL...  Fides  autem  non  assentit  propter  rationem  (idest  intrin- 
secam  demonstrantem  rei  veritatem),  sed  ratio  ibi  est  sub  fide, 
et  similiter  scientia. »  S.  Bonaventura  (3.  dist.  24.  a.  2.  q.  3.): 
«  Dici  potest  quod,  quando  aliquis  est  sciens  simul  et  credens, 
habitus  fidei  tenet  in  eo  principatum,  et  ideo  tali  assensu  fidei 
assentit  ipsi  veritati  propter  se  ita,  quod  propter  dicit  rationem 
principaliter  ipsum  moventem;  assensu  etiam  scientise  assentit 
eidem  propter  rationem  ita,  quod  propter  non  dicit  rationem  prin- 
cipaliter  ipsum  moventem....  ita  quod  unum  sit  principale,  alte- 
rum  subserviens.  »  Alex.  Halensis  (3.  P.  q.  68.  m.  7.  a.  3.):  «  In 
Philosopho  veniente  ad  fidem  idem  est  scitum  et  creditum ;  sed 
scitum  per  comparationem  ad  rationem,  creditum  per  compara- 
tionem  ad  primam  veritatem,  cui  innititur  propter  ipsam ;  scitum 
est  quantum  ad  speculationem,  sed  creditum  quantum  ad  hoc, 
quod  innititur  primae  veritati.» 

399.  Dices  1.:  (Heb.  XI.)  dicitur  «fides  argumentum  non  appa- 
rentium;  »  quod  etiam  docent  Patres,  quos  videre  est  apud  Sua- 
rez,  et  Valentia  (11.  cc). 

Resp.  1)  dist.:  non  apparentium  formaliter,  concedo;  concomi- 
tanter  nego.  Hsec  responsio  patet  ex  dictis.  —  2)  Dist.  non  ap- 
parentium  actu  dum  creduntur,  trans.;  non  apparentium,  quate- 
nus  nec  habitu  cognoscantur,  neg.  —  3)  Dist.  non  apparentium 
sensu  exclusivo,  neg.;  ampliativo,  conc.  Fides  nempe  dicitur  ar- 
gumentum  non  apparentium,  quatenus  multa  et  prsecipua,  quse  cre- 
duntur,  sunt  humanse  rationi  impervia,  et  ea  quse  naturaliter  co- 
gnosci  possunt  non  cognoscuntur  a  multis,  quibus  proinde  non  appa- 
rent;  sed  non  quatenus  solum  ea,  quse  non  cognoscuntur,  creduntur. 
Has  responsiones  bene  exponit  et  confirmat  de  Lugo  (disp.2.  n.98.). 

400.  Dices  II.:  Patres,  nominatim  S.  Greg.  (hom.  26.,  in  Ev.), 
quserunt  quomodo  Christus  Dominus  potuit  dicere :  «  quia  vidisti 
me,  Thoma,  credidisti,  »  cum  fides  sit  argumentum  non  apparen- 
tium  :  et  respondent:  «  quia  Thomas  unum  vidit,  et  aliud  credi- 
dit;  nam  vidit  hominem  et  credidit  Deum.  »  Qua  responsione  vi- 
dentur  significare,  rem  creditam  simpliciter  non  posse  esse  cogni- 
tam;  secus  potuissent  dicere  Thomam  vidisse  Christum  oculis  cor- 
poreis,  credidisse  per  fidem :  seu  vidisse  creditum  non  formaliter, 
sed  concomitanter. 

Resp.  1)  S.  Thomas  credidit  actu  eodem  tempore  ac  actu  vidit 
Christum  ;  ergo  ad  summum  posset  dici,  juxta  Patres,  idem  non 
posse  simul  esse  actu  creditum  et  scitum.  —  2)  Abstrahendo  a 
mente  Patrum  plane  videtur,  uti  ostendit  S.  Augustinus,  S.  Tho- 
mas  credidisse  etiam  Christi  qua  hominis  resurrectionem  ;  tum 
quia  ad  eam  persuadendam  fiebat  apparitio,  eoque  tendebat  totus 
Christi  discursus;  tum  quia  fides  Thomse  de  Christi  humanitate 
dicitur  minus  laudabilis,  quam  fides  eorum  qui  Christum  redivi- 
vum  non  viderunt.  —  3)  Difficultas  oriebatur  non  prsecise  ex  eo 
quod  Thomas  credidit  quod  vidit;  sed  ex  eo  quod  credidit  quia 
vidit;  videbatur  ergo  fides  Thomae  non  niti  auctoritate  Dei  reve- 
lantis.  Quare  Patres,  ut  ostenderent  fidem  Thomse  fuisse  veram 
fidem,  dixerunt:  aliud  vidit,  aliud  credidit,  excludendo  visionem 
tamquam  motivum  formale  (Cf.  2.  2.  q.  2.  a.  10.  ad  1.).  Etsi  bene  di- 
citur  Thomas  credidisse  divinitatem  quia  vidit  Christum  redivi- 
vum;  sicut  bene  dicitur  de  aliquo  credere  Incarnationem,  Trini- 
tatem  etc,  quia  videt  miracula;  miracula  non  sunt  motivum 
formale  fidei,  sed  motivum  extrinsecum  fundans  judicium  credi- 
bilitatis. 

401.  Addit  autem  de  Lugo  (1.  c.  n.  102.):  «  obiter  adverto,  ver- 
bis  sequentibus :  «  Beati,  qui  non  viderunt,  et  crediderunt,  »  non 
significasse  Christum,  assensum  Thomse,  eo  quod  fundaretur  in 
visione  (extrinsece)  aliquo  modo  non  fuisse  fidem;  sed  solum  si- 
gnificasse  ex  hoc  capite  excellentiorem  fuisse,  vel  futuram  fidem 
eorum,  qui  non  desiderata  propria  visione  illius  speciei  externse, 
credunt  Christi  resurrectionem  per  alios  sibi  sufScienter  proposi- 
tam :  sicut  ob  eandem  causam  reprehendit  etiam  undecim  Aposto- 
los,  «  quia  iis,  qui  viderant  eum  resurrexisse,  non  crediderunt;  » 
et  duos  alios  discipulos  in  via  non  adhibentes  fidem  mulieribus 
resurrectionem  Christi  annunciantibus  objurgavit  verbis  illis,  «  o 
stulti,  et  tardi  corde  ad  credendum,  »  etc.  Quia  nimirum  prsece- 
dente  prsedicatione  Christi  de  sua  resurrectione  futura  tertia  die, 
sufficienter  proponebatur  credenda  resurrectio  per  testes  illius  ; 
et  ideo  merito  exprobavit  incredulitatem,  et  duritiam  cordis,  eo 
quod  sine  majoribus  motivis  non  credidissent. » 

ARTICULUS  SEPTIMUS 

Utrum  quae,  Pormaliter  aut  Virtualiter,  Implicite  continentur 
in  veritatibus  explicite  revelatis ,  sint  materalia  fidei  objecta. 

§.  i. 

Exponitur  Status  Quaestionis. 

402.  Vidimus  in  duobus  praec.  articulis,  ad  materiale  objectum 
fidei  ea  omnia  revocari,  qu?e  divinitus  revelata  sunt,  etiamsi  ex 
naturali  rationis  lumine  evidenter  cognoscantur.  Nunc,  ut  adhuc 
melius  ejusdem  objecti  extensio  determinetur,  paulo  accuratius 
inquiramus  oportet,  quid  uti  divinitus  revelatum  habendum  sit; 
adeoque  quserimus,  utrum  quse  implicite  continentur  in  explicite 
revelatis,  sint  ipsa  revelata. 

403.  Ut  bene  intelligatur  qurestio  notandum  est  imprimis  ali- 
quid  posse  esse  objectum  fidei  quoad  se,  et  non  quoad  nos.  Ut 
enim  sit  quoad  se  objectum  fidei  (quod  aliqui  dicunt  credibile) 
sufficit  ut  sit  revelatum  a  Deo :  ut  vero  sit  etiam  objectum  fidei 
quoad  nos  (quod  aliqui  dicunt  credendum)  requiritur  insuper  ut 
revelatio  ejus  nobis  sufficienter  constet.  Ita  e.  g.  sensus  illorum 
verborum  Mane,  Thecel,  Phares,  quse  scripta  fuerunt  in  pariete 
coram  Balthassare,  statim  ac  scripta  fuerunt,  erat  objectum  fi- 
dei  quoad  se :  sed  quamdiu  Balthassar  ignorabat  sensum  illum, 
hic  non  erat  objectum  fidei  quoad  Balthassarem :  sensus  tamen  il- 
lorum  verborum,  semel  per  Danielem  propositus,  factus  est  obje- 
ctum  fidei  etiam  quoad  Balthassarem. 

404.  Quod  clarius  apparebit,  si  animadvertamus  easdem  voces 
non  significare  eodem  modo  mentem  loquentis  omnibus  auditori- 
bus,  sed  juxta  eorum  captum :  qui  magis  distincte  intelligit  signi- 
ficationem  vocum,  magis  distincte  intelligit  quid  dicit  loquens, 
dum  utitur  illis  vocibus.  Imo,  cum  respectu  ejusdem  hominis  dari 
possit  progressus  in  intelligentia  earumdem  vocum,  fieri  potest 
ut  modo  intelligat  aliquid  per  illas  significari,  quod  antea  non  in- 
telligebat.  Unde  fieri  potest,  ut  aliquid  quod  semper  fuit  de  fide 

quoad  se,  sit  objectum  fidei  quoad  unum,  et  non  quoad  alios ;  vel 
ut  quoad  unum  eumdemque  hominem  sit  nunc  de  fide  quod  antea 
non  erat,  utique  explicite  (cf.  de  Lugo  disp.  1.  nn.  302-304.)  — 
In  prsesenti  articulo  proprie  non  quserimus  quid  sit  de  fide  quoad 
nos,  sed  quoad  se;  quia  tamen  hse  duae  qusestiones  sunt  intime 
inter  se  connexae,  impossibile  est,  ad  unius  intelligentiam,  quse- 
dam  ad  alteram  pertinentia  neque  per  incidens  attingere. 

405.  Itaque  in  veritate  formaliter  et  explicite  revelata,  quam 
ipsi  locutionis  termini  clare  et  signanter  exprimunt,  aliae  verita- 
tes  contineri  possunt  implicite,  aut  formaliter  aut  virtualiter. 
Dicuntur  contineri  formaliter  implicite  in  explicite  revelato,  quse 
tum  realiter  tum  formaliter  sunt  idem  cum  illo.  Realiter  qui- 
dem,  quia  a  parte  rei  identificantur  (uti  sapientia  cum  aliis  at- 
tributis  et  essentia  Dei);  formaliter ,  quatenus  habent  eumdem 
formalem  conceptum,  seu,  uti  alii  loquuntur,  sola  ratione  ratio- 
cinante,  et  non  ratione  ratiocinata  distinguuntur.  Sunt  aliqua 
prsedicata,  inquit  Ripalda  (de  Fide,  disp.  8.  n.  48.),  «  implicite 
revelata,  quse  sola  ratione  ratiocinante,  sola  explicatione  termi- 
norum,  non  vero  ratione  ratiocinata,  neque  perfectione  sive  for- 
malitate  objectiva  explicata,  distincta  sunt :  qualia  sunt  homo,  et 
animal  rationale,  sive  compositum  constans  corpore  et  aniraa. 
Sunt  alia  realiter  identificata,  qua?  ratione  ratiocinata  et  plus- 
quam  sola  terminorum  explicatione  distincta  sunt,  quia  expri- 
munt  diversas  formalitates  et  perfectiones  objecti,  sicut  in  Deo 
esse  Deum  et  esse  Trinum,  sapientem  et  immensum.» 

406.  Virtualiter  autem  in  veritate  explicite  revelata  id  conti- 
neri  dicitur  quod  vel — 1)  licet  realiter  sit  idem  cum  illa,  forma- 
liter  tamen  ab  ea  distinguitur:  sic  in  explicita  revelatione  de  Dei 
existentia,  continetur  virtualiter  Trinitas  Personarum — vel  2)  quod 
nec  realiter  est  idem  cum  explicite  revelato,  sed  cum  eo  solum 
necessario  connectitur :  ita  proprietates  omnes  physicse  (ex  hypo- 
thesi  quod  ab  essentia  realiter  distinguantur),  virtualiter  continen' 
tur  in  revelata  essentia;  effectus  necessarius  virtualiter  continetur 
in  revelatione  causae  etc.  Hac  ratione  Suarez,  de  Lugo  etc,  docent 
hanc  propositionem  «  Christus  est  risibilis,  »  si  de  risibilitate  non 
radicali,  sed  formali  intelligatur,  solum  virtualiter  contineri  ia 
propositione  explicite  revelata  «  Christus  est  homo. » 

407.  Explicatis  vocibus,  sciendum  est  omnes  concedere,  veri- 
tates  formaliter  contentas  in  explicite  revelatis,  ipsas  esse  revela- 
tas,  ac  proinde  materiale  objectum  fidei.  Hinc  communiter  dicunt 
ad  fidem  pertinere — 1)  definitionem,  revelato  definito:  sic  in  pro- 
positione  «  Christus  est  homo,  »  continetur  eum  esse  animal  ra- 
tionale. — 2)  Partes  essentiales,  sive  physicas  sive  metaphysicas,. 
revelato  toto:  sic  revelata  propositione  «  Christus  est  homo,  »  in 
ea  formaliter  et  implicite  continetur  eum  habere  animam  et  cor- 
pus,  vel  in  eo  esse  animalitatem  et  rationalitatem. — 3)  Proposi- 
tionem  particularem,  absolute  revelata  universali:  sic  in  proposi- 
tione  revelata  «  omnes  posteri  Adse  nascuntur  originali  culpa  in- 
fecti  (nisi  speciali  privilegio  ab  ea  lege  eximantur),  »  continetur 
Petrum  Paulum  etc,  fuisse  originali  in  peccato  conceptum. — 4) 
Conclusionem,  ambabus  praemissis  explicite  revelatis:  sic  revela- 
tis  propositionibus  «  Sacramenta  conferunt  gratiam  non  ponenti- 
bus  obicem  »  et  «  Eucharistia  est  Sacramentum,  »  in  illis  conti- 
netur  Eucharistiam  conferre  gratiam  non  ponentibus  obicem. — 5) 
Falsitatem  unius  contradictorii  vel  contrarii,  revelata  veritate 
alterius  contradictorii  aut  immediate  contrarii. — 6)  Addunt  alii 
(Schrader  de  Theol.  generatim,  pag.  113.  not.  4.)  in  effectu  reve- 
lato  contineri  causam,  citra  quam  ille  esse  ac  concipi  nequit;  in 
revelato  principiato  contineri  principium;  in  revelato  uno  corre- 
lato,  aliud  contineri,  sicut  in  revelata  propositione  «  Zebedseus 
est  pater  Joannis  »  continetur  Joannem  esse  filium  Zebedsei.  Haec 
quidem  omnia  licet  formaliter  contineantur  in  explicite  revelato, 
dicuntur  tamen  in  eo  solum  implicite  contineri,  quia  proposita 
revelatione  non  statim  apparent;  sed  per  aliam  propositionem  de- 
bet  explicari  sensus  revelationis ,  et  revelatio  ad  illis  assentien- 
dum  applicari. 

408.  Qusestio  igitur  est  inter  theologos,  utrum  idem  dicendum 
sit  de  veritatibus,  quse  solum  virtualiter  continentur  in  explicite 
revelatis.  Ut  innotescat  dubitandi  ratio,  et  simul  statuantur  prin- 
cipia  quaedam,  unde  solutio  quaestionis  peti  posset,  haec  ex  ordine 
adnotare  juvat: 

1)  Cum  jam  constet,  omnes  veritates  divinitus  revelatas  esse 
materiale  fidei  objectum ,  tota  quaestio  in  prsesenti,  ut  ab  initio 
monuimus,  est:    utrum  quae    virtualiter   continentur  in  explicite 

revelatis  sint  revera  dicta  a  Deo,  ita  ut  credi    possint  unice  ob 
divinam  revelationem. 

2)  Ratio  dubitandi  est  discrimen  inter  cognitionem  divinam,  et 
divinam  locutionem  seu  revelationem.  Cognitio  in  Deo  est  neces- 
saria,  et  necessario  perfectissima;  hinc  nequit  esse  prsecisiva,  seu 
nequit  Deus  aliquid  cognoscere,  quin  simul  cognoscat  quod  realiter 
est  idem  cum  illo,  vel  cum  eo  necessario  connectitur.  At  reve- 
latio  est  libera;  hinc  quemadmodum  absolute  potuisset  Deus 
nihil  revelare,  sic  potuit  unum  revelare  et  non  aliud.  Propterea 
si  revelando  utitur  verbis  seu  signis  quse  significant  aliquod  obje- 
etum  secundum  aliquem  determinatum  formalem  conceptum,  per 
$e  non  videtur  dicere  Deus  alia  quse  sunt  in  eodem  objecto,  sed 
cum  eo  vel  non  identificantur,  vel  identificantur  realiter  et  non 
formaliter.  Sic  ex.  gr.  revelata  essentia  alicujus  rei  per  signa 
illam  exprimentia,  per  se  non  videretur  revelare  proprietates 
illam  consequentes ,  et  quse  habent  alium  formalem  conceptum 
ab  illa. 

3)  Comprehensio  virtualis  unius  veritatis  in  alia  explicite  re- 
velata  potest  esse  solum  objectiva,  quatenus  objectum  ita  est 
a  parte  rei ;  vel  etiam  logica,  quatenus  a  nobis  absque  novse  re- 
velationis  subsidio  cognosci  potest.  Ita  ex.  gr.  in  explicita  reve- 
latione  veri  Dei  existentis  objective  continetur  veritas  de  Trini- 
tate  Personarum;  at  non  continetur  in  ea  logice,  nam  sine  ulteriori 
revelatione  ex  Dei  existentia  non  possemus  colligere  Trinitatem 
Personarum. 

409.  Quibus  positis,  tria  imprimis  certa  videntur.  Primum  est: 
Quod  solum  objective  continetur  virtualiter  in  veritate  explicite 
revelata  non  est  dictum  a  Deo;  adeoque  quamdiu  non  intervenit 
nova  revelatio,  non  est  objectum  fidei.  Etenim  non  potest  Deus  or- 
dinare  signum,  quo  aliquid  explicite  manifestat,  ad  significandum 
nobis  simul  aliud  implicite  in  eo  contentum,  si  illud  signum  non 
est  etiam  hujus  manifestativum :  atqui  signum,  explicite  aliquid 
manifestans,  non  est  manifestativum  alterius  in  eo  contenti,  si 
id  nequit  absque  nova  revelatione  cognosci :  ergo.  Unde  Card.  Fran- 
zelin  (de  traditione  etc.  pag.  316.  seq.)  ait:  «  potest  vero  veritas 
contineri  in  altera  ut  in  principio  includente  principio  materiali; 
idque  vel  solum  objective  et  in  se,  ita  ut  a  nobis  nonnisi  per  novam 

revelationem  ea  comprehensio  cognosci  possit ;  vel  etiam  logice 
et  quoad  nos,  ita  ut  comprehensio  vel  per  analysin  et  deductionem, 
vel  alio  modo  ex.  gr.  ex  historicis  eventibus  sine  nova  revelatione 
sit  cognoscibilis.  Quse...  implicita  sunt  in  principio  includente  solum 
objective,  non  vero  etiam  quoad  nos,  ea  revera  nobis  revelata  non 
sunt,  quamvis  aliquod  revelatum  sit,  in  quo  ut  in  principio  illse 
veritates...  contineantur...  Multae  deinde  veritates  particulares  de 
Christo,  de  rnodo  et  mediis  sanctificationis  etc,  ut  nihil  dicamus 
de  historicis,  ita  successu  temporis  revelata  sunt,  ut  prius  sim- 
pliciter  non  revelata  fuisse  dici  debeant,  cum  sine  nova  revela- 
tione  cognosci  ut  fide  credenda  non  potuerint. » 

410.  Alterum  est :  Etsi  qui  aliquid  explicite  dicit  non  neces- 
sario  intendat  dicere  ea  quse  virtualiter  in  eo  continentur,  conce- 
dunt  tamen  omnes  posse  ejus  intentionem  in  hcec  etiam  ferri. 
Quse  intentio  innotescere  potest,  vel  quatenus  loquens  ea  exhibet 
signa,  quse  licet  in  se  significent  solum,  ex.  gr.,  essentiam  alicujus 
rei,  ex  communi  tamen  usu  et  acceptione  audientium  significant 
etiam  quae  essentiam  illam  consequuntur ;  vel  quatenus  illa^  con- 
currunt  circumstantise,  ex  quibus  manifestum  fit  voluisse  loquentem 
et  objectum  et  quse  cum  illo  connectuntur  manifestare.  Quo  in  casu, 
cum  Deus  hominibus  loquatur  modo  ipsis  accomodato ,  quse  non 
sunt  idem  cum  objecto  explicite  revelato,  sed  solum  cum  eo  con- 
nexa,  censentur,  non  quidem  per  se,  sed  per  accidens,  seu  attentis 
circumstantiis,  dicta  a  Deo.  Ita,  ex.  gr.,  si  interroganti  an  Judas 
est  in  inferno  ?  vel  S.  Petrus  in  ccelo  ?  responderem:  Ille  in  de- 
speratione  est  mortuus,  hic  pro  Christo  Martyr  occubuit:  merito 
putares  me  dixisse  Judam  esse  in  inferno,  S.  Petrum  in  ccelo, 
quamvis  esse  in  inferno  sit  solum  consequentia  mortis  in  despe- 
ratione,  et  esse  in  ccelo  consequentia  Martyrii.  Hinc  ipsi  Wirce- 
burgenses  (n.  72.),  idem  docentes,  adhibent  hoc  exemplum:  «  si 
interroganti,  an  sacrificium  missse  sit  cultus  Deo  gratus,  quis  re- 
sponderet,  ipse  Christus  id  instituit;  per  hoc  implicite  omnino 
diceret  id  Deo  placere,  quamvis  hsec  complacentia  solum  sit  ter- 
minus,  quocum  connectitur  Christi  institutio:  hinc  Paulus  1.  ad 
Cor.  15.  ex  resurrectione  Christi,  ut  causse  exemplaris  et  meri- 
toriae,  probat  esse  de  fide  nostram  omnium  resurrectionem,  ut 
ibid.  explicat  lect.  2.  S.  Thomas.  »  Posset   tamen  aliquis  dicere, 

his  eircumstantiis  concurrentibus  in  divina  locutione,  connexa  cum 
objecto  explicite  revelato  formaliter  in  eo  contineri :  quid  enim 
Deus  intendit  dicere,  et  proinde  quid  formaliter  continetur  in  di- 
vina  locutione,  non  debet  ex  nudis  signis,  sed  ex  signis  simul 
cum  rerum  adjunctis,  in  quibus  ea  adhibentur,  colligi. 

411.  Tertium  est:  Si  Ecclesia  aliquid  deflnit  ut  divina  fide 
credendum,  etsi  videbatur  solum  virtualiter  contentum  in  veri- 
tate  explicite  revelata,  id  uti  vere  dictum  a  Deo  censeri  debet. 
Etenim,  Ecclesia,  infallibilis  divini  verbi  interpres  sub  assistentia 
Spiritus  Sancti,  potest  cognoscere  et  authentice  declarare,  inspectis 
non  modo  locutionis  signis  in  se,  sed  aliis  etiam  locutionis  divinse 
circumstantiis,  Dei  intentionem  ferri  etiam  in  manifestationem  ve- 
ritatis  virtualiter  contentse  in  illa  quam  explicite  Deusrevelat: 
quo  in  casu,  uti  modo  dicebamus,  ea  etiam  quse  virtualiter  con- 
tinentur  in  explicite  revelatis  per  accidens  sunt  dicta  a  Deo.  Etsi 
fieri  etiam  possit,  ut  privati  Doctores  per  errorem  putaverint  ali- 
quid  virtualiter  solam  contineri  in  revelatione  divina;  cum  tamen 
formaliter  in  ea  sit,  idque  per  Ecclesise  testimonium  constet  (1). 

(1)  Hsec  quidem  explicatio  tum  o"bvia  est  et  clara,  tum  plane  cohserens  cum 
sanse  Theologise  principiis.  Quare  non  intelligimus  cur  aliqui  Theologi,  ad  pro- 
bandam  hanc  tertiam  assertionem,  recurrant  aut  ad  immediatam  novam  reve- 
lationem  factam  Ecclesise  deflnienti,  aut  ad  revelationem  prsecedentem,  quse 
contineretur  solum  in  generali  promissione  Dei  assistendi  Ecclesise  definienti. 
Porro  primum  jam  tolerari  non  potest.  Concilium  enim  Vaticanum  (Const. 
Pastor  ceternus.  cap.  4.)  ait:  «  Neque  enim  Petri  successorihus  Spiritus  San- 
ctus  promissus  est,  ut  eo  revelante  novam  doctrinam  patefaceret,  sed  ut  eo 
assistente  traclitam  per  Apostolos  revelationem  seu  fide  depositum  sancte 
custodirent  et  fideliter  exponerent.  »  ITnde  in  ipsa  definitione  Pontificise  infal- 
lihilitatis  dicitur:  "  Docemus  et  divinitus  revelattim  dogma  esse  definimus, 
Romanum  Pontificem  etc;  »  sicut  et  in  Const.  Ineffabilis  Deus  dicitur:  «  de- 
finimus,  doctrinam  quse  tenet  Beatissimam  Virginem  Mariam  in  primo  instante 
suse  Conceptionis  fuisse....  ah  omni  originalis  culpse  labe  prseservatam  immu- 
nem,  esse  a  Deo  revelatam,  atque  idcirco  ah  omnihus  fidelihus  firmiter  con- 
stanterque  credendam  »  —  Q,uoad  alteram  vero  exx>licationem,  aliqui  ita  illam 
proponunt :  vera  est  propositio,  quam  proponit  et  definit  auctoritas,  cui  Sp. 
Sanctus  assistit,  ne  erret  •,  atqui  Sp.  Sanctus  assistit  Ecclesise  ne  in  suis  de- 
finitionihus  erret  •,  ergo  etc:  in  quo  syllogismo,  ajunt,  utraque  prsemissa  est 
de  fide;  adeoque  de  fide  est  ipsa  conclusio.— Ut  csetera  prsetereamus,  quisque 
videt,  juxta  hanc  explicationem  credi  quidem  posse,  verum  esse  quidquid  Ec- 

412.  Quapropter  tota  qusestio  ad  id  revocatur:  utrum  ea  quse 
virtualiter  continentur  in  veritate  explicite  revelata,  quando  hsec 
comprehensio  est  cognoscibilis  sine  ope  novse  revelationis,  sintper 
se  dicta  a  Deo,  adeoque  objectum  fidei,  etiam  antecedenter  ad  Ec- 
clesise  propositionem.  Antequam  referamus  diversas  Theologorum 
opiniones  de  hac  re,  prsestat  alio  modo,  quem  ipsi  etiam  adhibent, 
eamdem  qusestionem  proponere,  sive  ut  clarius  ejus  sensus  inno- 
tescat,  sive  ut  eorum  scripta  facilius  intelligantur.  Quserunt  igitur, 
utrum  conclusio  deducta  ex  una  vel  utraque  prsemissa  revelata  sit 
de  fide.  Notant  proinde:  1)  duplicem  casum  considerandum  esse  — 
a)  quando  conclusio  infertur  ex  duobus    praemissis  revelatis,  ex. 

clesia  definit  sub  assistentia  Spiritus  Sancti ;  sed  nondum  credi  posse  hanc  vel 
illam  particularem  propositionem  esse  credendam:  ad  id  enim  deberet  addi  alia 
prsemissa  ;>  Ecclesia  definivit  sub  assistentia  Sp.  Sancti  hanc  propositionenr,  » 
de  qua  qusereremus  num  et  ubi  sit  revelata  —  Unde  alii,  ut  De  Lugo  (disp.  1. 
n.  275.)  aliter  rem  proponit :  «  non  potest  »  inquit,  «  esse  falsum  id  quod  pro- 
ponit  et  definit  Ecclesia,  assistente  illi  Spiritu  Sancto;  sed  Spiritus  Sanctus 
assistit  Ecclesise  definienti  Christum  esse  risibilem :  »  addit  autem  :  «  secunda 
etiam  propositio  est  de  fide,  quia  de  fide  est,  ut  suppono,  Ecclesiam  regi  a 
Spiritu  Sancto,  ejusque  infallibilem  assistentiam  habere  ne  doceat  errores  : 
quse  propositio  est  universalis  et  comprehendit  omnes  casus  particulares,  at- 
que  adeo  hunc  etiam,  quo  Ecclesia  definiret  Christum  esse  risibilem  »  —  At 
vero  Spiritus  Sanctus  assistit  Ecclesise  ne  erret  quando  aliquid  proponit  di- 
vina  fide  credendum,  dummodo  exponat  «  traditam  per  Apostolos  revelatio- 
nem;  »  nisi  ergo  propositio  «  Christus  est  risibilis  n  contineretur  in  tradita 
per  Apostolos  revelatione,  Ecclesia,  proponens  illam  divina  fide  credendam, 
non  esset  infallibilis.  —  Dicitur:  continetur  in  generali  promissione  divinse 
assistentise  facta  Ecclesiee,  quse  pertinet  ad  revelationem  traditam  per  Apo- 
stolos.  —  Poterit  ergo  Ecclesia  definire  quidquid  ipsi  libuerit ,  praescindendo 
ab  aliis  objectis  contentis  in  revelatione  tradita  per  Apostolos,  et  solum  at- 
tendendo  ad  divinam  promissionem  assistentise  ne  erret  !  Sane,  ceteris  prse- 
termissis,  id  aperte  repugnat  ipsi  praxi  Ecclesise,  quse  definitionibus  fidei 
edendis  praemittit  diligentes  inquisitiones  de  comprehensione  veritatis  defi- 
niendse  in  deposito  fidei  traditse  ab  Apostolis :  hse  inquisitiones  essent  inuti- 
les,  si  comprehensio  in  sola  assistentia  divina  Ecclesise  promissa,  et  de  qua 
Ecclesia  non  dubitat,  sufficeret.  Cf.  ipsa  Ecclesise  documenta,  illa  ex.  gr.  qui- 
bus  definitur  Immaculata  Conceptio  B.  V.  Marise,  et  R.  P.  infallibilitas,  et 
videas  num  testimonia  Scripturse  et  Traditionis,  quse  afferuntur  ad  declaran- 
dum  hsec  dogmata  contineri  in  revelatione  per  Apostolos  tradita,  sint  ea 
quibus  promittitur  assistentia  divina,  ne  Ecclesia  erret. 

gr.  «  omnes  Apostoli  acceperunt  Sp.  Sanctum  ;  sed  Petrus  est 
unus  ex  Apostolis;  ergo  Petrus  accepit  Spiritum  Sanctum  »  —  b) 
quando  conclusio  infertur  ex  una  prsemissa  revelata,  et  altera  na- 
turaliter  nota,  ex.  gr.  «  omnis  homo  est  risibilis;  sed  Christus 
est  homo ;  ergo  Christus  est  risibilis. » 

2)  Prsemissa  vero  revelata  esse  potest  revelata  vel  absolute , 
vel  conditionate:  quando  absolute  revelatur,  ipsa  ejus  veritas  di- 
recte  asseritur,  ex.  gr.  «  omnes  qui  ordinaria  generationis  via  ex 
Adamo  descendunt,  excepta  B.  V.  Maria,  nascuntur  infecti  culpa 
originali;  »  quando  autem  conditionate  revelatur,  solum  asseritur 
connexio  cum  alia  'propositione,  de  cujus  veritate  per  divinum  te- 
stimonium  non  constat,  ex.  gr.  «  omnes  rite  dispositi,  sacramentum 
poenitentise  suscipientes,  justificantur:  »  sensus  est  «  Petrus,  Pau- 
lus  etc.  si  est  rite  dispositus  et  sacramentum  poenitentiae  suscipit, 
justificatur;  »  sed  per  revelationem  non  constat,  Petrum,  Pau- 
lum  etc.  esse  rite  dispositum.  Difficile  ssepe  est  dignoscere,  utrum 
aliqua  propositio  sit  absolute  an  conditionate  revelata:  fortasse  re- 
gula  qusedam,  saltem  negativa,  est  propositionem  non  esse  absolute 
revelatam,  quando  conditio,  absque  nova  revelatione,  non  potest 
innotescere  cum  ea  certitudine,  cum  qua  objectum  revelatum  pro- 
poni  debet,  ut  possit  credi.  Recole  exempla  modo  exhibita. 

3)  Praemissa  absolute  revelata  potest  esse  revelata  vel  quoad 
secundum  et  tertium  adjacens,  vel  solum  quoad  tertium  adjacens, 
ut  Logici  loquuntur:  exemplum  primi  est  «  Christus  est  Filius  Dei, » 
in  qua  propositione  asseritur  seu  revelatur  tum  divinitas  Christi 
tum  ejus  existentia ;  alterius  exemplum  est  «  omnes  naturali  gene- 
ratione  descendentes  ex  Adamo,  excepta  B.  V.  Maria,  nascuntur 
peccato  originali  infecti,  »  in  qua  propositione  revelatur,  Petrum 
Paulum,  etc.  ita  genitum  ex  Adamo  contraxisse  culpam  originalem; 
sed  supponitur,  non  revelatur  ipsa  existentia  Petri,  Pauli  etc. 

4)  Observant  denique  posse  conclusionem  ex  una  praemissa  re- 
velata  et  alia  naturaliter  nota  inferri,  vel  immediate  et  vi  signi- 
ficationis  ;  vel  mediate  et  vi  connexionis.  Primo  modo  infertur 
quando  una  propositio  idem  significat  ac  alia,  quamvis  diversis 
verbis,  et  sic  sit  eadem  cum  alia,  saltem  quoad  partem ;  e.  g. 
Christus  est  homo;  ergo  Christus  habet  animam  et  corpus ;  vel 
ergo  Christus  habet  animam  humanam.  In  quo  casu  non  proprie 


218  DISP-    II.  —    DE    DIVIN^E    FIDEI    OBJECTO. 

infero  unam  propositionem  ab  alia  omnino  distincta;  sed  ex  signi- 
ficatu  unius  generatim  sumpto,  explicando  infero  idem  speciatim 
sumptum.  Altero  vero  modo,  quando  unum  deduco  ex  alio,  cum 
quo  non  est  idem,  sed  solum  necessario  connectitur  seu  quod  ne- 
cessario  consequitur,  ac  proinde  illud  ex  hoc  infero  non  vi  signi- 
ficationis,  sed  vi  connexionis;  non  explicando  sed  vere  inferendo ; 
ex.  gr.  Christus  est  homo;  ergo  Christus  est  risibilis ;  formalis 
enim  (non  radicalis)  risibilitas  consequitur  humanitatem,  sed  non 
est  ipsa  humanitas  essentialiter. 

413.  His  positis,  conveniunt  omnes,  duplici  sensu  posse  intelligi 
conclusionem  deductam  ex  revelatis  esse  objectum  fidei:  vel  quate- 
nus  illam  credimus propter  evidentiam,  qua  ex  principiis  fidei  dedu- 
citur;  ita  ut  ipsa  evidentia  consequentias  sit  partiale  objectum  for- 
male  assensus  fidei;  vel  quatenus  evidentia  illationis  se  habet  ut 
medium  solum  proponens  objectum  fidei,  ita  ut  sit  motivum  formale 
judicii,  quo  judicamus  revelatam  esse  illam  cnnclusionem,  quam  de- 
inde  credimus  solum  ob  auctoritatem  Dei  revelantis.  Priori  sensu 
propositio  quae  deducitur  ex  revelatis  non  est  objectum  fidei;  si- 
quidem  fides  habere  debet  pro  objecto  formali  totali  auctoritatem 
Dei  revelantis.  Id  patebit  ex  dicendis  de  objecto  formali,  et  conce- 
ditur  etiam  a  de  Lugo  (disp.  1.  sect.  13.  nn.  260.262.268.),  quam- 
vis  doceat  dari  discursum  formalem  in  fide  ab  objecto  formali 
ad  materiale  —  Certum  etiam  est,  conclusionem  ex  duabus  prse- 
missis  revelatis  esse  revelatam  ;  «  quia,  »  inquit  de  Lugo  (disp.  1. 
n.  279.),  «  omnis  conclusio  in  tantum  bene  infertur  ex  suis  prse- 
missis  in  quantum  ejus  objectum  identificatur  cum  objecto  prae- 
missarum :  fundatur  enim  tota  vis  syllogistica  in  illis  duobus  prin- 
cipiis  dici  de  omni,  dici  de  nullo,  ut  suppono  ex  Logica,  et  ideo 
intellectus  post  assensum  prsemissarum,  cogitur  assentiri  conclu- 
sioni,  quia  ejus  objectum  est  idem  cum  eo,  quod  jam  est  admissum 
in  praemissis;  et  ideo  negari  non  potest  nisi  negata  una  ex  prsemis- 
sis :  neque  enim  continetur  objectum  conclusionis  in  objecto  prae- 
missarum,  tamquam  in  causa,  sed  tamquam  in  aliquo  cum  quo 
habet  realem  identitatem  »  (ut  pars  saltem  in  toto).  Sed  id  for- 
maliter  contineretur  in  veritate  explicite  revelata. 

414.  At  vero  major  est  difficultas  quoad  reliquos   casus.  Nam 
— 1)  si  agatur  de  veritate  quse  implicite  continetur  in  alia  expli- 

cite  revelata,  cum  qua  tamen  est  solum  realiter,  non  formaliter 
idem,  Ripalda  (disp.  8.  n.  38.  seqq.),  Wirceburgenses,  et  alii  tenent 
illam  non  esse  revelatam;  contrarium  tamen  docent  de  Lugo  (disp.l* 
n.  259.);  Suarez  (disp.  3.  sect.  11.  n.  5.),  etc.  Atque  huic  senten- 
tiae  subscribendum  videtur.  Objectum  enim  sic  implicitum  in  alio 
explicite  revelato,  vere  est  dictum  a  Deo.Nam  Deus  intendit  ma- 
nifestare  id  quod  signum,  quo  utitur,  significare  potest  illis,  ad 
quos  locutio  dirigitur;  sed  signum  unius  objecti  potest  hominibus 
significare  etiam  aliud  ab  eo  solum  formaliter  distinctum,  si  iden- 
titas  realis  utriusque  potest  a  nobis  absque  nova  revelatione  co- 
gnosci ;  ergo  (1).  Hinc  recte  ajunt,  prsemissam  non  revelatam  ad- 
hiberi  in  hoc  casu  ad  intelligendam  significationem  divinse  lo- 
cutionis,  non  vero  ad  aliud  cum  ea  connexum  proprie  inferen- 
dum.  Ita  ex.  gr.  dicunt,  proprietatem  metaphysicam  alicujus 
naturse  esse  per  fidem  credibilem  ex  revelatione  ipsius  naturaer 
cum  qua  est  realiter  idem;  secus  vero  proprietatem  physicamr 
quam  supponunt  distinctam,  et  per  absolutam  saltem  potentiam, 
a  natura  separabilem. 

2)  Si  vero  agatur  de  objecto ,  quod  in  alio  explicite  revelato 
contineri  dicitur,  quatenus  solum  cum  eo  connectitur  aut  illud 
consequitur  (hanc  dicunt  comprehensionem  proprie  virtualem); 
ipse  Suarez,  de  Lugo,  etc.  negant  illud  per  se  esse  dictum  a  Deor 
ac  divina  fide  credibile.  Hinc  dicunt  non  esse  per  se  revelatam 
conclusionem,  quae  infertur  ex  una  praemissa  naturaliter  nota,  si 
hsec  non  explicet  significationem  alterius  prsemissse  revelatae,  sed 
ostendat  connexionem  alicujus  objecti  cum  eo  quod  explicite  re- 
velatum  est  in  ea  praemissa.  Adhiberem  tamen  hic  distinctio- 
nem,  quse  videtur  etiam  esse  ad  mentem  eorum    Doctorum  :    vel 


(1)  Aliter  etiam  rem  explicat  Suarez  (1.  c),  inquiens:  «  Adverto  igitur  aliud 
esse  revelationem  esse  tantum  virtualem,  aliud  vero  esse  (ut  sic  dicam)  con- 
fusam:  potest  enim  revelatio  esse  formalis,  et  non  esse  per  cognitionem  di- 
stinctam  omnium,  quse  in  ea  formaliter  continentur.  Q,uod  contingit  duplici- 
ter:  primo  quando  fit  generalis  revelatio  distributiva....  Alio  modo  contingit 
in  definitione  et  partibus  ejus  respectu  definiti;  nam  cognitio  definiti  confusa 
est  respectu  definitionis....  Revelatio  autem  virtualis  est  respectu  proprieta- 
tis,  quse  nullo  modo  continetur  formaliter  in  re  dicta,  sed  tantum  in  radice,. 
ut  est  in  exemplo  de  risibilitate,  et  similibus.  » 

enim  objectum  implicitum  ita  consequitur  veritatem  explicite  re- 
velatam,  ut  in  nulla  hypothesi  separari  possit  ab  illa  (et  id  abs- 
que  nova  revelatione  innotescat) ;  et  dicerem  illud  esse  revela- 
tum  (1);  secus  enim  nullo  modo  stare  posset  veritas  objecti  ex- 
plicite  revelati :  vel  separari  potest  ab  illa,  saltem  de  absoluta 
Dei  potentia ;  et  tunc  redit  sententia  Suaresii,  Lugonis  etc,  de 
qua  quid  sentiamus,  statim  dicemus.  Itaque  — 

(1)  «  Non  omne  illud,  r>  inquit  Suarez  (1.  c.  n.  12.),  «  ex  quo  pendet  veritas 
propositionis  revelatse  esse  aeque  certum,  nisi  vel  formaliter  contineatur  in 
re  revelata,  vel  de  connexione  per  similem  revelationem  constet,  prsesertim 
quoad  ea  quse  sic  tantum  sunt  connexa,  ut  possint  per  potentiam  absolutam 
separari.  *  Atque  ita  intelligerem  illud  D.  Thomse  (1.  p.  q.  118.  a.  2.):  "  Ponere 
-animam  intellectivam  a  generante  causari,  nihil  est  aliud  quam  ponere  eam 
non  suhsistentem,  et  per  consequens  corrumpi  eam  cum  corpore.  Et  ideo  hse- 
reticum  est  dicere,  quod  anima  intellectiva  traducatur  cum  semine.  «  In  his 
verbis  videtur  D.  Thomas  ita  ratiocinari :  revelatum  est  animam  esse  immor- 
talem ;  ergo  revelatum  est  eam  non  traduci  cum  semine.  At  objecta  harum 
propositionum  nisi  realiter  identificentur,  (ut  viderentur  importare  verba 
•nihil  est  aliud),  ita  saltem  connectuntur,  ut,  nec  de  potentia  Dei  absoluta, 
possit  anima  spiritualis  traduci  cum  semine.  Imo  haud  abs  re  erit  adver- 
tere,  D.  Thomam  non  ex  simplici  revelatione  immortalitatis  animse  humanse 
inferre  esse  de  flde  ejus  creationem;  nam  (de  Pot.  q.  3.  a.  9.),  relatis  opinio- 
nibus  de  generatianismo,  prceexistentianismo  et  creatiove,  addit :  «  quee 
-opiniones,  quamvis  aliquo  tempore  sustinerentur....  tamen  primge  duse  post- 
modum  judicio  Ecclesice  sunt  damnatae,  et  tertia  approbata.  »  Unde  etiam 
Bellarminus  (De  Amiss.  gr.  et  statu  pecc.  1.  4.  c.  11.)  scribit:  «  Eatio  cur  sen- 
tentiam  hanc  (de  creatione  animse  human83)  amplectendam  esse  judicemus, 
duplex  est.  Primum  enim  habemus  hoc  tempore  prseter  testimonia  Patrum, 
qui  S.  Augustini  tempora  prsecesserunt,  rescriptum  S.  Leonis  primi  supra 
cit.  ad  Turibium;  decretum  Leonis  decimi  in  Conc.  Lateran. ;  consensum  Theo- 
logorum  omnium  qui,  his  quingentis  annis  floruerunt,  etc.  » 

§.  II. 

Statuitur  nostra  Doctrina. 

Prop.  XVII.  1.  Quod  formaliter  et  implicite  continetur  in  ali- 
qua  veritate  explicite  revelata,  est  quoad  se  materiale  fidei 
objectum.  —  2.  Quod  vero  in  ea  virtualiter  tantum  continetur, 
quatenus  licet  cum  ea  necessario  conneccum,  ab  eadem  tamen, 
tum  7  ealiter  tum  formaliter,  distinguitur,  imo  per  divinam 
potentiam  separari  potest,  non  videtur  ad  fidei  objectum  per  se 
pertinere. 

415.  Prob.  lma  pars.  I.  Ut  aliquid  sit,  quoad  se,  materiale  fi- 
dei  objectum,  requiritur  et  sufficit  ut  simpliciter  et  absolute  sit 
a  Deo  revelatum.  Atqui  quse  implicite  et  formaliter  continentur 
in  veritate  explicite  revelata,  sunt  simpliciter  et  absolute  reve- 
lata.  Ergo. 

Prob.  min.  1)  Quod  implicite  et  formaliter  continetur  in  veri- 
tate  explicite  revelata  idem  est  cum  illa  ;  ergo  cum  illam  Deus 
simpliciter  et  absolute  revelat,  necessario  etiam  revelat  quod  in 
ea  implicite  et  formaliter  continetur:  secus  enim  Deus  idem  di- 
ceret  et  non  diceret. —  Id  facile  illustratur,  recolendo  quae  dixi- 
mus  ab  omnibus  censeri  implicite  et  formaliter  contineri  in  ali- 
qua  veritate.  Continetur  formaliter  implicite  definitio  in  definito; 
sed  definitio  idem  est  cum  definito ;  ex.  gr.,  animal  rationale  idem 
est  ac  homo.  Continentur  formaliter  implicite  partes  essentiales 
in  toto ;  sed  partes  illse  idem  sunt  quoad  partem  cum  toto  ;  ex. 
gr.,  anima  humana  idem  est  partialiter  cum  homine;  et  cum  ani- 
ma  sit  pars  essentialis  hominis,  si  illa  non  sit,  nec  erit  homo. 
Continetur  propositio  particularis  formaliter  implicite  in  univer- 
sali  absoluta,  quae  supponit  pro  singularibus;  sed  propositiones 
particulares  idem  sunt  quoad  partem  cum  universali,  si  una  illa- 
rum  vera  non  esset,  nec  propositio  universalis  vera  essat — Vide 
de  Lugo  (disp.  1.  n.279.). 

2)  Revelatio  seu  locutio  accipienda  est  in  sensu  obvio,  moralir 
et  juxta  intentionem  tum  usitatam    tum  debitam   loquentis;  sed 

revelatio  in  tali  sensu  sumpta  significat  quidquid  formaliter  in 
tali  objecto  continetur,  ut  patet  tum  ex  communi  loquendi  modo, 
quo  significamus  definitionem  per  definitum,  partes  per  totum,  etc 
tum  quia  formalis  continentia  talis  est,  ut  vi  termini  continentis, 
intellectus  terminorum  peritus  statim  ha^c  ac  sine  alio  interce- 
•dente  motivo  objectivo  percipiat;  ergo  —  Vide  Ripalda  (disp.  8. 
nn.  29.  seqq.). 

3)  Unde  S.  Gregorius  Naz.  (Or.31.de  Sp.  Sancto  n.24.),  scri- 
bit:  «  Si  te  bis  quinque  aut  bis  septem  dicente,  decem  aut  qua- 
tuordecim  colligerem,  aut  ex  eo  quod  animal  ratione  prseditum 
-et  mortale  diceres,  hominem  esse  concluderem,  an  tibi  nugari  vi- 
derer?  nequaquam  profecto ;  cum  tua  dicerem.» 

416.  II.  Potest  idem  argumentum  speciatim  institui  de  conclu- 
sione  illata  ex  duabus  prsemissis  revelatis;  inde  enim  facilius  in- 
telligitur  quomodo  cum  proportione  ratiocinari  debeamus  de  cae- 
teris  similibus  casibus.  Unde:  «  simul  cum  alio  necessario  re- 
velatur,  quod  necessario  cum  illo  manifestatur  conforme  menti 
loquentis.  At  non  potest  revelari  objectum  utriusque  prsemissse 
conforme  menti  loquentis,  quin  manifestetur  eidem  conforme  ob- 
jectum  conclusionis;  quia  tam  in  mente  loquentis,  quam  in  mente 
audientis  luce  immediata  rationis  notum  est  esse,  et  cognosci  ea- 
dem  inter  se,  quse  sunt  et  innotescunt  eadem  cum  uno  tertio. 
Quare  non  potest  Deus  velle  manifestare  hominibus  objectum  utri- 
usque  prsemissse,  quin  velit  manifestare  conclusionis  objectum, 
neque  homo  potest  cognoscere  objectum  prsemissarum  esse  con- 
forme  menti  Dei,  quin  cognoscat  necessario  objectum  etiam  con- 
elusionis  esse  illi  conforme,  atque  adeo  credibile  propter  solam 
manifestationem,  sive  revelationem  objecti  prsemissarum  » —  Vide 
Ripalda,  (1.  c.  n.30.). 

417.  Dices  1.  Si  quse  formaliter  implicite  continentur  in  veri- 
tate  explicite  revelata  essent  ipsa  simpliciter  et  absolute  reve- 
lata;  revelata  propositione  «  Christus  est  homo,  »  revelatum  es- 
set  Christum  esse  animal  rationale.  Atqui  hoc  dici  nequit;  nam 
tunc  de  fide  esset  hominem  esse  animal  rationale;  quod  non  ad- 
mittitur.  Ergo. 

Resp.  neg.  prob.  min.  Nam  id  quod  proprie  revelatur  in  prse- 
dicta  propositione  est,  Christum  esse  hominem;  et  cum  sit  homi- 

nis  essentia  esse  animal  rationale,  debemus  credere  Christum  esse 
animal  rationale.  At  quod  hominis  essentia  sit  esse  animal  ratio- 
nale  non  ex  revelatione  habemus,  sed  prcesupponitur  revelationi 
de  Christo  homine:  adeoque  non  fide,  sed  aliunde  tenemus  hominis 
essentiam  esse  animal  rationale. 

418.  Dices  II.  Si  revelata  propositione  universali  «  omnis  ho- 
mo  naturali  generatione  descendens  ab  Adamo  est  conceptus  in 
peccato  originali,  »  revelatse  etiam  essent  propositiones  particu- 
lares  sub  ea  contentse;  de  fi.de  esset  Ciceronem ,  ex.  gr.,  fuisse 
conceptum  in  peccato  originali.  Atqui  id  videtur  falsum:  nam 
tunc  de  fide  esset  Ciceronem  extitisse,  quod  nemo  dicet.  Ergo. 

Resp.neg.  prob.  mm.  Nam  propositio  particularis  in  has  duas 
resolvitur:  Cicero  extitit  descenditque  ex  Adamo;  et  fuit  conce- 
ptus  in  peccato  originali.  Cum  igitur  propositio  universalis,  quod 
omnes  ex  Adamo  descendentes  peccaverint,  sit  veluti  conditionata 
(infecti  sunt  peccato  originali,  si  descendant  ex  Adamo  et  exi- 
stant  —  si  descendant  naturali  generatione  etc),  vi  illius  non  fuit 
revelata  prima  propositio  exponens,  sed  tantum  secunda  ex  sup- 
positione  existentise  et  descensus.  «  Objectum  revelatum,  »  inquit 
Ripalda  expendens  eamdem  objectionem  (disp.  8.  n.  59.),  «  non  est 
subjectum  revelationis  sed  solum  prsedicatum,  nam  solum  prsedi- 
catum  est,  quod  revelatione  manifestatur  et  asseritur  de  subje- 
cto,  subjectum  autem  supponitur  :  quemadmodum  in  scientia  de 
homine,  quod  demonstratur  de  homine  non  est  homo,  qui  suppo- 
nitur,  sed  prsedicatum  rationalitatis  aut  mortalitatis,  quod  ex 
mediis  demonstrativis  deprehenditur.  Itaque  ubi  explicatione  ter- 
minorum,  et  immediate  absque  discursu  constiterit  Petrum  esse 
subjectum  sub  universali  omnis  hominis  subjecto  comprehensum, 
poterit  fides  applicare  prsedicatum  mortalitatis  ,  quod  est  obje- 
ctum  de  omni  homine  revelatum»  —  Recole  dicta  de  secundo  et 
tertio  adjacente. 

419.  Prob.  2da  pars.  I.  Illud  non  est  objectum  fidei,  quod  vere 
et  proprie  non  est  a  Deo,  dictum,  ac  proinde  credi  nequit  ob  di- 
vinam  revelationem.  Atqui  quse  ita  continentur  in  veritate  expli- 
cite  revelata,  ut  licet    sint    cum  ea  connexa,  ab   ea  tamen,  tum 

realiter  tum  formaliter  distinguuntur,  non  sunt  per  se  a  Deo  di- 
cta.  Ergo. 

Prob.  min.  Si  ea,  quse  ita  continentur  in  veritate  explicite  re- 
velata,  deberent  censeri  per  se  dicta  a  Deo  illam  revelante ;  id 
esset  vel  ex  facto,  vel  ex  fine,  vel  denique  ex  ipsa  rei  natura.  Atqui 
nullum  horum  dici  potest.  Non  lum  quidem  ex  facto;  facto  enim 
novimus  Deum  explicite  revelasse  quandoque  proprietates  aut  alia 
intime  connexa  cum  essentia,  etsi  hsec  jam  esset  revelata  —  Non 
2dum;  cum  Deus  specialem  habere  possit,  et  ssepe  habeat  finem  ad 
revelandam  aliquam  essentiam  (ex.  gr.  humanitatem  Christi),  quam 
ad  revelanda  alia  essentise  superaddita  (ex.  gr.  passibilitatem,  ri- 
sibilitatem  formalem  Christi  ipsius)  —  Non  3tium;  nam  a)  locutio, 
seu  signum  externum  exprimit  conceptum  loquentis,  et  per  con- 
ceptum  rem  reprsesentatam  (n.331.);  sed  conceptus  rei  quse,  tum 
realiter  tum  formaliter,  distinguitur  ab  objecto  explicite  revelato, 
ab  hujus  conceptu  est  diversus;  ergo  qui  hoc  dicit,  per  se  non 
dicit  quod  realiter  et  formaliter  distinguitur  ab  illo  ;  seu  reve- 
lans  unum,  per  se  non  revelat  quod  virtualiter  in  illo  contine- 
tur — b)  Ad  veram  revelationem  requiritur  ordinatio  interna,  qua 
signum  externum  dirigitur  ad  creaturas,  ex  intentione  significandi 
id  cujus  loquens  conceptum  habet,  et  conceptum  ipsum  (330.  seq.); 
atqui  ex  eo  solum  quod  Deus  aliquid  dicit,  non  necessario  infer- 
tur  eum  intentionem  habere  manifestandi  aliud  ab  eo  tum  reali- 
ter,  tum  formaliter  distinctum. — c)  Id  confirmari  posset  ex  usu 
humanae  locutionis,  cui  se  Deus  accomodat,  homines  alloquens  ; 
homo  enim  qui  ediceret  talem  aut  talem  esse  alicujus  rei  essen- 
tiam,  non  ideo  edicere  censeretur  ea  omnia,  quse  ejusdem  rei  es- 
sentiam  consequuntur.  Huc  facit  quod  dicitur  (n.  408.). 

420.  II.  Illud  non  est  objectum  materiale  fidei,  quod  credi  ne- 
quit  unice  ob  auctoritatem  Dei  revelantis.  Atqui  quse  ita  virtua- 
liter  continentur  in  objecto  explicite  revelato,  ut  sint  quidem  cum 
eo  connexa,  sed  ab  eo  sint  distincta,  credi  nequeunt  unice  ob 
revelationem   divinam.  Ergo. 

Prob.  min.  ex  de  Lugo  (disp.  1.  n.  262.),  ubi  dicit  «  negari  non 
posse,  quod  motivum  fidei,  seu  testificatio  Dei  sit  motivum  for- 
male  partiale  credendi  risibilitatem;  id  enim  probat  argumentum 
propositum,  non  tamen  est  motivum  formale  totale,  cum  non  pos- 

sit  resolvi  assensus  risibilitatis  adaequate  et  ultimo  in  solum  te- 
stimonium  Dei,  sed  in  illud  etiam  alterum  principium,  quod  omnis 
homo  sit  risibilis :  quare  licet  risibilitas  credatur  partialiter  pro- 
pter  testimonium  Dei,  non  tamen  creditur  de  fide :  quia  illa  sola 
dicuntur  credi  ex  fide,  quae  credimus  Deo  ea  testificanti :  risibi- 
litatem  autem  non  ita  credimus  cum  Deus  illam  non  testetur,  sed 
quia  Deus  testatur  Christum  esse  hominem,  et  quia  omnis  homo 
est  risibilis :  quare  assensus  ille  est  mixtus  ex  motivo  fidei,  et 
alio  motivo  naturali,  quod  non  sufiicit  ad  faciendum  assensum  fi- 
dei,  sed  alium,  qui  nec  sit  fidei,  nec  scientificum  quoad  objectum 
materiale,  sed  alterius  speciei  mixtse,  qui  appellatur  theologicus, 
qui  quidem  est  obscurus  et  inevidens  respectu  conclusionis  pro- 
pter  inevidentiam  unius  prasmissse  revelatss:  et  aliunde  non  habet 
firmitatem  propriam  fidei  respectu  ejusdem  conclusionis  propter 
alterum  principium  naturale,  quod  non  credimus  ex  auctoritate 
divina,  sed  lumine  solo  rationis  naturalis,  quod  non  credimus  ita 
firmiter  sicut  res  fidei. » 

421.  Dices  I.  Deus  revelando  aliquam  rem,  eam  revelat  juxta 
ejus  naturam,  quam  reipsa  habet :  sed  natura,  ex.  gr.,  humana 
Christi,  reipsa  est  cum  suis  proprietatibus,  quse  sunt  cum  illa 
connexa,  sed  non  sunt  idem.  Ergo. 

Resp.  dist.  maj.:  Deus  revelat  rem  juxta  naturam,  quam  re- 
ipsa  habet,  quatenus  nihil  de  ea  revelat  quod  isti  non  competat,  et 
sic  sit  non  contrarium  rei  veritati,  conc;  quatenus  per  se  omnia 
dicit  quae  illi  naturse  competunt,  etiam  proprietates,  vi  revela- 
tionis  naturse,  nego.  Responsio  patet  ex  primo  argumento. — Hinc 
liquet,  Deum  revelantem  aliquam  naturam  sine  aliis,  quse  illam 
consequuntur,  non  revelare  chimseram,  ut  ajunt;  sed  solum  non 
dicere  de  illa  natura  totum  quod  dici  posset.  «  Potest,  inquit  de 
Lugo  (disp.  1.  n.  265.),  facile  responderi,  hominem  sine  radice  ri- 
sibilitatis  esse  chymaeram :  neque  hoc  negari  de  Christo  a  ne- 
gante  esse  risibilem,  sed  potius  afiirmari,  dum  asserit  esse  ho- 
minem :  tunc  enim  conceptu  confuso  concipit  omnia  praedicata  rea- 
lia  identificata  cum  vero  homine;  et  ideo  alia  propositio  est  fal- 
sa,  qua  negat  hominem  esse  risibilem,  quia  de  homine  vero  con- 
cepto  ex  parte  subjecti  cum  radice  risibilitatis  in  confuso,  negat 
Mazzella.  De  Virtutibus.  ]5 

explicite  risibilitatem  in  actu  secundo,  in  quo  solum  errat,  quod 
tamen  non  est  formaliter  revelatum.  » 

422.  Instabis :  revelato  de  Christo  esse  hominem ,  est  de  fide 
Christum  habuisse  omnia  ad  statum  connaturalem  pertinentia, 
nisi  specialis  ratio  vel  ficles  ipsa  nos  cogat  aliquid  excipere;  ergo. 

Resp.  dist.  antec:  ex  vi  illius  revelationis  secundum  se  spe- 
ctatse  de  fide  est  Christum  habuisse  omnia  etc.  neg.;  simul  cum 
aliis  circumstantiis  sumptse,  aut  vi  aliarum  revelationum,  ubi 
Christus  (ex.  gr.  ad  Hebr.  IV.),  dicitur  homo  «  nobis  per  omnia 
similis  absque  peccato,  »  conc.  Nempe  quamvis  ad  propriam  lo- 
cutionem  de  aliqua  veritate  requiratur,  tum  signum  externum 
aptum  ad  illam  formaliter  manifestandam  seu  ingenerandam  for- 
malem  ejus  notitiam  saltem  implicitam  ;  tum  loquentis  intentio 
hoc  faciendi ;  tamen  cum  utrumque  locutioni  possit  convenire  non 
tantum  per  se  loquendo,  sed  etiam  per  accidens  ratione  circum- 
stantiarum  extrinsecus  occurrentium,  fit  ut  illa  verba :  Christus 
est  homo,  ut  affecta  aliis  circumstantiis  ex  contexlu,  significent 
Christum  habuisse  corpus  organicum  perfectum,  cum  omnibus  quse 
ad  connaturalem  hominis  statum  pertinent.  —  Hinc,  stando  sim- 
plici  revelationi  de  natura  humana  Christi,  «  illum  (qui  nega- 
ret  risibilitatem  in  actu  secundo),  »  inquit  de  Lugo  (1.  c.n.267.) 
«  prsesumi  hsereticum,  quia  non  prsesumitur  negare  principium  evi- 
dens  naturale...  sed  principium  obscurum  revelatum...  Si  tamen 
ipse  non  negaret  Christum  esse  hominem,  sed  solum  negaret  ho- 
minem  esse  risibilem,  non  esset  vere  hsereticus  coram  Deo.  Ita 
cum  aliis  Suarez....  Acldit  bene  Hurtado....  neque  etiam  in  foro 
externo  puniendum  ut  hsereticum,  si  esset  homo  rudis,  qui  facile 
errare  posset  in  principio  evidenti  philosophico. » 

423.  Dices  II.  Ea  omnia  pertinent  ad  fidem  divinam  quse  per- 
tinent  ad  veritatem  Dei :  atqui  quse  connexa  sunt  cum  explicite 
revelatis  pertinent  ad  veracitatem  Dei ;  siquidem  nequit  veritas 
rei  testificatae  subsistere  cum  falsitate  consequentis.  Ergo. 

Resp.  dist.  maj.:  quse  pertinent  acl  veracitatem  Dei  immedia- 
te,  conc;  mediate,  neg.  —  Ad  prob.  dist.  pariter;  nequit  veritas 
rei  testificatse  subsistere  cum  falsitate  consequentis  ratione  solius 
divinse  revelationis,  neg.;  ratione  alterius  etiam  principii  osten- 
dentis  connexionem,  quod  supponitur  verum,  conc 

«  Respondetur,  »  inquit  de  Lugo  (disp.  1.  n.  263.),  «  ad  verita- 
tem  Dei  spectare,  ut  ea  objecta  mediata  non  sint  falsa  ex  eo  ca- 
pite,  quatenus  pendent  ab  illa,  non  tamen  ex  illa  alia  parte,  qua 
dependent  ab  alio  principio;  ex  eo  tamen  quod  esset  falsa  ex  illo 
alio  principio,  nihil  sequeretur  contra  veritatem  Dei.  Ex  suppo- 
sitione  tamen,  quod  illud  aliud  principium  sit  verum,  pertinet 
ad  veracitatem  Dei,  quod  non  sint  falsa.  Quia  vero  illa  supposi- 
tio  et  ejus  veritas  non  pendent  a  veracitate  Dei,  hinc  est,  quod 
non  pendet  adsequate  veritas  conclusionis  a  veracitate  Dei.  Quo- 
niam  tamen  de  facto  supponitur  illud  aliud  principium  esse  ve- 
rum,  hinc  de  facto  argueretur  Deus  mendax,  si  conclusio  esset  fal- 
sa:  hoc  vero  non  argueretur  ex  sola  falsitate  conclusionis,  sed 
etiam  ex  veritate  alterius  principii:  unde  de  primo  ad  ultimum, 
nec  veracitas  conclusionis  pendet  a  sola  veracitate  Dei,  nec  est 
necessaria  propter  solam  veracitatem  Dei;  sed  propter  illam,  et 
propter  illud  aliud  principium  ,  quod  supponitur  verum  :  quare 
nunquam  refunditur  totaliter  veritas  conclusionis  in  solam  vera- 
citatem  Dei,  et  ejus  testimonium,  ut  in  motivum  sufificiens,  prout 
refundi  deberet  ut  crederetur  ex  fide. » 

424.  Dices  III.:  D.  Thomas  (2.  2.  q.  11.  a.  2.)  docet  :  «  Ad 
quam  (fidem)  aliquid  pertinet  dupliciter,  sicut  supra  dictum  est 
(art.  praec,  et  q.  1.  a.  6.  ad  1.,  et  q.  2.  a.5.).  Uno  modo  directe 
et  principaliter,  sicut  articuli  fidei:  alio  modo  indirecte  et  se- 
cundario,  sicut  ea  ex  quibus  negatis  sequitur  corruptio  alicujus 
articuli.  Et  circa  utraque  potest  esse  haeresis,  eo  modo  quo  fi- 
des.  »  Ergo  juxta  D.  Thomam  ea  quae  consequuntur  articulos  re- 
velatos,  in  his,  sunt  ipsa  revelata,  seu  sunt  objectum  fidei. 

Resp.  dist.  cons.:  juxta  D.  Thomam,  ea  quge  consequuntur  ar- 
ticulos  revelatos,  seu  quse  implicite  in  iis  continentur  ratione 
connexionis,  sunt  ipsa  in  illis  revelata,  adeoque  objectum  fidei 
neg.;  quse  consequuntur  articulos  revelatos ,  seu  quae  in  ordine 
ad  illos  sunt,  et  quidem  explicite  revelata,  sunt  objectum  fidei, 
conc.  Sensus  distinctionis  innotescit  ex  dictis  (n.  419.);  ejus  au- 
tem  veritas  fit  evidens  ex  locis,  ad  quae  ipse  D.  Thomas  refert. 
Revera  (q.  l.a.  6.  ad  1.)  h?ec  habet :  «  aliqua  sunt  credibilia,  de 
quibus  est  fides  secundum  se:  aliqua  vero  sunt  credibilia,  de  qui- 
bus  non  est  fides  secundum  se,  sed  solum  in  ordine  ad  alia.  .  .  . 

Quia  vero  fides  principaliter  est  de  his,  quse   videnda   speramus 
in  patria,  juxta  illud  Hebr.  11.  fides  est  substantia  sperandaruni 
rerum,  ideo  per  se  ad  fidem  pertinent    illa,  quse  directe  nos  or- 
dinant  ad  vitam  aeternam :  sicut  sunt  tres  personse  omnipotentis 
Dei,  mysterium  Incarnationis  Christi,  et  alia  hujusmodi :    et  se- 
cundum  ista  distinguuntur  articuli  fidei.  Qusedam  vero  proponun- 
tur  in  Sacra  Scriptura  ut    credenda,  non    quia    principaliter  in- 
tenta,  sed  ad  praedictorum  manifestationem:  sicut  quod  Abraham 
habuit  duos  filios,  quod  ad  tactum  ossium  Eliscei  suscitatus  est 
mortuus,  et  alia  hujusrnodi...  Et  secundum  talia  non  oportet  ar- 
ticulos  distinguere  »  —  Similiter  (q.  2.  a.  5.):  «  Fidei  objectum  per 
se  est  id,  per  quod  homo  beatus  efficitur...  Per  accidens  autem, 
aut  secundario  se  habent  ad  objectum  fidei  omnia,  quae  in  Sacra. 
Scriptura  divinitus  tradita  continentur :  sicut  quod  Abraham  ha- 
buit  duos  filios,  quod  David  fuit  filius  Isai,  et  alia  hujusmodi. 
Quantum  ergo  ad  prima  credibilia,  quse  sunt  articuli  fidei,  tene- 
tur  homo  explicite  credere...  Quantum  autem  ad  alia  credibilia, 
non  tenetur  homo  explicite  credere,  etc. »  —  Eadem  habet  (q.  11» 
a.  1.):  «  Quia  vero  quicumque  credit,  alicujus  dicto  assentit,  prin- 
cipale  videtur  esse,  et  quasi  finis  in  unaquaque  credulitate  ille, 
cujus  dicto  assentitur:  quasi  autem  secundaria  sunt  ea,  quae  quis 
tenendo  vult  alicui  assentire.  Sic  ergo  qui  recte   fidem  christia- 
nam  habet,  sua  voluntate    assentit   Christo  in  his ,  quae  vere  ad 
ejus  doctrinam  pertinent.  A  rectitudine  ergo  fidei  christianae  du- 
pliciter  quis  potest  deviare:   uno  modo  quia  ipsi  Christo  non  vult 
assentire;  et  hic  habet  quasi  malam  voluntatem  circa  ipsum  fi- 
nem :  et  hoc  pertinet  ad  speciem  infidelitatis   Paganorum  et  Ju- 
daeorum.  Alio  modo  per  hoc,  quod  intendit  quidem  Christo  assen- 
tire,  sed  deficit  in  eligendo  ea,  quibus  Christo  assentiat;  quia  non 
eligit  ea  quss  sunt  vere  a  Christo  tradita,  sed  ea  quse  sibi  pro- 
pria  mens  suggerit.  Et  ideo  haeresis  est  infidelitatis  species,  per- 
tinens  ad  eos,  qui    fidem    Christi    profitentur,  sed    ejus  dogmata. 
corrumpunt. » 

§•    III. 

Ex  statutis  principiis  peculiares  quaedam  qusestiones 

illustrantur. 

425.  Solent  hic  cornmuniter  investigare  theologi  utrum  de  fide 
sit  —  1)  hunc  infantem  (baptizatum)  esse  justificatum,  —  2)  hanc 
numero  hostiam  esse  consecratam — 3)  Hunc  Papam  (Leonem  XIII.) 
auctoritatem  habere  in  universam  Ecclesiam,  vel  hoc  Concilium 
(ex.  gr.  Tridentinum)  esse  legitimum,  adeoque  auctoritatem  habere 
in  universam  Ecclesiam.  Juverit  has  quaestiones  paucis  saltem  at- 
tingere,  tum  ut  constituta  principia  melius  intelligantur,  tum 
ut  innotescat  quid  de  ultima  qusestione ,  quae  majoris  momenti 
est,  teneri  possit  aut  debeat.  Duplex  autem,  ut  diximus  (n.403.), 
qusestio  distingui  hic  debet :  lma,  utrum  de  fide  sit  quoad  nos 
hunc  infantem  esse  justificatum  etc.  —  2da,  utrum  id  sit  de  fide 
quoad  se.    ' 

426.  I.  Quoad  primam  qusestionem  ratio  dubitandi  est,  quia 
ut  aliquid  sit  de  fide  quoad  nos,  requiritur  ut  sit  certum,  illud 
esse  revelatum :  non  videtur  autem  nobis  certo  constare  posse 
hunc  infantem  esse  rite  baptizatum,  hanc  hostiam  esse  rite  con- 
secratam,  etc;  siquidem  hsec  nonnisi  morali  certitudine,  quse  non 
videtur  esse  veri  nominis  certitudo,  constare  nobis  possunt.  Ergo. 

427.  Ad  hanc  difficultatem  prseoccupandam,  notat  de  Lugo  (disp.l. 
n.317.):  cum  certitudo  connexionis  significet  necessariam  conne- 
xionem  assensus  cum  veritate  objecti,  ut  videbimus  infra  agentes 
de  fidei  certitudine,  ille  est  assensus  certus  qui  non  potest  a  ve- 
ritate  deficere :  hsec  autem  necessitas  aliquando  est  metaphysica, 
et  facit  certitudinem  metaphysicam :  aliquando  est  solum  physica 
et  facit  certitudinem  physicam :  aliquando  vero  est  necessitas 
solum  moralis  non  excludens  potentiam  physicam  ad  falsitatem; 
et  hsec  facit  certitudinem  moralem,  quando  scilicet,  quamvis  phy- 
sice  possit  subesse  falsitas,  moraliter  tamen  non  potest:  quae  im- 
potentia  moralis  semper  habet  suum  actum,  ita  ut  potentia  phy- 
sica  contraria  nunquam  reducatur  ad  actum  secundum,  propter 
summam  ejus  difficultatem. 

428.  Id  tamen  verum  est  de  sola  certitudine  morali  stricte- 
sumpta.  Ut  enim  notat  ipse  de  Lugo  (l.c.n.3I6.),  certitudo  moralis 
varie  solet  a  Doctoribus  usurpari :  sed  possunt  ad  rem  nostram, 
duo  gradus  moralis  certitudinis  distingui.  Primus  est  certitudinis 
moralis  stricte  sumptse,  quatenus  excludit  omne  prudens  dubium, 
omnemque  prudentem  formidinem:  talis  est  ex.  gr.,  certitudo  de 
existentia  Romse,  pro  iis  qui  nunquam  eam  viderunt.  Alter  vero 
gradus  est  certitudinis  moralis  late  sumptse,  quse  excludit  quidem 
judicium  probabile  prudehs  de  objecto  contrario,  sed  non  omnem 
etiam  formidinem  :  talis  est,  ex.  gr.,  certitudo  quse  habetur  in- 
ter  Catholicos  de  valide  suscepto  baptismo,  quando  sacerdos  mi- 
nister  id  testatur.  Certitudo  autem  moraiis  minus  propria  non 
affert  tam  necessariam  co,nnexionem  cum  veritate ;  nam  licet  raro, 
aliquando  tamen  contingit  de  facto  falsitas:  et  quo  rarius  contin- 
git  falsitas,  eo  magis  accedit  ad  certitudinem  moralem. 

429.  Hinc  asserit  (1.  c.  n.  318.),  necessariam  esse  certitudinem 
moralem  stricte  sumptam  de  credibilitate  revelationis,  ut  aliquid 
sit  de  fide  quoad  nos.  Quia  nimirum,  inquit,  assens.us  fidei,  ex 
imperio  voluntatis  et  pise  affectionis,  elicitur  talis  et  tam  firmus, 
ut  excludat  omnem  prorsus  formidinem  circa  suum  objectum  : 
non  posset  autem  voiuntas  prudenter  imperare  talem  assensum  ex- 
cludentem  omnem  formidinem  quando  circa  objectum  illud  posset 
intellectus  prudenter  formidare;  imprudenter  enim  prohiberetur 
formidare,  ubi  prudenter  formidare  posset:  ergo  ut  voluntas  possit 
prudenter  imperare  assensum  talem  excludentem  omnem  formidi- 
nem,  debet  objectum  proponi  tale  ut  de  eo  non  possit  prudenter 
formidari. 

430.  II.  Hfec  itaque  principia,  quse  communia  sunt,  applicans  dua- 
bus  primis  ex  tribus  propositis  qua^stionibus  (1.  c.  n.310.),  infert  — 
1)  constare  illi  qui  administravit  baptismum,  certitudine  physica, 
baptismum  fuisse  rite  collatum;  ergo  potest  ille  credere  fide  di- 
vina  puerum  illum  esse  in  statu  gratise,  si  de  fide  id  sit  quoad 
se.  —  2)  Ei  vero  qui  ab  eo  susciperet  baptismum,  in  casu  parti- 
culari  fuisse  illum  rite  collatum,  certo  constare  non  potest  certi- 
tudine  morali  excludente  omnem  formidinem ;  siquidem,  etsi  ra- 
rissime,  potest  tamen  accidere  ut  alter  mentiatur;  ergo  ille  non 
potest  credere  fide  divina  se  esse  in  statu  gratise. —  3)  (1.  c.  n.  317.) 

Pari  ratione  sacerdos  non  potest  credere  fide  divina  hanc  deter- 
minatam  hostiam  esse  consecratam:  quia  certitudine  quidem  phy- 
sica  potest  scire  se  fecisse  quidquid  requiritur  ad  valide  consecran- 
dum;  sed  certitudine  solum  morali  non  excludente  omnem  formi- 
dinem,  cognoscit  se  esse  sacerdotem  (1). 

431.  At  quid  dicendum  de  tertia  proposita  qusestione  (utrum  sit 
de  fide  quoad  nos  Leonem  XIII.  habere  auctoritatem  in  universam 
Ecclesiam,  Oonc.  Trid.  esse  legitimum  etc)?  Ad  ejus  solutionem, 
notant  primo  communiter,  qusestionem  procedere  de  Pontifice  in- 
dubitato,  et  ut  tali  ab  Ecclesia  recepto:  quamdiu  enim  dubitatur 
cum  fundamento  de  veritate  electionis,  non  est  de  fide  quoad 
nos,  quod  hic  homo  sit  verus  Papa  —  Vide  de  Lugo  (1.  c.  n.  325.). 

432.  Deinde  vero  docent  secundo  omnes,  certum  esse  veri  nomi- 
nis  certitudine  excludente  omne  dubium  et  omnem  prudentem  for- 
midinem,  hunc  Papam  indubitatum  habere  auctoritatem  in  uni- 
versam  Ecclesiam,  vei  hoc  Concilium  uti  legitimum  receptum  in 
Ecclesia  esse  vere  legitimum.  Id  autem  probant : 

1)  Quia  inter  triginta  articulos  Joan.  Huss  damnatos  a  Conc. 
Const.  et  Mart.  V.,  undecimus  est :  «  JN'on  oportet  credere,  quod 
iste  quicumque  est  Romanus  Pontifex  sit  caput  cujuscumque  par- 
ticularis  Ecclesiae  sanctse,  nisi  Deus  eum  prsedestinaverit. »  —  Ex 
39  articulis  vero,  de  quibus,  qui  suspecti  erant  errorum  Wickleff 
et  Huss,  ex  mandato  Martini  V.  (in  Bulla  Inter  cunctas)  inter- 
rogandi  erant,  quintus  est:  «  utrum  credat,  teneat,  et  asserat,  quod 
quodlibet  concilium  generale,  et  etiam  Constantiense,  Ecclesiam 
universalem  reprsesentet ;  »  et  vigesimus  quartus:  «  utrum  credat, 
quod  Papa  canonice  electus,  qui  pro  tempore  fuerit,  ejus  no~ 
mine  expresso,  sit  successor  beati  Petri,  habens    supremam  au- 

(1)  Adverte  tamen  certitudinem  moralem  late  sumptam  de  valida  consecra- 
tione  hujus  hostise  sufticere  ad  eam  absolute  adorandam.  Nemo  enim  sine  suf- 
ficiente  lundamento  privari  potest  cultu  sibi  debito  ;  nam  id  in  niajus  detri- 
mentum  cederet,  si  nemo  bonorandus  esset,  nisi  ab  iis  qui  nec  formidare  pos- 
sunt,  an  bonor  debeatur  :  binc  enim  fieret,  ut  nonnisi  rarissime  honoraren- 
tur,  atque  adeo  niajori  ex  parte  honore  sibi  debito  fraudarentur.  Sulhcit  ergo 
ad  adorandum  Christum  Dominum  in  Eucharistia  judicium  illud  prudens 
excludens  omnem  formidinem  prudentem:  si  enim  id  non  suniceret,  numquam 
Christus  in  Eucharistia  coleretur  —  Hsec  clariora  flent  ex  dicendis  in  tertia 
disuutatioue. 

ctoritatem  in  Ecclesia  Dei  »  —  Vide  Suarez  (disp.  10.  sect.  5.  n.  2.; 
et  disp.  9.  sect.  9.  n.  1.). 

2)  Quia,  inquit  de  Lugo  (disp.  1.  n.  329.),  sicut  debemus  fide 
credere  quse  Pontifex  ab  Ecclesia  universali  receptus  definit,  et 
proponit;  ita  debemus  credere  absque  formidine,  eum  esse  ve- 
rum  Pontificem  :  nam  vel  possumus  prudenter  de  hoc  formidare, 
vel  non  possumus :  si  possumus,  ergo  non  possumus  credere  fide 
divina,  quse  ipse  definit :  nam  quoties  possumus  prudenter  for- 
midare  de  auctoritate  Pontificis  definientis,  non  possumus  ab 
ejus  definitione  moveri  prudenter  ad  cohibendam  omnem  formidi- 
nem  circa  rem  definitam.  Si  vero  non  possumus  prudenter  formi- 
dare,  etc. 

3)  Constat,  inquit  idem  de  Lugo  (n.  328.),  Ecclesiam  non  posse 
decipi  in  credendo  universaliter  aliquo  errore,  cum  sit  «  Columna 
et  firmamentum  veritatis  »  (I.  ad  Timoth.  II.),  in  qua  Ecclesise 
universalis  infallibilitate  non  minus  contineri  videtur  quod  non 
possit  Ecclesia  errare  in  agnoscenda  vera  regula  visibili  suse  fidei, 
quam  in  rebus  aliis  credendis  per  fidem:  plus  enim  Ecclesise  no- 
ceret  error  circa  ipsam  regulam  veritatis  et  fidei,  quam  circa 
alia  objecta  particularia,  cum  esset  error  in  ipso  fidei  fundamento. 
Cum  ergo  regula  visibilis,  quam  Ecclesia  in  sua  fide  sequitur,  et 
sequi  omnino  debet,  sit  ejus  visibile  caput,  nempe  summus  Pon- 
tifex,  cujus  doctrinam  et  definitiones  amplecti  debet,  non  potest 
Ecclesia  decipi  acceptando  pro  Pontifice,  et  regula  fidei  eum  qui 
vere  non  esset  Pontifex. 

4)  Hinc  id  conceditur  etiam  a  theologis,  qui  negant  esse  de 
fide  hunc  in  individuo  Papam  esse  verum  ac  legitimum.  Hoc 
enim  negant  non  quia  constare  nobis  non  potest  omnimoda  certi- 
tudine,  ita  ut  solum  non  sit  de  fide  quoad  nos ;  sed  quia  putant 
non  contineri  formaliter  in  revelatione  explicita,  ita  ut  ideo  non 
sit  de  fide  quoad  nos,  quia  non  est  de  fide  quoad  se. 

433.  Dices  tamen:  alii,  prseter  ministrum  Sacramenti  baptismi, 
nequeunt  esse  certi  certitudine  morali  stricte  dicta,  hunc  infantem 
esse  rite  baptizatum ;  ergo  idem  debet  dici  de  baptismo  suscepto 
a  S.  Pontifice:  sed  si  non  est  moraliter  vere  certum  eum  valide  su- 
scepisse  baptismum,  nec  certum  esse  potest  eum  esse  verum  Pon- 
tificem.  —  Respondetur  tamen :  cum  esse  Pontificem  essentialiter 


ART.  VII.  —  DE    VERITATIBUS    IMPL.  ET  EXPL.  REVELATIS.    233 

includat  esse  baptizatum,  eo  ipso  quod  certo  constat  eum  esse  legi- 
time  electum,  et  verum  Pontificem  (id  certum  esse  ostendimus), 
constat  etiam  eum  esse  valide  baptizatum  —  Vide  Viva  (de  Fide, 
disp.  2.  q.  3.  n.  2.). 

434.  Verissimum  est  tertio  quod  docet  Viva  (Damn.  theses,  quse- 
stio  prodroma,  n.  14.),  quamvis  id  olim  aliqui  inficiati  sint;  nimi- 
rum  etiamsi  de  fide  non  esset,  sed  solum  moraliter  certum  veri 
nominis  certitudine,  hunc  Papam  esse  verum  Papam,  hoc  Concilium 
esse  legitimum,  etc:  hoc  sufficeret  ut  teneremur  fide  divina  cre- 
dere,  quod  ita  tenendum  declarant:  «  sicut,  »  inquit,  «  in  omnium 
sententia,  ut  de  fide  credi  debeant  qusecumque  Concilium  Gene- 
rale  legitime  congregatum  definit,  non  debet  esse  de  fide,  quod 
sit  legitime  congregatum,  sed  sufficit,  quod  sit  moraliter  certum, 
ita  ut  rationabiliter  negari  non  possit;  sicut  ut  de  fide  credi  de- 
beat,  quod  in  Scriptura,  quam  prse  manibus  habemus,  continetur, 
non  debet  esse  de  fide,  quod  hsec  sit  illa  Scriptura,  quam  Pon- 
tifex  Canonicam  esse  declaravit,  sed  satis  est  moralis  certitudo; 
sicut  etiam  signa  credibilitatis  prserequisita  ad  credendum  fide 
divina  Mysteria  fidei  sufficit,  quod  sint  moraliter  certa.  Et  ratio 
a  priori  est,  quia  Fides  divina  unice  nititur  Deo  loquenti,  non 
vero  signis  credibilitatis,  aut  aliis  prserequisitis,  ut  nobis  innotescat 
Dei  locutio;  quare  sicut  in  naturalibus  forma  potest  esse  prsestan- 
tior  conditione  ad  illam  prserequisita,  ita  certitudo  Fidei  nixse  Deo 
loquenti  potest  esse  major  certitudine  quam  habemus  de  signis 
credibilitatis,  et  aliis  prserequisitis  ad  credendum;  propterea  sicut 
sufficit  moralis  certitudo  de  signis  credibilitatis,  ut  teneamur  de 
fide  credere  mysteria  revelata;  ita  suflScit  moralis  certitudo,  quod 
hic  numero  Pontifex  sit  verus  Pontifex.  . . .  ut  teneamur  de  fide 
credere  ea  quse  decernit. » 

435.  II.  Ex  his  omnibus  liquet  de  fide  esse  quoad  nos,  Leo- 
nem  XIII.  esse  legitimum  successorem  S.  Petri,  habere  auctori- 
tatem  in  universam  Ecclesiam  ;  Concilium  Tridentinum  esse  legiti- 
mum  Concilium  etc,  dummodo  de  fide  sit  quoad  se,  seu  dummodo 
vere  id  sit  revelatum.  Quare  id  solum  inquirendum  superest,  num 
revelatum  sit  Leonem  XIII.,  esse  verum  Pontificem  etc,  adeoque 
num  id  sit  de  fide  quoad  se. 

436.  Hac  itaque  in  re  sunt  duae  sententise.  Prima,  quam,  prseter 

Auctore*s  relatos  a  Suarez  (disp.  10.  sect.  5.  n.  2.),  sequuntur  etiam 
inter  recentiores  Schrader  (de  Theol.  gener.,  pag.  114  not.),  et 
ut  videtur,  Card.  Franzelin  (de  Tradit.  etc.  pag.122.129.),  docet  pro- 
positionem,  de  qua  agitur  esse  veritatem  theologicam,  aut  tenen- 
dam  esse  fide  Ecclesiastica,  seu  fide  mediate  divina;  sed  negat 
eam  esse  de  fide  divina  immediate  quoad  se.  Ratio  eorum  est,  quia 
licet  revelatum  sit  «omnes  Pontifices  legitime  electos  habere  aucto- 
ritatem  in  universam  Ecclesiam;  »  non  tamen  revelatum  est  «  hunc 
Pontificem  esse  legitime  electum. »  Secunda  vero  sententia,  quam 
tenent  Suarez,  de  Lugo,  Yalentia,  Bellarminus,  Salmeron,  Ripalda, 
Viva,  etc,  affirmat.  Dicunt  enim  eo  ipso  quod  revelata  est  pro- 
positio  universalis  «  omnes  Pontifices  legitime  electi  habent  au- 
ctoritatem  in  universam  Ecclesiam;  »  revelata  est  particularisr 
quse  in  ea  formaliter  et  implicite  continetur,  propositio  «  hic 
Pontifex  legitime  electus  habet  auctoritatem  in  universam  Eccle- 
siam.  »  Nec  obstat,  non  esse  revelatum,  quod  hic  homo  est  le- 
gitime  electus ;  sufficit  enim,  ajunt,  ut  id  certo  constet  :  quem- 
admodum  sufficit  ut  certo  constet,  Petrum  natum  esse  ex  Adamo 
ex  naturali  generatione,  ut  credamus  eum  esse  infectum  peccato  ori- 
ginali,  eum  esse  mortalem;  cum  revelatum  sit  omnes  naturaliter 
genitos  ex  Adamo  (nisi  de  privilegio  constet)  contrahere  peccatum 
originale,  et  subjici  morti.  »  «  Dicimus,  »  inquit  de  Lugo  (disp.  1. 
n.  330.),  «  revelatum  esse  a  Deo,  hunc  numero  hominem,  san- 
ctissimum  scilicet  Dominum  nostrum  Urbanum  VIII. ,  esse  sum- 
mum  Pontificem,  revelatione  universali:  »  unde  subdit  «posse  etiam 
credi  immediate  de  fide.  » 

437.  Ut  secunda  &ententia  bene  intelligatur,  prsestat  recolere,  re- 
velationes  universales  enunciantes  aliquod  praedicatum  de  subjecto 
complexo,  idest  aflecto  aliqua  circumstantia,  videri  posse  condi- 
tionatas:  tales  sunt,  ex.  gr.,  enunciationes  universales  «  omnes 
naturaliter  geniti  ex  Adamo  contrahunt  peccatum  originale»  — 
«  omnes  rite  baptizati  justificantur  »  —  «  omnes  legitimi  succes- 
sores  S.  Petri  habent  auctoritatem  in  universam  Ecclesiam.  »  In 
his  dici  posset,  non  enunciatur  contractio  peccati  originalis  de  hoc 
homine  (Petro)  sic,  sed  de  hoc  homine  naturaliter  ex  Adamo 
genito  —  non  enunciatur  justificatio  de  hoc  parvulo  sic,  sed  de 
hoc  parvulo  rite  baptizato  —  non  enunciatur  auctoritas  in  uni- 

versam  Ecclesiam  cle  hoc  homine  (Leone  XIII.),  sic,  sed  de  hoc 
homine  legitimo  successore  S.  Petri.  Quare  verum  est  hunc  ho- 
minem  habere  auctoritatem  in  universam  Ecclesiam,  si  est  legi- 
timus  successor  S.  Petri:  seu  veritas  hujus  propositionis  est  con- 
ditionata. 

438.  Verum,  ut  diximus  (n.  418.),  hujusmodi  universales  pro- 
positiones,  per  se  inspectse,  enunciari  ac  revelari  possunt  vel  sen- 
su  absoluto,  vel  conditionato:  aliunde  vero  constare  debet  num  ab- 
solute  an  conditionate  revelatse  sint.  Regula  autem  ,  cui  certe 
attendendum  est,  ad  id  discernendum,  est  «  utrum  verificatio 
conditionis  possit,  absque  nova  revelatione ,  certo  cognosci  ea 
certitudine,  qua  revelatio  prsecognosci  debet  ut  fide  divina  cre- 
damus. »  Unde  propositiones  illae  «  omnes  rite  dispositi  suscipien- 
tes  sacramentum  recipiunt  gratiam,  »  «  omnes  infantes  rite  bapti- 
zati  justificantur,  »  etc.  non  possunt  dici  absolute,  sed  solum  con- 
ditionate  revelatse  ;  de  prima  enim  verificatio  conditionis  non 
potest,  absque  nova  revelatione,  simpliciter  constare;  de  altera 
non  potest  constare  pro  communi  fidelium  fide,  certitudine  requi- 
sita  ad  credendum.  Sed  idem  dici  nequit,  ut  paulo  ante  ostendi- 
mus,  de  propositione  «  omnes  legitimi  Successores  S.  Petri  ha- 
bent  auctoritatem  in  universam  Ecclesiam:  »  ac  proinde  nihil  ob- 
stat,  quominus  eam  dicamus  absolute  revelatam;  sicut  absolute 
revelata  censetur  propositio  «  omnes  qui  ex  Adamo  descendunt 
via  ordinarise  generationis,  excepta  B.  Y.  Maria,  contrahunt  pec- 
catum  originale:  »  in  qua  etiam  rite  constare  potest,  Petrum,  Pau- 
lum  etc.  ita  genitum  ex  Adamo  fuisse,  ac  proinde  conceptum  esse 
in  originali  culpa. 

439.  Rem  paulo  aliter  confirmat  Ripalda,  dicens:  potest  esse 
fides  absoluta  objecti  (hic  Pontifex  habet  auctoritatem  in  uni- 
versam  Ecclesiam),  cum  sufiicienter  constiterit  existere  absolute 
conditionem,  ac  proinde  veritatem  conditionatam  existere  absolu- 
tam.  Nam  veritas  absoluta  indistincta  omnino  est  a  conditionata, 
et  negari  absoluta  non  potest  quin  negetur  conditionata.  Si  enim 
negetur  hunc  hominem  legitime  electum,  seu  legitimum  successo- 
rem  S.  Petri  habere  auctoritatem  in  universam  Ecclesiam;  eo 
ipso  negatur  eum  habere  auctoritatem  illam,  si  sit  legitimus  suc- 
cessor  S.  Petri.  Itaque,  concludit  (de  Fide,  disp.  8.  n.  67.),  «  exi- 

stente  absolute  conditione  necessaria  ut  prsedicatum  revelatum 
conveniat  objecto,  credibile  est  absolute  per  fidem  tale  prsedica- 
tum  convenire  in  singulari  subjecto,  quia  reipsa  verum  est  ex 
revelatione  divina  objectum  judicii  quo  tale  prsedicatum  enuncia- 
mus  absolute  de  subjecto  —  Vide  etiam  de  Lugo  (disp.  1.  nn.  308. 
seqq.;  et  a  n.  325.). 

ARTICULUS  OCTAVUS 
Quae  sit  TheologicaB  Censurae  indoles  atque  vis. 

§•  !• 

Generales  animadversiones  in  censuras  Theologicas. 

440.  Ex  eo  quod  aliquse  veritates  ita  continentur  in  aliis  expli- 
cite  revelatis,  ut  non  possint  ipsse  revelatse  censeri ,  ac  proinde 
non  sint  objectum  fidei,  immerito  quis  inferret,  integrum  cuique 
esse  illas  inficiari.  Dantur  enim  contra  sacram  doctrinam  varii 
errores  aut  oppositionis  gradus,  inferiores  quidem  hseresi,  sed  vi- 
tandi  omnino,  ac  theologica  censura  digni.  De  hac  theologica  pro- 
positionum  censura,  capta  occasione,  aliquid  subjicere  operse  pre- 
tium   visum  est. 

441.  Censura,  si  nomen  spectes,  dicta  est  a  censore,  qui,  in- 
quit  Schrader  (de  Theol.  gener.  p.  115.),  erat  et  dignitas  et  mu- 
nus  corrigendi  mores  ac  defectus,  eosque  etiam  pcenis  mulctandi. 
Unde  translata  voce  ad  alium  ordinem,  censura  seu  censio  spe- 
cialiter  dicebatur  grammaticorum,  qui  virgula,  lima  censoria  li- 
bros  seque  ac  versus  expungerent  vel  notarent.  Hinc  utrinque  ci- 
vitatis  in  theologia  jus  adepta  est  vox  censura.  Duplex  autem 
censura  distingui  potest;  ecclesiastica,  quae  per  se  et  directe  af- 
ficit  personas ;  et  theologica,  quse  ex  sese  et  directe  refertur  ad 
sententias  seu  doctrinam.  De  prima  agitur  in  theologia  Morali; 
de  altera  solum  agendum  nobis  est. 

442.  Igitur  theologica  propositionum  censura  definiri  solet:  «  Ju- 
dicium,  seu  sententia,  qua  nota  prava  et  maligna  cuidam  inuri- 

tur  doctrinse  tamquam  fidei  aliquo  modo  nocivse. »  Ex  qua  defi- 
nitione  patet  —  1)  materiam  quse  hujusmodi  censurae  subjicitur 
debere  esse  aliquo  modo  fidei  nocivam;  et  hinc  — 2)  praeter  com- 
munem  falsitatis  gradum  prseseferre  aliquid,  quo  fiat  ignominio- 
sa  qualificatione  digna  —  Yide  Suarez  (de  Fide,  disp.  19.  sect.  2.). 

443.  Hinc  patet  multiplicem  esse  censuram  Theologicam;  et 
quidem  primo,  ratione  ipsius  notce,  quse  inuritur.  Quum  enim 
censura  feratur  contra  doctrinam  oppositam  revelatse  veritati:  et 
oppositio  hsec  fieri  possit  diversimode;  directe  ac  indirecte;  im- 
mediate  vel  propinquius,  ac  mediate  vel  remotius;  per  gradus  et 
temperamenta,  idque  contra  varia  ipsius  fidei  morumque  objecta 
eorumve  rationes:  hinc  varise  recurrunt  multiplicesque  censurse 
sive  qualificationes  propositionum. 

444.  Id  autem  constat  ex  Ecclesiasticis  documentis  censuras  in- 
ferentibus;  ac  prsesertim  ex  Conc.  Constantiensi  sess.  8.  et  15.  ac 
Bulla  Confirmationis  Martini  V.  ubi  damnati  sunt  45  articuli  Jo- 
annis  Wickleff,  et  30  Joannis  Huss.  —  Ex  Bulla  Leonis  X.  contra 
Lutherum,  Exurge.  —  S.  Pii  V.  et  Gregorii  XIII.  contra  Bajum.  — 
Innocentii  XI.  eontra  Michselem  Molinos  Pseudomysticum.  —  Ale- 
xandri  VIII.  contra  Jansenianos. —  Innocentii  XII.  contra  propo- 
sitiones  ex  libro  Fenelonii  (quarum  tamen  nulla  damnata  est  ut 
hseretica).  —  Clementis  XI.  contra  Quesnellum.  Ex  Pii  VI.  Bulla 
dogmatica,  Auctorem  Fidei.  —  Varias  autem  censuras  complexus 
est  Clemens  XI.  in  Bulla  Unigenitus,  damnans  et  reprobans  Pa- 
schasii  Quesnelli  propositiones  tamquam  «  falsas  —  captiosas — ma- 
le  sonantes  —  piarum  aurium  offensivas  —  scandalosas  —  pernicio- 
sas  —  temerarias  —  Ecclesiae  et  ejus  praxi  injuriosas  —  neque  in 
Ecclesiam  solum,  sed  etiam  in  potestates  saeculi  contumeliosas  — 
seditiosas  —  impias  —  blasphemas — suspectas  de  hseresi — ac  hsere- 
sim  ipsam  sapientes  —  nec  non  hsereticis,  et  etiam  schismati  fa- 
ventes — erroneas — hseresi  proximas — pluries  damnatas,  ac  demum 

hsereticas,  variasque  hsereses et  quidem  in  eo  sensu ,  in  quo 

hse  damnatse  fuerunt manifeste  innovantes  respective. » 

445.  Secundo  vero,  ratione  ferentis,  censuram,  haec  dividitur 
in  judicialem,  et  doctrinalem.  Prima  vim  habet  sententiae  au- 
thenticae,  et  ferri  nequit  nisi  a  legitima  in  Ecclesia  auctoritate, 
quse,  si  de  censura  universali  et  infallibili  agatur,  non  competit 

nisi  Rom.  Pontifici  et  generali  Concilio.  Altera ,  quse  vim  dum- 
taxat  theologici  juclicii  a  peritorum  in  causa  doctrinse  habet,  fer- 
tur  a  theologorum  auctoritate.  Hanc  auctoritatem  utilissime  olim 
exercebant  sacrse  Universitatem  facultates,  sub  directione,  et 
etiam  approbatione  magisterii  ecclesiastici ;  uti  constat  ex.  gr. 
ex  privilegiis  a  Sixto  IV.  concessis  Universitati  Coloniensi  (an. 
1479.);  ex  Bulla  Exurge  Domine  a  Leone  X.  data  (an.  1521.); 
ex  censuris  latis  ab  Universitatibus  Parisiensi,  Lovaniensi,  etc, 
contra  doctrinas  Lutheri,  Marci  Antonii  de  Dominis,  etc. 

446.  Tertio  autem,  ratione  modi  quo  fertur,  censura  dividitur 
in  categoricam  et  cumulativam.  Prima  habetur  cum  singulis  pro- 
positionibus  singulse  suse  apponuntur  qualificationes:  ita,  ex.  gr., 
fit  in  Conciliis  per  sancitos  anathemate  canones;  ita  factum  est  ab 
Innocentio  X.  (die  31.  Maii  1653.)  damnante  Jansenii  propositio- 
nes,  etc.  Altera  vero  habetur,  cum  pluribus  prsestitutis  sive  ar- 
ticulis  sive  propositionibus,  summatim  plures  subjiciuntur  censu- 
rse,  quibus  illse  indiscriminatim  affici  ita  perhibentur,  ut,  quam 
in  propositionem  quaeque  quadret  censura  singularis,  minime  si- 
gnificetur.  Hujus  cumulativse  et  in  globo,  ut  ajunt,  censurse  exem- 
pla  habemus  in  Conc.  Constant.  proscribente  errores  Wikleff  et 
Huss;  in  propp.  Mich.  de  Molinos  damnatis  ab  Innocentio  XI.,  etc. 

447.  Vi  autem  hujus  censurse  nulla  est  propositio  globatim  con- 
demnata,  quse  per  aliquam  e  summa  censurarum  non  feriatur  ; 
omnesque  tandem  et  singulse  propositiones  generatim  condemnatse 
intelliguntur,  adeoque  vitandae,  qusecumque  tandem  censura  sit , 
qua  rese  habentur.  Unde  merito  Clerus  Gallise  (ep.  ad  Regem  1728.), 
ait:  «  Censura  ejusmodi  clara  est  certo  quodam  claritatis  gradu; 
ea  enim  fideles  docet  propositiones  damnatas  aliquid  veneni  in  se 
continere,  atque  a  veritate  catholica  quadam  ratione  recedere  ; 
quod  quidem  lumen,  inquiunt,  sufficit  christiano  docili  :  »  idque 
confirmant  hac  sancti  Augustini  sententia:  «  Quid  contra  ista  sen- 
tiat  Ecclesia  catholica  superfluo  quseritur.  Cum  propter  hoc  suf- 
ficiat,  Ecclesiam  contra  ista  sentire,  nec  aliquid  horum  in  fidem 
quemquam  debere  recipere;....  multum  adjuvat  cor  fidele,  nosse, 
quid  credendum  sit. » 

448.  Advertendum  est  utrumque  illum  censurse  modum  duplici 
sensu  adhiberi  posse  :  scilicet,  vel  de  propositionibus  «  sicut  ja- 

cent,  »  nimirum,  secundum  vim  potestatemque  verborum  et  phra- 
sium,  quibus  propositiones  continentur,  citra  mentem  doctrinamve 
auctoris  aliunde  compertam;  vel  «  in  sensu  ab  illarum  auctoribus 
intento,  »  scilicet  sensu  litterali,  quem  verba  ab  auctore  adhibita 
apud  ipsum  auctorem,  a  quo  petunlur,  prseseferunt —  Ita  Schra- 
der  (op.  cit.  p.  130.). 

449.  Quartc  denique,  ratione  objecti  dividitur  censura  in  dog- 
maticam,  disciplinarem  et  ceconomicam.  Prima  effert  quid  te- 
nendum  rejiciendumve  sit,  ejusque  obligatio  directe  et  immediate 
refertur  ad  intellectum;  —  secunda  prsescribit  quid  sit  faciendum, 
a  quove  cavendum,  ejusque  obligatio  immediate  et  directe  afficit 
voluntatem;  —  tertia,  qua.aliqua  propositio  prohibetur  dumtaxat 
exterius  proferenda,  aut  censurari  vetatur;  idque  solum  in  bonum 
pacis,  et  ad  discordias  vitandas,  non  in  gratiam  veritatis  —  Vide 
Yiva  (damn.  theses,  quaestio  prodroma,  n.  20.). 

450.  His  de  theologicae  censurae  natura  et  partitione  delibatis, 
pauca  innuamus  oportet  de  obligatione  censurse  judicialis  dogma- 
ticae.  Ac  I.  certum  est  apud  omnes  censuram  judicialem  dog- 
maticam,  etiam  quando  inuritur  nota  hceresi  inferior,  gravem 
inducere  obligationem  illi  adhoerendi.  Etenim  1)  S.  Ecclesia  dum 
damnat  aliquas  propositiones,  etiamsi  non  sint  hsereticse,  damnat 
illas  uti  fidei  aut  bonis  moribus  perniciosas,  et  aliquando  gravi- 
ter  punit  illas  temere  asserentes ;  atqui  quod  fidei  et  bonis  mo- 
ribus  adversatur,  et  gravi  pcena  punitur  ab  Ecclesia,  grave  est. 
Ergo. 

2)  Qui  imprudenter  agit,  non  agit  sine  culpa ;  sed  qui  aliquam 
propositionem  utcumque  ab  Ecclesia  damnatam  docet,  aut  illi  ad- 
haeret,  imprudenter  agit.  Ergo.  —  Hanc  vero  imprudentiam  se- 
cum  ferre  gravem  culpam  constat,  tum  quia  agitur  de  re  gravi, 
materia  pertinente  ad  sacram  doctrinam;  tum  quia  inferiores  in 
hac  materia  errores  parant  viam  ad  haeresim.  Quod  periculum 
quam  grave  in  se  sit,  ii  norunt,  qui  inteliigunt  quam  difficile  sit 
pedem  retrahere  postquam  aliquis  pertinaciter  alicui  opinioni  ad- 
hseserit. 

3)  Unde  merito  a  S.  P.  Pio  IX.,  confixa  est  in  Syllabo  propo- 
sitio  XXII.,  quse  sic  se  habet:  «  Obligatio,  qua  catholici  magistri 
et  scriptores  omnino  adstringuntur,  coarctatur  in  iis  tantum,  quae 


240  DISP.    II.  —    DE    DIVINJE    FIDEI    OBJECTO. 

ab  infallibili  Ecclesiae  judicio  veluti  fidei  dogmata  ab  omnibus 
credenda  proponuntur.  »  —  Et  in  Encyclica  Quanta  cura  proscri- 
bitur  prop.  ordine  X.:  «  Illis  Apostolicae  Sedis  judiciis  et  decre- 
tis,  quorum  objectum  ad  bonum  generale  Ecclesise,  ejusdemque 
jura,  ac  disciplinam  spectare  declaratur,  dummodo  fidei  morum- 
que  dogmata  non  attingat,  posse  assensum  et  obedientiam  detre- 
ctari  absque  peccato,  et  absque  ulla  catholicse  professionis  ja- 
ctura. »  —  Conc.  autem  Vaticanum  constitutionem  primam  Dei 
Filius,  ita  concludit :  «  quoniam  satis  non  est,  hsereticam  pravi- 
tatem  devitare,  nisi  ii  quoque  errores  diligenter  fugiantur,  qui 
ad  illam  plus  minusve  accedunt;  omnes  officii  monemus,  servandi 
etiam  constitutiones  et  decreta,  quibus  pravse  hujusmodi  opinio- 
nes  quse  isthic  diserte  non  enumerantur,  ab  hac  Sancta  Sede  pro- 
scriptse  et  prohibitse  sunt. » 

451.  Deinde  II.:  certum  est  censuroejudicialidogmaticoe,  etiam 
haeresi  inferiori,  a  fidelibus  omnibus  intemum  firmumque  men- 
tis  assensum  prcebendum  esse.  Etenim  1)  talis  assensus  certe  de- 
betur  Ecclesise  non  modo  definienti  quid  proprie  fide  divina  te- 
nendum  sit;  verum  etiam  quid  tenendum  rejiciendumve  sit  ut  fi- 
des  incontaminata  servetur.  Hoc  autem  prsestat  Ecclesia  censuris 
inferioribus  hseresi ;  uti  patet  ex  Conc.  Const.  sess.  7.  8.,  ubi  cen- 
surse  articuhs  Wikleff  et  Huss  inustae  vocantur  «  determinationes 
in  materia  fidei ;  »  et  sess.  45.,  a  Martino  V.  dicuntur  «  determi- 
nata,  conclusa,  et  decreta  in  materia  fidei.» 

2)  Id  patet  ex  formula  subscribenda  jussu  Alex.  VII.:  «  Ego 
N.  Constitutioni  Apostolicoe  Innocentii  X.,  datse  die  31.  Maii  1653, 
et  Constitutioni  Alex.  VII.  datse  die  16.  Octobris  1665,  summo- 
rum  Pontificum  me  subjicio,  et  quinque  propositiones  ex  Cornelii 
Jansenii  libro,  cui  nomen  Augustinus,  excerptas,  et  in  sensu  ab 
eodem  auctore  intento,  prout  illas  per  dictas  Constitutiones  Se- 
des  Apostolica  damnavit,  sincero  animo  rejicio  ac  damno,  et  ita 
juro.  Sic  me  Deus  adjuvet,  et  hsec  sancta  Dei  evangelia. »  Atqui 
propositiones  Jansenii,  quemadmodum  damnatae  sunt  uti  hsereti- 
C33 :  ita  inter  eas  etiam  sunt,  quae  uti  temerarise,  contumeliosae, 
aliisque  censuris  confixse  sunt.  Hse  igitur  omnes  assensu  interno 
et  absoluto,  ut  ajunt,  sunt  complectendse.  Idem  conficitur  tum  ex 
rejecto  a  Clemente  XI.  obsequioso  Jansenianorum  silentio  ;    tum 

ex  paulo  ante  citatis  documentis,  in  quibus  prseter  obedientiam 
praecipitur  assensus,  et  sermo  est  de  erroribus  pravisque  opinio- 
nibus  rejiciendis:  quse  certe  ad  intellectum  referuntur. 

452.  At  vero  III.  quale  specie  peccatum  est  alicui  propositioni 
censura   notatse  adhaerere  ?  Certum  est — 1)  quod  si  aliqua  propo- 
sitio  damnetur  uti  haeretica,  qui  illi    adhaeret,    aut    illam    docet 
committit  peccatum  haeresis.  Certum  est  —  2)  eum,  qui  aliquam 
utcumque  damnatam  propositionem  doceret ,  per  se  semper  pec- 
caret  peccato  scandali. — 3)  Si  quis  vero  non  doceret,  sed  solum 
adhsereret  alicui  propositioni  censura  infra   haeresim    notatae,  et 
alia  quam  falsitatis  vel  erroris;  distinguendum  est.  Potest  enim 
aliquis  tali  propositioni  adhserere  vel — a)  negando   illam  mereri 
hanc  censuram,  vel — b)  negando  iliam  esse  falsam.  In  primo  casu 
videtur  esse  peccatum  contra  fidem  ;    qui  enim   negaret  aliquam 
propositionem  mereri  censuram,  qua    inuritur  ab  Ecclesia,  dire- 
cte  negaret    infallibilitatem    Ecclesise  (Viva  1.  c.  n.  XVIII.).  Id 
quidem  juxta  doctrinam  a  nobis  assertam  in  tract.  de  Ecclesia, 
quod  nempe  Ecclesiae  infallibilitas  extenditur  etiam  ad  ferendas 
censuras  hseresi  inferiores :   quae  doctrina  communis  est  omnibus 
Theologis,  ita  tamen  ut  alii  contrariam  dicant   gravissimum  er- 
rorem,  alii  haeresim  :  nulla  autem  hactenus  est  explicita  hac  de 
re  EcclesiaB  definitio.  In  secundo  casu  non  videtur  committi  pec- 
catum  hseresis ;  qui  enim  negaret  aliquam  propositionem  ab  Ec- 
clesia  damnatam,  e.  g.  uti  scandalosam,  esse  falsam,  non  imme- 
diate  sed  deductive  se  opponeret  infallibilitati  Ecclesise;  siquidem 
falsitas  propositionis  scandalosse  non  immediate  asseritur  ab  Ec- 
clesia  illam  damnante  uti  scandalosam,  sed  ex  ea  damnatione  de- 
ducitur.  Cf.  tamen  quae  habet  Ripalda  (de  Ente  supern.  t.  3.  d.  1. 
n.  59.);  Suarez  (disp.  19.  sect.  6.  n.3.);  de  Lugo  (disp.  20.  n.  114.). 
453.  Accuratius  vero  expendens  Suarez  malitiam  illius  qui  er- 
raret  in  propositionibus  erroneis,  temerariis,  etc,  duplicem  ma- 
litiam  distinguit,  extrinsecam  unam,  alteram  intrinsecam.  Ac  — 
1)  quoad  extrinsecam,  «  propter    aflSnitatem,  »    inquit    (disp.   19. 
sect.  6.  n.  5.),  «  et  propinquitatem  quam  habet  haec  materia  da- 
mnabilis  cum  materia  haeretica,  fit  ssepe  ut  ex  modo  errandi  aut 
temere  opinandi  in  hujusmodi  materia,  aliquod  detrimentum  fidei 

oriatur,  vel  debilitando  fundamenta  ejus,  quantum  est  ex  se,  vel 
Mazzella.  De  Virtatibns.  16 

creando  periculum  perveniendi  ad  hseresim ,  vel  scandalum  aliis 
prsebendo.  Hinc  ergo  fit  ut  in  tali  peccato  possit  sa^pe  esse  acci- 
dentalis  malitia,  vel  contra  fidem  ratione  periculi  aut  nocumenti, 
vel  contra  caritatem  ratione  scandali,  vel  interdum  etiam  contra 
justitiam,  si  quis  ex  officio  veritatem  docere  teneatur. » 

2)  Quoad  intrinsecam  autem  malitiam,  si  assertio  versatur  in 
materia  morali  videtur  peccatum  pertinere  ad  speciem  vitii,  cujus 
materiam  concernit  illa  assertio ;  sic,  ex.  gr.,  si  sit  in  materia 
justitise,  peccatum  erit  injustitiae ;  si  in  materia  religionis  vel  ca- 
ritatis,  peccaturn  erit  contra  hanc  vel  illam  virtutem.  Ita  de 
Lugo  (1.  c.  sect.  3.  n.  133.).  Suarez  tamen  censet  (1.  c.)  «  hoc  pec- 
catum  pertinere  ad  vitium  curiositatis  in  materia  supernaturali, 
oppositum  virtuti  studiositatis,  quae  ad  virtutem  temperantise.... 
spiritualis  spectat,  ut  docet  D.  Thomas  2.  2.  q.  166.  seq.  Sumi- 
que  potest  ex  illo  Pauli  ad  Rom.  12.:  «  non  plus  sapere  quam 
oportet  sapere,  sed  sapere  ad  sobrietatem  »...  item  ex  illo  Eccli.  3.: 
«  altiora  te  ne  qusesieris,  et  fortiora  te  ne  scrutatus  fueris,  et  in 
pluribus  operibus  Dei  noli  esse  curiosus  »....  Unde  S.  Augustinus 
1. 10.  de  Mor.  Ecclesise  c.27.:  «  recte,  inquit  curiosi  esse  prohi- 
bemur,  quod  magnum  temperantise  genus  est. »  —  Sed  hsec  satis; 
siquidem  ea  potius  pertinent  ad  theologiam  moralem:  plura  no- 
tatu  digna  invenies  apud  Croix  (1.  l.n.225 — 236.). 

454.  IV.  Ex  his  satis  constat,  qusenam  sit  obligatio  adhserendi 
infallibili  judicio  Ecclesise,  damnanti  propositiones  sub  aliqua  cen- 
sura;  et  quomodo  peccet  (nisi  ignorantia  excusetur)  ille  qui  an- 
tecedenter  ad  hujusmodi  judicium,  propositionem  docet,  quse  me- 
retur  illas  censuras.  At  vero  quamnam  obligationem  secum  ferunt 
responsiones  doctrinales  SS.  Congregationum  ?  Supponimus  — 
1)  hujusmodi  responsa  non  prseseferre  judicium  Ecclesise  infalli- 
bile;  infallibilitas  enim  competit  R.  Pontifici  definienti  ex  cathe- 
dra,  et  Conc.  (Ecumenico;  nec  aliis  communicari  potest.  —  2)  Non 
agi  de  responsis  SS.  Congregationum,  quse  solum  declararent  Ec- 
clesiam  infallibiliter  definivisse  hanc  aut  illam  veritatem;  ea  enim 
per  se  haberi  debent  tamquam  sufficiens  propositio  mentis  Eccle- 
sia3  (cf.  Suarez,  disp.  XIX.  sect.  3.  n.  20.  seq.;  de  Lugo,  disp.  XX. 
n.  159 — 162.):  sed  agi  de  responsis  circa  materiam  nondum  de- 
claratam  infallibili  Ecclesiae  magisterio.  Ita,  ex.  gr.,  Congregatio 

S.  R.  U.  inquisitionis  declaravit  (die  18.  Sept.  1861.)  septem  pro- 
positiones  ad  ontologismum  pertinentes  tuto  tradi  non  posse;  et 
(die  7.  Jul.  1875.)  idem  decrevit  de  quatuor  propp.  dogma  tran- 
substantiationis  spectantes  ;  etc.  —  3)  Obedientiam  debitam  esse 
hujusmodi  decretis  concedunt  omnes;  at  alii  putant,  eam  restringi 
ad  reverentiale  silentium,  ne  quis  proferat,  doceat  aut  scribat, 
quod  non  tutum  declaratum  est ;  alii  insuper  exigunt  internum 
mentis  obsequium,  non  quidem  ut  judicetur  doctrinam  esse  in- 
fallibiliter  veram  aut  falsam;  sed  ut  judicetur  doctrinam  in  tali 
judicio  contentam  esse  securam  (vel  simpliciter  vel  pro  prsesen- 
tibus  rerum  adjunctis),  et  nobis,  ex  motivo  sacrse  auctoritatis, 
seu  universalis  providentise  doctrinalis,  esse  tenendam. 

455.  Porro  huic  secundae  sententiae  omnino  subscribendum  esse 
videtur.  Etenim  mentis  obsequium,  et  non  solum  reverentiale 
silentium  exigit  ipsa  Ecclesia.  Revera — 1)  Card.  Patritius,  post 
datas  SS.  Congregationum  Inquisitionis  et  Indicis  responsiones 
(die  2.  Martii  1866.)  circa  libros  D.  Ubaghs,  in  quibus  prseter  alia 
inveniebantur  doctrinse  similes  aliquot  ex  septem  propositionibus 
(de  ontologismo),  scribens  (die  10.  Aug.  1866.)  ad  Episcopos  Bel- 
gii,  ait:  viri  catholici,  multo  magis  vero  ecclesiastici  «  id  mu- 
neris  habent,  ut  decretis  S.  Sedis  plane,  perfecte  absoluteque  se 
subjiciant,  e  medio  sublatis  contentionibus  ,  quse  sinceritati  as- 
sensus  officerent. »  Unde  Doctores  Lovanienses,  laudabili  exem- 
plo,  ita  subscripserunt :  «  Decisionibus  S.  Sedis  Apostolicse  die 
2.  Martii  et  30.  Augusti  hujus  anni  plene,  perfecte  absoluteque 
me  subjicio,  et  ex  animo  acquiesco.  Ideoque  ex  corde  reprobo  et 
rejicio  quamcumque  doctrinam  oppositam.  »  Similia  habes  in  sub- 
scriptione,  quam  S.  C.  Indicis  indixit  D.  Bonetty,  an.  1855.;  etc. 

2)  Ipse  S.  Pontifex,  Pius  IX.  in  litteris  datis  (die  21.  Dec.  1863.) 
ad  Archiepiscopum  Monachiensem,  ait:  «  cum  agatur  de  illa  sub- 
jectione,  qua  ex  conscientia  ii  omnes  catholici  adstringuntur, 
qui  in  contemplatrices  scientias  incumbunt,  ut  novas  suis  scri- 
ptis  Ecclesise  afterant  utilitates ,  idcirco  ejusdem  conventus  viri 
agnoscere  debent,  sapientibus  catholicis  haud  satis  esse,  ut  prae- 
fata  dogmata  (expresse  ab  Ecclesia  definita)  recipiant,  verum 
-etiam  opus  esse,  ut  se  subjiciant   tum    decisionibus,  quae  ad  do- 

ctrinam  pertinentes  a  Pontificiis  Congregationibus  proferuntur, 
tum  »  etc. 

3)  Ex  quibus  verbis,  sicut  ex  rei  natura,  aperte  colligitur,  de- 
creta  de  quibus  agitur,  non  esse  solum  disciplinaria,  sed  doctri- 
nalia.  Ipsi  autem  adversarii  fatentur,  decretis  doctrinalibus ,  uti 
per  se  etiam  patet,  deberi  internum  mentis  obsequium.  Unde 
DD.  Lovanienses,  antequam  subscriberent  ut  diximus ,  ut  se  ex- 
cusarent  dicebant  (Revue  catholique,  t.  XVIII.  pag.  199.):  «  di- 
sciplinaris  est  (responsio  S.  Sedis),  non  doctrinalis:  docere  non 
possumus  ea,  quse  sunt  reprobata,  sed  corde  servare  licet  ea,  quse 
publice  docebamus. » 

456.  Neque  obstat,  SS.  Congregationes  non  esse  infallibiles.  Et- 
enim  auctoritas  infallibilis  necessaria  est,  ut  possit  obligare  ad 
assensum  firmissimum  et  absolute  irreformabilem  ;  non  vero  ut 
possit  exigere  quemcumque  assensum,  etiam  inferioris  ordinis. 
Porro  —  1)  Benedictus  XIV.  (de  Canonizat.  SS.  1. 1.  c.  42.)  docet 
ju4icium  S.  Pontificis  in  beatificatione  SS.  non  esse  infallibile; 
et  tamen  (n.  10.),  is  qui  diceret  Pontificem  in  ea  errasse  « teme- 
ritatis,  vel  gravioris  theologicse  censurae  nota  afficiendus  esset. » 
Per  ipsum  ergo,  infallibilis  auctoritas  non  est  necessaria  ad  obli- 
gandum  ad  quemcumque  internum  assensum.  —  2)  Infirmus  gravi 
ac  periculoso  morbo  laborans  prudenter  acquiescit  judicio  Docto- 
rum,  qui  sunt  in  arte  periti ;  Legisperitorum  judicio  prudenter 
acquiescit  qui  gravem  aliquam  litem  coram  judicibus  prosequi- 
tur;  cur  non  possumus  acquiescere  SS.  Congregationum  decretis, 
cum  sciamus  quanta  diligentia,  et  a  quibus  insignibus  viris  quse- 
stiones  propositse  ad  trutinam  revocantur  ?  Imo  cum  illse  aucto- 
ritate  ad  id  sint  instructse,  cur  non  debemus  acquiescere? — 3)  Se- 
cus  quse  sancti  docuerunt  de  obedientia  intellectus  penitus  eva- 
nescerent.  —  Cf.  si  lubet,  Card.  Franzelin,  qui  (de  Traditione,  etc. 
pag.  127.  seqq.)  fuse  hanc  materiam  evolvit. 


ART.    VIII.    —    DE    THEOLOGICIS    CENSURIS.  245 

§.    II. 

Praecipuae  Theologicae  Censurae  singillatim  Explicantur. 

457.  Non  una  est  Doctorum  sententia  in  vi  uniuscujusque  ea- 
rum  censurarum  determinanda.  In  brevi  expositione,  quam  subji- 
cimus,  magis  receptas  sententias  apud  probatos  Auctores  se- 
quemur. 

458.  I.  Propositio  hceretica  est  illa,  quse  directe  et  immediate 
opponitur,  sive  contrarie  sive  contradictorie,  doctrinse  a  Deo  re- 
velatse  et  ab  Ecclesia  propositse.  Dicimus  directe  et  immediate , 
quatenus  una  formaliter  aut  saltem  realiter  (vide  n.  414.)  asserit- 
aut  negat  quod  altera  negat  aut  asserit ;  sic  huic  propositioni 
«  omnis  homo  est  animal  rationale  »  directe  et  immediate  oppo- 
nitur  contradictorie  haec  alia  «  aliquis  homo  non  est  animal  ra- 
tionale;  »  et  contrarie  hsec  tertia  propositio  «  Nullus  homo  est 
animal  rationale. »  Indirecte  vero  et  mediate  una  propositio  op- 
ponitur  alteri,  quando  ex  illa  sequitur  contraria  aut  contradi- 
ctoria  alterius;  sic  ex.  gr.  huic  propositioni  «  Christus  est  verus 
homo,  »  indirecte  et  mediate  opponitur  alia  «  Christus  non  est 
risibilis. »  In  hoc  casu  propositio  opposita  doctrinse  fidei  potest 
alia  censura  notari,  sed  non  censura  hceresis  :  quse  tamen  intel- 
lecta  volumus  juxta  principia  statuta  in  art.  prsec. 

459.  Dicimus  sive  contrarie  sive  contradictorie,  quia  in  utroque 
casu  negatur  quod  fide  divina  et  catholica  credendum  est.  Jam- 
vero  e  legibus  logices  constat,  contradictorias  quidem  nunquam 
esse  posse  simul  veras  vel  falsas ;  contrarias  autem,  licet  neque- 
ant  simul  esse  verae,  posse  tamen  simul  esse  falsas.  Simul  ac 
igitur  de  propositione  constiterit,  quse  teneri  non  possit,  itidem 
constat,  contradictoriam  semper,  sed  non  semper  contrariam,  posse 
teneri :  sic  proscripta  est  hsec  II.  Jansenii  propositio:  « Interiori 
gratise  in  statu  naturse  lapsse  nunquam  resistitur:  »  sed  contraria 
eidem  propositio:  «  Interiori  gratise  in  statu  naturse  lapsse  semper 
resistitur,  »  proscribenda  pariter  foret;  tenenda  igitur  contradi- 

ctoria :  «  Interiori  gratise nonnunquam    sive  quandoque  resi- 

stitur. » 

460.  Dicimus  doctrince  revelatce  a  Deo  et  ab  Ecclesia  propo- 
sitce.  Non  sufficit  enim  ut  aliqua  propositio  opponatur  doctrinse, 
quae  continetur  in  objectiva  revelatione,  sed  requiritur  insuper 
ut  objectiva  revelatio  sit  ab  Ecclesia  proposita,  ut  propositio  illa 
incurrat  notam  hceresis.  Ita  e.  g.  propositio  negans  Immaculatam 
Conceptionem  B.  M.  V.,  Infallibilitatem  Summi  Pontificis  loquentis 

.ex  cathedra,  etc,  ante  definitionem  non  dicebatur  hseretica.  In- 
telligitur  autem  sufficienter  proposita  ab  Ecclesia  aliqua  propo- 
sitio  sive  «  solemni  judicio,  sive  ordinario  et  universali  magiste- 
rio,  tamquam  divinitus  revelata  credenda  »  proponatur — Vide  dicta 
(n.  364.). 

461.  Notandum  est  notam  haeresis  inuri  alicui  propositioni  in 
se  spectatse,  et  independenter  ab  animo  loquentis  vel  scribentis: 
non  enim  agitur  hic  de  peccato  haeresis,  sed  de  propositione  hsere- 
tica.  Revera  propositio  dicitur  vera  vel  falsa  non  per  ordinem 
ad  dicentem,  sed  per  ordinem  ad  rem,  quse  est  vel  non  est;  sed 
propositio  hseretica  imprimis  supponitur  falsa,  et  illud  additum 
hceretica  significat  solum  gradum  et  qualitatem  falsitatis  ;  ergo 
propositio  hseretica  sic  dicitur  per  habitudinem  ad  rem  dictam 
non  ad  dicentem.  Unde  propositio  non  est  hseretica  quia  ab  hsere- 
tico  profertur;  sed  e  contra  quia  propositio  in  se  est  hseretica, 
hsereticus  dicitur  qui  voluntarium  illi  prsebet  assensum — VideSua- 
rez  (disp.  19.  sect.  2.  nn.  3.  4.). 

462.  II.  Pt-opositio  erronea.  Errare,  juxta  S.  Augustinum  (En- 
chirid.  c.  17.),  nihil  aliud  est  quam  «  approbare  falsum  ;  cum 
aliud  nihil  sit  errare,  quam  verum  putare  quod  falsum  est,  fal- 
sumque  quod  verum  est;  vel  certum  habere  pro  incerto,  incer- 
tumque  pro  certo,  sive  falsum  sive  sit  verum.»  In  qua  signifi- 
catione  propositio  falsa  idem  sonat  ac  propositio  erronea.  Juxta 
communem  tamen  loquendi  modum,  error  in  quacunque  materia 
significat  non  quodcunque  judicium  falsum,  sed  quod  evider.tius  et 
certius  falsum  est.  Secundum  hanc  genericam  acceptionem  quse- 
cumque  propositio  hseretica  est  etiam  erronea. 

463.  Hic  tamen  quserimus  specificam  rationem  hujus  censurae; 
siquidem  ex  usu  Summorum  Pontificum  nota  hseresis  distinguitur 
a  nota  erroris.  Diversis  Doctorum  opinionibus  comparatis,  videtur 
dicendum  cum  Suarez  (1.  c.  n.  14.),  propositionem  erroneam  dici 

illam  quse  directe  et  immediate  opponitur  alicui  conclusioni  Theo- 
logicse  certse,  ac  proinde  indirecte  et  mediate  fidei,  quemadmodum 
fieret,  si  ex.  gr.  aliquis  negaret  propositionem  virtualiter  con- 
tentam  in  doctrina  explicite  revelata,  seu  quae  hanc  consequitur, 
sensu  jam  supra  explicato. 

464.  III.  Proxima  hceresi  dicitur  ea  propositio,  quse  opponitur 
doctrinse  ex  universali  propemodum  consensu  et  praedicatione  certo 
et  indubitanter  tenendse,  qu?e  tamen  non  simpliciter  et  certo  tan- 
quam  de  fide  proponitur.  Sic  accepta  hsec  nota  theologica  distin- 
guitur  a  nota  erroris,  cui  videtur  aliquid  addere.  Nam — 1)  ut 
aliqua  propositio  uti  erronea  damnetur,  sufficit  ut  certse  conclu- 
sioni  theologicse  certo  opponatur,  prsescindendo  ab  eo  quod  con- 
clusio  illa  communi  consensione  tradatur  ;  ut  vero  notetur  uti 
proxima  hseresi  requiritur  ut  opposita  doctrina  communi  consen- 
sione  et  prsedicatione  tradatur. — 2)  Propositio  erronea  opponitur 
propositioni  deductae  ex  revelata;  sed  propositio  proxima  hseresi 
opponitur  propositioni  saltem  deducta^  ex  revelata,  quse  tamen 
lorte  est  immediate  seu  proprio  et  vero  sensu  revelata.  Distin- 
guitur  autem  eadem  censura  ab  illa  hseresis,  qua  inferior  est ; 
quia  quamvis  doctrina  opposita  communi  consensu  tradatur,  non- 
dum  tamen  certo  constat  eam  immediate  ad  fidem  pertinere;  puta, 
ex.  gr.,  omnes  docere  illam  esse  tenendam,  sed  alios  quia  con- 
nexionem  habet  cum  revelata  doctrina,  alios  quia  est  ipsa  re- 
velata. 

465.  Alii  paulo  aliter  intelligunt  hanc  censuram.  Dicunt  enim 
si  aliqua  doctrina  unanimi  Patrum  aut  theologorum  sententia  certo 
traderetur  uti  pertinens  ad  fidem,  jam  pertineret  ad  fidem  divi- 
nara  ;  sed  Ecclesiae  definitionis  defectu,  nondum  clare  pertineret 
ad  fidem  Catholicam.  Ita  posset  dici  proxima  ficlei,  nempe  fidei 
Catholicae.  Hoc  in  casu  opposita  propositio  strictiori  sensu,  uti 
patet,  diceretur  proxima  hseresi  ;  constitueretur  enim  in  ultimo 
definibilitatis  gradu,  seu  concurrerent  omnes  conditiones,  quae  re- 
quiruntur,  ut  declarari  valeat  hseretica.  Ex  hac  duplici  acceptione 
hujus  censurse  proxima  hceresi,  una  minus  propria,  altera  omnino 
propria,  explicatur  dissensus  Doctorum,  dum  aliqui  hanc  notam 
alicui  propositioni  inurunt,  quam  alii  solum  erroneam  vocant  — 
Vide  Perrone  (de  virt.  theol.  pag.  181.). 

466.  IV.  Propositio  temeraria,  est  illa  quse  repugnat  doctrinse 
theologicse  ita  certse,  ut  illam  negare  fas  non  sit.  Quia  tamen 
hsec  censura  inferior  est  prsecedentibus,  et  etiam  censura  erroris; 
doctrina,  cui  repugnat  debet  esse  vel  minus  certa,  vel  minus 
universaliter  tradita,  vel  minus  stricte  nexa  cum  doctrina  fi- 
dei  immediata.  Cum  autem  hoc  plus  et  minus  morali  sestima- 
tione  et  theologica  prudentia  dijudicandum  sit ;  intelligitur  quod 
privati  Doctores  ,  quamdiu  Ecclesia  nihil  dixerit,  fluctuant  in- 
ter  hanc  censuram  et  aliam  erroris  alicui  propositioni  appli- 
candam. 

467.  Duo  autem  hic  notanda  sunt  —  1)  Aliqua  propositio,  quse 
nullam  in  significatione  directa  meretur  censuram,  potest  aliquan- 
do  damnari  uti  temeraria,  ex  eo  quod  inique  damnat  doctrinam 
probabilem  vel  probabiliorem :  ita,  ex.gr.,  temeraria  declarata 
est  propositio  XXV.  Pistoriensium  explodentium  doctrinam  de 
limbo  puerorum  velut  fabulam  Pelagianam. 

2)  Qusestio  est  inter  doctores  utrum  inuratur  alicui  proposi- 
tioni  nota  temeritatis  solum  ob  temeritatem  positivam,  quse  ha- 
betur  quando  pro  opposita  doctrina  est  grave  fundamentum  au- 
ctoritatis  vel  rationis ;  vel  etiam  ob  temeritatem  negativam,  quse 
habetur  quando  aliquid  asseritur  in  Theologia  sine  ullo  funda- 
mento.  Suarez  hoc  secundum  affirmat ,  aliis  negantibus.  At  de 
Lugo  utramque  sententiam  conciliare  conatur,  dicens  quod  si  ali- 
quid  in  Theologia  asseritur  sine  ullo  fundamento,  illud  semper 
habet  contra  se  auctoritatem  vel  rationem  contrariam,  saltem  in- 
directe.  Quod  ipse  explicat  exemplo  illius ,  qui  assereret  alium 
prseter  B.  V.  Mariam,  immunem  fuisse  a  labe  originis;  hsec  as- 
sertio  non  modo  nullum  haberet  fundamentum,  sed  haberet  contra 
se  auctoritatem  S.  Script.  et  PP.,  saltem  indirecte,  quatenus, 
licet  explicite  et  directe  non  asserant  hunc  vel  illum  conceptum 
fuisse  in  originali  peccato ;  ita  tamen  generatim  asserunt  ori- 
ginalem  infectionem,  ut  quemcumque  alium  includant,  excepta 
sola  B.  V.  Maria.  Ad  quam  rem  facere  videtur  quod  scribit 
D.  Thomas  (2.  2.  q.  53.  a.  3.  ad  2.):  «  Illa  dicuntur  fieri  temere 
quse  ratione  non  reguntur;  quod  quidem  potest  contingere  dupli- 
citer:  uno  modo  ex  impetu  voluntatis  vei  passionis  ;  alio  modo  ex 
contemptu  regulse  dirigentis  ;  et  hoc  proprie  importat  temeritas. » 

468.  V.  Propositio  sapiens  hceresim  est  illa,  quae  duplicis  sen- 
sus,  boni  et  pravi  capax  est;  ratione  tamen  prsesertim  circum- 
stantiarum,  sensus  pravus  ita  prsevalens  est,  ut  iprudenter  j  udicari 
possit  eum  esse  hsereticum.  Talis  esset  propositio  illa,  qua  Ariani 
abutebantur,  «  Pater  major  me  est;  »  aut  alia  Lutheranorum,  «  fi- 
des  justificat.  »  Quod  si  aliqua  propositio  ejusdem  fere  naturse, 
fundamentum  prseberet  non  quidem  judicandi  sed  suspicandi  pru- 
denter  sensum  haereticum  esse  intentum;  hujusmodi  esset  propo- 
sitio  suspecta  de  hceresi.  —  Eadem  est,  proportione  servata,  notio 
censurae  «  sapiens  errorem,  et  suspecta  de  errore.» 

469.  VI.  Propositio  scandalosa  dicitur  illa  quse  dat  occasionem 
ruinae  spiritualis,  sive  inclinando  ad  peccata,  sive  avertendo  a 
virtutum  exercitio.  Cum  duplex  detur  scandalum,  alterum  per  se 
seu  activum,  alterum  per  accidens  seu  passivum,  animadvertendum 
est  uti  scandalosam  notari  propositionem  aliquam  quando  per  se 
est  occasio  spiritualis  ruinse.  Unde  patet  propositionem  ab  Ecclesia 
declaratam  scandalosam  esse  necessario  erroneam  ;  si  enim  est 
per  se  scandalosa,  nequit  esse  vera,  siquidem  veritas  per  se,  seu 
semper  et  in  quibuscumque  circumstantiis,  nequit  scandalum  pa- 
rere  (Viva,  theses  Damn.  quaest.  prodr.  n.  18.).  Posset  tamen  ali- 
qua  propositio  esse  scandalosa  non  in  directa  significatione,  sed 
ratione  modi,  quo  aliquid  asserit,  prout  diximus  de  propositione 
temeraria. 

470.  VII.  Propositio  schismatica  est  illa  quae  adversatur  unitati 
Ecclesiae  et  viam  scissioni  parat.  «  Solet,  etiam,  »  inquit  S.  Au- 
gustinus  (in  Ev.  Matth.  q.  1.),  «  quseri,  schismatici,  quid  ab  hsere- 
ticis  distent  ?  et  hoc  inveniri,  quod  schismaticos  non  fides  diversa 
faciat,  sed  communionis  disrupta  societas.»  Et  D.  Thomas  (2.  2. 
q.  39.  a.  1.)  ait  :  « Peccatum  schismatis  proprie  est  speciale 
peccatum,  ex  eo  quod  intendit  se  ab  unitate  separare  quam  ca- 
ritas  facit,  quae  non  solum  alteram  personam  alteri  unit  spiri- 
tuali  dilectionis  vinculo ,  sed  etiam  totam  Ecclesiam  in  uni- 
tate  Spiritus.  »  Et  ibidem  (ad  3.) :  «  Hseresis  per  se  opponitur 
fidei;  schisma  autem  per  se  opponitur  unitati  ecclesiasticae  ca- 
ritatis. » 

471.  «  Quum  autem,  »  inquit  Schrader  (op.  cit.  p.  125.),  «  unitas 
hsec  quoad  Ecclesiam  nniversalem  efficienter  dependeat  ab  episcopo 

Romano,  totius  corporis  visibili  capite,  tamquam  ab  ipsius  uni- 
tatis  supremo  et  universalis  principio,  et  quoad  particulares  uni- 
versalis  gregis  portiones,  a  particularibus  quoque  episcopis  illi  sub- 
jectis,  qui  a  Spiritu  Sancto  in  illis  positi  sunt  ;  effective  autem 
consistat  in  conjunctione  membrorum  fideliumque  ad  invicem  com- 
munione :  consequitur,  schismaticam  esse  omnem  propositionem, 
quae  alterutri  indicatae  parti  contraria  aut  episcopalem,  prsecipue 
pontificiam,  auctoritatem  et  obedientiam,  aut  societatis  chri- 
stianae  vitam  impetit,  dum  vel  inobedientiae  contra  illos  vel  dis- 
sidio  inter  istos  plus  minusve  favet  suppetiasque  affert.  » 

472.  Hinc  etiam  intelligitur,  aliam  propositionem  esse  hceretico- 
schismaticam;  aliam  simpliciter-schismaticam:  illa  a  dicta  obe- 
dientia  retrahit,  negando  Roman.  Pontificem  habere  supremam  in 
Ecclesia  potestatem,  atque  leges  ferendi ;  altera  simpliciter  obe- 
dientiam  detrectando.  Plerumque  fit  ut  propositioni  schismaticae 
jungatur  haeresis ;  atque  ejusmodi  sunt  e.  g.  propositiones  VIII. 
et  IX.  Wicleffi,  et  XXVII.  Huss    damnatse  a  Conc.   Constantien. 

473.  VIII.  Propositio  seditiosa,  prout  a  schismatica  differt,  ea 
est  quae  retrahit  ab  obedientia  Principibus  in  civili  republica 
debita,  aut  ad  tumultus  in  republica  excitandos  inducit.  «  Seditio, 
inquit  S.  Tho.  (2.  2.  q.  42.  a.  1.  ad  2.),  differt  a  schismate  in 
duobus.  Primo  quidem,  quia  schisma  opponitur  spirituali  unitati 
multitudinis,  scilicet  unitati  ecclesiasticse;  seditio  autem  opponitur 
temporali  vel  saeculari  multitudinis  unitati,  puta  civitatis  vel  re- 
gni. »  Conc.  Const.  inter  ceteras  notas  Theologicas,  et  hanc  se- 
ditiosce  affixit :  et  merito  hoc  ad  Ecclesiam  pertinere  dicitur,  cum 
hujusmodi  propositiones  a  veris  regulis  morum  aberrent,  et  Ec- 
clesise  sit  definire  in  rebus  fidei  et  morum. 

474.  IX.  His  addi  possunt  propositiones  male  sonantes,  et  pia- 
rum  aurium  offensivce.  Et  male  quidem  sonans  tam  spectata  phra- 
sis  proprietate,  quam  theologorum  auctoritate,  propositio  dici- 
tur,  qua  abusu  verborum  peccatur,  res  ad  fidem  moresque  spe- 
ctantes  praeter  et  contra  receptum  loquendi  morem  proferuntur, 
absonumque  nescio  quid,  ait  Melchior  Cano,  atque  absurdum  ha- 
bentes,  quod  indignum  esse  piis  et  religiosis  auribus  videatur. 
Ne  tamen  male  sonantes  confundantur  cum  piarum  aurium  often- 
sivis,  ad  has  requirunt,  prseeunte  Suarez,  specialem  habitum  male 

sonantium  ad  pia  et  sacra,  vel  quod  eodem  redit,  ut,  quod  male 
sonat,  sit  in  ordine  ad  religionem  pietatemque,  puta,  si  quis  de 
partu  Virginis  loquens,  indecorum  aliquid  misceret;  vel  actiones 
humanas  Christi,  aut  partes  et  membra  corporis  turpibus  expli- 
caret  vocibus. 

475.  Durum  autem  et  grave,  quod  ejusmodi  propositionibus  ad 
religionis  materiam  spectantibus  inest,  quoque  devotorum  mens 
animusque  offenditur,  a^gre  illas  ferendo  ab  iisque  abhorrendo,  est 
a  pietate  prudentiaque  peritorum  in  casu  judicandum;  non  vero, 
ut  de  hominum  malignitate  taceatur  omnino,  ab  immatura  impe- 
ritaque  pietate  turbse.  Si  enim  turba  nobis,  inquit  Gardinalis  Grot- 
ti,  lex  esset,  evangelii  verba  fuissent  piarum  aurium  offensiva  : 
turbse  enim  aliquando  Christi  verbis  turbatse  sunt,  immo  etiam 
aliquando  discipulis  illius  sermo  durus  visus  est.  Ita  apud  Schra- 
der  (op.  cit.  p.  122.  seqq.). 

476.  Qui  plura  cupit  de  hac  re,  prseter  Auctores  citatos,  con- 
sulere  potest  alios,  quos  indicat  Perrone  (de  virt.  theolog.  cap.9. 
prop.3.  §.  2.). 

ARTICULUS  NONUS 
Utrum  successu  temporum  creverint  materialia  fidei  objecta. 

§•  I- 

Totius  Quaestionis  Conspectus. 

477.  Determinato  divinse  fidei  materiali  objecto  generatim,  su- 
perest  inquirendum  utrum  illud  fuerit  semper  idem,  an  successu 
temporis  creverit.  Qua  investigatione  respondetur  iis,  qui  Catho- 
licam  Ecclesiam  reprehendunt,  vel  quia  manens  semper  in  eadem 
fide,  cuivis  progressui  est  inimica;  vel  quia  ex  adverso  novas  in 
dies  definiens  veritates  credendas,  christianam  fidem  corrumpit:  si- 
mulque  palam  fiet  qualis  in  fide  progressus  admittendus,  qualis  sit 
rejiciendus;  adeoque  quomodo  Ecclesia  hac  in  re,  sicut  in  pluribus 
aliis,  media  sicut  veritas  incedit  inter  oppositos  errores.  Imprimis 

autem,    claritatis  gratia,    statui  debet  verus  qusestionis  sensus, 
ejusque  veluti  partes  distinguendse  sunt. 

478.  Duplex  incrementum  distingui  hic  solet  a  Theologis :  unum 
simpliciter  dictum,  aliud  secundum  quid.  Primum  habetur  quando 
fit  nova  revelatio  de  objecto,  quod  antea  revelatum  non  erat,  quod- 
que  proinde  absque  novse  revelationis  subsidio,  credi  non  poterat. 
Alterum  quando  revelatio  jam  facta,  absque  nova  revelatione,  di- 
stinctius  explicatur  et  clarius  intelligitur  ,  ita  ut  aliquid  quod 
antea  erat  de  fide  quoad  se,  incipiat  esse  explicite  de  fide  quoad 
nos.  —  Hinc  quando  quseritur  utrum  objectum  fidei  successive 
creverit,  qusestio  agitari  potest  de  incremento  simpliciter  dicto  — 
et  de  augmento  secundum  quid. 

479.  Distinguenda  insuper  sunt  inter  fidei  materialia  objecta, 
ea  quse  ad  fidei  substantiam  pertinere  dicuntur,  ab  illis  quse  ad 
substantiam  veluti  accedunt,  cum  eaque  connectuntur.  Ad  fidei 
substantiam  pertinent  imprimis  duo  articuli,  quos  vocant  genera- 
les,  de  Dei  existentia  et  de  ejus  providentia  circa  hominum  salu- 
tem,  in  quibus,  ut  docet  D.  Thomas  (2.  2.  q.  1.  a.  7.),  sicut  in  primis 
credibilibus  continentur  implicite  omnes  fidei  articuli.  Id  expli- 
cans  Becanus  (de  virt.  TheoL  cap.  1.  q.  3.  n.  6.),  ait :  «  reliqui 
articuli  dicuntur  contineri  implicite  in  illis  duobus,  quia  vel  ex 
natura  rei,  vel  ex  libera  Dei  voluntate  in  illis  continentur.  Nam 
omnes  articuli  de  Deo  et  Trinitate  ex  natura  rei  continentur  in 
illo  Deus  est.  Et  omnes  reliqui  articuli,  ex  beneplacito  Dei  conti- 
nentur  in  illo,  Deus  habet  providentiam  circa  salutem  hominum. 
Unde  qui  expresse  credit,  Deum  esse:  censetur  implicite  credere 
Deum  esse  unum  in  essentia  et  trinum  in  personis.  Similiter  qui 
expresse  credit  Deum  habere  providentiam  circa  homines,  cense- 
tur  implicite  credere  omnes  modos  particulares,  quibus  Deus  ex 
suo  beneplacito  constituit  homines  ad  salutem  perducere. » 

480.  Pertinent  etiam  ad  fidei  substantiam,  quamvis  minus  pro- 
prie,  duo  articuli,  quos  v ocant  particulares,  mysterium  nempe  Dei 
Unius  et  Trini,  atque  redemptionis  per  Verbum  Incarnatum.  «  Opus 
Evangelii,  inquit  Tertullianus  (contr.  Prax.  c.  31.),  substantia 
novi  Testamenti,  quod  exinde  Pater  et  Filius  et  Spiritus  Sanctus 

tres  crediti  unum  Deum  sistunt ut  coram  jam  Deus  in  suis 

propriis  nominibus  et  personis  cognosceretur,  qui  et  retro  per  Fi- 

lium  et  Spiritum  Sanctum  prsedicatus  non  agnoscebatur. »  Et 
D.  Thomas  (2.  2.  q.  174.  a.  6.),  ait:  «  Fides  nostra  in  duobus  princi- 
paliter  consistit.  Primo  quidem  in  vera  Dei  cognitione,  secundum 
illud  Hebr.  11.  6.:  «  Accedentem  ad  Deum  oportet  credere,  quia 
est. »  Secundo  in  mysterio  incarnationis  Christi,  secundum  illud 
Joan.  14.,  1.  «  Creditis  in  Deum,  et  in  me  credite.  »  Et  paulo 
inferius  sub  fide  Deitatis  comprehendit  mysterium  Trinitatis,  quod 
dicit  «  tempore  gratiae  ab  ipso  Filio  revelatum  secundum  illud 
Matth.  ult.  19.  Euntes  docete  omnes  gentes,  baptizantes  eos  in  no- 
mine  Patris,  et  Filii,  et  Spiritus  Sancti. » 

481.  Caeterse  autem  veritates,  prseter  quatuor  enumeratos  arti- 
culos,  quae  in  deposito  revelationis  continentur,  ad  substantiam 
fidei  accedere,  cum  eaque  connecti  censentur.  —  Hinc  quando  quse- 
ritur  utrum  fidei  articuli  successive  creverint,  qusestio  institui 
potest  vel  de  substantia  fidei,  quoad  articulos  sive  generales  sive 
particulares  —  vel  de  aliis    veritatibus    substantise    fidei  veluti 

superadditis. 

482.  Deinde  distinguamus  oportet  tria  praecipue  tempora ,  uti 
docet  D.  Thomas  (2.2.  q.  174.  a.  6.),  dicens  fidem  crevisse  «  se- 
cundum  tres  temporum  distinctiones  ,  scilicet  ante  legem,  sub 
lege,  et  sub  gratia:  »  qu?e  tria  tempora  vocari  etiam  solent  tres 
ceconomise ;  nempe  oeconomia  Patriarchalis,  Mosaica,  et  Chri- 
stiana.  Nobis  autem  distinguere  satis  erit  duo  veluti  tempora  ; 
unum  incipiens  a  prima  revelatione  facta  Adamo  ad  Christi  et 
Apostolorum  tempora  se  protendit ;  alterum  ab  Apostolorum  tem- 
pore  ad  hsec  usque  tempora,  vel  etiam  usque  ad  consummationem 
sseculi.  —  Hinc  duplex  oritur  qusestio  :  utrum  materialia  objecta 
fidei  creverint  usque  ad  Christi  adventum  et  Apostolorum  prsedi- 
cationem  —  utrum  post  Apostolorum  prsedicationem  creverint. 

483.  Similiter  in  unoquoque  horum  temporum  oportet  distingue- 
re,  inquit  Suarez  (disp.  2.  sect.  6.  n.  11.),  communem  plebem  fide- 
lium,  et  Principes  seu  capita  Ecclesise;  et  cum  proportione  com- 
parationem  facere.  Deinde  hsec  comparatio  prsecise  facienda  est 
in  cognitione  fidei,  quatenus  ex  divina  revelatione,  et  infuso  lu- 
mine  pendet;  non  in  scientia  acquisita,  quae  per  industriam  huma- 
nam  comparari  potest,  etiam  circa  res  divinas,  fide  supposita. — 
Hinc  comparari    prsecipue  potest  vel  status  revelationis  et  fidei 


254  DISP.    II.  —    DE    DIVIN^E    FIDEI    OBJECTO. 

communis  omnibus  fidelibus  cum  quibusdam  personis  praecipuis  et 
singularibus ;  vel  unus  status  (oeconomia  christiana)  cum  alio  sta- 
tu  (tempore,  ex.  gr.,  ante  Christi  adventum  et  predicationem  Apo- 
stolorum).  Propterea  adhuc  bina  exurgit  quaestio  :  creveruntne 
objecta  materialia  fidei  in  uno  statu  respectu  alicujus  personse  (ex. 
gr.  post  Apostolorum  predicationem,  fides  Ecclesiae  respectu  fidei 
ipsorum  Apostolorum)?  crevitne  objective  fides  unius  status  re- 
spectu  alterius  (ex.  gr.  fides  in  ceconomia  christiana  respectu  prse- 
cedentis  oeconomiae)  ? 

484.  Qua  distinctione  conciliari  posse  videtur  regula,  quam  tra- 
dit  D.  Thomas  (2.  2.  q.  1.  a.  7.:  ad  4.;  et  q.  174.  a.  6.)  pro  incremento 
objecti  fidei,  cum  regula  tradita  a  S.  Gregorio  (in  Ezech.  1.  2. 
hom.  4.  al.  in.  Ezech.  hom.  16.).  D.  Thomas  enim  comparando 
statum  cum  principibus  Ecclesise,  docet  quod  «  in  singulis  stati- 
bus  prima  revelatio  excellentior  fuit,  »  et  quod  «  illi  qui  fuerunt 
propinquiores  Christo  vel  ante,  sicut  Joannes  Baptista,  vel  post, 
sicut  Apostoli,  plenius  mysteria  fidei  cognoverunt:  »  quod  paulo 
infra  clarius  patebit.  S.  Grregorius  vero  comparans  statum  cum 
statu,  ait :  «  Hoc  quoque  nobis  sciendum  est,  quia  et  per  incre- 
menta  temporum  crevit  scientia  spiritualium  Patrum.  Plus  nam- 
que  Moyses  quam  Abraham,  plus  prophetse  quam  Moyses,  plus 
sunt  Apostoli  quam    prophetae  in  omnipotentis  Dei   scientia  eru- 

diti quia  quanto  mundus  ad  extremitatem  ducitur,  tanto  nobis 

aeternae  scientiae  aditus  largius  aperitur. »  Vide  Suarez  (disp.  2. 
sect.  6.  nn.  7.  seqq.;  de  Lugo  disp.  12.  n.  87.)  —  Nos  tamen  in 
tota  hac  qusestione  comparamus  oeconomiam  cum  oeconomia,  seu 
statum  cum  statu,  atque  diversa  unius  ejusdemque  status  tem- 
pora,  prsescindendo  a  singulis  personis,  in  quibus  ex  speciali  illu- 
stratione  potuit  fides  esse  major  extensive. 

485.  Augmentum  simpliciter  dictum  in  materiali  objecto  fidei 
post  tempus  Apostolorum  potest  intelligi  duplici  pacto  :  extra 
Ecclesiam  Christi,  et  in  ipsa  Christi  Ecclesia.  «  Primo  modo  in- 
tellexerunt  Montanistae,  Manichaei,  sectae  plures  medii  aevi,  ut 
Fraticelli  et  homines  evangelii  aeterni  (saltem  aliquatenus  etiam 
Abbas  Joachim),  sectse  innumerabiles  recentioris  setatis ;  Anaba- 
ptistse,  Swedenborgiani,  Irwingiani,  homines  Ecclesise  futurae,  seu 
omnes  illi  qui  expectant  novam  et  abundantiorem  effusionem  Spi- 

ritus  Sancti.  Omnes  enim  isti,  quamquam  alii  aliter,  statuerunt 
tertiam  perfectiorem  oeconomiam  Spiritus  Sancti,  quse  sit  in  si- 
mili  fere  relatione  ad  ceconomiam  secundam  a  Christo  institutam, 
sicut  est  hase  secunda  ad  primam  veteris  Testamenti  seu  ad  ceco- 
nomiam  Patris,  ut  illorum  aliqui  eam  appellabant. »  Juxta  hanc 
manifestam  hseresim,  Ecclesia  ut  nunc  est  ex  Christi  institutione, 
non  esset  usque  ad  consummationem  sseculi  perduratura. —  In  ipsa 
vero  Ecclesia  simpliciter  cresceret  objectum  fidei,  si  post  Apo- 
stolorum  tempora  novse  de  objectis  antea  non  revelatis  fierent 
revelationes,  uti  usque  ad  Apostolos  factum  est,  ita  ut  novse  sint 
fide  divina  credendse  in  Ecclesia  veritates,  quas  Christus  et  Apo- 
stoli  non  docuerunt. 

486.  Denique  ut  clarius  definiatur  status  qusestionis,  videndum 
est  quid  proprie  significet  illud  post  Apostolorum  tempora.  Quse- 
ritur  enim  an  Apostoli  plenam  cognitionem  veritatum  fidei  acce- 
perint  in  ipso  die  Pentecostes,  per  missionem  Spiritus  Sancti;  an 
vero  progressu  temporis  aliqua  didicerint,  quse  antea  nesciebant? 
Seu,  quod  idem  est,  an  illa  promissio,  «  Cum  venerit  ille  Spiri- 
tus  veritatis,  docebit  vos  omnem  veritatem,  »  perfecte  impleta 
sit  in  die  Pentecostes,  an  vero  paulatim  et  per  gradus  usque  ad 
Apostolorum  mortem. 

487.  Certum  est  imprimis,  ut  notavit  Toletus  (in  cap.  1.  Jo. 
annot.  10.),  Spiritum  Sanctum  variis  modis  docuisse  Apostolos 
omnem  veritatem  :  —  1)  Revocando  illis  qusedam  in  memoriam, 
quse  audierant  a  Christo,  sed  obliti  erant.  —  2)  Explicando  quae- 
dam,  quae  audierant ,  sed  non  intellexerant.  —  3)  Multa  de  novo 
dicendo,  quse  a  Christo  non  audierant.  —  4)  Aperiendo  verum  sen- 
sum  Prophetiarum  veteris  Testamenti.  Ad  propositam  autem  quae- 
stionem  responderi  posse  videtur,  quamvis  aliqui  dissentiant,  Spi- 
ritum  Sanctum  non  docuisse  Apostolos  omnem  veritatem  in  die 
Pentecostes ,  sed  successive,  prout  necessitas  Ecclesise  exigebat. 
Unde  multa  continentur  in  Apocal.,  quae  non  videntur  fuisse  antea 
revelata  —  Cf.  Becanum  (de  Virt.  Theolog.  c.  2.  q.  5.  n.  5.  seqq.). 

488.  Ne  autem  ullus  errori  sit  locus,  probe  adverti  debet  quae- 
stionem  hic  esse  de  nova  revelatione  catholica,  qua  aliquid  reve- 
laretur  a  Deo  universae  Ecclesiae  credendum:  nam  aliter  judican- 
dum  est  de  revelationibus  privatis. 

489.  Revelationes  privatse.non  diriguntur  ad  universam  Eccle- 
siam,  ut  ab  ea  credantur,  sed  ad  homines  privatos.  Privati  di- 
cuntur,  quia  non  constituuntur  a  Deo  legati  ad  suam  Ecclesiam, 
ut  prophetse  olim,  et  Apostoli,  et  sancti  Dei  homines  inspirati  ad 
divinos  libros  scribendos ;  sed  accipiunt  revelationem  vel  ad  suam 
propriam,  vel  etiam  ad  aliorum  privatam  directionem  et  fructum : 
quamvis ,  uti  notat  Benedictus  XIV.  (de  Canon.  Sanct.  lib.  3. 
cap.  ult.  n.  2.),  cedere  etiam  possit  in  bonum  totius  Ecclesise. 
De  his  dicit  D.  Thomas  (2.2.  q.  174.  a.  6.  ad  3.):  «  singulis  tem- 
poribus  non  defuerunt  aliqui  prophetise  spiritum  habentes ,  non 
quidem  ad  novam  doctrinam  fidei  depromendam,  sed  ad  humano- 
rum  actuum  directionem ,  sicut  Augustinus  refert ,  (5.  de  Civit. 
Dei,  cap.26.,  non  procul.  a  princ),  quod :  Theodosius  Augustus  ad 
Joannem  in  ^Egypti  eremo  constitutum,  quem  prophetandi  spiritu 
prseditum  fama  crebrescente  didicerat,  misit,  et  ab  eo  nuntium 
victorise  certissimum  accepit. » 

490.  Jamvero  de  his  privatis  revelationibus  ,  quseri  potest  I., 
an  obligent  sub  peccato  infidelitatis  ad  credendum  objectum  reve- 
latum.  Et  jam  communiter  respondent,  quidquid  olim  aliqui  dixe- 
rint,  1)  revelationem  privatam  sufficienter  propositam  sufficere 
ad  assensum  fidei. 

2)  Est  tamen  advertendum,  posse  hujusmodi  privatam  revela- 
tionem  comparari  vel  ad  ipsum  recipientem,  vel  ad  alios :  nam 
directe,  et  ex  ordinaria  intentione ,  talis  revelatio  ordinatur  ad 
instructionem  et  directionem  ipsius  recipientis,  atque  ipsi  facilius 
potest  certo  innotescere  uti  vera  revelatio :  unde  ille  tunc  obli- 
gatur  ad  illi  fidem  adhibendam.  Alii  vero  fideles  ordinarie  non 
tenentur  his  privatis  revelationibus  fidem  adhibere,  quia  illis  non 
sufficienter  proponuntur  —  Vide  Suarez  (disp.  3.  sect.  10.). 

491.  Quseri  potest  II.  an  qui  debet  credere  revelationem  pri- 
vatam  sufficienter  propositam  modo  explicato ,  credat  ex  eodem 
habitu  quo  creduntur  revelationes  publicae,  an  ex  habitu  diverso. 
Placet  nobis  sententia  asserens,  quod  scilicet  eadem  fides  et  idem 
habitus  extendatur  et  ad  revelationes  publicas  et  ad  privatas  suf- 
ficienter  propositas.  Ratio  autem  est,  quia  motivum  formale  movens 
ad  assensum  fidei  non  est  auctoritas  Dei  in  revelationibus  publicis, 
sed  auctoritasDei  simpliciter  revelantis.  Atqui  ubi  idem  est  formale 

objectum,  idem  est  habitus.  Ergo.  —  Quse  ratio  ex  principiis  sta- 
tutis  est  firmissima ,  eamque  tandem  admittere  videtur  ipse  de 
Lugo  (disp.  1.  n.  241.),  quamvis  antea  illam  impugnaverit. 

492.  Quseri  potest  III.,  qusenam  sit  vis  judicii  Ecclesiae  priva- 
tas  revelationes  quandoque  approbantis  ?  Et  communis  responsio 
est  —  1)  judicium  illud  non  eo  spectare,  ut  revelationes  proponan- 
tur  fidelibus  fide  divina  credendse ;  sed  ut  declaretur,  in  iis  nihil 
esse  quod  fidei  catholicse,  bonis  moribus  et  disciplinse  christianse 
adversetur  —  2)  Sunicientia  esse  indicia  veritatis,  ut  hujusmodi 
revelationes  fide  humana  pie  et  prudenter  ac  sine  superstitione 
credi  et  ad  sedificationem  a  fidelibus  legi  possint  —  3)  Post  Ec- 
clesise  hujusmodi  approbationem,  vel  si  etiam  nullo  adhuc  lato 
judicio  graves  adsint  genuinitatis  rationes,  certe  fas  non  est  tales 
revelationes  contemnere.  Unde  Benedictus  XIV.  (de  Canon.  Sanct. 
1.2.  cap.  32.  n.  11.),  ait:  «  sciendum  est  approbationem  istam  ni- 
hil  aliud  esse,  quam  permissionem  ,  ut  edantur  ad  Fidelium  in- 
stitutionem  et  utilitatem  post  maturum  examen :  siquidem  hisce 
revelationibus  taliter  approbatis  licet  non  debeatur  nec  possit 
adhiberi  assensus  Fidei  Catholicse,  debetur  tamen  assensus  fidei 
humanae  juxta  prudentise  regulas. »  —  Et  (1.  3.  cap.  ult.  n.  15.), 
refert  formulam  approbationis  factse  a  Cardinali  de  Turrecremata 
revelationum  S.  Birgittse  tom.  1.  prsec.  revelat.  (cap.  6.  art.  1.): 
«  Plene  omnes  et  singulos  (loquitur  de  libris  Revelationum)  ac- 
curato  satis  studio  juxta  vires  meas  examinavi,  et  nullum  eorum 
pie  et  modeste  intellectum  reperiens  Sacrse  Scripturse,  aut  san- 
ctorum  Patrum  adversum  sententiis;  sed  consonum  et  conformem 
satis  reputo  unumquemque,  et  omnes  eos  juxta  eorum  modestam 
et  piam  intelligentiam  esse  admittendos,  et  posse  legi  in  Ecclesia 
sancta  Dei  eo  modo  quo  multorum  aliorum  Doctorum  libri,  et 
Sanctorum  histori?e,  et  Legendse  licentiantur  legi  Fidelibus. »  — 
Qui  plura  cupit  de  hac  re  consulere  potest  cit.  Auctores  11.  cc. 


Mazzella.  De  Virtutibus.  17 


258  DISP.    II.  —    DE    DIVINJE    FIDEI    OBIECTO. 

§.    II. 

Solvitur  quaestio  pro  tempore  Christi  Apostolorumque 
praedicationem  praecedente. 

Prop.  XVIII.  1.  Substantia  fidei,  quoad  duos  generales  arti- 
culos  de  Dei  eocistentia,  ejusque  circa  hominum  salutem  pro- 
videntia,  eadem  omnino  fuit  omni  tempore.  —  2.  At  quoad  ar- 
ticulum  particularem  de  Incamatione  Verbi,  licet  etiam  sub 
Lege  et  ante  Legem  eadem  quodammodo  fuerit  ac  in  ceconomia 
christiana  —  3.  si  tamen  communis  fidelium  fides  spectetur , 
aliquo  modo ,  sicut  et  quoad  Trinitatis  mysterium ,  successu 
temporis  crevisse  dicenda  est.  —  4.  Reliqua  vero  materialia  fi- 
dei  objecta  per  novas  revelationes  ante  Christi  prcedicationem, 
factas,  incrementum  simpliciter  dictum  habuere ;  quatenus  id 
successu  temporis  creditum  est,  quod  vi  prcecedentium  revela- 
tionum  communi  fidelium  fide  credi  non  poterat. 

493.  Prob.  lina  pars.  I.  Duo  articuli  generales  pertinentes  ad 
substantiam  fidei  sunt  Dei  existentia,  ejusque  circa  hominum  sa- 
lutem  providentia;  atqui  hi  duo  articuli  semper  ab  initio  mundi 
fuerunt  objectum  materiale  fidei;  ergo  fides  quoad  duos  articulos 
ad  substantiam  pertinentes  eadem  semper  fuit.  —  Prob.  min.  ex 
Ap.  (ad  Heb.  XI.),  ubi  generatim  pro  omni  tempore  affirmat : 
«  sine  fide  impossibile  est  placere  Deo;  »  et  explicat  deinde  ob- 
jectum  hujus  fidei,  dicens:  «  Credere  enim  oportet  accedentem  ad 
Deum  quia  est,  et  inquirentibus  se  remunerator  sit. »  Atqui  hic, 
uti  patet,  exprimitur  duplex  illud  fidei  objectum ;  ergo.  Unde  com- 
muniter  docent  Theologi  has  duas  veritates  semper  fuisse  creden- 
das,  et  quidem  explicite  de  necessitate  medii. 

494.  II.  Omnes  homines  ab  initio  mundi  destinati  fuere  ad  eam- 
dem  quoad  substantiam  beatitudinem ,  ad  quam  per  spem  etiam 
tendere  debebant;  sed  per  spem  ad  illam  tendere  non  poterant, 
nisi  haberent  eamdem  aliquo  pacto  ac  nos  fidem;  ergo.  Unde  Apo- 
stolus  (1.  c.)  vocat  fidem,  «  sperandarum  substantia  rerum;  »  nec 
ullus  posset  a  Deo  expectare  beatitudinem  nobis  promissam,  nisi 

crederet    Deum    esse,    et    providentiam    circa    nostram    salutem 
habere. 

495.  III.  Eadem  semper  fuit,  quoad  genericam  rationem,  Ec- 
clesia  in  hominibus  viatoribus;  hinc  S.  Augustinus  (Serm.  4.  de 
Jacob  et  Esau,  alias  44.)  scribit :  «  Ecclesiam  accipite  non  in  his 
solis,  qui  post  Domini  adventum  et  nativitatem  esse  cceperunt 
sancti;  sed  quotquot  fuerunt  sancti  ad  Ecclesiam  ipsam  perti- 
nent. »  Ergo  semper  eadem  aliquo  vero  sensu  debuit  esse  et  fi- 
des,  saltem  quoad  substantiam.  —  Pr.  cons.  Fides  est  vinculum 
et  quasi  forma  constituens  Ecclesiam ;  ergo  ubi  aliquo  vero  sensu 
datur  eadem  Ecclesia,  ibi  aliquo  vero  sensu  eadem  erit  fides  (Sua- 
rez  de  Fide,  disp.  2.  sect.  6.  n.  3.).  Jamvero  si  aliquo  vero  sensu 
eadem  semper  fuit  fides  objectiva;  eadem  semper  fuit  saltem  quoad 
articulos  prsecipuos,  seu  general&s  pertinentes  ad  ejus  substantiam. 

496.  Prob.  2da  pars.  Eadem  aliquo  sensu  semper  fuit  fides  quoad 
hunc  articulum,  si  hic  ante  Christi  adventum  et  ab  initio  mundi 
fuit  revelatus,  ac  proinde  aliquo  vero  sensu  credendus  et  creditus. 
Atqui  ita  est. 

Prob.  min.  1)  Ex  Scriptura.  Nam  (Act.  IV.  12.)  dicitur:  «  non 
enim  aliud  nomen  est  sub  caslo  datum  hominibus,  in  quo  oporteat 
nos  salvos  fieri. »  —  Unde  revelatio  redemptionis  per  Christum 
continetur  in  revelatione  primis  parentibus  facta  (Gen.  III.  15.).  — 
Per  traditionem  transmissa,  conservata  fuit  in  aliquibus  et  inter 
gentes,  juxta  illud  Job  (XIX.  25.):  «  Scio  quod  Redemptor  meus 
vivit. »  —  Sacrificia  quse  tunc  offerebant  fideles,  creduntur  fuisse 
significatio  aliqua  Christi  venturi ;  et  multi  ita  exponunt  illud 
(Apocal.XIII.  8.):  «  qui  (Agnus)  occisus  est  ab  origine  mundi;  » 
etiam  ex  Heb.  VII.,  constat  Melchisedech  obtulisse  sacrificium  in 
Christi  figuram.  —  Idololatria  et  peccatis  obscurata  hsec  revela- 
tio  apud  homines,  renovata  fuit,  juxta  illud  Jo.  (VIII.  56.):  «Abra- 
ham  exultavit,  ut  videret  diem  meum  ;  vidit  et  gavisus  est ;  » 
ac  deinde  ssepius  Isaac,  Jacob,  Prophetis,  iterum  eadem  veritas 
manifestata  fuit ;  ita  ut  dicatur  Luc.  X.  quod  multi  reges  et  Pro- 
phetse  desideraverunt  eum  videre ;  et  ex  hoc  concludat  S.  Irenseus 
(1.  4.  c.  24.),  «  si  desideraverunt,  ergo  in  eum  crediderunt.  »  — 
Cum  autem  hic  articulus  obscurius  tunc  revelatus  fuerit,  dici  pot- 

est  eum  tunc  explicite  credi  a  Patriarchis,  Magistris  et  Princi- 
pibus  populi  Hebrseorum ;  a  vulgo  autem  profitente  fidem  verse 
Ecclesiae,  solum  implicite,  quoad  perfectiores  cognitionis  gradusr 
uti  statim  dicemus. 

2)  Eoc  Patribus,  inter  quos  S.  Irenaeus,  cui  consentit  Nazianz. 
(in  Or.  15.  de  Mach.  n.  1.),  fideles  omnes  ante  Christum  natum  di- 
cit  fuisse  vere  Christianos.  S.  Aug.  autem  (ep.  157.  al.  190.  n.  6. 
ad  Optat.)  sic  scribit :  «  Eadem  est  fides  nostra  et  illorum,  quo- 
niam  hoc  illi  crediderunt  futurum,  quod  nos  credimus  factum;  » 
et  (Tr.  45.  n.9.  in  Jo.):  «  Tempora,  »  inquit,  «  variata  sunt,  non 
fides;  quia  et  ipsa  verba  pro  tempore  variantur,  cum  varie  de- 
clinantur:  alium  sonum  habet,  Venturus  est:  alium  sonum  habet, 
Venit.  Mutatus  est  sonus,  venturus  est,  et  venit :  eadem  tamen 
fides  utrosque  conjungit,  et  eos  qui  venturum  esse,  et  eos  qui 
eum  venisse  crediderunt. »  S.  Grregorius  (hom.  17.  in  Ezech.)  do- 
cet  eamdem  veritatem,  accomodans  illud  (Mar.  XI.  9.):  «  Et  qui 
prseibant,  et  qui  sequebantur,  clamabant  dicentes :  Hosanna  (filio 
David). » 

497.  Prob.  3tia  pars.  I.  quoad  mysterium  Incarnaiionis .  — 
1)  «  Constat  revelationem  patriarchalem,  quatenus  publica  erat 
et  communicanda  aliis,  penes  Israelitas  per  Moysen  collectos  et 
formatos  in  peculiarem    populum    Dei ,    conservatam    fuisse    aut 

renovatam :   deinde  vero  revelationem  eandem maxime  quoad 

futurum  Messiam  fuisse  explicatam,  illustratam,  disertius  et  in- 
stantius  propositam  per  Moysen,  prophetas,  et  inspiratos  scripto- 
res  novis  et  moraliter  loquendo  continuo  sibi  succedentibus  re- 
velationibus  usque  ad  completionem  per  adventum  promissi  et 
exspectati  Messiae.  Depositum  ergo  revelationis  longe  explicatius 
et  amplius  erat  in  lege  scripta  quam  in  ceconomia  patriarchali. » — 
Vide  Card.  Franzelin  (de  Trad.  p.  315.  seqq.). 

2)  Unde  jam  agnoscitur  ab  omnibus,  fidem  explicitam  Christi, 
quoad  divinitatem  prsesertim  et  modum  redemptionis,  non  fuisse 
ab  initio  ita  promulgatam,  ut  ab  omnibus  explicite  teneri  potue- 
rit  aut  debuerit:  quod  certe  factum  est  in  oeconomia  christiana. 
Huc  faciunt  quse  scribit  Ap.  (II.  Cor.  III.,  14.15.):  «  usque  in  ho- 
diernum  diem  idipsum  velamen  in  lectione  veteris  testamenti  ma- 

net  non  revelatum  (quoniam  in  Christo  evacuatur),  sed  usque  in 
hodiernum  diem,  cum  legitur  Moyses,  velamen  positum  est  super 
cor  eorum. »  Et  (Gal.IIL,  23.):  «  Prius  autem,  quam  veniret,  sub 
lege  custodiebamur  conclusi  in  eam  fidem,  quse  revelanda  erat. » 

498.  Dices  1.:  Patres  asserunt — 1)  sine  Christo,  vel  sine  fide  in 
ipsum,  neminem  fuisse  justificatum,  vel  posse  justificari — 2)  omnes 
salvatos  aut  salvandos  esse  per  eamdem  fidem :  constat  autem, 
subsumunt,  plures  salvatos  fuisse  per  fidem  explicitam  Christi, 
<et  omnes  salvandos  per  hanc  fidem  esse  in  Nova  Lege. 

Respondetur  testimoniis  primse  classis  dist.:  nemo  salvatus  fuit 
nisi  in  Christo,  idest  nisi  per  merita  Christi  conc;  idest  nisi  per 
fidem  Christi  subd.;  sub  generico  conceptu  Dei  Salvatoris  conc; 
per  fidem  Christi  sub  aliis  conceptibus  magis  explicitis  neg.  — 
Resp.  pariter  testimoniis  secundse  classis  dist.:  per  eamdem  fldem, 
quatenus  fides  omnium  qui  salvantur  est  eadem  entitative,  est 
supernaturalis,  et  confertur  per  merita  Christi  conc;  per  eamdem 
fidem  objective  subd.,  quatenus  omnes  aliquo  modo  credunt  Chri- 
stum  conc,  quatenus  omnes  crediderunt  explicite  in  eodem  gradu 
nego. 

499.  Merito  advertit  Suarez  (disp.  12.  sect.  3.  n.  16.):  «  distin- 
gui  possunt  varii  gradus  fidei  implicitse,  et  explicitse  mediatoris. 
Primus  est  in  quo  Deus.creditur  ut  justificator,  et  salvator  ho- 
minum  per  media,  per  suam  providentiam  disposita,  in  qua  ge- 
neralitate  redemptio  per  Christum  continetur.  Secundus  gradus 
est,  in  quo  non  solum  creditur  Deus,  ut  Salvator,  sed  etiam  cre- 
ditur  aliquis  redemptor,  seu  mediator  inter  Deum  et  homines,  ad 
illos  salvandos,  non  cognoscendo ,  an  ille  mediator  futurus  esset 
Deus,  neque  per  quem  modum  esset  salutem  hominum  operaturus. 
Tertius  gradus  addi  potest  in  quo  prseter  illa  duo ,  cognoscatur 
divinitas  Redemptoris,  ignoretur  vero  modus  redemptionis.  Quar- 
tus  autem  erit  in  quo  cognoscatur  Christus,  ut  verus  Deus  et  ho- 
mo,  qui  per  passionem,  mortem,  et  resurrectionem  consummave- 
rit  redemptionem  ;  atque  hic  ultimus  gradus  est  absolute,  et  per- 
fecte  fidei  explicitse.» 

500.  Jamvero — 1)  concedunt  omnes  fidem  Incarnationis  quoad  pri- 
mum  gradum  nunquam  crevisse,  utpote  quae  expresse  includitur 
in  fide  de  Deo  remuneratore  supernaturali,  quae  omni  tempore  ne- 

cessaria  fuit  necessitate  medii  ad  salutem.  —  2)  Contendunt  ali- 
qui,  eam  nec  crevisse  unquam  quoad  secundum  gradum;  quod  ta- 
men  alii  negant.  —  3)  Concedunt  jam  omnes  (si  de  statu  et  non 
de  praecipuis  personis  agatur)  eamdem  quoad  tertium,  aut  saltem 
quartum  gradum  crevisse.  —  Vide  Perrone  (de  virt.  Theol.  n.  378.). 
Quare  si  dicamus  fidem  Incarnationis  successu  temporis  crevisse, 
sat  intelligitur  quo  sensu  id  a  nobis  asseratur. 

501.  Dices  II.:  D.  Thomas  (2.  2.  q.  2.  a.  7.),  docet:  «  Post  pec- 
catum  fuit  explicite  creditum  mysterium  Incarnationis  Christi, 
non  solum  quantum  ad  Incarnationem,  sed  etiam  quantum  ad  pas- 
sionem  et  resurrectionem,  quibus  humanum  genus  a  peccato  et 
morte  liberatur.  Aliter  enim  non  prsefigurassent  Christi  passio- 
nem  quibusdam  sacrificiis  et  ante  legem  et  sub  lege. » 

Respondetur:  hsec  dicit  S.  Doctor  de  majoribus  populi,  non  de 
communi  fidelium  fide.  Unde  (1.  c.)  subjungit:  «  quorum  quidem 
sacrificiorum  significatum  explicite  majores  cognoscebant :  mino- 
res  autem  sub  velamine  illorum  sacrificiorum,  credentes  ea  divi- 
nitus  esse  disposita  de  Christo  venturo,  quodammodo  habebant 
velatam  cognitionem. »  —  Et  (in  resp.  ad  3.):  «  Si  qui  tamen  sal- 
vati  fuerunt,  quibus  revelatio  non  fuit  facta,  non  fuerunt  salvati 
absque  fide  mediatoris :  quia  etsi  non  habuerunt  fidem  explicitam, 
habuerunt  tamen  fidem  implicitam  in  divina  providentia,  creden- 
tes  Deum  esse  liberatorem  hominum  secundum  modos  sibi  pla- 
citos. » 

502.  II.  Prob.  quoad  mysterium  SS.  Trinitatis.  S.  Gregorius 
(hom.  16.  in  Ezech.),  ait :  «  Dei  cognitio,  quse  in  patribus  spiri- 
tualibus  fuit,  nota  toti  populo  Hebraeorum  non  fuit;  nam  omni- 
potentem  Deum,  sanctam  videlicet  Trinitatem  cum  Prophetse  prse- 
dicarent,  populus  ignorabat,  solum  Decalogum  tenebat  in  fide, 
legem  Trinitatis  nesciens.  »  —  Tertullianus  (contr.  Prax.  c.  31.) 
ait :  «  opus  Evangelii,  substantia  Novi  Testamenti ,  quod  exinde 
Pater  et  Filius  et  Spiritus  Sanctus  tres  crediti   unum   Deum  si- 

stunt ut  coram  jam  Deus  in  suis  propriis   nominibus  et  per- 

sonis  cognosceretur,  qui  et  retro  per  Filium  et  Spiritum  Sanctum 
prsedicatus  non  cognoscebatur. »  —  D.  Thomas  (2.  2.  q.  2.  a.  8.): 
inquit :  «  Eodem  modo  quo  mysterium  Incarnationis  Christi  ante 
Christum  fuit  explicite    creditum  a  majoribus,    implicite  autem, 

et  quasi  obumbrate  a  minoribus,  ita  etiam  et  mysterium  Trini- 
tatis. » 

503.  Hsec  attigisse  sufficiat,  quia  plura  infra  trademus,  agentes 
de  explicite  credendis  necessitate  medii ;  et  plura  peti  possunt  ex 
iis  quae  disputant  Theologi  de  revelatione  mysterii  Trinitatis  ante 
Christianam  oeconomiam. 

504.  Prob.  4ta  pars.  Fides,  quoad  materialia  objecta,  ejus  sub- 
stantise  superaddita,  vere  successu  temporis  crevit  augmento  sim- 
pliciter  dicto,  si  aliquae  veritates  successu  temporis  revelatae  fue- 
runt,  quse  vel  antea  nullo  modo  erant  revelatse,  vel  saltem  non 
poterant  ab  omnibus  sine  nova  revelatione  credi.  Atqui  id  fa- 
ctum   est. 

Prob.  min.  Expresse  revelati  fuerunt  in  Novo  Testamento,  ar- 
ticuli  qui  non  erant  expresse  revelati  in  veteri.  Cujusmodi  sunt 
hi :  —  1)  de  necessitate  Baptismi. —  2)  De  reali  prsesentia  Corpo- 
ris  et  Sanguinis  Christi  in  Eucharistia. —  3)  De  Sacramento  Con- 
firmationis,  Extremse  Unctionis  et  Matrimonii.  —  4)  De  secreta 
peccatorum  Confessione  et  Absolutione. —  5)  De  Vicario  Christi 
in  gubernatione  totius  Ecclesiae ;  et  si  qui  similes  sunt.  Unde  se- 
quitur  plures  esse  articulos  Fidei  in  Novo  Testamento,  quam  fue- 
rint  in  veteri.  Notandum  tamen  est,  inquit  Becanus  (de  virt.  theol. 
c.  2.  q.  4.  n.  2.):  «  hsec  duo  distincta  esse.  Primo,  hi  Articuli  non 
fuerunt  revelati  in  veteri  Testamento.  Secundo,  hi  articuli  non 
fuerunt  praefigurati  in  veteri  Testamento.  Prius  verum  est;  poste- 
rius  falsum.  Nam  Baptismus  fuit  prsefiguratus  per  circumcisio- 
nem,  et  transitum  maris  Rubri :  Eucharistia  per  panem  et  vinum 
Melchisedech:  et  sic  deinceps.  » 

505.  Dices :  Videtur  D.  Thomas  negare  quodlibet  incrementum 
simpliciter  dictum  in  objecto  materiali  fidei.  Docet  enim.  omnes 
articulos  implicite  contineri  in  duobus  generalibus  ad  fidei  sub- 
stantiam  spectantibus,  quorum  illi  non  sunt  nisi  explicationes. 
Atqui,  fatentibus  omnibus,  quoad  articulos  generales  ad  fidei  sub- 
stantiam  pertinentibus  nullum  datur  augmentum  simpliciter  di- 
ctum.  Ergo.  «  Quantum  ad  substantiam ,  inquit  S.  Doctor  (2.  2. 
q.  1.  a.  7.),  articulorum  fidei,  non  est  factum  eorum  augmentum 
per  temporum  successionem  ;  quia  qusecumque  posteriores  credi- 

derunt,  continebantur  in  fide  prsecedentium  patrum,  licet  impli- 
cite.  Sed  quantum  ad  explicationem  crevit  numerus  articulorum, 
quia  qusedam  explicite  cognita  sunt  a  posterioribus,  quse  a  priori- 
bus  non  cognoscebantur  explicite. » — Et  paulo  ante  dixerat  in  duo- 
bus  articulis  generalibus  contineri  omnia  credibilia  (vid.  n.  366.). 

506.  Resp.:  dicendum  videtur  omnia  quae  nunc  credimus  con- 
tineri  in  illis  duobus  generalibus  articulis  ad  fidei  substantiam 
pertinentibus ;  sed  objective  et  in  se,  uti  evidens  est ;  non  vero 
logice  et  quoad  nos,  ut  consideranti  facile  patet.  Ex  eo  enim 
quod  revelatur,  ex.  gr.,  providentia  divina  circa  animarum  sa- 
lutem,  non  fit  quod  sine  nova  revelatione  possimus  nos  credere 
salutem  esse  obtinendam  per  passionem  et  mortem  Christi,  per 
susceptionem  Sacramentorum.  Unde  Becanus  (de  virt.  theol.  cap.  2. 
q.  3.  n.  7.),  exponens  doctrinam  D.  Thomae,  sibi  objicit:  «  Si  omnes 
articuli  de  Deo  et  Trinitate  ex  natura  rei  continentur  in  illo  , 
Deus  est  :  ergo  per  necessariam  consequentiam  ex  illo  deduci 
possunt,  quod  supra  negatum  est. »  Et  respondet:  «  necessario  se- 
quitur  ex  parte  rei,  sed  non  respectu  nostri,  vel,  est  necessaria 
consequentia  ex  parte  rei :  sed  non  est  evidens  respectu  nostri  in 
hac  vita  mortali. » — Cum  vero,  quse  solum  objective  continentur 
in  aliqua  revelata  veritate  non  possint  explicite  a  nobis  credi 
sine  nova  revelatione  (n.  409.);  et  ubi  intervenit  nova  necessaria 
revelatio  datur  fidei  augmentum  simpliciter  dictum  (n.  478.);  se- 
quitur  D.  Thomam  non  negare  hoc  augmentum. 

507.  Traditam  autem  interpretationem  esse  ad  mentem  D.  Tho- 
mse,  patet  1)  quia  eodem  loco  docet  homines  successu  temporis 
profecisse  in  cognitione  fidei,  quatenus  Deus  postea  revelavit, 
-quod  antea  non  dixerat.  «  Profectus  cognitionis,  inquit,  (ad  2.), 
■dupliciter  contingit.  Uno  modo  ex  parte  docentis,  qui  in  cogni- 
tione  proficit,  sive  unus  sive  plures  per  temporum  successionem; 
et  ista  est  ratio  augmenti  in  scientiis  per  rationem  humanitus  in- 
ventis;  alio  modo  ex  parte  addiscentis;  sicut  magister,  qui  novit 
totam  artem,  non  statim  a  principio  tradit  eam  discipulo,  quia 
capere  non  posset,  sed  paulatim  condescendens  ejus  capacitati;  et 
hac  ratione  profecerunt  homines  in  cognitione  fidei  per  temporum 
successionem.  Unde  Apostolus,  ad  Galat.  3.,  comparat  statum  ve- 
teris  Testamenti  pueritiae. » 

2)  Exponit  (2.  2.  q.  174.  a.  6.),  varios  fidei  progressus  quoad 
cognitionem  Dei  ex  novis  revelationibus,  et  concludit:  «  postmo- 
dum  vero  tempore  gratise  ab  ipso  Filio  Dei  revelatum  est  myste- 
rium  Trinitatis,  secundum  illud  Matth.  ult.,  19.:  «  Euntes,  docete 
omnes  gentes,  baptizantes  eos  in  nomine  Patris,  et  Filii,  et  Spi- 
ritus  Sancti.» 


III. 


Rejicitur  augmentum  fidei  simpliciter  dictum 
post  Apostolorum  tempora. 

Prop.  XIX.  Nulla  post  Apostolorum  tempora  fuit,  aut  fu- 
tura  est  catholica  revelatio,  sive  1.  ad  novam  ceconomiam  insti- 
tuendam,  quce  prcesenti  succedat  —  sive  2.  ad  novas  veritates 
in  hac  eadem  christiana  ceconomia  credendas.  Propterea  nihil 
credit,  aut  unquam  creditura  est  Ecclesia,  quod  in proedicatione 
Apostolica  saltem  implicite  non  contineatur, 

508.  Prob.  lma  pars.  I.  Ex  Scriptura.  Apostolus  ad  Hebr. 
data  opera  hanc  veritatem  asserit  atque  demonstrat.  Nam  1) 
scribit  (VII.  11.  seqq.):  «  Si  ergo  consummatio  per  sacerdotium 

Leviticum  erat, quid  adhuc  necessarium  fuit,  secundum  ordi- 

nem  Melchisedech  alium  surgere  sacerdotem Translato  enim 

Sacerdotio,  necesse  est  ut  et  legis  translatio  fiat Reprobatio 

quidem  fit  prsecedentis  mandati,  propter  infirmitatem  ejus  et  inu- 
tilitatem :  nihil  enim  ad  perfectum  adduxit  lex;  introductio  vero 
melioris  spei,  per  quam  proximamus  ad  Deum....  hic  autem  cum 
jurejurando  per  eum  qui  dixit  ad  illum:  Juravit  Dominus  et  non 
pcenitebit  eum ;    tu  es  Sacerdos  in  seternum ,  in  tantum  melioris 

testamenti  sponsor  factus  est  Jesus hic  autem  eo  quod  maneat 

in  seternum,  sempiternum  habet  Sacerdotium. »  —  Unde :  juxta 
Apostolum,  sacerdotium  tam  intimo  nexu  cum  religione  universa 
colligatur,  ut  eo  immutato  vel  manente,  ipsa  religio  (oeconomia) 
immutetur  aut  permaneat  (translato  sacerdotio,  necesse  est  ut 
legis  translatio  fiat).  Atqui  idem  Apostolus  exhibet  sacerdotium 

novse  Legis,  uti  efficax,  seternum,  et  nunquam  abrogandum.  Ergo 
nec  ipsa  nova  Lex,  seu  oeconomia  est  unquam  abroganda. 

2)  Unde  (XII.,  27.  seq.)  interpretans  prophetiam  Aggaei  (II.  7.): 
«  Adhuc  semel,  et  movebo  cselum  et  terram,  »  ait:  «  Quod  autem, 
adhuc  semel,  dicit;  declarat  mobilium  translationem  tanquam 
factorum,  ut  maneant  ea  quse  sunt  immobilia.  Itaque  regnum  im- 
mobile  suscipientes  habemus  gratiam;  »  et  (II.Cor.III.ll.):  «Si  enim 
quod  evacuatur,  per  gloriam  est ;  multo  magis  quod  manet,  in 
gloria  est  »  —  Unde :  N.  T.  comparatur  V.  T.  tanquam  id  quod 
manet  illi  quod  evacuatur,  seu  quod  debet  desinere ;  atqui  si  nova 
ceconomia  succederet  ceconomise  christianse,  hsec  comparata  V.  T. 
immerito  diceretur  immobilis.  Ergo. 

3)  Hinc  etiam  (I.  Cor.  XIII.,  9,  seqq.)  ait :  «  ex  parte  enim  co- 
gnoscimus,  et  ex  parte  prophetamus.  Cum  venerit  quod  perfectum 

est,  evacuabitur  quod  ex  parte  est Videmus  nunc  per  specu- 

lum  et  in  senigmate :  tunc  autem  facie  ad  faciem.  Nunc  cognosco 
ex  parte;  tunc  autem  cognoscam  sicut  et  cognitus  sum :  »  et  (He- 
br.  X.  1.) :  «Umbram  habens  lex  futurorum  bonorum,  non  ipsam 
imaginem  rerum  »  —  Unde :  quemadmodum  V.  T.  comparatur 
N.  T.  uti  imperfectum  perfecto,  cui  locum  cedere  debet;  ita  N.  T. 
comparatur  visioni  in  patria,  quse  illi  succedit :  ergo  in  terris 
nulla  datur  nova  oeconomia,  quse  christianse   succedat. 

4)  Constanter  in  scripturis  exhibetur  ceconomia  a  Christo  in- 
stituta  uti  plenitudo  temporis  :  (Gal.  IV.  4.;  Eph.  I.  10.);  et 
revelatio  facta  in  Christo  et  per  Christum  uti  facta  in  novissi- 
mis  diebus  (Heb.  I.  1.;  Act.  II.  17.;  I.  Pet.  I.  20.).  Atqui  hsec 
vera  non  essent,  si  alia  post  Christianam  ceconomia  expectanda 
esset;  ea  enim  esset  novissima.  Ergo.  Unde  S.  Th.  (2.  2.  q.  1. 
a.  7.  ad  4.)  dicit :  «  ultima  consummatio  gratise  facta  est  per  Chri- 
stum  ;  unde  et  tempus  ejus  dicitur  tempus  plenitudinis,  ad  Gal.  » 

509.  II.  Ex  Patribus,  qui  Scripturarum  doctrinam  exponentes 
distinguunt  tres  veluti  gradus;  umbram  Veteris  Testamenti,  ima- 
ginem  novi,  rem  visionis  beatse ;  nec  ullum  gradum  aut  statum 
agnoscunt  medium  inter  N.  T.  et  visionem  in  patria.  Docent  enim 
ita  se  habere  veterem  legem  ad  Christi  Ecclesiam  in  terris,  sicut 
Ecclesia  in  terris  se  habet  ad  Ecclesiam  ccelestem.  —  Ita  S.  Bruno 
Asten.  (hom.  34.;  extat   sub   nomine    Eusebii   Gallicani   in  Bibl. 

Maxim.  t.  6.  p.  721.)  inquit  :  «  Primum  tabernaculum  est  Syna- 
goga,  secundum  Ecclesia,  tertium  ccelum.  Primum  in  umbra  fuit 
et  figura:  secundum  in  figura  est  et  veritate;  tertium  in  veritate 
sola. »  —  S.  Ambrosius  (in  Ps.38.,  n.  25.):  «  Primum  igitur  um- 
bra  prsecessit,  secuta  est  imago,  erit  veritas.  Umbra  in  lege,  ima- 
go  vero  in  Evangelio,  veritas  in  ccelestibus.  Umbra  Evangelii  et 
Ecclesiae  congregationis  in  lege,  imago  futurse  veritatis  in  Evan- 
gelio,  veritas  in  judicio  Dei....  Videmus  nunc  per  imaginem  bona, 

et  tenemus  imaginis  bona.  Vidimus  Principem  Sacerdotum Et 

ipse  quidem  nobis  apud  Patrem  advocatus  assistit;  sed  nunc  eum 
non  videmus,  tunc  videbimus,  cum  imago  transierit,  veritas  ve- 
nerit.  Tunc  jam  non  per  speculum,  sed  facie  ad  faciem  ea  quae 
sunt  perfecta  videbuntur. »  Vide  etiam  vulgatum  Dionys.  (Hie- 
rarch.  Ecclesiast.  c.  5.  n.  2.). 

510.  III.  Eadem  veritas  confirmatur  tum  argumentis  afferendis 
pro  altera  parte  thesis;  tum  iis  omnibus,  quibus,  suo  loco,  osten- 
ditur  Ecclesiam  Christi  esse  indefectibilem. 

511.  Prob.  2da  pars.  I.  Ex  Scriptura.  Nam  —  1)  de  ipsis  Apo- 
stolis  dicitur  (Jo.  XV.,  15.):  «  Omnia  quaecumque  audivi  a  Patre 
meo,  nota  feci  vobis;  »  (XVI.  13.):  «  Cum  venerit  Spiritus  veri- 
tatis,  docebit  vos  omnem  veritatem;  »  (XIV.  26.):  «  Ille  vos  do- 
cebit  omnia,  et  suggeret  vobis  omnia  quaecumque  dixero  vobis. » — 

2)  De  eorum  vero  successoribus  dicitur,  (II.  Tim.  VIII.  10.  14.): 
«  Tu  autem  assecutus  es  meam  doctrinam....  permane  in  iis,  quae 
didicisti,  et  credita  sunt  tibi,  sciens  a  quo  didiceris;  »  (II.  Tim.  I. 
13. 14.):  «  Formam  habe  sanorum  verborum,  quae  a  me  audisti.... 
bonum  depositum  custodi,  per  S.  Sanctum,  qui  habitat  in  vobis. » — 

3)  De  omnibus  denique  fldelibus,  (Rom.  XV.  12.):  «  Rogo  autem 
vos,  fratres,  ut  observetis  eos  qui  dissensiones  et  offendicula  prse- 
ter  doctrinam,  quam  vos  didicistis,  faciunt,  et  declinate  ab  illis;  » 
(Jud.  III.)  jubentur  «  supercertare  semel  traditse  fidei;  »  (Coloss. 
II.  7.):  «  ambulare  in  Christo,  radicati  et  sanctificati  in  ipso,  et 
confirmati  in  fide,  sicut  et  didicerunt;  »  (Ephes.  II.  10.):  «  super- 
sedificati  super  fundamentum  Apostolorum  et  Prophetarum. » 

Unde:  juxta  hsec  S.  Scripturae  testimonia,  Apostoli  exhibentur 
uti  primi  promulgatores  totius  revelationis,  qui  jubentur  docere 

omnia  quae  mandaverat  eis  Cbristus,  et  testimonium  perhibere 
sub  assistentia  S.  Sancti  suggerentis  omnia,  et  docentis  omnem 
veritatem ;  Apostoiorum  vero  successores  sunt  testes  et  doctores 
dumtaxat  eorum,  quse  acceperunt  ab  Apostolis,  usque  ad  con- 
summationem  sseculorum;  Fideles  denique  nullam  aliam  fidem  te- 
nere  jubentur,  prseter  illam,  quam  ab  Apostolis  et  eorum  succes- 
soribus  didicerunt.  Atqui  hsec  omnia  falsa  essent,  uti  patet,  si 
post  Apostolorum  tempora  nova  daretur  catholica  revelatio,  vi 
cujus  novse  crederentur  veritates.  Ergo. 

512.  II.  Ex  Patribus,  qui  —  1)  docent  successores  Apostolorum 
esse  custodes  doctrinse  Apostolicse,  cui  nihil  addi,  et  a  qua  nihil 
detrahi  possit.  Ita  S.  Barnabas  (ep.  n.  19.):  «  Regula  lucis  est; 
custodi  quse  accepisti,  neque  addens  quidquam  neque  detrahens.» — 
S.  Irenseus  (1.  c.  10.  n.  2.):  «  Neque  is  qui  multum  de  fide  po- 
test  dicere,  ampliat,  neque  is  qui  minus,  diminorat. »  —  Et  (4. 
c.  33.  n.  8.):  «  Vera  cognitio  Apostolorum  doctrina  est  et  anti- 
quus  Ecclesise  status. »  —  Tertullianus  (de  Prsescrip.  cc.  8.  9.): 
«  Nobis  curiositate  opus  non  est  post  Christum  ducem,  nec  inqui- 
sitione  post  evangelium ;  quum  credimus,  nihil  desideramus  ultra 
credere :  hoc  enim  prius  credimus,  nihil  esse  quod  ultra  credere 
debeamus —  Imprimis  hoc  propono,  unum  utique  et  certum  ali- 
quid  institutum  esse  a  Christo,  quod  credere  omni  modo  debeant 

nationes Quserendum    est    donec    invenias,  et   credendum    ubi 

inveneris  ;  et  nihil  amplius  quam  custodiendum  quod  credidisti, 
dum  hoc  insuper  credis,  aliud  non  esse  credendum  ideoque  nec  re- 
quirendum,  cum  id  inveneris  et  credideris,  quod  ab  eo  institutum 
est,  qui  non  aliud  tibi  mandat  inquirendum,  quam  quod  instituit.»— 
Vincentius  Lirinensis  (n.  26.):  «  Mirari  satis  nequeo  tantam  quo- 
rundam  hominum....  errandi  libidinem,  ut  contenti  non  sint  'tra- 
dita  semel  et  accepta  antiquitus  credendi  regula;  sed  nova  ac  nova 
in  diem  quserant ,  superque  aliquid  gestiant  religioni  addere,' 
mutare,  detrahere ;  quasi  non  'coeleste  dogma  sit,  quod  semel  re- 
velatum  esse  sufficiat.'  » 

2)  Passim  asserunt  Patres  quidquid  novum  est  non  ad  fidem, 
sed  ad  hseresim  pertinere,  si  cum  fidei  deposito  confundatur — Vide 
Card.  Franzelin  (de  Tradit.  th.  9.  n.  1.). 

3)  Synonymse  semper  habebantur  appellationes,  «fides  apostolica 

et  fides  Ecclesise.  »  Cf.  Clem.  Alex.  (Strom.  VII.  p.  763.);  Pamphil. 
(Apolog.  Origenis  c.  1.):  quia  scilicet,  ut  ait  S.  Irenseus  (III.  1.): 
«  non  per  alios  dispositionem  salutis  nostrse  cognovimus  quam  per 
eos,  per  quos  evangelium  pervenit  ad  nos.  » 

513.  III.  Ex  constanti  Ecclesice  praxi.  Etenim  1)  Conc.  Trid. 
(sess.  4.  in  decreto  de  Canonicis  Script.)  Evangelium  Christi  pro- 
ponit  tamquam  «  fontem  omnis  salutaris  veritatis  et  morum  di- 
sciplinse;  »  additque  «  hanc  veritatem  et  disciplinam  contineri  in 
libris  scriptis  et  sine  scripto  traditionibus,  quse  ipsius  Christi  ore 
ab  Apostolis  acceptse,  aut  ab  ipsis  Apostolis,  Spiritu  Sancto  di- 
ctante,  quasi  per  manus  traditae  ad  nos  usque  pervenerunt.»  Sess.  6. 
in  fine  Procemii  affirmat  se  non  aliud  intendere,  quam  exponere 
omnibus  Christi  fidelibus  veram  sanamque  doctrinam  ipsius  justi- 
ficationis,  quam  sol  Justitise  Christus  Jesus  fidei  nostrae  Auctor  et 
Consummator  docuit,  Apostoli  tradiderunt,  et  Ecclesia  Catholicar 
Spiritu  Sancto  suggerente,  perpetuo  retinuit. »  In  quem  sensum 
etiam  loquitur  Sess.  13.  in  initio  decreti  de  SS.  Eucharistise 
Sacramento.  —  Idipsum  docet  Conc.  Vaticanum ,  ut  vidimus 
(n.  411.  not.). 

2)  Athanasius  (de  Sjnod.  n.  6.),  dicit  de  Patribus  Nicaenis  : 
«  De  fide  nequaquam  dixere  decretum  est,  sed:  4sic  credit  Catholica 
Ecclesia,'  ut  declararent  non  recentiorem  sed  Apostolicam  esse 
suam  sententiam. »  Idem  alia  oecumenica  Concilia  declararunt. 

3)  Quoties  aliquod  doctrinse  caput  ad  fidem  catholicam  perti- 
nere  definitum  est,  id  semper  intellectum  est  esse  prorsus  idem 
ac  definivisse,  illam  doctrinam  revelatam  ad  nos  pervenisse  ab 
Apostolis  sive  in  divina  Scriptura  sive  sine  scripto  traditione. 
Hinc  inquisitio  omnis  ad  hoc  unum  semper  reducebatur,  utrum 
doctrina  contineretur  in  Scripturis  vel  in  apostolica  traditione  ; 
quod  quidem  acta  omnium  Conciliorum,  et  historia  omnium  defi- 
nitionum  fidei  evidenter  demonstrant. 

514.  His  addi  potest  communis  consensus  Doctorum,  ut  videre 
est  apud  D.  Thomam  (2.  2.  q.  1.  a.  7.  ad  4.);  Bellarminum  (de 
Verbo  Dei,  1.  4.  c.  9.);  Suarez  (disp.  2.  sect.  6.  n.  15.):  de  Lugo 
(disp.  3.  n.  69.  seqq.);  aliosque  ab  his  relatos.  —  Cf.  etiam  Card. 
Franzelin  (de  Tradit.  th.  22.),  cujus  argumenta  fusius  ab  eo  ex- 
posita  compendio  tradidimus. 

§.     IV. 

Exponitur  Quaestio  de  augmento  Fidei  secundum  quid 
post  Apostolorum  tempora. 

515.  Ex  dictis  in  prsecedente  sectione  satis  constat  quid  respon- 
dendum  sit  iis,  qui  Catholicam  Ecclesiam  accusant  de  innovatione 
in  fide:  Ecclesia  profitetur,  juxta  Scripturas  et  constantem  tra- 
ditionem,  se  nihil  proponere  fide  divina  catholica  credendum  fi- 
delibus,  quod  ab  Apostolis  non  acceperit:  nullum  enim  agnoscit 
.augmentum  simpliciter  dictum  in  objecto  fidei.  Superest  viden- 
dum  utrum  post  Apostolorum  tempora  fides  objectiva  possit  sal- 
tem  crescere  secundum  quid;  quo  simul  satisfit  iis  qui  progres- 
sum  aliquem  in  fide  desiderant. 

516.  Itaque  compertum  est  multas  veritates  fuisse  successutem- 
poris  ab  Ecclesia  definitas ,  et  de  nonnullis  earum  fuisse  discre- 
pantes  sententias  per  aliquod  temporis  intervallum  ante  Ecclesise 
definitionem  intra  fines  ipsius  Ecclesise.  Negari  ergo  nequit  fidem 
Ecclesise  incrementum  aliquod  successu  temporis  accepisse.  Agi- 
tur  de  explicando  hoc  facto.  Nihil  proposuit  Ecclesia  credendum, 
quod  per  novam  revelationem  acceperit  post  tempora  Apostolo- 
rum,  uti  patet  ex  dictis;  nihil  proposuit  fide  divina  credendum, 
quod  esset  humanum  inventum,  quod  asserere  impium  esset.  Quo- 
modo  ergo  potuerunt  successu  temporis  ad  fidem  catholicam  per- 
tinere  aliquse  veritates,  de  quibus  antea  erat  aliquod  dubium  ? 
quomodo  potuit  sic  fides  progredi  ? 

517.  Huic  qusestioni  respondent  I.  quidam  Germanici  Auctores 
(apud  Perrone,  de  locis  theol.  part.  3.  c.  3.  prop.  2.),  successu 
temporis,  ob  naturalium  disciplinarum  profectum ,  intrinsecam 
mysteriorum  fidei  rationem  penetrari.  Doctrinam  enim  fidei  in 
•ordine  ad  scientiam  in  tres  veluti  phases  partiuntur  :  harum  pri- 
ma  juxta  ipsos  complectitur  Patres,  secunda  Scholasticos,  tertia 
-epocham  ab  instaurata  philosophia.  Hac  divisione  praemissa,  di- 
stinguunt  inter  id  quod  vocant  quid  dogmatum,  et  id  quod  eo- 
rumdem  dogmatum  quomodo  appellant.  Deinde  progredientes  di- 
cunt,  Patres  ad  nos    transmisisse    quid   dogmatum,  Scholasticos 

vero  et  philosophos  posteriores  nobis  aperuisse  quomodo  dogma- 
tum;  hoc  tamen  interposito  discrimine,  quod  scholastici  quomodo 
dogmatum  ad  conceptus  logicos,  philosophi  vero  ad  conceptus  me- 
taphysicos  revocaverint.  Quare  ita  in  fide  progressum  admit- 
tunt,  ut  philosophise  ope  jam  intimam  mysteriorum  rationem,  seu 
intrinsecam  rationem  nexus  inter  subjectum  et  prsedicatum  pro- 
positionis,  qua  mysterium  continetur,  introspiciamus. 

518.  Hunc  errorem  confixit  Conc  Vat.  (Const.  Dei  Filius, 
cap.  4.),  ubi  docet  —  1)  revelationem  divinam  duos  distinctos  ve- 
ritatum  ordines  complecti.  Etenim  «  prreter  ea ,  ad  quse  natura- 
lis  ratio  pertingere  potest,  credenda  nobis  proponuntur  mysteria 
in  Deo  abscondita,  quse  nisi  revelata  divinitus,  innotescere  non 
possunt.  »  —  2)  Mysteria  fidei  intellectui  non  solum  esse  impervia, 
quia  sine  revelatione  non  possumus  ea  invenire;  sed  etiam  quia, 
supposita  revelatione,  «  nunquam  ratio  idonea  redditur  ad  ea  per- 
spicienda  instar  veritatum,  quae  proprium  ipsius  objectum  consti- 
tuunt.  Divina  enim  mysteria  suapte  natura  intellectum  creatum 
sic  excedunt,  ut  etiam  revelatione  tradita  et  fide  suscepta,  ipsius 
tamen  fidei  velamine  contecta  et  quadam  quasi  caligine  obvoluta 
maneant,  quamdiu  in  hac  mortali  vita  peregrinamur  a  Domino: 
per  fidem  enim  ambulamus,  et  non  per  speciem.  »  Quibus  respon- 
det  can.  I.,  quo  statuitur:  «  Si  quis  dixerit,  in  revelatione  divi- 
na  nulla  vera  et  proprie  dicta  mysteria  contineri,  sed  universa 
fidei  dogmata  posse  per  rationem  rite  excultam  e  naturalibus  prin- 
cipiis  intelligi  et  demonstrari ;  anathema  sit. » 

519.  Propositse  quaestioni  respondent  II.  alii  cum  Grunther,  do- 
centes  fidem  ita  augeri  quoad  materiale  objectum,  ut,  ope  scien- 
tiarum  progressus,  jam  verus  et  plenus  habeatur  dogmatum  sen- 
sus,  alius  scilicet  ab  eo,  quem  Ecclesia  definiverat.  Dicunt  enim 
Ecclesiam  in  definitionibus  fidei  illum  semper  sensum  determina- 
re,  qui  aptissimus  est  temporibus,  quibus  definitio  editur;  defini- 
tiones  tamen  hujusmodi  continere  aliquam  veritatem  ,  non  sim- 
pliciter  veritatem,  uti  ajebat  Gunther.  Ita,  ex.  gr.,  definitio 
Ephesina  de  unitate  personae  Christi  continet  aliquam  veritatem 
in  eo  positam,  quod  Christus  horao  fuit  ab  initio  suse  existentise 
conjunctus  Deo  Verbo,  sed  non  continet  nec  potuit  continere  su- 
premam  intelligentiam  dogmatis.  Suprema  haec  intelligentia  juxta 


272  DISP.    II.  —    DE    DIVIN^E    FIDEI    OBJECTO. 

Gunfcherianos  in  eo  est,  quod  dua?  personae ,  divina  et  humana, 
manentes  duae  personse,  conjunguntur  in  unam  personam  compo- 
sitam.  Ita  quidem  sua  philosophia  verum  dogmatum  sensum  per- 
vertit  Gunther,  atque  in  pessimos  errores  abit.  Vide  Gard.  Fran- 
zelin  (cle  Trad.  pag.  309.  seq.). 

520.  Ad  hunc  extirpandum  errorem  diriguntur  verba  Conc.  Vat. 
(in  Const.  Dei  Filius  cap.  4.)  ubi  dicit:  «  Neque  enim  fidei  doc- 
trina,  quam  Deus  revelavit,  velut  philosophicum  inventum  pro- 
posita  est  humanis  ingeniis  perficienda,  sed  tamquam  divinum  de- 
positum  Christi  Sponsse  tradita ,  fideliter  custodienda  et  infalli- 
biliter  declaranda.  Hinc  sacrorum  quoque  dogmatum  is  sensus 
perpetuo  est  retinendus  quem  semel  declaravit  Sancta  Mater 
Ecclesia,  nec  unquam  ab  eo  sensu,  altioris  intelligentise  specie 
et  nomine,  recedendum.»  Quibus  respondet  can.  3.:  «  Si  quis  dixe- 
rit,  fieri  posse,  ut  dogmatibus  ab  Ecclesia  propositis,  aliquando, 
secundum  progressum  scientiae,  sensus  tribuendus  sit  alius  ab  eo 
quem  intellexit  et  intelligit  Ecclesia;    anathema  sit. » 

521.  Quare  III.  eidem  propositse  qusestioni  aliter  respondent 
catholici  Doctores.  Animadvertunt  enim  —  1)  potuisse  in  revela- 
tione  et  prsedicatione  Apostolica  aliquas  veritates  implicite  tradi; 
sicut,  ex.  gr.,  in  prsedicatione  de  necessitate  gratiae  ad  omne  opus 
salutare,  implicite  asseritur  necessitas  gratise  ad  initium  ejusdem 
operis  ;  quod  deinde  definitum  fuit  adversus  Semipelagianos  — 
In  doctrina  de  suprema  Petri  potestate  ut  visibilis  Ecclesiae  fun- 
damenti  implicite  asseruntur  multa  jura  et  oflicia  in  particulari, 
qua3  centri  unitatis  sunt  propria  —  In  revelatione  de  eximia  di- 
gnitate  et  puritate  Matris  Dei,  implicite  continetur  ejus  exemptio 
a  culpa  veniali  etc.  Vide  de  Lugo  (disp.  3.  n.  73.). 

2)  Notant  potuisse  ab  initio  aliquas  veritates  obscurius  seu 
minus  clare  tradi;  sicut  si,  ex.  gr.,  non  tam  distincta  et  aperta 
propositione  traditse  fuissent,  quam  usu  et  praxi,  cujusmodi  exem- 
plum  subest  in  doctrina  de  baptismo  ab  hsereticis  collato  usque 
ad  tempora  Agrippini. 

3)  Potuisse,  ajunt,  aliquas  veritates  minus  diserta,  seu  non 
tam  instanti  prsedicatione  proponi,  quatenus  nulla  urgebat  ne- 
cessitas,  nulla,  ex.  gr.,  hseresis  contraria,  ut  instantius  propo- 
nerentur. 

522.  Quamdiu  autem  aliqua  veritas  est  implicite,  minus  clare, 
non  tam  instanter  proposita,  evidens  est  quod  potest  non  bene  in- 
telligi  et  in  dubium  vocari :  dubium  autem  cessat  accedente  Ec- 
clesise  definitione.  Ita  quidem  fieri  potest  quod  de  aliquibus  ve- 
ritatibus  fuerit  certa  et  universalis  fides  in  Ecclesia  successu 
temporis,  de  quibus  tamen  antea  intra  Ecelesise  fines  dubium  erat 
et  controversia. 

523.  Quod  ut  clarius  intelligatur ,  distinguendum  est  cum  Pa- 
tribus,  prsesertim  S.  Augustino,  triplex  veluti  stadium,  in  quo 
versari  potest  quorumdam  dogmatum  explicatio.  Primum,  quan- 
do  nulla  urgente  controversia,  quaestione  nondum  diligenter  di- 
gesta,  veritas  tenetur  quidem  implicite  vel  in  doctrina  universa- 
liori  (necessitas  gratise,  ex.  gr.,  ad  initium  fidei  in  ejus  necessi- 
tate  ad  quodvis  opus  salutare),  vel  in  usu  et  praxi  magis  quam 
in  distincta  prsedicatione  etc;  sed  difficile  est  invenire  qui  eam- 
dem  directe  et  diserte  sive  asserant  sive  impugnent.  De  hoc  sta- 
dio  scribit  S.  Augustinus  (de  Baptismo  II.  12.  14.):  «  Nolite  ergo 
nobis  auctoritatem  objicere  C,ypriani  ad  baptismi  repetitionem.... 
Nondum  enim  erat  diligenter  illa  baptismi  qusestio  pertractata, 
sed  tamen  saluberrimam  consuetudinem  tenebat  Ecclesia  in  ipsis 
quoque  schismaticis  et  hsereticis  corrigere  quod  pravum  est,  non 
iterare  quod  datum  est. » 

Secundum  est,  quod  comprehenditur  ortu  et  duratione  contro- 
versise  usque  ad  Ecclesiae  definitionem:  atque  in  hoc  stadio  fieri 
potest,  ut  apud  aliquos  obscurior  fiat  veritas,  quam  fuerit  ante 
controversiam.  De  hoc  scribit  S.  Augustinus  (1.  c.):  «  Hanc  ergo 
saluberrimam  consuetudinem  per  Agrippinum  praadecessorem  suum 

dicit  S.  Cyprianus  quasi  coepisse  corrigi Irruente  itaque  tam 

magna  qusestione,  cum difficile  ratio  redderetur  et  prsecederet 

auctoritas  Agrippini  et  nonnullorum  qui  ei  consenserant  hominum 
in  hac  qusestione  deficientium....  irruerunt  in  oculos  animse  veri- 
similes  rationes  et  intercluserunt  iter  pervestigandse  veritatis. 
Cum  fatigatum  (Cyprianum)  prsecedentis  Concilii,  quod  per  Agrip- 
pinum  factum  est,  excepisset  auctoritas ,  maluit  prsedecessorum 
suorum  (in  sede  Carthaginen.,  inde  ab  Agrippino)  tamquam  in- 
ventum  defendere,  quam  inquirendo  amplius  laborare.  »  —  Idem 
confirmari  potest  ex  historia  Semipelagianismi :  exorto  enim  illo 
Mazzella.  De  Virtutibus.  18 

errore,  antequam  ab  Ecclesia  damnaretur,  non  pauci  clarissimi 
viri,  inter  quos  ab  initio  ipse  S.  Augustinus,  ut  de  seipso  testa- 
tur  (de  Prsedest.  Sanct.  c.  3.),  illum  propugnarunt.  —  Vide  de  gra- 
tia  (n.295.). 

Tertium  denique  stadium  est,  quando  inquisitione  facta,  sub 
S.  Spiritus  assistentia,  res  clare  et  firmiter  proponitur  omnibus 
credenda;  et  tunc  intra  fines  Ecclesise  nullum  admittitur  dubium. 
«  Postea  tamen,  conclndit  S.  Aug.,  dum  inter  multos  ex  utraque 
parte  tractatur  et  quseritur,  non  solum  inventa  est  (veritas)  sed 
etiam  ad  plenarii  Concilii  auctoritatem  roburque  perducta,  post 
Cypriani  qnidem  passionem  sed  antequam  nos  nati  essemus. »  Ex 
quibus  plane  intelligitur  quomodo  potuerint  aliqui  temporibus  an- 
teactis  aliquid  asserere,  quin  damnarentur  uti  haeretici;  cum  se- 
quenti  setate  alii  idem  asserentes,  uti  hseretici  separati  ab  Ec- 
clesia  fuerint.  Ita  de  errore  rebaptizantium  Lirinensis  (n.  11.): 
«  Et  o  rerum  mira  conversio  !  Auctores  ejusdem  opinionis  Catho- 
lici,  consectatores  vero  hseretici  judicantur:  absolvuntur  magi- 
stri,  condemnantur  discipuli ;  conscriptores  librorum  filii  regni 
erunt,  adsertores  vero  gehenna  suscipiet. » 

524.  Quare  dum  Ecclesia  aliquid  definit,  non  solum  ob  hsereti- 
corum  pervicaciam  aliquando  suas  prsecedentes  sententias  confir- 
mat;  sed  etiam  potest  implicita  explicare,  obscura  declarare, 
minus  instanter  dicta  instantius  proponere ,  prsesertim  novis  vel 
sub  nova  forma  subortis  erroribus.  Atque  hic  est  verus  progres- 
sus,  qui  ab  Alberto  M.  (3.  dist.  25.  a.  1.  ad  1.)  aptissime  dicitur 
«  potius  profectus  fidelis  in  fide,  quam  fidei  in  fideli. » 

525.  Hoc  triplex  Ecclesiae  munus  perbelle  expressit  Lirinensis 
in  suo  Commonitorio  (nn.  27—32.).  Nam  1)  de  explicatione  im~ 
pliciti  hsec  habet :  «  omni  industria  hoc  unum  studet  (Ecclesia), 
ut  vetera  fideliter  sapienterque  tractando  si  qua  sunt  illa  anti- 
quitus  informata  et  inchoata  accuret  et  poliat:  si  qua  jam  ex- 
pressa  et  enucleata,  consolidet,  firmet;  si  qua  jam  confirmata  et 
definita,  custodiat. » 

2)  De  declaratione  vero  obscuri  sic  scribit :  «  0  Timothee,  o 
sacerdos,  o  doctor,  si  te  divinum  munus  idoneum  fecerit  ingenio, 
exercitatione,  doctrina:  esto  spiritalis  tabernaculi  Beseleel,  pre- 
tiosas  divini  dogmatis  gemmas  exculpe,   fideliter  coapta,  adorna 

sapienter,  adjice  splendorem,  gratiam,  venustatem.  Intelligatur  te 
exponente  illustrius  quod  antea  obscurius  credebatur.  Per  te  po- 
steritas  intellectum  gratuletur,  quod  antea  vetustas  non  intelle- 
ctum  venerabatur :  eadem  tamen  quse  didicisti  ita  doce  ut  quum 
dicas  nove  non  dicas  nova. » 

3)  Demum  de  instantiori  prcedicatione  eorum  quse  minus  in- 
stanter  erant  proposita,  inquit:  «  Denique  quid  unquam  aliud  Con- 
ciliorum  decretis  enisa  est  (Ecclesia),  nisi  ut  quod  antea  simpli- 
citer  credebatur,  hoc  idem  postea  diligentius  crederetur  ?  quod 
antea  lentius  prsedicabatur,  hoc  idem  postea  instantius  praedica- 
retur,  quod  antea  securius  colebatur,  hoc  idem  postea  sollicitius 
excoleretur  ?  » 

526.  Idipsum  confirmavit  Conc.  Vatic.  (in  fine  cap.  4.  Const. 
Dei  Filius),  ubi  verba  Lirinensis  (n.  28.)  usurpans,  ait:  «  Crescat 
igitur  et  multum  vehementerque  proficiat,  tam  singulorum,  quam 
omnium,  tam  unius  hominis,  quam  totius  Ecclesise ,  setatum  ac 
sseculorum  gradibus,  intelligentia,  scientia,  sapientia;  sed  in  suo 
dumtaxat  genere,  in  eodem  scilicet  dogmate,  eodem  sensu,  eadem- 
que  sententia. » 

527.  Ut  omni  errori  prsecludatur  aditus,  duo  supersunt  adno- 
tanda.  Primum  est :  dari  nunquam  potuit  in  Ecclesia  dissensus 
circa  veritates  explicite  credendas  de  necessitate  medii  vel  prce- 
cepti;  sed  solum  circa  alias,  «  quse  pertinent  ad  prsedictorum  ma- 
nifestationem,  »  ut  loquitur  D.  Thomas  (2.  2.  q.  1.  a.  6.).  Cum 
enim  primi  ordinis  veritates  debuerint,  omni  tempore,  in  Ecclesia 
explicite  credi,  omni  tempore  explicite  continebantur  in  Aposto- 
lica  prsedicatione. 

528.  Alterum  est :  prsedictus  profectus  in  fide  intelligendus  est 
de  fide  communi  Ecclesiae  sequioris  setatis  comparata  cum  fide 
communi  prascedentis  setatis  (n.  483.):  comparata  enim  communis 
Ecclesise  fides  cum  Apostolorum  fide  (ab  eorum  prcedicatione  pla- 
ne  distincta),  aliter  dijudicandum  est.  Revera  si  sermo  sit  de  ipsa 
Apostolorum  fide,  considerare  possumus  inter  propositiones  expli- 
cite  in  Ecclesia  successu  temporis  creditas,  eas  quse  pertinent  ve- 
luti  ad  substantiam  mysteriorum,  e.  g.  «  in  Christo  sunt  duse  vo- 
luntates ;  in  mysterio  Eucharistise,  post  consecrationem,  substan- 
tia  panis  non  manet;  »  et  eas  quae  contingentes  sunt,  et  Aposto- 

lorum  tempore  nondum  evenerant,  e.  g.  si  lubet,  «  Leoni  XIIL 
applicantur  ea  verba  super  hanc  petram,  etc,  Concilium  Tri- 
dentinum  est  legitimum  Concilium.»  Nihil  vetat,  ut  videtur,  quo- 
minus  Apostoli  dicantur  hujus  secundi  ordinis  propositiones  non 
credidisse  explicite:  at  propositiones  omnes  primi  ordinis  eos  non 
credidisse  explicite,  sine  temeritate,  juxta  Suarez  (de  Fide  disp.2. 
sect.  6.  n.  10.),  aut  sine  errore,  juxta  Valentia  (tom.  3.  disp.  1. 
q.  1.  pun.  6.)  non  assereretur.  Etenim  dicitur  Spir.  Sanc,  ut  vi- 
dimus,  eos  omnia  docere,  ipsis  omnia  suggerere ;  et  Apostolus,. 
(Eph.  I.)  inquit :  «  secundum  divitias  gratiae  ejus,  quae  abundavit 
in  nobis  in  Dei  sapientia.»  Unde  S.  Epiphan.  (hseres.  66.)  dicit : 
«  Apostolos  accepisse  donum  quo  omnia  ipsis  clare  Spiritus  San- 
ctus  exposuit;  »  quod  et  alii  PP.  docent.  Et  certe  Apostoli  con- 
stituti  fuerunt  magistri  totius  Ecclesise,  cujus  fides  proinde  dici- 
tur  fundata  supra  fidem  eorum :  Magistri  autem  per  se  melius 
discipulis  veritates,  quas  docent,  intelligunt  —  Vide  Suarez  (1.  c 
nn.  10. 18.);  de  Lugo  (disp.  3.  n.  67.). 

§•    V' 

Statuitur  verum  fidei  augmentum  secundum  quid 
post  Apostolorum  tempora. 

Prop.  XX.  Verus ,  quoad  materiale  objectum ,  progressus 
non  tam  fidei  in  fideli,  quam  fidelis  in  fide ,  non  in  eo  consi- 
stit,  quod  —  1.  fidei  mysteria  per  rationem  rite  excultam  e  na- 
turalibus  principiis  intelligantur  et  demonstrentur — aut  2.  dog- 
matibus  ab  Ecclesia  propositis  aliquando,  secundum  progressum 
scientice,  sensus  tribuendus  sit  alius  ab  eo,  quem  intellexit  et 
intelligit  Ecclesia  —  3.  sed  in  eo  quod  veritates  implicite,  ob- 
scure,  minus  diserte  in  verbo  Dei  et  prcedicatione  Apostolica 
traditce  explicentur,  declarentur,  instantius  proponantur.  Qua- 
re  Apostolicitati  fidei  non  contradicit  alicubi  intra  fines  ipsius 
Ecclesice ,  per  aliquod  temporis  intervallum,  in  dubium  revo- 
cari  aliquas  veritates,  quas  deinde  ab  Ecclesia  definitas,  nemo, 
quin  naufragium  faciat  in  fide,  inficiabitur. 

529.  Prob.  lma  pars.  I.  Ex  Patribus ,  qui  unanimiter  docent 
inter  veritates  fidei  esse  mysteria,  quse,  etiam  supposita  revela- 
tione,  mente  capi  non  possunt.  Ita  Lactantius  (1.  1.  instit.  c.  1.), 
scribit:  «  Veritas,  id  est,  arcanum  summi  Dei,  qui  fecit  omnia, 
ingenio,  ac  propriis  sensibus  non  potest  comprehendi  ;  alioquin 
nihil  inter  Deum  hominemque  distaret,  si  consilia  et  dispositio- 
nes  illius  majestatis  seternse  cogitatio  assequeretur  humana.  Quod 
quia  fieri  non  potuit....  Deus  notionem  veritatis  munus  suum  fe- 
cit,  ut  et  sapientiam  humanam  nullam  esse  monstraret,  et  er- 
ranti  ac  vago  viam  consequendse  immortalitatis  ostenderet. »  — 
Lirinensis  (in  fin.  cap.  20.),  distinguit  veritates  revelatas,  quse 
comprehendi,  et  alias  quse  comprehendi  non  possunt,  et  ideo  hanc 
regulam  prsescribit :  «  Ex  toto  Ecclesise  dogmate  quod  intellectu 
capi  potest  capiant,  quod  non  potest,  credant. »  —  S.  Bernardus 
(ep.  190.  ad  Tnnoc,  c.  1.),  de  Abselardo  mysteria  fidei  per  ratio- 
nem  explicare  contendente,  dicit:  «  Dum  paratus  est  de  omnibus 
reddere  rationem,  etiam  quse  sunt  supra  rationem,  et  contra  ra- 
tionem  prsesumit  et  contra  fidem.  Quid  enim  magis  contra  ratio- 

nem,  quam  rationem  conari  transcendere  ?  et  quid  magis  contra 
fidem,  quam  credere  nolle  quidquid  non  possis  ratione  attinge- 
re  ?  »  —  Cyrillus  Alex.  (in  Jo.  1.  3.  c.  4.):  «Bonum  porro  et  sa- 
pientem  ac  sanum  decet  in  animum  inducere,  corporis  oculum, 
non  quantum  quis  velit  perspicere,  sed  quantum  fieri  potest,  et 
naturae  nostrse  fert  mediocritas ;  sed  quse  valde  sublimia  sunt,  li- 
cet  quis  illius  aciem  vehementius  intendat,  discernere  non  posse. 
Ita  quoque  considera  mentem  hominis  ad  certos  usque  fines  in- 
telligendo  protendi,  licet  utique  purgata  sit.  Nihil  enim  quse  su- 
pra  nos  sunt  posita  perspicit,  sed  supernaturalibus  rebus  credit 
vel  invita,  cum  nullatenus  eas  possit  comprehendere.  Fide  itaqne 
non  indagine  quse  supra  nos  sunt  capiuntur,  et  ut  laudatur  qui 
credit,  ita  culpa  non  caret  quicunque  in  contrarium  incidit.  Cujus 
rei  testis  ipse  rursum  Salvator  nobis  erit  his  verbis:  Qui  credit  in 
Filium,  non  judicatur;  qui  autem  non  credit,  jam  judicatus  est.  » 

530.  II.  His  addi  possunt  quse  communiter  traduntur  de  incom- 
prehensibilitate  prsecipuorum  mysteriorum  fidei.  Vide  ex.  gr., 
quse  de  mysterio  Trinitatis  scribit  S.  Augustinus  (ad  Maxim.  1.  2. 
c.  14.);  S.  Athanasius  (ep.  ad  Serapion.);  S.  Basilius  (de  Sp.  S. 
(c.  18.);  S.  Greg.  Nazian.  (orat.  c.  Sabellian.)  etc,  et  Conc.  La- 
teran.  IV.  (cap.  2.),  ubi  dicitur:  «  confitemur  cum  Petro,  quod 
una  qusedam  res  est,  incomprehensibilis  quidem  et  insestimabilis, 
quae  veraciter  est  Pater,  Filius,  et  Sp.  Sanctus,  tres  simul  Per- 
sonse  etc. »  —  Quse  de  mysterio  Incarnationis  habet  S.  Augustinus 
(ep.  3.  ad  Volus.);  Conc.  Toletanum  XI.  (can.  1.  n.  4.),  ubi  dici- 
tur:  «  quod  si  ratione  colligitur,  non  erit  mirabile;  si  exemplo, 
non  erit  singulare  »  etc. 

531.  III.  Ex  communi  Doctorum  consensu.  1).  Thomas  (c.  g. 
1.  1.  c.  8.)  inquit:  «  Humana  ratio  ad  cognoscendam  fidei  verita- 
tem,  quse  solum  videntibus  divinam  substantiam  potest  esse  no- 
tissima,  ita  se  habet,  quod  ad  eam  potest  aliquis  veras  similitu- 
dines  colligere:  quse  tamen  non  sufficiunt  ad  hoc,  quod  prsedicta 
veritas  quasi  demonstrative,  vel  per  se  intellecta  comprehenda- 
tur.  Utile  tamen  est,  ut  in  hujusmodi  rationibus  quantumcumque 
debilibus  se  mens  humana  exerceat,  dummodo  desit  comprehen- 
dendi,  vel  demonstrandi  prsesumptio,  quia  de  rebus  altissimis  etiam 
parva  et  debili  consideratione  aliquid  posse  inspicere  jucundissi- 

mum  est. »  —  Vide  etiam  (2.  2.  q.  1.  a.  5.).  Communiter  autem 
ostendunt  Theologi  prsecipua  mysteria,  quse  fide  credimus,  talia 
esse,  ut  ratione  naturali  cognosci  non  possint;  ut  mysterium  Tri- 
nitatis,  Incarnationis,  Eucharistiae  etc.  —  Vide  Suarez  (disp.  3. 
sect.  1.  n.  5.). 

532.  IV.  Eoc  facto  adversariorum.  Quicumque  enim  in  dogma- 
tum  investigatione,  mysteria  intelligere  et  explicare  aggressi  sunt, 
in  devia  misere  abrepti  fuere.  Ita  Gnostici  et  alii  haeretici  aber- 
rarunt,  qui  non  tam  doctrinam  christianam  explicare,  quam  po- 
tius  eam  suis  prseconceptis  opinionibus  accommodare,  vel  etiam 
ipsi  Philosophorum  placita  substituere  ausi  sunt.  Ita  etiam  Abce- 
lardus  a  recta  via  discessit,  qui  non  immerito  ceu  rationalismi 
theologici  parens  habetur.  Ita  denique  nostris  temporibus  multi 
hallucinati  sunt,  qui  philosophica  dogmatum  investigatione  doctri- 
nam  revelatam  non  illustrarunt,  sed  corruperunt,  aut  obscurarunt. 

533.  Prob.  2da  pars.  I.  Potest  quidem  Ecclesia  dogma  aliquod 
ab  ipsa  definitum  sub  uno  conceptu,  sub  alio  etiam  conceptu  de- 
finiendo  proponere,  prout  necessitas  vel  utilitas  fidelium  postulat; 
sicut  definivit,  ex.  gr.,  distinctionem  Personarum  in  Deo  contra 
Sabellianos,  et  unitatem  divinse  essentiae  in  tribus  Personis  contra 
Arianos.  Impossibile  tamen  est  ut  conceptus  semel  ab  Ecclesia 
propositus  corrigatur  et  non  maneat  in  seternum  verus.  Nam  im- 
possibile  est  ut  Ecclesia  in  rebus  fidei  erret,  et  ut  fidei  divinse 
subsit  falsum;  atqui  haec  duo  sequerentur,  si  conceptus  alicujus 
dogmatis  ab  Ecclesia  propositi  corrigi  posset,  et  non  maneret  in 
aeternum  verus. 

534.  II.  Quare  huc  faciunt  argumenta  allata  pro  thesi  praece- 
dente,  ubi  fidei  immutabilitas  adstruitur.  «  Imitetur,  »  inquit  Liri- 
nensis,  «  animarum  religio  rationem  corporum,  quae  licet  annorum 
processu  numeros  suos  evolvant  et  explicent,  eadem  tamen  quse 

erant,  permanent Hoc  rectum  et  consequens  est,  ut  primis 

atque  extremis  sibimet  non  discrepantibus,  de  incrementis  triticeae 
institutionis  triticei  quoque  dogmatis  frugem  demetamus;  ut  quum 
aliquid  ex  illis  seminum  primordiis  accessu  temporis  evolvatur, 
et  nunc  laetetur  (nutriatur)  et  excolatur,  nihil  tamen  de  germinis 
proprietate  mutetur. .  . .   Christi  Ecclesia  sedula  et  cauta  deposi- 

torum  apud  se  dogmatum  custos,  nihil  in  his  unquam  permutat, 
nihil  minuit,  nihil  addit. » 

535.  Prob.  3tia  pars.  Ut  progressus,  de  quo  agitur,  admitti  pos- 
sit  ac  debeat,  duo  requiruntur,  et  sufficiunt: — 1)  Ut  aliquae  veri- 
tates  divinitus  revelatae  solum  implicite,  vel  minus  clare,  aut  non 
tam  diserte  in  Apostolica  prsedicatione  contineantur  —  2)  Ut  eae- 
dem  veritates  possint  deinde  ab  Ecclesia  explicari,  declarari,  in- 
stantius  proponi.  Atqui  hsec  duo  constant. 

536.  Primum  probatur  I.  Ex  Patribus,  qui  post  Apostolorum 
prsedicationem  scribentes  id  aperte  asserunt.  Nam  S.  Irenseus  (I. 
c.  10.  nn.2.  3.),  distinguit  «  inter  substantiam  fidei,  quse  una  est 
apud  omnes,  et  inter  qusestiones  profundioris  intelligentise  »  — 
Origenes  (de  Princip.  Prsefat.)  distinguit  inter  ea  «  quse  manife- 
stissime  in  Ecclesiis  prsedicantur,  quse  deiinita  sunt  in  ecclesiastica 
prsedicatione,  de  quibus  totius  Ecclesise  una  est  sententia;  et  in- 
ter  alia  quse  sunt  adhuc  inquirenda  de  Sacra  Scriptura  et  sagaci 
perquisitione  investiganda,  quse  non  manifeste  discernuntur,  quse 
non  sunt  evidentia  in  ecclesiastica  prsedicatione. » —  Tertullianus 
(de  Prsescrip.  c.  13.),  distinguit  inter  «  regulam  fidei  quse  apud  nos 
nullas  habet  qusestiones,  et  inter  illud  quod,  salva  fidei  regula, 
potest  in  qusestionem  venire. »  — S.  Augustinus  (cont.  Julian.  1. 
c.  6.  n.  22.),  aliud  est,  inquit,  «  quod  ad  ipsa  fidei  pertinet  fun- 
damenta,  et  alia  sunt  in  quibus  inter  se  aliquando  etiam  doctis- 
simi  et  optimi  regulae  catholicse  defensores  salva  fidei  compage 
non  consonant,  et  alius  alio  de  una  re  melius  aliquid  dicit  et  ve- 
rius. »  —  Et  (serm.  294.  n.  4.),  distinguitur  «  error  ferendus  in 
qusestionibus  non  diligenter  discussis,  nondum  plena  Ecclesiae  au- 
ctoritate  firmatis,  et  error  non  ferendus,  qui  ipsum  Ecclesiae  fir- 
mamentum  quatere  molitur.  » 

537.  II.  Ex  rei  veluti  natura.  Nam  doctrina  revelata  quo  pro- 
fundior  est,  eo  etiam  fecundior;  hinc  habet  infinitas  relationes,  et 
directam  oppositionem  erroribus  diversissimis  cujuscumque  tempo- 
ris.  Ut  ergo  ab  Apostolis  omnino  explicite,  et  omnino  clare  propo- 
sita  ab  initio  fuerit,  debuisset  proponi  sub  omnibus  conceptibus 
respondentibus  illis  relationibus,  et  illi  directae  oppositioni.  Ho  c 
certe  nec  factum  est,   nec  moraliter  fieri  potuit. 

538.  III.  Ex  Ecclesice  praxi.  —  1)  Semper  enim  agnita  fuit  di- 
stinctio  inter  veritates  explicite  ab  omnibus  credendas,  sive  ne- 
cessitate  medii  sive  necessitate  prsecepti;  et  alias  veritatesnon  sic 
ab  omnibus  credendas.  Quo  factum  est  ut  non  omnes  veritates 
revelatae  debuerint  semper  explicite  et  clare  proponi  in  Aposto- 
lica  prasdicatione:  nec  a  fortiori  sub  omnibus  conceptibus,  et  se- 
cundum  directam  oppositionem  diversis  successive  exurgentibus 
erroribus  —  2)  Huc  etiam  facit  prudens  ceconomia  semper  adhi- 
bita  in  institutione  catechumenorum,  et  populi  christiani,  de  qua 
vide  prse  cseteris,  S.  Augustinum  (in  Jo.  tract.  98.). 

539.  Secundum  probatur  I.  Ex  Scripturis.  Nam  (Eph.  IV.,  11.) 
Apostolus  conjungit  munus  Pastoris  et  Doctoris,  dicens:  «  Ipse 
(Christus)  dedit  quosdam  quidem  Apostolos,  quosdam  autem  Pro- 
phetas,  alios  autem  Pastores  et  Doctores;»  et  in  loco  parallelo 
(I.  Cor.  XII.  22.)  videtur  uno  verbo  utrumque  munus  comprehen- 
dere,  inquiens :  «  quosdam  quidem  posuit  Deus  in  Ecclesia ,  pri- 
mum  Apostolos,  secundo  Prophetas,  tertio  Doctores. »  —  (II.  Tim. 
III.,  14-17.)  contra  «  errantes  et  in  errorum  mittentes  »  imprimis 
commendat  Timotheo  custodiam  depositi:  «  Tu  vero  permane  in 
his,  quse  didicisti  et  credita  sunt  tibi,  sciens  a  quo  didiceris.»  — 
Ad  hoc  ipsum  munus  exercendum  tradit  eidem  Scripturam  tam- 
quam  instrumentum  doctrinse,  quo  nempe  in  ipsa  custodia  eorum, 
quse  didicerat  et  quae  ei  erant  credita,  uteretur  «  ad  docendum, 
ad  arguendum,  ad  corripiendum,  ad  erudiendum  in  justitia,  ut 
perfectus  sit  homo  Dei  ad  omne  opus  bonum  instructus. »  —  Di- 
recte  injungitur  custodia  depositi,  in  quo  includitur  doctoratus 
per  formam  sanorum  verborum.  «0  Timothee  depositum  custodi 
devitans  profanas  vocum  novitates  et  oppositiones  falsi  nominis 
scientise  »  (I.  Tim.  6.  20.):  «  Formam  habe  sanorum  verborum, 
bonum  depositum  custodi  per  Spiritum  Sanctum,  qui  habitat  in 
nobis  »  (II.Tim.  L,  13.14.)  —  Vide  Franzelin  (de  Trad.  thes.  25.). 

Unde:  qui  sunt  in  Ecclesia  constituti  pastores  et  custodes  re- 
velationis,  uti  patet  ex  cit.  testimoniis,  sunt  etiam  Doctores  (1). 

(1)  S.  Hieronymus  (in  cit.  L.  ad  Eph.)  scribit:  «  Nec  vero  putandum  est,  quod 
sicut  in  superioribus  tribus  alios  dixit  esse  Apostolos,  alios  Propbetas,  alios 
Evangelistas;  ita  et  in  pastoribus  et  Magistris  officia  diversa  posuerit.  Non 
enim  ait,  alios  autem  pastores  et  alios  magistros,  sed  alios  pastores,  et  do- 

Sed  officium  Doctoris  est  ut  si  quse  sint  implicita  in  revelatione 
explicet;  si  quse  ambigua  et  minus  diserta,  definiat ;  si  quse  in 
alienum  sensum  detorqueantur,  statutis  verbis,  conceptibus  et  for- 
mulis  defendat.  Ergo.  Revera  credimus  aliqua  esse  sive  in  Scri- 
ptura  sive  in  praedicatione  Apostolica,  quse  explicari,  declarari, 
defendi  indigent  ;  constat  Scripturam  detorqueri  ab  hsereticis  in 
pravum  sensum,  et  ssepe  qusestiones  oriri  circa  verum  ejus  sen- 
sum:  si  in  his  rerum  adjunctis  non  possunt  Doctores  a  Christo 
constituti  in  Ecclesia  rem  ambiguam  declarare,  litem  dirimere, 
in  quo  tandem  Doctoratus  authentici  munus  consisteret  ? 

540.  II.  Unde  Patres  ssepe  commemorant  explicationem,  et  de- 
clarationem  revelationis  per  Ecclesise  magisterium.  S.  Augustinus 
(in  Ps.  54.  n.22.),  ait:  «Ex  his  qui  male  sentiunt,  probati  sunt 
qui  bene  sentiunt.  Multa  enim  latebant  in  Scripturis,  et  cum 
prsecisi  essent  hseretici,  qusestionibus  agitaverunt  Ecclesiam  Dei: 
aperta  sunt  quse  latebant,  et  intellecta  est  voluntas  Dei. »  Et  (de 
Civ.  Dei  1.  16.  c.  2.  n.  1.):  «  Multa  quidem  ad  fidem  Catholicam 
pertinentia  dum  hsereticorum  callida  inquietudine  exagitantur,  ut 
adversus  eos  defendi  possint,  et  considerantur  diligentius,  et  in- 
telliguntur  clarius,  et  instantius  prcedicantur,  et  ab  adversario 
mota  quaestio  discendi  existit  occasio. »  Conferantur  Patres  Conc. 
Chalcedonensis  in  Allocutione  ad  Marcian.  Augustum  (Hard.  2., 
pag.  646.  seq.);  et  testimonia  §.  praec.  in  expositione  qusestionis 
exhibita. 

541.  III.  Idipsum  confirmari  potest  ex  adversariorum  agendi 
ratione.  Gloriantur  enim  se  assidue  et  graviter  studere  Scriptu- 
rse,  post  tot  edita  Commentaria;  cur,  nisi  ut  magis  explicite,  et 
clarius  intelligant  quse  in  ea  continentur  ?  Ergo,  si  quse  est  quse- 
stio,  non  versatur  circa  possibilitatem  melius  assequendi  succes- 

ctores,  ut  qui  pastor  est,  esse  debeat  et  magister.  »  Et  S.  Augustinus  (ep.  149. 
ad  Paulinum,  al.  59.  n.  11.)  ait:  «  Pastores  et  doctores,  quos  maxime  ut  discer- 
nerem  voluisti;  eosdem  puto  esse,  sicut  et  tibi  visum  est,  ut  non  alios  pastores, 
alios  doctores  intelligamus  ;  sed  ideo  cum  prsedixisset  pastores,  subjunxisse 
doctores,  ut  intelligerent  pastores  ad  suum  officium  pertinere  doctrinam.  Ideo 
enim  non  ait,  quosdam  autem  pastores,  quosdam  vero  doctores,  cum  superiore 
ipso  locutionis  genere  distingueret  dicendo,  quosdam  quidem  Apostolos,  quos- 
dam  autem  Propbetas,  quosdam  vero  Evangelistas  •,  sed  boc  tamquam  unum 
aliquid  duobus  nominibus  amplexus  est,  quosdam  pastores  et  doctores.  » 

sive  verum  sensum  revelationis  secundum  diversos  respectus;  sed 
circa  auctoritatem  Ecclesiae  proponendi  illum  magisterio  suo  au- 
thentico.  Semper  ergo  redimus  ad  unicum  divisionis  caput  inter 
nos  et  acatholicos,  ad  auctoritatem  Ecclesise. 


i.  VI. 


Asseritur  verus  sensus  canonis  Lirinensis  «  quod  ubique, 
quod  semper  etc.  »  (i). 

Prop.  XXI.  Notissimus  S.  Vincentii  Lirinensis  canon  «  In 
ipsa  item  catholica  Ecclesia  magnopere  curandum  est,  ut  id 
teneamus  quod  ubique,  quod  semper,  quod  ab  omnibus  credi- 
tum  est  »  intelligi  debet  sensu  positivo,  quatenus  quidquid  sem- 
per,  ubique  et  ab  omnibus  creditum  est,  certe  ad  fidem  perti- 
net;  non  vero  exclusivo,  quatenus  nihil  quod  non  semper,  ubi- 
que,  et  ab  omnibus  creditum  est,  ad  fidem  catholicam  pertinere 
possit:  idque  fit  manifestum  tum  ex  ipsa  Lirinensis  doctrina, 
tum  ex  rei  natura,  atque  constanti  Ecclesice  praxi. 

542.  Prob.  I.  Ex  ipsa  Lirinensis  doctrina.  Nam  1)  exposita 
necessitate  recurrendi  ad  Scripturas  et  divinam  Traditionem,  ut 
immaculata  servetur  Christi  doctrina,  prosequitur  (n.2.),  dicens: 

(1)  Contra  ea,  quse  in  thesi  prsecedenti  asseruimus  de  fidei  augmento  se- 
cundum  quid,  objici  prsesertim  solet  canon  S.  Vincentii  Lirinensis  (Commo- 
nit.  n.  3.),  qui  sic  se  habet:  «  In  ipsa  item  catholica  Ecclesia  magnopere  cu- 
randum  est,  ut  id  teneamus,  quod  ubique,  quod  semper,  quod  ab  omnibus  cre- 
ditum  est.  Hoc  est  enim  vere  proprieque  catholicum...  Sed  hoc  ita  demum  fiet, 
si  sequamur  universitatem,  antiquitatem,  consensionem.  »  Quamvis  autem  his 
postremis  verbis  videatur  Lirinensis  tria  membra  distinguere  (universitatem, 
antiquitatem,  consensionem)  ;  revera  tamen  duo  tantummodo  sunt  inter  se 
distincta,  uti  docet  ipse  Lirinensis  (Comm.  secundo),  inquiens :  «  diximus  uni- 
versitatis  et  antiquitatis  consensionem  spectari  oportere.  n  Pro  universitate, 
ut  ipse  declarat  (n.  4.),  intelligenda  est  consensio  Ecclesise  prsesens,  ea  nempe 
setate  qua  oritur  quaestio;  pro  antiquitate  vero,  consensio  ipsius  Ecclesise  in 
aliqua  prsecedente  setate,  uti  explicat  (n.  38.). 

Jamvero  duplex  sensus  posset  huic  canoni  tribui:  negaus,  seu  exclusivus; 
et  affirmans,  seu  positivus.  Primus  habetur,  si  dicatur  quidquid  in  Christi 
Ecclesia  seraper,  ubique,  et  ab  omnibus   creditum  non  est  (explicite),  a  ca- 

«  Atque  idcirco  multum  necesse  est,  propter  tantos  tam  varii  er- 
roris  anfractus,  ut  propheticse  et  apostolicse  interpretationis  linea 
secundum  ecclesiastici  et  catholici  sensus  normam  dirigatur.  In 
ipsa  item  catholica  Ecclesia  magnopere  curandum  est,  ut  id  te- 
neamus,  quod  ubique,  quod  semper,  quod  ab  omnibus  creditum 
est. »  —  Unde:  finis,  propter  quem  Lirinensis  statuit  illum  cano- 
nem,  est  ut  quilibet  «  propter  tantos  tam  varii  erroris  anfractus 
secundum  rectissimam  normam  dirigeretur. »  Atqui  id  tum  obti- 
net,  quum  dissidium  oboritur,  et  est  sententiarum  disparitas  circa 
aliquam  veritatem,  quse  nihilominus  potest  ad  fidem  pertinere,  et 
definiri.  Ergo  licet  ea  veritas  aliqua  ex  illis  circumstantiis  sem- 
per,  ubique,  ab  omnibus  careat,  non  est  tamen  a  catholica  fide, 
ob  eum  defectum,  amandanda:  seu,  quod  idem  est,  canon  ille  non 
est  intelligendus  sensu  eocclusivo. 

2)  Addit  (n.  3.):  «  Quid  tunc  faciat  Christianus  catholicus,  si 
se  aliqua  Ecclesise  particula  ab  universalis  fidei  communione  prse- 
ciderit?  Quid  utique  nisi  ut  pestifero  corruptoque  membro  sani- 
tatem  universi  corporis  anteponat  ?  Quid  si  novella  aliqua  conta- 
gio  non  jam  portiunculam  tantum,  sed  totam  pariter  Ecclesiam 
commaculare  conetur  ?  Tunc  item  providebit  ut  antiquitati  inhse- 
reat,  quse  prorsus  jam  non  potest  ab  illa  novitatis  fraude  seduci. 
Quid  si  in  ipsa  vetustate,  duorum  aut  trium  hominum,  vel  certe 
civitatis  unius,  aut  etiam  provincise  alicujus  error  deprehenda- 
tur?  Tunc  omnino  curabit,  ut  paucorum  temeritati  vel  inscitise, 

tholicis  veritatibus  onmino  excludendum  esse;  adeoque  id  cui  desit  vel  sola 
universitas,  vel  sola  antiquitas,  numquam  fide  tenendum  definiri  posse.  Alter 
habetur,  si  dicatur  quidquid  sernper,  ubique,  ab  omnibus  creditum  est,  pro 
veritate  catholica  habendum  esse  ;  ita  tamen,  ut  controversia  exurgente  et 
existente  dubio,  res  possit  vel  sola  antiquitate,  vel  sola  universitate  defi- 
niri  —  Primum  sensum  tenuerunt  Auctor  operis  quod  inscribitur.  "  Defensio 
declarationis  Cleri  gallicani  »  uti  apparet  prsesertim  ex  lib.  7.;  Janseniani, 
uti  videre  est  apud  Tamburinium  (Continuazione  dell'  Appellante),  et  (le  Pre- 
scrizioni  di  Tertulliano);  Auctores  quorumdam  opusc.  tempore  Conc.  Vat.,  qui 
definitionem  infallibilitatis  S.  Pontificis  impedire  nitebantur:  hi  omnes  con- 
sequenter  dicunt  si  aliquando ,  ab  aliquibus,  dubitetur  aut  dubitatum  sit 
utrum  aliquid  ad  fidem  pertineat;  eo  ipso  id  non  esse  de  fide,  nec  posse  defi- 
niri.  Secundo  sensui  adhserent  cseteri  omnes  :  qui  si  admittatur,  nulla  erit, 
uti  patet,  contra  traditam  a  nobis  doctrinam  difficultas. 

si  qua  sunt,  universaliter  antiquitus  universalis  Ecclesiae  decreta 
prseponat.  Quid  si  tale  aliquid  emergat,  ubi  nihil  hujusmodi  re- 
periatur?  Tunc  operam  dabit,  ut  collatas  (inter  se)  majorum  con- 
sulat  interrogetque  sententias,  (eorum  dumtaxat),  qui  diversis  li- 
cet  temporibus  et  locis,  in  unius  tamen  Ecclesise  communione  et 
fide  permanentes,  magistri  probabiles  exstiterunt. »  —  Unde:  Li- 
rinensis  fingit  casum  «  quo  aliqua  Ecclesise  particula  ab  univer- 
salis  fidei  communione  se  prseciderit,  »  et  quo  «  novella  contagio 
non  jam  portiunculam  tantum,  sed  totam  pariter  Ecclesiam  com- 
maculare  conetur. »  Hsec  tamen  doctrina  potest  esse  catholicar 
siquidem  regulam  assignat,  qua  discerni  possit,  quin  tamen  ab 
omnibus  et  semper  credita  sit.  Quare  licet  Lirinensis  assignet  il- 
las  notas  «  si  sequamur  universitatem,  antiquitatem,  consensio- 
nem,  »  seu  universitatem  et  antiquitatem;  ex  mente  tamen  ejus- 
dem,  necesse  non  est  ut  ambo  simul  concurrant,  ut  aliqua  doctrina 
Catholica  dijudicetur,  sed  sufficit  si  uni  earum  hsec  conformis 
inveniatur.  Ita  quidem  doctrina  quse  olim  ab  aliquibus  negata 
fuit,  declarari  potest  Catholica  ex  prsesenti  Ecclesise  consensioner 
et  alia,  de  qua  nunc  est  controversia,  deciarari  potest  Catholica 
ex  consensione  antiquitatis. 

3)  Rem  totam  illustrat  exemplis,  quibus  ostendit  aliquam  do- 
ctrinam  de  qua  erat  controversia,  fuisse  declaratam  catholicam 
ope  regularum,  quas  assignat:  ita  catholici  in  Africa  «  detestato 
schismate  (Donati)  universis  mundi  Ecclesiis  adsociati  sunt»  (n.  5.); 
et  ita  definita  fuit  qusestio  de  validitate  baptismi  collati  ab  hse- 
reticis,  cum  plures,  inter  quos  S.  Cyprianus,  invalidum  illum  as- 
seruissent.  Ergo. 

543.  II.  Ex  rei  natura.Nsim  1)  si  canon,  de  quo  agimus,  su- 
mendus  esset  sensu  exclusivo,  nulla  unquam  doctrina  haberi  pos- 
set  ut  catholica,  nisi  constaret  ab  omnibus  teneri ;  sed  non  con- 
staret  ab  omnibus  teneri,  si  data,  ex.  gr.,  aliqua  definitione  a 
Conc.  oecumenico,  non  prius  obtineretur  consensus  Episcoporum, 
qui  fuerunt  absentes.  Atqui  tamen  semper  ubique  et  ab  omnibus 
creditum  est  definitiones  fidei  a  Conc.  editas  statim  obligare,  et 
irreformabiles  esse  ante  consensum  Episcoporum  absentium. 

2)  Prsecipua  occasio,  in  qua  Ecclesia  exercere  debet  suum  ma- 
gisterium,  subministratur  ab  aliquo  errore  fidei  pernicioso,  prse- 

sertim  si  nimium  propagari  incipiat;  at  in  hoc  casu,  habita  ra- 
tione  numeri  Episcoporum,  eorum  indolis,  educationis,  studio- 
rum  etc.  possibile  est  ut  inter  se  non  consentiant:  quid  fiet  ergo? 
Si  ille  canon  debeat  intelligi  sensu  exclusivo,  Ecclesia  abstinebit 
a  definitione;  scilicet  non  exercebit  suum  magisterium,  quando 
magis  necessitas  urget.  Revera  auctor  opusculi,  cui  titulus  «  De 
1'Unanimite  morale  necessaire  dans  les  Conciles  pour  les  Defini- 
tions  dogmatiques.  Memoire  presentee  aux  Peres  du  Concile  du 
Vatican.  1870  »  contendit  vel  eosdem  Episcopos  ad  unanimitatem 
perducendos  esse ;  sin  minus,  ab  omni  definitione  abstinendum. 
Expectandum  igitur  est,  donec  Episcopi  illi  exuant  errore  ani- 
mum,  ad  majorem  partem  accedant,  fiatque  tandem  unanimitas. 
Secus,  ut  asserit  ipse  anonymus,  definitio  per  se  non  est  irrefor- 
mabilis.  Ecclesise  enim  Concilia,  ajunt,  doctrinas  inter  catholicos 
homines  controversas,  e  simplici  majoritate  nunquam  definivere. 
Porro  ex  hac  sententia  (quse  Jansenianorum  sententiis  est  maxime 
concors,  ut  apud  Tamburinium  videre  est)  en  principium,  quod 
plane  consequitur:  eo  minus  quidpiam  ab  Ecclesise  auctoritate  de- 
finiendum  est,  quo  magis  crescit  obnitentium  numerus ;  adeoque 
quum  error  longe  lateque  grassatur,  quum  magis  in  diem  inficit 
Episcopos,  quum  domui  Dei  damna,  excidium  undique  minitatur; 
tunc  Ecclesia  nullum  afflictis  rebus  auxilium  ferre  valens,  mucro- 
nis  usu  ad  contundendos  errores  sibi  dati,  infallibilitatis  scilicet 
penitus  exuta,  obmutescere  cogitur.  Ii  igitur,  qui  a  Jesu  Christo 
constituti  sunt  Pastores  et  Doctores,  ut  jam  non  simus  parvuli 
fluctuantes  et  circumferamur  omni  vento  doctrinse  ad  circumven- 
tionem  erroris,  maxima  docendi  ingruente  necessitate,  prohiben- 
tur  magisterio.  Quid  tristius  ab  homine  christiano  in  Ecclesise 
contemptum  excogitari  potest  ? 

3)  Denique  si  sensus  exclusivus  canoni  Lirinensis  tribuendus  es- 
set,  cur  Episcopi  hseretici  vel  hsereticorum  fautores  minas,  vim, 
fraudes  adhibuissent,  ut  alios  Episcopos  a  damnatione  errorum 
deterrerent,  uti  factum,  ex.  gr.,  ab  Arianis  in  Con.  Ariminensi, 
a  Dioscoro  in  Con.  Ephesino  secundo  ?  Potuissent  siquidem  facile 
triumphum  ducere  solo  suo  dissensu. 

544.  III.  Ex  praooi  Ecclesice.  Nam — 1)  Episcoporum  numerus, 
qui  Conciliis  adfuit    maxime    varius  est.  In  Nicaeno  enim  primo 


ART.    IX.    —    DE    INCREMENTO    OBJECTI    MA.T.    FIDEI.  287 

enumerantur  Episcopi  318;  in  Constantinopolitano  primo  150;  in 
Ephesino  210;  in  Chalcedonensi  630;  in  Constantinopolitano  secundo 
165;  in  Constantinopolitano  tertio  170;  in  Nicseno  secundo  367; 
in  Constantinopolitano  quarto  102;  in  Lateranensi  primo  300 ;  in 
secundo  fere  1000;  in  tertio  300;  in  quarto  412;  in  Lugdunensi 
primo  140;  in  Tridentino  quadraginta  circiter  initio,  ad  ducentos 
sub  finem.  Ex  quibus  numeris  facile  patet  vel  minimam  totius 
Episcoporum  partem  ad  Concilium  interdum  convenisse.  Atqui 
nihilominus  decreta  dogmatica  a  quolibet  Concilio  oecumenico 
profecta  pari  in  pretio  habita  sunt,  utique  ante  obtentum  absen- 
tium  consensum.  Ergo. 

2)  Ex  regula  ordinaria  prsevaluit  in  Conciliis  major  suffragio- 
rum  numerus;  ergo  non  requirebatur  prsesens  omnium  consensio. 
Ita,  ex.gr.,  ad  secundum  Concilium  oecumenicum  Constantinopoli 
habitum,  Theodosii  imperatoris  cura,  Macedoniani  Episcopi  tri- 
ginta  sex  numero  venerunt,  ut  inibi,  explorata  re,  errori  valedi- 
cerent.  Verum  orthodoxorum  Patrum  argumenta,  admonitiones 
etiam  et  reprehensiones  adeo  parum  apud  eos  profecerunt,  ut 
omnes,  obstinatiori  animo,  repente  excesserint.  Illorum  autem  tam 
magna  dissensio  minime  prohibuit,  quominus  Patres  anathemate 
percellerent  Semiarianos,  ad  quos  Macedoniani  pertinebant.  — 
Exemplum  haud  dissimile,  quoad  rem  nostram,  prsebet  Concilium 
oecumenicum  tertium  Ephesi  congregatum.  Jam  inde  a  Concilii  ini- 
tio  dissensus  inter  Patres  tam  magnus,  tamque  vehemens  exarsit, 
ut  minor  pars,  Episcopi  amplius  quadraginta  numero,  a  Nestorio 
et  Joanne  antiocheno  ducta  secesserit,  et  conventiculis  habitis 
gravissimas  in  majorem  poenas  edixerit.  Nihilominus  major  pars, 
postquam  ea  omnia  obivit,  quse  sacri  canones  tali  casu  postula- 
bant,  opus  incoeptum  prosecuta,  Nestorii  errorem  damnavit,  ejus- 
que  asseclas  anathematis  vinculo  obstrinxit. —  Prsesides  Concilii 
Tridentini,  cum  ageretur  de  declaranda  Residentia  de  jure  divino, 
petentes  Patrum  suffragia,  addiderunt:  «  dicite  summa  cum  bre- 
vitate  per  verbum  Placet,  vel  non  Placet,  utrum  velitis,  necne, 
Residentiam  de  jure  divino  declarari:  hoc  enim  pacto  juxta  ma- 
jorem  suffragiorum  et  sententiarum  numerum  scribentur  decreta, 
sicut  in  hoc  sancto  Concilio  semper  mos  fuit.  » 

3)  Per  se  autem  nec   necesse  est   ut  sententia  juxta  majorem 

suffragiorum  numerum  feratur;  sed  potest  Summus  Pontifex  mi- 
norem  approbare.  «  Ex  eo  porro,  inquit  Benedictus  XIV.  (de  Sy- 
nodo  Dioecesana,  1.  12.  c.  2.  §.  2.)  quod  Episcopi  in  Concilio  ge- 
nerali  sint  veri  judices,  cave,  ne  inferas,  teneri  Romanum  Pon- 
tificem  in  ferenda  sententia  majorem  partem  judicum  sequi ,  eo- 
rumdemque  doctrinam  approbare:  etenim  uti  ratiocinatur  idem 
Melchior  Canus,  quamvis  omnes  Episcopi  sint  veri  Judices ;  su- 
premum  tamen  judicium  est  a  Christo  Domino  suo  in  terris  Vi- 
cario  commissum,  eidemque  munus  demandatum,  quotquot  in  er- 
rorem  defluxerunt,  sive  pauciores,  sive  plures  numero  fuerint,  ad 
veram  fidem  revocandi ;  juxta  illud,  quod  Petro  dixit  Christus 
Luc.22.:  4  Rogavi  pro  te,  ut  non  deficiat  fides  tua,  et  tu  aliquan- 
do  conversus,'  non  unum,  non  item  alterum,  sed  sive  paucos,  sive 
multos  '  confirma  fratres  tuos.'  »  Quod  quidem  evidens  omnino  est 
post  definitam  a  Conc.  Vat.  S.  Pontificis  infallibilitatem.  —  Cf.  Stec- 
canella  («  adversus  novam  doctrinam  de  necessitate  unanimis  Epi- 
scoporum  consensus,  Theologica  disquisitio,  Romse  1870.  »)  a  quo 
plura  huc  derivavimus.  Vide  etiam  ejusdem  Auctoris  articulos 
paulo  ante  editos  in  ephemeride  «  La  Civiltd  Cattolica»  (ser.  vii, 
vol.  10,  p.  100.  450.). 

ARTICULUS   DECIMUS 
Synopsis  historico-Theologica  de  Symbolis  fidei. 

545.  Mens  nobis  non  est  expendere  qusestiones  historico-criticas, 
quae  ad  symbola  referuntur;  sed,  ut  mos  est  apud  Scholasticos 
Theologos,  concinnam  de  iis  notitiam  tradere. 

546.  I.  De  Symbolis  generatim.  Vox  symboli  vel,  juxta  grsecam 
originem,  dicit  collationem,  seu  plurium  collectionem;  vel  significat 
etiam  tesseram,  seu  signum  ad  discernendum.  Utroque  sensu  hic 
sumitur,  adeoque  fidei  symbolum  definiri  potest:  « simplex,  bre- 
vis,  plena  summa  credendorum ,  fidelibus  proposita  tanquam  si- 
gnum  professionis  suse. »  Hinc  S.  Augustinus  (serm.  115.  de  temp.) 
Symbolum  Apostolicum,  his  verbis  definit :  «  Est  Symbolum  com- 
prehensio  fidei  nostrse  simplex,  brevis,  plena,  ut  simplicitas  con- 

sulat  audientium  rusticitati,  brevitas  memoriae,  plenitudo  doctri- 
nae. »  Et  (serm.  119.) :  «  Symbolum  est  breviter  complexa  regula 
fidei,  ut  mentem  instruat,  nec  oneret  memoriam. » 

547.  Quod  aliquam  difficultatem  facere  potest  in  data  definitione 
est  illud  plena.  Pro  cujus  intelligentia  sequentia  ex  ordine  sunt  no- 
tanda:  —  1)  Inter  veritates  revelatas,  aliae  dicuntur  per  se  perti- 
nere  ad  fidem,  et  tales  sunt  quse  pertinent  ad  beatitudinem,  quam 
speramus,  vel  media  ad  illam  necessaria,  vel  per  se  ad  illam  or- 
dinata;  aliae  vero  quse  harum  solummodo  occasione  revelantur  — 
Tota  fidei  materia  utrumque  veritatum  ordinem  complectitur;  sed 
symbolum  nequit  dicit  summa  plena  credendorum,  quatenus  utrum- 
que  plene  continet. 

2)  Finis  symbolorum  triplex  est,  uti  Patres  exponunt.  Pri- 
mus ,  ut  docentes  fidem  haberent  unam  fidei  regulam  ,  quam 
omnes  omnibus  proponerent :  unde  Isidorus  (1.  2.  de  Eccles.  of- 
fic.)  dicit :  «  Discessuri  (Apostoli)  ergo  ab  invicem  normam  sibi 
prius  futurae  prsedicationis  in  commune  constituunt. »  Secundus, 
ut  singuli  fideles  haberent  brevem  formulam  fidei ,  quam  pos- 
sent  memoria  retinere ,  et  frequenter  profiteri  :  unde  S.  Aug. 
(Serm.  1.  de  Symb.  c.  1.)  ait :    «  Hoc  est  enim   Symbolum,  quod 

recensuri  estis,    et  reddituri.  Ista  verba,   quse  audistis 

collecta,  et  ad  unum  redacta  ne  tardorum  hominum  memoria  la- 
boraret,  ut  omnis  homo  possit  discere,  possit  tenere  quod  credit. » 
Tertius,  ut  fideles  secum  invicem  consentirent,  ab  infidelibus  di- 
scernerentur ,  et  a  falsis  praedicatoribus  tuerentur.  Qua  ultima 
ratione  etiam  factum  est,  ut  Apostolorum  Symbolum  non  scripto 
traditum  fuerit,  sed  solum  verbo,  nempe  ne  ab  hsereticis  corrumpi 
posset.  S.  Hier.  (Ep.38.)  ait:  «  In  Symbolo  fidei,  et  spei  nostrae, 
quod  ab  Apostolis  traditum,  non  scribitur  in  charta  et  atramento, 
sed  in  tabulis  cordis  carnalibus. »  —  Dicitur  ergo  symbolum  sum- 
ma  credendorum  plena  si  huic  triplici  fini  respondeat. 

3)  Cum  tria  symbola  distinguantur,  Apostolicum,  Nicseno-Con- 

stantinopolitanum,  et  S.  Athanasii;  considerandus  est  finis  specia- 

lis  vel  prsecipuus,  propter  quem  unumquodque  conditum  est.  Fi- 

nis  specialis  Symboli  Apostolici  est  instructio  fidelium  in  iis  quae 

sunt  necessaria  ad  salutem ;  prsecipuus  finis  Symboli  Patrum  est 

refutatio  haeresum,  ut  deinde  explicabimus;  et  tandem  major  praeci- 
Mazzella.  De  Virtutibus.  19 

puorum  mysteriorum  explicatio  est  specialis  finis  Symboli  S.  Atha- 

nasii    Unumquodque    horum  Symbolorum  dicitur  summa  cre- 

(;endorum  plena,  si  unumquodque  suo  prsecipuo  fini  apprime  re- 
spondeat;  tria  simul  plena  summa  merito  vocantur,  si  simul  sum- 
pta  triplici  illi  fini  respondeant. 

4)  In  symbolis  ponuntur  quse  directe  pertinent  ad  fidem  spe- 
culativam,  ut  captivetur  intellectus  in  obsequium  Dei;  quse  vero 
propter  operationem  cognoscere  et  credere  tenentur  fideles,  dein- 
de  ipsis  traduntur.  Atque  hinc  prsecipue  factum  est,  ut  mysterium 
Eucharistise,  quocl  certe  explicite  credendum  est,  et  mysterium 
fidei  vocatur  antonomastice,  non  continetur  in  Symbolis  —  Cf.  Sua- 
rez  (de  Fide,  disp.  2.  sect.  5.). 

548.  II.  De  Symbolo  Apostolorum.  Conveniunt  omnes,  Aposto- 
lorum  illud  vocari,  quia  continet  doctrinam  S.  Scripturarum  et 
Apostolorum  praedicationi  conformem ;  et  quia  jam  Apostolorum 
tempore  tradebatur  fidelibus:  id  pluribus  demonstrat  Natalis  Ale- 
xander  (ssec.I.  diss.  12.).  —  Quaeritur  solum  utrum  Apostolorum 
dici  debeat,  quatenus  ejusdem  Apostoli  auctores  exstiterunt. 

549.  Quod  omnino  affirmandum  est — 1)  ex  constante  et  univer- 
sali  Ecclesise  praxi.  Nam  juxta  regulam  S.  Aug.  (1.  4.  de  baptis. 
cont.  Donat.,  c.24.):  «  Quod  universa  tenet  Ecclesia,  nec  Conciliis 
institutum,  sed  semper  retentum  est,  nonnisi  auctoritate  Aposto- 
lica  traditum  rectissime  creditur; »  Atqui  Symbolum,  quod  Apo- 
stolicum  dicitur,  universa  tenet  Ecclesia,  nec  ullum  potest  assi- 
gnari  Concilium,  quod  illud  instituerit;  ergo  ab  Apostolis  tradi- 
tum  creditur. 

2)  Ex  PP.,  inter  quos  S.  Irenseus  (1.  1.  cont.  hseres.  c.  10.)  in- 
quit:  «  Ecclesia  enim  per  universum  orbem  usque  ad  fines  terrae 
seminata  et  ab  Apostolis  et  Discipulis  eorum  accepit  eam  fidem, 
quse  est  in  unum  Deum  Patrem  Omnipotentem  etc.  Tertullianus 
(1.  ult.  cont.  Jo.  Hieros.  n.28.),  ait :  «  Symbolum  fidei  et  spei  no- 
strae  ab  Apostolis  traditum  »  —  Vide  alia  SS.  PP.  testimonia, 
quse  indicat  Suarez  (de  Fide  1.  c.  n.3.). 

550.  tncertum  est  autem — 1)  quomodo  Apostoli  composuerint 
Symbolum.  Alii  enim  putant  unumquemque  eorum  suum  articu- 
lum  contulisse :  et  ita  inter  alios  censere  videtur  S.  Leo  (Epis. 
ad  Pulcher.  August.  27.) :  alii  vero  opinantur  totum  symbolum  et 

singulas  ejus  partes  inter  omnes  Apostolos  fuisse  collatas,  ab  iis- 
que  approbatas;  ita  Rufinus  (in  Expos.  Symboli). —  2)  Incertum 
est  tempus,  in  quo  Apostoli  Symbolum  condiderunt.  Aliquibus 
enim  videtur  editum  fuisse  in  eo  ccetu  centum  viginti  virorum, 
de  quo  fit  mentio  in  Act.  I.  —  Aliis,  statim  post  adventum  Spir. 
Sancti. —  Aliis  tandem  anno  44.,  secundo  Claudii:  ita  Baronius  « — 
Vide  de  his  omnibus  S.  Th.  (2.  2.  q.  1.  a.  6-10.);  Suarez  (sect.  cit.); 
et  Wirceburgenses  (n.  78.  seqq.). 

551.  III.  De  Symbolo  Patrum.  Ita  vocatur  Symbolum  Nicce- 
no-Constantinopolitanum,  quod  ab  aliquibus  etiam  dicitur  Con- 
stantinopolitanum,  vel  centum  quinquaginta  Patrum.  Quod  post 
Apostolorum  Symbolum  merito  potuerit  Ecclesia  aliud  symbo- 
lum  condere  ita  ostendit  (2.2.  q.  1.  a.  9.  ad  2.)  D.  Thomas;  « In 
omnibus  Symbolis  eadem  fidei  docetur  veritas  ;  sed  ibi  oportet 
populum  diligentius  instrui  de  fidei  veritate,  ubi  errores  insur- 
gunt,  ne  fides  simplicium  per  hsereticos  corrumpatur.  Et  hsec  fuit 
causa  quare  necesse  fuit  edere  plura  symbola,  quse  in  nullo  dif- 
ferunt,  nisi  quod  in  uno  plenius  explicantur  quse  in  alio  continen- 
tur  implicite,  secundum  quod  exigebat  hsereticorum  instantia. » 

552.  Cum  itaque  sseculo  quarto  Arius  impie  assereret  Verbum 
Dei  non  esse  Deum,  sed  creaturam,  ante  alias  quidem,  sed  ex  ni- 
hilo  eductam;  Patres  318  Nicsese  in  Bithinia  congregati,  ut  contra 
exortam  et  invadentem  hseresim  fideles  praemunirent,  expressius 
declararunt  divinitatem  Verbi,  quse  in  Apostolico  symbolo  jam 
continebatur,  ajentes:  «  Et  in  unum  Dominum  Jesum  Christum , 
Eilium  Dei,  natum  ex  Patre  Unigenitum ,  hoc  est  ex  substantia 
Patris;  Deum  de  Deo,  lumen  de  lumine;  Deum  verum  de  Deo  vero; 
natum  non  creatum;  homousion  hoc  est,  ejusdem  cum  Patre  sub- 
stantise,  per  quem  omnia  facta  sunt  etc. » 

553.  Symbolum  Nicaenum  ab  Hosio,  Cordubensi  Episcopo  et 
S.  Silvestri  Romani  Pontificis  Legato,  conceptum,  approbatum  fuit 
a  tota  synodo,  uti  ex  actibus  Concilii  apparet.  Tantse  autem  fuit 
auctoritatis  apud  Orientales,  ut  omnes  Grsecorum  Ecclesise  in  quo- 
tidianum  usum  illud  assumpserint  etsi  Apostolorum  symbolum 
simul  tradere  non  omitterent.  Quare  synodus  Chalcedonensis  ad 
Marcianum  Augustum  scribit:  «  unam  esse,  veluti  principali  loco, 
318  Patrum  doctrinae  confectionem  lex  nobis  Ecclesise  prsescribit; 

quam  velut  commune  Sanctorum  decretum,  ad  eorum,  qui  vocan- 
tur  in  adoptionem  filiorum,  tradimus  firmitatem. »  Similia  legun- 
tur  in  Epist.  Synod.  Conc.  Seleuci,  ad  Leonem  Augustum. 

554.  Licet  autem  in  Nicseno  Symbolo  omnino  expressa  de  Divi- 
nitate  Verbi  fidei  professio  tradita  sit;  nihil  tamen  additur  de  di- 
vinitate  Sp.  Sancti  iis  quse  de  ea  habentur  in  Symbolo  Apostolico. 
Cujus  rei  rationem  dant  S.  Basilius  et  S.  Hieron.;  quorum  primus 
(Ep.  78.)  ait:  «  cum  nondum  esset  mota  qusestio,  sed  adhuc  cre- 
dentium  mentibus  securus  et  nullis  objectus  insidiis  inesset  de 
Sp.  Sancto  intellectus  etc;  »  alter  (Ep.  64.  vel  41.):  «  De  Ario  tunc 
non  de  Origene  quaestio  fuit ;  de  Filio  non  de  Sp.  Sancto.  Confessi 
sunt  quod  negabatur;  tacuerunt  de  quo  nemo  quserebat. » 

555.  Sed  exorta  subinde  fuit  hseresis  Eunomianorum  et  Mace- 
donianorum;  quorum  primi  asserebant  Spiritum  Sanctum  alienum 
esse  a  Patre,  et  ab  eo  non  immediate,  sed  tanquam  nepotem  ab 
avo  procedere;  alii  simpliciter  Sp.  Sancti  divinitatem  inficiaban- 
tur.  Hinc  circa  annum  381  in  Concilio  Constantinopolitano ,  cui 
150  Episcopi  interfuerunt,  addita  fuit  expressior  confessio  de  di- 
vinitate  Spiritus  Sancti,  ejusque  a  Patre  processione.  Dictum  nem- 
pe  fuit:  «  Et  in  Spiritum  Sanctum  Dominum  et  vivificantem,  ex 
Patre  procedentem ;  et  cum  Patre  et  Filio  adorandum  et  conglo- 
rificandum,  qui  locutus  est  per  Prophetas. »  Cum  tunc  temporis 
non  negaretur,  Spiritum  Sanctum  procedere  etiam  a  Filio,  quod 
deinde  negatum  fuit,  tum  addita  non  fuit  vox  illa  Filioque,  quse 
deinde  introducta  fuit  in  hoc  Symbolo.  De  hoc  agitur  in  tract.  de 
Trinitate. 

556.  Symbolum  Nicseno-Constantinopolitanum  cum  ultima  illa 
explicatione  Filioque,  paucis  mutatis  verbis,  illud  est,  quod  Ec- 
clesia  Romana  recitari  prsescribit  in  Missa,  servato  semper  Apo- 
stolorum  symbolo  fidelium  privato  usui.  Cujus  oeconomise  conve- 
nientiam  explicat  D.  Thomas  (1.  c.  ad  6.),  dicens :  «  Quia  symbo- 
lum  Patrum  est  declarativum  symboli  Apostolorum,  et  etiam  fuit 
conditum  fide  jam  manifestata,  et  Ecclesia  pacem  habente,  pro- 
pter  hoc  publice  in  Missa  cantatur.  Symbolum  autem  Apostolo- 
rum,  quod  tempore  persecutionis  editum  fuit  fide  nondum  publi- 
cata,  occulte  dicitur  in  Prima  et  Completorio,  quasi  contra  tene- 
bras  errorum  prseteritorum  et  futurorum. » 

557.  IV.  De  Symbolo  S.  Athanasii.  Quoad  hoc  Symbolum  con- 
veniunt  omnes  Catholici  in  duobus :  —  1)  Symboli  hujus  doctrinam 
quoad  sensum  inveniri  in  operibus  S.  Athanasii  —  2)  Illud  esse 
certissimam  fidei  regulam,  siquidem  ab  Ecclesia  approbatum  est, 
omnibusque  fidelibus  propositum.  Longe  ergo  non  distant  ab  hsere- 
ticis  et  schismaticis,  qui  conviciis  sjmbolum  illud  affecerunt.  Di- 
sputatur  solum  inter  ipsos  Catholicos,  utrum  S.  Athanasius  sit 
verus  illius  auctor. 

558.  Sfcandum  tamen  videtur  aflirmativae  sententise  quse  grave 
pro  se  habet  auctoritatis  pondus.  Etenim  habet  —  1.  auctorita- 
tem  Romanse  Ecclesise,  quse  semper  inscripsit  et  adhuc  illud  in- 
scribit  S.  Athanasio.  —  2.  Auctoritatem  Ecclesise  Constantinopo- 
litanae,  Servianse,  Bulgaricse,  Russiacoe  ac  Moscovitse,  uti  constat 
ex  ep.  1.  Jo.  Sarmatse  ad  Calv.  —  3.  Innumerorum  Doctorum  post 
S.  Thomam.  —  4.  Eugenii  IV.,  qui  in  decreto  de  unione  Armeno- 
rum  commemorat  «  compendiosam  illam  fidei  regulam  per  Bea- 
tissimum  Athanasium  editam. »  —  5.  Patrum  Concilii  Augustodo- 
nensis  sub  S.  Leodegario ,  anno  663  vel  670,  qui  dixerunt :  «  Si 
quis  Presbyter,  Diaconus,  Subdiaconus  vel  Clericus  symbolum, 
quod  inspirante  Sancto  Spir.  Apostoli  tradiderunt,  et  fidem  S.  Atha- 
nasii  Praesulis  irreprehensibiliter  non  recensuerit,  ab  Episcopo 
condemnetur. »  —  6.  Hatto  Basileensis  Episcopi,  et  Hincmari  Ar- 
chiepiscopi  Rhemensis,  qui  sseculo  IX.;  Theodulphi  Episcopi  Au- 
relianensis,  qui  sseculo  VIII.  idem  praeceptum  dederunt  etc.  Vide 
Diatrib.  PP.  Benedict.  S.  Mauri  (tom.  2.  opp.  S.  Athanasii  insertam); 
et  Wirceburgenses  (n.  83.  seqq.). 

DISPUTATIO  III 


DE  ACTU  FIDEI  DEQUE  VIA  AD  ILLUM 


559.  Quse  in  prsecedente  disputatione  de  fidei  objecto  disserui- 
mus  pertinent  tum  ad  habitum  tum  ad  actum  fidei;  atque  inde 
satis  colligitur  vera  utriusque  indoles  ac  natura:  siquidem  actus 
sicut  habitus  a  formali  objecto  specificantur.  Qui  autem  simul 
animo  recolat  quse  in  prima  disputatione  de  habitibus  infusis  ex- 
posuimus,  nihil  habet  quod  ultra  quserat  de  fidei  habitu. 

560.  Verum  haud  abs  re  erit  specialem  de  actu  fidei  quoestio- 
nem  instituere;  magni  enim  interest  ejus  veluti  essentiam  peni- 
tius  rimari,  verum  conceptum  a  falsis  Rationalistarum  et  Nova- 
torum  notionibus  vindicare,  ejusdemque  proprietates  singillatim 
expendere. 

561.  Cum  vero  inter  ejus  proprietates  una  sit,  obscuritas,  qua 
fit  ut  fidei  assensus  non  necessario  determinetur  a  prsesentia  ob- 
jecti;  necesse  est  inquirere  an  et  quomodo  possit  voluntas  illum 
determinare,  quidque  requirat  ut  illud  prsestet.  Tota  igitur  di- 
sputatio  erit  de  actu  fidei,  ejusque  proprietatibus  —  atque  de 
actibus  tum  intellectus  tum  voluntatis,  qui  cum  proxime  ad  fidem 
disponant,  merito  dicuntur  fides  inchoata ,  et  via  ad  formalem 
fidei  assensum. 

ARTICULUS  PRIMUS 
An  actus  fidei  sit  actus  intellectus,  et  qualis  ille  sit. 

§•  L 

Paucis  exponuntur  verba  Apostoli  (Heb.  XI.  i.). 

562.  Per  actum  divinae  fidei  nos  dicimur  credere  Deum ,  cre~ 
dere  Deo,  credere  in  Deum :  attamen  «  per  ista  tria,  uti  notat 
D.  Thomas  (2.2.  q.  2.  a.  2.  ad  1.)  non  designantur  diversi  actus 
fidei,  sed  unus  et  idem  actus  habens  diversam  relationem  ad  fidei 
objectum.»  Vel  enim  respicit  objectum  materiale,  quod  credit  ; 
et  sic  dicitur :  credete  Deum;  quia  nihil  proponitur  ad  creden- 
dum,  quod  non  sit  vel  Deus,  vel  ordinatum  ad  Deum  tamquam 
ad  objectum  ultimum  et  adsequatum  attributionis  (n.  298.).  Vel 
respicit  rationem  formalem,  seu  medium,  propter  quod  tali  cre- 
dibili  assentimur;  et  sic  dicitur:  credere  Deo ;  quia  ratio  forma- 
lis,  cui  inhseret  homo,  et  propter  quam  rebus  revelatis  assentit, 
est  veritas  prima,  (n.321.).  Credere  autem  in  Deum  addit  rela- 
tionem  in  ipsummet  Deum,  tamquam  in  ultimum  finem  ;  quse  re- 
latio  optime  cadit  in  actum,  quo  credimus  Deo  de  se  loquenti  (1). 
Unde  Rufinus  (in  expos.  Symb.),  observat :  «  Non  dixit,  in  San- 

(1)  «  Objectum  fidei,  inquit  D.  Thomas  (2.  2.  q.  2.  a.  2.  c),  potest  tripliciter 
considerari.  Cum  enim  credere  ad  intellectum  pertineat ,  prout  est  a  volun- 
tate  motus  ad  assentiendum....  potest  objectum  fidei  accipi  vel  ex  parte  ipsius 
intellectus,  vel  ex  parte  voluntatis  intellectum  moventis  —  Si  quidem  ex  parte 
intellectus,  sic  in  objecto  fidei  duo  possunt  considerari....  Quorum  unum  est 
materiale  objectum  fidei:  et  sic  ponitur  actus  fidei  credere  Deum  :  quia.... 
nibil  proponitur  nobis  ad  credendum,  nisi  secundum  quod  ad  Deum  pertinet. 
Aliud  autem  est  formalis  ratio  objecti,  quod  est  sicut  medium  propter  quod 
tali  credibili  assentitur:  et  sic  ponitur  actus  fidei  credere  Deo:  quia....  for- 
male  objectum  fidei  est  veritas  prima,  cui  inbseret  homo,  ut  propter  eam  cre- 
ditis  assentiatur  —  Si  vero  consideretur  tertio  modo  objectum  fidei,  secundum 
quod  intellectus  est  motus  a  voluntate,  sic  ponitur  actus  fidei  credere  in 
Deum.  Veritas  enim  prima  ad  voluntatem  refertur,  secundum  quod  habet 
rationem  finis.  » 


ART.    I.  —    DE    NATURA   ACTUS   FIDEI.  297 

ctam  Ecclesiam,  nec  in  Remissionem  peccatorum,  nec  in  Carnis 
resurrectionem.  Si  enim  addidisset  in  prsepositionem ,  una  ea- 
demque  vis  fuisset  cum  superioribus.  Nunc  autem  in  illis  quidem 
vocabulis,  ubi  de  divinitate  fides  ordinatur:  in  Deum  Patrem  di- 
citur,  et  in  Jesum  Christum  Filium  ejus;  et  in  Spiritum  San- 
ctum.  In  cseteris  vero,  ubi  non  de  divinitate,  sed  de  creaturis, 
ac  mysteriis  sermo  est,  in  prsepositio  non  additur,  ut  dicatur: 
in  Sanctam  Ecclesiam  credendum  esse,  non  ut  in  Deum ,  sed  ut 
Ecclesiam  Deo  congregatam.  »  Hinc  Catech.  Rom.  (P.  1.  de  IX.  art. 
Sjmb.  §.  22.)  notat:  «  Tres  enim  Trininitatis  personas,  Patrem, 
et  Filium,  et  Spiritum  Sanctum  ita  credimus,  ut  in  eis  fidem 
nostram  collocemus.  Nunc  autem  mutata  dicendi  forma,  Sanctam, 
et  non  in  Sanctam  Ecclesiam  credere  profitemur,  ut  hac  etiam 
diversa  loquendi  ratione  Deus  omnium  effector  a  creatis  rebus 
distinguatur,  prseclaraque  illa  omnia,  quse  in  Ecclesiam  collata 
sunt  beneficia,  divinae  bonitati  accepta  referamus. »  Non  desunt 
tamen  symbola,  quse  habent  in  Ecclesiam  :  sed  sensus  satis  in- 
telligitur. 

563.  Hujus  ergo  actus  fidei,  quo  simul  credimus  Deum,  Deo,  in 
Deum  quaeritur  definitio.  Decet  autem  ante  omnia  paucis  expen- 
dere  verba  Apostoli  (ad  Heb.  XI.,  1.),  ubi  ait:  «  Est  autem  fides 
sperandarum  substantia  rerum ,  argumentum  non  apparentium. » 
Quamvis  enim  Erasmus  videatur  dicere,  verba  Apostoli  non  de- 
finitionem,  sed  laudem  quamdam  et  fidei  encomium  exhibere;  no- 
tat  tamen  D.  Thomas  (2.  2.  q.  4.  a.  1.):  «  Si  quis  recte  conside- 
ret,  omnia  ex  quibus  fides  potest  definiri,  in  prsedicta  descriptione 
tanguntur,  licet  verba  non  ordinentur  sub  forma  definitionis;  sicut 
etiam  apud  Philosophos,  prsetermissa  syllogistica  forma,  syllo- 
gismorum  principia  tanguntur. »  «  Illud  etiam  certum  videtur,  » 
animadvertit  de  Lugo  «  non  loqui  Paulum  tam  de  fide  objectiva, 
seu  de  objecto  fidei,  quam  de  fide  ipsa  formali,  seu  de  assensu 
nostro  interno  :  nam  fides  objectiva  sunt  res,  quse  sperantur,  et 
non  apparentes.  Fides  autem,  quse  hic  definitur  est  substantia  re- 
rum  sperandarum,  et  argumentum  non  apparentium;  ergo  condi- 
stinguitur  ab  objecto  fidei:  objectum  enim  non  est  substantia,  seu 
fundamentum  sui  ipsius,  et  argumentum  probans  seipsum. » 

564.  Itaque  explicemus  oportet   verba  Apostoli,  ut  inde  actus 

fidei  definitionem  eruamus.  Juxta  Apostolum  fides  dicitur  I.  «  spe- 
randarum  substantia  rerum. »  Substantia  graece  est  uwocrcaais,  id 
est,  basis,  ac  fundamentum.  Sperandarum  rerum ,  grsece  est 
e'Xi7ri^ofxsv(ov,  quod  ambiguum  est,  et  verti  potest,  tum  sperantium 
hominum,  tum  rerum  speratarum,  sive  sperandarum.  Sanctus  Au- 
gustinus  fere  ubique  hunc  locum  legit  sperantium  (ut  in  epi- 
stola  112.  ad  Paulin.;  lib.  2.  de  peccat.  merit.  et  remiss.  cap.  31.; 
tract.  79.  in  Joannem;  hom.  32.  in  libro  quinquaginta  homiliarum, 
et  alibi).  Grseci  vero  omnes,  ut  Sanctus  Basilius  (in  explicatione 
Psalmi  115.),  Chrysostomus,  Theodoretus,  Theophylactus,  (Ecu- 
menius  (in  hunc  locum),  aliam  exhibent  locutionem,  eosque  se- 
quutus  est  antiquus  noster  interpres,  qui  reddidit  «  rerum  speran- 
darum. » 

565.  Duplici  pacto  vero  res  sperandse  dicuntur  in  nobis  existere 
et  quodammodo  subsistere  per  fidem.  Primo,  quatenus,  ut  ait  de 
Lugo  (1.  c.  n.  34.),  «  proprium  est  cognitionis  facere  objectum 
praesens,  et  cognitionis  certissimse  facere  objectum  ita  certo  prse- 
sens,  ac  si  jam  oculis  videretur  et  possideretur:  »  ita  quidem,  for- 
maliter  per  ipsam  fidem,  res  sperandse  existerent  et  quodammodo 
subsisterent  in  nobis.  Secundo,  quatenus  per  spem  firmissimam 
possidendi  aliquod  bonum,  illud  quodammodo  jam  possidemus:  quo 
sensu  dixit  Apostolus  (Rom.  XII.  12.):  «  spe  gaudentes. »  Spes  au- 
tem  necessario  nititur  fide,  et  firma  spes  firmam  exigit  fidem. 
Ita  quidem  veluti  formaliter  res  sperandse  in  nobis  subsisterent 
per  spem ;  causaliter  per  fidem.  Hsec  secunda  explicatio,  uti  ob- 
servat  Suarez  (1.  c),  «  fere  coincidit  cum  alia  S.  Anselmi,  S.  Tho- 
mse  et  communi  scholasticorum  dicentium  vocari  fidem  'substan- 
tiam  rerum  sperandarum'  quia  est  fundamentum  spei;  et  videtur 
quidem  simplicior  explicatio,  quia  nomen  hypostasis  proprie  si- 
gnificat  fundamentum,  seu  substantiam  quatenus  substat  aliis,  et 
quia  proprium  est  fidei  fulcire  spem...  et  hoc  etiam  significavit 
Augustinus,  qui  loc.  cit.,  legit  fidem  esse  substantiam  speran- 
tium;  nam  est  veluti  baculum,  in  quo  viatores  nituntur  ad  spe- 
randum.  »  (1) 

(1)  «  Substantia,  ait  D.  Thomas  (2.  2.  q.  4.  a.  1.),  solet  dici  prima  inclioatio 
cujuscumque  rei,  et  maxime  quando  tota  res  sequens  continetur  virtute  in 
primo  principio....  Per  hunc  ergo  modum  dicitur  fides  esse  substantia  rerum 

566.  Sive  autem  legatur  substantia  sperantium,  sive  rerum 
sperandarum,  «  sententia,  inquit  Bellarminus  (de  justif.  1. 1.  c.  5.) 
est  omnino  eadem;  nihil  enim  aliud  est,  Fidem  esse  substantiam 
rerum  sperandarum,  nisi  quse  sperantur,  quoniam  futura  sunt, 
non  habere  ullam  subsistentiam,  vel  fundamentum,  nisi  in  intel- 
lectu  per  fidem.  Itaque  fides  est  quasi  vita  et  anima  rerum,  quse 
sperantur,  quoniam  eas  apprehendens,  ac  menti  repraesentans,  fa- 
cit  eas  quodammodo  esse  prsesentes,  ac  vivere,  quamvis  in  se  re- 
vera  non  sint,  nisi  futurse.  ldem  autem  est,  fidem  esse  substantiam 
sperantium,  et  substantiam  rei  speratse;  ideo  enim  dici  potest  fi- 
des  substantia  sperantium,  quoniam  est  substantia  rei  speratse; 
id  est,  ideo  fide  se  ipse  sustentat,  qui  sperat,  quoniam  subsisten- 
tia  rei  speratse  non  est  nisi  fides. » 

567.  Contendunt  tamen  Novatores,  per  substantiam  rerum  spe- 
randarum  intelligi  debere  eocpectationem  certam  promissse  mise- 
ricordise.  Nam  vox  grseca  vTzoaxv.nic,  expectationem  significat.  Id 
colligunt  ex  epistola  ad  Heb.  (III.) ,  ubi  cum  dixisset  Apostolus 
(v.  6.):  «  Quse  domus  sumus  nos,  si  fiduciam,  et  gloriam  spei  usque 
in  finem  firmam  retineamus;  »  paulo  post  (v.  14.)  in  eandem  sen- 
tentiam  dicit:  «  Participes  enim  Christi  effecti  sumus ,  si  tamen 
initium  substantife  ejus  usque  in  finem  firmum  retineamus.  »  Ubi, 
ajunt,  repetitio  illorum  verborum  «  usque  in  finem  firmum  reti- 
neamus  »  convincit,  idem  significatum  esse  per  fiduciam,  et  per 
substantiam,  quae  in  G-raeco  est  uirosTa<7i<;. 

568.  At  vero :  1)  S.  Joannes  Chrysostomus,  sine  dubio  grsecae 
linguse  peritissimus,  non  ignorabat  quid  significaret  vocabulum 
6-!z6axy.(S'.c, :  ipse  autem  auctor  est  expositionis,  quam  nos  supra,  se- 
quuti  sumus.  Hsec  sunt  ejus  verba,  (homil.  12.  in  epist.  ad  He- 
braeos):  «  Quoniam  ea  quse  sunt  in  spe,  sine  substantia  esse  pu- 
tantur,  fides  eis  tribuit  substantiam,  vel  potius  eis  non  tribuit, 
sed  ipsa  est  essentia  eorum,  ut  puta,  Resurrectio  nec  dum  facta 
est,  et  nec  dum  est  in  substantia :  sed  fides  facit  eam  subsistere 
in  anima  nostra,  hoc  est,  quod  dixit  substantia.  »  Nec  alio  modo 

sperandarum,  quia  scilicet  prima  inehoatio  rerurn  sr;erandarum  in  nobis  est 
per  assensum  fidei,  quse  virtute  continet  omnes  res  srerandas.  In  hoc  enim 
speramus  beatifteari  quod  videbimus  arerta  visione  veritatem,  cui  jer  fidem 
adhseremus.  » 

locum  istum  exponunt  cseteri  Grseci  interpretes,  quorum  auctori- 
tate  freti,  tuto  nihili  facimus  quae  Melanchton  et  Chemnitius  ob- 
trudunt. 

2)  Quamvis  vocabulum  vTzoazy.ais  significare  possit  expectatio- 
nem,  (negandum  non  est,  quin  multa,  variaque  significet);  in  epi- 
stola  tamen  ad  Hebrseos  (1.  c.)  sine  dubio  non  expectationem,  sed 
substantiam  sive  subsistentiam  significat.  Etenim,  inquit  Bellar- 
minus,  in  ipso  initio  cap.  1.,  ubi  legimus :  «  Qui  cum  sit  splendor 
Patris,  et  figura  substantiae  ejus  (graece,  /apaxr/jp  u7ro<jTa'<5sw;)  non 
significat  vocabulum  hoc  expectationem,  sed  substantiam;  est  enim 
Filius  perfecta  imago  substantise  Patris,  id  est,  subsistentis  per- 
sonse  paternae.  Qua  notione  utuntur  hac  voce  passim  Theologi 
tum  veteres,  tum  recentiores.  Capite  autem  tertio,  initium  sub- 
stantiae  Christi  non  significat  initium  fiduciae,  sed  initium  novse 
creaturae,  quod  initium  est  fides.  Nam  (ut  dicitur  ad  Galat.  4.) 
cum  justificamur,  formatur  Christus  in  nobis;  et  ideo  dicimur  (ad 
Galat.  6.)  nova  creatura.  Et  (ad  Eph.  2.)  dicimur  creati  in  Chri- 
sto  Jesu,  in  operibus  bonis.  Itaque  participes  sumus  Christi,  ut 
membra  capitis,  si  tamen  retinemus  initium  hujus  novse  substan- 
tiae  ejus,  per  quam  formatus  est  ipse  in  nobis,  quod  initium  est 
fides,  quse  per  dilectionem  operatur. »  —  Vide  Bellarminum  (de 
justif.l.l.c.ll.). 

569.  Juxta  Apostolum,  fides  II.  est  argumentum  non  appa- 
rentium,  grsece  est  eXsyyo;  ov  j&sTrou.evwv,  hoc  est,  demonstratio, 
sive  convictio,  ut  S.  Augustinus  legit,  eorum,  quse  non  conspi- 
ciuntur.  Hsec  verba  ita  exponunt  aliqui,  ut  velint  esse  repetitio- 
nem  sententise  praecedentis.  Sensus  esset:  fides  facit  quodammodo 
extare  ea,  quse  non  sunt,  sed  sperantur  futura,  et  facit  quasi  cer- 
ni,  et  spectari  res  easdem  cum  in  se  minime  appareant.  At  plura 
obstant  huic  interpretationi;  uti  enim  recte  observat  Bellarminus 
(1.  c.  c.  5.),  idem  Apostolus  explicans  paulo  post  objectum  fidei, 
non  restringit  illud  ad  res  futuras,  quae  sperantur;  sed  extendit 
ad  omnia,  quse  Deus  revelare  dignatus  est,  sive  sint  futura,  sive 
prseterita,  sive  speranda,  sive  timencla.  Nam  dicit,  fide  nos  cre- 
dere,  aptata  esse  ssecula  Verbo  Dei,  quod  prseteritum  est;  et  fide 
Sanctum  Noe  ob  metum  diluvii  aptasse  arcam;  diluvium  autem 
futurum  quidem  erat,  sed  metuendum,  non  sperandum.  Verba  igi- 

tur  illa,  argumentum  non  apparentium,  non  referuntur  ad  res 
speratas,  sed  explicant  aliam  fidei  virtutem,  quse  est  convincere 
intellectum,  atque  eum  adducere,  ut  assentiatur  iis,  quae  non  ca- 
pit,  neque  intelligit.  «  Sumitur  argumentum ,  ait  D.  Thomas 
(2.  2.  q.  4.  a.  1.),  pro  argumenti  effectu.  Per  argumentum  enim  in- 
tellectus  inducitur  ad  inhserendum  alicui  vero  :  unde  ista  firma 
adhsesio  intellectus  ad  veritatem  fidei  non  apparentem  vocatur 
hic  argumentum.  Unde  alia  litera  habet  convictio. . . .  quia  sci- 
licet  per  auctoritatem  divinam  intellectus  credentis  vincitur  ad 
assentiendum  his  quse  non  videt. » 

570.  Quare  si  velimus  dicere  Apostolum  loqui  etiam  de  expe- 
ctatione  et  spe,  concedendum  est,  eum  directe  ac  praecipue  loqui 
de  fide;  de  expectatione  vero  nonnisi  in  ordine  ad  fidem,  quate- 
nus  nempe  est  effectus  fidei.  Unde  S.  Jo.  Damas.  (1.  4.  de  Fide 
c.  11.),  licet  senserit  ibi  de  fiducia  etiam  esse  sermonem;  non  ta- 
men  de  illa  sola,  sed  simul  etiam  de  fide  intellectuali.  Scilicet 
Apostolus,  ut  melius  fidei  naturam  et  proprietates  explicaret,  et 
simul  declararet  munus,  propter  quod  principaliter  datur  fides, 
posuit  verba  «  sperandarum  substantia  rerum;  »  fides  enim,  notat 
Suarez  (disp.  cit.,  sect.  2.,  n.  6.),  est  maxime  propter  operatio- 
nem:  ad  operationem  autem  maxime  inducuntur  homines  spe  re- 
tributionis,  atque  ideo  Apostolus  dixit  «  sperandarum  substantia 
rerum  »  per  quae  possent  homines  valde  induci  ad  fidem  et  opera 
ejus. 

571.  Ex  data  igitur  expositione  conceptus  fidei  ab  Apostolo 
traditi,  sequitur  primo,  Apostolum  nomine  fidei  intelligere  do- 
num  pertinens  ad  intellectum,  et  non  fiduciam  quse  pertinet  ad 
voluntatem.  Nam  —  1)  eXsyxoq,  id  est  demonstratio,  et  convictio 
ad  intellectum  pertinet,  ut  etiam  ipsum  nomen  Latinum  argu- 
mentum  significat;  ejus  enim  est  convinci  argumentis,  cujus  est 
assentiri,  et  judicare. 

2)  Subdit  Apostolus  (v.  2.):  «  Fide  intelligimus  aptata  esse  sae- 
cula  Verbo  Dei :  »  ubi  describitur  actus  fidei  per  vocem  intelli- 
gendi;  intelligere  vero  nullo  modo  ad  voluntatem,  sed  ad  intel- 
lectum  pertinet. 

3)  Prosequitur  Apostolus,  dicens  (v.  7.):  «Fide  Noe...  metuens 
aptavit  arcam,  in  salutem  domu^  suae. »  Fidei  actus  ergo  non  po- 


302  DISP.  III.  —  DE    ACTU    FIDEI    DEQUE    VIA    AD    ILLUM. 

test  esse  fiducia;  quia  fiducia  non  gignit  metum,  sed  expellit; 
proinde  fidei  actus  in  Noe  fuit,  credere  certo  futurum  diluvium ; 
ex  illo  autem  actu  credendi  metus  exortus,  causa  fuit,  cur  fabri- 
caretur  arca. 

4)  Denique  idem  probant  illa  verba  (v.  6.):  «  Sine  fide  autem 
impossibile  est  placere  Deo.  Credere  enim  oportet  accedentem  ad 
Deum,  quia  est,  et  inquirentibus  se  remunerator  sit:  »  quo  in  loco 
sine  dubio  per  verbum  credere,  explicatur  actus  fidei  justificantis; 
neque  potest  ulla  ratione  ipsum  credere  detorqueri  ad  fiduciam. 
Non  enim  confidimus  Deum  esse ,  sed  certo  judicamus,  et  as- 
sentimur. 

5)  Quare  merito  Conc.  Yaticanum  docet  nos  divina  fide  cre- 
dere  vera  esse  quse  divinitus  revelata  sunt;  et  quamvis  assignet 
discrimen  inter  scientiam  et  fidem,  utramque  tamen  ad  cogni- 
tionis  ordinem  revocat  (nn.  274.  278.)  —  Idem  docuerat  Conc. 
Trid.  (sess.  6.  c.  6.);  et  haud  obscure  indicaverat  Conc.  Araus.  II. 
(c.25.). 

572.  Sequitur  secundo,  Apostolum  nomine  fidei  intelligere  non 
notitiam  quamcumque  rerum  fidei,  sed  assensum  firmum,  seu  ju- 
dicium  certum  quo  vera  esse  tenemus  quae  divinitus  revelata  sunt. 
Assensum  quidem;  quia  fides  dicitur  argumentum,  seu  convictio: 
argumentum  autem  non  simplicem  notitiam,  sed  persuasionem  parit 
de  veritate  rei,  quam  probat.  Assensum  vero  firmum,  nam  quam- 
vis  argumentum  aliquando  applicetur  ad  probabilia,  in  sua  tamen 
proprietate  significat  rationem  certo  concludentem,  seu  producen- 
tem  assensum  firmum.  Quod  patet  tum  ex  auctoritate  Patrum, 
qui  legunt  evictionem,  convictionem,  determinationem ;  tum  ex 
profanorum  auctorum  usu.  Aristoteles  enim  (Rhetor.  ad  Alexan- 
drum,  c.  de  Argumento),  ait :  «  Argumentum  autem  est  (sic  enim 
Elenchon  interpretamur)  quod  aliter  habere  non  potest  atque 
ipsi  dicimus  ;  »  et  Cicero  (in  Academicis  Qusestionibus  lib.  11.): 
«  Argumentum,  inquit,  concludi  non  potest,  nisi  his,  quse  ad  con- 
cludendum  sumpta  erunt,  ita  probatis,  ut  falsa  ejusmodi  nulla  esse 
possint. »  Unde  fides  dicitur  etiam  ab  Apostolo  substantia  rerum 
sperandarum:  quod  autem  infirmum  est  non  meretur  nomen  fun- 
damenti,  ac  basis  firmse  et  solidse.  —  Hinc  distinguitur  fides  chri- 

stiana  ab  opinione,  a  dubio  et  suspicione;  ista  enim  non  convin- 
cunt,  neque  cogunt  intellectum  ad  assensum. 

573.  Sequitur  tertio,  Apostolum  nomine  fidei  intelligere  assen- 
sum  certum  quidem,  sed  obscurum;  adeoque  fides  a  scientia  di- 
stinguitur.  Mire  enim  conjunxit  Apostolus,  uti  notavit  Bellarminus, 
argumentum  cum  non  apparentium,  ut  significaret,  fidem  id  fa- 
cere,  quod  faciunt  argumenta,  sed  alio  modo.  Nam  argumenta, 
et  maxime  demonstrationes,  faciunt,  ut  intellectus  omnino  assen- 
tiatur;  sed  hoc  faciunt,  per  evidentiam  rei  intellectum  convin- 
cendo,  dum  causas  ipsas,  et  proprietates  aperiunt.  At  fides  facit 
quidem,  ut  intellectus  omnino  assentiatur,  non  quidem  per  eviden- 
tiam  rei,  et  notitiam  causse,  et  proprietatum ;  sed  cedendo  au- 
ctoritati  dicentis.  Itaque  in  fide  manet  res  obscura,  quantum  ex 
flde  est,  sed  creditur  propter  auctoritatem  dicentis. 

574.  Sequitur  quarto,  definitionem  Apostoli  satis  exprimere 
tum  totam  fidei  materiam,  tum  formale  ejusdem  objectum.  Totam 
quidem  materiam,  quse  etsi,  prseter  mysteria,  comprehendat  etiam 
veritates  aliunde  evidentes  ;  his  tamen  fides  non  ut  evidentibus 
assentitur.  Formale  vero  objectum;  quia  agitur  de  assensu  fir- 
missimo  in  veritatem  obscure  propositam:  assensus  autem  firmis- 
simus  simul  et  obscurus  haberi  nequit,  nisi  in  Deo  seu  in  Dei 
revelantis  auctoritate  nitatur;  siquidem  quodlibet  aliud  motivum 
non  esset  sufnciens,  ut  prudenter  rei  obscurse  tam  firmiter  assen- 
tiremur.  Hinc  etiam  loquitur  Apostolus  de  fide  supernaturali : 
quod  probat  etiam  contextus,  ubi  eidem  fidei  tribuit  justitiam  et 
salutem. 

§.  II. 

Recensentur  errores  varii,  et  quaestionis 
limites  praefiniuntur. 

575.  Actus  fidei  definitio,  quae  ex  verbis  Apostoli  desumitur,  sic 
clare  proponi  potest :  «  assensus  firmus  in  auctoritate  Dei  obscure 
revelantis  fundatus:  »  ita  Suarez  (disp.  6.  sect.  1.  n.  5.);  vel :  «  as- 
sensus  supernaturalis  firmus  et  certus,  in  auctoritate  Dei  obscure 
revelantis  fundatus  :  »  ita  de  Lugo  (disp.  8.  n.  36.);  vel  quod  idem 

est:  «  certus  mentis  assensus  veritatibus  a  Deo  revelatis  unice 
ob  auctoritatem  Dei  revelantis,  adeoque  obscurus.»  S.  Thomas, 
expositis  verbis  Apostoli ,  concludit:  «  Si  quis  ergo  in  formam 
definitionis  hujusmodi  verba  reducere  velit,  potest  dicere,  quod 
fides  est  habitus  mentis,  quo  inchoatur  vita  oeterna  in  nobis, 
faciens  intellectum  assentire  non  apparentibus. »  Ostendit  au- 
tem  ceteras  fidei  definitiones  esse  explicationes  illius  datae  ab  Apo- 
stolo.  Jamvero  de  fidei  divinse  supernaturalitate  satis  egimus  in 
tract.  de  Gratia,  disputantes  contra  Pelagianos  et  Semipelagia- 
nos ;  de  fidei  certitudine,  veritate,  et  obscuritate  paulo  infra  age- 
mus;  hic  igitur  tria  dumtaxat  consideremus  oportet:  —  1)  fidem 
esse  actum  facultatis  intellectivse  —  2)  proprie  esse  assensum  — 
3)  esse  assensum  prsestitum  ob  auctoritatem  Dei  revelantis. 

576.  Quoad  lum  uti  non  semel  indicavimus,  Lutherani  fere  omnes 
fidem  non  tam  assensum,  quam  fiduciam  definiunt ;  atque  hanc 
demum  fiduciam  specialis  misericordi^e  fidem  justificantem  esse 
docent.  Revera  Lutherus  (serm.  Dom.  2.  quadrag.),  ait:  «  Fides  est 
certa,  altissimeque  animo  insidens ,  Divinse  bonitatis,  et  gratise, 
per  verbum  Dei  cognitse,  atque  manifestse  fiducia. »  Quod  autem 
loquatur  de  fiducia  specialis  misericordiae ,  palam  est  ex  assert. 
art.  1.  et  15.  et  ex  aliis  locis  plurimis.  Hinc  etiam  Centuriatores, 
tradentes  communem  doctrinam  suse  sectse,  (Cent.  1.  1.  1.  cap.  4. 
colum.  113.)  ita  fidem  definiunt:  «  Fides  est  fiducia  misericordise, 
propter  Christum;  »  atque  (in  Colloq.  Altemburg.)  Electorales 
Theologi  definiunt  fidem  justificantem,  esse  fiduciam  in  voluntate, 
et  corde,  acquiescentem  in  Mediatore  Christo ,  certo  statuentem 
propter  Filium,  nobis  remittere  Deum  peccata  gratis,  nosque  ac- 
ceptare  in  filios,  hseredes  vitse  seternse. 

577.  Calvinus  vero  (Inst.  1.  3.,  c.  2.  §.7.),  inquit:  Fidem  esse 
«  divinse  erga  nos  benevolentise  firmam,  certamque  cognitionem, 
quse  gratuitse  in  Christo  promissionis  veritate  fundata  per  Spiri- 
tum  Sanctum,  et  revelatur  mentibus  nostris,  et  cordibus  obsi- 
gnatur.  »  Verum  est  his  verbis  Calvinum  significare ,  fidem  esse 
firmam,  certamque  cognitionem ;  addit  tamen,  objectum  hujus 
cognitionis  esse  divinam  benevolentiam;  adeoque  videtur,  per  fi- 
dem  justificantem  non  aliud  intelligere,  quam  fiduciam  in  divinis 
promissionibus:  quse  utique  fiducia  non  est  actus  intellectus,  sed 

voluntatis.  Unde  (1.  c.  §.  8.),  ait :  «  Quod  si  expenderent  illud 
Pauli,  'Corde  creditur  ad  justitiam'  (Rom.  X.  10.):  fingere  desi- 
nerent  frigidam  illam  qualitatem.  Si  una  hsec  nobis  suppeteret 
ratio,  valere  deberet  ad  litem  finiendam  :  assensionem  scilicet 
ipsam  sicut  ex  parte  attigi,  et  fusius  iterum  repetam,  cordis  esse 
magis  quam  cerebri,  et  affectus  magis  quam  intelligentise.  »  Cf.  quse 
diximus  in  Tract.  de  Gratia  (n.  1079.). 

578.  Ecclesia,  e  contra,  docet  fiduciam  in  divina  misericordia 
requiri  etiam  ad  justificationem  et  salutem;  alias  insuper  disposi- 
tiones  necessarias  esse,  patet  ex  Conc.  Trid.  (sess.  6.  c.  6.;  et 
sess.  14.  c.  4.).  At  fides,  sine  qua  nemini  unquam  contigit  justi- 
ficari,  est  distincta  a  fiducia,  et  formaliter  ad  intellectum  non 
ad  voluntatem  pertinet.  «  Si  quis  dixerit,  »  docet  Conc.  Trid. 
(sess.  6.  can.  12.),  «  fidem  justificantem  nihil  aliud  esse  quam  fi- 
duciam  divinse  misericordise,  peccata  remittentis  propter  Chri- 
stum,  vel  eam  fiduciam  solam  esse,  qua  justificamur:  anathema 
sit.  »  Hinc  patet  quam  immerito  Hodge  (Systematic  Theology, 
Vol.  3.  pag.  93.  New  Yorck,  1873.),  repetens  (fortasse  bona  fide) 
suorum  praedecessorum  calumnias,  dicit  ideo  Catholicos  docere  fi- 
dem  justificantem  esse  speculativam,  seu  pertinere  ad  intellectum, 
quia  simul  tenent  homines  justificari  per  Sacramenta  ex  opere 
operato:  quasi  Bcclesia  ad  effectum  Sacramentorum  non  requireret 
praeter  fidem,  fiduciam  seu  spem,  et  alios  actus  tamquam  dispo- 
sitiones  necessarias  —  Cf.  de  Gratia  (n.  1083.  seqq.).  Porro  jam 
diximus,  speciales  promissiones  de  propria  justificatione  non  per- 
tinere  ad  objectum  materiale  fidei  (n.  374.);  juverit  tamen  hic 
qusestionem  instaurare,  directe  ostendendo,  fidem  formaliter  esse 
actum  intellectus. 

579.  Quoad  2dum  Calvinus  (1.  3.  Inst.  c.2.),  nescio  quantum  sibi 
consentiens,  invehit  in  doctores  catholicos,  quasi  ipsi  solum  assen- 
sum  fidei,  seu  submissionem  revelatis  exigant ;  quamvis  palpa- 
bili  ignorantia  credendorum  Fideles  laborent.  At  doctrinam  catho- 
licam  hac  in  re  calumniatur,  aut  non  intelligit;  nemo  enim  Ca- 
tholicorum  est,  qui  non  sentiat,  teneri  quemlibet  adultum  expli- 
citam  notitiam  habere  principalium  Mjsteriorum  fldei;  ad  quem 
finem  Cathechismi  etiam  pro  idiotis  sunt  instituti.  Simul  tamen 
fatemur  non  teneri  omnes  tantam,  et  exploratam  singulorum  ha- 

bere  cognitionem,  quantam  habet  ex.  gr.  Theologus:  et,  quod  prse- 
cipuum  est,  non  in  apprehensione,  et  cognitione  seu  notitia  fidem 
consistere,  sed  in  assensu  revelatis,  ob  auctoritatem  dicentis.  Qua- 
re,  iterum  pondere  suo  ruunt  quae  idem  Hodge  (op.  et  Yol.  c.  p.  87.), 
asserit  de  fide  implicita  Oatholicorum;  prsesertim  si  prse  oculis 
habeantur  tum  ea  quge  diximus  (n.  366.),  tum  quae  de  fidei  neces- 
sitate  sumus  disputaturi. 

580.  Ut  melius  intelligatur  doctrina  catholica  hac  in  re,  juverit 
animadvertere,  in  eo  qui  credit  duos  actus  considerari  posse  : 
apprehensionem,  et  judicium  sive  assensum.  Apprehensio  non  est 
fides,  sed  aliquid  fidem  prsecedens;  possunt  enim  etiam  infideles 
apprehendere  mysteria  fidei.  Imo  apprehensio  non  dicitur  proprie 
notitia,  si  sit  rudis,  et  confusa;  distincta  autem,  et  perspicua, 
quae  vere  est  notitia,  non  necessario  requiritur  ad  fidem  :  acci- 
dere  enim  potest,  ut  Philosophus  Ethnicus  apprehendat  non  solum 
confuse,  sed  etiam  distincte  mysterium  Trinitatis,  et  subtilissime 
intelligendo  discernat  essentiam  et  relationes,  atque  alia  id  genus, 
cum  tamen  non  credat:  e  contra  vero  rusticus  Catholicus,  non 
apprehendat  nisi  confuse  tria  illa  nomina  (Trinitatem,  essentiam, 
relationes),  et  tamen  vere  credat.  Judicium  autem,  sive  assensus 
duplex  est.  Alter  enim  sequitur  rationem  et  evidentiam  rei;  alter 
auctoritatem  proponentis:  prior  dicitur  notitia  (si  proprie  loqui 
velimus);  posterior  fides.  Sic  enim  loquitur  S.  Augustinus  (in  li- 
bro  de  utilitate  credendi,  cap.  11.):  «  Quod  intelligimus  aliquid, 
rationi  debemus ;  quod  autem  credimus,  auctoritati. » 

581.  Praestat  hsec  eadem  audire  a  D.  Thoma.  Ipse  enim  impri- 
mis  statuit,  actum  fidei  formaliter  esse  intellectus,  licet  imperari 
indigeat  a  voluntate.  Scribit  enim  (de  Ver.  q.  14.  a.  1.  ad  3.): 
«  Voluntas  respicit  aliquam  prsecedentem  potentiam  scilicet  intel- 
lectum,  non  autem  intellectus;  et  ideo  assentire  proprie  pertinet 
ad  intellectum,  quia  importat  absolutam  adhserentiam  ei  cui  as- 
sentitur;  sed  consentire  est  proprie  voluntatis,  quia  consentire  est 
simul  cum  alio  sentire,  et  sic  dicitur  in  ordine  vel  comparatione 
ad  aliquid  prsecedens. »  Cum  tamen  ad  assentiendum  revelatis,  seu 
ad  credendum,  intellectus  moveri  non  possit  ab  evidentia  rationis 
convincente,  sicut  movetur  ad  assentiendum  conclusioni  ex  visione 
principiorum,  ut  D.  Thomas  docet  (2.  2.  q.  1.  a.  4.):  propterea 

aliquid  aliud  assignari  debet  determinans  intellectum  ad  assen- 
tiendum  potius  quam  dissentiendum;  id  vero,  ut  dicemus,  aliud  esse 
non  potest,  nisi  voluntas.  Unde  S.  Tliomas  (q.  2.  a.  l.ad  3.)  ait : 
«  quod  intellectus  credentis  determinatur  ad  unum,  non  per  ra- 
tionem,  sed  per  voluntatem ;  et  ideo  assensus  hic  accipitur  pro 
actu  intellectus  ,  secundum  quod  a  voluntate  determinatur  ad 
unum  »  (1). 

582.  Quod  autem  hic  intellectus  assensus  nihil  aliud  sit  quam 
judicium,  evidens  videtur  :  credendo  enim  affirmamus  vera  esse 
quse  Deus  revelavit;  affirmatio  autem  intellectus  nonnisi  in  judi- 
cio  consistit.  Neque  obstat  quod  D.  Thomas  (1.  p.  q.  79.  a.9.  ad  4.) 
docet:  «  dijudicare  vero,  vel  mensurare  est  actus  intellectus  ap- 
plicantis  principia  certa  ad  examinationem  propositorum.  Et  ex 
hoc  sumitur  nomen  mentis.  Intelligere  autem  est  cum  quadam  ap- 
probatione  dijudicatis  inhserere. »  Ex  una  parte  enim  inhserere 
objecto  cum  approbatione  pro  intellectu  nihil  aliud  est,  quam 
judicare ;  et  ex  alia,  illud  dijudicare  in  cit.  testimonio  importat 
considerationem  seu  comparationem  necessariam,  ut  judicium  ef- 
formetur,  seu  ut  intellectus  cum  quadam  approbatione  objecto  in- 

(1)  Hsec  omnia  prseclare  coniplectitur  Angelicus  Doctor  (2.  2.  q.  4.  a.  3.),  di- 
cens:  «  cum  fides  sit  qusedam  virtus,  oportet  quod  actus  ejus  sit  perfectus. 
Ad  perfectionem  autem  actus,  qui  ex  duobus  activis  principiis  procedit ,  re- 
quiritur  quod  utrumque  activorum  principiorum  sit  perfectum.  Non  enim  bene 
potest  secari,  nisi  et  secans  habeat  artem,  et  serra  sit  bene  disposita  ad  se- 
candum.  Dispositio  autem  ad  bene  agendum  in  illis  potentiis  animae,  quse  se 
habent  ad  opposita,  est  babitus,  ut  supra  dictum  est  (1.  2.  q.  49.  a.  4.  ad  1.  2. 
et  3.).  Et  ideo  oportet,  quod  actus  procedens  ex  duabus  talibus  potentiis  sit 
perfectus  habitu  aliquo  prseexistente  in  utraque  potentiarum.  Dictum  est  au- 
tem  supra  (q.  2.  a.  1.  et  2.)  quod  credere  est  actus  intellectus,  secundum  quod 
movetur  a  voluntate  ad  assentiendum.  Procedit  autem  hujusmodi  actus  a  vo- 
luntate  et  ab  intellectu  •,  quorum  utrumque  notum  est  per  habitum  perfici 
secundum  prsedicta.  Et  ideo  oportet,  quod  tam  in  voluntate  sit  aliquis  habi- 
tus,  quam  in  intellectu,  si  debeat  actus  fidei  esse  perfectus....  Credere  autem 
immediate  est  actus  intellectus  ;  quia  objectum  hujus  actus  est  verum,  quod 
proprie  pertinet  ad  intellectum.  Et  ideo  necesse  est,  quod  fides,  quse  est  pro- 
prium  principium  hujus  actus,  sit  in  intellectu  sicut  in  subjecto....  Ergo  di- 
cendum,  quod  Augustinus  fidem  accipit  pro  actu  fidei,  qui  dicitur  consistere 
in  credentium  voluntate,  in  quantum  ex  imperio  voluntatis  intellectus  cre- 
dibilibus  assentit.  n 

hsereat.  Unde  ipse  S.  Doctor  (art.  seq.  ad  3.)  ait:  «  Quse  (potentia 
intellectiva)  primo  quidem  simpliciter  aliquid  apprehendit...  Se- 
cundo  vero  id  quod  apprehendit,  ordinat  ad  aliquid  aliud  cogno- 
scendum;  et  hic  vocatur  intentio.  Dum  vero  persistit  in  inquisi- 
tione  illius,  quod  intendit,  vocatur  cogitatio.  Dum  vero  id  quod 
est  cogitatum  examinat  ad  aliqua  certa,  dicitur  scire  vel  sapere... 

nam  sapientise  est  judicare Ex  quo  autem  habet  aliquid  pro 

certo  quasi  examinatum,  c.ogitat  quomodo  possit  illud  aliis  mani- 
festare,  et  hsec  est  dispositio  interioris  sermonis,  etc. »  Hic  ergo 
docet  S.  Doctor,  intellectum,  examinando  apprehensum  ad  aliqua 
certa,  scire  et  judicare  (intelligere  cum  quadam  approbatione, 
uti  dixerat  antea):  neque  post  hunc  actum  ponit  assensum  ab  eo 
distinctum,  sed  dispositionem  interioris  sermonis,  ex  qua  proce- 
dit  exterior  locutio.  Unde  etiam  (1.  2.  q.  17.  a.  6.)  nonnisi  sim- 
plicem  apprehensionem  et  assensum  seu  judicium  distinguit,  di- 
cens :  «  duo  actus  rationis  attenduntur.  Primo  quidem  ut  verita- 
tem  circa  aliquid  apprehendat....  Alius  autem  actus  est,  dum  his 
quae  apprehendit,  assentit.  Si  igitur  fuerint  talia  apprehensa,  qui- 
bus  naturaliter  intellectus  assentiat,  sicut  prima  principia,  as- 
sensus  talium  vel  dissensus  non  est  in  potestate  nostra...  Sin  au- 
tem  qusedam  apprehensa,  quse  non  adeo  convincunt  intellectum, 
quin  possit  assentire  vel  dissentire,  vel  saltem  assensum  vel  dis- 
sensum  suspendere....  et  in  talibus  assensus  ipse  vel  dissensus  in 
potestate  nostra  est. »  Atque  hsec  eadem  tradit  (de  Ver.  q.  14. 
a.  1.):  «  Intellectus  duplex  est  operatio.  Una  qua  format  simpli- 
ces  rerum  quidditates...  Alia...  secundum  quam  componit  et  di- 
vidit,  affirmando  et  negando...  Non  autem  invenitur  credere  in 
prima  operatione,  sed  in  secunda. » 

583.  Quoad  3tium  notandum  est,  Rationalistas,  eosque  omnes  qui 
ad  illos  plus  minusve  accedunt,  non  abnuere  fidei  nomine  uti,  eam- 
que  necessariam  prsedicare ;  si  vero  ab  illis  quseratur  quid  fides 
sit,  ita  respondent,  ut  ejus  notionem  penitus  pervertant ;  siquidem 
fundamentum  fidei,  revelationem,  non  agnoscunt.  Generatim  di- 
stinguunt  fidem  religiosam  ut  ajunt,  prout  est  in  vulgo  hominum, 
in  quibus  nihil  aliud  est,  nisi  cognitio  religiosarum  veritatum 
sub  involucris  symbolicis  citra  cognitionem  scientificam;  et  prout 
est  in  hominibus  doctis,  in  quibus  cognitio  illa  est  eliquata  et  ad 


ART.    I.  —   DE    NATURA    ACTUS   FIDEI.  309 

scientiam  evecta  :  huic  soli  quam  fidem  etiam  rationalem  aut  me- 
taphysicam  appellant,  puram  veritatem  attribuunt. 

584.  Hinc  pro  diverso,  quem  habent,  conceptu  religionis  et 
scientise  divinorum,  diversam  fidei  definitionem  tradunt.  Ut  prse- 
cipua  saltem  indicemus — 1)  Rationalistis  speculativis  fides  in  sua 
perfectione  nihil  est  aliu,d,  quam  scientia  speculativa— 2)  Kantius, 
cum  declaraverit  rationem  theoreticam,  quam  puram  vocat,  im- 
potentem  ad  verum  assequendum,  non  aliam  fidem  agnoscit,  quam 
«  approbationem  veritatum  religiosarum  (moralium)  propter  exi- 
gentiam  practicam,  ut  homo  servet  suam  dignitatem:  »  (Cf. «  La 
Religion  dans  les  limites  de  la  simple  raison,  »  part.  4.  cc.  1.3.) 
—3)  Wegscheider  (Inst.  Theol.,  in  proleg.  c.  1.§.2.),  ait:  «  Sen- 
suum  enim  ope  res  percipimus  sensibus  subjectas,  ratione  res  sen- 
sibus  haud  patentes,  spirituales  ideas.  Quas  ut  verius  habeamus, 
sensus  quidam  necessitatis  internse  nos  cogit,  cum  recto  rationis 
usu  conjunctus,  quo  animus  in  cogitandis  rebus  divinis  tenetur, 
et  persuasio  inde  informata  de  veritate  idearum  ad  religionem 
spectantium  fides  religiosa  rationalis  appellatur,  quse  sensu  et 
cogitatione  simul  efficitur.  » 

585.  Ad  hos  accedunt — 1)  Hermes,  qui  (Introd.  philos.  in  theo- 
log.  p.  259.),  ait:  «  Exclusa  falsa  credulitate,  etiam  illa  quse  per 
accidens  verum  credit  sed  secnndum  rationem  non  minus  repre- 
hensione  digna  est,  fidei  definitio  hsec  esse  debet:  'fides  est  in 
nobis  status  certitudinis  seu  persuasionis  de  veritate  rei  cognitse, 
in  quem  statum  inducimur  per  necesssarium  assensum  rationis  theo- 
reticae  vel  per  necessarium  consensum  rationis  practicse'.  Hsec  fi- 
des  rationalis  est  finis  supremus  totius  philosophise ,  unica  vera 
norma  hominis  in  hac  vita,  et  conditio  necessaria  ad  ejus  eleva- 
tionem.  »— 2)  Plures  recentiores,  prsesertim  Guntherum  sequentes, 
docent  fidem  esse  scientiam  a  posteriori.  Unde  (in  Lexico  Eccles., 
Fribug.,  tom.  4.,  p.  522.),  legitur  :  «  Quid  est  fides  sensu  sublimis- 
simo  ?  Fides  est  apprehensio  eorum,  quse  phsenomenis  et  expe- 
rientise  substant.  Christianus  cognoscit  et  credit  Dei  existentiam, 
dum  in  universo  ejus  majestatem  et  divinitatem  conspicit. » 

586.  Verum  his  omnibus  —  1)  si  revelationem  agnoscunt,  nihil 
aliud  est  objiciendum  prseter  ea,  quse  de  fidei  natura,  ejusque 
formali  objecto  disputavimus  —  2)  si  revelationem  negant,  id  su- 

perest  ut  ejus  existentia  et  necessitas  demonstretur :  quod  non 
est  hujus  loci. —  3)  In  hoc  ergo  articulo  unice  probandum  est  fi- 
dem  esse  actum  intellectus,  eumque  esse  non  notitiam ,  sed  as- 
sensum. 

587.  His  itaque  prsestitutis  — 

§.   III. 
Solvitur  Proposita  Quaestio. 

Prop.  XXII.  Actus  fidei  ad  salutem  necessarice  confundi  ne- 
quit  cum  fiducia  divince  misericordice,  aut  in  rerum  revelata- 
rum  notitia  constitui :  est  enim  1.  actus  elicitive  pertinens  ad 
intellectum  —  et  2.  non  tam  notitia,  quam  assensus  in  veri- 
tates  revelatas  propter  auctoritatem  Dei  revelantis. 

588.  Prob.  lma  pars.  I.  Ex  Scriptura.  Nam  1)  Scriptura  di- 
serte  explicat  fidem  justificantem  per  actum  qui  nequit  elici,  nisi 
ab  intellectu.  Quod  patet  a)  ex  Apostolo  (Heb.  XI.):  quem  locum 
paulo  ante  expendimus,  et  in  quo  loquitur  Apostolus  de  fide  «  si- 
ne  qua  impossibile  est  placere  Deo,  >  per  quam  accedimus  ad 
Deum,  etc;  adeoque  de  fide  justificante  —  b)  Ex  Rom.  (VI.  19. 
seqq.),  ubi  dicitur  :  «  Non  infirmatus  est  fide,  nec  consideravit 
corpus  suum  emortuum,  et  emortuam  vulvam  Sarse.  In  repromis- 
sione  etiam  Dei  non  hassitavit  diffidentia,  sed  confortatus  est  fide, 
dans  gloriam  Deo  :  plenissime  sciens,  quia  qusecumque  promisit 
Deus,  potens  est  et  facere.  Ideo  et  reputatum  est  illi  ad  justi- 
tiam.»  Hic  certe  loquitur  Apostolus  de  fide  justificante,  ut  per- 
spicuum  est  ex  ultimis  verbis  (ideo  repuuatum  est  illi  ad  justi- 
tiam):  quid  autem  fuerit  illa  fides,  explicat  per  propositionem 
negantem,  et  afiirmantem;  per  negantem  quidem,  cum  dicit:  «  Non 
consideravit  corpus  suum  emortuum,  »  etc;  consideratio  autem 
ad  intellectum  pertinet  (ad  quem  non  pertinet  fiducia);  per  aflBr- 
mantem  vero,  cum  ait:  «  Plenissime  sciens  quia  qusecunque  pro- 
misit  Deus,  potens  est  et  facere;  »  plenissime  scire  intellectus 
est,  non  voluntatis  (sicut  contra,  fiduciam  habere  voluntatis  est, 
non  intellectus).  Imo  vox  grseca  TrXv)pocpa>pvj3ei<;  significat  proprie, 

plenissime  persuasus,  sive  pro  certo  habens:  quse  omnia  ad  intel- 
lectum  pertinent.  Neque  movere  nos  debet  illud,  non  hcesitavit 
difjldentia ;  nam  diffidentia  posita  est  eo  loco  pro  incredulitate; 
et  in  grseco  est  awKma,  quamvis  significare  posset  fidem  Abrahae 
fuisse  insignem,  ita  ut  fiduciam  quoque  pepererit.  —  c)  Actus  fi- 
dei  ssepe  dicitur  credere  (Rom.  IV.  3.)  :  «  Credidit  Abraham 
Deo,  »  etc:  fiducise  autem  est  fidere  seu  confidere,  et  non  crede- 
re.  Quod  si  adversarii  contendant,  ipsum  etiam  credere  usurpari 
semper  in  sacris  literis,  pro  eo,  quod  est  fidere  aut  confidere  ; 
cogentur  absurdissime,  atque  ineptissime  loca  plurima  explicare: 
ita  ex.  gr.  dicitur  (Joan.  XIV.  11.  seq.):  «  Non  creditis,  quia  ego 
in  Patre,  et  Pater  in  me  est  ?  alioquin  propter  opera  ipsa  cre- 
dite;  »  (Actor.VIII.  37.):  «  Credo  filium  Dei  esse  Jesum  Christum;  » 
(Rom.  X.  10.):  «  Corde  creditur  ad  justitiam ;  »  et  paulo  ante 
(v.  9.):  «  Si  in  corde  tuo  credideris,  quia  Deus  illum  suscitavit 
a  mortuis,  salvus  eris. »  Hsec  et  similia  non  possunt  nisi  ineptis- 
sime  accipi  pro  fiducia  —  Vide  dicta  (n.280.). 

2)  Scriptura  actui  fidei  justificantis  assignat  tale  objectum,  quod 
non  pertineat  nisi  ad  intellectum :  quod  patet  tum  ex  mox  cit.  lo- 
cis,  tum  ex  dictis  (n.  368.  seqq.). 

3)  Scriptura  fidem  a  spe  (fiducia)  distinguit,  et  hanc  illius  ef- 
fectum  esse  dicit.  Ita  (I.  Cor.  XIII.):  «  Nunc  autem  manent  fides, 
spes,  caritas,  tria  haec;  »  et  (Eph.  III.  12.):  «  In  quo  habemus  fi- 
duciam,  et  accessum  in  confidentia  per  fidem  ejus.  »  Quod  si  ha- 
bemus  accessum  ad  Deum  in  confidentia,  seu  fiducia  per  fidem , 
certe  sequitur,  fidem  non  esse  fiduciam ;  sed  fiducise  causam:  alio- 
quin  sensus  hujus  loci  esset,  habemus  accessum  in  confidentia  per 
confidentiam,  quod  absurdum  esse  nemo  non  videt. 

4)  Dicitur  (II.  Cor.  X.  5.):  « In  captivitatem  redigentes  omnem 
intellectum  in  obsequium  Christi:  »  ubi  Apostolus  Paulus  dicit 
per  fidem,  intellectum  captivum  duci  in  obsequium  Christi  ;  co- 
gitur  enim  credere  quod  non  intelligit.  Fides  igitur  manifeste  ad 
intellectum  non  ad  voluntatem  pertinet  —  Vide  Bellarminum  (de 
justif.  1.  l.c.  6.). 

589.  II.  Eoc  Patribus.  Testimoniis  adductis  (n.  280.)  addimus 
S.  Augustinum,  qui  (Enchir.  c.  7.),  ait :  «  Est  fides  et  malarum 
rerum  et  bonarum,  quia  et  bona  creduntur  et  mala,  et  hoc  fide 

bona  non  mala.  Est  etiam  fides  et  prseteritarum,  et  prsesentium, 
et  futurarum...  Item  fides  et  suarum  rerum  est,  et  alienarum... 
Spes  autem  nonnisi  bonarum  rerum,  nec  nisi  futurarum,  et  ad  eum 
pertinentium,  qui  earum  spem  gerere  perhibetur.  Quse  cum  ita 
sint,  propter  has  causas  distinguenda  erit  fides  a  spe,  sicut  vo- 
cabulo,  ita  et  rationabili  differentia.  »  —  Plura  invenies  apud  Bel- 
larminum  (1.  c.  c.  9.). 

590.  III.  Ex  antiquissima  consuetudine  exigendi  a  Catechu- 
menis  ante  baptisma  professionem  prsecipuorum  fidei  nostrse  ar- 
ticulorum,  qui  in  symbolo  apostolico  continentur.  At  contra,  quan- 
do  et  ubinam  legimus,  fuisse  neophytos  interrogatos,  an  credant, 
sibi  dimissa  esse  peccata  ?  Argumentum  hoc,  a  constanti  et  uni- 
versali  Ecclesise  consuetudine  petitum,  uti  notat  Bellarminus,  nun- 
quam  non  vehementer  torsit  hsereticorum  ingenia.  A  qua  diflBcul- 
tate  frustra  se  liberare  conatus  est  Phil.  Melancthon,  observans 
(in  Apologia  Confess.  August.  art.  de  fide),  in  symbolo  etiam  ar- 
ticulum  contineri  de  remissione  peccatorum.  Sed  perperam.  Nam 
articulus  ille  de  remissione  peccatorum  non  designat  eam  fidu- 
ciam,  vel  fidem,  qua  unusquisque  credat  sibi  dimissa  esse  pecca- 
ta,  sed  eam  qua  creditur  in  Ecclesia  Catholica  esse  donum  remis- 
sionis  peccatorum,  quod  per  baptismum  et  poenitentiam  percipitur; 
unde,  quod  in  symbolo  apostolico  dicitur:  «  Credo...  remissionem 
peccatorum,  »  in  symbolo  CPtano  explicatur  :  «  Confiteor  unum  ba- 
ptisma  in  remissionem  peccatorum.» 

591.  A  Novatorum  objectionibus  referendis  abstinemus ;  partim 
enim  prseoccupatse  sunt  ex  dictis  in  hoc  art.;  partim  ex  diversis 
fidei  acceptionibus,  quas  exposuimus  art.  1.  prsec.  disputationis. 
Cf.  si  lubet  Bellarminum  (de  Justif.  1. 1.  a  cap.  11.;  et  1.  3.  a  cap.  9.). 
Certe  ipse  Hodge  (Systematic  Theology,  Vol.  3.  apag.  96.)  nihil 
novi  profert,  etsi  nullam  mentionem  faciat  responsionum  Bellar- 
mini  omnibus,  quas  repetit,  difficultatibus. 

592.  Prob.  2da  pars.  I.  Ex  Scriptura.  Etenim  1)  juxta  Scri- 
pturas  fides  prsecedit  intelligentiam  veritatum  quse  creduntur;  in- 
nuitur  enim  nos  non  intelligere   nisi  credamus.  Unde  S.  Prosper 
(1. 1.  de  vita  contempl.  c.9.),  inquit:  «  Dicente  Apostolo,  nisi  cre- 
dideritis,  non  intelligetis,  datur  intelligi,  quod  non  fides  ex  intel- 

lectu,  sed  ex  fide  intellectus  existat :  nec  qui  intelligit ,  credat, 
sed  qui  credit,  intelligat.  »  Itaque  fides  intellectum  prsecedit,  ac 
per  hoc  credere,  non  est  intelligere. 

2)  Apostolus  (I.  Cor.  XIII.),  distinguit  notitiam  mysteriorum  a 
fide,  tamquam  duo  diversa  dona;  «Si...  noverim  mysteria  omnia, 
et  omnem  scientiam:  et  si  habuero  omnem  fidem  etc. »  Et  (I.  Co- 
rinth.  XII.)  enumerans  dona  Dei  dicit,  alii  dari  sermonem  sapien- 
tiae,  alii  sermonem  scientiae,  alii  fidem,  id  est,  eximiam  fidem, 
quse  montes  etiam  transferre  possit.  Ergo  fides  non  est  ipsa  no- 
titia  veritatum  credendarum. 

3)  Si  fides  consisteret  in  mysteriorum  intelligentia,  quo  major 
esset  fides,  eo  major  deberet  esse  intelligentia;  id  autem  est  fal- 
sum;  nam  Christus  plurimorum  fidem  celebrat,  qui  nondum  Evan- 
gelii  cognitionem  adepti  fuerant;  qualis  fuit  mulier  Chanansea, 
cui  Christus  dixit  (Matth.  XV.  28.):  «0  mulier,  magna  est  fides 
tua;  »  qualis  etiam  Centurio,  de  quo  ait,  (Matth.  VIII.  10.):  «Non 
inveni  tantam  fidem  in  Israel:  »  cum  e  contra  Pharisseorum,  et 
legis  Doctorum,  qui  intelligentia  prsediti  erant,  passim  exprobet 
incredulitatem  (1). 

(1)  Perbelle,  uti  solet,  lianc  fidei  naturam  exponit  D.  Thomas  (2.  2.  q.  2. 

a.  1.)  inquiens  :  «  Cogitare  tripliciter  sumi  potest.  Uno  modo  communiter  pro 

qualicumque  actuali  consideratione  intellectus....  Alio  modo  dicitur  cogitare 

magis  proprie  consideratio  intellectus  quae  est  cum  quadam  inquisitione,  an- 

tequam  perveniatur  ad  perfectionem  intellectus  per  certitudinem  visionis.... 

Et  secundum  hoc  cogitatio  proprie  dicitur  motus  animi  deliberantis,  nondum 

perfecti  per  plenam  visionem  veritatis.  Sed  quia  talis  motus  potest  esse  vel 

animi  deliberantis  circa  intentiones  universales,  quod  pertinet  ad  intellecti- 

vam  partem,  vel  circa  intentiones  particulares,  quod  pertinet  ad  partem  sen- 

sitivam,  ideo  cogitare  secundo  modo  sumitur  pro  actu  intellectus  deliberan- 

tis  ;  tertio  modo  pro    actu  virtutis  cogitativse.  —  Si  ergo  cogitare  sumatur 

communiter  secundum  primum  modum,  sic  hoc  quod    dicitur  cum  assensione 

cogitare,  non  dicit  totam  rationem  ejus  quod  est  credere.  Nam  per  hunc  mo- 

dum  etiam  qui  considerat  ea  quse  scit  vel  intelligit,  cum  assensione  cogitat. 

Si  vero  sumitur  cogitare    secundo   modo,  sic  iu  hoc    intelligitur    tota  ratio 

hujus  actus  qui  est  credere.  Actuum  enim  ad  intellectum  pertinentium  qui- 

dam  habent  firmam  assensionem  absque  tali  cogitatione  ;    sicut  cum  aliquis 

considerat  ea  quse  scit  vel    intelligit  :    talis  enim    consideratio  jam  est  for- 

mata.  Quidam  vero  actus  intellectus  habent    quidem  cogitationem  informem 

absque  firma  assensione  ;  sive  in  neutram  partem  declinent,  sicut  accidit  du- 

593.  II.  Ex  Patribus.  S.  Irenseus  (1.  2.  c.  45.),  ait:  «  Melius  est 
nihil  omnino  scientem  credere  Deo,  et  perseverare  in  ejus  dile- 
ctione,  quse  hominem  vivificat,  quam  per  qusestionum  subtilita- 
tes,  et  multiloquium  in  impietatem  cadere. »  —  S.  Hilarius  (de 
Trin.  1.  8.):  «  Habet  non  tam  veniam ,  prsemium,  ignorare,  quod 
credas,  quia  maximum  stipendium  fidei  est,  sperare  quse  ne- 
scias.» —  S.  Augustinus  (cont.  ep.  fundam.  c.  4.):  «  Turbam  non 
intelligendi  vivacitas,  sed  credendi  simplicitas  tutissimam  facit. » 
Et  (tract.  20.  in  Joannem)  dicit,  intelligentiam  mysteriorum  esse 
prsemium  fidei.  Et  (tract.  40.)  «  Non  quia  cognoverunt  credide- 
runt,  sed  ut  cognoscerent  crediderunt.  Quid  enim  est  fides ,  nisi 
credere  quod  non  vides. »  Et  (serm.  189.  de  tempore,  qui  est  pri- 
mus  de  Sancta  Trinitate):  «  Considera  quod  voceris,  fidelis  factus 
sum,  credo  quod  nescio. »  Hinc  dat  hanc  veluti  generalem  ratio- 
nem  (ep.  102.  vel  169.):  «  Si  propter  eos  solos  Christus  mortuus 
est,  qui  certa  intelligentia  possunt  ista  discernere,  pene  frustra 
in  Ecclesia  laboramus.  »  Pergitque  ostendens,  quod  infirmi  po- 
puli  credentium  veniunt  ad  Christum,  et  ubi  multi  in  sapientia 
magni  irrident  stultitiam  praedicationis,  qua  salvi  fiunt  credentes; 
multi  in  Cruce  Christi  gloriantes  :  «  etiamsi  ista,  quse  subtilissime 
disseruntur,  ignorent,  »  ad  seternitatem  perveniunt  —  Vide  Bel- 
larm.  (de  justif.  1. 1.  c.  7.). 

hitanti  ;  sive  in  unam  partem  magis  declinent,  sed  tententur  aliquo  levi  Bi- 
gno  sicnt  accidit  suspicanti,  sive  uni  parte  adhsereant,  tamen  cum  formidine 
alterius,  quod  accidit  opinanti.  Sed  actus  iste  qui  est  credere  habet  flrmam 
adhsesionem  ad  unam  partem  ;  in  quo  convenit  credens  cum  sciente  et  intel- 
ligente :  et  tamen  ejus  cognitio  non  est  perfecta  per  manifestam  visionem  ; 
in  quo  convenit  cum  dubitante,  suspicante,  et  opinante :  et  sic  proprium 
est  credentis  ut  cum  assensu  cogitet.  —  Et  propter  hoc  distinguitur  iste 
actus  qui  est  credere.  ah  omnibus  actibus  intellectus  qui  sunt  circa  verum 
vel  falsum.  » 

ARTICULUS  SECUNDUS 
Utrum  assensus  divinae  fidei  sit  summe  certus. 

§•  I. 

Quaedam  praemittuntur  de  certitudinis  natura,  et  status 
quaestionis  aperitur. 

594.  Prima  assensus  fidei  proprietas,  quse  ex  definitione  Apo- 
stoli  desumitur  (n.572.),  est  certitudo  ejus.  Sane  Concilium  Trid. 
(sess.  6.  cap.  9.)  dicit :  «  cum  nullus  scire  valeat  certitudine  fidei, 
cui  non  potest  subesse  falsum,  se  gratiam  Dei  esse  consecutum  etc.;» 
et  (can.  16.):  «  Si  quis  magnum  illud  usque  in  finem  perseverantiae 
donum  se  certo  habiturum,  absoluta  et  infallibili  certitudine  di- 
xerit,  nisi  hoc  ex  speciali  revelatione  didicerit:  anathema  sit. » 
Quibus  necessario  supponit  Conc,  fidei  assensum  esse  certum. 
Item  Conc.  Vat.  (Const.  Dei  Filius,  cap.  3.)  ait :  «  Quum  homo 
a  Deo  tamquam  Creatore  et  Domino  suo  totus  dependeat,  et  ratio 
creata  increatse  veritati  penitus  subjecta  sit,  plenum  revelanti 
Deo  intellectus  et  voluntatis  obsequium  fide  prsestare  tenemur;  > 
et  paulo  infra  :  «  Ipsa  (Ecclesia)  veluti  signum  levatum  in  nationes,, 
et  ad  se  invitat  qui  nondum  crediderunt,  et  filios  suos  certiores 
facit,  firmissimo  niti  fundamento  fidem,  quam  profitentur.  »  Unde 
Catech.  Rom.  (P.  1.  initio):  «  credendi  vox  hoc  loco  putare,  exi- 
stimare,  opinari  non  significat;  sed,  ut  docent  Sacrse  Litterae, 
certissimse  assensionis  vim  habet,  qua  mens  Deo  sua  mysteria  ape- 
rienti  firme  constanterque  assentitur.  Quamobrem  is  credit  (quod 
ad  hujus  loci  expositionem  attinet),  cui  aliquid  sine  ulla  hsesita- 
tione  certum  et  persuasum  est. »  Communis  autem  Doctorum  sen- 
tentia  fert,  fidei  assensum  non  modo  certum  esse;  sed  etiam  quem- 
libet  naturalem  assensum  certitudine  sua  superare.  Ut  bene  sta- 
tuantur  hsec  duo  doctrinse  capita,  nonnulla  prsenotemus  oportet 
de  certitudinis  natura. 

595.  Ac  imprimis,  certitudo  in  sua  generalissima  acceptione, 
uti  observat  de  Lugo    (disp.  6.  n.   1.),    applicari   solet  ad  actum 

non  modo  intellectus,  sed  etiam  voluntatis;  imo  et  ad  alias  actio- 
nes  externas  :  nam  certa  voluntas  dicitur,  qua  quis  firmiter  ali- 
quid  decernit ;  certus  ictus  qui  non  aberrat  a  scopo,  et  sic  de 
aliis.  Nos  tamen  hic  solum  agimus  de  certitudine  illa,  qua  actus 
intellectus  dicitur  certus  :  siquidem  assensus  fidei  ad  intellectum 
pertinet.  At  vero,  etiam  considerata  prout  ad  intellectum  perti- 
net,  «  certitudo,  inquit  D.  Thomas  (2.  2.  q.  4.  a.  8.),  potest  con- 
siderari  dupliciter.  Uno  modo  ex  causa  certitudinis :  et  sic  dici- 
tur  esse  certius  illud  quod  habet  certiorem  causam....  Alio  modo 
potest  considerari  certitudo  ex  parte  subjecti:  et  sic  dicitur  esse 
certius  quod  plenius  consequitur  intellectus  hominis.  » 

596.  Hinc,  inquit  Bellarminus  (de  justif.  1.  3.  c.  2.),  est  du- 
plex  certitudo  :  una  objecti,  id  est,  rei  cognitse,  creditae ;  al- 
tera  subjecti,  id  est  hominis  cognoscentis,  vel  credentis.  Prior 
certitudo  est  immutabilitas  rei,  quse  revera  aliter  se  habere  non 
potest,  quam  creditur,  vel  cognoscitur :  qua  ratione  dicimus,  cer- 
tum  esse,  Deum  esse  bonum,  peccatum  esse  malum.  Posterior 
certitudo  est  firmitas  qusedam  assensus  nostri  ad  rem,  quse  co- 
gnoscenda  vel  credenda  proponitur;  de  qua  certitudine  loquimur, 
cum  dicimus,  hoc  mihi  est  certum,  ego  de  hac  re  certus  sum, 
hoc  habeo  pro  comperto ;  id  est,  ita  firmiter  adhsereo  huic  sen- 
tentise,  ut  prorsus  de  illius  veritate  non  dubitem. 

597.  Certitudo  igitur  subjectiva  definiri  potest :  «  firmitas  as- 
sensus  absque  formidine  oppositi ;  »  et  ex  hac  parte  certitudo  di- 
citur  indubitabilitatis .  Objectiva  vero  est  «  dignitas  rationum 
postulans  assensum  firmum  absque  formidine  oppositi;  »  seu,  ut 
alii  loquuntur:  «  est  aptitudo  ipsa  objecti  ad  extorquendum  as- 
sensum  sine  dubio  ac  formidine  oppositi :  »  et  ex  hac  parte  certi- 
tudo  dicitur  infallibilitatis.  Certitudo  vero  simpliciter  dicta,  quse 
proprie  est  certitudo,  utramque  complectitur,  et  definiri  potest: 
«  firmitas  assensus  absque  formidine  erroris  respondens  objectivse 
dignitati  rationum :  »  seu,  ut  aliis  placet :  «status  mentis  firmiter 
objecto  adhaerentis  propter  motivum  infallibiliter  cum  veritate 
connexum. » 

598.  Quemadmodum  autem,  uti  notat  Bellarminus  (1.  c),  potest 
certitudo  ex  parte  objecti  separari  a  certitudine  ex  parte  subjecti 
(cum  multa  sint  in  se  certa,  quse    nobis    videntur    incerta);  ita 

potest  certitudo  ex  parte  subjecti  aliquo  modo  separari  a  certi- 
tudine  ex  parte  objecti.  Certitudo  enim  subjectiva  consistit  in  fir- 
mitate  adhaesionis  alicui  objecto ;  sed  experientia  ipsa  patet  ali- 
quos  firmiter  adhaesisse  vel  adhserere  aliquibus  objectis  falsis.  Ergo. 
Attamen  hujusmodi  firma  adhaesio  objecto  falso  valde  deficit  a  ve- 
ritate  certitudinis.  Nam — 1)  non  modo  non  est  certitudo  simpli- 
citer  dicta ,  verum  etiam  non  habet  immobilitatem  perfectam. 
Si  enim  objectum  non  est  uti  apprehenditur,  poterit  deinde  ma- 
nifestari  sicut  est,  et  hinc  desinet  primus  ille  assensus — 2)  Nec 
dum  actu  quis  firmiter  videtur  adhaerere  objecto  falso ,  adhsesia 
illa  quse  est,  habet  veram  firmitatem  ;  cum  enim  hujus  objectiva 
ratio  sufficiens  desit,  repetenda  quodammodo  est  ex  ignorantia  in« 
firmitatis  motivi,  aut  ex  defectu  voluntatis,  quse  erroris  est  causa. 
«  Testes  esse  possunt,  »  inquit  Bellarminus  (1.  c),  «  haeretici  ru- 
diores,  qui  saepe  nesciunt  ipsi  quid  credant;  et  tamen  ita  firmiter 
adhserent  haeresibus,  quae  in  sua  patria  prsedicantur,  ut  aliquando 
malint  occidi,  quam  illas  non  credere. » 

599.  Unde  Suarez  (disp.  6.  sect.  5.  n.  6.),  loquens  de  certitu- 
dine,  quam  vocat  adhaesionis,  «  quse  consistit  in  modo  assentiendi 
sine  hsesitatione,  »  dicit:  «  Haec  autem  subdistinguenda  est;  nam 
interdum  est  consentanea  objecto,  et  prudenter  ac  secundum  re- 
ctam  rationem  illi  tribuitur  ;  et  talis  certitudo,  licet  adhsesionis 
sit,  perfecta  est,  et  optime  illud  nomen  meretur.  Alia  vero  est 
excedens  capacitatem  objecti,  ac  proinde  imprudenter,  et  prseter 
rationem  concepta  ;  et  talis  revera  non  meretur  nomen  certitu- 
dinis,  sed  pertinacia  potius  dicenda  est. » 

600.  Ex  his  itaque  liquet,  certitudinem  simpliciter  dictam,  de 
qua  agimus,  duo  necessario  includere  :  nempe  necessariam  seu 
infallibilem  connexionem  assensus  cum  veritate;  et  firmam  adhae- 
sionem  intellectus  ad  objectum.  «  Qualibet,  inquit  de  Lugo  (1.  c), 
ex  his  duabus  conditionibus  deficiente,  non  dicitur  cognitio  certa: 
nam  licet  assensus  probabilis  de  rationalitate  hominis  non  possit 
esse  falsus,  non  est  certus,  quia  non  adhseret  firmiter  objecto, 
sed  cum  formidine  :  et  e  contra  assensus  erroneus,  quo  sine  for- 
midine  adhaeret  firmiter  aliquis  suo  errori,  non  est  certus,  quia 
non  habet  necessariam  connexionem  cum  veritate. » 

601.  Quoad  hsec  certitudinis  veluti  constitutiva  elementa,  tria 

adnotari  debent:  —  1)  firmitas  adhsesionis  excludit  quidem  omne 
dubium  et  omnem  formidinem,  at  non  consistit  unice  in  hoc  ve- 
luti  negativo  elemento;  qui  enim  penitus  aliquid  ignorat,  nullum 
de  ejus  opposito  dubium,  nullam  habet  formidinem,  quin  tamen 
certus  de  eo  sit.  Firmitas  ergo  adhsesionis  dicit  insuper  quamdam 
positivam  inclinationem  potentise  intellectivse  in  objectum  cogni- 
tum,  et  quidem  sine  hsesitantia;  inclinatio  enim  cum  aliqua  hsesi- 
tantia  dicit  statum  mentis,  qui  vocatur  opinio,  et  non  statum 
•certitudinis. 

2)  Prout  autem  firmitas  adhassionis  dicit  positivam  perfectio- 
nem,  seu  inclinationem  in  objectum,  potest  esse  major  vel  minor 
(Cf.  Suarez  disp.  6.  sect.  5.  n.8.).  Neque  enim  hsec  graduum  di- 
stinctio  inter  diversi  ordinis  certitudines  negari  ullo  modo  potest. 
JNam — a)  inter  articulos  Nicolai  de  Ultricuria  a  S.  Sede  damna- 
tos  (apud  Denzinger  n.  459.),  nonus  sic  se  habet  :  «  quod  certi- 
tudo  evidentise  non  habet  gradus  »  —  b)  Sententia  id  negans  com- 
muniter  rejicitur ;  quia  quidquid  sit,  an  unus  actus  verus  possit 
^sse  verior  alio ;  inter  actus  tamen  certos  insequalitas  esse  potest: 
nam  certitudo  dicit  repugnantiam  cum  falsitate;  hsec  vero  in  uno 
potest  esse  solum  naturalis,  in  altero  essentialis;  in  uno  ex  uno 
tantum  capite,  in  altero  ex  duplici  vel  triplici  capite :  adeoque 
repugnantia  cum  falsitate  potest  esse  insequalis. 

3)  Licet  autem  major  vel  minor  firmitas  adhsesionis  derivari 
possit  ab  omnibus  causis  certitudinis,  sive  objectivis  sive  subje- 
ctivis  ;  prsecipue  tamen  et  per  se  desumitur  ab  ipsa  necessaria 
connexione  assensus  cum  veritate  :  huic  enim  respondere  debet 
firmitas  adhsesionis.  Unde  etiam  pro  differentia  vinculi,  seu  mo- 
tivi,  quo  certitudo  innititur  vel  determinatur,  distingui  commu- 
niter  solet  certitudo  metaphysica ,  physica  et  moralis  (n.  427.). 

602.  Denique,  quoniam  causarum  certitudinis  meminimus,  haud 
abs  re  erit  advertere,  nos  hic  non  inquirere  utrum  certitudo  na- 
turalis  separari  possit  ab  evidentia  (aliquid  inferius  de  ea  re  in- 
dicabimus);  sed  omnino  tenendum  est,  quod  connexio  quam  habet 
assensus  simpliciter  certus  cum  veritate,  si  sermo  sit  de  certitu- 
dine  in  genere,  prout  praescindit  a  naturali  et  supernaturali,  «  non 
est  explicanda  per  evidentiam  neque  ad  illam  limitanda,  sed  per 
infallibilitatem  exponenda  est ;  nam  si  objectum,  seu  ratio  assen- 

tiendi  talis  sit,  ut  ei  non  possit  subesse  falsum,  nata  est  causare 
certitudinem  simpliciter  et  perfectam,  sive  objectum  illud  evi- 
denter  cognoscatur,  sive  non;  quia  excludit  omne  periculum  fal- 
sitatis  »  —  Cf.  Suarez  (disp.  6.  sect.  5.  n.  6.). 

603.  Unde  D.  Thomas  (3.  sent.  dist.  23.  a.  2.  sol.  3.),  inquit: 
«  Certitudo  nihil  aliud  est  quam  determinatio  intellectus  ad  unum... 
Determinatur  autem  intellectus  ad  unum  tripliciter...  In  intellectu 
enim  principiorum  causatur  determinatio  ex  hoc  quod  aliquid  per 
lumen  intellectus  sufficienter  inspici  potest.  In  scientia  vero  con- 
clusionum  causatur  determinatio  ex  hoc  quod  conclusio  secundum 
actum  rationis  in  principia  per  se  visa  resolvitur;  in  fide  vero 
ex  hoc  quod  voluntas  intellectui  imperat.  Sed  quia  voluntas  hoc 
modo  non  determinat  intellectum  ut  faciat  inspici  quse  creduntur, 
sicut  inspiciuntur  principia  per  se  nota,  vel  quse  in  ipsa  resol- 
vuntur ;  sed  hoc  modo  ut  intellectus  firmiter  adhsereat ;  ideo  cer- 
titudo  quse  est  in  scientia  et  intellectu,  est  ex  ipsa  evidentia  eo- 
rum  quae  certa  esse  dicuntur;  certitudo  autem  fidei  est  ex  firma 
adhsesione  ad  id  quod  creditur. »  Notentur  ea  verba  D.  Thomse 
«  ut  intellectus  firmiter  adhsereat. »  Hsec  enim  ostendunt  assen- 
sum  fidei  non  debere  esse  firmum  solum  firmitate  adhsesionis  ex- 
trinseca,  et  denominative  a  voluntate  firma  imperante;  sed  debere 
etiam  esse  in  se  intrinsece  firmissimum,  firmitate  nempe  intrin- 
seca  ipsi  adhsesioni  intellectus  ;  hunc  enim ,  et  non  alium  as- 
sensum  minus  firmum  imperat  pia  affectio  voluntatis,  et  firmi- 
tas  ipsa  fidei  est  objectum  imperatum  —  Yide  de  Lugo  (disp.  6. 
nn.  16. 17.). 

604.  His  de  natura  certitudinis  delibatis,  pronum  est  intelligere 
quo  sensu  fidei  assensus  dicitur  certus.  Scilicet  nemini  dubium 
esse  potest,  assensum  fidei  esse  certum  veri  nominis  certitudine , 
adeoque  excludere  omnem  formidinem  deliberatam  —  habere  adhse- 
sionem  omnino  firmam  — ■  et  necessariam  connexionem  cum  verita- 
te;  quamvis  de  hoc  ultimo  magis  directe  agendum  est  art.  seq.  — 
Sed  quid  dicendum  de  excessu  certitudinis  fidei  prse  alia  quacum- 
que  certitudine  ? 

605.  Communissima  autem,  »  inquit  de  Lugo  (1.  c.  n.  34.), 
«  et  verissima  Theologorum  sententia  est  fidem  esse  certiorem 
aliis  cognitionibus  evidentibus    naturalibus. »  Unde  Durandi,  qui 

solus  minus  digne  de  certitudine  fidei  loqui  videtur,  sententia  ab 
aliis  temeritatis  damnatur;  ab  aliis  a  censura  quidem  liberatur, 
sed  eo  solum  nomine,  quod  non  tam  in  re,  quam  in  modo  loquendi 
Durandus  errasse  ipsis  videtur.  Merito  tamen  addit  de  Lugo  (1.  c. 
n.26.):  «  Non  puto  tamen,  Durandum  immunem  esse  ab  omni  re- 
prehensione  qui  voces  ita  usurpavit,  ut  in  modo  saltem  loquendi 
consentire  non  possit  sanctis  Patribus. » 

606.  Excessus  vero  certitudinis  fidei  prse  natnrali  quacumque 
certitudine  considerari  primo  potest  quoad  exclusionem  formi- 
dinis.  Et  dicendum — a)  si  agatur  de  formidine  deliberata,  per  se 
non  videtur  major  certitudo  fidei ;  exclusio  enim  hujus  formidinis 
consistere  videtur  in  indivisibili,  ut  ajunt ;  ac  propterea  seque 
competit  cuicumque  certitudini.  Observat  quidem  de  Lugo  (1.  c. 
n.  42.),  posse  ex  hac  parte  intelligi  aliquem  excessum  in  certi- 
tudine  fidei  «  quatenus  ita  firmiter  per  fidem  credimus,  ut  propo- 
sito  simul  alio  objecto  evidenti,  si  de  altero  dubitandum  aut  for- 
midandum  esset,  parati  sumus  ad  dubitandum  vel  formidandum 
potius  de  illa  evidentia,  quam  de  objecto  fidei ;  et  hoc  ipsum  pru- 
dentia  dictat:  »  at  satius  est  ab  hujusmodi  hypothesibus  abstinere: 
tum  enim  absurdae  sunt,  tum  ssepe  imprudentes. — b)  Si  agatur  de 
formidine  indeliberata,  ea  magis  excluditur  ab  assensu  naturaliter 
certo,  quam  ab  assensu  fidei;  exclusio  enim  hujus  formidinis  est  ef- 
fectus  evidentise,  quse  est  causa  certitudinis  naturalis,  sed  non  as- 
sensus  fidei  natura  sua  obscuri.  Unde  (S.Th.l.c.addit):  «  Non  autem 
cognoscuntur  certissime  (quse  sunt  fidei)  secundum  quod  certitudo 
quietationem  intellectus  in  re  cognita  importat;  quod  enim  cre- 
dens  assentiat  his  quse  credit,  non  provenit  ex  hoc  quod  intelle- 
ctus  ejus  sit  terminatus  ad  credibilia  virtute  aliquorum  princi- 
piorum,  sed  ex  voluntate,  quse  inclinat  intellectum  ad  hoc  quod 
illis  creditis  assentiat.  Et  inde  est  quod  in  his  quse  sunt  fidei, 
potest  motus  dubitationis  insurgere  in  credente. » 

607.  Considerari  secundo  potest  quoad  positivam  adhcesionem 
objecto.  Et  dicendum,  hunc  excessum  postulare  Patres  a  fidelibus : 
«  alium  enim  excessum,  ut  bene  notat  Lugo  (n.  36.),  qui  proveniat 
a  majori  connexione  assensus  cum  veritate,  frustra  postularent, 
cum  hic  non  proveniat  etiam  imperative  a  voluntate,  sed  ex 
majori  necessitate  objecti,   vel  ex   alio  capite;   at  vero  firmior 


ART.  II.  — DE    CERTITUDINE    ACTUS    FIDEI.  321 

assensus  provenit  imperative  a  voluntate,  et  ideo  merito  suade- 
tur,  et  postulatur  a  Patribus.»  Unde  S.  Thomas  (q.  10.,  de  verit., 
a.  12.  ad  6.)  inquit :  «  Illa  quae  sunt  fidei  certissime  cognoscun- 
tur  secundum  quod  certitudo  importat  firmitatem  adhsesionis. 
Nulli  enim  credens  firmius  adhseret,  »quam  his  quae  per  fidem 
tenet.  » 

608.  Considerari  tertio  potest  quoad  necessariam  connexionem 
cum  veritate.  Et  hic  etiam  excessus  certitudini  fidei  tribuendus 
videtur;  nam,  ut  inquit  Suarez  (disp.  6.  sect.  5.  n.  7.),  «  fidelis 
ita  credit  res  fidei,  ut  nullum  timeat  periculum  falsitatis,  omnis 
enim  dubitatio  deliberata  circa  res  fidei  destruit  fidem,  ut  dici- 
tur  in  capite  primo  de  Hseret.;  ergo  assensus  Fidei  datur  cum  cer- 
titudine  adhsesionis.  Sed  illa  adhsesio  non  excedit  dignitatem  ob- 
jecti :  imo  est  illi  commensurata,  et  consentanea  atque  etiam  de- 
bita,  propter  excellentiam  ejus ;  est  etiam  prudens,  et  conformis 
rectse  rationi,  ut  in  superioribus  tractando  de  credibilitate  Fidei 
late  ostensum  est. »  Hsec  clariora  fient  ex  argumentis ,  quibus 
confirmatur  thesis  statuenda. 

609.  His  itaque  prsehabitis  — 

§.  II. 

Solvitur  Proposita  Quaestio. 

Prop.  XXIII.  Divince  fidei  assensus  veri  nominis  certitudine, 
infallibilitatis  nempe,  ut  ajunt,  et  indubitabilitatis  gaudet  : 
imo,  inspectis  ejus  causis,  sive  objectivis  sive  subjectivis,  quo- 
libet  naturali  assensu  certior  dicendus  est. 

610.  Prob.  I.  Ex  Scriptura.  Nam — 1)  Scripturae  ssepe  exigunt 
aut  agnoscunt  omnimodam  certitudinem  in  actu  fidei.  Ita  Eunucho 
petenti  baptismum  respondit  Philippus  (Act.  VIII.37.):  «  Si  credis  ex 
toto  corde,  licet:  »  credere  autem  ex  toto  corde  est  credere  assensu 
minime  hsesitante  ac  plenissimo.  Prsecepit  Petrus  (Act.  II.  37.): 
«Certissime  sciat  ergo  omnis  domus  Israel,  quia  et  Dominum  eum, 
et  Christum  fecit  Deus  hunc  Jesum,  quem  vos  crucifixistis  »  —  Apo- 

stolus  (II.  Tim.  I.  12.) :  «  Scio  cui  credidi,  et  certus  sum  »  —  Et 
Mazzella.  De  Yirtutibus.  21 

(Tob.  11.21.)  dicitur:  «  Pro  certo  habet  omnis  qui  te  colit  quod 
vita  ejus,  si  in  probatione  fuerit,  coronabitur. » 

2)  Scriptura  satis  suadet  excessum  certitudinis  fidei;  ejus  enim 
firmitatem  supra  humanam  scientiam  ac  fidem  extollit,  atque 
semper  cum  emphasi  de  ea  loquitur.  Ita  ex.  gr.  (II.  Pet.  I.  19.): 
«  Habemus  firmiorem  propheticum  sermonem.»  —  Emphasis  cer- 
te  habetur,  ubi  dicitur  (Luc.  XXI.  33.):  «  Caelum  et  terra  transi- 
bunt,  verba  autem  mea  non  transibunt:  »  quasi  dicat  (ut  aliqui 
explicant)  licet  Philosophia  deficiat  in  Cselorum  incorruptione  as- 
serenda ,  verba  mea  non  deficient  —  (1.  Jo.  Y.  9.):  «  Si  testimo- 
nium  hominum  accipimus,  testimonium  Dei  majus  est» — (I.  Cor. 
II.  5.  seq.):  «  Ut  fides  vestra  non  sit  in  sapientia  hominum,  sed 
in  virtute  Dei.  Sapientiam  autem  loquimur  inter  perfectos ;  sa- 
pientiam  vero  non  hujus  sseculi,  neque  principum  hujus  saeculi, 
qui  destruuntur,  sed  loquimur  Dei  sapientiam  »  etc. 

611.  II.  Ex  Patribus.  S.  Dionysius  (de  divin.  nom.  c.  7.):  «  Eum 
inquit,  qui  in  veritate  credit  juxta  Scripturse  fidem,  nihil  remo- 
vebit  a  verse  fidei  auctore,  in  quo  constantiam  immobilis  atque 
immutabilis  identitatis  habebit.  Novit  enim  penitus  is,  qui  veri- 
tati  conjunctus  est,  quam  bene  se  habeat,  etiamsi  plures  illum 
corripiant,  quasi  amentem  et  extra  se  factum. »  —  S.  Basilius 
(ep.  43.  ad  Greg.  Nyssen.):  «  Quemadmodum,  inquit,  in  iis,  quse 
oculis  apparent,  potior  videtur  experientia,  quam  ratio  caussse; 
sic  in  sublimibus  dogmatibus  potior  est  ratiocinationum  compre- 
hensione  ipsa  fides. »  Et  (concione  in  Psal.  115.):  «  Fides  prseeat 
ac  ducat  sermones  de  Deo.  Fides  et  non  demonstratio.  Fides  supra 
rationales  methodos  animam  ad  assensum  trahens.  »  —  S.  Jo.  Chry- 
sost.  (hom.  12.  in  ep.  ad  Hebr.) :  «  Neque  circa  ea,  inquit,  quse 
videntur,  incredulitas  locum  habet ;  neque  fides  dici  potest,  nisi 
cum  circa  ea,  quse  non  videntur,  amplius  quam  circa  ea,  quse  vi- 
dentur,  certitudinem  quis  habuerit.  »  —  S.  Ambrosius  (in  Ps.  40.): 
«  Sicut  sunt,  inquit,  qui  oculos  habent  et  non  vident,  ita  sunt 
qui  oculis  non  videntibus  plus  videre  (id  est,  certius  cognoscere) 
creduntur.  Unde  et  Prophetse  dicebantur  videntes,  etiam  qui  oculis 
non  viderent.  »  —  S.  Hieronymus  (ep.  61.  ad  Pammach.  c.  3.): 
«  Vis  scire,  inquit,  quantus  sit  ardor  bene  credentium  ?  Audi  Apo- 
stolum;  Etsi  nos,  aut  Angelus  de  ccelo  aliter  evangelizaverit  vo- 

bis  anathema  sit. »  —  S.  Augustinus  (1.  7.  Conf.  c.  10.):  «  Audivi 
sicut  auditur  in  corde,  et  non  erat  prorsus  unde  dubitarem;  facili- 
usque  dubitarem  vivere  me,  quarn  non  esse  veritatem,  quse  per 
ea  quse  facta  sunt  intellecta  conspicitur. »  —  Richardus  de  S.  Vi- 
ctore  (de  Trin.  c.  2.):  «  Quotquot  veraciter  fideles  sumus,  nihil 
certius  tenemus,  quam  quod  fide  credimus. » 

612.  III.  Ex  Ratione.  Nam  1)  primum  veluti  constitutivum 
certitudinis  est  infallibilis  connexio  assensus  cum  veritate.  Atqui 
major  est  infallibilitas  connexionis  cum  veritate  in  assensu  fidei, 
quam  in  quolibet  assensu  naturaliter  certo.  Ergo. 

Prob.  min.  Eo  magis  est  necessaria  connexio  assensus  cum  ve- 
ritate,  quo  major  est  repugnantia  ipsius  et  causarum  ejus  cum 
falsitate  ;  atqui  major  est  repugnantia  inter  assensum  fidei  ejus- 
que  causas  cum  falsitate,  quam  in  quocunque  naturali  assensu. 
Ergo. 

Prob.  min.  —  d)  Assensus  fidei  habet  intrinsecam  repugnantiam 
cum  falsitate  tum  quia  est  actus  virtutis  intellectus,  tum  quia 
est  supernaturalis.  Unde  ait  de  Lugo  (1.  c.  n.  41.):  quamvis  ha- 
bitus  primorum  principiorum  habeat  necessariam  alligationem  ad 
veritatem  ;  major  tamen  est  alligatio  ad  veritatem  in  habitu  fi- 
dei,  causa  subjectiva  assensus,  «  quatenus  haec  necessitas  in  fide 
oritur  ex  nobiliori  radice,  nempe  ex  supernaturalitate  ipsius  ha- 
bitus....  exigentis  necessario  veritatem,  cum  tamen  repugnantia 
ad  falsum  in  actu  evidenti  oriatur  solum  ex  necessitate  naturse, 
quse  inferioris  est  ordinis. »  —  b)  Etsi  certitudo  metaphysica,  ma- 
xima  inter  naturales  certitudines,  nitatur  intrinseca  et  absoluta 
necessitate  objecti :  hsec  tamen  certos  nos  reddit  quatenus  natu- 
rali  lumine  evidenter  nobis  manifestatur.  At  vero  certitudo  fidei 
nititur  immediate  in  ipsa  auctoritate  Dei,  ipso  fidei  lumine  nobis 
manifestata.  Unde  fides  habet  certiorem  causam ,  etiam  objecti- 
vam  ut  inquit  S.  Thomas  (2.  2.,  q.  4.  a.  8.):  «  quia  fides  inniti- 
tur  veritati  divinse,  tria  autem  prsedieta  (sapientia,  scientia,  et 
intellectus)  innituntur  ratione  humana. »  Et  (de  Ver.  q.  14.  a.  1. 
ad  7.),  docet  certitudinem  importare  «  firmitatem  adhsesionis :  et 
quantum  ad  hoc  fides  est  certior  omni  intellectu,  et  scientia,  quia 
prima  veritas,  quse  causat  fidei  assensum,  est  fortior  causa  quam 
lumen  rationis,  quod  causat  assensum   intellectus  vel  scientise. » 

613.  2)  Eo  major  est  certitudo,  quo  firmior  est  intellectus  ad- 
hsesio;  atqui  in  assensu  fidei  firmior  habetur  intellectus  adhsesio,. 
quam  in  quocumque  naturali  assensu.  Ergo. 

Prob.  min.  Eo  firmior  est  intellectus  adhsesio,  quo  potiores  sunt 
causa^  a  quibus  gignitur,  et  quibus  nititur ;  atqui  causae  assensus 
fidei,  ejusque  firmitatis  potiores  sunt,  quam  in  quocumque  natu- 
rali  assensu.  Ergo.  Revera  —  a)  assensus  fidei  non  procedit  a  solo 
intellectu,  sicut  assensus  naturalis,  sed  ab  intellectu  elevato  a 
principio  supernaturali  habente  intrinsecam  repugnantiam  cum 
falsitate  —  b)  Motivum,  seu  causa  objectiva  assensus  fidei,  uti  pa- 
tet  ex  prsec.  argumento,  potior  est  in  assensu  fidei ;  unde  cum 
magis  necessariam  connexionem  cum  veritate  habeat,  firmiorem 
etiam  postulat  adhsesionem  ex  parte  intellectus. 

614.  Dices  1.:  D.  Thomas  (2.  2.  q.  4.  a.  8.),  ait :  «  potest  con- 
siderari  certitudo  ex  parte  subjecti,  et  sic  dicitur  esse  certius 
quod  plenius  consequitur  intellectus  hominis;  et  per  hunc  modum, 
quia  ea  quse  sunt  fidei,  sunt  supra  intellectum  hominis,  non  au- 
tem  ea  quae  subsunt  tribus  praedictis,  ideo  ex  hac  parte  fides  est 
minus  certa. » 

Resp.  Sensus  certe  non  est  fidem  esse  solum  certiorem  in  se, 
et  non  reddere  etiam  nos  magis  certos;  hic  enim  sensus  esset  fal- 
sus,  uti  bene  probat  Suarez  (1.  c.  n.  12.),  et  contra  mentem  S.  Tho- 
mse,  qui  eodem  loco  (ad  2.):  «  aliquis  parvse  scientiae  magis  cer- 
tificatur  de  eo,  quod  audit  ab  aliquo  scientifico,  quam  de  eo,  quod 
sibi  secundum  suam  rationem  videtur:  et  multo  magis  homo  cer- 
tior  est  de  eo,  quod  audit  a  Deo,  qui  falli  non  potest,  quam  de 
eo,  quod  videt  propria  ratione,  quse  falli  potest. »  Sensus  ergo 
esse  debet,  inquit  Suarez  (1.  c),  fidei  actum  ex  se  habere  puram 
certitudinem;  nihilominus  ex  parte  subjecti,  posse  cum  illo  con- 
comitanter  esse  aliquam  imperfectionem  indeliberatse  formidinis, 
seu  dubitationis,  quam  non  possit  fides  inpedire  seu  prasvenire 
propter  obscuritatem  suam  — Vide  etiam  Valentia  (tom.3.  disp.  1. 
q.  4.  punc.  8.  in  fin.). 

615.  Dices  II.:  Ille  assensus  est  certior,  qui  admittit  minus 
dubitationis ;  sed  talis  est  assensus  scientiae  respectu  fidei;  ergo. 

Resp.  clist.  maj.:  qui  admittit  minus  dubitationis  deliberatse  et 
prudentis,  trans.;  indeliberatce,  vel  neg.  vel  subcl.:  certior  est  quo- 


ART.  II.  —  DE    CERTITUDINE    ACTUS    FIDEI.  325 

ad  exclusionem  hujus  formidinis,  conc.  vel  neg.supp.;  quoad  firmi- 
tatem  et  infallibilitatem,  neg.  «Credenti,  inquit  D.  Thomas  (in  3. 
Sent.  dist.23.  a.  2.  sol.  3.  ad  2.),  accidit  aliquis  motus  dubitationis  ex 
hoc  quod  intellectus  ejus  non  est  secundum  se  terminatus  in  sui 
intelligibilis  visione,  sicut  est  in  scientia  et  intellectu,  sed  solum 
ex  imperio  voluntatis :  et  ideo  sciens  quantum  ad  id  non  recedit 
a  dubietate  magis  quam  credens ;  sed  credens  secundum  firmita- 
tem  adhsesionis  magis  recedit  quam  sciens. »  Unde,  concludit  de 
Lugo  (disp.  6.  n.  43.),  infertur,  omnibus  pensatis ,  majorem  esse 
fidei  certitudinem;  excedit  enim  in  magis  firma  adhaesione;  excedit 
in  connexione  necessaria  cum  veritate  ex  nobiliori  radice;  excedit 
denique  in  majori  exclusione  prudentis  formidinis,  et  majori  re- 
pugnantia  cum  illa. 

616.  Hanc  responsionem  bene  illustrat  Coninck  (disp.  14.  dub.  4. 
n.  60.),  dicens:  Si  enim  loquamur  de  vera  dubitatione,  qua  quis 
vere  dicatur  de  re  aliqua  dubitare;  sic  concessa  majore,  neg,  mi- 
norem :  fides  enim  nullo  modo  potest  consistere  cum  tali  dubita- 
tione;  si  autem  intelligatur  de  involuntariis  quibusdam  dubita- 
tionis  motibus,  sic  neg.  majorem;  hi  enim  non  semper  arguunt 
minorem  certitudinem  assensus,  sed  solum  minorem  objecti  evi- 
dentiam,  aut  plures  rationes  in  apparentia  evidentes  in  contra- 
rium  occurrere.  Sicut  ingentem  aliqUam  ac  ramosam  et  aitam 
ventisque  expositam  arborem  magis  ab  his  agitari,  quam  virgul- 
tum  aliquod  humili  loco,  quo  ventus  vix  pertingit,  consitum,  aut 
etiam  si  lubet  illam  tempestate  evelli,  dum  hoc  immotum  ma- 
net;  non  arguit  illam  minus  firmiter  terrae  adhserere,  aut  faci- 
lius  quam  hoc  moveri  et  eradicari  posse,  sed  illam  majori  vi  op- 
pugnari. 

ARTICULUS  TERTIUS 
Utrum  assensus  divinse  fidei  sit  essentialiter  verus. 

§•  !• 
Exponitur  Status  Quaestionis. 

617.  Ex  disputatis  art.  prsec.  constat,  divinse  fidei  assensum 
esse  certissimum ;  certitudo  autem  veri  nominis  includit  neces- 
sariam  connexionem  assensus  cum  veritate:  satis  ergo  constaret 
ex  dictis,  assensum  fidei  esse  essentialiter  verum.  Unde  Conc.  Trid. 
iisdem  locis  (n.  594.),  quibus  actus  fidei  certitudinem  supponit, 
simul  declarat  eidem  non  posse  subesse  falsum.  Attamen,  sive  ad 
varios  errores  refutandos,  sive  ad  objectiones  prsecavendas,  sive 
ad  penitius  intelligendam  hanc  fidei  proprietatem,  nempe  verita- 
tem,  prsestat  specialem  de  ea  quaestionem  instituere. 

618.  Duplici  ex  capite  suspicari  quis  posset,  falsitatem  subesse 
actui  fidei :  vel  —  1)  quia  Deus  posset  falsum  revelare  —  vel  2) 
quia  assensus  fidei  ferretur  in  objectum  quod  putatur  revelatum, 
cum  vere  revelatum  non  sit.  Cum  enim  objectum  fidei  sit  quid- 
quid  Deus  revelat;  si  semel  concedas  Deum  posse  falsum  revela- 
re,  concedas  necesse  est,  fidem  nostram  posse  falsitati  assentiri. 
Ac  pariter,  esto  Deus  non  potest  falsum  revelare;  si  tamen  divi- 
nae  fidei  assensu  credi  posset  objectum,  quod  vere  revelatum  non 
est,  quatenus  revelatum  existimetur  ;  seque  ei  falsum  subesset. 
Duplex  igitur  quaestio  expendi  hic  debet:  lma  utrum  Deus  possit 
falsum  revelare  —  2da  utrum  fidei  assensus  ferri  possit  in  revela- 
tionem  apparentem. 

619.  I.  Ut  primce  quaestionis  sensum  assequamur,  aliqua  prse- 
notemus  oportet  de  natura  mendacii.  Mentiri  est  veluti  contra 
mentem  ire:  unde  S.  Augustinus  (Encbir.  c.  18.),  definit  menda- 
cium  «  dicere  aliquid  scienter  aliter  ac  sentimus,  »  seu  locutionem 
contra  mentem.  Propterea  non  est  idem  dicere  falsum  et  mentiri; 
ut  enim  ipse  S.  Doctor  explicuit,  «  nemo  mentiens  judicandus  est, 
qui  dicit  falsum,  quod  putat  esse  verum;  quoniam  quantum  in  ipso 

est  non  fallit  ipse,  sed  fallitur:  »  cum  e  contra  possit  aliquis  di- 
cere  verum,  et  tamen  mentiri,  ut  docet  idem  S.  Aug.:  «  Melior 
est,  qui  nesciens  falsum  dicit,  quoniam  id  verum  putat,  quam 
qui  mentiendi  animum  sciens  gerit,  nesciens  verum  esse  quod  di- 
cit;  ille  namque  aliud  non  habet  in  animo,  aliud  in  verbo,  huic 
vero  qualecumque  per  seipsum  sit,  quod  ab  eo  dicitur,  aliud  ta- 
men  clausum  in  pectore,  aliud  in  lingua  promptum  est;  quod  ma- 
lum  proprium  est  mentientis. » 

620.  In  ordine  tamen  ad  Deum,  hsec  duo,  mentiri  et  falsum  dice- 
re,  sunt  inseparabilia.  Cum  enim  Deus  non  modo  possit  scire  sed 
necessario  sciat  omne  verum  ;  consequens  est,  ut  si  loquitur  juxta 
suam  mentem,  loquatur  etiam  id  quod  verum  est;  et  e  contra,  si 
diceret  falsum,  diceret  etiam  contra  suam  mentem.  Etsi  etiam  in 
Deo  virtus  veracitatis,  formaliter  loquendo,  est  immediate  ad  di- 
cendum  id,  quod  revera  habet  in  mente,  et  non  aliter  ac  habet 
in  mente. 

621.  Quare  statim  intelligitur  primo:  errasse  omnino  Robertum 
Holchot  (in  2.  q.  2.  a.  8.  memb.  3.),  qui  tuetur,  Deum  non  posse 
quidem  mentiri;  posse  tamen  decipere,  et  dicere  falsum,  quia  menda- 
cium  addit  malitiam  moralem,  quse  Deo  repugnat:  sicut  potest  Deus 
hominem  occidere,  non  tamen  committere  homicidium,  quia  hoc 
nomine  significatur  occisio  injusta,  illicita.  Hunc  errorem,  prseter 
paulo  supra  adnotata,  evertunt — 1)  argumenta  quse  allaturi  sumus 
ad  probandam  intrinsecam  malitiam  mendacii  —  2)  Scripturse, 
quse  non  solum  docent  Deum  non  esse  mentitum  ,  prout  menda- 
cium  includit  peccatum;  verum  nec  falsum  umquam  dicere  posse. 
Revera  (Num.  XXIII.  19.  seqq.).  dicitur :  «  Non  est  Deus  quasi  ho- 
mo,  ut  mentiatur,  nec  ut  filius  hominis,  ut  mutetur;  »  et  statim 
subjungitur :  «  Dixit  ergo,  et  non  faciet?  loquutus  est,  et  non  im- 
plebit?»  Quse  consequentia  non  esset  bona,  si  Deus  sine  peccato 
mendacii  posset  falsum  dicere :  non  bene  enim  argueretur:  Deus 
mentiri  non  potest,  ergo  faciet,  quod  promisit;  posset  enim  re- 
spondere,  qui  sententiam  illam  Holchot  tueretur,  Deum  quidem 
non  posse  mentiri,  posse  tamen  falsum  prsedicere. —  Item  (I.  Jo. 
V.  10.),  legitur:  «  Qui  non  credit  Filio  Dei,  mendacem  facit  eum, 
quia  non  credit  in  testimonium,  quod  testificatus  est  Deus  de  Fi- 
lio  suo. »  Quod  etiam  argumentum  vanum   esset,  si  Deus  absque 

mendacio  posset  testificari  falsum;  tunc  enim ,  qui  non  crederet 
Deo  testiflcanti ,  non  faceret  Deum  mendacem  -  Vide  de  Lugo 
(disp.  5.  nn.  15. 17.). 

622.  Intelligitur  secundo  quam  longe  aberrent  a  vero  tum  Gro- 
tius  (de  jure  belli  et  pacis  1.  3.  c.  1.),  et  Puffendorfius  (de  jure 
nat.  et  gent.  1.  4.  c.  1.),  dicentes  licita  esse  mendacia  quando  ne- 
mini  obsunt  et  alicui  prosunt;  tum  Le  Clerc  tribuens  hanc  do- 
ctrinam  S.  Augustino.  Etenim  —  1)  juxta  S.  Augustinum,  menda- 
cium  opponitur  proprie  veracitati  (malum  est  proprium  mentientis 
quod  aliud  habet  in  animo,  aliud  in  verbo)  —  2)  Diserte  S.  Doctor 
(Enchir.  c.  22.),  docet :  «  Nec  ideo  ullum  mendacium  putandum  est 
non  esse  peccatum,  quia  possumus  aliquando  alicui  prodesse  men- 
tiendo.  Possumus  enim  et  furando  aliquando  prodesse,  si  pauper, 
cui  palam  datur,  sentit  commodum,  et  dives  cui  clam  tollitur, 
non  sentit  incommodum  :  nec  ideo  tale  furtum  quisquam  dixerit 
non  esse  peccatum.  Possumus  et  adulterando,  si  aliqua,  nisi  ad 
hoc  ei  consentiatur,  appareat  amando  moritura,  et  si  vixerit,  poe- 
nitendo  purganda:  nec  ideo  peccatum  negabitur  tale  adulterium. 
Si  autem  merito  nobis  placet  castitas ,  quid  offendit  veritas  ,  ut 
propter  alienam  utilitatem  illa  non  violetur  adulterando,  et  vio- 
letur  ista  mentiendo  ?  Plurimum  quidem  ad  bonum  profecisse  ho- 
mines,  qui  nonnisi  pro  salute  hominis  mentiuntur,  non  est  negan- 
dum :  sed  in  eorum  tali  profectu  merito  laudatur,  vel  etiam  tem- 
poraliter  remuneratur  benevolentia,  non  fallacia,  quse  ut  ignoscatur 
sat  est,  non  ut  etiam  prsedicetur,  maxime  in  hseredibus  Testamenti 
novi,  quibus  dicitur :  «  Sit  in  ore  vestro,  Est,  est;  Non  non;  quod 
enim  amplius  est,  a  malo  est.  » — Et  (1.  contra  mendacium,  cap.7.): 
«  Quis  est  qui  dicat,  ut  habeamus  quod  demus  pauperibus,  facia- 
mus  furta  divitibus,  aut  testimonia  falsa  vendamus?...  Quis  ista 
dicat,  nisi  qui  res  humanas,  omnesque  conatur  mores  legesque 
subvertere  ?  quod  enim  sceleratissimum  facinus,  quod  turpissimum 
flagitium,  quod  impiissimum  sacrilegium  non  dicatur  posse  fieri 
recte  aut  juste,  si  semel  concesserimus  in  omnibus  malis  operi- 
bus  hominum,  ideo  non  quid  fiat,  sed  quare  fiat  esse  quserendum, 
ut  qusecumque  propter  bonas  causas  facta  inveniuntur,  nec  ipsa 
mala  esse  judicentur?»  —  Vide  Faure  (in  c.  18.  Enchir.). 

623.  Unum  superest  quaerendum,  ut  naturam  mendacii  penitus 

intelligamus,  utrum  nempe  ad  illud  constituendum  requiratur  di~ 
recta  voluntas  fallendi.  Quod  affirmat  iterum  Grotius  (1.  c.  n.  11.), 
et  S.  Augustino  tribuit.  At  vero  ut  hic  error  rejiciatur,  hsec  ex 
ordine  adnotemus :  —  1)  S.  Augustinum  in  1.  de  mend.  (quem  scri- 
psit  an.  395.  idest.  26.  annis  ante  Enchir.),  hanc  qusestionem  non 
definire.  Disputare  enim  vult  de  mendacio,  quod  per  omnes  il- 
lius  setatis  sapientes  mendacium  erat,  et  de  quo  ita  explicato,  ac 
concorditer  definito,  controvertebatur  deinde  inter  doctos,  num 
semper  illicitum  esset,  ut  volebat  Augustinus,  an  aliquando  lici- 
tum,  ut  censebant  alii.  Quare  ubicumque  ea  definitio  mendacii, 
quse  includit  voluntatem  fallendi,  ab  Augustino  usurpatnr,  hunc 
habet  sensum  :  «  Saltem  hcc  ex  omnium  sententia  debet  dici  men- 
dacium,  cum  quis  volens  falsum  enunciat  causa  fallendi  »  —  Vide 
Faure  (in  cc.  18.  et  22.  Enchir.). 

2)  D.  Thomas  (2.  2.  q.  110.  a.  1.),  explicans  mentem  S.  Augu- 
stini,  inquit:  «  Si  ergo  ista  tria  concurrant,  scilicet  quod  falsum 
sit  id  quod  enuntiatur,  et  quod  adsit  voluntas  falsum  enuntiandi, 
et  iterum  intentio  fallendi,  tunc  est  falsitas  materialiter,  quia 
falsum  dicitur.  »  —  «  Quod  autem  aliquis  intendat  falsitatem  in 
opinione  alterius  constituere,  fallendo  ipsum,  non  pertinet  ad  spe- 
ciem  mendacii,  sed  ad  quamdam  perfectionem  ipsius,  sicut  et  in 
rebus  naturalibus  aliquid  speciem  sortitur,  si  formam  habeat , 
etiamsi  desit  formse  effectus.  » 

3)  Quare  patet  de  ratione  mendacii  non  esse,  ut  aliquis  loquens 
contra  mentem  pro  fine  directo  habeat  deceptionem  alterius ;  pos- 
set  enim  mentiri  ad  furandum:  sed  sufficere  illam  voluntatem  de- 
cipiendi,  quse  est  veluti  imbibita  in  ipsa  locutione  contra  mentem. 
«  Nam  qui  mentitur,  loquitur;  ergo  ordinat  suam  mentem  ad  alium 
cui  eam  intendit  communicare;  ergo  habet  voluntatem  aliquam  or- 
dinandi  talem  mentem  suam  ad  eum,  cui  loquitur;  si  ergo  notitia, 
quam  ordinat,  est  falsa,  jam  habet  voluntatem  aliquam  ordinandi 
ad  alium  mentem  quam  non  habet,  et  per  consequens  vult  quod 
audiens  concipiat  mentem  suam  aliter  ac  revera  est  »  (cf.  de  Lugo 
disp.  4.  nn.  7-10.).  Unde  ipse  S.  Augustinus  (cit.  c.  22.  Enchir.), 
ait:  «  Omnis  autem  qui  mentitur  contra  id  quod  animo  sentit, 
loquitur  voluntate  fallendi.  Et  utique  verba  propterea  sunt  in- 
stituta  non  per  quse  se  homines  invicem  fallant,  sed  per  qua3  in 

alterius  quisque  notitiam  cogitationes  suas  perferat.  Verbis  ergo 
uti  ad  fallaciam,  non  ad  quod  instituta  sunt,  peccatum  est. » 

624.  His  de  natura  mendacii  prsestitutis,  sciendum  est — 1)  Pri- 
scillianistas,  teste  S.  Augustino  (1.  cont.  mendac.  c.  2.;  et  de  hse- 
resibus,  hseres.  70.),  non  erubuisse  dicere  Deum  et  mendacem  esse, 
et  fuisse  aliquando  mentitum  —  2)  Catholica  et  communis  doctrina 
negat  in  primis  Deum  unquam  mentitum  esse,  vel  falsum  etiam  as- 
seruisse.  Hanc  esse  de  fide  fatentur  Theologi  omnes,  quos  videre  po- 
teris  apud  Suarez  (disp.  3.  sect.  5.  n.  6.)  —  3)  Pauci  olim  docuerunt 
Deum  posse  de  potentia  absoluta  falsum  revelare;  quam  tamen  sen- 
tentiam  communiter  rejiciunt  Theologi;  et  quidem  alii  temera- 
riam,  alii  erroneam,  alii  proximam  hceresi  illam  judicantes.  Imo 
Suarez  cum  aliis  (1.  c),  merito  censet :  «  Hanc  assertionem  quoad 
primam  partem,  de  potentia  ordinaria,  fatentur  omnes  Theologi 
esse  de  fide....  Mihi  tam  certa  videtur  pars  posterior  (de  potentia 
absoluta)  sicut  prior,  tum  quia  prior,  sine  posteriore,  certa  esse 
non  potest....  tum  quia  Scripturse  et  Patres  sequaliter  utramque 
docent.  »  Vide  etiam  de  Lugo  (disp.  4.  nn.  16. 19.). 

625.  II.  Hsec  ad  intelligentiam  primce  qusestionis  adnotasse  suf- 
ficiat.  Quoad  alteram  vero  «  utrum  assensus  fidei  ferri  possit  in 
revelationem  solum  existimatam,  »  «  ratio  dubitandi  est,  »  inquit 
Suarez  (disp.  3.  sect.  13.  n.  1.),  «  quia  revelatio  divina,  quse  ad 
credendum  movet,  in  se  ipsa  non  videtur,  sed  ordinarie  per  ho- 
mines  sufficienter  proponitur;  contingere  autem  potest,  ut  aliquid 
sufficienter  proponatur  tanquam  revelatum  a  Deo,  quod  revera 
revelatum  non  sit:  unde  etiam  continget,  ut  aliqua  sit  revelatio 
divina  invincibiliter  talis  existimata,  quse  revera  a  Deo  facta  non 
sit;  ergo  illa  sufficere  videretur  ad  credendum  proprio  assensu 
fidei  infusse,  ac  proinde  talis  revelatio  existimata  sufficiet  ad  obje- 
ctum  formale  Fidei. » 

626.  Verum  duse  qusestiones  distingui  hic  debent:  lma  utrum 
possit  falsa  revelatio  ita  proponi,  ut  quis  possit  aut  etiam  tenea- 
tur  velle  credere  —  2da  utrum,  facta  hypothesi  talis  propositionis, 
assensus  qui  inde  eliceretur  esset  assensus  fidei.  Prima  ex  his 
qusestionibus  inferius  pertractanda  est ;  hic  altera  solum  attin- 
gitur.  Omnes  autem,  uti  videre  est  apud  Suarez  (1.  mox  cit.), 
negant  assensum  fidei  ferri  posse  in  revelationem  solum  apparen- 

tem;  neque  de  hoc  dubitari  potest,  cum  Conc.  Trid.  dicat,  quod 
certitudini  fidei  «  non  potest  subesse  falsum. » 

627.  His  igitur  rite  intellectis  — 

§.  II. 

Solvitur  Proposita  Quaestio. 

• 

Prop.  XXIV.  1.  Inspecta  Scripturarum  auctoritate ,  com- 
muni  Patrum  sententia,  imo  ipsa  intrinseca  natura  mendacii, 
fieri  nequit,  nec  de  potentia  absoluta,  ut  Deus  unquam  men- 
tiatur.  —  2.  Neque  fides  potest  ullo  modo  ferri  in  revelationem 
existimatam  et  non  realem.  Quare  divince  fidei  assensus  est 
essentialiter  verus. 

628.  Prob.  lma  pars.  I.  Ex  Scriptura.  Nam  1)  (Heb.  VI.  17. 
seq.)  legitur :  «  In  quo  abundantius  volens  Deus  ostendere  polli- 
citationis  hseredibus  immobilitatem  consilii  sui,  interposuit  jusju- 
randum :  ut  per  duas  res  immobiles,  quibus  impossibile  est  men- 
tiri  Deum,  fortissimum  solatium  habeamus.»  Notandum  est,  jus- 
jurandum,  quod  Deus  addit  suis  dictis,  magis  nobis  patefacere, 
modo  nostro,  determinationem  divinam;  sed  non  addere  certitu- 
dinem  dictis  Dei  secundum  se.  Juramentum  enim  ideo  addit  cer- 
titudinem  quando  a  nobis  adhibetur ,  quia  afferimus  Deum  in 
testem :  Deus  autem  non  potest  loqui  quin  afferat  seipsum  in 
testem.  —  Quare  :  quemadmodum  impossibile  est  Deo  mentiri 
quando  adhibet  juramentum,  ita  impossibile  est  quando  sine  jura- 
mento  loquitur;  atqui,  juxta  Apostolum,  impossibile  est  Deo  men- 
tiri,  etiam  de  potentia  absoluta,  quando  adhibet  juramentum. 
Ergo.  —  Pr.  min.  Ita  impossibile  est  Deo  mentiri  quando  adhibet 
juramentum,  ut  inde  habeamus  firmissimum  solatium ;  atqui  si 
impossibile  esset  Deo  mentiri  solum  de  potentia  ordinaria  et  non 
de  potentia  absoluta,  inde  non  haberemus  firmissimum  solatium ; 
possemus  enim  formidare,  an  Deus,  utens  sua  potentia  absoluta, 
promiserit  nobis  falso.  Ergo. 

2)  Dicitur  (Num.  XXIII.  19.) :  «  Non  est  Deus  ut  homo,  ut 
mentiatur,  nec  ut  filius  hominis,  ut  mutetur.  Dixit  ergo,  et  non 

faciet?  locutus  est,  et  non  implebit?  »  Unde:  hic  non  comparatur 
Deus  ad  hominem  secundum  actum  mentiendi,  sed  secundum  po- 
tentiam;  siquidem,  secundum  actum,  sunt  et  homines  qui  non  sunt 
mentiti ;  uti  B.  V.  Maria,  S.  Joannes  Baptista  etc.  Atqui  negatur 
de  Deo  potentia  etiam  absoluta  mentiendi;  nam  ita  dicitur  Deus 
non  posse  mentiri,  sicut  non  posse  mutari;  sed  nec  de  potentia  abso- 
luta  mutari  potest;  ergo  nec  de  potentia  absoluta  mentiri  potest. 

3)  Legitur  (I.  Jo.  II.  21.):  «  quoniam  omne  mendacium  ex  ve- 
ritate  non  est. »  Ex  quo  testimonio  ita  arguit  S.  Augustinus  (1. 
con.  mend.  ad  Consentium,  cap.  18.):  Qui  docet  aliquod  menda- 
cium  esse  licitum,  vel  verum  docet,  vel  falsum.  Si  falsum,  non 
est  ei  credendum.  Si  verum,  jam  aliquod  mendacium  ex  veritate 
est,  quod  negat  S.  Joannes.  Et  (cap.  19.)  prosequitur:  Nemo  di- 
scit  a  castitate  esse  adulterandum  :  nemo  discit  a  pietate  Deum 
esse  offendendum  :  nemo  discit  a  benignitate  proximo  esse  nocen- 
dum :  ergo  similiter  nemo  discit  a  veritate,  esse  mentiendum.  Hinc 
concludit  :  «  Porro  si  hoc  non  docet  veritas,  non  est  verum :  si 
non  est  verum,  non  discendum ;  si  non  est  discendum ,  nunquam 
igitur  est  mentiendum. » 

629.  II.  Ex  Patribus,  quorum  testimonia  ita  aperta  sunt,  ut 
nulla  expositione  indigeant.  S.  Dionysius  (de  divin.  nom.  c.  7.) 
«  negatio,  inquit,  sui  est  a  veritate  prolapsio  :  est  ab  eo  quod  est 
prolapsio;  Deus  ab  eo  quod  est  prolabi  non  potest. » — S.  Atha- 
nasius  (de  Incarn.  Yerbi) :  «  absurdum  est,  Deum  in  suis  verbis 
mentiri;  non  enim  Deus  fuisset,  si  cum  dixisset  nos  perituros , 
non  perissemus. »  —  S.  Joan.  Chrys.  (hom.  1.  in  Symb.  Apost.): 
«  Creditis  Deo  omnipotenti,  quia  posse  ipsius  non  potest  invenire 
non  posse:  tamen  aliqua  non  potest,  utpote  falli,  fallere,  menti- 
ri. »  —  S.  Augustinus  (1.  1.  de  Symb.)  :  «  Deus  omnipotens  est, 
mori  non  potest,  falli  non  potest,  mentiri  non  potest —  Nam  si 
mori  posset,  non  esset  omnipotens,  si  mentiri,  si  fallere,  si  falli, 
si  inique  agere,  non  esset  omnipotens. »  —  S.  Anselmus  (1.  1.  cur 
Deus  homo,  c.  12.):  «  Non  enim  sequitur,  justum  est  mentiri ,  si 
Deus  vult  mentiri ;  sed  potius  Deum  illum  non  esse.  Nam  nequa- 
quam  potest  velle  mentiri  voluntas,  nisi  in  qua  corrupta  est  ve- 
ritas  ;  imo  quae  deserendo  veritatem  corrupta  est.  »  —  Plura  in- 
venies  apud  Valentia  (Tom.  3.  disp.  1.  q.  1.  p.  3.). 


ART.    III.   —    DE    VERITATE    ASSENSUS    FIDEI.  333 

630.  Ex  Ratione.  1)  Deus  nec  de  potentia  absoluta  deficere 
potest  a  sua  sanctitate  et  bonitate  ;  sed  posset  deficere,  si  pos- 
set  mentiri.  Ergo.  —  Pr.  minor.  Mendacium  est  intrinsece  malum  : 
ideoque  semper  malum,  et  ideo  prohibitum  quia  malum,  non  ideo 
malum  quia  prohibitum  ;  ergo  si  Deus  posset  de  potentia  absoluta 
mentiri,  posset  eadem  potentia  committere  malum  morale,  quod 
est  deficere  a  sanctitate  et  bonitate.  «  Interest  »  inquit  S.  Augu- 
stinus  (con.  mendac.  cap.7.),  «  quidem  plurimum,  qua  causa,  quo 
fine,  qua  intentione  quid  fiat :  sed  ea  quse  constat  esse  peccata> 
nullo  bonee  causae  obtentu,  nullo  quasi  bono  fine,  nulla  velut  bona 
intentione  facienda  sunt. » 

Prob.  maj.  Tllud  est  intrinsece  malum,  quod  repugnat  obje- 
ctivo  rerum  ordini,  et  per  se  dedecet  naturam  rationalem.  At- 
qui  tale  est  mendacium.  Prob.min. — a)  Est  de  essentia  locutionis, 
quse  est  signum  verbi  interni,  ut  conformitatem  habeat  cum  illo ; 
ergo.  Unde  D.  Thomas  (2.  2.  q.  110.  a.  3.)  ait:  «  mendacium  au- 
tem  est  malum  ex  genere  ;  est  enim  actus  cadens  super  indebi- 
tam  materiam.  Cum  enim  voces  naturaliter  sint  signa  intellectus, 
innaturale  est  et  indebitum  quod  aliquis  voce  significet  id  quod 
non  habet  in  mente.  Unde  Philosophus  dicit  (in  4.  Ethic,  cap.  7.), 
quod :  «  mendacium  est  per  se  pravum  et  fugiendum,  verum  au- 
tem  est  bonum  et  laudabile.»  —  b)  Indecentia  mendacii  in  ordine 
ad  naturam  rationalem,  potissimum  oritur  ex  dedecore,  quo  ea 
natura  aflScitur  in  ordine  ad  humanum  commercium,  amittendo 
veracitatem  et  auctoritatem,  quam  quisque  honestus  vir  conser- 
vare  debet :  unde  merito  mendaces  viles  reputantur,  ac  quisque, 
natura  duce,  mendacii  erubescit.  Certe  si  mendacium  esset  ali- 
quando  licitum,  quatenus  non  intrinsece  malum,  penitus  deficeret 
fiducia  mutua:  nam,  acute  observat  S.  Aug.  (lib.  de  mend.  cap.  8.): 

«  Quomodo credendum  est  illi,  qui  putat  aliquando  esse  men- 

tiendum,  nam  forte  tunc  mentitur  quando  prsecipit,  ut  illi  cre- 
damus  ?  »  Concludamus  igitur  cum  eodem  S.  Doctore  (de  mendac. 
ad  Consentium,  cap.ult.):  «  Elucet  igitur,  discussis  omnibus,  nihil 
aliud  illa  testimonia  Scripturarum  monere,  nisi  nunquam  omnino 
esse  mentiendum;  »  et  scribit:  «  Quisquis  autem  esse  aliquod  ge- 
nus  mendacii,  quod  peccatum  non  sit ,  putaverit,  decipiet  sei- 
psum  turpiter,  cum  honestum  se  deceptorem  arbitratur  aliorum. » 

Unde  etiam  (con.  mendac.  cap.  1.)  expendens  illud  Apostoli  (Rom. 
III.  8.)  «  non  esse  facienda  mala  ut  veniant  bona,  »  ait:  «  Quid  est 
enim  aliud,  mentiamur  ut  haereticos  mendaces  ad  veritatem  addu- 
•camus,  nisi  faciamus  mala  ut  eveniant  bona  ?  » 

2)  Hsec  autem  prsecipue  vim  habent,  cum  de  Deo  agitur.  Nam — a) 
agnoverunt  gentiles  ipsi  mendacium  esse  malum  ex  toto  genere  suo, 
uti  patet  ex  Aristotele,  apud  S.  Thomam  (1.  c).  Plato  vero  quam- 
vis  concedat  homini  interdum  esse  bonum  et  utile,  dicit  tamen 
•esse  semper  indignum  Deo  (1.  2.  de  Rep.  in  fine).  Communis  na- 
turse  sensus,  etiam  apud  barbaros,  docet  saltem  illicitum  esse 
mentiri  sine  necessitate.  Atqui  Deo  nunquam  necessarium  esse 
potest  mentiri,  siquidem  habet  infinita  media,  quibus  facere  po- 
test  quod  vult.  Ergo  Deo  semper  indignum  est  mentiri.  —  b)  In- 
rlnita  auctoritas  in  dicendo,  et  cui  summa  fides  debeatur,  est 
sane  perfectio  simpliciter  simplex  ;  hinc  etiam  inter  homines  ha- 
betur  pro  dedecore  gaudere  tali  auctoritate  in  dicendo,  cui  non 
possit  plena  fides  adhiberi  :  haec  autem  infinita  auctoritas  non 
esset  in  Deo,  si  aliqua  ratione  posset  mentiri :  ergo  —  c)  Si  Deus, 
vel  de  absoluta  solum  potentia,  mentiri  possit,  «  omnis  omnino, 
inquit  S.  Aug.,  disciplina  fidei  subvertetur. »  Fides  enim  nostra 
debet  esse  firma  et  certa;  sed  talis  esse  nequit,  nisi  sit  infalli- 
bilis;  non  potest  autem  esse  infallibilis,  nisi  nitatur  testimonio, 
-cui  falsum  subesse  non  possit.  Atqui  fundaretur  in  testimonio,  cui 
falsum  subesse  potest,  si  posset  Deus,  de  potentia  vel  solum  ab- 
soluta,  mentiri.  Ergo.  Dices :  satis  est  ut  non  possit  mentiri  de 
potentia  ordinaria.  At  si  Deus  absolute  mentiri  posset,  unde  certo 
•constaret  nunquam  eum  dicturum  mendacium  ?  Dices  :  quia  ita 
statuit  et  affirmavit.  Sed  contra,  quisque  de  hac  ipsa  affirmatione 
formidare  poterit  ne  in  illa  falsum  dicat ,  sua  absoluta  potentia 
utendo,  ut  audivimus  a  S.  Augustino. 

631.  Prob.  2da  pars.  I.  Yirtus  dicitur  habitus  «  quo  nemo  male 
*ititur  »  (n.  6.  8.).  Undo  «  virtus  voluntatis  disponit  eam  ad  bo- 
num,  quod  est  optimum  voluntatis :  virtus  vero  intellectualis  de- 
bet  disponere  intellectum  ad  verum,  quod  est  optimum  potentiae 
intellectivse.  Si  ergo  fides  infusa  per  suam  essentiam  est  virtus 
intellectualis,  debet  ex  se  habere  alligationem  intrinsecam  ad  actus 


ART.    III.  —    DE    VERITATE    ASSENSUS    FIDEI.  335 

veros,  et  incapacitatem  et  repugnantiam  ad  falsos  et  erroneos  » 
(cf.  de  Lugo  disp.  4.  n.  85.).  Quod  argumentum  sumitur  ex  D.  Tho- 
ma  (2.  2.  q.  1.  a.  3.)  ubi  inquit  :  «  quia  verum  est  bonum  in- 
tellectus,  non  autem  est  bonum  appetitivse  virtutis,  ideo  omnes 
virtutes  quse  perficiunt  intellectum,  excludunt  totaliter  falsum, 
quia  de  ratione  virtutis  est  quod  se  habeat  solum  ad  bonum.  Vir- 
tutes  autem  perficientes  partem  appetitivam  non  excludunt  tota- 
liter  falsum;  potest  enim  aliquis  secundum  justitiam  aut  tempe- 
rantiam  agere,  habens  aliquam  falsam  opinionem  de  eo  circa  quod 
agit. » 

632.  II.  Idem  argumentum  maxime  urget  pro  virtute  super- 
naturali  fidei.  «  Tum  quia,  »  inquit  Suarez  (disp.3.  sect.  13.  n.  4.), 
«  lumen  fidei  est  veluti  instrumentum  Spiritus  Sancti  per  quod  mo- 
vet  intellectum  ad  assentiendum,  et  ideo  debet  esse  proportionatum 
veritati  Spiritus  Sancti;  tum  quia  est  singularis  qusedam  partici- 
patio  divini  luminis,  et  supernaturalis  ordinis,  et  quasi  inchoatio 
qusedam  luminis  beatifici,  et  ideo  necessarium  fuit,  ut  esset  ad 
verum  determinatum,  et  consequenter  ad  veram  Dei  revelationem: 
tum  denique  quia,  nisi  tale  esset  hoc  lumen,  non  esset  consen- 
taneum  fini  a  Deo  intento ;  scil.  quod  homines  summa  fiducia,  et 
certitudine  captivent  intellectum  in  obsequium  fidei,  et  Dei. » 

633.  III.  Actus  nequit  esse  sine  suo  formali  objecto ;  sed  obje- 
ctum  fidei  divinae  est  revelatio ;  ergo  actus  fidei  divinse  nequit 
esse  sine  revelatione.  Atqui  revelatio  solum  existimata  non  est 
revelatio  divina:  ergo  cum  revelatione  solum  existimata  dari  ne- 
quit  actus  fidei  divinse.  Quod  etiam  argumentum  desumitur  ex 
D.  Thoma,  qui  (1.  c.)  ait :  «  nihil  subest  alicui  potentise,  vel  ha- 
bitui,  aut  etiam  actui,  nisi  mediante  ratione  formali  objecti,  si- 
cut  color  videri  non  potest  nisi  per  lucem,  et  conclusio  sciri  non 
potest  nisi  per  medium  demonstrationis.  Dictum  est  autem  art.  1. 
hujus  quaest.,  quod  ratio  formalis  objecti  fidei  est  veritas  prima: 
unde  nihil  potest  cadere  sub  fide,  nisi  in  quantum  stat  sub  veri- 
tate  prima,  sub  qua  nullum  falsum  stare  potest,  sicut  nec  non 
ens  sub  ente,  nec  malum  sub  bonitate. » 

634.  IV.  Rem  ita  confirmat  Coninck  (disp.  10.  dub.  4.  n.  74.): 
«  Si  Petrus  mihi  aliquid  diceret,  et  ego  putarem  omnino  eum  esse 
Joannem,  qui  magna  apud  me  est  auctoritate,  ideoque  illud  cre- 

derem  quia  putarem  a  Joanne  dictum ;  hoc  casu  putarem  quidem 
me  credere  Joanni,  vere  tamen  ei  non  crederem  sed  Petro,  quia 
hic,  non  autem  ille  mihi  aliquid  esset  testatus:  impossibile  au- 
tem  est  me  alicui  credere  si  nihil  mihi  dicat ;  ergo  similiter 
quando  aliquid  credo,  quia  falso  puto  a  Deo  esse  revelatum,  vere 
non  credo  Deo ;  quia  ipse  hoc  mihi  non  testatur,  sed  solum  puto 
me  ei  credere,  et  consequenter  meus  assensus  non  est  actus  fidei 
theologicse  (quia  omni  tali  actu  necessario  credo  Deo)  sed  solum 
putatur  esse  talis.» 

635.  Hoc  tamen  argumentum  non  arridet  Cardinali  de  Lugo, 
qui  (disp.  4.  n.  80.),  ait:  «  exemplum  fidei  humanse,  quo  utitur, 
retorqueri  potest  contra  ipsum:  quin  imo  in  eo  casu  habitus  fi- 
dei  erga  Joannem  concurrit  ad  assensum :  unde  experior  eandem 
facilitatem  in  eo  assensu,  quam  in  aliis,  quibus  credo  Joanni  : 
nullam  autem  facilitatem,  vel  habitum  habeo  fidei  erga  Petrum: 
ergo  idem  habitus,  qui  inclinat  ad  credendum  Joanni,  elicit  illum 
assensum.  Unde  idem  dicendum  videretur  de  assensu  fidei  erga 
Deum. » — Sed  respondetur :  —  1)  habitus  et  actus  specificantur 
ab  objecto  formali;  objectum  autem  formale  fidei  humanse  est  hu- 
manum  testimonium,  quod  idem  est  sive  Petrus  sive  Joannes  lo- 
quatur :  hinc  bene  intelligitur  quomodo  habitus  fidei  humanse  pos- 
sit  concurrere  ad  actum  quo  quis  credit  uni  homini,  quem  quis 
loquentem  putat,  cum  alius  homo  vere  loquatur.  At  idem  dici  ne- 
quit  de  fide  divina,  qua  creditur  unice  Deo.  —  2)  Quse  autem  de 
facilitate  addit  de  Lugo,  nituntur  falso  supposito,  uti  liquet  ex 
dictis  (n.  567.  seqq.;  et  569.  seqq.). 

636.  Dices  :  actus  aliarum  virtutum  supernaturalium,  versari 
possunt  circa  falsum ;  quemadmodum  ex.  gr.  si  adoramus  hostiam 
quam  prudenter  judicamus  consecratam,  ponimus  actum  religionis, 
quamvis  non  sit  consecrata.  Ergo. 

Resp.  ex  dictis  «  differentiam  esse  inter  virtutes  intellectus  et 
voluntatis,  quod  illse  versantur  circa  verum;  quare  earum  perfe- 
ctio  consistit  tota  in  conformitate  cum  objecto,  a  quo  immediate 
sumitur  veritas ,  vel  falsitas  in  intellectu.  At  vero  virtutes  vo- 
luntatis  versantur  circa  bonum  propositum;  et  earum  perfectio 
non  consistit  in  conformitate  cum  objecto,  prout  est  a  parte  rei, 
sed  prout  proponitur  per  rationem :  tunc  enim  bene  operatur  vo- 

luntas,  quando  sequitur  regulam  rationis,  et  tunc  peccat  quando 
eam  relinquit,  quidquid  sit,  an  objectum  sit,  vel  non  sit  bonum 
a  parte  rei.  Quare  virtus  voluntatis  potest  versari  circa  falsum, 
quia  conformatur  cum  sua  regula,  nempe  cum  dictamine  ratio- 
nis :  virtus  autem  intellectualis  non  potest  versari  circa  falsum, 
quia  non  conformaretur  cum  sua  regula,  quse  non  est  alia  nisi  ve- 
ritas  ipsius  objecti.  »  —  Hinc  dicit  de  Lugo  (1.  c.  n.  91.):  «  Fateor 
in  prsedicto  casu  rusticum  habere  piam  voluntatis  affectionem,  et 
supernaturalem  quidem,  qua  vult  credere  fide  divina  mysterium 
falso  propositum;  fateor  etiam  mereri  per  illam  voluntatem  cre- 
dendi,  et  peccare  etiam  aliquando,  si  eam  non  habeat:  nego  ta- 
men  posse  elicere  assensum  fidei  divinse  circa  illud  objectum. » 
Addi  potest  ex  Suarez  (disp.  4.  sect.  2.  n.  5.),  «  judicium  solum 
practice  certum  sufficere  ad  actus  virtutum  voluntatis,  sed  non 
ad  actum  fidei  divinse.  Nam  judicium  prudens  fundatum  in  sola 
probabilitate  speculativa,  licet  sit  certum  practice,  est  tamen 
mutabile,  quia  principia  probabilia  in  quibus  fundabatur  possunt 
facile  mutari...  si  probabiliores  conjecturse  in  contrarium  conci- 
piantur.  At  vero  fides  christiana  ita  certa  est,  ut  semel  concepta 
mutari  non  possit.  »  —  Cf.  quse  diximus  (n.  429.  seq.). 

637.  Scholion.  Multa  a  Priscillianistis  ex  Scriptura  objicie- 
bantur  contra  primam  partem  hujus  thesis:  singula  loca  explicata 
videri  possunt  apud  Bellarm.  (1. 1.  controv.  1.):  Valentia  (Tom.  3. 
disp.  1.  q.  1.  p.  3.);  Wirceburgenses  ;  et  prsesertim  apud  Exposi- 
tores  S.  Scripturse,  ad  quos  maxime  pertinent.  Nobis  advertere 
sufficiat  ea  omnia  ad  quatuor  capita  revocari. 

Primum  est  aliquorum  locorum,  quse  videntur  sibi  invicem 
contraria:  unde,  dicunt,  in  aliquo  eorum  falsum  dicatur  oportet  — 
His  aliter  responderi  non  potest,  quam  ostendendo  verum  eorum- 
dem  locorum  sensum,  quod  expositoribus  S.  Script.  relinquitur. 

Secundum  est  eorum,  in  quibus  viri  Sancti  et  divino  Spiritu 

ducti,  falsum  dixerunt,  ut  cum  Jacob  dixit:  «  Ego  sum  filius  tuus 

primogenitus;  »  et  Abraham  cum  dixit:  «  Ego  et  puer  revertemur 

ad  vos  »  cum  tamen  cogitaret  illum  sacrificare  —  His  et  simili- 

bus  nonnulli    respondent    non  constare    homines  illos  Sanctos  in 

singulis  spiritu  Dei  fuisse  locutos ;  ut  homines  vero  potuisse  in- 
Mazzella.  De  Virtutibus.  22 

terdum  in  lingua  delinquere.  Alii  tamen,  prsesertim  Patres,  com- 
munius  respondent  illos  excusando  per  verborum  amphibologiam, 
per  metaphoram,  per  privatam  revelationem  etc.  Ita,  ex.  gr., 
ajunt  Archangelum  Raphaelem  dixisse,  se  esse  Azariam,  idest 
auxilium  Dei ;  filium  Ananice,  idest  obnubilati  seu  latentis  Dei; 
unum  ex  filiis  Israel,  idest  videntis  Deum.  Similiter  dicunt, 
Abrahamum  non  esse  contra  mentem  locutum,  cum  firma  fide  cre- 
dens  promissiones  de  Isaac  factas  implendas  esse,  speraverit  eum 
brevi  post  immolationem  suscitatum  iri.  Jacobum  quoque  a  men- 
dacio  excusat  S.  Augustinus  (cont.  mendac.  c.  10.),  eo  quod  ty- 
pus  fuerit  et  figura  Christi;  atque  hinc  ipsius  verba  et  facta  fi- 
guratam  ac  mysticam  significationem  gerant.  Vel,  ut  interpreta- 
tur  D.  Thomas  (in  3.  sent.  dist.  28.  q.  un.  a.  2.  ad  1.),  Jacob  id 
significare  intendit,  ad  quod  Sp.  Sanctus  verba  ordinabat ;  cum 
enim  noverit  revelationem  (Gren.  XXV.)  «  major  serviet  minori,  » 
dicere  potuit  se  esse  primogenitum  reprcesentative,  seu  secundum 
jus  et  dispensationem  Dei. 

Tertium  est  eorum  locorum,  quibus  continentur  Dei  promissio- 
nes,  quse  impletse  minime  fuere  —  Iis  communiter  respondent  di- 
cendo  promissiones  illas  fuisse  conditionatas;  et  impletas  non  fuis- 
se  defectu  conditionis.  Quo  pacto  Isaias  prsedixit  mortem  Eze- 
chise;  scilicet  ex  vi  morbi  quo  decumbebat,  nisi  misericordia 
divina  levaretur :  et  sic  intellecta  fuit  prophetia  ab  Ezechia,  si 
quidem  post  illam  auditam  deprecatus  est  Dominum  pro  vita. 
Idemque  de  Ninivitis  subvertendis  intelligendum;  scilicet  nisi  re- 
sipiscerent  et  converterentur  ad  Deum.  Vide  D.  Thomam  (1.  p. 
q.  15.  a.  7.;  2.2.  q.  171.). 

Quartum  tandem  continet  loca,  quibus  Deus  dicitur  decipere 
homines,  prsesertim  per  alios  homines  —  Ubi  respondetur  conce- 
dendo  Deum  nec  per  alios  decipere,  sic  enim  ipse  esset  causa 
principalis  deceptionis,  ac  proinde  ipsi  imputandum  esset  menda- 
cium.  At  Deus  dicitur  decipere  non  positive  sed  permissive.  Unde 
S.  Augustinus  (L.  83.  QQ.  q.  53.)  ait :  «  Non  itaque  Deus  deceptor 
est,  quod  credere  nefarium  ac  impium  esse  quis  non  intelligat  ? 
sed  meritorum  et  personarum  justissimus  distributor;  faciens  quse- 
dam  per  seipsum,  quae  illo  solo  digna  sunt,  eique  soli  conveniunt, 
sicuti  est  illuminare  animas  et  seipsum  eis  ad  perfruendum  prse- 

bendo  sapientes  beatasque  praestare;  alia  per  servientem  sibi  crea- 
turam  integerrimis  legibus  pro  meritis  ordinatam,  qusedam  eorum 
jubens,  qucedam  permittens  etc. » 

ARTICULUS  QUARTUS 

An  actus  divin®  fidei  sit  natura  sua  obscurus. 

§.  I. 

Exponitur  Status  Quaestionis. 

638.  Altera  actus  fidei  proprietas,  ut  ab  Apostolo  novimus 
(n.  573.)  est  obscuritas:  de  hac  agendum  nunc  est,  explicando  im- 
primis  in  quo  divinse  fidei  obscuritas  consistit;  et  deinde  demon- 
strando  eamdem  ei  merito  tribui. 

639.  Ac  imprimis,  fidei  obscuritas  considerari  potest — 1)  quoad 
ejus  objectum  materiale  —  2)  quoad  formale  ejusdem  objectum. 
Quod  vero  de  primo  notavimus  (n.378.),  et  de  altero  dici  debet. 
«  Oportet,  inquit  Suarez  (disp.  3.  sect.  8.  n.  17.),  duas  qusestiones 
distinguere :  una  est  formalis,  scilicet,  an  assensus  fidei  possit  per 
se  et  formaliter  fundari  in  evidenti  revelatione  Dei  testificantis; 
alius  vero  sensus  est  de  sola  concomitantia  vel  accidentario  con- 
cursu,  an  scilicet,  stante  illa  revelatione  (evidente),  possit  nihi- 
lominus  intellectus  assensum  fidei  prsebere  rei  revelatse,  ex  solo 
motivo  fidei. » 

640.  Jamvero  haud  diflScile  colligitur  ex  antea  disputatis  in  quo 
primo  consistat  fidei  obscuritas  quoad  ejus  materiale  objectum. 
Fides  dicitur  obscura  —  1)  quia  aliquse  sunt  veritates  divina  fide 
credendse,  quse  ita  superant  creatse  intelligentise  vires,  ut  non 
modo  non  possint  humana  ratione  investigari;  sed  nec,  revelatio- 
ne  supposita,  intrinseca  earum  veritas  apparere  possit.  Talia  sunt 
mysteria,  quse  proinde,  dum  creduntur,  obscura  sunt  tum  formali- 
ter  tum  concomitanter,  quantum  est  ex  intrinseca  ratione  ipsius 
veritatis  credendse  (nn.  518.  529.  seqq.). 

2)  Licet  sint  alise  veritates  ad  fidem  pertinentes,  quas  possu- 
mus  evidenter  cognoscere  per  intrinsecam  earum  rationem  nobis 

evidentem ;  non  tamen  propter  hanc  rationem,  ac  proinde  non  ut 
evidentes  credimus.  Sed  creduntur  propter  auctoritatem  Dei  re- 
velantis,  quse,  prout  est  formale  fidei  objectum,  est  obscura;  ac 
proinde  quidquid  propter  eamdem  creditur  obscurum  sit  oportet. 
Quoad  has  ergo  veritates,  obscuritas  fidei  est  per  se  solum  for- 
malis,  et  non  necessario  concomitans  (nn.  394.  seqq.). 

641.  Secundo  vero  quoad  formale  objectum,  si  formaliter  spe- 
ctetur,  seu  prsecise  prout  fide  attingitur  necesse,  est  ut  sal- 
tem  auctoritas  Dei,  vel  Dei  revelatio  sit  obscura ;  si  enim  es- 
set  utraque  evidens,  et  propter  utramque,  ut  evidentem,  crede- 
remus,  jam  fides  non  esset  libera,  sed  necessaria.  E  contra  si 
obscura  esset,  ex.  gr.,  vel  sola  revelatio,  quamvis  auctoritas  es- 
set  evidens,  non  sequeretur  necessario  assensus  fidei.  Unde  —  1) 
in  sententia  Card.  de  Lugo,  auctoritas  divina,  ut  est  formale  fi- 
dei  objectum,  attingitur  ex  ipsa  apprehensione  terminorum,  quse 
potest  esse,  et  est  communiter  evidens;  revelatio  sola  attingitur 
obscure.  —  2)  In  sententia  vero  Suaresii  auctoritas  et  revelatio 
divina,  ut  sunt  formale  fidei  objectum ,  non  attinguntur  seu  co- 
gnoscuntur  ex  apprehensione  terminorum  vel  aliunde,  sed  ipsa 
fide  creduntur:  propterea  fides  quoad  objectum  formale  adcequa- 
tum  est  formaliter  obscura. 

642.  Superest  solum  qusestio,  utrum  divina  fides  postulet  na- 
tura  sua,  ut  ejus  formale  objectum  saltem  inadcequatum  sit  etiam 
concomitanter  obscurum;  seu  utrum  actus  fidei  possit  consistere 
cum  evidentia  concomitante  sui  objecti  formalis  adaequati.  Prseci- 
pua  autem  dubitandi  ratio  est,  quia  assensus  divinse  fidei,  ut  infra 
ostendetur,  debet  esse  liber;  sed  esset  necessarius,  si  daretur  evi- 
dentia  vel  concomitans  formalis  objecti  adsequati;  ergo.  Revera 
semper  ac  aliqua  propositio  est  evidenter  vera,  assensus  in  illam 
est  necessarius;  sed,  supposita  evidentia  tum  divinse  auctoritatis 
tum  divinse  revelationis,  propositio  revelata  (objectum  materiale) 
fit  evidenter  vera.  Ergo.  En  syllogismus,  quem  ponit  Card.  de  Lugo 
(disp.  2.  n.  9.),  et  cujus  conclusio  est  evidenter  vera,  si  eviden- 
tes  concedantur  prsemissae:  «  Omnis  revelatio  Dei  est  vera;  Deus 
revelat  Incarnationem ;  ergo  haec  etiam  est  vera,  seu  Incarnatio 
est  vera:  »  hgec  enim,  subdit,  est  demonstratio  a  posteriori ,  et 
quasi  ex  effectu ;  quasi  diceres :  «  omnis  revelatio  Dei  extrinsece, 

et  ex  natura  sua  supponit  existentiam  objecti,  non  quidem  ut 
eausam,  sed  ut  conditionem  prserequisitam ;  sicut  operatio  ignis 
supponit  approximationem  localem;  sed  datur  revelatio  Incarna- 
tionis;  ergo  supponit  intrinsece,  et  necessario  veritatem  Incarna- 
tionis  ut  conditionem. » 

643.  Ut  hujus  quaestionis  sensus  clarius  intelligatur,  notandum 
est  —  1)  duplici  pacto  intelligi  posse,  veritatem  fidei  (objectum 
materiale)  esse  nobis  evidentem  :  vel  quatenus  ipsa  est  per  se  no- 
bis  nota  sicut  prima  principia;  aut  saltem  ex  principiis  intrinse- 
cis  immediate  notis  evidenter  derivatur,  sicut  fit  in  demonstra- 
tione  existentise  Dei:  vel  quatenus  principia  fidei  et  connexio  ve- 
ritatis  credendse  cum  illis  sunt  nobis  evidentia.  Principia  autem 
fidei  sunt  Dei  auctoritas  et  divina  revelatio;  ac  proinde  si  evi- 
dens  nobis  sit  Deum  nec  fallere  nec  falli  posse,  et  Deum  reve- 
lasse,  e.  g.  Incarnationem,  veritas  Incarnationis  erit  nobis  evi- 
dens.  Evidentia  quse  haberetur  in  primo  casu  vocari  consuevit  rei 
attestatce;  quse  vero  in  secundo  casu  haberetur,  dicitur  evidentia 
in  attestante,  —  Jam  diximus  (n.  393.  seqq.),  fidem  posse  consi- 
stere  cum  evidentia  concomitante  rei  attestatce;  nunc  quseritur, 
utrum  possit  pariter  consistere  cum  concomitante  evidentia  in 
attestante. 

2)  Nos  hic  non  quserimus,  utrum  dari  possit  evidentia  in  at- 
testante  (hanc  qusestionem  infra  expendemus);  sed,  ea  supposita, 
utrum  cum  eadem  possit  fides  consistere. 

3)  Nec  nos  quaerimus,  utrum,  facta  hypothesi  de  evidentia  adse- 
quati  motivi  fidei,  possit  elici  assensus  aliquis  evidens  et  neces- 
sarius,  qui  dici  quidem  possit  assensus  fidei  divinae,  quatenus  ni- 
titur  auctoritate  et  testimonio  divino;  non  tamen  sit  ejusdem  ra- 
tionis  ac  fides  nostra,  quatenus  est  evidens  et  necessarius  ac 
proinde  non  elicitur  ab  ipso  habitu  fidei,  saltem  solo,  cujus  est 
obscure  assentire :  id  enim  conceditur  ab  ipso  Card.  de  Lugo 
(disp.  2.,  nn.6.  seqq.).  Sed  quserimus,  utrum,  in  eadem  hypothesi, 
prseter  assensum  illum  evidentem  et  necessarium,  possit  elici  as- 
sensus  fidei  obscurus  et  liber,  quatenus  stante  evidentia  concomi- 
tante  tum  auctoritatis,  tum  revelationis  divinae,  adhuc  possit 
utraque  formaliter  obscure  attingi. 

644.  Qusestioni  sic  propositse ,  negative   respondent  non  pauci 


342  DISP.  III.  —  DE    ACTU    FIDEI    DEQUE    VIA    AD    ILLUM. 

Theologi  (alii  ex  aliis  rationibus),  et  prsesertim  Card.  de  Lugo, 
in  cujus  sententia  hsec  responsio  est  necessaria.  Nam,  juxta  ipsum, 
in  actu  fidei,  ex.  gr.,  de  Incarnatione,  assentior  etiam  auctoritati 
et  revelationi  divinse  «  quatenus  sunt  mihi  notae  ex  terminis ;  » 
fatetur  auctoritatem  Dei  posse  esse  evidenter  notam  ;  revelatio 
non  est  nota  ex  terminis,  nisi  quatenus  integratur  per  signa,  quse 
exhibent  illam  uti  divinam;  debeo  ergo  in  actu  fidei  de  Incarna- 
tione  attendere  ad  illa  signa,  quse  sunt  formale  objectum  partiale 
fidei.  Jam,  supponas  signa  illa  facere  non  obscure,  sed  evidenter 
notam  revelationem,  duae  prsemissse,  de  auctoritate  et  de  revela- 
tione  erunt  evidentes ;  ergo  ipse  assensus  in  Incarnationem  erit 
ex  evidentia.  Sed  assensus  evidens  non  est  liber.  Neque  in  hac 
sententia  dici  potest  me  avertere  attentionem  a  consideratione 
eorum,  quse  faciunt  mihi  evidentem  auctoritatem  et  revelationem ; 
siquidem  in  actu  fidei,  assentior  illis  quatenus  sunt  notce  ex  ter- 
minis ;  et  ipsa  revelatio ,  uti  ssepe  diximus,  non  esset  nota  ex 
terminis,  nisi  quatenus  attenderem  ad  signa,  quibus  exhibetur  uti 
divina. 

645.  Alii  tamen  (quamvis  aliqui  ex  ratione  quse  nobis  non  pro- 
batur),  affirmative  respondent  eidem  quaestioni :  eorum  nomina 
refert  Suarez  (disp.  3.  sect.  8.  n.  15.),  qui  hanc  sententiam  dicit 
valde  communem.  Ipse  autem  post  multa  hinc  inde  disputata, 
eidem  tandem  adhseret;  nam  (1.  c.  n.26.),  ait:  «  Atque  hinc  ex- 
pedita  manet  qusestio  in  altero  seusu  de  concomitantia  assensus 
fidei  cum  evidentia  testificantis  ;  nam  si  hsec  evidentia  sistat  in 
testificante,  et  non  transeat  ad  rem  testificatam,  jam  dictum  est 
posse  simul  esse  cum  assensu  fidei,  neque  probabilem  rationem 
repugnantise  in  hoc  invenio.  Addo  vero,  etiamsi  evidentia  sit  de 
re  testificata,  posse  simul  esse  cum  fide  sine  causalitate  per  se 
inter  illas,  ut  explicavi.  Quia  vero  quoad  hoc  eadem  est  ratio  de 
hac  evidentia  in  testificante,  et  de  quacunque  alia  abstractiva, 
ideo  in  sectionem  sequentem,  probationem  remitto. »  In  sequenti 
vero  sectione  proponit  qusestionem,  utrum  possit  esse  fides  de 
objecto  materiali  naturaliter  evidenti;  eamque,  ut  vidimus,  afflr- 
mative  solvit. 

646.  Si  hanc  ultimam  qusestionem  excipias,  obscuritas  fidei,  se- 
cundum  alios  respectus  expositos,  jam  suis  locis  supra  demonstrata 

est  et  infra  confirmabitur.  Non  oportet  ergo  ita  hic  urgere  ar- 
gumenta,  quibus  fidei  obscuritas  generatim  asseritur,  ut  simul 
probent  diversos  sensus,  secundum  quos  fides  est  obscura.  Etsi  si 
eadem  rite  perpendantur,  evidens  erit  alia  aliam,  ac  omnia  simul 
integram  fidei  obscuritatem  probare.  His  itaque  prsestitutis  — 

§.  II. 
Solvitur  Proposita  Quaestio. 

Prop.  XXV.  1.  Divince  fidei  assensus  est  natura  sua  obscu- 
rusy  tum  quoad  materiale  objectum  quatenus  et  mysteria  com- 
prehendit,  et  veritates  revelatas  aliunde  evidentes  non  ut  evi- 
dentes  attingit ;  tum  quoad  motivum ,  quatenus  illud  forma- 
liter,  seu  prout  fide  attingitur,  non  videtur  sed  creditur.  — 
2.  At  quemadmodum  ejus  obscuritas  certe  non  obstat  quominus 
in  materiale  objectum  aliunde  evidens  feratur ;  ita  cum  con- 
comitante  formalis  objecti,  etiam  adcequati,  evidentia  componi 
posse  videtur. 

647,  Prob.  lma  pars.  I.  Ex  Scriptura.  Nam  1)  fides,  ut  vidi- 
mus ,  definitur  ab  Apostolo  «  argumentum  non  apparentium  » 
(n.  563.).  Quse  verba  expendens  S.  Joan.  Chrys.  ait :  «  Si  fides  est 
argumentum  non  apparentium,  quid  est,  quod  ea  vultis  videre, 
ut  a  fide  excidatis  ?  »  Et  S.  Gregorius  M.  (hom.  26.  in  Evan.  n.  8.), 
inquit:  «  Profecto  liquet  quia  fides  illarum  rerum  argumentum 
est  quse  apparere  non  possunt;  quae  etenim  apparent,  jam  non  ha- 
bent  fidem,  sed  agnitionem.» 

2)  Dicitur  (I.  Cor.  XIII.  12.) :  «  Videmus  nunc  per  speculum  in 
senigmate;  tunc  autem  facie  ad  faciem:  »  hic  videmus  idem  est 
ac  cognoscimus,  prout  S.  Thom.  ad  hunc  locum  notat:  adeoque 
fides  senigmatica  tantum,  idest  obscura  cognitio  esse  convincitur. 

3)  Legitur  (II.  Cor.  X.  5.):  « in  captivitatem  redigentes  omnem 
intellectum  in  obsequium  Christi:  »  nulla  autem  est  captivitas  in 
intellectu  adhserente  objecto  clare  cognito,  et  ut  clare  cognito. 
Unde  S.  Thomas  (q.  14.  de  ver.  a,  3.  ad  6.)  docet:  «  Veritas  prima 

non  est  objectum  proprium  fidei  nisi  sub  hac  ratione  prout  est 
non  apparens;  quod  patet  ex  definitione  Apostoli,  ubi  proprium 
objectum  fidei  ponitur  non  apparens.  Unde  quando  veritas  prima 
prsesto  erit,  amittet  rationem  objecti.  » 

4)  Accedit  illud  (II.  Pet.  1. 19.):  «  Lucerna  lucens  in  caliginoso 
loco,  donec  dies  elucescat  etc;  »  quod  Auctor  libri  de  Mystica 
Theologia  (c.  1.),  sic  explicat:  «  Nonnisi  per  sacrse  caliginis  te- 
nebras  humanae  mentes  nec  possunt  nec  debent  divina  contemplari 
mysteria. » 

648.  II.  Ex  Patribus.  Nam  S.  Athanasius  (1.  2.  c.  Apollin. 
n.  11.),  inquit:  «Neque  enim  fides  evidenter  apparens  fides  dici 
potuerit. »  S.  Aug.  (Tract.  40.  in  Jo.,  n.  9.):  «  Quid  est  fides, 
nisi  credere  quod  non  vides  ?  » — Et  (Serm.  de  Trin.):  «  Fidelis 
factus  sum,  credo  quod  nescio.  »  S.  Hilarius  (de  Trin.  1.  8.):  «  Me- 
lius  est  nihil  scire  et  credere  Deo.  »  Vide  etiam  testimonia  exhi- 
bita  (n.  593.). 

649.  III.  Ex  ratione  theologica.  Assensus  divinse  fidei  est  liber 
et  meritorius:  id  constanter  prsedicant  Scripturse  et  Patres,  uti 
art.  seq.  videbimus.  Atqui  talis  non  esset,  nisi  esset  formaliter 
obscurus :  assensus  enim  evidens  est  necessarius,  ac  proinde  per 
se  nequit  esse  meritorius.  Ergo — Unde  S.  Bernardus  (de  Consid. 
1.  5.  c.  6.),  ait :  «  Fides  est  voluntaria  qusedam  et  certa  prseliba- 
tio  nondum  propalatse  veritatis.  »  S.  Augustinus  (Tract.  89.  in  Jo. 
n.  1.),  ait:  «  Hsec  est  laus  fidei,  si  quod  creditur  non  videtur. »  — 
Et  S.  Greg.  (hom.26.  in  Evang.,  n.  1.):  «  Fides  non  habet  meritum 
si  humana  ratio  prsebet  experimentum. » 

650.  Dices  L:  Fides  haud  semel  vocatur  scientia  in  Sacris  Lit- 
teris:  ita,  ex.  gr.,  Samaritani  dixerunt :  «  ipsi  enim  audivimus 
et  scimus,  quia  hic  est  Salvator;  »  et  (Eph.  III.)  fideles  dicuntur 
«  scire  supereminentem  caritatem  Christi.  »  Atqui  scientia  dicit 
notitiam  claram,  nun  obscuram.  Ergo. — Respondetur  tamen,  hanc 
appellationem  nullo  modo  negare  obscuritatem  propriam  fidei. 
Etenim  vocatur  aliquando  scientia  —  1)  quatenus  scientia  dicit 
qualemcumque  cognitionem  vel  notitiam ;  atque  hoc  sensu,  uti  vi- 
dere  est  apud  auctores  tum  sacros  tum  profanos,  etiam  cognitio 
incerta,  et  probabilis  dicitur  aliquando  scientia.  —  2)  Aliquando 
fides  dicitur  scientia  ,  non  prout  scientia  dicit  cognitionem  evi- 

dentem,  sed  prout  dicit  cognitionem  certam.  Unde  S.  Th.  (1.  c.  a.  2. 
ad  15.)  ait :  «  Cognitio  duo  potest  importare;  scilicet  visionem  et 
assensum.  Et  quantum  ad  visionem  contra  fidem  distinguitur.... 
Sed  quantum  ad  certitudinem  assensus,  fides  est  cognitio,  ratione 
cujus  potest  dici  scientia  et  visio....  Et  hoc  est  quod  Augustinus 
dicit  in  lib.  de  videndo  Deum :  «  Si  scire  non  inconvenienter  di- 
cimur  illud  qucd  certissimum  credimus,  hinc  est  ut  credita  re- 
cte,  etsi  non  adsint  sensibus  nostris,  videre  mente  dicamur. » 

651.  Dices  II.:  Ssepe  in  Scripturis  fides  vocatur  claritas:  ita 
(II.  Cor.  III.)  dicit  Apostolus  :  «  nos  vero  omnes  revelata  facie 
gloriam  domini  speculantes  in  eandem  imaginem  trasformamur  a 
claritate  in  claritatem. »  Et  loquens  (c.  IV.)  de  fide  Christi,  quam 
dixerat  (v.  4.)  «  illuminationem  Evangelii;  »  prosequitur  (v.  6.), 
dicens:  «  Quoniam  Deus,  qui  dixit  de  tenebris  lucem  splendescere, 
ipse  illuxit  in  cordibus  nostris  ad  illuminationem  scientise  chari- 
tatis  Dei.  »  —  Respondetur  tamen,  fidem  dici  claritatem  —  1)  qua- 
tenus  fides  nostra  in  lege  gratia^,  quamvis  retineat  suam  intrin- 
secam  obscuritatem,  clara  tamen  est  comparative  ad  fidem  in  ve- 
teri  lege ;  plura  enim  mysteria  prius  sub  figuris  et  symbolis 
involuta,  explicite  et  distincte  deinde  proposita  sunt,  ac  insuper 
plurimis  signis  facta  credibilia.  Atque  ita  videtur  intelligendus 
Apostolus  (II.  Cor.  III.),  ubi  loquitur  de  transitu  a  fide  ad  vi- 
sionem  intuitivam,  et  dicit :  «  Nos  vero  omnes  revelata  facie  glo- 
riam  Domini  speculantes  in  eamdem  imaginem  transformamur  a 
claritate  in  claritatem. »  —  2)  Fides  dicitur  claritas  et  lux,  qua- 
tenus  omnis  cognitio,  prsesertim  certa,  etsi  obscura  sit,  dissipare 
valet  tenebras  ignorantise  et  erroris.  Imo  semel  admissis  verita- 
tibus  fidei,  licet  obscuris,  plura  quse  inextricabilibus  difficultatibus 
involvi  videntur,  facilem  ac  rationalem  solutionem  inveniunt. 

652.  Prob.  2da  pars.  I.  Ratio,  propter  quam  assensus  fidei  di- 
vinse  non  posset  componi  cum  evidentia  in  attestante  veritatis 
objecti  credendi,  esset,  quia  cum  illa  non  posset  consistere  assen- 
sus  ita  obscurus,  ut  libere  eliceretur.  Atqui  hujusmodi  evidentia 
minime  impedit,  quominus  actus  fidei  libere  eliciatur.  Ergo. 

Prob.  min.  —  1)  Stante  evidentia  in  attestante  veritatis  objecti 
credendi,  assensus  fidei  adhuc  esset    mediate  liber.  Nam  ad  ha- 

bendam  moralem  evidentiam  de  veritate  revelationis,  multa  debent 
attente  considerari,  quse  tempus,  laborem,  animi  attentionem  ne- 
cessario  exigunt :  hujusmodi  autem  intellectus  attentio  haberi  ne- 
quit,  nisi  voluntas  intellectum  applicet  ad  illam  considerationem, 
et  suo  imperio  impediat  ne  ab  illa  distrahatur.  Imo  stante  evi- 
dentia  in  attestante  veritatis  objecti  credendi,  manere  etiam  po- 
test  (quod  potissimum  est  et  proprium  fidei  divinse,  ut  suo  loco 
dicemus)  libertas  assensus  immediata,  seu  supposita  attenta  mo- 
tivorum  consideratione.  Eatenus  enim  ea  libertas  periret,  quatenus 
assensus  eliceretur  propter  revelationem  evidenter  cognitam,  ut 
evidenter  cognitam ,  seu  propter  motiva  quse  illam  reddunt  evi- 
dentem:  atqui,  supposita  evidentia  revelationis,  possum  veritati 
revelatse  assentiri  propter  revelationem  non  ut  evidentem,  seu  non 
propter  motiva  quse  illam  evidentem  faciunt;  sed  ex  imperio  vo- 
luntatis  assensum  determinantis:  quod  proprie  requiritur  ad  assen- 
sum  fidei  divinse. 

2)  Stante  intrinseca  evidentia  veritatis  credendse,  adhuc  pos- 
sum  elicere  assensum  fidei  liberum  de  eadem  veritate.  Ergo  stante 
evidentia  in  attestante,  idem  sequitur. — Prob.  conseq.  Ideo  stante 
evidentia  intrinseca,  seu  rei  attestatce,  adhuc  possum  libere  cre- 
dere,  quia  evidentia  illa  solum  concomitanter,  et  non  formaliter 
se  habet  ad  assensum  fidei,  seu  non  est  causa  illius.  Atqui  eadem 
omnino  ratio  viget,  quando  habetur  evidentia  in  attestante .Ergo . — 
Recole  dicta  (n.  383.  394.  seqq.).  Sane  sicut  necesse  non  est  ut 
evidentia  rei  attestatce  semper  actu  affulgeat;  ita  neque  necesse 
est  ut  motiva  quas  faciunt  evidentiam  in  attestante  semper  actu 
affulgeant.  Evidentia  autem  non  cogit  intellectum  ad  assensum, 
nisi  quando  actu  affulget  menti:  quando  id  deest,  voluntatis  erit 
determinare  intellectum  ad  assensum  —  Imo  possum  abstrahere 
sicut  a  motivis,  quse  evidentem  reddunt  divinam  auctoritatem,  ita 
a  motivis  quse  evidentem  reddunt  divinam  revelationem.  Si  ergo 
ab  his  abstrahendo  elicio  assensum  fidei,  hic  nequit  ab  evidentia 
determinari.  Determinabitur  ergo  a  voluntate,  imperante  actum 
(verum  fidei  assensum),  quo  credo  ex.  gr.  Incarnationem,  et  au- 
ctoritatem  Dei  revelantis,  ei  simpliciter  inhserendo. 

653.  Quare  dicenti :  posita  evidentia  in  attestante,  necessario 
sequitur  assensus  in  veritatem  revelatam  ;    respondetur :  si  evi- 

dentia  revelationis  formaliter  se  haberet,  conc:  si  concomitan- 
ter  tantummodo,  subdistinguo:  necessario  sequeretur  assensus  in 
veritatem  revelatam  naturalis,  humanus,  conc;  supernaturalis, 
et  proprie  divinse  fidei ,  nego.  Hic  ab  illo  distinctus,  uti  patet 
ex  dictis,  adhuc  maneret  liber.  Ad  rem  optime  notat  Coninck 
(disp.  11.  de  object.  fid.  dub.  1.  n.  27.),  quod  «  fides  nititur  ut  obje- 
cto  formali  divina  revelatione  non  quomodocumque  cognita.»  Et 
hujus  rei,  prseter  alias,  hanc  (disp.  9.  dub.  8.  n.  115.)  reddit  ra- 
tionem.  «  Dicta  cognitio  (nempe  quse  fundatur  in  revelatione  ut 
evidente)  non  potest  dici  fides,  quia  fides  nititur  tamquam  objecto 
formali  alieno  testimonio  formaliter  sumpto:  sive  quatenus  prse- 
cise  habet  rationem  testimonii:  dicta  autem  cognitio  non  nititur 
testimonio  Dei  formaliter  sumpto,  sive  quatenus  praecise  habet 
rationem  testimonii;  sed  solum  quatenus  est  evidens  signum  veri- 
tatis  ipsius  rei  revelatse.  Sicut  quando  audio  Joannem  mihi  di- 
centem  se  vivere,  assensus  quo  id  credo  nititur  ejus  dicto,  non 
quatenus  est  testimonium  aliquod,  sed  quatenus  est  evidens  signum 
vitae  ipsius;  ideoque  non  est  fides,  sed  scientia  a  posteriori :  quod 
vel  inde  patet,  quod  sive  is,  qui  mihi  hoc  dicit,  habeatur  verax, 
sive  perpetuo  mendax,  eodem  modo  ac  seque  firmiter  mihi  per- 
suadebo  eum  vivere,  quod  falsum  esset  si  proprie  dicta  fide  hoc 
crederem:  nam  hsec  numquam  firmiter  nititur  testimonio  hominis 
habiti  pro  mendace. » 

654.  II.  Ex  his  facile  assignatur  ratio,  cur  fides  dsemonum,  de 
quibus  S.  Jacobus  (II.  19.)  dicit  «  et  daemones  credunt  et  contre- 
miscunt  »  non  sit  vera  fides;  simulque  inde  sumitur  nova  confir- 
matio  doctrinse  a  nobis  statutse.  Communis  sententia  est,  in  dse- 
monibus  non  esse  veram  fidem:  unde  S.Dionys.  (de  divin.  nomin. 
c.  4.),  asserit  «  carere  damnatos  omnibus  divinis  donis. »  Sed  in 
quo  consistit  discrimen  inter  fidem  nostram  et  fidem  dsemonum, 
ut  nostra  secus  ac  fides  eorum  dicatur  vera  ?  Respondetur :  Fides 
dsemonum  non  procedit  a  pia  voluntatis  affectione.  —  Hoc  verum 
est;  sed  est  consequens  ad  discrimen  intrinsecum  objecti:  nam  «ha- 
bitus,  ait  D.  Thomas  (2.  2.  q.  4.  a.  4.),  diversificatur  secundum  il- 
lud  quod  per  se  ad  habitum  pertinet.  Cum  autem  fides  sit  perfe- 
ctio  intellectus,  illud  per  se  ad  fidem  pertinet  quod  pertinet  ad 
intellectum.  Quod  autem  pertinet  ad  voluntatem,  non  per  se  per- 

tinet  ad  fidem ;  ita  quod  per  hoc  possit  fidei  habitus  diversifica- 
ri. »  Assentiuntur  ergo  dsemones  veritatibus  revelatis;  hujusmodi 
assensus  est  ob  auctoritatem  Dei  revelantis,  uti  patet  praecipue 
in  assensu  in  mysteria,  quorum  non  vident  intrinsecam  rationem: 
est  ergo  assensus  quodammodo  ob  testimonium  dicentis,  adeoque 
quodammodo  fides,  credunt,  Sed  auctoritas  Dei  revelantis  est 
objectum  formale  fidei  divinae  non  ut  evidenter  cognita  (ita  parit 
potius  scientiam  a  posteriori),  sed  prout  ipsi  simpliciter  inhsere- 
mus;  et  inde  fit  ut  dsemones,  qui  credunt  veritates  divinitus  re- 
velatas  ob  evidentiam  revelationis,  non  credunt  propter  idem 
formale  objectum,  ac  nos  credimus.  Unde  S.  Augustinus  (1.9.  de 
Civ.  Dei  c.  21.),  dicit  dsemones  cognoscere  Christum  «  non  lu- 
mine  sed  efScacia  signorum.  »  Et  D.  Thomas  (2.  2.  q.  5.  a.  2.) 
docet  posse    aliqua    credi   «  quia  intellectus   convincitur  ad  hoc 

quod  judicet  esse   credendum   his  quae  dicuntur Vident  enim 

(daemones)  multa  manifesta  indicia ,  ex  quibus  percipiunt  do- 
ctrinam  Ecclesiae  a  Deo  esse.  »  —  Cf.  Suarez  (disp.  6.  sect.  9. 
nn.  8.  seqq.). 

655.  III.  Idem  dici  debet  de  hseretico  formali,  quoad  veritates 
quas  retinet :  ut  enim  vidimus  (n.  229.),  omnes  contra  Durandum 
docent  in  eo  non  esse  quoad  illas  veram  fidem.  Quomodo  id  ex- 
plicari  debet,  seu  in  quo  consistit  discrimen  inter  fidem  nostram, 
et  fidem  eorum  de  iisdem  articulis  ?  Discrimen,  juxta  S.  Thomam 
(2.  2.  q.  5.  a.  3.)  peti  debet  ex  objecto  formali,  «  quia  species  cujus- 
libet  habitus  dependet  ex  formali  ratione  objecti;  qua  sublata, 
species  habitus  remanere  non  potest. »  At  vero  objectum  formale 
fidei  est  auctoritas  Dei  revelantis;  et  hseretici  dicunt  se  assen- 
tire  veritatibus  divinitus  revelatis,  quas  retinent,  ob  auctorita- 
tem  Dei  revelantis :  quomodo  ergo  formale  fidei  nostrse  objectum 
diftert  a  motivo  fidei  haereticorum  ?  Respondet  S.  Thomas  «hse- 

reticus non  tenet  eodem  modo  sicut  tenet  eos  (articulos  fidei) 

fidelis,  scilicet  'simpliciter  inhserendo  primae  veritati' sed  te- 

net  ea  quse  sunt  fidei,  propria  voluntate  et  judicio. »  Nempe  hae- 
reticus  tenet  articulos  fidei  ob  auctoritatem  Dei  et  revelationem 
aliunde  cognitam ;  ideoque  fidem  suam  non  ultimo  resolvit  in  pri- 
mam  veritatem  ,  (huic  «  non  simpliciter  inhseret;  »)  sed  in  illas 
rationes  quse  illi   auctoritatem  et  revelationem   divinam  manife- 

stant.  Fidelis  vero  simpliciter  inhseret  primse  veritati,  non  quse- 
rendo,  dum  formaliter  credit,  rationes  quibus  illa  fit  nota,  sed 
eas  supponendo,  in  captivitatem  redigit  intellectum  unice  in  pri- 
mse  veritatis  obsequium;  ac  proinde  fidem  suam  ultimo  in  aucto- 
ritatem  Dei  revelantis  resolvit.  Auctoritas  autem  Bei  revelantis, 
non  utcumque  cognita,  sed  prout  illi  simpliciter  inhaeremus,  seu 
prout  est  non  visa,  est  objectum  formale  fidei;  ac  propterea  ob- 
jectum  formale  fidei  nostrae  et  hsereticorum  non  est  idem  —  Cf. 
etiam  Suarez  (disp.  3.  sect.  3.  n.  15.). 

ARTICULUS  QUINTUS 
Utrum  divinae  fidei  assensus  sit  liber. 

Exponitur  Status  Quaestionis. 

656.  Jam  ssepe  diximus,  assensum  fidei  elici  quidem  ab  intel- 
lectu,  sed  sub  imperio  voluntatis :  quod  haud  diflSculter  eruitur 
ex  definitione  apostoli,  qui  cum  dicat  assensum  fidei  esse  simul 
firmum  (argumentum)  et  obscurum  (non  apparentium),  satis 
indicat  eum  non  ab  ipsa  praesentia  objecti ,  sed  a  voluntate  de- 
terminari.  Unde  Conc.  Tricl.  (sess.  6.  cap.  6.)  dixit:  «  disponun- 
tur  autem  ad  ipsam  justitiam,  dum  excitati  divina  gratia,  et 
adjuti,  fidem  ex  auditu  concipientes,  libere  moventur  in  Deum 
credentes  vera  esse,  quse  divinitus  revelata  et  promissa  sunt. » 
Et  Conc.  Yat.  (Const.  Dei  Filius,  cap.  3.)  inquit :  «  actus  ejus 
(fidei)  est  opus  ad  salutem  pertinens,  quo  homo  liberam  prsestat 
ipsi  Deo  obedientiam,  gratise  ejus,  cui  resistere  posset,  consen- 
tiendo  et  cooperando. »  Et  (can.  5.  in  idem  cap.):  «  Si  quis  dixe- 
rit  assensum  fidei  christianse    non  esse   liberum,  sed  argumentis 

humanse  rationis  necessario    produci anathema  sit. »  —  Hsec 

prsecipue  Ecclesise  documenta  exponenda  sunt,  ut  intelligatur  quo 
sensu  fides  libera  asserenda  est. 

657.  Ac  imprimis,  quemadmodum  dupliciter  potest  aliquis  actus 
a  voluntate  procedere ,   elicitive  aut  imperative  ;    ita  dupliciter 

potest  esse  aut  dici  liber  et  voluntarius,  intrinsece  nempe  aut 
denominative.  Elicitive  procedit  a  voluntate  actus,  cujus  illa  est 
proximum  principium  quo:  talis  est  actus  amoris,  desiderii  etc; 
qui  proinde  si  a  libera  voluntate  procedit,  dicitur  intrinsece  li- 
ber;  imperative  vero  procedit  a  voluntate  actus  ille,  cujus  alia 
facultas,  agens  sub  voluntatis  imperio,  est  principium  quo  proxi- 
mum:  talis  ex.  gr.  est  mentis  applicatio  ad  aliquod  determina- 
tum  objectum.  —  Cum  jam  probatum  sit  assensum  fidei  elici  ab  in- 
tellectu,  nonnisi  de  ejus  libertate  denominative  sumpta  qusestio 
esse  potest. 

658.  Porro  dependentia  assensus  fidei  a  voluntate,  non  est  ab  ea 
solum  permittente  seu  non  resistente  (quse  sententia  tribuitur  Scoto, 
licet  non  satis  ad  ejus  mentem);  sed  a  voluntate  imperante  assen- 
sum  per  actum  positivum.  Nam  —  1)  Concilium  Vatic.  docet  fidei 
assensum  esse  liberum,  quatenus  homo  libere  gratiae  eonsentit  et 
cooperatur:  quse  certo  nequeunt  intelligi  de  voluntate  solum  per- 
missive  se  habente,  seu  non  resistente.  —  2)  Unde  Conc.  Arausi- 
canum,  cujus  verba  infra  citabimus,  exigit  ad  fidem  pium  credu- 
litatis  affectum  —  3)  Ut  eruitur  ex  Can.  Conc.  Vat.  et  ex  pro- 
bationibus  infra  afFerendis,  ideo  requiritur  voluntas  ad  assensum 
fidei,  quia  objectum  ejus,  cum  sit  de  se  seu  formaliter  obscurum, 
nequit  intellectum  determinare:  at  si  voluntas  solum  permissive 
se  haberet,  seu  non  resisteret,  intellectus,  uti  liquet,  adhuc  ma- 
neret  indifferens  et  indeterminatus  ad  assensum.  —  Cf.  de  Lugo 
(disp.  10.n.2.7.). 

659.  At  vero,  in  quo  consistit  hic  positivus  voluntatis  actus 
imperans  assensum  fidei  ?  Dupliciter  intelligi  potest  voluntatem 
movere  intellectum  ad  assensum  fidei.  Primo  solum  remote,  qua- 
tenus  intellectum  applicat  ut  cogitet  de  objecto  fidei,  sibique  il- 
lud  proponat  sub  ratione  credibilis  aut  non  credibilis;  excogitando 
simul  rationes,  quse  ipsum  possint  movere  ad  credendum,  aut  contra 
eas  quse  ipsum  moveant  ad  non  credendum.  Secundo,  immediate 
et  proxime,  ita  ut  proposito  sufficienter  objecto,  voluntas  intelle- 
ctum  immediate  applicet  ad  assentiendum  aut  dissentiendum. 

660.  Jamvero  fatentur  omnes  fidem  remote  pendere  a  libero 
voluntatis  imperio  ;  sed,  quidquid  olim  dixerit  Holcot  contra 
omnes  (vide  Ripalda,  disp.  16.  n.  2.;  de  Lugo  1.  c.  n.9.),  id  certe 

non  sufficit.  Nam  —  1)  Patres  dum  agunt  de  fidei  obscuritate,  et  li- 
bertate,  constanter  opponunt  fidem  scientise:  attamen  ipse  assensus 
scientise  est  remote  liber.  «  In  scientia,  inquit  D.  Thomas  (2.  2. 
q.  2.  a.  9.),  duo  possunt  considerari:  scilicet  ipse  assensus  scien- 
tise  in  rem  scitam,  et  eonsideratio  rei  scit&.  Assensus  autem  scien- 
tise  non  subjicitur  libero  arbitrio ;  quia  sciens  cogitur  ad  assen- 
tiendum  per  efficaciam  demonstrationis;  et  ideo  assensus  scientise 
non  est  meritorius.  Sed  consideratio  actualis  rei  scitse  subjacet 
libero  arbitrio;  est  enim  in  potestate  hominis  considerare  vel  non 
considerare.  Et  ideo  consideratio  scientise  potest  esse  meritoria.... 
Sed  in  fide  utrumque  subjacet  libero  arbitrio ;  et  ideo  quantum 
ad  utrumque  actus  fidei  potest  esse  meritorius.  »  —  2)  Unde  Conc. 
Vat.  docet  assensum  fidei  esse  liberum,  et  non  produci  necessario 
argumentis  humanae  rationis  :  sed  nec  assensus  scientificus  pro- 
ducitur  talibus  argumentis,  si  voluntas  mentem  avertat  ab  eorum 
cogitatione.  Quare  assensus  fidei  debet  dici  etiam  et  proprie  liber 
immediate  et  proxime, 

661.  At  vero  duplex  hic  libertas  distingui  solet,  quoad  speci- 
ficationem  una,  altera,  ut  ajunt,  quoad  exercitium.  Dicitur  aliquis 
actus  liber  quoad  specificationem ,  quando  in  nostra  potestate 
est  non  solum  talem  actum  non  elicere,  sed  etiam  elicere  ei  con- 
trarium :  sic  in  potestate  voluntatis  esset  non  modo  elicere  assen- 
sum  fidei  vel  illum  cohibere,  sed  etiam  positive  dissentire,  si  hac 
libertate  liber  diceretur  actus  fidei.  Dicitur  vero  actus  liber  quoad 
solum  exercitium,  quando  possum  quidem  actum  illum  non  eli- 
cere,  nequeo  tamen  elicere  actum  ei  contrarium  :  sic  in  casu  pos- 
sem  cohibere  assensum  fidei,  sed  non  elicere  positivum  dissensum. 
Motio  igitur  voluntatis  potest  concipi  dupliciter  necessaria  ad  as- 
sensum  fidei :  primo,  quoad  solum  exercitium,  ita  ut  sine  ea  in- 
tellectus  nequeat  eum  assensum  elicere;  secundo,  quoad  specifica- 
tionem,  ita  ut  ab  illa  motione  pendeat  quod  intellectus  res  fidei 
potius  credat  esse  veras  quam  falsas,  cum  utrumque  ex  diversa 
voluntatis  motione  possit.     • 

662.  Sane  ad  tuendam  fidei  libertatem  ac  meritum  per  se  suf- 
ficit  libertas  quoad  exercitium;  communiter  tamen  in  nostro  as- 
sensu  fidei  habetur  etiam  libertas  quoad  specificationem.  Tum 
enim  voluntas    intellectum    determinat  ad  specificationem  actus, 

cum  eum  ad  utramque  partem  ex  se  indifferentem  movet,  ut  po- 
tius  eliciat  assensum  quam  dissensum:  atqui  hoc  accidit  commu- 
niter  in  nostro  assensu  fidei  :  ergo  in  assensu  fidei  voluntas  com- 
muniter  movet  intellectum  nostrum  ad  specificationem  actus.  — 
Prob.  min.  Communiter*  propositis  objectis  fidei,  est  in  nostra 
potestate  non  solum  iis  non  assentiri,  sed  etiam  dissentire:  id  patet 
experientia  in  multis,  qui  objectis  fidei  sibi  ita  propositis,  ut  te- 
neantur  credere,  et  non  credendo  peccent;  propter  malum  volun- 
tatis  affectum  non  modo  non  consentiunt,  sed  positive  dissentiunt, 
adhserentes  pertinaciter  suis  contrariis  erroribus.  Unde  in  illo 
Marci  (XVI.,  15.  16.):  «  praedicate  Evangelium  omni  creaturse. 
Qui  crediderit  et  baptizatus  fuerit,  salvus  erit:  qui  vero  non  cre- 
diderit,  condemnabitur ;  »  illud  non  crediderit  communiter  ex- 
plicatur  etiam  per  positivum  dissensum  (Suarez  disp.  6.  sect.  6. 
n.  5.). 

663,  Id  unum  notari  potest  cum  Coninck  (disp.  13.  dub.  4. 
n.  38.),  alia  ratione  esse  in  potestate  voluntatis  cohibere  intelle- 
ctum  ne  assentiatur  rebus  fidei,  alia  vero  imperare  ut  iis  positive 
dissentiat.  Illud  enim  voluntas  efficit,  simpliciter  non  movendo  in- 
tellectum  ad  assensum;  ad  hoc  autem  requiritur,  ut  intellectum 
applicet  vel  ad  excogitandas  rationes,  quibus  apparenter  ei  per- 
suadeatur  objectum  fidei  esse  falsum  ;  vel  ad  ejusmodi  rationes 
sponte  occurrentes  fortius  apprehendendas,  quam  contrarias:  in- 
tellectus  enim,  nisi  adsit  aliqua  ratio  quse  eum  saltem  apparenti 
probabilitate  ad  hoc  moveat,  nequit  alicui  objecto  positive  dis- 
sentire. 

664.  Ex  his  itaque  constat  assensum  fidei  esse  positive  —  im- 
mediate  liberum  —  liberum  tum  quoad  exercitium  tum  quoad  spe- 
cificationem.  At  quomodo  hsec  libertas  explicari  potest  ?  «  Ratio 
dubitandi  est,  »  inquit  de  Lugo  (disp.  10.  n.  1.),  «  quia  intelle- 
ctus  est  potentia  necessaria  respectu  sui  objecti:  vel  ergo  pro- 
ponuntur  motiva  sutficientia  ad  fidem,  vel  non.  Si  proponuntur, 
intellectus  necessario  operabitur  sine  voluntatis  imperio,  sicut 
oculus  necessario  videt  colorem  propositum.  Si  vero  non  adsint 
motiva  sufficientia,  non  poterit  credere,  quamtumvis  voluntas  im- 
peret ;  quia  non  potest  ferri  nisi  ad  verum  apparens,  sicut  nec 
oculus  nisi  ad  colorem  et  lucem. 

665.  Ad  hanc  solvendam  qusestionem  tres  sunt  sententise.  Prima, 
quse  Bannez  tribui  solet,  tenet  assensum  fidei  inde  esse  immediate 
liberum,  quod  objectum  materiale  in  se  et  ex  intrinseca  ratione 
non  inteliigitur:  quamdiu  autem  deest  evidentia  intrinseca  (rei 
attestatse)  veritatis  credendse,  licet,  ajunt,  habeatur  extrinseca 
(in  attestante),  assensus  non  necessitatur.  In  hac  ergo  sententia 
libertas  fidei  unice  repetitur  ex  inevidentia  objecti  materialis. 

666.  Verum  hsec  sententia  communiter  rejicitur;  et  quidem  me- 
rito.  Nam  1)  ex  intrinseca  inevidentia  objecti  materialis  expli- 
caretur  ad  summum  libertas  assensus  in  mysteria,  sed  non  in  alias 
veritates  revelatas  non  impervias  humanse  rationi.  Atqui,  ut  di- 
ximus  (n.  394.  seqq.)  hse  etiam  veritates  sunt  divina  fide  creden- 
dse.  Ergo. 

2)  Posita  evidentia  tum  Dei  auctoritatis,  tum  divinse  revelatio- 
nis  ex.  gr.  de  Incarnatione,  evidens  fit  Incarnationem  esse  veram 
(n.  642.),  licet  intrinseca  ejus  ratio  non  perspiciatur.  Atqui  po- 
sita  evidente  veritate  Incarnationis,  jam  necessitatur  assensus. 
Ergo  ex  eo  solum  quod  deest  intrinseca  evidentia  objecti  creden- 
di,  non  sequitur  assensum  esse  liberum :  seu  requiritur  ineviden- 
tia  etiam  ex  parte  objecti  formalis  —  Cf.  Suarez  (disp.  3.  sect.  8. 
nn.  19-21.);  de  Lugo  (disp.2.  nn.  9.  seqq.). 

3)  Quare  jure  animadvertit  Emus  Franzelin  (de  Trad.  p.  669.): 
«  quod  dicitur  de  speciali  difficultate,  quse  reperiri  solet  in  objecto 
materiali,  ea  certe  efficere  potest,  ut  negetur  vel  suspendatur  as- 
sensus,  si  hic  liber  est;  eo  ipso  autem  jam  etiam  suspenditur  vel 
negatur  assensus  in  alterutram  ex  prsemissis.  Potest  sane  ali- 
quis  speciali  difficultate  induci  ad  dubitandum  e.  g.  de  unitate 
naturse  in  tribus  personis,  at  hoc  ipso  jam  dubitat,  utrum  hsec 
doctrina  sit  a  Deo  revelata;  nam  de  altero,  utrum  Deus  sit  ve- 
rax  in  revelando,  nemo  nisi  forte  valde  ignorans  vel  delirans  du- 
bitare  potest. » 

4)  Unde  quando  D.  Thomas  considerat  libertatem  fidei  in  rela- 
tione  ad  intrinsecam  inevidentiam  objecti  materialis,  intelligen- 
dus  est  supposita  inevidentia  objecti  formalis;  dicit  enim:  «  ve- 
ritas  prima  non  est  objectum  proprium  (formale)  fidei,  nisi  sub 
hac  ratione  prout  est  non  apparens  »  (n.  647.).  Ac  pariter  ne- 
gat,  fidem    mysteriorum,  quam    habent    dsemones,  esse  liberam, 

quia  intellectus  eorum  convincitur  ex  signis  ea  dici  a  Deo,  qui 
non  mentitur  (n.  654.).  Denique,  respondens  verbis  S.  Gregorii 
«  fides  non  habet  meritum,  cui  humana  ratio  prsebet  experimen- 
tum,  ait  (2.  2.  q.  2.  a.  10.  ad  1.):  «  Gregorius  loquitur  in  casu 
illo,  quando  homo  non  habet  voluntatem  credendi  ea,  quse  sunt 
fidei,  nisi  propter  rationem  inductam.  Quando  autem  homo  habet 
voluntatem  credendi  ea,  quae  sunt  fidei,  ex  sola  auctoritate  di- 
vina,  etiamsi  habeat  rationem  demonstrativam  ad  aliquid  eo- 
rum,  puta  ad  hoc  quod  est  Deum  esse,  non  propter  hoc  tollitur, 
vel  diminuitur  meritum  fidei. » 

667.  Altera  sententia  tenet  assensum  fidei  esse  liberum  ex  in- 
evidentia  objecti  formalis  inadcequati,  nempe  revelationis:  atque 
rem  ita  explicat.  Assensum  fidei  debet  necessario  prsecedere  ju- 
dicium  credibilitatis,  sine  quo  voluntas  non  posset  illum  imperare; 
judicium  autem  illud  «  potest  et  debet  prudenter  credi  existentia 
revelationis  »  est  quidem  evidens;  excludit  enim  quamcumque  for- 
midinem  etiam  imprudentem :  at  non  inde  evidens  est  ipsa  exi- 
stentia  revelationis;  nam  judicium  «  existit  revelatio  »  est  certum 
quatenus  excludit  formidinem  prudentem;  sed  non  evidens,  qua- 
tenus  admittit  formidinem  imprudentem.  Atqui  quamdiu  vel  sola 
revelatio  non  est  evidens,  licet  auctoritas  evidens  sit,  non  habe- 
tur  evidentia  veritatis  objecti  revelati  (n.  641.);  et  quamdiu  hgec 
manet  inevidens,  nihil  est  quod  necessitet  intellectus  assensum, 
seu  assensum  fidei.  Ergo.  —  In  hac  igitur  sententia  (quam  suo 
loco  1'usius  declarabimus)  libertas  fidei  repetitur  ex  inevidentia 
tum  tbrmali  tum  concomitante  revelationis  (n.  644.). 

668.  Tertia  sententia,  cui  jam  subscripsimus,  repetit  etiam  li- 
bertatem  fidei  ex  inevidentia  objecti  formalis;  sed  alio  modo  rem 
explicat.  Concedit  enim  prselucere  imperio  voluntatis  judicium  cre- 
dibilitatis,  et  concedit  insuper  haberi  posse  evidentiam  de  ipsa 
existentia  revelationis.  His  tamen  positis,  duplex  potest  oriri  as- 
sensus  in  veritatem  revelatam;  unus,  qui  in  illam  tendit  ob  au- 
ctoritatem  et  revelationem  evidenter  notam;  qui  proinde  deter- 
minatur  ab  ipsa  prsesentia  objecti,  et  est  necessarius:  alter,  qui 
fertur  in  illam  veritatem  ob  ipsam  auctoritatem  et  revelationem 
non  visam,  ei  simpliciter  inhserendo:  qui  proinde  determinatur  ab 
imperio  voluntatis ,    et  est  liber.  Sane  cum  duo  adsunt  distincta 

motiva,  digna  propter  quse  veritati  propositse  assensus  adhibea- 
tur,  nihil  impedit  quominus  mens  duplici  distinctoque  actu  eidem 
veritati  adhaereat:  sed  auctcritas  Dei  revelantis  evidenter  cogni- 
ta,  et  auctoritas  Dei  revelantis  per  se  ipsam  digna  cui  credatur 
sunt  duo  distincta  motiva.  Ergo.  Jamvero  assensus  divinse  fidei 
fertur  in  auctoritatem  et  revelationem  non  ut  evidentem,  sed  ut 
non  visam  per  imperium  voluntatis:  adeoque  supposita  evidentia 
concomitante  auctoritatis  et  revelationis,  adhuc  integra  manet 
libertas  fidei  —  Vide  dicta  (nn.  652.  seqq.). 

669.  Unde  Coninck  (disp.  13.  dub.  4.  n.  39.),  loquens  de  Ange- 
lis  et  hominibus,  quibus  facta  fuit  immediata  revelatio,  concedit 
ipsis  revelationem  fuisse  evidentem:  negat  tamen  fidei  assensum 
in  iisdem  non  fuisse  liberum.  Nam,  inquit,  «  etsi  dictis  esset  evi- 
dens  res  revelatas  esse  necessario  veras,  quatenus  per  claram  et 
necessariam  consequentiam  deducebantur  ex  revelatione  clare  ipsis 
cognita:  tamen  hac  ratione  non  movebantur  ad  assensum  fldei  theo- 
logicse;  sed  per  hunc  credebant  illas  immediate  propter  testimo- 

nium  Dei idque  multo  firmius  quam  ulla  evidentia  iis  dictas 

res  poterat  persuadere.  Atque  ita  intellectus  ferebatur  in  obje- 
ctum  formale  obscurum,  et  a  quo  non  poterat  sufficienter  ad  as- 
sensum  determinari,  ideoque  indigebat  determinari  a  voluntate» — 
Cf.  etiam  Suarez  (disp.  6.  sect.  7.  n.  1.). 

670.  Cum  supra  demonstraverimus  hunc  modum  explicandi  li- 
bertatem  assensus  fidei,  hic  satis  erit  existentiam  ejusdem  liber- 
tatis  simpliciter  asserere.  Itaque  — 

§.    II. 

Solvitur  Proposita  Quaestio. 

Prop.  XXVI.  Quamvis  assensus  fidei  ad  intellectum  perti- 
neat,  cum  tamen  argumentis  humance  rationis  non  necessario 
producatur,  prcerequirit  pium  voluntatis  affectum,  a  quo  de- 
terminetur  :  hinc  fit,  ut,  posita  etiam  attenta  consideratione 
motivorum  quce  veritatem  christianam  credibilem  reddunt,  ad- 
huc  maneat  penes  voluntatis  arbitrium  credere,  vel  non  cre- 
dere,  ac  proinde  assensus  fidei  sit  vere  et  immediate  liber. 

671.  Prob.  I.  Eog  Scriptura.  Nam  1)  verbis  et  factis  diserte 
docet,  posita  eadem  Evangelii  propositione,  quosdam  crederer 
quosdam  non  credere,  aut  etiam  positive  dissentire.  Sic  (Act.XVII., 
32-34.)  de  Atheniensibus,  qui  Paulum  in  Areopago  audiverant 
annuntiantem  resurrectionem  mortuorum,  scribitur,  alios  et  rem 
et  concionantem  irrisisse,  alios  vero  credidisse  —  Ita  (Marc.  XVI. 
16.)  pariter:  «  Qui  crediderit  et  baptizatus  fuerit,  salvus  erit:  qui 
vero  non  crediderit,  condemnabitur  »  —  Et  (Rom.  X.  16.):  «  Isaias 
enim  dixit:  Domine,  quis  credidit  auditui  nostro  ? »  Quod  nimirum 
hoc  positum  sit  in  hominum  libertate. 

2)  Demonstrat  infidelitatem  esse  grave  peccatum:  quod  prsese- 
ferunt  tum  hsec  quse  nunc  attulimus  «  qui  non  crediderit  conde- 
mnabitur;  »  tum  illa  (Jo.  XV.  22.):  «  Nunc  autem  excusationem 
non  habent  de  peccato  suo ;  »  tum  exaggeratio  illa  Pauli  (I.  Tim. 
V.  8.):  «  Est  infideli  deterior. »  Peccatum  autem  libertatem  sup- 
ponit  et  exigit  ad  omissionem  actus,  vel  ad  actum  oppositum. 

3)  Hinc  non  credentes  reprehenduntur.  Ita  (Is.  LXV.  1.  3.)  di- 
citur :  «  Invenerunt  qui  non  qugesierunt  me  ;  dixi :  Ecce  ego,  ecce 
ego  ad  gentem,  qua3  non  invocabat  nomen  meum.  Expandi  manus 
meas  tota  die  ad  populum  incredulum,  qui  graditur  in  via  non 
bona  post  cogitationes  suas.  Populus  qui  ad  iracundiam  provocat 
me  ante  faciem  meam  semper;  qui  immolant  in  hortis,  et  sacri- 
ficant  super  lateres  »  —  Et  (Ps.  LXXX.  12.) :  «  Et  non  audivit  po- 
pulus  meus  vocem  meam,  et  Israel  non  intendit  mihi. » 

4)  Hinc  etiam  obnitentes  improbantur.  Ita  (Act.VII.  51.):  «  Dura 
cervice  et  incircumcisis  cordibus  et  auribus  vos  semper  Spiritui 
Sancto  resistitis,  sicut  patres  vestri,  ita  et  vos  »  —  Et  (XIII.  46.): 
«  Vobis  oportebat  primum  loqui  verbum  Dei;  sed  quoniam  repel- 
litis  illud,  et  indignos  vos  judicatis  seternae  vitse,  ecce  converti- 
mur  ad  gentes. » 

5)  Pariter  fides  perhibetur  ut  actus  meritorius.  Ita  (Rom.  IV. 
3.):  «Credidit  Abraham  Deo,  et  reputatum  est  illi  ad  justitiam.» 
Actus  porro  meritorius  liber  esse  debet;  ergo  liber  quoque  erit 
actus  quo  credimus. 

6)  Hinc  qui  credunt  laudantur.  Huc  faciunt  illa  (Matth.  VIII. 
10.):  «  Amen,  dico  vobis,  non  inveni  tantam  fidem  in  Israel  »  — 
Tum  haec  (XV.  28.):  «  0  mulier,  magna  est  fides  tua  :  fiat  tibi 
sicut  vis  »  —  Et  (Apoc.  II.  19.)  «  Novi  opera  tua  et  fidem,  et  ca- 
ritatem  tuam,  et  ministerium  et  patientiam  tuam,  et  opera  tua 
novissima  plura  prioribus. » 

7)  Hinc  ctiam  fides  prsemio  donatur.  Ad  hoc  spectant  illa  (Matth. 
IX.  22.):  «  Confide,  filia,  fides  tua  te  salvam  fecit  »  —  Et  ista 
(Rom.  III.  30.):  «  Quoniam  quidem  est  unus  Deus,  qui  justificat 
circumcisionem  ex  fide,  et  prseputium  per  fidem  »  —  Tum  hsec 
(Gral.  III.  8.):  «  Ex  fide  justificat  gentes  Deus.»  Et  alia  multa. 

«  8)  Hinc  denique  legimus  (Act.  VI.  7.):  «  Multa  etiam  turba  Sa- 
cerdotum  obediebat  fidei. »  Merito  subdit  Lorinus  (Comm.  ad 
h.  1.):  «  Assensus  fidei  obedientia  nominatur  tum  hic,  tum  ab 
Apostolo  ad  Romanos;  et  idem  est  de  obedientia  evangelii,  et  ve- 
ritatis,  et  doctrinse,  et  verbi  et  sermonis  Domini  nostri  Jesu  Chri- 
sti.  Quoniam  ad  credendum  opus  est  infallibili  auctoritate,  cui 
ceu  magistrse  in  omnibus  fidei  qusestionibus  oportet  obedire  as- 
sentiendo,  ut  tradit  Augustinus,  et  fides  eget  pia  quadam  volun- 
tatis  affectione  et  impulsu  propter  difficultatem  objecti  obscuri  et 
supernaturalis;  neque  credit  aliquis,  quantumlibet  convinci  videa- 
tur,  nisi  velit,  et  captivet  intellectum  in  obsequium  fidei,  respi- 
ciens  ad  auctoritatem  superioris,  qui  credenda  revelat  ac  propo- 
nit,  qui  est  Deus  per  ecclesiam,  et  credere  imperat,  ita  ut  non 
credentes  dicantur  inobedientes. »  Et  D.  Thomas  (in  Ep.  ad  Rom. 
c.  1.  lect.  4.):  «  in  his  obedientia  locum  habet,  quse  voluntarie  fa- 
cere  possumus:  his  autem  quse  sunt  fidei,  ex  voluntate  consenti- 

mus...  nullus  enim  credit  nisi  volens,  ut  dicit  Augustinus;  et  ideo 
circa  fidem  locum  habet  illud...  obedistis  ex  corde  in  eam  formam 
doctrinae,  in  quam  traditi  estis. » 

672.  II.  Ex  Patribus.  Origenes  (hom.  2.  in  divers.  11.  S.  Script.), 
inquit :  «  A  nullo  aufertur  possibilitas  credendi ;  hoc  enim  arbi- 
trio  hominis,  et  cooperatione  gratise  constitutum  est  »  —  S.  Ire- 
naeus  (1.  4.  c.  62.):  «  Non  tantum  in  operibus,  sed  etiam  in  fide, 
liberum  et  suse  potestatis  arbitrium  hominis  servavit  Dominus, 
dicens :  secundum  fidem  tuam  fiat  tibi  »  —  S.  Aug.  (Tr.  26.  in  Jo. 
n.  2.):  «  Intrare,  inquit,  quisquam  ecclesiam  potest  nolens,  acce- 
dere  ad  altare  potest  nolens,  accipere  sacramentum  potest  no- 
lens,  credere  non  potest  nisi  volens. »  Et  (lib.  de  Prsed.  Sanct. 
c.  5.  n.  10.):  «  Non  quia  credere  vel  non  credere  non  est  in  ar- 
bitrio  voluntatis  humanse;  sed  quia  in  electis  prseparatur  volun- 
tas  a  Domino.  »  —  Clemens  Alex.  (Strom.  1.  5.  c.  1.  n.  233.)  oppo- 
situm  Basilidis  refutat  errorem  ex  communi  receptaque  veterum 
sapientum  sententia  ac  definitione  «  animae  libero  arbitrio  uten- 
tis  rationalem  assensionem  dicat  fidem;  quippe  credere  et  parere 
sit  in  nostra  potestate. »  Unde  (ibid.)  ex  negata  fidei  libertate  il- 
lico  infert :  «  Sunt  ergo  supervacanea  prsecepta  tam  in  Veteri 
quam  in  Novo  Testamento;  »  quemadmodum  ex  eo,  quod  «  neque 
invite  salvus  erit  is  qui  fit  salvus  (non  est  enim  inanimis),  sed 
omnino  voluntarie  et  libero  animi  arbitrio  contendet  ad  salutem  » 
statim  colligit:  «  Quocirca  prsecepta  quoque  homo  accepit  ut  qui 
ex  se  moveri  possit  ad  utrum  velit  ex  iis,  quse  sunt  eligenda  et 
fugienda. »  Ut  igitur  salus,  eo  quod  est  libera,  prsecipitur  :  ita 
libero  pariter  fides  imperio  auctoritatique  obnoxia  est.  —  Plura 
invenies  apud  Valentia  (Tom.  3.  disp.  1.  q.  1.  p.  4.). 

673.  III.  Ex  ratione  theologica.  Objectum  formale  fidei,  ut  vi- 
dimus,  est  natura  sua  seu  formaliter  obscurum;  ergo  non  potest 
determinare  intellectum  ad  assensum ;  siquidem  intellectus  non 
determinatur  ab  objecto,  nisi  illud  evidenter  innotescat.  Hic  ra- 
tiocinandi  modus,  uti  liquet  ex  dictis,  adhibitus  etiam  fuit  a  Pa- 
tribus.  Ergo  assensus  fidei  determinari  debet  a  voluntate.  Nam 
assensus  neque  determinatus  ab  objecto,  neque  a  voluntatis  im- 
perio,  deberet  determinari  a  Deo  vel  ab  aliqua  creatura;  sed  neu- 
trum  dici  potest.  Non  a  creaturis,  quse  nequeunt  immediate  mo- 

vere  intellectum;  non  a  Deo,  qui  non  necessitat  voluntatem,  uti 
constat  ex  materia  de  gratia  —  Cf.  Suarez  (disp.  6.  sect.  6.  n.  5.). 

674.  Dices :  Aristoteles  docet,  non  posse  nos  opinari  cum  vo- 
lumus;  ergo  intellectus  non  movetur  ad  assensum  fidei  immediate 
a  voluntate,  sed  solum  a  motivis  propriis  et  dignitate  eorum. 

Resp.:  Aristoteles  voluit,  nos  non  posse  opinari  cum  volumus, 
idest  quin  praecedat  sufficiens  motivum,  conc;  si  prsecesserit  suf- 
ficiens  motivum,  neg.  Voluntas  semper  indiget  aliqua  veritate 
suadente,  sibi  proposita;  at  vero  postquam  motivum  sufficienter 
propositum  est  potest  quandoque  manere  indifferens  ad  assensum 
et  dissensum  et  ipsa  determinare  assensum.  Yoluntatem  autem 
credendi  prsecedere  debet  intellectus  judicium  de  credibilitate  ob- 
jecti,  ut  dicemus. 

675-  Scholion.  Quseri  hic  solet  I.  utrum  actus  voluntatis  im- 
perans  fidem  sit  supernaturalis.  De  qua  re  minime  dubitari  po- 
test.  Nam  1)  prseter  superius  exhibita  decreta  Conc.  Trid.  et  Vat., 
Conc.  Araus.  (cap.  5.)  id  expresse  definivit.  Dicit  enim:  «  Si  quis 
sicut  augmentum,  ita  etiam  initium  fidei,  ipsum  credulitatis  af- 
fectum,  quo  in  eum  credimus,  qui  justificat  impium,  et  ad  rege- 
nerationem  baptismatis  pervenimus,  non  per  gratise  donum,  id  est, 
per  inspirationem  Spiritus  Sancti  corrigentem  voluntatem  nostram 
ab  infidelitate  ad  fidem,  ab  impietate  ad  pietatem ,  et  naturali- 
ter  nobis  inesse  dicit :  Apostolicis  dogmatibus  adversarius  pro- 
batur. » 

2)  Apostolus  (ad  Philipp.  II.  13.)  ait :  «  Deus  est  qui  operatur 
in  nobis  et  velle  et  perficere  pro  bona  voluntate  »  —  Hinc  idem 
docuere  Patres.  Coelestinus  I.  (ep.  1.  ad  Epis.  Gtallise,  c.  12.),  in- 
quit:  «  Per  Deum  sit,  ut  aliquid  boni,  et  velle  incipiamus,  et  fa- 
cere  »  —  Leo  (serm.  8.  Epiphaniae  cap.  2.):  «  Dubium  non  est, 
hominem  bona  agentem,  habere  a  Deo,  et  effectum  operis  et  ini- 
tium  voluntatis  »  —  Unde  S.  Hilarius  (ep.  ad  Augustin.)  frequen- 
ter  repetit  inter  initia,  quae  Massilienses  dabant  viribus  naturse, 
esse  voluntatem  credendi,  sive  «  velle  credere,  et  sanari. »  Inter 
alia  accipe :  «  Illud,  'sicut  unicuique  partitus  est  mensuram  fidei', 
et  similia;  ad  id  volunt  valere,  ut  adjuvetur,  qui  cceperit  velle, 
non  ut  etiam  donetur,  ut  velit. » 

3)  Quae  omnia  confirmat  Suarez  (disp.  6.  sect.7.  n.  3.),  hac  ra- 
tione:  «  prseceptum  credendi  supernaturale  est :  ergo  non  potest 
impleri  viribus  naturse;  impletur  autem  maxime  per  hanc  volun- 
tatem;  quia  prseceptum  datur  de  actu  libero,  ut  liber  est;  et  ideo 
principaliter  refertur  ad  voluntatem,  et  per  illam,  vel  violatur, 
vel  custoditur;  ergo  talis  voluntas  efficax,  et  sufficiens  ad  implen- 
dum  illud  prseceptum,  non  potest  haberi  sine  gratia. »  —  Cum 
igitur  fuerit  error  Semipelagianorum  naturae  tribuere  voluntatem 
credendi,  cf.  quse  contra  illos  disputavimus  in  tract.  de  grat. 
(n.  284.  seqq.). 

676.  Quseri  solet  II.  Utrum  pius  voluntatis  affectus  prsecedens 
fidem  sit  supernaturalis  quoad  substantiam.  De  qua  re  nec  dubi- 
tari  potest.  Nam  1)  eadem  est  ratio  de  supernaturalitate  fidei  et 
voluntatis  credendi;  sed  fides  est  quoad  substantiam  supernatu- 
ralis;  ergo  voluntas  credendi  est  quoad  substantiam  supernatura- 
lis  -—  Pr.  maj.:  recolendo  rationes  allatas  pro  assertione  praece- 
dente.  Juxta  Conc.  Arausican.  sicut  augmentum  fidei,  sic  cre- 
dulitatis  affectus  est  per  inspirationem  Spiritum  Sancti. —  Juxta 
Apost.  sicut  a  Deo  est  credere,  sic  velle  credere. 

2)  Id  vero  ita  confirmat  Suarez  (1.  c.  n.  5.):  «  Objectum  hujus 
voluntatis  est  ipse  actus  credendi,  qui  supernaturalis  est  in  sub- 
stantia,  ut  supra  dixi ;  ratio  autem  formalis  seu  mo,tiva  est  ho- 
nestas  illius  objecti,  quse  etiam  supernaturalis  ordinis  est,  quia 
sumitur  ex  conformitate  ad  supernaturalem  regulam,  ut  statim 
explicabo. »  Explicat  autem  (n.  7.),  dicens:  «Duobus  modis  pos- 
sunt  credi  res  fidei.  Primo,  resolvendo  assensum  in  externa  mo- 
tiva,  vel  signa  credibilitatis,  tamquam  in  rationem  credendi,  et 
ad  hoc  genus  fidei  sufficere  potest  voluntas  naturalis,  quia  non 
transcendit  fidem  acquisitam,  neque  certitudinem  humanam.  Alius 
modus  credendi  est,  pure  sistendo  in  auctoritate  divina,  et  ad  hunc 
modum  dicimus  esse  necessariam  voluntatem  supernaturalem. »  — 
Huc  faciunt  quae  diximus  de  supernaturalitate  actus  salutaris  in 
tract.  de  grat.  (disp.  1.  a.2.) ;  recoli  etiam  possunt  quae  in  eodem 
tract.  dedimus  (n.  873.  seqq.). 

ARTICULUS  SEXTUS 
Dtrum  revelatio  Christiana  sit  evidenter  credibilis. 

Exponitur  Status  Quaestionis. 

677.  Jam  constat  ex  dictis  art.  prsec,  ad  formalem  fidei  as- 
sensum  prserequiri  imperium  voluntatis,  seu  pium  credulitatis 
affectum,  uti  loquitur  Conc.  Araus.:  nunc  vero  quseritur,  quid 
prserequiratur  ex  parte  intellectus,  ut  voluntas  fidei  assensum  im- 
perare  possit.  Huic  autem  qusestioni  respondentes,  dum  ostendi- 
mus  qua  via  ad  fidem  perveniatur,  simul  demonstramus,  quod 
Conc.  Vat.  (Const.  Dei  Filius,  cap.  3.)  declaravit,  nempe  «  fidei 
nostrse  obsequium  esse  rationi  consentaneum;  »  et  «  fidei  assensum 
nequaquam  esse  motum  animi  coecum:  »  jam  enim  adverterat  Card. 
de  Lugo  (disp.  6.  n.  49.)  «  fidem  esse  prudentem  prcesuppositive, 
hoc  est  assensum  fidei  prsesupponere  necessarium  judicium  pruden- 
tise  de  credibilitate. » 

678.  Solent  scilicet  Rationalistse,  sicut  olim  infideles  illi,  de 
quibus  loquitur  S.  Basilius  (in  Ps.  115.),  reprehendere  Christia- 
nos,  eo  quod  sine  ratione,  vel  etiam,  ut  ipsi  putant,  contra  ra- 
tionem  credant :  qua  de  causa  scripsit  Apostolus  (I.  Cor.  1. 18. 23.) 
verbum  crucis  pereuntibus  esse  stultitiam ,  et  Christum  crucifi- 
xum  Judseis  quidem  scandalum ,  gentibus  autem  stultitiam.  Ad 
quam  reprehensionem  vitandam ,  alii  in  aliud  extremum  incide- 
runt,  asserentes  nihil  esse  credendum,  nisi  quod  ex  rationis  prin- 
cipiis  verum  esse  ostenditur.  Ecclesia  tamen  media  incedens  via, 
seque  abhorret  ab  animi  levitate  ac  a  cordis  duritie  in  credendo: 
docetque  necesse  non  esse  intrinsecam,  eorum  quse  credimus,  ra- 
tionem  perspicere;  at  requiri  talem  propositionem  objecti,  quse 
illud  credibile  ac  credendum  nobis  manifestet.  Qua  ratione  pa- 
rati  semper  erimus  (I.  Pet.  III.  15.)  ad  satisfactionem  omni  po- 
scenti  nos  rationem  de  ea,  quse  in  nobis  est,  spes,  seu  fides. 

679.  Verum  antequam  aclstruamus  necessitatem  judicii  credi- 
bilitatis  prsevii  ad  fidem,  prsestat  ipsam  fidei  nostrse  credibilita- 
tem  in  se  inspicere,  veros  ejus  fontes  aperire,  ejusdemque  argu- 
menta  paucis  saltem,  prout  instituta  methodus  postulat,  indica- 
re.  Ecclesise  autem  documenta,  quse  prsecipue  ob  oculos  ponamus 
oportet,  hsec  sunt.  Conc.  Vatic.  (Const.  Dei  Filius,  cap.  3.)  ait: 
«  Ut  nihilominus  fidei  nostrse  obsequium  rationi  consentaneum  es- 
set ,  voluit  Deus  cum  internis  Spiritus  Sancti  auxiliis  externa 
jungi  revelationis  suge  argumenta,  facta  scilicet  divina  atque  im- 
primis  miracula  et  prophetias,  quse  cum  Dei  omnipotentiam  et 
infinitam  scientiam  luculenter  commonstrent,  divinse  revelationis 
signa  sunt  certissima  et  omnium  intelligentise  accommodata.» — 
Et  (can.  3. ):  «  Si  quis  dixerit,  revelationem  divinam  externis  si- 
gnis  credibilem  fieri  non  posse,  ideoque  sola  interna  cujusque  ex- 
perientia  aut  inspiratione  privata  homines  ad  fidem  moveri  de- 
bere;  anathema  sit.  »  —  Et(can.4.):  «  Si  quis  dixerit,  miracula 
nulla  fieri  posse,  proindeque  omnes  de  iis  narrationes ,  etiam  in 
Sacra  Scriptura  contentas,  inter  fabulas  vel  mythos  ablegandas 
esse  ,  aut  miracula  certo  cognosci  nunquam  posse  ,  nec  iis  divi- 
nam  religionis  christianse  originem  rite  probari;  anathema  sit.» 

680.  Ex  his,  tria  praesertim  constant:  —  1)  revelationem  chri- 
stianam  esse  credibilem  —  2)  esse  certo  credibilem  —  3)  credibi- 
lem  fieri  per  miracula  et  alia  externa  signa  etc.  Hsec  breviter 
ex  ordine  explicanda  sunt. 

681.  I.  Quoad  primum,  duplex  credibilitas  distingui  debet,  for- 
malis  et  fundamentalis.  Prima  proprie  desumitur  ab  ipso  habitu 
fidei  et  sic  credibile  dicitur  quod  eo  attingi  seu  aflQrmari  potest; 
quemadmodum  sensibile  dicitur  quod  a  sensu  percipi  potest,  in- 
telligibile  quod  intellectus  potest  intelligere.  Altera  vero  desu- 
mitur  a  quadam  proprietate  objecti;  atque  hinc  quemadmodum 
sensibile  dicitur  quod  virtutem  habet  immutandi  sensum,  ita  cre- 
dibile  quod  talibus  testimoniis  proponitur,  quse  possint  nos  mo- 
vere  ad  credendum.  Hsec  secunda  credibilitas  merito  vocatur  fun- 
damentalis,  quatenus  praesupponitur  ad  fidem;  nisi  enim  objectum 
convenientibus  testimoniis  confirmetur,  nequit  fide  credi;  quem- 
admodum  nisi  aliquod  objectum  virtutem  habeat  immutandi  sen- 
sum,  nequit  facultate  sensitiva  percipi  (cf.  Suarez  disp.  4.  sect.2. 

n.  8.;  et  disp.  3.  sect.  2.  n.  7.).  —  De  fundamentali  credibilitate 
proprie  agitur  in  prsesenti  qusestione ,  et  sic  credibile  vocamus 
illud  objectum  quod  proponitur  uti  dignum  quod  credamus  ob  au- 
ctoritatem  Dei  revelantis  —  Yide  Suarez  (disp.  4.  sect.  5.  n.  3.). 

682.  Divina  autem  revelatio,  si  demonstretur  credibilis,  eo  ipso 
manifestatur  etiam  credenda.  Ad  cujus  assertionis  intelligentiam 
advertendum  est,  hsec  duo  esse  diversa,  scilicet  aliquid  esse  cre- 
dibile,  et  illud  esse  etiam  credendum,  secundum  rectam  rationem; 
differunt  enim  tamquam  potentia,  et  obligatio  ad  actum:  non  enim 
semper  tenemur  credere  quidquid  credibile  est,  ut  in  humanis 
constat.  Nihilominus  in  divina  fide,  quoties  objectum  proponitur 
sufficienter  ,  ut  credibile  tali  fide  ,  consequenter  etiam  est  cre- 
dendum,  secundum  rectam  rationem  (n.  370.).  Propterea  docuit 
D.  Thomas,  quod  licet  praeceptum  fidei  simpliciter  sit  superna- 
turale,  quia  est  de  actu  supernaturali :  facta  tamen  sufficiente 
propositione  objecti  fidei ,  ipsam  rationem  naturalem  ostendere , 
talia  credibilia  esse  credenda;  et  consequenter  (2.  2.  q.  10.  a.  1. 
ad.  1.)  dicit  infidelitatem  positivam  licet  proxime*,  et  immediate 
sit  contra  prseceptum  divinum  supernaturaie;  remote,  et  quasi  ra- 
dicaliter  esse  etiam  contra  rationem  naturalem  dictantem  creden- 
dum  esse,  quod  Deus  dicit,  et  credendum  esse  dici  a  Deo,  id,  quod 
nomine  et  virtute  ejus  sufficienter  proponitur. — Yide  Suarez  (disp. 
4.  sect.  2.  n.  7.). 

683.  Credibilitas  igitur  fidei  nostrse  hoc  judicio  enuntiari  potest: 
«  prudenter,  absque  formidine  erroris,  teneri  potest  et  debet  exi- 
stentia  revelationis  christianse.  »  Yeritatem  hujus  judicii,  seu  cre- 
dibilitatem  nostrse  fidei,  sicut  increduli  omnium  setatum,  sic  nunc 
rationalistse  omnes  inficiantur:  nequeunt  autem  directe  convinci, 
nisi  singiliatim  exponendo  motiva  ipsa  credibilitatis;  quod  prse- 
stitimus  in  tract.  de  vera  religione. 

684.  II.  Quoad  alterum,  aperte  constat  ex  cit.  decretis  Conc. 
Yat.,  quod  antea  communiter  docuerant  Theologi,  credibilitatem 
fidei  nostrse  esse  certam:  ex  supra  autem  exposita  verse  certitu- 
dinis  notione  (n.  600.  seqq.),  sat  intelligitur  quid  importet  illa 
cettitudo  credibilitatis.  Attamen  ut  bene  innotescat  vis  prsefatse 
definitionis  Conc,  et  vitentur  errores  contrarii,  notandum  est , 
quando  agitur  de  certitudine  revelationis  mediatce  (de  qua  pro- 

prie  hic  est  sermo),  eam  per  se  non  posse  aliter  obtineri ,  nisi 
per  miracula  et  alia  signa,  quibus  revelatio  confirmatur  et  exhi- 
betur  ut  divina:  iis  vero,  qui  mediatam  habent  revelationem,  si- 
gna  illa  ante  fidem  nequeunt  esse  nota,  nisi  per  testimonium  ho- 
minum,  quod  fundat  certitudinem  moralem:  adeoque  certitudo  de 
credibilitate  revelationis,  seu  veritatum  revelatarum  nequit  esse, 
nisi  moralis. 

685.  Jamvero  contendit  Hermes  (ad  quem  nonnulli,  eadem  vel 
alia  ratione,  acceclunt)  humanam  auctoritatem  probabilitatem  qui- 
dem,  quandoque  summam  fundare;  at  nunquam  veram  certitudi- 
nem:  quod  si  nihilominus  in  aliquibus  casibus  tenemur  assensum 
ei  prsebere,  id  unice  repeti  debet  ex  officio  morali,  quod  hisce 
in  casibus,  ex  rationis  practicse  dictamine  oritur:  scilicet  admit- 
teretur  certitudo  qusedam  practica  et  veluti  reflexa,  non  vero 
speculativa  et  directa  —  Vide  Perrone    (de  loc.  theol.  part.  3. 

n.  26.)- 

686.  Yerum,  licet  certitudo  moralis  inferior  sit  metaphysica  aut 
physica,  est  tamen  veri  nominis  certitudo,  ut  omnes  sani  philo- 
sophi,  et  Theologi  conveniunt.  Testimonium  enim  humanum,  uti 
bene  arguit  Perrone  (1.  c.n.  25. )  adeo  plerumque,  omnibus  spe- 
ctatis ,  ac  prsesertim  si  pluribus  testibus  confletur,  ineluctabile 
evadit,  ut  firmam  illam  ac  rationabilem  de  veritate  rei  cognitse 
persuasionem  ,  propriam  scilicet  veramque  certitudinem  parere 
possit  ac  debeat.  Ex  una  etenim  parte  probari  plerumque  potest 
testium  scientia  vel  cognitio  facti,  quse  nimirum  certitudine  phy- 
sica  nititur ,  quseque  connexionem  testimonium  inter  et  factum 
certissime  ostendit;  ex  altera  vero  parte  firmiter  adeo  potest  pro- 
bari  eorum  veracitas  ,  ut  evidenter  constet  eos,  illis  in  adjun- 
ctis,  non  modo  non  esse  mentitos,  sed  nec  potuisse  quidem  actu 
mentiri.  Id  namque  si  quis  negare  aut  in  dubium  revocare  tunc 
velit ,  eo  deveniat  oportet,  ut  effectum  omnino  sine  causa  dari 
posse  asserat,  ac  principium  proinde  mataphysice  certum  infi- 
cietur. 

687.  Hinc  etiam  sequitur,  dari  certitudinem  moralem  evidentem. 
Id  patet  1)  ex  principio  communiter  admisso,  uti  videre  est  apud 
probatos  philosophos,  certitudinem  naturalem,  si  sit  veri  nomi- 
nis  certitudo ,  fundari  in  evidentia:  unde  Suarez  (disp.  4.  sect.  2. 

n.  4.),  generali  principio,  ex  existentia   certitudinis  de  aliqua  re 

infert  existentiam  evidentiae  de  eadem  re.  «  Judicium,  inquit 

vel  est  certum  vel  incertum;  si  est  certum,  est  etiam  evidens.... 
quia  certitudo  propria  et  objectiva  ac  prudens  non  datur  sine  evi- 
dentia,  nisi  in  assensu  fidei  christianse.  » 

2)Id  diserte  docent  communiterTheologi  et  exemplis  confirmant. 
Ita,  ex.gr.,  Ripalda  (de  Fide,  disp.  12.  n.20.),  ait:  «  rem  confir- 
mat  commune  evidentiae  moralis  exemplum  de  existentia  Romse, 
aut  regionis  Indicse ,  quam  nunquam  vidimus;  quia  licet  attenta 
virtute  causarum  naturalium  non  repugnet  physice,  quod  omnes 
homines  qui  nobis  Rornae  et  regionis  Indicse  existentiam  testati 
sunt,  mentiri  voluerint,  tamen  adeo  diffieile  est ,  ut  tot  tamque 
diversi  ac  distantes  testes  convenerint  ad  mentiendum,  cum  tanta 
testimoniorum  convenientia  et  constantia,  temporumque  ac  loco- 
rum  varietate,  ut  prae  rei  diflficultate  cogamur  ad  credendum,  rem 
sic  testatam  non  esse  falsam,  sed  veram  ;  prsesertim  cum  nulla 
argumenta  appareant,  neque  ad  mentiendum  motiva  alicujus  com- 
modi  temporalis  testibus  utilia.  Quare  Romse  et  regionis  Indicae 
existentia  fide  humana  moraliter  evidenti  creditur.  »  —  Vide 
etiam  de  Lugo  (disp.  2.  n.  40.). 

688.  Communiter  igitur  admittitur,  credibilitatem  nostrae  fidei 
esse  certam  et  evidentem,  licet  prima  ex  datis  rationibus  aliqui- 
bus  non  arrideat.  Unde  Suarez  (disp.  4.  sect.  3.  n.  1.),  scripsit: 
«  Dico  ergo  mysteria  fidei  christianse  esse  evidenter  credibilia  : 
est  assertio  certa,  de  qua  nullus  catholicus  potest  dubitare  ».  Qui- 
bus  accessit  Conc.  Vat.  (cit.  cap.  3.  Con.  Dei  Filius),  dicens:  «  ad 
solam  enim  catholicam  Ecclesiam  ea  pertinent  omnia  ,  quse  ad 
evidentem  fidei  christianae  credibilitatem  tam  multa  et  tam  mira 
divinitus  sunt  disposita.  » 

689.  Recte  tamen  animadvertit  Suarez  (disp.  4.  sect.  5.  n.  6. ): 
«  evidentia  credibilitatis  (quae  est  moralis)  pendet  ex  considera- 
tione  multarum  rerum,  quam  potest  facile  homo  dimittere,  prae- 
sertim  si  habeat  affectum  non  recte  ordinatum ;  nam  hinc  etiam 
interdum  provenit  ut  multi ,  etiam  capaces  hujus  evidentiae , 
per  proprium  discursum  et  considerationem  illam  non  assequan- 
tur.  » 

690.  III.  Quoad  tertium,  tria  docet  Conc.  Vat.:  —  1)  revela- 

tionem  christianam  fieri  credibilem  externis  signis,  et  divinam 
probari  prsesertim  miraculis  —  2)  ideoque  homines  non  moveri 
ad  fidem  sola  inspiratione  privata  —  3)  nec  sola  interna  expe- 
rientia.  Hsec  paucis  exponenda  sunt. 

691.  Quoad  lmum  juxta  Conc.  Vat.  evidens  et  moraliter  certa 
credibilitas  revelationis  christianse  obtinetur  per  miracula  et  alia 
signa.  Id  autem  prsesertim  ostenditur  exponendo  diversa  motiva 
credibilitatis,  eorumque  vim  urgendo:  cum  tamen  ha3C  plena  de- 
monstratio  a  nobis  tradita  sit  in  tract.  de  vera  religione,  nec  li- 
mites  hujus  tractatus  eam  prosequi  sinant,  illam  dumtaxat  indi- 
cabimus,  rem  prsesertim  auctoritate  conficiendo. 

692.  Hic  solum  notamus,  nihil  obstare  quominus  divina  provi- 
dentia  assumatur  tamquam  unum  ex  elementis,  quibus  demonstra- 
tio  illa  conficitur:  providentia  enim  Dei  tum  naturali  lumine  co- 
gnoscitur,  tum  vim  addit  ipsis  motivis  credibilitatis  dependenter 
ab  illa  consideratis:  ita  ut  una  eademque  eflficacior  habeatur  de- 
monstratio.  Unde  Suarez  (xiisp.  4.  sect.  3.  n.  12.  ),  communem 
Patrum    et    Theologorum    viam    sequens ,    ait  :    «  Addere    possu- 

mus naturaliter  evidens   esse  ,   Deum   habere   providentiam 

rerum  humanarum,  et  ideo  non  deserere  hominem,  in  his  maxi- 
me,  quse  ad  ipsiusmet  notitiam  et  cultum,  et  ad  felicitatem  seter- 
nam  pertinent.  Unde  incredibile  est,  Deum  ita  sua  providentia 
destituisse  homines  hanc  fidem  amplectentes ,  ut  permittat  eos 
decipi  cum  tanta  credibilitatis  evidentia,  maxime  cum  inter  eos 
sint  multi,  qui  toto  corde  Deum  ipsum ,  ejusque  veritatem  quse- 
runt.  Propter  quod  dixit  Chrysostomus  in  quadam  homilia  de  pro- 
videntia,  sine  magna  injuria  providentise  divinse,  non  posse  hanc 
fidem  falsam  reputari ,  et  quod  si  per  impossibile  falsa  esset , 
non  posset  hominibus  imputari,  quia  prudentissime  illam  cre- 
dunt.  » 

693.  Quoad  2dum  possumus  considerare  errorem  eorum,  qui  ad 
credendum  fide  divina,  revelationem  postulant  immediatam  uni- 
cuique  factam.  Ut  res  clarius  proponatur ,  animadvertamus  im- 
primis,  revelationem  dici  posse  immediate  a  Deo  factam,  vel  im- 
mediatione  suppositi ,  ut  aiunt,  vel  immediatione  virtutis.  Est 
immediate  a  Deo  immediatione  suppositi,  si  Deus  ipse,  nullo  me- 
diante  ministro  ,  aliquid   manifestat ;  et   hsec  est ,  uti  vidimus  , 

(n.332.),  revelatio  quse  simpliciter  dicitur  ab  omnibus  immediata. 
Est  vero  a  Deo  immediate  immediatione  virtutis,  si  cum  fides  a 
ministro  prsedicatur,  Deus  speciali  modo  cooperatur  ad  illam  con- 
firmandam  ac  suadendam. 

694.  Concedunt  omnes  ,  revelationem  fuisse  immediate  a  Deo 
immediatione  suppositi  in  tribus  casibus.  Primus  vocari  potest 
casus  necessitatis;  sic  enim  dixit  S.  Th.  necessarium  esse  ut  pro- 
positio  fidei  ab  initio  fuerit  immediate  a  Deo:  si  enim  fides  tra- 
ditur  per  aliquem  Dei  ministrum  ,  necesse  est  ut  tandem  perve- 
niamus  ad  aliquem  qui  acceperit  revelationem  a  Deo  ipso.  Se- 
cundus  casus,  quo  Deus  immediate  proposuit  fidem,  dici  potest 
dignationis ,  seu  specialis  dispensationis;  et  hsec  fuit  propositio 
fidei  per  Christum  Dominum  facta ,  juxta  illud  (Hebr.  I.  1.  2.  ): 
«  Olim  Deus  loquens  Patribus  in  Prophetis,  novissime  diebus  istis 
locutus  est  nobis  in  Filio.  »  Tertius  casus  est  specialis  privilegii, 
sicut  Paulus  de  se  dicit  (Gtal.  I.):  «  Non  ab  hominibus,  neque  per 
hominem  ,  sed  per  Jesum  Christum.  » 

695.  Dupliciter  autem  potest  considerari  necessltas  immediatse 
virtutis  Dei  in  fidei  propositione  —  1)  Quando  primum  coepit  fides 
introduci  per  generalem  prsedicationem,  necesse  fuit  ut  Dominus 
cooperaretur  et  sermonem  confirmaret  signis  et  portentis,  ut  fi- 
des  ipsa  credibilis  fieret.  —  2)  Quando  fides  est  jam  sufficienter 
introducta  et  confirmata,  non  sunt  amplius  necessaria  externa  si- 
gna  divinse  virtutis;  attamen  cum  singulis  applicatur,  necesse  est 
ut  Deus  sua  virtute  immediate  interius  excitet  et  adjuvet ,  ut 
unusquisque  de  fidei  propositione  judicet  sicut  oportet,  juxta  illud 
(Act.  XYI.  14.):  «  Cujus  Dominus  aperuit  cor,  intendere  his,  quse 
dicebantur  a  Paulo:  »  sed  de  hac  supernaturalitate  judicii  inclinan- 
tis  ad  fidem  pauca  infra  recolemus. 

696.  His  ergo  in  tuto  positis,  prsesens  qusestio  non  est  de  im- 
mediatione  virtutis ;  sed  proprie  quseritur ,  utrum  pro  singulis 
hominibus  revelatio  debeat  esse  immediate  a  Deo  immediatione 
suppositi,  ut  singuli  possint  credere.  Affirmarunt  Novatores,  uti 
refert  Bellarminus,  (1.  3.  de  Verb.  Dei,  cap.  3.);  eumdemque  er- 
rorem  renovarunt  recentiores  hseretici ,  quos  refert  Perrone  (de 
virtut.  theol.  pag.  63.):  contraria  est  doctrina  catholica.  —  Hanc 

tamen  paucis  hic  tuebimur,  cum  ex  dicendis  in  seq.  disp.  clarius 
eadem  eruatur. 

697.  Quoad  3tium,  notamus  imprimis  nos  hic  non  quserere  quo- 
modo  aliquis  in  casu  particulari  possit  de  credibilitate  fidei  con- 
vinci  (  de  quo  pauca  infra  dicemus  );  sed,  utrum  revelatio  chri- 
stiana  per  se  inspecta  sit  credibilis  per  externa  signa,  adeoque 
utrum  hsec  sit  ordinaria  via  credibilitatem  illam  cognoscendi. 
Jamvero  nen  pauci  id  negant,  asserentes  nos  ad  fidem  induci  non 
ex  aliquo  motivo  objective  sufficienti,  sed  solum  subjective:  qua- 
tenus  licet  nullam  habeamus  objectivam  rationem  cur  credamus, 
tamen  ex  quodam  instinctu ,  sensu  illativo ,  interna  experientia 
(hgec  synonima  suut )  ad  credendum  veluti  impellimur.  Ita,  ex. 
gr.,  juxta  Kant  (Meiklejohn's  Translation  of  Critic  of  Pure  Rea- 
son,  London  1855.  p.  498.),  credere  nihil  aliud  est,  quam  aliquid 
admittere  cum  fundamento  subjective  sufficienti  ,  sed  objective 
insufficienti  (1). 

698.  Hsec  sententia,  ut  quisque  videt ,  non  est  nisi  applicatio 
philosophici  erroris,  Reidiana3  scholae  aliisque,  presertim  Grerma- 
nicis  (Vide  Prisco,  Lo  Heghellianismo  considerato  nel  suo  svol- 
gimento  storico,  Napoli  1868.  p.  60.  seqq.),  communis,  quo  sta- 
tuitur  dari  judicia  quaedam  certa,  quae  nec  experientia,  nec  im- 
mediata    aut    mediata    perceptione    identitatis    aut   discrepantise 


(1)  Ita  Hase  (Hutterus  Redivivus,  6.  edit.  Leipzig  1845.  p.  4.),  dicit:  «  The 
common  idea  of  faith  is  a  persuasion  of  the  truth,  without  the  intervention 
of  argument,  determined  hy  inclination  and  inward  necessity.  »  —  Strauss 
(Dogmatik,  §.  20.  ed.  Tuhing.  et  Stut.  1840.  Vol.  I.  page  282.),  ait:  «  The  way 
in  which  a  man  appropriates  the  contents  of  a  revelation;  the  inward  assent 
which  he  yields  to  the  contents  of  the  Scriptures  and  the  doctrine  of  the 
Church,  not  hecause  of  critical  or  philosophical  research,  hut  often  in  op- 
position  to  them,  overpowered  hy  a  feeling  which  the  Evangelical  Church 
calls  the  testimony  of  the  Spirit,  hut  which  in  fact  is  only  the  perception  of 
the  identity  of  his  own  religious  life  with  that  portrayed  in  the  Scripture 
and  prevailing  in  the  Church  —  this  assent  determined  hy  feeling  —  in 
ecclesiastical  language,  is  called  Faith.  >,  —  Et  (p.  298.):  «  The  pious  man 
receives  religious  truth  hecause  he  feels  its  reality,  and  because  it  satisfles 
his  religious  wants;  »  et  hinc  addit  "  No  religion  was  ever  propagated  hy 
means  of  arguments  addressed  to  the  understanding,  or  of  historical  or 
philosophical  proofs,  and  this  is  undeniahly  true  of  Christianity.  » 

nituntur  sed  solo  naturse  impulsu  efformantur.  Quare  sententia 
asserens  ex  sola  interna  experientia  credibilitatem  fidei  obtineri, 
refutari  potest  tum  philosophice  tum  theologice.  —  Philosophica 
argumenta  hic  potius  supponentes,  paucis  adumbrabimus;  theolo- 
gica  vero  fere  eadem  sunt  ac  illa,  quibus  ostenditur  revelationem 
divinam  externis  signis  certe  et  evidenter  credibilem  fieri. 

699.  His  itaque  adnotatis  — 

§.  II. 
Evidens  divinae  revelationis  Credibilitas  statuitur. 

Prop.  XXVII.  1.  Revelatio  christiana  tot  tantisque  miracu- 
lis,  aliisque  extemis  signis  est  divinitus  conflrmata,  ut  ex  illis 
certo  et  evidenter  credihilis  appareat.  Falluntur  ergo  qui  fidei 
nostrcB  credibilitatem  —  aut  2.  ex  privata  inspiratione,  seu  re- 
velatione  immediate  unicuique  facta  —  aut  3.  ex  sola  interna 
cujusque  experientia  repetendam  esse  autumant. 

700.  Prob.  lma  pars.  I.  Ex  Scriptura.  Nam  (Ps.  XCII.  5.)  di- 
citur:  «  Testimonia  tua  credibilia  facta  sunt  nimis.  » — (I.  Jo.  I.  2.)' 
«  Vita  manifestata  est,  et  vidimus,  et  testamur,  et  annuntiamus 
vobis  vitam  seternam,  quse  erat  apud  Patrem  et  apparuit  nobis.» — 
(Hebr.  II.  3.  4.):  «  Quomodo  nos  effugiemus  si  tantam  neglexeri- 
mus  salutem?qu8e  cum  initium  accepisset  enarrari  per  Dominum 
ab  eis,  qui  audierunt  in  nos  confirmata  est,  contestante  Deo  signis 
et  portentis,  et  variis  virtutibus.  »  —  Hinc  (Luc.  VII.)  discipulis 
S.  Jo.  Baptistse,  quserentibus ,  an  ipse  sit  dudum  promissus,  et 
expectatus  Messias,  Christus,  qui  «  in  ipsa  hora  multos  curavit 
a  languoribus  et  plagis,  »  etc.  respondit:  «  Euntes  renuntiate  Jo- 
anni,  quae  audistis  et  vidistis,  quia  caeci  vident,  claudi  ambulant, 
leprosi  mundantur,  surdi  audiunt,  mortui  resurgunt,  pauperes  evan- 
gelizantur  :  et  beatus  est  quicumque  non  fuerit  scandalizatus  in 
me.» — (Jo.X.24.)  cum  Judsei  ipsi  acclamarent:  «Quousque  ani- 
mam  nostram  tollis?  si  tu  es  Christus,  dic  nobis  palam;  respon- 

dit  eis  Jesus:  Loquor  vobis,  et  non  creditis;  Opera,  quse  ego  facio 
Mazzella.  De  Virtutibas.  24 

in  nomine  Patris  mei,  hsec  testimonium  perhibent  de  me.»-  (Jo. 
XV.  24.)  redarguens  denique  Judasorum  incredulitatem  ait  :  «  Si 
opera  non  fecissem  in  eis  ,  quae  nemo  alius  fecit  ,  peccatum  non 
haberent;  nunc  autem  et  viderunt,  et  oderunt  et  me,  et  Patrem 
meum.  » 

Unde  :  in  citatis  testimoniis  veritates  revelatse  dicuntur  vel 
immediate  et  in  seipsis,  vel  mediate  in  Christo  a  quo  fuerunt  an- 
nunciatse,  et  in  Ecclesia  a  qua  proponuntur,  nimis  credibiles , 
notce,  manifestce;  dicuntur  apparere,  videri  —  idque  per  mira- 
cula  et  alia  signa,  ad  quse  Christus  ipse  provocat,  ut  suam  suse- 
que  missionis  divinitatem  ostendat  —  adeo  ut,  sine  illis,  homines 
non  credentes  excusationem  haberent.  Atqui  hsec  certe  important 
evidentem  manifestationem  et  credibilitatem  christianse  revela- 
tionis,  miraculis  aliisque  externis  signis  comparatam.  Ergo. 

701.  Nec  obstat  quod  (Jo.  IV.  48.)  Christus  dixit  Regulo:  «  Nisi 
signa  et  prodigia  videritis,  non  creditis;  »  quibus  videtur  potius 
illos  reprehendere,  qui  ad  credendum  miracula  exigebant  —  Nam 
hisce  verbis  arguit  Christus  regulum  de  infirma  fi.de,  qua  corpo- 
ralem  Christi  prsesentiam  ad  sanandum  puerum  necessariam  pu- 
tavit  (S.  Greg.  M.  hom.  28.  in  Ev.);  vel  eos  reprehendit  qui  nova 
signa  petunt,  ut  credant;  sicut  erant  Galilaei,  qui  facta  in  Caphar- 
naum  audierant,  et  tamen  nova  miracula  propriis  oculis  videnda 
exigebant  (  Luc.  IV.  23. ). 

702.  II.  Ex  Patribus;  inter  quos  S.  Jo.  Chrysostomus  (Orat. 
quod  Christus  sit  Deus)  de  signis  credibilitatis  inquit:  «  Nullus 
his  contradixerit,  nisi  qui  valde  insanus  et  totus  stupidus  sit. » — 
S.  Aug.  de  iisdem  (1. 12.  contra  Faustum  c.  43.):  «  Quid  ad  hsec, 
ait,  respondetis,  insani?  nempe  ista  manifesta  sunt;  nempe  omnes, 
non  dico  calumnias  contradictionis  sed  etiam  nebulas  dubitationis 
expellunt.  »  —  Richard.  Victorinus  (1.  1.  de  Trin.  c.  2.)  recte 
scribit:  «  Domine,  si  error  est,  a  te  decepti  sumus.  Nam  ista  (fi- 
dei  nempe  nostree  dogmata)  in  nobis  tantis  signis  et  prodigiis  con- 
firmata  sunt  et  talibus,  quae  non  nisi  per  te  fieri  potuerunt.  »  Alia 
PP.  testimonia  indicat  Suarez  (disp.  4.  sect.  3.  n.  1.)  —  Unde  etiam 
D.  Thomas  (2. 2.  q.  1.  a.  4.  ad  2.),  inquit  :  «  Non  enim  crederet , 
nisi  videret  ea  esse  credenda  vel  propter  evidentiam  signorum, 
vel  propter  aliquid  hujusmodi  »  —  Et  (q.  5.  a.  2.):  «  intellectus 

convincitur  ad  hoc  quod  judicat  esse  credendum licet  non 

convincatur  per  evidentiam  rei.  » 

703.  III.  Ex  ratione.  Credibilitas  revelationis  christianse  de- 
ducitur  ex  prsemissis  evidentibus;  adeoque  evidens  sit  oportet. 
Argumentum  potest  sic  breviter  proponi:  Doctrina  quee  per  se  est 
valde  consentanea  rationi,  majestati,  ac  excellentiae  divinse,  bo- 
nisque  moribus  ;  innumerabilesque  habet  testes  fide  dignissimos, 
qui  non  solum  humana,  sed  etiam  divina  virtute  per  signa  mira- 
bilia  illam  confirmarunt,  et  ita  firmarunt,  ut  potentia  mundi  et 
daemonum  contra  illam  prsevalere  non  potuerit,  credibilis  est:  sed 
talis  est  doctrina  fidei  christianse  ;  ergo  est  credibilis  —  Major 
est  evidens  ex  ipsa  notione  credibilis,  prsesertim  si  addatur  ani- 
madversio  facta  (n.  692.);  minor  evidens  est,  et  ostenditur  expo- 
nendo  singula  motiva  credibilitatis.  Speciminis  gratia  hsec  subji- 
cimus : 

Prob.  min.  1)  Omissa  nunc  doctrinse  excellentia,  revelationem 
christianam  complexi  sunt  omnes  fere  gentium  nationes;  et  in  his 
innumerabiles  viri  summa  auctoritate ,  summo  ingenio  et  excel- 
lenti  virtute,  atque  eximia,  variaque  doctrina  prsediti  ita  credi- 
derunt,  ut  et  rationem  disciplinse  suae  reddere  omni  poscenti  se 
pulchre  possent,  et  contrarios  errores  religionum  aliarum  (quod 
alia  nulla  disciplina  ita  praestitit)  manifeste  refellerent.  Unde 
S.  Augustinus  (1.  contr.  epist.  fundam.  cap.  4:),  ait :  «  Multa  sunt 
quse  in  eius  (Ecclesise  Catholicse)  gremio  me  justissime  tenent : 
tenet  consensio  populorum  atque  gentium;  tenet  auctoritas  mira- 
culis  inchoata,  spe  nutrita,  charitate  aucta,  vetustate  firmata;  te- 
net  ab  ipsa  fide  Petri  Apostoli,  cui  pascendas  oves  suas  post  re- 
surrectionem  Dominus  commendavit,  usque  ad  prsesentem  Episco- 
patum  successio  sacerdotum  ;  tenet  postremo  ipsum  Catholicaa 
nomen  ,  quod  non  sine  causa  inter  tam  multas  haereses  sic  ista 
Ecclesia  obtinuit  sola  etc.  »  —  Addit  S.  Justinus  Martyr  (Apo- 
log.  2.  pro  Christian.  ad  Antonin.  Pinm  ):  cogitari  non  potest,  ali- 
quod  humanum  commodum  aut  divitiarum  ,  aut  voluptatis  ,  aut 
mundanae  gloriae,  quod  mentem  in  diligenda  religione  excaecaret, 
propositum  sibi  habuisse  eos,  qui  primis  illis  temporibus,  rejecta 
vanitate  patrise  superstitionis ,  christianam  fidem  susceperunt. 
Quis  enim  nescit ,  quam  tunc  acerbe  cum   christianis   hominibus 

agebatur?Ita  nimirum,  ut  qui  Christiani  fierent,  prseter  salutem 
animi  et  vitam  seternam  in  ccelis  ,  aliud  ex  ea  re  nih.il  in  hoc 
mundo  nisi  ignominiam  et  crucem ,  ac  ipsam  adeo  mortem  pol- 
liceri  sibi  potuerint. 

2)  A  paucissimis  hominibus,  nulla  neque  humana  eruditione  elo- 
quentiave  instructis,  neque  potentia  et  vi  armatis,  neque  nobili- 
tate  claris,  neque  opulentia  prsestantibus;  et  quidem  ejusmodi  res 
docentibus  ,  quse  magna  ex  parte  hominum  voluptatibus  ,  atque 
adeo  ipsi  carni  repugnant;  plurimi  sapientissimi,  eloquentissimi,. 
potentissimi,  nobilissimi,  opulentissimi  viri  una  vi  veritatis,  «  Do- 
mino  cooperante,  et  sermonem  eorum  confirmante»  (Marci  XVI. )r 
victi  ac  superati  sunt,  eoque  demum  adducti,  ut  desertis  patriis 
religionibus,  quie  vel  ipsa  diuturnitate  valde  confirmatse  erant,. 
christianam  disciplinam  amplecterentur.  —  Unde  animadvertit 
S.  Augustinus  (1.  de  vera  relig.  cap.  3.):  Si  priusquam  christia- 
nam  fidem  mundus  complecteretur,  sapientium  Philosophorum  ali- 
quis  interrogatus  fuisset,  utrum  censeret,  sine  virtute  divina  per 
unum  vel  per  paucos  homines,  nulla,  neque  potentia  excellentesr 
neque  humana  doctrina  claros,  persuaderi  mundo  illa  posse,  quse 
Christum  et  Apostolos  persuasisse  jam  cernimus:  «  Respondisset, 
credo,  ille  (inquit  Augustinus)  non  posse  hoc  ab  hominibus  fieri, 
nisi  quos  ipsa  Dei  virtus  atque  sapientia  commendasset,  ut  omnia 
contemnendo,  quse  pravi  homines  cupiunt,  et  omnia  perpetiendo, 
quse  horrescunt,  genus  humanum  ad  tam  salubrem  fidem  summo 
amore  atque  auctoritate  converteretur.  » 

3)  Argui  potest  ex  multitudine  et  magnitudine  miraculorum  , 
quse  in  confirmationem  christianae  revelationis  patrata  sunt.  Quod 
argumentum  urgens  contra  Ethnicos  S.  Augustinus  (de  civ.  Dei, 
1.  22.  c.  5.),  ita  concludit:  aut  christiana  religio  divinis  miracu- 
lis  orbi  probata  est,  aut  nullis  miraculis  est  confirmata.  Si  ali- 
quibus  miraculis  probata  est,  divina  est  igitur,  et  digna  quse  re- 
cipiatur:  sin  autem  nullis;  multo  etiam  magis  est  fide  digna.  Quod 
enim  majus  miraculum  ad  illius  veritatem  auctoritatemque  per- 
suadendam  proferri  potest,  quam  si  nullis  testata  miraculis,  eam 
tamen  vim  per  se  habuerit,  ut  ab  universo  orbe  sit  suscepta.  At- 
que  eodem  moclo  argumentatur  D.  Thomas  (c.  g.  1.  1.  c.  6.).  — 

Vide,   si  lubet,  Valentia  (Tom.3.  disp.  1.  q.  1.  p.  4.),  ubi  ex  Pa- 
tribus  diversa  credibilitatis  motiva  solide  et  erudite   perpendit. 

704.  Dices  1.  cum  Hume  (Oper.,  Vol.  3.  pag.  178.  edit.  1770.): 
ubi  occurrunt  duse  evidentise  oppositse,  altera  physica ,  moralis 
altera,  illa  utpote  major  elidit  moralem :  sed  habetur  evidentia 
physica  de  iis  quse  accidunt  secundum  leges  naturse ;  et  solum 
moralis  de  earum  suspensione  per  miraculum.  Ergo. 

Respondetur  cum  Wirceburgensibus:  dist.  maj.:  physica  evi- 
dentia  elidet  moralem,  nisi  moralis  persuadeat,  physicam  conne- 
xionem  per  miraculum  esse  victam,  conc;  si  hoc  persuadeat,  neg. 
Equidem  si,  v.  g.,  mihi,  testimonio  fide  dignissimorum,  aflSrma- 
tur  Petrum  esse  auctorem  homicidii,  quod  tamen  ego  ipse  a  Pau- 
lo  factum  vidi,  hsec  physica  evidentia  elidit  illam  moralem  per- 
suasionem.  At  si  plures  fide  dignissimi  testentur  mortuum  fuisse 
revocatum  ad  vitam,  vel  alium  sanatum  ex  lethali  vulnere;  licet 
mihi  physice  evidens  sit  eum  decessisse,  aut  ex  vulnere  decedere 
debuisse,  hsec  physica  evidentia  eliditur,  si  ita  loqui  fas  est,  ab 
illa  morali;  quia  evidentia  moralis  est  de  eo,  quod  per  miracu- 
lum  victa  sit  necessitas  physica.  Vera  ratio  est,  quia  in  similibus 
casibus  illse  evidentise  non  sunt  oppositse  ;  nam  moralis  aflBrmat 
miraculum ,  quod  neque  aifirmat  neque  negat  physica  evidentia ; 
eo  quod  hoc  sit  extra  eius  sphseram. 

705.  Dices  11.:  Infideles  et  hseretici  non  solum  veritatem,  sed 
etiam  credibilitatem  mysteriorum  fidei  inficiantur:  id  vero  fieri 
non  posset,  si  credibilitas  esset  evidens. 

Respondetur ,  signa,  quibus  revelatio  christiana  confirmatur, 
talia  esse,  ut,  si  attente  perpendantur  ab  intellectu  capaci,  gene- 
rare  valeant  evidentiam;  quse  cum  non  sit  immediata  ex  terminis, 
sed  mediata  ex  motivis  et  argumentis,  eo  magis  considerationem 
requirit,  imo  et  discursum;  cum  ne  immediata  quidem  evidentia 
valeat  quidpiam  in  eo,  qui  est  distractus  aut  animum  considera- 
tioni  applicare  non  vult.  Porro  Gentiles  et  Hceretici  docti  vo- 
luntarie  avertunt  intellectum  a  consideratione  signorum ,  victi 
nempe  difflcultate  singula  firmissime  credendi,  et  vivendi  ad  re- 
gulam  fidei;  alii  etiam  interius  quidem  vident  credibilitatem,  sed 
ob  fines  temporales  exterius  negant.  Unde  Ripalda  (disp.  12.  n.  31.) 
concludit:  «  Si  enim   ab  hsereticis  sincero  veritatis  amore  hsec 

omnia  expenderentur,  extorquerent  proculdubio  ab  eis  assensum, 
et  quamvis  oppositum  prsedicarent ,  credendi  potius  essent  men- 
tiri ,  quam  suam  externam  doctrinam  sibi  persuaderi  »  —  Vide 
etiam  de  Lugo  (disp.  5.  n.  27.). 

706.  Prob.  2da  pars.  I.  Ex  Scriptura.  Sola  privata  inspiratio, 
seu  revelatio  immediate  unicuique  facta  ,  haberi  nequit  uti  me- 
dium  necessarium  et  unicum,  quo  christiana  revelatio  credibilis 
fiat,  si  juxta  ordinariam  Dei  providentiam  sufficere  debet  mediata 
revelatio.  Atqui  hanc  esse  ordinariam  providentiam  manifeste 
ostendunt  Scripturse.  Ergo. 

Prob.  min.  1)  In  statu  legis  naturse,  paucse  factse  sunt  reve- 
lationes  immediatae  hominibus,  nempe  quibusdam  Patriarchis  vel 
excellentioribus  hominibus;  ordinaria  lex  autem  fuit,  ut  parentes 
filios  docerent,  et  sic  per  continuam  traditionem  fides  ad  posteros 
deveniret.  Adam  instruxit  in  fide  filios  suos,  et  de  Abraham  di- 
citur  (Gen.  XVIII.  19.):  «  Scio  enim  quod  prsecepturus  sit  filiis 
suis,  »  etc. 

2)  Quoad  tempus  legis  scriptae,  dicitur  (Exod.  XIV.  31.)  de 
Israelitis :  «  Crediderunt  Domino  et  Moysi  servo  ejus  ;  »  scilicet 
Deo  immediate  loquenti  et  testificanti  Moysi;  ipsi  Moysi  autem 
crediderunt  ut  sufiicienter  proponenti.  Hinc  etiam  (Ps.  LXXVII. 
5.)  legitur:  «  Quanta  mandavit  (Deus)  patribus  nostris  nota  fa- 
cere  ea  filiis  suis.  »  Ssepe  etiam  Deus  loquebatur  per  Prophe- 
tas ,  novas  revelationes  proponens  juxta  illud  (Luc.  I.  70.): 
«  Sicut  locutus  est  per  os  Sanctorum,  qui  a  s&eculo  sunt  Prophe- 
tarum  ejus;  »  et  (Hebr.  I.  -1.):  «  Olim  Deus  loquens  Patribus  in 
Prophetis.  » 

3)  In  lege  gratise,  idem  modus  prasdicationis  fidei  servatus  est. 
Nam  imprimis  missus  perhibetur  Joannes  (Jo.1.7. ):  «  ut  omnes 
crederent  per  illum  ».  Deinde  Deus  ipse  in  assumpta  humanitate 
immediate  docuit  eos  ,  qui  illum  audire  potuerunt ;  ad  reliquos 
misit  Apostolos  et  eorum  successores ,  juxta  illud  (Matth.  ult.): 
«  Docete  omnes  gentes;  »  et  (Marc.  ult.):  «  Prsedicate  Evangelium 
omni  creaturae.  Qui  crediderit,  et  baptizatus  fuerit,  salvus  erit; 
qui  vero  non  crediderit,  condemnabitur  »;  et  (Act.  I.  8.):  «  Eritis 
mihi  testes  usque  ad  ultimum  terrae.  »  Unde  generatim  Aposto- 

lus  (Rom.  X.  14— 17.)  scribit:  «  Ficles  ex  auditu,  auditus  autem 
per  verbum  Christi.  »  Loquitur  vero  de  verbo  sensibili  quod  non 
auditur  immediate  a  Deo,  siquidem  dixerat  :  «  Quomodo  audient 
sine  prsedicante?  Quomodo  vero  prsedicabunt  nisi  mittantur?»  etc. 

707.  II.  Patres  passim  nos  docent  recurrendum  esse  ad  origi- 
nem  fidei,  et  per  continuam  traditionem  credentium  veram  fidem 
esse  retinendam;  quod  certe  supervacaneum  ,  vel  etiam  impossi- 
bile  esset,  si  unusquisque  deberet  fidem  immediate  a  Deo  edoce- 
ri.  Id  confirmat  etiam  constans  Ecclesise  praxis  —  Vide  dicta 
(nn.  512.  seq.). 

708.  III.  Ex  ratione.  Nam  —  1)  sicut,  arguit  S.  Augustinus, 
Deus  immediate  creavit  unum  hominem,  et  ab  illo  ac  per  illum 
producti  sunt  cseteri  successione  continua ;  ita  in  fide  per  se 
instruxit  Deus  quosdam  homines,  a  quibus  alii  docerentur.  —  2) 
Prseterea  si  fidei  propositio  deberet  necessario  fieri  per  revela- 
tionem  immediatam  singulis  hominibus,  actum  esset  de  fidei  uni- 
tate  ;  Angelus  Satanse  facile  se  transformaret  in  Angelum  lucis, 
ac  nemo  posset  Angelo  Satanse  credentem  reprehendere.  — 3)  Per 
privatam  inspirationem  ad  summum  quis  redderet  sibi  rationem 
cur  credat;  at  non  ostenderetur  christiana  revelatio  in  se  et  omni- 
bus  credibilis.  —  4)  Denique  Ecclesise  institutio  fuisset  inutilis; 
atque  hoc  est  errorum  Protestantium  caput  —  Yide  Suarez  (disp.4. 
sect.  1.  ). 

709.  Prob.  3tia  pars.  I.  Theologice.  Nam  1)  Medium  ordinarium, 
quo  juxta  Scripturas  et  Patres,  ut  vidimus  in  prima  parte  the- 
sis,  christiana  revelatio  fit  certo  et  evidenter  credibilis,  sunt  mi- 
racula  et  alia  externa  signa.  Ergo  nequit  medium  illud  in  sola 
interna  experientia  constitui. 

2)  Per  miracula  et  externa  signa  ita  credibilis  fit  christiana 
revelatio,  ut  inde  non  credentes  sint  inexcusabiles ,  et  sine  illis 
«  excusationem  haberent.  »  Atqui  si  externa  illa  signa  sine  interna 
experientia  non  sufficerent  ad  evidentem  credibilitatem  fidei,  iis 
signis  consideratis,  adhuc  homines  excusationem  haberent,  defectu 
nempe  illius  internse  experientiae.  Ergo. 

3)  Christiana  revelatio  ita  est  credibilis,  ut  omnibus  possit  cre- 
dibilis  demonstrari  (n.  678.);  atqui,  si  credibilitas  ejus  penderet 

a  sola  interna  experientia,  non  posset  omnibus  demonstrari:  quem- 
admodum  enim  nos  assereremus,  rationem  nostrse  fidei  esse  illam 
internam  experientiam,  ita  increduli  responderent  se  non  credere, 
quia  non  habent  eamdem  experientiam,  sublato  quolibet  objectivo 
medio  illos  convincendi. 

4)  Prsesertim  vero,  si  illa  interna  experientia  daretur  tamquam 
instinctus  quidam  ,  quo  veluti  necessario  impellimur  ad  creden- 
dum:  tunc  enim  dicerent,  si  haberemus  illam  experientiam,  utique 
crederemus,  nec  possemus  non  credere. 

5)  Si  ab  illa  interna  experientia  sola  petenda  esset  credibilitas 
fidei,  practice  admitti  deberet  sequam  esse  rationem  credendi  aut 
non  credendi,  credendi  hasc  et  non  illa,  credendi  etiam  contradi- 
ctoria;  pro  his  omnibus  enim  posset  afferri  illa  interna  experien- 
tia.  Hinc  renovarentur  omnes  errores ,  qui  ex  principio  Prote- 
stantium  de  Scripturarum  interpretatione  privato  spiritu,  sequun- 
tur;  imo  haberetur  ultimus  ejusdem  principii  naturalis  fructus, 
incredulitas.  Quod  sapienter  observat  Conc.  Vaticanum  in  intro- 
duct.  Const.  Dei  Filius. 

710.  II.  Philosophice.  Nam  1)  Ea  est  intellectus  indoles,  ut  a 
veritate  sibi  manifestata  ad  assentiendum  moveatur;  assensu  qui- 
dem  probabili,  si  fundamenta  appareant  quae  non  excludant  for- 
midinem  de  opposito;  certo,  si  nulla  sit  huiusmodi  formido.  Quam- 
vis  autem  non  omnes,  prsesertim  rudes,  possint  interrogati  ratio- 
nem  statim  reddere  cur  aliquid  uti  verum  teneant;  omnes  tamen 
aliquod  motivum  objectivum  habent,  quod  et  assignare  possunt, 
si  modo  eorum  ingenio  accomodato  interrogentur;  nemo  vero  re- 
spondebit,  nisi  philosophus  quidam  suo  falso  systemate  imbutus, 
se  id  ut  verum  tenere  absque  motivo,  sed  ex  solo  interno  instin- 
ctu.  Ergo  qui  hunc  instinctum  admittit ,  veram  humanse  mentis 
indolem  labefactat. 

2)  Hinc,  ut  adhuc  semel  theologica  commemoremus ,  ideo  as- 
sensus  divinse  fidei  licet  sit  obscurus  in  se,  non  est  tamen  ccecus, 
uti  desumitur  ex  Conc.  Vat  (n.  677.),  quia  prsecedunt  motiva 
credibilitatis,  quse  evidenter  demonstrant  revelationem  esse  cre- 
dibilem  et  credendam.  Ergo  si  hsec  motiva  id  non  ostenderent,  et 
solum  credendum  esset  ex  aliquo  veluti  instinctu,  nulla  ex  parte 
objecti  ratione  nos  movente;  ipse  assensus  fidei  diceretur  et  esset 

ccbcus.  Num  intellectus,  cujus  est  intus  legere,  naturaliter  exi- 
git  caeco  modo  assentiri?  —  Sed  hsec  innuisse  sufficiat;  siquidem 
apud  philosophos  videnda  sunt. 

ARTICULUS  SEPTIMUS 
Utrum  Revelatio  Christiana  sit  Evidenter  Vera. 

§.  I. 

Exponitur  Status  Quaestionis. 

711.  Jam  constat,  objectum  divinae  fidei  esse  evidenter  credi- 
bile;  nunc  quseritur,  utrum  sit  evidenter  verum?  Non  agitur  au- 
tem  hic  de  evidentia  intrinseca  ,  mediata  aut  immediata  ,  veri- 
tatis  credendse,  de  qua  diximus  (n.  640);  sed  de  evidentia  eootrin- 
seca ,  quae  oriatur  ex  evidentia  principiorum  fidei ,  quse  sunt 
divina  auctoritas  et  revelatio.  Cognitio  enim  quse  habetur  ex 
prsemissis  evidentibus  per  evidentem  consequentiam  est  absolute 
evidens;  atqui  si  tum  auctoritas  tum  revelatio  divina  essent  evi- 
dentes  ,  per  evidentem  consequentiam  haberetur  veritas  objecti 
revelati  ex.  gr.,  Incarnationis  (nn.  643.  seq.);  ergo.  Jamvero  ne- 
gat  nemo  auctoritatem  Dei  posse  esse  evidentem;  solum  ergo  su- 
perest  inquirendum ,  utrum  etiam  revelatio  possit  esse  evidens : 
adeoque  utimur  titulo  «  utrum  revelatio  christiana  sit  eviden- 
ter  vera.  » 

712.  Ut  intelligatur  status  qusestionis,  notemus  imprimis,  evi- 
dentiam  importare  quamdam  objecti  perspicuitatem,  vi  cujus  il- 
lud  veluti  ultro  contuendum  se  porrigit,  seu  prsesto  est  animi  aut 
corporis  sensibus,  uti  loquitur  D.  Thomas  (de  Ver.  q.  14.  a.  9.) 
post  S.  Augustinum.  Objectum  autem,  quod  ita  menti  se  offert, 
perfecte  illi  applicatur;  adeoque  intellectum,  qui  est  facultas  ne- 
cessaria,  necessario  trahit  ad  assensum.  «  Necesse  est,  »  inquit 
Tullius  (Academ.  1.  3.),  «  ut  libram  ponderibus  impositis  deprimi, 
ita  animum  perspicuis  cedere.»  Quare  evidentia  sic  potest  a  po- 
steriori  describi :  intelligibilis  perspicuitas  veritatis,  quse  ita  se 

manifestat  menti,  ut  eam  ad  assensum  rapiat;  nec  sinat  de  oppo- 
sito  formidare. 

713.  Verum  advertunt  nonnulli,  quandoque  ipsam  veritatem 
esse  evidentem,  quandoque  vero  ejus  affirmabilitatem :  primum 
contingit  in  iis,  quse  vel  immediatse  intuitioni,  sive  experimen- 
tali  sive  intellectuali,  subjiciuntur;  vel  inde  evidenti  necessitate 
inferuntur:  alterum  vero  contingit  quoties  veritas,  quse  afiirma- 
tur,  mentis  intuitioni  aut  discursui  in  se  ipsa  non  patet;  menti 
tamen  patet  motivum,  quo  convincitur  de  probabilitate  vel  cre- 
dibilitate  illius.  Hinc  notant,  posse  rem  aliquam  esse  falsam,  et 
simul  vere  credibilem;  nam  si  evidens  sit  rem  illam  probabilibus 
rationibus  niti,  multosve  viros  doctos  eam  sententiam  tenere,  nec 
ab  aliquo  ullam  rationem  adferri  quse  sufficienter  probat  eam 
esse  falsam;  erit  etiam  evidens  eam  esse  credibilem  et  conse- 
quenter  hoc  poterit  evidenter  demonstrari:  cum  tamen  ipsa  res 
possit  esse  falsa  (solum  enim  probabilibus  rationibus  nititur),  non 
potest  esse  evidens,  seu  non  potest  evidenter  demonstrari  quod 
sit  vera. 

714.  Atque  hsec  quidem  clara  sunt  in  re  credibili  non  certo 
sed  probabiliter,  aut  credibili  sola  humana  fide,  quse  falli  potest; 
in  re  tamen  credibili  divina  fide  videretur  contrarium  dicendum: 
cum  enim  hsec  nulla  ratione  fallere  possit,  quidquid  est  credibile 
fide  divina  est  necessario  verum.  Unde  videretur  sequi,  id,  quod 
est  evidenter  credibile  fide  divina  etiam  evidenter  esse  verum  — 
Vide  Coninck  (disp.  11.  dub.  2.  n.  45.). 

715.  Nihilominus  diversse  sunt  hac  in  re  Theologorum  senten- 
tise.  Antequam  illas  exponamus,  ut  quaestionis  limites  magis  de- 
terminentur,  juverit  advertere  prsesentern  qusestionem  versari 
posse  vel  circa  illos  qui  immediatam  revelationem  acceperunt; 
vel  circa  alios,  ad  quos  mediate  pervenit  revelatio.  Quoad  pri- 
mos,  doctores  plerique  omnes  concedunt,  eos  habuisse  evidentiam 
de  existentia  revelationis.  Hinc  dicunt  1)  primum  Angelum  evi- 
denter  cognovisse  mysteria  fidei  sibi  a  Deo  revelari;  quia  Ange- 
lus  clare  videbat  sibi  dicta  mysteria  ab  aliquo  revelari ;  item 
aperte  videbat  hoc  non  fieri  ab  aliqua  alia  creatura  (quia  Angeli 
non  minus  evidenter,  imo  multo  evidentius  et  certius  cognoscunt, 
utrum  aliquis  alius  angelus  iis    loquatur,  et  quis    hic  sit,  quam 

nos  cognoscamus  quis  nobis  loquatur);  ergo  clare  vidit  hoc  fieri 
a  Deo.  Id  extendunt  ad  alios  Angelos ;  prsesertim  quia  ratio  al- 
lata  seque  probat  pro  omnibus. 

2)  Idem  asserunt  de  Beatissima  Virgine  Maria,  quae  evidenter 
sciebat  se  concepisse  sine  viro,  et  peperisse  sine  dolore:  nam  hsec 
opera  licet  aliis  non  sint  omnino  ac  simpliciter  evidentia;  tamen 
ipsis,  qui  vel  illa  faciunt,  vel  in  se  recipiunt,  potest  evidenter 
constare,  esse  opera  divina,  et  sine  deceptione,  aut  fictione  facta 
esse:  per  illa  ergo  possunt  habere  evidentiam  Dei  testificantis  — 
Vide  Suarez  (disp.  3.  sect.  8.  n.  3.). 

3)  Idem  denique  affirmant  de  Apostolis  et  Prophetis;  quia  ex 
una  parte  nulla,  ut  dicemus,  videtur  in  hoc  esse  repugnantia;  et 
ex  alia  decebat,  ut  Apostoli  prsesertim  revelationem  evidenter 
cognoscerent,  quippe  qui  eam  non  modo  firmissime  credere,  sed 
etiam  certissime  testari  deberent  —  Vide  Suarez  (1.  c.  nn.  10. 13.); 
Coninck  (disp.  11.  nn.  53.65.).  Subintelligitur  autem,  hos  omnes 
non  exercuisse  fidem^  sicut  nostram,  liberam,  assentientes  his  ve- 
ritatibus  sub  ea  ratione,  qua  illis  evidenter  innotescebant. 

716.  Quoad  alios  vero,  qui  mediatam  revelationem  habent,  com- 
muniter  admittitur  eam  non  esse  omnibus  evidentem;  et  qusestio 
solum  est  de  iis,  qui  longa  exercitatione,  considerando  consonan- 
tiam  utriusque  testamenti;  veritatem  omnium  prophetiarum  quse 
de  Christo  ac  futuro  Ecclesise  statu  tanto  tempore  ante  fuerunt 
prsedictse;  item  quam  mirabiliter  nostra  fides  sit  propagata,  et 
quot  miraculis  comprobata,  quanto  tot  sseculorum  consensu  con- 
servata;  has  inquam  aliasque  fidei  notas  perpendendo,  ex  iis  ple- 
niorem  de  existentia  revelationis  notitiam  hauriunt.  —  Qusestio 
igitur  proprie  est:  utrum  revelatio  mediata  ex  miraculis  et  aliis 
signis  possit  esse  non  modo  evidenter  credibilis,  verum  etiam 
evidenter  vera  ;  ita  ut  qui  capaces  sunt  vim  illorum  signorum 
considerandi,  et  actu  ea  diligenter  considerant,  acquirant  eviden- 
tem  certitudinem  de  revelationis  existentia. 

717.  Duplex,  ut  innuimus,  est  sententia.  Prima,  ex  ratione  prse- 
sertim  data  (n.644.),  negat;  atque  Auctores  ejus  ita  rem  expli- 
cant.  Ex  miraculis  et  aliis  signis,  quibus  divina  revelatio  confir- 
matur,  duplex,  ajunt,  exurgit  judicium;  unum  credibilitatis,  quod 
sic  enuntiatur    «  debetur   assensus   firmus,  quod  hsec  locutio  est 

divina;  »  alterum  veritatis  revelationis,  quod  sic  enuntiatur  «  exi- 
stit  divina  revelatio,  seu  hsec  locutio  est  divina. »  Primum,  in- 
quiunt,  est  certum  et  evidens ;  alterum,  certum,  sed  inevidens. 
Quid  deest  huic,  ut  dicatur  evidens  ?  «  Evidentia  intellectualis, 
inquit  de  Lugo  (disp.  2.  n.  10.),  prout  condistinguitur  ab  inevi- 
dentia,  non  potest  in  alio  consistere,  nisi  in  hoc,  quod  intellectus 
convincatur  ab  objecto  ipso,  et  necessitetur  ad  assentiendum.» 
At  cur  assensus  intellectus  in  illo  judicio  «  hsec  locutio  est  di- 
vina  »  non  necessitatur  ab  ipsa  prsesentia  objecti  ?  »  Quia,  dicunt, 
manifestatio  rationum  non  est  clara  eo  gradu,  ut  excludat  etiam 
possibilitatem  formidinis  imprudentis.  Quare  totum  discrimen 
inter  assensum  certum  sed  inevidentem,  et  assensum  certum  et 
evidentem  est,  quod  ille  debet  esse  firmus  et  excludens  omnem 
formidinem  prudentem,  sed  non  imprudentem;  hic  debet  exclu- 
dere  omnem  formidinem  etiam  imprudentem. 

718.  Quod  autem,  in  hac  sententia,  dari  possit  judicium  de  cre- 
dibilitate  revelationis  certum  et  evidens ,  stante  judicio  de  exi- 
stentia  revelationis  certo  quidem  sed  inevidenti,  facile  ostenditur. 
Potest  enim  quis  ita  ratiocinari:  prudens  est  firmissime  assentiri 
revelationi,  de  cujus  existentia  solum  imprudens  haberi  potest 
formido;  sed  de  hac  vel  illa  revelatione  solum  imprudens  formido 
haberi  potest;  ergo  prudens  est  illi  firmissime  assentiri.  «Quamvis» 
inquit  Card.  Franzelin  (de  Tradit.  etc.  pag.  671.),  «  tot  splendeant 
rationes  manifestantes  existentiam  revelationis,  ut  sit  evidens, 
exclusio  prudentis  formidinis  de  opposito,  adeoque  dum  perspi- 
ciuntur  et  saltem  dum  actu  considerantur  rationes,  rapiatur  as- 
sensus  in  hanc  veritatem :  'prudenter  absque  formidine  erroris 
teneri  posse  ac  debere  existentiam  revelationis';  et  quamvis  proin- 
de  in  sensu  composito  cum  actuali  consideratione  rationum  non 
maneat  libertas  ad  judicium  hoc  alterum:  lprudenter  posse  du- 
bitari  de  existentia  revelationis';  nihilo  tamen  minus  existentia 
ipsa  revelationis  non  est  evidens,  sed  tantummodo  objective  certa, 
h.  e.  manifestatio  rationum  non  est  clara  eo  gradu,  ut  excludat 
etiam  possibilitatem  formidinis  imprudentis.  Ideo  assensus  intel- 
lectus  non  rapitur  sublata  libertate  in  hoc  judicium:  'existit  re- 

velatio'. . . .  saltem  ubi de  revelatione  singularum  veritatum 

agitur. » 

719.  Altera  sententia  affirmat,  intra  limites  praestitutos,  judi- 
cium  de  existentia  revelationis ,  etiam  quando  agitur  de  revela- 
tione  mediata,  posse  esse  evidens.  Id  docet  Coninck  (1.  c.  n.  68.); 
Suarez,  qui  (disp.  3.  sect.  8.  n.  3.),  ait :  sapientiores  majorem 
quamdam  humanam  certitudinem  ipsius  revelationis  habere,  et 
non  solum  credibilitatis  illius,  eamque  pervenire  posse  ad  gradum 
evidentiae  moralis.  De  mente  D.  Thomse  statim  dicemus :  interim 
cf.  dicta  (n.  645.). 

§.  II. 
Solvitur  Proposita  Quaestio. 

Prop.  XXVIII.  Nihil  obstare  videtur,  quominus  non  modo  cre~ 
dibilitas ,  sed  ipsa  existentia ,  divinitas  ac  veritas  christiance 
revelationis  evidenter  innotescere  dicatur;  non  quidem  omnibus, 
sed  iis,  qui  sufliciente  ingenio  atque  exercitatione  dispositi,  at- 
tente  considerant  argumenta,  quibus  divinam  esse  doctrinam 
Christi  comprobatur, 

720.  Prob.  I.  Rationes  indirectce,  quibus  prsecipue  nititur  sen- 
tentia,  quam  impugnamus,  non  videntur  urgere.  Duse  enim  sunt 
illse  rationes :  lma  est:  si  daretur  evidentia  de  existentia  revela- 
tionis  divinse,  periret  iibertas  fidei  —  2da  est:  si  daretur  eadem  evi- 
dentia,  non  possent  homines,  quibus  christiana  revelatio  propo- 
nitur,  illam  negare :  quod  est  contra  factum. 

Atqui  neutra  probat.  Nam  lma  evertitur  iis  argumentis,  quibus 
(nn.  652.  seq.)  ostendimus  libertatem  fidei  non  repugnare  cum 
evidentia  in  attestante  —  2dac  respondetur  —  1)  homines  illi  negant 
non  modo  existentiam  divinse  revelationis,  sed  etiam  credibilitatem 
ejus;  ergo  dicendum  esset  nec  credibilitatem  esse  evidentem:  quod 
in  sententia,  quam  expendimus,  negatur  nobiscum  —  2)  Eodem 
igitur  modo  explicatur  quomodo,  non  obstante  evidentia  de  exi- 
stentia  revelationis,  possit  hsec  negari,  ac  explicuimus  (n.  705.) 
negari  posse  ipsam  credibilitatem,  quamvis  hujus  evidentia  con- 
cedatur  ab  omnibus. 

721.  II.  Quoad  rationes  directas ,  quibus  eadem  sententia  ad- 
struitur,  hsec  adnotare  sufficiat.  Ponit  de  Lugo  (disp.  2.  n.  9.) 
hunc  syllogismum ;  si  Deus  aliquid  revelat,  id  est  verum;  atqui 
Deus  revelavit,  ex  gr.,  Incarnationem;  ergo  Incarnatio  est  vera. 
Jamvero  —  i)  concedit  de  Lugo  (n.  11.)  conclusionem  esse  evi- 
dentem,  posita  evidentia  prsemissarum  et  bonitatis  illationis  —  2) 
Concedit  pariter  primam  prsemissam  esse  evidentem,  et  bonitatem 
illationis  posse  esse  evidentem,  si  evidens  sit  etiam  altera  prse- 
missa.  —  3)  Ut  secunda  praemissa  sit  evidens,  duo  debent  esse  evi- 
dentia ;  et  signa,  seu  vera  miracula,  patrata  esse,  et  ea  patrata 
esse  in  confirmationem  revelationis.  Alterum  posse  esse  evidens 
conceditur  a  de  Lugo  (1.  c.  nn.  20.22.):  solum  tandem  contendit 
veritatem  ipsam  miraculi  non  ita  manifestari,  ut  excludatur  omnis 
formido  etiam  imprudens :  quod  conatur  probare  (nn.  seqq.). 

Atqui,  dicimus:  —  1)  rationes,  quse  afferuntur  ad  probandum  ma- 
nere  semper  aliquam  formidinem  de  veritate  revelationis,  pro- 
barent  nec  dsemonibus  possibile  esse  evidentiam  de  eadem  acqui- 
rere;  quod  tamen  aperte  repugnat  doctrinse  D.  Thomse,  ut  statim 
patebit.  —  2)  Non  possumus  rationibus  illis  hic  singillatim  respon- 
dere,  siquidem  expendi  solent,  ut  egimus,  in  tract.  de  vera  re- 
lig.,  ubi  cognoscibilitas  miraculi  adstruitur:  sed  videntur  minus 
prudenter  urgeri  ad  statuendam  formidinem  imprudentem  :  unde 
ipsi  Wirceburgenses,  qui  illas  omnes  compendio  proponunt,  fa- 
tentur  (n.  91.)  de  veritate  nostrse  religionis  ita  constare,  ut  nul- 
lus  contradicat,  nisi  qui  valde  insanus  et  totus   stupidus  sit. 

722.  III.  Argui  potest  ex  auctoritate  B.  Thomce.  Etenim  (2. 
2.  q.  5.  a.  2.)  quaerens,  «  utrum  in  doemonibus  sit  fides,  »  docet 
posse  aliquem  credere,  «  quia  intellectus  convincitur  ad  hoc,  quod 
judicet  esse  credendum  »  et  non  ex  pia  voluntatis  affectione;  ideo- 
que  concludit  «  in  doemonibus  non  esse  veram  fidem;  »  vident 
enim,  inquit,  «  multa  manifesta  indicia,  ex  quibus  percipiunt  do- 
ctrinam  Ecclesise  a  Deo  esse;  quamvis  ipsi  res  ipsas  quas  Eccle- 
sia  docet,  non  videant ;  puta  Deum  esse  trinum  et  unum,  vel  ali- 
quid  hujusmodi. » 

723.  Nec  dici  potest  primo,  D.  Thomam  loqui  de  evidentia 
credibilitatis,  non  eocistentice  revelationis.  Nam  —  1)  admittit  il- 
lam  evidentiam,  quse  necessitat  fidem;   sed  hsec,    adversariis  fa- 

tentibus,  non  est  evidentia  de  credibilitate,  sed  evidentia  in  at- 
testante  de  veritate  credendorum :  credunt  dcemones  mysteria  fi- 
dei  esse  vera ;  ergo  admittit  S.  Th.  evidentiam  in  attestante. 
«  Fides,  »  ait  (ad  2.),  «  quae  est  donum  gratiae,  inclinat  hominem 
ad  credendum,  secundum  aliquem  affectum  boni,  etiamsi  sit  infor- 
mis.  Unde  fides,  quse  est  in  dcemonibus,  non  est  donum  gratiae;  sed 
magis  coguntur  ad  credendum  ex  perspicacitate  naturalis  intel- 
lectus. » 

2)  Nec  obstat  quod  S.  Doctor  dicit  «  convincitur  ad  hoc  quod 

judicet  esse  credendum licet  non  convincatur  per  evidentiam 

rei. »  Nam,  ex  exemplis  quae  deinde  affert,  constat  eum  excludere 
evidentiam  rei  per  intrinseca  principia;  et  sic  dsemones  non  vident 
«  puta  Deum  esse  Trinum  et  unum;  »  mysteria  enim  hujusmodi 
superant  etiam  captum  Angelorum :  at  vero  non  excludit  eviden- 
tiam  rei  per  principia  extrinseca;  siquidem  dicit  dsemones  non 
modo  videre  doctrinam  Ecclesiae  esse  credibilem,  sed  «a  Deo 
esse ;  »  adeoque  esse  veram. 

3)  Si  verum  loqui  velimus,  expendendo  hunc  locum  S.  Doctoris, 
eumque  comparando  cum  aliis  ,  quorum  aliqua  refert  Ripalda 
(disp.  12.  n.  26.),  dicendum  est,  D.  Thomam  per  evidentiam  veri- 
tatis  intelligere  evidentiam  ex  principiis  credendorum,  et  per 
evidentiam  credibilitatis  intelligere  evidentiam  credendorum  per 
principia  extrinseca  (auctoritatem  et  revelationem  divinam):  nulla 
facta  distinctione  inter  evidentiam  credibilitatis  et  veritatis ,  quae 
ex  his  principiis  eoctrinsecis  haberi  potest. 

724.  Nec  cxcipi  potest  secundo,  D.  Thomam  loqui  de  daemonibus, 
quorum  intellectus  est  naturaliter  perfectior  intellectu  humano. 
Nam  —  1)  si  daemones  ex  signis  revelationis  possunt  ejus  verita- 
tem  evidenter  cognoscere,  signa  illa,  seu  argumenta  nostrae  fidei 
talia  sunt,  ut  bene  explorata  evidentiam  veritatis  pariant :  quo- 
modo  probatur  vero,  argumenta  eadem  hominum  captum  praeter- 
gredi  ? 

2)  Unde  D.  Thomas  quod  dicit  de  daemonibus,  dicit  etiam  de 
hominibus;  expresse  enim  ait:  «  si  aliquis  Propheta  prsenuntiaret 
in  sermone  Domini,  aliquid  futurum,  et  adhiberet  signum,  mor- 
tuum  suscitando,  ex  hoc  signo  convinceretur  intellectus  viden- 
tis  etc.  »  Quare  si,  hac  extante  evidentia,  adhuc  requiritur  vo- 


384  DISP.  III.  —  DE    ACTU    FIDEI    DEQUE    VIA    AD    ILLUM. 

luntas  movens  intellectum  ad  assentiendum  fide  divina,  id  ideo 
fit  quia  evidentia  illa  solum  concomitanter  se  habet,  et  non  for- 
maliter;  siquidem,  ut  vidimus  (n.  647.),  docet  idem  S.  Doctor, 
«  quod  Veritas  prima  non  est  objectum  proprium  fidei  nisi  sub  hac 
ratione  prout  est  non  apparens. »  Secus  enim  meritoria  esset  vo- 
luntas  prsecedens  aut  comitans  assensum  fidei,  sed  non  ipse  as- 
sensus  fidei,  quippe  ex  convictione,  seu  ex  necessitate  elicitus. 
Vide  dicta  (nn.654.  seqq.). 

725.  IV-  Duas  denique  objicimus  rationes.  Prima  est:  quando 
moraliter  impossibile  est,  sive  creditu  diflScillimum,  tot  ac  tanta 
argumenta  convenire  in  confirmationem  alicujus  rei  quin  res  sit 
vera,  datur  evidentia  moralis  rei.  Atqui  in  confirmationem  nostrse 
fidei  conveniunt  tot  tantaque  argumenta,  ut  moraliter  impossi- 
bile  sit,  credituque  difiicillimum,  eam  non  esse  veram.  Ergo  fides 
nostra  eis  argumentis  innixa  moraliter  eviclens  est  —  Vide  Ripalda 
(disp.  12.  nn.24.  seqq.).  —  Vel  paulo  aliter:  id,  quod  est  evidenter 
credibile  assensu  firmissimo  et  irreformabili,  verum  sit  oportet: 
atqni  revelatio  christiana  est  evidenter  credibilis  assensu  firmis- 
simo  et  irreformabili ;  ergo  vera  sit  oportet.  Conclusio  hsec  est 
non  modo  certa,  sed  evidens,  si  evidentes  sunt  praemissae  et  ne- 
xus :  non  video  autem  quomodo  utraque  hsec  evidentia  negari 
possit. 

Altera :  illa  formido ,  quse  dicitur  imprudens,  vel  fundamen- 
tum  habet  in  ipso  objecto,  quatenus  objectum  ita  manifestatur 
intellectui,  ut  non  valeat  omnem  formidinem  expellere  ;  vel  in 
voluntate,  quatenus  non  convenienter  applicat  intellectum  ad  con- 
siderandum  ipsum  objectum,  ut  veritas  ejus  omnino  appareat- 
Si  primum ;  ergo  formido  illa  non  est  imprudens ;  siquidem  non 
modo  imprudens  non  est,  sed  est  valde  prudens,  excepto  fidei 
assensu,  non  plus  objecto  assentiri,  quam  manifestatio  ejus  ve- 
ritatis  requirat;  atqui  in  casu,  manifestatio  veritatis  objectivse 
non  esset  talis,  ut  expelleret  formidinem  omnem ;  ergo  qui  cum 
aliqua  formidine  illi  adhsereret,  non  imprudenter  ageret.  Dicent 
ergo  formidinem  illam  imprudentem  fundamentum  habere  in  vo- 
luntate.  Atqui  si  fundamentum  habet  in  voluntate,  hoc  ipso  debet 
esse  per  se  vincibilis.  Etenim  vitium  in  voluntate  esse  potest, 
quatenus  libere  defecit  a  suo  objecto,  non  vero  quatenus  nata  est 

necessario  ab  eo  deficere,  quin  possit  defectum  illum  vitare.  Er- 
go  si  illa  formido  imprudens  a  voluntate  procedit,  poterit  ipsa 
voluntas  melius  applicare  intellectum  ad  considerationem  objecti, 
qua  posita  attentiori  consideratione,  formido  illa  expelletur.  Porro 
motiva  credibilitatis,  quibus  factum  revelationis  ostenditur,  non 
se  habet  ad  modum  medii  indivisibilis,  sicut  fit  in  metaphysicis 
ac  mathematicis  demonstrationibus ;  sed  eorum  vis  ex  simultanea 
plurium  consideratione  exurgit:  mens  nostra,  in  statu  unionis  cum 
phantasia  aliisque  sensibus,  magnam  contrahit  mobilitatem,  ita 
ut  indigeat  maxima  voluntatis  efficacia,  ut  diu  attenteque  rem 
consideret  :  agitur  autem  de  veritatibus,  quae  corruptae  naturae 
inclinationibus  repugnant.  Hse  sunt  verae  causse,  cur  evidentia  ve- 
ritatis  revelationis  christianae  sit  difficilis  acquisitu  ,  et  non 
omnibus  communis  :  defectus  ergo  hujusmodi  evidentiae  nullo 
modo  oritur  ex  objectiva  debilitate  motivorum;  sed  ex  subjectiva 
mentis  infirmitate  ac  mobilitate  ,  quae  tamen  vinci  quandoque 
potest. 

726.  V.  Quare  concludamus  cum  S.  P.  Pio  IX.,  qui  in  Ep.  En- 
cyclica  «  Qui  pluribus  »  (9.  Nov.  1846.)  inquit :  «  Quam  multa, 
quam  mira,  quam  splendida  praesto  sunt  argumenta,  quibus  huma- 
na  ratio  luculentissime  evinci  omnino  debet,  divinam  esse  Chri- 
sti  religionem.  »  Atque  motivis  credibilitatis  breviter  et  eloquen- 
ter  enumeratis,  subdit:  «  Quae  certe  omnia  tanto  divinae  sapien- 
tiae,  ac  potentiae  fulgore  undique  collucent ,  ut  cujusque  mens 
et  cogitatio  vel  facile  intelligat  christianam  fidem  Dei  opus  esse. 
Itaque  humana  ratio  ex  splendidissimis  hisce,  aeque  ac  firmissi- 
mis  argumentis  clare  aperteque  cognoscens  Deum  ejusque  fidei 
auctorem  existere,  ulterius  progredi  nequit,  sed  quavis  difficul- 
tate  ac  dubitatione  penitus  abjecta,  atque  remota,  omne  eidem 
fidei  obsequium  praebeat  oportet,  cum  pro  certo  habeat  a  Deo 
traditum  esse  quidquid  fides  ipsa  hominibus  credendum,  et  agen- 
dum  proponit. »  Non  agitur  hic  de  sola  evidentia  credibilitatis, 
sed  de  evidentia  divinitatis  nostrse  religionis,  qua  clare  aperte- 
que  cognoscitur  Deum  esse  ejusdem  auctorem  :  revelatio  autem, 
quae  est  evidenter  divina,  est  evidenter  vera. 


Mazzella.  J)e  Virhitibus. 

ARTICULUS  OCTAVUS 

Utrum  judicium  certum  credibilitatis  necessario  praerequiratur 

ad  assensum  fidei. 

§•  i- 

Exponitur  Status  Quaestionis. 

727.  Consideravimus  hactenus  credibilitatem  fidei  in  se  ipsa  : 
et  vidimus  revelationem  christianam  talibus  signis  confirmari,  ut 
recte  illa  perpendenti  evidens  sit  ejus  credibilitas,  et  nisi  evidens, 
saltem  certa  ipsa  ejus  existentia,  divina  origo,  veritas.  Nunc  quse- 
ritur  utrum  ille  qui  fidei  divinse  assensum  elicit,  debeat  prius 
certum  judicium  efformare  de  credibilitate  et  existentia  revela- 
tionis,  ita  ut,  eo  deficiente,  desit  conditio  sine  qua  impossibile 
est  credere.  Antequam  vero  qusestioni  respondeamus,  praestat  bre- 
viter  tria  declarare:  1)  quodnam  proprie  sit  judicium,  de  quo  hic 
quseritur  —  2)  quo  sensu  illud  dicatur  certum  —  3)  an  illud  sit 
supernaturale. 

728.  Quoad  lmum  notamus  imprimis,  actus  qui  fidem  prsecedunt 
hos  fere  esse :  1)  proponitur  veritas  credenda,  revelatio  de  eadem, 
motiva  quse  ostendunt  existentiam  hujus  revelationis  —  2)  Incipit 
tum  ex  parte  audientis  (in  quo  supponimus  alias  cognitiones,  prse- 
sertim  de  summa  Dei  veritate  in  cognoscendo  et  in  dicendo)  exa- 
men  de  propositis  motivis  ad  probandam  existentiam  revelatio- 
nis  —  3)  Sequitur  in  intellectu  judicium  speculativum  et  directum 
«  revelatio,  ex.  gr.,  de  Divinitate  D.  N.  Jesu  Christi  existit;  » 
vel  «  revelatio  hujus  veritatis  ita  proponitur  ut  prudenter  credi 
possit  et  debeat. »  Hujusmodi  judicium ,  formaliter  aut  virtuali- 
ter,  tria  affirmat;  nempe  existentiam  revelationis,  prudentem 
ejus  credibilitatem,  officium  credendi — 4)  Cognita  honestate  et 
obligatione  credendi,  voluntas,  ob  reverentiam  ac  submissionem 
erga  divinam  majestatem  ,  ad  fidem  afl&citur ,  et  libere  impe- 
rat  assensum    firmissimum  ab   intellectu   prsestandum    Divinitati 

D.  N.  J.  D.,  ob  auctoritatem  Dei  revelantis  —  5)  intellectus 
tandem  voluntati  obediens  elicit  firmissimum  fidei  divinae  as- 
sensum. 

729.  Caeteris,  quse  non  sunt  hujus  loci,  prsetermissis,  hic  conside- 
ramus  judicium  de  credibilitate  etexistentia  revelationis.  Illud  au- 
tem,  ut  innuimus,  duplex  est,  speculativum  et  practicum.  Judi- 
cium  credibilitatis  speculativum  est  actus  intellectus,  quo  judica- 
mus  Deum  infinite  veridicum  revelasse  aliquod  objectum,  adeoque 
illud  prudenter  propter  auctoritatem  Dei  revelantis  credi  posse  (es- 
se  credibile).  Judicium  practicum  est  actus  intellectus,  quo  judica- 
mus,  nos  credendo  aliquod  objectum  propter  auctoritatem  Dei  agere 
honeste  et  obligatorie  (illud  esse  credendum).  Atque  de  hoc  pra- 
ctico  judicio  prsesertim  verum  est  quod  docet  D.  Thomas  (de  Verit. 
q.  14.  a.  1.  c.):  «  Sic  etiam  movemur  ad  credendum  dictis,  in 
quantum  nobis  repromittitur,  si  crediderimus,  prsemium  seternse 
vitae;  et  hoc  praemio  movetur  voluntas  ad  assentiendum  his  quse 
dicuntur. » 

730.  Jamvero  utrumque  judicium  prserequiri  ad  actum  fidei, 
1'acile  consentiunt  Auctores;  si  enim  non  prsecederet  judicium  spe- 
culativum,  voluntas  imprudenter  imperaret  assensum,  et  fides  po- 
tius  esset  levitas,  vel  pertinacia,  quam  actus  virtutis;  judicium 
autem  practicum  prsecedere  debere,  patet  ex  Tractatu  de  actibus 
humanis,  ubi  ostenditur,  illud  requiri  ad  omnem  actum  hone- 
stum.  Quare  hic  prsesertim  agitur  de  necessit&te  j  udicii  specula- 
tivi  cerii. 

731.  Notamus  tamen  hujus  judicii  necessitatem  proprie  respi- 
cere  eos,  qui  primo  incipiunt  aliquod  mysterium  fidei  credere;  ut 
contingit  ex.  gr.,  in  iis,  qui  primum  ad  fidem  convertuntur:  nam 
ut  eiiciamus  actum  fidei  circa  mysteria  fidei,  quse  jam  antea  ssepe 
actu  credidimus,  sufficit  ea  cognitio,  qua  initio  clare  cognovimus 
ea  mysteria  ita  esse  credenda;  quse  cognitio  in  nobis  habitualiter 
perseverat,  et  proposito  objecto  credendo  statim  excitat  intelle- 
ctum  ut  judicet  esse  credibile. 

732.  Quoad  2dum  notandum  est  non  modo  judicium  practicum, 
sed  etiam  judicium  speculativum  debere  esse  certum:  atque  in  hoc 
discrimen  est  inter  fidem  et  alias  virtutes;  ad  harum  enim  exer- 
citium  suflicit  judicium  practicum  certum  de  honestate  actionis; 

cum  e  contra  voluntas  non  possit  fidem  imperare,  nisi  prsecedat 
judicium  etiam  speculativum  certum  (n.  636.). 

733.  Judicium  autem  speculativum  debet  certum  esse  non  modo 
quoad  credibilitatem  revelationis,  sed  etiam  quoad  ejus  existen- 
tiam;  si  enim  rationabile  dubium  existeret  de  existentia  revela- 
tionis,  iterum  non  posset  voluntas  assensum  firmissimum  propter 
illam  imperare.  Unde  S.  P.  Pius  IX.,  in  cit.  Encyclica  «  Qui 
pluribus,  »  ait :  «  humana  quidem  ratio,  ne  in  tanti  momenti  ne- 
gotio  decipiatur  et  erret,  divinae  revelationis  factum  diligenter 
inquirat  oportet,  ut  certo  sibi  constet  Beum  esse  loquutum  ac 
Eidem,  quemadmodum  sapientissime  docet  Apostolus,  rationabile- 
obsequium  exhibeat. » 

734.  Certum  vero  dicitur  hoc  judicium,  quatenus  —  1)  non 
sufficit  judicium  solum  probabile  —  2)  quatenus  habet  saltem  cer- 
titudinem  adhcesionis  seu  indubitabilitatis  (Cf.  de  Lugo  disp.5. 
nn.  36.  37.)  —  3)  utrum.  vero  certum  etiam  debeat  esse  certitudine 
infallibilitatis,  paulo  infra  dicetur. 

735.  Quoad  3tium,  diversi  modi  exponendi  supernaturalitatem 
judicii  credibilitatis  prsecedentis  fidem  videri  possunt  tum  apud 
Suarez  (disp.  6.  sect.  8.),  tum  apud  de  Lugo  (disp.  11  -sect.  1.).  No- 
bis  hsec  breviter  subjicere  sufficiat.  Imprimis  judicium  speculati- 
vum,  de  quo  agitur,  per  se  etiam  naturaliter  haberi  posse  videtur. 
Atque  id  probant  rationes,  quas  Suarez  (1.  c.  n.  2.)  affert.  Nam  — 
1)  judicium  de  credibilitate  est  necessarium;  ergo  est  evidens;  sed 
evidentia  illa  est  naturalis,  quia  nullum  est  lumen  evidens  super- 
naturale  in  hac  vita,  loquendo  secundum  legem  communem  ;  er- 
go.  —  2)  «  Potest  directe  probari,  illum  actum  esse  naturalem  ; 
quia  ratio,  et  medium,  per  quod  habetur,  naturale  est,  et  per 
discursum  naturalem  fieri  potest;  quia  illud  judicium  est  de  cre- 
dibilitate  objecti  fidei,  et  in  sufficienti  ejus  propositione  fundatur, 
ex  qua  resultat  hic  discursus:  'Quidquid  sufficienter  proponitur, 
est  credibile;  hoc  objectum  sufficienter  proponitur;  ergo  est  cre- 
dibile'.  In  quo  discursu  major  est  nota  per  se  lumine  naturali ; 
minor  etiam  experimento  cognoscitur,  ut  supra  visum  est;  ergo 
judicium  de  conclusione  naturale  est  »  —  Vide  etiam  quse  habet 
(1.  c.  n.  12.). 

736.  Attamen    certum  est,  judicium    aliquod  credibilitatis  &u- 


ART.    VIII.  —    DE    NECESSITATE    JUDICII    CREDIBILITATIS.     389 

pernaturale  quoad  substantiam  ad  fidem  prserequiri.  Nam  Conc. 
Milevit.  can.  4.,  dicit:  «  donum  Dei  esse  scire  quid  facere  debea- 
mus.  »  —  Conc.  Araus.  II.  can.  7.,  habet:  «  Si  quis  per  naturse  vi- 
gorem  bonum  aliquod,  quod  ad  salutem  pertinet  vitse  seternae, 
cogitare  ut  expedit,  aut  eligere,  sive  salutari,  id  est  evangelicse 
prsedicationi  consentire  posse  confirmat,  absque  illuminatione  et 
inspiratione  Spiritus  Sancti,  qui  dat  omnibus  suavitatem  in  con- 
sentiendo  et  credendo  veritati,  hseretico  fallitur  Spir.  non  intel- 
ligens  vocem  Dei  in  Evangelio  dicentis:  Sine  me  nihil  potestis 
facere ;  et  illud  Apostoli:  Non  quod  idonei  simus  cogitare  aliquid 
a  nobis,  quasi  ex  nobis,  sed  sufficientia  nostra  ex  Deo  est. »  — 
S.  Augustinus  (1.  2.  cont.  duas  Epist.  Pelag.  c.  8.),  ponderans 
idem  Apostoli  testimonium,  ait:  «  Quis  non  videat  prius  esse  co- 
gitare,  quam  credere;  nullus  enim  credit,  nisi  prius  cogitet  esse 
credendum,  et  hoc  vult  Apostolus,  non  esse  ex  nobis,  sed  ex 
gratia. »  Idem  (de  bono  perseverantise  cap.  8.)  ait:  «  Deum  dare 
cordi  humano  cogitationes  pias  per  quas  habeat  fidem ;  »  et 
(cap.  13.)  tractans  prsedicta  verba  Pauli.  «  Cogitantes,  inquit, 
credimus,  et  agimus  quidquid  credimus.  Quod  autem  attinet  ad 
pietatis  viam,  et  verum  Dei  cultum,  non  sumus  sufficientes  co- 
gitare,  »  etc. 

737.  Porro  ex  his  consequitur,  non  modo  judicium  practicum, 
sed  etiam  speculativum,  prout  disponit  ac  inclinat  ad  fidem  for- 
malem  et  ad  voluntatem  credendi,  debere  esse  supernaturale.  Quod 
profecto  verum  est  de  illis  omnibus  actibus  intellectus,  qui  post 
propositam  revelationem  (propositio  hsec  ordinario  fit  per  exter- 
num  magisterium),  positive  ad  fidem  disponunt :  unde  de  Lydia 
dicitur  (Act.  XVI.  14.):  «  cujus  Dominus  aperuit  cor  intendere 
his  quse  dicebantur  a  Paulo. »  Et  S.  Augustinus  (Conf.  1. 11.  c.  3.) 
ait:  «  Scripsit  haec  Moyses,  scripsit  et  abiit.  Non  enim  nunc  ante 
me  est:  nam  si  esset,  tenerem  eum,  et  per  te  obsecrarem,  ut  ista 
mihi  panderet.  Sed  unde  scirem  an  vera  diceret  ?  Intus  utique 
mihi,  intus  in  domicilio  cogitationis  veritas  sine  strepitu  sylla- 
barum  diceret,  verum  dicit:  et  ego  statim  confidenter  illi  homini 
tuo  dicerem:  verum  dicis. »  Huc  ergo  facit  animadversio  Suare- 
sii  (1.  c.  n.  14.),  ubi  de  judicio  credibilitatis  dicit:  «  duo  posse  in 
illo  judicio  considerari.  Unum  est,  quod  sit  quidam  assensus  fun- 

datus  in  testimoniis,  et  signis  huraanis,  et  divinis,  per  humanam 
experientiam  cognitis  aliquo  modo;  et  sic  dicimus  non  esse  ne- 
cessariam  per  se  gratiam  internam  ad  talem  actum  quoad  sub- 
stantiam  ejus....  Secundo  ergo  potest  considerari  in  illo  judicio 
potestas,  seu  efficacitas  ad  movendam  voluntatem,  et  quasi  ele- 
vandam  ad  actum  supernaturalem ;  et  ad  hoc  dicimus  esse  neces- 
sarium  ut  cum  illo  judicio  conjungatur  aliqua  divina  illumina- 
tio  »  —  Sed  hsec  innuisse  sufficiat;  de  his  enim  ex  professo  egimus 
in  tract.  de  Gratia  (disp.2.  a.3.;  etn.873.). 
738.  His  itaque  prsestitutis  — 


u  II. 


Statuitur  necessitas  certi  judicii  de  credibilitate 
et  existentia  revelationis. 

Prop.  XXIX.  Ad  credendum  fide  divina  non  sufficit  judi- 
cium  probabile,  sed  requiritur  judicium  certum  de  credibili- 
tate  et  eocistentia  revelationis  ;  sine  quo  non  jposset  voluntas 
assensum  firmissimum  et  de  se  irreformabilem  prudenter  im- 
perare. 

739.  Prob.  I.  Ad  eliciendum  divinse  fidei  assensum,  necessario 
prserequiritur  pia  affectio  seu  imperium  voluntatis  (nn.671.  seqq.); 
atqui  voluntas  nequit  fidei  assensum  imperare,  nisi  revelatio  ut 
credibilis  proponatur  ab  intellectu;  ergo  ad  credendum  prserequi- 
ritur  judicium  de  credibilitate.  Unde  S.  Aug.  (1.  de  Prsed.  Sanc. 
c.  2.  n.  5.),  uti  paulo  ante  vidimus,  ait:  «  Quis  enim  non  videat, 
prius  esse  cogitare,  quam  credere  ?  Nullus  quippe  credit  aliquid, 
nisi  prius  cogitaverit  esse  credendum. »  Et  Christus  Dominus  (Jo. 
XV.  24.)  dixit :  «  Si  opera  non  fecissem  in  eis,  quse  nemo  alius 
fecit,  peccatum  non  haberent; »  ita  scilicet  insinuans  nos  non  te- 
neri  credere  mysteria  fidei,  nisi  ea  judicemus  credibilia.  Jamvero 
judicium  illud  debet  esse  certum.  Nam  voluntas  fidem  imperans 
debet  esse  prudens;  secus  nec  esset  honesta,  nec  supernaturalis, 
nec  ullus  certe  teneretur  fidem  imprudenter  imperare.  Atqui  vo- 
luntas  non  prudenter  iraperaret  fidem,  si  judicium  praecedens  de 

credibilitate  non  esset  certura.  Ergo  hoc  judicium  debet  esse 
certum. 

Prob.  min.  Voluntas  imperans  fidem  non  imperat  assentiri  ut- 
cumque,  sed  assensu  firmissimo  super  omnia,  ita  ut  parati  simus 
vitam  potius,  quam  fidem  deserere;  atqui  hujusmodi  assensum  non 
prudenter  imperaret  voluntas,  si  judicium  prsecedens  de  credibi- 
litate  non  esset  certum.  Ergo.  Ad  rem  observat  de  Lugo  (disp.  5. 
n.  4.):  «  Fides  enim  christiana  ea  firmitate  assentitur  suo  obje- 
cto,  ut  simul  profiteatur  obligationem  non  recedendi,  aut  dissen- 
tiendi,  sed  credit  esse  adeo  verum,  ut  nullo  modo  negandum  sit. 
Ad  volendum  autem  hoc  modo  credere  manifestum  est,  non  suffi- 
cere  judicium  probabile,  nam  stante  probabilitate  contrarii  judicii 
dictantis  licere  dissentire,  non  potest  quis  certo  asserere  hic  et 
nunc  non  licere  negare  hoc  objectum.  —  Et  (n.6.):  «Repugnat  pru- 
dentiam  dictare,  objectum  illud  esse  dignum  quod  credatur  super 
omnia  et  sine  ulla  formidine,  quod  tamen  eadem  prudentia  judi- 
cat,  quod  probabile  sit  esse  falsum,  dum  judicat  posse  prudenter 
aliquem  amplecti  contrarium  ut  probabile;  quare  non  posset  ea- 
dem  prudentia  simul  dictare,  honeste  et  prudenter  posse  objectum 
illud  firmissime  et  absque  formidine  credi  cum  animo  cohibendi 
omnem  formidinem:  cum  tamen  objectum  tale  judicetur,  de  quo 
possit  homo  prudenter  formidare. »  —  Hinc  (n.  5.),  ita  rem  con- 
firmat :  «  si  daretur  aliqua  virtus,  quse  solum  inclinaret  ad  obe- 
diendum  superiori  certo  et  evidenter  prsecipienti,  et  cujus  moti- 
vum  esset  fugere  inobedientiam  contra  certum  superioris  prsece- 
ptum;  tunc  sane  hsec  virtus  non  posset  operari  ex  assensu  solum 
probabiliter  proponente  praeceptum,  et  obligationem  obediendi : 
ergo  cum  fides  sit  virtus  inclinans  ad  credendum  ea  solum,  quse 
negare  non  possumus  ;  repugnat  dari  voluntatem  credendi  ex  ju- 
dicio  solum  probabiliter  dictante  talem  credibilitatem,  quia  eo 
ipso  non  manet  hic  et  nunc  obligatio  simpliciter  non  dissentien- 
di.»  Vide  etiam  dicta  (n.  426.  seqq.). 

740.  II.  Conc.  Trid.  (sess.  6.  c.  9.),  dicit:  «  Quilibet de  sua 

gratia  formidare  et  timere  potest;  cum  nullus  scire  valeat  certi- 
tudine  fidei,  cui  non  potest  subesse  falsum,  se  gratiam  Dei  esse 
consequutum.  »  Atqui  possemus  scire  certitudine  fidei,  nos  gra- 
tiam  Dei  consequutos  esse,  si  sufficeret  propositio  revelationis  per 

medium  non  excludens  omnem  formidinem  seu  solum  probabile : 
siquidem  nos  consequi  gratiam  Dei  si  simus  rite  dispositi,  im- 
plicite  et  formaliter  contineretur  in  propositione  universali  ex- 
plicite  revelata,  qua  dicitur  omnes  rite  dispositos  consequi  gra- 
tiam  Dei  (n.  437.);  et  aliunde  possumus  cognoscere,  quamvis  non 
modo  excludente  omnem  formidinem,  nos  esse  rite  dispositos. 
Ergo  (Of.  de  Lugo  disp.  1.  n.  324.). 

741.  III.  Ex  propp.  damnatis.  Nam  1)  propositio  XX.,  inter 
damnatas  ab  Innocentio  XI.,  est :  «  Potest  quis  prudenter  repu- 
diare  assensum,  quem  habebat  supernaturalem. »  Unde:  non  pos- 
sumus  prudenter  repudiare  assensum  supernaturalem;  sed  si  re- 
velatio  non  proponeretur  medio  excludente  omnem  formidinem, 
possemus  repudiare  illum  assensum.  Ergo. —  Prob.  min.  Si  propo- 
neretur  revelatio  per  medium  non  excludens  omnem  formidinem, 
posset  aliquando  consurgere  bona  ratio  in  oppositum;  sed  si  con- 
surgeret  bona  ratio  in  oppositum,  possemus  assensum  illum  repu- 
diare.  Ergo. 

2)  Propositio  XXI.,  damnata  ab  eodem  Innocentio  XI.,  est : 
«  Assensus  fidei  supernaturalis,  et  utilis  ad  salutem  stat  cum  no- 
titia  solum  probabili  revelationis;  imo  cum  formidine,  qua  quis 
formidat,  ne  non  sit  locutus  Deus;  »  atqui  si  judicium  non  cer- 
tum  de  credibilitate  et  existentia  revelationis  sufficeret  ad  cre- 
dendum,  fides  supernaturalis  staret  cum  notitia  solum  probabili 
revelationis,  et  cum  formidine,  qua  quis  formidaret,  ne  non  sit 
locutus  Deus.  Ergo. 

742.  Dices  1.:  Propositio  ha3c  non  ideo  damnata  est,  quia  af- 
firmat,  judicium  speculativum  credibilitatis  posse  tantum  esse 
probabile,  et  formidolosum;  sed  quia  formidinem  aut  dubium  de 
revelatione  asserit  in  ipso  actu  fidei ;  ergo  ex  damnatione  hujus 
propositionis  nihil  pro  nobis  infertur. 

Resp.  neg.  antec.  Nam — 1)  Non  est  credibile,  quod  Pontifex 
voluerit  damnare  propositionem  a  nemine  unquam  traditam;  jam 
vero  nemo  unquam  docuit,  quod  ipse  actus  fidei  possit  esse  tan- 
tum  probabilis,  et  formidolosus  ;  fuere  tamen  quidam  Neoterici, 
qui  contendebant,  posse  elici  fidem  theologicam  etiam  circa  ta- 
lia  objecta,  quse  cognoscuntur  tantum  probabiliter  ut  revelata  — 
2)  Occasio,  atque    scopus    damnationis    erat   proscribere  quoque 

sequelas,  quas  illius  Auctores  ex  hac  propositione  deducebant, 
nempe  divina  fide  credi  posse  praemotionem  physicam,  propriam 
justificationem  etc.  —  3)  Nullus  Theologus  post  decretum  Innocen- 
tii  ausus  est  defendere  sententiam  nobis  contrariam;  observantia 
autem  est  optima  interpres.  Et  quamvis  Pontifex  expresse  non 
damnaverit  propositiones  juxta  mentem  Auctorum;  voluit  tamen, 
ut  in  eodem  decreto  ait,  damnare  propositiones  «  partim  ex  di- 
versis  libris,  vel  thesibus,  seu  scriptis  excerptas,  partim  noviter 
adinventas  »  —  Vide  Viva  (in  hanc  et  prseced.  propositionem). 

743.  Dices  II:  ex  thesi  sequeretur,  quod  «  ab  infidelitate  ex- 
cusabitur  infidelis  (vel  hsereticus)  non  credens  ductus  opinione 
minus  probabili. »  Sed  hsec  propositio  Joannis  Sanchez  rursus  est 
damnata  ab  Innocentio  XI.;  ergo.  Prob.  maj.  Tamdiu  aliquis  ex- 
cusatur  ab  infidelitate,  quamdiu  Religionem  catholicam  non  po- 
test  credere  fide  divina  ;  atqui,  juxta  thesim,  non  potest  haberi 
fides  divina,  stante  notitia  probabili,  aut  etiam  probabiliori  re- 
velationis.  Ergo  qui  in  casu  sequeretur  opinionem  minus  probabi- 
lem  excusaretur  ab  infidelitate. 

Resp.  neg.  maj.  Ad  Prob.  dist.  maj.:  si  tamen  faciat  quod  hic 
et  nunc  potest  conc:  secus,  neg.  Quamvis  talis  infidelis  aut  hse- 
reticus  non  statim  proxime  possit  elicere  fidem  supernaturalem 
de  veritate  Religionis  catholicse;  potest  tamen,  et  debet  adhibere 
media,  ut  acquirat  perfectiorem  revelationis  notitiam,  ex.  gr., 
examinando  attentius  motiva  credibilitatis,  consulendo  viros  do- 
ctos  et  pios,  orando  etc:  qu?e  si  prsestet,  Deus  dabit  illi  gratiam 
fidei;  si  non  prsestet,  merito  ei  imputabitur  infidelitas. 

744.  Dices  111.:  in  materia  religionis  tenemur  sequi  tutiora  : 
ergo  tenemur  credere  Religionem,  quse  apparet  probabilior,  et 
quidem  fide  supernaturali:  fides  enim  prsecise  naturalis  nihil  pro- 
dest  ad  salutem. 

Eesp.  dist.  antec:  debemus  sequi  tutiora,  seu  probabiliora, 
quatenus  non  amplius  possumus  adhserere  sectse  minus  probabili, 
conc.  Ant.  quatenus  statim  tenemur  elicere  fidem  circa  religionem 
magis  probabilem,  subd.;  fidem  naturalem,  trans.  Ant.,  super- 
naturalem,  et  divinam  neg.  ant.  et  conseq.  Quamdiu  christiana 
Religio  alicui  non  est  moraliter  certa,  proxime  non  obligatur  ad 
actum    supernaturalem    fidei  divinse,  sed  ad    summum   ut  eliciat 

actum  fidei  naturalem,  qui  licet  ad  salutem  non  prosit  positive  per 
modum  dispositionis,  aut  meriti;  prodest  tamen  aliquo  modo  ne- 
gative,  in  quantum  a  tali  homine  removet  infidelitatem  tum  po- 
sitivam,  qua  pertinaciter  adhaereret  suo  errori,  tum  negativam, 
qua  culpabiliter  negligeret  in  veram  fidem  inquirere.  —  Pro  his, 
et  aliis  objectionibus  cf.  de  Lugo  (disp.  5.  sect.2.);  recole  etiam 
dicta  (n.  636.). 

§.    III. 

Quomodo  judicium  certum  de  credibilitate  et  existentia 
revelationis  practice  efformari  possit. 

745.  Haud  difficile  est  intelligere  quomodo  possint  docti  judi- 
cium  certum  de  credibilitate  et  existentia  revelationis  sibi  compa- 
rare;  cum  enim  motiva  credibilitatis  Religionem  catholicam  fa- 
ciant  evidenter  credibilem,  et  credendam,  eorumque  efficacia  a 
doctis  facile  penetretur,  eo  ipso  facile  formare  possunt  judicium 
moraliter  certum  de  credibilitate,  et  existentia  Religionis  catho- 
licse  in  genere;  quo  judicio  formato  nulla  amplius  est  difficultas 
circa  credibilitatem  hujus,  vel  illius  articuli ,  modo  aliunde  ha- 
beatur  sufficiens  notitia,  quod  ejusmodi  articulus  ad  Religionem 
catholicam  pertineat :  quod  a  doctis  facile  cognosci  potest  ex  te- 
stimonio  virorum  gravissimorum,  et  innumerorum  hominum  voce, 
et  calamo  testantium,  articulum  illum  a  catholica  Ecclesia  tan- 
quam  fide  divina  credendum  proponi. 

746.  Verum  difficultas  est,  qua  ratione  pueri  et  indocti  conse- 
qui  possint  certam  notitiam  credibilitatis  revelationis  christianse; 
nam  certitudo  illa  consurgit  ex  multis  rationibus,  et  circumstan- 
tiis,  quae  a  talibus  hominibus  non  solum  non  considerantur,  ve- 
rum  etiam  nec  moraliter  considerari  possunt,  vel  quia  non  sunt 
instructi,  vel  etiam  quia  ssepe  sunt  incapaces  ad  tantam  rerum 
comprehensionem  obtinendam,  et  ideo  dixit  S.  Augustinus  (cont. 
Epist.  Fund.  c.  4.) :  «  In  catholica  Ecclesia  ad  sincerissimam 
sapientiam  pauci  spirituales  proveniunt  in  hac  vita,  caeteram 
quippe  turbam  non  intelligendi  vivacitas,  sed  credendi  simplicitas 
tutissimam  facit.  »  —  Vide  Suarez  (disp.  4.  sect,  5.  n.  5.). 

747.  Ex  qua  difficultate — 1)  sic  posset  imprimis  argui  contra 
statutam  a  nobis  thesim:  si  ad  credendum  fide  divina  prserequi- 
reretur  judicium  certum  de  credibilitate  et  existentia  revelationis, 
pueri  et  indocti  qui  non  possunt  sibi  illud  comparare,  non  possent 
credere,  et  consequenter  non  possent  salvari;  siquidem  sine  fide  sa- 
lus  est  impossibilis*.  Ergo  non  videtur  requiri  judicium  illud  cer- 
tum.  —  2)  Aliter  tamen  ratiocinantur  increduli ;  dicunt  enim  :  si 
fides  esset  necessaria  ad  salutem,  deberet  omnibus  esse  possi- 
bilis;  atqui  non  est  omnibus  possibilis.  Fides  enim,  quse  prudens 
esse  debet,  impossibilis  est  sine  prsecedente  judicio  certo  de  cre- 
dibilitate;  atqui  hoc  judicium  pueris  ac  rudibus  est  impossibile. 
Ergo. 

748.  Ad  hanc  difficultatem,  quse  maximi  momenti  est  in  re  de 
qua  agimus,  solvendam,  prsestat  imprimis  advertere,  cum  multa 
sint  credibilitatis  motiva,  non  omnes  iisdem  semper  aut  eodem 
modo  moveri;  sed  pro  diversitate  indolis,  dispositionis,  exercita- 
tionis  etc,  diversa  motiva,  vel  unum  idemque  diverso  modo  pro- 
positum,  diversam  habet  efficaciam.  Hinc,  e.  g.,  simplex  expositio 
motivorum  credibilitatis  plane  sufficit  ad  convincendum  indoctum, 
qui  si  incapax  est  penitioris  investigationis,  incapax  simul  est 
videndi  plures  difficultates ;  cum  magis  scientifica  eorumdem  pro- 
positio  necessaria  sit  ad  convincendum  philosophum,  qui  solutio- 
nes  quserit  difficultatum  quas  facile  perspicit.  Qua  ratione  merito 
scribit  D.  Thomas  (2.2.  q.  2.  a.  10.  ad  3.):  «  sapientes  majus  me- 
ritum  fidei  habent,  non  recedentes  a  fide  propter  rationes  Philo- 
sophorum,  vel  Hsereticorum  contra  fidem  inductas. » 

749.  Hsec  pulchre  complexus  est  S.  Augustinus  (1.  1.  ad  Sim- 
plician.  q.  2.),  dicens:  «  Videmus  alios  aliter  iisdem  rebus  demon- 
stratis  vel  significatis  ad  credendum  moveri.  Sicut  exempli  gratia, 
Simeon  in  Dominum  nostrum  Jesum  Christum  adhuc  infantem  par- 
vulum  credidit,  spiritu  ei  revelante  cognoscens.  Nathanael  ad 
unam  sententiam,  quam  ab  illo  audivit,  priusquam  te  Philippus 
vocaret,  cum  esses  sub  arbore  fici  vidi  te,  respondit,  Rabbi  tu  es 
Filius  Dei,  tu  es  Rex  Israel.  Quod  tanto  post  quia  confessus  est 
Petrus,  meruit  audire,  quod  beatus  esset,  et  quod  ei  darentur 
claves  regni  ccelorum.  Miraculo  facto  in  Chana  Galilsese,  quod 
initium    signorum    Jesu    Joannes  Evangelista  commemorat,  aqua 

in  vinum  conversa,  crediderunt  in  eum  discipuli  ejus.  Multos  lo- 
quendo  invitavit  ad  fidem.  Multi  nec  suscitatis  mortuis  credide- 
runt.  De  cruce  atque  morte  ejus  conterriti  etiam  discipuli  titu- 
barunt :  et  tamen  latro  tunc  credidit,  cum  eum  non  praestan- 
tiorem  videret  in  operibus,  sed  consortio  crucis  sequalem.  Unus 
etiam  de  numero  discipulorum  post  ejus  resurrectionem  non  tam 
viventibus  membris,  quam  recentibus  cicatricibus  credidit.  Multi 
ex  eorum  numero,  a  quibus  crucifixus  est,  qui  videntes  eum  mi- 
racula  facientem  contempserant,  discipulis  ejus  praedicantibus,  et 
in  nomine  ejus  alia  facientibus,  crediderunt. » 

750.  Hac  supposita  animadversione,  duplex  distinguenda  est  cre- 
dibilitatis  fidei  investigatio;  una,  quse  fit  immediate  examinando 
motiva  credibilitatis,  historica  testimonia  quibus  nituntur,  et  alia 
principia  ex  quibus  credibilitas  ipsa  fidei  deduci  potest:  altera, 
quse  fit  mediante  fide  humana,  simpliciter  accipiendo  testimonium 
parentum,  Parochi,  etc.  (cf.  Suarez  1.  c.  n.  10.).  Prima  difficilis  in  se 
est,  supponit  ingenium  acutum  et  excultum ,  nec  non  tempus  et 
studium ;  ac  proinde  rudibus  ac  pueris  est  impossibilis;  secunda 
est  obvia  et  facilis,  eaque  pueri  et  rudes  ipsi  sunt  capaces.  Pri- 
ma  non  tam  necessaria  est  ad  credendum,  quam  ad  rationem  red- 
dendam  de  fide  nostra  eamque  defendendam  :  quod  certe  non  ab 
omnibus  seque  prsestari  potest  aut  debet;  altera  necessaria  est  ad 
credendum,  ideoque  est  omnibus  communis.  Huc  facit  prseclarum 
dictum  D.  Tbomae  (2.2.  q.  4.  a.  8.  ad  2.):  «  cseteris  paribus  visio 
est  certior  auditu  ;  sed  si  ille,  a  quo  auditur,  multum  excedit 
visum  videntis,  sic  certior  est  auditus,  quam  visus:  sicut  aliquis 
parves  scientise  magis  certificatur  de  eo,  quod  audit  ab  aliquo 
scientifico,  quam  de  eo  quod  sibi  secundum  suam  rationem  vi- 
detur. » 

751.  Quare,  uti  notat  Viva  (in  prop.  XXI.  damn.  ab  lnnoc.XI. 
n.  10.),  ita  merito  ratiocinari  posset  indoctus:  «  Ego  in  rebus  a 
me  ignoratis,  ac  praesertim  Religionis,  stare  debeo  judicio  sa- 
pientum  et  piorum  hominum ;  sed  Parochus  est  sapiens  et  pius ; 
ergo  ejus  judicio  mihi  standum  est,  et  illa  teneor  credere,  quse 
mihi  credenda  proponit. »  Audit  autem  indoctus  Parochum,  pa- 
rentes  etc,  dicentes,  Deum  miracula  patravisse  in  confirmationem 
revelationis ;  videt  facile,  Parochum  ab  Episcopo  missum  cum  eo 

esse  in  communione;  non  difficile  est  videre  idipsum  alios  pios  et 
sapientes  sentire;  Episcopum  cum  aliis  Episcopis,  vel  cum  ipso 
Summo  Pontifice  consentire,  seu  communicare  ;  nullam  habet 
aliunde  rationem  prudenter  dubitandi;  poterit  ergo  indoctus  ille 
sine  ulla  formidine  prudenter  judicare,  revelationem  esse  credi- 
bilem ;  vel  etiam  illative,  eam  realiter  esse  factam.  —  cf.  Suarez 
(disp.  4.  seet.  5.  n.  8.). 

752.  Sufficere  autem  certitudinem  de  existentia  revelationis  et 
de  credibilitate  fidei,  qnam  quis  sibi  comparat  mediante  fide  hu- 
mana,  modo  dicto,  facile  probatur.  Etenim  ea  via  acquirendi  cer- 
titudinem  de  credibilitate  et  existentia  revelationis,  ad  fidem  prse- 
requisitam,  sufficere  dicenda  est,  quam  Deus  ipse  instituit,  et  cui 
consequenter  semper  fideles  acquieverunt ;  atqui  viam  mediante 
fide  humana  Deus  ipse  instituit,  eique  semper  fideles  acquieve- 
runt.  Ergo. 

Prob.  min.  1)  dicitur  (Malach.  II.  7.):  «  Labia  enim  sacerdotis 
custodient  scientiam,  et  legem  requirent  ex  ore  ejus-.  quia  angelus 
Domini  exercituum  est.  » — (Deut.  VI.  7.):  «  Narrabis  ea  filiis  tuis  » 
et  (XXXII.  7.):  «  Interroga  patrem  tuum,  et  annuntiabit  tibi;  majo- 
res  tuos  et  dicent  tibi  »  —  (Matth.  XXIII.  1.  seqq.):  «  Locutus  est 
ad  turbas  et  discipulos  suos,  dicens:  super  cathedram  Moysi  se- 
derunt  Scribse  et  Pharissei.  Omnia  ergo  qusecunque  dixerint  vo- 
bis,  servate  et  facite. »  Plura  leguntur  similia.  —  Recole  etiam 
dicta  (n.706.). 

2)  Id  confirmatur  ex  iis  quse  Deus  vel  in  ordine  naturae  dispo- 
suit;  multa  enim  quse  ad  vitam  sive  physicam  sive  moralem  certa 
sint  oportet,  non  aiiter  cognoscuntur,  quam  fidem  adhibendo  pa- 
rentibus,  aut  aliis,  cum  nulla  appareat  ratio  de  eorum  testimo- 
nio  dubitandi :  atque  ita  agentem  rationabiliter  se  gerere  ipse 
communis  sensus  ostendit  (Cf.  Murray  Tract.  de  Eccl.  edit.  com- 
pend.  nn.  166.  seqq.).  Quod  argumentum  perbelle  illustrat  S.  Au- 
gustinus  (de  util.  cred.  c.  12.  n.  26.),  dicens  :  «  Qusero  enim,  si 
quod  nescitur,  credendum  non  est,  quomodo  serviant  parentibus 
liberi,  eosque  mutua  pietate  diligant,  quos  parentes  suos  esse  non 
credant.  Non  enim  ratione  ullo  pacto  sciri  potest:  sed  interposita 
matris  auctoritate  de  patre  creditur :  de  ipsa  vero  matre  plerum- 
que  nec  matri,  sed   obstetricibus,    nutricibus,    famulis.  Nam  cui 

furari  filius  potest,  aliusque  supponi,  nonne  potest  decepta  deci- 
pere  ?  Credimus  tamen,  et  sine  ulla  dubitatione  credimus  quod 
scire  non  posse  confitemur.  Quis  enim  non  videat  pietatem,  nisi 
ita  sit,  sanctissimum  generis  humani  vinculum,  superbissimo  sce- 
lere  violari?  Nam  quis  vel  insanus  eum  culpandum  putet,  qui  eis 
officia  debita  impenderit  quos  parentes  esse  crediderit,  etiamsi 
non  essent  ?  Quis  contra  non  exterminandum  judicaverit,  qui  ve- 
ros  fortasse  parentes  minime  dilexerit,  dum  ne  falsos  diligat  me- 
tuit?  Multa  possunt  afferri,  quibus  ostendatur  nihil  omnino  hu- 
manse  societatis  incolume  remanere,  si  nihil  credere  statuerimus, 
quod  non  possumus  tenere  perceptum. » 

3)  Judicium  certum  de  credibilitate  et  existentia  revelationis 
ideo  requiritur,  quia  absque  illo  voluntas  non  posset  prudenter 
imperare  assensum  fidei.  Atqui  ad  prudenter  imperandum  assen- 
sum  fidei  sufficit  judicium  credibilitatis  efformatum  mediante  fide 
humana,  eo  modo  quo  diximus.  Etenim  observat  de  Lugo  (disp.  5. 
n.  36.)  «  rusticum  illum  vel  puerum  non  judicare  absolute  et  in 
universum,  quod  motiva  sibi  proposita  obligent  quemlibet  ad  cre- 
dendum  firmiter,  sed  solum  quod  obligent  ipsum;  et  hoc  quidem 
verum  et  evidens  est :  cum  enim  non  occurrant  ei  rationes,  quse 
homini  docto  occurrerent  ad  prudenter  formidandum,  non  potest 
ipse  prudenter  formidare,  et  pro  ejus  captu  motiva  illa  fortissima 
sunt,  quse  debilia  essent  in  ordine  ad  alios. » 

753.  Hinc  Theologi  duplicem  hic  distinguunt  certitudinem,  ab- 
solutam  unam,  aliam  respectivam.  Prima  habetur,  quando  re- 
velatio  ita  exhibetur,  ut  inspectis  sive  motivis  sive  modo  quo 
proponuntur,  obtinere  valeat  assensum  firmum,  seu  certo  credi- 
bilis  appareat  prce  quocumque  intellectu  etiam  sagaciori.  Altera 
habetur,  quando  vel  ratione  motivorum  quae  apparent,  vel  ratio- 
ne  modi  quo  proponuntur,  revelatio  exhibetur  ut  digna  assensu 
firmissimo  prce  aliquo  intellectu  (pueri,  rudis  etc);  non  vero  prae 
quocumque  intellectu,  etiam  exculto,  sagaci  et  acuto.  —  Per  se, 
ajunt,  certitudo  respectiva  de  credibilitate  revelationis  sufficit  ad 
assensum  fidei  imperandum  et  eliciendum. 

754.  Dices  tamen  L:  si  certitudo  respectiva,  acquisita  median- 
te  fide  humana,  de  credibilitate  et  existentia  revelationis  suffice- 
ret  ad  actum  fidei  eliciendum;    posset  ei  quandoque  subesse  fal- 

sum :  hinc  dari  posset  obligatio  credendi  falsam  revelationem  — 
imo  assensus  fidei  falsus.  Quod  certe  admitti  nequit. 

Respondetur:  —  1)  Si  detur  sufficiens  propositio  de  revelatione 
falsa,  nihil  vetat  quominus  voluntas  imperans  fidem  sit  bona,  et 
etiam  supernaturalis :  «  fateor,  inquit  de  Lugo  (disp.  4.  n.  92.), 
in  prsedicto  casu  rusticum  habere  piam  voluntatis  affectionem.... 
qua  vult  credere  fi.de  divina  mysterium  falso  propositum;  fateor 
etiam  mereri  per  illam  voluntatem  credendi,  et  peccare  etiam 
aliquando,  si  eam  non  habeat. »  —  2)  Assensus  tamen,  qui  seque- 
retur,  non  esset  fides  divina,  ut  ostendimus  (nn.  631.  seqq.).  —  3) 
Solum  ergo  superest  ut  inquiramus,  utrum  dari  possit  sufficiens 
propositio  de  revelatione  non  existente. 

755.  Suarez  (disp.  3.  sect.  13.  n.  9.),  probabile  censet  « in  re 
ipsa  nunquam  dari  sufficientem  propositionem  rei  falsse,  quse  ad 
credendum  per  fidem  infusam  sufficiat. »  Quod  explicans  (disp.  4. 
sect.  5.  n.  9.),  ait:  «  si  contingat  exteriorem  prsedicationem  fidei 
et  propositionem  non  esse  sufficientem  ad  formandum  judicium, 
ita  firmum  et  evidens  de  credibilitate  fidei,  vel  absoluta,  vel  com- 
parata  cum  alia  doctrina,  tunc  per  divinam  inspirationem  et  vo- 
cationem  internam  posse  compleri  hujusmodi  credibilitatem;  ita 
sumo  ex  D.  Thoma,  quodlib.  2.  a.  6.  ubi  dicit:  quamvis  ordinarie 
fides  fiat  credibilis  per  miracula  et  alia  externa  signa,  nihilo- 
minus  sine  illis  posse  Deum  per  vocationem  internam,  proposi- 
tionem  complere,  juxta  illud  Joan.  6.:  «  Omnis  qui  audivit  a  Patre, 
et  didicit,  venit  ad  me ;  imo,  potest,  inquit,  talis  esse  interna 
vocatio,  ut  teneatur  homo  non  resistere  sed  fidem  adhibere,  juxta 
illud  Isaise  50.:  Dominus  Deus  aperuit  aurem,  ego  autem  non  con- 
tradico.»  —  Quare,  in  hac  sententia,  certitudo  credibilitatis  fidei, 
quse  aliquando  per  se  esset  solum  respectiva,  addito  auxilio  gra- 
tia^  speciali  esset  semper  absoluta;  et  consequenter  semper  esset 
certitudo  non  modo  adhcesionis  et  indubitabilitatis ,  sed  etiam 
infallibilitatis :  seu  semper  esset  certitudo  subjectiva  simul  et 
objectiva. 

756.  Lugo  tamen  (disp.  4.  sect.  6.),  cui  consentit  Viva,  et  alii, 
concedit  posse  aliquando  ita  proponi  falsam  revelationem,  ut  quis 
judicet  se  posse  et  debere  credere  :  idque  illustrant  prsesertim 
exemplo  illius,  qui  simul  edoceretur  a  Parocho  verum  et  falsum 

articulum,  et  pro  utroque  eadem  exhibente  motiva.  —  Quare,  in 
hac  sententia,  certitudo  credibilitatis  posset  aliquando  esse  solum 
respectiva  et  indubitabilitatis;  non  vero  absoluta  et  infallibili- 
tatis. 

757.  Ut  res  paucis  concludatur,  hsec  statui  posse  videntur:  — 
1)  conveniunt  omnes,  excluso  gratise  adjutorio,  posse  falsam  re- 
velationem  ita  proponi,  ut  quis  judicet  se  posse  et  debere  crede- 
re — 2)  Hoc  vero  gratiae  auxilium  conferri  merito  dicitur  in  casu 
necessitatis:  si  ageretur,  ex.  gr.,  de  homine  habente  bonam  vo- 
luntatem  credendi,  si  veritates  revelatse  ei  proponantur;  si  age- 
retur  de  veritatibus  necessario  credendis;  si  instaret  mors,  ita  ut 
desit  tempus  et  modus  aliter  inquirendi;  atque  huc  prsesertim  fa- 
cit  illud  D.  Thomse  (2.2.  q.  2.  a.9.  ad  3.):  «  ille,  qui  credit,  ha- 
bet  sufficiens  inductivum  ad  credendum;  inducitur  enim  auctori- 
tate  divinse  doctrinse  miraculis  confirmatse,  et,  quod  plus  est, 
interiori  instinctu  Dei  invitantis  :  unde  non  leviter  credit. »  — 
3)  Idem  gratise  auxilium  merito  admittitur,  secundum  ordinariam 
Dei  providentiam,  pro  iis  qui  bona  fide  diligenter  inquirunt, 
orant  etc.  Hsec  patent  ex  dictis  in  tract.  de  Gratia  —  4)  At  nulla 
videtur  esse  cogens  ratio  admittendi  idem  gratiae  auxilium  in 
omnibus  et  singulis  casibus,  ita  ut  nunquam  possit  dari  sufficiens 
propositio  apparentis  revelationis.  Ut  enim  observat  idem  Suarez 
(disp.  3.  sect.  13.  n.  5.),  impugnans  sententiam  Altisiod. :  «  non 
constat  de  tali  promissione,  quia  materialiter  decipi  circa  rem 
aliquam  fidei,  non  est  contra  salutem  seternam,  et  ideo  neces- 
sarium  non  est  ut  Deus  speciali  providentia  quemcumque  homi- 
nem  illuminet,  ne  sic  decipiatur. »  Ad  rem  etiam  D.  Thomas 
(2.2.  q.  8.  a.4.  ad  1.):  «  aliqui....  possunt  hebetudinem  pati  circa 
aliqua,  quse  sunt  prseter  necessitatem  salutis  :  sed  circa  ea, 
quse  sunt  de  necessitate  salutis,  sufficienter  instruuntur  a  Spi- 
ritu  Sancto  secundum  illud  I.  Jo.  II.,  unctio  ejus  docet  vos  de 
omnibus.  » 

758.  Dices  II. :  Si  certitudo  respectiva,  cui  potest  aliquando 
subesse  falsum,  sufficeret  ad  imperandam  fidem ;  suborto  aliquo 
dubio  post  susceptionem  fidei,  posset  aliquis  repudiare  assensum 
fidei,  aut  saltem  voluntarium  dubium  in  fide  admittere.  Atqui, 
ex  prop.  XX.  damn.  ab  Innocentio  XI.,  nequit  quis  prudenter  re- 

pudiare  assensum  fidei  quem  habebat  supernaturalem;  et  aliunde 
dubius  in  fide  haereticus  est.  Ergo. 

Respondetur:  1)  Si  conferatur  prop.  XX.  damn.  cum  XIX,  et 
XXI.,  cum  quibus  connectitur,  patet  sensum  Auctoris  earum  fuis- 
se,  quod  assensus  fidei  repudiari  possit  manente  eadem  apparen- 
tia  credibilitatis;  cum  enim,  juxta  ipsum,  ad  assensum  fidei  suf- 
ficiat  probabilitas  cognita  qua  talis,  non  est  cur  stante  eadem 
apparentia  credibilitatis,  non  possit  quis  priorem  assensum  repu- 
diare.  Vide  Viva  (in  illam  prop.  n.  1.).  Nos  vero  requirimus  cre- 
dibilitatem  saltem  respective  certam;  et  hac  manente,  nemo  nisi 
temere  et  imprudenter,  repudiaret  assensum. 

2)  Assensus  prsestitus  ob  revelationem  existimatam  non  est,  ut 
vidimus,  assensus  fidei  divinae;  ergo,  si  error  deinde  cognoscatur, 
non  inde  repudiatur  supernaturalis  assensus  fidei.  Si  vero  quis 
certitudinem  habuit  respectivam  de  credibilitate  et  existentia  re- 
velationis  verce,  etiamsi  aliquod  dubium  inde  suboriatur,  nec  pot- 
est  assensum  fidei  repudiare.  Nam  assensus  praestitus  praece- 
dente  tali  judicio  credibilitatis,  fuit  verus  assensus  fidei,  adeoque 
tum  ratione  principii  elicientis  illum  et  imperantis,  tum  ratione 
formalis  objecti  firmissimus;  atqui  prudentia  exigit  ut  non  retra- 
ctetur  assensus  firmissimus  ob  aliquam  subortam  difficultatem  : 
tunc  potius  tenetur  ille  inquirere  de  veritate  et  sensu  Ecclesiae, 
atque  inquirenti  Deus  prsesto  est  sua  illustratione;  ut  enim  dici- 
tur  (Ps.  XXXIII.):  «  Inquirentes  Dominum  non  deficient  omni  bo- 
no  »  —  Vide  Viva  (in  prop.  20.  n.  13.). 

759.  Dices  III. :  Si  respectiva  certitudo  credibilitatis  sufficeret, 
multi  haeretici  versarentur  in  eadem  conditione  ac  rudes  catho- 
lici:  illis  enim  per  suos  ministros,  parentes  etc,  proponuntur  falsa 
dogmata  eodem  modo,  ac  rudibus  proponuntur  veritates  catho- 
licae.  Ergo  quemadmodum  haeretici  habere  possunt  justam  cau- 
sam  mutandi,  aut  in  dubium  revocandi  suam  fidem  ;  ita  etiam 
catholici. 

Respondetur  neg.  parem  esse  conditionem  hsereticorum  et  ca- 
tholicorum.  Nam  1)  si  agatur  de  fide  suscipienda,  minister  hae- 
reticus  rem  proponeret  juxta  suum  privatum  judicium  ;  facile 
deprehenderetur  ab  aliis,  quandoque  ipsius  sectae,  dissentire;  dif- 
ficile  ostenderet  miracula  aut  alia  signa  patrata  fuisse  in  confir- 
Mazzella.  De  Virtutibus.  26 

mationem  hujus  vel  illius  veritatis,  et,  si  agatur  de  falso  dogmate, 
id  esset  impossibile,  etc.  Qui  e  contra  apud  catholicos  instruitur, 
u t  diximus,  facile  posset  in  propositione  facta  a  Parocho  etc, 
propositionem  videre  ipsius  Ecclesise  « ad  quam  solam  »  inquit 
Conc.  Vat.  (Const.  Dei  Filius  cap.  3.)  «  pertinent  omnia  quse  ad 
evidentem  fidei  christianse  credibilitatem  tam  multa  et  tam  mira 
divinitus  sunt  disposita.  Quin  etiam  Ecclesia  per  se  ipsa,  ob  suam 
nempe  admirabilem  propagationem,  eximiam  sanctitatem  et  inex- 
haustam  in  omnibus  bonis  fecunditatem,  ob  catholicam  unitatem 
invictamque  stabilitatem,  magnum  quoddam  et  perpetuum  est  mo- 
tivum  credibilitatis  et  divinae  suse  legationis  testimonium  irrefra- 
gabile. » 

2)  Ad  amplectendam  fidem  veram  prsesto  est,  inquit  idem  Conc. 
(1.  c.)  gratia  «  Spiritus  Sancti,  qui  dat  omnibus  suavitatem  in 
consentiendo  et  credendo  veritati;  »  imo  in  ipsa  inquisitione  ve- 
ritatis,  si  in  humilitate  et  oratione  fiat,  non  deest  gratia  Dei ; 
cum  e  contra  ipsa  gratia  removeat  potius  a  falso  dogmate  am- 
plectendo,  et  adjuvet  in  inquisitione,  si  debite  fiat,  ad  illud  di- 
scernendum.  «  Cui  quidem  testimonio  (Ecclesise)  efficax  subsidium 
accedit  ex  superna  virtute.  Etenim  benignissimus  Dominus  et  er- 
rantes  gratia  sua  excitat  atque  adjuvat,  ut  ad  agnitionem  veri- 
tatis  venire  possint ;  et  eos,  quos  de  tenebris  transtulit  in  admi- 
rabile  lumen  suum,  in  hoc  eodem  lumine,  ut  perseverent  gratia 
sua  confirmat,  non  deserens  nisi  deseratur. » 

3)  Si  agatur  de  dubio  suborto,  suscepta  jam  fide;  merito,  ut 
suo  loco  uberius  demonstrabimus,  illud  rejicitur  a  catholico,  si 
semel  ei  constat  veritatem  illam  ab  Ecclesia  proponi ;  haeretico 
vero  deest  hoc  fundamentum  dubium  contemnendi,  cum  nitatur 
suo  judicio.  Quod  si  veritas  catholicis  proponatur  a  Parocho,  ma- 
gistro  etc,  et  illi  fundamentum  habent  dubitandi,  num  Parochus 
proponat  vere  doctrinam  Ecclesise;  haud  difficile  erit  de  ea  re  se 
certiores  reddere,  sive  ex  gratia  Dei,  sive  ex  ipsa  facilitate  Ec- 
clesise  sensum  assequendi.  Unde  hseretici  per  gratiam  inducuntur 
ad  examen  apparentium  rationum  sui  erroris  et  rationem  veri- 
tatis,  atque  in  hoc  examine  quo  sincerius  divina  illustratione  im- 
plorata  coram  Deo  ex  desiderio  salutis  consultaverint,  eo  magis 
Deus  qui  omnes  homines  vult  salvos  fieri  et  ad  agnitionem  veri- 

tatis  venire  (1.  Tim.  2.  4.),  per  suam  gratiam  eos  deducet  ab  er- 
rore  et  adducet  ad  agnitionem  veritatis.  Ex  adverso  quoniam 
«  Deus  non  deserit,  si  non  deseratur,  ut  pie  semper  justeque  vi- 
vatur  »  (S.  Aug.  de  natur.  et  grat.  contra  Pelag.  c.  26.;  Conc. 
Trid.  sess.  6.  c.  11.  13.;  Conc.  Vatican.  de  Fide  cap.  3.),  a  vera 
fide  sub  lumine  gratise  jam  suscepta  et  credita  ad  deliberatam 
dubitationem  vel  omnino  ad  negationem  homines  infelices,  negli- 
gendo  gratiam  eique  resistendo,  delabuntur.  Naufragium  circa 
fidem  antecedit  et  semper  comitatur  repulsio  bonse  conscientise. 
«  Milites  in  illis  bonam  militiam,  habens  fidem  et  bonam  conscien- 
tiam,  quam  quidam  repellentes  circa  fidem  naufragaverunt »  (1. 
Tim.  1. 19.  cf.  Heb.  6.  4.  seq.;  2.  Pet.  2.  21.)  —  Vide  Card.  Franzelin 
(de  trad.  pag.  686.). 

760.  Quare  merito  statuit  Conc.  Vat.  (can.  6.  in  cit.  cap.  3.): 
«  Si  quis  dixerit,  parem  esse  conditionem  fidelium  atque  eorum, 
qui  ad  fidem  unice  veram  nondum  pervenerunt,  ita  ut  catholici 
justam  causam  habere  possint,  fidem  quam  sub  Ecclesise  magiste- 
rio  jam  susceperunt,  assensu  suspenso  in  dubium  vocandi,  donec 
demonstrationem  scientificam  credibilitatis  et  veritatis  fidei  suse 
absolverint;  anathema  sit.  » 

ARTICULUS  NONUS 

Quomodo  assentiamur  Auctoritati  Dei  Revelantis,  ut  est 
Pormale  fidei  Objectum. 

§•  i. 

Proponitur  Quaestio,  et  aliquae  Sententiae  referuntur. 

761.  Expositis  variis  actibus  intellectus  ac  voluntatis  qui  im- 
mediate  fidem  prsecedunt  ad  eamque  prseparant,  securius  accedi- 
mus  ad  alteram  ex  duabus  propositis  qusestionibus  (n.302.),  quam 
in  titulo  articuli  hujus  enunciamus.  Ad  eam  vero  intelligendam, 
notetur  imprimis,  quod  omnis  actus  fidei  necessario  includit  as- 
sensum  in  tres  distinctas  veritates :  in  eam  quse  est  solummodo 
ejus  materiale    objectum,  puta    Incarnationem    divinitus   revela- 

-tam  —  in  existentiam  talis  revelationis  —  in  auctoritatem  Dei. 
Si  enim  credo  fide  divina  Incarnationem,  nequeo  ob  aliud  moti- 
vum  credere,  quam  ob  auctoritatem  Dei  revelantis:  si  autem  credo 
propter  auctoritatem  Dei  revelantis,  jam  eodem  actu  assensus 
fertur  simul  in  veritatem  Incarnationis,  et  in  auctoritatem  Dei 
ejusque  revelationem.  Dici  fortasse  potest,  in  actu  fidei  de  Incar- 
natione,  me  non  attingere  directe,  sed  indirecte  auctoritatem  Dei 
revelantis;  sed  tandem,  si  eo  actu  credo  Incarnationem  ob  au- 
ctoritatem  Dei  revelantis ,  necesse  est  ut  aliquo  modo  assentiar 
simul  ipsi  auctoritati  et  revelationi.  Intelligo  etiam  aliquos  sen- 
tire,  me  eodem  actu  proprie  non  credere  auctoritatem  Dei  reve- 
lantis,  quia  ipsi  assentior  prout  notse  ex  terminis  (de  hoc  paulo 
infra);  sed  tandem  ipsi  assentior,  eamdemque  attingo  actu,  quo 
credo  Incarnationem.  Nullo  modo  autem  probari  potest  quod  ali- 
quis  dicat,  auctoritatem  Dei  revelantis  esse  tantum  inductivam 
ad  credendum,  seu  causam  moralem  moventem  voluntatem,  ut 
ipsa  jubeat  assensum  intellectus.  Etsi  enim  auctoritas  Dei  reve- 
lantis  non  sit  determinans  quoad  exercitium  intellectum  ad  as- 
sensum  fidei  (hic  enim  est  liber,  et  debet  determinari  a  volun- 
tate);  non  est  tamen  motivum,  propter  quod  voluntas  imperat 
fidem,  sed  motivum  propter  quod  formaliter  credimus ;  adeoque 
determinans  quoad  speciem  ipsum  assensum  intellectus.  Unde  vo- 
luntas  imperat  fidem,  assensum  intellectus,  qui  est  ob  auctori- 
tatem  Dei  revelantis :  secus  hsec  auctoritas  non  esset  objectum 
formale  fidei,  quse  formaliter  est  virtus  vel  actus  intellectus;  nec 
Conc.  Vat.  docens,  «  fide  nos  credere  vera  esse  quse  divinitus  re- 
velata  sunt  propter  auctoritatem  Dei  revelantis,  qui  nec  falli  nec 
fallere  potest,  »  assignasset  motivum  proprium  fidei. 

762.  Itaque  jam  constat  ex  supra  disputatis,  rationem  formalem 
assentiendi  Incarnationi  esse  divinam  auctoritatem  divinamque 
revelationem.  At  qusenam  est  ratio,  propter  quam  assentimur 
ipsi  divinse  auctoritati  et  revelationi  ?  Inquirimus  quidem  non 
rationem  propter  quam  possumus  has  duas  veritates  affirmare 
quocumque  assensu,  sed  motivum  propter  quod  illas  affirmamus, 
prout  sunt  fidei  nostrse  fundamentum  ejusque  objectiva  principia 
intrinseca. 

763.  Dicimus  prout  sunt  fidei  objectiva  principia,  seu  formale 

objectum.  Nam  1)  constat  posse  nos  actu  scientice  assentiri  di- 
vinse  auctoritati  ex  evidenti  ratione  intrinseca  demonstratse  j 
quemadmodum  et  revelationis  existentia  innotescere  nobis  potest 
ex  motivis  credibilitatis  extra  actum  fidei  divinse  :  sed  non  de 
hoc  assensu  in  divinam  auctoritatem  et  revelationem  hic  agitur. 

2)  Constat  etiam,  quamvis  Dei  auctoritas  et  locutio  sint  objectum 
formale  fidei,  nihilominus  sub  alia  ratione  esse  ejusdem  objecta 
materialia.  Etenim  fide  divina  credenda  sunt  omnia  revelata  a 
Deo;  atqui  tum  divina  auctoritas,  tum  divina  revelatio  est  expli- 
cite  et  formaliter  revelata.  Ergo  —  Prob.  min.:  revelata  est  di- 
vina  omniscientia  (ad  Hebr.  IV.  13.):  «  Omnia  nuda  et  aperta  sunt 
oculis  ejus;  »  et  veracitas  (ad  Rom.III.  4.):  «  Est  autem  Deus  ve- 
rax,  et  omnis  homo  mendax;  »  ac  revelatio  facta  (Matth.  II.  15.): 
«  Ut  adimpleatur,  quod  dictum  est  a  Domino  per  Prophetam:  Ex 
^Egypto  vocavi  filium  meum.  »  Vide  de  Lugo  (disp.  1.  nn.  110. 
et  129.).  —  Jam  si  fide  divina  credamus  Dei  auctoritatem  et  re- 
velationem,  certe  eas  credimus  ob  auctoritatem  Dei  revelantis; 
nihil  enim,  nisi  ob  hoc  motivum,  fide  divina  creditur.  Tunc  ergo 
assensus  noster  dupliciter  fertur  in  auctoritatem  Dei  et  revelatio- 
nem;  ut  in  objectum  materiale ,  et  ut  in  objectum  formale.  Sed 
quseritur  hic  quomodo  ipso  actu  fidei  attingatur  auctoritas  Dei 
revelantis,  ut  est  formale  objectum. 

764.  Antequam  exponamus  et  ad  trutinam  revocemus  prseci- 
puas  theologorum  sententias,  duas  hic  opiniones  expendamus  opor- 
tet.  Nam  1)  videri  alicui  posset  nos  assentiri  existentise  revela- 
tionis  propter  miracula  et  alia  signa,  quae  motiva  credibilitatis 
audiunt.  Quserenti  enim,  cur  credis ,  ex.  gr.  Incarnationem  ?  re- 
spondetur  :  quia  revelata  est.  Quaerenti  ulterius,  cur  credis  eam 
revelatam  esse  ?  respondetur:  quia  revelatio  hujus  mysterii  con- 
firmata  est  miraculis  et  aliis  signis.  —  2)  Aliis  autem  videri  pos- 
set  assensum  in  revelationem  divinam  resolvi  in  auctoritatem  Ec- 
clesise.  Quserenti  enim,  cur  credimus  Incarnationem  ?  respondetur: 
quia  Deus  illam  revelavit.  Quserenti  vero,  cur  credimus  Deum  il- 
lam  revelasse?  respondetur:  quia  Ecclesia  id  testatur. 

765.  Porro  ut  hse  sententise  (quibus  valde  dubium  est  utrum 
ullus  unquam  theologus  adhseserit) ,  bene  intelligantur,  qusedam 
animadversiones  preemitti   debent.  Ac  1)  omnes   catholici  admit- 

tunt  Ecclesiam  esse  regulam  proximam  directivam  fidei ;  ordi- 
narium  medium  proponendi  revelationem  uti  prudenter  credibi- 
lem;  ac  proinde  conditionem  ordinario  requisitam  ad  credendum: 
quod  suo  loco  infra  probabitur.  —  Qusestio  ergo  est,  utrum  Ec- 
clesia  sit  id  propter  quod  assentimur  revelationi,  ut  partiali  mo- 
tivo  credendi ;  ac  proinde  utrum  ipsa  ingrediatur  objectum  for~ 
male  fidei. 

2)  Pariter,  notamus  non  esse  controversiam ,  quod  divina  au- 
ctoritas  sit  ratio  formalis  nostrae  fidei,  quod  omnes  concedunt: 
non  enim  est  fides  divina,  nisi  Deo  credamus  :  nec  potest  quis 
Deo  credere,  nisi  moveatur  ab  auctoritate  Dei  testificantis.  Id 
autem  verificatur  quando  Ecclesia  uti  regula  dirigens  ac  propo- 
nens  revelationem  ad  fidem  inducit ;  tunc  enim  objectum  reve- 
latum  non  creditur  Ecclesiae,  sed  Deo,  et  propter  auctoritatem 
Dei;  sicut  quando  ego  dico  tibi  talem  doctrinam  vel  sententiam 
haberi  a  S.  Thoma,  tali  loco :  tu  credis  illam  sententiam  esse 
veram  propter  auctoritatem  S.  Thomas,  non  propter  meam,  licet 
mihi  credas  illam  haberi  apud  S.  Thomam.  —  Tota  ergo  diflScul- 
tas  ut  diximus ,  est  an  Ecclesia  intret  partialiter  intrinsecum 
motivum  fidei,  ut  propter  ejus  propositionem  credamus,  non  qui- 
dem  veritatem  rei  revelatae,  sed  Deum  illam  revelasse. 

3)  In  Ecclesia  duplex  auctoritas  considerari  potest:  una  est 
humana,  altera  divina.  Prima  exurgit  ex  signis  credibilitatis, 
quse  divinam  ejus  institutionem  ac  missionem  patefaciunt;  et  de 
ea  loquitur  S.  Augustinus  (lib.  Contra  epist.  fundament.  cap.  4.) 
quando  enumerat  ea  quse  ipsum  in  Ecclesia  tenebant,  scilicet  sa- 
pientiam  Doctorum  Ecclesise,  consensionem  populorum,  vim  mi- 
raculorum,  antiquitatem,  et  perpetuam  successionem,  etc,  quse 
huic  congregationi  conciliant  summam  auctoritatem  humanam. 
Altera  habetur  cum  Ecclesia  consideratur  ut  infallibilis  est  sub 
assistentia  Spiritus  Sancti ;  et  de  ea  loquitur  Apostolus  (I.  ad 
Timot.  III.  15.),  cum  dicit,  Ecclesiam  «  esse  columnam  et  firma- 
mentum  veritatis  ;  »  et  eandem  promisit  Christus  cum  dixit : 
«  Portse  inferi  non  prsevalebunt  adversus  eam»  (Matth.  XVI.  18.). 
Unde  S.  Augustinus  scribit  (in  lib.  proxime  citato  cap.  5.):  «Evan- 
gelio  non  crederem,  nisi  me  catholicse  Ecclesiae  commoveret  au- 
ctoritas :  »  et  S.  Leo  Papa  (serm.  2.  de  Ascens.):  «  ut  fides  ex- 

cellentior  esset,  visioni  doctrina  successit,  cujus  auctoritatem 
supernis  illuminata  radiis  credentium  corda  sequerentur. »  Vide 
Suarez  (disp.  3.  sect.  10.  n.  8.)  —  Unde  quseri  potest,  utrum  Ecclesia 
secundum  auctoritatem  divinara,  humanam,  vel  utramque,  sit  mo- 
tivum  partiale  fidei,  quatenus  in  eam  resolvitur  assensus  in  re- 
velationem,  ut  est  objectum  formale  fidei. 

4)  Tum  miracula  aliaque  signa,  tum  Ecclesia  ipsis  insignita 
considerari  possunt  vel  per  se  et  seorsum,  vel  simul  cum  divina 
locutione,  cujus  sunt  pars  integrans  et  complementura.  Primo 
modo  spectata,  «  sunt,  »  inquit  Card.  Franzelin  (de  Tradit.  etc. 
pag.  680.),  «  in  ordine  ad  locutionem  divinam  signa  manifestantia 
intellectui  ejus  divinitatem  ;  in  ordine  ad  rem  credendam  signa 
manifestantia  ejus  credibilitatem:  atque  adeo  modo  utroque  sunt 

motiva  credibilitatis Considerata,  ut  Deus  suam  locutionem 

et  divinam  suam  eloquentiam,  juxta  dictum  Augustini,  compo- 
nit  verbis  et  factis,  facta  ingrediuntur  ipsam  locutionem  divi- 
nam. »  —  Quare  sub  utroque  respectu  quseri  potest,  utrum  mi- 
racula  et  Ecclesise  auctoritas  sint  id,  in  quod  ultimo  resolvitur 
assensus  noster  in  divinam  revelationem,  prout  hsec  est  objectum 
formale  fidei. 

766.  His  itaque  prsestitutis  — 

§.  n. 

Refelluntur  binae  Propositae  Opiniones. 

Prop.  XXX.  1.  Neque  miraeula  aut  alia  signa,  quce  credi- 
bilitatis  motiva  audiunt  —  2.  neque  ulla  Ecclesice  auctoritas 
haberi  potest  sub  ulla  ratione,  uti  fidei  motivum,  vel  partiale, 
in  quod  ultimo  resolvatur  assensus  in  existentiam  revelationis, 
prout  hcec  est  formale  fidei  objectum. 

767.  Probatur  lma  pars.  Miracula  et  alia  signa,  ut  diximus, 
considerari  possunt — 1)  seorsim  a  divina  locutione — 2)  simul  cum 
divina  locutione,  quatenus  illam  integrant  ac  complent.  Atqui 
neutro  modo  sunt  id,  in  quod  ultimo  resolvitur  assensus  in  divinam 
revelationem,  prout  hsec  est  objectum  formale  fidei.  Ergo. 

Prob.  min.  quoad  lam  partem.  Si  motiva  credibilitatis  essent 
in  actu  fidei  divinse  motivum  assentiendi  revelationi,  tota  certi- 
tudo  actus  fidei  divinse  intrinsece  fundaretur  in  motivis  credibi- 
litatis.  Falsum  conseq.  Ergo  et  antecedens.  —  Prob.  min.  Si  cer- 
titudo  actus  fidei  divinse  intrinsece  fundaretur  in  motivis  credi- 
bilitatis,  actus  fidei  non  esset  super  omnia  certus,  nec  proinde 
certior  omni  assensu  naturali  evidenti.  Falsum  conseq.  Ergo.  — 
Major  patet  ;  nam  signa  credibilitatis  non  possunt  fundare  ex 
parte  motivi  assensum  firmiorem  omni  assensu  naturali  evidenti 
et  necessario.  Non  enim  possumus  esse  certiores  de  motivis  cre- 
dibilitatis,  quam  de  primis  principiis,  vel  de  iis,  quorum  existen- 
tia  immediata  experientia  percipitur  —  His  addi  possunt  quse  sta- 
tim  allaturi  sumus  ad  probandum  auctoritatem  Ecclesise  huma- 
nam  non  esse  ullo  pacto  formale  objectum  fidei. 

Prob.  min.  quoad  2dam  partem.  Motiva  credibilitatis,  conside- 
rata  ut  pars  integrans  revelationem ,  propter  quam  credimus, 
ipsa  sunt  quorum  ultima  resolutio  quseritur;  siquidem  hic  quseri- 
tur  in  quid  ultimo  resolvatur  assensus  in  revelationem,  prout  hsec 
est  formale  fidei  objectum.  Ergo  nequeunt  esse  id,  propter  quod 
ultimo  credimus,  seu  assentimur  ipsi  revelationi.  Re  quidem  vera, 
si  dicas  te  assentiri  revelationi  propter  miracula  et  alia  signa, 
quae  integrant  revelationem  ipsam;  quseram:  hsec  signa  faciunt  ne 
revelationem  alicujus  mysterii  immediate  notam,  sive  ex  terminis 
sive  ex  experientia  ?  Tunc  assensus  fidei  ultimo  resolvitur  in  hanc 
experientiam  aut  immediatam  evidentiam :  seu  assentior  revela- 
tioni  evidenti  propter  seipsam.  Sin  vero  dicas  signa  non  red- 
dere  immediate  notam  revelationem  seu  ipsa  non  esse  immediate 
nota,  sed  nota  propter  aliud;  tunc  hoc  aliud  erit  id,  in  quod  ul- 
timo  resolvitur  assensus  in  revelationem  —  Sed  de  hac  parte  re- 
dibit  sermo. 

768.  Quare  1)  hsec  propositio:  «  credo  Incarnationem  quia  con- 
firmata  est  miraculis  »  potest  duplicem  sensum  habere  :  si  importet 
quod  miracula  sunt  objectum  formale,  propter  quod  credo  Incar- 
nationem,  propositio  est  falsa;  sin  vero  importet  quod  sint  con- 
ditio  applicans  rationem  formalem  credendi ,  quae  est  divina  re- 
velatio,  propositio  est  vera.  Sic  ignis  dicitur  comburere  lignum 
non  solum  quia  habet  virtutem  comburendi,  in  quo  casu  illud  quia 


ART.    IX.   —  DEASSENSU    IN    AUCTORIT.    DEI    REVELANTIS.    409 

denotat  rationem  formalem ;  sed  etiam  quia  habet  lignum  appro- 
ximatum,  in  quo  casu  illud  quia  denotat  conditionem  applicantem 
virtutem  comburendi,  quse  est  ratio  formalis. 

2)  Similiter  explicari  debet  illud  (Jo.  X.38.):  «  Si  mihi  non  vul- 
tis  credere,  operibus  credite,  ut  cognoscatis  et  credatis  quia  Pa- 
ter  in  me  est,  et  ego  in  Patre. »  Et  (IV.  39.):  «  Multi  crediderunt 
in  eum  Samaritanorum  propter  verbum  mulieris  testimonium 
perhibentis,  quia  dixit  mihi  omnia  qusecumque  feci. »  —  Sensus 
est:  Si  non  vultis  credere  me  esse  Messiam  et  Deum,  propter  te- 
stimonium  meum,  credite  miracula  quse  ego  facio  esse  opera  di- 
vina  testantia  veritatem  mei  testimonii,  ut  per  hsec  cognoscatis 
meum  testimonium  esse  divinum,  et  hsec  cognitio  vos  disponat  ad 
credendum  fide  divina  me  esse  Deum  propter  testimonium  divi- 
num.  Unde  hsec  verba  (operibus  credite)  non  significant  actum 
fidei  divinse,  sed  actum  prudentise  disponentem  ad  actum  fidei 
divinse.  —  Hsec  clara  esse  debent  ex  dictis  de  judicio  credibilitatis 
ad  fidem  prserequisito. 

769.  Probatur  2da  pars.  I.  De  bina  auctoritate  simul.  Si  Ec- 
clesia  esset  vel  partiale  divinse  fidei  formale  objectum,  impossi- 
bile  esset  fidem  concipere  sine  illa.  Atqui  vera  fides  haberi  po- 
test  absque  ulla  Ecclesise  auctoritate.  Ergo. 

Prob.  min.  1)  In  Conc.  Trid.  (sess.  6.  c.  2.)  statuitur  neminem 
posse  scire  qui  sint  a  Deo  electi,  nisi  per  specialem  revelationem; 
et  (can.  16.)  iterum  asseritur,  neminem  posse  esse  certum  certitu- 
dine  fidei  de  proprio  statu  gratise,  vel  futura  perseverantia,  nisi 
specialiter  reveletur.  Porro  ex  his  duo  inferuntur:  et  haberi  posse 
fidei  certitudinem  ex  speciali  revelatione;  et  ad  fidem  proinde  non 
necessario  exigi  auctoritatem  Ecclesise,  cum  specialis  ad  eam  re- 
velatio  sufficiat. 

2)  Nisi  ita  foret,  neque  potuissent  in  Bibliis  reprehendi,  qui 
specialibus  non  credidissent  revelationibus,  neque  qui  credidissent 
laudari.  Atqui  sicuti  laudatam  legimus  Deiparam,  «  Beata  quse 
credidisti,  »  ita  reprehensum  poenaque  affectum  deprehendimus 
Zachariam  (Luc.  1. 18.  seqq.  et  45.). 

3)  Paulus  (ad  Hebr.  c.  11.)  postquam  fidem  definivit  speranda- 
rum  substantiam  rerum,  argumentum  non  apparentium,  asseruit- 

que  sine  fide  impossibile  esse  placere  Deo,  laudum  encomiis  fidem 
prosequitur,  qua  Noe  obediens  Deo  arcam  exstruxit:  qua  Abra- 
ham  in  locum  exivit,  quem  accepturus  erat  :  qua  Sara  credidit, 
etiam  prseter  tempus  setatis  se  concepturam.  Atqui  non  de  quali- 
bet  fide,  sed  de  ea,  quse  theologica  sit,  quaeque  habeatur  fons  et 
origo  omnis  justificationis,  hoc  loco  disseri,  cum  orationis  series 
demonstrat,  tum  liquido  ex  eo  apparet,  quod  dicitur  de  fide  Noe 
«  per  quam  damnavit  mundum,  et  justitiae,  quse  per  fidem  est, 
hseres  est  institutus. »  Cum  igitur  viri  illi  sanctissimi  hanc  adhi- 
buerint  fidem  specialibus  revelationibus  :  liquet,  auctoritatem 
Ecclesise  per  se  atque  absolute  necessariam  haud  esse  ad  fidei 
actum  eliciendum.  Ceterum  id  manifeste  apparet  in  iis  omnibus, 
quibus  immediate  facta  fuit  revelatio  catholica;  sicut  in  iis,  qui- 
bus  nota  fit  revelatio  alicujus  articuli,  antequam  cognoscant 
Ecclesiam  :  poterit  ille  credere  fide  divina  eum  articulum  sine 
auctoritate  Ecelesiae  —  Vide  Schrader  (Comment.  de  Fide , 
pag.  55.  seq.). 

770.  II.  Probatur  de  auctoritate  divina.  1)  Sententia,  quam 
impugnamus,  intellecta  de  auctoritate  divina  Ecclesise,  relinquit 
fidem,  inquit  de  Lugo  (disp.  1.  n.  52.),  sine  ultima  ratione  for- 
mali,  aut  incidit  in  circulum  vitiosum :  dicentem  enim  se  assen- 
tiri  revelationi  ex.  gr.  Incarnationis  propter  divinam  Ecclesise  au- 
ctoritatem,  possumus  ulterius  urgere,  unde  sciat  Ecclesiam  habere 
infallibilem  auctoritatem  ?  Sane  non  potest  aliud  respondere,  nisi 
quia  Deus  revelavit  se  assistere  semper  Ecclesise.  Urgebo  iterum: 
unde  scis  Deum  revelasse  hanc  assistentiam  ?  respondebit :  quia 
Ecclesia  ita  docet,  quse  errare  non  potest.  Ecce  manifestum  cir- 
culum,  dum  probas  divinam  revelationem  ex  auctoritate  Ecclesise, 
et  Ecclesise  auctoritatem  ex  revelatione  divina  —  Cf.  etiam  quse 
habet  (disp.  1.  sect.  12.). 

2)  Addit  Suarez  (disp.  1.  sect.  10.  n.  8.):  Ecclesia  est  quidem 
infallibilis  regula  nostrse  fidei ;  hoc  tamen  habet  in  quantum  est 
veluti  organum,  seu  instrumentum  per  quod  Spiritus  Sanctus  lo- 
quitur  :  ergo  non  potest  ipsa  esse  ratio  formalis  credendi,  sed 
est  ipsa  auctoritas  Spiritus  Sancti  regentis  illam  ;  sicut  etiam 
Scriptura  est  infallibilis  regula  fidei,  non  ratione  sui,  sed  quia 
«  Spiritu  Sancto  inspirati  loquuti  sunt  Sancti  Dei  homines.»  Sed 

in  universum,  instrumentum  materialiter  sehabet;  ergo  non  per- 
tinet  ad  rationem  formalem;  neque  enim  variat  fidem  quoad  sub- 
stantiam  ejus,  quod  Deus  loquatur  per  Ecclesiam,  vel  quocumque 
alio  medio. 

771.  III.  Probatur  de  auctoritate  humana.  Nam,  quse  Scri- 
ptura  et  Patres  docent  de  auctoritate  Dei  revelantis,  tanquam 
objecto  formali  fidei,  intelligi  debent  sensu  excludente  quamcum- 
que  auctoritatem  humanam.  Atqui  id  falsum  esset,  si  vel  partia- 
liter  crederemus  ob  humanam  Ecclesise  auctoritatem,  tamquam 
motivum  formale,  nec  consequenter  fides  nostra  esset  simpliciter 
divina;  ergo. 

Prob.  maj.  1)  S.  Augustinus  (1.  cont.  ep.  fundam.  c.  15.),  dicit: 
«  quod  ea  (revelata)  credimus  non  hominibus,  sed  ipsi  Deo  ani- 
mam  nostram  firmanti  et  illuminanti;  »  imo  in  iis  etiam ,  quse 
Christus  ipse  Apostolos  suos  docuerat,  fidei  assensus  non  nisi  ad 
auctoritatem  solius  Dei  refertur  ultimo  ab  ipso  Christo.  Unde 
dicitur  (Joan.  XII.  44.)  «  Qui  credit  in  me,  non  credit  in  me,  sed 
in  eum ,  qui  misit  me;  »  Et  (VII.  16.)  «  Doctrina  mea  non  est 
mea  sed  ejus  qui  misit  me;  »  et  (Matth.  XVI,  7.)  «  Caro  et  san- 
guis  non  revelavit  tibi,  sed  Pater  meus,  qui  in  ccelis  est:  »  cum 
tamen  ipse  esset  qui  doceret;  multo  ergo  magis  id  dicendum  de- 
Ecclesia. 

2)  Legitur  (I.  Jo.  V.  10.):  «  Qui  non  credit  filio,  mendacem  facit 
eum,  qui  non  credit  in  testimonium  quod  testificatus  est  Deus 
de  filio  suo.»  Ergo  credimus  propter  solum  Dei  testimonium:  alio- 
quin  si  crederemus  etiam  partialiter  propter  humanum  testimo- 
nium,  possemus  dissentire  mysteriis  revelatis  ex  ea  parte,  qua 
nitimur  testimonio  humano,  quin  censeremus  mentiri  Deum. 

3)  Hsec  est  etiam  D.  Thomse  sententia,  quemadmodum  lucu- 
lenter  eruitur,  sive  cum  absolute  docet,  divina  revelatione  con- 
tineri  objectum  formale  fidei  :  sive  cum  assignans  objectum  for- 
male  fidei,  nullam  Ecclesise  injicit  mentionem.  Vide  quse  habet 
(1.  p.  q.  1.  a.  8.  ad  2.;  et  2.  2.  q.  1.  a.  1.):  et  Suarez  (disp.  Yl 
sect.  10.). 

772.  IV.  Ut  haec  demonstratio  absolvatur,  tria  adhuc  notamus: — 
1)  si  consideretur  auctoritas  humana  Ecclesise,  repeti  possunt  quse 
diximus  ad  excludenda   motiva  credibilitatis   ab   objecto  formali 

fidei.  —  2)  Si  consideretur  Ecclesia  instructa  miraculis  aliisque 
signis,  uti  pars  integrans  revelationem,  redeunt  quse  paulo  ante 
diximus  de  ipsis  miraculis  eodem  modo  inspectis.  —  3)  Etiamsi  ad- 
mitteretur  opinio,  quam  in  tota  thesi  impugnamus;  ea  numquam 
haberi  posset  tamquam  adoequata  solutio  qusestionis,  de  qua  agi- 
tur:  opinio  enim  illa  solum  ostenderet  in  quid  resolvitur  assensus 
in  revelationem,  prout  haec  est  partiale  motivum  fidei ;  qusestio 
autem  est,  in  quid  resolvitur  assensus  tum  in  auctoritatem  Dei, 
tum  in  revelationem,  siquidem  utraque  constituit  adsequatam  ra- 
tionem  credendi. 

§.  III. 

Exponitur  Sententia  Card.  de  Lugo. 

773.  Inter  diversas  sententias,  quse  in  hac  ardua  qusestione 
apud  theologos  viguerunt,  celebris  est  opinio  Card.  de  Lugo, 
quam  recentius  clari  quidam  doctores  instaurarunt.  Animadvertit 
imprimis  auctor  ille  (disp.  1.  n.  4.),  quod  «  hsec  est  natura  intel- 
lectus  et  propensio  quam  habet  ad  verum;  ut  nulli  objecto  assen- 
tiatur,  nisi  quatenus  invenit  veritatem  illius  in  ipso  vel  in  alio, 
cui  ultimo  innititur,  et  in  quo  figit  pedem,  ut  ita  dicam,  ita  ut 
nullus  sit  assensus'  qui  non  possit  resolvi  usque  ad  prima  prin- 
cipia,  quibus  intellectus  propter  ipsa  assentitur,  non  propter 
aliud. »  Unde  patet  «  assensus  nostri  intellectus  alios  esse  media- 
tos,  alios  immediatos.  Mediatus  est,  quando  res  cui  assentimur 
non  constat  ex  ipsis  terminis,  infertur  tamen  formaliter  vel  vir- 
tualiter  ex  alio  principio,  cui  etiam  assentimur.  Immediatus  est, 
quando  assentimur  alicui  veritati  sistendo  in  ipsa,  quia  ipsa  ap- 
paret  ex  apprehensione  terminorum.  » 

774.  Jamvero  in  actu  fidei  de  Incarnatione,  assensus  in  hanc 
veritatem  non  est  immediatus  :  non  enim  constat  ex  terminis  In- 
carnatio  ;  sed  inteilectus  illi  «  assentitur  propter  aliud,  scilicet 
propter  divinam  revelationem,  seu  quia  Deus  revelat. »  Sed  quo- 
modo  admittitur  ipsa  revelatio  et  Dei  auctoritas  ?  Si  enim  huic 
duplici  veritati  assentimur  propter  aliud,  de  hoc  quseritur,  quid 
sit  illud  propter   quod  judico    Deum  esse  summam  veritatem,  et 

Deum  Incarnationem  revelare?  Si  vero  dicas  assensum  in  divinam 
auctoritatem  et  revelationem  esse  immediatum;  divina  auctoritas 
et  revelatio  deberent  esse  notse  ex  terminis;  quod  tamen  videtur 
falsum. 

775.  Dicendum  tamen  est,  assensum  in  auctoritatem  et  revela- 
tionem  divinam  esse  immediatum;  adeoque  illas  esse  ultimum  in- 
trinsecum  fidei  motivum.  Id  vero  explicat  de  Lugo  per  partes. 
Ac  primo  quoad  auctoritatem,  difficultas  quam  ipse  sibi  objicit 
(n.  101.),  est  hujusmodi :  auctoritas  Dei  non  videtur  posse  cogno- 
sci,  nisi  ex  prsecognita  Dei  natura,  eaque  existente:  sed  existen- 
tia  Dei  ante  fidem  divinam  solum  cognoscitur  per  ratiocinium  ex 
creaturis,  vel  ex  fide  humana:  unde  neutro  casu  assensus  in  divi- 
nam  auctoritatem  videtur  esse  immediatus;  et  insuper  resolvere- 
tur  fides  in  humanam  rationem. 

776.  Respondet  tamen:  «  adverto  dupliciter  posse  eam  perfectio- 
nem  affirmari  de  Deo:  primo  absolute,  dicendo,  Deus  est  summe 
veraoc  :  et  tunc  transeat,  id  debere  colligi  ex  alib  medio  ;  quia 
sicut  existentiam  ipsius  Dei  non  possumus  in  hac  vita  cognoscere 
et  affirmare,  nisi  vel  ex  revelatione,  vel  ex  creaturis  ex  quibus 
venimus  in  notitiam  Creatoris,  sic  perfectiones  Dei  non  videmur 
posse  affirmare  absolute  nisi  per  aliquod  medium,  vel  revelatio- 
nis,  vel  alterius  argumenti.  Secundo  modo  possumus  veracitatem 
Dei  affirmare,  non  absolute,  sed  solum  sub  conditione,  hoc  est : 
si  Deus  loquitur,  loquitur  vere ;  seu  si  Deus  est,  est  summe  ve- 
rax.  Et  hic  assensus  non  videtur  indigere  alio  medio ,  sed  posse 
ex  apprehensione  terminorum  fieri.  Si  enim  penetrentur  termini, 
quod  scilicet  Deus  in  suo  conceptu  sit  ens  primum,  summe  per- 
fectum  et  cumulus  perfectionum ;  et  simul  apprehendatur  quod  ve- 
racitas  summa  sit  maxima  perfectio  naturae  intellectualis:  statim 
ex  terminis  constat,  si  sit  Deus,  debere  esse  summe  veracem,  ne- 
que  ad  hoc  affirmandum  indigemus  alio  motivo  vel  medio.  Hic  au- 
tem  assensus  conditionalis  videtur  sufficere  ad  resolutionem  assen- 
sus  fidei;  sequitur  enim  bene  Incarnationem  esse  veram,  ex  duobus 
his  principiis:  «  si  Deus  ioquitur,  dicit  verum;  et  Deus  de  facto 
loquitur,  et  dicit  Incarnationem  factam.»  Non  possunt  enim  esse 
verse  illse  duae  propositiones,  quin  sit  vera  etiam  Incarnatio.  Po- 
test  ergo  veracitas  Dei  affirmata  sub  conditione  esse  ultimum  mo- 

tivum  partiale,  in  quod  resolvatur  assensus  fidei»  — Vide  de  Lugo 
,(l.c.n.  100.). 

777.  At  vero  alia  suboritur  difficultas :  si  Dei  auctoritati,  prout 
•est  formale  fidei  objectum,  assentimur  ex  perspecta  intrinseca  ra- 
iione,  quatenus  hsec  propositio:  «  si  Deus  aliquid  revelat,  verum 
est  »  constat  ex  apprehensione  terminorum;  possumus  Dei  aucto- 
ritati,  ut  est  fidei  motivum,  viribus  naturalibus  assentire.  Sed 
hoc  est  absurdum.  Etenim  —  1)  assensus  supernaturalis  ac  super 
omnia  firmus  nequit  pro  fundamento  habere  assensum  inferioris 
ordinis  et  minus  firmum ;  sed  assensus  in  veritatem,  ex.  gr.  In- 
carnationis,  ob  auctoritatem  Dei  revelantis  est  supernaturalis  et 
super  omnia  firmus,  et  nititur  auctoritateDei  tamquam  fundamento. 
Ergo. — 2)  Assensus  fidei  divinse  in  veritatem  Incarnationis  est  quo- 
ad  substantiam  et  totus  supernaturalis ;  sed  assensus  ille  includit 
assensum  etiam  in  auctoritatem  Dei;  ergo  assensus  idem,  prout 
fertur  in  auctoritatem  Dei,  nequit  esse  naturalis. 

778.  Propterea  cit.  Auctor  (n.  82.),  expresse  dicit  (quod  csete- 
rum  nemo  inficiari  potest):  «  Ego  existimo  assensum  illum  de  sum- 
ma  Dei  aucteritate,  qui  ad  credenda  mysteria  revelata  deservit, 
debere  quidem  esse  supernaturalem,  et  elicitum  ab  eodem  habitu 

iidei  infusse nego  tamen  debere,  aut  posse  esse,  propter  re- 

velationem  talis  objecti,  sed  debere  supremam  Dei  auctoritatem 
aliunde  cognosci,  ut  possit  ad  credenda  alia  propter  revelationem 
movere. » 

779.  Inferius  vero  explicat  quomodo  assensus  in  auctoritatem 
Dei,  licet  sit  ex  perspecta  intrinseca  ratione,  adeoque  evidens, 
sit  tamen  supernaturalis  et  super  omnia  firmus.  Fit  enim,  inquit 
(n.  105.):  «  elevante  habitu  fidei  ipsum  lumen  naturale,  ut  circa 
illud  objectum  tamquam  circa  principium  fidei  eliciat  assensum 
firmiorem,  nobiliorem,  et  certiorem  ac  perfectiorem,  ad  fundan- 
dum  assensum  mysterii  revelati. »  —  Et  (n.  106.),  sibi  objicit : 
«  quomodo  potest  intellectus  firmius  assentiri  illi  objecto,  nempe 
veracitati  Dei,  quam  alias  assentiretur,  nisi  accedat  novum  mo- 
tivum  ad  assentiendum  ?  »  Respondet'  autem  «  hanc  majorem  pro- 
pensionem  intellectus  ssepe  provenire  a  voluntate  inclinante  intel- 
lectum  ad  assensum,  vel  dissensum  firmiorem. »  Itaque  superna- 
turalitatem   firmitatemque   assensus  in  auctoritatem  Dei  derivat 

tum  a  principio  (habitu    fidei  et  gratia  actuali),  a  quo  elicitur ; 
tum  a  voluntate  per  gratiam  adjuta,  a  qua  imperatur. 

780.  Hsec  quidem  de  modo  quo  assentimur  auctoritati  Dei.  Quo- 
ad  aliud  vero  fidei  principium,  quod  est  existentia  revelationis 
de  veritate  quam  credimus,  seque  asserit  de  Lugo  illud  cognosci 
ex  apprehensione  terminorum,  ac  proinde  assensum  in  illud  esse 
immediatum;  addit  tamen  illud  simul  esse  obscurum. 

781.  Ac  primum,  ut  ostendat  hoc  judicium  «  Deus  revelavit  Id- 
carnationem  »  esse  immediatum ,  animadvertit  (n.  117.),  quod 
quamvis  firmior  sit  assensus  fidei  divinae  quam  humanae  ;  quoad 
modum  tamen  sistendi  in  auctoritate  dicentis,  eodem  modo  se  ha- 
bet  intellectus  in  utraque  fide.  Unde  (n.  118.),  subdit:  «  videndum 
ergo  est  quomodo  se  habeat  fides  humana  in  ordine  ad  testimo- 
nium  hominis  credendum,  an,  scilicet,  resolvamus  illud  in  aliud 
motivum,  an  vero  sistamus  in  illo;  quando  v.  g.  credo  Petro  te- 
stanti  Paulum  obiisse,  an  tunc  assensus  quo  judico  Petrum  id 
testari,  sit  immediatus,  an  mediatus  propter  aliud  motivum.  Et 
quidem  negari  non  potest  plerumque  esse  assensum  immediatum, 
et  ssepe  evidentem,  aliquando  obscurum  et  inevidentem.  Quando 
enim  audio  ejus  vocem  clare,  quam  aliunde  optime  agnosco,  vi- 
detur  esse  assensus  evidens  evidentia  physica,  quo  judico  Petrum 
loqui. » 

782.  Sed,  quomodo,  quserit  ipse  de  Lugo  (n.  122.)  potest  assen- 
sus  in  casu  esse  immediatus?  nullo  enim  modo  constat  ex  termi- 
nis,  Deum  revelare  Incarnationem  ;  sed  hoc  debet  cognosci  per 
aliud,  nempe,  quia  Ecclesia  id  proponit,  quia  miracula  id  confir- 
mant,  martyres  testantur,  etc;  ergo  non  est  assensus  immediatus, 
sed  mediatus. 

783.  Ut  huic  qusestioni  satisfaciat,  notat  1)  quod  dum  Deus  ho- 
minibus  loquitur  sive  immediate,  ut  prophetis  et  primis  suis  le- 
gatis,  sive  per  legatos  suos,  debet  utique  sibi,  ut  verbum  suum 
quibusdam  caracteribus  et  velut  sigillis  reddat  hominibus  quibus 
destinatur  cognoscibile  tamquam  divinum,  seu  quod  perinde  est, 
ut  reddat  hominibus  cognoscibile,  Deum  ipsum  esse  qui  vel  imme- 
diate  vel  per  suos  legatos  loquitur.  «  Posuit  in  nobis  verbum  re- 
conciliationis ;  pro  Christo  ergo  legatione  fungimur,  tamquam  Deo 
exhortante  per  nos  »  (II.  Cor.  V.  19.20.):  «  quomodo  nos  effugie- 

mus,  si  tantam  neglexerimus  salutem  ?  quse  cum  initium  accepis- 
set  enarrari  per  Dominum,  ab  eis  qui  audierunt,  in  nos  confir- 
mata  est,  contestante  Deo  signis  et  portentis  et  variis  virtutibus 
et  Spiritus  Sancti  distributionibus  »  (Heb.  II.,  3.  4.). 

2)  Hinc  docet  locutionem  divinam  esse  complexam  ex  verbis 
enuntiantibus  veritatem,  et  ex  factis  quibus  verba  exhibentur  ut 
locutio  divina.  «  Sicut  humana  consuetudo  verbis,  ita  divina  po- 
tentia  etiam  factis  loquitur,  et  sicut  humano  sermoni  verba  nova 
vel  minus  usitata  moderate  et  decenter  aspersa  splendorem  ad- 
dunt,  ita  factis  mirabilibus  aliquid  significantibus  quodammodo 
luculentior  est  divina  eloquentia. »  S.  Aug.  (ad  Deogratias  ep.  102. 
q.  6.  n.  33.)  —  Vide  etiam  Card.  Franzelin  (de  Trad.  etc. 
p.  656.  seqq.). 

3)  Ex  his  infert  laudatus  de  Lugo  (n.  134.):  «  considerat  (in- 
tellectus)  ex  una  parte  totam  illam  Ecclesiae  propositionem,  mar- 
tyrum  testimonium,  miracula,  etc.  tamquam  unum  extremum  il- 
lius  assensus,  et  ex  alia  parte  doctrinam  Dei;  et  comparat  inter 
se  sine  ullo  discursu  hsec  duo  extrema:  inter  quse  invenit  tantam 
connexionem ,  ut  ex  ipsa  apprehensione  et  comparatione  extre- 
morum  sine  alio  discursu  possit  elicere  assensum  immediatum, 
quo  dicat  :  hsec  est  doctrina  Dei,  seu,  hoc  proponitur  mihi  ex 
parte  Dei.  » 

4)  Hinc  (n.  130.),  etiam:  «  omnia  motiva  extrinseca,  prout  mihi 
hic  et  nunc  proponuntur,  esse  partim  rationem  formalem  fidei  sal- 
tem  partialem,  partim  vero  esse  conditionem.  —  Sunt  quidem  ra- 
tio  formalis,  quia  ex  iis  omnibus,  ut  mihi  proponuntur,  integra- 
tur  hic  et  nunc  locutio    mediata  Dei  mihi    facta,  propter    quam 

credo Deinde  hsec  eadem  motiva  sunt  conditio  etiam  ad  assen- 

sum  fidei ;  quatenus  eorum  cognitio  generat  prius  judicium  pru- 
dentis  credibilitatis  mysteriorum,  ex  quo  judicio  movetur  volun- 
tas  ad  imperandum  assensum  fidei.  Quare  illa  motiva  habent  du- 
plicem  influxum  in  fidei  assensum:  alterum  immediatum,  quatenus 
sunt  ratio  formalis  partialis  assentiendi  mysteriis  revelatis  modo 
dicto;  alterum  mediatum,  movendo  voluntatem,  et  media  voluntate 
excitando  ad  actum  fidei  sine  formidine  eliciendum,  et  ut  sic  sunt 
conditio. » 

784.  Si  quis  objiceret :  «  licet  Deus  loquatur  mihi  aliquo  modo 

per  os  Ecclesiae,  per  miracula  etc^  ego  taroen  non  audio  Eccle- 
siam  immediate,  nec  video  miracula  aut  martyria,  etc;  sed  hsec 
omnia  audio  a  parentibus,  vel  lego  in  libris. . . .  ergo  non  possum 
immediate  judicare  quod  Deus  mibi  mediate  loquitur.  » 

Respondet  ipse  de  Lugo  (n.  125.):  «  sicut  miracula  et  marty- 
ria  etc,  fuerunt  aliquo  modo  voces  et  nutus  Dei,  quibus  loquebatur 
videntibus  illa  signa  et  martyria  etc;  sic  mihi  parentes,  magistri, 
libri  et  tota  illa  notitia  de  illis  omnibus.  . .  .  est  aliquo  modo  os 
Dei. . . .  uterque  autem  potest  sine  discursu,  ex  apprehensione  il- 
lius  modi  quo  sibi  proponuntur  mysteria  fidei,  judicare  illam  esse 
Dei  doctrinam,  seu  illum  sibi  proponi  ex  parte  Dei,  qui  eam  ali- 
quando  revelavit. » 

785.  His  quidem  explicat  Card.  de  Lugo  assensum  in  existen- 
tiam  revelationis  esse  immediatum.  Ut  vero  ostendat  eumdem 
esse  simul  obscurum,  ut  proposuerat:  «  si  audiam, »  inquit  (n.  118.), 
«  vocem  Petri  distantis,  vel  videam  scripturam  ipsius,  possum  in 
utroque  casu  formidare  an  vere  sit  vox  vel  scriptura  Petri. . . . 
Similiter  ergo  vox  Dei  loquentis. . . .  plerumque  non  ita  clare  au- 
ditur,  sed  obscure,  prsesertim  quando  Deus  loquitur  per  nuntios 
vel  ministros.  .  . .  potest  enim  homo  formidare  an  hoc  sit  nuntium 
Dei,  an  hic  Propheta  missus  sit  a  Deo,  et  an  Deus  loquatur  per 
ipsum. » 

786.  At  vero,  quomodo  fieri  potest  ut  existentia  revelationis 
innotescat  ex  terminis,  et  tamen  sit  obscura?  Respondet  (n.  119.): 
«  id  non  est  novum  et  singulare  in  assensu  fidei;  intellectus  enim 
lumine  naturse  assentitur  pluribus  principiis  ex  apprehensione  ter- 
minorum,  non  quidem  evidenter,  sed  solum  probabiliter. » 

787.  Instanti  vero:  ergone  assensus,  quo  fides  credit  ex  ipsis  ter- 
minis  Deum  revelasse,  non  est  certus,  sed  solum  probabilis  ?  Respon- 
det,  neg.  conseq.;  quia  prsecedente  judicio  credibilitatis  evidente, 
potest  voluntas  imperare  assensum  certum,  eumque  intellectus  ha- 
bitu  fidei  (vel  auxilio  transeunte)  instructus  elicere;  adeoque  cer- 
tus  esset  assensus  fidei  in  existentiam  revelationis  tum  ex  imperio 
voluntatis,  tum  ex  principio  elicitivo.  Imo,  ait,  ipsum  judicium 
«  de  existentia  revelationis  »  pr^ecedens  fidem  formalem,  est  cer- 
tum  etsi  non  evidens,  adeoque  obscurum :  certum  quidem,  quia 
excludit  omnem  formidinem  prudentem  de  opposito;  non  evidens 

Mazzella.  De  Virtutibus.  27 

tamen,    quia   admittit    formidinem   imprudentem.  De  qua  re  suo 
loco  diximus ;  interim  vide  cit.  Auctorem  (n.  121.). 

788.  Hsec  est  sententia  Card.  de  Lugo  fere  ex  integro  ipsis  ejus 
verbis  exposita,  cui  adhseserunt  Card.  Pallavicinus,  Haunoldus, 
Amicus:  Ripalda  vero  partim  ei  subscripsit,  partim  ab  ea  reces- 
sit  (disp.  3.  n.  45.);  eamdem  inter  recentiores  amplexus  est  Card. 
Franzelin. 

§.    IV. 

Exponitur  sententia  Suaresii. 

789.  Altera  sententia,  quse  pluribus  theologis  placuit,  ea  est 
cujus  nisi  auctor ,  prsecipuus  saltem  propugnator  fuit  Suarez. 
Divina  auctoritas  revelans,  quse  est  causa  intrinseca  objectiva, 
seu  formale  fidei  objectum,  debet  in  actu  fidei  obscure  attingi  et 
per  seipsam.  In  hoc  conveniunt  omnes  ;  at  quomodo  id  contingit 
in  £>uaresii  sententia  ?  Attingitur  quidem  per  se  ipsam,  si  quem- 
admodum  fide  credo,  e.  g.  Incarnationem  ob  auctoritatem  Dei 
revelantis;  ita  credo  auctoritatem  Dei  revelantis  ob  hanc  ipsam 
auctoritatem  Dei  revelantis  :  attingitur  vero  obscure,  quatenus 
non  assentimur  illi  ob  rationes,  quibus  demonstrari  posset,  vel 
ex  apprehensione  terminorum,  et  ita  non  est  proprie  evidenter 
vel  probabiliter  nota;  sed  credita  per  eamdem  fidem,  qua  credi- 
mus  Incarnationem.  Quare,  supposita  notitia  de  divina  auctoritate 
ex  principiis  intrinsecis,  supposito  etiam  judicio  de  credibilitate 
et  existentia  revelationis  ex  motivis  credibilitatis  ;  totum  fidei 
objectum  fit  prsesens  intellectui,  et  voluntas  potest  imperare  for- 
malem  fidei  assensum:  dum  autem  sub  imperio  voluntatis  intel- 
lectus  elicit  ipsum  assensum  fidei,  prsescindendo  ab  intrinseca 
evidentia  auctoritatis  divinse,  et  a  motivis  credibilitatis  demon- 
strantibus  revelationem ,  unice  credit  ex.  gr.  Incarnationem  ob 
auctoritatem  Dei  revelantis,  et  hanc  ob  se  ipsam.  Hinc  existentia 
revelationis,  prout  fidem  formalem  prsecedit,  colligitur  ex  certis 
experimentis ;  prout  attingitur  ipso  fidei  assensu,  eidem  non  as- 
sentimur,  nisi  quia  est  ipsa  a  Deo  revelata:  adeoque  quod  D.  Tho- 
mas  docet  «  ipsum  testimonium  veritatis  primse  se  habet  in  fide 

ut  principium  in  scientiis  demonstrativis  »  (de  Verit.  q.  14.  a.  8. 
ad  16.),  id  verum  est  quatenus  in  ipso  ultimo  sistimus  credendo; 
non  quatenus  ei  assentimur  tamquam  noto  ex  terminis  ;  princi- 
pia  enim  in  scientiis  demonstrativis  sunt  non  modo  certa,  sed 
etiam  evidentia,  quod  tamen  ipse  de  Lugo  negat  de  existentia 
revelationis. 

790.  Quod  ut  melius  intelligatur,  et  simul  praecaveantur  quse- 
dam  difficultates,  duo  prsesertim  animadvertunt.  Primo,  quando 
dicitur  divina  auctoritas  revelans,  ut  objectum  formale  rldei, 
attingi  per  se  ipsam ,  nullo  modo  intelligitur  nos  credere  au- 
ctoritatem  Dei  propter  revelationem,  et  vicissim  revelationem 
propter  auctoritatem;  nihil  enim,  ut  diximus  (n.340.),  credi  potest 
aut  solum  propter  revelationem,  aut  solum  propter  auctoritatem: 
sed  intelligitur  potius  auctoritatem  simul  et  revelationem  per  se 
ipsam  credi. 

791.  Secundo,  duobus  modis  potest  Deus  revelare  se  aliquid  di- 
cere:  in  actu  signalo,  et  in  actu  exercito.  Revelat  Deus  se  ali- 
quid  dicere  in  actu  signato,  si  expresse  per  actum  reflexum  illud 
revelat;  et  ita  ssepe  legitur  in  Scriptura :  «  Hsec  dicit  Dominus, 
Pater  meus  revelavit  etc. »  Revelat  se  aliquid  dicere  in  actu  exer- 
cito,  dum  Deus  dicens  Incarnationem,  quasi  per  intrinsecam  re- 
flexionem  ejusdem  actus  in  seipsum,  dicit  se  dicere;  sicut  ecdem 
actu,  quo  Deus  aliquid  scit,  necessario  etiam  scit  se  scire. 

792.  Jamvero  quando  creditur  revelatio  revelata  in  actu  signa- 
to,  tunc  ea  est  objectum  materiale  iidei,  et  creditur  propter  aliam 
distinctam  revelationem,  quse  simul  cum  auctoritate  est  formale 
objectum,  ut  diximus  (n.  763.)  Quando  vero  creditur  revelatio,  ut 
objectum  formale,  propter  quod  Incarnationem  credimus,  tunc 
creditur  ut  revelata  in  actu  exercito,  ac  proinde  non  per  aliam 
distinctam  revelationem,  sed  per  eamdem  qua  revelatur  Incarna- 
tio,  seu  per  seipsam, 

793.  Id  certe  docet  Suarez  (disp.  3.  sect.  12.  n.  12.),  ubi  ait:  «  in 
actu  exercito,  dum  Deus  aliquid  dicit,  quasi  per  intrinsecam  refle- 
xionem  ejusdem  actus  in  seipsum,  dicit  se  dicere,  sicut  eodem  actu 
quo  Deus  aliquid  scit,  necessario  etiam  scit  se  scire:  quod  etiam 
de  scientia  demonstrativa  attigit  Arist.  (I.  post.  cap.  2.,  ad  finem). 
Et  inter  homines  etiam ,    quamvis  qui  loquitur,    per   expressum 

actum  reflexum  non  dicat  se  loqui;  loquendo,  id  satis  dicit  in  actu 
exercito.  Et  hac  ratione  quando  aliquid  sumcienter  proponitur 
ut  dictum  a  Deo,  eo  ipso  locutio  illa  sufficienter  proponitur  ut 
verbum  Dei:  et  ideo  non  tantum  res  dicta  sed  etiam  locutio  ipsa 
accipienda  est  et  credenda,  ut  verbum  Dei...  Hoc  ergo  modo  di- 
vinum  verbum,  et  rem  dictam  et  se  ipsum  dicit,  et  hac  ratione 
per  fidem  infusam  creditur,  non  per  resolutionem  in  aliud  verbumr 
sed  per  seipsum.  »  —  Et  (sect.  6.  n.  8.),  inquit.  «  Dicendo  enim  ali- 
quid  (Deus),  eo  ipso  dicit  se  esse  veracem  in  eo  quod  affirmat; 
nam  hac  ratione  inducit  ad  credendum  illud  dictum  esse  verumr 
et  consequenter  etiam  dicit  ita  se  esse  veracem,  ut  mentiri  nullo 
modo  possit;  nam  hoc  titulo  obligat  ad  credendum  illud  tamquam 
infallibile,  et  ideo,  ex  intrinseca  natura  talis  fidei  et  talis  objecti 
nascitur  ut  idem  testimonium,  quod  sufficit  ad  credendum  rem 
revelatam,  sufficiat  ad  credendum  ipsum  revelantem  esse  verita- 
tem  quse  fallere  non  potest. » 

794.  Hsec  omnia  paucis,  sed  perspicuis  verbis,  complexus  est  Co- 
ninck  (disp.  9.  de  object.  fidei,  dub.  5.  n.  57.),  dicens:  «  Nota,  quan- 
do  Petrus  v.  g.  mihi  dicit  'Joannes  est  mortuus'  ipsum  non  solum 
mihi  significare  Joannem  esse  mortuum,  sed  etiam  se  judicare  hoc 
ita  esse,  seque  velle  hoc  mihi  indicare,  atque  adeo  se  id  de  facto 
facere;  hinc  facerem  eum  mendacem,  non  solum  si  negarem  Joan- 
nem  esse  mortuum,  sed  etiam  si  dicerem  eum  hoc  non  scire,  aut 
contrarium  in  animo  judicare ,  aut  non  intendere  mihi  hoc  indi- 
care,  sed  solum  id  fingere.  Ex  quibus  patet,  eum,  qui  mihi  aliquid 
testatur,  eadem  oratione  simul  implicite  aliquo  modo  testari  se 
hoc  mihi  vere  testari. » 

795.  Qua  posita  explicatione,  putant  satis  fieri  objectioni  de- 
processu  in  infinitum,  quse  ita  se  habet :  si  credo  Incarnatio- 
nem  propter  auctoritatem  Dei  revelantis,  et  hanc  auctoritatem 
Dei  revelantis  ob  auctoritatem  Dei  revelantis,  requiritur  alia  re- 
velatio  ad  credendum  auctoritatem  Dei,  sicut  requiritur  revelatio 
ad  credendum  Incarnationem,  et  sic  in  infinitum:  «  quod,  addit  de 
Lugo  (disp.  1.  n.  82.),  quantumcumque  explicetur,  totum  est  ludere 
verbis,  cum  nunquam  reducatur  assensus  ad  aliquem  assensum  im- 
mediatum  alicujus  objecti,  cui  non  propter  aliud  sed  propter  se 
ipsum  assentiamur»  —  Respondent  enim  Auctores  sententiae,  quam 

hic  exponimus,  dupliciter:  —  1)  «  Possumus  respondere,  inquit 
Valentia,  (Tom.3.  disp.  1.  q.  1.  p.  1.  §.  5.,  octava  difficultas),  non 
esse  opus,  ut  in  universum  omne  objectum,  cui  fides  assentitur, 
sit  revelatum:  sed  satis  esse,  ut  sit  vel  revelatum,  vel  ipsa  re- 
velatio:  sicut  non  est  necesse,  ut  omne  objectum,  in  quod  potentia 
visiva  fertur  sit  lucidum ,  sed  satis  est  ut  sit  lucidum,  vel  ipsa 
lux,  quam  etiam  videmus. »  Quse  responsio  videtur  recedere  ab 
ipsa  sententia,  quam  tueri  contendit;  non  enim  ageretur  amplius 
de  revelatione  in  actu  exercito  revelata,  et  sic  propter  seipsam 
credita. 

2)  «  Possumus,  inquit  idem  Theologus  (1.  c),  ad  argumentum 
respondere  concedendo,  quod  fides  prsebeat  assensum  revelationi 
ut  revelatse,  non  per  aliam  revelationem,  sed  per  seipsam;  »  quod 
deinde  explicat  eodem  modo,  quo  supra  Suarez  et  Coninck.  Unde 
huic  secundse  responsioni  insistendo,  responderetur  in  forma:  requi- 
reretur  alia  revelatio  ad  credendum  auctoritati  Dei,  ob  quam  credo 
Incarnationem,  si  Deus  revelando  Incarnationem  simul  non  re- 
velaret  se  illam  revelare,  conc;  requireretur  alia  revelatio,  si 
per  revelationem  de  Incarnatione  simul  revelaretur  ipsa  revela- 
tio,  neg. 

796.  Ex  his  omnibus  infert  Suarez  discrimen  aliquod  inter  fidem 
divinam  et  humanam.  Dicit  enim  (disp.  2.  sect.  4.  n.  7.):  «  Quamvis 
fides  divina  et  humana  in  hoc  conveniant,  quod  utraque  fundatur  in 
illis  duobus  principiis  (auctoritas,  et  locutio  testantis),  ut  sibi  ac- 
commodatis;  valde  tamen  differunt  in  cognitione  talium  principio- 
rum  quam  requirunt.  Nam  fides  humana  est  incerta  et  fallibilis,  et 
ideo  potest  supponere  illa  principia  ut  cognita  modo  perfectiori,  vel 
saltem  non  minus  perfecto,  et  ita  ssepe  supponit  testimonium  dicen- 
tis,  ut  evidenter  cognitum  quoad  ipsam  testificationem:  et  verita- 
tem  testificantis  etiam  supponit  tamquam  cognitam,  vel  per  aliam 
humanam  fidem,  seu  per  testimonium  alterius  hominis,  vel  per  con- 
jecturas  et  opinionem  non  minus  probabilem  quam  sit  fides,  qua?  ex 
illa  generatur.  At  vero  fides  divina  est  infallibiliter  certa,  imo 

certior    quacumque    cognitione    naturali et  ideo    non   potest 

niti  per  se  ac  formaliter  in  illis  principiis,  ut  cognitis  quacum- 
que  alia  naturali  cognitione,    quia  si   illa  sit  fides   humana,  im- 

perfecta  est ;  unde  qui  credit  Deum  esse  trinum  quia  Deus  dixit, 
necesse  est  ut  tam  certo  credat  Deum  dixisse,  sicut  Deum  esse  tri- 
num:  non  sufficit  ergo  fides  humana  illius  propositionis,  Deus  dixit, 
etiam  si  plurimorum  hominum  testimonio  et  humanis  argumentis 
confirmetur,  quia  semper  est  incerta,  prsesertim  comparationefidei 
divinse.  Et  eadem  ratione  non  sufficit  quod  altera  propositio,  Deus 
est  prima  veritas,  quce  fallere  non  potest,  solo  lumine  naturali, 
sit  cognita:  nam  etiam  illa  cognitio  est  minus  certa,  adeo  ut  non 
defuerint  theologi  qui  de  illa  dubitaverint  :  ergo  impossibile  est 
ut  prima  veritas  sic  tantum  cognita  fundet  assensum  certum  fide 
infusa,  quia  non  potest  esse  firmius  sedificium,  quam  fundamentum 
ejus,  sicut  non  potest  esse  certior  conclusio,  quam  principium.»  — 
Idem  ssepe  alibi  repetit. 

797.  Hsec  est  sententia  Suaresii,  quam  etiam  tenent  Valentia, 
Torres,  Coninck,  Lorca,  Antoine,  Viva,  Wirceburg,  etc.  —  Ri- 
palda  (disp.  3.  n.  41.)  fatetur  eamdem  «  jam  fere  omnes  docere;  » 
et  Viva  (de  Fide,  q.  4.  n.  2.;  et  art.  2.  n.  8.),  dicit  eam  «  commu- 
nissimam  Thomistarum,  et  Doctorum  Societatis,  et  aliorum  apud 
Arriag.  disp.  3.  sect.  4.;  »  de  qua  tamen  generali  assertione,  ut 
minimum  dicam,  valde  dubito. 

798.  Jam  si  utramque  expositam  sententiam  invicem  compare- 
mus,  facile  erit  videre  —  1)  Card.  de  Lugo  convenire  cum  Suarez 
in  eo  quod  assensus  fidei,  si  resolvatur  in  suam  intrinsecam  cau- 
sam  objectivam,  ultimo  sistit  in  auctoritate  et  revelatione  Dei, 
quam  per  seipsam  immediate  attingit.  —  2)  Discrepare  tamen  in 
eo,  quod,  juxta  de  Lugo,  assensus  in  auctoritatem  et  revelationem, 
ut  sunt  formale  fidei  objectum,  ideo  est  immediatus,  quia  auctori- 
tas  et  revelatio  ex  apprehensione  terminorum  innotescit  :  juxta 
Suarez  vero  ideo  idem  assensus  est  immediatus,  quia  ipsa  aucto- 
ritas  et  revelatio  creditur  propter  se  ipsam  et  non  propter  aliud. — 
3)  Discrepare  etiam  in  eo  quod,  juxta  de  Lugo,  fides  divina  ultimo 
sistit  in  auctoritate  Dei  revelantis  eodem  modo  ac  fides  humana 
in  auctoritate  dicentis;  juxta  Suarez  e  contra  (disp.  9.  sect.4.  n.8.): 
«  In  hoc  cernitur  magna  differentia  inter  fidem  divinam  et  huma- 
nam,  quia  humana  per  se  supponit  cognitionem  principiorum  a 
quibus  pendet,  et  illam  accipit  non  ex  eadem  fide,  sed  ex  lumine 
naturali,  vel  ex  aliquo  experimento,  quod  secus  est  in  divina  fide, 

ut  ssepe  dixi.»  —  4)  Discrepare  insuper,  quia  juxta  de  Lugo,  fir- 
mitas  assensus  fidei  pendet  ex  supernaturali  lumine  fidei,  et  ex 
imperio  voluntatis  adjutse  per  gratiam;  juxta  Suarez  vero,  pen- 
det  etiam  ex  ipso  motivo,  propter  quod  assensus  elicitur.  —  5)  Ut 
igitur  assignetur  fidei  formale  objectum  non  sufficit,  in  sententia 
Suaresii,  dicere  illud  esse  auctoritatem  Dei  revelantis;  sed  oportet 
(idque  sedulo  advertatur)  dicere,  illud  esse  auctoritatem  Dei  reve- 
lantis  per  seipsam  creditam.  Potest  enim  dari  assensus  ex.  gr.  in 
divinitatem  Christi  ob  auctoritatem  Dei  revelantis,  qui  tamen  non 
sit  assensus  fidei  divinse:  quando  nempe  aliquis  non  sisteret  ul- 
timo  in  auctoritate  Dei  reveiantis  illam  credendo;  sed  assentiret 
auctoritati  Dei  eoc  intrinsecis  rationibus  notce,  et  revelationi  di- 
vinitatis  Christi  demonstratce  ex  miraculis  aliisque  signis.  Quse 
quidem  apprime  cohserent  cum  generali  theoria  Suaresii  de  di- 
stinctione  actuum  naturalium  a  supernaturalibus,  etiam  ex  parte 
objecti  formalis. —  Cf.  de  Gr.  (disp.  1.  a.  2.). 

§•  V. 
Tertia  quaedam  sententia  innuitur. 

799.  Quicumque  attente  perpenderit  duas  prsecedentes  opinio- 
nes,  quse  recentioribus  temporibus  communius  in  scholis  obti- 
nuere,  nequit  non  persentire  qusestionis  difficultatem,  nec  plenam 
mentis  quietem  invenire  potest  in  expositis  solutionibus  ipsius. 
Agitur  autem  de  re  quse  potissima  est  in  tota  tractatione  de 
Fide ;  siquidem  quseritur  ultima  objectiva  ratio  assensus  fidei, 
a  qua  ejusdem  tandem  genuina  indoles  pendet.  Inde  oritur  per- 
suasio,  incredibile  esse  ut  antiquiores  theologi,  ac  prsesertim 
D.  Thomas  cujus  tractatus  de  fide  absolutissimus  est,  non  pro 
merito  egerit  de  hac  qusestione ;  quemadmodum  suboritur  dubi- 
tatio,  ne  recentiores  inextricabilem  eam  reddiderint,  eo  quod 
communium  principiorum  veluti  obliti,  falsam  iniverint  viam,  id 
quserentes  in  assensu  fidei,  quod  ipsius  natura  non  patitur.  Prae- 
stat  itaque  imprimis  recolere  hsec  principia. 

800.  Quando  inquirimus  ultimum  fundamentum  objectivum  quo 
nititur  assensus  fidei,  diligenter  distinguendus  est  duplex  proces- 

sus :  unus,  quo  inquirimus  ultimam  rationem  intrinsecam  a  qua 
fides  desumit  objective  suam  firmitatem  et  specificam  perfectio- 
nem;  alter ,  quo  inquirimus  de  causa,  propter  quam  homo  ani- 
mum  induxit  velle  credere.  Hsec  distinctio  admittitur  ab  omnibus. 
Ratio  autem  illius  petitur  a  discrimine  inter  habitus  evidentes  et 
inevidentes. 

801.  Cum  enim  in  habitu  evidenti  ultima  objectiva  ratio  sit 
evidens ,  de  se  sufficiens  est  ad  determinandum  intellectum  ad 
omnes  assensus  ejusdem  scientise;  imo  ad  illos  necessitat:  in  ha- 
bitu  vero  inevidente,  cum  ejus  ultima  intrinseca  ratio  non  sit 
evidens  ,  fit  ut  assensus ,  qui  in  ea  fundantur,  ab  ea  non  suffi- 
cienter  determinentur.  Hoc  enim  est  habitum  esse  evidentem, 
scilicet  si  percipiatur  ratio  vel  causa,  qua  nititur  talis  habitus, 

4 

non  posse  intellectum  dissentire  :  percepta  vero  ratione  et  fun- 
damento  inevidentis  habitus  vel  asseusus,  potest  intellectus  dis- 
sentire. 

802.  Quare  in  habitu  evidente,  assignata  ultima  intrinseca  causa 
assensus,  frustra  quseritur  alia  causa,  qua  homo  animum  induxit 
velle  assentiri;  prima  enim  sufficienter  determinat,  imo  necessitat, 
ut  diximus,  assensum  :  sed  cum  causa  intrinseca  inevidentis  ha- 
bitus,  ratione  suse  inevidentise,  non  sufficienter  determinet  intel- 
lectum  ad  assensum,  ea  assignata,  merito  alia  quseritur  qua  homo 
animum  induxit  velle  credere.  Hsec  etiam  animadversio  admitti- 
tur  ab  omnibus;  siquidem  etiam  in  sententia  Card.  de  Lugo,  ju- 
dicium  «  Deus  revelavit  Incarnationem,»  quamvis  immediatum  ex 
apprehensione  terminorum,  est  tamen  obscurum  ;  ac  proinde  re- 
quiritur  imperium  voluntatis  ut  credam  Incarnationem. 

803.  Jamvero  si  instituatur  processus,  quo  inquiritur  de  causa 
inducente  meam  voluntatem  ad  acceptandam  et  imperandam  fidem, 
pervenimus  immediate  ad  aliquod  bonum.  «  Quandoque,  ait  D.  Tho- 
mas  (Qq.disp.De  Verit.q.l4.a.l.)  intellectus  non  potest  determinari 
ad  alteram  partem  contradictionis  neque  statim  per  ipsas  definitio- 
nes  terminorum,  sicut  in  principiis,  nec  etiam  virtute  principio- 
rum,  sicut  in  conclusionibus  demonstrativis  est;  determinatur  au- 
tem  per  voluntatem,  quse  eligit  assentire  uni  parti  determinate  et 
prsecise  propter  aliquid  quod  est  sufficiens  ad  movendum  volunta- 

tem,  non  autem  ad  movendum  intellecfrum,  utpote  quod  videtur  bo- 
num  vel  conveniens  huic  parti  assentire;  et  ista  est  dispositio  cre- 
dentis,  ut  cum  aliquis  credit  dictis  alicujus  hominis,  quia  vide- 
tur  decens  vel  utile:  et  sic  etiam  movemur  ad  credendum  dictis, 
in  quantum  nobis  repromittitur,  si  crediderimus,  prsemium  vitse 
geternse :  et  hoc  praemio  movetur  voluntas  ad  assentiendum  his 
quse  dicuntur,  quamvis  intellectus  non  moveatur  per  aliquid  in- 
tellectum. » 

804.  Mediate  vero,  in  eodem  processu ,  ultimo  pervenimus  ad 
judicium  credibilitatis  quod  nititur  motivis  credibilitatis  eviden- 
ter  cognitis.  Necesse  est  enim  ut  fides  ita  dependeat  a  volun- 
tate,  ut  vere  sit  libera  et  meritoria;  voluntas  autem  nequit  libere 
imperare  assensum  fidei,  nisi  praslucente  intellectu  per  judicium 
quo  judicamus  res  propositas  esse  tales,  quas  merito  quis  credat 
esse  revelatas,  ac  proinde  firmissima  fide  credendas.  Hoc  judicium 
prsecedit  fidem,  ad  quam  prseparat ;  ideoque  potest  esse  evidens, 
ut  supra  ostendimus,  et  evidens  fit  ex  notis  revelationis,  quse  mo- 
rali  evidentia  certo  nobis  demonstrant  res  fidei  esse  tales,  quas 
merito  et  prudenter  judicemus  a  Deo  esse  revelatas.  Hsec  quoque 
communia  sunt  omnibus. 

805.  At  contra  si  instituamus  processum  ad  inquirendum  de  cau- 
sa  objectiva  intrinseca  ipsius  assensus  fidei  a  voluntate  imperati, 
non  est  laborandum  ut  inveniamus  hujusmodi  causam  evidentem; 
sic  enim  inquireremus  causam  fidei  pugnantem  cum  fidei  ipsius 
natura.  Fides  enim,  uti  supra  demonstravimus,  debet  esse  obscura 
quoad  motivum  formale,  ita  ut  ab  eo  non  determinetur  necessa- 
rio  assensus ;  determinaretur  autem  necessario  a  motivo,  si  illud 
esset  evidens.  Unde  etiam  Card.  de  Lugo  agnoscit  obscuritatem 
in  judicio  de  veritate  revelationis,  quamvis  censeat  illud  esse  im- 
mediatum  —  Vide  Valentia  (Tom.  3.  disp.  1.  q.  1.  p.  1.  §.  2.). 

806.  Porro  si  hsec  vera  sunt  (et  rata  quidem  esse  debent  ac 
sunt  omnibus)  necessario  consequi  videtur,  assignata  auctoritate 
et  revelatione  divina,  non  modo  non  esse  quserendam  causam 
aliam  objectivam  evidentem  assensus  fidei,  sed  nullam  aliam  cau- 
sam  objectivam  inquirendam  esse.  Facta  enim  prsesente  intelle- 
ctui  auctoritate  et  revelatione  divina  alicujus  veritatis,  ad  hanc 
credendam  nihil  aliud  requiritur  prseter  piam  aflectionem  seu  im- 

perium  voluntatis;  nisi  velimus  dicere,  rationes  quse  demonstrant 
auctoritatem  et  revelationem  esse  causas  assensus,  scientiam  po- 
tius  quaerentes  quam  fidem.  Quae  assentiendi  ratio  statim  illu- 
strari  potest  exemplo,  quod  desumimua  a  Viva  (de  Fide,  disp.  1. 
q.  4.  a.  2.  n.  9.),  ad  rem  nostram  illud  acommodantes.  «  Evidenter 
(certo)  enim  ex.  gr.  affirmamus  existentiam  Dei  obliti  demonstratio- 
nis  de  Dei  existentia :  evidenter  (certo)  asserimus  fuisse  Aristote- 
lem,  historiarum  obliti  unde  id  accepimus.  Gratis  autem  dicitur, 
quod  in  his  casibus  detur  imperceptibilis  memoria  motivorum  prae- 
teritorum;  quod  ex  eo  patet,  quia  si  deberet  ea  memoria  dari,  non 
deberet  esse  imperceptibilis  et  confusa,  sed  vividior  et  clarior 
quam  sit  cognitio  objecti  affirmati ;  nam  propter  quod  unumquod- 
que  tale,  et  illud  magis;  ergo  si  propter  motiva  prseterita  affir- 
mamus  v.  g.  Deum  existere,  fuisse  Aristotelem;  a  fortiori  debe- 
remus  affirmare,  et  clarius  cognoscere  ea  motiva:  aliter  quomodo 
posset  evidenter  affirmari  Dei  existentia,  si  motiva  ad  illam  af- 
firmandam  non  cognoscerentur  evidenter?»  Tum  itaque  cognitio 
motivorum  est  conditio  prserequisita  ad  assensum ,  non  causa 
ipsius  ;  memoria  eorumdem  motivorum  olim  evidentium  non  est 
causa  sufficiens  ad  movendum  intellectum  ad  assensum,  sed  sufficit 
ad  movendam  voluntatem  ut  imperet  illum. 

807.  Atque  id  est  quod  docet  D.  Thomas,  ssepius  inculcans,  in- 
quisitionem,  cogitationem,  cognitionem  motivorum  prsecedere  ac 
comitari  assensum  fidei,  sed  non  esse  causam  ipsius.  Ita  (Qq. 
disp.  de  Ver.  q.  14.  a.  1.)  sibi  proponit  hanc  difficultatem :  «  Fi- 
des,  ut  dicitur  communiter,  primse  veritati  propter  se  ipsam  as- 
sentit.  Sed  qui  assentit  alicui  conferendo,  non  assentit  ei  pro- 
pter  seipsum,  sed  propter  aliud  ad  quod  confert.  Ergo  in  cre- 
dendo  non  est  aliqua  collatio,  et  ita  nec  cogitatio. »  Respondet 
autem  (ad  6.):  «  Ratio  illa  probat  vel  concludit,  quod  cognitio 
non  est  causa  assensus  fidei;  non  autem  quin  assensum  fidei  con- 
comitetur. »  Et  (ibid.  ad  2.):  «  Fides  dicitur  non  inquisitus  as- 
sensus,  inquantum  assensus  fidei  vel  consensus  non  causatur  ex 
inquisitione  rationis  ;  tamen  non  excluditur  per  hoc  quin  in  in- 
tellectu  credentis  remaneat  aliqua  cogitatio  vel  collatio  de  his 
quse  credit. »  Adhuc  clarius  exponens  mentem  suam,  S.  Doctor 
(3.  dist.  23.  q.  2.  ar.  2.  q.   1.  ad  2.)  duplicem   distinguit  inqui- 

sitionem,  quarum  una  prsecedit  fidem  inclinans  voluntatem  ad 
eam  imperandam;  altera  fidem  consequitur  inclinans  intellectum 
ad  visionem  eorum  quse  jam  credit:  utraque  comitari  potest  as- 
sensum  fidei,  prima  reddens  intellectui  praesens  totum  objectum 
credendum  dum  voluntas  assensum  imperat ;  altera  veluti  quae- 
rens  intelligentiam  eorum  quse  creduntur.  In  fide  «  enim,  uti  do- 
cet  idem  D.  Thomas  (Qq.  disp.  de  Ver.  q.  14.  a.  1.)  assensus  non 
ex  cogitatione  causatur,  sed  ex  voluntate,  ut  dictum  est.  Sed 
quia  intellectus  non  hoc  modo  terminatur  ad  unum  ut  ad  pro- 
prium  terminum  perducatur,  qui  est  visio  alicujus  intelligibilis; 
inde  est  quod  ejus  motus  nondum  est  quietatus,  sed  adhuc  habet 
cogitationem  et  inquisitionem  de  his  quse  credit,  quamvis  firmis- 
sime  eis  assentiat:  quantum  enim  est  ex  seipso  non  est  ei  satis- 
factum,  nec  est  terminatus  ad  unum;  sed  terminatur  tantum  ex 
extrinseco.  Et  inde  est  quod  intellectus  credentis  dicitur  esse  ca- 
ptivatus,  quia  tenetur  terminis  alienis  et  non  propriis,  II.  Cor., 
X.  5.:  In  captivitatem  redigentes  omnem  intellectum.  » 

808.  Quare  si  quis  ex  his  principiis  velit  ultimo  designare  ob- 
jectum  formale  fidei  divinse ,  non  sufficit  ut  dicat  illud  esse  pri- 
mam  Yeritatem  (in  cognoscendo  et  in  dicendo);  sed  necesse  est 
ut  dicat  esse  primam  Veritatem  non  visam:  «  Veritas  prima  est 
objectum  fidei ,  secundum  quod  ipsa  est  non  visa  »  (2.  2.  q.  4. 
a.  1.);  et  (de  Ver.  q.  14.  a.  3.  ad  6.):  «  Veritas  prima  non  est 
objectum  proprium  fidei  nisi  sub  hac  ratione  prout  est  non  ap- 
parens. »  Unde  qui  convictus  evidentia  signorum  et  evidenti  de- 
monstratione  de  Dei  auctoritate  alicui  objecto  assentiret,  non 
eliceret  assensum  fidei  divinse —  Cum  autem  Veritas  non  visa , 
non  apparens  non  valeat  ipsa  determinare  intellectum  ad  assen- 
sum;  necesse  est  ut  hic  determinetur  ab  imperio  voluntatis  :  ac 
propterea  seque  dici  potest,  objectum  formale  divinse  fidei  esse 
Veritatem  primam  prout  ei  inhaeremus  ex  pia  voluntatis  affe- 
ctione ,  seu  imperio.  «  Illud  cui  assentit  intellectus,  non  movet 
intellectum  ex  propria  virtute,  sed  ex  inclinatione  voluntatis  ; 
unde  bonum  quod  movet  affectum,  se  habet  in  actu  fidei  sicut 
primum  movens...  et  ideo  primo  ponitur  in  definitione  fidei  ejus 
ad  bonum  affectus  »  (de  Ver.  q.  14.  a.  2.  ad  13.);  et  (a.  3.  ad  3.) 
monet  idem  D.  Thomas :  «  hoc  ipsum    quod  est   assentire  primse 

Veritati  propter  seipsam  est  quoddam  bonum  meritorium.  Unde 
fides,  quse  ad  hunc  actum  ordinatur,  dicitur  esse  virtus  »  —  Ne- 
que  obstat  quod  objectum  formale  fidei  debet  esse  quid  intrinse- 
cum ;  voluntas  autem  et  bonum  a  quo  ipsa  movetur  est  quid  ex- 
trinsecum.  Etenim  S.  Doctor,  hanc  prseoccupans  difficultatem, 
scripsit  (de  Ver.  q.  14.  a.  3.  ad  10.) :  «  Fides    non  est  in  intel- 

lectu,  nisi  secundum  quod  imperatur  a  voluntate Unde  quam- 

vis  illud  quod  est  ex  parte  voluntatis  possit  dici  accidentale  in- 
tellectui,  est  tamen  essentiale  fidei:  sicut  id  quod  est  rationis  est 
accidentale  concupiscibili,  essentiale  autem  temperantise. » 

309.  Post  hffic,  quisque  intelligit,  omnes  quidem  asserere  in 
actu  fidei  nos  assentiri  primw  Veritati  propter  seipsam ;  hanc 
tamen  formulam  diversos  in  diversis  sententiis  sensus  exhibere. 
In  sententia  enim  Card.  de  Lugo,  eatenus  in  fide  assentimur  pri- 
mae  Veritati  propter  seipsam,  quatenus  nota  est  nobis  et  terminis. 
In  sententia  Suaresii,  ideo  adhseremus  primse  Veritati  propter 
seipsam,  quia  eam  credimus  prout  revelatam  in  actu  exercito, 
sicut  credimus  ex.  gr.  Incarnationem  revelatam  in  actu  signato. 
In  sententia  vero,  quam  nunc  exponimus,  assentimur  primse  Ve- 
ritati  propter  seipsam,  quia,  cognitis  divina  auctoritate  ex  in- 
trinsecis  rationibus  atque  divina  revelatione  ex  signis,  non  pro- 
pter  has  rationes  aut  hsec  signa,  sed  unice  in  obsequium  primae 
Veritati  voluntas  imperat  ac  determinat  assensum  fidei.  Sane 
D.  Thomas  nullibi  meminit  illius  revelationis  in  actu  exercito, 
propter  quara  ipsa  creditur;  nullibi  illius  distinctionis  inter  mo- 
tiva  credibilitatis  considerata  ut  sic,  et  ut  complementum  divinse 
revelationis;  nullibi  denique  ullo  modo  indicat  divinam  revela- 
tionem  nobis  esse  immediate  notam  ex  terminis.  Sed,  cseteris 
prsetermissis,  quserens  (2.  2.  q.  2.  a.  10.)  «  Utrum  ratio  inductiva 
ad  ea  quse  sunt  fidei  minuat  meritum  fidei;  »  sibi  primo  loco  obji- 

cit :  «  Dicit  Gregorius fides  non  habet  meritum,  cui  humana 

ratio  prsebet  experimentum.  Si  ergo  ratio  humana  sufficienter  ex- 
perimentum  prsebet ,  totaliter  excludit  meritum  fidei.  Videtur 
ergo  quod  qualiscumque  ratio  humana  inducta  ad  ea  quse  sunt 
fidei,  diminuat  meritum  fidei.  »  Respondet  autem  (ad  1.):  «  Gre- 
gorius  loquitur  in  casu  illo,  quando  homo  non  habet  voluntatem 
credendi  ea  quge  sunt  fidei,  nisi  propter  rationem  inductam.  Quan- 

do  autem  homo  habet  voluntatem  credendi  ea  quae  sunt  fidei  ex 
sola  auctoritate  divina,  etiamsi  habeat  rationem  demonstrativam 

ad  aliquid    eorum non  propter    hoc  tollitur    vel  diminuitur 

meritum  fidei. » 

§.  VI. 

Judicium  Auctoris. 

Prop.  XXXI.  In  actu  fidei  divince,  auctoritati  et  revelationi, 
tamquam  formali  ejus  objecto,  nec  assentimur  —  1)  prout  sunt 
ex  terminorum  apprehensione  immediate  notce  —  2)  nec  prout 
crecluntur  propter  se  ipsas  —  3)  sed  supposito  judicio  certo  de 
existentia  et  credibilitate  revelationis,  quo  totum  objectum  cre- 
dendum  fit  menti  prcesens,  immerito  quceri,  arbitramur,  no- 
vam  ex  parte  intellectus  objectivam  rationem,  ob  quam  Dei  re- 
velantis  auctoritati  assentiamur  :  cum  assensus  in  veritates 
revelatas  unice  in  ejus  obsequium  prcestitus,  «  quem  concomita- 
tur,  sed  cujus  non  est  causa  cognitio  (Qq.  disp.  q.  14.  de  Fide 
a.  1.  ad  6.),  a  voluntate  determinetur  (2.  2.  q.  2.  a.  1.  ad  3.);  et 
illud  cui  assentitur  intellectus  non  moveat  intellectum  ex  pro- 
pria  virtute,  sed  ex  inclinatione  voluntatis  »  (Qq.  disp.  q.  14  de 
Fide  a.  2.  ad  13.):  unde  «  quamvis  illud  quocl  est  ex  parte  vo- 
luntatis  possit  clici  accidentale  intellectui,  est  tamen  essentiale 
fidei  »  (ibid.a.3.  acl  10.). 

810.  Prob.  lma  pars.  I.  Assumitur  tamquam  principium  in  sen- 
tentia  Card.  de  Lugo  quod  quamvis  fides  divina  firmior  sit  fide 
humana,  quoad  modum  tamen  sistendi  in  testimonio  dicentis  seque 
se  habent  (n.  781.).  Atqui  neque  hoc  principium  videtur  verum, 
nec  ipsi  videtur  constanter  Auct.  ipse  adhserere.   Ergo. 

Prob.  min.  1)  Si  consideretur  auctoritas  Dei  m  fide  divina, 
fides  nostra  sistit  in  ea  tamquam  in  veritate  per  se  nota  ex  ap- 
prehensione  terminorum,  juxta  de  Lugo ;  si  consideretur  auctori- 
tas  dicentis  in  fide  humana,  in  ea  certe  non  sistit  fides  tamquam 
in  veritate  per  se  nota,  sed  illam  per  aliud  medium  cognoscit.  Unde 
non  de  auctoritate  sed  de  locutione  seu  revelatione  asseritur  fi- 

dem  divinam  et  humanam  eodem  modo  sistere  in  testimonio  di- 
centis. 

2)  At  si  consideretur  locutio ,  seu  testimonium  humanum,  ut 
ipse  Card.  de  Lugo  concedit,  plerumque  sed  non  semper  imme- 
diate  percipitur.  Sic  si  Petrus  mihi  diceret  Joannem  dixisse 
suum  filium  esse  mortuum,  et  ego  crederem  simul  et  Joannem 
illud  dixisse,  et  ejus  filium  vere  esse  mortuum,  perciperem  qui- 
dem  testimonium  Petri  immediate;  sed  testimonium  Joannis,  pro- 
pter  quod  credo  mortem  ejus  filii,  perciperem  solum  propter  te- 
stimonium  Petri,  ideoque  non  immediate.  At  vero  in  sententia, 
de  qua  nunc  agimus,  testimonio  Dei  in  fide  divina  semper  im- 
mediate  assentimur  ac  proinde  semper  fides  nostra  in  eo  ultimo 
sistit. 

2)  Juxta  exemplum  allatum  a  Card.  de  Lugo,  testimonium  hu- 
manum  in  fide  humana  est  plerumque  immediatse  perceptionis, 
quatenus  nobis  experientia  constat,  nempe  nos  auribus  nostris 
audimus  ipsum  testimonium.  Sed  idem  quoad  nos  dici  nequit  de 
revelatione  in  fide  divina.  Etenim  revelatio  quae  immediate  per- 
eipitur  ut  divina,  est  locutio  Dei  integrata  per  signa,  miracula, 
martyria  etc,  uti  contendit  de  Lugo  ;  ergo  qui  audit  aliquem 
dicentem  Deum  revelasse  Incarnationem,  sed  non  videt  signa,  ne- 
quit  immediata  experientia  cognoscere  illam  revelationem  esse 
divinam. 

811.  II.  Assumitur  tamquam  principium  in  sententia  Card.  de 
Lugo,  quod  omnis  assensus  debeat  esse  immediatus  vel  mediatus. 
Si  hic  sisteret,  omnes  convenirent  cum  illo,  et  omnes  concedunt 
assensum  in  auctoritatem  Dei  revelantis  in  actu  fidei  de  Incarna- 
tione  esse  immediatum;  siquidem  illi  assentimur  propter  seipsam 
et  non  propter  aliud.  Sed  ibi  non  sistit  de  Lugo;  immo  conten- 
dit  repugnare  naturae  intellectus  immediate  assentiri  veritati  quce 
non  innotescat  ex  terminis ;  et  mediate,  alteri  veritati  per  se 
non  notse,  nisi  per  aliam  notam  ex  terminis.  Statim  dicemus  utrum 
hoc  principium  sic  intellectum  possit  applicari  fidei  divinae;  sed 
nunc  animadvertimus ,  ipsum  Card.  de  Lugo  non  constanter  illi 
adhserere. 

Etenim  si  repugnaret  naturae  intellectus  immediate  assentiri  ali- 
cui  veritati  non  notae  ex  terminis,  quatenus  debet  illi  assentiri  qua 

notce,  repugnaret  etiam  plus  illis  assentiri  quam  sit  nota;  atqui, 
juxta  de  Lugo,  non  repugnat  naturse  intellectus  plus  alicui  veritati 
assentiri,  quam  sit  nota;  siquidem  revelatio,  juxta  ipsum  est  ne- 
cessario  obscura;  et  tamen  assensus  in  illas,  in  actu  fidei  debet 
esse  firmissimus.  Ergo. 

Prob.  major.  Assentiri  alicui  veritati  qua  notce  ex  terminis 
plus  quam  menti  innotescit  est  ex  parte  assentiri  objecto  non 
noto,  seu  assensus  secundum  excessum  ferretur  in  ignotum;  ergo 
si  repugnaret  alicui  veritati  non  notse  ex  terminis  immediate  as- 
sentiri,  repugnaret  etiam  plus  illi  assentiri,  quam  ex  terminis 
nota  sit. 

Unde  ipse  de  Lugo  (disp.  1.  n.  101.),  ut  probet  veracitatem  Dei 
ut  cognitam  ex  creaturis  non  esse  objectum  formale  fidei,  utitur 
hoc  argumento:  «  Si  admittis  fidelem  credere  veracitatem  Dei  spe- 

cie  relicta,  et  fundata  in  argumento    deducto  ex  creaturis 

non  magis  credit  veracitatem  Dei,  quam  existentiam  creaturarum, 

et  earum  dependentiam  a  prima  causa Hoc  autem  concedi  non 

potest,  »  etc. — Unde  similiter  dicimus,  si  assentimur  auctoritati 
et  revelationi  divinse,  quatenus  ex  terminis  notse  sunt,  non  magis, 
illas  credimus,  quam  sint  notse.  Hoc  autem  concedi  non  potest, 
cum  firmius  in  fide  divina  credamus  Deum  esse  veracem,  quam 
veritates  ex  terminis  notas.  Quid  vero  si  auctoritas  et  revelatio 
essent  notse  ex  terminis,  sed  obscure;  et  obscuritas  explicaretur 
per  notitiam  probabilem,  vel  saltem  non  excludentem  formidinem 
omnem,  ut  facit  de  Lugo  ? 

Respondet  de  Lugo,  majorem  illam  firmitatem  repetendam  esse 
ab  imperio  voluntatis  et  habitu  fidei.  Sed ,  si  admisso  principio 
quod  intellectus  non  potest  assentiri  veritati  nisi  quatenus  notse, 
non  repugnat  ut  voluntas  imperet  assensum  firmiorem  quam  po- 
stulat  notitia  motivi ;  nonne  magis  cohserenter  dicitur,  admisso 
principio  quod  fide  divina  potest  dari  assensus  revelationi  non 
ut  notce  ex  apprehensione  terminorum,  sed  quse  per  judicium 
prsecedens  facta  est  prsesens  intellectui,  posse  assensum  illum 
firmissimum  esse  ex  imperio  voluntatis,  quse  non  juxta  mensuram 
notitise,  sed  meriti  ipsius  motivi  assensum  firmum  imperat? 

812.  III.  Idem  argumentum  aliter  etiam  proponi  potest.  Ac  — 
1)  Fieri  nequit  ut  assensus  altioris  ordinis  et  summe  firmus  pro 

fundamento  habeat  assensum  inferioris  ordinis  et  minus  firmum; 
sed  assensus  fidei,  quo  credo  ex.  gr.  Incarnationem,  est  assensus 
summe  firmus  et  altioris  ordinis,  quam  quilibet  assensus  natura- 
lis,  atque  pro  fundamento  habet  assensum  in  auctoritatem  Dei 
revelantis.  Ergo  assensus  in  auctoritatem  Dei  revelantis  nequit 
esse  naturalis  et  minus  firrnus.  Sed  talis  esset  si  eliceretur  ex 
apprehensione  terminorum.  Ergo.  Vide  Suarez  (disp.3.sect.6.n.6.). 

Dices  iterum  cum  de  Lugo,  assensum  in  auctoritatem  Dei  re- 
velantis  debere  esse  saltem  tam  firmum  quam  assensus  in  In- 
carnationem,  et  supernaturalem  ;  tamen  assensum  illum  firmita- 
tem  et  supernaturalitatem  habere  ab  habitu  fidei  a  quo  elicitur, 
et  ab  imperio  voluntatis. 

Eespondetur  iterum:  —  a)  Si  verum  est,  assensum  fidei  in  Incar- 
nationem  supernaturalitatem  et  firmitatem  accipere  ab  habitu  fidei 
et  imperio  voluntatis;  cur  necesse  est  ut  ipse  assensus  in  auctori- 
tatem  Dei  revelantis  sit  supernaturalis  et  firmissimus  ?  Scilicet, 
dicitur:  nequit  assensus  in  Incarnationem  firmior  esse  fundamento 
quo  nititur,  ab  eo  tamen  non  accipit  firmitatem  !  Non  enim  pro- 
bant  supernaturalitatem  et  maximam  firmitatem  assensus  in  au- 
ctoritatem  Dei  revelantis  ex  eo  solum,  quod  sit  unus  idemque  as- 
sensus  cum  assensu  ex.  gr.  in  Incarnationem ;  sed  etiam  ex  eo, 
quod  assensus  ille  est  hujus  fundamentum  (n.  777.).  —  b)  Revera, 
si  assensus  in  auctoritatem  Dei  revelantis  fieri  potest  supernatu- 
ralis  et  firmissimus  solum  ex  parte  principii  a  quo  procedit,  et 
voluntatis  adjutse  per  gratiam  a  qua  imperatur,  et  nullo  modo 
ex  parte  rationis  qua  innotescit,  —  est  enim  apprehensio  termino- 
rum  —  cur  ipse  assensus  in  Incarnationem  non  posset  supernatu- 
ralitatem  et  firmitatem  accipere  ab  habitu  fidei  et  voluntatis  im- 
perio,  nullo  habito  respectu  ad  motivum  quo  nititur  ?  —  c)  De- 
monstravimus  in  tract.  de  gr.  (disp.  I.  art.  2.),  supernaturalitatem 
actus  non  posse  desumi  solum  a  principio,  sed  desumendam  etiam 
esse  a  formali  objecto. 

2)  Si  fides,  inquit  Viva  (disp.  1.  q.  4.  art.  3.),  niteretur  revela- 
tioni  divinse,  quatenus  motivis  credibilitatis  integrata  nota  est, 
licet  obscure,  ex  terminis,  uti  vult  de  Lugo,  assensus  fidei  esset 
temerarius. —  Probatur  sequela.  Si  quis  firmissime  crederet  my- 
sterium  ob  existentiam  revelationis ,  de  qua  tamen   non  haberet 

nisi  probabilitatem,  talis  assensus  fidei  firmissimus  esset  temera- 
rius,  quatenus  firmiter  crederet  mysterium,  et  existentiam  reve- 
lationis  absque  motivo  suflftcienti  ad  illam  credendam  firmissime; 
atqui  etiamsi  detur  moralis  certitudo  de  existentia  revelationis 
ob  auctoritatem  totius  Ecclesise,  et  ob  tot  signa  credibilitatis, 
adhuc  motivum  hoc  est  insufficiens  ad  afiirmandam  existentiam 
revelationis  assensu  firmissimo  supra  firmitatem  certitudinis  me- 
taphysicse,  (quaiis  debet  esse  assensus  in  credente):  ergo  pariter 
temere  assentiretur,  et  crederet. 

Et  ratio  a  priori  est,  addit  idem  Auctor,  quia  quoties  assen- 
sus  erga  aliquod  objectum  materiale  est  firmior,  quam  sit  assen- 
sus  erga  objectum  formale,  talis  assensus  est  temerarius;  non  se- 
cus  ac  qui  firmius  assentiretur  conclusioni  quam  utrique  prsemis- 
sse;  propter  quod  enim  unumquodque  tale,  et  illud  magis:  atque 
adeo  si  afiirmatur  firmiter  objectum  materiale  propter  objectum 
formale,  firmius  afBrmari  debet  formale;  aliter  firmitas  erga  ob- 
jectum  materiale  esset  temeraria  et  imprudens. 

813.  Dices:  potest  voluntas  prudenter  imperare  assensum  fidei 
firmiorem,  quam  mereatur  pondus  rationum  ad  assensum  impel- 
lentium,  uti  constat  ex  prop.  XIX.  confixa  ab  Innocentio  XI. 
(2.  Martii  1679.),  quse  dicit:  «  Voluntas  non  potest  efficere  ut  as- 
sensus  fidei  in  se  ipso  sit  magis  firmus  quam  mereatur  pondus 
rationum  ad  assensum  impellentium.» 

Respondetur:  licet  possimus  prudenter,  ac  teneamur  imperare 
assensum  fidei  firmiorem,  quam  mereatur  motivum  extrinsecum 
et  impellens,  ut  sunt  signa  credibilitatis,  et  auctoritas  Ecclesise; 
non  possumus  tamen  prudenter  imperare  assensum  ullum  firmio- 
rem  quam  mereatur  ejus  motivum  formale  intrinsecum,  quo  niti- 
tur  assensus,  et  cum  quo  proportionem  habet  (1).  Quod  autem  ex 

(1)  Viva  in  alio  opere  (Damnatse  Theses,  etc.  in  h.  prop.)  ut  bene  determinet 
sensum,  quo  cit.  prop.  damnata  est,  refert  imprimis  verba  Arnaldi  Marchant, 
ex  cujus  Thesibus  Antuerpise  propugnatis  prop.  illa  desumpta  est:  dein  vero 
observat :  «  distinguendum  inter  motivum  intrinsecum  actus  fidei,  quod  est 
unice  prima  veritas  revelans,  et  inter  rationes  extrinsecas  impellentes  ad 
actum  fidei,  quse  sunt  auctoritas  Ecclesise,  miracula,  prophetise....  signa  cre- 
dibilitatis.  Sicut  enim  relate  ad  actum  caritatis,  aliud  est  motivum  intrinse- 
cum,  vid.  Dei  Summa  Bonitas;  aliud  motivum  extrinsecum  impellens  ad  actum 
Mazzella.  De  Virtutibus.  28 

motivo  extrinseco  suadente  cum  morali  tantum  certitudine  exi- 
stentiam  revelationis,  prudenter  imperet  voluntas  assensum  fidei 
firmissimum,  ex  eo  patet,  quod  ut  teneamur  credere,  Deum  loqui, 
sufficit  ut  sit  moraliter  certum,  ipsum  loqui;  sicuti  ut  teneamur 
obedire  Regi,  sufficit  quod  sit  moraliter  certum,  ipsum  prseci- 
pere:  et  sicut  deficeret  a  subjectione  Regi  debita  qui  nollet  obe- 
dire,  nisi  evidentiam  physicam  habeat,  quod  ipse  prsecipiat;  ita 
a  fortiori  deficeret  a  subjectione  Deo  debita  qui  nollet  illi  cre- 
dere,  nisi  evidentiam  etiam  metaphysicam  habeat,  quod  ille  lo- 
quitur.  Aliunde  vero  maxima  firmitas  assensus  non  nititur  divina 
locutione,  ut  manifesta  ex  signis ;  sed  divina  auctoritate  et  revela- 
tione  in  se,  quae  certe  maximam  intellectus  adhsesionem  postulat. 

814.  IV.  Concedunt  omnes,  fidem  divinam  resolvendam  esse  in 
auctoritatem  et  revelationem  Dei,  et  non  in  humanam  rationem 
vel  fidem.  Atqui  auctoritas  Dei  revelantis,  ut  est  formale  fidei 
objectum,  in  sententia,  quam  hic  impugnamus,  videtur  in  huma- 
nam  rationem  aut  fidem  resolvi.  Ergo. 

Prob.  min.  Quamvis  daremus  judicium  hoc  conditionatum  «  si 
aliqua  doctrina,  quse  divina  dicitur,  est  miraculis  confirmata,  est 
vere  doctrina  Dei  »  fieri  ex  apprehensione  terminorum ;  certum 
est  tamen  quod  judicium  de  existentia  revelationis  in  actu  fidei, 
e.  g.,  de  Incarnatione,  debet  esse  absolutum.  Absolutum  autem 
esse  nequit,  nisi  absolute  cognoscantur  miracula  facta  in  confir- 
mationem  Incarnationis  ;  siquidem  fatente  de  Lugo,  locutio  non 
exhibetur  uti  divina,  nisi  quatenus  integratur  per  signa.  Et  qui- 
dem  necesse  est  cognoscere  absolute  tum  miracula  patrata  esse, 
tum  ea  esse  vera  miracula,  tum  ea  patrata  esse  in  confirmatio- 
nem  talis  doctrinse.  Jamvero  iis  qui  signa  ipsi  non  vident,  non 
videtur  aliter  de  illis  constare  posse  quod  vera  miracula  facta 
sint  in  confirmationem  alicujus  doctrinae,  quam  per  hominum  te- 
stimonium.  Ergo  fides  divina  resolveretur  tandem  in  humanam. — 

caritatis,  quod  ssepe  est  metus    naufragii,  mortis,  gehennse,  etc;  ita  etc 

aliis  explicatis  perspicunm  flt  adversarios  velle  quod  voluntas  non  possit 
efficere  vi  sui  imperii,  quod  assensus  fidei  supernaturalis  nixus  motivo  in- 
trinseco  fidei  habeat  majorem  firmitatem  adhsesionis,  seu  certitudinem  majo- 
rem,  quam  mereantur  rationes  istse  extrinsecse,  nempe  signa  credibilitatis, 
quse  ad  summum  parere  possunt  evidentiam  et  certitudinem  moralem.  » 

Conf.  Certe  dici  nequit  fidem  divinam  ultimo  resolvi  in  motiva 
credibilitatis;  quod  nobiscum  tenet  de  Lugo,  et  supra  ostendimus 
(n.  767.),  argumentis  ab  eo  mutuatis.  Solum  addit  Card.  de  Lugo 
distinctionem  illam  inter  motiva  credibilitatis  ut  talia  spectata, 
et  spectata  uti  sunt  pars  integrans  revelationem.  Sed  quocumque 
tandem  modo  spectentur,  nonne  eorum  notitia  ex  eodem  semper 
fonte  hauritur? 

815.  Quare  utut  magna  sit  reverentia  nostra  erga  ingenium  Card. 
de  Lugo;  etsi  tanta  sit  ejus  auctoritas  ut  S.  Alphonsus  dixerit : 
«  post  D.  Thomam  non  temere  inter  alios  Theologos  facile  prin- 
ceps  dici  potest :  »  in  re  tamen  praesenti,  dum  asserit  judicium 
absolutum  de  existentia  revelationis  esse  immediatum  ex  appre- 
hensione  terminorum,  fatemur  id  plus  esse  quam  nos  valeamus 
intellectu  capere,  eo  vel  magis,  quod  plures,  iique  gravissimi 
Doctores,  contradicant. 

816.  Prob.  2da  pars.  Sententise  Suaresii  olim  et  ego  subscripsi, 
ipsamque  docui  in  prsecedentibus  hujus  tractatus  editionibus.  Non 
ita  tamen  ei  mens  inhserebat,  ut  penitus  in  ea  quiesceret ;  sed 
ipsam  conferens  solum  cum  opposita  doctrina  Card.  de  Lugo, 
huic  illam,  utpote  a  natura  divinae  fidei  minus  alienam,  prsefe- 
rendam  censui.  Re  deinde  diutius  considerata,  atque  tota  actus 
fidei  doctrina  ad  D.  Thomse  mentem  diligentius  exacta,  a  senten- 
tia  praedicta  recedendum  putavi;  idque  praestiti  dum  abhinc  duos 
annos  ultimo  hunc  tractatum  publice  tradebam  hujus  Universi- 
tatis  alumnis:  tunc  scilicet  ore  proferebam  quod  longe  ante  mente 
conceperam.  Ad  id  autem  me  movit  tum  id  quod  partim  dixi 
partim  dicturus  sum  pro  tertia  sententia;  tum  etiam  obvia  illa 
diflQcultas  quam  omnes  urgent  contra  opinionem  Suaresii,  et  cujus 
non  video  solutionem  quae  vere  satisfaciat. 

817.  Re  quidem  vera  quando  dicitur  «  credi  auctoritas  Dei  re- 
velantis,  ob  quam  credo  ex.  gr.  Incarnationem;  »  hsec  propositio 
potest  duplici  sensu  intelligi.  Potest  enim  significare  nosin  actu 
fidei  simul  attingere  Incarnationem  (objectum  materiale),  et  au- 
ctoritatem  Dei  revelantis  (objectum  formale):  cum  autem  unicus 
ille  assensus,  quo  utrumque  objectum  attingitur,  sit  assensus  fi- 
dei,  cujus  est  credere;  hac  ratione  recte  dici  potest  nos  credere 

ipsam  auctoritatem  ac  revelationem  dum  credimus  Incarnatio- 
nem  —  Sed,  ut  vidimus,  hic  non  sistit  Suaresius;  contendit  enim 
nos  propriissimo  sensu  credere  auctoritatem  Dei  revelantis,  dum 
propter  ipsam  credimus  Incarnationem ;  quatenus  sicut  assensus 
in  Incarnationem  motivum  est  auctoritas  et  revelatio  divina,  ita 
assensus  ejusdem,  prout  simul  fertur  in  auctoritatem  et  revela- 
tionem  divinam,  motivum  est  ipsa  auctoritas  et  revelatio  in  actu 
exercito:  propter  auctoritatem  et  revelationem  in  actu  exercito 
crederemus  ipsam  simul  ut  objectum  materiale  (1). 

Jamvero,  si  semel  conceditur  necessarium  esse  motivum  pro- 
pter  quod  assentiar  auctoritati  ac  revelationi  eo  actu  quo  propter 
ipsas  credo  Incarnationem;  non  apparet  ratio  cur  non  requiratur 
aliud  motivum,  propter  quod  assentiar  ipsi  motivo  ob  quod  credo 
auctoritatem  Dei  revelantis:  adeoque  ipsius  auctoritatis  ac  reve- 
lationis  in  actu  exercito  deberet  assignari  motivum  ;  et  sic  in 
inflnitum. 

Sane  quaerenti  «  cur  credis  Incarnationem  ?  »  respondebis:  quia 
Deus,  summa  veritas,  illam  revelavit.  Quserenti  «  cur  (in  actu 
fidei)  asseris  Deum  Incarnationem  revelasse  ?  »  respondebis:  hoc 
ipsum  credo.  Quserenti  denique  «  cur  hoc  ipsum  credis  ?  »  respon- 
debis:  propter  ipsam  auctoritatem  ac  revelationem  in  actu  exer- 
cito;  dum  enim  Deus  revelat  in  actu  signato  Incarnationem,  si- 
mul  revelat  in  actu  exercito  se  revelare  Incarnationem  et  verum 
dicere  —  Sed  enim  possum  ulterius  quserere  «  cur  credis  illam 
auctoritatem  ac  revelationem  in  actu  exercito  ? »  Vel  responde- 
bis  non  esse  quaerendum    ullum  aliud  motivum :    et  tunc  nec  est 

(1)  Aliter  senserat  ipse  eximius  Doctor  antequam  snum  scriberet  tractatum 
de  Fide.  Etenim  (in  3.  p.  disp.  54.  sect.  5.  n.  11.)  docet:  «  Quselibet  ex  bis  fa- 
cultatibus  [intellectus  et  voluntas]  tendere  potest  in  aliquod  materiale  obje- 
ctum  propter  aliud  ut  quo,  seu  ut  formale,  etiamsi  actu  non  tendat  in  illam 
rem  quse  est  formale  objectum,  tamquam  in  rem  seu  materiam  circa  quam 
proprie  versetur,  quse  solet  dici  objectum  quod....  nam  fidelis  assentitur  ve- 
ritatibus  fidei,  nixus  divino  testimonio  et  veritati  infallibili  ejus  ut  rationi 
formali,  quamvis  eo  actu  quo  credit  rem  revelatam,  non  credat  vel  Deum 
esse  jprimam  veritatem  infallibilem,  vel  Deum  hoc  revelasse....  Item  in  pura 
electione  medii  propter  extrinsecum  finem,  quse  directe  non  versatur  circa 
finem,  ipsum  volendo,  sed  tantum  in  obliquo  ipsum  respicit,  tamquam  ratio- 
nem  volendi  media  etc.  » 

quserendum  motivum  assensus  in  auctoritatem  Dei  revelantis  pro- 
pter  quam  credis  Incarnationem ;  eadem  enim  est  ratio :  vel  re- 
spondebis  assignando  illud  motivum  ;  et  jam  habes  processum  in 
infinitum. 

818.  Sententiae,  quam  hic  impugnamus,  nullum,  quoad  ego  sciam, 
invenitur  vestigium  apud  antiquiores  theologos.  D.  Thomas,  as- 
signata  divina  auctoritate  ac  revelatione ,  nihil  aliud  requirit 
nisi  voluntatis  imperium,  ut  eliciatur  assensus  fidei.  Imo  videtur 
explicite  respuere  illam  revelationem  in  actu  exercito  tamquam 
motivum  credendi.  Etenim  (de  Ver.  q.  14.  a.  8.)  sibi  objicit:  «Ve- 
ritas  prima  comparatur  ad  fidem  dupliciter  :  scilicet  ut  testifi- 
cans,  et  ut  id  de  quo  est  fides.  Sed  non  potest  poni  ut  objectum 
fidei  ut  est  testificans  ;  sic  enim  est  extra  fidei  essentiam  :  nec 
iterum  ut  id  de  quo  est  fides;  quia  sic  de  quocumque  enuntiabi- 
lia  formentur,  de  veritate  prima  essent  credibilia  ;  quod  patet 
esse  falsum. »  Respondet  vero  (ad  16.):  «  Pro  tanto  veritas  prima 
dicitur  esse  fidei  objectum,  quia  de  ea  est  fides:  nec  tamen  opor- 
tet  quod  quodlibet  enuntiabile  de  Deo  formatum  sit  credibile, 
sed  illud  solum  de  quo  veritas  divina  testificatur. . . .  Ipsum  au- 
tem  testimonium  veritatis  primse  se  habet  in  fide  ut  principium 
in  scientiis  demonstrativis. »  Unde,  quomodo  solvit  difficultatem 
quod  veritas  prima  ut  testificans  est  extra  fidei  essentiam  ? 
Non  quidem  simpliciter  id  negando,  et  asserendo  quod  ipsa  etiam 
proprio  sensu  creditur  (de  ea  est  fides);  sed  dicendo  ipsam  per- 
tinere  ad  fidem  sicut  principium  fidei.  Opponit  igitur  veritatem 
primam  testificantem  (objectum  formale)  veritati  primse  de  qua 
est  fides  (objecto  materiali):  de  hoc  asserit  quod  sit  id  quod  cre- 
ditur  si  divina  testificatione  reveletur;  de  illa  ergo  negat  quod 
sit  illud  quod  proprie  creditur. 

819.  Prob.  3tia  pars.  I.  Si,  assignata  prima  Veritate  testificante 
non  visa  seu  non  apparente ,  alia  quserenda  esset  causa  obje- 
ctiva  intrinseca  assensus  fidei,  ea  qusereretur  ad  determinandum 
vel  speciem  vel  exercitium  illius.  Atqui  neutrum  dici  potest. 
Species  enim  jam  determinata  est  per  veritatem  primam  non  vi- 
sam;  exercitium  vero  non  debet  determinari  ab  ulla  causa  obje- 
ctiva,  sed,  prsecedente   judicio   credibilitatis,  ab  imperio   volun- 

tatis.  Ergo,  assignata  prima  veritate  testificante  non  visa,  nulla 
alia  objectiva  et  intrinseca  causa  fidei  quserenda  est. 

Hinc  patet  hanc  qusestionem,  ut  jam  monuimus,  impossibilis 
solutionis  factam  esse,  eo  quod  qusererent  in  assensu  fidei,  quod 
in  ipso  non  est  nec  debet  esse.  Cum  ex.  gr.  Card.  de  Lugo  sta- 
tuit  principium  quod  omnis  assensus  intellectus  vel  est  immedia- 
tus  vel  mediatus ,  et  quod  immediatus  debet  esse  ex  apprehen- 
sione  terminorum  :  illud  verum  est  in  omni  assensu  certo  natu- 
rali,  qui  debet  determinari  ab  ipsa  prsesentia  objecti;  sed  non  in 
assensu  fidei  essentialiter  libero,  ac  proinde  determinabili  ab  im- 
perio  voluntatis.  Quod,  ut  clarius  innotescat,  sequentem  proponi- 
mus  difiicultatem. 

Dices:  Non  potest  intellectus  assentiri  firmissime  ulli  veritati 
immediate,  seu  praecise  propter  seipsam  et  non  propter  aliud, 
nisi  talis  veritas  sit  nota  ex  terminis;  si  ergo  divina  auctoritas 
ac  revelatio  non  esset  nota  ex  terminis,  in  actu  fidei  non  pos- 
semus  illi  propter  seipsam  assentire. 

Respondetur  —  1)  dist.  antec:  non  potest  intellectus  assentiri 
firmissime  veritati  immediate,  nisi  talis  veritas  nota  sit  ex  ter- 
minis,  si  intellectus  ad  assensum  firmissimum  determinetur  ab 
ipso  objecto,  conc;  si  a  voluntate,  prcesupposita  evidentia  cre- 
dibilitatis  objecti,  neg. 

2)  Unde  etiam,  si  paulo  aliter  eandem  difficultatem  proponas, 
dicendo:  «  objectum  secundum  se  obscurum  non  est  secundum  se 
proportionatum  assensui  certo  intellectus.  At  revelatio  divina  se- 
cundum  se  est  obscura.  Ergo  revelatio  divina  secundum  se  non  est 
objectum  proportionatum  assensui  intellectus.  Ergo  non  potest 
credi  nisi  propter  motiva  credibilitatis,  quatenus  etc. 

Resp.  dist.  maj.:  objectum  obscurum  non  est  proportionatum 
assensui  certo,  naturali,  necessario  et  evidenti,  conc  maj.  Assen- 
sui  supernaturali,  libero  et  imperato  a  voluntate,  subdisting.:  sine 
praesupposito  judicio  de  evidenti  credibilitate  illius  objecti  obscu- 
ri,  quo  judicio  intellectus  disponatur  ad  firmissime  assentiendum 
objecto  obscuro  ex  imperio  voluntatis,  conc  iterum  maj.  Prse- 
supposito  tali  judicio,  neg.  maj.  Revelatio  enim  divina,  quamvis 
sit  secundum  se  obscura;  apparet  tamen  evidenter  credibilis  per 
actum  prsevium  actui  fidei,  et  imperio  voluntatis;  ita  igitur  per 

actum  illum  praevium  intellectus  sufficienter  disponitur  ad  ei  firmis- 
sime  assentiendum  ex  imperio  voluntatis:  habetur  scilicet  id  quod 
sufficit  ad  movendam  voluntatem,  licet  non  sufficiat  ad  determi- 
nandum  intellectum;  nec  aliud  quserendum  est  in  assensu  fidei. 

3)  Hinc,  si  iterum  eandem  difficultatem  proponas,  dicens:  «  re- 
pugnat  ut  intellectus  immediate  assentiatur  veritati  non  per  se 
notse;  »  iterum  respondetur  distinguendo:  non  per  se  notse,  id  est 
nullo  pacto  praesenti  intellectui  conc;  non  per  se  notse,  id  est  non 
evidenti  aut  cognitse  ex  terminis,  et  ut  tali  subd.:  assensu  natu- 
rali,  et  determinabili  ab  ipsa  prsesentia  objecti,  conc;  assensu  su- 
pernaturali  fidei,  determinabili  ab  imperio  voluntatis,  neg. 

820.  II.  Sententia,  quam  hic  propugnamus,  dum  —  1)  plene  sa- 
tisfacit  qusestioni  solvendse  —  2)  simul  vitat  incommoda  prsece- 
dentium  opinionum. 

Quoad  primum,  necesse  est  ut  fidei  assensus  ita  ultimo  sistat 
in  auctoritate  Dei  revelantis,  ut  tamen  voluntas  libere  determi- 
net  intellectum  ad  assensum.  Ultimo  vero  sistit  in  auctoritate 
et  revelatione,  si  assensus,  prout  in  ipsas  fertur,  non  resolvitur 
in  aliam  rationem  seu  in  aliud  motivum :  ita  ut  vere  credamus 
«  non  propter  rationem  humanam,  sed  propter  auctoritatem  di- 
vinam;  »  habeamus  «  voluntatem  credendi  ea  quse  sunt  fidei  ex 
sola  auctoritate  divina,  etiamsi  habeamus  rationem  demonstrati- 
vam  »  (2.2.  q.  2.  a.  10.).  Atqui  id  prsecise  contingit  in  sententia, 
de  qua  hic  agitur;  etsi  enim  prserequiratur  cognitio  motivorum 
quibus  constat  veritatis  credendse  revelatio,  eaque  comitetur  as- 
sensum  fidei ,  non  est  tamen  causa  ipsius  (de  Ver.  q.  14.  a.  1. 
ad  6.)  —  Si  vero  hujusmodi  cognitio  non  est  causa  assensus;  alia 
igitur  quserenda  est  causa,  a  qua  ille  determinetur.  Sed  «  intel- 
lectus  possibilis  non    movetur    nisi  a  duobus  :  scilicet  a  proprio 

objecto et  a  voluntate  »  (de  Ver.  q.  14.  a.  1.  c.):  cum  ergo, 

ex  dictis,  ad  assensum  fidei  non  moveatur  a  proprio  objecto  (se- 
cus  cognitio  esset  causa  assensus),  necesse  est  ut  determinetur 
per  voluntatem  «  quse  eligit  assentire  uni  parti  determinate  et 
prsecise  propter  aliquid  quod  est  sufficiens  ad  movendum  volun- 
tatem,  non  autem  ad  movendum  intellectum  »  (ibid.).  Ita  quidem 
redigitur  intellectus  in  captivitatem ,  libere  credendo  unice  in 
obsequium  primse  veritatis. 

Quoad  alterum,  in  hac  sententia  non  est  necesse  asserere,  — 
1)  quod  incredibile  omnino  videtur,  revelationem  nempe  esse  no- 
bis  immediate  notam  ex  apprehensione  terminorum.  Concedimus 
enim  cognitionem  revelationis  esse  mediatam ;  sed  cum  ea  co- 
gnitio  non  sit  causa  assensus  fidei ,  ex  eo  quod  sit  mediata  mi- 
nime  sequitur  assensum  fidei  ultimo  resolvi  non  in  ipsam  reve- 
lationem,  sed  in  motiva  quae  illam  demonstrant  —  2)  Nec  conse- 
quenter  necesse  est  aliud  incredibile  asserere,  nempe  judicium  de 
existentia  et  veritate  revelationis  esse  certum  ex  apprehensione 
terminorum,  et  tamen  inevidens.  Quacumque  enim  ratione  sit 
evidens,  cum  hujusmodi  evidentia  prsecedat  aut  etiam  comitetur 
fidem,  sed  non  sit  causa  ipsius ,  non  impedit  quominus  assensus 
libere  determinetur  a  voluntate,  quse  non  propter  rationem  huma- 
nam,  sed  propter  solam  auctoritatem  divinam  illum  imperat  — 
3)  Neque  insuper  necesse  est  dicere,  nos  assentiri  ex.  gr.  Incar- 
nationi  propter  auctoritatem  revelationemque  divinam,  ut  notam 
ex  terminis,  et  tamen  firmiorem  esse  assensum  quam  postulet 
aut  patiatur  illa  cognitio.  Satius  dicitur,  uti  fit  in  nostra  sen- 
tentia,  notitiam  illam  esse  necessariam  ut  voluntas  possit  impe- 
rare  fidem,  secl  non  causare  intrinsece  ipsum  assensum  fidei:  pro- 
inde  firmitatem  assensus  commensurari  merito,  non  cognitioni 
auctoritatis  Dei  revelantis  —  4)  Ex  quo  prseterea  recte  consistit, 
non  solam  certitudinem  assensus,  (quasi  assensus  sit  fidei  divinse 
et  non  sit  certus),  sed  ipsum  assensum  causari  a  voluntate;  ipse 
enim  assensus  est,  qui  «  non  ex  cogitatione  causatur,  sed  ex  vo- 
luntate  »  (de  Ver.  q.  14.  a.  1.  c.):  et  «  credere. . . .  non  habet  as- 
sensum,  nisi  ex  imperio  voluntatis;  unde  secundum  id  quod  est 
a  voluntate  dependet  »  (ibid.  a.  3.  c.)  —  5)  Denique  evidens  est, 
nullum  esse,  in  nostra  sententia,  nec  remotissimum  periculum 
processus  in  infinitum.  Cum  enim  quserenti  «  cur  assentiris  ipsi  au- 
ctoritati  Dei  revelantis,  propter  quam  credis  Incarnationem  »  re- 
spondeo:  ex  libero  voluntatis  imperio;  jam  assigno  causam  sufficien- 
tem  ad  determinandum  assensum:  et  si  qusereretur  causa  movens 
ipsam  voluntatem,  ab  una  quaestione  ad  aliam  fieret  transitus. 

821.  III.  Nullum  mihi  superest  dubium,  quin  haec  sit  D.  Thomse 
sententia.  Ex  multis  testimoniis  jam  exhibitis,  pauca  recolamus, 
ut,  si  opus    adhuc    sit,  id  evidentius    fiat.    Profecto    D.  Thomas 

duas  assensus    species  in  hac  re  distinguit ;    unam    tamen  vocat 

veri  nominis  fidem.  «  Ratio  enim  inductiva  ad   credendum 

quandoque  sumitur  ab  ipsa  veritate  increata  »  (3.  dist.  23.  q.  3. 
a.  3.  q.la  1.),  «  simpliciter  inhserendo  primse  veritati  »  (2. 2.  q.  5. 
a.  3.  ad  1.);  ad  quam  adhaesionem  mens  «  non  movetur  per  ali- 
quid  intellectum  »  (de  Ver.  q.  14.  a.  1.),  sed  eget  determinari  «  ex 
ordine  voluntatis  ad  bonum  »  (2. 2.  q.  5.  a.2.),  «  in  quantum  nobis 
repromittitur  si  crediderimus  prsemium  vitae  seternse  »  (de  Yer. 
q.  14.  a.  1.)  «  Unde  bonum  quod  movet  affectum  se  habet  in  actu 
fidei  sicut  primum  movens :  id  autem  cui  intellectus  assentitur 
sicut  movens  motum  »  (de  Ver.  q.  14.  a.  2.  ad  13.):  «  dicendum  est 
ergo  quod  in  fidelibus  Christi  laudatur  fides  secundum  primum 
hunc  modum  »  (2.  2.  q.  5.  a.  2.)  —  Alius  modus  assentiendi  his  quae 
revelantur  est  «  quia  intellectus  convincitur  ad  hoc  ut  judicet 
esse  credendum  his  quae  dicuntur,  licet  non  convincatur  per  evi- 
dentiam  rei :  sicut  si  aliquis  propheta  prsenuntiaret  in  sermone 
Domini  aliquid  futurum,  et  adhiberet  signum  mortuum  suscitan- 
do,  ex  hoc  signo  convinceretur  intellectus  videntis,  ut  cognosce- 
ret  manifeste  hoc  dici  a  Deo  qui  non  mentitur  »  (2.  2.  q.  5.  a.  2.). 
Et  hoc  modo  «  ratio  credendi  sumitur  ab  aliquo  creato,  «  atque 

ita  est  »  fides  in  deemonibus,  in  quantum ex  miraculis 

coguntur  ad  credendum  ea  quae  naturalem  eorum  cognitionem 
excedunt  (3.  dist.  23.  q.3.  a.  3.  q.la  1.).  Hujusmodi  vero  fide  «  non 
voluntate  assentiuntur  his  quse  credere  dicuntur,  sed  coacti  evi- 

dentia  signorum Unde  credere  cequivoce  dicitur  de  homini- 

bus  fidelibus  et  doemonibus  »  (de  Ver.  q.  14.  a.  9.  ad  4.).  Sed  si  to- 
tum  discrimen  inter  hanc  fidem  da^monum  et  fidelium  repeti  vi- 
detur  ex  voluntate,  quomodo  adstrui  potest  specifica  differentia  ? 
Num  species  per  aliquid  accidentale  distinguuntur  ?  «  Illud  quod 
est  ex  parte  voluntatis  potest  dici  accidentale  intellectui,  est  ta- 
men  essentiale  fidei  »  (de  Ver.  q.  14.  a.  3.  ad  10.)  — Addatur  his, 
quod  «  assensus  (fidei)  non  causatur  ex  cogitatione;  »  «  cognitio 
concomitatur  assensum,  sed  non  est  causa  ipsius;  »  hinc,  assignata 
auctoritate  Dei  revelantis,  nulla  alia  objectiva  causa  nec  indica- 
tur  nec  inquiritur,  sed  sola  semper  profertur  voluntas  tamquam 
causa  fidei:  et  mens  D.  Thomse  omnibus  eam  sincere  inquirenti- 
bus  patens  erit. 

ARTICULUS   DECIMUS 
Dtrum  assensus  fidei  per  Discursum  elioi  possit  ac  debeat. 

§•  L 

Exponitur   Status  Quaestionis. 

822.  Affinis  est  hsec  qusestio  alteri  immediate  prsecedenti;  ejus- 
que  solutio,  quse  fere  iisdem  nititur  principiis,  penitiorem  alte- 
rius  intelligentiam  juvat.  Pauca ,  claritatis  gratia,  prsenotemus 
oportet. 

823.  Ac  imprimis  duobus  modis  intelligi  potest  fieri  discursum 
in  fide;  remote  et  proxime.  Remote,  si  fiat  ad  judicandum  de  fi- 
dei  credibilitate  et  sufficiente  propositione;  et  nemo  dubitat  fidem 
hoc  sensu  esse  discursivam.  Proxime  vero,  si  discursus  fiat  non 
modo  in  prseparatione  ad  fidem,  sed  in  ipso  actu  fidei;  et  de  hoc 
procedit  qusestio. 

824.  Deinde  in  ipso  actu  fidei  discursus  concipi  posset  vel  ab 
uno  objecto  materiali  ad  aliud  materiale  objectum;  vel  ab  obje- 
cto  formali  ad  aliquod  objectum  materiale.  Exemplum  primi  est: 
Christus  est  verus  homo;  sed  verus  homo  habet  corpus,  ergo  Chri- 
stus  habet  corpus.  Quid  sentiendum  sit  de  hoc  discursu  in  fide, 
jam  diximus  dum  ageremus  de  veritatibus  quae  implicite  conti- 
nentur  in  explicite  revelatis.  Exemplum  secundi  est:  Quod  reve- 
latur  a  Deo  Summa  Veritate,  est  verum;  sed  Incarnatio  revela- 
tur  a  Deo ;  ergo  est  vera.  De  hoc  procedit  praesens  qusestio. 

825.  Communiter  docent  duplicem  posse  esse  discursum,  alte- 
rum  formalem,  quando  scilicet  ex  prsemissis  realiter  distinctis 
infertur  conclusio;  alterum  virtualem,  quando  scilicet  unico  actu 
assentimur  objecto  conclusionis  et  prsemissarum,  uni  propter  aliud, 
dicendo  v.  gr.  unico  actu:  Petrus  est  risibilis,  quia  est  rationa- 
lis;  non  enim  repugnat  intellectum  tendere  in  plura  objecta  sub- 
ordinata  per  eundem  actum,  ut  potest  voluntas  eodem  actu  amare 
finem,  et  media  propter  finem. 


ART.    X.    —    DE    DISCURSU    IN    ACTU    FIDEI.  443 

826.  Jamvero — 1)  non  desunt  qui  aeriter  invehant  contra  discur- 
sum  ex  objecto  formali  fidei   in  materiale,  quasi  Card.  de  Lugo 
aliique  ejusdem  sententise  Theologi,  discursum   illum  asserentes, 
hoc  ipso  doceant  assensum  in  veritatem   revelatam   aut  esse  ne- 
cessarium,  aut  regulis  logicis  nixum,  viribus  naturae,  absque  gra- 
tise  adjutorio  elici.  Porro,  quidquid  sit  de  cohserentia  cum  prin- 
cipiis  ab  ipsis  statutis ,    id  nonnisi    injuria    catholicis    Theologis 
tribueretur.  Quod  enim  assensus  non  esset  necessarius,  liquet  ex 
eo  quod,  juxta  cit.  Doctores,  una  ex  prsemissis  (existentia  reve- 
lationis)  est  obscura,  ut  diximus  (n.785.).  Diserte  autem  negat  de 
Lugo  tum  assensum  in  conclusionem  esse  naturalem,  tum  eum  niti 
regulis  Logicse.  Scribit  enim  (disp.  7.  n.  35.):  «  dicimus  bonitatem 
illationis,  seu  connexionem  necessariam  inter  testimonium  Dei  ve- 
racis,  et  veritatem  mysterii  revelati...  ex  se  immediate  constare. 
Si  vero  sensus  sit,  quod  refunderetur  assensus  mysterii  in  lumen 
naturse,  hoc  est  in  aliquid  cognitum  per  actum  naturalem,  negan- 
dum  est;  nam  hfec  ipsa  bonitas  illationis  cognoscitur  per  actum 
supernaturalem    elicitum  ab  eodem    habitu   infuso. »  Et  (n.  37.): 
«  Fides  igitur  nihil  dicit  de  regulis  universalibus  Logicorum,  sed 
judicat  bene  inferri  veritatem  mysterii  ex  eo,  quod  Deus  summe 
verax  illud  revelet:  quam  bonitatem  particularem  hujus  illatio- 
nis  manifeste    cognoscimus   in  seipsa,  vel  ex  ipsis  terminis. »  — 
2)  Alii  vero  ita  propugnant    discursum    in  actu   fidei  ex  objecto 
formali  in  materiale,  adeoque  ita  asserunt  assensum  in  objectum  re- 
velatum  esse  mediatum  et  non  immediatum,  ut  nihil  aliud  velle 
videantur,  nisi  quod  Incarnationi  ex.  gr.  non  assentimur  propter 
seipsam,  sed  propter  auctoritatem  Dei  revelantis;  quodque  con- 
nexio  inter  auctoritatem    Dei  revelantis  et    Incarnationem  debet 
menti  innotescere.  Quae  omnia  sane  absque  totali  fidei  perversio- 
ne,  prsesertim  post  definitiones  Conc.  Vaticani,  negari  nullo  modo 
possunt.  Unde  Suarez,  qui  prse  ceteris    exhibetur  uti  negans  di- 
scursum  in  actu  fidei,  scribit  (disp.  3.  sect.  6.  n.  1.):  «  Objectum 
formale  munus  objecti  exercere  non  potest. . . .  nisi  ab  intellectu 
cognoscatur  sub  illa  ratione,  sub  qua  potest  illum  movere,  quia 
ab  objecto  incognito  non  movetur  intellectus. »  Atque  eadem  ra- 
tione  (sect.  12.  n.  10.)  concedit,  quod  «  actus  fidei  licet  videatur 
simplex,  in  illo  includitur  virtualis  discursus. »  Profecto  non  ad- 

vertunt,  illud  propter  significare  posse  simplex  objectum  formale 
assensus,  aut  prsemissam  propter  quam  assentimur  conclusioni : 
etiam  assensus  immediatus  habet  objectum  formale,  propter  quod 
assentimur  materiali,  quin  propterea  assensus  ille  sit  discursivus 
ac  mediatus. 

827.  Cum  igitur  hsec  in  comperto  sint  apud  omnes,  in  quo  est 
verus  dissensus,  ad  rem  prsesentem  quod  attinet,  inter  de  Lugo 
et  Suarez  ?  Juvat  id  paucis  statuere,  tum  ut  verus  qusestionis  sta- 
tus  exponatur,  tum  etiam  ut  recte  intelligatur  aliorum  auctorum 
(Viva,  Becani  etc.)  sententia,  dum  concedere  videntur  discursum 
formalem  in  fide.  Itaque  connexio  inter  objectum  formale  et  ma- 
teriale,  seu  bonitas  illationis  ex  auctoritate  Dei  revelantis  in  obje- 
ctum  revelatum  potest  dici  vel  ita  immediate  cognita  in  ipso  for- 
mali  assensu  fidei,  ut  sit  partiale  motivum  assentiendi  objecto 
revelato  ;  vel  cognita  antecedenter  ad  fidei  assensum,  ita  ut 
sit  conditio  prserequisita  ad  credendum.  Primum  docet  Card. 
de  Lugo,  apud  quem  proinde  sicut  in  ipso  formali  actu  fidei 
assentior  auctoritati  Dei  et  revelationi  notis  ex  terminis,  ita  as- 
sentior  connexioni  inter  auctoritatem  Dei  revelantis  et  myste- 
rium  revelatum,  prout  immediate  cognitse.  Unde  (1.  c.  n.  32.) 
sibi  proponit  objectionem:  «  respondebit  aliquis,  actum  fidei  nullo 
modo  fundari  in  bonitate  illationis,  sed  solum  in  auctoritate  divi- 
na;  »  et  respondet,  concedendo  «  assensum  fidei  fundari  quidem 
partialiter  in  bonitate  illationis  formalis  vel  virtualis...  Quando 
vero  infertur  quod  assensus  mysterii  non  inniteretur  soli  auctori- 
tati  Dei,  neganda  est  sequela;  nam  per  illud  soli  non  excluditur 
id,  quod  essentialiter  involvitur  in  assensu  fundato  in  auctoritate 
Dei :  eo  enim  ipso  quod  innititur  auctoritati  Dei,  debet  moveri  a 
connexione,  quse  apparet  inter  auctoritatem  Dei  et  veritatem  ob- 
jecti  revelati. »  Alterum  tenet  Suarez,  juxta  quem  sicut  auctoritas 
nota  ex  intrinsecis  causis,  et  revelatio  nota  ex  signis  prsesup- 
ponitur  ad  actum  fidei,  sed  in  ipso  actu  fidei  creditur  propter 
seipsam;  ita  bonitas  illationis  praesupponitur  aliunde  cognita,  sed 
non  est  ullo  modo  ratio,  propter  quam  credimus.  Unde  (disp.  6. 
sect.  4.  n.  4.)  statuit  «  assensum  fidei  per  se  non  fundari  in  di- 
scursu,  sed  esse  simplicem  assensum  etc. »  Et  (n.  8.)  ait:  «  pro- 
posito  objecto  materiali  fidei,  ut  credibili  sub  auctoritate  divina, 

potest  intellectus  per  voluntatem  moveri  et  captivari,  ut  in  illud 
simpliciter  tendat  sub  tali  motivo;  et  quamvis  fortasse  discursus 
antecedat,  ut  objectum  possit  perfecte  ita  proponi;  ille  discursus 
non  est  causa  per  se,  neque  propria  ratio  credendi,  sed  est  ap- 
plicatio  objecti,  ut  ssepe  in  superioribus  dixi.  Et  in  hoc  cernitur 
magna  differentia  inter  fidem  divinam  et  humanam  etc. »  Quare 
parvi  refert  utrum  discursus  sit  formalis  aut  virtualis,  prout  fit 
pluribus  actibus  aut  uno  actu :  id  enim  quod  cordi  est  Suaresio, 
est  ut  neget  bonitatem  illationis  esse  partiale  motivum  credendi, 
ut  clarius  adhuc  fiet  ex  argumentis,  quod  ejus  fere  verbis  dabimus. 

828.  Hinc  aliqui  theologi,  qui  pro  sententia  Card.  de  Lugo  afferri 
solent,  vere  sentiunt  cum  Suaresio  ;  ita  enim  concedunt  discur- 
sum  formalem  in  fide ,  ut  simul  fateantur  bonitatem  illatio- 
nis  non  esse  motivum,  quo  fides  partialiter  nititur.  Ita  ex.  gr. 
Viva  (disp.  3.  q.  4.)  dum  asserit  discursum  formalem  in  fide,  rem 
ita  ostendit  (n.  2.):  «Quoties  reprsesentatur  motivum  adsequatum 
alicujus  actus  liberi,  potest  intellectus  ad  arbitrium  voluntatis 
elicere    actum  unice  ex  vi  talis   motivi,  praetermisso  alio,  quod 

posset  simul  movere atqui  potest  per  prsemissas  formales 

proponi  motivum  adsequatum  actus  fidei,  nempe  divina  revelatio 
de  mysterio;  ergo  potest  intellectus,  positis  prsemissis  formalibus, 
elicere  actum  fidei  de  mysterio  unice  ex  motivo  revelationis,  post- 
habito  motivo  bonitatis  illationis:  atque  adeo  gigni  potest  actus 
fidei  per  prsemissas  formales.  Quod  si  intellectus  assentiretur  con- 
clusioni  tum  ob  revelationem,  tamquam  motivum  adsequatum,  tum 
ob  bonitatem  illationis,  hujusmodi  actus  simul  esset  fidei  divinse, 
et  illatus  formaliter  ;  sicut  idem  actus  est  scientise  et  fidei,  si 
procedat  ex  motivo  adsequato  scientiae,  et  adsequato  fidei.  » 

829.  In  nostra  sententia,  cum  tota  illa  cognitio  auctoritatis  di- 
vinae  ac  revelationis  veritatis  credendse  prsecedat  ac  comitetur 
assensum  fidei,  sed  causa  ipsius  sit  imperium  voluntatis;  quisque 
intelligit,  vix  aut  nullo  modo  moveri  posse  quaestionem  «  utrum 
assensus  fidei  sit  discursivus;  »  nec  vidi  umquam  moveri  a  D.  Tho- 
ma,  etsi  accuratam  analysim  instituat  actus  fidei. 

830.  Nihilominus  ne  ignorentur  quse  dici  solent  de  hac  re  — 

i 
§.    II. 

Solvitur  Proposita  Quaestio. 

Prop.  XXXII.  Actus  fidei  formaliter  inspectus,  non  videtur 
esse  proprio  sensu  discursivus;  etsi  enim  connexio  inter  aucto- 
ritatem  Dei  revelantis  et  objectum  revelatum  debeat  anteceden- 
ter  menti  innotescere  ;  non  ingreditur  tamen  ipsum  fidei  as- 
sensum,  ita  ut  sit  partiale  motivum  credendi. 

831.  Prob.  I.  Datur  aliquis  assensus  procedens  ab  habitu  fidei, 
qui  non  est  discursivus:  atqui  si  ita  est,  nullus  assensus  procedens 
ab  habitu  fidei  est  vere  discursivus;  ergo. 

Prob.  maj.  Ab  habitu  fidei  procedit  assensus  in  auctoritatem 
Dei  revelantis  eodem  actu  quo  credo  ex.  gr.  Incarnationem:  hoc, 
ut  vidimus,  concedit  etiam  de  Lugo.  Atqui  hic  assensus  in  aucto- 
ritatem  Dei  revelantis,  non  modo  in  sententia  Suaresii,  sed  etiam 
in  sententia  Card.  de  Lugo,  est  immediatus.  Ergo. 

Prob.  min.  Fides  est  unus  et  simplex  habitus;  ergo  habet  unum 
simplicem  modum  tendendi  et  operandi;  ergo  si  semel  sine  discursu 
assentitur,  semper  ita  assentitur.  Revera  illi  duo  modi  operandi, 
per  discursum,  vel  sine  discursu,  sufficiunt  ad  distinguendos  habi- 
tus,  ut  patet  in  babitu  principiorum  et  scientise:  neque  potest  in 
prsesenti  sufficiens  ratio  differenti»  assignari.  Etenim  ideo  in  scien- 
tia  et  in  intellectu,  discursus  et  simplex  assensus  variant  species 
actus  et  habitus,  quia  necessarium  est  in  illis  modis  assentiendi 
variari  medium  et  rationem  assentiendi;  nam  in  principiis  ratio 
assensus  est  immediata  unio  terminorum  inter  se ;  in  scientia 
vero  est  connexio  extremorum  in  uno  tertio  —  Cf.  Suarez  (1.  c. 
n.  5.). 

832.  Hoc  argumentum,  cui  ratione  non  contemnenda  respondet  de 
Lugo,  probatur  tamen  Becano,  qui  afferri  solet  pro  contraria  sen- 
tentia,  quatenus  docere  putatur,  dari  discursum  formalem  in  fide; 
id  enim  ita  concedit,  ut  bonitas  illationis  sit  simplex  conditio, 
et  non  partialis  ratio  credendi,  et  eatenus  sit  unus  habitus  quo 
credimus  revelata  et  revelationem  quatenus  seque  creduntur  ob 

eandem  rationem  formalem.  Unde  (de  virt.  theol.  cap.  8.  q.  3. 
n.  9.),  scribit:  »  tametsi  fide  possint  esse  duo  distincti  assensus: 
alter,  quo  credimus  Deum  revelasse  aliquam  propositionem;  alter 
quo  credimus  illam  propositionem  esse  veram  propter  auctorita- 
tem  Dei  revelantis  :  non  tamen  sunt  duo  distincti  habitus,  sicut 
contingit  in  scientiis  naturalibus,  ubi  alius  est  habitus  principio- 
rum,  et  alius  conclusionum.  Ratio  discriminis  est,  quia  tunc  con- 
stituuntur  diversi  habitus,  quando  sunt  diversae  rationes  assen- 
tiendi:  quod  fit  in  scientiis  naturalibus,  non  autem  in  fide.  Nam 
in  scientiis  naturalibus,  ratio  assentiendi  primis  principiis  sunt 
ipsi  termini  incomplexi,  quatenus  cogniti  et  apprehensi.  Illi  enim 
faciunt  ut  assentiamur  propositioni  complexse.  At  ratio  assen- 
tiendi  conclusioni  est  aliquid  complexum,  nempe  ipsa  principia 
in  antecedente  posita.  Propter  hsec  enim  assentimur  conclusioni. 
Aliter  res  habet  in  fide.  Nam  ratio  assentiendi  divinse  revela- 
tioni  non  est  diversa  a  ratione  assentiendi  rebus  a  Deo  reve- 
latis.  Assentimur  enim  rebus  a  Deo  revelatis  propter  revelatio- 
nem,  et  revelationi  propter  seipsam.  Simile  est  de  fine  et  mediis. » 

833.  II.  Assensus  fidei  debet  habere  certitudinem  firmiorem  omni 
naturali  certitudine;  sed  eam  non  haberet,  si  niteretur  partialiter 
bonitate  illationis  tamquam  motivo ;  ergo. 

Prob.  min.  ex  Suarez  (1.  c.  n.  6.):  certitudo  assensus,  qui  est 
per  se  ex  discursu,  pendet  ex  connexione  extremorum  cum  me- 
dio  ;  et  consequenter  pendet  ex  illius  certitudine.  Sed  illa  con- 
nexio  tantum  est  certa  certitudine  naturali,  quam  naturale  lumen 
prsebet:  ergo  non  potest  assensus  ex  ea  parte  non  claudicare  in 
certitudine. 

834.  III.  Auctoritas  Dei  revelantis  ita  est  objectum  formale  fidei, 
ut  excludat  quamcumque  rationem  humanam,  in  quam ,  vel  ut 
in  partiale  motivum  resolvi  possit  (n.  420.):  id  concedit  ipse  de 
Lugo  (disp.  1.  n.  73.).  Atqui  id  falsum  esset,  si  actus  fidei  ita 
esset  discursivus,  ut  bonitas  illationis  esset  partiale  motivum  cre- 
dendi.  Ergo. 

835.  Dices,  cum  de  Lugo  (disp.  7.  n.  35.) :  «  ad  id  vero  quod 
dicunt,  refundi  jam  assensum  fidei  in  lumen  naturse,  saltem  ex 
parte,  distinguendum  est.  Si  enim  sensus  sit,  refundi  partim  in 
aliquid  quod  non  sit  revelatum  a  Deo,  nec  credatur  propter  ejus 

auctoritatem,  concedimus Si  vero  sensus  sit,  quod  refunde- 

retur  assensus  mysterii  in  lumen  naturse,  hoc  est,  in  aliquid  co- 
gnitum  per  actum  naturalem,  negandum  est:  nam  hsec  ipsa  bo- 
nitas  illationis  cognoscitur  per  actum  supernaturalem  elicitum 
ab  eodem  habitu  infuso. » 

Resp.  —  1)  Hic  evidenter  confundit  de  Lugo  principium  a  quo 
procedit  assensus,  cum  ejus  motivo.  —  2)  Repeti  hic  possunt  ra- 
tiones  datse  (n.  812.).  —  3)  Merito  animadvertit  Suarez  (1.  c.  n.  6.): 
«  vel  hsec  responsio  recedit  a  priori  sententia,  vel  verosimilis 
non  est  :  quia  vel  loquitur  de  cognitione  syllogistica,  quse  per 
se  pendet  ex  principio  naturali,  et  consistit  in  illatione  unionis 
extremorum  inter  se,  quse  ducitur  ex  unione  illorum  in  medio : 
et  de  hac  plane  falsum  est  fieri  certam  certitudine  fidei,  etiamsi 
materia,  vel  termini,  in  quibus  sit  argumentatio ,  ad  fidem  per- 
tineant,  quia  necessitas  talis  illationis,  neque  revelata  est,  ne- 
que  creditur  unquam  propter  Dei  auctoritatem;  si  vero  sit  sermo 
de  immediata  ac  necessaria  connexione  inter  objectum  formale 
fidei  et  veritatem  rei  revelatse:  sic  verum  est,  illam  connexionem 
per  fidem  cognosci;  inde  tamen  fit  non  cognosci  ex  vi  discursus, 
sed  per  necessariam  et  simplicem  adhsesionem  hominis  ad  fidei 
objectum,  sibi  propositum  sub  tali  ratione  formali. »  —  Ceterum 
quando  audio,  quod  assentimur  auctoritati  ac  revelationi  divinse 
notis  ex  apprehensione  terminorum;  veritatibus  revelatis  propter 
auctoritatem  Dei  revelantis  ita  notam  et  simul  propter  innote- 
scentem  bonitatem  illationis:  concipere  vix  valeo,  hunc  esse  actum 
fidei ,  et  non  scientise.  Recolatur,  quseso ,  optima  animadversio 
P.  Coninck  (n.  653.). 

ARTICULUS  UNDECIMUS 

In  quid  ultimo  resolvatur  assensus  fidei. 

§•  I. 

Exponitur  Status  Quaestionis. 

836.  In  hoc  articulo  proprie  agitur  de  analysi  actus  fidei.  Analy- 
sis  enim  actus  fidei  est  quidam  mentis  veluti  regressus,  quo  as- 
sensus  fidei  ad  sua  principia  reducitur,  seu  in  suas  causas  re- 
solvitur.  Cum  autem  ex  hactenus  disputatis  hsec  fidei  resolutio 
omnibus  debeat  esse  perspecta;  hic  paucis  illam  complectimur, 
ut  omnibus  sub  unico  veluti  conspectu  positis,  totius  tractationis 
fructus  plenius  ac  facilius  capiatur. 

837.  Jamvero  causse  actus  fidei  aliae  sunt  subjectivce ,  quse  et 
effectivce  seu  efficientes  ab  aliis  dicuntur:  suntque  illa3  a  quibus 
actus  fidei  proprie  efficitur;  aliae  sunt  objectivce,  quse  et  motivce 
vocantur,  quatenus  ad  actum  fidei  eliciendum  efficientem  causam 
movent  (1).  Resolutio  ergo  actus  fidei  fieri  potest  in  causas  ejus 
vel  subjectivas.,  vel  objectivas. 

838.  Si  spectentur  causae  subjectivse ,  nemini  dubium  esse  po- 
test  divinae  fidei  assensum  resolvi  in  habitum  fidei  (vel  auxilium 
transiens  supernaturale  vices  habitus  supplens,  quando  nempe  eli- 
citur  actus  fidei  a  nondum  habente  habitum);  in  intellectum,  qui 

(1)  In  fide,  ait  D.  Tliomas  (3.  sent.  dist.  23.  a.  2.  ad  2.),  «  quatuor  conside- 
rantur:  scilicet  ipsum  quod  credendum  est,  ratio  voluntatem  determinans  ad 
credendum,  voluntas  intellectui  imperans,  intellectus  exequens:  et  secundum 
hoc  fides  quantum  ad  ejus  determinationem,  et  quantum  ad  ejus  actum  qui  in 
nobis  est,  quamvis  habitus  sit  iafusus,  dicitur  esse  ex  quatuor  quse  in  nobis 
sunt.  Q,uia  quantum  ad  ipsum  credendum  dicitur  esse  ex  auditu:  quia  deter- 
minatio  credendorum  fit  in  nobis  per  locutionem  interiorem  qua  Deus  nobis 
loquitur,  vel  vocem  exteriorem.  Quantum  vero  ad  rationem  quse  inducit  vo- 
luntatem  ad  credendum,  dicitur  esse  ex  visione  alicujus  quod  ostendit  Deum 
esse  qui  loquitur  in  eo  qui  fidem  annuntiat.  Quantum  vero  ad  imperium  vo- 
luntatis  dicitur  fides  esse  ex  voluntate.  Quantum  autem  ad  executionem  in- 
tellectus,  dicitur  esse  actus  fidei  ex  intellectu.  » 

Mazzella.  De  Virtutibus.  29 

simul  cum  habitu  assensum  illum  elicit;  in  voluntatis  imperium 
(si  quidem  consideretur  principium  determinans  exercitium  actus); 
et  in  gratiam  actualem,  sine  qua  nullus  supernaturalis  actus  ef- 
fici  potest.  Hoc  evidens  est;  fides  enim  effective  resolvitur  in  prin- 
cipia,  a  quibus  efficienter  procedit:  principia  autem  hujusmodi 
sunt  ea  quse  diximus. 

839.  Verum  hic  inquirimus  causas  objectivas  fidei.  Analysis  enim 
actus  fidei  prsecipue  instituitur,  ut  possimus  respondere  quaerenti: 
cur  credis  ?  At  huic  qusestioni  proprie  respondetur,  assignando 
motiva  quse  nos  inducunt  ad  credendum  seu  causas  objectivas; 
sic  enim  ostendimus  obsequium  nostrse  fidei  esse  rationabile. 
Unde  qui  interroganti  «  cur  credis  ?  »  responderet:  «  credo  quia 
habeo  habitum  fidei  etc:  »  verum  quidem  diceret,  sed  non  re- 
sponderet  qusestioni  ad  mentem  interrogantis.  «  Sicut,  inquit  de 
Lugo  (disp.  1.  n.  6.),  non  responderes  ad  mentem  interrogantis, 
si  petenti  a  te,  cur  volueris  Romam  venire,  diceres,  quia  habeo 
voluntatem  :  ipse  enim  non  quserebat  de  causa  efficiente,  sed  de 
motivo  volendi,  quod  fuit  vel  negotium  expediendum,  vel  visitare 
loca  sacra,  etc;  sic  interroganti,  cur  credas  Incarnationem,  non 
responderes  ad  rem  dicendo,  quia  habeo  habitum  infusum,  vel  qua- 
litatem  supplentem  loco  habitus :  ipse  enim  non  quserit  de  causa 
efficienti,  sed  de  motivo  ex  parte  objecti,  quod  est,  vel  ratio,  vel 
auctoritas,  vel  ipsius  objecti  veritas  in  se  apparens, » 

840.  In  reddenda  vero  ratione  de  nostra  fide,  prsecipue  vitanda 
est  difficultas  de  circulo  vitioso,  vel  de  petitione  principii,  in 
quam  Ecclesise  inimicis  videntur  Catholici  incurrere.  Si  enim,  in- 
quiunt,  quseris  a  Catholico,  cur  credis  Incarnationem;  respondet 
ob  auctoritatem  Dei  revelantis  :  si  quseris,  cur  credis  revelatio- 
nem  de  Incarnatione;  respondet,  ob  auctoritatem  Ecclesise:  si  quse- 
ris,  cur  credis  auctoritatem  Ecclesise;  respondet,  quia  revelata 
est.  En  petitio  principii  —  Similiter,  si  quseris  a  Catholico,  cur 
credis  Incarnationem ;  respondet  ob  auctoritatem  et  revelationem 
divinam;  creditur  autem  revelatio  propter  miracula;  miracula  ite- 
rum  creduntur  propter  revelationem.  En  iterum  circulus  vitiosus. 
Ita  pariter  ratiocinantur  de  aliis  casibus. 

841.  Porro  iis,  qui  ideo  censent  nos  in  circulum  vitiosum  inci- 
dere,  quia   nesciunt   aut  nolunt   distinguere  diversa  media,  qui- 

bus  assequimur  miraculorum,  Scripturarum,  Ecclesise  veritatem; 
non  est  hic  respondendi  locus:  de  hac  re,  prout  spectat  prseser- 
tim  ad  Ecclesiae  ac  Scripturarum  cognitionem,  agemus  in  seq. 
disp.  Nunc  iis  respondere  intendimus,  quibus  ideo  videmur  circu- 
lum  vitiosum  admittere,  quia  non  distinguunt  diversas  qusestiones, 
quse  continentur  sub  hac  simplici  interrogatione;  cur  credis?  Haec 
enim  quaestio  est  valde  complexa;  hinc  plures  habere  potest  sen- 
sus,  qui  nisi  distinguantur ,  facile  accidit  ut  ab  una  ad  aliam 
qusestionem  transeamus ,  diversos  causarum  ordines  simul  per- 
miscendo. 

842.  Quod  facile  intelligitur,  si  recolamus  fidem  considerari  pos- 
se  vel  secundum  compleooum  omnium  actuum  qui  ad  credendum 
fide  divina  requiruntur,  vel  formaliter  prout  est  ipse  assensus 
firmissimus  in  objectum  revelatum  ob  auctoritatem  Dei  revelan- 
tis.  Primo  modo  considerata  fides  complectitur  judicium  de  cre- 
dibilitate  vel  etiam  de  existentia  revelationis,  piam  voluntatis 
affectionem  et  ipsum  actum  credendi.  Unde  quando  quseritur,  cur 
credis  ?  sensus  qusestionis  jam  potest  esse  triplex:  — 1)  Quare  ju- 
dicas  hoc  mysterium  esse  credibile  et  credendum  ut  a  Deo  reve- 
latum  ?  —  2)  Cur  vis  credere,  seu  quare  imperas  assensum  certis- 
simurn  ?  —  3)  Cur  assentiris  huic  vel  illi  mysterio  assensu  fidei 
divinse  firmissimo  ?  Fides  ergo  jam  potest  resolvi  dispositive ,  ut 
ajunt,  in  motiva  quibus  nititur  judicium  de  credibilitate;  affe- 
ctive  in  motiva  quibus  nititur  imperium  voluntatis;  creditive  vel 
formaliter  in  ipsum  motivum  intrinsecum  fidei  —  Vide  dicta 
(nn.  800.  seqq.). 

843.  His  itaque  adnotatis  — 

§.  n. 

Solvitur  Proposita  Quaestio. 

Prop.  XXXIII.  Si  instituatur  objectiva  actus  fldei  analysis 
ad  respondendum  qucestioni  «  cur  credis?»  dicendum  videtur  — 
1.  fidem  dispositive,  ut  ajunt,  resolvi  in  motiva  credibilitatis, 
propter  quce  judicamus  revelationem  christianam  esse  credibi- 
lem  et  credendam  —  2.  affective  vero  in  objectivam  honestatem, 
propter  quam  voluntas  imperat  assensum  fidei  —  3.  formaliter 
denique  in  auctoritatem  Dei  revelantis  non  visam,  cui  propter 
seipsam  et  non  propter  humanas  rationes  ex  pia  voluntatis  af- 
fectione  simpliciter  inhceremus. 

844.  Prob.  lma  pars.  Diximus  sensum  illius  qusestionis  «  cur 
credis  »  esse  aliquando:  cur  judicas  revelationem  christianam  esse 
veram  aut  credibilem  ?  Huic  vero  qusestioni  bene  respondetur : 
quia  per  multa  signa  Deus  illam  confirmavit;  per  miracula,  mar- 
tyria,  populorum  consensum  etc.  Sed  hoc  pertinet  ad  judicium 
credibilitatis,  quod  non  est  actus  fidei  divinse,  sed  veluti  ad  il- 
lum  disponit:  ergo  fides  dispositive  sumpta  resolvitur  in  motiva 
credibilitatis  —  Vide  dicta  (nn.  767.  seqq.). 

845.  Dices:  possum  ulterius  progredi,  et  dicere:  Gratia  Dei  me 
primum  permovit  et  induxit  ad  credendum. —  Resp.:  nos  hic  agi- 
mus  de  causis  objectivis  et  extrinsecis,  quse  tantum  dispositive 
inducunt  hominem  ad  credendum,  non  efficienter.  At  gratia  Dei 
non  est  motivum  extrinsecum,  sed  principium  intrinsecum ,  se 
habens  ex  parte  subjecti :  nec  tantum  dispositive,  sed  etiam  ef- 
ficienter  movet  hominem  ad  actum  credendi  —  Vide  dicta  (nn. 
344.  seqq.). 

846.  Prob.  2da  pars.  Objectiva  honestas,  propter  quam  voluntas 
imperat  assensum  fidei,  per  se  est  illa,  quse  relucet  in  ipso  actu 
volendi  assentiri  primse  Veritati  loquenti,  idest  obsequium  et  re- 
verentia  erga  Deum,  primam  veritatem;  vel  alia  pertinens  ad 
virtutem  obedientiee,  caritatis,  timoris,  etc:  siquidem  potest  vo- 

luntas  induci  ad  imperandam  fidem  etiam  ab  aliis  virtutibus, 
quamvis  minus  proprie  nec  tam  proxime.  Porro  etiam  posito  ju- 
dicio  credibilitatis,  fieri  potest  ut  actus  fidei  non  sequatur,  defi- 
ciente  imperio  voluntatis;  illud  enim  judicium  est  conditio  sine 
qua  voluntas  nequit  prudenter  imperare,  non  vero  motivum  pro- 
pter  quod  necessario  imperet  fidem.  Potest  ergo  rationabiliter 
quseri  «  cur  credis  »  ita  ut  sensus  quaestionis  sit  :  quid  movit 
voluntatem  tuam  ad  imperandam  fidem  ?  Gui  quaestioni  bene  re- 
spondetur  assignando  motivum  illius  imperii,  quod  non  est  aliud 
quam  prsedicta  objectiva  honestas.  Atqui  hoc  motivum  pertinet 
ad  fidem  affective  sumptam  ;  ergo  fides  affective  considerata  re- 
solvitur  in  objectivam  honestatem ,  propter  quam  voluntas  im- 
perat  fidem. 

847.  Prob.  3tia  pars.  «  Ultimo  resolvi,  uti  bene  animadvertit  de 
Lugo  (disp.  1.  n.  7.),  nihil  est  aliud,  nisi  quod  interroganti  non 
sit  ulterius  progrediendum,  cum  reddatur  ei  ultima  ratio  nos  mo- 
vens,  et  ad  quam  nulla  alia  nos  movet,  secl  ipsa  movet  ad  aliud 
credendum.  »  Atqui  talis  est  auctoritas  Dei  revelantis  respectu 
fidei  formaliter  sumptse.  Ergo  fides  formaliter  ultimo  resolvitur 
in  auctoritatem  Dei  revelantis.  Declaratur  min.  Interroganti,  cur 
credis  Incarnationem;  respondeo  ob  auctoritatem  Dei  revelantis. 
Ulterius  interroganti,  cur  credis,  vel  cur  assentiris  auctoritati 
Dei  revelantis;  respondeo:  propter  seipsam.  Propter  seipsam  in- 
quam,  et  non  propter  aliam  rationem;  non  ex  apprehensione  ter- 
minorum  cognitam,  sed  ex  imperio  voluntatis  simpliciter  ei  inhae- 
rendo.  Porro  ita  habemus  ultimam  objectivam  intrinsecam  causam 
actus  fidei  determinantem  illum  quoad  speciem  (auctoritatem  Dei 
revelantis);  quoad  exercitium  autem  determinari  debet  a  volun- 
tatis  imperio.  Nulla  alia  igitur  objectiva  et  intrinseca  causa  fidei 
quserenda  est. 

848.  Plura  hanc  in  rem  audivimus  a  D.  Thoma;  prsestat  pau- 
ca  attingere  ex  doctrina  S.  Bonaventurse.  Nam  scribit  (3.  sent. 
dist.  23.  a.  1.  q.  1.  ad  1.):  «  Est  enim  [fides]  in  veritatem  non  vi- 
sam,  sed  veritatem  salutiferam.  Quia  enim  non  visa  est,  creditur 
voluntarie.  Quia  autem  non  solum  non  visa,  sed  etiam  salutifera, 
creditur  voluntarie  et  meritorie. »  Et  (a.  2.  q.  2.):   «  Quoniam  in- 

tellectus  non  habilitatur  ad  assentiendum  ipsi  veritati  primae  se- 
cundum  suum  judicium,  secl  secundum  voluntatis  imperium,  ideo 
non  respicit  intellectum  tamquam  pure  speculativum,  sed  neces- 
sarium  est,  quod  ipsa  sit  in  ipso  intellectu,  secundum  quod  est 
quodammodo  extensus,  et  ab  affectu  inclinatur.  Rursus:  quoniam 
ipsum  velle  credere  est  essentiale  fidei,  hinc  est  etc.  » 

849.  Dices :  auctoritas  Dei  revelantis  non  est  ultima  ratio,  quse 
me  movit  ad  credendum  ;  nam  interroganti  «  cur  assentiris  au- 
ctoritati  Dei  revelantis  Incarnationem,  »  debeo  respondere:  quia 
multa  facta  sunt  miracula  in  confirmationem  hujus  veritatis. 

Respondetur:  si  ita  responderem,  jam  transirem  a  qusestione 
de  resolutione  fidei  formaliter  sumptse  ad  aliam  qusestionem  de 
resolutione  fidei  dispositive  sumptse;  propter  miracula  enim  ju- 
dico  revelationem  de  Incarnatione  esse  credibilem  ,  sed  non  for- 
maliter  credo :  formaliter  credo  ob  auctoritatem  Dei  revelantis 
cui  simpliciter  inhaereo  ex  voluntatis  imperio;  adeoque  manendo 
in  eadem  qusestione  de  resolutione  formali  fidei,  hsec  est  ultima 
intrinseca  ratio  objectiva,  propter  quam  credo  —  Vel:  si  quseras 
a  Christifideli  sic  affirmante  seu  credente  veritatem  Incarnatio- 
nis :  Quare  credis  Incarnationem  ?  Respondet ,  quia  Deus  reve- 
lavit.  Si  urgeas:  Quare  tenes,  Deum  revelasse?  Respondet  distin- 
guendo.  Si  quseris  motivum  intrinsecum  ex  parte  intellectus,  nul- 
lum  dicit  esse,  sed  auctoritati  Dei  revelantis  jam  prsesenti  intel- 
lectui  simpliciter  se  inhserere  ex  imperio  voluntatis.  Sin  quseris 
motivum  extrinsecum  ipsi  fidei  aut  intellectui,  illud  est  vel  mo- 
tivum  fundans  judicium  credibilitatis,  vel  etiam  bonum  propter 
quod  voluntas  imperat  fidem  unice  in  obsequium  Primse  Veri- 
tatis. 

ARTICULUS  DUODECIMUS 
Utrum  fides  sit  omnibus  necessaria  ad  salutem. 

§.  I. 

Exponitur  Status  Quaestionis. 

850.  Absoluta  actus  fidei  analysi,  superest  ut  agamus  de  qua- 
dam  fidei  affectione  seu  dote,  quse  est  necessitas.  Eam  sat  indi- 
cavit  Apostolus,  cum  dixit,  quod  «  fides  est  sperandarum  substan- 
tia  rerum;  »  et  clarius  asseruit,  cum  de  hac  eadem  fide  pronun- 
tiavit,  quod  «  sine  illa  impossibile  est  placere  Deo. »  Ecclesise 
documenta,  quibus  hsec  veritas  definitur,  opportunius  exhibebimus 
in  probationibus  thesis  statuendse.  Nunc  prsestat  qusestionis  sen- 
sum  paucis  aperire. 

851.  Distinguunt  communiter  Theologi  duplicem  necessitatem: 
unam  quam  vocant  medii;  aliam  prcecepti.  Cum  vero  fides  utro- 
que  modo  sit  necessaria;  oportet  imprimis  discrimen  ostendere 
inter  utramque  illam  necessitatem.  Eo  vel  magis ,  quod  hsec  di- 
stinctio  aliquatenus  obscura  videri  potest:  quidquid  enim  est  me- 
dium  necessarium  ad  salutem  videtur  etiam  prseceptum;  siquidem 
prseceptum  est  ut  tendamus  ad  salutem  consequendam,  ac  pro- 
pterea  ut  adhibeamus  medium,  sine  quo  salus  est  impossibilis. 
Ac  vicissim  quidquid  necessarium  est  necessitate  prsecepti,  vide- 
tur  etiam  necessariam  necessitate  medii;  nam  observatio  manda- 
torum  est  medium  maxime  ad  salutem  necessarium;  juxta  illud 
(Matth.  XIX.  17.):  «  Si  vis  ad  vitam  ingredi ,  serva  mandata. » 
Oportet  ergo  accurate  utriusque  necessitatis  naturam  expendere, 
ut  clare  innotescat  id  in  quo  una  ab  altera  discrepat. 

852.  Quamvis  autem  plures  sint  rationes  discriminis  inter  ne- 
cessitatem  medii  et  prsecepti;  earum  tamen  una  est  veluti  for- 
malis,  a  qua  cseterse  derivantur.  Cum  necessitas  prsecepti,  ut  no- 
men  ipsum  indicat,  unice  oriatur  ex  imperio  superioris,  inducit 
solum  aliquam  necessitatem  per  accidens,  quse  consistit  in  abla- 
tione  impedimenti  ad  salutem,  quod  est  peccatum;  observatio  nam- 

que  prsecepti,  tollens  peccatum,  tollit  impedimentum  ad  salutem, 
atque  ita  ad  salutem  est  necessaria.  At  vero  necessitas  medii  in 
ordine  ad  salutem  est  per  se;  quod  enim  hac  necessitate  ad  sa- 
lutem  necessarium  dicitur  duo  sibi  vindicat :  —  1)  ut  sine  eo 
salus  obtineri  non  possit ;  secus  utile  sed  non  necessarium  dice- 
retur  —  2)  ut  positive  influat,  seu  aliquid  conferat  ad  salutem. 

853.  Supposita  vero  hac  radicali  differentia,  possumus  et  alias 
assignare.  Prima^  petitur  ex  parte  materise,  in  quam  necessitas 
cadit:  necessitas  prsecepti  nequit  cadere  nisi  in  actus  iiberos  (idem 
de  omissionibus),  uti  evidens  est  ex  natura  prsecepti;  necessitas 
medii  potest  in  alias  res  prseter  actus  cadere,  ex.  gr.,  in  habi- 
tum  gratiae  sanctiflcantis. 

Altera  etiam  petitur  ex  parte  materise :  nam  necessitas  prse- 
cepti  respicere  potest  actus  liberos  et  eorum  carentiam;  necessi- 
tas  medii  solum  respicit  res  vel  actus.  positivos.  Quod  enim  ne- 
cessarium  est  necessitate  medii  ad  salutem,  debet  positive  in  il- 
lam  influere;  sed  ens  seu  actus  positivus,  et  non  simplex  negatio 
potest  positivum  influxum  exercere. 

Tertia  petitur  ex  parte  subjecti,  quod  respicit:  necessitas  prse- 
cepti  potest  solum  inveniri  in  adultis  ratione  utentibus;  necessi- 
tas  medii  etiam  in  parvulis  invenitur,  quibus  certo,  ex.  gr.,  ba- 
ptismus  est  necessarius. 

Quarta  denique  differentia,  quae  passim  assignari  solet  inter 
necessitatem  medii  et  prsecepti,  est  quod  prima  necessarium  di- 
citur  icl,  sine  quo  etiam  inculpabiliter  omisso,  non  potest  obtineri 
salus;  altera  vero  id,  quod  inculpabiliter  omissum,  non  obest  sa- 
luti.  Revera  necessitas  prsecepti  in  ordine  ad  salutem  solum  est, 
ut  diximus,  ad  removendum  peccati  impedimentum;  sed  ignoran- 
tia  invincibilis  excusat  a  peccato ,  ideoque  si  ignorantise  causa 
prseceptum  non  observetur,  id  non  obstat  saluti.  Yerum  necessi- 
tas  medii  dicit  positivum  influxum  et  causalitatem;  sed  causalitas 
et  positivus  influxus  deest,  si  desit  causa  influens  etiam  per  igno- 
rantiam  invincibilem  ;  ac  proinde  quod  est  necessarium  necessi- 
tate  medii  tale  est,  ut  etiamsi  inculpabiliter  desit,  salus  est  im- 
possibilis. 

854.  Dices  contra  hanc  differentiam:  quando  medium  necessa- 
rium  ad  salutem  nequit,  per  ignorantiam  vel  impotentiam,  in  re 

adhiberi,  requiritur  et  sufficit  votum  illius;  atqui  idem  contingit 
in  re  necessaria  solum  necessitate  pnecepti,  quatenus  si  invinci- 
biliter  ignoretur,  potest  et  debet  suppleri  saltem  per  generale  pro- 
positum  servandi  omnia  prsecepta.  Ergo. 

Respondetur:  —  1)  Non  omnia  quse  necessaria  sunt  necessitate 
medii,  possunt  suppleri  per  votum:  fides,  ex.  gr.,  ut  paulo  infe- 
rius  dicemus,  est  necessaria  necessitate  medii  in  re.  Hoc  autem 
in  necessitate  pr&ecepti  nunquam  invenitur.  —  2)  «  Quando  neces- 
sitas  medii  suppletur  per  votum,  est  per  se  necessarium  votum 
illius  medii,  quod  in  re  pro  tunc  omittitur,  et  in  ordine  ad  illud, 
et  quasi  sub  fide  et  promissione  implendi  illud ,  si  fieri  possit, 
confertur  salutis  effectus,  ut  in  Confessione  et  Baptismo  videre 
licet.  At  vero  in  praeceptis  non  ita  est;  nam,  si  semel  per  igno- 
rantiam  invincibilem  excusatur  obligatio  prsecepti,  per  se  non  est 
necessarium  propositum,  quasi  supplendi  prseteritum  defectum  ; 
sed  solum  est  necessarium  propositum  implendi  pra^ceptum  illud 
in  futurum,  quando  similis  occasio,  seu  necessitas  occurrerit. » 

855.  Patet  etiam  responsio  ad  rationem  dubitandi  (n.  851.)  pro- 
positam.  Etenim  —  1)  licet  necessitas  medii  sa^pe  conjungatur  cum 
necessitate  prsecepti;  non  tamen  semper,  nec  convertibiliter  cum 
ea  conjungitur. — 2)  Quando  hse  duse  necessitates  conjunguntur,  non 
ideo  confunduntur;  quod  adeo  verum  est,  ut  cum  necessitas  medii 
sit  semper  una,  potest  necessitas  prsecepti  esse  multiplex,  quatenus 
una  eademque  res  quse  necessaria  est  necessitate  medii,  cadit  sub 
diversis  etiam  prseceptis  (1). 

856.  Ut  ad  prsesentem  qusestionem  accedamus,  cum  quseritur, 
utrum  fides  sit  omnibus  necessaria  ad  salutem,  duo  admotari  de- 

(1)  Insuper  notandum  est,  «  quando  liee  duse  necessitates  in  eodem  actu  con- 
junguntur,  interdum  necessitatem  meclii  oriri  ex  prsecepto,  ut  in  baptismo  vel 
confessione,  quse  ex  natura  rei  necessaria  non  sunt,  per  prseceptum  autem  fa- 
cta  sunt  necessaria;  quandoque  vero  e  contrario  nctus  prsecipitur,  quod  ex 
natura  sua  sit  ad  salutem  necessarius,  ut  in  contritione  et  amore  Dei.  »  Ad- 
vertit  tamen  Suarez  (disp.  12.  sect.  1.  n.  3.),  non  esse  sermonem  de  necessitate 
in  ordine  ad  potentiam  absolutam  Dei,  de  qua  non  disputamus,  «  sed  de  ne- 
cessitate  secundum  legem  ordinariam,  et  a  Deo  statutam,  quse  in  Scripturis 
manifesta  est,  quam  solum  possumus  ratione  ostendere  esse  valde  conformem 
naturis  rerum,  et  preesertim  naturse  rationali  ut  ad  fmem  supernaturalem 
elevatse.  » 

bent:  —  1)  qusestio  debet  diversimode  intelligi  pro  diversitate  per- 
sonarum.  In  infantibus  enim,  qui  utpote  ratione  nondum  utentes 
incapaces  sunt  actu,  asserimus  necessitatem  fidei  quoad  habitum ; 
in  adultis  vero  etiam  actu  capacibus  asserimus  etiam  necessita- 
tem  fidei  quoad  actum;  siquidem  habitus  datur  propter  actum, 
et  habitus  fidei  non  infunditur  adulto  nisi  posita  convenienti 
dispositione,  quse  est  saltem  actus  fidei  (n.  105.).  —  Vide  Suarez 
(1.  c.  n.  5.). 

2)  «  Attamen  si  ponatur,  inquit  de  Lugo  (disp.  12.  n.3.),  aliquis 
puer  habens  jam  habitum  gratise  in  baptismo  susceptum,  et  qui 
postquam  ad  usum  rationis  venit,  statim  moritur  absque  eo  quod 
habuerit  occasionem  credendi,  vel  negandi,  imo  nec  cogitandi  de 
rebus  fidei;  non  video  cur  iste  non  salvetur  sine  actu  fidei,  nam 
licet  moriatur  adultus,  non  tamen  fuit  adultus  quasi  formaliter 
in  illa  materia,  cum  circa  eam  nunquam  ut  adultus  habuerit  oc- 
casionem  operandi,  quod  idem  notavit  Suarez  (in  prses.  disp.  12. 
sect.2.  n.  10.).  » 

857.  His  itaque  prsenotatis,  qusestio  proprie  est  utrum  fides 
quoad  actum  necessaria  sit  —  necessitate  tum  medii  tum  prcece- 
pti —  adulto  peccatori  qui  dehetjustificari,  ut  salvetur.  Jamvero  I. 
fidei  necessitatem  generatim  negaverunt  plures  hseretici,  qui  di- 
versis  temporibus  docuerunt  sufficere  ad  salutem  cognitionem  unius 
ac  summi  veri  Dei,  naturali  lumine  comparatam.  Ita  1)  sseculo  II. 
Gnostici,  uti  testatur  S.  Irenseus  (Hseres.  lib.  1.  cap.  23.),  qui 
propterea  Aristotelis,  Platonis,  aliorumque  summorum  virorum 
ethnicorum  imagines  venerabantur. 

2)  Ita  etiam  teste  S.  Aug.  (1.  de  Pec.  Orig.  c.  26.),  sseculo  Y. 
Pelagius,  qui  negans  omnem  elevationem  hominis  ad  statum  et 
finem  supernaturalem ,  consequenter  negabat  necessitatem  fidei, 
quemadmodum  et  cujuscumque  operis  supernaturalis  ad  salutem. 

3)  Ita  serius  Zwinglius,  qui  in  expositione  fidei  ad  Franci- 
scum  I.  inter  beatos  recensuit  Herculem,  Theseum,  Aristidem, 
aliosque  gentilitatis  heroes. 

4)  His  adnumerari  debent  tum  recentiores  rationalistse,  qui 
revelationem  et  ordinem  supernaturalem  negantes,  fidei  nomine 
abutentes  (n.  583.),  verse  fidei  necessitatem  e  medio  tollunt ; 
tum  Philosophi  elapsi  sseculi,  qui  eadem  ratione  omnem  super- 


ART.    XII.    —    DE    NECESSITATE    FIDEI.  459 

naturalem  fidem  in  auctoritate  Dei  revelantis  fundatam  negave- 
runt  (1). 

858.  Alii  vero  II.  directe  impetunt  necessitatem  prmcepti;  idque 
diversis  rationibus.  Nam  1)  alii  ideo  negant  prseceptum  fidei,  quia, 
ajunt,  fidei  assensus  ad  intellectum  pertinet:  intellectus  autem  est 
facultas  in  suis  operationibus  necessaria,  ac  proinde  imperii  in- 
capax. — Verum  his  facile  respondetur  —  a),  fidem  proprie  vereque 
non  menti,  sed  homini,  qui  mentem  habet,  imperari.  Persona  enim 
est  sicuti  imputationis,  ita  obligationis  subjectum  proprium.  At- 
qui  non  aliud  est  obligationis,  et  aliud  imperii  subjectum.  Ergo 
homo  proprie  est,  cui  fides  injungitur.  —  b)  Prseterea  istius  ar- 
gumenti  auctores  assumant  ceu  exploratum  oportet,  assensum, 
quo  fides  absolvitur,  non  esse  in  nostra  potestate.  Si  enim  illius 
domini  simus,  quid  mirum,  si  idem  prsecipiatur  ?  Atqui  abunde 
prius  patefecimus,  non  necessitatis,  sed  liberse  electionis  opus 
esse  fidem. 

2)  Alii  ideo  negant  prseceptum  fidei,  quia,  ajunt,  placere  Deo 
nequit  fides,  quse  non  sit  libera;  desinet  autem  libera  esse  si  im- 
peretur.  — Verum  merito  advertit  Schrader  (Commentar.  de  fide, 
utrum  imperari  possit,  pag.  46.):  «  Duplex  secernitur  libertas  : 
altera  a  necessitate,  quse  ad  unum  determinans  voluntatem,  eli- 
gendi  copiam  prferipit ;  et  altera  a  morali  obligatione,  quae  in- 
tegram  relinquens  naturalem  eligendi  vim,  id  efiicit  unum,  ne  pos- 
sit  absque  culpa  aliter  agi,  prseter  quam  quod  jubetur.  Quid  ergo 
sibi  volunt  adversarii,  cum  ajunt,  quod  liberum  haud  sit,  id  Deo 
placere  non  posse  ?  Si  loquantur  de  posteriori  libertate  quse  illam 

(1)  Rousseau  (Emile,  1.  4.),  scribit:  «  Vous  ne  voyez  dans  mon  expose  que 
la  religion  naturelle  :  il  est  bien  etrange  qu'il  en  faille  un'autre  !  Par  ou 
connaitrai-je  cette  necessite?  De  quoi  puis-je  etre  coupable  en  servant  Dieu 
selon  les  lumieres,  qu'il  donne  a  mon  esprit,  et  selon  les  sentiments,  qu'il 
inspire  a  mon  coeur  ?  Quelle  purete  de  morale,  quel  dogme  utile  a  l'bomme,  et 
honorable  a  son  auteur,  puis-je  tirer  d'une  doctrine  positive,  que  je  ne  puisse 
tirer  sans  elle  du  bon  usage  de  mes  facultes  ?  Montrez-moi  ce  qu'on  peut 
ajouter  pour  la  gloire  de  Dieu,  pour  le  bien  de  la  societe,  et  pour  mon  propre 
avantage,  aux  devoirs  de  la  loi  naturelle,  et  quelle  vertn  vous  ferez  naitre 
d'un  nouveau  culte,  qui  ne  soit  ras  une  consequence  du  mien.  Les  plus  grandes 
idees  de  la  divinite  nous  viennent  par  la  raison  seule,  »  etc.  —  Quanam  me- 
thodo  hi  errores  refutandi  sunt,  indicavimus  supra  (n.  586.). 

quoque  excludit  necessitatem,  quae  ex  morali  obligatione  profi- 
ciscitur,  sciant  atque  intelligant,  illud  a  se  asseri,  quod  nemo 
dixerit,  nisi  qui  simul  affirmet,  custodiam  officiorum  naturalium 
Deo  non  placere,  utpote  quse  moraliter  necessaria  sit  et  efficacis- 
sime  imperetur.  Si  autem  priorem  libertatem  habent  ob  oculos, 
non  est,  cur  anxii  sint;  ea  namque  imperio  et  legibus  non  peri- 
mitur. » 

3)  Alii  denique  negant  prseceptum  fidei,  vel  quia  putant  esse 
contra  rationem  aliquid  credere,  cujus  intrinsecam  rationem  non 
perspicimus;  vel  quia  censent  talem  esse  humanse  rationis  inde- 
pendentiam,  ut  ei  nullo  modo  possit  fides  imperari.  —  Sed  hi  er- 
rores  opportunius  refutantur  in  seq.  disputatione,  ubi  aliqua  de 
rationis  munere  in  re  fidei,  deque  rationis  cum  fide  analogia  at- 
tingemus. 

859.  III.  Non  defuerunt  aliqui  Auctores  catholici,  qui  etsi  ad- 
mitterent  necessitatem  prsecepti  quoad  fidem;  necessitatem  tamen 
medii  plus  minusve  imminuunt.  Nam  1)  Vega  (1.  6.  in  Conc.  Trid. 
cc.  17 — 21.),  docet  notitiam  Dei  ejusque  bonitatis,  et  honestatis 
virtutis  ex  creaturis  comparatam  sufficere  ad  salutem  :  imo  nec 
videtur  ullum  gratise  auxilium,  nec  ex  parte  intellectus  nec  ex 
parte  voluntatis,  ad  illam  notitiam  postulare. 

2)  Soto  autem  (1.  1.  de  Nat.  et  gr.  c.  11.,  in  prima  edit.),  si 
necessitas  medii  inspiciatur,  eamdem  notitiam  ex  creaturis  com- 
paratam  sufficere  autumat;  postulat  tamen  auxiiium  gratise  sal- 
tem  ex  parte  voluntatis,  qua  se  homo  disponit  ad  justitiam.  Hanc 
sententiam  retractavit  Soto,  uti  refert  Suarez  (disp.  12.  sect.  2. 
n.  5.). 

3)  Alii  tandem  postulant  gratiam  internam  pro  ipso  intellectus 
actu,  quo  ex  creaturis  cognoscitur  Dei  existentia,  bonitas,  quse- 
libet  honestas:  quamvis  enim,  inquiunt,  eadem  notitia  haberi  etiam 
possit  viribus  naturse;  nisi  tamen  obtineatur  per  auxilium  gratise 
non  erit  supernaturalis,  et  ideo  non  sufficit  ad  salutem.  Hi  ergo 
distinguebant  fidem  stricte  dictam,  et  late  dictam.  Prima  illa  est 
quse  proprie  nititur  auctoritate  Dei  revelantis,  de  qua  hucusque 
locuti  sumus.  Altera  est  notitia  de  Deo  existente,  ejus  bonitate, 
de  bono  honesto,  ex  creaturis  quidem,  sed  adjutorio  gratise  com- 
parata.  Hanc  fldem  vocabant,  quia  nititur  revelatione  late  dicta. 

Prseter  enim  revelationem  proprie  dictam,  de  qua  egimus,  admit- 
tunt  revelationem  lato  sensu  sumptam,  quae  consistit  in  eo,  quod 
omnes  creatura^  enarrent  gloriam  sui  Creaturis,  et  sint  tamquam 
linguse  ipsius  Dei,  juxta  illud  (Ps.  XVIII.  1.):  «  Coeli  enarrant 
gloriam  Dei,  efc  opera  manuum  ejus  annuntiat  firmamentum. »  Mul- 
ta  in  confirmationem  hujus  sententise  (cui  tamen  non  subscribit) 
affert  Ripalda  (de  ente  sup.  disp.  20.:  et  de  fide,  disp.  17.):  imo 
addit  eam  intelligendam  esse  de  fide  in  re;  in  voto  enim  conceditur 
fidem  stricte  sumptam  necessariam  esse  necessitate  medii  —  Vide 
quse  diximus  in  tract.  de  Gratia  (n.  845.  seq.). 

860.  Quare  iis  omissis  quse,  juxta  modo  dicta,  non  sunt  hujus 
loci,  praesens  qusestio  est,  utrum  fides  stricte  sumpta  —  quoad 
actum  —  omnibus  adultis  justificandis  —  sit  semper  in  re  neces- 
saria  —  necessitate  medii  ad  salutem. 


§.  II. 
Solvitur  Proposita  Quaestio. 

Prop.  XXXIV.  Fides,  quce  1.  necessaria  diciiur  necessitate 
medii  ad  salutem,  est  fides  supernaturalis  in  divina  auctori- 
tate  et  revelatione  fundata  —  2.  eaque  tum  quoad  habitum, 
tum  prcesertim,  in  adultis  justificandis,  quoad  actum  —  3.  non 
quidem  disjunctive  in  re  aut  in  voto,  sed  semper  et  absolute 
in  re  necessaria  dicenda  est. 

861.  Prob.  lma  pars.  I.  Ex  Scriptura.  Nam  (Rom.  I.  17.)  le- 
gitur:  «  justitia  enim  Dei  in  eo  revelatur  ex  fide  in  fidem :  sicut 
scriptum  est:  justus  autem  ex  fide  vivit.»  —  (Gral.IL,  16.):  «  non 
justificatur  homo  ex  operibus  legis  nisi  per  fidem  Jesu  Christi.  »  — 
(Ad  Hebr.  XI.):  «  Sine  fide  impossibile  est  placere  Deo.  Credere 
enim  oportet  accedentem  ad  Deum  etc.  ».  Et  passim  eadem  legun- 
tur  in  epistolis  Pauli.  —  Afferri  etiam  potest  illud  (Sap.  IX.  19.): 
«  Per  sapientiam  sanati  sunt.  quicumque  placuerunt  tibi,  Domine, 
a  principio,  »  id  est,  per  fidem,  ut  explicat  Ambros.  (1.  Tim.  .3.).  - 
Unde:  fides,  de  qua  agitur  in  cit.  testimoniis  dicitur  esse  neces- 

saria  necessitate  medii  ad  salutem ;  atqui  fides  illa  est  fides  divina 
auctoritate  et  revelatione  fundata.   Ergo. 

Prob.  maj.  1)  Placere  Deo,  uti  constat  ex  contextu,  ex  phrasi 
Scripturarum,  ex  communi  interpretatione  Patrum  et  Doctorum, 
significat  acceptum  esse  Deo  per  justitiam  supernaturalem.  Hinc, 
ita  est  necessaria  fides  ad  salutem,  sicut  necessarium  est  placere 
Deo;  sed  lioc  est  necessarium  necessitate  medii.  Ergo.  —  2)  Item 
Apostolus  dicit  impossibile  esse  sine  fide  placere  Deo ;  sed,  si  age- 
retur  de  sola  necessitate  prsecepti,  haec  propositio  in  sua  univer- 
salitate  non  esset  vera;  siquidem  qui  versaretur  in  ignorantia  in- 
vincibili  fidei,  posset  sine  ea  placere  Deo.  Ergo.  —  3)  Si  «  justus 
ex  fide  vivit  »,  fides  est  pars  et  veluti  elementum  quoddam  vitse 
supernaturalis;  sed  vita  supernaturalis  est  necessaria  necessitate 
medii  ad  salutem.  Ergo. 

Prob.  min.  De  illa  fide,  qua  justus  vivit,  et  sine  qua  impossi- 
bile  est  placere  Deo,  Apostolus  dicit,  quod  «  est  sperandarum 
substantia  rerum,  argumentum  non  apparentium  ».  De  eadem  fide 
subdit  :  «  Credidit  Abraham  Deo,  et  reputatum  est  illi  ad  justi- 
tiam:  »  proponit  autem  Abraham  tamquam  exemplum  eorum  om- 
nium  qui  salvandi  sunt.  Unde  -  1)  fides  necessitate  medii  necessaria 
ad  salutem  ea  est,  qua  Abraham  credidit  Deo ;  atqui  proprie 
non  dicitur  credere  Deo  qui  non  assentitur  alicui  veritati  ob  ejus 
auctoritatem,  sed  ob  testimonium  creaturarum;  sicut  non  cre- 
dit  homini,  qui  non  ob  ejus  testimonium,  sed  ob  demonstrationem 
veritati  assentitur.  Ergo.  —  2)  Fides  necessaria  necessitate  medii 
ad  salutem,  est  «  argumentum  non  apparentium  »  seu  obscura  ; 
atqui  assensus,  ex.  gr.,  in  existentiam  Dei  ob  testimonium  crea- 
turarum  est  clara  demonstratio.  Ergo.  —  3)  Quare  huc  faciunt 
argumenta  omnia  ex  Scriptura ,  quibus  ostendimus  fidem  esse 
tum  obscuram,  tum  consequenter  liberam.  —  Cf.  Suarez  (disp.  12. 
sect.  1.). 

862.  II.  Ex  documentis  Ecclesice,  ex  quibus  idem  confici  pot- 
est  argumentum :  Ecclesia  docet,  fidem  necessariam  esse  neces- 
sitate  medii  ad  salutem;  atqui  id  docet  de  fide  stricte  sumpta, 
in  divina  auctoritate  et  revelatione  fundata.  Ergo. 

Prob.  maj.-\)  Conc.  Trid.  (sess.  6.  cap.  7.),  docet:  «  sine  ea  (fide) 
nulli  unquam  contigit  justificatio;  »  sed  si  fides  esset~solum  neces- 

saria  necessitate  prsecepti,  potuisset  alicui  contingere  justificatio 
sine  fide,  nec  apparet  quonam  fundamento  potuisset  Conc.  dicere 
nunquam  factum  esse  quod  fieri  poterat.  Ergo.  —  2)  Idem  Conc. 
(sess.  cit.  c.  8.)  dicit :  «  per  fidem  ideo  justificari  dicimur,  quia 
fides  est  humanse  salutis  initium,  fundamentum,  et  radix  omnis 
justificationis,  sine  qua  impossibile  est  placere  Deo  ».  Unde: 
id  est  fides  ad  justitiam,  quod  est  fundamentum  ad  sedificium 
ejusque  firmitatem,  quod  est  radix  ad  arborem:  positivum  autem 
habent  influxum  fundamentum  in  sedifieii  firmitatem,  radix  in 
arborem.  Ergo  fides  per  se  necessaria  est  ad  justitiam,  in  quam 
positive  influit;  ac  proinde,  quod  idem  est,  necessaria  est  neces- 
sitate  medii  ad  justificationem.  Atqui  justificatio  necessaria  est 
necessitate  medii  ad  salutem.  Ergo. — 3)  Unde  Conc.  Vatic.  (Const. 
Dei  Filius  c.  3.)  vocat  etiam  fidem  «  humanae  salutis  initium  » 
de  eaque  dicit:  «  Quoniam  vero  sine  fide  impossibile  est  placere 
Deo,  et  ad  filiorum  ejus  consortium  pervenire;  ideo  nemini  un- 
quam  sine  illa  contigit  justificatio,  nec  ullus,  nisi  in  ea  perseve- 
raverit  usque  in  finem,  vitam  seternam  assequitur.  » 

Prob.  wiin.-l)  Conc.  Trid.  (dicta  sess.  6.  c.  6.)  expresse  dicit 
verba  illa  Pauli.  «  Accedentem  ad  Deum  oportet  credere,  »  etc,  in- 
telligi  de  ea  fide,  qua  homo  «  libere  movetur  in  Deum,  credens 
vera  esse,  quae  divinitus  revelata  et  promissa  sunt.  »  Notitia  au- 
tem  illa,  qua  ex  creaturis  cognoscitur  Deus  earum  auctor  in  pri- 
mis  non  est  libera,  sed  necessaria,  cum  sit  plerumque  evidens, 
prout  adversarii  etiam  eam  evidentem  fatentur  esse.  Deinde  non 
habet  pro  objecto  revelationem,  aut  promissionem  Dei,  cum  crea- 
turse  non  ostendant,  Deum  aliquid  revelasse  aut  promisisse :  re- 
velatio  enim,  et  promissio  libera  fuit  Deo,  et  potuit  neutra  poni, 
etiam  positis  creaturis.  — 2)  Conc.  Vat.  (1.  c.)  docet  fidem  justi- 
ficantem  eam  esse,  qua  a  Deo  «  revelata  vera  esse  credimus,  non 
propter  intrinsecam  rerum  veritatem  naturali  rationis  lumine  per- 
spectam,  sed  propter  auctoritatem  ipsius  Dei  revelantis,  qui  nec 
falli  nec  fallere  potest.  »  —  3)  Fides  ex  testimonio  creaturarum 
non  distinguitur  a  scientia  a  posteriori;  atqui  tamen  Conc.  Vat. 
(can.  2.  in  idem  cap.)  statuit:  «  Si  quis  dixerit,  fidem  divinam  a 
naturali  de  Deo  et  rebus  moralibus  scientia  non  distingui,  ac 
propterea  ad  fidem  divinam  non  requiri,  ut  revelata  veritas  pro- 

pter  auctoritatem  Dei  revelantis  credatur:  anathema  sit.  »  —  4) 
Hinc,  ut  vidimus  (can.  5.)  definivit  fidem,  quam  ad  salutem  ne- 
cessariam  dixerat,  esse  liberam ;  atqui  cognitio  evidens  Creatoris, 
boni  honesti  etc,  comparata  non  ex  auctoritate,  sed  ex  ratione 
a  posteriori,  noa  libera  sed  necessaria  est.  Ergo. 

863.  Prob.  2da  pars.  I.  Ex  Scriptura.  Legitur  (Heb.  XI.  6.): 
«  sine  fide  autem  impossibile  est  placere  Deo.  Credere  enim  opor- 
tet  accedentem  ad  Deum  quia  est,  et  inquirentibus  se  remunera- 
tor  sit.  » — Unde:  eo  in  loco,  uti  paulo  ante  demonstravimus,  lo- 
quitur  Apostolus  de  fide  stricte  sumpta,  necessaria  necessitate 
medii  ad  salutem.  Atqui  ibi  loquitur  de  eadem  fide  quoad  actum; 
ergo  fides  stricte  dicta,  in  adultis  justificanclis,  quoad  actum  ne- 
cessaria  est  necessitate  medii  ad  salutem. 

Prob.  min. — 1)  quia  credere  proprie  significat  actum — 2)  quia 
in  exemplis,  quibus  statim  confirmat  Apostolus  universale  prin- 
cipium  in  cit.  v.  enuntiatum,  sermo  est  de  actu  fidei  —  3)  quia 
secus  non  magis  Dei  existentia  et  providentia  credenda  essent  ad 
salutem,  quam  alice  veritates  ;  cum  tamen  omnes  agnoscant  ibi 
agi  de  veritatibus  explicite  de  necessitate  medii  credendis.  — 
4)  Unde  Patres  communiter,  pra^sertim  contra  Pelagianos  et  Se- 
mipelagianos,  loquebantur  de  necessitate  gratise  ad  opera  saluta- 
ria  et  ad  fidem  utique  actualem,  quam  simul  necessariam  ad  sa- 
lutem  pra^dicabant.  —  5)  Cseterum  omnes  fatentur,  fidem  actua- 
lem  necessariam  esse  in  adultis  ad  salutem;  et  qua^stio  solum  est, 
utrum  requiratur  semper  in  re :  de  quo  statim. 

864.  II.  Ex  Ecclesice  decretis,  Nam  1)  Conc.  Arausicanum  II. 
can.  5.  supra  cit.  (n.  736.),  loquitur  de  fide  necessaria  ad  salu- 
tem,  siquidem  agit  de  fide,  qua  «  in  eum  credimus,  qui  justificat 
impium,  et  ad  regenerationem  sacri  baptismatis  pervenimus  »  — 
loquitur  de  fide  stricte  sumpta;  tum  quia  ea  est,  ex  dictis,  ne- 
cessaria  ad  salutem,  tum  quia  id  probant  testimonia  Scripturae, 
quibus  suum  assertum  confirmat  Conc.  Atqui  ibi  sermo  est  de 
fide  actuali.  Nam — a)  agitur  de  initio  fidei,  ipsoque  credulitatis 
affectu :  quse  actui  conveniunt  —  b)  quia  controversia  cum  Semi- 
pelagianis,  uti  historice  constat  et  ab  omnibus  admittitur,  ver- 

sabatur  prsecipue  circa  necessitatem  gratise  ad  actus  salutares, 
eorumque  initium — c)  quia,  si  ageretur  de  habitu  fidei,  non  po- 
tuisset  deinde,  post  damnatam  nempe  hseresim  Semipelagianam, 
tradi  ab  ipsa  Ecclesia  sententia  asserens  infusionem  habituum  par- 
vulis,  solum  ut  probabilis,  aut  probabilior :  quod  tamen  factum 
esse  vidimus  (n.  36.). 

2)  Conc.  Trid.  (sess.  6.  cap.  6.),  loquens  de  fide  requisita  ad 
justificationem,  quam  necessariam  asserit,  eam  esse  dicit,  quam 
«  ex  auditu  concipientes,  libere  moventur  in  Deum,  credentes  vera 
esse,  »  etc;  quse  profecto  de  actu  intelligi  debent.  —  Et  (cap.  8.) 
dicitur  «  fides  esse  humanse  salutis  initium,  fundamentum  et  ra- 
dix  omnis  justificationis.  »  Atqui  hsec  praecipue  debent  intelligi 
de  actu  fidei.  Nam  —  a)  habitus  fidei,  cum  jam  supponat  actus 
salutares  ad  eum  disponentes,  nequit  absolute  dici  initium,  fun- 
damentum  et  radix — b)  Si  intelligantur  ea  verba  de  habitu  fi- 
dei,  debent  necessario  intelligi  etiam  de  actu ;  siquidem,  ut  vidi- 
mus  (n.  105.  seqq.),  dispositio  necessaria  in  adultis  ad  infusionem 
habitus  fidei,  est  saltem  ejus  actus.  —  c)  Ipse  Ripalda,  cum  de- 
fendit,  contra  Suarez,  habitum  fidei  non  infundi  nisi  in  justifica- 
tione,  asserit  fidem,  quoad  actum,  dici  initium,  fundamentum  et 
radicem  omnis  justificationis  (n.209.). 

3)  Gonc.  Vat.  (in  cit.  cap.  3.  Const.  Dei  filius)  loquitur,  ut 
vidimus,  de  fide  stricte  sumpta,  eamque  dicit  necessariam  ad  sa- 
lutem.  Atqui  hsec  intelligi  debent  etiam  de  actu.  Ergo.  —  Prob. 
min.  —  a)  Definit  imprimis  Concilium  virtutem  fidei;  expresse 
deinde  loquitur  de  assensu  fidei,  et  actu  fidei,  quo  homo  liberam 
prsestat  ipsi  Deo  obedientiam;  assignat  materiale  objectum,  quod 
idem  est  pro  habitu  et  ejus  actibus ;  et  statim  subjungit:  «  sine 
fide  impossibile  est  placere  Deo.  . . .  ideo  nemini  unquam  sine  illa 
contigit  justificatio. »  Ergo  quse  de  fidei  necessitate  docet,  debent 
intelligi  etiam  cle  actu.  —  b)  Immediate  subdit  idem  Concilium  : 
«  Ut  autem  officio  veram  fidem  amplectendi. . .  satisfacre  posse- 
mus  »,  etc;  atqui  hsec  clare  denotant  actum.  —  c)  Quse  docet 
Concil.  diriguntur  contra  nunc  invadentes  errores :  omnes  autem 
norunt,  nunc  contra  rationalistas,  non  tam  de  habitu  fidei,  quam 
de  ejus  actu  proprie  qusestionem  agitari. 

Mazzella.  De  Virtutibus.  30 

865.  Prob.  3lia  pars.  I.  Eoc  Scriptura.  Nam  1)  dicitur  (Marc. 
ult.):  «  Qui  crediderit  et  baptizatus  fuerit,  salvus  erit;  qui  vero 
non  crediderit,  condemnabitur.  »  —  Unde:  in  hoc  testimonio  agi- 

tur  certe  de  fide  stricte  sumpta  (prsedicate  Evangelium qui 

crediderit  etc.)  —  agitur  certe  de  fide  quoad  actum  (qui  credi- 
derit. . . .  qui  non  crediderit  etc).  Jamvero  recte  notat  S.  Bernar- 
dus  (ep.  77.),  cum  prius  de  baptismo  et  fide  Christus  esset  locutus, 
postea  de  sola  fide  eum  dixisse ;  'qui  non  crediderit,  condemnabi- 
tur';  quia  nimirum  baptismus  non  est  necessarius  in  re  semper,  sed 
aut  in  re  aut  in  voto ;  fides  autem  semper  necessaria  est  in  re.  — 
Vide  Suarez  (disp.  12.  sect.  2.  n.  10.). 

2)  Ea  fides  ad  salutem  necessaria  dicenda  est,  de  qua  loquitur 
Apostolus  (ad  Heb.  XI.)  ;  atqui,  uti  legenti  patet,  et  bene  obser- 
vat  Suarez  (1.  c),  ibi  Apostolus  «  non  solum  probat  habuisse  an- 
tiquos  justos  fidem  in  voto,  vel  sub  disjunctione,  in  re  vel  in  vo- 
to,  sed  definite  ostendit  habuisse  formalem  fidem  in  re  ipsa;  ergo 
in  eodem  sensu  dicit  'sine  fide  impossibile  est  placere  Deo'.  » 

3)  Imo,  uti  animadvertit  de  Lugo  (1.  c  n.  11.),  «  Paulus  fidem 
actualem  probare  volebat  in  Henoch ;  quam  probat  ex  eo,  quod 
omnis  accedens  ad  Deum,  necesse  est,  quod  credat  esse,  et  remu- 
neratorem  esse :  quse  probatio  fallax  esset,  si  sufficeret  fides  in 
voto;  sicut  non  bene  probaretur,  aliquem  restituisse  injuste  ablata 
ex  eo,  quod  poenitentiam  egit,  cum  eam  potuisset  agere,  et  non 
restituere,  excusante  eum  impotentia,  vel  ignorantia,  et  habendo 
solum  votum  restituendi.  » 

866.  II.  Ex  Conciliis.  Nam  1)  Fides  ad  salutem  necessaria  di- 
citur  a  Concilio  Tridentino  «  initium,  radix  et  fundamentum  omnis 
justitise  »;  idque  cohserenter  ad  doctrinam  Patrum,  ut  ostendit 
Suar.  (1.  c  n.  9.):  haec  autem  fides,  quse  sit  fundamentum  justi- 
tise,  uti  jam  probatum  est,  est  fides  actualis  —  Unde :  ita  se  habet 
fides  ad  justitiam,  quemadmodum  fundamentum  ad  aedificium,  et 
radix  ad  arborem;  sed  quando  sedificium  est  in  re,  exigit  funda- 
mentum  in  re  existens,  ut  valeat  in  ipso  fundari,  et  similiter  ar- 
bor;  ergo  quando  justitia  est  in  re,  postulat  fidem  in  re,  ut  va- 
leat  in  ipsa  fundari,  ab  eaque  veluti  pullulare.  Justitia  autem  ad 
salutem  necessaria  debet  esse  in  re ;  ergo  et  fides. 

2)  Fides,  quse  dicitur  radix,  initium,  fundamentum  justitise,  est 

certe  fides  stricte  sumpta,  uti  patet  ex  prima  parte  thesis,  et 
fatentur  illi  contra  quos  hic  agimus.  Atqui  si  sufficeret  ad  justi- 
tiam  fidem  stricte  sumptam  habere  in  voto,  ea  non  esset  radix, 
initium,  et  fundamentum  justitise;  siquidem  a  fide  late  dicta,  quse 
solum  in  voto  contineret  fidem  stricte  sumptam,  exordium  sume- 
ret  justificatio.  Ergo  —  Yide  de  Lugo  (disp.  12.  n.  17.). 

867.  Dices  :  si  fides  stricte  talis  est  vere  radix  et  initium  ju- 
stificationis,  nullae  dantur  gratise  nisi  per  fidem,  ac  fides  est  pri- 
ma  gratia,  et  fons  omnium  aliarum:  sed  hse  sunt  propositiones, 
ordine  XXVI.  et  XXYIL,  Quesnelli  damnafae  in  Bulla  Unigeni- 
tus  ;  ergo. 

Resp.:  ante  fidem  formalem  nulla  datur  gratia  neg.;  ante  fi- 
dem  inchoatam,  seu  ante  vocationem  ad  fidem,  subd.:  nulla  da- 
tur  gratia  entitative  supernaturalis,  conc;  nulla  datur  gratia 
supernaturalis  quoad  modum,  neg.  Si  darentur  gratise  entitative 
supernaturales  ante  vocationem  ad  fidem,  homo  illis  adjutus  eli- 
ceret  actus  vere  supernaturales :  tunc  actus  fidei  latce,  et  volun- 
tas,  quse  eam  consequitur,  implendi  quidquid  ad  salutem  requi- 
ritur,  esset  vere  supernaturalis,  et  disponens  ad  justitiam;  ac 
propterea  initium,  radix  et  fundamentum  ejus  —  Vide  omnino  quse 
diximus  in  tract.  de  grat.  (n.  872.  seqq.). 

868.  III.  Ex  Patribus.  Actus  continens  in  voto  fidem  proprie 
dictam,  positive  disponeret  ad  salutem,  ac  proinde  haberet  ali- 
quam  rationem  meriti  saltem  de  congruo.  Hoc  enim  videntur  con- 
cedere  ipsi  adversarii,  qui  propterea  adstruunt  actum  illum  vere 
esse  supernaturalem ;  et  constat  ex  ordinatione  divina  non  justi- 
ficandi  adultum  sine  propria  ejus  dispositione.  Atqui  hoc  aperte 
repugnat  doctrinse  SS.  Patrum.  S.  Aug.  (de  Prsedest.  Sanctorum 
cap.  7.),  inquit :  «  Ideo  Apostolus  docet  justificari  hominem  ex 
fide,  non  ex  operibus,  quia  ipsa  prima  datur,  unde  impetrentur 
ccetera,  quae  proprie  opera  nuncupantur.  »  —  Et  (lib.  de  Gr.  Chri- 
sti  cap.  32.):  «  lllud  ergo,  unde  incipit  omne  meritum,  sine  me- 
rito  accipimus,  id  est  ipsam  fidem.  »  Et  ne  quis  haec  perperam 
intelligat  de  merito,  de  condigno,  juvat  notare  ipsum  S.  Docto- 
rem  (1.  83.  Qq.  q.  76.,  et  ep.  105.),  postquam  dixerit  non  esse 
exigendam  a  Pelagio  solam  gratiam  remissionis  peccatorum,  hu- 
jus  rei  hanc  rationem  reddere  «  quia  hsec  (remissio  peccatorum) 

non  est  omnino  sine  merito,  quandoquidem  fides  illam  impetrat.  » 
Sed  ante  remissionem  peccatorum  dari  nequit  nisi  meritum  de 
congruo.  —  Hoc  argumentum  fusius  evolvimus  in  tract.  de  Gr. 
(n.  870.).  Cf.  etiam  qu?e  ibid.  diximus  (disp.  2.  art.  3.). 

869.  IV.  Eoc  prop.  damn.  et  consensu  Doctorum.  Innocen- 
tius  XI.  hanc  ordine  XXIII.,  inter  alias  propositiones,  damnavit: 
«  Fides  late  dicta  ex  testimonio  creaturarum  similive  motivo  ad 
justificationem  sufficit.  »  Jamvero  damnatne  S.  Pontifex  opinio- 
nem  quse  assereret,  fidem  stricte  sumptam  nec  in  voto  requiri, 
vel  eorum  qui  negabant  solum  eam  necessariam  esse  in  re  ? 

1)  Certum  est  non  damnare  eos  qui  dicerent  fidem  sine  gratia 
elicitam  sufficere  ad  salutem,  non  attendendo  ad  motivum  pro- 
pter  quod  elicitur;  tum  quia  verisimile  non  est,  ut  propter  unius 
Vegse  aberrationem  Ecclesia  proscripserit  illam  doctrinam,  aliunde 
jam  proscriptam ;  tum  quia  expresse  fit  mentio  de  ipso  motivo  fidei. 

2)  Qui  docebant  ficlem  latam  sufficere  ad  salutem,  non  poterant 
fidem  stricte  sumptam  excludere  in  voto,  sed  in  re;  votum  enim 
fidei  stricte  sumptae  contineretur  in  voluntate  faciendi  quidquid 
necessarium  est  ad  salutem:  sine  hac  voluntate  autem,  nimis  evi- 
dens  est  salutem  esse  impossibilem. 

3)  Unde  Viva,  cujus  hac  in  re  magna  est  auctoritas,  illam  pro- 
positionem  damnatam  expresse  refert  ad  doctrinam,  quam  impu- 
gnamus,  de  fide  nempe  stricte  sumpta  in  voto  sufficiente  ad  sa- 
lutem.  Et  Card.  Franzelin  (de  Tradit.  etc.  pag.  615.  not.)  scribit: 
«  Certum  est,  talem  cognitionem  Dei  (ex  objectiva  naturali  ma- 
nifestatione  per  creaturas,  etsi  esset  supernaturalis  per  illustra- 
tionem  gratise)  non  sufficere  ad  justificationem;  damnata  est  enim 
a  S.  Sede  haec  propositio :  «  Fides  late  dicta  etc.  ». 

4)  Id  etiam  historice  constat.  Ssepe  enim  fatetur  Ripalda,  tum 
de  ente  super.  (disp.  20.),  tum  de  fide  (disp.  17.  sect.  13.),  ex 
sententia  unanimi  Theologorum,  fidem  stricte  sumptam  in  re  ne- 
cessariam  esse  ad  salutem.  —  Cum  vero  multa  proposuerit  ipse 
Ripalda  (de  ente  super.  1.  c.)  in  confirmationem  sententise  asse- 
rentis,  fidem  illam  solum  in  voto  habitam  sufficere;  aliquibus  cce- 
perat  probabilis  videri  hsec  sententia,  uti  refert  (de  Fide,  1.  c. 
n.  215.).  —  At  alii,  ut  ipse  testatur  (ibid.  n.  212.),  eamdem  uti 
temerariam  notarunt.  —  Hinc  ut  se  a  temeritatis  nota  defendat 

Ripalda,  relatis  quse  scripserat  in  primo  opere,  addit  (de  Fide 
1.0.11.214.9:  «  Temerarius  est,  qui  fidens  suo  judicio  deserit  com- 
mune  aliorum  theologorum  judicium  absque  novo  et  sufficienti 
fundamento.  At  nos  in  re  suscepta  tam  longe  absumus  ab  sper- 
nendo  communi  theologorum  judicio,  ut  quamvis  plura  et  nova 
ab  aliis  non  expensa  testimonia  sacrarum  litterarum,  Conciliorum 
et  patrum,  theologicaque  argumenta,  occurrerint,  ea  omnia  dese- 
ruimus  et  pro  obsequio  et  reverentia  communis  theologorum  sen- 
tentise,  non  solum  suffragium  contrarise  cohibuimus,  sed  opposi- 
tum  pro  communi  sententia  tulimus,  fidentes  magis  alieno,  quam 
nostro  dictamini.  Ergo  immerito  nobis  potest  censura  temeritatis 
inuri.  » 

Ex  quibus  tum  colligitur  quem  fructum  tulerint  nova  argumenta 
Ripaldse;  tum  patet  quam  immerito  sententiam  negantem  neces- 
sitatem  verse  fidei  in  re ,  Ripaldse  nomine  nuperi  quidam  reno- 
varunt. 

870.  Dices :  baptismus,  confessio,  etc,  sunt  necessaria  necessi- 
tate  medii  ad  salutem,  et  tamen  aliquando  in  voto  sufficiunt.  Ergo 
a  pari,  quamvis  fides  eadem  necessitate  necessaria  sit  ad  salu- 
tem,  necesse  tamen  non  est  ut  semper  habeatur  in  re. 

Resp.  neg.  parit.  Nam  utrum  baptismus,  confessio,  fides  re- 
quirantur  semper  in  re,  vel  in  voto  sufficiant,  debet  constare  ex 
revelatione,  quemadmodum  ex  revelatione  constat  ea  esse  neces- 
saria.  Atqui — 1)  constat  de  baptismo  et  confessione,  ea  aliquando 
in  voto  sufficere.  Nam  ex  revelatione  constat,  dari  interiores 
actus  qui  sint  sufficientes  dispositiones  ad  justitiam,  quibus  Chri- 
stus  Dominus,  per  Sacramentorum  institutionem,  antiquam  cau- 
salitatem  non  abstulit,  sed  addidit  mediorum  externorum  neces- 
sitatem,  vel  habitudinem  ad  illa,  quando  in  reipsa  applicari  non 
possent.  Nullibi  vero  in  revelatione  asseritur  fidem  in  voto  suf- 
ficere. — 2)  Imo  contrarium  constat,  uti  patet  ex  probatione  the- 
sis.  Si  enim,  ex.  gr.,  ex  revelatione  habetur,  fidem  proprie  dictam 
esse  initium  justitise,  hoc  ipso  constat  nullum  actum  ante  illam 
fidem  posse  salutem  inchoare — Cf.  De  Lugo  (1.  c.  n.  34.);  et  quse 
diximus  in  tract.  de   Gratia  (n.  869.  871.). 

§•    III. 

Quaenam  explicite  credenda  sint  necessitate  medii. 

871.  Diximus  (364.  seqq.),  omnia,  quse  continentur  in  verbo  Dei 
scripto  vel  tradito  et  sufficienter  proponuntur,  pertinere  ad  ma- 
teriale  fidei  objectum;  non  tamen  omnia  necessario  credenda  esse 
eocplicite.  Imo  ea  ipsa,  quse  explicite  credenda  sunt,  non  omnia 
eamdem  necessitatem  praeseferunt :  alia  enim  sunt  necessaria  ne- 
cessitate  medii,  alia  necessitate  prsecepti.  Cum  jam  constet,  fidem 
stricte  sumptam  —  quoad  actum  —  adultis  justificandis  —  neces- 
sariam  esse  necessitate  medii;  inquirendum  superest  quaenam  ve- 
ritates  necessitate  medii  explicite  credendse  sunt.  Paucis  tamen 
hanc  qusestionem  expediemus,  cum  Morali  Theologise  potius  re- 
linquatur.  Prsecipue  autem  agitatur  qusestio  de  quatuor  articulis: 
de  Deo  existente;  de  Deo  remuneratore;  de  mysterio  Trinitatis ; 
et  de  mysterio  Incarnationis.  De  his  singillatim  dicendum  est. 

872.  I.  De  Deo  existente.  Animadvertendum  est  1),  objectum 
hujus  fidei  esse  existentiam  Dei;  ac  proinde  necesse  esse  habere 
verum  Dei  conceptum;  secus  non  Dei,  sed  alterius  entis  existen- 
tiam  crederemus.  Conceptus  autem  veri  Dei  sufiicienter  habetur, 
si  distinguatur  Deus  a  rebus  creatis,  quarum  est  prima  causa,  si 
concipiatur  uti  independens  in  suo  esse  et  necessario  existens,  vel 
generatim  ut  Ens  perfectissimum. 

2)  Huic  autem  fidei  de  vero  Deo  non  obstat  judicium  inculpa- 
biliter  erroneum  circa  aliquod  Dei  attributum;  quemadmodum  qui 
cognoscit  Deum  esse  ens  necessarium,  infinitum,  etc,  verum  Deum 
cognoscit,  etiamsi  erret  putans,  ex.  gr.,  eum  agere  ad  extra  ex 
necessitate.  Licet  enim  Deus  sit  in  se  simplex,  a  nobis  tamen  co- 
gnoscitur  per  varios  conceptus :  et  ideo  potest  unum  judicium  de 
Deo  esse  verum,  licet  aliud  sit  falsum,  cum  non  conjungantur  inter 
se  ad  fingendum  falsum  Deum  —  Vide  Suarez  (disp.  12.  sect.  3. 
nn.  3.  7.). 

873.  His  positis,  dicimus:  Fides  explicita  de  Deo  ut  existente 
necessaria  est  necessitate  medii  ad  salutem.  Etenim  1)  loquitur 
Apostolus  (Heb.  XI.)  de  fide  supernaturali  stricte  sumpta,  neces- 

saria  necessitate  medii  ad  saiutem ;  sed  ibi  loquitur  de  fide  Dei 
ut  existentis,  dicit  enim  «  oportet  credere  quia  est  »;  ergo  fides 
de  Deo  ut  existente  necessaria  est  necessitate  medii  ad  salutem. 
Atqui  ibidem  loquitur  Apostolus  de  fide  explicita;  tum  quia  fa- 
cit  specialem  mentionem  de  hoc  objecto,  nempe  de  Deo  existente; 
tum  quia  fides  Dei  existentis  est  prima  omnium,  ac  proinde  in 
nulla  alia  prsecedente  fide  implicite  contineri  potest.  Ergo  fides 
de  Deo  existente  necessaria  necessitate  medii  ad  salutem  debet 
esse  explicita. 

2)  «  Deus  est  objectum  beatitudinis,  seu  finis  ultimus,  in  quem 
tendimus;  tendimus  autem  per  fidem :  ergo  primum  omnium  est 
necessaria  fides  illius  objecti;  quod  est  Deus  —  Deinde  fides  prse- 
cipue  necessaria  est  propter  caritatem  et  spem ;  sed  dilectio  Dei 
est  maxime  necessaria  ad  salutem;  ergo,  et  cognitio  Dei  per  fi- 
dem  —  Denique  ex  objecto  formali  fidei  hoc  ipsum  convincitur; 
diximus  enim  fidem  necessario  debere  niti  in  auctoritate  Dei;  sed 
impossibile  est  credere  aliquid  ex  auctoritate  Dei,  nisi  credatur 
Deus  ipse ;  nam  hoc  intrinsece  includitur  in  illo  objecto  formali  : 
ergo  necesse  est  hanc  fidem  primo  esse  de  Deo  ipso  »  —  Yide  Sua- 
rez  (1.  c.  n.  2.). 

874.  II.  De  Deo  Remuneratore.  Notandum  est :  1)  duo  prseci- 
pue  hic  qua^runtur :  a)  utrum  fides  explicita  de  Deo  Remunera- 
tore  necessaria  sit  necessitate  medii  —  b)  utrum  id  intelligendum 
sit  de  Deo  Remuneratore  supematurati.  In  fide  autem  de  Deo 
Remuneratore  supernaturali  includitur  ratio  ultimi  finis  et  objecti 
beatitudinis  supernaturalis,  in  qua  consistit  essentialis  remunera- 
tio  Sanctorum ;  Deus  ut  est  principalis  auctor  justitise  et  remis- 
sionis  peccatorum;  necessitas  divini  auxilii  ad  justitiam  et  re- 
missionem  peccatorum  obtinendam  ;  animarum  immortalitas,  qua 
sublata,  quidquid  de  invisibilibus  aut  futuris  credimus  vix  nos 
permoveret. 

2)  Nihilominus,  inquit  Suarez  (1.  c.  nn.  11 — 19.)  non  videtur 
necessarium,  ut  in  omni  eventu  ista  credantur  per  fidem  adeo 
explicitam,  ut  per  diversos  conceptus,  aut  etiam  per  actus  difte- 
rentes  habeatur.  Nam  qui  credit,  et  sperat  prsemium  alterius  vi- 
tse,  satis  ibi  credit  animse  immortalitatem :  et  qui  credit  in  Deum, 
ut  justificatorem,  satis  ibi  credit  esse  necessarium  auxilium  me- 

lius  ad  salutem,  quamvis  de  hoc  specialiter  non  cogitet;  et  idem 
fere  est  de  remissione  peccatorum,  etiamsi  de  peccato  originali, 
sub  proprio  conceptu  non  cogitetur. 

3)  Si  autem  statuatur,  fidem  explicitam  de  Deo  Remuneratore 
supernaturali  necessariam  esse  necessitate  medii  ad  salutem  ;  inde 
nova  petitur  confirmatio  veritatis  jam  demonstratse,  nempe  fidem 
stricte  sumptam  necessariam  esse  ad  salutem.  Etenim  si  fides  Dei 
Remuneratoris  explicita,  debet  esse  Dei  Remuneratoris  superna- 
turalis ;  ea  debet  necessario  niti  auctoritate  Dei  revelantis  :  si- 
quidemprovidentia  supernaturalis  nequit  cognosci  ex  simplici  crea- 
turarum  consideratione.  Unde  Ripalda,  qui  plura  affert  pro  sen- 
tentia  negante  necessitatem  fidei  stricte  sumptce  in  re,  (etsi  ei 
non  adhsereat),  consequenter  docet  sufficere  fidem  «  in  Deum  pro- 
positum  ut.  . . .  largitorem  munerum  naturalium  »  (apud  de  Lugo 
disp.   12.  sect.  5.  n.   128.). 

875.  His  positis,  dicimus :  necessaria  est  necessitate  meclii  fi- 
cles  eocplicita  —  1.  cle  Deo  Remuneratore  —  2.  et  quidem  su- 
pernaturali.  Prob.  lmum  Nam  —  1)  inter  propp.  damnatas  ab  In- 
nocentio  XI.,  XXII.  sic  sonat:  «  Nonnisi  fides  unius  Dei  necessa- 
ria  videtur  necessitate  medii,  non  autem  explicita  Remunerato- 
ris.  »  Ergo  fides  explicita  Dei,  etiam  ut  Remuneratoris,  necessaria 
est  necessitate  medii  ad  salutem  —  2)  Confirmatur  ex  Apostolo 
(Heb.  XI. ),  ubi  sicut  est  necessaria  ad  salutem  fides  Dei  existen- 
tis,  ita  et  Dei  Remuneratoris;  simul  enim  dicitur  «  oportet  cre- 
dere,  quia  est,  et  inquirentibus  se  Remunerator  sit;  »  atqui  fides 
Dei  existentis  debet  esse  explicita;  ergo  et  fides  Dei  Remunera- 
toris. 

876.  Proh.  2dum  Ea  fides  explicita  Dei  Remuneratoris  necessa- 
ria  est  necessitate  medii,  de  qua  loquitur  Apostolus  (1.  mox.  c. 
ad  Heb.);  atqui  ibi  agit  Apostolus  de  fide  Dei  Remuneratoris  su- 
pernaturalis  ;  ergo  fides  explicita  Dei  Remuneratoris  supernatu- 
ralis  necessaria  est  necessitate  medii  ad  salutem. 

Prob.  min.  —  I)  Apostolus  loquitur  de  fide,  quse  est  necessa- 
rium  fundamentum  rerum  sperandarum;  atqui  res  sperandse,  qua- 
rum  fides  est  necessarium  fundamentum,  sunt  res  supernaturales; 
ergo.  —  2)  Loquitur  Apostolus  de  fide,  quas  est  argumentum  non 
apparentium;  non  apparentium  autem,  ut  communiter  interpre- 

tantur,  significat  etiam  rationi  impervia,  juxta  illud  (I.  Cor.  II. 
9.):  «  Quod  oculus  non  vidit,  nec  auris  audivit,  nec  in  cor  homi* 
nis  ascendit,  quae  prseparavit  Deus  iis  qui  diligunt  illum:  nobis 
autem  revelavit  Deus  etc.  ».  Sed  remuneratio  naturalis  esset  ra- 
tioni  pervia;  ergo  loquitur  ibi  Apostolus  de  Deo  Remuneratore 
supernaturali.  —  3)  Loquitur  Apostolus  de  fide,  qua  inquirimus 
patriam  coelestem,  despectis  bonis  temporalibus ;  atqui  ea  est  fides 
de  bonis  supernaturalibus;  ergo. 

877.  Ex  his  patet,  fidem  explicitam  Dei  Remuneratoris  super- 
naturalis,  saltem  ex  ordinatione  divina,  necessariam  esse  neces- 
sitate  medii  ad  salutem.  At  hic  suboriuntur  duse  qusestiones;  — 
lma  est:  utrum  hsec  necessitas  petenda  sit  ex  ipsa  rei  natura  sensu. 
superius  exposito  (n.  855.  not.),  —  2da,  utrum  insuper  necessitas 
ex  rei  natura  sit  veluti  absoluta,  et  physica. 

878.  Primoe  qusestioni  responsio  communis  est  affirmativa.  Quod 
ita  declarari  et  probari  potest :  ex  ipsa  natura  requiritur  ad  sa- 
lutem  amor,  quo  homo  amat  Deum  plusquam  seipsum;  atqui  sine 
fide  explicita  de  Deo  Remuneratore,  esset  homini  moraliter  im- 
possibile  amare  Deum  plusquam  seipsum  ;  ergo  ex  ipsa  rei  natura 
necessaria  est  fides  Dei  Remuneratoris  ad  salutem.  —  Prob.  min.\ 
«  Post  peccatum. . . .  mansit  (homo)  adeo  ad  se  suaque  propensus, 
ut  difficillimum  sit  ei  se  a  seipso  omnino  abdicare;  et  licet  per 
auxilia  gratise  hsec  difficultas  magnopere  minuatur;  ipsa  tamen 
auxilia  non  disponunt  hominem  ita  instantanee,  ut  ex  peccatore 
fiat  diligens  Deum  super  omnia  sine  interventu  aliarum  disposi- 
tionum,  nam  licet  facile  sit  Deo  subito  honestare  pauperem,  hsec 
tamen  mutatio  fit  per  dispositiones  proportionatas.  . .  .  Qui  enim, 
ait  Theodoretus  super  prsedicta  verba  Pauli  ad  Heb.,  non  hsec 
habere  crediderit,  virtutis  labores  non  sustinet:  neque  enim  agri- 
cola  in  agro  colendo  sudores  toleraret,  nisi  laborum  fructus  re- 
laturum  speraret,  ita  etiam  gubernator  ad  portum  respiciens  mul- 
tos  labores  perpetitur.  »  —  Ita  De  Lugo  (1.  c.  sect.  5.  n.  110.):  quod 
argumentum  perbelle  evolvit  (nn.   111.   120.). 

879.  Alteri  etiam  quaestioni  plures  affirmative  respondent.  Di- 
cunt  enim  :  ad  justificationem  requiritur  amor  caritatis;  sed  amor 
caritatis  physice  haberi  nequit  sine  fide  Dei  Remuneratoris;  ergo 
physice  et  non  moraliter  tantum  fides  Dei  Remuneratoris  est  ne- 

cessaria  ad  salutem.  —  Prob.  min.  Amor  caritatis  est  amor  ami- 
citise;  amor  autem  amicitise  est  amor  mutuus,  et  amicis  patens, 
inferens  communicationem  bonorum  ;  sed  talis  esse  non  potest  sine 
fide  Dei  Remuneratoris,  sine  qua  amor  Dei  inon  esset  patens  ho- 
mini.  Ergo.  —  Cf.  Wirceburgenses  (p.  101.  praesertim  n.  118.). 

880.  III.  De  mysteriis  Trinitatis  et  Incarnationis.  Simul  com- 
plectimur  hsec  duo  mysteria,  quia,  ut  inquit  S.  Thom.  (2.  2.  q.  2. 
a.  8.):  «  mvsterium  Incarnationis  Christi  explicite  credi  non  pot- 
est  sine  fide  Trinitatis ;  quia  in  mysterio  Incarnationis  Christi 
hoc  continetur  quod  Filius  Dei  carnem  assumpserit,  quod  per  gra- 
tiam  Spiritus  Sancti  mundum  renovaverit,  et  iterum  quod  de  Spi- 
ritu  Sancto  conceptus  fuerit.  »  Dicemus  ergo  de  fide  Incarnationis, 
et  inde  facile  intelligitur  quid  dicendum  sit  de  fide  SS.  Trinitatis. 

881.  Jamvero  quoad  Incarnationem,  distinctis  quatuor  gradibus 
de  quibus  diximus  (n.  499.),  certum  est  1)  fidem  explicitam  Christi 
in  primo  gradu  fuisse  semper  necessariam  necessitate  medii.  Fi- 
des  enim  Dei  Justificatoris  expresse  includitur  in  fide  de  Deo  Re- 
muneratore  supernaturali ;  atqui  fides  explicita  de  Deo  Remune- 
ratore  supernaturali  est  necessaria  necessitate  medii  ad  salutem. 
Ergo. 

2)  Exploratum  etiam  videtur  ante  legem  Evangelicam  fidem 
explicitam  Incarnationis  in  aliis  gradibus  prsesertim  duobus  ul- 
timis  non  fuisse  omnibus  necessariam  necessitate  medii  aut  prse- 
cepti,  uti  monet  Perrone  (de  virtut.  Theol.  n.  378.);  atque  hsec 
videtur  esse  sententia  D.  Thomse,  uti  patet  ex  ejus  testimoniis 
relatis  (nn.  501.  seq.).  Id  confirmat  Suarez  (disp.  12.  sect.  3. 
n.  15.),  dicens  :  «  medium  omnibus  necessarium  publice  omnibus 
prsedicatur  et  promulgatur;  sed  Christus  non  fuit  ita  prsedicatus 
universo  orbi,  prsesertim  Gentili,  ante  ipsius  adventum;  ergo  non 
est  verosimile  illius  fidem  explicitam  fuisse  medium  omnibus  et 
singulis  necessarium  ad  salutem.  »  Minor  patet  ex  testimoniis  re- 
citatis  (n.  497.). 

3)  Quod  diximus  de  tempore  ante  Christi  adventum,  dicendum 
pariter  est  de  tempore  post  Christi  adventum,  sed  ante  sufficien- 
tem  promulgationem  Evangelii :  quod  durasse  creditur  usque  ad 
quadragesimum  circiter  annum  post  Christi  mortem.  De  hoc  tem- 
pore  «  ut  certum  supponimus,  inquit   Suarez  (1.  c.  sect.  4.  n.  4.), 

non  fuisse  necessariam  ad  salutem  et  justificationem,  explicatiorem 
fidem  Christi,  quam  antea  esset  necessaria  in  his ,  quibus  fides 
Christi  nondum  erat  sufficienter  proposita.  » 

4)  Conveniunt  vero  omnes,  in  Lege  Evangelica,  post  ejus  sufficien- 
tem  promulgationem,  omnibus  necessariam  esse  fidem  explicitam 
Christi  necessitate  prsecepti.  Atque  in  hoc  est  discrimen  inter 
fidem  Christi  explicitam  in  nova  lege,  et  in  veteri  lege  aut  lege 
naturse :  nunc  necessaria  est  necessitate  prsecepti ;  tunc  nec  neces- 
sitate  prsecepti  erat  necessaria  omnibus. 

5)  Reducitur  ergo  qusestio  ad  necessitatem  medii  —  in  nova 
lege  — post  sufficientem  promulgationem  Evangelii.  Qua  in  re  sunt 
diversse  Theologorum  sententiae.  Prima  negat  fidem  explicitam 
Christi  esse  necessariam.  Altera  affirrnat.  Tertia  distinguit  inter 
fidem  necessariam  ad  justificationem,  et  fidem  requisitam  ad  con- 
secutionem  salutis ;  et  dicit  ad  illam  Christi  fidem  implicitam 
sufficere;  ad  hanc  requiri  explicitam.  Cum  hsec  sententia  sit  obso- 
leta,  nihil  de  ea  dicendum  est.  Quarta  docet  fidem  Christi  expli- 
citam  necessariam  esse  necessitate  medii,  sed  solum  in  voto.  Tan- 
dem  qui,  juxta  secundam  sententiam  affirmant  necessitatem  fidei 
Christi,  subdividuntur :  alii  enim  illarn  exigunt  in  secundo  gradu 
(n.  499.),  alii  in  tertio  vel  etiam  in  quarto  gradu  explicitam.  At 
cum  pauci  sint  qui  plus  requirant  quam  secundum  gradum,  et  hunc 
inficientur  qui  negant  necessitatem  fidei  Christi  explicitse,  de  eo 
solum  agere  possumus. 

882.  His  itaque  prsenotatis,  uti  probabilius  asserimus :  Fides 
Christi  explicita  in  re  non  est  necessaria  necessitate  medii  ad 
salutem,  neque  in  lege  nova  post  ejus  sufficientem  promulga- 
tionem.  Etenim  si  fides  Christi  explicita  necessaria  esset  neces- 
sitate  medii  ad  salutem,  hujusmodi  necessitas  desumenda  esset 
vel  ex  natura  rei,  vel  ex  divina  ordinatione;  atqui  ex  neutro  ca- 
pite  desumi  potest.  Ergo. 

Prob.  min.  quoad.  lmam  partem.  Ex  natura  rei  ea  fides  est  ne- 
cessaria  ad  salutem,  sine  qua  impossibile  est  justificari;  ex  na- 
tura  rei  impossibile  est  justificari  sine  fide  quse  ex  natura  rei 
exigitur  ad  amorem  caritatis  seu  amicitiae ;  ex  natura  rei  fides 
explicita  Christi  non  est  necessaria  ad  eliciendum  amorem  ami- 
citise,  qui  haberi  potest  ut  patet  per  fidem  Dei  existentis  et  Re- 

muneratoris  supernaturalis.  Ergo  ex  natura  rei  fides  explicita 
Christi  non  est  necessaria  necessitate  medii  ad  salutem.  Hanc 
partem  videntur  admittere  ipsi  adversarii;  siquidem  dicunt  sine 
fide  explicita  Christi  ideo  impossibilem  esse  caritatem  et  conse- 
quenter  justificationem,  quia  Deus  negat  concursum  ad  eliciendum 
actum  amoris  amicitiae.  —  Yide  Suarez  (1.  c.  sect.  4.  n.  13.). 

Prob.  min.  quoad.  2dam  ysartem.  1)  Videtur  pertinere  ad  pro- 
videntiam  divinam,  ut  si  quse  sint  media  divinitus  instituta  uti 
absolute  necessaria  ad  salutem,  de  iis  certo  et  facile  possit  om- 
nibus  constare;  atqui  nec  facile  nec  certo  constat  fidem  explicitam 
Christi  esse  medium  necessarium  ad  salutem,  uti  patet  ex  dispu- 
tationibus  adhuc  existentibus  vel  inter  sapientiores.  Ergo  ea  fides 
ex  divina  ordinatione  necessaria  non  est  necessitate  medii  ad  salu- 
tem.  —  2)  Nihil  adducitur  ex  revelatione,  quo  constet  haec  divina 
ordinatio;  quod  ostendi  posset  solvendo  singula  argumenta  con- 
trarise  sententise.  At  hoc  longumesset;  contenti  proinde  erimus 
aliquas  generales  animadversiones  subiicere. 

883.  Itaque  1)  quoad  testimonia  Scripturarum  notandum  est-a) 
ea  nimis  probare;  tum  quia  probarent  fidem  explicitam  Christi 
fuisse  necessariam  necessitate  medii  ad  salutem,  etiam  ante  legem 
Evangelicam,  quod  nec  adversarii  contendunt;  tum  quia  probarent 
explicitam  nominis  Jesu  confessionem  esse  necessariam,  quod  nemo 
dicit.  -  b)  In  pluribus  testimoniis,  dum  asseritur  necessitas  fidei 
Christi,  sermo  est  de  fide  Christi,  uti  causce  meritorice ,  non  uti 
objecti;  nam,  ut  ait  Aug.  (de  Fide  et  op.  c.  16.),  non  solum  fi- 
des  Christi  appellatur,  qua  Christum  credimus,  sed  quam  per 
Christum  accepimus.-c)  Alia  testimonia  probant  notitiam  expli- 
citam  Christi  habere  virtutem  ad  justificandum  eo  modo,  quo  ju- 
stificari  possumus  per  fidem,  non  vero  necessitatem  talis  notitise.- 
d)  Alia  tandem  intelligi  possunt  de  necessitate  prsecepti,  supposita 
sufficiente  prsedicatione  de  Christo.  —  Vide  Suarez  (1.  c.  n.  21.); 
de  Lugo  (disp.   12.  nn.  95.  seq.). 

2)  Speciali  mentione  indiget  difiicultas,  qu^e  petitur  ex  Act.  X., 
ubi  Cornelius  Centurio  dicitur  religiosus,  timens  Deum,  cujus  ora- 
tiones  et  eleemosynse  acceptse  erant  Deo;  et  qui  tamen  admoni- 
tus  fuit  ab  Angelo,  ut  vocaret  Petrum,  qui  prsedicaret  ipsi  fidem 
Christi.  Sed  hsec  specialis  providentia  non  videtur  admittenda  nisi 

in  iis,  quae  sunt  absolute  necessaria  acl  salutem. — Secl  responde- 
tur.  —  d)  Non  desunt  Patres,  qui  censent,  Cornelium  ante  ad- 
ventum  Petri  fuisse  justum  justitia  naturali,  quatenus  legem  na- 
turalem  observabat;  non  vero  justitia  supernaturali,  quia  nonclum 
habebat  fidem  supernaturalem.  Unde  Angelus  missus  fuisset  ad 
illum,  ut  posset  non  proprie  fidem  explicitam  Christi  concipere, 
sed  fidem  supernaturalem  in  divina  auctoritate  et  revelatione  fun- 
datam,  quse  utique  necessaria  est  necessitate  medii  ad  salutem. 
Ita  S.  Chrys.,  et  S.  Gregorius  apucl  de  Lugo  (1.  c.  n.  99.).  —  b) 
Alii  tamen  docent,  Cornelium  vere  justificatum  fuisse  ante  ad- 
ventum  Petri ;  qui  tamen  illum  adiit,  non  quia  illi  deesset  fides 
absolute  necessaria  ad  salutem :  «  sed  imprimis  quia  Christi  fides 
erat  per  se  loquendo  jam  necessaria,  et  ut  baptizari  posset,  non 
tantum  voto,  secl  re  ipsa. .  . .  Deinde,  quamquam  non  esset  tanta 
necessitas,  certe  propter  magnam  utilitatem  et  sanctitatis  augmen- 
tum,  et  ut  fieret  capax  aliorum  sacramentorum,  merito  illi  fieri 
poterat  tantum  beneficium.  Advenerat  enim  jam  tempus  a  Deo  de- 
finitum,  ut  gentes  ad  Ecclesiam  Christi  publice  vocarentur,  quod 
antea  factum  non  erat;  voluit  autem  Deus  ut  illa  prsedicatio  in- 
ciperet  a  quodam  homine  justo,  et  in  quo  sibi  bene  placuerat ; 
illum  autem  elegerat  ut  esset  quasi  primitise  gentium  post  Christi 
mortem.  »  —  Vide  Suarez  (1.  c.  n.  23.). 

3)  Quoad  ea  vero,  quse  ex  Patribus  afferuntur,  sunicit  adnotare 
quse  habet  cle  Lugo  (1.  c.  n.  100.).  Plura  Patrum  testimonia  lo- 
quuntur  de  necessitate  praecepti,  quam  etiam  extendunt  ad  totum 
symbolum,  et  ideo  immerito  afferuntur  in  hac  qusestione  —  Alia 
loquuntur  de  fide  Christi,  id  est  doctrina  Christi,  quam  jam  supra 
diximus  esse  medium  necessarium  —  Alia  possunt  intelligi  regu- 
lariter  loquendo:  nam  de  facto  fere  nullus  salvus  fit  sine  fide  ex- 
plicita  Christi  —  Alia  denique  possunt  explicari  de  fide  implicita 
vel  explicita;  sed  non  est  necesse,  ut  intelligantur  de  fide  explici- 
ta.  Vide  etiam  dicta  (n.  498.). 

884.  Quoad  mentem  D.  Thomse,  afferri  solent  verba  S.  Doctoris 
(in  3.  Sent.  dist.  25.  q.  2.  a.  2.):  «  Post  adventum  Christi,  quia 
jam  mysterium  redemptionis  impletum  est,  et  corporaliter,  et  vi- 
sibiliter,  et  prsedicatum,  omnes  tenentur  ad  explicite  credendum. 
Et  si  aliquis  instructorem  non  haberet,  Deus  ei  revelaret,  nisi  ex 

sua  culpa  remaneret. »  Atqui  non  esset  ratio  cur  Deus  revelaret 
mysterium  Incarnationis  in  casu,  si  fides  explicita  de  hoc  mysterio 
non  esset  necessaria.  Ergo. 

Eesp.  neg.  min.  Potest  enim  intelligi  Deum  alicui,  qui  aliunde 
instructorem  non  haberet,  mysterium  Incarnationis  revelare  ex 
liberali  providentia,  juxta  ea  quse  notavimus  de  Cornelio  centu- 
rione.  Atque  hanc  fuisse  mentem  S.  Doctoris  patet  ex  iis,  quae 
docet,  (3.  p.  q.  69.  a.  4.  ad  2.):  «  Ante  baptismum  Cornelius  et 
alii  similes  consequuntur  gratiam  et  virtutes  per  fidem  Christi  et 
desiderium  baptismi  implicite  vel  explicite. » 

885.  Qui  plura  cupit  de  hac  re,  consulere  potest  pro  nostra  sen- 
tentia  Suarez,  et  de  Lugo  (11.  cc.):  et  pro  contraria  Gotti  (q.  2. 
dub.  4.),  qui  tamen  nostram  valde  probabilem  judicat. 


DISPUTATIO  IV. 


DE  MUNERE  ECCLESLE  ET  RATIONIS  IN  RE  FIDEI 


886.  Solebant  veteres  Theologi  hoc  in  loco  tradere  quse  perti- 
nent  ad  fidei  regulam,  sive  remotam  sive  praesertim  proximam, 
quae  est  Ecclesia.  Sed  cum  mos  invaluerit  speciales,  et  pro  tem- 
porum  necessitate,  prolixiores  de  his  rebus  tractationes  institue- 
re;  nos  hic  supponentes  quse  Ecclesise  institutionem,  auctoritatem, 
dotes  etc.  respiciunt,  breviter  inquirimus  qusenam  sint  Ecclesiae 
partes  in  fidei  susceptione  et  conservatione. 

887.  Cum  autem  obsequium  fidei,  ut  diximus,  sit  rationabile; 
humana  ratio  et  suas  habeat  partes  oportet,  sive  ut  se  praeparet 
ad  fidem  suscipiendam,  sive  ut  illam  suscipiat,  sive  denique  ut 
semel  susceptam  conservet  atque  defendat.  Paulo  ergo  accuratius 
investigandum  est,  quodnam  sit  proprium  rationis  munus  in  re  fi- 
dei,  et  qusenam  ejus  ad  fidem  relationes.  Multa  quidem  possent 
hic  haud  inutiliter  ad  trutinam  revocari;  sed  relinquentes  ea  quse 
veluti  remote  ad  rem  nostram  faciunt,  quseque  merito  ex  philo- 
sophia  supponuntur;  ea  duntaxat,  quse  proxime  rationis  cum  fide 
analogiam  ostendunt,  consectabimur. 

888.  Itaque  tota  disputatio  duabus  veluti  partibus  concluditur: 
prima,  quae  de  regula  fidei  agit,  contra  Novatores  dirigitur;  al- 
tera  vero  rationalistarum  errores  directe  impetit. 

ARTICULUS  PRIMUS 
Notiones  praeviae  de  Regula  Fidei  generatim. 

889.  Diximus  ad  fidem  divinam  pertinere  omnia  quse  continentur 
in  verbo  Dei,  sive  scripto  sive  ore  tradito  (n.  364.).  At  hoc  Dei 
verbum  non  nunc  primum  a  Deo  prodit,  sed  ante  multa  saecula  a 
Deo  revelatum,  conservatum  est,  et  post  longas  generationum  se- 
ries  ad  nos  usque  pervenit:  quonam  medio  conservatum  est,  et  a 
quo  illud  accipimus  ?  Ut  a  nobis  accipiatur  uti  verbum  Dei  quod 
uti  tale  nobis  proponitur,  debet  nobis  credibiliter  ostendi  illud 
revera  esse  verbum  Dei;  necesse  est  enim,  uti  diximus,  ut  judi- 
cium  credibilitatis  praecedat  fidem:  undenam  existentia  Verbi  Dei 
fit  omnibus  credibilis  ?  Verbo  Dei  jam  suscepto,  oriri  possunt  quse- 
stiones  de  vero  ejus  sensu:  ad  quem  pertinet  hujusmodi  qusestio- 
nes  dirimere  ?  Quserimus  igitur  Testem,  Magistrum,  Judicem, 
qui  integrum  Dei  Verbum  nobis  offerat;  certos  nos  reddat  de  verbi 
Dei  existentia;  atque  verum  ejus  sensum  aperiat.  Haee  proprie  est 
qusestio  de  regula  ftdei. 

890.  Quamvis  enim  Ecclesise  Patres,  uti  S.  Irenaeus  (1. 1.  cont. 
hferes.  c.  22.),  Tertullianus  (de  Praescript.  c.  13.),  Cyrillus  hie- 
rosolymitanus  (catech.  5.  §.  1.)  etc,  pro  fidei  regula  generatim 
intellexerint  symbolum  catholicse  Ecclesise;  usu  tamen  factum  est, 
ut  hoc  nomine  significetur  «  norma  quaedam  universalis  et  certa, 
integrum  verbum  Dei,  ejusque  verum  sensum,  citra  erroris  peri- 
culum  exhibens. » 

891.  Si  vera  divinse  fidei  indoles  superius  demonstrata  prse  ocu- 
lis  habeatur,  facile  erit  prsecipuas  regulse  fidei  conditiones  seu 
qualitates  assignare.  Eas  hic  indicare  prgestat,  in  quibus  ipsi  No- 
vatores  conveniunt.  Ac  1)  regula  fidei  debet  esse  certa  et  tu- 
ta.  Quamvis  enim,  ut  non  semel  diximus,  certitudo  assensus  fi- 
dei  proportionetur  intrinsecis  principiis,  a  quibus  ille  pendet,  et 
voluntas  imperare  possit  assensum  firmiorem,  quam  mereantur 
rationes  ad  illum  impellentes ;  nihilominus ,  quamdiu  subest  du- 
bium  de  credibilitate  et  existentia  revelationis ,  nequit  voluntas 

assensum  fidei  imperare  (n.  739.  seqq.).  Ergo,  si  fidei  regula  non 
posset,  citra  periculum  erroris,  cum  certitudine  verbum  Dei  pro- 
ponere,  vel  possemus  ab  ea  recedere ;  et  jam  desineret  esse  re- 
gula  fidei  :  vel  possemus  elicere  assensum  fidei  cum  dubio  ne  pro 
verbo  Dei  Verbum  hominum  accipiamus. 

2)  Debet  regula  fidei  talis  esse,  quce  valeat  insurgentes  quce- 
stiones  dirimere.  Quae  conditio  plane  consequitur  prsecedentem. 
Cum  enim,  experientia  teste,  possint  qusestiones  exurgere  in  re- 
bus  fidei,  etiam  quoad  praecipuos  articulos ,  et  diversas  de  illis 
esse  sententias;  necesse  est  ut  aliqua  sit  regula,  quse  possit  quse- 
stiones  illas  cum  certitudine  definire:  secus  enim  incerta  fluctuaret 
fides  nostra  etiam  quoad  prsecipuas  veritates. 

3)  Debet  regula  fidei  esse  universalis,  talis  nempe  quge  ab  omni- 
bus  recte  inquirentibus  possit  facile  cognosci,  omnibusque  facile 
applicari.  Fides  enim  communis  est  sapientibus  et  rudibus,  et 
nemo  sine  illa  potest  placere  Deo  et  salvari  (m  861.):  ergo  si 
aliqua  fidei  regula  assignaretur  quse  non  sit  universalis,  aut  di- 
cendum  esset  Christum  Dominum  non  exigere  fidem  ab  omnibus : 
aut  non  satis  providisse,  ut  homines  possent  ad  fidem  pervenire. 

4)  Denique  regula  fidei  debet  esse  perpetua  et  indefectibilis . 
Cum  enim  regula  fidei  instituta  sit  ad  verbum  Dei  cum  certitudine 
integre  cognoscendum,  ut  possimus  deinde  fidem  concipere,  tamdiu 
durare  debet  quamdiu  ipsa  fides  est  necessaria.  Sed  fides  neces- 
saria  est  usque  ad  consummationem  sseculorum.  Ergo  et  regula 
usque  ad  consummationem  sseculorum  maneat  oportet. 

892.  Jamvero  nobiscum  consentiunt  Novatores,  et  facile  osten- 
ditur,  aliquam  fidei  regulam  esse  admittendam.  Etenim  1)  le- 
gitur  (Is.  XI.  12.):  «  Et  levabit  signum  in  nationes ,  et  congrega- 
bit  profugos  Israel,  et  dispersos  Juda  colliget  a  quatuor  plagis 
terrse.»  —  Et  (c.  II.  2.  seqq.):  «  Erit  in  novissimis  diebus  prse- 
paratus  mons  domus  Domini  in  vertice  montium,  et  elevabitur 
super  colles,  et  fluent  ad  eum  omnes  gentes.  Et  ibunt  populi  mul- 

ti,  et  dicent:  Venite,  et  ascendamus  ad  montem  Domini de 

Jerusalem. . . .  Domus  Jacob  venite,  et  ambulemus  in  lumine  Domi- 
ni. »  —  Et  (XLV.  19.  seq.):  «  Non  in  abscondito  locutus  sum  in  loco 
terrse  tenebroso:  non  dixi  semini  Jacob:  Frustra  quaerite  me;  ego 
Dominus  loquens  justitiam,  annuntians  recta.  Congregamini ,  et 
Mazzella.  De  Virtutibus.  31 

venite  et  accedite  simul  qui  salvati  estis  ex  gentibus In  me- 

metipso  juravi,  egredietur  de  ore  meo  justitise  verbum,  et  non 
revertetur,  quia  mihi  curvabitur  omne  genu,  et  jurabit  omnis 
lingua. »  —  Hinc  Christus  ipse  (Jo.  VIII.  12.)  dixit  :  «  Ego  sum 
lux  mundi,  qui  sequitur  me,  non  ambulat  in  tenebris,  sed  habe- 
bit  lumen  vitee. »  —  Et  rursum  (31.seq.):  «  Si  vos  manseritis  in 
sermone  meo,  vere  discipuli  mei  eritis,  et  cognoscetis  veritatem, 
et  veritas  liberabit  vos,  »  etc.  Quse  omnia  profecto  falsa  essent, 
si  nulla  esset  regula  omnibus  patens  ad  verbum  Dei  ejusque  sen- 
sum  cum  certitudine  cognoscendum. 

2)  Id  confirmat  ipsa  ratio.  Nam  Deus  vult  omnes  homines  sal- 
vos  fieri  et  ad  agnitionem  veritatis  venire:  atqui  sine  fide  impos- 
sibile  est  placere  Deo,  ideoque  impossibilis  est  salus;  ergo  fides 
debet  esse  omnibus  possibilis.  Atqui  non  est  omnibus  possibilis 
sine  aliqua  regula  accommodata  omnibus,  proponente  cum  certi- 
tudine  omnem  Christianam  revelationem,  et  quando  opus  est,  ve- 
rum  ejus  sensum  definiente.  Ergo.  —  Vel:  Deus  obligat  omnes  ho- 
mines  ad  fidem  christianam  amplectendam  ;  siquidem  fides ,  ut 
vidimus,  necessaria  est,  tum  necessitate  medii  tum  necessitate 
prsecepti,  ad  salutem.  Sed  Deus  non  obligat  ad  impossibile;  ergo 
dat  nobis  aliquod  medium,  quo  possimus  ad  illam  pervenire.  Sed 
hujusmodi  medium  tale  debet  esse,  ut  omnibus,  cum  certitudine, 
universa  christiana  revelatio  proponatur;  et  hoc  est  regula  fidei. 
Ergo  admittenda  est  aliqua  regula  fidei. 

3)  Hinc  S.  Augustinus  (1.  de  util.  cred.  c,  16.  n.  34.),  scribit: 
«  Sola  est  auctoritas,  quse  commovet  stultos  ut  ad  sapientiam 
festinent.  Quamdiu  intelligere  sincera  non  possumus,  auctoritate 
quidem  decipi  miserum  est :  sed  certe  miserius  non  moveri.  Si 
enim  Dei  providentia  non    praesidet  rebus   humanis,  nihil  est  de 

religione  satagendum.  Sin  vero  et  species  rerum  omnium et 

interior  nescio  quae  conscientia  Deum  quserendum,  Deoque  servien- 
dum  meliores  quoque  animos  quasi  publice  privatimque  hortatur, 
non  est  desperandum  ab  eodem  ipso  Deo  auctoritatem  aliquam 
constitutam  ,  qua  velut  gradu  certo  innitentes  ,  attollamur  in 
Deum.  » 

893.  Cum  hsec  itaque  apud  omnes  constent,  quaestio  est,  in  quo 
fidei  regula  sit   constituenda.  In  doctrina    catholica  duplex  fidei 

regula  distinguitur :  remota  et  proocima.  Remota  fidei  regula  est 
ipsuin  verbum  Dei,  quod  est  vel  script.um  vel  ore  traditum.  «  Haec 
porro  supernaturalis  revelatio,  »  inquit  Conc.  Vat.  (Const.  Dei 
Filius  cap.  2.)  «  secundum  universalis  Ecclesise  fidem,  a  sancta 
Tridentina  Synodo  declaratam,  continetur  in  libris  scriptis  et  sine 
scripto  traditionibus,  quse  ipsius  Christi  ore  ab  Apostolis  acceptse, 
aut  ab  ipsis  Apostolis  Spiritu  Sancto  dictante  quasi  per  manus 
traditae,  ad  nos  usque  pervenerunt. » 

894.  Proxima  fidei  regula  est  auctoritas  a  Christo  in  Ecclesia 
constituta,  quam  propterea  infallibilitatis  charismate  donavit. 
Unde  1)  Ecclesise  traditum  est  integrum  depositum  revelationis 
christianse,  ut  fideliter  custoditum  ab  ejus  veluti  manibus  illud 
accipiamus.  Libri  «  Spiritu  Sancto  inspirante  conscripti,  »  inquit 
Conc.  Vat.  (1.  c.)  «  ipsi  Ecclesiae  traditi  sunt ;  »  quemadmodum 
docet  Conc.  Trid.  decr.  de  canon.  Script.  «  traditiones  ipsas,  tum 

ad  fidem,  tum  ad  mores  pertinentes continua  successione  in 

Ecclesia  catholica  conservatas. » 

2)  Per  Ecclesiam  certi  reddimur  de  divina  Scripturarum  in- 
spiratione,  sicut  per  eam  certo  cognoscimus  quaenam  sint  divinse 
traditiones.  «  Ut  autem  officio,  »  inquit  Conc.  Vat.  (1.  c.  cap.  3.) 
«  veram  fidem  amplectendi,  in  eaque  constanter  perseverandi  sa- 
tisfacere  possemus,  Deus  per  Filium  suum  unigenitum  Ecclesiam 
instituit  suseque  institutionis  manifestis  notis  instruxit,  ut  ea  tam- 
quam  custos  et  magistra  verbi  revelati  ab  omnibus  posset  agno- 
sci. »  Et  cum  statim  subjunxerit  ad  tantum  munus  Ecclesiam  in- 
structam  fuisse  motivis  credibilitatis  (vide  n.  759.),  concludit : 
«  Quo  fit  ut  ipsa  veluti  signum  levatum  in  nationes,  et  ad  se  in- 
vitet  qui  nondum  crediderunt,  et  filios  suos  certiores  faciat,  fir- 
missimo  niti  fundamento  fidem,  quam  profitentur. » 

3)  Ad  Ecclesiam  pertinet  verum  Scripturarum  sensum  cum  au- 
ctoritate  docere.  «  Quoniam  vero,  »  dicit  ipsum  Conc.  Vat.  (1.  c. 
cap.  2.)  «  quse  Sancta  Tridentina  Synodus  de  interpretatione  di- 
vinse  Scripturse  ad  coercenda  petulantia  ingenia  salubriter  decre- 
vit,  a  quibusdam  hominibus  prave  exponuntur,  Nos,  idem  decre- 
tum  renovantes,  hanc  illius  mentem  esse  declaramus,  ut  in  rebus 
fidei  et  morum,  ad  sedificationem  doctrinse  christianse  pertinen- 
tium,  is  pro  vero  sensu  Sacrse  Scripturae  habendus  sit,  quem  tenuit 

ac  tenet  Sancta  Mater  Ecclesia,  cujus  est  judicare  de  vero  sensu 
et  interpretatione  Scripturarum  Sanctarum. » 

895.  Hanc  fidei  regulam  a  Christo  Domino,  ut  infra  ostende- 
mus,  constitutam,  ita  jam  sseculo  II.  perspicue  expressit  S.  Ire- 
nseus  (advers.  hseres.  1. 3.  c.  3.  et  4.):  « Traditionem  Apostolorum  in 
toto  mundo  manifestatam,  in  omni  Ecclesia  adest  perspicue  omni- 
"bus,  qui  vera  velint  audire;  et  debemus  annumerare  eos,  qui  ab 
apostolis  instituti  sunt  episcopi  in  Ecclesiis,  et  successores  eorum 
usque  ad  nos,  qui  nihil  tale  docuerunt,  neque  cognoverunt,  quale 
deliratur  ab  his. . . .  Tantse  igitur  ostensionis  quum  sint  hsec,  non 
oportet  adhuc  quserere  apud  alios  veritatem,  quam  facile  est  ab 
Ecclesia  sumere;  quum  Apostoli  quasi  in  depositorium  dives  ple- 
nissime  in  eam  detulerint  omnia  quse  sint  veritatis;  ut  omnis, 
quicunque  velit,  sumat  ex  ea  potum  vitse.  Hsec  est  enim  vitse  in- 
troitus:  omnes  autem  reliqui  fures  sunt  et  latrones,  propter  quod 
oportet  devitare  quidem  illos:  quse  autem  sunt  Ecclesise  cum  sum- 
ma  diligentia  diligere,  et  apprehendere  veritatis  traditionem. . . . 
Quid  autem,  si  neque  Apostoli  quidem  scripturas  reliquissent  no- 
bis,  nonne  oportebat  sequi  ordinem  traditionis,  quam  tradiderunt 
iis,  quibus  committebant  Ecclesias  ?  Cui  ordinationi  assentiunt 
multse  gentes  barbarorum,  quorum  qui  in  Christum  credunt,  sine 
charta  et  atramento  scriptum  habentes  per  Spiritum  Sanctum  in 
cordibus  suis  salutem,  et  veterem  traditionem  diligenter  custo- 
dientes,  in  unum  Deum  credentes. . . .  Hanc  fidem  qui  sine  literis 
crediderunt,  quantum  ad  sermonem  nostrum,  barbari  sunt,  quan- 
tum  ad  sententiam,  et  consuetudinem,  et  conversationem,  propter 
fidem,  perquam  sapientissimi  sunt,  et  placent  Deo,  conversantes 
in  omni  justitia,  et  castitate  et  sapientia.  Quibus  si  aliquis  an- 
nuntiaverit  ea,  quse  ab  haeraeticis  adinventa  sunt,  proprio  sermone 
eorum  colloquens,  statim,  concludentes  aures,  longius  fugient,  ne 
audire  quidem  sustinentes  blasphemum  alloquium.  Sic  per  illam 
veterem  Apostolorum  traditionem  ne  in  conceptionem  quidem  men- 
tis  admittunt,  quodcunque  eorum  ostentiloquium  est. » 

896.  Novatores,  e  contra,  nulla  imprimis  facta  distinctione  in- 
ter  regulam  fidei  remotam  et  proooimam,  nullam  agnoscunt  prse- 
ter  ipsum  Verbum  Dei.  Cum  autem,  juxta  ipsos,  nullum  sit  Ver- 
bum  Dei  ore  traditum,  sed  integrum  fuerit  Scriptis  consignatum ; 

Scripturam  unicam  fidei  regulam  proclamant.  Inde  est,  quod  Scri- 
pturae  perspicuitatem  deprcedicant,  obligationemque  pro  unoquo- 
que  hominum  eam  legendi,  ut  quisque  sibi  statuat  quid  sit  cre- 
dendum.  «  Oportet,  »  inquit  Lutherus  (prsef.  assert.  artic.  a  Leone 
P.  damn.)  «  Scriptura  judice,  hanc  sententiam  ferre,  quod  fieri 
non  potest,  nisi  Scripturse  dederimus  principem  locum  in  omni- 
bus,  quse  tribuuntur  Patribus,  hoc  est,  ut  sit  ipsa  per  se  certis- 
sima,  facillima,  apertissima  sui  ipsius  interpres,  omnium  omnia 
probans,  judicans,  et  illuminans,  »  etc.  —  Et  (Solid.  declar.  forma 
dijudic.  §.  2.):  « Credimus,  confitemur,  et  docemus,  unicam  regu- 
lam  et  normam,  ex  qua  omnia  dogmata,  omnesque  doctores  ju- 
dicare  oporteat,  nullam  omnino  aliam  esse,  quam  prophetica  et 
apostolica,  tum  veteris,  tum  novi  Testamenti  Scripta. »  Quod  re- 
petit  Hodge  {Systematic  theol.  vol.  1.  p.  183.). 

897.  Verum  haud  difficile  fuit  Reformatoribus,  vel  ex  excitatis 
ab  ipsis  controversiis,  Scripturae  potius  obscuritatem  agnoscere. 
Unde  ipse  Lutherus  (prsef.  in  Psalm.),  ait:  «  Nolim  ab  ullo  id  me 
prsesumi,  quod  nullus  adhuc  prsestare  potuit  sanctissimorum  et 
doctissimorum,  id  est,  Psalterium  in  omnibus  suo  legitimo  sensu 
intelligere,  et  docere.  Satis  est,  aliquos,  et  eosdem  ex  parte  in- 
tellexisse.  Multa  sibi  reservavit  Spiritus,  quo  nos  semper  disci- 
pulos  habeat;  multa  solum  ostendit,  ut  alliciat;  multa  tradit,  ut 
aflBciat.»  Et  infra:  «  Scio  esse  impudentissimae  temeritatis,  eum 
qui  audeat  profiteri,  unum  Scripturae  librum  a  se  in  omnibus  par- 
tibus  intellectum. » 

898.  Cum  igitur  Scriptura  non  tam  clara  sit,  ut  multse  non  ex- 
citentur  qusestiones  de  vero  ejus  sensu;  qusenam  est  norma,  qua 
possint  hujusmodi  lites  dirimi  ?  Duplicem  assignant  Novatores, 
unam  veluti  rationalem,  aliam  veluti  theosophicam:  prima  con- 
sistit  in  privata  cujusque  ratione,  quse  adhibitis  humanis  mediis, 
potest  et  debet  per  se  veram  Scripturarum  intelligentiam  inve- 
stigare  et  consequi;  altera  in  immediate  interna  communicatione 
uniuscujusque  cum  Spiritu  Sancto,  a  quo  quisque  edocetur  verum 
Scripturarum  sensum.  «  His  et  similibus,  ait  ipse  Lutherus  (de 
instit.  ministr.  eccles.),  multis  locis,  tum  evangelii,  tum  totius 
Scripturse,  quibus  admonemur,  ne  falsis  doctoribus  credamus,  quid 
aliud  docemur,  quam  ut  nostrse  proprise  quisquis   pro  se  salutis 

rationem   habens,  certus    sit,  quid   credat  et  sequatur,  ac  judex 
liberrimus  sit  omnium,  qui  docent  eum,  intus  a  Deo  solo  doctus. » 

899.  Quoad  hanc  secundam  regulam  recte  notat  Bellarmihus  (de 
Verb.  Dei  1.  3.  c.  3.):  «  Convenit  inter  nos  et  adversarios,  Scri- 
pturas  intelligi  debere  eo  Spiritu,  quo  factse  sunt,  id  est,  Spiritu 
Sancto.  Quod  Apostolus  Petrus  (epist.  2.  cap.  1.),  docet,  cum  ait: 
«  Hoc  primum  intelligentes,  quod  omnis  prophetia  Scripturae  pro- 
pria  interpretatione  non  fit.  Non  enim  humana  voluntate  allata 
est  aliquando  prophetia,  sed  Spiritu  Sancto  inspirati  loquuti  sunt 
sancti  Dei  homines. »  Ubi  B.  Petrus  probat  non  debere  exponi 
Scripturas  ex  proprio  ingenio,  sed  secundum  dictamen  Spiritus 
Sancti,  quia  non  sunt  scriptae  humano  ingenio,  sed  ex  inspiratione 
Spiritus  Sancti.  Tota  igitur  qusestio  in  eo  posita  est,  ubi  sit  iste 
Spiritus.» 

900.  Consulto  omisimus  alias  fidei  normas  a  quibusdam  sectis 
admissas,  sive  quia  communes  non  sunt,  sive  quia  ad  duas  prse- 
dictas,  reducuntur,  et  facile  refutantur.  Ita,  ex.  gr.,  cum  Eccle- 
sia  Anglicana  servaverit  aliquam  saltem  apparentem  Episcopalem 
hierarchiam,  videtur  ei  quamdam  auctoritatem  tribuere,  expresse 
dicens  (in  art.  20.):  «  Ecclesia  auctoritatem  habet  in  controver- 
siis  fidei. »  Sed  (art.  11.  et  12.)  docet  Ecclesiam,  sive  per  orbem 
dispersam  sive  in  Concilio  congregatam  errare  posse,  et  quando- 
que  errasse.  Item,  si  aliqui  hseretici,  ut  reapse  faciunt,  dicant  se 
novos  Apostolos,  sibi  tribuentes  infallibilitatem ,  quam  Ecclesiae 
negant,  facile  illos  urgemus  cum  Tertulliano  (de  prsescrip.  1.  1. 
c.  30.):  «  Probent  se  novos  Apostolos  esse.  Dicant  Christum  ite- 
rum  descendisse,  iterum  ipsum  docuisse,  iterum  crucifixum,  ite- 
rum  mortuum,  iterum  resuscitatum.  Sic  enim  Apostolos  solet  fa- 
cere;  dare  illis  praeterea  virtutem    eadem  signa   edendi ,   quse  et 
ipse.  Volo  igitur  virtutes  eorum  proferri;  nisi  quod  agnosco  ma- 
ximam  virtutem  eorum,  qua  Apostolos  in  perversum  semulantur. 
Illi  enim  de  mortuis   vivos    faciebant,  isti  de  vivis    mortuos  fa- 
ciunt »  —  Vide  de  his  omnibus  Perrone  (II  Protestantesimo  e  la 
Regola  di  Fede,  Vol.  1.  Introduzione  §.  1—5.):  Moehler  (Symbo- 
lism,  part.  1.  ch.  5.). 

901.  Ex  his  omnibus  liquet,  tria  esse  hac  in  re  prsecipua  discri- 
minis  capita  inter  nos  et  Novatores.  Quseri  enim  potest:  —  1), 

utrum  Verbum  Dei,  seu  revelatio  christiana  contineatur  solum  in 
Sacra  Scriptura,  vel  etiam  in  sine  scripto  traditionibus.  —  2) 
Utrum  Scriptura  haberi  debeat  uti  unica  fidei  regula.  —  3)  Si 
alia  (proxima),  prseter  Scripturam  (remotam),  fidei  regula  admit- 
tenda  est;  utrum  ea  sit  Ecclesia  seu  vivens  ejus  magisterium  — 
vel  Spiritus  Sanctus  immediate  docens  unumquemque  hominem  — 
aut  privata  uniuscujusque  ratio.  Primam  qusestionem  supponimus 
jam  solutam  ex  tract.  de  Loc.  theol.;  reliquse  hic  pertractantur. 

ARTICULUS  SECUNDUS 

Utrum  canon  Librorum  Sacrorum  certo  constare  possit, 
nisi  ex  auctoritate  Ecclesiae. 

§•  i. 

Exponitur  Status  Quaestionis. 

902.  Quod  graece  xoivtov,  latine  regula  dicitur:  hinc  translate  ca- 
non  significat  credendi  normam,  secundum  quam  discernitur  quid 
divina  fide  tenendum  sit.  Cum  vero  credendi  norma  objectiva  et 
remota  in  primis  contineatur  S.  Scriptura;  collectio  ipsa  libro- 
rum  Sacrorum  canon  vocari  consuevit.  Relictis  ergo  ceteris  vocis 
significationibus,  canon  hic  sumitur  pro  censu  seu  catalogo  libro- 
rum  sacrorum,  qui  ut  divinitus  inspirati  et  authentici  habendi 
sunt.  Hanc  vocis  usurpationem  invenimus  apud  antiquos  scripto- 
res:  ita  ex.  gr.  S.  Hieronymus  (1.  2.  adv.  Ruffinum,  c.  26.)  ait: 
« in  libris  Samuel  et  Malachim,  quos  nos  regnorum  quatuor  no- 
minamus,  post  catalogum  divinse  Scripturae  etc:  »  loquitur  autem 
de  libris  sacris  quos  enumeraverat  in  prologo  G-aleato.  Sic  etiam 
S.  Augustinus  (de  Doctrina  Christiana,  1.  2.  c.  8.  n.  12.),  cum 
meminisset  Scripturarum,  quse  ab  Ecclesia  Catholica  accipiuntur, 
pergit  (n.  13.)  scribens :  «  Totus  autem  canon  Scripturarum ,  in 
quo  istam  considerationem  versandam  dicimus ,  his  libris  conti- 
netur  etc. » 

903.  Conc.  Trid.  sess.  4.,  exhibet  catholicum  canonem  his  ver- 
bis:  «  Sacrorum  vero  librorum  indicem  huic  decreto  adscribendum 

censuit  (sacrosancta  et  generalis  synodus),  ne  cui  dubitatio  subo- 
riri  possit,  quinam  sint,  qui  ab    ipsa  synodo   suscipiuntur.  Sunt 
autem  infrascripti  :    Testamenti    veteris,  quinque  Moysis,  id  est 
Genesis,  Exodus,  Leviticus,  Numeri,  Deuteronomium;  Josue,  Ju- 
dicum,  Ruth,  quatuor  Regum,  duo  Paralipomenon,  Esdrae  primus 
et  secundus,  qui  dicitur  Nehemias;  Tobias,  Judith,   Esther,  Job, 
Psalterium  Davidicum  centum  quinquaginta  Psalmorum,  Parabo- 
lse,  Ecclesiastes,  Canticum  Canticorum,  Sapientia,  Ecclesiasticus, 
Isaias,  Jeremias  cum  Baruch,  Ezechiel,  Daniel,  duodecim  prophe- 
tse  minores,  idest  Osea,  Joel,  Amos,  Abdias ,  Jonas,  Michaeas, 
Nahum,  Habacuc,  Sophonias,  Aggseus,  Zacharias,  Malachias;  duo 
Machabseorum,  primus  et  secundus.  Testamenti  novi  quatuor  Evan- 
gelia,  secundum  Matthseum,  Marcum,  Lucam,  et  Joannem;  Actus 
apostolorum  a  Luca  evangelista  conscripti;  quatuordecim  epistolse 
Pauli  apostoli,  scilicet,  ad  Romanos,  duse  ad  Corinthios,  ad  Gra- 
latas,  ad  Ephesios,  ad  Philippenses,  ad  Colossenses,  duse  ad  Thes- 
salonicenses,  duse  ad  Timotheum,  ad  Titum,  ad  Philemonem,  ad 
Hebrseos;  Petri  apostoli  duse,  Joannis  apostoli  tres,  Jacobi  apo- 
stoli  una,  Judae  apostoli  una,  et  Apocalypsis  Joannis  apostoli.  Si 
quis  autem  libros  ipsos  cum  omnibus  suis  partibus,  prout  in  Ec- 
clesia  Catholica  legi  consueverunt,  et  in  veteri  vulgata  editione 
habentur,  pro  sacris  et  canonicis  non  susceperit....  anathema  sit. » 
904.  Ex  his  libris  alii  protocanonici,  alii  deuterocanonici  vo- 
cari  consueverunt,    post    Sixtum   Senenensem ,    qui  vita  excessit 
an.  1569.  Protocanonici  dicuntur  illi,  de  quorum  auctoritate  nulla 
unquam  in  Ecclesia  fuit  dubitatio ;  deuterocanonici  vero  illi,  de 
quorum  auctoritate  fuit  aliquando  apud  aliquos  in  Ecclesia  sen- 
tentia  anceps  :    eliquata  deinde  quaestione,  et  de  his  apud  omnes 
catholicos  certo    constare    ccepit,   juxta  ea  quse   supra  diximus. 
Libri    deuterocanonici    sunt  —  1)   ex    Y.  T.    libri   Baruch ,    To- 
biae,  Judith,  Sapientiae,  Ecclesiastici,  I.  et  II.  Machabseorum  — 
2)  ex  N.  T.  Epistolse  ad  Heb.,  Jacobi,  II.  Petri,  II.  et   III.  Jo- 
annis,  Judae,  et  Apocalypsis  —  3)  Partes  quaedam  librorum  sacro- 
rum,  nempe  hymnus  trium  puerorum  (Dan.III.24 — 90.);  historia 
Susannse  (ibid.  XIII.);    destructio  Beli  et  draconis  (ibid.  XIV.); 
septem  postrema  capita  Esther  (X.  4.,  XVI.  24.);  atque  partes  Evan- 
geliorum  quse  in  quibusdam   codicibus  exciderunt,  nempe  Marc. 

(XVI.  a  v.  9.),  historia  sanguinei  sudoris  D.  N.  J.  Christi  (Luc.XXII. 
43.  seq.),  historia  mulieris  adulterse  (Jo.  VIII.  2— 12.). 

905.  Quamvis  autem  hsec  distinctio  inter  libros  protocanonicos 
et  deuterocanonicos  recte  usurpetur  ad  cognoscendam  historiam 
definitionis  canonis;  pessime  tamen  errat  Jahn  asserens  (Introduct. 
in  V.  T.  1. 1.  §.  30.)  per  decretum  Conc.  Tridentini  hanc  distinctio- 
nem  non  esse  sublatam;  ita  ut  non  eadem  sit  auctoritas  omnium 
librorum.  Porro  mendacia  historica,  qua3  ad  rem  profert  mani- 
festa  fiunt  ex  historia  Card.  Pallavicini  (1.  VI.  c.  11.),  et  ipsius 
Sarpi  (1.2.),  ad  quos  confidenter  provocat  Jahnius;  errorem  vero 
ipsum  simplex  decreti  Tridentini  lectio  evertit.  Nam  —  1)  Sacro- 
sancta  Synodus  «  omnes  libros  tam  veteris  quam  novi  Testamen- 
ti,  cum  utriusque  unus  Deus  sit  auctor...  pari  pietatis  affectu,  ac 
reverentia  suscipit,  ac  veneratur:  »  enumerat  deinde,  ut  vidimus, 
omnes  libros,  tum  illos  nempe  qui  protocanonici ,  tum  illos  qui 
deuterocanonici  dicebantur  —  2)  Imo  eosdem  enumerat  sine  ulla 
distinctione  dignitatis,  sed  deuterocanonicos  protocanonicis  inter- 
miscendo  secundum  ordinem  materise  vel  temporis:  et  inde  sub- 
dit:  «  Si  quis  autem  libros  ipsos  integros  cum  omnibus  suis  par- 
tibus...  pro  sacris  et  canonicis  non  susceperit...  anathema  sit  »  — 
3)  Addit  Concilium:  «  Omnes  itaque  intelligant,  quo  ordine,  et 
via  ipsa  Synodus,  post  jactum  fidei  confessionis  fundamentum,  sit 
progressura,  et  quibus  potissimum  testimoniis  ac  prcesidiis  in 
confirmandis  dogmatibus,  et  instaurandis  in  Ecclesia  moribus, 
sit  usura. »  Quem  finem  proposuit  etiam  Legatus  S.  Pontificis, 
dicens  enumerationem  librorum  sacrorum  prsemittendam  esse,  ut 
certo  innotesceret  quinam  libri  sunt  divinitus  inspirati,  adeoque 
regula  fidei  (cf.  Pallavicini,  1.  c.  n.  4.). 

906.  Hic  igitur  est  canon  Catholicse  Ecclesise.  At  Novatores 
non  modo  ab  ipsa,  sed  inter  se  etiam  dissentiunt.  Etenim  Luthe- 
rani  ab  initio  rejecerunt  e  Sacrorum  Bibliorum  censu  libros  omnes 
deuterocanonicos,  sive  veteris  sive  novi  Testamenti.  Calvinus  cum 
primis  suis  asseclis  retinuit  deuterocanonicos  N.  T.,  sed  repulit 
deuterocanonicos  V.  T.  Subsequentes  vero  sectse,  vel  etiam  Pro- 
testantes  seorsim  sumpti  in  diversas  oppositasque  sententias  abie- 
re,  donec  plures,  prsesertim  in  Germania,  visi  sunt  agnoscere  eos 
omnes  N.  T.  libros,  quos  in  suo  canone  recenset  catholica  Eccle- 

sia.  Verum  criticis  Bibliorum  studiis,  suo  more,  urgentes,  atque 
ad  rationalismum  magis  magisque  in  dies  deflectentes,  adeo  inter 
se  pugnare  cceperunt,  ut  vix  ullus  sit  liber,  vel  ex  protocanoni- 
cis,  quem  aliqui  non  repudiaverint,  vel  saltem  cujus  authentiam 
in  dubium  non  revocaverint. 

907.  Quseritur  ergo  principium,  seu  norma,  qua  lis  hsec  cum 
certitudine  dirimatur.  Et  notetur:  1)  nos  quserere  principium,  ex 
quo  cum  certitudine  innotescat  canon  librorum  sacrorum.Nam  — 
a)  ad  credendum  fide  divina  debet  praecedere  certum  judicium  de 
credibilitate  et  existentia  revelationis  (nn.739.  seqq.);  ergo  quam- 
diu  certum  non  est  aliquem  librum  ad  Scripturas  divinitus  in- 
spiratas  pertinere,  non  possumus  fide  divina  credere  quod  in  eo 
continetur  —  b)  Hinc  non  negamus  argumentis  criticis  posse  ali- 
quo  modo  ostendi  omnes  libros  in  canone  relatos  merito  in  eo  re- 
ferri;  unde  etiam  Theologi  catholici  argumenta  illa  contra  incre- 
dulos  urgent:  sed  quserimus,  utrum  eadem  argumenta  tantse  sint 
vis,  ut,  seclusa  Ecclesise  auctoritate,  certo  probent  omnes  illos 
libros  esse  canonicos. 

2)  Quserimus  principium,  quo  certo  constet  de  integro  Verbo 
Dei,  seu  de  omnibus  libris  qui  in  canone  referuntur,  et  omnibus 
eorum  partibus.  Haud  enim  inficiamur  criticis,  aut  aliis  argu- 
mentis,  certo  ostendi  canonicitatem  nonnullorum  librorum.  Ita 
ipsi  Catholici,  adversus  incredulos  pugnantes,  his  argumentis  ge- 
nuinitatem  constituunt  Pentateuchi  et  Evangeliorum,  pro  quibus 
certe  eadem,  immo  longe  potiora  militant  argumenta,  quam  pro 
operibus  Tullii,  Virgilii  aut  Taciti.  At  a  particulari  nequit  con- 
cludi  ad  universale;  ac  proinde  merito  scribit  Perrone  (de  Loc. 
theol.  part.  2.  c.  1.  pr.  2.):  «  libenter  provocamus  D.  Palmer  ut 
solis  argumentis  criticis  innixus,  nitide  nobis,  absque  ulla  hsesi- 
tatione,  et  omnimoda  certitudine  exhibeat  catalogum  librorum 
canonicorum  tum  Veteris  tum  Novi  Testamenti.  Certum  est,  quod 
ingenii  atque  industriae  suse  nervos  in  id  frustra  contendet. » 

908.  Itaque,  in  doctrina  catholica,  integer  Sacrae  Scripturse  ca- 
non  non  potest,  nisi  per  Ecclesise  auctoritatem  cum  certitudine 
cognosci.  Quamvis  enim  concedatur,  uti  recte  monet  Card.  Fran- 
zelin,  Scripturas  esse  instrumentum  aliquod  conservandae  doctri- 
nse  Christi,  et  adjumento  esse  tum  authentico  magisterio,  tum  qui 

ab  illo  pendent  discentibus;  negatur  tamen  sive  illas  esse  medium 
unicum  conservationis  doctrinse,  sive  esse  fontem  religionis  chri- 
stianse,  quam  singuli  independenter  ab  authentico  et  visibili  ma- 
gisterio  ex  iis  sibi  hauriant.  Magisterium  vivum,  juxta  nos,  est 
fundamentale  et  intrinsecum  institutioni  Christi;  acceptum  verbum 
a  Christo  scriptis  consignare,  est  veluti  superadditum  illi  ex  spe- 
ciali  Dei  providentia. 

909.  Novatores  vero  cum  Ecclesise^auctoritatem  rejiciant,  in- 
dependenter  ab  ea,  Scripturarum  canonem  statuere  contendunt; 
idque  ut  conficiant  ad  diversa  media  recurrunt,  uti  ad  canonem 
Hebraeorum,  ad  argumenta  historica  etc.  Non  defuerunt  tamen 
inter  Protestantes,  qui  ut  Neander  (Histor.  dogm.  I.  76.),  asse- 
rerent,  viventibus  adhuc  Apostolis  eorum  vivens  magisterium  ha- 
bitum  esse  fontem  principem  cognitionis  christianse  ;  at  vero  de- 
functis  Apostolis,  hujusmodi  fontem  esse  solam  Scripturam,  quse 
secus  ac  oralis  traditio,  corruptioni  non  est  obnoxia. 

910.  Jam,  si  probatur  vivens  magisterium  esse  eoc  Christi  in- 
stitutione  medium  revelationis  conservandse  et  propagandse  usque 
ad  consummationem  sceculorum,  ruit  illa  distinctio  inter  oeco- 
nomiam  servandam  temporibus  Apostolorum,  et  subsequentibus 
temporibus.  Id  ergo  imprimis  ostendemus;  dein  vero  diversa  a 
Novatoribus  excogitata  media  canonem  connciendi  ad  id  munus 
imparia  demonstrabimus.  Quse  duo  si  constent ,  plane  sequitur 
Scripturam  non  esse  unicam  fidei  regulam ;  siquidem  nec  ipsam 
integram  Scripturam  absque  Ecclesise  auctoritate  certo  cogno- 
scimus. 

911.  Atque  hic  quidem  tuto  sistere  liceret;  ex  hoc  enim  evi- 
dente  illatione  consequeretur  plena  vis  canonis  Tridentini.  At  de- 
cet  hoc  corollarium  diserte  adstruere,  imo  ipsum  canonem  Triden- 
tinum  iis  antiquitatis  monumentis  communire,  quse  aperte  osten- 
dant  ejus  cum  ipsis  consonantiam,  eumdemque  manifestant  veluti 
sinceram  expressionem  antiquse  fidei  ab  Apostolis  traditse.  Id 
vero  compendio  prsestabimus  quoad  solos  libros  deuterocanonicos 
(de  protocanonicis  enim  nulla  potest  esse  quaestio),  et  quidem  ge- 
neralia  argumenta  consectando :  nam  argumenta  propria,  quibus 
evincitur  singulos  libros  ab  antiquissimis  temporibus  pro  inspira- 
tis  habitos  fuisse,  non  sunt  hujus  loci. 

912.  Ut  autem  melius  intelligatur  demonstrationis  methodus,  si- 
mulque  prseoccupetur  difficultas,  quam  contra  illam  constanter  re- 
petunt  Novatores;  juverit  statim  advertere,  Ecclesise  auctoritatem 
debere  nobis  esse  antecedenter  notam,  ut  ab  ea  Scripturarum  cano- 
nem  (idem  cum  proportione  de  earum  divina  inspiratione  dici  de- 
bet)  absque  formidine  erroris  accipere  possimus.  Jamvero  —  1) 
Ecclesiam  cognoscimus  non  tam  legendo  ut  discamus,  quam  ocu- 
los  aperiendo  ut  illam  in  omnium  conspectu  positam  intueamur. 
Conspicientes  enim  hanc  universalem  visibilem  societatem,  simul- 
que  considerantes  ejus  admirabilem  propagationem,  inexhaustam 
fecunditatem,  catholicam  unitatem,  invictamque  stabilitatem  etc; 
plane  videmus  tum  eam  existere,  tum  non  humanse  industrise  sed 
speciali  Dei  interventioni  ejus  existentiam  esse  tribuendam.  Ec- 
clesia  vero  ita  existens  sibi  vindicat  semperque  sibi  vindicavit 
auctoritatem  infallibilem  in  docendo  ;  nec  Deus  potest  sua  speciali 
et  directa  interventione  (per  miracula)  errorem  confirmare.  Ergo 
Ecclesia  revera  auctoritate  illa  potitur.  Cum  ergo  nobis  tradat 
canonem  Sacr.  librorum ;  hunc  tuto  possumus,  imo  debemus  ex 
ejus  veluti  manibus  accipere.  Ab  auctoritate  ergo  Ecclesise  ex 
motivis  credibilitatis  cognita  habemus  canonem  illum. 

2)  Ad  adstruendam  auctoritatem  Ecclesise  in  docendo,  utimur 
etiam  Scriptura,  in  qua  clare  et  aperte  exhibetur :  sed  non  opus 
est  omnibus  Sacris  libris  uti;  satis  est  ut  aliquos,  ex.gr.  Evan- 
gelia  adhibeamus.  Sed  auctoritas  aliquorum  librorum,  prsesertim 
Evangeliorum,  fatentibus  omnibus,  potest  argumentis  criticis  certo 
statui.  Ergo  ex  aliqua  Scripturarum  parte  —  argumentis  cri- 
ticis  cognita  inferimus  auctoritatem  Ecclesiae,  a  qua  deinde  in- 
tegrum  canonem — ob  eamdem  auctoritatem  accipimus. 

3)  Ad  adstruendam  Ecclesise  auctoritatem  in  docendo,  utimur 
quandoque  aliis  Sacr.  Script.  libris;  et  quidem  non  modo  prout 
eorum  veracitas  argumentis  criticis  constat,  verum  etiam  prout 
sunt  divinitus  inspirati.  At  ita  agimus  contra  illos,  qui  nobiscum 
admittunt  authenticitatem  illorum  librorum,  et  divinam  Scriptur. 
inspirationem.  Hinc  veluti  ad  hominem  arguentes  ex  Scripturis 
quas  adversarii  divinas  esse  fatentur,  auctoritatem  Ecclesise  sta- 
bilimus,  a  qua  deinde  integrum  canonem  accipimus. 

913.  Quare  liquet  quid  sit  respondendum  tritae  illi  objectioni: 

in  demonstratione  catholica,  aiunt,  canonis  Scripturarum  com- 
mittitur  circulus  vitiosus.  Nam  probatur,  inquiunt,  auctoritas 
Ecclesise  ex  Scripturis ;  atqui  ipsi  libri  Sacri  probantur  ex  au- 
ctoritate  Ecclesiae;  ergo— Resp.  neg.  assumptum;  et  ad  prob., 
dist.  maj.  :  probatur  auctoritas  Ecclesise,  ex  Scripturis  solum 
aut  necessario,  neg.;  etiam,  subd. :  ex  aliquibus  Scripturse  li- 
bris,  et  critice  cognitis,  conc. ;  ex  reliquis,  et  quidem  ut  di- 
vinis,  subd. :  contra  eos,  qui  illos  admittunt  ut  divinos,  conc. : 
contra  alios,  neg,  Hinc  patet  non  probari  idem  per  idem ;  adeo- 
que  nullam  esse  petitionem  principii. 

§.  II. 
Solvitur  Proposita  Quaestio. 

Prop.  XXXV.  1.  Medium  perpetuum  integre  custodiendi  et 
propagandi  revelationis  depositum  a  Christo  Domino  institu- 
tum  est  vivum  et  authenticum  Ecclesioe  magisterium,  a  quo 
proinde  integrum  Scripturoe  canonem  sumamus  oportet.  —  2. 
Nec,  eo  medio  rejecto,  ulla  suppetit  Protestantibus  via  integrum 
certumque  canonem  constituendi. 

914.  Prob.  lraa  pars  I.  Ex  Scriptura.  Illud  esc  medium  neces- 
sarium  et  intrinsecum,  adeoque  perpetuum  conservandi  et  pro- 
pagandi  integrum  christianse  revelationis  depositum,  quod  —  1) 
Christus  ipse  exemplo  docuit  et  divinitus  instituit — quod  2)  Apo- 
stoli  opere  compleverunt  —  quod  3)  ex  Christi  institutione  et 
Apostolorum  praxi  debet  esse  perpetuum.  Atqui  tale  est  vivens  et 
authenticum  Ecclesise  magisterium.  Ergo. 

Prob.  min.  quoad  lraara  partem.  1)  Christus  Dominus,  uti  con- 
stat  ex  Evangelica  historia,  conciliata  sibi  auctoritate  per  signa 
quae  faciebat,  annuntiabat  doctrinam  suam  vivae  vocis  oraculo, 
exigens  ab  omnibus  plenam  fidem  et  obedientiam  iis  omnibus  quse 
dicebat,  prsemio  beatitudinis  et  poena  damnationis  aeternse  pro- 
positis.  Ita  (Matth.  XI.  seqq.)  Jesus  ait :  «  euntes  renuntiate 
Joanni  quae  audistis,  et  vidistis.  Caeci  vident,  claudi  ambulant, 
leprosi    mundantur,    surdi    audiunt,  mortui   resurgunt,  pauperes 

evangelizantur :  et  beatus  est  qui  non  fuerit  scandalizatus  in  me.  » 
Cf.loca  parallela  Jo.  (X.  37.,  XV.  24.,  XI.  42.  seqq.).  Integrum 
Evangelium  Joannis  habet  hunc  scopum  prsecipuum  :  «  multa  qui- 
dem  et  alia  signa  (miracula  sunt  signa,  quia  sunt  demonstratio- 

nes)  fecit  Jesus  in  conspectum  discipulorum  suorum Hsec  au- 

tem  scripta  sunt,  ut  credatis,  quia  Jesus  est  Christus  Filius  Dei, 
et  ut  credentes  vitam  habeatis  in  nomine  ejus  »  (Jo.  XX.  30.  31.). 

2)  Nihil  litteris  consignavit,  uti  nunc  communiter  admittitur; 
quse  enim  uti  scripta  a  Christo  Domino  circumferebantur,  apo- 
crypha  inventa  sunt.  Ita,  ex.  gr.  S.  Augustinus,  (de  consensu 
Evangel.  1.  1.  c.  9.),  sub  Christi  nomine  vulgatos  memorat  a  ma- 
nichseis  libros  in  quibus  habebatur  ars  patrandi  prodigia,  quam 
Salvatorem  exercuisse  homines  impurissimi  autumabant.  Hi  porro 
libri  statim  cum  execratione  rejecti  sunt. 

3)  Ad  continuandam  suam  missionem  et  prsedicationem  suae  do- 
ctrinse,  elegit  discipulos,  et  ex  discipulis  Apostolos,  quibus  com- 
municavit  suam  auctoritatem  ut  custodirent  et  propagarent  do- 
ctrinam,  quam  viva  voce  et  non  scripto  illis  tradebat.  «  Non  enim, 
inquit  S.  Joann.  Chrysostomus  (in  Matth.  hom.  1.  n.  1.),  Apo- 
stoli  de  monte  descenderunt  tabulas  lapideas  in  manibus  portan- 
tes  sicut  Moyses,  sed  Spiritum  in  mente  circumferentes  et  the- 
saurum  quemdam  ac  fontem  dogmatum  et  charismatum  effunden- 
tes ;  ita  ubique  circuibant  libri  et  legum  codices  vivi  per  gra- 
tiam  effecti.  » 

4)  Nec  ullibi  constat  Christum  dedisse  Apostolis  prseceptum 
scripto  comprehendendi  suam  doctrinam  tamquam  quid  intrin- 
secum  Apostolatui;  unde  etsi  omnes  optime  munere  a  Christo  ac- 
cepto  functi  sint,  non  omnes  scripserunt,  nec  qui  scripserunt,  uni- 
versam  Christi  doctrinam  scripto  consignaverunt;  imo  contra- 
rium  professi  sunt  (Ioann.  XX.  30.,  XXI.  25.;  II.  Thess.  II.  14. ; 
Luc.  I.  1.). 

5)  Voluit  tamen  Christus,  ut  Apostoli  docerent  omnes  gentes, 
prsedicarent  Evangelium  omni  creaturce,  ut  sibi  essent  testes  us- 
que  ad  ultimum  terroe,  ut  portarent  nomen  ipsius  coram  gentibus 
et  regibus  etc. ;  atque  ut  hoc  munere  bene  fungerentur,  promisit  eis 
Spiritum  veritatis,  qui  doceret  et  suggereret  omnia;  promisit  se  eis 
adfuturum  omnibus  diebus,  declarans  quod  qui  eos  audit,  Christum 

audit  —  Ex  Christi  ergo  exemplo  et  institutione ,  vivum  et  au- 
thenticum  magisterium  est  medium  custodiendi  et  propagandi  in- 
tegrum  fidei  depositum. 

Prob.  min.  quoad  2dam  partem.  Praxis  Apostolorum  institutioni 
Christi  respondet.  Nam  1)  Apostoli,  accepto  Spiritu  Sancto,  cce- 
perunt  Christi  doctrinam  vivse  vocis  oraculo  annuntiare;  ubique 
sibi  vindicantes  munus,  et  auctoritatem  Legatorum  Christi:  Ita 
(Rom.  I.  5.)  scribit  Apostolus :  «  Per  quem  (Jesum  Christum)  ac- 
cepimus  gratiam,  et  Apostolatum  ad  obediendum  fidei  in  omnibus 
gentibus  pro  nomine  ejus. »  Cf.  etiam  I.  Cor.  (II.  16.),  I.  Tim. 
(I.  11.),  etc.  Signis  et  portentis  eorum  auctoritas  confirmatur, 
ut  legitur  (Marc.  XVI.  20.):  «  illi  autem  profecti  prsedicaverunt 
ubique,  Domino  cooperante,  et  sermonem  confirmante  sequentibus 
signis. »  Cf.  etiam  I.  Cor.  (II.  4.).  Hinc  ab  omnibus  obedientiam 
suae  prsedicationi  exigunt,  juxta  illud  :  «  Prsedicate  Evangelium... 
qui  non  crediderit  condemnabitur.  » 

2)  Non  omnes,  ut  diximus,  scripserunt  Christi  doctrinam;  qui 
scripserunt,  partem  ejus  et  non  totam  scriptis  consignarunt ;  atque 
hoc  idem  nonnisi  aliquot  annis  post  Christi  ascensionem  sive 
sumpta  occasione,  quod  non  satis  veritati  consentanea  de  Christi 
dictis  et  factis  circumferrentur  a  privatis,  sive  rogatu  fidelium. 
Matthseum,  ex.  gr.,  inter  sextum  et  octavum  ann.  post  Christi 
ascensionem  Evangelium  scripsisse  hebraico,  seu  potius  syro-chal- 
daico  idiomate  in  gratiam  palsestinensium  qui  fuerant  ad  Christum 
conversi,  plerique  interpretes  tradunt,  innixi  veterum  auctori- 
tati.  Id  enim  testantur  Papias  (apud  Euseb.  1.3.  c.  4.):  Irenseus 
(1.  3.  c.  1.)  ;  Eusebius  (1.  3.  c.  24.)  ;  Hieron.  (Prsef.  in  Evange- 
lia).  Sic  etiam  Marcum  Romse  ann.  43.  aut  44.,  a  romanis  ro- 
gatum  grsece  Evangelium  exarasse  iidem  ferme  auctores  (11.  cc.) 
referunt,  adeoque  10.  vel  11.,  post  Christi  ascensionem  anno.  S.  Hie- 
ronymus  (in  Catalogo  c.  9.),  scribit:  «  Joannes  Apostolus.. .  .  no- 
vissimus  omnium  scripsit  Evangelium,  rogatus  ab  Asise  episcopis, 
adversus  Cerinthum  aiiosque  hsereticos,  et  maxime  tunc  ebioni- 
tarum  dogma  consurgens,  qui  asserunt  Christum  ante  Mariam  non 
fuisse.    Unde  compulsus  est  divinam  ejus   nativitatem   edicere. » 

3)  Antequam  aliquid  scriberent,  et  cum  aliqua  jam  scripta  es- 
sent,  Ecclesias  prsedicatione  constituebant,  Episcopos  ordinabant, 

quibus  officium  incumberet  prsedicandi  viva  voce  doctrinam  Chri- 
sti,  quam  illis  uti  sacrum  depositum  commendabant.  «  Formam 

habe  sanorum  verborum,  quse  a  me  audisti bonum  depositum 

custodi,  per  Spiritum  Sanctum,  qui  habitat  in  nobis  »  (II.  Tim.  I. 
13. 14.)  —  Ergo  ex  praxi  Apostolorum,  yivum  magisterium  est 
medium  conservandi  et  propagandi  integrum  fidei  christianse  de- 
positum. 

Prob.  min.  quoad  3tiam  partem.  1)  Christus  Dominus  (Matt. 
XXVIII.  18.  19.)  communicavit  suam  potestatem  Apostolis,  misit 
illos  docere  omnes  gentes,  promittens  se  mansurum  cum  illis  usque 
ad  consummationem  sceculi.  Et  (Jo.  XIV.  16.  seq.)  promittit  iis 
Spiritum  veritatis,  ut  maneat  cum  illis  in  ceternum.  Unde :  ex 
Christi  institutione,  Spiritus  veritatis  manere  debet  usque  ad  con- 
summationem  sseculi,  in  seternum,  cum  Apostolis  docentibus, 
baptizantibus,  fideles  in  fide  continentibus,  hoc  est  cum  Aposto- 
lis  legatione  pro  Christo  fungentibus,  ne  hsec  forte  absurde  detor- 
queantur  ad  doctrinam  scriptam  in  libris  manentem.  Atqui  Apostoli 
personaliter  non  manent  usque  ad  consummationem  sseculi  docen- 
tes,  baptizantes,  etc,  siquidem  et  ipsi,  ut  loquitur  Apostolus 
(Hebr.  VII.  23.)  morte  prohibentur  permanere.  Verba  ergo  Chri- 
sti,  et  auctoritas  vivi  magisterii  pertinent  ad  universam  succes- 
sionem  Apostolicam,  quse  utique  manebit  usque  ad  consummatio- 
nem  sseculi. 

2)  Apostoli  vero  non  solum,  uti  vidimus,  alios  immediate  ele- 
gerunt  in  ministerium  verbi,  sed  et  illis  injunxerunt  ut  ipsi  alios 
eligerent,  data  illis  ad  hoc  potestate,  ut  vivum  illud  magisterium 
nunquam  deficeret.  Ita,  ex.  gr.,  (II.  Tim.  I.  2.)  legitur.  :  «  Tu 
ergo ,  fili  mi ,  confortare  in  gratia,  quae  est  in  Christo  Jesu ;  et 
quce  audisti  a  me  per  multos  testes,  hsec  commenda  fidelibus 
hominibus,  qui  idonei  erunt  et  alios  docere. »  Proinde  Pastores 
et  Doctores  ab  ipso  Christo  dati  ad  docendam  doctrinam  Christi, 
et  ad  excludendos  errores,  tamdiu  erunt,  quamdiu  corpus  quod 
est  Ecclesia,  erit  in  hoc  stadio,  nondum  consummatum  scilicet  in 
omnibus  suis  membris  (Eph.  IV.  11.  —  16.).— De  his  omnibus  vide 
Perrone  (de  loc.  theol.  par  1.  c.  1.  prop.  2. ;  et  II  Protestante- 
simo  e  la  Regola  di  Fede,  p.  2.  c.  1.  ar.  1.);  Card.  Franzelin  (de 
trad.  thes.  4.  7). 

915.  II.  Ex  constanti  Patrum  sententia.  Apostolorum  disci- 
pulus  et  Petri  successor  Clemens  Romanus  (in  sua  ep.  1.  ad  Co- 
rinth.  n.  42.  44.),  ita  hanc  successionem  describit.  «  Missus  est 
Christus  a  Deo,  et  Apostoli  a  Christo. . . .  Itaque  cum  plena  vi 
persuasionis  Spiritus  Sancti  egressi  sunt  annuntiantes  regni  Dei 
adventum.  Per  regiones  igitur  et  urbes  prsedicantes  verbum  con- 
stituerunt  primitias  earum,  cum  Spiritu  probassent,  in  Episcopos 

et  diaconos  eorum,  qui  credituri  erant Constituerunt  prsedi- 

ctos,  et  deinceps  ordinationem  dederunt,  ut  quum  illi  decessis- 
sent,  ministerium  eorum  alii  probati  viri  exciperent.  » — Tertul- 
lianus  (de  praescript.  c.20.  21.):  «  Ecclesias  (Apostoli)  apud  unam- 
quamque  civitatem  condiderunt,  a  quibus  traducem  fidei  et  se- 
mina  doctrinse  ceteraa  exinde  Ecclesiae  mutuatae  sunt,  et  quotidie 
mutuantur,  ut  Ecclesise  fiant.  . . .  Quid  autem  praedicaverint  (Apo- 
stoli),  id  est  quid  illis  Christus  revelaverit,  et  hic  prsescribam, 
non  aliter  probari  debere  nisi  per  easdem  Ecclesias,  quas  ipsi  Apo- 
stoli  condiderunt,  ipsi  eis  prsedicando  tam  viva,  quod  aiunt,  voce 
quam  per  epistolas  postea.  Si  haec  ita  sunt,  constat  proinde  om- 
nem  doctrinam,  quae  cum  illis  Ecclesiis  Apostolicis  matricibus  et 
originalibus  fidei  conspirat,  veritati  deputandam,  sine  dubio  tenen- 
tem  quod  Ecclesiae  ab  Apostolis,  x\postoli  a  Christo,  Christus  a 
Deo  accepit. .  .  .  Communicamus  cum  Ecclesiis  Apostolicis,  quod 
nulli  doctrina  diversa:  hoc  est  testimonium  veritatis.  » — S.  Ire- 
naeus  (1.  4.  c.  32.  n.  1.,  et  c.  33.  n.  8.):  «  Agnitio  vera  est  Apo- 
stolorum  doctrina. . .  .  per  successiones  Episcoporum,  quae  perve- 
nit  ad  nos  'custoditione  sive  fictione  Scripturarum'.  »  Et:  «  omnis 
sermo  ei  constabit,  si  et  'Scripturas  diligenter  legerit  apud  eos 
qui  in  Ecclesia  sunt  presbyteri',  apud  quos  est  apostolica  doctri- 
na.  » —  S.  Vincentius  Lirinensis  (common.  c.  27.)  inquit;  «  0  Timo- 
thee  depositum  custodi.. . .  quid  est  hodie  Timotheus  nisi  vel  ge- 
neraliter  Universalis  Ecclesia,  vel  specialiter  totum  corpus  Prse- 
positorum,  qui  integram  divini  cultus  scientiam  vel  ipsi  habere 
debent,  vel  aliis  infundere.  »  —  Sed  hoc  argumentum  ex  traditione 
plene  expositum  invenies  apud  Card.  Franzelin  (de  tradit.  thes.  8.). 

916.  Prob.  2da  pars.  I.  Varia  sunt  media  a  Novatoribus  inve- 
cta  ad  canonem  conficiendum,  exclusa  Ecclesiae  auctoritate ;  sed 

Mazzella.  De  Yirtutibus.  32 

iis  adhibitis  nunquam  ad  id,  quod  intenduni,  pervenere  aut  per- 
venire  possunt.  Ergo.  Sufficient  prsecipua  breviter  expenclere. 

Prob.  min.  primo.  Prsecipuum  medium  a  Protestantibus  exco- 
gitatum  ad  canonem  conficiendum  est  auctoritas  Hebrceorum  quo- 
ad  Ubros  V.  T.,  adclito  testimonio  Scripturarum  N.  T.  Atqui 
hoc  medium  non  sufficit.  Nam  1)  quamvis  Hebrseis  concredita 
fuerint  eloquia  Dei,  nobis  non  constat  actu  authentico,  quosnam 
singillatim  libros  uti  canonicos  habuerint.  —  Quse  dicebantur  de 
canone  Esdrse  saltem  valde  incerta  sunt;  et  licet  pauci  ex  Patri- 
bus  illum  agnoverint,  constat  tamen  aliquos  continere  libros  post 
mortem  Esdrse  conscriptos.  —  Item  valde  incerta  sunt,  quse  de- 
sumuntur  a  Josepho.  Hic  enim  solum  testatur  22.  libros  sacros 
agnosci  a  sua  natione,  totidem  nempe  ac  sunt  literae  Hebraicse : 
sunt  autem  quinque  Moysis,  tredecim  Prophetarum,  quatuor  con- 
tinentes  laudes  Domini.  Sed  quinam  sunt  libri  scripti  a  Prophetis? 

2)  Tn  N.  T.  non  omnes  libri  etiam  proto-canonici  V.  T.  alle- 
gantur.  Undecim  ad  minus  libri  proto-canonici  numquam  in  N.  T. 
ex  Veteri  allegantur,  nec  ulla  ad  ipsos  allusio  fit :  nempe  —  1)  1. 
Judicum — 2)  Ruth — 3)  1.  Reg. — 4)  4.  Reg. — 5)  Paralip.  lib.  duo. — 
6)  Esdrse— 7)  Esther— 8)  Ecclesiastes— 9)  Cantici  Cant.  —  10)  Ab- 
dise — 11)  Sophonise. —  E  contra  fit  allusio  ad  alios  libros  V.  T., 
quos  Protestantes  rejecerunt.  Tales  sunt  liber  Sapientise,  Ecclesia- 
stici,  Tobise,  libri  Machab. — Citantur  autem  in  N.  T.  et  alii  libri,  de 
quibus  nulla  jam  extat  memoria.  —  Quamvis  demus  verba  Apo- 
toli  (II.  Tim.  3.  16.)  continere  approbationem  omnium  iibrorum, 
qui  a  Judseis  agnoscebantur  ut  divini  (quod  aliqui  negant,  ut  vi- 
dere  est  vel  apud  Rosenmuller)  ;  ex  illo  tamen  testimonio  non 
constat,  utrum  Christus  et  Apostoli  in  completione  ac  consumma- 
tione  revelationis  prseter  eas  non  adhuc  alias  quasdam  Scripturas 
tradiderint;  testimonium  enim  est  affirmans,  hos  libros  esse  in- 
spiratos,  non  autem  excludens,  nullos  alios  esse  libros  V.  T.  in- 
spiratos :  eo  vel  magis  quod  certo  constat,  apud  Judseos  prseter 
commemoratos  fuisse  libros  alios  in  magna  veneratione,  de  qui- 
bus  utrum  ejusdem  rationis  et  auctoritatis  essent  cum  illis  prio- 
ribus,  dubii  manebant,  propterea  quod  «  successio  prophetarum 
non  satis  erat  perspecta  et  continua.  » 

3)  In  hoc  argumentandi  modo  pro  certo  assumitur,  libros  om- 

nes  N.  T.  esse  canonicos :  sed  unde  hoc  constat  Protestantibus? 

Certe  non  ex  ipsa    Scriptura,  quam  unicam  fidei  regulam  agno- 

scunt.  Nam  prsecipuus  locus  est  (II.  Pet.  III.  16.)  in  quo  dicitur 

Paulus  scripsisse  «  secundum  datam  sibi  sapientiam  »  epistolas 

quas  «  indocti  et  instabiles  depravant,  sicut  et  ceteras  Scripturas.  » 

Verum,  non  pauci    inter  Protestantes  repudiant  illam  epistolam 

S.  Petri  —  Et  si  admittatur,  sicut  certe  est  admittenda,  cui  sua- 

deri  potest  alios  omnes  libros  N.  T.  hoc  testimonio  Petri  adnumera- 

ri  Scripturis  ?-Immo  non  omnes  libros  iis  verbis  comprehendi  pos- 

se,  plane  evidens  est,  cum  omnes  ne  scripti  quidem  adhuc  fuerint. 

Petrus  enim  scripsit  2dam  epistolam  paulo  ante  martyrium  anno  66. 

vel  67.  erae  vulgaris,  cum  Joannis  scripta,  tam  Evangelium  sci- 

licet  quam    epistolse  et  Apocalypsis,    non  nisi  viginti  fere  annis 

post  prodierint.  —  Insuper  epistola  ipsa  hsec  Petri  una  est  ex  illis 

libris,  quorum    genuinitas    et  origo    apostolica  certo    probari  et 

extra    controversiam  poni    solum  potest    ex  traditione  sensu  ca- 

tholico    intellecta.    —    Cf.    Card.    Franzelin    (de    Sacr.     Script. 

thes.  VII.). 

Prob.  min.  secundo  Aliud  medium  a  Protestantibus  excogitatum 
est  consensus  Ecclesiarum,  aut,  quod  fere  idem  ipsis  est,  ars  criti- 
ca.  Sed  neque  hoc  sufficit.  Nam  1)  certe  non  loquuntur  de  consensu 
Ecclesiarum  post  IV.  sseculum,  siquidem  tum  habetur  consensus, 
qui  est  effectus  auctoritatis  vivi  ac  infallibilis  Magisterii,  quod 
Novatores  rejiciunt  —  Insuper  admittere  deberent  canonem  catho- 
licum,  qui  communi  consensu  habetur  post  illud  tempus ;  cum 
apud  Protestantes  semper  fuerit,  et  adhuc  sit  dissensus. 

2)  Ante  vero  sseculum  IV.  non  erat  ille  communis  Ecclesiarum 
consensus.  Siquidem  ex  131  canonibus  antiquis,  qui  agnoscuntur, 
si  demas  eos  qui  repetunt  canonem  Ecclesise  romanse,  ceteri  om- 
nes  ab  invicem  dissentiunt,  et  nullus  prorsus  convenit  cum  ca- 
none  a  protestantibus  adscito.  Omnes  quippe  vel  deficiunt  vel  re- 
dundant.  Vide  Malou  (La  lecture  de  la  Sainte  Bible,  Louvain  1846. 
Tom.  2.  pag.  120.  seqq.).  —  In  Ecclesia  Romana,  a  qua  illum  ac- 
ceperunt  Ecclesia  Hispanica,  Italica,  et  Africana,  fuit  quidem  sem- 
per  idem  canon,  qui  probatus  est  a  Tridentino :  at  si  Ecclesise 
Romanse  auctoritas  infallibilis  rejiciatur,  quomodo  potest  canon 
ille  uti  certus  retineri  ? 

917.  II.  Idem  experientia  confirmatur.  Nam  1)  maxima  fuit  di- 
screpantia  inter  Protestantes  quoad  canonem  sacrorum  librorum, 
adeo  ut  nondum  constet  apud  ipsos  integer  eorum  catalogus.  Ex 
hoc  autem  facto  universali  et  constanti,  attentis  prsesertim  cona- 
tibus  ad  canonem  sacrorum  librorum  constituendum,  bene  dedu- 
citur  sine  Ecelesise  auctoritate  non  posse  constitui. 

2)  Hinc  vel  ab  initio  Reformationis ,  Lutherus,  ut  se  defenderet 
contra  Zwinglium  asserentem  dogma  realis  prsesentiae  acceptum 
a  papismo,  respondet  se  et  Scripturas  ab  Eeclesia  accipere.  «  Hoc 
enim  pacto,  »  inquit  (op.  german.  Lutheri,  Jense,  fol.  408.  seq.)> 
«  negare  eos  (sacramentarios)  oporteret  totam  quoque  Scripturam 
sacram  et  praedicandi  officium:  »  hocenim  totum  a  Papa  habemus... 
«  Nos  autem  fatemur  sub  papatu  plurimum  esse  boni  christiani, 
imo  omne  bonum  christianum,  atque  etiam  illinc  ad  nos  deve- 
nisse.  Quippe  fatemur  in  papatu  veram  esse  Scripturam  sacram, 
verum  baptismum,  verum  sacramentum  altaris,  veras  claves  ad 
remissionem  peccatorum,  verum  prsedicandi  officium,  verum  ca- 
techismum,  ut  sunt  Oratio  dominica,  articuli  fidei,  decem  prae- 
cepta.  Dico  insuper  in  papatu  verum  christianismum  esse.  »  — 
Et  Barclaius  (Theol.  vere  christianse,  ed.  sec.  Lond.  1729.  p.67.), 
ut  adstrueret  canonem  Scripturarum  haberi  ex  privata  inspira- 
tione  Sp.  Sancti  unicuique  facta,  ita  loquitur :  «  Exempli  gratia, 
quomodo  potest  protestans  alicui  neganti  Jacobi  epistolam  esse 
canonicam  per  Scripturam  probare?  Ad  hanc  igitur  angustiam 
res  necessario  deducta  est;  vel  affirmare  quod  novimus  eam  esse 
authenticam  eodem  spiritus  testimonio  in  cordibus  nostris  quo 
scripta  erat,  vel  Romam  reverti.  » 

3)  Yerum  nequeunt  Protestantes  a  catholicis  canonem  sumere, 
nisi  cum  catholicis  auctoritatem  vivi  Magisterii  admittant :  ab 
eo  enim,  ut  vidimus,  integrum  et  certum  canonem  catholici  ac- 
cipere  fatentur.  —  Quare  de  Novatoribus  repeti  debet  quod  Ter- 
tullianus  (de  praescript.  c.  17.)  de  Marcionitis  scribit :  «  Ista  hse- 
resis  non  recipit  quasdam  Scripturas,  et  si  quas  recipit,  non  re- 
cipit  integras,  adjectionibus  et  detractionibus  ad  dispositionem 
instituti  sui  intervertit. » —  Concludamus  igitur  cum  eodem  Ter- 
tulliano  (c.  19.):  «  Ergo  non  ad  Scripturas  provocandum  est,  nec 
in  his  constituendum  est  certamen,  in  quibus  aut   nulla,  aut  in- 

certa  victoria  est,  aut  parum  certa.  Nam  etsi  non  ita  evaderet 
collatio  Scripturarum,  ut  utramque  partem  parem  sisteret,  ordo 
rerum  desiderabat  illud  prius  proponi  quod  nunc  disputandum  est: 
quibus  competat  fides  ipsa;  cujus  sint  Scripturse;  a  quo  et  per 
quos,  et  quando,  et  quibus  sit  tradita  disciplina,  qua  fiunt  chri- 
stiani.  Ubi  enim  apparuerit  esse  veritatem  disciplinse  et  fidei  chri- 
stianse,  illic  erit  veritas  Scripturarum,  et  expositionum,  et  om- 
nium  traditionum  christianarum.  » —  Cf.  Perrone  (de  loc.  theol. 
part.  2.  c.  1.  prop.2.  ;  et  II  Protestarttesimo  e  la  Regola  di  Fede, 
1.  par.  §.  2.  c.  1.  a.  1.). 

§•  III. 
Vindicatur  Scripturarurn  canon  a  Tridentino  sancitus. 

Prop.  XXXVI.  Canon  Scripturarum  a  Conc.  Tridentino  san- 
citus  et  a  Vaticano  confirmatus  non  modo,  spectata  intrinseca 
ejus  vi,  omnino  authenticus  haberi  debet ;  sed  etiam,  collatis 
antiquitatis  monumentis ,  ita  ipsis  consonus  apparet,  ut  merito 
censeatur  fidelis  expressio  illius  fidei,  quce  per  Apostolos  ac- 
cepta  semper  viguit  in  Ecclesia,  quceque  licet  quandoque  mi- 
nus  clare  effulserit,  sublatis  tamen  dubiis,  apucl  omnes  demum 
absque  ulla  hcesitatione  prcevaluit. 

918.  Prob.  1.  Constat  1)  ex  thesi  prgecedente,  integrum  reve- 
lationis  christianaB  depositum  concreditum  a  Christo  fuisse  Apo- 
stolis,  eorumque  successoribus,  ut  illud  custodirent  ac  propaga- 
rent.  Sed  pars  hujus  depositi  est  canon  librorum  sacrorum.  Ergo 
ad  Ecclesiam  pertinet  eum  custodire  ac  propagare.  Sed  Ecclesia 
in  Conc.  Tridentino  solemni  decreto  canonem  statuit  ac  definivit. 
Canon  ergo  ab  eo  definitus  plenam  vim  habeat  oportet.  Quse  con- 
clusio  plenam  omnino  vim  mutuat  a  charismate  infallibilitatis, 
quo  in  hujusmodi  judiciis  Ecclesia  gaudet:  illud  facile  infertur  ex 
probationibus  primse  partis  thesis  prsecedentis,  sed  diserte  asse- 
ritur  in  tract.   de  Ecclesia. 

2)  Licet  per  aliquod  temporis  spatium  non  omnibus  exploratum 
fuerit  num  aliqui  libri  traderentur  ab  Ecclesia  uti  pertinentes  ad 
Scripturas  divinas,  semper  tamen  ab  omnibus  agnoscebatur,  Ec- 

clesise  judicio  certo  statuendum  esse  quinam  libri  in  eo  censu  re- 
ferri  deberent.  Ita  Cyrillus  Hierosol.  (Cat.  4.  n.  34.):  «  studiose 
idque  ab  Ecclesia  disce  quinam  veteris  Testamenti  libri,  qui  vero 
novi.  . . .  Eos  solos  studiose  meditare  et  versa,  quos  etiam  in  Ec- 
clesia  cum  certa  fiducia  legimus:  multo  prudentiores  et  religio- 
siores  te  erant  Apostoli  et  veteres  Episcopi  Ecclesise  pastores, 
qui  eos  tradidere :  tu  ergo  filius  Ecclesise  cum  sis,  ne  leges  po- 
sitas  transverte.  »  Et  S.  Augustinus  (de  Doctrina  Christ.  1.  2. 
c.  8.):  «  In  canonicis  Scripturis  Ecclesiarum  catholicarum  quam- 
plurium  auctoritatem  sequatur  (indagator),  inter  quas  sane  illae 
sunt,  quse  apostolicas  sedes  habere  et  epistolas  accipere  merue- 
runt.  Tenebit  igitur  hunc  modum  in  Scripturis  canonicis,  ut  eas, 
quse  ab  omnibus  accipiuntur  Ecclesiis  catholicis,  praeponat  eisr 
quas  qusedam  non  accipiunt  etc.  »  Et  (cont.  epist.  fund.  c.  5.)  : 
«  Ego  vero  Evangelio  non  crederem,  nisi  me  catholicae  Ecclesise 
commoveret  auctoritas.  . . .  qua  infirmata,  jam  nec  Evangelio  cre- 
dere  potero. »  Et  iterum  :  «  Cui  libro  (Actuum  Apostolorum)  ne- 
cesse  est  me  credere,  si  Evangelio  credo,  quoniam  utramque  Scri- 
pturam  similiter  mihi  catholica  commendat  auctoritas.  »  Cf.  alia 
testimonia,  quae  dedimus  (n.  915.). 

919.  II.  Ex  antiquis  Scripturarum  canonibus.  Sane  1)  sse- 
culo  XV.  Eugenius  IV.  in  decreto  pro  Jacobitis  enumerat  eosdem 
libros,  qui  recensentur  in  canone  Tridentino;  et  quidem  eodem  or- 
dine,  nisi  quod  liber  Act.  Apostolorum  ponitur  immediate  ante  Apo- 
calypsim,  cum  in  Tridentino  collocetur  immediate  post  Evange- 
lium  —  Saeculo  XIII.  Vincentius  Bellovacensis  eumdem  canonem 
refert  (Specul.  doctrin.  1.  17.,  33,);  multique  alii  illum  tradunt 
usque  ad  Conc.  Florentinum — Saeculo  XII.  Petrus  Blessensis  (Bibl. 
Max.  PP.  t.  24.  p.  1268.)  refert  imprimis  canonem  hebraicum 
V.  T.;  sed  statim  monet  de  canone,  qui  viget  apud  Christianos  ; 
et  enumeratis  libris  qui  deuterocanonici  dicti  sunt,  addit  :  «  Ju- 
dsei  inter  apocrypha  separent,  Ecclesia  tamen  Christi  inter  di- 
vinos  libros  et  honorat  et  prsedicat.  »  Initio  ipsius  sseculi  Hono- 
rius  Augustodonensis  (Bibl.  Max.  PP.  t.  20.  p.  1128.)  refert  li- 
bros  Scripturse  in  divinis  ofSciis  legendos,  qui  sunt  omnes  et  soli 
a  Tridentino  sanciti — Sseculo  IX.  idem  testimonium  habemus  ex 
Theodulpho    Aurelianensi    (Migne  105.  299.)  in  praefatione    prse- 

missa  Bibliis  :  ex  Rhabano  Mauro  (de  Universo,  1.  5.  c.  1. ;  et  de 
Institut.  Clericorum,  1.  2.  c.  53.).  Imo  Nicolaus  I.  (Ep.  75.  ad 
Episcopos  Gallise)  non  modo  eumdem  catalogum  exhibet,  sed  fi- 
denter  appellat  ad  decretum  Innocentii  L,  illud  omnibus  notum 
et  extra  controversiam  supponens — Sseculo  VIII.  habemus  decre- 
tum  Leonis  III.  (editum  a  Blanchinio  in  vindiciis  can.  Scriptur.), 
qui  recenset  Scripturas  divinas  in  Ecclesia  S.  Petri  legendas,  et 
inter  illas  libros  deuterocanonicos — Sseculo  VII.  canonem,  prout 
in  Tridentino  exstat,  pluries  exhibet  Isidorus  Hispalensis  (Ety- 
molog.  1.  6.  c.  1.  ;  in  prooemiis  in  LL.  V.  et  N.  Testamenti  n.  1. 
seqq.;  de  Ecclesiast.  officiis,  1.  1.  c.  11.):  item  S.  Idelfonsus  To- 
letanus  (de  cognit.  bapt.  c.  79.):  item  Sjnodus  Trullana,  quse 
(can.  2.)  approbat  canones  Con.  Afric,  in  quibus  recensentur 
iidem  libri  ac  in  Tridentino:  item  Cresconius  in  collectione  ca- 
nonum  (can.  299.)  —  Sseculo  VI.  eumdem  canonem  refert  Cassio- 
dorus  (de  Divin.  Inst.  c.  1.  seqq.);  Dionysius  Exiguus  (Opp.  S.  Leo- 
nis,  t.  3.);  Ferrandus  Carthaginensis  (can.  228.) — Sseculo  V.  Ge- 
lasius  S.  Pontifex  decretum  edidit  (an.  496.)  cum  70.  aut  72. 
Episcopis  de  Sacris  libris  recipiendis,  eosdemque  refert  ac  Conc. 
Tridentinum.  Probabiliter  idem  decretum  ab  Hormisda  editum 
fuit  (an.  514 — 523.),  et  inter  castera  hsec  habet :  «  De  Scripturis 
divinis  quid  universaliter  catholica  recipiat  Ecclesia. . .  Ordo  de 
veteri  Testamento,  quem  sancta  et  catholica  Romana  suscipit  et 
honorat  Ecclesia. »  Item  Innocentius  I.  respondens  Exuperio  To- 
losano  (an.  405.)  exhibet  integrum  canonem,  et  protestatur  se 
docere  quod  sequendum  «  custodita  series  temporum  demonstra- 
ret.  »  Canonem  exhibet  S.  Augustinus  (de  Doctr.  christ.  1.  2.  c.  8.); 
et  Con.  Carthaginense  (an.  419.),  cui  interfuerunt  218.  Episco- 
pi,  praesentibus  Legatis  S.  Romanae  Sedis,  Philippo  et  Asello 
presbyteris.  Conclusio  est:  «  Hoc  etiam  fratri  et  consacerdoti  no- 
stro  Bonifacio  Urbis  Roma3  Episcopo,  vel  aliis  earum  partium 
Episcopis  pro  confirmando  isto  canone  innotescat,  quia  a  Patri- 
bus  ita  accepimus  in  Ecclesia  legendum  »  —  Sseculo  IV.  habe- 
mus  Concilium  Hipponense  totius  Africae  (an.  393.  can.  36.);  et 
Conc.  Carthaginense  III.  sub  Aurelio  (a.  397.)  —  Patet  autem  tum 
ex  rei  natura,  tum  ex  disertis,  quas  audivimus,  confessionibus, 
canonem  ipsum  jam  ante  viguisse  in  Ecclesia. 

2)  At  quaeres,  quomodo  stante  hac  universali  consensione,  quse, 
ut  clarius  patebit  ex  sequentibus  argumentis,  ad  Apostolica  usque 
tempora  pertingit,  potuit  sseculo  IV  dubium  suboriri  de  nonnul- 
lis  libris?  Ut  liuic  objectioni  satisiaciamus,  hsec  adnotemus  opor- 
tet  :  —  a)  Dubium  quoad  libros  deuterocanonicos  V.  T.  videtur 
originem  ducere  ex  comparatione  ab  Origene  instituta  Scriptura- 
rum,  quse  erant  in  ecclesiastica  editione,  cum  textu  hebraico ; 
cum  enim  in  hoc  libri  illi  desiderarentur,  cseperunt  aliqui  dubi- 
tare  de  eorum  auctoritate.  Verum  ipse  Origenes  pro.testatur,  non 
ab  hebrseis,  sed  a  catholica  Ecclesia  discendum  canonem  Scriptu- 
rarum.  Inter  cetera  enim  scribit  (Ep.  ad  Africanum,  n.4.):  «  Tem- 
pus  est  igitur,  si  hsec  nos  non  latent,  abrogare  quse  in  Ecclesiis 
feruntur  exemplaria,  et  fratribus  lege  prsecipere,  ut  abjectis  quos 
penes  se  habent  sacris  libris,  adulando  Judaeis  persuadeant,  ut 
nobis  puros,  et  qui  nihil  habeant  figmenti,  impertiant.  An  etiam 
providentise,  quse  in  Sacris  Scripturis  cledit  omnibus  Christi  Ec- 
clesiis  sedificationem,  curse  non  fuerunt  empti  pretio,  pro  quibus 
Christus  mortuus  est?  »—  b)  Quoad  libros  vero  N.  T.  deutero- 
canonicos  dictos,  dubitatio  orta  fuit  ex  raritate  citationum  penes 
antiquos:  ita,  ex.  gr.,  Eusebius,  qui  ipse  ponit  epistolam  Jacobi 
ordine  primam  inter  catholicas,  dicit  eam  «  suppositionis  suspe- 
ctam  »,  quia  «  non  multi  veterum  ejus  meminerunt »  (11.23.).  Sed 
quisque  videt  hujusmodi  negativum  criterium  omni  valore  desti- 
tui,  quando  ut  vidimus,  antiquissimi  canones  eos  libros  recensent, 
iidemque  jam  erant  in  usu  universse  Ecclesise.  Prsesertim  vero 
cum  facile  assignantur  causse,  cur  rarse  fuerint  citationes  apud 
veteres:  nonnullse  enim  epistolse  brevissimse  sunt,  alise  ad  priva- 
tas  personas  directse,  repetentes  ea  qua3  in  aliis  libris  contine- 
bantur,  etc.  ;  imo  constat  cum  cautione  nonnullas  citari  ob  abu- 
sum  errantium.  Testaturex.gr.  Philastrius  (hseres.  89.  al.  61.)  legi 
Pauli  «  tredecim  epistolas,  et  ad  Hebrceos  interdum. .  .  quia  fa- 
ctum  Christum  dicit  in  ea,  inde  non  legitur ;  de  pcenitentia  au- 
tem  propter  Novatianos  seque  »  —  c)  Non  obstantibus  his  dubiis, 
omnes  libri  de  quibus  agimus,  permanebant  semper  in  usu  Eccle- 
siastico,  et  citabantur  uti  Scriptura3  divinas,  vel  ab  iis,  qui  ea- 
rum  suspicionum  meminerunt  ;  ita  ut  eliquata  qusestione,  dubiis 
sepositis,  universali  fide  ab  omnibus  suscepti  sint.  —  Cf.  quse  di; 

ximus  (n.  523.)  de  triplici  stadio,  in  quo  versari  potest  alicujus 
dogmatis  explicatio. 

920.  III.  Ex  citandi  usu.  Semper  enim  1)  libri  deuterocano- 
nici  dicti  promiscue  citantur  simul  cum  protocanonicis,  seque  sub 
formulis  Scriptum  est,  Scriptura  sacra,  Scriptura  divina,  Spi- 
ritus  Sanctus  in  Scriptura  sacra  dicit,  etc.  ;  idque  ubi  ageba- 
tur  de  instituendis  fidelibus  in  doctrina  Christi.  Sane  ex  Patribus 
ipsis  Apostolicis,  quorum  pauca  monumenta  extant,  Clemens  Ro- 
manus  septem  ex  14.  V.  T.  libros  deuterocanonicos  citat ;  duo 
etiam  citantur  in  Pastore  Hermse  —  Occurrunt  citationes  plures 
ex  omnibus  libris  deuterocanonicis  apud  Clementem  Alexandrinum; 
adferuntur  apud  Origenem;  etsi  Baruch  sub  nomine  Jeremise,  cu- 
jus  erat  scriba;  apud  Tertullianum  (exceptis  libris  Tobise  et  Est- 
her);  apud  S.  Cyprianum  (excepto  libro  Judith);  plures  apud  S.  Me- 
litonem  (sseculo  II.):  cf.  Spicileg.  Solesm.  (t.  3);  etc.  — Indiscri- 
minatus  usus  SS.  Librorum  perseveravit  etiam  post  subortas  con- 
troversias  seu  hsesitationes  ;  ita  ut  ipsi  Patres,  qui  videri  possent 
canonem  truncasse,  frequenter  usi  sint  libris  non  receptis  penes 
Hebraeos:  ita  S.  Athanasius,  Gregorius  Nazianzenus,  Amphilochius, 
Cyrillus  Hierosolymitanus,  S.  Epiphanius,  S.  Hilarius  —  Ipse 
S.  Hieronymus,  qui  privatim  non  tam  certus  videtur  de  libris 
non  comprehensis  in  canone  Hebrseorum,  in  publico  tamen  usu 
secutus  est  universalem  Ecclesise  praxim,  quse  dudum  prsevalue- 
rat.  Unde  eo  modo  quo  diximus,  pluries  citat  libros  Sap.  et  Ec- 
cles. ;  librum  Judith  computat  cum  protocanonicis;  citat  librum 
Tobise,  partes  deuterocanonicas  Esther  et  Danielis ;  appellat  ad 
libros  Machabseorum  sub  nomine  Scripturce :  denique  (Apolog. 
contra  Rufinum  1.2.  n.  24.  33.)  a  se  repellit  accusationem,  ac  si 
ipse  non  magni  faceret  editionem  LXX.,  quse  eousque  in  Ecclesia 
legebatur  —  His  addi  debent  et  alii,  de  quibus  dubium  moveri 
potest;  uti  Rufinus,  Leontius  Byzantinus,  S.  Joannes  Damascenus, 
S.  Ephrem  Syrus  —  Diserta  testimonia  diligenter  collecta  inve- 
nies  apud  Jos.  Blanchinium  (Vindic.  can.  Script.),  et  apud  Vin- 
cenzi  (Sess.  IV.  Conc.   Trid.  Vindicata). 

2)  Jam  adverte,  ex  his  innotescere  consuetudinem,  qua  libri 
omnes  in  can.  Tridentino  contenti  semper  recepti  sunt,  publicam 
fuisse  et  ipsius  Ecclesiae ;    eam  fuisse  tempore  perpetuam,  locis 

universalem  ;  eam  perseverasse  etiam  post  subortas  dubitationes; 
imo  progressu  temporis,  dubitationibus  sublatis,  unanimi  con- 
sensu  ac  Ecclesise  judicio  susceptam  esse.  Omnes  ergo  characteres 
habet  traditionis  vere  Apostolicse — Contrarios  omnino  characte- 
res  inspicies  in  lib.  3tio  et  4t0  Esdrse,  et  3tio  et  4to  Machab.,  in  Pa- 
stor.  Hermae,  epp.  Barnabse  et  Clementis,  quse  omnia  a  quibus- 
dam  libris  sacris  accensebantur.  Eorum  enim  usus  ac  consue- 
tudo  numquam  fuit  universalis;  eadem  non  reperiuntur  in  canone 
omnium  plenissimo  Occidentalis  Ecclesise,  ubi  mens  Conciliorum  et 
SS.  Pontificum  fuit,  Apostolicam  traditionem  de  Sacris  Scriptu- 
rarum  libris  consignare.  Unde,  quin  fuerit  perpetua  consuetudo, 
successu  temporis,  eliquata  qusestione,  citra  omne  dubium  apud 
omnes  extincta  est — Cf.  Card.  Franzelin  (de  Script.  th.  X.). 

3)  Quare  haud  difficile  colligitur,  quid  censeri  debeat  de  omis- 
sione  librorum  deuterocanonicorum  in  catalogo,  quem  plures  Pa- 
tres  exhibent.  Etenim  —  a)  aliqui  expresse  profitentur  se  solum 
recensere  libros  in  Hebrseorum  canone  comprehensos  :  ita  Orige- 
nes,  Melito  et  Epiphanius  —  b)  Alii  epresse  declarant  nomine 
canonis  intelligere  censum  librorum  sacrorum,  qui  apud  omnes 
in  confesso  erant,  de  quibus  nulla  mota  erat  qucestio,  quorum 
certissima  erat  auctoritas :  ideoque  ex  eo,  quod  extra  hujusmodi 
canonem  computarent  libros  deuterocanonicos,  non  sequitur  eos 
non  agnovisse  seu  negasse  divinam  eorum  auctoritatem.  Id  vei 
inde  patet,  quod,  ut  vidimus  iidem  (Athanasius,  Auctor  Synopsis 
Athanasianse,  Cyrillus,  Nazianzenus,  Amphilochius)  ad  hos  libros 
appellabant  simul  ac  promiscue  cum  protocanonicis,  uti  ad  di- 
vinam  Scripturam  —  c)  Pari  ratione,  aliqui  usurparunt  nomen 
canon  et  canonica  Scriptura  ad  significandos  libros  receptos 
apud  Judseos  :  adeoque  deuterocanonicos  V.  T.  ponebant  extra  ca- 
nonem,  quin  eorum  auctoritatem  receptam  in  Ecclesia  negarent. 
Ita  S.  Augustinus  (de  Civ.  Dei,  1.  18.  c.  36.)  ait:  «  Restituto  tem- 
plo,  non  reges  sed  principes  fuerunt  usque  ad  Aristobulum,  quo- 
rum  supputatio  temporum  non  in  Scripturis  Sanctis,  quae  cano- 
nicce  appellantur;  sed  in  aliis  invenitur,  in  quibus  sunt  et  Ma- 
chabceorum  libri,  quos  non  Judsei,  sed  Ecclesia  pro  canonicis 
habet — d)  Distinguunt  Patres  post  Eusebium  libros  certo  divinos, 
dubie  divinos,  quos  nempe  in  dubium  aliqui  vocabant  etsi  ut  di- 

vini  haberentur  in  consuetudine  ecclesiastica,  et  certo  non  divi- 
nos :    cum  vero,  enumeratis    certo  divinis,  excludentes  formulas 
adhibent  (in  his  solis  est  doctrina  pietatis,  vel  hi  soli  sunt  genuina 
Scriptura,  etc),    intelligendse   illae  sunt  in  oppositione  ad  libros 
certo  non    divinos,  non    vero  ad  dubie    divinos,  quasi  hi  etiam 
definita  sententia   excluderentur  a  censu  librorum  sacrorum.  Id 
patet  tum  ex    scopo  aperte  declarato    (prsemunire  fideles  contra 
libros  apocryphos);  tum  ex  ipsa  divisione  librorum  in  triplicem 
classem ;   tum  denique  ex  frequenti  usu    aliorum    librorum  apud 
ipsos   Patres,  qui    eos  catalogos   confecerant.  Huc  facit  animad- 
versio  Cassiodori  (Divin.  Instit.  c.   14.)  :  «  Patres  non  contraria 
dixerunt    sed  diversa,    ut  non  impugnare  sed    invicem  se  potius 
exponere  videantur  » — e)  Monebant  tamen  aliqui  (S.  Hieronymus, 
Rufinus,  etc.)  libros  dubie  divinos  non  esse  potemice  proferendos 
ad  confirmandam  fidem  ;  non  quod  eis  minorem  intrinsecam  au- 
ctoritatem  adscriberent,  sed  minorem  auctoritatem  propter  mo- 
dum  quo  innotescebant  ut  divini  —  f)  Denique  quod  aliqui  Scri- 
ptores  sequioris  aetatis,  ante  solemne  Concilii  Trid.  judicium,  li- 
bros  deuterocanonicos  adhuc  extra  canonem  numerare  videntur; 
id  vel  factum  est  quia  minus    inspiciebant  consuetudinem  eccle- 
siasticam,  et  plus  sequo  tribuebant  auctoritati  prsrsertim  S.  Hie- 
ronymi;  vel  quia  historice  rem  referentes  judicium  Ecclesise  ex- 
pectabant.  Certe  eorum  dubia,  si  paucos  excipias,  qui  singulares 
censendi  sunt,  non  erant  admodum  seria;  siquidem  inter  Scholse 
Theologos  nulla  mota  fuit  exceptio  contra  canonem  Florentinum. 
— Hsec  fuse  et  erudite  prosequitur  Card.  Franzelin  (Th.  13.  seq.). 
921.  IV.  Ex  antiquissimis  versionibus.  Testatur  S.  Augusti- 
nus  (de  Doctr.  Christ.  n.  16.)  latinas  versiones  fieri  ccepisse  «  pri- 
mis  fidei  temporibus.»  In  usum  vero  exiisse,  et  ubique  propaga- 
tas  esse  exeunte  sseculo  II.,  colligitur  ex  Tertulliano  (cont.  Prax. 
c.  5.  ;  cont.  Marc.  2.  19.).   In  veteri  autem  latina  editione  conti- 
nentur  omnes  et  soli  libri  in  canone  Tridentino  comprehensi  :  id 
patet  non  modo  ex  sequentibus  canonibus  Ecclesise  occidentalis, 
et  ex  frequentibus  citationibus  Patrum,  quos  supra  retulimus;  sed 
etiam  ex  diserta  descriptione  Cassiodori,  qui  (Divinar.  litt.  c.  12 — 
14.)  libros  omnes  deuterocanonicos  cum  protocanonicis  permixtos 
enumerat  «  secundum  antiquam  translationem. »  Omnes  ergo  libri, 

qui  nunc  in  canone  continentur,  erant  in  communi  ac  publico  usu 
Ecclesiae.  Jamvero  iieri  ne  potuit,  ut  paulatim  ac  successive  in- 
sererentur  integri  libri  Scripturis  divinis  jam  ab  omnibus  rece- 
ptis?  Nonne  Episcopi  et  fideles  tantse  innovationis  rationem  po- 
stulassent?  Nonne  hujus  rei  aliqua  memoria  superesset?  Nulla 
tamen  extat.  Dicendum  est  ergo,  eosdem  libros  omnes  extitisse 
in  editione  grseca,  ex  qua  latina  versio  facta  est.  Atqui  Christus 
ipse  et  Apostoli  usi  sunt  versione  alexandrina;  ex  350  enim  ci- 
tationibus  quae  in  N.  Testamento  occurrunt,  300  expressse  sunt  ad 
eam  versionem.  Hinc  S.  Augustinus  scribit  ad  Hieronymum  (ep. 
104.  al.  88.):  «  qua  usos  Apostolos  non  solum  res  ipsa  indicat, 
sed  etiam  te  attestatum  esse  memini.  »  Canon  ergo  Tridentinus  vere 
pertingit  ad  prima  fidei  tempora  —  Pariter  antiquse  omnes  ver- 
siones  et  editiones,  quse  ex  grseca  LXX.  profluxere,  sethiopica, 
armena,  syriaca,  hexaplaris,  slavonica,  eumdem  librorum  cata- 
logum  exhibent. 

922.  V.  Juvat  unam  specialem  difficultatem  attingere,  quse  est 
circa  ep.  ad  Hebrseos  et  Apocalypsim.  Ea  petitur  ex  S.  Hiero- 
nymo,  qui  (ep.  129.  ad  Dardanum)  scribit :  «  quod  si  epistolam  ad 
Hebrseos  latinorum  consuetudo  inter  canonicas  Scripturas  non 
recipit,  nec  groecorum  quidem  ecclesioe  apocalypsim  Joannis  ea- 
dem  libertate  suscipiunt,  et  tamen  nos  utramque  suscipimus,  non 
hujus  temporis  consuetudinem  sed  veterum  scriptorum  auctorita- 
tem  sequentes.  » 

At — 1)  S.  Hieronymus  vere  secutus  est  veterum  auctoritatem. 
Nam  Origenes  (apud  Eusebium  c.  25.)  testatur  «  ab  antiquis  homi- 
nibus  traditam  esse  uti  Pauli  epistolam  »  (eam  ad  Hebrseos);  et  ipse 
Eusebius  ait:  «  quatuordecim  epistolae  Pauli  publicse  sunt  et  ma- 
nifestse.  »  S.  Hieronymus  (ep.  cit.  n.  3.)  asserit  «  eam  non  solum 
ab  Ecclesiis  Orientis,  sed  ab  omnibus  retro  ecclesiasticis  graeci 
sermonis  scriptoribus  quasi  Pauli  Apostoli  suscipi. »  Quoad  Apo- 
calypsim  vero,  sine  controversia  usque  ad  sseculum  III.  labens 
Patres  eam  tum  S.  Joanni  adscribunt,  tum  uti  divinam  Scriptu- 
ram  considerant :  ita  Melito,  Hippolytus,  Papias.  Usque  ad  seta- 
tem  Origenis  testes  habemus  S.  Justinum,  Theophilum  Antioche- 
num,  Apollonium  Ephesinum  presbyterum,  Clementem  Alex.,  Ter- 
tullianum,  etc.  S.  Irenaeus  provocat  etiam  ad  eos  «  qui  facie  ad 

faciem  viderant  Joannem.  »  Hinc  recensetur  in  Conc.  Hipponensi 
et  Carthaginensi  III.  jam  citatis,  itemque  ab  Innocentio  I.  Cf. 
Card.  Franzelin  (de  Tradit.  et  Script.  p.  407.) — 2)  Iila  ergo  la- 
tinorum  consuetudo,  cujus  meminit  S.  Hieronymus,  paucorum 
erat  et  non  universalis;  siquidem  simul  testatur  eamdem  Episto- 
lam  «  quotidie  Ecclesiarum  lectione  celebrari  »:  nec  ullus  repe- 
ritur  inter  scriptores  sseculi  IV.  et  V.  ineuntis,  qui  de  auctoritate 
illius  dubitaverit;  cum  e  contra  Pontifices,  Concilia,  scriptores 
insignes  ejus  temporis  (Lucifer  Calaritanus,  Hilarius,  Victorinusr 
Ambrosius,  Pacianus,  etc),  uti  Pauli  epistolam  et  Scripturam 
Sacram  indubitanter  referant — 3)  Inter  ipsos  dubitantes,  saltem 
plerosque,  non  de  auctoritate  sed  de  auctore  illius  epistolae  quse- 
stio  erat ;  nonnulli  enim,  sive  ex  omissione  nominis  Pauli  in  ini- 
tio,  sive  ex  stylo  ornatiore,  dubitabant  num  ea  esset  Pauli.  Unde 
ipse  S.  Hieronymus  (in  II.  ad  Tit.  II.)  scribit:  «  Relege  ad  He- 
breeos  epistolam  Pauli  Apostoli  sive  cujuscumque  alterius  eam 
esse  putas,  quia  jam  inter  ecclesiasticas  est  recepta.  »  Verum 
S.  Maximus  M.  (dial.  de  Trin.  1.  1.  n.  5.)  ait:  «  Ex  quo  annun- 
ciatum  est  Evangelium  Christi,  creditum  est  hanc  epistolam  Pauli 
esse,  et  ea  connumerata,  omnes  epistolae  Pauli  sunt  numero  qua- 
tuordecim  »  —  4)  Nec  absque  restrictione  intelligi  clebent  quse 
S.  Hieronymus  habet  de  graecorum  ecclesiis  non  suscipientibus 
Apocalypsim.  Etenim  constat,  nullam  hac  de  re  motam  esse  con- 
troversiam  usque  ad  Origenem.  yEtate  vero  Dionysii  Alexandrini 
prima  mentio  occurrit  hujusmodi  controversise;  atque  inde  factum 
est  ut  S.  Gregorius  Nazianzenus,  cui  propositum  erat  describere 
solum  libros  certo  divinos,  Apocalypsim  omiserit  in  suo  catalogo; 
et  S.  Cyrillus  Hierosolymitanus,  ac  S.  Jo.  Chrysostomus,  ob  ra- 
tiones  polemicas,  a  citanda  Apocalypsi  abstinuerint.  Nihilominus,. 
etiam  post  exortam  dubitationem,  non  modo  in  Ecclesia  occiden- 
tali,  de  qua  ipse  S.  Hieronymus  testimonium  reddit,  sed  in  ipsa 
Ecclesia  Orientali  commnniter  permanserunt  in  consensione  cum 
prseteritis  temporibus.  Unde  post  S.  Dionysium  utuntur  Apoca- 
lypsi  tamquam  libro  divino  S.  Methodius,  S.  Grregorius  Nazian- 
zenus,  Csesarius  ejus  frater,  S.  Basilius,  S.  Athanasius,  Didymus 
Alexandrinus,  Macarius  iEgyptius,  Cyrillus  Alexandrinus,  S.  Epi- 
phanius,  et  in  Syria  S.   Ephrsem.  Fuit  ergo  paucorum  dubitatio, 

quse  communem  consensionem  minime  impedivit;  sed  contra,  quse- 
stione  eliquata,  cessavit  omnino  —  Cf.  Perrone  (c.  1.  pro.  1.)  — 
Atque  hsec  attigisse  sufficiat  de  vindiciis  canonis  Tridentini ;  plena 
enirn  rei  tractatio  nobis  videtur  potius  pertinere  ad  lntroduct.  in 
S.  Scripturam. 

ARTICULUS  TERTIUS 

Utrum  revelatio  Christiana  per  authenticum  Ecclesiae 
magisterium  credibilis  fieri  debeat. 

§•  U 

Exponitur  Status  Quaestionis. 

923.  Ex.  dictis  constat,  integrum  christianse  revelationis  depo- 
situm,  nonnisi  per  Ecclesise  auctoritatem  certo  cognosci  posse. 
Yerum  ut  quse  in  illo  continentur  fide  divina  credi  possint,  non 
sufficit  ut  sancte  illud  custoditum  ad  nos,  qui  immediatam  reve- 
lationem  non  accepimus,  integrum  perveniat;  requiritur  insuper, 
ut  nobis  ita  proponatur,  ut  possimus  prudenter  cum  certitudine 
judicare,  illud  revera  esse  verbum  Dei ;  sine  judicio  enim  cre- 
dibilitatis,  ut  vidimus,  nequit  fides  imperari  aut  concipi.  Quo- 
modo  ergo  ubtinetur  evidentia  credibilitatis  doctrinse  Christianse? 
Estne  Ecclesiae  munus  illam  nobis  ostendere  credibilem?  Quamvis 
de  hac  re  aliquid  (nn.  751.  759.)  diximus,  prsestat  tamen  hoc 
Ecclesise  munus  diligentius  inquirere,  et  firmius  asserere. 

924.  Ut  autem  qusestio  perspicue  proponatur,  recolendum  est 
imprimis,  Ecclesiam  posse  dupliciter  spectari  (n.  765.):  vel  qua- 
tenus  est  et  fide  creditur  infallibilis  sub  assistentia  Sp.  Sancti; 
vel  hac  fide  nondum  supposita,  potest  spectari  ut  simpliciter  in- 
structa  motivis  credibilitatis.  Hoc  secundo  modo  consideratum 
testimonium  Ecclesise  est  veluti  applieatio,  ut  ajunt,  ejus  credi- 
bilitatis  ad  singularum  veritatum  revelationem  ;  si  enim  Ecclesia, 
ejus  magisterium,  auctoritas  fiunt  credibiles  per  miracula  aliaque 
signa,  eo  ipso  testimonium  Ecclesise  de  alicujus  veritatis  revela- 
tione  facit  illam  credibilem.  Potest  ergo  quseri — 1)  utrum  chri- 

stianae  fidei  credibilitas  pendeat  ab  Ecclesia,  ut  credita  infallibili 
sub  assistentia  Sp.  Sancti — 2)  utrum  pendeat  ab  Ecclesia  uti  sim- 
pliciter  instructa  motivis  credibilitatis. 

925.  Tres  insuper  quaestiones  distingui  hic  debent — 1)  Utrum, 
inspecta  fidei  natura,  necesse  sit  ut  ejus  objectum  ab  Ecclesia 
proponatur,  ita  ut  si  per  eam  certo  credibile  non  fiat,  non  possit 
fide  divina  credi — 2)  Utrum  saltem  ex  facto  institutionis  Chri- 
sti,  fidei  nostrse  objectum,  regulariter  loquendo  seu  juxta  ordi- 
nariam  Dei  providentiam,  per  Ecclesise  magisterium  credibile 
ostendatur — 3)  Utrum  hsec  ordinaria  divinae  providentice  dispo- 
sitio  sit  quodammodo  necessaria,  quatenus  ipsa  divina  sapientia 
et  bonitas  exigant  ut  tale  magisterium  institutum  fuerit  ad  fidei 
credibilitatem  ostendendam. 

926.  Jam,  sensus  primse  et  alterius  qusestionis  facile  percipitur; 
ut  vero  tertia  bene  intelligatur,  in  memoriam  revocandi  sunt  duo 
fidei  christianse  characteres,  qui  sunt  universalitas  et  unitas. 
Primus  in  eo  consistit  quod  fides  christiana  pertineat  ad  omnes 
homines :  atque  hanc  universalitatem  fidei  esse  tribuendam,  non 
modo  patet  ex  dictis  de  necessitate  fidei  pro  omnibus,  sed  etiam 
ex  disertis  Christi  Domini  verbis  «  Euntes  docete  omnes  gen- 
tes  »  —  «  Predicate  Evangelium  omni  creaturce»  >  —  « ecce  ego 
vobiscum  sum  omnibus  diebus  usque  ad  consummationem  sceculi.  » 
Quod  vero  Christus  voluerit  etiam  unitatem  in  fide,  aperte  docet 
Apostolus  tum  Eph.  (IV.  3.  5.),  ubi  ait :  «  Solliciti  servare  uni- 
tatem. . . .  Unus  Dominus,  una  fides,  unum  baptisma  »;  tum  (I. 
Cor.  I.  10.),  ubi  legitur :  «  Obsecro  autem  vos,  fratres,  per  no- 
men  Domini  nostri  Jesu  Christi ;  ut  idipsum  dicatis  omnes,  et 
non  sint  in  vobis  schismata;  sitis  autem  perfecti  in  eodem  sensu, 
et  in  eadem  sententia  ». 

927.  At  in  quo  consistit  hsec  unitas  in  fide?  Ceteris,  quse  non 
sunt  hujus  loci,  prsetermissis,  respondemus  eam  certe  fidei  uni- 
tatem  admittendam  esse,  qua  homines  tenentur  omnes  veritates, 
quse  in  deposito  revelationis  christianse  continentur,  credere ;  adeo 
ut  si  quis  vel  unam  neget,  jam  a  fidei  unitate  simul  ac  veritate 
decidat.  Id  patet  1)  veluti  ex  ipsa  rei  natura;  ut  enim  recte  docet 
Card.  Franzelin :  «  Quando  Deus  veritates  revelat,  in  facto  ipso 
revelationis  continetur    divinum  necessarium    prseceptum    ad  ra- 

tionalem  creaturam,  cui  revelatio  directa  est,  eas  veritates  omnes 
credendi.  Est  id  evidens  ex  ipsa  notione  auctoritatis,  sapientiae 
et  sanctitatis  Dei  revelantis,  et  ex  notione  dependentiae,  indigen- 
tise,  ac  ordinationis  ad  verum  et  bonum  ex  parte  creaturse  ra- 
tionalis.  Proinde  ex  notionibus  iisdem  evidens  est,  Deum  revela- 
torem  necessario  velle  voluntate  legifera  unitatem  fidei  et  pro- 
fessionis  in  ejusdem  universalitate.  »  —  Cf.  dicta  (n.  370.). 

2)  Patet  etiam  ex  Scriptura.  Nam  quando  Christus  Dominus 
misit  Apostolos  suos  ad  praedicandum  totam  suam  doctrinam  (do- 
cete  qusecumque  mandavi  vobis  —  praedicate  Evangelium),  gene- 
ratim  subjunxit  «  qui  crediderit  salvus  erit;  qui  non  crediderit 
condemnabitur.  »  Ergo  tenentur  omnes  ad  eam  fidei  unitatem, 
qua  creduntur  omnes  veritates  ad  christianam  revelationem  per- 
tinentes.  Idque  magis  evidens  fit  ex  illis  sententiis  quibus  Chri- 
stus  prsecepit  (Matth.  XVIII.  17.):  «  si  Ecclesiam  non  audierit, 
sit  tibi  sicut  ethnicus  et  publicanus  »  —  quibus  declarat,  alloquens 
alios  septuaginta  duos,  quos  misit  (Luc.  X.  16.)  «  qui  vos  audit 
me  audit :  et  qui  vos  spernit  me  spernit;  »  ideoque  rebelles  ab 
auctoritate  Ecclesise  velut  Deo  ipsi  rebelles  condemnat.  Quare  co- 
hserenter  ad  hanc  doctrinam,  quam  semper  hoc  sensu  Ecclesia 
intellexit,  apostolus  Paulus  Himseneum  et  Alexandrum  satanse 
tradidit  ut  discerent  non  blasphemare,  cum  ex  iis  essent  qui  circa 
fidem  naufragaverant  (I.  Tim.  I.  20.). 

3)  Cohserenter  ad  hanc  ipsam  doctrinam  et  auctoritatem,  Ec- 
clesia  jam  a  primo  sseculo  simonianos,  ebionitas,  cerinthanos, 
gnosticos  aliosque  novatores  ac  protestantes  e  sinu  suo  rejecit, 
et  sequentibus  saeculis  ad  nos  usque,  ut  infra  dicemus,  numquam 
ab  instituta  hac  agendi  ratione  recessit.  Scilicet  vel  unius  a  Chri- 
sto  per  Apostolos  traditse  veritatis  negatio  scindit  fidei  unitatem; 
quam  ut  servemus,  debemus  omnes  idem  dicere,  et  esse  perfecti 
in  eodem  sensu,  et  in  eadem  sententia.  —  Recole  dicta  (nn.  368. 
seqq.). 

928.  His  declaratis,  facile  intelligitur  sensus  illius  tertise  qua?- 
stionis:  quseritur  nempe,  utrum  vivum  Ecclesiee  magisterium  sit 
quodammodo  necessarium,  non  quidem  ut  aliqui  possint  aliquas 
veritates,  sed  ut  omnes  possint  totam  revelationem  christianam 
credere ;  seu,  aliis  verbis,  utrum  authenticum  Ecclesise  magiste- 

rium  sit  quodammodo  necessarium,  ut  tota  revelatio  christiana 
fiat  omnibus  certo  ac  tuto  credibilis,  atque  ita  ab  omnibus  credi 
possit  et  debeat.  —  Dicimus  autem  «  quodammodo  necessarium;» 
siquidem  negat  nemo  potuisse  Deum  etiam  per  alia  media,  fidei 
universalitatem  unitatemque  obtinere:  at,  supposito  prsesenti  pro- 
videntise  ordine,  juxta  quem  verbum  Dei  credibile  fieri  debet  per 
Ecclesise  magisterium;  quseritur,  utrum  idem  magisterium  haberi 
debeat  non  modo  uti  medium  ex  natura  rei  aptissimum  sed  etiam 
in  prcesenti  ceconomia  necessarium  ad  unitatem  fidei  in  catho- 
licitate  conservandam. 

929.  Catholici  afBrmant  Ecclesise  magisterium  esse  medium  tum 
ordinarium,  tum,  sensu  exposito,  necessarium,  a  Christo  institu- 
tum  ad  acquirendam  certitudinem  de  credibilitate  fidei  (n.  894.). 
At  Novatores,  cum  vivum  ac  perenne  Ecclesise  magisterium  ne- 
gent,  huic  doctrinse  nequeunt  acquiescere.  Quare  statuunt  im- 
primis  Sacram  Scripturam  (quam  unice  agnoscunt  uti  verbum  Dei) 
certo  cognosci  uti  divinse  revelationis  fontem  —  1)  quoad  N.  T. 
ex  testimonio  historico,  quo  ostenditur  libros  N.  T.  fuisse  con- 
scriptos  ab  iis  auctoribus,  quibus  tribuuntur,  eosque  auctores 
vel  fuisse  Dei  nuntios  (Apostolos)  nomine  ejus  loquentes,  vel  si 
alii  sint,  eorum  libros  ab  Apostolis  fuisse  approbatos.  —  2)  Quoad 
V.  T.,  ex  auctoritate  N.  T.,  in  quo  libri  ad  primum  pertinentes 
citantur  ut  verbum  Dei  —  3)  Quoad  utrumque  ,  ex  testimonio 
interno  Sp.  Sancti,  seu  privata  revelatione ;  ex  natura  ipsa  do- 
ctrinse,  seu  ex  sublimitate,  sanctitate  et  consensione  doctrinse,  quse 
in  illis  libris  traditur;  ex  quodam  interno  gustu,  ut  alii  loquun- 
tur;  ex  miris  effectibus,  quos  legentium  animi  experiuntur,  etc. 
Cf.  Wiseman  (De  prsecipuis  doctrinis  Eccl.  cath.  lect.  2.).  Porro 
iisdem  argumentis  utuntur  ut  probent  Sacrse  Scripturse  inspira- 
tionem.  Nos  vero  hic  agimus  directe  de  medio  eognoscendi  cre- 
dibilitatem  revelationis  christianse ;  quod  autem  praedictis  mediis 
nequeant  Protestantes  cognoscere  integrse  Scripturse  inspirationem, 
est  unum  ex  argumentis,  quibus  ostenditur,  admittendum  esse  ver- 
bum  Dei,  ore  traditum,  sed  hsec  quaestio  non  est  hujus  loci. 

930.  Si  vero  a  Novatoribus  quaeratur,  quomodo  haberi  possit 

unitas  in  fide;  alii  —  1)  agnoscentes  necessitatem  hujus  unitatis 

admittendse,  cum  veram  unitatem  nequeant  adstruere,  ejus  con- 
Mazzella.  De  Yirtutibus.  33 

ceptum  pervertunt.  Unde  dicunt  unitatem  in  fide  obtineri  —  d) 
credendo  omnia  quse  in  Scripturis  continentur:  cui  assertioni  op- 
poni  possunt  eadem  quibus  ostendimus  in  thesi  prseced.,  seclusa 
Ecclesise  auctoritate,  non  posse  integrum  canonem  certo  consti- 
tui — b)  Vel  dicunt  ad  unitatem  fidei  sufflcere  si  articuli  quidam 
fundamentales  credantur  ab  omnibus  :  quem  errorem  evertunt 
quse  diximus  (nn.  368.  seqq.).  Verum  unitatis  fidei  conceptum 
paulo  ante  satis,  pro  re  prsesenti,  demonstravimus. 

2)  Alii  e  contra  agnoscentes  impossibile  ipsis  esse  unitatem  fidei 
obtinere,  aperte  declarant  fidem  non  debere  esse  unam.  Hinc 
Berol.  ephem.  Protest.  (Jorg.  I.  p.  137.):  «  Congruenter  ad  pro- 
testanticum  conceptum  fidei  statuere  licet  hanc  thesim  :  potest 
quis  vere  fidelis  esse,  etiamsi  ne  in  unum  quidem  dogma  Eccle- 
siae  (intelligunt  Ecclesise  protestanticse,  ad  quam  pertinent)  am- 
plius  consentiret. »  Darmstadienses  (ib.  p.  126.):  «  Ipse  Dominus 
Ecclesise  vult  varietatem;  hanc  nisi  voluisset,  clarius  esset  locu- 
tus.  »  At  clarissime  loquitur  a  Domino  constituta  interpres  et  cu- 
stos  doctrinae  ipsa  Ecclesia  catholica.  Idem  re  docuit  etiam  Vi- 
net,  qui  vitio  vertit  Ecclesise  catholicse  quod  unitatem  requirat, 
unitas  enim  in  fide,  ipso  judice,  est  signum  mortis  (1). 

931.  His  itaque  expositis  — 

(1)  En  ejus  verba  (Essai  sur  la  manifestation  des  convictions  religieuses  etc. 
p.  181.):  «Ily  a  deux  sortes  d'unite  religieuse,  l'une  factice,  mensongere,  inarti- 
culee,  parce  qu'elle  se  fonde  sur  1'abdication  de  l'individualite,  de  la  liberte: 
unite  mensongere ;  car  si  tous  paraissent  penser  de  meme,  c'est  que  nul  n'a 
da  pensee  proprement  dite.  Telle  est  1'unite  romaine;  elle  exclut  les  divisions, 
les  sectes,  mais  c'est  la  preuve  de  son  defaut  de  vie.  En  religion  vie  el  diver- 
site  sont  etroitement  correlatives.  II  n'y  a  point  de  vie  ou  il  n'y  a  point  de 
sectes:  1'uniformite  est  le  symptome  de  la  mort.  » 

§.  n. 

Solvitur  Proposita  Quaestio. 

Prop.  XXXVII.  1.  Quamvis,  inspecta  sola  fidei  natura,  ne- 
cesse  non  sit  ut  objectum  credendum  proponatur  ab  Ecclesia  — 
2.  ex  facto  tamen  institutionis  Christi,  constat  vivum  et  au~ 
thenticum  Ecclesice  magisterium  esse  medium  ordinarium,  quo 
revelatio  christiana  credibilis  ostenditur  —  3.  lmo  Ecclesice 
auctoritas  est  medium  ex  rei  natura  aptissimum ,  et  in  prcv- 
senti  providentice  ordine  necessarium  ad  fidei  unitatem  univer- 
salitatemque  gignendam  et  conservandam. 

932.  Prob.  lma  pars.  I.  de  Ecclesia  prout  fide  creditur  infal- 
libilis  sub  assistentia  Sp.  Sanc  Nam  1)  si  Ecclesise  propositio 
exigeretur  ab  ipsa  fidei  natura,  nullus  dari  posset  actus  fidei  quin 
objectum  credendum  proponeretur  ab  Ecclesia;  atqui  saltem  pri- 
mus  actus  fidei  potest  et  debet  poni  sine  propositione  Ecclesise, 
prout  Ecclesia  est  et  fide  creditur  infallibilis.  Ergo  —  Prob.  min. 
Propositio  objecti  fidei  faciens  illud  nobis  credibil*  prsesupponi- 
tur  ad  actum  fidei ;  ergo  fieri  nequit  in  primo  actu  fidei  ab  Ec- 
clesia  jam  credita  infallibili:  primus  actus  fidei  non  esset  amplius 
primus. 

2)  Aliquibus  natis  et  enutritis  in  aliqua  secta,  invincibiliter 
ignorantibus  infallibilitatem  Ecclesise  sub  assistentia  Sp.  Sancti 
possunt  absolute  fieri  evidenter  credibiles  alise  fidei  veritates,  quse 
ab  Ecclesia  eis  incognita  et  ipsis  insciis,  ad  eos  derivantur.  Atqui 
tamen  hi  possunt  elicere  actum  fidei  quoad  illas  veritates;  siqui- 
dem,  uti  patet,  nihil  deest  quominus  eliciatur.  Ergo.  Hi  quidem 
homines  quamdiu  graviter  contra  fidem  non  peccant  et  promptum 
gerunt  animum  quamvis  revelationem  sufiicienter  propositam  fir- 
missime  credendi,  solum  materialiter  sunt  hseretici,  sed  disposi- 
tione  et  habitu  catholici  habendi  sunt. 

3)  Experientia  docet,  inquit  de  Lugo,  non  omnes  pueros,  vel 
adultos,  qui  de  novo  ad  fidem  accedunt  concipere  in  Ecclesia 
hanc   infallibilem    auctoritatem,  et  assistentiam    Sp.  Sancti,  an- 

tequam  ullum  articulum  credant.  Credunt  enim  articulos  eo  or- 
dine  quo  proponuntur;  hunc  autem  articulum  auctoritatis  Eccle- 
sia3  contingit  credi  postquam  alios  plures  crediderunt. 

933.  II.  De  Ecclesia  prout  instruitur  motivis  credibilitatis. 
Nam  multi  crediderunt  sine  propositione  Ecclesise,  ut  Ecclesia  est 
instructa  motivis  credibilitatis.  Ergo,  sola  lidei  natura  inspecta, 
necesse  non  est  ut  fidei  objectum  credibile  fiat  per  propositionem 
Ecclesise  sic  consideratse. 

Prob.  antec.  —  1)  Qui  a  Deo  acceperunt  revelationem  irame- 
diatam  potuerunt  statim  credere;  et  certe  saltem  multi  ex  il- 
lis,  statim  crediderunt,  quin  ullam  aliam  propositionem  expe- 
ctarent. 

2)  In  lege  scripta,  ait  de  Lugo,  plures  crediderunt  Mo^si,  et 
aliis  prophetis,  antequam  eorum  prophetise  ab  Ecclesia  reciperen- 
tur  et  proponerentur:  quia  scilicet  vitae  sanctitate,  et  rerum  con- 
venientia,  et  aliis  de  causis  objectum  reddebatur  prudenter  cre- 
dibile,  prsesertim  cum  viderent  aliqua  impleri  ex  iis,  quse  pro- 
phetse  prsedixerant. 

3)  Ratio  a  priori  est,  quia  Ecclesise  auctoritas  solum  deside- 
ratur  ut  motivum  expellens  prudentem  formidinem  de  credibili- 
tate  revelationis:  potest  autem  hoc  motivum  sufficienter  compen- 
sari  per  miracula,  vel  alia  motiva,  quae  interveniant  in  prsedi- 
catione  alicujus ;  ergo  licet  audiens  non  recordetur  auctoritatis 
Ecclesise,  neque  illam  cognoverit,  poterit  prudenter  credere  — 
Vide  de  Lugo  (disp.  1.  sect.  12.);  et  quse  diximus  (n.  767.  seqq.). 

934.  Prob.  2da  pars,  eadem  methodo,  qua  in  thesi  praecedente 
ostendimus  vivum  Ecclesise  magisterium  esse  medium  conservan- 
di  integrum  revelationis  depositum.  Unde  I.  Christus  Dominus, 
ut  induceret  homines  ad  acceptandam  doctrinam  et  legem  suamt 
directe  imprimis  probavit  suam  divinam  auctoritatem  ac  missio- 
nem  miraculis,  prophetiis  a  se  editis  et  eventu  confirmatis,  scru- 
tatione  cordium,  prophetiis  Y.  T.  in  se  impletis,  transfiguratione 
et  prophetarum  apparitione,  voce  paterna  e  coelo  delapsa,  sua  a 
mortuis  resurrectione,  quse  constanter  exhibetur  uti  compendium 
et  confirmatio  omnium  demonstrationum  (I.  Cor.  XV.,  3.  seqq.). 
Deinde  vero,  conciliata  sibi  auctoritate,  exigebat  fidem  in  omnes 

veritates  quas  annuntiabat,  quin  opus  esset  singulas  miraculis  con- 
firmari  aut  aliis  signis. —  Hsec  quidem  constant 

1)  Ex  tota  evangelica  historia.  Sed  ut  aliqua  recolamus,  (Jo. 
II.  11.)  de  primo  miraculo  legitur:  «  Hoc  fecit  initium  signorum 
Jesus  in  Cana  Galilsese,  et  manifestavit  gloriam  suam,  et  credide- 
runt  in  eum  discipuli  ejus. —  Et  Christus  (Jo.  XI.  3.  seq.),  antequam 
curaret  csecum  a  nativitate,  inquit:  «  Neque  hic  peccavit,  neque 
parentes  ejus,  sed  ut  manifestentur  opera  Dei  in  illo:  me  oportet 
operari  opera  ejus,  qui  misit  me  donec  dies  est. »  —  (Jo.  XI. 
42.  seqq.)  resuscitaturus  Lazarum:  «  Jesus  elevatis  sursum  oculis 
dixit :  Pater,  gratias  ago  tibi  quoniam  audisti  me.  Ego  autem 
sciebam,  quoniam  semper  me  audis,  sed  propter  populum  qui  cir- 
cumstat,  dixi,  ut  credant,  quia  tu  me  misisti.  Hoc  cum  dixisset, 
voce  magna  clamavit:  Lazare,  veni  foras  etc. » 

2)  Hinc  (Jo.  III.  2.)  Nicodemus  ad  Jesum  dixit:  «  Scimus,  quia 
a  Deo  venisti  magister:  nemo  enim  potest  hsec  signa  facere,  quse 
tu  facis,  nisi  Deus  fuerit  cum  eo. »  —  (II.  Pet.  I.  18.)  Petrus  ut 
divinam  Christi  missionem  probet,  provocat  ad  ejus  transfigura- 
tionem,  et  vocem  e  ccelo  delapsam,  quam  ait,  «  nos  audivimus  de 
coelo  allatam,  cum  essemus  cum  ipso  in  monte  sar-cto. »  —  Imo 
ipse  Christus  Dominus,  (Jo.  XV.  24.),  generatim  pronuntiavit : 
«  Si  opera  non  fecissem  in  eis,  quse  nemo  alius  fecit,  peccatum 
non  haberent. »  Cf.  dicta  (n.700.). 

3)  Quare  S.  Augustinus  (de  util.  cred.  c.  14.  n.  32.),  ait :  «  Ipsum 
(Christum)  videmus,  quantum  illa,  cui  et  ipsi  (hseretici)  credunt, 
docet  historia,  nihil  prius  neque  fortius  quam  credi  voluisse,  cum 
illi  nondum  essent  idonei,  cum  quibus  ei  res  esset,  ad  divina  per- 
cipienda  secreta.  Quid  enim  aliud  agunt  tanta  et  tam  multa  mi- 
racula,  ipso  etiam  dicente  illa  fieri  non  ob  aliud,  nisi  ut  sibi 
crederetur  ? 

Ergo  iile.  .  .  .  miraculis  conciliavit  auctoritatem ,  auctoritate 
meruit  fidem,  fide  contraxit  multitudinem,  multitudine  obtinuit 
vetustatem,  vetustate  roboravit  religionem,  quam  non  solum  hse- 
reticorum  ineptissima  novitas  fraudibus  agens ,  sed  nec  gentium 
quidem  veternosus  error  violenter  adversans,  aliqua  ex  parte  con- 
velleret. » 

935.  II.  Christus  Dominus  instituit,  ut  Apostoli,  post  suum  di- 

scessum,  evangelium  ab  ipso  acceptum  prsedicando  et  cum  pote- 
state  docendo,  fungentes  legatione  pro  Christo,  propagarent  inter 
omnes  gentes;  ut  docerent  observare  omnia;  ut  sibi  testes  essent 
usque  ad  ultimum  terrse;  ut  portarent  nomen  ipsius  coram  gen- 
tibus  et  regibus.  —  Voluit  proinde  ut  quemadmodum  sibi,  ita  et 
Apostolis  prsedicantibus  omnes  crederent  «  prsedicate  Evange- 
lium....  qui  crediderit,  salvus  erit;  qui  vero  non  crediderit,  con- 
demnabitur;  »  «  qui  vos  audit,  me  audit;  qui  vos  spernit,  me  sper- 
nit. »  —  At  vero  — 

1)  Non  modo  ad  tantum  munus  infallibili  auctoritate  per  assi- 
stentiam  Sp.  eos  dotavit;  verum  etiam  ut  rationabiliter  ipsi  fidem 
exigerent,  et  gentes  rationabiliter  crederent,  (Act.  I.  8.)  inquit; 
«  accipietis  virtutem  supervenientis  Sp.  Sancti  in  vos,  et  eritis 
mihi  testes  in  Jerusalem,  et  omni  Judsea,  et  Samaria  et  usque  ad 
ultimum  terrae. » 

2)  Hinc  Apostoli  qui  ubique,  ut  vidimus,  sibi  vindicant  munus 
et  auctoritatem  Legatorum  Dei,  signis  et  portentis  confirmabant 
directe  et  immediate  ipsam  auctoritatem  suse  missionis,  uti  pas- 
sim  refertur  in  Scriptura.  Cum  complerentur  dies  Pentecostes 
(Act.  II.  4.)  Apostoli  «  repleti  sunt  omnes  Spiritu  Sancto,  »  qui 
visibili  modo  super  ipsos  venit,  «  et  cceperunt  loqui  variis  linguis, 
prout  Spiritus  Sanc.  dabat  eloqui  illis. » 

3)  Ab  hoc  tempore  (Marc.  XVI.  20.)  «  illi  profecti  prsedicave- 
runt  ubique,  Domino  cooperante,  et  sermonem  confirmante  se- 
quentibus  signis. »  Postea  (Act.  III.)  Petrus  cum  Joanne  ascen- 
dens  in  templum,  claudum  a  matris  utero,  invocato  nomine  Jesu, 
sanavit.  Item  (Act.  IV.  16.)  ad  Petrum  afferebant  «  aegros  et  ve- 
xatos  a  spiritibus  immundis,  qui  curabantur  omnes. »  —  Sic  etiam, 
per  sudaria,  et  semicinctia  Pauli  «  recedebant  ab  eis  languores, 
et  spiritus  nequam  egrediebantur. » 

4)  In  genere  autem  (Act.  XIV.  3.)  de  Apostolis  dicitur:  «  Multo 
tempore  demorati  sunt  fiducialiter  agentes  in  Domino,  testimo- 
nium  perhibente  verbo  gratise  suse,  dante  signa  et  prodigia  fieri 
per  manus  eorum.»  Et  Paulus  (Heb.  II.  4.)  ait,  Apostolos  ea, 
quas  audierunt,  prsedicasse,  «  contestante  Deo  signis,  et  portentis 
et  variis  virtutibus,  et  Spiritus  Sancti  distributionibus  secundum 
suam  voluntatem.»  —  Sane  longa,  difncilis,  nec    omnibus  patens 

fuisset  via  ad  fidem,  nisi  ipsa  missio  et  auctoritas  Apostolorum 
fuisset  signis  confirmata.  Tunc  enim  quoties  Apostoli  veritatem 
annuntiarent,  signum  in  hujus  confirmationem  necessarium  fuisset; 
aut  saltem  id  necessarium  fuisset  quoties  novam  prsedicarent  ve- 
ritatem,  antea  signis  non  confirmatam:  qui  vero  primo  Apostolos 
audissent,  debuissent  inquirere  num  signa  facta  fuerint  praecise 
in  earum  veritatum  confirmationem  quas  tunc  Apostoli  praedica- 
bant;  etc.  Cf.  D.  Th.  (c.  g.  1.  3.  c.  154.,  et  loca  quse  ibi  citat.). 

936.  III.  Quod  Christus  gessit,  quod  in  Apostolis  instituit,  ac 
opere  ipsi  compleverunt,  id  voluit  esse  perpetuum  in  credibili- 
tate  fidei  ostendenda.  Yoluit  enim  Christus  ut  evangelium  prse- 
dicaretur  ab  Apostolis  omni  creaturce ,  ut  ab  ipsis  docerentur 
omnes  gentes;  ut  veritas  annuntiaretur  usque  ad  ultimum  ter- 
rce;  et  propter  hoc  promisit  se  cum  ipsis  esse  itsque  acl  consum- 
mationem  sceculi;  deditque  pastores  et  doctores,  clonec  occurra- 
mus  omnes  in  unitatem  fidei.  Quse  omnia  non  in  solis  Aposto- 
lorum  personis,  ut  diximus,  sed  et  in  eorum  successoribus  impleri 
debent:  tantum  abest,  ut  oeconomia,  de  qua  agimus,  fuerit  insti- 
tuta  solum  pro  Apostolorum  tempore.  Unde: 

1)  Quamvis,  jam  abundanter  signis  comprobata  Apostolorum 
missione  et  auctoritate,  non  opus  sit  novis  in  die.i  miraculis  il- 
lam  confirmare  ;  attamen  quando  novis  populis  in  remotissimis 
regionibus,  ubi  auctoritas  Ecclesise  non  poterat  facile  cognosci, 
annuntiatum  est  Evangelium,  ministrorum  Ecclesise  prsedicationem 
haud  raro  novis  signis  illustravit  Deus.  Recolantur,  ex.  gr.,  quae 
leguntur  in  vita  S.  Francisci  Xaverii. 

2)  Sed  ubi  Ecclesia  cognosci  potest,  ipsa  signa  in  confirmatio- 
nem  prsedicationis  Christi  et  Apostolorum  patrata,  credibilem 
etiam  reddunt  auctoritatem  eorum  successorum.  Etenim  vivum 
Ecclesise  magisterium  nihil  aliud  est,  nisi  continuatio  magisterii 
Christi  et  Apostolorum,  et  quidem  ex  ipsa  Christi  institutione  ; 
ergo  signa  quse  credibile  reddiderunt  magisterium  Christi  et  Apo- 
stolorum,  credibilem  etiam  faciunt  auctoritatem  magisterii  Ec- 
clesise. 

3)  Imo,  cum  successu  temporis  et  alia  innumera  miracula  pa- 
trata  sint  in  confirmationem  auctoritatis  Ecclesise  ;  et  Ecclesia 
ipsa  sit  in  sua  institutione,  propagatione,  conservatione  etc,  vi- 

vum  et  perenne  quoddam  signum;  concludendum  est  de  facto  hoc 
vivum  Ecclesise  magisterium  esse  medium  ordinarium,  quo  cre- 
dibilis  nobis  fit  fides  nostra.  Praxis  ipsa  Ecclesise  a  prima  sua 
institutione,  ad  nos  sine  interruptione  perducta,  rem  confirmat. 
4)  Quare  concludamus  iterum  cum  S.  Augustino  (de  util.  cred. 
c.  17.  n.  35.):  «  Cum  igitur  tantum  auxilium  Dei,  tantum  profe- 
ctum  fructumque  videamus,  dubitabimus  nos  ejus  Ecclesiae  con- 
dere  gremio,  quse  usque  ad  confessionem  generis  humani  ab  Apo- 
stolica  sede  per  successiones  episcoporum,  frustra  haereticis  cir- 
cumlatrantibus,  et  partim  plebis  ipsius  judicio,  partim  concilio- 
rum  gravitate,  partim  etiam  miraculorum  majestate  damnatis, 
culmen  auctoritatis  obtinuit  ?  Cui  nolle  primas  dare,  vel  summse 
profecto  impietatis  est,  vel  prsecipitis  arrogantise.  Nam  si  nulla 
certa  ad  sapientiam  salutemque  animis  via  est,  nisi  cum  eos  ra- 
tioni  prsecolit  fides ;  quid  est  aliud  ingratum  esse  opi  atque  au- 
xilio  divino,  quam  tanto  labore  (forte,  robore)  prsedictse  auctori- 
tati  velle  resistere?  Et  si  unaquseque  disciplina,  quamquam  vilis 
et  facilis,  ut  percipi  possit,  doctorem  et  magistrum  requirit:  quid 
temerariae  superbise  plenius,  quam  divinorum  sacramentorum  li- 
bros  et  ab  interpretibus  suis  nolle  cognoscere,  et  incognitos  velle 
damnare  ?  »  —  Recole  argumentum  ex  traditione  thes.  praec.  in- 
dicatum. 

937.  Prob.  3tia  pars.  I.  quoad  universalitatem.  Voluit  Chri- 
stus  universalitatem  fidei,  quam  praedicabat  (n.  926.);  atqui  in 
prsesenti  ceconomia,  fides  nequit  esse  universalis,  nisi  proponatur 
per  auctoritativum  et  vivens  Ecclesiae  magisterium.  Ergo  Eccle- 
siae  propositio  est  necessaria  ad  fidem  catholicam  juxta  ordina- 
riam  Dei  providentiam. 

Prob.  min.  Rejecta  Ecclesiae  auctoritate,  nullum  suppeteret 
medium  ad  universalitatem  fidei,  prseter  —  1.  revelationem  pri- 
vatam  —  vel  2.  scientificam  demonstrationem  —  vel  3.  auctorita- 
tem  sapientum.  Atqui  nullo  ex  his  mediis  universalitas  fidei  ob- 
tineri  potest.  Ergo. 

Prob.  min.  quoad  lm«>".  Nam,  ut  vidimus  in  secunda  parte  the- 
sis,  medium  ordinarium,  quod  Christus  de  facto  instituit  ad  pro- 
ponendam  omnibus  fidem,  est  vivum  Ecclesiae  magisterium;  ergo 

inspiratio  divina  unicuique  facta  nequit,  secundum  ordinariam  Dei 
providentiam,  esse  medium  obtinendi  universalitatem  fidei  —  Re- 
cole  dicta  (n.  706.  seqq.). 

Prob.  min,  quoad  2dum.  Nam  demonstratio  scientifica  nequit 
certe  esse  rudibus,  seu  maximse  parti  hominum,  medium  aptum 
ad  cognoscendum  sine  periculo  et  formidine  errandi,  revelationem 
esse  factam  a  Deo;  ergo  demonstratio  scientifica  nequit  esse  me- 
dium  ad  universalitatem  fidei. 

Prob.  min.  quoad  3tium.  Nam.  1)  Novatores  ideo  rejiciunt  au- 
ctoritatem  Ecclesise,  quae,  dicunt,  substitueretur  auctoritas  huma- 
na  divinse  Scripturarum  auctoritati;  quomodo  ergo  possunt  asserere 
auctoritatem  sapientum  esse  medium  proponendi  omnibus  fidem? 

2)  Ut  auctoritas  sapientum  posset  esse  medium  consequendi  uni- 
versalitatem  fidei,  necesse  esset  imprimis  ut  ipsi  sapientes  possent 
assequi  cum  certitudine  universam  christianam  revelationem,  et 
deinde  ut  h?ec  eorum  plenissima  scientia  indoctis  ita  innotesceret, 
ut  hi  non  possent  prudenter  dubitare;  atqui  juxta  ordinariam  Dei 
providentiam  hsec  duo  non  verificantur.  Ergo.  Revera  difficultas 
ipsa  doctrinae,  diversitas  ingeniorum  et  eruditionis,  deficiente 
norma  auctoritatis,  causse  sunt  cur  abeant  in  diversas  sententias. 
Hinc  facto  constat  non  potuisse  canonem,  inspirationem,  sensum 
Scripturarum  etiam  quoad  prsecipuas  veritates  cum  certitudine 
cognosci,  absque  auctoritate  Ecclesise.  Consequenter  quomodo  pos- 
sent  indocti  expellere  omnem  formidinem  de  errore,  in  tanta  sen- 
tentiarum  disparitate  inter  sapientiores  ?  —  Vide  Perrone  (II  Pro- 
test.  e  la  Reg.  di  Fede,  1.  p.  c.  4.  a.  3.;  et  2.  p.  c.  4.  a.  1.). 

938.  II.'  Quoad  unitatem.  Voluit  Christus  eam  fidei  unitatem, 
qua  omnes  tenentur  credere  omnes  veritates,  quas  ipse  docuerat 
(n.  927.).  Atqui,  secluso  authentico  Ecclesise  magisterio,  in  prse- 
senti  ceconomia,  impossibilis  est  hsec  unitas  in  fide.  Ergo. 

Prob.  min.  1)  Ipsa  Scriptura  docet  medium  ordinarium  a  Chri- 
sto  institutum  ad  unitatem  fidei  assequendam,  esse  vivum  et  au- 
thenticum  magisterium ;  ac  proinde,  juxta  ordinariam  providen- 
tiam,  nullum  aliud  medium  expectandum  esse.  Revera  (Eph.  IV. 
11.  seqq.)  legitur:  «  Ipse  dedit  quosdam  quidem  Apostolos....  alios 
autem  pastores,  et  doctores....  donec  occurramus  in  unitatem  fi- 
dei:  »  en  ergo  medium  obtinendae  unitatis. 

2)  Quse  paulo  ante  attulimus  ad  ostendendum  sine  Ecclesise  au- 
ctoritate  perire  fidei  universalitatem  ,  seque  probant  destrui  et 
fidei  unitatem.  Revera  revelatio  christiana ,  Novatoribus  faten- 
tibus,  continetur  in  verbo  Dei  scripto.  Jamvero  —  a)  quoad  V.  T. 
certi  esse  possumus,  eos  libros  a  Synagoga  admissos  tempore  Chri- 
sti  et  Apostolorum,  vere  esse  verbum  Dei;  Christus  enim  et  Apo- 
stoli  ad  eos  appellant  uti  ad  Scripturam  Sacram;  historice  etiam 
certo  constare  potest,  libros  omnes  V.  T.,  quos  protocanonicos 
vocant,  tunc  extitisse  in  canone  Hebrseorum.  At  vero  quot  sunt 
hac  historica  demonstratione  capaces  ?  Quid  de  ceteris  libris?  Te- 
stimonium  enim  Christi  est  aflirmans  non  excludens  ?  Quid  ergo 
fieret  de  fidei  universalitate  ac  unitate,  vel  quoad  ea  quse  in  V.  T. 
traduntur?  —  b)  Quoad  N.  T.,  extat  quidem  testimonium  (II.  Pet. 
III.  10.)  adnumerans  epistolas  Pauli  ceteris  Scripturis.  At  pot- 
estne  hoc  testimonium  aptari  omnibus  libris  N.  T.  ?  cf.  dicta 
(n.  916.).  Necesse  autem  non  est  ut  cetera  Protestantium  crite- 
ria  singillatim  refutemus,  cum  omnibus  evidens  sit  ea  esse  vaga 
ac  indeterminata,  subjectiva,  minime  apta  ad  certitudinem  gi- 
gnendam.  Supposita  jam  demonstratione,  possent  qusedam  ex  illis 
adhiberi,  ad  magis  suadendam  credibilitatem  revelationis:  at  quis 
poterit  illis  solis  convinci,  prsesertim  de  extensione  totius  ac  so- 
lius  revelationis  divinse  ? 

3)  Historia  ipsa  Protestantium  rem  confirmat.  Rejecta  enim 
Ecclesise  auctoritate,  dividuntur  et  subdividuntur  in  novas  sectas, 
et  quidem  ex  suo  principio  de  privato  examine,  aut  de  privata 
S.  Sancti  inspiratione,  non  obstantibus  aliis  criteriis  quse  inve- 
xerunt.  Unde  merito  notat  de  Maistre  quod  si  Protestantismus 
adhuc  perdurat,  id  unice  est  quia  totus  reducitur  ad  negationem 
catholicae  Ecclesise  (1). 

(1)  En  ejus  prseclara  verba  (Du  Pape,  1.  2.  c.  5.):  «  Si  le  protestantisme  porte 
toujours  le  meme  nom,  quoique  sa  foi  ait  immensement  variee,  c'est  que  son 
nom  etant  purement  negatif,  et  ne  signifiant  qu'une  renonciation  au  catholi- 
cisme  moins  il  croira,  plus  il  protestera,  plus  il  sera  lui-meme.  Son  nom  de- 
venant  donc  tous  les  jours  plus  vrai,  il  doit  subsister,  jusqnau  moment  ou 
il  perira,  comme  1'ulcere  perit  avec  le  dernier  atome  de  cliair  vivante  qu'il 
a  devore.  »  Quod  plane  congruit  cum  iis  quse  liabet  apostolus:  «  Sermo  eorum 
(bsereticorum)  ut  cancer  serpit.  »  2.  Tim.  2.  17. 

939.  Haec  omnia  clariorem  lucem  ex  mox  dicendis  mutuabuntur. 
Interim  vide  Perrone  (II  Protest.  e  la  Reg.  di  Fede,  1.  p.  c.  3.  a.  1.; 
et  de  Religione,  par.  2.). 

ARTICULUS  QUARTUS 

An,  et  quomodo  Sacra  Scriptura  sit  divinitus  inspirata. 

§•  I- 

Exponitur  Status  Quaestionis. 

940.  Demonstratio  prsecedentis  prop.  eo  rem  adduxit,  ut  nobis 
certo  constet  ex  Ecclesise  testimonio,  libros  S.  Scripturse  esse 
divinos  ratione  materice  quam  continent,  seu  continere  divinam 
revelationem.  Id  quidem  sufficeret  ad  prsesentem  tractationem  de 
regula  fidei;  at  satis  non  est  ad  integre  tuendam  dignitatem  au- 
ctoritatemque  Scripturse  :  libri  enim  canonici  non  modo  divini 
sunt  ratione  materiae,  sed  etiam  ratione  auctoris ,  seu  sunt  di- 
vinitus  inspirati.  De  hac  divina  Scripturarum  inspiratione,  pro 
re  nata,  agere  constituimus:  ut  vero  brevitati  consulamus,  simul 
complectimur  quse  naturam  et  factum  inspirationis  respiciunt. 

941.  Documenta  Ecclesise,  quibus  traditur  doctrina  de  Sacrarum 
Scripturarum  inspiratione  ,  haec  prsecipue  sunt :  —  1)  Gelasius 
R.  P.  in  prologo  sui  decreti  de  Libris  canonicis  (an.  495.)  in- 
quit:  «  Ad  discutiendas  vel  intelligendas  Scripturas,  quas  in  Novo 
vel  Veteri  Testamento  a  pluribus  editas  (novimus),  illud  Aposto- 
licum  nobis  convenit  servare  eloquium:  prophetias,  inquit,  nolite 
spernere,  omnia  autem  probate  ;  ut  plenius  Dei  operatione  cre- 
damus  illas  esse  conditas  »  —  2)  In  Conc.  cecumenico  V.  damna- 
tus  est  error  Theodori  Mopsuesteni,  rejicientis  librum  Job  «  con- 
tra  conscriptorem  ejus,  idest  Spiritum  Sanctum  »  —  Synodus 
Carthaginensis  IV.,  prsescribens  professionem  fidei  Episcopis  ordi- 
nandis,  quae  adhuc  servatur  in  Episcoporum  ordinatione,  inter 
cetera  habet :  «  Credis  etiam  N.  et  V.  Testamenti,  Legis,  Pro- 
phetarum  et  Apostolorum  unum  esse  auctorem  Deum  et  Domi- 
num  omnipotentem  ?  Resp.  Credo  »  —  3)  Ceteris   omissis,  Conc. 

Florentinura,  in  decreto  pro  Jacobitis,  ita  habet :  «  Firmissime 
credit,  profitetur  et  prsedicat  (Sancta  R.  Ecclesia)  unum  verum 
Deum,  Patrem  et  Filium  et  Spiritum  Sanctum  esse  omnium  vi- 
sibilium  et  invisibilium  creatorem....  Unum  atque  eundem  Deum 
veteris  et  novi  Testamenti,  hoc  est  Legis  et  Prophetarum  atque 
Evangelii  profitetur  auctorem,  quoniam  eodem  Spiritu  Sancto  in- 
spirante,  utriusque  Testamenti  Sancti  locuti  sunt  »  —  4)  Conc. 
Tridentinum,  hanc  definitionem  sequutum  (cf.  Pallavicini  Hist. 
1.  6.  c.  11.   n.  11 — 15.),  ait  :    «  Sacrosancta   cecumenica,  et  gene- 

ralis  Tridentina  Synodus omnes  libros  tam  Veteris  quam  Novi 

Testamenti,  cum  utriusque    unus  Deus  sit  Auctor pari  pie- 

tatis  affectu  et  reverentia  suscipit  ac  veneratur....  Si  quis  autem 
libros  ipsos  integros,  cum  omnibus  suis  partibus,  prout  in  Ec- 
clesia  catholica  legi  consueverunt....  pro  sacris  et  canonicis  non 
susceperit...  anathema  sit »  —  5)  Denique  Conc.  Vaticanum  (Const. 
Dei  Filius,  cap.  2.)  inquit :  «  Supernaturalis  revelatio  secundum 
universalis  Ecclesise  fidem  a  S.  Tridentina  Synodo  declaratam, 
continetur  in  libris  Scriptis,  et  sine  scripto  traditionibus....  Qui 
quidem  V.  et  N.  Testamenti  libri  integri  cum  omnibus  suis  par- 
tibus,  prout  in  ejusdem  Concilii  decreto  recensentur...  pro  sacris 
et  canonicis  suscipiendi  sunt.  Eos  vero  Ecclesia  pro  sacris  et  ca- 
nonicis  habet,  non  ideo  quod  sola  humana  industria  concinnati, 
sua  deinde  auctoritate  sunt  approbati;  nec  ideo  dumtaxat,  quod 
revelationem  sine  errore  contineant;  sed  propterea  quod,  Spiritu 
Sancto  inspirante  conscripti,  Deum  habent  auctorem,  atque  ut 
tales  ipsi  Ecclesise  traditi  sunt.»  Deinde  vero  (can.  4.  in  h.  cap.): 
«  Si  quis  Sacrse  Scripturse  libros  integros  cum  omnibus  suis  par- 
tibus,  prout  illos  Sancta  Tridentina  Synodus  recensuit,  pro  sa- 
cris  et  canonicis  non  susceperit,  aut  eos,  divinitus  inspiratos 
esse  negaverit;  anathema  sit. » 

942.  Consideranti  hsec  documenta  evidens  fit,  formulam  qua 
communius  Ecclesia  significavit  Sacrte  Scripturse  inspirationem  , 
esse:  «  Deus  est  auctor  Librorum  V.  et  N.  Testamenti;  »  et juxta 
explicationem  Concilii  Vat.,  libri  illi  «  propterea  quod  Spiritu 
Sancto  inspirante  conscripti  sunt,  Deum  habent  auctorem.  »  Opor- 
tet  ergo  ejus  formulse  analysim  instituere,  ut  verum  inspirationis 
conceptum  assequamur.  Ac  imprimis  Deus  dicitur   aioctor  libro- 

rum  sacrorum:  quid  proprie  importat  nomen  auctoris  ?  Genera- 
tim  dicitur  auctor  alicujus  rei  ille,  a  quo  res  procedit  efficienter , 
seu  tamquam  a  causa  efficiente.  Sed  Deus  multiplici  modo  pot- 
est  esse  causa  efficiens  alicujus  rei :  —  1)  uti  causa  universalis, 
seu  causa  prima ,  cujus  concursus  necessarius  est  ad  quamlibet 
actionem  causse  secundse:  si  ita  ergo  diceretur  Deus  auctor  (cau- 
sa  efficiens)  Librorum  Sacrse  Scripturse,  seque  esset  auctor  omnium 
librorum  —  2)  Uti  causa  particularis,  sed  unica,  quse  scilicet 
sola,  sine  concursu  alterius  causse  producit  effectum;  sicut  tabu- 
lse,  quas  Mojses  accepit  in  monte  Sinai,  dicuntur  (Gen.  XXIV. 
12.)  Dei  digito  scriptse:  sed  si  ita  Deus  diceretur  auctor  (causa 
efficiens)  Librorum  Sacrorum,  nulla  appareret  proprie  dicta  in- 
spiratio;  hsec  enim  supponit  subjectum,  quod  illam  recipiens,  sub 
illa  scribat  quae  Deus  suggerit  ac  vult  —  3)  Uti  causa  particu- 
laris  principalis ,  quse  humano  scriptore  utitur,  tamquam  causa 
instrumentali:  atque  ita  revera  Deus  dicitur  auctor  (causa  effi- 
ciens  principalis)  Librorum  Sacrorum,  suggerens  ac  imperans  ho- 
mini,  quod  ut  instrumentum  assumpsit,  quse  scribenda  sunt,  eum 
dirigens  eique  assistens  in  ordine  ad  librum  exarandum.  Hsec  su- 
pernaturalis  et  extraordinaria  Dei  operatio  in  hominem,  vi  cujus 
Deus  est  causa  principalis,  homo  instrumentalis  librr,  dicitur  Di- 
vina  inspiratio:  Patet  effectum  proprie  tribui  causse  principali 
non  instrumentali.  Utriusque  hujus  causa?  conceptum  declaratum 
invenies  in  tract.   De  Deo  Creante  (n.  101.  seqq.). 

943.  At  quid  venit  nomine  libri  ?  Deus  enim  dicitur  auctor  Li- 
brorum  Sacrorum.  Porro  prsescindimus  hic  ab  amplitudine  scri- 
pturse;  etsi  enim,  juxta  communem  loquendi  usum,  brevis  aliqua 
scriptura  non  vocetur  liber;  brevitas  tamen  aut  amplitudo  nimis 
accidentalis  est  prsesenti  qusestioni:  uti  enim  constat  ex  cit.  do- 
cumentis  et  infra  probabitur,  libri  canonici  «  integri  cum  omni- 
bus  suis  partibus...  Spiritu  Sancto  inspirante  conscripti  (sunt). » 
In  libro  igitur  duo  possumus  considerare:  —  1)  res  et  sententiasr 
earumque  omnium  complexum  —  2)  signa  seu  verba,  stylum,  ipsam 
rerum  dispositionem.  Ex  his,  res  et  sententise  certe  pertinent  ad 
auctorem  libri ;  at  ut  innotescat  quid  ex  reliquis  sit  necessario 
eidem  tribuendum,  ut  existat  auctor  libri,  inspiciendus  est  finis, 
ad  quem  auctor  dirigit  librum,  inspecta  libri  ipsius  indole.  Quidquid 

enim  ita  se  habet,  ut  sine  eo  liber  non  sit  qualem  auctor  esse  voluit 
(id  formale  dici  potest)  certo  est  tribuendum  auctori  libri;  si  quse 
vero  auctor  per  se  non  intendit,  adeoque  hujumodi  sunt,  ut  sive 
uno  sive  alio  modo  se  habeant,  liber  maneat  qualem  auctor  eum  esse 
voluit  (hsec  dici  possunt  veluti  pars  materialis  libri),  ea  per  se 
non  necessario  auctori  sunt  tribuenda,  ut  ille  vere  sit  auctor  li- 
bri.  Ut  rem  exemplo  illustremus,  verba  et  stylus,  dummodo  apta 
sint  ad  exprimendas  sententias  auctoris,  possunt  generatim  con- 
siderari  uti  pars  materialis  libri;  at  in  libro,  cujus  scopus  esset 
rhetoricus  et  sestheticus ,  ipsa  verba  et  stylus  essent  per  se  in- 
tenta  ab  auctore,  ac  proinde  pertinerent  ad  formalem  partem 
libri. 

944.  Explicatis  vocibus,  ut  clare  determinemus  inspirationis 
conceptum,  duo  exponenda  sunt:  —  1)  quid  in  Sacra  Scriptura  tri- 
buendum  est  Deo,  ut  ipse  vere  sit  auctor  (causa  principalis)  il- 
lius  —  2)  qualis  est  actio  Dei  (causse  principalis)  in  hominem  (cau- 
sam  intrumentalem)  in  ordine  ad  librum  conscribendum. 

945.  Quoad  primum,  evidens  est  —  1)  Res  et  sententias,  quse 
in  Sacra  Scriptura  continentur  esse  a  Deo,  tamquam  a  causa  ef- 
ficiente  principali ;  hsec  enim  omnia  sunt  per  se  intenta  a  Deo, 
adeoque  maxime  pertinent  ad  partem  formalem  libri.  Et  quidem 
ita  a  Deo  auctore  procedunt  res  et  sententise  Sacr.  Scriptura- 
rum,  ut  omnes  et  solce  veritates  quas  Deus  scribi  voluit  ibi  con- 
tineantur:  secus  enim,  neque  ex  communi  sensu  liber  posset  sim- 
pliciter  dici  Dei  auctoris,  nec  Deus  ipse  posset  illum  simpliciter 
agnoscere  ut  suum.  Quod  maxime  verum  est  in  casu  prsesenti ; 
siquidem  «  libri  integri  cum  omnibus  suis  partibus  »  sunt  a  Deo 
auctore  et  inspirati  —  2)  In  quibusdam  locis  Sacrse  Scripturse , 
ubi  proponitur  ex.  gr.  mysterium  aliquod  proprie  dictum,  ipsa 
verba  possunt  esse  suppeditata  a  Deo,  non  secus  ac  res  et  sen- 
tentise  :  pertinerent  enim  ad  partem  formalem  libri,  et  essent 
per  se  intenta  a  Deo  —  3)  Generatim  vero,  quantum  est  ex  con- 
ceptu  auctoris  libri,  non  necesse  est  ut  Deus  ita  suppeditaverit 
verba,  stylum  etc;  sed  potuit  ea  relinquere  electioni  ac  industrise 
hominis,  quem  ut  instrumentum  assumpsit  ad  scribendum :  hoc 
enim  in  casu,  ut  diximus,  se  haberent  uti  partem  libri  materia- 
lem,  quam  Deus  per  se  non  intendit  —  4)  Attamen  in  hoc  ipso  casu 

admittenda  est  specialis  Dei  assistentia,  vi  cujus  homines  inspi- 
rati  res  et  sententias  a  Deo  acceptas  vere,  sincere,  ac  prorsus 
infallibiliter  exprimant  :  secus  enim  homines  sibi  relicti  in  ele- 
ctione  signorum  falii  possent  in  exprimendis  divinis  conceptibus 
inspiratis,  adeoque  Sacra  Scriptura  non  esset  infallibiliter  vera 
et  inspirata. 

946.  Quoad  alterum  —  1)  confundi  nequit  revelatio  cum  inspi- 
ratione.  Revelatio  enim,  ut  diximus  (n.329.),  sumpta  secundum 
vim  nominis  et  suam  strictam  significationem,  dicit  manifesta- 
tionem  rei  antea  occultae.  Jamvero  facile  intelligitur  hujusmodi 
revelationem  necessario  quandoque  conjungi  cum  inspiratione  ; 
si  enim  scribantur  prophetise,  mysteria,  quorum  revelationem 
antea  non  acceperat,  sed  tunc  accipit  homo  inspiratus  cum.  scri- 
bit,  et  in  ordine  ad  scribendum  sub  imperio  Dei ;  certe  in  hoc 
casu  revelatio  conjungitur  cum  inspiratione.  At  hujusmodi  reve- 
latio  per  se  non  requiritur,  ut  Deus  sit  vere  auctor  libri,  ut  liber 
sit  divinitus  inspiratus ;  absque  illa  enim  Deus  efficere  potest, 
ut  homo  (instrumentum)  veritates  aliunde  sibi  notas  mente  ac 
voluntate  concipiat  ad  illas  scribendas  nomine  Dei:  si  ego  alicui 
dictarem  veritates  sibi  notas,  quas  ipse  meo  imperio  ac  nomine 
scriberet,  libri  ita  scripti  ego  certe  essem  auctor.  Hinc  ipsi  agio- 
graphi  quandoque  testantur,  se  rerum,  quas  scribunt,  notitiam 
non  sine  labore  hausisse  ex  aliorum  libris  (II.  Mach.  11.24.27.), 
vel  ex  aliorum  relatione  (Luc.  I.  3.),  vel  ex  propria  experientia 
(Io.  XIX.  36.).  Si  vero  revelatio  sumatur  sensu  latiori,  pro  locu- 
tione  seu  propositione  quacumque  veritatis  scribendse,  tunc  evi- 
denter  est  de  ratione  inspirationis. 

2)  Consequenter  inspiratio  non  excludit  industriam  ac  laborem 
hominis  inspirati,  sive  ut  res  et  sententias  recte  perpendat  ac 
concipiat,  sive  etiam  ut  apte  eas  exprimat;  dummodo  hsec  fiant 
sub  supernaturali  Dei  actione,  qua  ea  omnia  et  sola  scribat  quse 
Deus  vult,  aptoque  modo  ea  exprimat.  Id  non  solum  patet  ex 
modo  dictis;  sed  veluti  supponitur  ab  ipsa  ratione  causse  princi- 
palis,  quse  agit  simul  cum  instrumentali,  quando  instrumentum  est 
homo  intelligentia  ac  voluntate  praeditus. 

3)  Inspiratio  igitur  quatuor  veluti  elementis  constat:  —  a)  effi- 
caci  motione  voluntatis  ad  scribendum  —  b)  illustratione  intelle- 

ctus,  vi  cujus  scriptor  ea  omnia  et  sola  concipiat  in  ordine  ad 
scribendum  quse  Deus  vult  scribi  —  c)  directione  divina,  ne  inspi- 
ratus  scriptor  aliquid  omittat  ex  iis  quae  Deus  literis  consignata 
vult,  aut  quidquam  eis  addat  —  d)  assistentia,  ut  scriptor  ea  se- 
ligat  verba,  quae  apte  ac  infallibiliter  exprimant  sensa  divinitus 
concepta.  Hinc  inspiratio  recte  describitur  a  Card.  Franzelin  (de 
Script.  th.  3.):  «  charisma  gratis  datum  illustrationis  et  motionis, 
quo  veritates  quas  mens  divina  per  scripturam  Ecclesiae  propo- 
nendas  comprehendit,  easdem  mens  hominum  inspiratorum  conci- 
piebat  ad  scribendum,  et  voluntas  ad  eas  omnes  et  solas  scripto 
consignandas  ferebatur,  sicque  elevatus  homo,  tamquam  causa  in- 
strumentalis  sub  actione  causse  principis,  consilium  Dei  exeque- 
batur  infallibili  veracitate:  »  vel  brevius  dici  potest  cum  cl.  Pa- 
trizi  (Comment.  De  Divinis  Scripturis,  §.  IV.):  «  Dei  actus  homi- 
nem  excitans  ad  ipsius  sensa  scripto  excipienda  :  »  vel  clarius 
cum  Marchini  (De  divin.  et  canon.  S.  Scripturae.  Par.  1.  Art.  5.): 
«  Inspiratio  est  singularis  ea  Spiritus  Sancti  moventis  ad  scriben- 
dum  impulsio,  directio  ac  prsesentia,  mentem  animumque  scripto- 
ris  gubernans,  quse  eum  errare  non  sinit,  efficitque  ut  scribat  quae 
velit  Deus.» 

4)  Sola  ergo  assistentia,  ut  ajunt  negativa,  qua  Deus  errorem 
impediret;  aut  sola  subsequens  approbatio  Dei,  non  sufficeret  ad 
rationem  inspirationis.  Sed  de  hoc  corollario  mox  plura. 

947.  Talis  est  verus  inspirationis  conceptus,  qualis  desumitur 
ex  catholica  formula  «  Deus  est  auctor  Librorum  V.  et  N.  Testa- 
menti.»  Nunc  prsestat  errores  oppositos,  diversasque  opiniones 
cum  eodem  conferre;  ut  iis,  quse  paucis  expedire  licet,  statim 
rejectis,  prsecipua  diserte  asseramus  et  propugnemus  in  thesi  sta- 
tuenda.  Ac  primo  antiquos  hsereticos,  qui  saltem  quoad  partem, 
simpliciter  negaverunt  inspirationem  sacrse  Scripturse,  commemo- 
ratos  invenies  apud  S.  Irenseum  (1.  1.  c.  20.  22.26.29.);  Epipha- 
nium  (hseres.  66.  76.);  S.  Hieronymum  (Prsef.  in  ep.  ad  Philem. 
et  Comm.  in  Matth.  V.);  etc.  Novatores  sseculi  XVI.  ab  initio 
ita  extollebant  S.  Scripturse  auctoritatem,  ut  eam  quoad  singulos 
apices  Spiritu  Sancto  dictante  conscriptam  assererent:  ita  Refor- 
mationis  coriphsei,  Lutherus,  Calvinus,  Zuinglius.  Circa  medium 
tamen  sseculum  XVIII.  recedere  cceperunt  ab  hac  rigidiori  de  in- 

spiratione  sententia;  ac  primum  ad  solas  res  et  sententias  eam  co- 
arctarunt;  dein  dubitarunt  de  quarumdam  Scripturae  partium  inspi- 
ratione :  denique  Sociniani,  Arminiani,  iique  omnes  qui  ab  illis 
profecti  sub  christiano  nomine  naturalismum  aut  rationalismum 
profitentur,  omnem  prorsus  inspirationem  denegarunt;  et  pauci 
sunt  inter  ipsos  Protestantes  qui  ad  hsec  extrema  non  deflexerunt, 
ut  Scripturam  divinam  censeant  non  aliter,  quam  ratione  mate- 
rice  —  Hsec  refutabimus  asserendo  factum  inspirationis. 

948.  Secundo  non  defuerunt  alii,  qui  dicerent  Sacram  Scriptu- 
ram  esse  quidem  divinitus  inspiratam ,  sed  solum  in  rehus  ma- 
joris  momenti;  atque  in  hac  sententia  fuere  non  modo  Erasmus, 
Grotius,  Episcopius,  sed  etiam  plures  inter  Anglicanos  Episcopa- 
les,  qui  se  orthodoxos  appellant.  Ita  ex.  gr.  Parrj,  cujus  meminit 
Horne;  ita  ipse  Horne,  qui  (Introduction  to  the  critical  study  etc. 
V.  S.  Appendix  II.)  inspirationem  ita  admittere  videtur,  ut  Scri- 
ptura  in  rebus  fidei  et  morum  immunis  fuerit  a  gravioribus  errori- 
bus.  Imo  supremum  tribunal  Ecclesise  Anglicanse  sententiam  tulit 
in  causa  DD.  Wilson  et  Williams  (die  19-26.  Jun.  1863.),  statuens, 
sufficere  juxta  XXXIX  articulos,  ut  quis  profiteatt\r  libros  sacros 
(excipiunt  Anglicani  VII.  deuterocanonicos  V.  T.)  saltem  ex  aliqua 
sui  parte  esse  inspiratos.  Cf.  Cases  heard,  and  determined  by  the 
Judicial  Committee  of  the  Privy  Council,  V.  2.  P.  3.  p.  375-434.) 
—  Hic  error  refutabitur  ostendendo,  inspirationem  extendi  «  ad 
integros  libros  S.  Script.  cum  omnibus  suis  partibus  »  (1). 

(1)  Hsec  sententia  immerito  tribueretur  quibusdam  auctoribus  catbolicis,  qui 
dum  videntur  negare,  omnia  quse  in  S.  Scriptura  continentur  esse  inspirata, 
revera  negant  omnia  esse  revelata.  Ita  ex.  gr.  Cornelius  a  Lapide  (Comm.  in 
II.  Tim.  III.  16.)  ait:  «  bistorias  et  morales  exbortationes....  non  fuit  necesse 
inspirari;  »  sed  in  contextu  explicuit;  illud  inspirari  pro  revelari.  Etenim  scri- 
bit:  "  Noto  secundo  Spiritum  Sanctum  non  eodem  modo  dictasse  omnes  sacras 
literas...  Historia  vero  et  morales  exhortationes,  quas  antea  vel  visu,  vel  au- 
ditu,  vel  lectione,  vel  meditatione  didicerant  ipsi  scriptores  agiograpbi  non 
fuit  necesse  inspirari  (revelari)  aut  dictari...  dicitur  tamen  Sp.  Sanctus  ea 
quoque  illis  dictasse  1°.  quia  scribentibus  adstitit,  ne  vel  in  puncto  a  veri- 
tate  aberrarent;  2°.  quia  eos  excitavit,  et  suggessit  ut  bsec  potius  scriberent 
quam  illa;  3°.  quia  omnes  eorum  conceptus  et  sententias  ordinavit,  digessit 
et  direxit  Sp.  Sanctus...  bac  enim  ratione  proprie  sacrorum  librorum  auctor 
dicitur  esse  Sp.  Sanctus.  « 

Mazzella.  De  Virtutibus.  34 

949.  Tertio  alii  admittere  videntur  inspirationem  Sacrse  Scri- 
pturse,  sed  inspirationis  ipsius  conceptum  pervertunt;  eam  enim 
constituunt  in  mera  assistentia  divina,  qua  scriptores  ab  errore 
prseservantur  immunes:  atque  hanc  sententiam  docuere  apostata 
de  Dominis  (de  Rep.  Christi.  1.  7.  c.  1.);  Henricus  Holden,  Do- 
ctor  Sorbonicus,  (Divin.  Fidei  Analysi,  1.  1.  c.  5.);  et  recentius 
Joannes  Jahn  (Introduct.  ad  divinos  libros  V.  T.  ed.  2da  1. 1.  §.  19.). 
Hsec  eadem  sententia  tribuitur  a  quibusdam  Bronferio;  verum  hic 
auctor  non  affirmat  meram  assistentiam  pro  omnibus  libris  et 
textibus  S.  Scripturse;  atque  agnoscit  divinam  inspirationem  sem- 
per  paratam  in  actu  primo,  transire  etiam  ad  actum  secundum 
«  sicubi  operatio  divina  illis  (agiographis)  est  necessaria. »  Non 
negamus  tamen  hanc  Bronferii  notionem  inspirationis  esse  man- 
cam  et  falsam;  siquidem  ex  ea  sequeretur,  multa  extare  in  S.  Scri- 
ptura,  quse  vere  non  sunt  inspirata  —  Hunc  igitur  falsum  inspi- 
rationis  conceptum  rejiciemus,  statuendo  juxta  Conc.  Vat.  sacros 
libros  dici  inspiratos  «  non  ideo  dumtaxat,  quod  revelationem 
sine  errore  contineant,  sed  propterea  quod  Sp.  Sancto  inspirante 
conscripti  Deum  habent  auctorem.» 

850.  Quarto  alii  adhuc  magis  extenuarunt  inspirationis  conce- 
ptum,  imo,  ut  verum  dicam,  ad  nihilum  redegerunt,  eam  consti- 
tuentes  in  solo  testimonio  Ecclesise  de  veracitate  libri ,  aliunde 
humana  industria  conscripti:  atque  hoc  testimonium  vocarunt,  non 
sine  contradictione  in  terminis,  inspirationem  subsequentem.  In 
hac  sententia  fuere  Haneberg  et  Movers  (apud  Franzelin  th.  2. 
et  4.)  —  Hic  etiam  error  excluditur  a  Conc.  Vaticano.  Si  qui  au- 
tem  locuti  essent  de  testimonio  Spiritus  Sancti  per  novam  re- 
velationem,  et  non  Ecclesise  sub  assistentia  Sp.  Sancti,  neque 
omnino  effugerent  vim  definitionis  Vaticanae.  Nam  Conc.  expresse 
dicit  libros  sacros  esse  divinitus  inspiratos,  «  non  ideo  quod  sola 
humana  industria  concinnati  sua  (Ecclesia)  deinde  auctoritate  sint 
approbati....  sed  propterea  quod  Sp.  Sancto  inspirante  conscripti 
Deum  habent  auctorem:  »  quse  duo  in  sensu  composito  sumi  de- 
bent,  ut  verus  et  adsequatus  conceptus  inspirationis  habeatur  (1). 

(1)  Verum  est  quod  Lessius  hanc  numero  3tiam  prop.  statuit:  «  Liber  aliquis 
(qualis  forte  est  2dus  Machalbseorum)  humana  industria,  sine  assistentia  Sp.  San- 
cti  scriptus,  si  Sp.  Sanctus   postea   testetur   nihil  ibi  esse  falsum,  efficitur 

951.  Quinto  denique  plures  theologi  et  interpretes  catholici  do- 
cuerunt  Sacram  Scripturam  esse  divinitus  inspiratam  etiam  quo~ 
ad  verba,  stylum  etc,  et  quidem  quoad  omnes  sui  partes.  Etsi 
vero  hsec  sententia  (quse  sine  ulla  nota  defendi  potest)  prsevalue- 
rit  in  Scholis  ssec.  XVI.  (1);  paulatim  tamen  Doctores  ab  ea  re- 
cesserunt,  ita  ut  communissime  nunc  rejiciatur. 

952.  His  itaque  prsestitutis  — 

Scriptura  Sacra.  »  Sed  in  sua  ep.  ad  Arcliiep.  Mechliniensem,  ita  rem  decla- 
ravit:  «  si  aliquod  opus  pium  et  salutare  humana  industria  ex  divino  instin- 
ctu  compositum,  publico  testimonio  Sp.  Sancti  approbaretur,  tamquam  in  omni- 
bus  suis  partibus  verissimum;  tale  opus  babiturum  auctoritatem  seque  infal- 
libilem  atque  Scriptura  sacra,  et  recte  Scripturam  sacram  et  Verbum  Dei 
appellatum  iri...  qui  modus  etsi  de  facto  putem  eum  non  inveniri  in  aliauo 
Scripturce  canoniccs  libro,  non  tamen  est  impossibilis.  »  Ex  quibus  patet  Les- 
sium  proposuisse  hunc  inspirationis  modum  tamquam  meram  hypothesim,  et 
insuper  exegisse  divinum  instinctum  ad  scribendum. 

(1)  Minime  putandum  est  Doctores  omnes  antiquiores  qui  pro  illa  sententia 
referri  solent,  in  eam  vere  concessisse;  plures  enim  re  non  admittunt  nisi  divi- 
nam  assistentiam  quoad  verba.  Ita  ex.  gr.  Suarez  (de  Fide,  disp.  5.  sect.  3.) 
scribit:  "  Adverto  duobus  modis  posse  intelligi  singula  verbi.  Scripturse  esse 
a  Spiritu  Sancto:  per  specialem  motionem  antecedentem,  vel  tantum  per  assi- 
stentiam...  Non  videtur  autem  necessarium,  etsi  eruditi  quidam  recentiores 
id  contendant,  ut  semper  dictentur  verba  hoc  (primo)  peculiari  modo.  Quando 
enim  auctor  canonicus  scribit  aliquid,  quod  secundum  se  humanum  est  et 
subjacet  sensibus,  satis  videtur  quod  Spiritus  illi  specialiter  assistat,  et  cu- 
stodiat  ab  omni  errore  et  falsitate  et  ab  omnibus  verbis,  quse  non  expediunt 
vel  decent  talem  Scripturam....  Satis  est  ergo,  ut  uno  vel  altero  modo  juxta 
exigentiam  materise  verba  sint  a  Sp.  Sancto.  » 

§.    II. 

Solvitur  Proposita  Quaestio. 

Prop.  XXXVIII.  1.  Libri  Sacrce  Scripturce  ita  divini  dicendi 
sunt,  ut  vere  Deum  habeant  auctorem;  quatenus  per  superna- 
turalem  operationem,  in  mentem  ac  voluntatem  scriptoris  in- 
fluens,  efficit  Deus ,  ut  infallibili  veritate  ea  ille  seribat  quce 
Ipse  vult  —  2.  atque  hcec  divina  operatio  ad  integros  libros  ca- 
nonicos  cum  omnibus  suis  partibus  eoctendi  debet  —  3.  Quemad- 
modum  vero  defectu  certissime  peccant,  qui  in  sola  adsistentia 
prceservante  ab  errore,  aut  in  solo  subsequente  testimonio  Sp* 
Sancti  de  veracitate  librorum  inspirationem  collocant  —  4.  ita 
nimium  exigere  videntur  qui  singula  verba  a  Deo  dictata  esse 
contendunt. 

953.  Prob.  lma  pars.  I.  Constat,  nomine  Scripturce  Sacrce> 
extitisse  penes  Hebrseos  collectionem  librorum ,  quibus  ex  com- 
muni  fide  tribuebatur  auctoritas  divina  ,  non  ideo  solum  ,  quia 
divinam  revelationem  continebant;  sed  ideo  etiam  ,  quia  sub  su- 
pernaturali  Dei  actione  ab  agiographis  conscripti  erant,  seu  erant 
divinitus  inspirati.  Atqui  Christus  et  Apostoli,  quin  reprobarent, 
confirmarunt  hanc  communem  Judseorum  fidem.  Ergo  libri  illi  vere 
sunt  divinitus  inspirati. 

Prob.  maj.  1)  Prsedictse  collectionis  mentio  fit  in  prologo  ad 
librum  Ecclesiastici  scripto  sseculo  III.  ante  Christum  ;  ibique 
etiam  ter  occurrit  partitio  in  Legem,  Prophetas,  et  alios  libros: 
quam  collectionis  distributionem  in  Legem,  Prophetas  et  Psal- 
mos,  invenies  etiam  tempore  Christi  (Matth.XXII.  40.;  Luc.XXIV. 
27.  44.).  Hinc  Josephus  Flavius,  (Ad  Appionem,  1.  1.  n.  8.)  scri- 
bit:  «  apud  nos  nequaquam  est  innumerabilis  librorum  multitudo 
dissidentium  et  inter  se  pugnantium,  sed  duo  dumtaxat  et  viginti 
libri  sunt  totius  temporis  descriptionem  continentes,  qui  merito 
creduntur  divini:  »  libros  ipsos  deinde  enumerat. 

2)  Prsedicti  libri  habebantur  ut  divini,  non  solum  ratione  ma- 
terice,  sed  etc.  Ita  prosequitur  Josephus  Flavius  (1.  c.):  «  Ab  Ar- 

taxerse  autem  usque  ad  nostram  memoriam  sunt  quidem  singula 
literis    mandata,  sed  non  in  sequali  auctoritate    habiti  sunt  cum 
prsecedentibus,  quia  non  accurate    perspecta  erat  successio  pro- 
phetarum.  Porro  re  ipsa  manifestum  est,  quanta  nos  veneratione 
libros  nostros  prosequamur.  Cum  enim  tot  jam  ssecula  effluxerint, 
nemo  nec  adjicere  quidquam,  nec  ab  iis  demere  aut  mutare  au- 
sus  est.  Sed  omnibus  Judseis  statim  a  prima  nativitate  congeni- 
tum  est,  ut  hsec  scripta  credant  Dei  dogmata,  et  eis  inhsereant, 
ac  pro  eis,  si  opus  sit,  libenter  mortem  subeant. »  Porro  divinam 
auctoritatem  libris  sacris  a  Josepho  tribui,  juxta  communem  Ju- 
dseorum  fidem,  non  modo  ratione  materise,  sed  etiam  ratione  ori- 
ginis  seu   auctoris,  patet  —  a)  quia  libros  omnes  indiscriminatim 
divinos  appellat,  utpote  continentes  divina  prsecepta  seu  divina 
dogmata :  at  id  dici  nequit  de  libris  mere  historicis,  considerata 
solum  materia — b)  Dicit  iisdem  libris  nefas  esse  quidquam  ad- 
dere,  quidquam  demere  aut  mutare :  quod  de  libris  humana  tan- 
tum  industria  conscriptis  intelligi  nequit  —  c)  Imo  diserte  asserit 
libros  eosdem  conscriptos  fuisse  ex  divina  inspiratione;  cum  enim 
dixisset   (1.  c.  n.  6.  7.)  solis  «  sacerdotibus  et  prophetis  »  munus 
penes  Israelitas  fuisse  scribendi  historiam  populi;'  subdit:  «  neque 
scribere  omnibus  fas  erat,  nec  ulla  in  scriptis  est  discrepantia; 
sed  solis  prophetis,  qui  antiquissima  quidem  et  veterrima  ex  in- 
spiratione  divina  didicerunt,  res  vero  sui  temporis  clare  descri- 
pserunt. »  Ne  autem  difficultatem  ingerat  vox  illa  prophetis,  quasi 
solse  prophetise  sint  ex  divina  inspiratione;   recolatur  nomen  pro- 
phetse,  prseter  specificam  et  etymologicam  significationem  (futura 
prcenuntiantis)  aliam  genericam  habere  (agentis,  scribentis  sub 
extraordinaria  Dei  actione)  uti  ostendit  cl.   Patrizi  (in  Evang. 
1.  3.   dissert.  13.  n.  12.):    patet  autem    ex  ipsis  verbis    Josephi, 
eum  hac  generica  prophetce  acceptione  uti,  siquidem  libros  mere 
historicos  dicit  a  prophetis  conscriptos.   Unde  nec  coarctat  inspi- 
rationem  ad  res  antiquissimas  et  veterrimas;   licet  enim  hse  re~ 
velatce  sint ;  reliqua  etiam  quge  sine  revelatione  conscribi  pote- 
rant,  dicuntur  scripta  a  prophetis. 

3)  Idipsum  clarius  eruitur  ex  testimoniis  Philonis  Judaei.  Ete- 
nim — a)  explicite  asserit  Scripturarum  inspirationem,  dicens  (de 
profugis  p.  479.)  libros  sacros  scriptos  esse  a  prophetis  «  quorum 

ore  pater  universorum  oracula  edidit;  »  vel  (de  Cherubim  p.116.) 
«  qui  in  persona  Dei  oracula  ediderunt  inspirati ;  »  vel  (de  Confus. 
linguar.  p.  326.)  «  qui  locuti  sunt  numine  inspirati.  »  Ubi  notari 
debet  illud  quorum  ore,  aut  alia  similia,  non  posse  intelligi  de 
oraculo  viva  voce  prolato;  sed  juxta  contextum,  intelligi  debere 
de  ipso  oraculo  scriptis  consignato;  unde  ipsa  scripta  vocat  Philo 
(de  nomin.  mutat.  p.  1066.)  «  eximia  oracula  prophetico  ore  edi- 
ta» — b)  Philo  agnoscit  in  libris  sacris  sensum  mysticum,  quem 
prsecipue  sectatur,  uti  videre  est  in  libris  de  Ahraham,  de  pro- 
fugis,  de  vita  contemplativa,  etc:  ipsa  autem  natura  sensus  my- 
stici  supponit  Deum  solum  posse  esse  auctorem  Scripturse;  nam, 
uti  docet  D.  Thomas  (Quodl.  VII.  a.  16.)  «  spiritualis  sensus  Sa- 
crse  Scripturse  accipitur  ex  hoc,  quod  res  cursum  suum  peragen- 
tes  significant  aliquid  aliud,  quod  per  spiritualem  sensum  acci- 
pitur.  Sic  autem  ordinantur  res  in  cursu  suo,  ut  ex  iis  talis  sen- 
sus  possit  accipi,  quod  ejus  solius  est,  qui  sua  providentia  res 
gubernat,  qui  solus  Deus  est. . . .  Unde  in  nulla  scientia,  humana 
industria  inventa,  proprie  loquendo  potest  inveniri  nisi  litteralis 
sensus,  sed  solum  in  ista  Scriptura,  cujus  Sp.  Sanctus  est  au- 
ctor,  homo  vero  instrumentum. »  Cf.  cl.  Patrizi  (Inst.  de  Inter- 
pret.  Script.)  —  c)  Praeclara  autem  sunt  quse  habet  (1.  3.  de  vita 
Moysis  p.  659.),  ubi  agens  de  versione  LXX.,  de  ipsis  Interpre- 
tibus  dicit,  quod  et  ipsi  prophetaverint :  «  quasi  numine  correpti 
prophetahant  non  alii  alia,  sed  omnes  eadem  nomina  et  verba 
quasi  quopiam  invisibiliter  singulis  dictante.  »  Quidquid  censea- 
tur  de  hac  historia  Interpretationis  seu  versionis  LXX. ;  ad  rem 
nostram  certum  est,  non  minoris  auctoritatis  fuisse  apud  Judseos 
textum  hebraicum. 

Prob.  min.  1)  Christus  ipse  et  Apostoli  ssepissime  provocant 
ad  Scripturas,  tamquam  ad  supremam  auctoritatem:  ita  citan- 
tur  libri  ex  singulis  tribus  classibus  (Legis,  Prophetarum  et  Psal- 
morum)  sub  nomine  Scripturce,  Scripturce  Sacrce,  plusquam  tri- 
gesies;  et  circiter  decies  sub  eodem  nomine  citantur  sine  distin- 
ctione:  sub  formula  scriptum  est  ad  eosdem  appellatur  ferme 
nonagies :  adferuntur  autem  in  N.  T.  textus  ex  diversis  classibus 
et  libris  sub  communi  formula  Scriptura  dicit.  Supervacaneum 
esset  afferre    exempla,  cum  hasc  passim  occurrant  —  2)  Passim 

confirmat  Christus  suam  missionem  triplici  testimonio;  testimo- 
nio  Patris  coelestis,  miraculorum  et  Scripturce.  Ad  hanc  autem 
appellare  tamquam  acl  divinam  auctoritatem,  patet  non  modo  ex 
comparatione  cum  testimonio  Patris  et  miraculorum ;  sed  etiam 
ex  oppositione  ad  testimonium  humanum.  Ita  ex.  gr.  (Jo.  V.  34  — 
47.):  «  Ego  autem  non  ab  homine  testimonium  accipio. . .  Ego  au- 
tem  habeo  testimonium  majus  Joanne.  . .  Scrutamini  Scripturas, 
quia  vos  putatis  in  ipsis  vitam  seternam  habere ;  et  illse  sunt  quse 
testrmonium  perhibent  de  me. . .  Si  autem  illius  (Moysis)  litteris 
non  creditis,  quomodo  verbis  meis  credetis?» — 3)  Unde  Scriptu- 
ris  tribuit  omnimodam  infallibilitatem  :  ita  (Matth.  V.  18.)  ait 
Christus :  «  donec  transeat  ccelum  et  terra,  iota  unum  aut  unus 
apex  non  prseteribit  a  lege  donec  omnia  fiant:  »  hic  vero  nomine 
legis  eum  intelligere  universam  Scripturam,  patet  ex  prsec.  v.  17., 
ubi  declaraverat  se  non  venisse  solvere  Legem  aut  Prophetas. 
Eodem  sensu  inquit:  (Jo.X.34.):  «  Non  potest  solvi  Scriptura  » 
—  4)  Apostoli  ex  Scripturis  sensu  literali  acceptis  ita  ssepe  ar- 
gumentantur,  ut  tota  vis  probandi  sit  in  formulis  Scriptura  di- 
cit,  Scriptum  est :  innumera  prope  sunt  hujusmodi  loca.  Imo  fre- 
quentissime  utuntur  sensu  mystico  seu  typico  (Malth.  II.  15.;  III. 
35.;  Jo.  XIII.  18. ;  XIX.  35. ;  Act.  I.  16. ;  etc);  »  audivimus  autem 
a  D.  Thoma  sensum  mysticum  libri  arguere  Deum  ejus  aucto- 
rem.  — Cf.  Card.  Franzelin  (de  Script.  th.  I). 

954.  II.  Hsec  quse  innuimus  in  primo  argumento  majorem  lu- 
cem  ac  vim  mutuant  ex  sequentibus  testimoniis,  quae  ad  tres 
classes  revocamus.  Ac  1)  Ipsi  agiographi  haud  raro  testantur  se 
ex  divino  impulsu  ac  jussu  scribere.  Ita  (Exod.  XVII.  14.)  dicitur 
Deus  prsecepisse  Moysi:  «  Scribe  hoc  ob  monimentum  in  libro;  » 
et  (Jer.  XXX.  2.):  «  Scribe  tibi  omnia  verba  quse  locutus  sum  ad 
te  in  libro;  »  et  (Is.  VIII.  1.):  «  Sume  tibi  librum  grandem,  et 
scribe  in  eo;  »  et  (Ez.  XXIV.  2):  «  Fili  hominis,  scribe  tibi  no- 
men  diei  hujus. . .  et  dices  per  proverbium  ad  domum  irritatricem, 
et  loqueris  ad  eos :  hsec  dicit  Dominus  Deus  etc. ;  »  et  (Habacuc 
II.  2.)  «  Scribe  visum  et  explana  eum  super  tabulas;  »  et  (Dan. 
XXII.  4):  «  Tu  autem,  Daniel,  claude  sermones  et  signa  librum;  » 
et  (Apoc.  1. 10.  seqq.)  Joannes  testatur,  se  jubente  Deo  scripsisse 
hunc  librum:   «  Et  audivi  post  me  vocem  magnam  tamquam  tubse 

dicentis :    quod  vides    scribe  in  libro,  et  mitte  septem    Ecclesiis 
quae  sunt  in  Asia  etc.  » 

2)  Christus  et  Apostoli  multis  modis  exhibent  Deum  tamquam 
auctorem  principalem  Scripturse.  Nam  d)  Deus  (causa  principalis) 
ponitur  in  recto  ;  homo  vero  (causa  instrumentalis)  in  obliquo. 
Ita  ex.  gr.  dicitur  (Act.  I.  16.) :  «  Oportet  impleri  Scripturam, 
quam  prsedixit  Spiritus  Sanctus  per  os  David;  »  et  (IV.  25.):  «  Do- 
mine,  qui  Spiritu  Sancto  per  os  patris  nostri  David  pueri  tui 
dixisti :  quare  fremuerunt  gentes  etc. ;  »  et  (Rom.  I.  2)):  «  Deus 
promiserat  (evangelium)  ante  per  prophetas  in  Scripturis  san- 
ctis ;  »  et  (Heb.  IV.  7.):  «  Deus  terminat  diem  in  David  dicen- 
do  etc.  ;  »  et  in  eadem  epistola  passim  invenitur  dicit  Deus,  di- 
cit  Spiritus  Sanctus,  contestatur  nos  Spiritus  Sanctus  etc.  — 
b)  Dicitur  quandoque  ipse  homo  (instrumentum)  in  Spiritu  San- 
cto  dixisse,  seu  scripsisse:  ita  (Matth.  XXII.  43.  ;  Marc.  XII.  36.) 
«  Quomodo  David  in  Spiritu  vocat  (nota  tempus  prsesens,  quod 
non  potest  intelligi  formaliter  nisi  de  verbo  scripto  manente)  eum 
Dominum  dicens  :  dixit  Dominus  Domino  meo  »  etc.  Eumdem  autem 
esse  sensum  hujus  formulae  ac  prsecedentis,  patet  ex  ultimo  hy- 
mno  Davidis,  qui  (II.  Reg.  XXIII.  2.)  inquit  :  «  Spiritus  Domini 
locutus  est  per  me,  et  sermo  ejus  per  linguam  meam  »  —  c)  Prse- 
clarus  est  locus  (Gal.  III.  8.),  in  quo  ipsa  Scriptura  ponitur  pro 
Deo  loquente  :  «  Providens  Scriptura  praenuntiavit  Abrahae:  »  quod 
autem  praedicatur  de  uno  libro  vel  loco  sub  nomine  Scripturce, 
competit  Scripturse  universse,  uti  liquet  ex  primo  argumento. 

3)  Diserte  asseritur  inspiratio  Scripturse.  Ad  id  comprobandum 
utimur  duobus  testimoniis.  Primum  legitur  in  II.  Pet.  (1.19-21.): 
«  habemus  flrmiorem  propheticum  sermonem:  cui  bene  facitis  at- 
tendentes,  quasi  lucernae  lucenti  in  caliginoso  loco,  donec  dies 
elucescat,  et  lucifer  oriatur  in  cordibus  vestris :  hoc  primum  in- 
telligentes,  quod  omnis  prophetia  Scripturae  propria  interpreta- 
tione  non  fit.  Non  enim  voluntate  humana  allata  est  aliquando 
prophetia:  sed  Spiritu  Sancto  inspirati  locuti  sunt  sancti  Dei  homi- 
nes.  »  Jam  nota — d)  sermonem  propheticum  sumi  pro  ipsis  oracu- 
lis  seu  libris  scriptis  prophetarum  :  quod  patet  tum  quia  sermo 
propheticus  appellatur  prophetia  Scripturce ;  tum  quia  agitur  de 
sermone  prophetico    sub  forma    permanente,  uti    indicat  tempus 

prsesens  habemus,  bene  facitis  attendentes  —  b)  Pro  prophetia 
Scripturce  hic   veniunt  libri    omnes  V.  T.  in  hebraeorum  canone 
comprehensi,  et  non  soli  libri  prophetici  stricte  dicti;  nam  vox 
Prophetarum  latiorem  habet   significationem   apud  Hebrseos,  ut 
vidimus :    unde  Philo    (de  monarch.  I.  p.  820.)  ait :  «  Prophetse 
sunt  interpretes  Dei,  qui  illis  utitur  tamquam  organis  ad  mani- 
festationem  eorum  quse  vult. »  Loquitur  autem  S.  Petrus  de  pro- 
phetia  Scripturce  quatenus  Christi  et  Evangelii  mysteria  confir- 
mat;  sed  ea  confirmantur  etiam  oraculis  quse  sunt  in  libris  Moy- 
sis  historicis   ac  moralibus:    unde    auctores    prophetici  sermonis 
dicuntur   generatim    in    cit.    testimonio    sancti    Dei    homines    a 
Spiritu  Sancto  inspirati,  vel,  uti  habet  textus  grsecus  a  Spiritu 
Sancto  acti  seu  ducti.  Habemus  ergo  testimonium  de  inspiratione 
omnium  librorum    qui  eo  tempore  ex  communi   Hebraeorum    fide 
in  canone  comprehendebantur.  Vocat  autem  S.  Petrus  firmiorem 
propheticum  sermonem  relate  ad   vocem  Patris  de  ccelo  delapsam 
fv.  16-18.);  non  quod  in  se  sermo  inspiratus  sit  firmior,  sed  quoad 
auditores  Hebroeos:  nam,  uti  explicat  S.  Augustinus  (serm.  27.  de 
verb.  Dom.   c.  4.):  «  certiorem  (firmiorem)   sane  esse  dixit,  non 
meliorem,  non  veriorem.  Tam  enim  verus  ille  se^mo  de  caelo  al- 
latus,  quam  sermo  propheticus,  tam  bonus,  tam  utilis.  Quid  est 
ergo  certiorem  nisi  in  quo  magis  confirmatur  auditor?  Quare  hoc? 
Quoniam  sunt  homines  infideles  qui  sic  detrahunt  Christo,  ut  di- 
cant  eum  magicis  artibus  fecisse  quae  fecit.  Possent  ergo  infideles 
etiam  istam  vocem  delatam  de  coelo  per  conjecturas  et  illicitas 
curiositates  ad  magicas  artes  referre.     Sed  Prophetse  antea  fue- 
rant.  . .  nondum  erat  homo  Christus  quando  misit  prophetas.. . . 
si  ergo  magicis  artibus    fecit  ut  coleretur  et  mortuus,  numquid 
magus  erat  antequam  natus?» 

Alterum  testimonium  legitur  in  II.  Tim.  (III.  14-16.):  «  Tu  vero 
permane  in  iis  quae  didicisti,  et  credita  sunt  tibi:  sciens  a  quo 
didiceris  :  et  quia  ab  infantia  sacras  literas  nosti,  quse  te  pos- 
sunt  instruere  ad  salutem,  per  fidem  quae  est  in  Christo  Jesu. 
Omnis  Scriptura  divinitus  inspirata  utilis  est  ad  docendum,  ad 
arguendum,  ad  corripiendum,  ad  erudiendum  in  justitia.  »  Jam 
nota — a)  illud  omnis  Scriptura  non  posse  sumi,  uti  vellet  Grotius, 
modo  indefinito  et  abstracto,  ita  ut  sensus  sit  «  quidquid,  vel  si 

quid  est  divinitus  inspiratum  etc. ;  »  sed  debere  sumi  sensu  omnino 
determinato  et  concreto :  id  patet  ex  absoluta  denominatione 
Scripturce,  quse  apud  Judseos  significabat  collectionem  librorum 
sacrorum  apud  ipsos  receptos;  tum  ex  prsecedentibus  verbis  «  ab 
infantia  sacras  literas  nosti;  »  tum  ex  ipso  ellogio  Scriptura- 
rum  tam  graviter  inculcato,  quod  inutile  esset  nisi  intelligere- 
tur  de  determinatis  Scripturis — b)  Juxta  textum  graecum,  illud 
divinitus  inspirata  videtur  potius  pertinere  ad  prsedicatum;  ita 
ut  legi  debeat:  omnis  Scriptura  est  divinitus  inspirata,  et  est 
utilis  etc,  sicut  habent  etiam  antiquse  editiones  Vulgatse  ante 
Clementinam:  at  juxta  Vulgatam  latinam  nunc  posset  pertinere 
ad  subjectum  ;  ita  ut  sensus  sit :  omnis  Scriptura  divinitus  in- 
spirata  est  utilis  etc.  Verum  sive  ad  subjectum  sive  ad  prsedi- 
catum  pertineat  perinde  est  quoad  prsesentem  qusestionem  —  c) 
Ex  hoc  ergo  testimonio  liquet  saltem  Scripturam  V.  T.  esse  divi- 
nitus  inspiratam.  Dixi  saltem,  quia  plures  interpretes,  uti  Tiri- 
nus,  Patrizi  etc.  extendunt  illud  omnis  Scriptura  divinitus  in- 
spirata,  etiam  ad  libros  N.  T.  jam  exaratos  eo  tempore,  quo 
scripsit  Paulus  2dam  ad  Tim. ;  scilicet  ad  omnes  libros  N.  Test. 
exceptis  Joannis  scriptis,  et  fortasse  II.  Pet.,  Jac.  et  Judse  epi- 
stolis.  Aliquam  tamen  difficultatem  facit  illud  prsecedens  «  ab  in- 
fantia  sacras  literas  nosti. »  At  vero  pro  epistolis  Pauli  (excepta 
fortasse  II.  acl  Tim.)  habemus  testimonium  S.  Petri,  qui  (II.  Pet. 
III.  16.)  eas  adnumerat  cceteris  Scripturis  :  Scripturse  enim  anto- 
nomastice  et  absolute  important  collectionem  librorum  sacrorum; 
eosque  jam   dixerat  (c.  I.)  S.  Petrus  divinitus  inspiratos   (1). 

955.  III.  Probatur  ex  Patribus,  qui  non  modo  testantur  factum 
inspirationis,  sed  omnia  elementa   verse  inspirationis  assignant. 

(1)  Vix  necesse  est  advertere,  his  testimoniis  recte  probari  libros  Sacrse 
Scripttirse,  quicumque  illi  sint,  esse  divinitus  inspiratos;  sed  hnnc  vel  illum 
librum  pertinere  ad  canonem  Scripturarnm,  adeoque  esse  inspiratum,  quando 
agitur  de  libris  quos  eadem  testimonia  directe  non  attingunt,  probari  debet 
iis  argumentis,  quibus  integer  canon  adstruitur.  Quare  dicenti:  hsec  testimo- 
nia  non  probant  librum  Apocalypsis  esse  inspiratum,  siquidem  nondum  exta- 
bat;  respondendum  est :  ea  testimonia  probant  Sacram  Scripturam  esse  divi- 
nitus  inspiratam;  sed  aliis  argumentis  ostenditur  librum  Apocalypsis  perti- 
nere  ad  eam  collectionem  librorum.  qni  sub  nomine  veniunt  Sacree  Scriptnrse; 
ergo.... 

Etenim,  ut  pauca  ex  multis  seligamus  —  1)  Patres  diserte  asse- 
runt  Scripturas  esse  conscriptas  per  Spiritum  Sanctum,  esse 
conditas  a  Deo.  Ita  Origenes  (de  Princip.  n.  8.)  inter  dogmata 
manifestae  praedicationis  ecclesiasticse  ponit  «  quod  per  Spiritum 
Sanctum  Scripturse  conscriptae  sunt;  »  et  (cont.  Cels.  V.  n.  60.) 
testatur,  Judseos  et  christianos  profiteri,  biblia  «  esse  scripta  Spi- 
ritu  Sancto;  »  et  Chrysostomus  (Hom.  21.  in  Gen.  n.  1.):  «  Scri- 
pturse  divinse  utpote  Spiritu  Sancto  conscriptse  magnum  conti- 
nent  thesaurum  absconditum. »  Item  Clem.  Alex.  (Strom.  II.)  ait: 
«  accipitur  ut  certa  demonstratio  vox  Dei,  qui  dedit  Scripturas;  » 
et  S.  Augustinus  (de  Civ.  Dei,  1. 11.  c.  3.):  «  Deus  priusper  prophetas, 
deinde  per  seipsum,  postea  per  Apostolos  locutus  etiam  Scripturam 
condidit.  »  Cf.  etiam  Theodoretum  (Prsef.  in  Psal.);  Theophilactum 
(ad  Autolyc.  1.  3.  n.  12.);  S.  Athanasium  (Prsef.  in  Pss.  2.  9. 10.);  etc. 

2)  Hinc  Scripturam  vocant  epistolam  omnipotentis  Dei.  Ita  S.  Jo. 
Chrysost.  (Hom.  2.  in  Gren.  n.  2.)  ait:  «  Deus  velut  longe  absen- 
tibus  litteras  misit,  quas  quidem  litteras  dedit  Deus,  adtulit 
Moyses.  «  Cf.  S.  Augustinum  (Serm.  2.  in  Ps.90.  n.l.);  S.  Gre- 
gorium  M.  (1.  4.  ep.  31.  ad  Theodor.);  etc. 

3)  Diserte  explicant  Deum  esse  causam  principale»m  scriptionis, 
hominem  instrumentalem.  Ita  S.  Justinus  (cohort.  ad  Grsec.  n.  8.) 
docet,  agiographis  opus  non  esse  artificio  sermonis,  «  sed  tantum- 
modo  se  ipsos  mundos  exhibere  operationi  divini  Spiritus,  ut  ipsum 
divinum  plectrum  e  ccelo  subiens,  ac  veluti  instrumentum  citharse 
vel  lyrse  adhibens  viros  sanctos,  nobis  revelaret  cognitionem  re- 
rum  divinarum  et  coelestium.  »  Et  Theodoretus  (Prsef.  in  Ps.), 
relata  aliquorum  sententia,plures  esse  psalmorum  auctores,  subdit: 
«  Ego  autem  de  his  nihil  sane  affirmo.  Quid  enim  mea  refert  sive 
hujus  omnes,  sive  illorum  aliqui  sint,  cum  constet  divini  Spiritus 
afflatu  universos  esse  conscriptos?. . .  Prophetse  autem  est  linguam 
praebere  ministram  gratise  S.  Spiritus,  ut  legitur  in  Ps.  44.  1. : 
«  Lingua  mea  calamus  scribse  velociter  scribentis. »  Et  S.  Augu- 
stinus  (de  consensu  Evang.  1. 1.  c.  35.)  :  «  omnibus  discipulis  suis 
per  hominem  quem  assumpsit,  tamquam  membris  sui  corporis 
caput  est  (Christus).  Itaque  cum  illi  scripserunt,  quae  ille  osten- 
dit  et  dixit,  nequaquam  dicendum  est,  quod  ipse  non  scripserit: 
quandoquidem  membra  ejus  id  operata  sunt,  quod  dictante  capite 

cognoverunt.  Quidquid  enim  ille  de  suis  factis  et  dictis  nos  le- 
gere  voluit,  hoc  scribendum  illis  tamquam  suis  manibus  impera- 
vit.  Hoc  unitatis  consortium,  et  in  diversis  officiis  concordium 
membrorum  sub  uno  capite  ministerium  quisquis  intellexerit,  non 
aliter  accipiet  quod,  narrantibus  discipulis  Christi,  in  Evangelio 
legerit,  quam  si  ipsam  manum  Domini,  quam  in  proprio  corpore 
gestabat,  scribentem  conspexerit.  »  Cf.  Athenagoram  (Legat.  pro. 
Christian.  n.9);  Hippolyt.  (Cont.  Noet.  n.  11. 12.);  etc. 

4)  Hinc,  cum  effectus  tribuatur  potius  causse  principali,  quam 
istrumentali,  negant  Patres  scriptionem  sacrorum  librorum  esse 
humanam,  eamque  tribuunt  Spiritui  Sancto.  Ita  Origenes  (de 
Princ.  1.  4.  n.  6.)  ait:  «  Christi  conversatio  in  carne  demonstravit, 
legem  et  prophetas  scripta  esse  ccelesti  gratia,  nec  hominum  esse 
scriptiones  quse  creduntur  verba  Dei.  »  Et  Cassiodorus  (de  Instit. 
divin.  litter.  c.  13. 14.):  «  Has  litteras  non  ratio  humana  reperit, 
hominibus  sanctis  virtus  ccelestis  infudit.  »  Et  S.  Gregorius  M. 
(Praef.  in.  Job.  n.  2.);  «  Quis  haec  scripserit  valde  supervacue  quse- 
ritur,  cum  tamen  auctor  libri  S.  Sanctus  fideliter  credatur.  Ipse 
igitur  haec  scripsit,  qui  scribenda  dictavit.  Ipse  scripsit  qui  et 
in  illius  opere  inspirator  existit,  et  per  scribentis  vocem  imi- 
tanda  ad  nos  ejus  facta  transmisit. » 

956.  Prob.  2da  pars.  I.  Ex  Scriptura.  Nam — 1)  vidimus,  apud 
Hebrseos  extitisse  collectionem  librorum  sub  nomine  Scripturce, 
Scripturce  Sacrce ;  eamque  unam  fuisse  ratione  unius  ejusdem- 
que  auctoritatis,  quse  ipsi  tribuebatur  —  auctoritatemque  illam 
esse  Scripturse  divinitus  inspiratce  ex  communi  Hebraeorum  fi- 
de,  uti  constat  ex  testimoniis  Josephi  Flavii  et  Philonis.  Chri- 
stus  autem  et  Apostoli  hanc  fidem  confirmarunt,  ssepe  appellando 
ad  Scripturas,  Scripturas  Sacras,  et  textus  indiscriminatim  ex 
omni  libro  aut  parte  ejus  citando  sub  generali  formula  scriptum 
est.  Ergo  una  eademque  auctoritas  competit  Scripturae  universae, 
et  omnibus  partibus  ejus. — 2)  Unde  Apostolus  (II.  Tim.  III.  16.), 
ut  vidimus,  pronuntiat :  «  omnis  Scriptura  divinitus  inspirata. » 
Ceterum  ii,  quos  hic  impetimus,  negant  inspirationem  extendi  ad 
omnes  partes  Scripturae,  quia  eam  pertinere  putant  ad  solas  partes 
dogmaticas  vel  cum  dogmate  conjunctas:  seu  dicunt  aliquas  Scri- 

pturse  partes  nullam  habere  relationem  cum  doctrina.  Atqui  id  re- 
probat  ipsa  Scriptura;  siquidem  legitur  (Rom.  "XV.  4):  «  quaecum- 
que  enim  scripta  sunt  ad  nostram  doctrinam  scripta  sunt.  »  Quare 
etiam  quoad  eas  partes,  quse  minimorum  narrationem  continere  vi- 
dentur,  recte  notat  P.  Casini  (Encyclop.  S.Script.  disp.  prsev.  II), 
minutas  illas  res  comparandas  esse  dentibus,  capillis,  unguibus  in 
humano  corpore :  si  ea  ab  hoc  separentur,  vilia  et  inutilia  sunt;  at 
dum  ipsi  inhserent,  ejusdem  integritatem  decoremque  perficiunt  — 
Cf.  dicta  (n.  299.). 

957.  II.  Ex  Patribus.  Hic  directe  impugnamus  eos,  qui  as- 
serere  ausi  sunt,  non  omnia  in  Scripturis  esse  infallibiliter  vera, 
siquidem  non  omnia  Sp.  Sancto  sunt  tribuenda:  sententias  vero 
de  sola  assistentia,  et  de  testimonio  subsequente,  tamquam  suf- 
ficientibus  ad  inspirationem,  infra  impugnabimus.  Unde  Patres — 1) 
diserte  asserunt  in  Scripturis  operationem  et  veracitatem  Spiritus 
Sancti  protendi  ad  omnes  etiam  minimas  partes  Scripturse.  Ita 
S.  Gregorius  Naz.  (Or.  2.  de  fuga  sua,  n.  105.)  ait:  «  Nos  qui 
perfectam  veracitatem  Spiritus  etiam  usque  ad  levem  apicem  et 
lineam  extendimus,  non  concedimus ,  neque  enim  fas ,  vel  res 
minimas  a  scriptoribus  esse  temere  positas. »  Huc  faciunt  ea  quse 
passim  repetunt,  scripturis  nihil  esse  addendum,  nihil  ab  ipsis 
detrahendum,  nihil  in  iis  immutandum :  cur  hsec,  si  quid  esset 
in  Scriptura  sola  humana  industria  conscriptum  ac  fortasse  fal- 
sum  ? 

2)  Etsi  plura  occurrant  in  Scripturis,  quse  difficultatem  faciunt, 
Patres,  quin  quidquam  rejicerent,  fassi  sunt  propriam  ignorantiam. 
Ita  S.  Justinus  (dial.  cum  Triphone,  n.  65.)  scribit:  «  si  ob  eam 
causam,  quod  te  existimaveris  disputationem  in  eas  angustias 
conjicere  posse,  ut  Scripturas  inter  se  dicerem  pugnare,  errasti. 
Id  enim  numquam  audebo  nec  cogitare,  nec  dicere :  sed  si  qua 
proponatur  Scriptura,  quse  ejusmodi  esse  videatur,  et  prsetextum, 
quasi  esset  alteri  contraria,  prsebeat,  cum  persuasum  habeam  nul- 
lam  Scripturam  alteri  contrariam  esse,  fatebor  potius  me  non 
intelligere  quse  dicuntur,  et  iis  qui  Scripturas  inter  se  pugnare  su- 
spicantur,  ut  idem  potius  sentiant,  persuadere  conabor. »  S.  Hie- 
ronymus,  respondens  suis  detrectatoribus  (ep.  27.),  ait:  «  Non 
adeo  me  hebetis  fuisse  cordis  et  tam  crassse  rusticitatis,  ut  ali- 

quid  de  dominicis  verbis  aut  corrigendum  putaverim,  aut  non  di- 
vinitus  inspiratum.»  S.  Augustinus  (ep.  82.  ad  Hieronym.  n.  3.): 
«  Ego  enim  fateor  caritati  tuse,  solis  eis  Scripturarum  libris  qui 
jam  canonici  appellantur,  didici  hunc  timorem  honoremque  de- 
ferre,  ut  nullum  eorum  auctorum  scribendo  aliquid  errasse  fir- 
missime  credam.  Ac  si  aliquid  in  eis  offendero  literis,  quod  videatur 
contrarium  veritati,  nihil  aliud  quam  vel  mendosum  esse  codicem; 
vel  interpretem  non  assecutum  esse  quod  dictum  est,  vel  me  mi- 
nime  iritellexisse  non  ambigam. .  .  De  quorum  (prophetarum  vel 
apostolorum)  scriptis,  quod  omni  errore  careant,  dubitare  nefa- 
rium  est. » 

3)  Imo  S.  Augustinus  indicat  etiam,  errorem,  quem  hic  impugna- 
mus,  in  discrimen  vocare  auctoritatem  totius  Scripturse,  adeoque 
ipsi  inspirationis  fini  adversari.  Nam  «  admisso,»  (ep.28.  ad  Hie- 
rony.  n.3.),  «  semel  in  tantum  auctoritatis  fastigium  officioso  ali- 
quo  mendacio  (idem  est  de  errore),  nulla  librorum  particula  re- 
manebit,  quse  non  ut  cuique  videbitur  vel  ad  mores  difficilis  vel 
ad  fidem  incredibilis,  eadem  perniciosissima  regula  ad  mentientis 
auctoris  consilium  officiumque  referatur.  »  Difficile  porro  esset 
determinare  qusenam  partes  relationem  habent  ad  doctrinam,  quse- 
nam  vero  non.  Concludamus  ergo  cum  S.  Basilio,  qui  (Hom.  10. 
in  Hexam.)  docet  intollerandam  et  gravem  blasphemiam  esse 
vel  unum  verbum  otiosum  in  Sacra  Scriptura  admittere. 

958.  Prob.  3lia  pars.  I.  quoad  assistentiam.  Etenim  1)  ex  de- 
monstratione  primse  partis  hujus  thesis  constat,  S.  Scripturam 
ita  esse  divinitus  inspiratam,  ut  Deus  sit  auctor  Scripturse  for- 
maliter  sumptse,  seu  prout  est  Scriptura,  liber  scriptus.  Atqui 
admissa  sola  divina  adsistentia  in  scriptione  librorum  sacrorum, 
Deus  non  esset  auctor  illorum.  Ergo.  —  Prob.  min.  —  a)  Notio 
auctoris  importat  veram  causalitatem  efficientem;  efficiens  vero 
causalitas  importat  positivum  influxum  in  effectum  producendum, 
hic  in  scriptionem  librorum ;  atqui,  admissa  sola  divina  adsisten- 
tia  ad  prsecavendos  errores,  agiographi  proprio  marte  scripsis- 
sent  libros  sacros,  quin  Deus  positive  in  eorum  scriptionem  in- 
fiuxerit:  ergo — b)  Unde  ipse  Jahnius  fatetur:  «  Divinam  assisten- 
tiam  ad  prsecavendos  errores  appellamus  suggestionem  seu  inspi- 

rationem,  quse  appellatio  usu  loquendi  consecrata  est,  quamvis 
non  valde  apta  sit;  exprimit  enim  aliquid  positivum,  cum  tamen 
notio  ei  subjecta  sit  negativa. »  Porro  si  Deus  negative  se  haberet 
ad  scriptionem,  per  suam  positivam  actionem  in  eam  non  influe- 
ret;  ac  proinde  non  esset  auctor,  causa  efficiens  Sacrse  Scripturse — 
c)  Vox  ipsa  inspiratio  (Qsoitvzvaioq)  invenitur  in  2da  ad  Tim.  ;  et 
in  2da  Pet.  docemur  quod  «  Spiritu  Sancto  inspirati  (utto  pveupux- 
to;;  ay.ou  cpspousvoi)  locuti  sunt  sancti  Dei  homines;  »  vox  ipsa  ejusque 
verus  conceptus  a  nobis  traditus  invenitur  in  constanti  et  unanimi 
Patrum  traditione;  imo  consecrata  est  in  Symbolis  et  decretis 
Conciliorum :  post  hsec  quomodo  dici  potest  quod  appellatio  hsec 
(inspiratio)  non  est  valde  apta?  Omnia,  e  contra,  argumenta  jam 
allata  in  prima  parte  thesis  ineptam  ostendunt  meram  adsisten- 
tiam  ad  tuendam  inspirationem. 

2)  Idipsum  confirmari  potest  ex  communi  sensu  fidelium.  Nam 
divina  adsistentia  ad  prsecavendos  errores  efficeret  quidem,  ut 
omnia  quse  sunt  in  Scripturis  sint  infallibiliter  vera  ;  sed  non  ut 
sint  divinitus  inspirata:  sicut  ex  divina  assistentia,  decreta  fi- 
dei  ab  Ecclesia  edita  sunt  infallibiliter  vera,  sed  non  sunt  scripta 
per  charisma  inspirationis.  Diversa  ergo  dignitas,  'quam  commu- 
nis  fidelium  sensus  tribuit  Scripturae  et  decretis  Ecclesise,  probat 
meram  adsistentiam  non  sufficere  ad  divinam  inspirationem. 

959.  II.  Quoad  testimonium  subsequens.  Nam  1)  ipsa  vox  sub- 
sequens  evidenter  ostendit  falsitatem  hujus  sententise.  Etenim,  uti 
demonstravimus  in  prima  parte  thesis,  ex  Scriptura,  ex  Patribus, 
ex  disertis  Ecclesise  definitionibus,  libri  sacri  ita  sunt  inspirati, 
ut  Deus  vere  sit  eorum  auctor  seu  causa  principalis :  causa  au- 
tem  ejusque  causalitas  debet  praecedere  effectum ;  siquidem  debet 
in  ejus  productionem  influere.  Hoc  ipso  ergo  quod  testimonium, 
de  quo  agimus,  dicitur  subsequens ,  excludit  illam  inspirationem 
quse  in  libris  Sacrae  Scripturse  admittenda  est.  Iisdem  igitur  ar- 
gumentis,  quibus  veram  inspirationem  probavimus,  rejicitur  hic 
error. 

2)  Evidentius  autem  hsec  sententia  repugnat  tum  veritati,  tum 
explicitse  definitioni  Concilii  Vaticani,  si  illud  testimonium  sub- 
sequens  explicetur  per  insertionem  alicujus  libri  in  canonem 
ab  Ecclesia  factam.    Ita  videtur  rem  proponere  Haneberg  (apud 

Card.  Franzelin,  th.  4.),  qui  ait :  «  Fieri  etiam  potest,  ut  scri- 
ptum  aliquod  primitus  solis  ordinariis  humanis  viribus  confectum, 
eo  demum  ad  dignitatem  verbi  Dei  elevatum  esset,  atque  hoc 
ipso  inspiratum  evasisset,  quod  canoni  insertum  est. »  Quis  non 
videt,  testimonium  Ecclesise  declarare  librum  aliquem  fuisse  in- 
spiratum  divinitus,  sed  non  efficere  ut  sit  inspiratus?  Si  ergo 
Ecclesia  insereret  canoni  Sacrse  Scripturse  (divinitus  inspiratse) 
librum  aliquem  solis  ordinariis  humanis  viribus  conscriptum,  te- 
stimonium  Ecclesise  esset  falsum  ! 

3)  Frustra  dicunt :  Nonne  rex  fit  auctor  legis  illam  approbando, 
etsi  a  suis  ministris  proprio  marte  conscripta  fuerit? — Nemo  enim 
non  videt  discrimen  inter  auctorem  legis  et  auctorem  libri ;  lex 
non  habet  formalem  rationem  legis,  nisi  ex  approbatione  regis; 
et  parvi  refert  quis  eam  scripserit :  unde  codices  legum  tribuun- 
tur  regi  non  quatenus  ipse  sit  auctor  codicum,  librorum  in  qui- 
bus  leges  continentur;  sed  quatenus  quse  in  iis  continentur,  ab  illo 
habent  vim  legis.  Sed  si  ministri  librum  scribant,  rege  non  mo- 
vente  eorum  voluntatem  ad  scribendum,  nec  suppeditante  res  quas 
scribant,  nemo  existimabit  regem  hujusmodi  libri  auctorem. 

960.  Prob.  4ta  pars.  I.  Ex  tradito  inspirationis  conceptu  liquet, 
singula  et  omnia  verba  non  pertinere  ad  rationem  formalem 
libri ;  ita  ut  Deus  vere  dici  ac  esse  possit  auctor  Sacrse  Scriptu- 
rse,  licet  omnia  et  singula  verba  non  inspiraverit.  Ergo,  quantum 
est  ex  inspirationis  conceptu,  gratis  assereretur  inspiratio  om- 
nium  et  singulorum  verborum. 

961.  II.  Ipsa  Scriptura  videtur  excludere  inspirationem  omnium 
et  singulorum  verborum.  Nam — 1)  agiographi  eumdem  sermonem 
referentes,  diversis  verbis  illum  referunt ;  etsi  ille,  cujus  sermo- 
nem  referre  profitentur,  nonnisi  uno  modo  protulerit :  ita  accidit 
ex.  gr.  in  verbis  Christi  instituentis  SS.  Eucharistiam  (cf.  Matth. 
XXVI.;  Marc.XIV. ;  Luc.  XXII. ;  L  Cor.  XI.).  Imo  unus  idem- 
que  scriptor,  Mojses,  in  diversis  locis  decalogum  a  Deo  acce- 
ptum  (Ex.  XX. ;  Lev.  XIX.  XXVI.  ;  Deut.  V.),  diversis  verbis, 
ac  stylo  nunc  conciso  nunc  fusiore,  refert.  — 2)  Unde  (II.  Mach. 
XV.  39.)  scriptor  excusat  suam  tenuitatem  ac  mediocritatem ;  et 
Apostolus  (II.  Cor.  XI.  6.)  fatetur  se  «   imperitum  sermone  sed 

non  scientia. »  Unde  Walafridus  in  glossa    ordinaria,  putans  ep. 

ad  Hebrseos  fuisse  a  Paulo  hebraice  conscriptam,   ait :  «  non  est 

mirandum  quod  ep.   ad  Heb.  majore  relucet  facundia  quam  alise 

(has  censebat  grsece  conscriptas);  cum  naturale  sit  unicuique  plus 

in  sua,  quam  in  aliena  lingua  valere. »  Atque  eadem  ratione  scri- 

bit  D.  Thomas  (2.  2.  q.  176.  a.  1.  ad  1*):  «  sicut  dicitur  (I.  Cor. 

XII.  7.),  manifestatio  Spiritus  datur  ad  utilitatem,  et  ideo  Paulus 

et  alii  Apostoli  fuerunt  instructi  divinitus  in  linguis  omnium  gen- 

tium,  quantum  requirebatur  ad  fidei  doctrinam ;  sed  quantum  ad 

qusedam,  quse  superadduntur  humana  arte  ad  ornatum  et  elegan- 

tiam  locutionis,  Apostolus  instructus  erat  (scientia  acquisita)  in 

propria  lingua,  non  autem  in  aliena  » — 3)  Omnes  norunt,  et  Pa- 

tres  id  notarunt,  esse  in  S.  Scripturis  elocutionis  ac  styli  diver- 

sitatem,  quse  respondeat  diversse  indoli  ac  eruditioni  scriptorum. 

Haec  diversitas  posset  quidem  absolute  explicari  ex  eo,  quod  Deus 

uniuscujusque  indoli  et  eruditioni  se  accomodaverit ;  sed  cum  aga- 

tur  de  extraordinario  Dei  interventu,  qui  a  natura  inspirationis 

non  exigitur,  admitti  non  potest,  nisi  probetur:  quamdiu  non  pro- 

batur,  diversitas  illa  rationabiliter  refertur  ad  causas  instrumen- 

tales.    Eo  vel    magis,  quod   notantur    defectus    et ,  elocutionis  et 

styli;  et  non  apparet  cur  illi  tribuendi  sint  Spiritui  Sancto,  tam- 

quam  auctori. 

962.  III.    Hsec  confirmari  possunt  auctoritate  Patrum.  Nam  — 

1)  videntur  directe  innuere  quod  hic  propugnamus.  Ita  S.  Hiero- 

nymus  (Ep.  57.  ad  Pammachium,  n.  10.)  ait:  «  Obtrectatores  mei 

quserant  et  intelligant,  non  verba  in  Scripturis  consideranda,  sed 

sensum. »  Et  (in  Gal.  I.  11.  12.):   «  Nec  putemus  in  verbis  Scri- 

pturarum  esse  Evangelium  sed  in  sensu,  non  in  superficie  sed  in 

medulla,  non  in  sermonum    foliis  sed  in  radice    rationis.  »  Item 

S.  Augustinus  (de  Cons.  Evangelist.  1.  2.   c.  66.)  inquit:  «  quod 

nosse  et  moribus  utile  est,  propter  cavenda  et  judicanda  menda- 

cia,  et  ipsi  fidei,  ne  putemus  quasi  consecratis  sonis  ita  muniri 

veritatem    tamquam  Deus   nobis  quemadmodum    ipsam    rem,  sic 

verba  quse    propter  illam  sunt  dicenda,  commendet.  »    Et  (1.  c.) 

respondens  illis  qui  forte  objicerent,  debuisse  Evangelistas  per  Sp. 

Sanctum  etiam  in  verbis  concordare  et  in  ordine,  ait  id  fieri  mi- 

nime  debuisse;  atque  inter  alias  hanc  reddit  rationem:  «  ut,  quod 
Mazzella.  De  Virtutibus.  35 


546    DISP.IV. — DE  MUNERE  ECCLESI^E  ET  RA.TI0NIS  IN  RE  FIDEI. 

ad  doctrinam  fidelem  maxime  pertinet,  intelligeremus  non  tam 
verborum  quam  rerum  quserendam  vel  amplectendam  esse  verita- 
tem,  quando  eos  qui  non  eadem  locutione  utuntur,  cum  rebus  sen- 
tentiisque  non  discrepant,  in  eadem  veritate  constitisse  approba- 
mUs»  —  2)  Notant  elocutionis  ac  styli  diversitatem,  eamque  in 
scriptores  referunt.  Ita  S.  Hieronymus  (Prsef.  in  Is.  et  Jer.)  scri- 
bit :  «  De  Isaia  sciendum  est,  quod  in  sermone  suo  disertus  est, 
quippe  ut  vir  nobijis  et  urbanse  eloquentise,  nec  habens  quidquam 
in  eloquio  rusticitatis  admixtum.  Sed  contra  «  Jeremias  sermone 
quidem  apud  Hebraeos  Isaia  et  Osee  et  quibusdam  aliis  Prophetis 
videtur  esse  rusticior,  sed  sensibus  par,  quippe  qui  eodem  Spi- 
ritu  prophetaverit.  Porro  simplicitas  eloquii  a  loco  ei  in  quo  na- 
tus  est  accidit.  Fuit  enim  Anatholites,  qui  est  usque  hodie  vi- 
culus. »  Item  S.  Augustinus  (1.  c.):  «  Si  ergo  quseritur,  quse  verba 
potius  Joannes  Baptista  dixerit,  utrum  quse  Matthseus,  an  quse 
Lucas  eum  dixisse  commemorat,  an  quse  Marcus. . . .  nullo  modo 
hinc  laborandum  esse  judicat,  qui  prudenter  intelligit,  ipsas  sen- 
tentias  esse  necessarias  cognoscendse  veritati,  quibuslibet  verbis 
fuerint  explicatse.  Quod  enim  alius  alium  verborum  ordinem  te- 
net,  non  est  utique  contrarium ;  neque  illud  contrarium  est,  si 
alius  dicit  quod  alius  prsetermittit.  Ut  enim  quisque  meminerat, 
et  ut  cuique  cordi  erat,  vel  brevius  vel  prolixius,  eamdem  tamen 
explicare  sententiam,  ita  eos  explicasse  manifestum  est  »  —  3) 
Quare  cum  ipsi  Patres  in  ipsa  verborum  vi  insistere  quandoque 
videntur,  id  facile  explicari  potest,  tum  quia  non  in  omnibus, 
sed  in  quibusdam  locis  ita  se  gerunt :  diximus  autem  posse  quan- 
doque  ipsa  verba  pertinere  ad  rationem  formalem  libri  et  esse 
inspirata;  tum  quia  verba  semper  eliguntur  sub  Sp.  Sancti  assi- 
stentia,  qua  fit  ut  apte  adhibeantur  ad  inspirata  sensa  infallibili 
veritate  exprimenda. 

ARTICULUS  QUINTUS 
Unde  certo  innotescere  possit  verus  Scripturarum  sensus. 

§•  I. 

Exponitur  Status  Quaestionis. 

963.  Hactenus  ostendimus  integrum  fidei  depositum  ab  Eccle- 
sia  custodiri  ac  propagari,  illudque,  ex  Christi  institutione,  per 
Ecclesise  magisterium,  tamquam  per  medium  ordinarium,  nobis 
ostendi  credibile  ac  credendum.  At  vero  ut  singulas  veritates  cre- 
dere  possimus,  debet  nobis  certo  innotescere,  qusenam  illse  sint. 
Quamvis  enim  si  de  mysteriis  agatur,  nec  teneamur  nec  possimus 
intrinsecam  eorum  rationem  penetrare;  possumus  tamen  ac  debe- 
mus  et  terminos  et  eorum  convenientiam  aut  discrepantiam  in- 
telligere,  secus  nesciremus  quid  sit  credendum  :  prseter  mysteria 
autem  sunt  et  aliae  veritates  revelatse,  quse  vel  absque  revela- 
tione,  vel  saltem  revelatione  supposita  bene  innotescunt.  Quseri- 
tur  igitur  qusenam  sit  regula,  qua  nobis  certo  manifestantur  ve- 
ritates  credendse. 

964.  Prima  Novatorum  responsio  huic  qusestioni  fuit,  Scriptu- 
ram  (nullum  enim  praeter  illam  Dei  verbum  agnoscunt)  ita  esse 
perspicuam,  ut  quisque  eam  legens  possit  facile  intelligere  veri- 
tates,  quas  continet.  Etsi  vero  initio  absolutam  proclamaverint 
Scripturse  claritatem  (n.  896.),  progressu  tamen  temporis,  sua 
ipsa  experientia  edocti,  etiam  illi  qui  in  scripturse  claritate  as- 
serenda  perseverarunt  (non  omnes  jam  id  sentiunt),  sub  his  con- 
ditionibus  eam  concessere.  —  1)  Facile  nobis  dant  litteras  sa- 
cras  in  rebus  minoris  momenti  obscuras  esse  ;  at  ejus  obscuri- 
tatem  sese  etiam  porrigere  ad  res  fidei  et  morum  vehementer 
negant — 2)  Concedunt  etiam  ad  Scripturarum  intelligentiam  ad- 
hibenda  esse  omnia  subsidia  ,  quae  hermeneutica  ,  exegesis  etc. 
suppeditat;  at  his  mediis  adhibitis,  eam  plane  ab  omnibus  intel- 
ligi  —  3)  Addunt  alii    prseter  hsec   media  humana,  immediatam 

Spiritus  S.  assistentiam,  quae  cuique  prsesto  est,  necessariam  esse 
ad  Scripturas  recte  intelligendas  (1). 

965.  Quare  in  Novatorum  sententia  vel  —  1)  Scriptura  ita  est 
clara,  ut  interprete  non  indigeat  —  vel  2)  si  obscura  est,  potest 
ejus  sensus  humana  industria  (privato  examine,  juxta  regulam, 
quam  vocant  rationalem,  n.  898.),  cum  certitudine  cognosci  — 
vel  3)  de  vero  Scripturarum  sensu  unusquisque,  ex  speciali  quam 
habet  Spir.  Sancti-  assistentia,  judicare  potest  et  debet  —  4)  de- 
nique  omnes  negant  authenticum  et  infallibile  Ecclesiae  magiste- 
rium  (2). 

966.  In  doctrina  catholica  vero,  Scriptura  etiam  in  iis  quse  ad 
fidem  et  mores  pertinent,  et  quse  proinde  sunt  per  se  necessaria 
ad  salutem,  ssepe  obscura  est :  quamvis  concedatur  aliqua  in  ea 
esse  sat  clara,  ut  adhibita  communi  industria,  facile  intelligi  pos- 
sint.  — Hinc  Scripturam  interpretatione  indigere  asserimus. 

967.  Duplicem  autem  distinguimus  Scripturarum  interpretatio- 
nem;  dogmaticam  et  exegeticam.  Hsec  est  quaedam  privata,  do- 
ctrinalis,  aut  scientifica  enarratio  vel  expositio,  quse  faciliorem 
prsebet  sacri  textus  intelligentiam  :  ea  pertinet  ad  privatos  do- 
ctores.  Dogmatica  vero  interpretatio  ea  est,  qua  authentice  con- 

(1)  "  The  Bible,  ait  Hodge  (System.  theol.  vol.  1.  pag.  183.  seq.)  is  a  plain 
book.  It  is  intelligible  by  the  people.  And  tbey  have  the  right,  and  are  bound 
to  read  and  interpret  it  for  themselves...  It  is  not  denied  that  the  Scriptures 
contain  many  things  hard  to  be  understood;  that  they  require  diligent  study; 
that  all  men  need  the  guidance  of  the  Holy  Spirit  in  order  to  right  knowledge 
and  true  faith.  But  it  is  maintained  that  in  all  things  necessary  to  salvation 
they  are  sufficiently  plain  to  be  understood  even  by  the  unlearned.  It  is  not 
denied  that  the  people,  learned  and  unlearned,  in  order  to  the  proper  under- 
standing  of  the  Scriptures,  should  not  only  compare  Scripture  with  Scripture, 
and  avail  themselves  of  all  the  means  in  their  power  to  aid  them  in  their 
search  after  the  truth,  but  they  should  also  pay  the  greatest  deference  to 
the  faith  of  the  Church  »  etc.  (cujusnam  Ecclesise  ?  et  quomodo  id  cohseret 
cum  jure  privati  judicii,  quod  statim  asserit  auctor  ille?). 

(2)  «  What  Protestants  deny,  inquit  Hodge  (1.  c.  pag.  184.).  on  this  subject 
is,  that  Christ  has  appointed  any  officer,  or  class  of  officers,  in  his  Church  to 
whose  interpretation  of  the  Scriptures  the  people  are  bound  to  submit  as  of 
final  authority.  What  they  affirm  is  that  He  has  made  it  obligatory  upon 
every  man  to  search  the  Scriptures  for  himself,  and  determine  on  his  own 
discretion  what  they  require  him  to  believe  and  to  do.  » 

stat  cum  omnimoda  certitudine  de  vero  sensu  verbi  Dei :  haec, 
juxta  catholicos,  exclusive  pertinet  ad  Ecclesiam,  seu  ad  vivum 
et   authenticum   magisterium   in   Ecclesia   a   Christo    institutum 
(n.  894.). 

968.  Porro  ad  hoc  magisterium  exercendum  promisit  Christus 
Apostolis,  et  eorum  successoribus  Spiritum  veritatis,  sub  cujus 
assistentia  infallibiles  sunt  dum  docent  res  ad  fidem  et  mores 
pertinentes,  adeoque  dum  Scripturarum  sensum  definiunt.  Cum 
hac  vero  assistentia  Spiritus  Sancti  confundi  nequit  interior  Spi- 
ritus  Sancti  gratia,  necessaria  ad  credendum :  illa  enim  promissa 
est  Ecclesioe  docenti,  ut  citra  erroris  periculum  verbum  Dei  ejus- 
que  verum  sensum  proponat ;  hsec  confertur  unicuique  nostrum, 
ut  verbum  Dei  in  vero  sensu  a  Deo  intentum,  juxta  ordinariam 
providentiam  ab  Ecclesia  docente  propositum,  firmiter  credamus. 

969.  Ex  hac  simplici  catholicse  doctrinse  expositione,  statim 
evanescunt  tres  Novatorum  calumnise.  Dicunt  enim  primo  in  no- 
stra  doctrina,  Ecclesiam  esse  supra  Scripturam  —  Sed  non  magis 
supra  Scripturam  est  Ecclesia,  prsebens  authenticam,  juridicam 
ac  dogmaticam  interpretationem,  quam  judex  supra  legem  sit, 
ejus  sensum  declarans  authentice  et  juridice  in  iisj  qui  occurrunt 
casibus,  ad  litem  de  qua  agitur  dirimendam.  Si  enim  Scriptura 
obscura  est,  fieri  facile  potest,  ut  nos  in  vero  ejusdem  sensu  as- 
sequendo,  prsesertim  in  rebus  fidei,  decipiamur;  ita  ut  privatum 
ac  subjectivum  sensum  seu  humanae  mentis  nostrse  conceptum  au- 
ctoritati  divinse  surrogemus.  Itaque  ne  in  gravi  adeo  negotio  huic 
deceptioni  subdamur,  ecclesia  infallibilitate  a  Christo  praedita 
suppeditat  nobis  dogmaticam  Scripturse  interpretationem ;  sicque 
certi  efficimur  nos  purum  Dei  verbum  sequi.  Quo  fit  ut  per  dog- 
maticam  interpretationem  ecclesia  quidem  sit  supra  quamlibet 
privatam  cujusque  nostrum  interpretationem,  in  qua  labi  pos- 
sumus  ac  decipi ;  minime  vero  supra  ipsum  verbum  Dei,  quod 
absonum  esset  ac  absurdum. 

970.  Solent  secundo  Protestantes  ecclesiam  catholicam  incusa- 
re,  quod  dum  suam  sequi  interpretationem  jubet,  sacrorum  Bi- 
bliorum  studia  retardat.  —  At  vero  1)  Conc.  Trid.  (sess.  5.  in  decr. 
de  Reform.  c.  1.)  «  ne  coelestis  ille  sacrorum  librorum  thesaurus, 
quem  Spiritus    Sanctus   summa  liberalitate    hominibus    tradidit, 

neglectus  jaceat,  statuit  et  decrevit,  »  ut  constituerentur  ubique 
locorum,  qui  idonei  essent  «  ad  Sacrse  Scripturse  expositionem  et 
interpretationem  »  populo  faciendam,  et  cathedrse  de  Scriptura 
sacra  in  gymnasiis  erigerentur. 

2)  Experientia  constat,  in  Ecclesia  catholica  interpretes  atque 
exegetas  doctissimos  floruisse,  vix  ut  numerari  possint.  Horum 
census  videri  potest  apud  Calmet,  qui  in  sua  Bibliotheca  sacra, 
quam  prsemisit  volumini  primo  Dictionarii  historici  etc.  Sacrse 
Scripturse,  plures  recenset  interpretes  catholicos  et  protestantes 
qui  sive  in  universam  Scripturam,  sive  in  singulos  utriusque  Te- 
stamenti  libros  aut  speciales  eorum  partes  commentaria  usque 
ad  setatem  ejus  ediderant.  Ex  hoc  catalogo,  cui  non  minima  fieri 
posset  additio,  colligimus  nec  numero,  nec  prsestantia  catholicos 
interpretes  protestantibus  inferiores  esse,  immo  utroque  longe  istos 
superare,  etiamsi  ab  setate  concilii  tridentini  eos  recenseamus. 
Nathanael  Sotuellus  in  Bibliotheca  scriptorum  Soc.  Jesu,  quam 
perduxit  usque  ad  ann.  1675.,  supra  tercentum  commemorat  Sacr. 
Scripturse  expositores  e  sola  Societate.  Nicolaus  Antonius  in  Bi- 
bliotheca  hispanica  novem  supra  quingentos  hispanicos  recenset. 
Quot  additiones  his  fieri  nunc  possent  ! 

3)  Illud  vero  in  interpretibus  Protestantibus  frequens  est,  ut 
dum  auctores  nostros  gravi  supercilio  notant,  et  contemptui  ha- 
bere  se  ostendunt,  complura  ex  iis  exscribant,  caute  tamen  ac 
suppresso  nomine,  ne  se  catholicorum  copiis  ditatos  prodant  — 
Vide  Glaire  (Introduction  historique  etc.  Paris  1839.  II.  append. 
au  chap.  6.  II.  part.  §.  5.). 

4)  Quod  si,  ut  Ecclesia  jubet,  in  exegetica  Scripturarum  inter- 
pretatione  a  sensu  Ecclesiae  vel  unanimi  Patrum  consensu  disce- 
dendum  non  est;  id  certe,  quin  illi  noceat,  juvat  potius  Scriptu- 
rarum  intelligentiam :  quod  facile  concipitur  si  semel  Ecclesia 
agnoscatur  infallibilis.  Quemadmodum  enim,  optime  advertit  Per- 
rone,  si  flumina  intra  alveum  suum  contineantur,  valde  prosunt, 
ac  publicis  privatisque  commodis  opportune  inserviunt:  contra 
vero  si  extra  alveum  erumpant  alluviones  undequaque  important 
et  vastitatem ;  ita  plane  si  interpretes  sacri  verum  Scripturse  spi- 
ritum  consectentur,  qui  ex  sensu  ecclesise  sanctorumque  patrum 

exurgit,  fidei  ac  religionis  causam  promovebunt :  si  secus  fecerint, 
maximo  eidem  erunt  nocumento  (1). 

971.  Dicunt  tertio  Protestantes:  in  doctrina  catholica  asseritur 
obscuritas  Scripturarum  independenter  a  magisterio  Ecclesiae,  et 
tamen  hoc  magisterium  ex  Scripturis  probatur :  ergo  vel  Scri- 
ptura  clara  est,  vel  supponitur  magisterium  quod  est  probandum — 
Resp.  dist.  antec.  :  magisterium  Ecclesise  ex  Scripturis  probatur, 
nempe  eoc  quibusdam  locis  Scripturse,  et  respectu  eorum  qui  huic 
demostrationis  instituendce  aut  percipiendce  sunt  idonei,  conc. ; 
ex  Scripturis  secundum  totam  amplitudinem  doctrinse  quam  con- 
tinent  et  respectu  omnium,  neg.  Quando  Protestantes  exhibent 
Scripturam  uti  unicam  regulam  fidei,  excluso  Ecclesise  magiste- 
rio,  hoc  ipso  assumunt  totam  Scripturam,  saltem  in  omnibus  quse 
pertinent  ad  fidem  et  mores,  ita  esse  claram,  ut  quisque  possit 
et  debeat  per  seipsum  ex  illa  discere  quid  sit  credendum.  Id  qui- 
dem  negant  catholici :  cum  quo  recte  componitur,  aliqua  testi- 
monia  ita  esse  clara,  ut,  abstrahendo  ab  Ecclesise  magisterio  non 
illud  negando,  possint  aliqui  ex  illis  testimoniis  .  idem  magiste- 
rium  probare.  Recole  dicta  (nn.  898.  seq.). 

972.  His  itaque  prsestitutis,  quseritur  imprimis  — 


(1)  Solent  etiam  Novatores  Ecclesiam  accusare,  quod  prohibuerit  fidelibus 
S.  Scripturse  lectionem.  Verum  est  quod  Ecclesia  censet  lectionem  Sacrse  Scri- 
pturse  non  esse  singulis  fidelibus  neeessariam;  neque  enim  ullum  extat  divi- 
num  prseceptum  de  bac  re,  neque  hujusmodi  lectio  est  medium  divinitus  in- 
stitutum  ad  christianam  fidem  propagandam,  uti  jam  probatum  est.  Numquam 
autem  prohibuit,  Ecclesia  lectionem  vulgatce  latinoe,  adeoque  numquam  do- 
ctis  prohibuit  lectionem  S.  Scripturse.  Quod  si  lectionem  Scripturse  in  lingua 
vernacula  prohibuit;  id  non  sine  restrictione  fecit;  nam  ex  decreto  S.  C.  In- 
dicis  (13.  Jan.  1757.)  «  si  hujusmodi  Bibliorum  versiones  vulgari  lingua  fue- 
rint  ab  apostolica  Sede  approbatoe,  aut  editse  cum  annotationibus  desumptis 
ex  sanctis  JEcclesioe  Patribus  vel  ex  doctis  catholicisaue  viris,  concedunt.  » 
Scilicet  hseretici  tunc  temporis,  sicut  jam  tempore  Tertulliani  (de  Prsescript. 
n.  17.)  passim  edebant  corruptas  Sacrse  Scripturse  versiones;  pruritus  quidam 
omnes  pervaserat,  etiam  rudes  et  imperitos,  de  rebus  fidei  disputandi,  secun- 
dum  proprias  opiniones  intelligendo  Scripturas;  plura  sunt  in  Scripturis,  quse 
nisi  recte  explicentur,  periculum  creare  possunt  imperitis  :  unde  sapienter 
Ecclesia  decrevit,  ut  nonnisi  approbatse  ac  opportunis  adnotationibus  illu- 
stratse  versiones  legerentur.  Sed  jam  piget  tritas  has  calumnias  refutare. 

§.    II. 

Utrum  Scriptura  ita  clara  sit,  ut  interprete  non  indigeat. 

Prop.  XXXIX.  1.  Scriptura  sacra,  etiam  in  iis  quce  ad  fi- 
dem  et  mores  pertinent,  non  ita  clara  est,  ut  interprete  non 
indigeat  —  2.  nequit  ergo  esse  unica  fidei  regula;  sed  alia, 
prceter  ipsam,  necessario  admitti  debet. 

973.  Prob.  lma  pars.  I.  Ex  ipsa  Scriptura.  Nam  1)  Legitur 
(II.  Pet.  III.  16-):  «  in  quibus  sunt  quaedam  difficilia  intellectu, 
quae  indocti  et  instabiles  depravant,  sicut  et  ceteras  Scripturas, 
ad  suam  ipsorum  perditionem.  »  Agi  porro  hoc  in  loco  de  iis  quae 
ad  fidem  moresque  pertinent,  patet  ex  eo  quod  qui  sic  Scripturas 
depravarent,  perditionem  sibi  adsciscerent ,  quod  levioribus  de 
rebus  dici  profecto  nequit. — Confirmari  id  potest  exemplo  disci- 
puiorum  euntium  in  Emmaus,  qui  non  intelligebant  Scripturam, 
nisi  Christus  interpretaretur  (Luc.  XXIY.  27.) —  exemplo  Eunu- 
chi  Reginse  iEthiopum,  qui  rogatus  a  Philippo,  an  intelligeret 
Isaiam  Prophetam,  quem  legebat,  respondit :  «  Quomodo  possum, 
si  non  aliquis  ostenderit  mihi  »  (Act.  VIII.  31.)  —  exemplo  Apo- 
stolorum,  qui  multa  eorum  quse  a  Christo  dicebantur,  non  intel- 
ligebant:  ita  (Matth.  XIII.  36):  «  Accesserunt  ad  eum  Discipuli 
ejus  dicentes :  Edissere  nobis  parabolam  zizaniorum  agri ;  »  et 
(Matth.  XVI.  11.):  «  Quare  non  intelligitis,  quia  non  de  pane  dixi 
vobis?  »  et  (Lucse  XVIII.  34.):  «  Ipsi  nihil  horum  intellexerunt.  » 

2)  Multa  sunt  in  Scripturis,  quse  non  tam  aperta  sunt,  ut  abs- 
que  interprete  certo  constare  possit  utrum  contineant  prseceptum 
an  consilium.  Exemplo  sint  quae  leguntur  (Matth.  V.  40):  «  Ei 
qui  vult  tecum  judicio  contendere  et  tunicam  tuam  tollere,  di- 
mitte  ei  et  pallium.  »  Continent  ne  verba  hsec  prseceptum,  an 
vero  solum  consilium?  Idem  dic  de  iis,  quse  leguntur  (Luc.  XIV. 
33.):  «  Omnis  ex  vobis  qui  non  renuntiat  omnibus  quse  possidet, 
non  potest  meus  esse  discipulus;  »  et  (ibid.  XII.  33.):  «  Vendite 
quse  possidetis,  et  date  eleemosynam.  »  Hsec  autem  eo  potiori  jure 
urgemus  adversum  protestantes,  quod  integrse  sectse,  interdum  cor- 

tici  litterae  inhaerentes,  contendunt  illicita  nonnulla  esse,  quia  ea 
damnare  Scripturse  videntur.  Ita  quackeri  recusant  juramentum 
interponere  etiam  in  judicio,  quia  scriptum  est  (Matth.  V.  34.): 
«  Ego  autem  dico  vobis,  non  jurare  omnino. »  Nonnulli  protestan- 
tes  huic  principio  insistentes  ulterius  progressi  sunt;  quidam  enim 
ascendebat  super  domus  suse  tecta  ad  prsedicandum  transeuntibus, 
quia  legitur  (Matth.  X.  27.):  «Quod  in  aure  auditis  praedicate 
super  tecta,  »  etc. 

974.  II.  Ecc  ipsa  veluti  rei  natura.  Multae  enim  sunt  causse 
obscuritatis  Scripturae.  Nam  1)  res  quse  tractantur  sunt  fere  qua- 
druplices,  nempe  historise,  vaticinia,  mysteria,  praecepta  et  do- 
cumenta  moralia :  tametsi  neque  in  his,  neque  in  historiis  sit  for- 
tasse  magna  obscuritas  ex  parte  rerum,  summa  tamen  est  in 
prophetiis,  et  mysteriis  fidei.  Hsec  enim  superant  hominum  ca- 
ptum,  et  intelligentiam  :  neque  percipiuntur  a  nobis,  nisi  in  cenig- 
mate. 

2)  In  Scriptura  multse  sunt  locutiones  figuratse.  Sunt  enim  fre- 
quentes  tropi,  schemata  hyperbolse,  metaphorse,  allegorise,  para- 
bolse  quibus  tamquam  involucris  multse  veritates  occultantur.  Au- 
get  hanc  obscuritatem,  quod  aliquando  unum  idemque  vocabulum, 
nunc  figurate,  nunc  proprie  usurpetur  in  eadem  sententia.  Ita 
ex.  gr.  (Joan.  IV.  13.):  «  Qui  biberit  ex  aqua  hac  sitiet  iterum: 
Qui  autem  biberit  ex  aqua  quam  ego  dabo  ei,  non  sitiet  in  eeter- 
num:  »  ubi  bibere  et  sitire,  in  priori  parte  sententise  sumitur  cor- 
poraliter,  in  posteriori   spiritualiter. 

3)  Non  solum  occurrunt  figurse  in  vocibus,  sed  etiam  in  rebus 
ipsis.  Nam  una  res  ssepe  est  figura  vel  typus  alterius  rei  per  il- 
lam  significatse.  Quo  pacto  Agnus  Paschalis  fuit  figura  Christi ; 
mare  rubrum  baptismi;  manna  Eucharistiae;  mons  Sion  Ecclesise: 
et  sic  de  cfeteris.  Hinc  triplex  oritur  obscuritas.  Prima,  qua  non 
statim  constat,  quse  res  cujus  rei  figura  sit;  ex  gr.,  non  consta- 
ret  Agar  ancillam  Abrahae  fuisse  figuram  Synagogse ;  et  Saram 
uxorem  Abrahae  fuisse  figuram  Ecelesise,  nisi  Apostolus  ex  pecu- 
liari  instinctu  Spiritus  Sancti  id  explicasset  (ad  Galat.  IY.  24.). 
Secunda,  quia  una  res  aliquando  est  figura  rerum  diversarum, 
etiam   repugnantium.   Tertia,  quia    aliquando  fit,  ut   res  aliqua, 

quse  est  figura  alterius,  reprsesentet  illam  in  uno,  et  omnino  dis- 
similis  sit  in  alio. 

4)  Ssepe  in  Scriptura  occurrunt  apparentes  contradictiones,  quse 
negotium  facessunt  etiam  viris  doctissimis.  Testantur  hoc  anti- 
qui  Patres,  qui  in  hujusmodi  contradictionibus  conciliandis  mul- 
tum  operse  posuerunt;  ut  Augustinus  in  libris  de  consensu  Evan- 
gelistarum,  et  alii  prseterea  qui  Scripturam  interpretati  sunt. 

5)  Aliquando,  ubi  distinctione  opus  est,  nulla  adhibetur  distin- 
ctio.  Quod  fit  in  his  fere  casibus  — 1)  quando  agitur  de  Deo — 2) 
Quando  de  Christo  —  3)  Quando  de  adventu  Christi  —  4)  Quando 
de  Ecclesia.  Nam  in  Deo  spectari  potest,  vel  unitas  essentise,  vel 
trinitas  personarum.  In  Christo,  vel  humana  natura,  vel  divina. 
Adventus  Christi  duplex  est  ;  prior  in  nativitate,  posterior  in 
die  judicii.  Ecclesia  similiter,  vel  est  militans  in  terra,  vel  trium- 
phans  in  ccelo.  Cum  ergo  Scriptura  loquitur,  vel  de  Deo,  vel  de 
Christo,  vel  de  Adventu  Christi,  vel  de  Ecclesia;  ssepe  dubium 
et  obscurum  est,  quo  sensu  de  illis  loquatur.  An  scilicet  de  Deo 
quatenus  est  unus  in  essentia,  an  quatenus  est  trinus  in  personis: 
an  de  Christo,  qua  Deus,  an  qua  homo  est :  an  de  primo  ipsius  ad- 
ventu  an  de  secundo :  an  de  Ecclesia  militante  an  de  triumphante. 

6)  Ssepe  in  Scripturis,  ubi  minime  putamus,  subito  fit  transitus 
de  sensu  litterali  ad  mysticum,  de  carnalibus  ad  spiritualia;  de 
temporalibus  ad  seterna;  de  Regibus  Israel  ad  Regem  Christum : 
et  e  contrario.  Hoc  maxime  fit  in  Psalmis  et  Prophetis. 

7)  Aliquando  connectuntur  sententise,  inter  quas  connexio  non 
apparet;  ssepe  occurrunt  Hebraismi,  qui  a  paucis  intelligi  pos- 
sunt ;  quandoque  non  videtur  apte  responderi  ad  qusestionem  etc. 

975.  III.  Testimonia  Patrum  videri  possunt  apud  Bronferium 
(de  Praeloq.  c.  9.  sect.  2.),  et  apud  Bellarminum  (de  Yerbo  Dei, 
1.  3.  c.  1.  seqq.).  Sufficiet  hic  innuere  —  1)  quod  Patres  non  mo- 
do  asserunt  Scripturse  obscuritatem,  sed  etiam  rationibus  suadent 
id  expediens  fuisse:  quia  ex.  gr.  Deus  alios  voluit  in  Ecclesia 
magistros,  alios  discipulos;  quia  sic  intellectus  a  fastidio  revo- 
catur,  cum  facile  investigata  vilescant ;  quia  sic  edomatur  labore 
superbia ;  quia  mens  sic  occupata  a  deterioribus  evocatur;  quia 
ipsa  obscuritas  quamdam  conciliat  Scripturse  auctoritatem ;  etc. 

Cf.  S.  Augustinum  (de  Doctr.  christ.  1.  2.  c.  6. ;  in  Ps.  146.  n.  15. ; 
cont.  mendac.  c.  10.);  S.  Petrum  Chrysologum  (serm.  96.,  132.); 
Theodoretum  (Prsef.  in  Ezech.) ;  Cassianum  (Collat.  8.  c.  3.); 
S.  Prosperum  (Epigram.  70.):  S.  Gregorium  M.  (Prgef.  in  I.  Reg. 
n.  3. ;  Hom.  6.  in  Ezech.);  S.  Isidorum  (Sent.  1.  1.  c.  18.  n.  5. 
6.);  etc.  — 2)  Hinc  si  Scripturse  aut  Patres  videntur  quandoque  ex- 
tollere  Scripturse  claritatem,  aut  loquuntur  de  quibusdam  Scri- 
pturse  locis,  non  de  tota  Scriptura ;  aut  loquuntur  de  Scriptura 
objective  considerata,  quatenus  omnis  veritas  est  lux;  aut  loquun- 
tur  quidem  de  Scriptura  subjective  inspecta,  sed  supposita  ejus  in- 
telligentia  per  media  a  Deo  statuta ;  aut  consequenter  Scripturam 
clardm  dicunt  esse  fidelibus  ecclesiastico  magisterio  instructis: 
unde,  utut  asserant  Scripturse  claritatem,  non  negant  sed  exigunt 
interpretem. 

976.  IV.  Ex  facto  Novatorum.  Nam  1)  diserte  fassi  sunt  ob« 
scuritatem  Scripturarum.  Ita  Lutherus  sibimetipsi  contradicens 
(in  Symposianis  c.  1.  fol.  3.),  scribit:  «  Dei  verbum  est  inscru- 
tabile.  Unicum  sacr.  Scripturse  verbum  perscrutari,  et  e  pro- 
fundo  eruere,  omnino  aSJvaTov  est.  Nego  eruditos  et  theologos,  ut 
vel  maxime  velint,  id  posse.  Quia  enim  Spir.  Sancti  verba  sunt, 
ideo  supra  homines  sunt. . . .  Volui  aliquoties  Decalogum  medi- 
tari  et  quando  illa  verba :  Ego  sum  Dominus  Deus  tuus,  offendi, 
coepi  hsesitare  in  pronomine  illo  Ego :  et  hoc  Ego  nondum  recte 
possum  intelligere. »  —  Lockius  fatetur  quod  quamvis  studuerit 
Pauli  epistolis,  perinde  ac  Scripturis  ceteris,  compererit  tamen 
se  eas  minime  intelligere.  Jeremias  Taylor,  celebris  inter  angli- 
canos  protestantes,  pluribus  data  opera  ostendit  summam  diffi- 
cultatem  recte  sacras  litteras  interpretandi.  Serarius  (in  Prole- 
gom.  Bibl.  c.  22.  q.  6.),  catalogum  exhibet  eorum  ex  Lutheranis, 
qui  Scripturarum  obscuritatem  proclamarunt. 

2)  Si  tam  clarse  sunt  Scripturse,  qui  fieri  tandem  potuit,  ut  in 
illarum  interpretatione  adeo  inter  se  discrepent?  Hsec  verba,  ex. 
gr.  «  Hoc  est  »  tres  factiones  seu  sectas  genuerunt,  Lutheranam, 
Calvinianam,  Zwinglianam.  Harum  quselibet  subdivisa  est  in  se- 
ctas  alias,  «  panerariam,  accidentiariam,  corporariam  arrhabona- 
riam,  tropistam,  metamorphistam,  iscariotistam,  scwenkfelditam  » 
etc.  —  Imo  idem  homo  non  fuit  sibimetipsi  consentiens  in  intel- 

ligentia  Scripturarum.  Id  fatentur  jam  omnes  de  Luthero.  Carlo- 
stadius  in  disciplinis  theologicis  Lutheri  professor — 1)  catholicus 
«  puro  verbo  Dei  »  innixus — 2)  Lutheranus  effectus  est  —  3)  ana- 
baptista  —  4)  sacramentarius — 5)  deinde  uxorem  duxit  —  6)  de- 
mum  se  pistoris  arti  addixit,  quia  scriptum  est  (Gen.  III.  19.): 
«  In  sudore  vultus  tui  vesceris  pane.  »  Cf.  Audin  {Histoire  de 
la  vie  de  Luther,  nouv.  edit.  Paris  1841.  tom.  1.  p.  19.  seq. 
et  p.  37.).  Wesleyus,  methodistarum  parens,  prius  fuit  fervens 
anglicanus,  deinde  fluctuans  incertus,  postea  fere  papista,  ut  ipse 
loquitur,  a  Petro  Bohler  deiceps  moravianismo  addictus ;  factus 
moravus  vaticinatus  est  se  in  perpetuum  in  hac  professione  man- 
surum ;  attamen  paulo  post  professus  est  calvinismum  antinomia- 
num,  demum  setate  provectus  invenit  speciem  methodismi;  in  his 
porro  perpetuis  transitionibus  semper  innixum  se  profitebatur 
Scripturarum  seu  verbi  Dei  puri  auctoritati.  Cf.  Dan.  0'Connell 
(A  full  Report  of  the  proceedings  of  the  great  catholic  meeting 
of  the  catholics  of  London  held  at  the  Free  Masons'  Hall  on 
the  15th  day  of  July  1839.  Published  by  Thomas  Jones,  n.  63.). 
3)  Nunc  autem  haec  perpetua  mutatio  a  non  paucis  tamquam 
principium  admittitur.  Nam  Schleiermacher  (apud  Moehler),  Lu- 
theri  discipulus  ac  professor  berolinensis,  adstruxit  Scripturam 
mutari  singulis  quindecim  annorum  periodis;  quod  et  exemplo 
suo  ostendit;  siquidem  ann.  1820  juxta  ipsum  ea  docebat  divini- 
tatem  Christi  Jesu ;  anno  vero  1835  juxta  eundem  Scriptura  docet 
Christum  Deum  non  esse.  Idem  tenet  De  Wette  (1),  apud  Perrone — 
Cf.  pro  hac  qusestione  quae  habet  Perrone  (de  loc.  theol.  part.  2. 
c  3.  prop.  1);  ac  prsesertim  Becanum  (de  virtut.  theol.  cap.  3. 
qq.  7.  8.),  a  quibus  plura  huc  ssepe  verbatim  derivavimus. 

977.  Prob.  2da  pars.  I.  Regula  fidei,  de  qua  quserimus,  talis  esse 
debet,  ut  ex  ea,  suborta  aliqua  qusestione,  clare  et  certo  innote- 
scat  quid  sit  tenendum,  quidve  rejiciendum  (n.  891.);  atqui  talis 

S  (1)  "  Ce  serait,  scribit,  retrograder  d'uiie  maniere  dangereuse,  que  de  vou- 
loir  imposer  a  1'eglise  protestante  un  corps  de  doctrines  stationnaires  tel 
que  celui  de  1'eglise  catholique.  Un  tel  projet  serait  aussi  contraire  a  1'esprit 
du  siecle;  d'ailleurs,  il  n'est  executable  que  sous  un  chef  de  toute  1'eglise 
protestante.  » 

non  est  Sacra  Scriptura.    Ergo  —  Quamvis  hoc  argumentum  ex 
dictis  sat  innotescat,  juverit  tamen  illud  paucis  illustrare : 

Ac  1)  Patres  jam  adverterant  hsereses  ortum  ducere  ex.  prava 
Scripturarum  intelligentia.  S.  Augustinus  (in  Jo.  tract.  18.),  in- 
quit :  «  Neque  enim  natse  sunt  hsereses  et  qusedam  dogmata  per- 
versitatis  illaqueantia  animas,  et  in  profundum  prsecipitantia, 
nisi  dum  Scripturse  bonse  intelliguntur  non  bene,  et  quod  in  eis 
non  intelligitur,  etiam  temere  et  audacter  asseritur. »  Et  S.  Ire- 
nseus  (lib.  3.  cap.  12.)  de  haereticis  dicit :  «  Scripturas  quidem 
confitentes,  interpretationes  vero  convertunt.  »  Et  S.  Cyprianus 
(1.  de  unit.  Eccles.)  generatim  vocat  hsereticos  «  interpretes 
falsos. » 

2)  Quod  facile  bistorice  confirmatur.  Sabelliani,  ex.  gr.,  dice- 
bant  non  esse  tres  personas  divinas,  sed  unam  tantum,  quse  ta- 
men  habet  tria  nomina  secundum  diversa  otficia  seu  operationes. 
Vocatur  Pater,  quatenus  est  Auctor  rerum  omnium;  Filius,  qua- 
tenus  carnem  assumpsit ;  Spiritus  Sanctus  quatenus  nos  sanctifi- 
cat  per  gratiam.  Quare  Pater,  juxta  Sabellianos,  qui  et  Patri- 
passiani  dicebantur,  passus  est  etc.  Unde  hsec  omnia?  Quia  (Jo. 
XXX.)  legitur:  «  Ego  et  Pater  unum  sumus. » — Ariani  negabant 
Christum  esse  Deum:  quare  ?  quia  (Jo.  XIV.)  legitur:  «  Pater  ma- 
jor  me  est.  »  —  Macedoniani  negabant  Spiritum  Sanctum  esse 
Deum;  cur?  quia  (I.  Cor.)  dicitur  :  «  Spiritus  omnia  scrutatur, 
etiam  profunda  Dei:  »  qui  scrutatur,  inquiebant,  dubitat,  ignorat; 
qui  ignorat,  non  est  Deus;  ergo.  S.  S.  non  est  Deus.  Novimus  du- 
bia  exorta  esse  vel  circa  necessitatem  baptismi  etc.  —  Numquid 
hsec  omnia  dicuntur  res  minoris  momenti,  et  non  necessaria  ad 
salutem  ? 

3)  Quare  optime  concludit  Becanus:  «  Si  Scripturam  consulimus, 
nihil  aliud  ipsa  dicet,  quam  quod  antea  dixit:  nullum  iota,  nul- 
lum  apicem  additura  est.  De  eo  autem  quod  antea  dixit,  contro- 
versia  est.  Si  ergo  post  ortam  controversiam,  scriptura  nihil  novi 
dicit,  sed  manet  in  antiquis  terminis,  certe  per  illam  finiri  lis 
non  potest;  sed  necesse  est  vel  alium  judicem  adire,  vel  alteram 
partem    litigantem    sponte    cedere,  vel  denique  utramque  in  lite 

perseverare.  »  —  Vel  etiam:  «  Tam  Lutherani  quam  Calvinistse 

nihil  aliud    faciunt    litigando   apud  hunc  judicem  (Sacram  Scri- 

pturam),  quam  ut  quotidie  crescant  eorum  lites,  et  ipsi  erga  se 
mutuo  infensiores  evadant.  Ex  quibus  alterutrum  sequi  necesse 
est:  Vel  scripturam  hactenus  non  pronuntiasse  claram,  perspicuam 
et  sufficientem  sententiam ;  Vel  certe,  si  pronuntiavit,  Lutheranos 
et  Calvinistas  pervicaces  esse,  qui  clarse,  perspicuse  et  sufficienti 
sententise  non  valunt  acquiescere.  Alterutrum  ipsi   eligant. » 

978.  II.  Regula  fidei  debet  esse  universalis  (n.891.);  atqui  Sacra 
Scriptura  nequit  talis  esse ;  ergo  nec  est  unica  regula  fidei ,  seu 
alia  prseter  illam  admitti  debet.  —  Min.  quse  multis  probari 
posset  infra  attingendis ,  satis  constat,  si  consideretur  impos- 
sibile  esse,  ut  omnes  intelligant,  legant,  vel  solum  habeant  S.  Scri- 
pturam  (1).  Unde  argumenta  omnia,  quae  demonstrant  aliquam 
fidei  regulam  esse  necessariam,  pariter  ostendunt  aliam  prceter 
Scripturam  admittendam  esse.  Id  jam  fatentur  adversarii.  Nam 
Protestantes  Berolinenses  in  ephem.  ecclesiast.  an.  1856.  (apud 
Jorg.  1.  p.  140.),  ita  disputant:  «  Confessio  (communis  fidei)  sine 
hierarchia  pendet  in  aere;  quomodo  sincera  doctrina  suum  finem 
assequetur,  undenam  puritas  doctrinse  repeti,  quomodo  conservari 
potest,  si  nulla  adsunt  munia,  nulli  ordines,  quibus  sit  potestas 
absoluta  cum  securitate  hanc  doctrinse  puritatem  efficiendi  et  con- 
servandi  et  salutem  quserentibus  communicandi  ?  »  —  Et  p.  129. 
seq.):  «  Si  Biblia  essent  codex  legum  et  norma  doctrinalis,  indi- 
gerent  interpretatione  authentica,  ut  scopus  aliquis  attingi  possit; 
si  Scripturse  sunt  norma  objectiva,  logica  consequentia  postulat 
ineluctabili  necessitate  institutionem  Ecclesise  cum  infallibili  con- 
fessione  fidei ,  auctoritate  et  regimine.  Protestans  hsec  (ex  suo 
principio)  admittere  nequit;  ergo  et  ultima  thesis,  systematis  Ro- 
mani  rejicienda  est,  videlicet  auctoritas  Scripturae  tamquam  nor- 

(1)  «  According  to  the  Protestant  system ,  inquit  Martinet  (Religion  in 
Society,  transl.  from  the  French,  vol.  2.  c.  10.),  the  art  of  the  printing  would 
have  heen  much  more  necessary  to  the  Apostles  than  the  gift  of  tongues.  It 
was  well  for  Luther  that  he  did  not  come  into  the  world  until  a  century 
after  the  immortal  discovery  of  Ghittenberg.  A  hundred  years  earlier,  his 
idea  of  directing  two  hundred  and  fifty  millions  of  men  to  read  the  Bihle 
would  have  heen  received  hy  shouts  of  laughter,  and  would  inevitahly  have 
caused  his  removal  from  the  pulpit  of  Wittemherg  to  an  hospital  for  the 
msane.  »  Utor  anglica  versione,  quia  non  haheo  prse  manihus  opus  originale. 

mae  objectivse;  haec  enim  est  radix,  ex  qua  omnes  assertiones  Ro- 
manse  necessario  iterum  progerminant. » 

979.  III.  Addi  hic  potest  argumentum  ductum  ex  analogiaju- 
dicis  controversiarum  civilium,  quod  ita  proponit  Becanus:  « Inter 
res  fidei,  inquit,  ac  religionis  ex  una  parte,  et  inter  res  civiles 
ac  politicas  ex  altera,  potest  spectari  multiplex  analogia  —  1)  Si- 
cut  in  politicis  ac  civilibus  ssepe  oriuntur  lites  ac  controversise, 
quse  requirunt  aliquem  judicem,  qui  sententiam  ferat  inter  partes 
litigantes ;  sic  etiam  fit  in  fide  ac  Religione  —  2)  Sicut  in  con- 
troversiis  civilibus  distinguuntur  hsec  tria,  judex,  lex  scripta  et 
consuetudo:  sic  etiam  in  controversiis  fidei,  haec  tria,  judex,  Scri- 
ptura  utriusque  Testamenti,  et  Tr.iditio  —  3)  Sicut  Princeps  vel 
Magistratus  ssecularis  fungitur  officio  judicis  in  decisione  contro- 
versiarum  civilium:  sic  etiam  Princeps  Ecclesise,  vel  Synodus  Ec- 
clesiast.  fungitur  officio  judicis  in  decisione  controversiarum  fi- 
dei  —  4)  Sicut  lex  scripta  est  quasi  norma  quaedam,  seu  regula 
quam  sequitur  judex  saecularis  in  decidendis  controversiis  civili- 
bus:  sic  etiam  Scriptura  utriusque  Testamenti,  est  quasi  norma 
quaedam  seu  regula  quam  sequitur  Judex  Ecclesias.,  in  decidendis 
controversiis  fidei  —  5)  Sicut  sola  lex  scripta  nor-  est  sufficiens 
et  integra  norma  omnium  controversiarum  civilium,  sed  lex  scri- 
pta  et  consuetudo  simul:  sic  etiam  sola  Scriptura  utriusque  Te- 
stamenti  non  est  sufficiens  et  integra  norma  omnium  controver- 
siarum  fidei,  sed  Scriptura  et  Traditio  simul.  »  Vide  quse  praeclare 
disputat  de  hac  re  cit.  Auct.  (1.  c.  cap.  8.). 

980.  Bices:  Christus  ipse,  (Jo.  V.  39.)  praecipit  ut  recurramus 
ad  Scripturas,  tamquam  ad  Judicem  controversiarum  «  scrutamini 
Scripturas;  et  illae  sunt  quae  testimonium  perhibent  de  me. » 

Resp.:  1)  Judsei  negabant  Christum  esse  Filium  Dei;  Christus 
vero  ad  suam  divinitatem  (non  ad  omnes  veritates)  probandam, 
remittit  eos  ad  Scripturas:  sed  sua  divinitate  comprobata,  exige- 
bat  plenam  fidem  omnibus  veritatibus,  quas  annuntiabat. 

2)  Ipsam  suam  divinitatem  non  sola  Scriptura  probavit.  Eam 
enim  ostendit  —  d)  testimonio  Joannis  Baptistse.  «  Vos,  inquit, 
misistis  ad  Joannem,  et  testimonium  perhibuit  veritati. »  Erat  au- 
tern  hoc  ipsius  testimonium  «  Ecce  agnus  Dei,  ecce  qui  tollit  pec- 
cata  mundi;  »  et  iterum:  «  Ego  testimonium  perhibui,  quia  hic  est 

Filius  Dei  »  (Jo.  I.  34.)  —  b)  testimonio  miraculorum,  quse  pa- 
trabat.  «  Ego,  inquit,  habeo  testimonium  majus  Joanne.  Opera 
enim  quse  dedit  mihi  Pater,  ut  perficiam  ea,  testimonium  perhi- 
bent  de  me,  quia  Pater  misit  me. »  —  c)  testimonio  Dei  Patris. 
«  Et  qui  misit  me  Pater,  ipse  testimonium  perhibuit  de  me. »  Nem- 
pe  cum  dixit  de  coelo:  «  Hic  est  filius  meus  dilectus,  in  quo  mihi 
complacui,  ipsum  audite  »  (Matth.  III.  16.:  et  Luc.  IX.  35.)  —  d) 
testimonio  scripturarum  veteris  testamenti.  «  Scrutamini,  ait,  Scri- 
pturas ,  quia  vos  putatis  in  ipsis  vitam  seternain  habere  et  illae 
sunt  quse  testimonium  perhibent  de  me,  et  non  vultis  venire  ad 
me,  ut  vitam  habeatis:  »  quasi  diceret:  si  non  vultis  recipere  tria 
priora  testimonia,  quse  tamen  efficacissima  sunt  (alioqui  illa  non 
produxissem),  saltem  non  potestis  rejicere  testimonium  Scriptu- 
rarum,  de  quibus  tantopere  gloriamini. 

3)  Christus  Dominus  ipse  Scripturas  explanabat,  verum  sensum 
quem  ei  tribuebat  comprobans  triplici  testimonio  jam  dicto:  non 
ergo  tradidit  illas  unicuique  suo  modo  interpretandas. 

4)  Addimus  denique,  Christum  Dominum,  dum  Judseos  ad  Scri- 
pturas  remittit,  minime  excludere  vivum  Ecclesise  Magisterium, 
quod  ipse  instituit  perpetuo  duraturum;  sicut  Princeps  remittens 
subditos  ad  codicem  legum,  non  ideo  abolere  censetur  tribunalia 
et  judices  (1). 

(1)  Ita  scribit  Martinet  (op.  et  vol.  cit.  ch.  11.):  «  Let  a  sovereign  consulted 
by  lawyers  or  others  concerning  legal  questions  provided  for  by  the  code, 
answer,  'Search  the  code;  you  will  flnd  there  the  decision',  would  he  intend 
by  that  to  say:  'I  intend  that  each  one  should  follow  only  these  principles 
in  matters  of  law  and  justice,  which  he  shall  adopt  for  himself ,  after  reading 
the  code,  and  from  this  time  I  overthrow  all  the  tribunals,  and  deprive  of 
authority  the  magistrates  commissioned  for  the  interpretation  and  application 
of  the  laws?'  »  Contrarium  plane  cohseret  cum  ceteris,  quse  in  Scripturis  le- 
guntur  (euntes  docete,  prsedicate  evangelium...  qui  non  crediderit,  condemna- 
bitur  —  qui  vos  audit  me  audit  etc). 

§.  III. 

Quinam  sit  legitimus  Sacrae  Scripturae  interpres. 

Prop.  XL.  Verus  Sacrce  Seripturce  sensus,  qui  ut  fidei  re- 
gula  haberi  possit  ae  debeat,  nequit  vel  1.  ex  interiori  Spiritus 
Sancti  inspiratione  —  vel  2.  eoc  privato  examine  seu  indivi- 
duali  ratione  cognosci  —  3.  sed  dogmatice  illum  definire  solius 
est  vivi  et  authentici  Ecclesice  magisterii:  quo  proinde  rejecto, 
Protestantes  de  vera  Scripturarum  interpretatione  certi  esse 
non  possunt, 

981.  Prob.  lraa  pars.  I.  Hsec  privata  Sp.  Sancti  inspiratio,  si 
daretur,  cum  pendeat  a  libera  Dei  voluntate,  deberet  probari,  et 
quidem  ex  revelatione.  Adversarii  autem  nullam  agnoscunt  reve- 
lationem  prseter  eam,  quse  continetur  in  Scriptura;  deberet  ergo 
probari  ex  Scriptura.  Atqui  —  1)  ex  Scriptura  non  probatur  —  2) 
ad  adversariis  probari  nequit  —  3)  imo  probatur  contrarium.  Ergo 
privata  Spiritus  Sancti    inspiratio  non  est  suprema  fldei  regula. 

Prob.  min.  quoad  lura  1)  Omnia  Sacrae  Scripturse  testimonia 
ab  adversariis  allata  ad  probandum  suum  assumptum  collegit  Bel- 
larminus  (de  Verbo  Dei  lib.  3.  cap.  10.),  et  de  omnibus  perspicue 
ostendit  ea  non  probare  (1).  Ergo  ex  Scripturis  non  probatur  —  2) 
Non  modo  rationalistse  omnes  rejiciunt,  sed  Protestantes  qui  ad- 
mittunt  fidei  regulam,  quam  rationalem  vocant,  aliter  intelligunt 
eadem  Sacrse  Scripturse  testimonia. 

Prob.  min.  quoad  2ura  Si  privata  Spiritus  Sancti  inspiratio  es- 
set  unica  ratio  assequendi  cum  certitudine  verum  sensum  Sacrse 
Scripturse,  adversarii,  dum  illam  ex  Scripturis  probare  conantur, 
jam  supponunt  privatam  inspirationem;  sed  qui  supponit  quod  est 
in  quaestione,  nequit  probare;  ergo  adversarii  nequeunt  probare 
ex  Scriptura  suum  assumptum. 

Prob.  min.  quoad  3tium  1)  recolendo  testimonia  exhibita  (n.706.) 
—  2)  Ex  Scriptura,  uti  partim  diximus  partim  dicemus,  constat 

(1)  Hujusmodi  testimonia  exposuimus  in  tractatu  de  Ecclesia  nn.  467.  seqq., 
802.  seqq. 

Mazzella.  De  Virtutibus.  36 

Christum  instituisse  vivum  Ecclesise  magisterium  ad  qusestiones 
fidei  dirimendas;  ergo  ex  Scriptura  constat  non  dari  pnvatam  in- 
spirationem,  excluso  Ecclesise  magisterio ,  tamquam  supremam 
regulam  fidei. 

982.  II.  Regula  fidei  talis  esse  debet,  ut  valeat  producere  ssepe 
dictam  unitatem,  in  fide,  quam  Christus  voluit.  Atqui  interior 
Spiritus  Sancti  inspiratio,  quam  nonnullse  Protestantium  sectse 
adstruunt,  nullam  unquam  unitatem  produxit,  sed  multas  divisio- 
nes.  Ergo. 

Prob.  min.  ex  historia  Protestantium,  qui  quotidie  dividuntur 
et  subdividuntur  in  novas  sectas;  omnes  contendunt  se  niti  Scri- 
pturarum  testimonio;  plures  adoptant  principium  de  interpreta- 
tione  per  privatam  inspirationem;  contradictorios  exbibent  sensus 
ejusdem  Sacrae  Scripturse  loci:  num  Spiritus  Sanctus  contradicto- 
ria  docuit?  Ubinam  est  unitas  ?  —  Si  quis  vellet  suam  interpre- 
tationem  imponere,  dicens  eam  accepisse  a  Sp.  Sancto,  nonne  de- 
beret  externis  signis  veritatem  suse  inspirationis  probare  ?  Secus 
qui  contradictoriam  traderet,  dicens  et  ipse  se  illam  accepisse 
a  Spiritu  Sancto,  posset  eodem  jure  suam  aliis  interpretationem 
imponere. 

983.  III.  Si  admitteretur  hsec  privata  Sp.  Sancti  inspirato,  ex- 
cluso  externo  auctoritativo  magisterio,  aperiretur  aditus  ad  fana- 
tismum  et  ad  infanda  quseque  scelera ,  uti  constat  a  priori  et  a 
posteriori.  Sane  et  primi  hseretici  contendebant  se  habere  imme- 
diatam  cum  Deo  communicationem;  et  quinam  fuit  exitus  ?  Simon 
Magus  ejusque  sectatores,  proclamata  interiori  Sp.  Sancti  inspi- 
ratione,  ejus  nomine  talia  crimina  patrabant,  ut  S.  Irenseus  (1.  3. 
c.  23.),  Theodoretus  (1.  1.  Haeres.  fabul.  c.  1.),  aliique  Patres, 
ut  pudori  parcerent,  ea  referre  haud  ausi  sint.  Unde  Eusebius  (1.  2. 
c.  13.),  scribit:  «  Ut  non  modo  non  scriptis  prodi,  sed  ne  sermone 
quidem  efferri  possint  a  modestis  hominibus  ob  nimiam  turpitu- 
dinem  atque  obscoenitatem.  Nihil  enim  tam  impurum  aut  esse  aut 
excogitari  unquam  potest,  quod  flagitiosissima  illorum  secta  longo 
intervallo  non  superet,  dum  miseris  atque  omni  scelere  coopertis 
illudunt. »  —  Idem,  inter  alios,  refert  Milner  (The  End  of  Re- 
lig.  Controversy ,  let.  6.;  et  Letters  to  a  prebendary.  Reign  of 
Charles  1.)  de  recentioribus  sectis,    eidem  interiori  inspirationi 

adhserentibus.  Sane  J.  Bockholt  se  proclamavit  regem  Sionis,  Mo- 
nasterii  potitus  est,  undecim  sumultanee  uxores  duxit,  quas  omnes 
postea  interemit  sub  inspiratione  Spiritus  Sancti.  Herman  a  suo 
Sp.  Sancto  impulsus  se  declaravit  Messiam,  clamans  auditori- 
bus  suis  :  «  occidite  sacerdotes  ;  occidite  magistratus  in  mundo*; 
pcenitentiam  agite,  appropinquat  redemptio  vestra. »  David  Geor- 
gius  persuasit  multitudini,  doctrinam  V.  et  N.  Testamenti  imper- 
fectam  esse;  suam  vero  esse  perfectam,  ac  se  verum  esse  Dei  fi- 
lium.  Nicolaus  discipulus  David  Georgii,  se  conferens  in  Angliam 
ex  prsetensa  Dei  jussione,  docuit  homines,  essentiam  religionis 
consistere  in  sensu  amoris  divini,  et  quidqnid  refertur  ad  fidem 
et  cultum,  nullius  esse  momenti ;  idem  docuit  circa  principia  fun- 
damentalia  moralis  doctrinse ;  profitebatur  se  in  peccato  perma- 
nere  ut  gratia  in  seipso  abundaret  etc.  —  Vide  Perrone  (II  Protest. 
e  la  Reg.  di  Fede,  part.  1.  §.  2.  cap.  unic.)  et  Moehler  (Symbo- 
lism,  part.  II.  ch.  1.  seqq.). 

984.  Prob.  2da  pars.  I.  Ideo  prsesertim  Novatores  rejiciunt  Ec- 
clesiae  auctoritatem  in  interpretatione  Sacrse  Scripturae,  quia  au- 
ctoritati  divinse,  ajunt,  substitueretur  auctoritas  hamana ;  atqui 
hsec  ratio  vere  urgeret  contra  eorum  systema,  siquidem  easdem 
hac  in  re  partes  ipsi  tribuunt  rationi  individuali,  quas  nos  Eccle- 
siae  (sub  assistentia  tamen  Sp.  Sancti)  tribuimus.  Ergo. 

985.  II.  Regula  fidei  debet  esse  universalis ;  atqui  talis  esse  ne- 
quit  interpretatio  Sacrse  Scripturae  per  rationem  individualem. 
Plures  enim  incapaces  sunt  Biblia  legendi  —  intelligendi  —  nec 
constare  potest  per  rationem  individualem  de  Bibliorum  integri- 
tate  —  inspiratione,  uti  antea  demonstravimus.  Ergo  —  Yide  Per- 
rone  (II  Protest.  e  la  Reg.  di  Fede,  part.  1.  c.  4.  a.  3.). 

986.  III.  Regula  fidei  talis  esse  debet,  ut  valeat  fidei  unitatem 
producere  quam  Christus  voluit;  atqui  interpretatio  Scripturse  per 
rationem  privatam  per  se  ducit  potius  ad  sententiarum  diversi- 
tatem.  Ergo. 

Prob.  min.  1)  A  priori  et  a  posteriori  constat,  interpretationem 
relictam  sensui  privato  producere  confusionem  et  inconstantiam. 
Yarietas  et  inconstantia  esset  ergo  necessaria  consequentia  syste- 
matis  Protestantium.  Nemo  enim   posset  suam  interpretationem 

alteri  imponere;  omnes  quidem  haberent  idem  jus  secundum  pri- 
vatum  judicium  Scripturas  interpretandi  (1). 

2)  Unde  ex  principio  privatse  interpretationis  natse  sunt  omnes 
haereses,  uti  historice  constat.  «  Qui  adulterinam »  scribit  Euse- 
bius  (1.  4.  c.  12.)  «  invehentes  doctrinam  adversus  Deum  et  adver- 
sus  Christum  ejus,  unitatem  Ecclesioe  disciderunt,  seorsim  sin- 
guli  proprias  opiniones  induxerunt.»  Et  (c.27.):  «  Proprio  quo- 
dam  sensu  Sacras  Scripturas  exponunt. »  —  Et  Tertullianus  (de 
Prsescript.  c.  37 — 39.):  «  Unde  etiam  extranei  et  inimici  apo- 
stolis  hseretici,  nisi  ex  diversitate  doctrinse,  quam  unusquisque 
de  suo  arbitrio  adversus  apostolos  aut  protulit  aut  recipit  ?. . . . 
Non  periclitor  dicere  ipsas  quoque  Scripturas  sic  esse  ex  volun- 
tate  Dei  dispositas,  ut  haereticis  materias  ministrarent,  cum  le- 
gam :  'Oportet  hsereses  esse,  quse  sine  Scripturis  esse  non  pos- 
sunt\  »  —  Et  quidem  ex  eodem  principio  semel  admisso  deberent 
omnes  hsereses,  ut  innuimus,  seque  cohonestari  ! 

3)  Hinc  Calvinus  ipse  fatetur  (Epist.  et  resp.  Calv.):  Portenta 
siquidem  illa  errorum  et  haeresum,  quse  hodie  invehuntur,  rivuli 
sunt  ab  illo  fonte  (Scripturarum  interpretatione)  deducti.  Unde 
et  diversas  confessiones  seu  fidei  symbola  condiderunt  Protestantes: 
at  quo  jure,  si  unusquisque  per  suam  individualem  rationem  ju- 
dex  est  in  causa  fidei  ?  —  Vide  Perrone  (II  Prot.  e  la  Reg.  di 
Fede,  part.  1.  c.  2.  a.  2.  seqq.). 

987.  IV.  Si  interpretatio  per  individualem  rationem  semel  sta- 
tuatur  ut  regula  fidei,  recte  ducit  ad  rationalismum,  adeoque  ad 
destructionem  christianismi.  Etenim  in  hoc  proprie  natura  ac 
vis  rationalismi  sita  est,  ut  profiteatur  rationem  principem  nor- 
mam  esse  credendorum  et  agendorum,  ita  ut  ex  proprio  fundo 
ipsa  statuat,  judicet  ac  decernat  quid  sentiendum  sit  de  Bibliis 
eorumque  valore,  nec  non  de  eorumdem  sensu,  ut  inde  eruat  quid 

(1)  Quare  merito  dicebat  Rousseau:  «  Q,u'on  me  prouve  que  je  dois  soumettre 
ma  raison  a  une  autorite  quelconque,  et  des  demain  je  suis  catholique.  »  Et 
Moshemius  (Instit.  hist.  christianse  recentioris,  Helmstadii  1741.  ssec.  XVI. 
sect.  3.  cap.  4.  §.  14.),  historicus  protestantismi  xax'  e£ox*iv  dictus,  disserens 
de  Socinianis,  quorum  principium  est,  sacras  litteras  esse  juxta  rationis  lu- 
men  interpretandas,  respondet,  quod  si  regula  isthsec  invalesceret,  tot  plane 
religiones  haoerentur  guot  capita. 

sit  in  religione  tenendum.  Porro  Lutherus,  vi  principii  a  se  con- 
stituti,  uti  criticus,  in  Bibliis  expunxit  librorum  partem  e  censu 
canonicorum  ac  proinde  divinitus  inspiratorum :  uti  exegeta  ta- 
lem  Scripturis  sensum  objectivum  affinxit,  quem  sibi  in  illis  de- 
prehendere  visus  est :  uti  dogmaticus  illos  excogitavit  articulos 
qui  proprie  lutheranam  doctrinam  constituunt  de  peccato  origi- 
nali,  de  amissione  liberi  arbitrii,  de  sola  fide  justificante  etc; 
exinde  rationalismus  in  triplici  sua  forma  critica,  exegetica,  dog- 
matica,  (1)  veluti  ex  germine  arbustum,  quod  postea  in  arborem 
crevit  omnesque  fructus  suos  protulit,  evolutus  est.  —  Vide  quae 
de  hac  re  disputat  Perrone  (de  Loc.  theol.  p.3.  c.  3.  a.  2.  prop.2.; 
et  II  Prot.  e  la  Reg.  di  Fede,  par.  1.  cap.3.  a.3.). 

988.  Prob.  3tia  pars.  I.  Ex  ipsa  Scriptura.  Quos  Deus  in  Ec- 
clesia  Pastores  posuit,  ut  illam  regerent  ac  gubernarent,  hos  etiam 
constituit  Doctores:  atqui  officium  Doctoris  est  quse  minus  clara 
sunt  explicare.  Ergo  Pastoribus  Ecclesise  commisit  Christus  Do- 
minus  munus  Scripturam  explicandi.  Recole  dicta  (n.  539.).  Sane 
si  Christus  commisit  Apostolis  depositum  revelationis  custodien- 
dum  ac  propagandum,  voluit  ut  verum  ejus  sensuia  custodirent 
ac  proponerent :  huc  ergo  faciunt  ea  quse  diximus  (n.  914.). 

989.  II.  Ex  Patribus.  Pari    ratione    huc    faciunt   omnia  quae 

(1)  «  Nemo  enim  ignorat,  »  inquit  Conc.  Vat.  (Introd.  in  Const.  Dei  Filius), 
u  hsereses,  quas  Tridentini  Patres  proscripsernnt,  dnm,  rejecto  divino  Eccle- 
sise  magisterio,  res  ad  religionem  spectantes  privati  cujnsvis  jndicio  permit- 
terentnr,  in  sectas  panlatim  dissolntas  esse  mnltiplices,  quibus  inter  se  dis- 
sentientibus  et  concertantibus ,  omnis  tandem  in  Christum  fldes,  apud  non 
paucos  labefactata  est.  Itaque  ipsa  sacra  Biblia ,  quse  antea  christianee  do- 
ctrinse  unicus  fons  et  judex  asserebantur,  jam  non  pro  divinis  haberi,  imo 
mythicis  commentis  accenseri  coeperunt.  Tum  nata  est  et  late  nimis  per  or- 
bem  vagata  illa  rationalismi  seu  naturalismi  doctrina,  quae  religioni  chri- 
stianse  utpote  supernaturali  instituto  per  omnia  adversans,  summo  studio 
molitur,  ut  Christo,  qui  solus  Dominus  et  Salvator  noster  est,  a  mentibus 
humanis,  a  vita  et  moribus  populorum  excluso,  merse  quod  vocant  rationis 
vel  naturse  regnum  stabiliatur.  Relicta  autem  projectaque  christiana  religio- 
ne,  negato  vero  Deo  et  Christo  ejus,  prolapsa  tandem  est  multorum  mens  in 
pantheismi,  materialismi,  atheismi  barathrum,  ut  jam  ipsam  rationalem  na- 
turam,  omnemque  justi  rectique  normam  negantes,  ima  humanse  societatis 
fundamenta  diruere  connitantur.  » 

ex  Patribus  attulimus  (nn.  540. 915.):  quse  enim  dicunt  de  custo- 
dia  eanonis  Scripturarum,  eadem  asserunt  de  intellectu  catho- 
lico  ipsius  Sacrse  Scripturse.  Unde  S.  Irenaeus  (c.  26.)  ait:  «  omnis 
sermo  ei  constabit,  si  et  Scripturas  diligenter  legerit  apud  eos, 
qui  in  Ecclesia  sunt  presbyteri  ,  apud  quos  est  apostolica  do- 
ctrina.»  Origenes  (Comment.  in  Matth.  n.  46.):  «  Quoties  (hsere- 
tici)  canonicas  proferunt  scripturas,  in  quibus  omnis  christianus 
consentit  et  credit,  videntur  dicere :  Ecce  in  domibus  est  verbum 
veritatis.  Sed  nos  illis  credere  non  debemus,  nec  exire  a  prima 
et  ecclesiastica  traditione,  nec  aliter  credere,  nisi  quemadmodum 
per  successionem  Ecclesise  Dei  traditum  est.  »  Hilarius  (in  Matth. 
XIII.  n.  1.)  «  Significat  (Christus  e  navi  docens)  eos,  qui  extra 
Ecclesiam  positi  sunt,  nullam  divini  sermonis  capere  posse  intel- 
ligentiam.  Navis  in  Ecclesise  typum  prsefert,  intra  quam  verbum 
vitse  positum  et  prsedicatum  hi,  qui  extra  sunt  et  arense  modo  ste- 
riles  atque  inutiles  adjacent,  intelligere  non  possunt.  >  Rufinus 
(Hist.  eccles.  1.  2.  c.  9.)  laudat  Grregorium  Nazianzenum  et  Ba- 
silium,  qui  « solis  divinse  Scripturse  voluminibus  operam  da- 
bant,  earumque  intelligentiam  non  ex  propria  prsesumptione,  sed 
ex  majorum  scriptis  et  auctoritate  sequebantur ,  quos  et  ipsos 
ex  apostolica  successione  intelligendi  regulam  suscepisse  con- 
stabat. » 

990.  III.  Ex  constanti  Ecclesice  praxi.  Nam  1)  tempore  Apo- 
stolorum  orta  fuit  controversia  de  circumcisione:  an  scilicet  novi 
Ghristiani,  qui  tunc  fidem  Evangelii  recipiebant,  deberent  circum- 
cidi  et  legalia  servare  ?  At  quomodo  decisa  est  hsec  controversia  ? 
Ex  consensu  utriusque  partis  delecti  sunt  aliqui ,  qui  Hierosoly- 
mam  irent  ad  Apostolos,  ut  ipsi  in  solemni  Concilio  de  tota  re 
cognoscerent,  et  definitivam  sententiam  pronunciarent.  Quod  et 
factum  est.  Nam  ex  una  parte  designati  sunt  Paulus  et  Barna- 
bas;  ex  altera  alii,  qui  simul  Hierosolymam  profecti,  et  Aposto- 
los  et  Seniores  adierunt.  Hi  coacto  Concilio  et  invocato  Spiritu 
Sancto,  responderunt  his  verbis:  «  Visum  est  Spiritui  Sancto,  et 
nobis,  nihil  ultra  imponere  vobis  oneris,  quam  hsec  necessaria, 
ut  abstineatis  vos  ab  immolatis  simulacrorum,  et  sanguine,  et  suf- 
focato,  et  fornicatione. » 

2)  Exorta  est  controversia,  an  Ecclesia  possit  iilos  absolvere 


ART.    V.    —    DE   INTERPRETATIONE    SACR^E    SCRIPTURJE.      567 

a  peccatis,  qui  post  baptismum  lapsi  essent  ?  Negavit  Novatia- 
nus  :  sed  damnatus  est  in  Concilio  Romano,  sub  Cornelio  Papa 
(anno  Christi  355.).  Vide  Baron.  circa  eumdem  annum. 

3)  Exorta  est  alia  controversia,  an  in  Deo  sint  tres  personse 
realiter  distinctae?  Negavit  Sabellius,  asserens  unam  tantum  esse 
personam,  quse  habet  tria  officia:  creationis,  redemptionis,  et  san- 
ctificationis:  sed  damnatus  est  in  Concilio  Alexandrino,  tempore 
Sylvestri  Papae  (anno  Christi  319.  juxta  Baronium). 

4)  Exorta  est  alia  controversia,  an  Christus  sit  Verbum  Patris 
aeternum,  et  ejusdem  cum  Patre  substantiee?  Negavit  Arius,  as- 
serens  esse  Verbum  verbi,  non  ab  seterno,  sed  in  tempore  a  Deo 
ex  nihilo  creatum,  et  alterius  ab  eo  substantise;  ac  proinde  Deum 
non  semper  Patrem  fuisse,  sed  tempus  aliquando  extitisse,  cum 
non  esset  Pater:  sed  damnatus  est  in  generali  Concilio  Nicseno  I. 
sub  Sylvestro  Papa,  et  Constantino  Imperatore  (ann.  325.). 

5)  Exorta  est  alia  controversia,  an  in  Christo  sint  duse  Perso- 
nse,  sicut  sunt  duse  naturae,  divina  et  humana?  Affirmavit  Ne- 
storius  Episcopus  Constantinopolitanus :  sed  damnatus  est  in  ge- 
nerali  Concilio  Ephesino,  sub  Cselestino  Papa,  et  Theodosio  Im- 
peratore  (ann.  434.),  et  prius  a  Cyrillo  in  Concilio  Alexandrino 
(ann.  431.). 

6)  Exorta  est  alia  controversia,  an  in  Christo  sint  duse  natu- 
rse?  Eutyches  et  Dioscorus  dixerunt,  ante  unionem  hypostaticam 
fuisse  duas  naturas,  divinam  et  humanam :  post  unionem  duas 
in  unam  coaluisse ,  et  unam  factam  esse.  Sed  damnati  sunt  in 
generali  Concilio  Chalcedonensi,  sub  Leone  Papa,  et  Marcione 
Imperatore  (ann.  454.).  Et  ita  porro  — Vide  Becanum  (de  virt. 
theol.  cap.  8.  arg.  quintum),  ubi  praeclare  evolvit  hanc  proba- 
tionem. 

991.  IV.  Ex  adversariorum  confessione.  Nam  1)  ut  recte  ar- 
guit  Perrone  (de  loc.  theol.  par.  2.  c.  3.  a.  1.  prop.  2.),  et  hi- 
storice  constat,  quoties  actum  est  vel  de  hsereticis  sibi  anterio- 
ribus,  vel  de  haeresibus  suee  contradictoriis,  toties  libenter  agnove- 
runt  novatores  Ecclesiam  esse  legitimam  Scripturarum  interpre- 
tem ;  tunc  vero,solum  ejus  auctoritatem  recusarunt,  cum  eam 
erroribus  suis  seu  privatse  suse  interpretationi  adversantem  experti 
sunt.  Sic,  ex.  gr.  ariani  tamquam   rectissimum   probavere  judi- 

cium  quod  ecclesia  tulit  adversus  prseposteras  gnosticorum  et  sa- 
bellianorum  Scripturse  interpretationes ;  nestoriani  prono  animo 
amplexi  sunt  Ecclesise  sententiam  in  arianos  prolatam;  pelagiani 
rata  omnia  habuerunt,  qusecumque  contra  nestorianos  atque  euty- 
chianos  sanxisset  Ecclesia;  protestantes  denique  fassi  sunt,  eccle- 
siam  legitimum  Scripturarum  sensum  opposuisse  arbitrarise  illo- 
rum  omnium  hsereticorum  interpretationi;  atque  ob  auctoritatem 
Ecclesise  dogmata  tenuerunt  de  Trinitate,  de  Incarnatione,  de  gra- 
tise  necessitate,  aliaque  ejusmodi. 

2)  Ipse  Lutherus  (Prsef.  thes.  Ed.  1519.  et  1556.  Tom.  1.  fol.  79.), 
scribit :  «  Beatissimo  Patri  Leoni  Pont.  Max.  frater  Martinus  Lu- 
ther  Augustinianus  aeternam  salutem!...  Prostratum  me  pedibus 
tuse  beatitudinis  offero  cum  omnibus  quse  sum  et  habeo.  Vivifi- 
ca,  occide,  voca,  revoca,  approba,  reproba  ut  placuerit.  Vocem 
tuam  vocem  Christi  in  te  prsesidentis  et  loquentis  agnoscam ;  si 
mortem  merui,  mortem  non  recusabo.  —  Primum  protestor  me 
prorsus  nihil  dicere  aut  tenere  velle,  nisi  quod  in  et  ex  sacris 
litteris  primo,  deinde  ecclesiasticis  Patribus  ab  Ecclesia  Romana 
receptis  hucusque  servatis,  et  ex  canonibus  ac  decretalibus  pon- 
tificiis  habetur  et  haberi  potest.  Quod  si  quid  ex  eis  probari  et 
improbari  non  potest,  id  gratia  disputationis  dumtaxat  pro  judi- 
cio  rationis  et  experientia  tenebo,  semper  tamen  in  his  salvo  ju- 
dicio  omnium  superiorum  meorum. » 

ARTICULUS  SEXTUS 

An,  et  qua  ratione  authentica  habenda  sit  vulgata  latina  editio 

SacraB  Scripturae. 

§•  i. 

Exponitur  Status  Quaestionis. 

992.  Ut  absolvamus  tum  qusestiones  dogmaticas  de  S.  Scriptura, 
tum  prsesertim  tractationem  de  regula  fidei,  negesse  est  inquirere 
authentiam  illius  Scripturse,  qua  de  facto  utimur.  Sane  ex  prse- 
cedente  demonstratione  liquet,  libros  sacros  esse  divinitus  inspi- 

ratos,  idque  valet  imprimis  de  codicibus  originalibus;  at  hi  mi- 
nime  ad  nos  pervenerunt,  nosque  utimur  codicibus  apogrwphis, 
iisque  non  semper  in  teoctu  originali,  sed  communiter  in  aliam 
linguam  versis  :  quis  nos  securos  reddit  de  conformitate  harum 
versionum  cum  codicibus  originalibus  ?  Quisque  videt  hanc  quse- 
stionem  magni  momenti  esse,  imo  majoris  pro  Novatoribus,  qui- 
bus  nulla  est  regula  fidei  prseter  Scripturam.  Illis  tamen  nullum 
suppetit  medium  cognoscendi  conformitatem  Scripturas,  qua  utun- 
tur,  cum  textu  originali,  prseter  artem  criticam:  scilicet  adhibent 
medium,  quod  nec  prsesto  est  omnibus,  nec  facile  est  iis  ipsis  qui 
illud  adhibere  valent,  nec  denique  per  se  sufficiens  est  ad  authen- 
tiam  omnium  librorum  cum  omnibus  suis  partibus  certo  cogno- 
scendam.  Nos  vero  hic  sicut  pro  canone  recurrimus  ad  infallibile 
Ecclesise  magisterium  sub  Sp.  Sancti  assistentia. 

993.  Itaque  Conc.  Tridentinum  (sess.  IV.)  hsec  habet:  «  Eadem 
Sacros.  Synodus  considerans  non  parum  utilitatis  accedere  posse 
Ecclesise  Dei,  si  ex  omnibus  Latinis  editionibus,  quae  circumfe- 
runtur,  sacrorum  librorum,  qusenam  pro  authentica  habenda  sit, 
innotescat,  statuit  et  declarat,  ut  hsec  ipsa  vetus  et  vulgata  edi- 
tio,  quse  longo  tot  saeculorum  usu  in  ipsa  Ecclesil  probata  est, 
in  publicis  lectionibus,  disputationibus,  praedicationibus  et  expo- 
sitionibus  pro  authentica  habeatur,  et  ut  nemo  illam  rejicere  quo- 
vis  prsetextu  audeat,  vel  prsesumat. »  Et  Conc.  Vat.  (Const.  Dei 
Filius,  cap.  2.)  confirmans  Conc.  Tridentini  decretum,  ait:  «  Qui 
quidem  veteris  et  novi  Testamenti  libri  integri  cum  omnibus  suis 
partibus,  prout  in  ejusdem  Concilii  decreto  recensentur,  et  in  ve- 
teri  vulgata  latina  editione  habentur,  pro  sacris  et  canonicis 
suscipiendi  sunt. » 

994.  Ex  his  patet  primo,  approbari  veterem  vulgatam  latinam 
editionem.  Ante  tempora  S.  Hieronymi,  uti  testatur  S.  Augustinus 
(de  Doctr.  christ.  c.  11.),  versiones  latinse  S.  Scripturse  prope 
innumerabiles  erant;  at  una  ex  illis  communior,  jam  vetus  vul- 
gata  editio  dicebatur,  et  ea  videtur  esse,  quam  Italam  appella- 
bant,  et  quam  ipse  S.  Augustinus  (op.  cit.  1.  2.  c.  15.)  omnibus 
prseferri  dixit.  S.  Hieronymus  vero  bis  V.  Testamentum  in  latinum 
ipse  convertit,  atque  N.  Testamentum  emendavit.  Versio  S.  Hie- 
ronymi  ex  hebrseo  in  latinum  mox  ccepit  publice  legi  in  Ecclesiis 

(S.  Aug.  ep.  10.  ad  Hieronym.);  et  S.  Gregorius  testatur  suo  tem- 
pore,  tum  antiquam  tum  S.  Hieronymi  versionem  in  usu  esse  Ec- 
clesise  Romanse.  Post  tempora  S.  Gregorii  ceterse  latinae  editio- 
nes  evanuisse  videntur,  et  communiter  praevaluit  ea,  quam  nunc 
dicimus  veterem  et  vulgatam.  Haec  maxima  ex  parte  exstat,  prout 
illam  ad  textus  originales  adornavit  S.  Hieronymus;  etsi  quosdam 
libros  contineat  ex  versione  jam  adhibita  tempore  S.  Hieronymi, 
juxta  emendationem  tamen  et  recensionem  ipsius  S.  Hieronymi, 
si  paucos  excipias.  —  Cf.  Bellarminum  (de  Verbo  Dei,  lib.  2. 
c.8.9.). 

995.  Ex  eodem  decreto  Trid.  patet  secundo ,  approbari  vete- 
rem  vulgatam  editionem,  quce  longo  tot  sceculorum  usu  in  ipsa 
Ecclesia  probata  est.  Approbatio  ergo  non  cadit  in  aliquod  exern- 
plar,  aut  codicem  aliquem  particularem;  ac  proinde  qni  diceret 
hos  vel  illos  codices  fuisse  mendosos,  nihil  assereret  contra  de- 
cretum  Concilii.  Quod  vi  decreti  omnino  affirmari  debet,  est,  er- 
rores  in  codicibus,  sive  interpretis  sive  amanuensium  defectu,  se- 
cundum  extensionem  authentiae  quam  declarabimus,  non  fuisse  ex 
antiquissimis  temporibus,  et  universales  aut  fere  universales:  secus 
enim  jam  negaretur  authentia  veteris  vulgatse  latinae  editionis, 
prout  longo  saeculorum  usu  in  Ecclesia  legi  consuevit,  contra  id 
quod  statuit  Concilium.  Revera  licet  detur,  fere  omnes  amanuen- 
ses  errare  potuisse,  concedendum  est  etiam  potuisse  non  errare: 
si  omnes  de  facto  errassent,  Ecclesia  non  recepisset  ut  suam  edi- 
tionem  illam:  sed  ipso  facto  quod  illam  authenticam  declaravit, 
securi  sumus  quod  non  intervenerit  de  facto  error  ille  universalis 
possibilis  amanuensium :  nam  Sp.  Sanctus ,  sub  cujus  assistentia 
Ecclesia  id  decrevit,  numquam  permittere  potuit  ut  Ecclesia  re- 
ciperet  verbum  hominum  pro  verbo  Dei. 

996.  Ex  verbis  Conc.  Trid.  patet  tertio ,  ex  omnibus  latinis 
editionibus,  quce  circumferuntur,  approbari  veterem  vulgatam 
quee  erat  in  communi  usu  Ecclesiae.  Quare  agitur  de  authentia 
vulgatae  relate  ad  recentiores  versiones,  ab  haereticis  plerumque 
procusas,  quae  tunc  circumferebantur;  et  non  relate  ad  textus  he- 
braicum  et  graecum,  aut  ad  antiquas  versiones.  Textus  igitur  illi, 
sicut  h&e  versiones  relictae  sunt  in  eadem  auctoritate ,   qua  tem- 

pore  Concilii  gaudebant  (1).  Unde,  post  Patres,  docet  Bellarmi- 
nus  (de  Verbo  Dei,  1.  2.  c.  10.)  in  quatuor  casibus  licere  ad  fon- 
tes  hebrseos  et  grsecos  recurrere:  —  1)  quando  in  nostris  codici- 
bus  videtur  esse  error  librariorum  —  2)  quando  latini  codices 
ita  variant,  ut  non  possit  statui  quse  sit  vera  vulgata  lectio — 3) 
quando  verba  aut  sententia  in  latino  est  anceps  —  4)  quando  opus 
est  energiam  ac  proprietatem  vocabulorum  intelligere. 

997.  Constat  quarto,  Conc.  Tridentinum  non  utcumque  appro- 
basse  veterem  vulgatam  editionem  seu  versionem  S.  Scripturse  r 
sed  declarasse  eam  habendam  esse  pro  authentica.  Id  paulo  ac- 
curatius  declarari  indiget.  Unde  —  1)  authenticum  dicitur  a 
grseco  vocabulo  auOevxia  quod  significat  auctoritatem,  et  proprie 
importat  auctoritate  munitum.  In  jure  vox  authenticum  trans- 
lata  est  ad  significanda  scripta  seu  instrumenta,  quse  auctoritatem 
habent,  seu  fidem  faciunt  in  judicio:  Theologi  vero  hanc  vocem  a 
Jurisperitis  mutuati  sunt  —  2)  Duplex  authentia  distingui  debet, 
originalis  una,  conformitatis  altera.  Prima  pertinet  ad  autogra- 
pha  seu  scripta  originaria;  et  revocatur  ad  auctoritatem  eorum 
auctoris  ;  scripta  enim  cum  sui  auctoris  auctoritatem  reprsesen- 

(1)  Recte  advertit  Card.  Franzelin  (de  Trad.  et  Script.  pag.  567.)  «Licet 
nullo  explicito  Ecclesise  decreto  declarata  sit  authentia  textns  hebraici  in 
V.  T.  et  textus  grseci  in  N.  T.  ut  nobis  adhuc  prsesto  sunt,  de  ea  tamen  certo 
constat  non  solum  critice  et  historice,  sed,  de  authentia  quoad  rei  summam, 
etiam  dogmatice.  Ipsa  enim  authentia  editionis  vulgatse,  quse  dogmatice  de- 
clarata  est,  supponit  authentiam  textus  hebraici  et  grseci,  saltem  ut  in  omni- 
bus  exemplaribus  simul  sumptis  inEcclesia  Dei  adhuc  extat  et  dignosci  potest. 
Ad  quam  intimam  connexionem  cum  vulgata  accedit  quoad  textumgrsecumN.T. 
ipse  multorum  sseculorum  publicus  usus  in  Ecclesia  inde  ab  setate  apostolica. 
Utrumque  hoc  argumentum  suo  modo  valet  etiam  pro  authentia  versionis  LXX. 
«  Profecto,  n  inquit  Bellarminus  (opusc.  posthumo  edito  a  Zaccaria  in  Proleg. 
ad  T.  1.  Trini  1795.)  «  valde  male  merentur  de  Ecclesia,  qui  tam  insignem 
thesaurum  illi  eripiunt,  quique  de  scriptis  originalibus  Apostolorum  et  Pro- 
phetarum  tam  contemptibiliter  loquuntur,  ut  ea  autentica  esse  negare  non 
vereantur.  »  Animadvertendum  nihilominus  est,  non  eamdem  vigilantiam  ca- 
tholicse  Romanse  Ecclesise,  et  ex  multis  jam  sseculis  non  eumdem  publicum 
nsum  ad  textum  grsecum,  multoque  minus  ad  textum  hebraicum  referri,  sicut 
ad  versionem  et  editionem  latinam,  nec  utriusque  eumdem  esse  modum  de- 
clarationis  ecclesiasticse,  per  quam  ipsa  authentia  et  prsesertim  extensio  et 
gradus  authentise  nobis  proponitur  et  manifestatur.  » 

tent,  nonnisi  ab  eo  auctoritatem  habent:  hinc  etsi  conceptus  au- 
thentice  et  genuinitatis  distinguantur,  quando  tamen  agitur  de 
authentia  originali,  hsec  coincidit  cum  genuinitate,  ac  proinde 
haud  raro  utraque  confunditur.  Altera,  nempe  authentia  confor- 
mitatis  tribuitur  apographis  seu  exemplaribus,  et  versionibus;  et 
proprie  consistit  in  eo  quod  concordant  cum  scripto  originali : 
adeoque  si  scriptum  originale  auctoritatem  habet,  eadem  com- 
petit  apographis  et  versionibus  ipsi  conformibus.  Hinc  intelligi- 
tur  quomodo  authentia  conformitatis  coincidat  vel  non  cum  inte- 
gritate  (sincera  expressione  textus  originalis,  sine  interpolatione 
aut  corruptione) :  si  exemplaria  et  versiones  conformes  probantur 
scripto  originali  auetoritatem  habenti,  authentia  conformitatis 
coincidit  cum  integritate;  sed  si  scriptum  originale  non  sit  au- 
thenticum,  poterit  versio  esse  fidelis,  aut  exemplar  ei  conforme, 
quin  tamen  ullam  auctoritatem  habeat.  Authentia  ergo  confor- 
mitatis  proprie  dicta  supponit  authentiam  originalem — 3)  Utraque 
authentia  subdividitur  in  intrinsecam  et  eoctrinsecam :  intrinseca 
in  autographis  est  illa  quse  ipsis  competit  ratione  suse  originis 
seu  auctoris;  in  apographis  et  versionibus,  ea  est,  quse,  supposita 
authentia  scripti  originalis,  ipsis  competit  ratione  conformitatis 
cum  illo  :  extrinseca  vero  est  ipsius  intrinsecse  authentise  mani- 
festatio :  unde  prima  sine  altera  concipi  ac  esse  potest;  sed  altera 
necessario  primam  supponit  —  4)  Extrinseca  authentia  est  vel 
publica  (judicialis  a  quibusdam  dicitur)  vel  privata  (alii  hanc 
vocant  vulgarem) :  est  publica  quando  valet  pro  tota  societate, 
adeoque  declarata  est  ab  auctoritate,  qua  societas  regitur;  pri- 
vata  vero,  quando  authentia  intrinseca  privatis  mediis  manife- 
statur,  puta  historice  et  critice  probatur;  tunc  enim  non  ad  ipsam 
societatem,  sed  ad  eos  solum  pertinet  qui  probationem  illam  in- 
telligunt  —  5)  Denique  authentia  potest  esse  absoluta  seu  omni- 
moda,  et  respectiva  seu  partialis :  absoluta  authentia  conformi- 
tatis  exigit  conformitatem  versionis  cum  autographo  tum  quoad 
partes  principales  scripti  et  res  alicujus  momenti,  tum  quoad 
partes  minus  principales  et  res  levioris  momenti;  respectiva  vero 
non  extenditur  ad  hsec  omnia,  sed  in  aliqua  parte  minus  princi- 
pali,  aut  in  rebus  l'evioris  momenti  deficere  potest  ac  deficit.  Cf. 
Wirceburgenses  (Principia  Theologica,  n.  25.). 


ART.  VI.  —  DE  AUTHENTIA  VULGATJE.  573 

998.  Iam  nemini  dubium  esse  potest  —  1)  Conc.  Tridentinum 
declarasse  authentiam  Scripturarum  originalem,  cum  definivit 
eas  esse  divinitus  inspiratas;  hsec  enim  definitio  importat,  Scri- 
turas  habere  auctoritatem  Sp.  Sancti  a  quo  tamquam  ab  au- 
ctore  procedunt  —  2)  Declarasse  authentiam  tum  originalem, 
tum  conformitatis  in  genere,  cum  statuit  canonem  sacrorum  li- 
brorum;  definitio  enim  canonis  duo  includit,  nempe  libros,  qui 
recensentur,  fuisse  primitus  a  Deo  inspiratos,  eosdemque  adhuc 
extrare  in  Ecclesia  Dei,  uti  primitus  ex  divina  inspiratione  con- 
scripti  fuere:  at  quisque  videt,  per  hsec  authentiam  conformitatis 
declaratam  esse  in  genere;  nondum  enim  applicatur  ulli  editioni 
aut  versioni  in  particulari — 3)  Hinc  per  decretum,  de  quo  nunc 
agimus,  Conc.  Tridentinum  declaravit  veram  authentiam  confor- 
mitatis  veteris  vulgatse  latinse  editionis:  veram  inquam  authen- 
tiam,  et  non  solam  integritatem ;  siquidem  jam  constat  de  origi- 
nali  authentia  scripti,  cui  vulgata  versio   declaratur  conformis. 

999.  At  duplex  hic  exurgit  qusestio  :  lma  utrum  vetus  vulgata 
versio  habeat  publicam  authentiam  conformitatis  —  2da  utrum 
hsec  authentia  sit  absoluta  an  respectiva.  Prima  qusestio  agitatur 
inter  nos  et  Novatores.  Hi  ab  initio  penitus  con_temnebant  vul- 
gatam  versionem  a  Trid.  approbatam ;  sed  jam  plures  ex  insignio- 
ribus  Protestantibus  (aliquot  nomina  infra  referemus)  magni  iliam 
faciunt,  eique  quamdam  tribuunt,  non  publicam,  sed  privatam 
auctoritatem.  Nos  e  contra  publicam  agnoscimus  authentiam  in 
vulgata  editione;  et  quidem  tum  ex  solemni  j udicio  a  Conc.  Trid. 
lato  et  a  Conc.  Vat.  confirmato ;  tum  ex  ordinario  et  universali 
magisterio,  cum  non  modo  post,  sed  etiam  ante  Conc.  Trid.  longo 
sseculorum  usu  ea  probata  sit  in  Ecclesia  Dei. 

1000.  Altera  vero  qusestio,  quse  est  de  extensione  authentise, 
agitatur  inter  ipsos  catholicos.  Alii  enim  putant  authentidm  vul- 
gatse  esse  absolutam  et  omnimodam,  quatenus  ne  in  minimis  qui- 
dem  circumstantiis,  aut  levissimis  rebus  ab  autographo  discedit; 
alii  e  contra  censent  authentiam  vulgatae  esse  respectivam  seu 
partialem,  quatenus  spectat,  vi  decreti  Tridentini,  ad  partes  prin- 
cipales,  seu  ad  res  per  se  revelatas  et  per  se  pertinentes  ad  sedi- 
ficationem  doctrinase  christianse.  Silentio  prseterimus  sententiam 
potius  singularem,  juxta  quam,  authentia  vulgatse  a  Trid.  decla- 

rata  esset  veluti  indeterminata,  quatenus  solum  definiverit  Conc, 
libros  sacros  in  vulgata  quoad  rei  summam  esse  identicos  cum 
originalibus.  Porro  si  demonstratur  authentiam  praedictam  ex- 
tendi  saltem  ad  res  omnes  per  se  pertinentes  ad  aedificationem 
doctrinae  christianse,  hoc  ipso  rejicitur  singularis   illa  opinio. 

1001.  Ne  perperam  intelligatur  sententia  de  declarata  authentia 
respectiva,  cui  subscribimus,  praestat  illam  paululum  expolire, 
antequam  adstruatur.  Distinguimus  in  Scripturis  duplicem  diver- 
sum  ordinem  veritatum ;  alise  enim  revelatae  ac  scriptse  sunt  pro- 
pter  se;  alise  vero  non  propter  se,  sed  in  ordine  ad  illas,  puta 
propter  earum  nexum  historicum,  logicum  etc.  Ad  primum  revo- 
cantur  quse  revelata  ac  scripta  sunt  de  Deo,  de  fine  nostro,  de 
mediis  ad  illum,  de  regulis  morum,  et  ipsa  summa  historiarum 
et  prophetiarum ;  et  hsec  dicuntur  «  res  fidei  et  morum  ad  sedifi- 
cationem  doctrinae  christianse  pertinentes  »:  ad  alterum  revocari 
possunt  adjuncta  qusedam  historica,  geographica  etc.  quse  non- 
nisi  in  ordine  ad  primse  classis  veritates  referuntur.  Textus  con- 
tinentes  primi  ordinis  veritates  vocari  etiam  possunt  simpliciter 
dogmatici;  alii  continentes  alterius  ordinis  veritates,  dogmatici 
secundum  quid.  Ad  quem  ordinem  singuli  textus  pertinent,  quan- 
doque  ex  obvia  lectione  statim  innotescit;  quandoque  recurrendum 
est  ad  subsidia  hermeneutica,  ac  praesertim  ad  consensum  Patrum 
et  ad  testimonium  Ecclesise,  si  extat. 

1002.  Vix  necesse  est  advertere,  hanc  locorum  distinctionem  in 
S.  Scriptura  non  induci  a  nobis,  quasi,  si  constet  de  eorum  in- 
spiratione,  non  una  eademque  sit  omnium  locorum  auctoritas: 
id  aperte  repugnaret  veritati,  quam  demonstravimus  (n.956.  seq.): 
sed  inducitur  illa  distinctio  ad  discernendam  extensionem  con- 
formitatis  vulgatce  cum  textu  originali,  vi  decreti  Tridentini. 
Quare  videtur — 1)  declaratio  Tridentini  non  extendi  ad  singulos 
textus  dogmaticos  secundum  quid;  sed  certe  complecti  omnes  et 
singulos  textus  simpliciter  dogmaticos — 2)  Unde  nullum  dogma 
expressum  in  vulgata  deerat  in  autographis;  in  nullo  textu  dog- 
matico  vulgatse  aliud  dogma  exprimitur  quam  in  correspondente 
textu  originali;  multo  minus  est  contradictio  inter  textum  dog- 
maticum  vulgatse  et  textum  originalem,  ita  ut  unus  affirmet  quod 
alius  negat,  et  vicissim  —  3)  At  non  inde  asseritur  conformitas 

in  gradu  summo,  quoad  singulos  textus  simpliciter  dogmaticos : 
hinc  potest  esse  diversitas  in  modo  exprimendi  dogma,  dummodo 
illud  maneat  idem;  potest  fortasse  deesse  in  vulgata  aliquis  textus 
dogmaticus,  qui  fuerit  in  autographis:  ex  quo  tamen  non  seque- 
retur,  dogma  in  illo  contentum  non  esse  in  fide  Ecclesise  ;  idem 
enim  dogma  potest  in  aliis  locis  enuntiari,  vel  in  verbo  Dei  ore 
tradito  contineri — 4)  Quando  hujusmodi  discrepantiae  occurrunt, 
recurrendum  est  ad  media  prsedicta :  quod  si,  iis  adhibitis,  du- 
bium  maneret,  prsesumptio  esset  pro  auctoritate  vulgatse  ;  tum 
propter  specialem  Dei  providentiam ;  tum  ob  auctoritatem  S.  Hie- 
ronymi,  cui  prsesto  etiam  erant  meliores  vetustioresque  codices; 
tum  ob  majorem  facilitatem  corruptionis  in  codicibus  quibusdam 
originali  lingua  conscriptis,  quam  in  versione  in  usu  Ecclesise 
communi  et  universali  posita — Cf.  Card.  Franzelin  (p.  535.  seqq.). 

1003.  His  itaque  praestitutis  — 

§.  II. 

Solvitur  Proposita  Quaestio. 

Prop.  XLI.  1.  Vetus  vulgata  latina  versio  Sacrce  Scripturce 
merito  dicitur  ac  creditur  authentica  —  2.  ita  tamen,  ut,  vi 
decreti  Concilii  Trid.  (sess.  IV.)  authentia  certo  sit  saltem  re- 
spectiva;  quatenus  in  rebus  per  se  pertinentibus  ad  fidem  et 
regulam  morum,  verbum  Dei  originale,  quoad  substantiam, 
fideliter  in  ea  exhibeatur — 3.  non  vero,  ut  videtur,  absoluta; 
quatenus  non  jubetur  ut  credamus,  eam  in  ceteris  etiam  per 
se  non  spectantibus  ad  cedificationem  doctrinoe  christiance,  aut 
in  modo  dogmata  exprimendi,  perfectam  cum  authographis  con- 
formitatem  prceseferre. 

1004.  Prob.  lma  pars  I.  Ecclesia  ex  Christi  institutione  jus  ha- 
bet  et  officium  custodiendi,  propagandi,  infallibiliter  proponendi 
christianam  revelationem,  quse  certo  continetur  etiam  in  Sacra 
Scriptura :  haec  omnia  supra  demonstrata  sunt.  Atqui  in  hoc  jure 
et  officio  continetur  jus  etiam  et  officium  declarandi  in  concreto 
quaenam  sit  Sacra    Scriptura    quae  tuto  haberi   possit  ac  debeat 

tamquam  sincere    continens  verbum  Dei;    idque    prsestitit  Conc. 
Tridentinum    declarando  authentiam  vulgatse.    Ergo  merito  haec 
pro  authentica  habetur.  Sane  —  1)  ideo  Christus    commisit  Ec- 
clesise  munus    custodiendi  ac  proponendi    christianam   revelatio- 
nem,  quia  volebat  arcere  periculum  pro  omnibus,  ne  verbum  ho- 
minum  acciperetur  pro  verbo  Dei :  atqui  idem  periculum  subesset, 
si  Ecclesia  non  posset  determinare  in  concreto  ubi  sit  genuinum 
verbum  Dei ;  aut  si,  declarando  aliquam  versionem  esse  originali 
verbo  Dei  conformem,  posset  errare:  ergo  —  2)  Aliqua  fidei  re- 
gula  necessario  admitti  debet;    et  Protestantibus  nulla  est  fidei 
regula  prseter  Scripturam  (n.  896.).  Jam  ut  prsescindamus  a  co- 
dicibus  lingua    originali    conscriptis,  et  a  multis    correctionibus 
propria  editorum  auctoritate  inductis,  ab  anno  1515.  ad  an.  1550. 
prodierant  181.  editiones  variarum  versionum,  sive  integrse  Scri- 
pturse  sive  partis  ejusdem ;  quibus  addi  debet  versio  Erasmi,  cu- 
jus  N.  T.  biscenties  quinquagies  fuit  editum;  posterioribus  vero 
temporibus,  uti    facile    praevideri  poterat,  ita  excrevit   numerus 
versionum  ac  editionum,  ut  vix  aut  ne  vix  quidem  numerari  pos- 
sint.  Porro  in  his  rerum  adjunctis  evidens  erat  necessitas  deter- 
minandi  in  quanam  versione,  inter  tot  ssepe  discordes,  tuto  inveniri 
posset  sincerum  verbum  Dei.  Sensit  hanc  necessitatem  ipse  Beza, 
qui  (in  Praef.  N.  T.)  monet  Reges  et  Principes  «  nihil  habere  an- 
tiquius,  quam  ut  utriusque  Testamenti   interpretatio  semel  ede- 
retur,  cujus  quoad  fieri  posset,  sacra  et  inviolata  esset  auctori- 
tas. »  Totum  discrimen   ergo  est,  quod  nos  id  petimus    ab  infal- 
libili  Ecclesise  magisterio,  quod  Christus  instituit;  Novatores  id 
frustra  petunt  a  Regibus,  quibus  hac  in  re  nulla  est  auctoritas; 
ab  argumentis    criticis,  quae  nec    ab    omnibus    adhiberi  possunt, 
nec  rem  certo  ac  integre  conficiunt :  scilicet  nos  certo  cognosci- 
mus  ubinam  sit  verbum  Dei ;  ipsi  in  perpetua  dubietate  fluctuant. 
1005.  II.  Ipsum  fundamentum,  quo  nititur  declaratio  Tridentina, 
vel  solum  ostendit,  vulgatam    merito  haberi  authenticam.    Cum 
enim  Ecclesia  in  suis   judiciis  non  regatur  novis  revelationibus, 
sed  assistentia    Spiritus    Sancti,  debet  ad  ea    ferenda    humanam 
industriam  adhibere.    Duplex    autem  patebat  via :    inquisitio  hi- 
storica  in  monumenta    Traditionis,  vel    manifesta  et  universalis 
jam  existens  consuetudo  in  Ecclesia  (n.  542.   seqq.).    Hanc  alte- 

ram  elegit  Concilium  (cf.  Pallavicini,  1.  6.  c.  17.).  Unde  dicimus: 
versio  Sacrse  Scripturae,  quse  erat  in  antiquissimo  et  universali 
usu  Ecclesise,  necessario  debebat  referre  genukium  verbum  Dei, 
seu  erat  authentica :  hoc  enim  exigit  tum  illud  (Matth.  XVI.  18.) 
«  portse  inferi  non  prsevalebunt  adversus  eam  »,  tum  illud  Apo- 
stoli  (I.  Tim.  111.  15.):  «  Ecclesia  Dei  vivi  columna  et  firmamen- 
tum  veritatis. »  Atqui  vetus  vulgata  latina  editio,  quam  Triden- 
tinum  authenticam  declaravit,  jam  erat  in  antiquissimo  et  uni- 
versali  usu  Ecclesiae.  Ergo — Prob.  min.  Id  constat — 1)  ex  diserto 
testimonio  ipsius  Conc.  Trid.,  quod  authenticam  declaravit  edi- 
tionem  «  quse  longo  tot  sseculorum  usu  in  ipsa  Ecclesia  probata 
est ;  »  S.  Grregorii  M.  (Prsef.  ad  Lib.  Mor.  c.  5.)  ;  S.  Isidori 
(de  Officiis,  c.  12.);  Hug.  Victorini  (de  Scriptura  c.  9.)  —  2)  Id 
praxi  ostendunt  V.  Beda,  Alcuinus,  Fortunatus,  Rabanus,  S.  Pe- 
trus  Damianus,  S.  Anselmus,  S.  Bernardus,  D.  Thomas,  aliique 
qui  hanc  versionem  commentati  sunt — 3)  Per  novem  ssecula,  in 
Conciliis  sive  Episcoporum  occidentis,  sive  occidentis  et  orientis 
simul  ;  in  decretis  S.  Pontificum ;  in  confutatione  hseresum ;  in 
scriptis  dogmaticis  ac  polemicis ;  in  scholis  publice  ac  privatim, 
potissimum  nisi  unice  obtinebat  usus  Sacrae  Scripturse,  prout  ex- 
tat  in  vulgata :  vel  ergo  dicendum,  toto  eo  temporis  intervallo 
Ecclesiam  pro  fundamento  habuisse  verbum  hominum ;  vel  con- 
cedendum,  vulgatam  esse  authenticam.  Primum  diximus  repu- 
gnare. 

1006.  III.  Hactenus  argumentis  dogmaticis  usi  sumus.  Confirmari 
ea  possunt  animadversionibus  scientificis ;  sed  sufficiet  eas  paucis 
delibare.  Ac — 1)  vulgata  versio,  quam  Trid.  Conc.  authenticam 
declaravit  vel  est  illa  antiqua,  communis,  itala,  ante  S.  Hiero- 
nymum  extans,  et  magnam  habet  auctoritatem  ex  antiquo  usu, 
et  ex  testimonio  S.  Augustini,  qui,  ut  vidimus,  eam  censuit  omni- 
bus  prseferendam :  vel  est  S.  Hieronymi,  qui  partim  ea  ex  origi- 
nali  ipse  vertit  in  latinum,  partim  recognovit;  et  magnam  etiam 
ex  hac  parte  auctoritatem  habet.  Is  namque  habuit  imprimis  exem- 
plaria,  tum  hebraica  tum  graeca,  emendatissima,  uti  colligitur 
ex  S.  Augustino  (de  Doctr.  christ.  1.  2.  c.  15.),  et  ex  ipso  S.  Hie- 
ronymo  (ep.  ad  Suniam  et  Fretel.) ;  peritissimus  erat  in  grseca 
et  hebraica  lingua,  ingenioque  pollebat  prsestantissimo,  uti  fate- 
Mazzella.  De  Virtutibus.  37 

tur  ipse  Erasmus  in  sua  nuncupatoria  epistola  ad  Gulielmum  Can- 
tuariensem ;  de  ejus  fidelitate  ac  industria,  sanctitas  qua  florebat 
et  communis  omnium  existimatio  dubitare  non  sinunt.  Unde  S.  Au- 
gustinus  (de  civ.  Dei,  1.  18.  c.  43.)  scribit:  «  Non  defuit  tempo- 
ribus  nostris  presbyter  Hieronymus  homo  doctissimus,  et  trium 
linguarum  peritissimus,  qui  ex  Hebrseo  in  latinum  divinas  Scri- 
pturas  convertit,  cujus  tantum  literarum  laborem  Hebrcei  faten- 
tur  esse  veraeem. »  S.  Gregorius  M.  (Mor.  1.  20.  c.  24.):  »  Quia 
hsec  nova  translatio  ex  Hebrseo  nobis  eloquio  cuncta  verius  trans- 
fudisse  perhibetur,  credendum  est  quidquid  in  ea  dicitur,  et  opor- 
tet  ut  verba  illius  nostra  expositio  subtilius  rimetur. »  S.  Isido- 
rus  (Etymolog.  1.  6.  c.  5.):  «  Presbyter  Hieronymus  trium  lingua- 
rum  peritissimus  ex  hebrseo  in  latinum  eloquium  divinas  Scriptu- 
ras  convertit,  eloquenterque  transfudit,  cujus  interpretatio  merito 
ceteris  anteponitur . » 

2)  Hinc  etsi  ab  initio  Novatores  conviciis  affecerint  decretum 
Tridentini,  postea  tamen  insigniores  inter  ipsos  magni  fecerunt 
editionem  vulgatam.  Ita  ex.  gr.  Grotius  (Monit.  prsemis.  com- 
ment.  in  libros  V.  T.)  ait:  «  Annotavi  autem  quse  annotanda  duxi 
ad  latinam  versionem,  pridem  receptam,  quam  semper  feci  plu- 
rimi,  non  modo  quod  nulla  dogmata  insalubria  contineat,  verum 
etiam  quod  multum  in  se  habet  eruditionis.  »  Waltonus  (Proleg.  X. 
n.  10.):  «  Vulgatam  ceteris  latinis  hodiernis  in  hoc  prseferendam 
existimant  (docti  acatholici),  quod  omnibus  antiquior,  et  in  Ec- 
clesia  occidentali  per  mille  annos  publice  recepta  sit:  unde  me- 
rito  magni  facienda  est,  nec  temere  rejicienda,  ut  postea  fusius 
ostendemus.  »  Jo.  Dav.  Michaelis  (Suppl.  ad  lexicon  hebr.  p.  3. ; 
et  Biblioth.  orient.  t.  21.  n.  311.)  :  «  Prseiverat  Yulgata,  male 
deinceps  ab  aliis  neglecta,  cum  sit  versionum  una  omnium  prae- 
stantissima. . . .  Ipsi  enim  auditores  mei,  tam  protestantes  quam 
pontificii,  facile  recordantur,  quantopere  ego  Vulgatae  usum  tum 
criticum,  tum  exegeticum  commendem,  ejusque  contemptum  vi- 
tuperem. »  Millius  eo  usque  progressus  est,  ut  scripserit  (Proleg. 
in  N.  T.):  «  Certe  tantum  abest,*  ut  ad  textum  grsecum  excusum 
quamcumque  (Vulgatam  N.  T.)  reformatam  velim,  ut  contra  opti- 
me  cum  ea  actum  existimem,  si  manuscriptorum  exemplarium 
diligenter    collatorum   ope,  talis  apud  pastores  prodeat,  qualem 

eam  edidit  Hieronymus» — Plura  similia  testimonia  indicata  in- 
venies  apud  Perrone  (de  Loc.  theol.  P.  2.  c.  4.  propos-). 

1007.  Prob.  2da  pars.  I.  Quaenam  sit  extensio  authentise  Vulgatse 
debemus  imprimis  discere  ab  eodem  Conc.  Tridentino,  quod  illam 
declaravit.  Atqui  a  Conc.  Trid.  clare  edocemur,  eam  esse  saltem 
respectivam,  sensu  a  nobis  exposito.  Ergo  hsec  saltem  authentia 
certo  tribuenda  est  Vulgatse. 

Prob.  min.  1)  Conc.  Tridentinum  in  eadem  sessione  simul  con- 
jungit  decreta  de  inspiratione,  de  canone,  de  interpretatione  S.  Scri- 
pturse,  et  de  authentia  Vulgatse;  ita  ut  hsec  omnia  evidenter  fa- 
ciant  unum  contextum.  Jamvero  Conc.  habet :  «  si  quis  autem 
libros  ipsos  integros  cum  omnibus  suis  partibus,  prout  in  Eccle- 
sia  catholica  legi  consueverunt,  et  in  veteri  vulgata  latina 
editione  habentur  pro  sacris  et  canonicis  non  susceperit.. .  ana- 
thema  sit  ».  Unde  pro  canonicis  et  inspiratis  haberi  debent  libri 
integri  cum  omnibus  suis  partibus,  prout  in  veteri  vulgata  la- 
tina  editione  habentur ;  prout  in  Ecclesia  catholica  legi  con- 
sueverunt :  legi  vero  consueverunt,  prout  extant  in  Vulgata,  «  quse 
longo  tot  sseculorum  usu  in  ipsa  Ecclesia  probata 'est.  »  Sed  libri 
illi  integri  cum  omnibus  suis  partibus  non  sunt  inspirati,  quate- 
nus  ipsa  versio  vulgata  latina  fuerit  ex  inspiratione,  sed  quate- 
nus  conformis  est  autographis  inspiratis.  Ergo  iidem  libri  integri 
cum  omnibus  suis  partibus  declarantur  conformes  autographis 
inspiratis.  At  id  falsum  esset,  nisi  admitteretur  authentia  Vul- 
gatse,  quam  diximus  respectivam:  si  enim  ex.  gr.  aliquod  dogma 
enunciatur  in  Vulgata,  quod  vel  deest  in  autographo  inspirato, 
vel  est  ipsi  contrarium;  quis  dicet  textum  illum  Vulgatse  ha- 
bendum  esse  pro  sacro  et  canonico? 

2)  Nec  dici  potest,  illud  cum  omnibus  suis  partibus  restrin- 
gendum  esse  ad  partes  quasdam  deuterocanonicas  Danielis,  Est- 
her,  Evangeliorum,  de  quibus  controversia  erat  cum  Protestanti- 
bus.  Huic  enim  interpretationi  obstat  idem  Concilium.  Nam  — a) 
enumeratis  omnibus  libris  N.  et  V.  Testamenti,  subdit:  «  si  quis 
libros  ipsos  cum  omnibus  suis  partibus  etc. ;  ergo  non  agitur 
solum  de  partibus  deuterocanonicis  Danielis,  Esther  et  Evange- 
liorum — b)  Scopus   prsecipuus  Concilii  non  erat  canonicas  decla- 

rare  partes  Scripturse,  quas  Protestantes  rejiciebant;  sed  statue- 
re  «  quibus  potissimum  testimoniis,  ac  prsesidiis  in  confirmandis 
dogmatibus,  et  instaurandis  in  Ecclesia  moribus  sit  usa  (Syno- 
dus). »  Atqui  ad  hunc  scopum  necessario  pertinebat  declarare  in- 
spiratas  et  canonicas  partes  omnes  Scripturse  per  se  pertinentes 
ad  fidem  et  regulam  morum,  et  non  solum  partes  deuterocano- 
nieas  a  Protestantibus  rejectas :  secus  potuisset  Concilium  dogma 
aliquod  confirmare  falso  aliquo  testimonio,  desumpto  ex  aliis  par- 
tibus  Scripturae.  Numquid  Concilium  in  confirmandis  dogmatibus, 
et  instaurandis  in  Ecclesia  moribus,  usum  est  solum  testimoniis* 
quae  habentur  in  partibus  deuterocanonicis  Esther,  Danielis,  etc.  ? 
Cf.  Pallavicini  (Hist.  Conc.  Trid.  1.  6.  c.   17.  n.  5.). 

1008.  II.  Eadem  interpretatio,  quae  ex  contextu  Concilii  evidens 
est,  potest  aliis  testimoniis  confirmari.  Etenim  —  1)  ipsi  Patres 
Concilii  ita  rem  intellexerunt.  Unde  Legati  Pontificii  in  litteris 
ad  Card.  Alex.  Farnese,  nepotem  Pauli  III.,  agnoscunt  locum  esse 
correctionibus  in  vulgata ;  «  in  lochi  perd  che  non  mutano  le  cose 
essentiali  della  fede. »  Inter  rationes  quas  reddunt,  cur  noluerint 
mentionem  facere  de  correctionibus  adhibendis,  hsea  etiam  erat, 
ne  haeretici  calumniarentur,  mendosam  esse  Vulgatam  etiam  in 
locis  per  se  ad  fidem  spectantibus:  «  Ne  saria  bastato  a  dire  che 
le  mende  fussero  dove  non  importava  alla  fede  etc. »  Has  litte- 
ras  edidit  P.  Vercellone  (Dissertazioni  Accademiche,  p.79.  seqq.) — 
2)  Ex  Theologis  vero,  qui  vel  interfuerunt  Concilio  vel  paulo  post 
secuti  sunt,  alii  potius  exaggerant  authentiam  Vulgatae,  eam  ex- 
tendendo  etiam  ad  minimas  et  singulas  particulas;  alii  diserte 
asserunt,  vi  decreti  Tridentini,  eam  extendi  ad  partes  omnes  per 
se  dogmaticas;  alii  excludunt  authentiam  dbsolutam,  sed  clare 
supponendo  authentiam,  quam  nos  propugnamus ;  nullus  autem  est 
qui  expresse  neget,  vi  decreti  Tridentini,  determinatam  esse  au- 
thentiam  Vulgatae  quoad  textus  omnes  per  se  dogmaticos.  In  re 
tam  gravi  a  communi  Doctorum  interpretatione  discedere  non  li- 
cet — 3)  Loca  omnia,  in  quibus,  juxta  Novatores,  est  substantialis 
dissensus  quoad  dogmata  inter  Vulgatam  et  textus  originales,  col- 
legit  Bellarminus  (de  Verbo  Dei,  1.  2.  c.  12—14.);  atque  de  omni- 
bus  et  singulis  aperte  demonstrat,  non  esse  hujusmodi  dissensum. 
Pro  textu  autem  qui  legitur  (I.  Cor.  XV.  51.)  cf.  praesertim  Sua- 

rez  (in  3.    P.    q.    56.  a.   2.    disp.    50.    sect.  2);  et  Canum  (1.  2. 
c.  14.). 

1009.  Prob.  3tia  pars.  I.  Utimur  principio  jam  statuto  in  prsec. 
parte  thesis,  et  dicimus:  quo  gradu  habenda  sit  authentica  vul- 
gata,  edoceri  debemus  ab  ipso  Conc.  Trid.  quod  illam  authenti- 
cam  declaravit.  Atqui,  juxta  decretum  Concilii  Tridentini,  non 
videtur  admittenda  authentia  absoluta,  sed  solum  respectiva, 
sensu  a  nobis  exposito.  ErgO. 

Prob.  min.  1)  Ecc  verbis  decreti.  Nam  Concilium  pro  authentica 
liaberi  jussit  eam  versionem  latinam,  quse  tunc  circumferebatur 
in  Ecclesia,  quaeque  longo  tot  sceculorum  usu  in  ipsa  Ecclesia 
probata  est.  Atqui  hsec  versio  non  habebat  conformitatem  abso- 
lutam  cum  originali.  Ergo.  Sane  ipsi  Patres,  sive  in  versione 
antiquiori  quae  extabat  ante  S.  Hieronymum,  sive  in  illa  simul 
et  versione  Hieronymiana  plura  adnotabant  minus  recte  posita. 
Ita  S.  Hilarius  (in  Ps.  CXVIII.  86.,  et  in  Ps.  XXXVIII.  n.  43.); 
Marius  Victor.  (cont.  Arianos  1.  2);  S.  Hieronymus  (in  Gal.  IV. 
5.,  et  in  Ps.  et  alibi  passim);  S.  Augustinus  (ep.  19.  ad  Paulin. ; 
ep.  82.  ad  Hieronym.  etc);  et  (cont.  Faustum,  1. .  11.  c.  5.)  uni- 
versim  statuit;  in  Scripturis  «  si  quid  velut  absurdum  moverit, 
non  licet  dicere :  auctor  hujus  libri  non  tenuit  veritatem;  sed  aut 
codex  mendosus  est,  aut  interpres  erravit,  aut  tu  non  intelligis. » 
Unde  unus  e  deputatis  ad  correctionem  Vulgatse,  D.  Valverde,  in 
libello  supplici  ad  Clem.  VIII.  scribere  potuit:  «  Multa,  Pater 
Sancte,  permisit  Ecclesia  legi  publice,  non  quod  omnino  proba- 
ret,  aut  rectius  legi  non  posse  statuerit. . . .  neque  ideo  dicenda 
est  errores  tolerasse  in  Bibliis,  cum  hsec  neque  sanam  fidem  ne- 
que  mores  corrumpant.  Plura  quidem  et  majora  multa  toleravit 
Ecclesia,  antequam  Hieronymus  Biblia  emendaret,  et  nemo  Ec- 
clesiae  hoc  exprobavit. » 

2)  Eoc  fine  decreti.  Nam  Concilium  declaravit  Vulgatam  au- 
thenticam,  quia  ex  hac  declaratione  «  non  parum  utilitatis  acce- 
dere  posset  Ecclesise  Dei.  »  At  qusenam  est  hsec  utilitas,  quam 
intendit  Concilium  ?  Ea  patet  ex  toto  contextu  ;  siquidem  dicit 
imprimis :  «  Sacrosancta  Synodus  hoc  sibi  perpetuo  ante  oculos 
proponens,  ut  sublatis  erroribus,  puritas  ipsa  Evangelii  in  Ec- 

clesia  conservetur,  quod  D.  N.  J.  C.  proprio  ore  primum  pro- 
mulgavit,  deinde  per  Apostolos  tamquam  fontem  omnis  saluiaris 
veritatis  et  morum  disciplince  omni  creaturse  prsedicari  jussit; 
perspiciensque  hanc  veritatem  et  disciplinam  contineri  in  libris 
scriptis  etc.  ».  In  fine  vero  ejusdem  decreti  de  canone,  hsec  ha- 
bet:  «  omnes  itaque  intelligant,  quo  ordine  et  via  ipsa  Synodus 
post  jactum  fidei  confessionis  fundamentum  sit  progressura,  et 
quibus  potissimum  testimoniis  ac  praesidiis  in  confirmandis  dog- 
matibus  et  instaurandis  in  Ecclesia  moribus  sit  usura. »  Post 
declaratam  authentiam  Vulgatse,  agens  de  interpretatione  S.  Scri- 
pturae,  ait:  «  Prseterea  ad  coercenda  petulantia  ingenia  decernit, 
ut  nemo  suae  prudentise  innixus,  in  rebus  fidei  et  morum  ad  cedi- 
ficationem  doctrince  christiance  pertinentium  sacram  Scripturam 
ad  suos  sensus  contorquens,  contra  sensum,  quem  tenuit  et  tenet 
Sancta  Mater  Ecclesia,  aut  contra  unanimem  consensum  Patrum 
Scripturam  sacram  interpretari  audeat.  »  Atqui  ad  hunc  finem 
minime  exigitur  authentia,  quam  diximus  absolutam,  in  Vulga- 
ta.  Ergo  vi  decreti  Tridentini  non  est  necesse  hujusmodi  authen- 
tiam  admittere. 

1010.  II.  Idipsum  confirmari  potest— 1)  quia  ipsum  Concilium 
agnovit  aliquid  esse  emendandum  in  Vulgata.  Etenim  declaravit 
authenticam  editionem  seu  versionem  Vulgatam  tunc  existentem; 
eamque  ad  confirmanda  dogmata  in  suum  usum  adoptavit.  Atqui 
in  versione  Vulgata  tunc  temporis  existente  agnovit  esse  defectus 
et  errata  levioris  momenti :  id  constat  ex  cit.  epistolis  Legato- 
rum,  et  ex  eo  quod  cura  emendandi  Vulgatam  commissa  fuerit 
Romano  Pontifici.    Ergo. 

2)  Ita  fuit  etiam  communiter  acceptum  decretum  Concilii.  Id 
constat  —  a)  ex  Theologis  qui  Concilio  interfuerunt ,  inter  quos 
And.  Vega  (de  Conc.  Trid.  1.  2.  c.  9.)  testem  etiam  invocat  Card. 
Cervinum,  tunc  Pontificis  Legatum  in  Concilio,  dein  S.  P.  sub 
nomine  Marcelli  II.,  qui  potuisset  Vegam  ad  retractationem  com- 
pellere,  si  quid  falsi  allegasset.  His  similia  habet  Melch.  Canus 
(de  Loc.  theol.  1.  2.  c.  13.),  Didac.  Payva  (Defens.  Vulgatse,  1.  4.); 
idem  de  Jac.  Laynez  refert  Serarius  (Proleg.  c.  19.),  qui  et  plura 
alia  nomina  recitat.  — b)  Constat  ex  Tbeologis  cosevis:  ita  Sixtus 
Senensis  (Bibil.  sanct.  1.  8.);  Gilb.  Genebrardus  (Prsef.  ad  op.  Ori- 

genis);  Tiletanus  (Apolog.  Conc.  Trid.)  ;  Bellarminus  etc.  —  c) 
Constat  ex  posterioribus  Theologis  et  Interpretibus  :  ita  Simeon 
de  Musis,  Jo.  Mariana,  Nicol.  Serarius,  Bonfrerius,  Jo.  de  la  Raye, 
Nat.  Alexander,  Bossuet,  etc.  Hodius  (de  antiq.  Biblior.  version. 
P.  2.  1.  3.  c.  15.)  describit  ultra  octoginta  Theologorum  nomina. 
Unde  Card.  Pallavicini,  qui  (1.  6.)  uti  Theologus  absolutam  au- 
thentiam  Vulgatse  defendit ;  uti  historicus  tamen  (1.  c.  c.  17.  n.  9.) 
scribit:  «  ostendam,  quicumque  impugnat  arctiorem  et  absolutis- 
simam  conformationem  expositionis  Vulgatse  cum  locutione  divi- 
na,  impugnari  ab  eo  peculiarem  Theologorum  classem,  non  Eccle- 
siam  catholicam  universam,  in  qua  interdictum  non  est  cum  alia 
sentire  etc. »;  et  (n.  10.):  «  Quod  autem  Vulgata  translatio  exem- 
plari  primsevo  per  omnes  leviores  minutasque  particulas  confor- 
metur,  nec  ab  illo  declinaverit  vel  in  certa  arbore,  vel  in  certo 
animante,  pro  aliis  alias  exponendo,  pia  est  aliquorum  sententia; 
quam  quidem  qui  respuat  non  damnatur  ab  Ecclesia. » 

3)  Denique  idipsum  facto  constat.  Novimus  enim  S.  P.  Sixtum  V. 
et  Clementem  VIII.  manum  admovisse  ad  emendationem  Vulgatse; 
nec  tamen  omnia  emendata  esse.  Auctor  enim  Prsefationis  Biblio- 
rum  jussu  Clementis  VIII.  editorum  monet :  «  QuanLvis  in  hac  Bi- 
bliorum  recognitione  in  codicibus  manuscriptis,  hebrseis  grsecis- 
que  fontibus,  et  ipsis  veterum  Patrum  commentariis  conferendis 
non  mediocre  studium  adhibitum  fuerit;  in  hac  tamen  pervulgata 
Lectione,  sicut  nonnulla  consulto  mutata,  ita  etiam  alia,  quse 
mutanda  videbantur,  consulto  immutata  relicta  sunt:  »  hujus  au- 
tem  prudentis  ceconomise  ibidem  varise  rationes  redduntur.  Bel- 
larminus,  scribens  ad  Lucam  Burgensem,  ait:  «  Scias  velim  Biblia 
vulgata  non  esse  a  nobis  accuratissime  castigata:  multa  enim  de 
industria  justis  de  causis  pertransivimus,  quse  correctione  indi- 
gere  videbantur. »  Quod  confirmatur  indice  variorum  mendorum 
a  Nat.  Alexandro  aliisque  collecto.  Decretum  vero  S.  C.  Concilii 
Trid.  Inter.,  quod  profertur  sub  die  17.  Jan.  1576.  uti  spurium 
rejicitur — Cf.  Wirceburgenses  (de  Princip.  theolog.  n.  30.  seqq.). 

ARTICULUS  SEPTIMUS 
Quodnam  sit  rationis  munus  ante  fidem  susceptam. 

§•  t. 

Exponitur  Status  Quaestionis. 

1011.  Hactenus  exposuimus  Ecclesiae  munus  in  re  fidei;  nunc  ad 
rationis  munus  considerandum,  ut  initio  hujus  disputationis  di- 
ctum  est,  animum  convertimus.  Duplex  hac  in  re  scopulus  vi- 
tandus  est :  alii  enim  ita  rationem  extenuant,  ut  dicant  in  fide 
christiana  nullum  ei  officium  competere,  nisi  ut  se  submittat  in 
obsequium  fidei;  adeoque  omnem  humanam  scientiam  ut  inutilem, 
aut  etiam  noxiam  excludunt.  Alii  e  contra  ita  rationis  vim  exag- 
gerant,  ut  omnes  fidei  veritates  per  eam  investigandas,  exponendas 
et  probandas  dicant;  adeo  ut  nihil  credi  possit,  nisi  quod  ratio 
philosophicis  principiis  nixa  veritati  consonum  judicat. 

1012.  Ut  ergo  perspicue  exponatur  tum  rectus  rationis  usus  in 
re  fidei,  tum  vitandus  abusus,  mos  jam  invaluit,  ut  quseratur — 1) 
quid  ratio  possit  ac  debeat,  quid  non  possit  vel  saltem  non  de- 
beat  ante  fidei  susceptionem  prsestare  —  2)  quid,  post  fidei  su~ 
sceptionem.  Quam  viam  jam  indicaverat  S.  Augustinus  (de  util. 
credendi,  c.  11.  n.  25),  dicens:  «  Duse  enim  personse  in  religione 
sunt  laudahiles :  una  eorum,  qui  jam  invenerunt,  quos  etiam  bea- 
tissimos  judicare  necesse  est;  alia  eorum,  qui  studiosissime  et  re- 
ctissime  inquirunt.  Primi  ergo  sunt  jam  (al.  etiam)  in  ipsa  pos- 
sessione,  alteri  in  via,  qua  tamen  certissime  pervenitur. » 

1013.  Jamvero  ex  multis,  quse  de  hoc  argumento  dici  possunt, 
alia  praesupponuntur  ex  philosophia,  alia  ex  hactenus  disputatis 
facile  intelliguntur,  alia  ad  tractatum  de  religione  et  Ecclesia  per- 
tinent:  eadem  indicare  sufficiet.  Alia  vero  propria  omnino  sunt 
hujus  loci,  utpote  quse  propius  ad  fidem  accedunt ;  eademque,  Con- 
cilii  Vaticani  vestigiis  insistentes,  paulo  accuratius  prosequemur. 

1014.  Itaque  supponimus  imprimis  ante  fidei  susceptionem,  adeo- 
que  independenter  a  fide  1)  posse  humanam  rationem  plures  na- 
turalis  ordinis  veritates  cognoscere,  quae  tamquam  fidei  praeam- 

bula  habeantur  ;    idque  negat    nemo,  qui  putido  scepticismo  aut 
absurdo  eriticismo  puro  non  adhsereat. 

2)  Id  vero  intelligendum  est  de  ratione  etiam  individuali,  quse, 
secus  ac  Traditionalistse  docent,  absque  consensus  humani  generis 
subsidio,  potest  sibi  in  pluribus  veritatibus  certitudinem  compa- 
rare.  Huc  facit  illud  S.  Augustini  (ep.  120.  al.  222.  n.  3.):  «  cre- 
dere  enim  non  possemus,  nisi  animas  rationales  haberemus»:  quod 
non  modo  de  ipsa  facultate,  sed  de  rationis  usu  intelligi  debet; 
ait  enim  D.  Thomas  (1.  p.  q.  2.  a.  2.  ad  1.):  «  Sic  fides  prsesup- 
ponit  cognitionem  naturalem,  sicut  gratia  naturam,  et  ut  perfe- 
ctio  perfectibile.  »  Unde  DD.  Bautain  et  Bonetty  prsescriptum  fuit, 
ut  huic  propositioni  subscriberent:  «  Rationis  usus  fidem  prsece- 
dit,  et  ad  eam  homines  ope  revelationis  et  gratiae  conducit. » 

3)  Hinc  rationis  est  Dei  existentiam;  dein  Religionis  ac  Reve- 
lationis  tum  possibilitatem,  tum  necessitatem  probare;  atque  de- 
mum  characteres  assignare,  quibus  vera  Revelatio  a  falsa  secer- 
natur.  Ratio  quoque  Revelationis  characteres  variis,  quse  se  re- 
velatas  dicunt,  Religionibus  applicat;  et  sic  ad  veram  Revelatio- 
nem  inveniendam  juvat ;  Religionemque  christianam  vere  a  Deo 
revelatam,  et  ab  omnibus  suscipiendam  esse,  o^tendit.  Ratio 
demum,  jam  per  Revelationem  illustrata,  ex  notis,  quibus  Deus 
Ecclesiam  a  se  institutam  insignivit,  veram  Ecclesiam  a  falsis 
secernere,  seu  certo  ostendere  potest,  solam  Ecclesiam  Romano- 
catholicam  esse  veram  Ecclesiam  Christi.  Iam  hsec  ipsa  plura 
alia  naturaliter  cognita  supponunt —  Vide,  si  lubet,  Perrone  (de 
loc.  theol.  par.  3.  c.  1.  propp.  1 — 4.). 

1015.  Sed,  ut  propius  ad  rem  nostram  accedamus,  animadver- 
timus  cum  Suarez  (de  fide,  disp.  3.  sect.  1.  n.  2.),  quod  ad  cre- 
dendum  oportet  1)  percipere  id  quod  proponitur  ad  credendum, 
et  intelligere,  saltem  conceptu  apprehensivo,  quid  sit  id  quod  as- 
seritur  seu  proponitur;  et  in  hoc  sensu  clarum  est,  intelligentiam 
et  rationem  necessariam  ad  hanc  apprehensionem,  esse  etiam  ne- 
cessariam  ad  fidem.  Unde  dixit  S.  Augustinus  (de  Trin.  1.  8. 
c.  8):  «  Credimus  Jesum  Christum  natum  de  Virgine,  quse  Maria 
vocabatur.  Quid  sit  autem  virgo,  quid  sit  nasci,  quid  sit  nomen 
proprium  non  credimus,  sed  prorsus  novimus.  »  Et  D.  Thomas 
(2.  2.  q.  8.  a.  8.):  «  Fides  non  potest  universaliter  praecedere  in- 

tellectum.  Non  enim  posset  homo  assentire  credendo,  nisi  ea  ali- 
qualiter  intelligeret. » 

2)  Oportet  etiam  ut  ratio  ostendat  esse  prudenter  credibile  id, 
quod  proponitur,  et  ad  hoc  sufficienter  proponi :  id  supra  proba- 
tum  fuit,  et  satis  persuadet  sententia  illa  Sap.  :  «  Qui  cito  credit, 
levis  est  corde;  »  quia  prudentis  est  considerare  prius  quid  credat. 

3)  Potest  esse  necessaria  ratio,  ut  ostendat  non  esse  impossibilia, 
nec  rectse  rationi  contraria,  ea  quae  credenda  proponuntur,  sive 
hoc  fiat  positive  probando  illas  res  esse  possibiles,  sive  tantum 
negative,  ostendendo  non  probari  impossibiles,  quod  fieri  solet 
solvendo  rationes,  potius  quam  oppositum  convincendo.  Et  hoc 
munus  rationis  circa  res  fidei  potest  esse  necessarium,  saltem  in 
hominibus  doctis,  si  difficultates  exurgant;  quia  quse  credenda  sunt 
non  possunt  esse  contra  rationem,  licet  supra  illam  sint.  Id  ta- 
men  continetur  sub  prsecedente;  non  enim  potest  objectum  judicari 
vere  ac  prudenter  credibile,  nisi  judicetur  non  impossibile,  vel 
saltem  non  probari  impossibile,  ac  subinde  non  esse  contra  ra- 
tionem. 

1016.  His  ergo  delibatis,  duo  prsecipue  ad  trutinam  revocari  hic 
debent:  —  1)  obligatio  investigandae  revelationis,  qua  fides  niti- 
tur  —  2)  obligatio  illam,  semel  inventam  acceptandi,  seu  cre- 
dendi.  Ac  primo,  quoad  investigationem  religionis  revelatce,  con- 
tendunt  Rationalistce  ea  minime  opus  esse,  siquidem  revelatio 
proprie  dicta  est  ipsis  impossibilis:  adeoque  statuunt,  religionem 
revelatam  absque  ullo  examine,  et  veluti  a  priori  esse  rejicien- 
dam.  Contra  vero,  cum  revelationis  non  modo  possibilitas,  verum 
etiam  necessitas  demonstretur  (hanc  demonstrationem  hic  merito 
supponimus)  recta  ratio  dictat  de  ea  esse  inquirendum. 

1017.  Sed  ut  clarius  determinetur  quis  teneatur  ad  hujusmodi 
investigationem,  distinguenda  sunt,  cum  S.  Augustino,  quinque 
hominum  genera,  quod  ad  religionem  attinet.  Postquam  enim 
S.  Doctor  assignaverit  eos,  qui  jam  possident  veritatem,  vel  eam 
studiosissime  ac  rectissime  inquirunt,  prosequitur  (loco  paulo 
ante  cit.  n.  1012):  «  Tria  sunt  alia  hominum  genera,  profecto  im- 
probanda  ac  detestanda.  Unum  est  opinantium,  idest,  eorum  qui 
se  arbitrantur  scire  quod  nesciunt.  Alterum  eorum,  qui  sentiunt 
quidem  se  nescire,  sed  non  ita  quserunt,  ut  invenire  possint.  Ter- 

tium  eorum,  qui  neque  se  scire  existimant,  nec  quserere  volunt. » 
Quare  —  1)  qui  jam  norunt  veram  religionem  revelatam,  deque 
ea  certi  sunt,  debent,  ut  dicemus,  eam  amplecti,  vel  si  eam  jam 
profiteantur,  in  eadem  permanere  —  2)  Qui  eam  penitus  igno- 
rant,  manente  hac  ignorantia,  ea  excusantur  ab  obligatione  in- 
quirendi  —  3)  Qui  denique  hujusmodi  ignorantia  non  laborant,  et 
nondum  ad  Veritatem  pervenerunt,  ii  quidem  tenentur  ad  reve- 
lationem  recte  investigandam. 

1018.  Recta  autem  verae  religionis  investigatio  plures  imprimis 
postulat  dispositiones  mentis  et  cordis.  «  Etenim  cum  agitur  de 
vera  religione,  agitur  de  re  maximi  momenti ;  de  re,  unde  depen- 
det  aeterna  hominis  salus :  quippe  extra  veritatem  non  potest  esse 
nisi  error,  cujus  est  ad  perditionem  ducere.  Jamvero  si  debitae 
mentis  et  cordis  dispositiones  requiruntur  in  negotiis  rerum  tem- 
poralium,  nonne  multo  magis  necessarise  sunt  in  negotio  unde  de- 
pendet  seterna  hominis  sors  felix  vel  infelix?  Dispositiones  autem 
illse  sitse  sunt  prsecipue  in  sincero  verse  religionis  amore;  in  ar- 
denti  desiderio  eam  cognoscendi  et  amplectendi;  in  usu  mediorum, 
quse  ad  hunc  finem  perducunt :  ut  in  doctrinarum  studio,  in  con- 
sultatione  doctorum  et  proborum,  ac  prsesertim  in .  humillimis  et 
frequentibus  precibus  ad  Deum;  in  seponendis  partium  studio,  pra- 
vis  affectibus,  prsejudicatis  opinionibus;  in  vita  pura  ducenda,  et, 
quoad  fieri  potest,  in  fugiendo  peccato. » 

1019.  At  vero,  quanam  via  incedendum  est  in  hac  investigatio- 
ne?  Rationalistce  statuentes,  rationem  esse  normam  revelationis  et 
limitem  veritatis,  inferunt  nihil  esse  credendum  quod  ex  intrin- 
secis  principiis  non  probetur;  ac  proinde  ab  examine  doctrince, 
quse  dicitur  revelata,  incipiendum  esse  autumant.  Nos  vero,  etsi 
concedimus,  posse  revelatse  doctrinae  capita,  quse  nostrum  captum 
minime  excedunt,  ex  intrinsecis  principiis  investigari ;  atque  osten- 
di  negative  mysteria  ipsa  non  repugnare,  uti  paulo  ante  innui- 
mus,  contendimus  tamen  in  hujusmodi  investigatione,  prsecipuas 
partes  non  rationi  sed  auctoritati  esse  tribuendas. 

1020.  Hsec  quidem  de  investigatione  verse  religionis  revelatse. 
Sed  enim  facta  diligenti  inquisitione,  si  revelatio  vere  existat, 
in  ejus  cognitionem  devenimus :  quseritur  ergo,  vera  revelatione 
inventa,  teneturne  homo  illam  acceptare?  Qua  in  re,  hsec  prseci- 

pue  Ecclesise  documenta  prse  oculis  haberi  debent.  Conc.  Vat. 
(Const.  Dei  Filius  cap.3.)  dicit:  «  Quum  homo  a  Deo  tamquam 
Creatore  et  Domino  suo  totus  dependeat,  et  ratio  creata  increatae 
veritati  penitus  subjecta  sit,  plenum  revelanti  Deo  intellectus  et 
voluntatis  obsequium  fide  prsestare  tenemur. »  —  Et  (can.  1.  in 
idem  cap.):  «  Si  quis  dixerit  rationem  humanam  ita  independen- 
tem  esse,  ut  fides  ei  a  Deo  imperari  non  possit;  anathema  sit »  — 
In  Syllabo  damnata  est  prop.  IV.  quse  sic  se  habet:  «  omnes  reli- 
gionis  veritates  ex  nativa  humanse  rationis  vi  derivant;  hinc  ratio 
est  princeps  nurma  qua  homo  cognitionem  omnium  cujuscumque 
generis  veritatum  assequi  possit  ac  debeat. »  —  Et  XV.:  «  Libe- 
rum  cuique  homini  est  eam  amplecti  et  profiteri  religionem,  quam 
rationis  lumine  quis  ductus  veram  putaverit. » 

1021.  Ne  plura  quam  par  sit,  cum  ordinis  ac  claritatis  dispen- 
dio,  simul  complectamur,  notandum  est,  etsi  commune  sit  ratio- 
nalistis  ac  naturalistis  negare  obligationem  amplectendi  divi- 
nam  fidem,  non  omnes  tamen  eadem  semper  ratione  moveri.  Hic 
prsecipuum  eorum  errorem  impetimus,  ceterorum  omnium  fontem, 
nempe  rationis  independentiam  ,  quam  Conc.  Vaticanum  directe 
condemnavit,  de  reliquis  acturi  in  seq.  articulo.  Statuunt  igitur 
rationalistae,  humanam  rationem  esse  unicum  fontem  cujuscum- 
que  cognitionis  ad  religionem  pertinentis;  adeoque  adstruunt  ab- 
solutam  rationis  autonomiam,  seu  independentiam  vel  a  Deo,  Sura- 
ma  Veritate,  atque  jugum,  ut  ipsi  loquuntur,  revelationis  excu- 
tiunt.  Cum  autem  divina  fides  revelationi  innitatur ,  sicut  Deus 
fidem  praecipere  nequit,  ita  homo  non  tenetur  illam  amplecti. 

1122.  Juverit  hic  advertere,  eumdem  errorem  de  humanse  ra- 
tionis  independentia  aliis  verbis  vocari  libertatem  conscientice.  Si- 
cut  vero  diversa,  ut  diximus,  ratione  illam  admittunt,  ita  etiam 
diversis  gradibus  libertatem  consciectise  tuentur.  Liberam  enim 
conscientiam  dicunt  vel  quatenus  immunis  est  a  quacumque  au- 
ctoritate,  etiam  divina,  et  quidem  in  ordine  etiam  naturali;  ita 
ut  nullum  humana  ratio  agnoscere  debeat  Superiorem,  a  quo  lex 
ei  imponi  possit  —  vel  quatenus  immunis  est  ab  obligatione  ad- 
mittendi  revelationem  —  vel  quatenus  immunis  est  ab  obedientia 
auctoritati  Ecclesiae  etc.  «  Porro  fides  »  uti  recte  observat  Schra- 
der  (de    Fide,    Comm.    §§.  14.)  «  si  imperari    possit ,    si   reapse 

imperetur,  et  imperetur  ab  eo,  qui  pollet  imperii  jure:  profecto 
apud  imperii  subditos  inducitur  obligatio  fidei,  credendi  exsistit 
ofScium,  adeoque  conscientise  tollitur  illa  libertas,  quse  nullis 
nisi  propria3  rationis  obnoxia  luminibus  dicitur  et  a  quovis  im- 
munis  imperio,  quo  quidpiam  intellectui  injungeretur  tenendum. 
Sane  qua  illi  certitudine  ex  eo,  quod  imperari  fides  nequeat,  li- 
bertatem  conscientise  colligunt,  eadem  statuitur,  ex  eo  quod  fides 
imperari  possit  ac  reapse  imperetur,  famigeratam  istam  liberta- 
tem  nullatenus  obtinere. » 

1023.  Quamvis  hujus  loci  non  sit  hanc  conscientise  libertatem 
sub  omni  aspectu  refutare ,  sed  solum  prout  ea  respicit  fidem  ; 
haud  tamen  abs  re  erit,  paucis,  claritatis  gratia,  innuere  quid 
hic  conscientise  nomine  veniat.  Quum  de  libertate  conscientise  quse- 
ritur,  uti  recte  notat  mox  cit.  Theologus ,  certe  non  ea  intelli- 
gitur  conscientia,  de  qua  philosophi  disserunt,  quando  de  sensu 
intimo  pertractant,  quo  animus  sui  ipsius  suarumque  affectionum 
notitiam  habet,  adeoque  sui  conscius  est;  sed  conscientia  intelli- 
gitur  moralis,  de  qua  cum  philosophis  potissimum  theologi,  ubi 
maxime  de  actibus  humanis  pertractant.  Atqui  sive  ipsa  vocis 
potestas  sive  generalis  prope  tam  philosophorum  qt.am  theologo- 
rum  consensio  spectetur,  conscientia  moralis  nec  est  humana  vo- 
luntas,  nec  ipsa  hominum  libertas,  quse  ab  illa  gubernatur  potius 
ac  regitur ;  sed  est  dictamen  judiciumque  rationis  circa  actum 
humanum  sive  positum  sive  ponendum;  et  ideo  communiter  dici- 
tur  esse  applicatio  scientise  ad  opus:  scientise  videlicet  legis,  re- 
gulse  ac  normae  agendi  (1). 

1024.  His  itaque  prsenotatis  — 

(1)  Ita  rem  expressit  Suarez  (de  leg.  1.  2.  c.  5.);  «  Est  autem  conscientia 
opus  rationis,  ut  constat,  et  illa  prsebet  testimonium,  et  ostendit  opus  legis 
scriptum  in  cordibus  bominum,  quia  testificatur,  male  aut  bene  agere  bomi- 
nem,  quando  resistit,  vel  sequitur  dictamen  naturale  rectse  rationis,  et  con- 
sequenter  ostendit  dictamen  illud  babere  vim  legis  in  bomine,  etiamsi  scri- 
ptamexterius  legem  non  babeat.  Et  boc  confirmat  divus  Tbomas  ex  illo  Psalmi 
quarti:  'Quis  ostendit  nobis  bona?  Signatum  est  super  nos  lumen  vultus  tui 
Domine'-,  ibi  enim  signiflcatur,  per  lumen  rationis  participare  bominem  legem 
seternam  dictantem  quid  sit  faciendum,  quidve  vitandum.  »  Hinc,  ait  idem 
Suarez  (1.  c.  n.  15.)  «  facile  intelligitur,  quomodo  lex  naturalis  comparetur 
ad  conscientiam :    aliquando  enim   censetur  esse   idem,  ut  ex  Basilio  et  Da- 

§.    II. 

Solvitur  Proposita  Quaestio. 

Prop.  XLII.  1.  Qui  veram  revelationem  nondum  admittit , 
eam  tenetur  inquirere  —  2.  ejusque  investigandce  ratio  non 
tam  est  veritatum,  quce  proponuntur  disquisitio,  quam  testi- 
monii,  quo  factum  revelationis  nititur ,  examen  —  3.  facto  au- 
tem  semel  constituto,  conscientia  hominis  revelata  religione  li- 
gatur  atque  obstringitur.  Quocirca  rationalistarum  theoria  ac 
methodus,  qua  vel  revelationem  omnem  veluti  a  priori  reji- 
ciunt;  vel  ejus  veritatis  investigationem  ab  examine  doctrince 
inchoant  ;  vel  denique  revelationem  certo  agnitam  respuunt, 
non  minus  revelationis  indoli ,  quam  ipsi  rectce  rationi  repu- 
gnat. 

1025.  Prob.  lma  pars.  1)  Recta  ratio  docet,  rem  gravissimi  mo- 
menti,  a  qua  seterna  felicitas  pendet,  non  esse  a  priori  negligen- 
dam,  absque  diligenti  examine.  Atqui  qusestio  de  existentia  re- 
velationis  gravissimi  momenti  est,  ab  eaque  pendet  seterna  homi- 
nis  salus;  siquidem,  si  semel  constet  Deum  esse  locutum,  uti  sta- 
tim  videbimus,  necesse  est  ut  homo  credat  Deo;  neque  negligendo 
medium  necessarium  a  Deo  institutum  ad  salutem  capessendam 
quispiam  potest  seternam  felicitatem  consequi.  Ergo. 

2)  Sane  eatenus  rationalistse  statuunt,  a  priori  revelationem 
esse  negligendam  ,  quatenus  prsesertim  assumunt  eam  esse  im- 
possibilem.  Atqui  revelationis  possibilitas  evidenter  ostenditur 
(hanc  demonstrationem  hic  supponimus  ex  tract.  de  Religione). 
Ergo. 

masceno  supra  retulimus,  quia  couscientia  nihil  aliud  est,  quam  dictamen 
de  agendis.  Nihilominus  tamen  in  rigore  hsec  duo  diversa  sunt:  nam  lex  dicit 
regulam  generaliter  constitutam  circa  agenda;  conscientia  vero  dicit  dictamen 
practicum  in  particulari:  unde  potius  est  veluti  applicatio  legis  ad  particu- 
lare  opus.  Ex  quo  etiam  fit,  ut  conscientia  latius  pateat,  quam  lex  naturalis, 
quia  non  tantum  applicat  legem  naturalem,  sed  etiam  quamcunque  aliam  sive 
divinam  sive  humanam.  ,, 

3)  Imo  revelatio,  etiam  quoad  veritates  ad  naturalem  religio- 
nem  pertinentes,  non  modo  possibilis,  sed  moraliter  necessaria 
ostenditur,  ut  in  prsesenti  generis  humani  conditione  ab  omnibus, 
expedite,  firma  certitudine,  et  nullo  admixto  errore  cognosci  illse 
possint.  Atqui  ad  ultimum  finem  consequendum,  ipsi  rationalistse 
concedere  debent,  saltem  vitam  esse  instituendam  juxta  rectse 
rationis  regulam.  Ergo. 

4)  Quare  cum  gravi  fundamento  quisque  suspicari  potest  reve- 
latam  religionem  existere,  adeoque  fidem  esse  necessariam  ;  ea 
enim,  ut  diximus,  non  modo  possibilis  est,  sed  valde  conveniens. 
Sed  quando  grave  est  fundamentum  dubitandi  in  re  gravis  mo- 
menti,  quisque  tenetur  veritatem  inquirere.  Ergo,  Adde  autem, 
quod  praescindendo  a  communi  quadam  persuasione  apud  omnes 
gentes  de  extraordinaria  divina  manifestatione  quoad  religionem, 
si  consideremus  solam  revelationem  christianam,  quse  vera  est, 
gravissimum  est  fundamentum  eam  investigandi.  Ingens  enim  est 
numerus  eorum,  qui  illam  profitentur;  ex  iis  plures  praestante  in- 
genio  pollentes,  in  humanis  divinisque  disciplinis  versati;  non  ad 
unam  vel  aliam  nationem,  sed  ad  omnes  gentes  pertinentes,  atque 
in  omni  vitas  conditione  constituti;  ii  quidem  revelationem  ad- 
mittunt ,  quse  mysteria  continet ,  quasque  corruptae  naturae  pas- 
sionibus  bellum  indicit;  in  ea  perstiterunt  contra  atrocissimas 
omnis  generis  persecutiones,  sanguinem  pro  ea  fundendo  etc:  quis 
sibi  prudenter  persuaserit,  revelationem  hujusmodi  nihili  facien- 
dam  esse,  atque  merito  judicaverit,  eam  absque  ullo  examine 
esse  rejicendam  ?  —  Hsec  indicasse  sufficiat;  faciliora  enim  sunt, 
ac  quisque  prosequi  ea  potest. 

1026.  Dices :  nemo  tenetur  ad  impossibile.  Atqui  revelationis 
investigatio  est  fere  omnibus  hominibus  impossibilis :  quis  enim 
poterit  pro  merito  investigare  facta  supernaturalia ,  quibus  ea 
confirmari  dicitur,  aut  testes  qui  ea  facta  referunt  ?  Imo  cum 
plures ,  sibi  mutuo  contradicentes ,  revelationes  circumferantur, 
uniuscujusque  fundamenta  ponderanda  essent,  ac  simul  invicem 
comparanda,  ut  innotesceret  quaenam  ex  illis  vera  sit:  quis  haec 
praestare  poterit  ?  Sane  hic  labor  plerorumque  hominum  vires 
excederet.  Ita  Rousseau  (Emile,  t.  3.). 

Resp.  1)  indirecte:  hoc  argumentum  nimis  probat;  ergo  nihil 


592   DISP.IV. — DE  MUNERE  ECCLESI^E  ET  RATIONIS  IN  RE  FIDEI. 

probat.  Sequeretur  enim  ex  eo  neque  naturalem  religionem  esse 
profitendam;  quod  tamen  illi,  quos  hic  impetimus,  minime  con- 
cedunt.  Revera  possemus  sic  ratiocinari:  ut  colam  Deum  verum 
ac  unum,  ut  justum  ab  injusto  secernam,  ut  teneam  animse  im- 
mortalitatem  etc,  deberem  rationes  perpendere,  quibus  hsec  inni- 
tuntur:  cum  vero,  non  modo  apud  vulgus,  sed  etiam  apud  ita  di- 
ctos  philosophos  diversse  ac  oppositse  fuerint  de  illis  omnibus 
sententise,  deberem  uniuscujusque  fundamenta  perpendere,  eas  in- 
vicem  comparare,  etc:  quis  hsec  prsestare  poterit  ? 

2)  Plenam  ac  directam  hujus  difficultatis  solutionem  dedimus 
(n.  745.  seqq.);  hic  solum  advertimus,  minime  necesse  esse  omnes 
religiones  diversas  examinare,  easque  invicem  conferre,  ut  judi- 
cemus  qusenam  ex  illa  sit  vera.  Si  enim  investigando  revelatio- 
nem  christianam,  invenimus  in  illa  characteres  veritatis;  id  suf- 
ficit,  ut  ceteras  ei  contradicentes  uti  falsas  rejiciamus;  sicut  si 
semel  nobis  recte  demonstretur  Deum  existere,  animam  esse  im- 
mortalem,  etc,  id  sufficiet  ut  propositiones  contradictorias  reji- 
ciamus. 

1027.  Prob.  2da  pars.  I.  In  inquisitione  revelationis,  ea  sane 
methodus  est  prseferenda,  quam  revelationis  ipsius  indoles  po- 
stulat.  Atqui  revelationis  indoles  postulat  potius  testimoniorum 
examen,  quam  philosophicam  singularum  veritatum  disquisitio- 
nem.  Ergo. 

Prob.  min.  1)  Revelatio,  qua  fides  nititur,  vel  est  immediata  vel 
mediata.  Porro  immediata  revelatio  factum  est  internum ,  quod 
non  aliter  potest  aliis  innotescere,  nisi  ex  testimonio  illius,  qui 
illam  accepit.  Mediata  autem  revelatio  externis  signis  fit  vere  ac 
certe  credibilis;  ergo  non  potest  aliter  ab  iis,  ad  quos  pervenit, 
cum  certitudine  cognosci,  nisi  ex  testimoniis,  quibus  constat  tum 
ea  signa  vere  facta  esse,  tum  ea  facta  esse  in  confirmationem 
revelationis. 

2)  Inter  veritates  a  Deo  revelatas  possunt  esse  etiam  myste- 
ria:  id  merito  hic  supponitur  ex  tract.  de  Religione  ;  sed  satis 
pro  re  prsesenti  statuitur  —  a)  ex  obvio  principio  D.  Thomse 
(c.  g.  1. 1.  c.3.):  «  Duorum,  quorum  unus  alio  rem  aliquam  intel- 
lectu  subtilius  intuetur,  ille  cujus  intellectus  est  elevatior,  multa 

intelligit  quse  alius  omnino  capere  non  potest:  »  unde  cum  intel- 
lectus  divinus  sit  infinite  perfectior  quocumque  creato  intellectu, 
plura  cognoscit,  ad  quae  hic  pertingere  nequit  —  b)  ex  eo,  quod 
non  solum  revelatio  christiana,  sed  religiones  fere  omnium  gen- 
tium,  uti  Indorum,  Senensium,  Bracmanorum,  ^Egyptiorum,  alio- 
rumque  populorum  mysteria  contineant.  Jamvero  quodnam  examen 
de  his  institui  potest  ?  Ex  intrinsecis  principiis  non  demonstran- 
tur,  ex  solo  rationis  lumine  non  cognoscuntur  ;  et  si  cognosce- 
rentur  aut  demonstrarentur,  non  nisi  pauci  essent  hujus  examinis 
instituendi  capaces.  Unicum  ergo  examen  rei  naturae  accommoda- 
tum  est,  utrum  tali  testimonio  ea  nitantur,  quod  eadem  faciat 
vere  ac  prudenter  credibilia. 

3)  Quoad  revelationem  christianam,  ordinarium  medium  reve- 
lationem  cognoscendi  a  Christo  institutum,  est,  ut  vidimus,  vi- 
vum  Ecclesise  magisterium ,  cujus  testimonio  credendum  est,  ut 
secundum  viam  ordinariam  fidei  objectum  cognoscamus.  Hinc  viam 
auctoritatis  prse  philosophica  inquisitione  inculcat  S.  Augustinus 
(de  util.  cred.  c.  14.  n.  32.),  dicens,  evangelica  historia  nos  do- 
ceri,  Christum  «  nihil  prius  neque  fortius,  quam  oredi  sibi  vo- 
luisse:  cum  illi  nondum  essent  idonei,  cum  quibus  ei  res  esset, 
ad  divina  percipienda  secreta.  Quid  enim  aliud  agunt  tanta  et 
tam  multa  miracula,  ipso  etiam  dicente  illa  fieri  non  ob  aliud, 
nisi  ut  sibi  crederetur?  Fide  ille  stultos  ducebat,  vos  ratione  du- 
citis.  Clamabat  ille,  ut  crederetur,  vos  reclamatis.  Laudabat  cre- 
dentes  ille,  vos  objurgatis. »  —  Et  Salvianus  (1.  4.  de  gubern. 
c.  6.)  scribit:  «  Rationem  dicti  quseris  ?  non  reddo.  Interim  Deus 
hoc  dixit.  De  hoc  locutus  est  mihi.  Verbum  illius  summa  ratio 
est.  Removeo  argumenta,  removeo  disputationem.  Sola  mihi  ad 
credulitatem  sufficit  persona  dicentis.  Non  licet  mihi  de  fide  dicti 
ambigere,  non  licet  deliberare.  Quid  mihi  quserere  quomodo  ve- 
rum  sit,  quod  Deus  dixit,  cum  dubitare  non  debeam,  quin  verum 
sit  quod  Deus  dixit  ? » 

1028.  II.  In  investigatione  revelationis,  ea  methodus  prseferenda 

est,  quse  maxime  ejus    indagatoribus   congruit.  Atqui  hujusmodi 

methodus  non  est  philosophica  veritatum    disquisitio,  sed  aucto- 

ritas.  Etenim  cum  religio  res  sit  maximi  momenti,  et  bonum  ali- 

quod  omnibus  hominibus  commune;  necesse  est,  ut  ad  eam  per- 
Mazzella.  De  Virtutibus.  38 

veniri  possit  via  tuta  et  facili;  atqui  nec  tuta,  nec  facilis  est  in- 
vestigationis  philosophicse  via.  Ergo. 

1)  Non  est  tuta.  Cum  enim  religio  multa  continere  possit  ra- 
tioni  impervia,  facillimum  esset  errorem  pro  veritate  amplecti. 
Quoad  ipsas  veritates  nobis  pervias,  nemo  ignorat,  rationem  hu- 
manam  sibi  relictam  fere  semper  prsejudiciis  et  cupiditatibus 
famulari,  ac  proinde  crebris  discussionibus  dubia  non  tolli,  sed 
augeri.  Constat  etiam,  ipsos  philosophos  in  omnibus,  quse  suse 
rationi  et  inquisitioni  subjecerunt,  absque  revelationis  subsidio, 
saepe  in  varias  easque  absurdissimas  sententias  abiisse.  Quod  im- 
primis  in  revelationis  indagatione  conspicitur  ;  cum  omnes  illi 
qui  eam  proprio  marte  componere  voluerunt,  ita  semper  diversis 
et  pugnantibus  rationibus  implicati  fuerint,  ut  nunquam  veram 
revelationem  invenerint,  nec  potuerint  solidum  religionis  systema 
construere. 

2)  Non  est  facilis.  Methodus  enim  philosophica  opus  est  diffi- 
cillimum,  quod  longe  vires  excedit,  non  tantum  illitteratorum, 
qui  maximam  partem  hominum  efficiunt,  et  nec  sufficientem  vim 
habent  ingenii,  nec  tempus  tam  operosse  inquisitioni  impendere 
possunt;  sed  et  eorum  qui  aetatem  suam  in  studiis  philosophicis 
conterunt :  namque  hi  cum  religionem  sola  ratione  investigant, 
omnia  confundunt,  et  tam  parum  novas  veritates  inveniunt,  ut 
etiam  eas,  quas  tenuerunt,  amittunt.  —  Huc  ergo  faciunt  non  modo 
quse  de  revelationis  necessitate  disputari  solent;  sed  etiam  cum 
proportione,  quse  diximus  (n.937.  seq.,  et  982.  seqq.). 

1029.  Prob.  3lia  pars.  I.  Ratio  humana  cum  creata  sit  a  Deo, 
essentialiter  ab  eo  dependet;  ergo  si  aliquid  Deus  ei  credendum 
prsecipiat,  liberum  ei  non  est  illud  rejicere  :  secus  enim  licitum 
ei  esset  Deo  injuriam  irrogare.  Atqui  quae  Deus  revelavit  homi- 
nibus,  eadem  voluit  ut  ipsi  crederent.  Nam  —  1)  in  facto  ipso  re- 
velationis  continetur  divinum  necessarium  prseceptum  rationali 
creaturse,  ad  quam  revelatio  dirigitur  (n.  370.)  —  2)  Unde  (I.  Jo. 
III.  23.)  legitur :  «  et  hoc  est  mandatum  ejus  :  ut  credamus  in 
nomine  Filii  ejus  Jesu  Christi:  et  diligamus  alterutrum,  sicut  de- 
dit  mandatum  nobis. »  Liquet  ergo  ita  haberi  mandatum  fidei, 
sicut  habetur  mandatum  mutuse  dilectionis:  fidem  ergo  praecipi  fa- 

teamur  necesse  est,  siquidem  caritatem  prsecipi  non  diffitemur  — 
Vide  Schrader  (op.  cit.  §.  3.). 

1030.  II.  Ipse  rectus  ordo  naturali  lumine  notus  exigit,  ut  ratio 

inferior  superiori  subjiciatur;  atqui  ratio  finita  hominis  inferior 

•est  infinita  mente  divina;  ergo  huic  illa  subjiciatur  oportet.  Sed 

hsec  subjectio,  hic    rectus    ordo    destrueretur,  uti   patet,  si   Deo 

quidquam  revelanti  liberum  esset  homini  non  credere.  Ergo.  Hinc 

D.  Thomas    notavit    fidem  prsecipi  tum  immediate  lege  divina; 

tum  mediate  lege  naturali.  Etenim  —  1)  scribit  (c.  g.  1.3.  c.  118.): 

«  Lex  divina  ad  hoc  ordinat    hominem,  ut  sit  totaliter  subditus 

Deo.  Sed,  sicut  homo  subditur  Deo  amando ,  quantum  ad  volun- 

tatem,  ita  subditur  Deo  credendo,  quantum  ad  intellectum;  non 

autem  credendo  aliquid  falsum,  quia  a  Deo,  qui  est  veritas,  nul- 

lum  falsum  homini  proponi  potest;    unde  qui  credit  aliquod  fal- 

sum,  non  credit  Deo.  Ex  lege  igitur   divina   ordinantur  homines 

ad  fidem    rectam.»  —  b)  Scribit   (2.  2.  q.  10.  a.  1.  ad  1.):  «  di- 

oendum  quod  habere  fidem  non  est  in  natura  humana;  sed  in  na- 

tura  humana  est  ut  mens  hominis  non  repugnet  interiori  instin- 

ctui,  et  exteriori  veritatis  prasdicationi.  Unde  infidelitas  secundum 

hoc  est  contra  naturam  » —  Vide  etiam  dicta  (n.682.). 

1031.  III.  Hinc  qui  liberum  sibi  putant,  debitam  suse  mentis  Deo 
summse  Yeritati  subjectionem  denegare,  justo  Dei  judicio,  tripli- 
cem  incurrunt  miserrimam  servitutem :  ignorantise;  quatenus  eis 
subtrahitur  notitia  veritatum  altissimarum,  quse  humanse  inve- 
•stigationis  vires  excedunt  —  servitutem  erroris;  quatenus  in  ipsis 
veritatibus,  quse  intra  humanae  mentis  fines  continentur,  turpiter 
errant,  uti  patet  in  iis  qui  revelatione  fuerunt  destituti  —  ser- 
vitutem  suarum  passionum  ;  quatenus  intima  et  vera  ratio,  pro- 
pter  quam  Deum  loquentem  audire  detrectant,  est  repugnantia 
christianse  revelationis  cum  corruptae  naturse  passionibus.  Vide 
la  Civilta  Cattolica  (ser.  6.  Vol.  5.  pagg.  550.  seqq.). 

1032.  Hsec  pulchre  prosequitur  S.  Augustinus  (de  ver.  relig. 
c.37.),  dicens:  «  Non  efliciunt  (qui  ita  liberi  esse  volunt,  ne  ipsi 
Deo  serviant),  ut  non  serviant:  remanent  quippe  ipsa  vitia,  qui- 
bus  ut  ipsa  colenda  opinarentur  attracti  sunt.  Serviunt  enim  cu- 
piditati  triplici,  vel  voluptatis,  vel  excellentiae,  vel  spectaculi. 
Nego  esse  quemquam  istorum,  qui  nihil  colendum  existimant,  qui 

non  aut  carnalibus  gaudiis  subditus  sit,  aut  potentiam  vanam 
foveat,  aut  aliquo  spectaculo  delectatus  insaniat.  Ita  nescientes 
diligunt  temporalia,  ut  inde  beatitudinem  expectent.  His  autem 
rebus,  quibus  quisque  beatus  vult  effici,  serviat  necesse  est,  velit 
nolit.  Nam  quocumque  duxerint,  sequitur;  et  quisquis  ea  visus 
fuerit  auferre  posse,  metuitur.  Possunt  autem  auferre  ista  et  scin- 
tilla  ignis  et  aliqua  parva  bestiola.  Postremo,  ut  omittam  innu- 
merabiles  adversitates,  tempus  ipsum  auferat  necesse  est  omnia 
transeuntia.  Itaque  cum  omnia  temporalia  mundus  iste  concludat, 
omnibus  mundi  partibus  serviunt,  qui  propterea  putant  nihil  co- 
lendum  esse,  ne  serviant. »  Sed  de  his  plura  art.  seq. 

ARTICULUS  OCTAVUS 
Qumam  praecipue  rationis  abusus  divinae  fidei  suscipiendae  obstet. 

Exponitur   Status  Quaestionis. 

1033.  Ex  pneced.  articulo  praesertim  innotescit  rectus  rationis 
usus  ante  fidem ;  nunc  directe  inquirimus  rationis  abusum,  qui 
possit  susceptionem  fidei  impedire.  Plura  hic  facile  colliguntur 
ex  supra  disputatis;  eaque  indicare  sufficiet:  cetera  vero  disertius 
prosequemur. 

1034.  Ac  primo  ex  ipsa  natura  fidei  aperte  consequitur:  1)  quae- 
cumque  sit  de  veritatibus  revelatis  notitia,  quam  ex  principiis 
rationis  acquirere  possumus,  numquam  ea  principia  sunt  ratio 
formalis  propter  quam  credimus.  Id  abunde  patet  ex  superius  di- 
sputatis  de  objecto  formali  fidei  ejusque  natura:  cum  enim  fides 
necessario  nitatur  auctoritate  dicentis,  necessario  etiam  a  scientia 
distinguitur. 

2)  Similiter,  etsi  notitiam  vere  scientificam  quis  comparare  sibi 
potest  de  credibilitate  et  existentia  revelationis  ex  motivis  cre- 
dibilitatis  ;  nunquam  tamen  hsec  consistere  possunt  motivum  in- 
trinsecum  credendi,  ut  demonstravimus  (n.  767.  seqq.). 

3)  Nec  ut  conditio  ad  credendum  exigi  potest  scientifica  de- 

monstratio  omnium  veritatum,  quse  revelatse  perhibentur  :  tunc 
enim  ab  earum  numero  amandanda  erunt  mysteria,  contra  id  quod 
(n.  529.  seqq.)  ostendimus.  Imo  ipsarum  veritatum  ad  religionem 
pertinentium,  quse  rationis  captum  non  excedunt,  vera  demon- 
stratio  haberi  nequit  uti  conditio  ad  fidem  prserequisita:  si  enim 
de  omnibus  hujusmodi  veritatibus  sermo  sit,  homo  est  moraliter 
impotens,  absque  revelatione  eas  assequendi ;  si  de  aliquibus, 
saltem  pueris  et  rudibus  fidei  aditus  prsecluderetur. 

1035.  Pariter  ex  asserta  vera  libertate  actus  fidei,  jam  refutati 
sunt  duo  alii  errores,  qui  fidei  susceptioni  opponuntur.  Aliqui 
enim  —  1)  ideo  contendunt  se  a  fidei  obligatione  eximere,  quia, 
dicunt,  fides  debet  esse  libera:  libera  autem  non  esset,  si  sub  impe- 
rio  caderet — 2)  Alii  dicunt:  fides  ad  intellectum  pertinet;  sed  actus 
voluntatis  non  intellectus  prsecipi  possunt;  ergo  fides  non  cadit 
sub  prsecepto.  Hunc  duplicem  errorem  satis  rejecimus  (n.  858.). 

1036.  Ut  igitur  prsecipuos  errores  hic  refutandos  agnoscamus, 
oportet  penitius  rimari  illam  independentiam  rationis,  seu  con- 
scientise  libertatem,  quam  supra  (n.  1022.)  indicavimus:  ea  enim 
nec  eadem  ratione,  nec  pari  gradu  ab  omnibus  prop/ignatur,  Sane, 
praeter  eos,  qui  absolutam  humanse  rationi  autonomiam  tribuunt, 
sunt  qui  admittunt  quidem  revelationem  divinam,  adeoque  ali- 
quam  humanse  rationis  dependentiam  immediate  a  Deo  summa 
Veritate;  sed  humanse  rationi  tribuunt  jus  judicandi,  utrum  quae 
revelata  sunt  ita  cum  principiis  rationis  congruant,  ut  credi  pos- 
sint:  revelationem  ergo  rationi  subjiciunt,  et  generatim  mysteria 
e  medio  tollunt. 

1037.  Ad  hos  referri  debet  error  nunc  sat  communis,  nihili  nem- 
pe  esse  credendum,  utut  de  eo  ex  auctoritate  constet,  nisi  prius 
ratio  demonstraverit  ex  suis  intrinsecis  principiis  id  esse  verum. 
Ad  hunc,  in  quem  antea  inciderat,  refutandum  errorem,  scripsit 
S.  Augustinus  op.  de  util.  cred.,  uti  ipse  fatetur  (cap.  1.  n.  2.), 
ubi  ait:  «  Nosti  enim,  Honorate,  non  aliam  ob  causam  nos  in  ta- 
les  homines  incidisse,  nisi  quod  se  dicebant,  terribili  auctoritate 
separata,  mera  (al.  mira)  et  simplici  ratione  eos,  qui  se  audire 
vellent,  introducturos  ad  Deum,  et  errore  omni  liberaturos.  Quid 
enim  me  aliud  cogebat,  annos  fere  novem,  spreta  religione,  quse 
mihi  puerulo  a  parentibus  insita  erat,  homines  illos  sequi  ac  di- 

ligenter  audire,  nisi  quod  nos  superstitione  terreri,  et  fidem  nobis 
ante  rationem  imperare  dicerent;  se  autem  nullum  premere  ad  fi- 
dem,  nisi  prius  discussa  et  enodata  veritate  ?  Quis  non  his  polli- 
citationibus  illiceretur  ?  »  —  Unde  (c.  9.),  scribit :  «  Profitentur 
hoc  (doctrinam  Christi)  omnes  hseretici,  negare  non  possum;  sed 
ita  ut  eis,  quos  illectant,  rationem  se  de  obscurissimis  rebus  pol- 
liceantur  reddituros:  eoque  catholicam  maxime  criminantur,  quod 
illis,  qui  ad  eam  veniunt,  prsecipitur  ut  credant ;  se  autem  non 
jugum  credendi  imponere,  sed  docendi  fontem  aperire  gloriantur. 
Quid,  inquis,  dici  potuit,  quod  ad  eorum  laudem  magis  pertine- 
ret  ?  Non  ita  est.  Hoc  enim  faciunt  nullo  robore  praediti,  sed  ut 
aliquam  concilient  multitudinem  nomine  rationis :  qua  promissa 
naturaliter  anima  gaudet  humana,  nec  vires  suas  valetudinemque 
considerans,  sanorum  escas,  appetendo,  quse  male  committuntur 
nisi  valentibus,  irruit  in  venena  fallentium.  Nam  vera  religio, 
nisi  credantur  ea,  quae  quisque  postea,  si  bene  gesserit  dignusque 
fuerit,  assequatur  atque  percipiat,  et  omnino  sine  quodam  gravi 
auctoritatis  imperio  iniri  recte  nullo  pacto  potest. » 

1038.  Hinc  alii  agnoscunt  revelationem  divinam;  sed  negant  au- 
ctoritatem  infallibilem  Ecclesise  ,  a  qua  proinde  independentem 
faciunt  humanam  rationem.  Dicunt  ergo  credendum  esse  quod  Deus 
revelavit;  sed  rationis  esse  judicare  num  Deus  revelavit,  et  quid 
revelavit;  excluso  quocumque  externo  authentico  magisterio.  Hic 
error  est  communis  Novatoribus,  et  satis  supra  refutatus  est. 

1039.  Recensetur  hic  etiam  a  nonnullis  error  eorum,  qui  agno- 
scunt  quidem  Ecclesiae  magisterium,  at  negant  illud  suas  exserere 
vires  in  illorum  conscientias,  qui  sibi  persuaserint,  certis  se  per- 
spexisse  argumentis,  falsum  esse  quod  credendum  indicitur.  «  Et 
Quesnellus  quidem  »  inquit  Schrader  (de  Fide,  utrum  imperari  ea 
possit,  §.  14.)  «  sancte  testatur,  Jansenii  asseclis  fuisse  et  esse 
propositum,  ne  tantillum  quidem  ab  obedientia  recedere  debita 
sanctse  sedi  ac  corpori  episcoporum;  nec  proinde  alia  de  causa 
detrectatam  ab  ipsis  fuisse  damnationem  quinque  propositionum 
in  sensu  auctoris,  nisi  quod  intelligerent  fas  sibi  non  esse,  id  ju- 
ramento  edito  confirmare,  quod  perspicue  falsum  esse  pervide- 
rent.  Yidebantur  autem  luculentissime  sibi  videre,  ex  errore  afSr- 
mari,  eamdem  esse  quinque  propositionum  et  libri  Jansenii  doctri- 


ART.    VIII.  —   DE    ABUSU    RATIONIS    CONTRA    FIDEM.  599 

nam.»  —  Sed  revera ,  error  Jansenianorum ,  in  hac  re,  proprie 
consistebat  in  eo,  quod  excluderent  (immerito  prorsus)  factum 
dogmaticum  ab  auctoritate  infallibili  Ecclesise.  Admittere  enim 
hujusmodi  infallibile  magisterium,  et  jus  simul  privatse  rationis 
ei  resistendi;  esset  idem  ac  dicere,  magisterium  illud  esse  simul 
fallibile  et  infallibile  —  aut  verum  posse  vero  contradicere  —  aut 
jus  esse  cuique  resistendi  veritati. 

1040.  Denique  omittendi  hic  non  sunt  qui  reverentiam  affectare 
videntur  erga  divinam  revelationem  ac  fidem  ;  eamque  posse  ab 
homine  acceptari,  nullo  rationis  jure  violato,  facile  concedunt. 
At  simul  docent,  revelationem  ac  fidem,  sicut  ordinem  superna- 
turalem  universim,  speciali  Dei  favori  ita  tribuendam  esse,  ut 
proprie  habeat  rationem  privilegii.  De  natura  autem  privilegii 
est,  ajunt,  quod  nemo  teneatur  illud  acceptare;  atque  hoc  modo 
sibi  videntur  excutere  obligationem  credendi  (1). 

1041.  Prsestat  ad  hos  errores  magis  directe  refellendos,  argu- 
mentationem  thesis  prsecedentis  instaurare.  Itaque  — 

(1)  Hunc  errorem  ita  describit  iliustrissimus  Episcopus  Pictaviensis  (In- 
struction  sur  les  principales  erreurs  etc.  (Euvres,  V.  2.  p.  376.).  «  Vous  rae 
parlez  d'une  vie  superieure  et  surnaturelle ,  vous  developpez  tout  un  ordre 
surhumain....  Vous  me  promettez  pour  1'eternite  une  gloire  infinie,  la  vue  de 
Dieu  face  a  face,  la  connaissance  et  la  possession  de  Dieu  tel  qu'il  se  connait 
et  qu'il  se  possede  lui-meme.  Comme  moyens  proportionnes  a  cette  fin,  vous 
m'indiquez  les  elements  divers,  qui  forment  en  quelque  sorte  1'appareil  de  la 
vie  surnaturelle:  foi  en  Jesus-Christ,  preceptes  et  conseils  evangeliques,  ver- 
tus  infuses  et  theologales,  graces  actuelles,  grace  sanctifiante,  dons  de 
1'Esprit  Saint,  sacrifice,  sacrements,  obeissance  a  1'Eglise.  J'admire  cette 
hauteur  de  vue  et  de  speculation.  Mais  si  je  rougis  de  tout  ce  qui  m'abais- 
serait  au-dessous  de  ma  nature,  je  n'ai  non  plus  aucun  attrait  pour  tout  ce 
qui  tend  a  m'elever  au-dessus...  Je  serai  donc  reconnaissant  envers  Dieu  de 
ses  genereuses  intentions,  mais  je  n'accepterai  point  ce  bienfait,  qui  pour  moi 
serait  un  fardeau.  II  est  de  1'essence  de  tout  privilege,  de  pouvoir  etre  re- 
fuse.  Et  puisque  tout  cet  ordre  surnaturel,  tout  cet  ensemble  de  la  revelation 
est  un  don  de  Dieu  gratuitement  surajoute  par  sa  liberalite  et  sa  bonte  aux 
lois  et  aux  destinees  de  ma  nature,  je  m'en  tiendrai  a  ma  condition  premiere, 
je  vivrai  selon  les  lois  de  ma  conscience,  selon  les  regles  de  ma  raison  et  de 
la  religion  naturelle,  et  Dieu  ne  me  refnsera  pas  apres  cette  vie  honnete  et 
vertueuse  le  seul  bonheur  eternel  ou  j'aspire,  la  recompense  naturelle  des 
vertus  naturelles.  » 

§.    II. 

Solvitur  Proposita  Quaestio. 

Prop.  XLIII.  1.  Ex  divince  fidei  supernaturalitate  pessime 
infertur  immunitas  ab  obligatione  illam  amplectendi  —  2.  ne- 
que  humance  rationi  ullo  modo  repugnat  id  credere,  quod  suf- 
ficiente  auctoritate  proponitur,  etsi  eoc  intrinsecis  principiis 
non  demonstretur  —  3.  Falsa  igitur  et  impia  est  ea  conscien- 
tice  libertas,  qua  ob  persuasionem  naturalibus  mediis  compa- 
ratam,  quisque  a  Dei  revelantis  auctoritate ,  aut  ab  authentico 
Ecclesice  magisterio  discederet. 

1042.  Prob.  lma  pars.  I.  Divina  supernaturalis  revelatio,  sicut 
totius  supernaturalis  ordinis  institutio,  non  est  solum  eflectus  di- 
vinse  erga  nos  liberalitatis,  sed  etiam  supremi  dominii,  quod  Deus 
in  nos,  creaturas  suas,  habet.  Ergo  non  habet  meram  rationem 
favoris  ac  privilegii,  quod  quisque  respuere  possit;  sed  veram 
inducit  obligationem  Deo  revelanti  credendi  —  Prob.  antec.  ex 
verbis  Conc.  Coloniensis  (Decr.  P.  S.  c.  4.),  quod  paucis  comple- 
ctitur  intimam  ejus  rationem:  «  Profecto,  »  inquit  Conc,  «  si  Deus 
ad  homines  loquitur,  eo  loquitur  consilio,  ut  sibi  fides  habeatur. 
Nec  potest  is,  qui  fidem  detrectat,  non  inferre  injuriam  aut  Dei 
scientise  et  veracitati,  dum  eum  erroris  vel  fraudis  non  expertem 
innuit;  aut  Dei  sapientise,  dum  eum  absque  consilio  agere  et  lo- 
qui  opinatur;  aut  supremo  ejus  dominio,  cui  se  non  vult  submit- 
tere:  unde  etiam  seternae  damnationis   reus  prsenuntiatur. » 

1043.  II.  A  priori  rem  considerando,  saltem  concedendum  est, 
Deum  revelando  posse  velle  aut  merum  privilegium  impertiri, 
aut  veram  obligationem  imponere  revelationem  acceptandi,  seu 
credendi  :  utrum  autem  ex  his  duobus  elegerit,  ex  ipsa  revela- 
tione,  si  semel  ejus  exsistentise  credibilitas  ostenditur,  innotescere 
potest  ac  debet.  Atqui  ex  christiana  revelatione  plane  innotescit, 
in  prsesenti  providentia  non  dari  duplicem  Ordinem,  alterum  na- 
turalem  alterum  supernaturalem,  ita  ut  alterutrum  eligere  liceat; 
sed  omnes  destinatos  esse  ad  finem  supernaturalem;  ita  ut  iis,  qui 

hunc  finem  respuunt  eoque  indignos  se  prsebent,  alius  assequen- 
dus  non  supersit.  Unde  Christus  Dominus  (Marc.  XVI.  16.)  dixit: 
«  Qui  crediderit  et  baptizatus  fuerit,  salvus  erit :  qui  vero  non 
crediderit,  condemnabitur.»  Et  (Jo.  XV.  6.):  «  Si  quis  in  me 
non  manserit,  mittetur  foras  sicut  palmes  ;  et  arescet,  et  colli- 
gent  eum,  et  in  ignem  mittent,  et  ardet.  »  Quae  verba  expendens 
S.  Augustinus  (in  Jo.  tract.  81.),  ait:  «  Ligna  itaque  vitis  tanto 
sunt  contemptibiliora  si  in  vite  non  manserint,  quanto  gloriosiora 
si  manserint :  denique,  sicut  de  his  etiam  per  Ezechielem  Pro- 
phetam  Dominus  dicit,  prsecisa  nullis  agricolarum  usibus  prosunt, 
nullis  fabrilibus  operibus  deputantur.  Unum  de  duobus  palmiti 
congruit,  aut  vitis  aut  ignis;  si  in  vite  non  est,  in  igne  erit:  ut 
ergo  in  igne  non  sit,  in  vite  sit. »  —  Huc  revera  faciunt  omnia 
qu?e  supra  disputavimus  de  necessitate  fidei. 

1044.  III.  Assertores  erroris,  quem  hic  impugnamus,  assumunt 
uti  certum,  posse  homines  tum  absque  revelatione  cognoscere  ve- 
ritates  omnes  ad  religionem  et  mores  pertinentes  ;  tum  absque 
gratise  auxilio  observare,  quoad  substantiam ,  legem  naturalem 
universim.  Atqui  primum  falsum  ostenditur,  ubi  noralis  revela- 
tionis  necessitas  adstruitur  ;  alterum  falsum  demonstravimus  in 
tract.  de  Gratia  (n.  385.  seqq.).  Ergo. 

1045.  Prob.  2da  pars.  I.  Genuinse  rationis  indoli  non  repugnat, 
imo  valde  ei  consonat,  ut  assentiatur  objecto,  quod  ut  verum  suf- 
ficienter  ei  reprsesentatur.  Atqui  objectum,  cujus  veritas  ex  in- 
trinsecis  principiis  non  innotescit,  potest  uti  verum  intellectui  re- 
praesentari  ex  extrinsecis  principiis,  nempe  ex  auctoritate.  Ergo 
rationis  indoli  non  repugnat,  sed  valde  ei  consonat,  ut  id  credat 
quod  sufficiente  auctoritate  proponitur,  licet  ejus  intrinsecam  ra- 
tionem  non  perspiciat  —  Min.  si  negatur,  nos  adducet  ad  negan- 
dam  quamlibet  fidem  historicam,  prseter  alias  absurditates ,  de 
quibus  statim  dicemus.  Hoc  argumentum  perbelle  exponit  D.  Tho- 
mas  (c.  g.  1.  1.  c.  3.),  inquiens  :  «  Duorum  enim,  quorum  unus 
alio  rem  aliquam  intellectu  subtilius  intuetur,  ille  cujus  intelle- 
ctus  est  elevatior,  multa  intelligit  quse  alius  omnino  capere  non 
potest;  sicut  patet  in  rustico,  qui  nullo  modo  philosophise  subti- 
les  considerationes    capere  potest.  Intellectus    autem  angeli  plus 

excedit  intellectum  humanum,  quam  intellectus  optimi  philoso- 
phi  intellectum  rudissimi  idiotse. . .  Multoque  amplius  intellectus 
divinus  excedit  angelicum,  quam  angelicus  humanum.  Ipse  enim 
intellectus  divinus  sua  capacitate  substantiam  suam  adsequat. . . 
Unde  non  omnia,  quse  in  seipso  Deus  intelligit,  angelus  naturali 
cognitione  capere  potest ;  nec  ad  omnia,  quse  angelus  naturali  sua 
virtute  intelligit,  humana  ratio  sufflcit  capiendo.  Sicut  igitur  ma- 
ximse  amentiae  esset  idiota,  qui  ea  quae  a  philosopho  proponun- 
tur,  falsa  esse  assereret,  propter  hoc  quod  ea  capere  non  potest; 
ita  et  multo  amplius  nimise  stultitise  esset  homo,  si  ea,  quse  di- 
vinitus  angelorum  ministerio  revelantur,  1'alsa  esse  suspicaretur, 
ex  hoc  quod  ratione  investigari  non  possunt. » 

1046.  II.  Falsa  est  et  absurda  ea  doctrina,  quse  natura  sua  hu- 
manam  omnem  societatem  destruit.  Atqui  hujusmodi  est  doctrina, 
statuens  nihil  esse  credendum,  nisi  proprie  demonstretur.  Ergo. 

Prob.  min.  1)  Sane  hsec  doctrina  destrueret  amicitiam  omnem, 
uti  arguit  S.  Augustinus  (de  util.  credendi,  c.  10.  n.  24.),  ubi 
scribit:  «  Si  enim  turpe  est  aliquid  credere,  aut  turpiter  facit, 
qui  amico  credit,  aut  nihil  amico  credens  quomodo  amicum  vel 
ipsum  vel  se  appellet  non  video.  » 

2)  Destrueret  societatem  domesticam;  uti  enim  argumentatur 
ipse  S.  Doctor  loco,  quem  citavimus  (n.  827.),  ut  liberi  colant  pa- 
rentes,  oportet  ut  credant  eos  esse  suos  parentes;  siquidem  id 
nulla  intrinseca  ratione  demonstrari  potest. 

3)  Imo  nulla  amplius  valida  essent  vincula,  quibus  homines  in 
societate  colligantur,  ut  consideranti  facile  patet.  Unde  Eusebius 
(Prsep.  Ev.  1.  1.  c.  5.),  ait:  «  Quid  aliud  denique,  manibus  ocu- 
lisque  tenemus,  quam  vitam  hominum  universam  ex  duabus  hisce 
rebus,  spe  nimirum  fideque,  suspensam  teneri. » 

4)  Nullam  posset  homo  addiscere  disciplinam,  uti  notavit,  inter 
alios,  Theodoretus,  qui  (de  fide)  scribit:  «  Cognitionem  quidem  fi- 
des  prsecedit,  subsequitur  autem  fidem  cognitio  :  cognitionem  subit 
appetitus,  appetitum  actio  subsequitur.  Prius  enim  credere  opor- 
tet;  tum  addiscere;  eum  vero,  qui  cognovit,  appetitu  aliquo  com- 
moveri,  impulsum  aggredi  ac  peragere.  Nunquam  enim  prima  ele- 
menta  discet,  qui  litteratori  fidem  non  habet,  ita  esse  primam, 
ita  secundam  appellandam  ,    et  alias  similiter.  »  Quse  illico  tam 

de  alphabeto  quam  de  communi  in  omnibus  vitse  artibus  negotiis- 
que  institutione  prosequitur,  fidemque  rem  esse  infert  hominibus 
omnibus  communem,  qui  discere  quidpiam  cupiunt  —  Vide,  si 
lubet,  Balmes  (Protestantism  and  Catholicity,  Vol.  1.  ch.  5.). 

1047.  III.  Quae  diximus  de  necessitate  credendi  generatim, 
maximam  vim  habent  quando  agitur  de  vera  religione,  omnibus 
necessaria  capessenda.  Nam  1)  Nemo  potest  veram  religionem  ini- 
re,  nisi  primum  sibi  persuadeat  eam  esse  quserendam:  at  quo- 
modo  potest  id  sibi  persuadere,  qui  secum  jam  statuit  a  priori 
fidem  omnem  tamquam  temeritatem  esse  respuendam?  Hinc  S.  Au- 
gustinus  (op.  cit.  c.  14.  n.  30.)  ait:  «  Si  nihil  me  credere  jubet: 
hanc  ipsam  veram  religionem  ullam  in  rebus  humanis  esse  non 
credo:  quam  cum  esse  non  credo,  non  quaero.  At  ille  (hsereticus), 
ut  opinor,  quserenti  monstraturus  est;  ita  enim  scriptum  est,  quse- 
rens  inveniet.  Ad  eum  igitur,  qui  me  vetat  credere,  non  venirem, 
nisi  aliquid  crederem.  Estne  ulla  major  dementia,  quam  ut  ei 
sola,  quse  nulla  scientia  subnixa  est,  fide  displiceam,  quse  ad  eum 
ipsum  me  sola  perduxit?» 

2)  Id  confirmatur  iis  omnibus  argumentis,  quibus*ostenditur  ne- 
cessitas  revelationis,  sine  qua  homines,  vel  sapientiores  existi- 
mati,  in  turpissimos  errores  inciderunt,  etiam  quoad  prsecipuas 
naturalis  religionis  veritates. 

3)  Unde  S.  Augustinus  (Ep.  106.)  hortatur,  ut  qui  qusestiones 
proponit  contra  fidem,  prius  fiat  christianus,  et  credat;  et  deinde 
subdit:  «  Ne  forte  cum  exspectat  ante  librorum  sanctorum  finire 
qusestiones,  prius  finiat  vitam,  quam  transeat  de  morte  ad  vitam; 
sunt  enim  innumerabiles,  quse  non  sunt  finiendse  ante  fidem,  ne 
finiatur  vita  sine  fide.  » 

4)  Semel  admisso  principio,  quod  nihil  est  credendum  nisi  ex 
intrinsecis  principiis  demonstretur,  jam  a  priori  excluderentur 
mysteria.  Atqui  id  omnino  repugnat  principiis  rationis.  Nam  ra- 
tio  ostendit  mysteria  existere  —  eorum  revelationem  esse  possi- 
bilem — non  modo  Christianos  omnes,  sed  ipsos  falsarum  religio- 
num  sectatores  mysteria  agnoscere  etc.  Ergo. 

1048.  Prob.  3tia  pars.  I.  Falsa  est  ea  libertas,  quse  falso  niti- 
tur  principio  falsoque  motivo.  Atqui  talis  est  conscientiae  liber- 

tas,  qua  homo  dicitur  immunis  ab  obligatione  subjiciendi  intel- 
lectum  Deo  revelanti.    Ergo. 

Prob.  min.  1)  Principium,  quo  nituntur  assertores  illius  liber- 
tatis,  est  independentia  humanse  rationis,  utpote  quse  fons  dicitur 
et  origo  omnium  veritatum  ad  religionem  pertinentium;  atqui  fal- 
sitas  hujus  principii  demonstrata  est  in  thesi  prsec. 

Prob.  min.  2)  Motivum,  quod  afferunt  assertores  illius  liber- 
tatis,  est  ut  humana  ratio  libera  a  revelatione  magis  progredi 
possit;  atqui  revelationem  rejicere,  regredi  est.  Nam  progressus 
rationis  proprie  consistit  in  perfectiori  consecutione  sui  objecti, 
quod  est  verum  :  atqui,  sine  revelatione,  humana  ratio  multas  ve- 
ritates  penitus  ignorat  —  circa  multas  turpiter  errat  —  de  mul- 
tis,  quae  certse  esse  debent,  dubitat.  Id  patet  iterum  ex  dictis 
in  prsec.  parte  thesis,  et  confirmabitur  ex  dicendis  in  art.  seq. 

1049.  II.  Impia  est  ea  libertas,  qua  homo  debitam  Deo  submis- 
sionem  negaret,  et  illum  mendacem  faceret,  ut  suam  prsetensam 
persuasionem  sequeretur.  Atqui  talis  est  ea  libertas,  qua  homo 
ob  privatam  suam  persuasionem,  revelatas  a  Deo  veritates  reji- 
ceret,  plus  suse  persuasioni  quam  Deo  credendo.    Ergo. 

1050.  Ut  melius  innotescat  vis  argumenti,  notetur  breviter,  1) 
conscientiam,  uti  patet  ex  ejus  data  notione,  si  pressius  ac  pro- 
prie  loquamur,  liberam  ac  immunem  haudquaquam  esse;  ea  enim 
pendet  a  lege  menti  explorata  rationique  comperta,  qua  multo 
magis  illa  ligatur,  quam  ab  ipsa  ligetur  voluntas;  quum  intelle- 
ctus  aliter  ac  videt  judicare  non  possit,  etsi  voluntas  ei  obnita- 
tur  atque  resistat.  Quare  qui  libertatem  conscientise  hic  propu- 
gnant,  proprie  negant  legem  qua  homo  tenetur  Deo  revelanti 
credere. 

2)  At  quanam  ratione  lex  hujusmodi  negari  potest?  Num  quia 
Deus  non  est?  aut  quia  superior  non  est  homine?  aut  quia  reve- 
lare  non  potest,  saltem  mysteria?  aut  quia,  si  revelet,  potest  de- 
cipi  aut  decipere?  aut  quia  revelando  non  imperat  ut  credamus? 
Atqui  hsec  omnia  tum  rectse  rationi,  tum  communi  sensui  repu- 
gnant.  Quomodo  ergo  poterit  recta  ratio  cuiquam  persuadere  im- 
munitatem  ab  obligatione  credendi  Deo,  si  semel  constet  Deum 
locutum  fuisse? 

3)  Quare  si  ipsi  homines  segre  ferunt,  ut  eorum  dictis  non  adhi- 

beatur  fides,  nonne  injuria  irrogatur  Deo,  summse  veritati,  si  ei 
loquenti  non  credamus?  «  Quis  est  adeo  impius,  »  inquit  Clemens 
Alex.  (Strom.  1.  5.  n.  234.),  «  et  a  Deo  alienus,  ut  Deo  non  cre- 
dat,  et  probationes  a  Deo  postulet,  tamquam  ab  hominibus?» — Et 
Cyrillus  Alex.  (in  Jo.  1.  4.  c.  2.):  «  Qui  autem  sapientia  et  po- 
tentia  tam  supra  nos  eminet,  quid  non  et  mirabiliter  operabitur 
et  nostrum  captum  excedet?  Lubet  autem  non  insulsam,  meo  ju- 
dicio,  comparationem  hic  subjicere.  Qui  inter  nos  machinalem 
scientiam  exercent,  magnum  quiddam  ssepe  se  facturos  profiten- 
tur  et  cujus  faciendi  ratio  mentes  nostras  fugit  priusquam  illam 
spectaverimus;  sed  artem  ipsam  considerantes,  etiam  ante  expe- 
rimentum  ipsum  fidem  adhibemus,  pudetque  iis  obluctari.  Quo- 
modo  igitur,  inquiet  aliquis,  non  gravissimorum  criminum  rei  jure 
tenebuntur,  qui  prsestantissimum  rerum  omnium  artificem  Deum 
incredulitate  sua  elevare  audent,  qui  de  iis,  quse  operatur,  quo- 
modo  quaerere  non  verentur,  quamvis  universae  sapientise  largi- 
torem  eum  esse  noverint,  et  ex  omni  divina  Scriptura  cunctipo- 
tentem  esse  didicerint?  » 

1051.  III.  Rejicienda  est  ea  libertas,  qua  quis  msdium  fallibile 
assequendse  veritatis  prseferret  infallibili;  atqui  hujusmodi  esset 
libertas  illius,  qui  Ecclesiae  in  re  fidei  judicium  deserens,  suam 
naturalibus  mediis  partam  sequeretur  persuasionem.  Ergo. 

1052.  Ut  hujus  etiam  argumenti  melius  vis  intelligatur,  note- 
tur  1)  homines  vel  doctissimos,  sibi  relictos  seu  absque  revela- 
tione,  in  innumeros  errores  offendisse  in  iis  quse  ad  religionem 
referuntur. 

2)  Hseretici  revelationem  divinam  agnoscentes,  rejecta  Ecclesise 
auctoritate,  suum  privatum  judicium  sequentes,  in  multos  sibi  con- 
tradicentes,  ssepe  ridiculos  errores  abiere. 

3)  Viri  etiam  doctissimi  ac  sancti,  plus  aequo  suo  judicio  tri- 
buentes,  quamquam  luminaria  essent  in  ecclesia  posita,  nihilomi- 
nus  plus  semel  offusa  tenebris  disparuerunt.  Ita  cum  S.  Cypriano 
africani  non  pauci;  cum  Firmiliano  Asise  Episcopi  plures  in  con- 
troversia  de  valore  baptismi  ab  hsereticis  collati;  ita  Tertullia- 
nus,  et,  ut  multis  videtur,  Origenes,  etc. 

4)  Patres  in  Verbi  Dei  intelligentia  ssepe  hsesitasse  compertum 
est.  Unde  S.  Augustinus  descriptionem  miserrimse  ignorantise,  qua 

mortalium  animi  obtenebrantur  (ad  Paulin.  epist.  250.  al.  95.), 
ita  absolvit :  «  Quis  in  his  omnibus  tremor,  mi  Pauline,  sancte 
homo  Dei?  quis  tremor,  quse  tenebrse?  nonne  putamus  de  his  di- 
ctum  esse,  timor  et  tremor  venerunt  super  me,  et  contexerunt 
me  tenebrse?  Quid,  ipsa  divina  eloquia,  nonne  palpantur  potius, 
quam  tractantur  a  nobis?  dum  in  multo  pluribus  quserimus  po- 
tius,  quid  sentiendum  sit,  quam  definitum  aliquid  fixumque  sen- 
timus  ?  » 

5)  Hsec  cum  sit  humani  ingenii  conditio,  inferre  licet,  debere 
quidem  hominem  inquirere,  ea  ratione  qua  diximus,  ut  authen- 
ticum  et  infallibile  magisterium  reperiat;  sed  eo  semel  invento, 
juribus  rationis  succedit  officium  prudentis  credulitatis.  «  Hinc 
igitur  »  inquit  Cyrillus  Alex.  (in  Jo.  1.  4.  c.  2.)  «  utilitatem  ca- 
pientes,  et  per  quae  ceteri  cadunt,  per  hsec  ipsa  vitam  nostram 
emendantes,  in  susceptione  divinorum  mysteriorum  fidem  habere 
quidem  nos  oportet  curiositatis  expertem,  neque  cum  aliquid  dici- 
tur,  subjicere  illud  'quomodo':  Judaicum  enim  est  illud  vocabu- 
lum,  et  extremi  proinde  causa  supplicii. »  —  Sequi  debemus  re- 
gulam  a  S.  Augustino  traditam,  dum  difficillimam  pertractaret 
qusestionem  de  propagatioue  peccati  originalis  (serm.  294.  al.  14. 
de  verb.  Apost.  c.  7.),  ubi  scribit:  «  Ego  istam  quaestionem  pro- 
fundam  sentio,  et  ad  ejus  fundum  rimandum  meas  vires  idoneas 
non  agnosco.  Libet  me  hic  exclamare  quod  Paulus  :  o  altitudo 
divitiarum !  parvulus  non  baptizatus  pergit  in  damnationem,  Apo- 
stoli  enim  verba  sunt,  ex  uno  in  condemnationem.  Non  satis  in- 
venio  dignam  causam:  quia  non  invenio,  non  quia  non  est.  Ubi 
ergo  non  invenio  in  profundo  profundum,  attendere  debeo  huma- 
nam  infirmitatem,  non  damnare  divinam  auctoritatem.  Ego  pror- 
sus  exclamo,  nec  me  pudet:  0  altitudo  divitiarum  sapientise  etc... 
ego  infirmitatem  meam  his  verbis  munio,  et  hac  cautela  circum- 
septus  adversus  sagittas  ratiocinationum  tuarum  muratus  assisto.» 

1053.  IV.  Ea  conscientise  libertas  est  rejicienda,  quse  evertit 
divinum  magisterium  a  Christo  institutum,  cui  ex  Christi  ipsius 
institutione,  humana  ratio  subjaceat  oportet.  Atqui  talis  est  ea 
libertas,  qua  quis  ob  persuasionem  naturalibus  mediis  compara- 
tam  discederet  ab  Ecclesiae  authentico  judicio.  Ergo. 

Sane  si  semel  admitteretur  conscientise  libertas,  de  qua  agitur, 

dicendum  esset  bene  egisse  arianos,  post  condemnationem  Conci- 
lii  Nicseni,  adhuc  negantes  consubstantialitatem  Verbi  —  Nesto- 
rium,  jam  damnatum  a  concilio  ephesino,  adhuc  negantem  uni- 
tatem  personae  in  Christo  —  Socinianos  post  Ecclesiae  judicium 
adhuc  negantes  peccatum  originale — et  sic  de  ceteris  hsereticis  : 
quandoquidem  hi  omnes  sibi  videre  videbantur  germanum  Scri- 
pturarum  sensum  alium  esse  ab  eo,  quem  definiverat  Ecclesia. 
At  id  certe  repugnat  institutioni  Christi,  constanti  praxi  Eccle- 
sise,  et,  si  de  primis  Conciliis  agatur,  etiam  pluribus  Protestan- 
tium  confessionibus.  Unde  S.  Gregorius  (1.  1.  ep.  24.),  ait:  «  sicut 
sancti  evangelii  quatuor  libros,  sic  quatuor  concilia  suscipere  et 
venerari  me  fateor:  nicsenum  scilicet,  in  quo  perversum  Arii 
dogma  destruitur:  constantinopolitanum  quoque,  in  quo  Eunomii 
et  Macedonii  error  convincitur:  ephesinum  etiam  primum,  in  quo 
Nestorii  impietas  judicatur:  chalcedonense  vero,  in  quo  Eutyche- 
tis  Dioscorique  pravitas  reprobatur,  tota  devotione  complector, 
integerrima  approbatione  custodio:  quia  in  his,  velut  in  quadrato 
lapide,  sanctse  fidei  structura  consurgit.  Et  cujuslibet  vitae  atque 
actionis  existat,  quisquis  eorum  soliditatem  non  teret,  etiamsi  la- 
pis  esse  cernitur,  tamen  extra  aedificium  jacet.  »  —  Quare  huc 
faciunt  omnia  argumenta,  quibus  supra  ostendimus,  in  re  fidei 
prsecipuas  partes  tribuendas  auctoritati  non  rationi ;  medium  a 
Christo  institutum,  quo  credibilis  fiat  revelatio  christiana,  ejus- 
que  verus  sensus  intelligatur,  esse  vivum  et  authenticum  Eccle- 
sise  magisterium;  privatum  judicium  non  esse  regulam  fidei. 

1054.  Dices  cum  Hodge  (systematic  theology,  Vol.  1.  pag.  184.): 
obligatio  verse  fidei  profitendse  personalis  est,  atque  unicuique  im- 
putatur  si  eam  non  suscipiat:  ergo  non  potest  hujusmodi  obliga- 
tio  in  alium  transferri.  Sed  id  fieret,  si  quis  suum  iudicium  sub- 
mitteret  Ecclesise  judicio.  Ergo.  (1). 

(1)  En  ejus  verba:  «  the  obligation  to  faith  and  obedience  are  personal. 
Every  man  is  responsible  for  religious  faitb  and  bis  moral  condnct.  He  cannot 
transfer  that  responsibility  to  others;  nor  can  others  assnme  it  in  his  stead. 
He  mnst  answer  for  himself ;  and  if  he  mnst  answer  for  himself,  he  must 
judge  for  himself.  It  will  not  avail  him  in  the  day  of  judgment  to  say  that 
his  parents  or  his  Church  taught  him  wrong.  He  should  have  listened  to 
God,  and  obeyed  Him  rather  than  men.  » 

Resp.:  Omissis  riunc  falsis  suppositionibus,  quod  Ecclesia  pos- 
sit  falsum  docere  in  rebus  fidei;  quod  audiens  Ecclesiam  audiat 
homines,  cum  Christus  dixerit  «  qui  vos  audit,  me  audit,  »  etc; 
consideramus  dumtaxat  quod  de  imputabilitate  dicitur.  Fateor 
me  nunquam  assecutum  fuisse,  quomodo  tam  futilis  objectio,  a 
Luthero  jam  proposita,  potuerit  constanter  et  serio  repeti  a  vi- 
ris  alioquin  non  infimi  ingenii.  Quserimus  enim,  existente  aliqua 
lege,  et  conscientia  dictante  hunc  actum  esse  contra  illam,  ver- 
titur  ne  homini  culpse  si  eumdem  actum  ponat?  Negabit  nemo ; 
manet  enim  in  homine  libertas  obtemperandi  aut  resistendi  legi 
et  conscientise:  ex  hoc  oritur  imputabilitas.  Atqui  existit  lex  sub- 
jiciendi  privatum  judicium  ,  persuasionem  naturalibus  mediis 
comparatam  judicio  authentico  Ecclesise,  ex.  gr.  definientis,  ver- 
bis  «  Hoc  est  corpus  meum  »  exprimi  realem  substantialemque 
prsesentiam  Christi  in  Eucharistia.  Ergo  si  quis  judicium  in  casu 
non  submittat,  ipsi  imputabile  est  quod  non  suscipiat  veram  fi- 
dem.  Qusestio  ergo  non  est,  utrum  obligatio  fidem  veram  profi- 
tendi  sit  personalis,  vel  utrum  unicuique  imputari  debeat  si  fidem 
sufficienter  propositam  non  suscipiat:  hsec  fatemur  omnes  ;  sed 
qusestio  est,  utrum  hac  in  re  debeamus  judicium  nostrum  priva- 
tum  Ecclesise  judicio  prseferre.  Contrarium  probavimus;  ac  proinde 
jure  imputabitur  ad  culpam,  Ecclesise  judicium  contemnere  ob 
privatam  contrariam  persuasionem,  quae  nec  temeritate  nec  su- 
perbia  vacat. 

ARTICULUS  NONUS 
Quinam  sit  habitus  inter  rationem  et  fidem. 

§.  i. 

Exponitur  Status  Quaestionis. 

1055.  Expedivimus  jam  quaestiones  de  usu  et  abusu  rationis  ante 
fidem;  nunc,  ut  proposuimus  (n.  1012.),  agendum  est  de  munere  ra- 
tionis  post  fidem.  Omnes  autem  qusestiones,  quse  ad  hoc  caput 
revocari  possunt,  comprehenduntur  sub  illa  generali,  in  titulo 
hujus  articuli  enuntiata  «  quinam  est  habitus  rationis  ad  fidem. » 

1056.  Porro  Concilium  Vaticanum  totam  doctrinam  de  hac  re 
praeclare  statuit.  Nam  1)  docet  (Const.  Dei  Filius,  cap.  4):  «  Etsi 
fides  sit  supra  rationem,  nulla  tamen  unquam  inter  fidem  et  ra- 
tionem  vera  dissensio  esse  potest:  cum  idem  Deus,  qui  mysteria 
revelat  et  fidem  infundit,  animo  humano  rationis  lumen  indide- 
rit  ;  Deus  autem  negare  seipsum  non  possit,  nec  verum  vero  un- 
quam  contradicere.  Inanis  autem  hujus  contradictionis  species 
inde  potissimum  oritur,  quod  vel  fidei  dogmata  ad  mentem  Ec- 
clesise  intellecta  et  exposita  non  fuerint,  vel  opinionum  commenta 
pro  rationis  effatis  habeantur.  Omnem  igitur  assertionem  veritati 
illuminatse  fidei  contrariam  omnino  falsam  esse  definimus.  Porro 
Ecclesia,  quse  una  cum  apostolico  munere  docendi,  mandatum  ac- 
cepit,  fidei  depositum  custodiendi,  jus  etiam  et  officium  divini- 
tus  habet  falsi  nominis  scientiam  proscribendi,  ne  quis  decipiatur 
per  philosophiam,  et  inanem  fallaciam.  Quapropter  omnes  chri- 
stiani  fideles  hujusmodi  opiniones,  quse  fidei  doctrinse  contrarise 
esse  cognoscuntur,  maxime  si  ab  Ecclesia  reprobatse  fuerint,  non 
solum  prohibentur  tanquam  legitimas  scientise  conclusiones  defen- 
dere,  sed  pro  erroribus  potius,  qui  fallacem  veritatis  speciem  prse 
se  ferant,  habere  tenentur  omnino.» 

2)  Prosequitur  vero  dicens  :  «  Neque  solum  fides  et  ratio  inter 
se  dissidere  nunquam  possunt,  sed  opem  quoque  sibi  mutuam  fe- 
runt,  cum  recta  ratio  fidei  fundamenta  demonstret,  ejusque  lu- 
mine  illustrata  rerum  divinarum  scientiam  excolat ;  fides  vero 
rationem  ab  erroribus  liberet  ac  tueatur,  eamque  multiplici  co- 
gnitione  instruat.  Quapropter  tantum  abest,  ut  Ecclesia  humana- 
rum  artium  et  disciplinarum  culturse  obsistat,  ut  hanc  multis  modis 
juvet  atque  promoveat.  Non  enim  commoda  ab  iis  ad  hominum 
vitam  dimanantia  aut  ignorat  aut  despicit:  fatetur  imo,  eas,  quem- 
admodum  a  Deo  scientiarum  Domino  profectse  sunt,  ita  si  rite 
pertractentur,  ad  Deum  juvante  ejus  gratia  perducere.  Nec  sane 
ipsa  vetat,  ne  hujusmodi  disciplinse  in  suo  quseque  ambitu  pro- 
priis  utantur  principiis  et  propria  methodo;  sed  justam  hanc  li- 
bertatem  agnoscens,  id  sedulo  cavet,  ne  divinse  doctrinae  repu- 
gnando  errores  in  se  suscipiant,  aut  fines  proprios  transgressse, 
ea,  quse  sunt  fidei,  occupent  et  perturbent. » 

3)  Hinc    (can.  2.  in  idem  cap.)   dicitur:  «  Si  quis  dixerit,  di- 
Mazzella.  De  Virtutibus.  39 

sciplinas  humanas  ea  cum  libertate  tractandas  esse,  ut  earum  as- 
sertiones,  etsi  doctrinae  revelatse  adversentur,  tanquam  verae  re- 
tineri,  neque  ab  Ecclesia  proscribi  possint :  anathema  sit.  »  Cf. 
etiam  propp.  VIII.  —  XIV.  damnatas  in  syllabo. 

1057.  Ut  vis  harum  declarationum  percipiatur,  nonnulla  adno- 
tanda  sunt.  Ac  primo  quasstio  de  habitu  rationis  ad  revelationem 
fere  eadem  est  ac  qusestio  de  habitu  scientiae  ad  fidem,  natura- 
lis  luminis  ad  Ecclesise  auctoritatem,  et  cum  proportione,  philo- 
sophise  ad  Theologiam:  quare  has  qusestiones  licet  distinguamus, 
quia  tamen  earum  solutio  ex  iisdem  principiis  pendet,  omnes  hic 
simul  complectimur.  Nequit  autem  quaestio  de  habitu  scientise 
ad  fidem  institui,  nisi  una  distinguatur  ab  alia  :  de  hac  distinctione 
diximus  (nn.  277.  seq.),  eademque  patet  ex  disputatis  de  natura 
fidei. 

1058.  Quse  Conc.  Vaticanum  declaravit,  ad  tria  praesertim  ca- 
pita  revocantur: — 1)  nulla  potest  esse  vera  dissensio  inter  scien- 
tiam  et  fidem ;  hinc  Ecclesia  non  modo  non  impedit,  sed  promo- 
vet  veram  scientiam  —  2)  scientia  libera  est,  quatenus  procedit 
*ex  propriis  principiis,  ac  sua  methodo  utitur;  subjicitur  tamen 
fidei,  quatenus  quod  fides  docet  sub  nullo  scientise  prsetextu  ne- 
gari  potest  —  3)  Haec  scientiae  subordinatio  ad  fidem  non  obest, 
sed  prodest  scientiarum  progressui.  Haec  ipsa  enucleanda  sunt, 
antequam  adstruantur. 

1059.  Ac  I.  non  defuerunt  qui  assererent,  fidem  naturale  ra- 
tionis  lumen  extinguere,  ac  proinde  rationi  adversari.  Id  autem 
duplici  praesertim  ex  causa : — 1)  quia  fides  coecum  omnino  a  ra- 
tione  exigit  obiectis  credendis  assensum ;  et  hic  error  satis  refu- 
tatur  ex  dictis  de  credibilitate  fidei  —  2)  quia  rationi  creden- 
dum  proponit,  quod  cum  ejus  principiis  adversa  fronte  pugnat. 
Huic  errori  adhaeserunt  Neoperipatetici  saec.  XV.  et  XVI;  eum 
renovavit  Bayle  (Diction.  t.  4.  Eclaircissement  II.  III.),  quem 
refutavit  Leibnitzius  (Discours  de  la  conformite"  de  la  Foi  avec 
la  Raison);  eumdemque  nunc  docent  fidenter  plures  increduli. 

1060.  Hinc  qui  inter  hujus  erroris  assertores  fidei  haud  valedice- 
re  videri  volebant,  human»  scientiae  bellum  indicendum  judicarunt. 
Ita  ex.  gr.  Daniel  Hoffmannus  theologiae  in  universitate  helmstad- 
tiensi  Professor  philosophiam  opus  carnis  appellavit ;  Kemnitius 

edicebat  nihili  faciendum,  si  fidei  dogmata  defendentes  in  absur- 
ditates  philosophicas  incurramus.  De  Luthero  autem,  qui  princi- 
pium  statuerat  «  quod  verum  est  in  Theologia  non  semper  verum 
est  in  philosophia,  »  scribit  Erasmus  (ep.  59.):  «  Nonne  Lutherus 
scripsit  omnem  disciplinam  tam  practicam  quam  speculativam 
esse  damnatam  ?  Omnes  scientias  speculativas  esse  peccata  et  er- 
rores?  »  Et  (ep.  1006.):  «  Ubicumque  regnat  lutheranismus,  ibi 
litterarum  est  interitus.  Et  tamen  hoc  genus  hominum  maxime 
litteris  alitur.  Duo  tantum  quserunt,  censum  et  uxorem.  Cetera 
prsestat  illis  Evangelium,  hoc  est,  potestatem  vivendi  ut  volunt. » 
1061.  Concilium  Vat.  statuit,  ut  ex  cit.  decr.  patet,  quod  a 
Conc.  Later  V.  jam  fuerat  definitum,  quod  nempe  «  nulla  inter 
fidem  et  rationem  vera  dissensio  esse  potest  »;  hinc  cum  nullum 
ex  vera  scientia  fidei  detrimentum  sequi  possit,  humanarum  scien- 
tiarum  studium  ac  usum  adprobat.  Imo  Benedictus  XIV.  (in  prsef. 
ad  comment.  de  fest.  D.  N.  J.  C),  asserere  non  dubitavit,  theologise 
€  necessariam  esse  prseviam  verse  philosophiae  institutionem  »  (1). 
1062.  Haec  autem  necessitas  bumanae  scientise  ad  fidem  non  est 
intelligenda  de  singulis  fidelibus,  uti  per  se  patet ;  sed  de  Ec- 
clesia,  quatenus  necesse  est  ut  sint  in  Ecclesia  qui  humanas  scien- 
tias  edocti,  iis  debite  utantur  ad  ampliorem  manifestationem  eo- 
rum,  quse  in  doctrina  sacra  traduntur.  Quae  omnia  jam  docuerat 
Clem.  Alex.  (Strom.  I.  p.  318.  seq.),  ubi  ait :  «  Si  etiam  philo- 
sophia  e  longinquo  opem  fert  inventioni  veritatis  variis  notioni- 
bus  tendens  ad  nostram  scientiam  (christianam),  quae  proxime 
apprehendit  veritatem;  sed  opem  fert  ei,  qui  studet  ratione  appre- 
hendere  sapientiam. . .  A  Deo  enim  docti  sumus,  qui  litteras  vere 
sacras  a  Filio  Dei  didicimus. . . .  Si  propter  litigiosos  distinctius 
loquendum  est,  dicemus  philosophiam,  ut  quae  in  indaganda  ve- 
ritate  versatur,  esse   concausam  et  adjutricem   comprehendendae 

(1)  His  consonant  quae  in  nostris  reguli»  (R.  Prof.  Phil.)  praescripta  sunt. 
Jubentur  nempe  philosophiae  professores  «  scientias  naturales  ita  tractare,  ut 
auditores  suos  ad  theologiam  praeparent ;  n  tum  «  ita  philosophiam  interpre- 
tari,  ut  verae  theologiae  scholasticse,  quam  nobis  commendant  constitutiones, 
ancillari  et  servire  faciant; »  atque  eae  «  in  philosophia  tradantur  accurate 
quaestiones  et  notiones,  q.u8e,  licet  theologicae  non  sint  nec  esse  deheant,  viam 
tamen  complanant  et  muniunt  ad  theologiam  scholasticam.  » 

veritatis,  ac  fatebimur  eam  esse  disciplinam  prseviam  hominis 
gnostici  (theologi). . .  non  ita  tamen,  ac  si  sine  philosophia  esse 
non  posset  nostra  veritatis  apprehensio  (per  fidem),  cum  vix  non 
omnes  sine  cyclo  disciplinarum  et  sine  philosophia  grseca,  aliqui 
etiam  sine  litteris  omnino. . . .  susceperimus  fidei  doctrinam  de 
Deo,  eruditi  sapientia  per  se  efficaci. . .  Est  quidem  per  se  per- 
fecta  et  nullius  indiga  Salvatoris  doctrina,  cum  sit  Dei  virtus  et 
sapientia.  Accedens  autem  grseca  philosophia  non  veritatem  facit 
potentiorem,  sed  debilem  adversus  eam  facit  sophisticam  argu- 
mentationem,  et  propulsans  dolosas  adversus  veritatem  insidias 
dicta  est  vineae  apta  sepes  ac  vallum  »  —  Cf.  etiam  D.  Thomam 
(1.  p.  q.  1.  a.  5.  ad  2.). 

1063.  II.  At  vero  si  inter  veram  scientiam  et  fidem  nulla  po- 
test  esse  realis  dissensio ;  potest  tamen  esse  vera  dissensio  inter 
fidem  et  falsam  scientiam,  vel  apparens  pugna  inter  veram  scien- 
tiam  et  fidem.  Quod  duplici  prsesertim  ex  capite  oriri  docet  Conc. 
Vat.,  nempe  «  quod  vel  fidei  dogmata  ad  mentem  Ecclesise  intel- 
lecta  et  exposita  non  fuerint,  vel  opinionum  commenta  pro  ra- 
tionis  effatis  habeantur.  »  Ssepe  enim,  ut  optime  animadvertit 
Franzelin  (de  Trad.  et  Script.  pag.  700.),  prsesumit  humana  ratio 
ea  cum  certitudine  judicare  quse  evidentia  et  certa  non  sunt,  vel 
etiam  esse  non  possunt.  «  Saepe  quod  certo  verum  cognoscitur  sub 
una  ratione,  judicatur  verum  sub  rationibus  aliis,  sub  quibus  nec 
certo  cognoscitur  nec  verum  est;  vel  quod  est  verum  hypothe- 
tice,  judicatur  verum  absolute;  vel  ex  rationibus  apparentibus 
assumitur  falsum  pro  vero,  quia  comparatio  cum  rationibus  op- 
positis  vel  non  instituitur  vel  aliquando  etiam  institui  non  potest. 
Hinc  fit,  ut  in  omnibus  fere  scientiis  sicut  generatim  quandoque 
falsum  pro  vero  assumi,  ita  etiam  sententise  oppositse  vero  reve- 
lato  statui  possint. » 

«  Res  est  per  se  clara,  si  de  scientiis  contemplativis  agitur, 
quse  Deum  et  spiritum,  operationes  Dei  creaturarumque  relatio- 
nes  ad  Deum  ac  inter  se,  doctrinam  proinde  religiosam  et  mora- 
lem  pro  objecto  habent;  haec  enim  omnia,  etiam  quatenus  lumine 
rationis  investigari  possunt,  simul  continentur  in  revelatione  su- 
pernaturali  (n.  394.  seqq.).  Verum  cum  facta  plurima  quse  latiori 
nominis  significatione  possumus  dicere  historica,  verbo  Dei  vel  per 

se  vel  per  accidens  contineantur  (cf.  tract.  de  Scriptura  th.  19. 
p.  468.  seq.),  immo  cum  revelatio  ipsa  tota  factum  sit  histori- 
cum  et  magnam  partem  factis  historicis  componatur:  inde  scien- 
tise  etiam  historicce,  et  quse  his  merito  accenseri  possunt  (archseo- 
logia,  ethnographia,  geologia  et  alise),  non  infrequenter  objecto 
concurrunt  cum  doctrina  revelata.  Universim  nemo  negare  potest, 
quod  Giintherus  fatetur  (Symposion  Peregrini  p.  365.),  «  nullam 
scientiam  esse  absolute  ab  aliis  omnibus  separatam,  et  propter 
hunc  nexum  organicum  in  unaquaque  disciplina  posse  occurrere 
oppositionem  contra  objectum  theologise. » 

1064.  Quomodo  igitur  procedendum  est  in  investigatione  scien- 
tifica,  seu  quid  agendum,  cum  apparentes  qusedam  contradictio- 
nes  fidem  inter  et  scientiam  exurgunt?  Triplex  hic  innuitur  via. 
Nam  primo  aliqui  docent,  fidem  subjiciendam  esse  scientise;  adeo- 
que  fidei  potius  veritatibus,  quam  iis,  quse  ex  principiis  scientise 
demonstrari  videntur,  valedicendum  esse.  Hic  est  error  rationa- 
listarum  in  prsecedenti  thesi  refutatus,  et  ex  mox  dieendis  de  sub- 
ordinatione  scientiae  ad  fidem  iterum  refutandus.    4 

1065.  Alii  secundo  censent  tum  fidem  tum  scientiam  posse  ac 
debere,  unamquamque  in  sua  via  et  ex  suis  principiis,  cum  omni- 
moda  independentia  procedere,  perinde  ac  essent  duse  res  dispa- 
ratae.  Hsec  opinio  arrisit  recentioribus  nonnullis  in  Germania  Do- 
ctoribus,  quibus  visa  est  asserenda  plena  libertas  et  autonomia 
scientise,  eamque  independentem  a  doctrina  fidei,  atque  ab  Eccle- 
sise  auctoritate  prsedicare.  Vi  hujus  libertatis,  quse,  ut  loquitur 
S.  P.  Pius  IX.  (Litter.  Apost.  ad  Archiep.  Monac.  11.  Dec.  1862.) 
«  non  scientise  libertas,  sed  omnino  reprobanda  et  intoleranda  phi- 
losophise  licentia  est  appellanda,  »  scientia  nec  debet  fidem  uti 
normam  respicere,  qua  fixum  ratumque  teneat  in  antecessum  quid- 
quid  fides  docet;  eo  ipso  enim,  aiunt,  scientia  esse  desineret.  Li- 
bertas  enim,  quse  juxta  ipsos  essentialis  est  scientise,  ut  Froh- 
schammer  dicit  (de  Lib.  scient.  p.  30.),  consistit  «  in  jure  se- 
quendi  sine  ullo  impedimento  solummodo  leges  scientise,  ut  non 
aliunde  quovis  modo  limitetur  vel  circumscribatur. » 

1066.  Ex  quo  principio  inferunt,  philosophise  licere,  ut  utamur 
verbis  S.  P.  (Litt.  cit.)  «  aut  aliquid  contrarium  dicere  iis  quse 
divina  revelatio,  et  Ecclesia  docet,  aut  aliquid  ex  eisdem  in  du- 

bium  vocare,  propterea  quod  non  intelligit,  aut  judicium  non  su- 
scipere,  quod  Ecclesiae  auctoritas  de  aliqua  philosophiae  conclu- 
sione,  quae  hucusque  libera  erat,  proferre  constituit.  Accedit  etiam, 
ut  idem  Auctor  philosophise  libertatem,  seu  potius  effraenatam  li- 
ceritiam  tam  acriter,  tara  temere  propugnet,  ut  minime  vereatur 
asserere,  Ecclesiam  non  solum  non  debere  in  philosophiam  un- 
quam  animadvertere,  verum  etiam  debere  ipsius  philosophise  to- 
lerare  errores,  eique  relinquere  ut  ipsa  se  corrigat. » 

1067.  In  doctrina  catholica  tertio  admittitur  quod  scientise  hu- 
manse  suis  propriis  nitantur  principiis  rationalibus  vel  empiricis, 
diversis  a  principiis  fidei;  et  quod  philosophia  non  possit  progredi 
nisi  ex  principiis  ratione  perspectis  «  nihilque  in  se  admittere, 
quod  non  fuerit  ab  ipsa  suis  conditionibus  acquisitum,  aut  fuerit 
ipsi  alienum,  »  quse  foret  «  justa  phiiosophise  libertas  »  (Vid.  cit. 
Litt.  Apost.).  At  simul  asseritur  subjectio  scientiarum,  qua,  ut 
loquitur  S.  P.  Pius  IX.  (Litt.  ad  Archiep.  Monach.  21.  Dec.  1863.) 
«  catholici  earum  cultores  divinam  revelationem  veluti  rectricem 
stellam  prae  oculis  habeant  oportet,  qua  prselucente  sibi  a  syrti- 
bus  et  erroribus  caveant.  > —  Hinc  1)  quod  fide  jam  constant,  sub 
praetextu  scientise,  non  est  reiiciendum  —  2)  imo  nec  in  dubium 
revocandum — 3)  e  contra  conclusiones,  quae  scientificae  dicuntur, 
si  fidei  repugnent,  eo  ipso  sunt  repudiandae  —  4)  cum  Ecclesia 
ex  dictis  jus  habeat  et  officium  custodiendi,  explicandi,  tuendi 
depositum  christianae  revelationis,  eidem  jus  competit  animadver- 
tendi  in  philosophiam  aliasque  humanas  scientias ,  prout  hse 
depositum  illud  attingunt  —  5)  in  quibus  consequenter  si  quid 
Eeclesia  ex  principiis  fidei  judicans  (non  enim  aliunde  judicat), 
reprehendit,  ejus  judicio  standum  est. 

1068.  Ut  autem  totus  ambitus  principatus  fidei  et  Ecclesise  su- 
pra  scientiam  retineatur,  recolenda  sunt  verba  S.  P.  Pii  IX. 
(cit  Litt.  Apost.  21.  Dec.  1863.)  :  «  cum  agatur,  inquit,  de  illa 
subjectione,  qua  ex  conscientia  ii  omnes  catholici  obstringuntur, 
qui  in  contemplatrices  scientias  incumbunt,  ut  novas  suis  scriptis 
Ecclesise  afferant  utilitates,  idcirco  ejusdem  Conventus  viri  reco- 
gnoscere  debent,  sapientibus  catholicis  haud  satis  esse,  ut  prse- 
fata  Ecclesise  dogmata  (sive  solemni  judicio,  sive  ordinario  et 
universali    magisterio  definita)    recipiant   ac    venerentur,  verum 

etiam  opus  esse,  ut  se  subjiciant  tum  decisionibus,  quse  ad  doc- 
trinam  pertinentes  a  Pontificiis  Congregationibus  proferuntur, 
tum  iis  doctrinae  capitibus,  quse  communi  et  constanti  Catholico- 
rum  consensu  retinentur,  ut  theologicse  veritates  et  conclusiones 
ita  certae,  ut  opiniones  eisdem  doctrinae  capitibus  adversse  quam- 
quam  hsereticse  dici  nequeant,  tamen  aliam  theologicam  merean- 
tur  censuram — Cf.  dicta  (n.  450.  seqq.). 

1069.  Quare,  cum  scientia  Thelogica  procedat  ex  principiis  fi- 
dei,  ad  eamque  pertineat  vertitates  revelatas  simul  conferre,  mu- 
tuum  earum  nexum  aperire,  conclusiones  alias  inde  derivare  etc; 
sicut  fidei  et  Ecclesise,  sic  etiam,  cum  proportione,  Theologise 
substat  philosophia.  «  Propria  autem  »  inquit  D.  Th.  (1.  p.  q.  1. 
a.  6.  ad  2.)  «  hujus  scientise  (sacrse  doctrinae)  cognitio  est,  quae 
est  per  revelationem,  non  autem,  quse  est  per  naturalem  ratio- 
nem.  Et  ideo  non  pertinet  ad  eam  probare  principia  aliarum 
scientiarum  (propter  diversum  objectum  formale),  sed  solum  ju- 
dicare  de  eis  (secundum  commune  objectum  materiale).  Quidquid 
enira  in  aliis  scientiis  invenitur  veritati  hujus  scientise  repugnans, 
totum  condemnatur  ut  falsum.»  Id  tamen  notanduvn  est,  quod  si 
privatus  theologus  ex  principiis  fidei  de  scientificis  conclusioni- 
bus  judicet,  caute  omnino  incedere  debet.  Quod  ut  prsestet,  ne- 
cesse  est,  ut  certo  constet  —  1)  de  vero  sensu  principii  revelati, 
secundum  quod  judicat  —  2)  de  vero  sensu  doctrinse  philosophicae 
contradicentis  —  3)  de  reali  contradictione  inter  haec  duo. 

1070.  III.  Denique  scientiae  a  fide  independentia  eo  praesertim 
nomine  asseritur,  quod  secus,  ajunt,  impediretur  scientiarum  pro- 
gressus.  Hujus  enim  essentialem  conditionem  esse  putant,  ut  du- 
bitemus  ac  subinde  inquiramus :  hinc  statuunt  nos  posse  ac  debere 
fidei  veritates  in  dubium  revocare,  ut  ad  scientificam  inquisitio- 
nem  procedamus.  Id  minime  obscure  jam  indicaverat  Hermes, 
scribens  (Inter.  Phil.  praef.)  :  «  falsum  est,  quod  inter  humilem 
fldem  et  demonstrationem  dubia  studiose  conquirentem.. . .  adsit 
oppositio. »  Et  (Method.  prcemissa  positivse  introduct.  in  christ. 
cath.  theol.):  «  Nos  debemus  parati  esse  oraculum  orationis  sequi, 
sine  ullo  respectu  ad  raodum  quo  illa  se  habeat  cum  doctrinis 
theologicis  aut  religiosis  hactenus  retentis.  . . .  quia  secus  pecca- 
remus  in  rationem    nostram,  et  proinde  in  illum    qui  eam  nobis 

dedit.  »  Unde  (Method.  ad  I.  part.  dogmat.)  prsescribit:  «  quodvis 
dogma  ut  problema  spectandum  esse. » 

1071.  Porro  —  1)  haud  inficiamur,  institui  posse  examen  con- 
firmativum,  ut  ajunt,  etiam  philosophicum  ubi  possibile  est,  de 
doctrinis  revelatis:  idque  prsestiterunt  tum  Patres,  tum  Schola- 
stici  prsesertim  Theologi,  qui  retenta  infallibili  dogmatum  veri- 
tate,  adnisi  sunt  humanarum  scientiarum  subsidio,  ea  clarius  in- 
telligere,  confirmare  ac  tueri  —  2)  Sed  examen  vere  dubitativum 
respuit  ipsa  natura  divinse  fidei,  cujus  est  firmissime  assentire  : 
unde  dubius  in  fide  hsereticus  habetur  —  3)  Solum  igitur  proban- 
dum  est,  antecedentem  fidei  certitudinem,  non  obesse  sed  prodesse 
scientiarum  progressui. 

1072.  His  itaque  prsestitutis  — 

§.  II. 
Asseritur  doctrina  catholica. 

Prop.  XLIV.  1.  Fides  rationem  ecocedit,  sed  cum  ea  nulla- 
tenus  pugnat;  nec  quod  est  theologice  verum  philosophice  falsum 
esse  potest,  aut  viceversa  —  2.  Hinc  fides  humanas  scientias 
non  modo  non  repudiat,  sed  earum  subsidium  sibi  adsciscit  — 
3.  ea  tamen  lege,  ut  etsi  ipsis  licet  in  suo  quceque  ambitu  pro- 
priis  uti  principiis ,  subjaceant  tamen  fidei  et  Ecclesice  magi- 
sterio  —  4.  Tantum  vero  abest,  ut  hcec  subjectio  obsistat  scien- 
tiarum  culturce,  ut  hanc  multis  modis  juvet  atque  promoveat. 

1073.  Prob.  lma  pars.  I.  Placet  imprimis  excribere  qusedam  ex 
perspicuis  argumentis  a  D.  Thoma  adhibitis  (c.  g.  1.  1.  c.  7.).  Ac  1) 
«  Ea,  inquit,  quse  naturaliter  rationi  sunt  insita,  verissima  esse 
constat,  in  tantum  ut  nec  ea  esse  falsa  sit  possibile  cogitare;  nec 
id  quod  fide  tenetur,  quum  tam  evidenter  divinitus  confirmatum 
sit,  fas  est  credere  esse  falsum.  Quia  igitur  solum  falsum  vero 
contrarium  est,  ut  ex  eorum  diffinitionibus  inspectis  manifeste 
apparet,  impossibile  est  illis  principiis,  quse  ratio  naturaliter  co- 
gnoscit,  praedictam  veritatem  fidei  contrariam  esse. » 

2)  «  Illud  idem,  quod  inducitur  in  animum  discipuli  a  docente, 
doctoris  scientia  continet,  nisi  doceat  ficte;  quod  de  Deo  nefas 
est  dicere.  Principiorum  autem  naturaliter  notorum  cognitio  no- 
bis  divinitus  est  indita,  quum  ipse  Deus  sit  auctor  nostrse  natu- 
rse.  Hsec  ergo  principia  etiam  divina  Sapientia  continet.  Quidquid 
igitur  principiis  hujusmodi  contrarium  est,  est  divinse  Sapientise 
contrarium;  non  igitur  a  Deo  esse  potest.  Ea  igitur  quse,  ex  re- 
velatione  divina,  per  fidem  tenentur,  non  possunt  naturali  cogni- 
tioni  esse  contraria. » 

3)  «  Contrariis  rationibus  intellectus  noster  ligatur,  ut  ad  veri 
cognitionem  procedere  nequeat.  Si  igitur  contrarise  cognitiones 
nobis  a  Deo  immitterentur,  ex  hoc  a  veritatis  cognitione  intel- 
lectus  noster  impediretur ;  quod  a  Deo  esse  non  potest. » 

1074.  II.  Ex  veritatibus  fide  divina  credendis  —  1)  aliae  sunt, 
ad  quas  humana  ratio  pertingere  potest  —  2)  alise  sunt  mysteria, 
quse  ex  intrinsecis  principiis  naturali  lumine  notis  intelligi  aut 
demonstrari  non  possunt.  Atqui  de  neutro  veritatum  ordine  ostendi 
potest  repugnantia  cum  ratione.  Ergo. 

Prob.  min.  Veritatum  naturali  lumine  cognoscibilium  conso- 
nantia,  non  vero  repugnantia  cum  ratione  positive  demonstratur 
—  Ut  vero  in  mysteriis  intrinseca  repugnantia  ostenderetur,  de- 
beret  supponi  perfecta  notitia  subjecti  prcedicati  ac  intrinsecce 
rationis  nexus  inter  ipsa :  quod  quidem  ipsa  mysterii  natura  ex- 
cludit.  Quid  est  enim  mysterii  propositio  nisi  notitia  rei,  quam 
dari  nonnisi  a  dicente  seu  revelante  cognoscere  poteramus,  et  quae 
quoad  existentiam  quidem  constat,  sed  quoad  modum  existendi 
et  quoad  omnes  qualitates  non  declaratur,  immo  nec  innotescere 
potest?  Hoc  argumentum  bene  evolvit  Gerdilius  (Introduzione  allo 
studio  della  religione);  et  confirmatur  ex  iis  quae  de  possibilitate 
revelandi  mysteria  in  alio  tractatu  tradi  solent.  Sed  juverit  in 
ejus  confirmationem,  sequentes  animadversiones  addere : 

1)  Saepe  qui  fidem  reprehendunt  nomine  scientise  ii  sunt,  qui 
ejusdem  nomine  negant  Deum  Personalem  —  ab  hoc  universo  di- 
stinctum  realiter  —  Deum  Creatorem  rerum  omnium  —  spiritua- 
litatem  animae  humanse,  nihil  prseter  materiam  agnoscentes  etc. 
Haec  quidem  non  est  scientia,  sed  audax  et  impudens  ignorantia 
cum  fide  et  ratione  pugnans. 

2)  Saepe  etiam  antiqua  sophismata,  a  Patribus  et  a  Theologis 
millies  refutata,  tamquam  nova  inventa  fidenter  proponunt.  De- 
monstratum  est  de  incredulis  philosophis  (ita  non  jure  sed  injuria 
vocabantur)  saeculi  elapsi,  nullum  alicujus  apparentiae  opposuisse 
difficultatem,  quse  jam  soluta  non  esset  a  D.  Thoma  in  summa 
theologica.  Eadem  veterum  errorum  repetitio  tamquam  recentio- 
ris  scientise  progressus  videre  est  tradita  nunc  temporis  a  divinae 
revelationis  obtrectatoribus  (1). 

3)  Ssepe  uti  certas  scientiae  conclusiones  asserunt  quasdam  hy- 
potheses  imaginatione  confictas,  quas  tum  alii  ejusdem  furfuris 
homines  refellunt,  tum  ipsi  earum  assertores  retractare  compel- 
luntur.  Hujusmodi  sunt,  ex.  gr.,  quae  nuperrime  de  hominis  ori- 
gine,  de  multiplicitate  humanse  speciei  etc,  proposita  sunt.  Quid 
mirum,  si  absurdse  hujusmodi  fictiones  pugnent  cum  fide? 

4)  Ssepe  etiam  quae  ignorant  blasphemantes,  ideo  contradictio- 
nes  inveniunt  scientiam  inter  et  fidem,  quia  nesciunt  veritates 
quas  fides  docet,  aut  verum  earum  sensum  non  assequuntur.  Hinc 
invenies,  difiicultates  omnes  contra  mysteria,  de  quibus  praecipue 
qua^stio  esse  potest,  solutas  esse  a  Patribus  et  a  Theologis,  uti 
in  diversis  tractatibus  evidenter  ostenditur.  Quare  merito  Conc. 
Lateranense  V.  mandavit  philosophise  magistris  «  ut  cum  philo- 
sophorum  principia  aut  conclusiones  in  quibus  a  recta  fide  de- 
viare  noscuntur,  auditoribus  suis  legerint  aut  explanaverint,  te- 
neantur. . .  omni  studio  hujusmodi  philosophorum  argumenta,  cum 
omnia  solubilia  existant,  pro  viribus  excludere  atque  resolvere  »  — 
Cf.  etiam  D.  Thomam  (1.  p.   q.   1.   a.  8.). 

1075.  Prob.  2da  pars.  Hsec  pars  thesis  vix  probari  indiget,  cum 
conspicuum  quoddam  sit  factum  ob  omnium  oculos  positum.  Ad 

(1)  «  Nothing  is  more  strange  >■>  (legitur  in  Blackwood's  Edinburgh  Maga- 
zine,  November  1874.  pag.  519.),  «  than  the  incessant  reproduction  of  old 
thoughts  under  the  guise  of  new  and  advanced  opinions.  It  would  seem  as  if 
the  human  mind,  with  all  its  restless  activity,  were  destined  to  revolve  in 
an  endless  circles...  Professor  Tyndall,  addressing  the  world  from  the  throne 
of  modern  science  —  which  the  chair  of  the  British  Association  ought  to  be  — 
repeats  the  thoughts  of  Democritus  and  Epicurus,  as  the  last  guesses  of  the 
modern  scientific  mind.  » 

uberius  tamen  calumniantium  impudentiam  coarguendam,  aliquot 
rerum  capita  delibabimus.  Unde  I.  Scriptura  satis  indicat  usum 
scientiarum  in  doctrina  fidei.  Huc  enim  faciunt  imprimis  quae 
leguntur  (Tit.  I.  9.  seq.)  :  oportet  non  solum  amplecti  eum,  qui 
secundum  doctrinam  est,  fidelem  sermonem,  ut  potens  sit  exhorta- 
ri  in  doctrina  sana  ;  sed  etiam  eos,  qui  contradicunt,  arguere. 
Deinde  juxta  S.  Petri  (I.  ep.  III.  10.)  monitum  parati  esse  debe- 
mus  ad  satisfaciendum  omni  poscenti  rationem  de  ea,  quse  in  no- 
bis  est,  spe.  Denique  ex  Sap.  (VIII.  8.)  debemus  scire  versutias 
sermonum,  et  dissolutiones  argumentorum :  quibus  indicantur 
profecto  theologise  partes,  quibus  absque  humanse  etiam  scientia? 
auxilio  satisfacere  haud  potest. 

1076.  II.  Patres  idipsum  non  modo  constanti  praxi  ostendunt, 
sed  etiam  diserte  affirmant.  Ita,  ex.  gr.  Clem.  Alex.  (Strom.1.6.) 
ait,  Theologum  ita  se  gerere  debere,  ut  cum  «  primario  circa 
yvtoatv,  hoc  est  divinarum  rerum  scientiam,  occupetur,  ex  conse- 
quenti  tamen,  ac  velut  accessionis  loco,  in  iis  versetur,  quse  ad 
yvcoffiv  exercendo  prseparare  possunt;  tum  ex  unaquaque  disciplina 
quod  ad  veritatem  conducibile  sit,  accipiat.  »  —  Et  (1.  1.),  prae- 
cipit,  ut  «  sapientiam  velut  septo  quodam,  sic  philosophia,  et  re- 
cto  vivendi  instituto  muniamus,  quo  Sophistis  inaccessam  serve- 
mus  » —  S.  Basilius  (in  cap.  1.  Is.):  «  Facultas  dialecticae  muri 
instar  est  dogmatibus,  quod  ea  non  sinit  facile  diripi,  et  quorum- 
libet  incursioni  patere  »  —  S.  Grreg.  Nazianz.  (or.  20.),  S.Basilium 
praedicat,  quod  artes  omnes,  atque  doctrinas  apprime  calleret ; 
praesertim  philosophiam,  ejusque  partem  illam,  «  quae  in  Logicis 
demonstrationibus,  aut  oppositionibus,  et  concertationibus  versa- 
tur,  quam  dialecticam  nominant:  in  qua  adeo  excelluit,  ut  iisr 
qui  cum  eo  disputabant,  facilius  esset  e  labyrinthis  sese  extricare 
quam  argumentorum  ejus  laqueos  effugere,  si  quando  res  ita  po- 
stularet. »  —  S.  Io.  Damascenus  (Dial.  cap.  1.),  inquit:  «  omnis 
artifex  aliquibus  instrumentis  opus  habet,  ad  operum  suorum 
effectionem.  Porro  decet  reginam  ancillarum  quarumdam  uti  mini- 
sterio.  Accipiamus  igitur  doctrinas  istas,  tamquam  veritatis  fa- 
mulas,  et  impietatem,  quae  tyrannico  nutu  sibi  eas  usurpaverat, 
procul  amandemus:  neque  bono  male  utamur  :  nec  ad  circumve- 
niendos    simpliciores,  convertamus    artem    illam    disputandi.  Ac 

taraetsi  neutiquam  variis  istis  sophisticis  inventis  veritas  opus 
habeat ;  nihilominus  ad  evertendos  malos  illos  pugnatores,  et  ad 
falso  nomine  appellatam  istam  refellendam  scientiam,  illis  ute- 
mur.  »  —  Sed  plura  PP.  testimonia  in  hanc  rem  refert  Petav. 
(de  theol.  dogm.  Prolego.  cc.  4.  5),  cum  antea  (c.  3)  demonstra- 
verit  quibusdam  dictis  quse  contraria  videntur,  Patres  abusum 
dialecticse  aliarumque  scientiarum  improbasse. 

1077.  III.  Idipsum  veluti  ex  rei  natura,  et  praxi  confirmari 
potest.  Etenim  1)  in  theologia,  doctrina  fidei  ad  tractationem 
vere  scientificam  evehitur.  Quamvis  autem  scientia  theologica 
principia  sumat  a  fide;  ut  tamen  inde  inferat  alias  veritates,  apte 
illas  disponat,  mutuum  nexum  inter  ipsas  ostendat,  opportune  ex 
analogiis  confirmet,  etc.  humanarum  etiam  scientiarum  subsidio 
indiget.  Unde  scripsit  Canus  (de  Loc.  theol.  1.  9.  c.  4.) :  «  Qui  theo- 
logiam  sic  instituit,  ut  nihil  habeat  cum  naturse  ratione  coniun- 
ctum,  omniaque  egregise  disciplinae  sola  Scripturarum  fide  meti- 
tur,  hic,  si  in  ea  opinione  persistat,  et  non  interdum  naturse 
bonitate  vincatur,  nec  theologiam  colere  tuerique  potest,  nec  fidem 
nec  humanitatem. »  Et  S.  Augustinus,  disserens  de  sermone  scien- 
tiae,  de  quo  Apostolus  (I.  Cor.  XII.  8.)  scribit :  (de  Trin.  1.  14. 
c.  l.n.3.):  «  quo  fides  saluberrima,  quae  ad  veram  beatitudinem 
ducit,  gignitur,  nutritur,  defenditur,  roboratur:  qua  scientia  non 
pollent  fideles  plurimi,  quamvis  polleant  ipsi  fide  plurimum.  Aliud 
est  enim  scire  tantummodo  quid  homo  credere  debeat  propter 
adipiscendam  vitam  beatam,  quse  nonnisi  aeterna  est:  aliud  autem 
scire  quemadmodum  hoc  ipsum  et  piis  opituletur,  et  contra  im- 
pios  defendatur,  quam  proprio  appellare  vocabulo  scientiam  vi- 
detur  Apostolus. »  (1) 

(1)  Ssepe  inculcat  S.  Augustinus  humanae  scientise  necessitatem,  ut  alios 
adjuvemus  ad  fidem  suscipiendam.  Ita  ex.  gr.  (Serm.  dc  verb.  evang.  Luc.)  ait: 
«forte  de  via  mala,  lioc  est  de  vita  mala  fatigatus  nescio  quis  amicus  tuus, 
non  inveniens  veritatem,  qua  audita  et  percepta  beatus  fiat...  venit  ad  te 
tamquam  ad  christianum,  et  dicit:  Redde  mihi  rationem,  fac  me  christianum. 
Et  interrogat  quod  forte  tu  per  simplicitatem  fidei  nesciebas  :  et  non  est  unde 
reficias  esurientem;  et  cum  vis  docere,  cogeris  dicere....  Sseculi  hujus  igno- 
rantia  valida  est,  hoc  est  nox  media,  et  urget  amicus  esuriens.  Tibi  forte 
sufficiebat  simplex  fides,  illi  non  sufficit.  Numquid  deserendus  est  ?  Numquid 
de  domo  projiciendus  est?   Ergo    ad   ipsum  Dominum....  pulsa    orando,  pete, 


ART.    IX.    —    DE    HABITU    INTER    SCIENTIAM    ET    FIDEM.        621 

2)  Hinc  et  Patres  et  Scholastici  Theologi  non  detrectarunt  in 
usum  adsciscere  humanas  scientias,  cum  iis  opus  erat  ad  dogma- 
ta  suadenda,  enucleanda,  propugnanda.  Omnes  quidem  miramur  ir* 
eorum  scriptis  sublimes  theorias  de  Unitate  Dei,  cum  pugnarunt 
contra  polytheistas;  de  mali  origine  et  de  humana  libertate,  cum 
insurgerent  contra  gnosticos,  marcionitas,  etc;  de  seterna  gene- 
ratione  Verbi,  de  SS.  Trinitate,  de  Divini  Verbi  Incarnationer 
yerbo  de  fidei  nostrse  mysteriis,  cum  ea  vindicarent  contra  eo- 
rumdem  osores. 

3)  Hoc  argumentum  multis  historice  confirmari  posset.  Quid 
enim  Ecclesia  prsestiterit  quoad  celebriores  universitates,  ad  ar- 
tes  scientiasque  promovendas,  videri  potest  speciminis  causa  iu 
oratione  inaugurali  Lovanii  habita,  die  4  Nov.  1834.,  cum  ca- 
tholica  universitas  ibi  instauraretur.  Quam  operam  contulerint 
R.  Pontifices  ad  amplissimas  bibliothecas  erigendas,  vide  apud 
Morcelli  (Inscript.  Comm.  subiect.  c.  8.;  et  Fasti  Orbis  christiani). 
De  Academiis  institutis,  de  monumentis  detectis  aut  erectis  Ro- 
mse,  cf.  Renazzi  (Storia  delV  Universita  degli  studii  di  Roma)r 
Greorg.  Zoega  (de  origine  et  usu  obeliscorum),  etc. —  Gloriantur 
Novatores,  se  linguarum  usum  promovisse;  sed  quot  in  Ecclesia 
quse  est  verse  fidei  custos,  ante  Lutherum  floruere  viri  in  linguis 
grseca,  latina,  hebraica  peritissimi ,  videri  potest  in  historia  lit- 
teraria  Italise  a  cl.  Tiraboschi  conscripta  (V.  7.  ed.  Rom.);  in  hi- 
storia  universae  litteraturae  conscripta  a  cl.  Andres  (1.  1.  c.  13. )r 
in  Apparatu  biblico  P.  Cherubini  a  S.  Josepho  (diss.  prselim. 
sect.  4.).  Quot  praestitit  Leo  X  pro  studio  linguae  arabicse  ?  Re- 
centiora  omnibus  nota  esse  debent  —  Non  defuerunt  qui  speciali 
laudi  Novatoribus  verterent,  quod  studium  juris  naturse  et  gen- 
tium  excoluerint.  Sed  ipse  Protestans  Schmausius  (1.  l.Novi  sy- 
stematis  juris  nat.  §.  21.)  fatetur:  «  Alterum  de  Hugone  Grotio 
prsejudicium  in  eo  situm  est,  quod  is  jus  naturse  novum  tradide- 
rit,  atque  a  scholasticorum  gryllis  purgaverit,  adeoque  ut  hujus 
disciplinae  reformator  et  restaurator  habendus  sit :    quum  potius 

insta....  Cum  autem  perveueris  ad  tres  paues,  lioc  est  ad  cibum  et  intelli- 
gentiam  triuitatis,  habes  et  uude  vivas,  et  uude  pascas,  uec  peregriuum  ve- 
uieutem  de  via  reformides,  sed  excipieudo  civem  domesticum  facias,  »  Cf.  etiam 
quse  habet  (ep.  ad  Couseutium,  c.  1.  2.). 

quidquid  de  jure  naturae  profert,  nihil  aliud  sit,  quam  vetus  Scho- 
lasticorum  doctrina  »  exceptis  erroribus.  Recensitis  deinde  prae- 
cipuis  doctrin»  capitibus,  subdit:  «  Haec  omnia  in  fusioribus  ex- 
cerptis,  quae  ex  veteribus  recentioribusque  scholasticis  supra  tra- 
didimus,  reperiri  possunt.  »  —  Cf.  si  lubet,  Perrone  (de  Loc.  theol. 
p.3.  c.2.  a.2.). 

1078.  Prob,  3tiapars.  I.  Si  scientia  non  subjaceret,  eo  modo  quo 
diximus,  revelationi,  et  Ecclesise,  infallibile  magisterium  exer- 
centi,  adeo  ut  sub  praetextu  scientiae  posset  negari,  aut  in  dubium 
revocari  quod  revelatione  constat  et  ab  Ecclesia  propositum  est; 
id  profecto  assereretur  vel  —  1)  quia  illud  potest  esse  falsum  — 
vel  2)  quia  humana  ratio  est  independens  —  vel  3)  (id  etiam  ad- 
damus),  quia  subjectio  illa  scientiarum  progressum  impediret.  At- 
qui  primum  falsum  apparet  ex  prima  hujus  thesis  parte  — alterum 
falsum  demonstravimus  in  thesi  prsecedenti  —  tertium  (etiamsi  ad- 
mittitur  esse  justa  ratio  in  hypothesi)  falsum  demonstrabitur  in 
seq.  parte  hujus  thesis.  Ergo. 

1079.  II.  Juverit  rem  breviter  confirmare  ex  Scriptura,  reco- 
lendo  testimonia  indicata  (n.  1075.).  Nam  1)  Apostoli,  eorumque 
in  munere  infallibiliter  docendi  successores  usque  ad  consumma- 
tionem  saeculi,  sicut  acceperunt  «  apostotorum  ad  obediendum  fidei 
in  cunctis  gentibus  »  (Rom.  1.  5.);  ita  in  ipsa  hac  fidei  praedica- 
tione  habent  «  arma  militiae  non  carnalia. . . .  consilia  destruentes 
«t  omnem  altitudinem  extollentem  se  adversus  scientiam  Dei,  et 
in  captivitatem  redigentes  omnem  intellectum  in  obsequium  Chri- 
sti  »  (II.  Cor.  10.  4.  5.).  Apostolorum  eorumque  successorum  est 
confirmare  fideles,  ne  «  decipiantur  in  sublimitate  sermonum,  per 
philosophiam  et  inanem  fallaciam  secundum  traditionem  homi- 
num  »  (Col.  II.  4.  8.);  et  proscribere  «  falsi  nominis  scientiam, 
quam  quidam  promittentes  circa  fidem  exciderunt  »  (I.  Tim.  VI. 
20.21.)  —  Unde  si  Ecclesia  jus  habet  et  officium  defendendi  reve- 
lationis  depositum  contra  scientiae  fallacias;  fidelibus  obligatio 
inest  se  subjiciendi  Ecclesiae  judicio,  dum  ea  declarat  conclusio- 
nes,  quae  nomine  scientiae  proferuntur,  cum  fide  pugnare,  ac  pro- 
inde  falsas  esse. 

2)  Hinc  Apostolus  (Gal.  I.,  8.):  «  Sed,  inquit,  licet  nos  aut  an- 

gelus  de  coelo  evangelizet  vobis  prseter  quam  quod  evangelizavi- 
mus  vobis,  anathema  sit. . .  Si  quis  vobis  evangelizaverit  prseter 
id  quod  accepistis,  anathema  sit. »  Et  Joannes  normam  praescribit 
a  fidelibus  sequendam,  dicens  (I.  Jo.  11.24.):  «c  Vos  quod  audistis 
ab  initio,  in  vobis  permaneat :  Si  in  vobis  permanserit,  quod  au- 
distis  ab  initio,  et  vos  in  Filio  et  Patre  manebitis. »  Nonne  qui  no- 
mine  scientise  id  proponunt  quod  fidei  repugnat,  evangelizant  prse- 
ter  id  quod  evangelizatum  est,  et  vellent  nos  impedire  quominus 
permaneamus  in  iis  quge  accepimus  ? 

1080.  III.  Patres,  allegoria  ducta  ex  duplici  Abrahami  conju- 
gio,  philosophiam  dicunt  ancillam  Theologise.  Ita  Didymus  apud 
Damascenum  (vide  Petavium  1.  cit.  cap.  4.),  inquit:  «.  Licet  ali- 
quando  paulisper,  utilitatis  gratia,  alienam  disciplinam  attingen- 
tem  iterum  statim  ad  propriam  reverti.  Exempli  gratia,  Gram- 
matica  conjux  est  aliena.  Ad  hanc  perbrevi  spatio  bonum  est  ac- 
cedere  :  ut  solerter,  ac  celeriter  legere  discamus.  Sic  etiam  ad 
Rhetoricam,  propter  vim  orationis,  et  seriem,  ac  nexum.  Nec 
minus  adeunda  Philosophia  est,  ut  faciiis  suppetat  demonstratio- 
num  facultas  in  iis,  quae  contraria  videntur.  Postei  vero  sic  tam- 
quam  ab  ^Egyptia  illa  Agare,  quae  ancilla  est  liberse  Sarae,  domi- 
nantis  videlicet,  quse  est  ipsissima  sapientia,  redeamus  iterum  ad 
eam,  qua  cum  a  prima  setate  copulati  sumus ,  sapientiam,  quae 
quidem  divinitus  est  concessa  :  ut  prolem  etiam  ex  illa  suscipia- 
mus,  non  jam  cujusmodi  nobis  ancilla  peperit,  sensibiles  disci- 
plinas  :  sed  qualem  gignere  par  est  ingenuam,  perfectamque  sa- 
pientiam. » 

Ita  etiam  S.  Petrus  Damianus  (opusc.  36.  cap.  5.):  «  Haec  hu- 
manse  artis  peritia  si  quando  tractandis  sacris  eloquiis  adhibetur, 
non  debet  jus  magisterii  sibimet  arroganter  arripere  :  sed  velut 
ancilla  dominae  quodam  famulatus  obsequio  subservire;  ne  si  prse- 
cedit  oberret :  et  dum  exteriorum  verborum  sequitur  consequen- 
tias,  intimse  virtutis  lumen,  et  rectum  veritatis  tramitera  per- 
dat. » —  Quibus  addi  possunt  Clem.  Alex.;  S.  Gregorius  Nazianz. 
(vel  Amphilochius);  S.  Hieronymus;  S.  Jo.  Damascenus  apud  eum- 
dem  Petavium  (1.  c). 

Consonat  D.  Thomas  (1.  p.  q.  1.  a.  5.  ad  2.):  «  Haec  scientia  (theo- 
logia)  accipere  potest  aliquid  a  philosophicis  disciplinis,  non  quod 

ex  necessitate  eis  indigeat,  sed  ad  majorem  manifestationem  eo- 
rum  quse  in  hac  scientia  traduntur.  Non  enim  accipit  sua  principia 
ab  aliis  scientiis,  sed  immediate  a  Deo  per  revelationem.  Et  ideo 
non  accipit  ab  aliis  scientiis  tamquam  a  superioribus,  sed  utitur 
eis  tanquam  inferioribus,  et  ancillis;  sicut  architectonicae  utuntur 
subministrantibus,  ut  civilis  militari. » 

Quare  optima  est  regula  a  S.  Augustino  tradita  (de  Gren.  ad  lit. 
1. 1.  n.  41.):  «  quidquid  autem  de  quibuslibet  suis  voluminibus  his 
nostris  litteris,  idest  catholicse  fidei  contrarium  protulerint,  aut 
aliqua  etiam  facultate  ostendamus,  aut  nulla  dubitatione  credamus 
esse  falsissimum. » 

1081.  IV.  Ratio  idipsum  confirmat.  Etenim  scientia,  quse  fir- 
mioribus  principiis  nititur,  atque  ad  superiorem  finem  ordinatur, 
ceteris  prsestet  oportet.  Atqui  theologia  —  1)  firmioribus  princi- 
piis  nititur,  quam  quselibet  naturalis  ac  humana  scientia — 2)  et 
ad  superiorem  finem  ordinatur.  Ergo. 

Min.  quoad  lum  illustrari  potest  ex  Molina,  qui  ait:  «  Theo- 
logia  certitudinem  ac  infallibilitatem  divinse  sententise  participat, 
quatenus  infallibilitati  Dei  ea  (circa  quse  in  primis  versatur)  re- 
velantis,  tanquam  rationi  illis  assentiendi  suapte  natura  innititur.» 
Unde  addit :  «  Multo  majorem  contradictionem  implicare,  Deum 
falli  etiam  circa  contingentia,  quse  nobis  revelat,  aut  nos  falli, 
dum  illis  divinse  revelationi  innixi  assentimur,  quam  repugnet  nos 
decipi,  dum  solo  lumine  naturali  ducti  cuicumque  principio,  na- 
turali  lumine  evidentissimo,  assentimur.  »  —  Et :  «  Facile  errare 
possumus,  inquit,  utendo  lumine  naturali;  hinc  fides  ac  theologia 
quse  infallibili  Dei  revelatione  innituntur,  non  solum  secundum  se 
majorem  certitudinem  habent,  quam  scientise  naturales,  sed  etiam 
cum  tot  ac  tam  efficacia  argumeata  et  rationes  »  etc. 

Min.  quoad  2um  illustratur  ex  D<  Thoma  qui  (1.  sent.  prolog. 
a.  1.)  ait:  «  Ista  scientia  (theologia)  imperat  omnibus  aliis  scien- 
tiis  tamquam  principalis...  ipsa  utitur  in  obsequium  sui  omnibus 
aliis  scientiis  quasi  vassallis  :  sicut  patet  in  artibus  ordinatis, 
quarjim  finis  unius  est  sub  fine  alterius,  sicut  finis  pigmentarise 
artis  qui  est  confectio  medicinarum,  ordinatse  ad  finem  medicse, 
qui  est  sanitas;  unde  medicus  imperat  pigmentario,  et  utitur  pig- 
mentis  ab  ipso  factis  ad  finem  suum.  Ita  cum  finis  totius  philo- 

sophise  sit  infra  finem  theologise  et  ordinatus  ad  ipsum,  theologia 
debet  omnibus  aliis  seientiis  imperare ,  et  uti  his,  quse  in  eis 
traduntur  »  —  Cf.  si  lubet,  Schrader  (de  Theolog.  generatim, 
pag.  156.  seqq.). 

1082.  Quare,  jure  concludit  Card.  Franzelin:  «  sicut  in  scientiis 
naturalibus  et  rationalibus  praevertit  cognitio  principiorum  et  ve- 
ritatum  quarundam,  quse  possunt  quidem  per  scientiam  subsequen- 
tem  intelligi  distinctius  et  explicari  amplius,  sed  non  solum  num- 
quam  labefactari  possunt,  verum  etiam  sunt  norma  totius  scien- 
tiae  subsequentis,  adeo  ut  hfec  illis  innitatur ;  et  quidquid  illis 
adversatur,  verum  esse  nequeat:  simili  omnino  ratione  fides  atque 
in  ea  inclusa  cognitio  veritatum  prsecedit  scientiam  theologicam, 
atque  illse  ipsse  veritates  per  fidem  supernaturali  firmitate  ap- 
prehensse  ac  creditse  principia  sunt,  quibus  innititur  et  quibus 
tamquam  normis  regitur  tota  scientia  theologise  quse  proinde  ce- 
terarum  norma  haberi  debet. » 

1083.  Prob.  4ta  pars,  quse  ceterum  ex  dictis  facile  infertur.  I. 
Ideo,  adversariis  ultro  fatentibus,  scientiarum  sub^ectio,  de  qua 
agimus,  impediret  humanse  rationis  progressus;  quia,  ajunt,  a  ve- 
ritate  revelata  antecedenter  admissa  humanus  intelletus  nativa 
sua  libertate  privatus  veluti  ligaretur ,  nec  scientificam  investi- 
gationem  prosequi  posset.  Atqui  hujusmodi  ratio  futilis  est  omnino. 
Ergo. 

Prob.  min.  1)  Si  certa  possessio  veritatis  obstaret  humanae  ra- 
tionis  incrementis,  ignorantia  aut  dubium,  nempe  defectus  pos- 
sessionis  veritatis ,  a  qua  nata  est  illa  perfici ,  ejus  perfectioni 
faveret;  sed  id  absurdum  omnibus  apparet. 

2)  Item  si  prseexistens  certitudo  veritatis  revelatse  obstaret 
scientiarum  profectui,  pari  ratione  ante  scientificam  investiga- 
tionem  rejiciendse  essent  alise  veritates  jam  notse,  uti  prima  prin- 
cipia,  theoremata  qusedam  jam  demonstrata  in  mathesi  etc;  ab 
earum  enim  certitudine  jam  habita  veluti  ligatur  humana  ratio. 
Atqui  id  etiam  absurdum  aperte  ostenditur;  nec  alia  methodo  pos- 
semus  adversarios  impetere,  nisi  ea  quae  contra  scepticos  adhi- 
betur. 

3)  Quamobrem,  in  ceteris  scientiis,  quando  aliqua  veritas  jam 
Mazzell*.  De  Virtutibus.  40 

est  demonstrata  ac  certa,  merito  rejicimus  quodlibet  systema, 
quamlibet  hypothesim  aut  conclusionem,  quse  illi  contradicat:  no- 
vimus  enim  veritatem  non  posse  pugnare  cum  veritate.  E  contra 
si  in  progressu  investigationis  scientificse  ad  aliquam  conclusio- 
nem  deveniamus,  quse  cum  principiis  jam  certo  cognitis  conve- 
niat,  merito  intellectus  tum  illi  assentit,  tum  in  ipsa  adhaesione 
principiis  confirmatur.  Jamvero  idem  in  casu  nostro  contingit. 
Quando  enim  aliquid  fide  divina  tenemus,  id  jam  est  certissime 
verum  ex  infallibili  auctoritate  Dei ;  quando  Ecclesia  aliquam 
veritatem  definit,  ea  jam  est  infallibiliter  certa  ex  promissa  as- 
sistentia  Sp.  Sancti;  cum  proportione  quando  theologia  ex  prin- 
cipiis  fidei  aliquid  recte  desumit,  id  jam  verum  et  certum  no- 
bis  est.  Si  quid  ergo  doctrinse  fidei,  Ecclesise  magisterio,  veri- 
tatibus  theologicis  vere  repugnat;  id  merito  uti  falsum  rejici- 
tur.  Jam  diximus  (n.  1071.)  certitudinem  jam  habitam  veritatis 
revelatse  impedire  quidem  examen  dubitativum ,  non  vero  con- 
flrmativum. 

1084.  II.  Quod  expeditiorem  securioremque  reddit  scientificam 
investigationem,  non  modo  scientiarum  profectum  non  impedit, 
sed  illum  juvat  ac  promovet.  Atqui  id  prsestat  antevertens  cer- 
titudo  veritatis  revelatse  —  Sane  veritates  etiam  quse  naturali 
lumine  cognosci  possunt,  magnis  quandoque  implicantur  difScul- 
tatibus;  adeoque  humana  ratio  sibi  relicta  periculo  exponitur  tum 
longum  tempus  insumendi  in  investigatione  veritatis,  tum  verum 
tamquam  falsum  rejiciendi,  vel  viceversa  :  ab  hoc  periculo  exi- 
mitur  qui  jam  de  veritate  per  revelationem  certus,  firmiter  il- 
lam  amplectitur,  ejus  demonstrationem  quserit,  contrarios  errores 
sub  specie  veri  apparentes  statim  rejicit,  etc. 

1085.  III.  Quod  novas,  easque  altissimas  veritates  menti  osten- 
dit;  quod  novum,  eumque  amplissimum  investigationis  campum 
aperit;  quod  novas ,  easque  efficacissimas  vires  ad  scientificam 
investigationem  aggrediendam  prosequendamque  addit;  profecto 
mentem  perficit,  atque  humanarum  scientiarum  incrementa  pro- 
movet.  Atqui  id  prsestat  certa  possessio  revelatae  veritatis.  Ergo. 

Prob.  min.  Sane,  quot  sunt  veritates  nobis  ex  revelatione  no- 
tse,  ad  quas  humana  ratio  sine  illa  numquam  assurgere  potuis- 
set  ?  Quot    sunt  veritates,  quae  etsi   humanse  menti   sint   propor- 

tionatse,  attamen  sine  revelatione  nonnisi  a  paucis,  post  longum 
tempus,  cum  admixtione  erroris,  cognitse  fuissent  ?  —  Quot  re- 
velationis  adstruendse,  explicandse,  propugnandse  causa,  novas  ag- 
gressi  sunt  homines  investigationes  etiam  quoad  veritates,  quse 
intra  naturalis  luminis  fines  continentur  ?  Recole  dicta  in  prob. 
secundae  partis  hujus  thesis.  —  Quod  si  religionis  et  fidei  causa 
animum  applicamus  ad  scientias  colendas,  nonne  eo  ardentius  est 
studium  nostrum,  quo  majori  dignitate  objectum,  quod  prosequi- 
mur,  prsestat  ?  —  Sufliceret  ad  hanc  veritatem  adstruendam,  con- 
ferre  opera  et  scripta  eorum  qui  captivarunt  intellectum  in  ob- 
sequium  Christi,  cum  eorum  gestis  et  libris,  qui  independentiam 
rationis  et  scientise  proclamarunt. 


DISFTJTA.TIO  V. 


DE  SPE  THEOLOGICA 


1086.  Fidem  naturse  ordine  sequitur  spes :  cum  enim  illa  intel- 
lectui  proponat  seterna  bona  credentibus  repromissa,  si  hsec  firmo 
assensu  semel  crediderimus,  nascitur  in  voluntate  desiderium, 
expectatio,  spes  eadem  consequendi.  Hinc  Apostolus  dixit:  «  fides 
■est  sperandarum  substantia  rerum;  »  quo  plane  ostendit  non  modo 
spem  fidei  inniti,  sed  ab  ea  etiam  profluere,  cum  eaque  arctis- 
simo  nexu  conjungi.  Merito  igitur  tractationi  de  divina  fide  jam 
absolutse,  tractatus  de  spe  subjicitur. 

1087.  Porro  non  paucae  qufestiones,  quse  de  spe  agitari  possent, 
«x  superius  disputatis,  in  prima  prsesertim  disp.,  solutse  sunt.  Ita 
probatum  est  spem  esse  veram  virtutem,  et  quidem  theologicam; 
eam  a  fide  distingui,  etc.  Satis  pariter  diximus  de  ejus  infusio- 
ne,  augmento,  connexione  cum  caritate  quoad  conservationem  et 
amissionem:  hsec  itaque  non  sunt  repetenda.  Cum  vero  quse  spe- 
ctant  ad  timorem,  oppositum  spei ,  hoc  eodem  anno  tradita  sint 
in  tract.  de  poenitentia,  ea  silentio  hic  prseterimus,  ne  cum  tem- 
poris  jactura  eadem  bis  pertractentur. 

1088.  Quse  igitur  de  spe  dicenda  supersunt,  revocari  facile  pos- 
sunt  ad  ejus  objectum,  tum  formale  tum  materiale  ;  ad  amorem 
ooncupiscentise,  qui  spei  est  proprius,  ut  ejus  honestatem  ab  hae- 

reticorum  calumniis  vindicemus  ;  ad  ejusdem  proprietates,  quse 
sunt  prsesertim  certitudo  et  necessitas;  quibus  brevem  de  subjecto 
spei  expositionem  adjiciemus.  Hsec  vero  haud  difficili  negotio  unica 
disputatione  comprehenduntur. 

ARTICULUS  PRIMUS 
Notiones  quaedam  praeviae  traduntur. 

1089.  Nomen  Spei  varias  habet  significationes,  quas  oportet 
distinguere,  ut  constet  cujusnam  spei  rationem  investigemus  in 
hac  disputatione.  Revera  —  1)  spes  latissimo  significatu  dicitur 
qusecunque  expectatio  futuri  eventus,  seu  boni  seu  mali.  Ita  Ci- 
cero  (lib.  1.  ad  Atticum),  «  spem  malorum  »  nominat ;  et  apud 
Virgilium  ait  Dido:  «  Hunc  ego  si  potui  tantum  sperare  dolorem. » 
Quam  tamen  significationem  nominis  spei  impropriam  esse  censet 
S.  Augustinus  (in  Enchirid.  c.8.);  idque  probat  auctoritate  Gram- 
maticorum,  qui  ex  eo  loco  Virgilii  petunt  exemplum  locutionis 
impropriae,  «  eo  quod  sperare  dixit  (inquit  Augustinus)  pro  ti- 
mere. » 

2)  Dicitur  proprie  spes  expectatio  futuri  boni.  Sic  eam  descri- 
bit  Cicero  (qusest.  4.  Tusculana);  atque  id  etiam  confirmat  Au- 
gustinus  illic  testimonio  Lucani,  qui  spem  a  timore  per  hoc  di- 
stinguens  dixit  :  «  Liceat  sperare  timenti. »  Unde  concludit  idem 
Augustinus,  «  spem  proprie  non  esse,  nisi  bonarum  rerum,  nec  nisi 
futurarum. » 

3)  Accipitur  spes  pro  expectatione  boni  futuri  sensibilis;  quo 
pacto  spes  est  una  ex  passionibus  appetitus  sensitivi,  de  qua  alio 
in  loco  agi  solet :  adeoque  hoc  modo  non  accipimus  nomen  spei  in 
proposito. 

4)  Sumitur  spes  ad  significandam  affectionem  propriam  volun- 
tatis,  qua  superioris  ordinis  bona  desideramus  et  expectamus;  ea- 
que,  uti  patet,  esse  potest  naturalis  vel  supernaturalis.  Hic  de 
spe  supernaturali    et  theologica  proprie  agimus. 

1090.  Hsec  ipsa  vero  adhuc  multiplicem  habet  acceptionem  in 
Scripturis.  Nam  sumitur  —  1)  objective,  pro  re  quam  speramus, 

ut  (Rom.  VIII.  24.):  «  Spes  autem,  quse  videtur,  non  est  spes.  » — 
2)  objective  iterum,  pro  eo,  in  cujus  auxilio  et  potestate  spera- 
mus,  ut  (Psal.  XXI.  10.):  «  Tu  es...  spes  mea  ab  uberibus  ma- 
tris  meae. » — 3)  formaliter,  pro  actu  sperandi,  ut  (Rom.  VIII. 
24.):  «  Spe  enim  salvi  facti  sumus. »  —  4)  formaliter  iterum,  pro 
habitu  spei,  ut  (I.  Cor.  XIII.  15.):  «  Nunc  autem  manent  tria  hsec, 
Fides,  Spes,  Caritas. »  De  his  omnibus  significationibus  agendum 
est  in  progressu  hujus  disputationis. 

1091.  Itaque  Novatores,  ut  diximus  (n.  576.  seq.)  spem  seu  fi- 
duciam  cum  fide  confundentes,  eam  in  intellectu  non  in  volunta- 
te,  tamquam  in  propinquo  subjecto,  collocant.  Sed  hicerrorjam 
refutatus  est;  sive  ex  dictis  ad  ostendendum  tres  esse  virtutes 
theologicas  inter  se  distinctas  (n.  41.  seqq.),  sive  ex  disputatis 
de  actu  fidei  (n.  588.  seqq.). 

1092.  Non  defuerunt  autem,  qui  licet  spem  a  fide  distinguerent 
(in  hoc  ab  hsereticorum  errore  discedentes),  eam  tamen  in  intel- 
lectu  constituerent.  Fides  enim,  dicebant,  fundatur  in  veritate 
Dei;  spes  in  fidelitate:  sicut  autem  hsec  duo  attributa  distinguun- 
tur  in  Deo,  ita  virtutes  et  judicia  quse  illis  nituntur.  Ad  fidem 
spectat  judicare  Deum  non  mentiri  in  his  quae  aflSrmat,  quia  est 
prima  veritas ;  spei  vero  est  judicare  Deum  futurum  fidelem  in 
suis  promissionibus.  Ast  merito  dicit  Suarez  (de  spe,  disp.  1. 
sect.  2.  n.  4.):  «  actus  et  virtus  spei  nullo  modo  potest  poni  in 
intellectu.  Est  ita  certa,  ut  contraria  saltem  sit  temeraria,  nam 
omnes  Theologi  ita  sentiunt. » 

1093.  Quamvis  autem  hsec  temeraria  sententia  satis  excludatur 
ex  praefato  Theologorum  consensu,  et  ex  dicendis  de  objecto  spei; 
juverit  tamen  unum  vel  alterum  argumentum  statim  proferre. 
Unde  1)  in  ea  sententia,  spes  vere  non  distingueretur  a  fide.  Et- 
enim  judicium  de  Dei  fidelitate  in  suis  promissionibus  eatenus  pos- 
set  esse  falsum,  quatenus  vel  —  d)  Deus  promisisset  absque  animo 
se  obligandi;  quod  evidenter  pertinet  ad  Dei  veritatem,  adeoque 
ad  fidem  —  vel  b)  quatenus  Deus  mutari  posset  —  vel  c)  quatenus 
deesset  ei  potentia  implendi  quse  vere  promisit.  Sed  fide  credimus 
divinam  immutabilitatem  ac  omnipotentiam  ;  adeoque  etiam  ex 
hac  parte  judicium  illud  ad  fidem  pertinet.  Hinc  nos  dicimur  cre- 
dere  divinas  promissiones,  juxta  illud  (II.  Tim.  II.  13.)  «  Si  non 

credimus,  ille  fidelis  pernianet,  negare  seipsum  non  potest ;  »  et 
judicium  de  fidelitate  Dei  in  suis  promissionibus  dicitur  niti  in 
Dei  veracitate,  juxta  illud  (Rom.  III.  3.  seq.)  «  Numquid  incre- 
dulitas  illorum  fidem  Dei  evacuabit  ?  Absit.  Est  autem  Deus  ve- 
rax  »  —  Cf.  dicta  (n.324.  seq.). 

2)  Sicut  judicamus,  prsemium  reddendum  esse  pro  meritis,  ita 
judicamus,  poenam  esse  infligendam  pro  peccatis;  ergo  si  sperare 
est  judicare,  utrumque  judicium  erit  spes;  atqui  hoc  estfalsum, 
nam  ex  uno  judicio  sequitur  spes,  ex  alio  timor.  Hinc  inquit  S.  Au- 
gustinus  (Enchirid.  c.  8.),  «  bona  sperari  non  timeri. »  Ceterum 
ipse  timor  ad  appetitum  spectat,  eidemque  est  contraria  spes  ; 
ergo  cum  contraria  sint  circa  idem,  etiarn  spes  erit  in  appetitu: 
per  spem  prosequimur  bonum,  per  timorem  a  malo,  quod  est  boni 
privatio  refugimus. 

3)  Quare  merito  concludimus  cum  D.  Thoma  (2.  2.  q.  18.  a.  1.): 
«  habitus  per  actus  cognoscuntur.  Actus  autem  spei  est  quidam 
motus  appetitivse  partis  cum  sit  ejus  objectum  bonum. . . .  Actus 
autem  virtutis  spei  non  potest  pertinere  ad  appetitum  sensitivum, 
quia  bonum,  quod  est  objectum  principale  hujus  virtutis,  non  est 
aliquod  bonum  sensibile,  sed  bonum  divinum.  Et  ideo  spes  est 
in  appetitu  superiori,  qui  dicitur  voluntas,  sicut  in  subjecto.» 

1094.  Ut  autem  distinctius  intelligatur  qusenam  sit  propria  ra- 
tio  spei,  proderit  meminisse  eorum,  quse  disputat  D.  Thomas 
(1.  2.  q.  40.  a.  1.)  de  spe,  prout  passio  qucedam  est.  «  Species 
passionis  »  inquit,  «  ex  objecto  consideratur.  Circa  objectum  au- 
tem  spei  quatuor  conditiones  attenduntur.  Primo  quidem  quod  sit 
bonum;  non  enim,  proprie  loquendo,  est  spes  nisi  de  bono;  et  per 
hoc  differt  a  timore,  qui  est  de  malo.  Secundo  ut  sit  futurum  : 
non  enim  spes  est  de  prsesenti  jam  habito,  et  per  hoc  differt  spes 
a  gaudio,  quod  est  de  bono  prsesenti.  Tertio  requiritur  quod  sit 
aliquid  arduum  cum  difficultate  adipiscibile:  non  enim  aliquis  di- 
citur  aliquid  sperare  minimum,  quod  statim  est  in  sua  potestate 
ut  habeat ;  et  per  hoc  differt  spes  a  desiderio,  vel  cupiditate,  quse 
est  de  bono  futuro  absolute  ;  unde  pertinet  ad  concupiscibilem, 
spes  autem  ad  irascibilem.  Quarto  quod  illud  arduum  sit  possi- 
bile  adipisci  ;  non  enim  aliquis  sperat  id  quod  omnino  adipisci 
non  potest;  et  secundum  hoc  differt  spes  a  desperatione.  »  —  Unde 

(a.  2.)  ait:  «  Spes  est  motus  appetitivse  virtutis,  consequens  ap- 
prehensionem  boni,  futuri,  ardui,  possibilis  adipisci,  scilicet  ex- 
tensio  appetitus  in  hujusmodi  objectum.» 

1095.  Cum  tamen  spes,  de  qua  acturi  sumus;  proprie  pertineat 
ad  voluntatem,  adverti  simul  debet  cum  eodem  D.  Thoma  (1.  p. 
q.  72.  a.  5.)  «  quod  irascibilis  et  concupiscibilis  non  sunt  partes 
intellectivi  appetitus,  qui  dicitur  voluntas:  quia...  potentia,  quse 
ordinatur  ad  aliquod  objectum  secundum  communem  rationem, 
non  diversificatur  per  differentias  speciales  sub  illa  ratione  com- 
muni  contentas...  Sed  voluntas  respicit  bonum  sub  communi  ra- 
tione  boni.  Et  ideo  non  diversificantur  in  ipsa,  quse  est  appetitus 
intellectivus,  aliquse  potentise  appetitivse,  ut  sit  in  appetitu  in- 
tellectivo  alia  potentia  irascibilis ,  et  alia  concupiscibilis. »  Et 
(ad  1.):  «  amor,  concupiscentia,  et  hujusmodi  dupliciter  accipiun- 
tur.  Quandoque  quidem,  secundum  quod  sunt  qusedam  passiones... 
Alio  modo  significant  simplicem  affectum  absque  passione,  vel 
animi  concitatione  et  sic  sunt  actus  voluntatis;  et  hoc  etiam  modo 
attribuuntur  Angelis  et  Deo.  Sed  prout  sic  accipiuntur,  non  per- 
tinent  ad  diversas  potentias,  sed  ad  unam  tantum  potentiam,  quse 
dicitur  voluntas. »  Et  (ad  2.):  «  ipsa  voluntas  potest  dici  irasci- 
bilis,  prout  vult  impugnare  malum,  non  ex  impetu  passionis,  sed 
ex  judicio  rationis.  Et  eodem  modo  potest  dici  concupiscibilis 
propter  desiderium  boni.  Et  sic  in  irascibili  et  concupiscibili 
sunt  caritas  et  spes,  idest  in  voluntate,  secundum  quod  habet  or- 
dinem  in  hujusmodi  actus. » 

1096.  Quseri  hic  potest,  quomodo  se  habeat  spes  ad  fidem  et 
caritatem.  Cui  qusestioni  ut  breviter  respondeamus,  notandum  est 
—  1)  cum  D.  Thoma  (2.  2.  q.  17.  a.  8.)  «  quod  duplex  est  ordo. 
Unus  quidem  secundum  viam  generationis,  et  naturse,  secundum 
quem  imperfectum  prius  est  perfecto.  Alius  autem  ordo  est  per- 
fectionis,  et  formse,  secundum  quem  perfectum  naturaliter  prius 
est  imperfecto.  »  — 2)  Ordo  generationis  apparet  potius  inter  actus 
virtutum  theologicarum,  quam  inter  habitus;  hi  enim,  ut  osten- 
dimus  (n.  107.  seqq.),  simul  infunduntur:  quod  (mirum  est)  con- 
cedit  etiam  Suarez  (de  spe,  disp.  1.  sect.  7.)  —  3)  Imo  etiam  quo- 
ad  actus,  notat  Valentia  (tom.  3.  disp.  2.  q.  1.  p.  2.):  «  cum  di- 
cimus,  ordine  originis  Fidem  esse  priorem  spe,  et  spem  caritate, 

minime  volumus  esse  omnino  necesse,  ut  tempore  prius  eliciatur 
actus  Fidei,  deinde  Spei,  postremo  Caritatis;  sed  tantum  indica- 
mus,  quo  ordine  actu  unius  virtutis  istarum ,  ad  actum  alterius 
incitemur,  etiamsi  in  eodem  instanti  contingat  omnium  illarum 
actus  exerceri.» 

1097.  His  positis  dicimus  primo:  Ordine  generationis  spes  est 
posterior  fide,  prior  caritate.  Posterior  quidem  fide:  nam,  inquit 
D.  Thomas  (2.  2.  q.  17.  a.  7.)  «  objectum....  spei  est  bonum  fu- 
turum,  arduum,  possibile  haberi.  Ad  hoc  ergo  quod  aliquis  spe- 
ret,  requiritur  quod  objectum  spei  proponatur  ei  ut  possibile. 
Objectum  autem  spei  est  uno  modo  beatitudo  seterna,  et  alio  modo 
divinum  auxilium...  Et  utrumque  eorum  proponitur  nobis  per  fi- 
dem. »  —  Prior  autem  caritate :  nam,  ut  docet  idem  D.  Thomas 
(1.  c.  a.  8.):  «  Amor  autem  quidam  est  perfectus,  quidam  imper- 
fectus.  Perfectus  quidem  amor  est  quo  aliquis  secundum  se  ama- 
tur  ;  ut  puta  cum  aliquis  secundum  se  vult  alicui  bonum,  sicut 
homo  amat  amicum.  Imperfectus  amor  est  quo  quis  amat  aliquid, 
non  secundum  ipsum,  sed  ut  illud  bonum  sibi  ipsi  perveniat,  sicut 
homo  amat  rem  quam  concupiscit.  Primus  autem  amor  pertinet 
ad  caritatem,  quse  inha^ret  Deo  secundum  seipsum;  sed  spes  per- 
tinet  ad  secundum  amorem;  quia  ille  qui  sperat,  aliquid  sibi  ob- 
tinere  intendit.  Et  ideo  in  via  generationis  spes  est  prior  cari- 
tate  »  —  Vide  etiam  Suarez  (1.  c.  nn.  1.  6.). 

1098.  Dicimus  secundo:  ordine  perfectionis  spes  est  minus  per- 
fecta  caritate ,  sed  perfectior  fide.  Quod  sit  minus  perfecta  ca- 
ritate  ostendetur  in  seq.  disp.,  ubi  de  caritatis  perfectione  sermo 
erit.  Quod  autem  perfectior  sit  fide,  quamvis  dubium  videri  pos- 
sit,  est  tamen  sententia  D.  Thomse  (in  3.  dist.  23.  q.  2.  a.  5.  ad 
3.4.);  eidemque  adhseret  Suarez  cum  aliis.  Nam  1)  Fides  est  qui- 
dem  virtus  theologalis;  sed  tamen  est  virtus  intellectualis,  adeo- 
que  ex  hac  parte  virtus  secundum  quid:  spes  vero  est  virtus  theo- 
logalis,  sed  residens  in  appetitu  seu  voluntate,  adeoque  per  se  con- 
ferens  non  solum  facultatem  recte  operandi,  sed  etiam  honestum 
usum:  unde  per  se  habet  bonitatem  moralem  et  honestatem,  quam 
non  habet  fides,  quse  est  in  intellectu  —  Cf.  dicta  (nn.  11.  seq.). 

2)  Spes  attingit  Deum  in  se  sub  ratione  summi  boni  nostri  : 
unde  magis  nos  conjungit  cum  Deo,  et  propinquior  est  ultimo  fini. 

«  Spes  et  caritas,  »  inquit  D.  Thomas  (1.  c),  «  sunt  propinquiores 
fini,  quantum  ad  consecutionem....  Sicut  finis  est  prior  in  inten- 
tione,  et  posterior  in  esse;  ita  quanto  aliquid  est  propinquius  fini, 
est  prius  in  proposito,  quamvis  sit  posterius  in  esse  vel  tempore 
vel  natura:  et  ideo  spes,  secundum  quod  magis  propinquat  ad  con- 
secutionem  finis  quam  fides,  prsecedit  fidem  in  proposito,  sed  non 
in  esse. » 

3)  Neque  in  actu  spei  includitur  minor  diflficultas,  quam  in  actu 
fidei :  nam  eflficaciter  intendere  felicitatem  supernaturalem,  et 
omnia  ad  hunc  finem  dirigere  diflficilius  fortasse  est,  quam  solum 
credere;  prseterquam  quod  perfectior  virtus  non  ex  sola  diflficul- 
tate  pensanda  est  —  Cf.  Suarez  (1.  c.  sect.  6.  nn.  4 — 6.). 

ARTICULUS  SECUNDUS 
Quodnam  sit  Objectum  Formale  Spei. 

§•  I. 

Instituitur  analysis  actus  spei  ad  ejus  formale  objectum 

investigandum. 

1099.  Ut  complanetur  via  ad  investigationem,  haud  sane  faci- 
lem,  de  formali  objecto  spei,  juverit  imprimis  naturam  ejus  actus 
paulo  accuratius  inquirere.  Theologi  enim  communiter  distinguunt 
vel  diversos  actus  unius  virtutis  spei,  vel  saltem  diversas,  ut 
ajunt,  formalitates  in  uno  eodemque  actu;  quatenus  est  amor  — 
proprie  desiderium  —  desiderium  eflficax  —  immo  conjunctum  cum 
quodam  animi  erectione  et  conatu.  Quse  plane  respondent  variis 
veluti  conditionibus,  quse  in  ipso  spei  objecto  inveniuntur:  siqui- 
dem,  ut  audivimus  a  D.  Thoma  (n.  1094.),  illud  est  bonum  — 
absens  —  possibile  —  arduum. 

1100.  Ut  autem  hsec  rite  intelligantur,  supponendum  est,  quse- 
stionem  de  objecto  formali  spei  agitari  inter  Catholicos,  apud 
quos  constat  spem  esse  virtutem  pertinentem  ad  voluntatem,  uti 
paulo  ante  diximus  (n.  1093.).  Constat  etiam  voluntatis  objectum 

esse  bonum.  Voluntatis  autem  actus  circa  bonum  non  potest  in- 
telligi  quid  sit,  nisi  velle;  nec  intelligi  potest  quid  sit  velle  bo- 
num,  nisi  illud  quodammodo  amare.  Ipsa  fuga  mali  radicem  habet 
in  amore  boni  oppositi;  et  insuper  actus  spei  est  formaliter  pro- 
secutivus  boni  ;  ergo  actus  spei  est  certe  quidam  amor.  Unde 
D.  Thomas  (1.  2.  q.  40.  a.  2.)  vocat  actum  spei  «  extensionem 
appetitus  »  in  objectum  seu  in  bonum;  et  (2.2.  q.  17.  a.  8.)  dicit 
illum  «  amorem  imperfectum  »  respectu  amoris  caritatis. 

1101.  At  qualis  est  amor  ille,  qui  elicitur  virtute  spei  ?  Du- 
plex  amor  distinguitur  communiter  a  Theologis  ;  amor  benevo- 
lentice  et  amicitioe,  et  amor  concupiscentice:  quamvis  autem  in 
hujus  duplicis  amoris  ratione  definienda  varia  tradantur;  differen- 
tia  tamen,  uti  observat  Ripalda  (de  spe  disp.  21.  sect.  5.  n.  39.), 
est  potius  de  nomine,  quam  de  re.  Hinc  tuto  dici  potest,  amorem 
concupiscentise,  stricte  sumptum  esse  affectum  quo  nobis  volumus 
bonum;  benevolentiae  vero  sive  amicitise  affectum,  quo  aliis  bo- 
num  expetimus  propter  bonitatem  et  dignitatem  ipsorum  ex  com- 
placentia  talis  bonitatis  et  dignitatis  profectum.  Dixi  «  amorem 
concupiscentise  stricte  sumptum :  »  quia  lata  usurpatione,  etiam 
dicitur  concupiscentia  amor  boni  alteri  amati;  licet  idem  affe- 
ctus,  prout  est  amor  alterius  personae,  concupiscentia  non  sit  sed 
benevolentia;  personam  enim  amamus  propter  se,  bonum  vero  illi 
volumus  propter  bonitatem  ipsius  personse,  et  aliqua  ratione  illi 
concupiscimus.  Ceterum  stricte  et  proprie  loquendo ,  ipse  amor 
boni  quod  alteri  personse  volumus,  est  et  dici  debet  affectus  be- 
nevolentise;  quia  ejus  objectum  formale  est  benevolentiae  et  ami- 
citise,  proceditque  ab  habitu  benevolentise  et  amicitiae,  quo  alia 
persona  propter  se  diligitur.  Quis  enim  neget  pertinere  ad  ami- 
citiam  hominis  cum  Deo  velle  Deo  suam  gloriam  et  nostra  obse- 
quia  conferentia  in  illam;  et  ex  amicitia  velle  homini  amico  sa- 
lutem  et  honorem  aliaque  bona  ipsi  convenientia  ?  —  Cf.  Ripalda 
(l.c.n.41.). 

1102.  Vera  notio  amoris  concupiscentise  pluribus  infra  evolven- 
da  est;  sed  juverit  pro  re  prsesenti  adnotare  cum  Suarez  (disp.  1. 
sect.  3.  n.  8.),  «  in  omni  amore  qui  est  concupiscentise  respectu 
alicujus  boni,  includi  formaliter,  vel  virtualiter,  quod  sit  bene- 
volentise  respectu  alterius  :  quia  si  concupisco  bonum,  alicui  sane 

concupisco ;  ergo  eum,  cui  concupisco,  benevolentia  diligo;  cum 
igitur  hoc  amore  diligamus  Deum  nobis,  negari  non  potest  quin 
talis  amor  sit  etiam  benevolentia  respectu  nostrum.  » 

1103.  Hinc,  uti  advertit  idem  eximius  Doctor  (1.  c.  n.  5.),  in- 
terdum  hi  duo  amores  non  sunt  actus  distincti,  sed  unus  actus 
qui  comparatus  ad  diversa,  recipit  has  denominationes...  quando 
(nempe)  illaa  denominationes  sumuntur  ex  respectu  diversarum 
rerum,  quarum  altera  est  id  cui  bonum  amatur,  altera  est  ipsum 
bonum  quod  illi  amatur.  Ratione  tamen  unius  et  ejusdem  rei,  isti 
amores  semper  sunt  diversi  actus;  quia,  videlicet,  uno  amore  ita 
amatur  res  in  se,  et  propter  se,  ut  quidquid  ametur,  illi  rei  ame- 
tur,  ut  ipsa  sit  perfecta,  ibi  sistendo  :  qui  modus  est  proprius 
amoris  benevolentise  et  amicitise  ;  alio  vero  actu  amatur  eadem 
res  non  sibi,  sed  amanti  seu  in  commodum  et  perfectionem  ejus: 
qui  modus  est  concupiscentise.  Unde  S.  Anselmus  (de  cas.  diab. 
c.  4.)  distinguit  duplicem  amorem,  unum  qui  oritur  ex  suprema 
quadam  affectione  justitise;  alterum  qui  oritur  ex  affectione  pro- 
prii  commodi. 

1104.  Igitur  actus  spei  imprimis  est  amor,  qui  cum  sit  prose- 
cutivus  boni,  habere  debet  pro  objecto  honum —  est  autem  amor 
concupiscentice,  adeoque  pro  objecto  habet  bonitatem  respecti- 
vam  —  est  denique  actus  virtutis  theologicse,  ac  proinde  habere 
debet  pro  objecto  immediate  Deum  prout  bonus  est  nobis.  De  his 
redibit  sermo. 

1105.  At  vero  qualis  est  hic  amor  concupiscentise  proprius  spei? 
Ad  hujus  qusestionis  ejusque  solutionis  intelligentiam,  notandum 
est  nomen  amoris  ssepe  usurpari  generice  ad  significandum  quem- 
cumque  motum  voluntatis  prosecutivum  boni;  atque  hoc  sensu 
docet  D.  Thomas  (2.  2.  q.  17.  a.  8.  ad  2.):  «  omnis  motus  appeti- 
tus  ex  amore  provenit  aliquo,  quo  scilicet  aliquis  amat  bonum. » 
Sed  bonum  considerari  tripliciter  potest:  uti  praesens,  uti  absens, 
vel  prsescindendo  ab  ejus  prsesentia  et  absentia.  Hinc  oritur  tri- 
plex  veluti  motus  in  facultate  vel  habitu  tendente  ad  illud:  sim- 
plicis  complacenticv,  quo  in  bonum  ferimur  prsescindendo  ab  ejus 
prsesentia  et  absentia;  desiderii,  quo  tendimus  in  bonum  absens; 
gaudii,  quo  delectamur  bono  prsesenti  seu  jam  possesso.  Cum  hi 
tres  motus  vei  actus  sint  prosecutivi  boni,  vere  sunt  amor;  unde 

possumus  distinguere  amorem  simplicis  complacentioe  (qui  dicitur 
quandoque  simpliciter  amor),  desiderii  et  delectationis  vel  gaudii, 
seu  fruitionis. 

1106.  Quamvis  spes  possit  aliter  in  bonum  tendere,  ut  suo  loco 
explicabitur;  certum  est  tamen  quod  proprius  ejus  motus,  prout 
in  bonum  fertur,  est  desiderium;  respicit  enim  bonum  dbsens  seu 
futurum.  Unde  D.  Thomas  (n.  1094.),  dixit  «  non  enim  spes  est 
de  prsesenti  jam  habito  »;  et  S.  Augustinus  (Enchirid.  c.  8.),  «  spes 
autem  nonnisi  bonarum  rerum  est,  nec  nisi  futurarum. »  Deside- 
rium  autem  tum  ex  amore  oritur,  tum  est  species  qusedam  amo- 
ris.  Cum  enim  amatur  aliquod  bonum,  si  illud  appareat  absens, 
nascitur  in  appetitu  motus  veluti  in  distans,  seu  desiderium.  Sed 
ratio  desiderii  non  excludit,  imo  necessario  supponit  et  involvit 
rationem  amoris ;  siquidem  non  desideramus  quod  non  amamus, 
et  desiderare  est  veluti  amare  desiderando. 

1107.  Insuper  bonum,  quod  est  objectum  spei,  dicitur  arduum. 
Sed  quid  importat  hsec  arduitas?  Primo  qui  contendebant  ipsam 
arduitatem  boni  consequendi  pertinere  ad  objectum  formale  spei, 
arduum  dixerunt  id,  quod  ita  excedit  nostram  facultatem,  ut  non 
sit  consequibile  nisi  ab  alio.  Ast  hsec  sententia  communiter  reji- 
-citur.  Nam — 1)  etiam  objectum  caritatis  ita  superat  omnem  hu- 
manam  facultatem  —  2)  Potest  dari  aliqua  spes  cujus  objectum 
non  superet  facultatem  nostram  ;  ergo  illius  spei  objectum  non 
esset  arduum;  atqui,  juxta  D.  Thomam,  bonum  arduum  non  modo 
est  objectum  spei  theologicae,  sed  etiam  spei  ut  est  quaedam  pas- 
sio.  Ergo  arduitas  propria  objecti  spei  non  consistit  formaliter 
in  eo,  quod  superet  omnem  facultatem — 3)  Unde  (1.2.  q.  42.  a.  3. 
ad  2.)  ait  D.  Thomas:  «  Spes  est  de  bonis,  quse  potest  quis  adi- 
pisci;  potest  autem  aliquis  adipisci  bonum  vel  per  se  vel  per 
alium;  et  ideo  potest  esse  spes  de  actu  virtutis,  qui  est  in  nostra 
potestate  constitutus. »  Et  (q.  disp.,  de  spe  a.  1.)  docet :  «  Sic  igi- 
tur  quandoque  sperat  aliquis  aliqua  adipisci  per  propriam  pote- 
statem,  quandoque  vero  per  auxilium  alienum.  » 

1108.  Secundo  alii  dixerunt,  arduitatem  consistere  in  ipsa  ex- 
cellentia  et  magnitudine  boni,  in  quod  tendimus.  Sed  hsec  etiam 
sententia  rejicitur.  Nam  —  1)  excellentissimum  est  objectum  ca- 
ritatis,  quin  tamen  unquam  arduum   dici  possit  —  2)  «  Si  vero, 

inquit  Suarez  (disp.  1.  sect.  3.  n.  2.)  quis  intelligat,  ut  tam  ca- 
ritas  quam  spes  tendant  in  bonum  excellens,  tamen  caritas  for- 
maliter  in  bonitatem,  in  excellentiam  quasi  materialiter;  spes  vero 
contra  in  excellentiam  formaliter,  quasi  ad  vincendam  difficulta- 
tem,  in  bonitatem  vero  quasi  materialiter ;  si  inquam  hoc  intel- 
ligat,  non  potest  consistere,  quia  spes  est  motus  voluntatis  pro- 
sequentis  objectum;  ergo  necessario  tendit  in  objectum  formaliter 
sub  ratione  boni.  Prseterea  illa  excellentia,  vel  est  solum  quasi 
augmentum  bonitatis,  et  sic  tendere  in  bonum  sub  ratione  excel- 
lentis,  non  est  aliud,  quam  tendere  sub  ratione  boni,  imo  sub  ex- 
cellentissima  ratione  boni,  quod  etiam  facit  caritas,  tanto  melius, 
quanto  est  perfectior  spe.  » 

1109.  Quare  tertio  „  communiter  docent,  objectum  spei  dici  et 
esse  arduum,  quatenus  est  difficile  acquisitu,  quod  expresse  docet 
idem  S.  Doctor  (cit.  q.  40.  a.  1.)  dicens :  «  requiritur  quod  sit 
aliquid  arduum  (objectum  spei)  cum  difftcultate  adipiscibile. » 
Jamvero,  quemadmodum  actus  spei  est  quidam  amor,  quia  tendit 
in  bonum;  est  desiderium,  quia  tendit  in  bonum  absens;  ita  est 
qusedam  animi  erectio,  quia  tendit  in  bonum  arduum.  Unde  Conc. 
Tr.  (sess.  6.  cap.  6.)  loquens  de  peccatoribus  se  disponentibus  ad 
justificationem,  dicit:  «  spe  eriguntur. »  Hanc  autem  erectionem 
animi  definiunt  conatum  quemdam  voluntatis  ad  superandas  dif- 
ficultates,  seu  efficaciam  volitionis,  non  obstante  difficultate,  pro- 
sequendi  bonum,  et  adhibendi  media  ad  illud  consequendum.  Hinc 
D.  Tho.  (1.  2.  q.  25.  a.  1.)  inquit:  «  Objectum  irascibilis  addit 
supra  objectum  concupiscibilis  arduitatem,  sive  difficultatem;  spes 
enim  supra  desiderium  addit  quemdam  conatum,  et  quamdam  ele- 
vationem  animi  ad  consequendum  bonum  arduum.  » 

1110.  Hinc  patet,  spem  etiam,  sicut  desiderium,  ex  amore  na- 
sci.  Spes  enim  est  motus  perfectus  appetitus  circa  bonum  arduum. 
Quamvis  autem  arduitas  boni  consequendi  per  se  retrahat  appe- 
titum  a  tendentia  ad  illud;  tamen  si  judicetur  bonum  arduum  esse 
possibile,  possumus,  non  obstante  ejus  arduitate,  adhuc  illud  pro- 
sequi.  Ut  illud  prosequamur  in  hoc  casu,  requiritur  qusedam  animi 
dispositio,  quidam  conatus  ad  vincendas  difficultates;  haec  dispo- 
sitio  et  hic  conatus  erga  bonum  arduum  supponit  et  involvit  ne- 
cessario  amorem  ;  si   enim  quod  non    amamus,  nec    desideramus 

quando  est  facile  acquisitu,  multo  minus  parati  erimus  conatum 
adhibere  ad  illud  consequendum  cum  arduum  apparet.  Quemad- 
modum  ergo  desiderium  non  tollit  rationem  amoris,  sed  illam 
restringit  ad  aliquam  determinatam  speciem;  ita  spes  non  tollit 
rationem  amoris  et  desiderii,  sed  illi  aliquid  addit.  Desiderium 
enim  potest  esse  cum  conatu  vel  sine  illo,  prout  est  circa  bonum 
arduum  vel  facile;  spes  vero  est  desiderium  cum  conatu  conjun- 
ctum,  utpote  quod  versatur  circa  bonum  arduum. 

1111.  Denique  objectum  spei  dicitur  possibile.  Sed,  addit  D.  Tbo- 
mas  (1.  2.  q.  40.  a.  2.  ad  1.):  «  quia  spes  respicit  ad  bonum  pos- 
sibile,  insurgit  dupliciter  homini  motus  spei,  sicut  dupliciter  est 
ei  aliquid  possibile,  scilicet  secundum  propriam  virtutem,  et  se- 
cundum  virtutem  alterius. »  Hoc  secundo  modo  dicitur  possibile 
objectum  spei  Theologicse,  juxta  doctrinam  D.  Thomse  (2.  2.  q.  17. 
a.  1.)  dicentis:  «  In  quantum  ergo  speramus  aliquid  ut  possibile 
nobis  per  divinum  auxilium,  spes  nostra  attingit  ad  ipsum  Deum, 
cujus  auxilio  innititur. » 

1112.  Inde  fit  quod  spes  sit  desiderium  efficax,  siquidem  desi- 
derium  boni  quod  judicatur  impossibile,  non  potest  esse  nisi  inef- 
ficax.  Imo  ut  sit  vera  spes,  requiritur  ut  bonum  judicetur  futu- 
rum  sive  certo  sive  probabiliter  pro  ratione  spei.  «  Ut  sit  per- 
fectus  motus  spei,  inquit  Suarez  (1.  c.  n.  12.),  prseter  existima- 
tionem  de  bonitate  objecti,  requirit  persuasionem  de  possibilitate 
obtinendi  tale  bonum,  atque  adeo  de  voluntate  ejus,  qui  daturus 
est  auxilium  ad  tale  bonum  consequendum,  et  denique  de  fidelitate 
promissionum,  quse  ab  ipso  factse  sunt;  et  hac  ratione  spes  requirit 
fidem  excitantem  et  moventem  appetitum  ad  istum  actum  perfe- 
ctum. » 

1113.  Ex  his  intelligitur  1)  cur  spes  dicatur  etiam  fiducia.  Fi- 
ducise  nomine  aliqui  hic  intelligunt  «  animi  alacritatem  conjun- 
ctam  cum  certitudine,  et  exclusione  timoris  inordinati  ne  diffi- 
cultates  reipsa  non  superentur,  et  bonum  desideratum  non  obtinea- 
tur;  »  vel  fiducia  est  qusedam  firmitas  et  certitudo  addita  desiderio 
et  conatui  proprio  spei.  Yel  «  fiducia,  ait  D.  Thomas  (2.  2.  q.  129. 
a.  6.  ad  3.)  importat  quemdam  modum  spei:  est  enim  fiducia  spes 
roborata  ex  aliqua  firma  opinione. »  Quod  (eodem  1.  c.)  explicat, 
dicens:  «  Nomen  fiducise  ex  fide  assumptum  esse  videtur.  Ad  fi- 

dem  autem  pertinet  aliquid,  et  alicui  credere.  Pertinet  autem 
fiducia  ad  spem,  secundum  illud  (Job.  11. 18.):  Habebis  fiduciam 
proposita  tibi  spe.  Et  ideo  nomen  fiducise  hoc  principaliter  signi- 
ficare  videtur  quod  aliquis  spem  concipiat  ex  hoc  quod  credit 
verbis  alicujus  auxilium  promittentis.  »  Et  (1.  2.  q.  40.  a.  2.): 
«  Illud  quod  homo  desiderat,  et  sestimat  se  posse  adipisci,  credit 
se  adepturum ;  et  ex  tali  fide  in  cognitione  pr:<3cedente,  motus  se- 
quens  in  appetitu  fiducia  nominatur. » 

Intelligitur  2)  cur  spes  vocetur  expectatio.  Etenim  expectare, 
si  referatur  ad  voluntatem,  non  potest  esse  nisi  volitio  qusedam; 
et  sic  expectare  aliquid  nihil  aliud  est,  quam  desiderare  ut  ve- 
niat,  supposito  judicio  quod  venturum  sit  (Suarez  1.  c.)  Notat 
tamen  S.  Th.  (1.  c,  c.):  «  Quod  aliquis  sperat  per  propriam  vir- 
tutem  adipisci,  non  dicitur  expectare,  sed  sperare  tantum;  sed 
proprie  dicitur  expectare,  quod  sperat  ex  auxilio  virtutis  aliense; 
ut  dicatur  expectare  quasi  ex  alio  spectare,  in  quantum  scil.  vis 
apprehensiva  prsecedens  non  solum  respicit  ad  bonum  quod  in- 
tendit  adipisci,  sed  etiam  ad  illud  cujus  virtute  adipisci  sperat, 
secundum  illud  (Eccli.  51. 10.);  «  Respiciens  eram  ad  adjutorium 
hominum.  Motus  ergo  spei  quandoque  dicitur  expectatio  propter 
inspectionem  virtutis  cognitivae  prsecedentem. » 

1114.  Ad  absolvendam  hanc  actus  spei  analysim,  sedulo  notan- 
dum  est,  diversos  motus  spei,  quse  est  amor,  desiderium,  spes 
proprie  dicta,  non  semper  nec  necessario  esse  tres  actus  re  in- 
ter  se  distinctos  ;  sed  ssepe  distingui  ratione  et  denominatione  tan- 
tum.  Idem  enim  realiter  actus  vel  motus  in  voluntate,  qui  dicitur 
amor,  quatenus  fertur  in  bonum;  desiderium,  quatenus  fertur  in 
bonum  absens ;  dicitur  etiam  spes,  prout  fertur  in  bonum  arduum. 
Revera  ferri  in  bonum  arduum  nihil  aliud  est,  quam  perseverare 
in  amore  et  desiderio  illius  boni,  non  obstante  ejus  arduitate;  ef- 
ficaciter  illud  velle,  et  efficaciter  desiderare  bonum  quando  ap- 
paret  arduum  exigit  aliquam  erectionem  animi,  seu  conatum  in 
voluntate  ;  sed  hsec  ipsa  erectio  et  conatus,  cum  sint  erectio  et 
conatus  voluntatis  circa  bonum  absens,  erunt  efficacior  volitio, 
efficacior  amor,  efficacius  desiderium. 

1115.  Quare  probare  haud  possum  dicentes,  desiderium  prse- 
supponi  spei  ita,  ut  eliciatur  ab  alia   virtute,  sed  non  ab  ipsa  vir- 

tute  spei;  et  multo  minus  asserentes,  hanc  esse  doctrinam  D.  Tho- 

ma3.  Potest  quidem  elici  a  virtute  spei  actus  simplicis  amoris  aut 

desiderii ;  sed  si  eliciatur  actus    spei,  hic    supponit  desiderium, 

sicut  differentia  genus.    Sane  D.  Thomas  (1.  2.  q.  62.  a.  3.),  osten- 

dens  tres  esse  virtutes  theologicas,  in  eo  distinguit  spem  a  cari- 

tate,  quod  illa  habeat  motum  intentionis  in  finem   ultimum  su- 

pernaturaiem,  hsec  efficiat  quamdam  unionem  spiritualem,  veluti 

transformando    voluntatem  in  illum  (n.  43.).  Unde  (a.  4.  ad  3.) 

tribuit  ipsi  virtuti  spei  amorem  et  desiderium,  dicit  enim:  «  Spes 

respicit  duo:  unum  quidem  sicut  principale  objectum,  scilicet  bo- 

num  quod  speratur,  et  respectu  hujus  semper  amor  praecedit  spem, 

numquam  enim  speratur  aliquid  bonum,  nisi  desideratum  et  ama- 

tum.  Respicit  etiam  etc.  »  Et  (1.  2.  q.  25.  a.  3)  ait:  «  spes  est 

motus  in  bonum  secundum  rationem  boni  quod  de  sua  ratione  est 

attractivum. »  Hsec  ex  aliis  testimoniis  citatis  et  citandis  in  hoc 

articulo  abundanter  confirmantur.    Omnino  ergo   secundum  veri- 

tatem  et  ad  mentem  D.  Thomse  scribit  Sylv.  Maurus  (Quaast.  theol. 

1.  6.  q.  41.  n.  13.  seq.):  «   Quseritur. . .  utrum  spes  supponat  so- 

lum,  vel  etiam  realiter  identificet  suum  desiderium  boni  sperati? 

Respondeo  quod  identificat. . .  quia  sicut  eodem  actu,  quo  objectum 

desideramus,  illud  amamus,  adeoque  desiderium  inclndit  rationem 

communem  amoris,  et  addit  rationem  specialem  desiderii;  sic  eo- 

dem  actu,  quo  objectum  speramus,  illud  etiam  amamus  ac  desi- 

deramus,  ideoque  spes  supra  rationes  communes  amoris  ac  desi- 

derii,  addit  rationem  specialem  spei.  . .  Desiderium  igitur  potest 

sumi  dupliciter :    primo  generice,  in  quantum    est  amor  boni  ut 

absentis  et  non  possessi,  et  sic  includitur  in  spe,  tamquam  genus 

in  specie  :  secundo  specifice,  in  quantum  est  amor  boni  ut  absen- 

tis  et  non  possessi,  sed  est  amor  sine  conatu  et  elevatione  animi, 

et  sic  contradistinguitur  a  spe. » 

1116.  At  quseres :  si  virtutis  spei  est  elicere  actus  amoris,  de- 
siderii  et  spei :  vel  actum  qui  simul  sit,  secundum  diversos  re- 
spectus,  amor,  desiderium  et  spes:  cur  hsec  virtus  vocatur  Spes? 
Respondet  Suarez  (1.  c.  n.  18.):  «  Quod  vero  attinet  ad  denomi- 
nationem,  unaquseque  harum  (caritas  et  spes)  denominata  fuit  ab 
eo,  quod  est  excellentius,  vel  difficilius,  propter  quod  prsecipue 
datur ;  in  caritate  autem    primum,  et  praecipuum  est  ipsa  ratio 

amicitise  divinse,  et  hinc  dicta  fuit  caritas;  nam  quod  interdum 
eliciat  actum  desiderii,  vel  spei,  est  raro,  et  quasi  per  accidens 
illi  propter  absentiam,  et  difficultatem  boni,  quod  quaerimus  ami- 
co:  at  vero  in  spe,  id  quod  est  difficillimum,  et  propter  quod  prae- 
cipue  datur,  est  ut  efficaciter  intendamus  beatitudinem  absentem 
quamvis  arduam,  et  difficilem,  et  hinc  dicta  fuit  illa  virtus  Spes; 
quamvis  non  hunc  solum  actum  eliciat ;  sicut  :*rist.  2.  et  6.  Ethic, 
ponit  fortitudinem  versari  in  periculis  belli,  temperantiam  in  de- 
lectationibus  tactus,  non  quia  non  habeat  alias  materias,  vel  actus, 
sed  quia  hi  sunt  prsecipui,  et  difficiliores.  » 

§.    II. 

Exponuntur  diversae  sententiae  de  objecto  formali  spei. 

1117.  Ex  instituta  actus  spei  analysi  constat,  quod  sicut  obje- 
ctum  spei  est  bonum  —  absens  —  arduum  —  possibile  ;  ita  diversi 
sunt  actus  eliciti  a  virtute  spei,  aut  saltem  diversse  in  uno  actu 
spei  distinguendse  sunt  rationes.  Inde  originem  ducunt  diversas 
Theologorum  sententise  quoad  formale  spei  objectum.  Aliqui  enim 
— 1)  considerantes  objectum  spei  esse  arduum,  dixerunt  arduita- 
tem  ipsam,  seu  bonum  sub  ratione  ardui  esse  formale  objectum 
spei  —  2)  Alii  considerantes  arduitatem  boni  consequendi  produ- 
cere  potius  in  actu  spei  erectionem  animi,  id  statuerunt  esse  ob- 
jectum  formale  spei,  quod  animum  possit  erigere;  atque  illud  di- 
xerunt  esse  Dei  omnipotentiam  et  misericordiam. — 3)  Alii  vero 
putarunt  solam  omnipotentiam  et  misericordiam  vel  non  sufficien- 
ter  producere  erectionem  animi,  vel  saltem  non  producere  fidu- 
ciam,  quse  etiam  est  in  spe:  proinde  dixerunt  formale  objectum 
spei  esse  Dei  fidelitatem  in  promissis ,  vel  etiam  Dei  omnipoten- 
tiam  et  misericordiam  per  fidelitatem  obligatam.  —  4)  Aliqui 
attendentes,  actum  spei  esse  essentialiter  quemdam  amorem  et  desi- 
derium,  distinctum  specie  ab  amore  caritatis,  et  immediate  tenden- 
tem  in  Deum;  dixerunt  quod  bonitas  Dei  respectiva  est  objectum 
formale  spei  —  5)  Alii  denique  cum  viderent,  actum  spei  simul 
esse  amorem  seu  desiderium,  conatum  seu  erectionem  animi,  et 
fiduciam;  docuerunt  bonitatem  Dei  respectivam,  omnipotentiamr 

misericordiam,  fidelitatem  simul  pertinere  ad  objectum  formale 
spei.  Bonitas  quidem  Dei  respectiva  est  objectum  formale  spei, 
prout  spes  dicit  amorem  seu  desiderium ;  omnipotentia  et  mise- 
ricordia,  prout  spes  est  animi  erectio  ;  fidelitas,  prout  spes  est 
fiducia. 

1118.  Paulo  aliter  rem  explicat  Perrone,  qui  (de  virt.  theol. 
par.  2.  n.  19.),  scribit:  «  duplex  quodammodo  partiale  ac  inadse- 
quatum  spei  objectum  formale  pariter  distinguitur  juxta  duplicem 
actum,  quo  in  Deum  tendimus.  Alterum  est  Deus  ipse  beatificans, 
in  quem  per  actum  desiderii  efficacis  tendimus;  alterum  vero  Deus 
auxiliator,  seu  quod  respicit  media  ad  ipsum  assequendum  per 
voluntatis  actum,  quo  nitimur  vincere,  Deo  auxiliante,  difficul- 
tates,  quse  eidem  assecutioni  obsistunt.  Ex  his  duobus  objectis 
partialibus,  virtualiter  inter  se  distinctis,  exurgit  objectum  to- 
tale  et  adsequatum  formale  virtutis  spei.  »  Et  deinde  statuit  hanc 
propositionem;  «  objectum  formale  spei  est  Deus,  ut  bonus  nobis 
et  in  suis  promissionibns  infinite  verax  »  —  In  qua  opinione  nec 
intelligimus  —  1)  quomodo  formale  objectum,  propter  quod  ten- 
dimus  ad  finem,  sit  diversum  ab  illo  propter  quod  volumus  me- 
dia;  nec — 2)  quomodo  Dei  veritas  sit  objectum  formale  spei :  si 
enim  veracitas  formaliter  sumatur,  pertinet  potius,  ut  vidimus, 
ad  motivum  fidei;  sin  vero  sumatur  prout  ad  fidelitatem  refertur, 
ut  possimus  cum  fiducia  sperare  quae  ardua  sunt,  sola  non  sufficit, 
uti  patet. 

1119.  Antequam  sententiam  nostram  statuamus,  expedit,  clari- 
tatis  gratia,  pauca  adnotare  —  1)  de  arduitate  spei,  prout  dici- 
tur  ejus  formale  objectum — 2)  de  Deo  Auxiliatore,  iterum  prout 
in  eo  constituitur  formale  objectum  spei — 3)  de  Bonitate  Dei  re- 
spectiva,  in  qua  alii  ponunt  idem  formale  objectum.  Ad  hsec  ce- 
tera  revocantur.  Supponimus  enim,  virtutem  Dei  auxiliatricem, 
quse  sufficiat  ad  certam  spem  fundandam,  tria  complecti:  nempe 
magnitudinem  divinse  potentise,  vi  cujus  non  est  impossibile  apud 
Deum  omne  verbum;  magnitudinem  divinse  pietatis,  vi  cujus  Deus 
velit  nos  sua  omnipotenti  virtute  adjuvare;  certam  futuritionem 
divini  auxilii,  ortam  ex  immobilitate  divinarum  promissionum. 
Quse  omnia  ssepe  docet  D.  Thomas,  et  paucis  comprehendit  S.  Bo- 
uaventura  (3.  dist.  26.  a.  1.  q.  2.),  inquiens:  «  Sicut  fidei  virtus 

assentiendo  primse  veritati  propter  se  et  super  omnia,  illa  credit 
quse  summa  veritas  dictat  esse  credenda :  sic  ipsa  spes  confidendo 
et  innitendo  immensce  et  indeficientissimce  largitati  divince, 
omnia  illa  expectat,  quse  sibi  Deus  promittit  esse  in  futuro  re- 
tribuenda. » 

1120.  Quoad  lmum  negat  nemo,  arduitatem  boni  consequendi  esse 
conditionem  objecti,  a  qua  actus  specialem  quamdam  rationem 
ac  denominationem  desumit;  quemadmodum  enim  desperatio  supra 
fugam  objecti  absentis  addit  quamdam  animi  dejectionem  resi- 
lientis  ab  objecti  prosecutione;  ita  spes  illi  opposita,  supra  obje- 
cti  amorem  ac  desiderium,  addit  quamdam  animi  elevationem  seu 
erectionem  adversus  difficultates  (arduitatem)  in  ejus  prosecutione 
occurrentes.  Sed  qusestio  hic  est,  utrum,  arduitas  seu  difficultas 
consequendi  objectum  spei  sit  objectum  formale  ejus :  rationem 
autem  objecti  formalis  generatim  exposuimus  supra  (n.  285.  seqq.). 

1121  Quoad  2dum  notandum  est  imprimis,  omnes  concedere, 
spem  nostram  aliquo  sensu  fundari  principaliter  in  Deo,  seu  in 
ejus  auxilio;  cum  Conc.  Trid.  (sess.  6.  cap.  13.)  doceat  omnes 
debere  in  auxilio  Dei  spem  firmissimam  ponere.  Dixi  autem,  spem 
nostram  principaliter  fundari  in  Dei  auxilio.  Nam,  praeterquam- 
quod  spes  nostra  fundatur  etiam  in  meritis  Christi,  in  interces- 
sione  B.  Mariae  Virginis  et  Sanctorum  ;  fundatur  quoque  secun- 
dario  in  meritis  nostris.  Etenim  1)  Conc.  Trid.  (sess.  6.cap.  16.), 
allegans  illud  Apostoli  (ad  Heb.  X.):  «  Nolite  amittere  confiden- 
tiam  vestram,  quse  magnam  habet  remunerationem,  »  vult  «  bene 
operantibus  usque  in  finem,  et  in  Deo  sperantibus  proponendam 
esse  vitam  seternam,  et  tamquam  gratiam  filiis  Dei  per  Christum 
Jesum  misericorditer  promissam,  et  tamquam  mercedem  bonis 
ipsorum  operibus  et  meritis  fideliter  reddendam. » 

2)  Idem  patet  ex  Scriptura.  Ita  (Tob.  IV.  12.):  «  Fiducia  ma- 
gna  erit  coram  summo  Deo  eleemosyna,  omnibus  facientibus  eam. » 
— Et  (Ps.  XVII.  21.  seqq.) :  «  Retribuet  mihi  Dominus  secundum 
justitiam  meam :  et  secundum  puritatem  manuum  mearum  retri- 
buet  mihi:  Quia  custodivi  vias  Domini,  nec  impie  gessi  a  Deo 
meo.  Quoniam  omnia  judicia  ejus  in  conspectu  meo,  et  justitias 
ejus  non  repuli  a  me.  » —  Et  (ad  Rom.  V.  3.  seqq.):  «  Gloriamur 
in  tribulationibus,  scientes  quod  tribulatio  patientiam  operatur: 

patientia  vero  probationem :  probatio  vero  spem,  spes  autem  non 
confundit. »  —  Et  (II.  Tim.  IV.  7.  seq.) :  «  Bonum  certamen  cer- 
tavi,  cursum  consummavi,  fidem  servavi ;  de  reliquo  reposita  est 
mihi  corona  justitise,  quam  reddet  mihi  Dominus,  in  illa  die  justus 
judex. » 

3)  Eamdem  doctrinam  passim  tradunt  Patres.  S.  Ambrosius 
(serm.3.  in  Ps.  118.),  circa  illud,  Retribue  servo  tuo:  «  Hsec  vox 
bene  sibi  conscia  est,  qui  prsemia  boni  operis  exposcat. . .  Quod 
utique  non  insolentis  arrogantise,  sed  innocentis  est  conscientise, 
ab  ipso  cui  servieris  petere  mercedem,  quam  desperare  segnitiei 
materia,  sperare  autem  innocentium  laboris  est.  Pete  igitur  con- 
fidenter  si  merita  suffragantur,  ut  talia  petendo  studiose  labores, 
quo  tali  petitione  sis  dignior. »  —  S.  Bernardus  (in  1.  moral.  sen- 
tent.)  ait:  «  spem  nostram  triplex  ratio  discutit  et  roborat  :  hu- 
militas  collatse  sapientise;  firmitas  constantis  patientige;  veritas 
inspirationis  occultse.  »  Plura  invenies  apud  Valentia  (Tom.3. 
disp.  2.  q.  1.  p.  1.).  Unde  D.  Thomas  (2.  2.  q.  17.  a.  4.)  docet: 
«  Spes. . .  respicit  beatitudinem  seternam  sicut  finem  ultimum,  di- 
vinum  autem  auxilium  sicut  primam  causam  inducentem  ad  bea- 
titudinem.  Sicut  ergo  non  licet  sperare  aliquod  bonum  prseter 
beatitudinem,  sicut  ultimum  finem,  sed  solum  sicut  id  quod  est 
ad  finem  beatitudinis  ordinatum ;  ita  etiam  non  licet  sperare  de 
aliquo  homine,  vel  de  aliqua  creatura,  sicut  de  prima  causa  mo- 
vente  ad  beatitudinem.  »  Quibus  S.  Doctor  aperte  supponit  ali- 
quam  causam  secundariam — Ceterum  sufScit  hanc  veritatem  hic 
in  mentem  revocare;  siquidem  probata  est  in  trac.  de  Gratia  cum 
ageretur  de  merito  bonorum  operum :  de  errore  autem  opposito 
iterum  directe  fiet  mentio,  quando  sermo  erit  de  certitudine  spei. 

1122.  At  vero  quid  importat  spem  nostram  principaliter  fun- 
dari  in  Beo  seu  in  ejus  auxilio  ?  «  Sperare  in  aliquem  »  inquit 
Suarez  (disp.  1.  sect.  3.  n.  3.)  «  duo  includit;  primum  est  existi- 
mare,  et  credere  illum  futurum  mihi  auxiliatorem,  et  sine  illo 
me  non  posse  consequi,  vel  habere  id  quod  spero:  secundum  est, 
affectu  voluntatis  tendere  in  illud  bonum,  et  in  authorem  ejus  ; 
et  utrumque  horum  concurrit  in  spe  Christiana:  tamen  primum 
pertinet  ad  fidem  ;  secundum  est  quidem  proprium  ipsius  spei, 
tamen  respectu  illius,  Deus   se  habet  solum,  vel  ut  unum  ex  bo- 

nis  speratis,  quia  videlicet  spero  auxilium  ejus  et  gratiam,  vel 
ut  causa  extrinseca  horum  bonorum:  prima  autem  ratione  potius 
est  materiale,  quam  formale  objectum  :  secunda  autem  ratione 
etiam  est  causa  extrinseca. » 

1123.  Quare,  juxta  Suaresium,  dicendum,  1)  spem  fundari  in- 
Deo  Auxiliatore,  quatenus  fides  de  Deo  auxiliatore,  omnipotente, 
misericordi ,  fideli ,  est  conditio  necessario  prserequisita  ad  spe- 
randum.  «  In  spe  »  inquit  Suarez  (n.  17.)  «  quod  bonum  aliquod  sit 
a  Deo  vel  per  Deum,  non  inde  accipit  totam  rationem  boni,  et 
amabilis,  vel  sperabilis  ;  sed  solum  illud  adjungitur  ut  conditio 
necessaria,  sine  qua  non  possit  illud  bonum  apprehendi  ut  pos- 
sibile,  et  consequenter  neque  efficaciter  appeti.  »  Quod  docet  etiam 
Sylvius  (in  2.  2.,  q.  17.  a.  4.,  ad  2.),  loquens  de  divina  omnipo- 
tentia. 

Dicendum  2)  spem  nostram  fundari  in  Deo  Auxiliatore,  ut  in 
causa  efficiente  ipsius  objecti  spei  nostrse,  quod  est  vita  seterna 
et  quse  ad  illam  ordinantur.  Hsec  enim  non  sunt  objectum  spei, 
nisi  quatenus  sunt  bona  nobis  possibilia,  non  obstante  eorum  ar- 
duitate:  et  talia  fiunt  per  divinam  omnipotentiam  et  misericor- 
diam.  Quod  videtur  expresse  docere  D.  Th.  (I.  mex.  cit.  a.  4.) 
dicens  :  «  Bonum  autem,  quod  aliquis  sperat  obtinendum,  habet 
rationem  causse  finalis,  auxilium  autem  per  quod  aliquis  sperat 
illud  bonum  obtinere,  habet  rationem  causse  efficientis.  »  Et  (a.5.): 
Spes. .  .  attingit  supremam  regulam  humanorum  actuum.  . .  sicut 
primam  causam  efficientem,  in  quantum  ejus  auxilio  innititur.  » 

1124.  Unde,  cum  apud  omnes  constet  spem  fundari  in  Deo  Au- 
xiliatore  tamquam  in  conditione  prserequisita  ad  sperandum,  et 
tamquam  in  causa  efficiente  objecti  sperandi;  qusestio  unice  est, 
utrum  insuper  spes  fundetur  in  Dei  omnipotentia,  misericordia, 
fidelitate,  seu  quod  idem  est,  in  Deo  Auxiliatore  tamquam  in 
suo  objecto  formali.  ld  quidem  negat  Suarez,  uti  patet  ex  ejus 
verbis  jam  citatis,  eidemque  sententise  subscribunt  Sanchez,  Gran., 
Conink,  Oviedo  etc.  Alii  tamen  id  affirmant;  atque  in  hac  senten- 
tia  videtur  fuisse  D.  Thomas,  qui  (q.  unic.  de  spe,  a.  1.)  ait :  «  sic- 
ut  formale  objectum  fidei  est  veritas  prima,  ita  etiam  formale 
objectum  spei  est  auxilium  divinse  potestatis  et  pietatis,  propter 
quod  tendit  motus  spei  in  bona  sperata,  quse  sunt  materiale  obje- 

ctum.»  Et  (a.  4):   «  spei  autem,  secundum  quod  est  virtus  theo- 
logica,  objectum  formale  est  auxilium  divinum  cui  inhseret. » 

1125.  Quoad  3tium  demum,  notandum  est  imprimis,  omne  bonum 
esse  certe  amabile  eo  modo,  quo  bonum  est:  Deus  autem  est  non 
solum  bonus  in  se,  sed  etiam  bonus  nobis;  potest  ergo  recte  amari 
Deus  sub  utraque  bonitatis  ratione.  Quam  duplicem  bonitatis  di- 
vinse  amabilitatem,  prseter  D.  Thomam,  quem  supra  audivimus, 
et  a  quo  plura  infra  audiemus,  clare  expressit  S.  Anselmus  (de 
cas.  diab.  c.  4.),  dicens:  «  Nihil  velle  poterat  (Angelus)  nisi  ju- 
stitiam,  aut  commodum;  ex  commodis  enim  constat  beatitudo, 
quam  vult  omnis  rationalis  natura.  In  nobis  possumus  hoc  cogno- 
scere,  qui  nihil  volumus,  nisi  quod  justum  aut  commodum  puta- 
mus. »  Et  (de  concord.  q.  3.  c.  11.)  ait:  «  Instrumentum  volendi 
duas  habet  aptitudines,  quas  voco  affectiones:  quarum  una  (affe- 
ctio  voluntatis)  est  ad  volendum  commoditatem,  altera  ad  volen- 
dum  rectitudinem.  Nempe  nihil  vult  voluntas,  quse  est  instrumen- 
tum,  nisi  aut  commoditatem  aut  rectitudinem.» 

1126.  Hinc  spes  seque  ac  caritas  in  Deum  feruntur,  ut  infinite 
bonum :  sed  caritas  eum  respicit  ut  infinite  bonum  in  seipso;  spes 
vero  ut  infinite  bonum  nobis  :  caritas  in  summum  bonum  absque 
ullo  ordine  ad  proprium  commodum  tanquam  motivo,  spes  ut  bo- 
num  proprium  creaturse,  ac  creaturae  non  solum  communicabile, 
sed  etiam  communicandum.  Amor  quippe  caritatis  nihil  prseter 
Deum  contemplatur  ejusque  infinitam  bonitatem;  amor  vero  spei 
constat  veluti  duplici  amore,  Dei  videlicet  et  proprio  ipsius  spem 
habentis  ;  spes  enim  tendit  in  bonitatem  divinam,  prout  ex  illa 
amans  seu  sperans  beatus  efficitur. 

1127.  Licet  autem  Deus  auctor  naturse,  et  finis  naturalis  ejus, 
sit  summum  bonum  naturale  hominis  ;  attamen,  ut  est  auctor 
gratise  et  finis  ejus,  ac  objectum  supernaturalis  beatitudinis,  est 
supernaturale  bonum.  De  hac  Dei  supernaturali  respectiva  boni- 
tate  agitur,  quando  quaeritur  utrum  ea  sit  objectum  spei,  quse  est 
virtus  supernaturalis  et  theologica. 

1128.  Jamvero  Suarez  non  modo  affirmat  hanc  Dei  Bonitatem 
esse  objectum  formale  spei,  sed  contendit  eam  esse  objectum  for- 
male  adaequatum :  quam  sententiam  probabilem  censeo.  Alii  cum 
Vasquez    negant  eam  Bonitatem    pertinere  ab  objectum    formale 

spei,  quod  unice  constituunt  in  virtute  Dei  auxiliatrice.  Alii  de- 
nique  docent  eamdem  Dei  Bonitatem  simul  cum  virtute  auxilia- 
trice  constituere  adaequatum  motivum  spei.  Atque  haec  est  genuina 
D.  Thomse  sententia,  quidquid  aliqui  dixerint.  Nam  S.  Doctor 
(2.  2.  q.  17.  a.  6.  ad  3.)  scribit:  «  spes  facit  tendere  in  Deum 
sicut  in  quoddam  bonum  finale  adipiscendum,  et  sicut  in  quod- 
dam  adjutorium  efficax  ad  subveniendum. »  Et  (a.  7.  c.):  «  obje- 
ctum  autem  spei  est  uno  modo  beatitudo  aeterna,  et  alio  modo 
divinum  auxilium. »  Hanc  sententiam  paucis  verbis  perspicue  ex- 
ponit  Maurus  (q.  41.  n.  3.  seq.)  dicens :  «  quia  spes  non  datur 
sine  amore  et  desiderio  rei  speratse,  possumus  quserere,  quodnam 
sit  objectum  formale  movens  ad  amorem  et  desiderium  boni,  quod 
speramus ;  et  quodnam  sit  objectum  formale  movens  ad  speran- 
dum  tale  bonum. .  .  Objectum  formale  movens  ad  amandam  et  de- 
siderandam  rem  speratam  non  est  ejus  possibilitas,  sed  bonitas: 
objectum  formale  movens  ad  illam  sperandam  non  est  bonitas  sed 
possibilitas.  »  Et  (q.  42.  n.  5.) :  «  objectum  formale  movens  ad 
amandam  et  desiderandam  beatitudinem  supernaturalem  et  alia 
bona  promissa,  est,  ipsa  bonitas  beatitudinis,  seu  bonitas  Dei, 
in  quantum  est  bonus  nobis,  et  a  nobis  possidendus:  at  objectum 
formale  movens  ad  sperandum  nos  consecuturos  beatitudinem  et 
alia  bona  promissa,  est  omnipotentia  et  fidelitas  Dei  promit- 
tentis. » 

1129.  Ex  his  intelligitur —  1)  quod  quando  quseritur  quodnam 
sit  objectum  formale  spei,  prout  hsec  dicit  amorem  et  desiderium, 
certe  non  quaeritur,  qusenam  sit  ratio  formalis  objectiva,  propter 
quam  actus  spei  est  generatim  amor  vel  desiderium;  certum  est 
enim,  secundum  hoc  spem  convenire  cum  caritate,  cujus  est  etiam 
amare  et  desiderare.  Similiter  actus  spei  stricte  sumptus,  nempe 
motus  voluntatis  in  bonum  arduum,  potest  etiam  pertinere  ad  ca- 
ritatem.  «  Sicut  desiderare  »  inquit  Suarez  (n.  17.)  «  aliquid  a  Deo 
potest  esse  actus  elicitus  a  caritate,  ita  et  sperare  aliquid  a  Deo, 
si  id  fiat  proxime  ex  motivo  amicitise  et  bonitatis  Dei;  nam  est 
omnino  eadem  ratio.  »  —  2)  Neque  proprie  quaeritur  cur  actus 
spei  sit  fiducia  vel  expectatio;  hanc  enim  denominationem  desu- 
mit  spes  ex  cognitione  praecedente,  ut  vidimus.  Unde  S.  Th.  (q.  129. 
a.<5.  ad  3.)  postquam  dixerit  fiduciam  importare  quemdam  modum 

spei,  addit:  «  Modus  autem  adhibitus  alicui  affectioni  potest  per- 
tinere  ad  commendationem  ipsius  actus. . .  non  tamen  ex  hoc  de- 
terminatur  ad  speciem  virtutis,  sed  ex  materia.  Et  ideo  fiducia 
non  potest,  proprie  loquendo,  nominare  aliquam  virtutem;  sed 
potest  nominare  conditionem  virtutis  »  —  3)  Id  ergo  quod  proprie 
quseritur  est,  quaenam  sit  ratio  formalis  objectiva,  propter  quam 
talis  amor,  ac  tale  desiderium  eliciantur  a  virtute  spei,  et  non 
ab  alia  virtute,  ex.  gr.  a  caritate. 

§.  III. 

Statuitur  nostra  doctrina  de  objecto  formali  spei. 

Prop.  XLV.  1.  Quamvis  spes  in  bonum  arduum  tendat,  ne- 
quit  tamen  ipsa  arduitatis  ratio  ad  ejus  formale  objectum  per- 
tinere.  Sed  illud  constituendum  est  tum  2.  in  bonitate  Dei  re- 
spectiva,  seu  in  Deo  prout  bonus  est  nobis;  tum  3.  in  virtute 
auxiliatrice ,  seu  in  Deo  auxiliatore:  in  illa  quidem,  quatenus 
spes  elicit  amorem  ac  desiderium  supernce  beatitudinis  ;  in  hac 
vero,  quatenus  dicit  animi  erectionem,  seu  efficacem  volitionem 
boni  sperati,  non  obstante  difficultate,  quce  ejus  assecutionem 
prcepedire  posset.  Quare  amor  erga  Deum,  proprius  spei,  est 
amor  concupiscentice,  et  non  benevolentice. 

1130.  Prob.  lma  pars.  Diximus  (n.  1107.)  objectum  spei,  dici 
arduum,  quatenus  est  difflcile  acquisitu.  Unde :  est  de  ratione 
objecti  formalis,  ut  moveat  potentiam  ad  prosecutionem  objecti; 
atqui  bonum  sub  ratione  ardui  nequit  movere  ad  prosecutionem 
sui;  ergo  bonum  sub  ratione  ardui  nequit  esse  objectum  formale 
spei. 

Prob.  min.  Arduitas  secundum  suum  formalem  conceptum  ha- 
bet  potius  rationem  mali;  ergo  nequit  movere  voluntatem  ad  pro- 
secutionem  objecti;  ac  proinde  nequit  esse  objectum  formale  spei, 
quse  est  virtus  in  voluntate.  Unde  S.  Thomas  (1. 2.  q.  23.  a.  23.  2.  c.) 
dicit  :  «  Bonum  autem  arduum,  sive  difficile  habet  rationem  ut 
in  ipsum  tendatur,  in  quantum  est  bonum,  quod  pertinet  ad  pas- 
sionem  spei;  et  ut  ab  ipso  recedatur,  in  quantum  arduum  est  dif- 

ficile. »  Et  (q.  25.  a.  3.  ad  2.)  «  Arduum  non   est  ratio    acceden- 
di,  vel  appetendi,  sed  potius  bonum. » 

1131.  Dices:  «  qui  valde  amant  Deum  suscipiunt  aliqua  sibi  ar- 
dua  pro  Deo  facienda  vel  patienda;  idque  quia  sibi  difficilia  sunt: 
ergo  operis  difficultas  potest  esse  ratio  movens  appetitum  ad  ob- 
jecti  prosecutionem.» 

Respondetur:  «  hoc  solum  probat  arduitatem  objecti  posse  ali- 
quando  per  accidens,  et  ratione  boni  alicujus  sibi  adjuncti  esse 
causam  cur  aliquod  medium  appetatur,  quatenus  nimirum  efficit 
illud  utilius  et  efficacius  ad  finem  intentum  consequendum  ;  uti 
patet  in  exemplo  allato,  in  quo  finis  intentus  est  ostensio  seu 
probatio  amoris  in  Deum,  ad  quem  eligitur  medium  seu  opus  ar- 
duum,  quod  ad  illum  finem  judicatur  maxime  utile.  Hsec  ergo 
utilitas  est  per  se  qusedam  causa  appetendi  opus  arduum;  et  ar- 
duitas  est  veluti  conditio,  sine  qua  opus  illud  non  haberet  dictam 
utilitatem.  Si  vero  quseratur  ad  quam  virtutem  pertineat  electio 
medii  seu  operis  ardui,  dicendum  est  pertinere  ad  eamdem  vir- 
tutem  ad  quam  pertinet  intentio  finis,  cujus  illud  est  medium;  ac 
proinde  habere  idem  formale  objectum  »  —  Vide  Coninck  (disp.19. 
dub.  2.  n.  30.). 

1132.  Prob.  2da  pars.  I.  Ex  subjecto  spei.  Virtus  spei,  juxta 
omnes,  est  virtus  theologica  pertinens  ad  voluntatem;  ergo  ejus 
formale  objectum  debet  esse  bonum,  et  bonum  divinum.  Atqui  non 
est  divina  bonitas  absoluta,  seu  in  se  inspecta,  siquidem  hoc  modo 
est  formale  objectum  caritatis,  ut  melius  adhuc  patebit  ubi  de 
caritate  agemus;  ergo  bonitas  Dei  respectiva,  seu  Deus  ut  bonus 
nobis  est  formale  spei  objectum. 

Quod  argumentum  confirmari  et  declarari  potest  sic:  cum  bo- 
nitas  divina  sit  certe  objectum  tum  caritatis  tum  spei,  debet  in- 
veniri  aliqua  ratio,  secundum  quam  sit  objectum  formale  unius 
et  non  alterius.  Jamvero  prseter  rationem  boni  respectivi  et  ab- 
soluti  quam  in  Deo  invenimus,  bonum  quod  est  objectum  spei 
habet  rationem  absentis,  ardui,  et  possibilis.  Atqui  sub  ratione 
ardui  et  possibilis,  bonum  nequit  esse  formale  objectum  volunta- 
tis,  ut  superius  probavimus ;  neque  sub  ratione  absentis,  quia  ab- 
sentia  boni  habet  potius  rationem  mali,  et  insuper,  ut  vidimus, 

potest  etiam  caritas  elicere  actum  desiderii,  et  sic  ferri  in  bo- 
num  absens.  Ergo,  cum  nulla  alia  ratio  discriminis  assignetur, 
bonitas  divina,  vel  respectiva  vel  absoluta,  debet  esse  motivum 
spei.  Sed  absolute  considerata,  est  motivum  caritatis,  quod  fa- 
tentur  vel  ii  qui  tribuunt  huic  virtuti  amorem  concupiscentise, 
siquidem  non  excludunt  ab  ea  amorem  benevolentise  et  amicitise. 
Ergo  bonitas  Dei  respectiva  est  formale  objectum  spei. 

1133.  II.  Ex  actibus  spei.  Virtus  spei,  uti  vidimus,  non  modo 
elicit  actum  spei  formalem,  sed  etiam  actus  amoris  ac  desiderii 
beatitudinis  supernaturalis :  imo  ipse  formalis  actus  spei  involvit 
tamquara  genus  amorem  ac  desiderium.  Atqui  hujusmodi  actuum 
formale  objectum  necessario  debet  esse  bonum;  et  cum  agatur  de 
virtute  theologica,  bonum  illud  debet  esse  divinum.  Ergo. 

Prob.  min.  1)  Negat  nemo,  objectum  formale  actus  amoris  ac 
desiderii  debere  esse  bonum:  unde  qui  negant  bonitatem  divinam 
esse,  vel  partialiter,  formale  objectum  spei,  negant  potius  hanc 
virtutem  elicere  actus  amoris  ac  desiderii  beatitudinis  superna- 
turalis  (n.  1115.). 

2)  Pro  ipso  formali  actu  spei,  ita  probatur  min.:  quando  una 
eademque  virtus  elicit  diversos  actus  per  se  ordinatos,  quorum 
unus  est  radix  aliorum ;  quod  est  objectum  formale  illius  actus, 
est  etiam  motivum  aliorum.  Atqui  una  eademque  virtus  spei  elicit 
actus  amoris,  desiderii,  spei;  vel  etiam  unum  eumdemque  actum, 
qui,  secundum  diversos  respectus,  simul  est  amor,  desiderium  et 
spes:  et  aliorum  radix  est  amor.  Ergo  quod  in  spe  est  formale 
objectum  amoris,  erit  etiam  formale  objectum  spei  —  Cf.  Beca- 
num  (de  virt.  theol.  c.  17.  q.  4.  7.). 

3)  Unde  ait  Suarez  (disp.  1.  sect.  3.  n.  13.):  amare  Deum,  de- 
siderare  illi  bonum,  odio  habere  malum  illius,  sunt  diversi  actus 
ejusdem  virtutis  caritatis  :  qui  omnes  consequenter  habent  idem 
objectum  formale,  illud  nempe  quod  est  motivum  amoris,  qui  ra- 
dix  est  desiderii  et  detestationis. 

4)  Id  clare  confirmat  Coninck  (1.  c.  n.  54.)  dicens:  «  omnis  spes 
est  intrinsece  quaedam  appetitio  ac  desiderium  rei  futurse  sive  ab- 
sentis ;  et  sperare  nihil  est  aliud  quam  certo  quodam  modo  ali- 
quid  appetere  sive  desiderare :  ergo  nihil  potest  me  tamquam  ra- 
tio  formalis  movere,  ut  aliquid  sperem,  quod  nequit  me  movere 

ut  illud  appetam  sive  desiderem:  sicut  nihil  potest  mihi  esse  forma- 
lis  ratio  sciendi,  quod  nequit  mihi  esse  ratio  formalis  illud  cogno- 
scendi :  est  enim  horum  eadem  ratio  ;  nam  sicut  se  habet  scientia 
ad  cognitionem,  itase  habet  spes  ad  appetitionem  sive  desiderium.  » 

5)  Revera  cum  aliquid  ex.  gr.  sanitas  desideratur  simul  et 
speratur,  motivum  desiderandi  est  illud,  quo  crescente  (ceteris 
paribus),  crescit  desiderium;  et  motivum  spcrandi  est  illud,  quo 
crescente  (ceteris  paribus),  crescit  spes.  Sed  crescente  appre- 
hensione  de  bonitate  sanitatis,  et  imminuta  apprehensione  de 
probabilitate  consequendi  illam,  crescit  in  aegroto  desiderium, 
et  imminuitur  spes  consequendi  sanitatem :  et  viceversa.  Ergo 
spei,  prout  amor  est  et  desiderium,  formale  objectum  est  bonum. 

1134.  III.  Ex  testimoniis  D.  Thomse  jam  exhibitis,  satis  con- 
stat  mens  S.  Doctoris.  Quia  tamen  excludentes  divinam  Bonita- 
tem  ab  objecto  formali  spei,  non  desinunt  inniti  ejus  auctoritatir 
prsestat  pauca  addere.  Ac  1)  ssepe  D.  Thomas  asserit  principium, 
quod  habitus  specificantur  ex  objecto  ;  quando  autem  objectum 
plurium  virtutum  est  unum,  docet  attendendas  esse  diversas  ejus- 
dem  objecti  rationes.  Ita  (2.  2.  q.  17.  a.  6.  ad  1.)  ait :  «  Deus 
secundum  aliam  et  aliam  rationem  est  objectum  harum  virtutum 
(theologicarum). . . .  Ad  distinctionem  autem  habituum  sufficit  di- 
versa  ratio  objecti,  ut  supra  habitum  est  (1.  2.  q.  54.  a.  2.).» 
In  hoc  autem  loco,  quem  citat,  assignat  intrinsecam  rationem, 
cur  non  ex  sola  diversa  habitudine  ad  idem  objectum,  sed  ex  di- 
versa  ratione  ipsius  objecti  specificentur  habitus ;  quia  nempe  ipsa 
diversa  habitudo  oritur  ex  hac  diversa  ratione.  Scribit  enim 
(c.):  «Habitus...  importat  ordinem  ad  aliquid.  Omnia  autem,  quae 
dicuntur  secundum  ordinem  ad  aliquid,  distinguuntur  secundum 
distinctionem  eorum,  ad  quae  dicuntur. »  Et  cum  asseruerit,  ha- 
bitus  importare  ordinem  etiam  ad  objecta;  concludit  habitus  di- 
stingui  «  secundum  objecta  specie  differentia;  »  et  addit :  «  in  di- 
stinctione  potentiarum,  vel  etiam  habituum  non  est  considerandum 
ipsum  objectum  materialiter,  sed  ratio  objecti  differens  specie, 
vel  etiam  genere  »  —  Jamvero  Deus  sub  ratione  bonitatis  speci- 
ficat  ne  virtutem  spei,  juxta  S.  Doctorem?  Docet  (cit.  q.  54.  a.  2. 
ad  3.)  :  «  ita  se  habet  finis  in  operabilibus,  sicut  principium  in 
demonstrativis.   Et  ideo  diversitas  finium   diversificat  virtutes, 

sicut  et  diversitas  activorum  principiorum.  Sunt  etiam  ipsi  fines 
obiecta  actuum  interiorum,  qui  maxime  pertinent  ad  virtutes.-» 
At  bonitas  Dei  respectiva  est  ne  finis,  in  quem  tendit  spes,  juxta 
D.  Thomam?  Docet  (cit.  q.  17.  a.  6.  ad  3.):  «  spes  facit  tendere 
in  Deum,  sicut  in  quoddam  bonum  finale  adipiscendum,  et  sicut 
in  quoddam  adjutorium  efiicax  ad  subveniendum:  sed  caritas  pro- 
prie  facit  tendere  in  Deum,  uniendo  affectum  hominis  Deo,  ut 
scilicet  homo  non  sibi  vivat  sed  Deo. » 

2)  Quare  si  D.  Thomas  docet  ssepe,  bonum  divinum  adipiscen- 
dum,  esse  id  quod  speramus,  et  auxilium  divinum  esse  id,  cui 
innitimur  sperando  ;  id  certe  non  excludit  quod  bonum  divinum 
sit  id  etiam  propter  quod  speramus,  sicut  non  excludit  quod  id 
propter  quod  speramus  sit  auxilium  divinum.  Imo  id  includit: 
sicut  credere  Deum  primam  veritatem  includit  credere  propter 
ejus  veritatem ;  diligere  Deum  summe  bonum  in  se  includit  eum 
diligere  propter  ejus  bonitatem  —  Cf.  dicta  (n.  21.). 

3)  Hinc,  ut  vidimus  (n.  1093.),  docet  S.  Doctor:  «  habitus  per 
actus  cognoscuntur.  Actus  autem  spei  est  quidam  motus  appeti- 
tivse  partis,  cum  sit  ejus  objectum  bonum.»  Num,  iuxta  D.  Tho- 
mam,  distinguuntur  habitus  per  objecta  materialia  ?  Addit  autem, 
objectum  principale  virtutis  spei  esse  bonum  divinum.  Hinc  etiam, 
ut  vidimus  (n.  1097.),  distincto  duplici  amore,  perfecto  et  im- 
perfecto,  dicit  :  «  imperfectus  amor  est  quo  quis  amat  aliquid 
non  secundum  ipsum,  sed  ut  illud  bonum  sibi  ipsi  proveniat.  . . . 
spes  pertinet  ad  secundum  amorem. » 

4)  Quando  agitur  de  materiali  objecto  spei,  quseritur  ab  omni- 
bus,  utrum  possimus  sperare  beatitudinem  alteri :  et  ratio  dubi- 
tandi  est,  quia  juxta  S.  Augustinum  «  spes  non  est  nisi  rerum  ad 
eum  pertinentium,  qui  earum  spem  gerere  perhibetur. »  Cui  re- 
spondet  D.  Thomas  (2.2.  q.  17.  a.  3.):  «  prsesupposita  unione  amo- 
ris  ad  alterum,  jam  aliquis  potest  sperare,  et  desiderare  aliquid 
alteri,  sicut  sibi. »  E  contra,  quando  agitur  de  objecto  materiali 
caritatis,  quaeritur  ab  omnibus,  utrum  possimus  habere  caritatem 
erga  nos  ipsos :  et  ratio  dubitandi  est,  quia  juxta  S.  Gregorium 
dilectio  «  in  alterum  tendit  ut  caritas  esse  possit.  »  Cui  respondet 
D.  Thomas  (2.  2.  q.  25.  a.  4.),  caritatem  considerari  posse  prout 
«  est  amicitia  hominis  ad  Deum  principaliter,  et  ex  consequenti 

ad  ea  quce  sunt  Dei :  inter  quse  etiam  est  ipse  homo  qui  carita- 
tem  habet:  et  sic  inter  cetera  quae  caritate  diligit  quasi  ad  Deum 
pertinentia,  etiam  seipsum  ex  caritate  diligit. »  Ex  quibus  pa- 
tet  —  a)  esse  de  ratione  spei  ut  respiciat,  tamquam  motivum , 
Deum  bonum  ipsi  speranti;  si  enim  ageretur  de  simplici  condi- 
tione,  ea  est  necessaria  pro  quocumque  amore,  etiam  caritatis: 
quemadmodum  enim  non  possumus  amare  nisi  bonum,  ita  non 
possumus  nos  amare  nisi  quod  est  bonum  ncstrum,  uti  omnes  con- 
cedunt  —  b)  Est  de  ratione  caritatis  contra,  ut  respiciat  bonita- 
tem  divinam  absolute,  tamquam  motivum;  eatenus  enim  possumus 
secundum  propriam  rationem  caritatis  diligere  nos  ipsos,  qua- 
tenus  consideramus  nos  ipsos  tamquam  aliquid  quod  est  Dei. 

5)  Quare  si  quis  considerat  exclusive  S.  Doctoris  testimonia, 
in  quibus  asserit  divinum  auxilium  esse  objectum  formale  spei, 
utique  tribuit  S.  Doctori  sententiam  quam  impugnamus.  Sed  si 
quis  simul  consideret  testimonia  quse  exhibuimus,  merito  conclu- 
det,  juxta  D.  Thomam,  tum  divinum  auxilium,  tum  divinam  bo- 
nitatem  (respectivam)  pertinere  ad  objectum  formale  spei. 

1135.  Dices :  cum  sit  de  ratione  virtutis  theolo^icse  adhserere 
suo  objecto  formali  super  omnia,  spes  adhsereret  super  omnia  Deo, 
uti  speranti  bono;  ergo  excluderet  quemlibet  affectum  contrarium. 
Sed  contrarium  est  Deo  bono  nobis  quodlibet  peccatum  mortale. 
Ergo  per  quodlibet  peccatum  mortale  excluderetur  spes;  quod  su- 
pra  (n.  194.)  negavimus. 

Respondet  breviter  huic  difficultati  Platelius  (n.  319.)  post  alios, 
dicens :  «  Quamvis  actus  spei  sit  formaliter  efficax  desiderium  bea- 
titudinis,  non  ideo  illi  seque  repugnat  omne  peccatum  mortale, 
quod  scitur  esse  beatitudinis  impeditivum,  ac  quodlibet  mortale 
repugnat  caritati ;  quia  peccatum  mortale  non  impedit  absolute 
consecutionem  beatitudinis,  sicut  absolute  destruit  Dei  amici- 
tiam  ;  sed  solum  sub  hac  conditione,  si  non  deleatur  per  poeni- 
tentiam.  Unde  licet  cum  voluntate  peccati  mortalis,  quod  scitur 
destructivum  divinae  amicitiee,  stare  non  possit  amor  Dei  super 
omnia;  stare  tamen  potest  efficax  desiderium  beatitudinis  con- 
sequendae  per  pcenitentiam  postea  agendam:  et  hinc  fit,  ut  spes 
non  pellatur  per  quodlibet  mortale,  sicut  caritas  »  —  Cf.  dicta 
(n.217.). 

1136.  Prob.  3tia  pars.  I.  Ex  Scriptura,  quse  saepissirne  nos  ex- 
citat  ad  sperandum,  et  constanter  utitur  ope  divini  auxilii, 
tamquam  medio  apto  ad  fovendam  spem  nostram:  id  autem  pro- 
prie  competit  ipsi  intrinseco  motivo  spei.  Ita  legitur  (Ps.LVI.): 
«  Miserere  mei  Deus,  miserere  mei,  quoniam  in  te  confidit  anima 
mea  ;  et  in  umbra  alarum  tuarum  sperabo :  »  ubi  tum  explicite 
Dei  misericordia,  tum  etiam  generatim  divinum  auxilium  exhibe- 
tur  tamquam  spei  nostrge  fundamentum  —  Et  (Ps.XVII.):  «  Deus 
meus  adjutor  meus,  et  sperabo  in  eum:  »  ubi  Deus  adjutor  dici- 
tur  motivum  nostrse  spei  —  Et  (Prov.  XXVII.):  «  Turris  fortis- 
sima  nomen  Domini,  ad  eam  confugiet  justus  et  salvabitur:  »  ubi 
magis  expressa  mentio  fit  divinse  omnipotentiae  —  Et  (Heb.  X.): 
«  Teneamus  spei  nostrae  confessionem  indeclinabilem :  fidelis  enim 
est  qui  repromisit :  »  ubi  Dei  fidelitas  in  promissis  prsefertur  spei 
fundamentum  —  Et  (Ps.  XC.):  «  Quoniam  in  me  speravit  liberabo 
eum;  protegam  eum,  quoniam  cognovit  nomen  meum  :  »  in  quem 
locum  scribit  S.  Bernardus :  «  si  tamen  cognoverit  nomen  meum, 
ne  sibi  tribuat  quod  liberatus  est,  sed  nomini  meo  det  gloriam  »  — 
Et  (Ps.  LXI.)  :  «  In  Deo  salutare  meum  et  gloria  mea  ;  Deus 
auxilii  mei  et  spes  mea  in  Deo  est.  Sperate  in  eo  omnis  congre- 
gatio  populi ;  effundite  coram  illo  corda  vestra;  Deus  adjutor 
noster  in  seternum.  » 

1137.  II.  Ex  ratione.  Illud  enim  est  de  ratione  objecti  forma- 
lis  spei,  in  quod  ultimo  resolvitur  objective  actus  spei,  seu  per 
quod  ultimo  respondemus  qusestioni  «cur  speras. »  Atqui  illud  est 
Deus  Auxiliator.  Ergo.  Revera  sicut  qusestioni  «  cur  Deum  desi- 
deras  »  quando  sermo  est  de  spe,  recte  respondemus  «  quia  est 
bonus  mihi »;  ita  qusestioni  «  cur  speras  te  Deum  consequuturum,  » 
recte  respondemus  «  quia  Deus  misericors,  omnipotens,  fidelis  id 
promisit. »  Unde  sicut  crescente  apprehensione  divinse  bonitatis, 
crescit  desiderium;  ita  crescente  apprehensione  divini  adjutorii, 
crescit  spes.  Quare  etiam  fieri  potest,  ut  desiderium  sit  spe  in- 
tensius,  ac  vicissim.  Nam,  inquit  Maurus  (cit.  q.  41.  n.  7.):  «  quse 
apprehendimus  ut  bona  maxima,  sed  difficillime  consequibilia,  de- 
sideramus  magis  quam  speramus;  quse  apprehendimus  ut  bona 
minora,  sed  facilius  consequibilia,  speramus  magis  quam  deside- 

ramus:  ergo  motivum  desiderandi  est  bonitas  rei  desideratse;  mo- 
tivum  sperandi  est  possibilitas  rei  speratse  »  (1). 

1138.  III.  Confirmari  potest  auctoritate  D.  Thomae.  Testimoniis 
jam  datis  unum  addimus  clarissimum  ex  qusestionibus  de  virt. 
(q.  4.  a.  1.):  «  Summum  autem  bonum,  quod  est  beatitudo  seter- 
na,  homo  adipisci  non  potest  nisi  per  auxilium  divinum  secundum 
illud  Rom.  VI.  23.  Gratia  Dei  vita  ceterna:  et  ideo  spes  adipi- 
scendi  vitam  seternam  habet  duo  objecta,  scilicet  ipsam  vitam 
seternam,  quam  quis  sperat,  et  auxilium  divinum,  a  quo  sperat; 
sicut  etiam  fides  habet  duo  objecta,  scilicet  rem,  quam  credit,  et 
veritatem  primam  cui  correspondet.  Fides  autem  non  habet  ratio- 
nem  virtutis,  nisi  in  quantum  inhseret  testimonio  veritatis  primse, 
ut  ei  credat  quod  ab  ea  manifestatur,  secundum  illud  Gen.  XV.  6. 
Credidit  Abraham  Deo,  et  reputatum  est  ei  ad  justitiam:  unde 
et  spes  habet  rationem  virtutis  ex  hoc  ipso  quod  homo  inhaeret 
auxilio    divinse    potestatis  ad  consequendam   vitam    seternam.  Si 

enim  aliquis    inniteretur    humano    auxilio ad  consequendum 

perfectum  bonum  absque  auxilio  divino,  esset  hoc  v/tiosum 

Sic  igitur  sicut  formale  objectum  fidei  est  veritas  prima,  per 
quam  sicut  per  quoddam  medium  assentit  his  quse  creduntur,  quse 
sunt  materiale  objectum  fidei ;  ita  etiam  formale  objectum  spei 
est  auxilium  divinse  potestatis  et  pietatis,  propter  quod  tendit 
motus  spei  in  bona  sperata,  quae  sunt    materiale    objectum  spei. 

(1)  Notat  Platelius  (n.  322.):  "  Licet  virtus  Dei  auxiliatrix  non  possit  esse 
motivum  ultimum  spei  ut  erectio  est,  quatenus  in  se  bona  est  bonitate  absoluta; 
cum  sic  sit  objectum  caritatis  —  neque  quatenus  est  bona  nobis  tamquam  per- 
fectio  a  nobis  per  visionem  participabilis;  cum  sic  contineatur  in  bonitate  Dei 
respectiva  complete  sumpta,  adeoque  sit  partiale  objectum  spei  ut  est  deside- 
rium  —  neque  etiam  quatenus  utilis  ad  consequendam  eeternam  beatitudinem; 
cum  sic  babeat  rationem  medii,  non  propter  se  sed  propter  aliud  amati  —  si 
tamen  spectetur  prsecise  sub  ratione  efficaciae  sibi  proprise,  seu  quatenus  dicit 
boc  quod  est  rem  speratam  facere  possibilem  et  probabiliter  futuram,  potest 
esse  motivum  in  quo  spes,  ut  est  erectio  animi  et  confortatio  adversus  despe- 
rationem  (difficultates)  ultimo  sistat :  cum  enim  rem  speratam  non  reddat  pos- 
sibilem,  et  non  obstantibus  difficultatibus  probabiliter  futuram,  per  bonitatem 
respectivam  rei  speratse  aut  aliquam  bonitatem,  quam  ut  medium  ab  ea  ut  fine 
participet ;  sed  per  vim  sibi  propriam;  sub  bac  ratione  est  objectum  formale 
ultimum  quo  voluntas  erigitur  et  firmatur  in  prosecutione  finis.  » 

Mazzella.  De  Virtutibus.  42 

Sicut  ergo  ea  quse  creduntur  materialiter ,  omnia  referuntur  ad 
Deum,  quamvis  aliqua  eorum  sint  creata. . .  quse  etiam  omnia  quse 
materialiter  sperantur,  ordinantur  in  unum  finem  speratum,  quod 
est  fruitio  Dei :  in  ordine  enim  ad  hanc  fruitionem  speramus  ad- 
juvari  a  Deo  non  solum  spiritualibus,  sed  etiam  corporalibus  be- 
neficiis. » 

ARTICULUS  TERTIUS 
Quodnam  sit  Materiale  Objectum  Spei. 

§•  i. 

Exponitur  Status  Quaestionis. 

1139.  Quid  veniat  nomine  objecti  materialis,  diximus  (n.  289. 
seqq.).  Quoad  spem  vero  theologicam,  distinguendum  est  objectum 
materiale  principale ,  et  secundarium.  Primum  est  illud,  quod 
propter  se  speratur,  ad  quod  ordinantur  cetera  quse  speramus, 
aut  a  quo  cetera  veluti  profluunt.  Alterum  continet  ea  bona,  quse 
ad  primarium  objectum  ordinantur,  vel  illud  consequuntur. 

1140.  Constat  quidem  apud  omnes  Theologos  principale  obje- 
ctum  spei  esse  seternam  beatitudinem,  quam  alii  vitam  seternam, 
alii  gloriam  Filiorum  Dei,  alii  aliter  appellant.  Sane  illud  dicen- 
dura  est  prsecipuum  spei  objectum,  quod  est  maxime  nobis  pro- 
missum,  et  a  nobis  prsecipue  quserendum  est;  atqui  talis  est  seterna 
beatitudo,  siquidem  de  ea  dictum  est  (Matth.  XX.)  quod  sit  «  de- 
narium  diurnum  »  juxta  interpretationem  Patrum  ;  et  (VI.  33.): 
«  quserite  primum  regnum  Dei. »  Ergo. 

1141.  At  vero  duplex  est  beatitudo;  formalis  una,  altera  ohje- 
ctiva.  Prima  est  ipsa  possessio  objecti,  quo  beati  sumus,  seu 
actus,  quo  illud  possidemus  :  altera  est  ipsum  objectum,  cujus 
possessio  beatos  nos  facit.  Hinc  quaeritur  utrum  beatitudo  forma- 
lis,  an  objectiva  sit  primarium  spei  nostrse  objectum. 

1142.  Qua  in  re,  tres  sunt  doctorum  sententise  —  1)  Durandus 
(in  3.  disp.  26.  q.  2.)  docuit  beatitudinem  formalem  solam  esse 
objectum  principale  immediatum  spei;  objectivam  vero,  seu  Deum 

esse  objectum  mediatum,  quod  nempe  spes  attingit  medio  actu 
creato  nostro  — 2)  Alii,  inter  quos  Gotti  (tract.  11.  q.  1.  dub.2. 
n.  5.),  contra  sentiunt  beatitudinem  objectivam  esse  proximum 
et  immediatum  spei  objectum,  et  visionem  Dei  esse  tantum  con- 
ditionem,  quae  reprsesentat  illud  —  3)  Alii  denique  docent  spem 
versari  circa  beatitudinem,  tum  objectivam  oum  formalem,  tan* 
quam  circa  duas  partes  unius  integri  objecti,  quse  constituunt 
unum  totalem  finem  ultimum,  in  quem  immediate  fertur  spes  no- 
stra.  Atque  hsec  videtur  esse  sententia  D.  Thomse,  qui  (1.2.  q.  11. 
a.3.  ad  3.)  scribit:  «  Finis  dicitur  dupliciter:  uno  modo  ipsa  res  ; 
alio  modo  adeptio  rei.  Quse  quidem  non  sunt  duo  fines,  sed  unus 
finis  in  se  consideratus,  et  alteri  applicatus.  Deus  igitur  est  ul- 
timus  finis  sicut  res  quse  ultimo  quseritur;  fruitio  autem  sicut 
adeptio  hujus  ultimi  finis.  Sicut  igitur  non  est  alius  finis  Deus, 
et  fruitio  Dei;  ita  eadem  ratio  fruitionis  est  qua  fruimur  Deo,  et 
qua  fruimur  divina  fruitione. » 

1143.  Ut  hsec  tertia  sententia  rite  intelligatur,  notandum  est, 
quando  aliquam  rem  nobis  desideramus,  nos  non  solum  petere  ut 
ipsa  existat,  sed  ut  eam  possideamus,  eaque  utamur  vel  fruamur: 
ita  ut  illud  desiderium  nec  feratur  in  rem  prout  consideratur  se- 
parata  a  sui  possessione  ac  fruitione;  neque  in  haec  prout  consi- 
derantur  separata  a  re;  sed  in  utraque  simul  sumpta  tamquam  in 
unicum  objectum,  et  quidem  in  ratione  objecti  omnino  indivisibile. 

1144.  Cum  vero  Dei  possessio  habeatur  per  visionem  intuiti- 
vam,  notandum  est  insuper,  cognitionem  respectu  objecti  appeti- 
tus  tripliciter  posse  se  habere.  Primo,  ut  sit  mera  propositio 
ipsius  objecti  :  sic  respectu  beatitudinis  se  habet  fides,  qua  cre- 
dimus  eam  a  Deo  justis  esse  promissam.  Secundo,  tamquam  to- 
tale  objectum  ipsius  appetitus:  sic  se  habet  cognitio  cursus  side- 
rum,  et  similium  rerum;  nec  enim  has  res  appetimus,  sed  appetimus 
earum  prsecise  cognitionem.  Tertio  ,  tamquam  id,  quo  objectum 
desideratum  debemus  possidere,  eoque  frui:  sic  desideramus  videre 
pulchra  ac  viridia  prata,  quorum  visu  recreamur,  iisque  quodam- 
modo  fruimur;  item  sic  cupimus  audire  pulchram  musicam:  et  in 
his  casibus  ex  visione  et  re  visa,  ex  auditione  et  musica,  fit  unum 
immediatum  objectum  nostri  appetitus.  Ita  Coninck  (disp.  19. 
nn.  42.  seq.). 

1145.  Hinc  qui  tertise  sententiae  subscribunt,  sedulo  animadver- 
tunt  spem  immediate  attingere  Deum,  tametsi  simul  immediate 
attingat  possessionem,  seu  visionem  Dei.  Cum  enim  ex  Deo  et 
visione  Dei  constituatur  unum  integrum  objectum,  necesse  est  ut 
utrumque  eodem  modo  attingatur;  si  ergo  visio  attingitur  imme- 
diate,  Deus  immediate  attingetur,  et  vice  versa.  Unde  dicit  Sua- 
rez  (disp.  1.  sect.  1.  n.  6.)  «  spem  quidem  simul  attingere  visionem 
et  consecutionem  Dei,  sicut  qui  sperat  pecunias ,  simul  et  illas 
pecunias  et  consecutionem  earum  sperat. » 

1146.  Licet  autem,  in  hac  sententia,  Deus  et  visio  Dei  simul 
constituant,  tamquam  partes,  unum  integrum  primarium  objectum 
spei ;  si  tamen  comparatio  instituatur  inter  has  partes  unius  in- 
tegri  objecti,  Deus  principalior  est  in  ratione  objecti.  Nam  spes 
attingit  suum  objectum,  quatenus  est  bonum;  ergo  illa  est  prin- 
cipalior  pars  objecti,  quae  est  per  se  bona,  et  illa  minus  princi- 
palis ,  quae  participat  bonitatem  ab  altera.  At  Deus  est  per  se 
bonus,  et  possessio  seu  visio  illius  participat  bonitatem  a  Deo 
possesso.  Ergo.  Unde  notat  Suarez  (1.  c.  n.  5.),  «  licet  conjunga- 
tur  (Deus)  nobis  per  creata  bona,  tamen  non  est  ipse  bonum  no- 
strum  ratione  horum  bonorum,  sed  potius  ipsa  sunt  bona,  quia 
habent  ordinem  ad  Deum,  et  ipsum  nobis  conjungunt. » 

1147.  Haec  quidem  quoad  objectum  principale.  Quoad  secun- 
darium  vero,  id  quod  generatim  quseritur  est:  an  prseter  beati- 
tudinem  seternam,  quse  est  primarium  objectum,  possimus  etiam 
alia  bona  sperare  per  virtutem  spei  ?  Ad  quatuor  veluti  ordines 
hsec  bona  revocari  solent.  Quseritur  enim  —  1)  Utrum  prseter  bea- 
titudinem  seternam,  etiam  alia  bona  supernaturalia,  prsesertim 
ad  beatitudinem  necessaria,  sint  objectum  spei  —  2)  Utrum  ad 
objectum  spei  pertineat  resurrectio  et  gloria  corporum — 3)  Utrum 
etiam  bona  temporalia  possint  esse  objectum  spei  theologicse  — 
4)  Utrum  possimus  alteri  sperare  sive  seternam  beatitudinem,  sive 
alia  bona. 

1148.  Quoad  bona  temporalia,  notandum  est  ea  dupliciter  posse 
sperari;  vel  —  1)  sine  ullo  respectu  ad  vitam  seternam  —  vel  2) 
prout  ordinem  ad  illam  dicunt:  quatenus  licet  per  se  aut  per  mo- 
dum  meriti  ad  beatitudinem  non  conducant ;  possunt  tamen  ad 
illam  juvare  per  modum  occasionis  vel  materise  in  qua  virtus  et 

meritum  exerceatur,  per  modum  ablati  obstaculi,  etc.  Quam  ani- 
madversionem  extendit  Becanus  etiam  ad  resurrectionem  et  glo- 
riam  corporis.  Scribit  enim  (de  virt.  theol.  cap.  17.  q.  2.  n.  4.): 
«  Resurrectio  corporis  potest  etiam  duobus  modis  spectari.  Primo, 
respective,  quatenus  est  medium  necessarium  ad  beatitudinem, 
non  solius  animse,  sed  totius  hominis.  Secundo,  absolute,  quate- 
nus  adfert  vitam  humanam,  quse  per  se  quoddam  bonum  est,  sine 
alio  respectu.  Similiter  gloria  corporis  dupliciter  spectari  potest: 
1.  respective,  quatenus  est  medium  ad  complendam  et  perficien- 
dam  beatitudinem  totius  hominis ;  2.  absolute,  quatenus  per  se 
quoddam  bonum  seu  ornamentum  corporis  est. » 

1149.  Jamvero  si  hcec  bona  desiderantur  sine  ullo  ordine  ad 
mternam  beatitudinem  ,  certe  non  sunt  objectum  spei  theolo- 
gicce.  Nam  spes  theologica  habere  debet  pro  objecto  immediato 
Deum;  atqui  actus,  quo  quis  sperat  bona  temporalia  sine  respectu 
ad  beatitudinem  geternam,  non  habet  pro  objecto  immediato  Deum; 
^rgo. 

Prob.  min.  1)  Non  habet  Deum  pro  objecto  immediato  quod 
speratur;  siquidem  eatenus  sperando  alia  bona  possumus  attingere 
ipsum  Deum,  tamquam  objectum  quod  speramus,  quatenus  spe- 
rando  illa  propter  beatitudinem  quse  objective  est  Deus,  simul 
speramus  ipsam  beatitudinem,  ac  proinde  Deum;  ergo  quando  alia 
bona  sperantur  sine  respectu  ad  beatitudinem,  non  attingitur  Deus 
uti  objectum  quod. 

2)  Non  habet  Deum  pro  objecto  immediato  propter  quod;  nam 
Deus  est  objectum  formale  seu  propter  quod  spei  secundum  suam 
bonitatem  respectivam,  uti  dictum  est;  sed  quando  alia  bona  non 
sperantur  intuitu  beatitudinis  consequendse  quse  est  Deus,  non  spe- 
rantur  propter  bonitatem  ipsam  Dei  respectivam  ;  siquidem  si 
sperarentur  propter  bonitatem  Dei  respectivam,  jam  ipsa  bonitas 
respectiva  simul  speraretur.  Ergo  quando  alia  bona  non  speran- 
tur  intuitu  beatitudinis  consequendse,  non  sperantur  propter  Deum, 
seu  spes  illa  non  attingit  Deum  tamquam  objectum  propter  quod. 
Ex  quo  saltem  consequitur,  quod  non  haberetur  objectum  formale 
adcequatum  spei ;  etsi  hujusmodi  spes  nec  proprie  niteretur  Dei 
auxilio,  de  cujus  promissione  non  constat,  nisi  in  ordine  ad  vitam 
feternam. 

1150.  Unde  D.  Thomas  (2.  2.  q.  17.  a.  2.  ad  2.)  ait:  «  qusecum- 
que  alia  bona  non  debemns  a  Deo  petere  nisi  in  ordine  ad  beati- 
tudinem  seternam.  Unde  et  spes  principaliter  quidem  respicit  bea- 
titudinem  seternam;  alia  vero  quse  petuntur  a  Deo  respicit  seeun- 
dario  in  ordine  ad  beatitudinem  aeternam;  sicut  et  fides  princi- 
paliter  quidem  respicit  Deum  ,  et  secundario  respicit  ea  quse  ad 
Deum  ordinantur,  ut  supra  dictum  est  qusest.  1.  a.  1.  »  Quare 
superest  solum  qusestio,  utrum  bona  temporalia  in  ordine  ad 
vitam  ceternam  sperari  possint  spe  theologica. 

1151.  Quoad  bona  vero  quae  aliis  sperantur,  notandum  est  bea- 
titudinem  proximorum  dupliciter  sperari  posse :  —  1)  quatenus 
ipsorum  bonum  est,  sine  ullo  respectu  ad  ipsum  sperantem  —  2) 
cum  aliquo  respectu  ad  ipsum  sperantem,  quasi  ipsius  quoque  bo- 
num  sit,  rationis  unionis  quae  inter  ipsum  et  proximos  est.  Primo 
modo  communiter  docent,  beatitudinem  non  posse  alteri  sperari 
spe  theologica.  Et  ita  videtur  intelligendus  S.  Augustinus  (Enchir. 
cap.  8.),  dicens:  «  Spes  nonnisi  bonarum  rerum  est...  ad  eum  per- 
tinentium,  qui  earum  spem  gerere  perhibetur. »  Ita  etiam  S.  Th. 
(3.  p.,  q.  8.,  a.4.  ad  3.):  «  Spes  dicitur  proprie  respectu  alicujus 
quod  expectatur  ab  ipso  sperante  habendum.»  Unde  superest  in- 
quirendum  utrum  id  possit  altero  modo. 

1152.  His  praestitutis  — 

§•    II. 

Solvitur  Proposita  Quaestio. 

Prop.  XLVI.  Primarium  spei  theologicce  rrateriale  objectum 
1.  non  est  sola  formalis  beatitudo,  seu  posstssio  Dei,  sed  etiam 
objectiva,  seu  Deus  possidendus;  et  eoo  utraque  unicum  consti- 
tuitur  integrum  objectum,  quod  immediate  attingitur  —  2.  Ad 
secundarium  vero  pertinent  tum  reliqua  bona  supernaturalia , 
ea  prcesertim  quce  acl  salutem  sunt  necessaria  —  3.  tum  etiam 
temporalia,  si  in  ordine  ad  vitam  ceternam  spectentur  —  4.  Imo 
aliis  quoque  hcec  omnia  sperari  possunt ,  dummodo  ex  unione 
amoris,  sint  quodammodo  ipsi  speranti  bona. 

1153.  Prob.  lma  pars.  I.  Illud  est  primarium  spei  theologicse 
objectum,  quod  prsecipue  habet  rationem  mercedis  nobis  promis- 
sse;  atqui  id  est  non  sola  formalis  beatitudo,  sed  prsesertim  obje- 
ctiva.  Ergo. 

Prob.  min.  1)  ex  Scriptura.  Legitur  (Gren.  XV.  1.):  «  Noli  ti- 
mere  Abram,  ego  protector  tuus  sum,  et  merces  tua  magna  ni- 
mis  »  —  Et  (Rom.  V.  2.)  ait  Apostolus:  «  gloriamur  in  spe  gloriae 
filiorum  Dei;  »  et  (Tit.  I.  2.):  «  in  spem  vitse  seternse,  quam  pro- 
misit  qui  non  mentitur  Deus:  »  sicut  autem  vita  aeterna  non  ha- 
betur  nisi  in  possessione  Dei,  ita  prsecipuum  bonum  vitse  seternaB 
est  ipse  Deus,  qui  possidetur  —  Unde  (Heb.  VI.  18.  seq.)  dicimur 
per  spem  incedere  «  usque  ad  interiora  velaminis, »  idest  ad  ipsum 
Deum  —  Hinc  intelligitur  clamor  ille  justorum  (Ps.  LXXII.): 
«  Quid  mihi  est  in  ccelo  ?  et  a  te  quid  volui  super  terram  ?...Deus 
cordis  mei,  et  pars  mea  Deus  in  seternum.» 

2)  Ex  S.  Augustino ,  qui  (in  cit.  Ps.),  expendens  illa  verba 
«  pars  mea  Deus  in  seternum,  »  ait  :  «  Non  a  Deo  petitur  aliud 
prsemium.  Quis  aliud  prsemium  petit  a  Deo,  ut  propterea  servire 
vult  Deo  ?  Carius  facit  quod  vult  accipere,  quam  ipsum  a  quo 
vult  accipere.  Quid  ergo  ?  Nullum  prsemium  Dei  ?  Nullum  prseter 
ipsum.  Prsemium  Dei  ipse  Deus  est. »  —  Et  (in  Ps.  102.)  scribit: 
«  Ubicunque  peccas ,  bonum  quseris ,  sed  mala  tibi  erunt  deserto 

illo,  a  qua  bona  facta  sunt.  Bonum  tuum  qusere,  o  anima.  Est 
enim  bonum  aliud  alteri,  et  omnes  creaturse  habent  quoddam  bo- 
num  suum  integritatis  suse.  Quaere  tuum  bonum.  Nemo  bonus  nisi 
unus  Deus.  Summum  bonum,  hoc  est  tuum  bonum.  Quid  ergo 
deest,  cui  summum  bonum,  bonum  est  ?  Inferiora  bona  aliis  et 
aliis  bona  sunt.  Cohseres  Christi,  quid  gaudes,  quia  socius  es  pe- 
corum  ?  Erige  spem  tuam  ad  bonum  bonorum  omnium.  Ipse  erit 
bonum  tuum,  a  quo  omnia  in  suo  genere  facta  sunt  bona. » 

1154.  II.  Iilud  est  primarium  et  immediatum  objectum  spei, 
quo  obtento  nos  prsecipue  et  immediate  delectamur;  atqui  possi- 
dendo  Deum,  prsecipue  et  immediate  delectamur  ipso  Deo:  siqui- 
dem  voluntas  delectatur  primario  et  immediate  objecto  viso,  et 
non  solum  visione  ipsa.  Ergo.  Atque  ita  etiam  intelligi  possunt 
quae  leguntur  (Is.  LXI.)  «  gaudens  gaudebo  in  Domino,  et  exul- 
tabit  anima  in  Deo  meo  »  —  Vide  Valentia  (Tom.  3.  disp.  2. 
q.  1.   p.   1.). 

1155.  Dices  I.:  objectum  spei  debet  esse  aliquid  futurum;  sed 
Deus  non  est  futurus,  sed  prsesens;  ergo  sola  possessio  Dei  potest 
esse  objectum  primarium  spei. 

Resp.:  objectum  spei  non  debet  esse  absolute  et  secundum  se 
futurum;  sed  sufficit  ut  tale  sit  sub  ea  ratione,  sub  qua  speratur. 
Deus  autem  etsi  secundum  se  jam  existat  ubique  prsesens  ,  non 
tamen  est  nobis  de  facto  clare  visus  :  est  autem  objectum  spei 
prout  a  nobis  videndus  est,  sive  prout  concipitur  conjunctus  cum 
visione  futura. 

1156.  Dices  II.:  idem  est  objectum  spei  et  desperationis,  quia 
contraria  versantur  circa  idem:  sed  desperatio  proxime  versatur 
circa  visionem  Dei,  et  non  circa  Deum  ipsum,  quia  nemo  despe- 
rat  de  Deo,  sed  de  consecutione  ejus:  ergo  idem  est  de  spe.  —  Si- 
mile  argumentum  fieri  potest  de  timore.  Nam  sicut  se  habet  ti- 
mor  ad  malum,  ita  spes  et  desiderium  ad  bonum :  at  timor  non 
est  proxime  de  Deo  secundum  se,  cum  Deus  secundum  se  non  sit 
malus,  sed  de  poena  a  Deo  innigenda,  quam  timemus:  ergo  etiam 
spes  et  desiderium  non  est  proxime  de  Deo ,  sed  de  visione  Dei. 

Resp.  —  1)  Idem  est  objectum  spei  et  desperationis,  nempe  Deus 
possidendus,  sed  non  eodem  modo.  Nam  actus  spei  fertur  in  Deum 
possidendum  per    modum    prosecutionis ,    tamquam  in   objectum, 

quod  judicatur  possibile  obtineri.  Actus  autem  desperationis  est 
potius  fuga  quaedam  ab  objecto  prosequendo,  quia  judicatur  im- 
possibile  obtineri.  —  2)  Quoad  timorem  vero  etsi  notant  —  a)  Deum 
habere  non  posse  rationem  mali,  ideoque  non  posse  esse  imme- 
diate  id  quod  timetur,  sicut  potest  esse  immediate  id  quod  spe- 
ratur,  quia  habet  rationem  boni;  —  b)  posse  Teum  immediate  ti- 
meri  per  modum  non  mali  innigendi,  sed  infligentis  pcenam;  ni- 
hilominus  potest  addi  —  c)  cum  Suarez :  «  Dico  tamen  etiam  esse 
posse  (timorem,  tristitiam  etc.)  de  Deo  ipso,  ut  a  me  sperato, 
vel  absente,  sicut  potest  quis  dolere  quod  Deum  ipsum  sibi  ami- 
serit,  idque  propter  suum  imcommodum.  »  Quemadmodum  nempe 
Deus  ut  possidendus  est  objectum  spei  nostrse;  ita  Deus  ut  amit- 
tendus  timoris  objectum  esse  potest. 

1157.  IV.  Res  aliqua  non  speratur  a  nobis,  nisi  in  quantum  no- 
bis  est  bona,  et  conveniens;  siquidem  amor  spei  est  amor  concu- 
piscentise.  Atqui  Deus  non  est  nobis  bonus  et  conveniens,  nisi  qua- 
tenus  est  a  nobis  possidendus;  ergo  Deus  ut  possidendus  a  nobis 
speratur.  Ergo  ipsa  possessio,  seu  visio  Dei  ingreditur  objectum 
spei,  seu  est  ejus  pars.  Quod  argumentum  illustra':  Becanus  (1.  c. 
n.  8.)  dicens :  «  Nemo  sperat  aut  desiderat  vel  rem  ipsam  secun- 
dum  se,  vel  possessionem  secundum  se,  sed  utrumque  simul.  De- 
siderat  enim  rem  possidere,  ut  patet  in  avaro  respectu  pecunise, 
et  in  segroto  respectu  sanitatis.  Idem  est  de  nobis  respectu  Dei. 
Non  enim  desideramus  Deum  secundum  se  prsecise,  sed  conspectum 
et  fruitionem  Dei. »  Unde  Suarez  (1.  c.  n.6.),  ait:  «Deus...  bonum 
increatum,  visio...  quid  creatum...  conveniunt  in  ratione  boni  no- 
stri  supernaturalis,  et  unum  habet  intrinsecum  ordinem  ad  aliud, 
quod  satis  est  ut  in  eadem  ratione  objecti  conveniant. » 

1158.  Dices :  idem  est  objectum  spei,  et  delectationis,  quas  suc- 
cedit  spei,  re  jam  obtenta  :  sed  objectum  delectationis  est  Deus 
ipse,  non  autem  visio  Dei.  Nam  voluntas  non  delectatur  nisi  de 
objecto  cognito.  Deus  autem  est  objectum  per  visionem. 

Resp.  neg.  min.;  et  ad  prob.  conceditur  delectationem  in  patria 
non  esse  nisi  de  objecto  cognito;  sed  non  solum  Deus,  sed  etiam 
ipsa  visio  est  cognita.  Nam  sicut  in  via  cognoscitur  obscure  per 
notitiam  fidei,  qua  eam  tanquam  futuram  apprehendimus;  sic  in 
patria  clare  cognoscitur,  vel  per  seipsam,  quatenus  habet  ratio- 

nem  reflexse  cognitionis,  vel  certe  per  aliam  notitiam  distinctam. 
Ita  Vasq.  (in  1.  2.  d.  15.  c.  7.).  Hinc  sequitur,  visionem  esse 
objectum  delectationis ;  quatenus  scilicet  ex  Deo  et  visione  con- 
flatur  integrum  objectum,  quo  tanquam  bono  nostro  prsesente  de- 
lectamur;  etsi  sit  etiam  conditio,  sine  qua  voluntas  non  delecta- 
retur,  quia  non  potest  delectari  -de  Deo,  nisi  cognito  —  Cf.  dicta 
(n.  1144.). 

1159.  Ad  illustrandam  hanc  solutionem  juverit  referre  aliam 
doctrinam,  quam  habet  D.  Thomas  (q.  un.  de  spe  a.  1.  ad  14.): 
«  duplex,  inquit,  est  delectatio.  Una  quidem  de  objecto  actus  : 
alia  vero  de  ipso  actu.  Prima  autem  delectatio  non  est  propria 
virtutis;  quia  est  aliqua  virtus,  ad  quam  pertinet  dolere  de  suo 
objecto,  scilicet  poenitentia.  Sed  secunda  delectatio ,  quae  est  de 
actu,  est  propria  virtutis  ;  quia  unicuique  habenti  virtutem  est 
delectabilis  operatio,  quse  est  secundum  proprium  habitum:  unde 
etiam  pcenitenti  qui  de  dolore  gaudet.  Si  igitur  spes  in  quantum 
causat  delectationem  de  re  sperata,  non  causat  delectationem  per 
se,  sed  per  aliud;  inquantum  facit  eam  existimare  ut  prsesentem: 
sed  secundum  quod  causat  delectationem  de  proprio  actu,  sic  per 
se  delectationem  causat. » 

1160.  Prob.  2da  pars.  I.  Conc.  Trid.  (sess.  6.  c.  6.)  docet  spem 
requisitam  ad  justificationem,  eam  esse,  qua  fidimus  Deum  nobis 
propter  Christum  propitium  fore,  et  consequenter  qua  veniam  spe- 
ramus.  Dicitur  (Heb.  IV.):  «  Adeamus  cum  fiducia  ad  thronum 
gratise ,  ut  misericordiam  consequamur. »  S.  Amb.  (1.  de  Poen. 
cap.  1.)  inquit:  «  Nemo  potest  agere  poenitentiam,  nisi  speraverit 
indulgentiam.  »  Ergo  prseter  seternam  beatitudinem,  alia  sunt  bona 
supernaturalia  ad  objectum  spei  pertinentia. 

1161.  II.  Sperare  finem  et  media  ad  illum  pertinet  ad  eamdem 
virtutem;  sed  bona  supernaturalia  sunt  media  ad  vitam  seternam, 
et  vita  ieterna  est  objectum  primarium  spei;  ergo  sperare  alia 
bona  supernaturalia  prseter  vitam  seternam  pertinet  ad  eamdem 
spei  virtutem. 

Major  declarari  et  confirmari  potest  sic:  unusquisque  actus  per- 
tinet  ad  illam  virtutem,  ex  cujus  motivo  elicitur ;  atqui  volitio 

finis  et  mediorum  elicitur  ex  eodem  motivo;  ergo  volitio  finis  et 
mediorum  pertinet  ad  eamdem  virtutem. 

1162.  Prob.  3tia  pars.  Bona  temporalia  possunt  certe  esse  obje- 
ctum  alicujus  spei;  atqui,  si  sperentur  intuitu  beatitudinis  seternae, 
nihil  iis  deest  quominus  sperentur  spe  theolog^a;  ergo  bona  tem- 
poralia  si  sperentur  quatenus  sunt  qusedam  media  ad  beatitudi- 
nem,  sunt  etiam  objectum  secundarium  spei  theologicse. 

Prob.  maj.  Quod  a  Deo  petere  possumus,  possumus  aliquo  pa- 
cto  sperare  ;  non  enim  petimus  quod  nullo  pacto  speramus  con- 
secuturos  esse  ;  atqui  bona  temporalia  possunt  a  Deo  peti,  uti 
patet  ex  pluribus  locis  S.  Scrip.  et  prsesertim  ex  oratione  Do- 
minica  (1). 


(1)  Breviter,  sed  pulcherrime  illam  explicat  D.  Thomas  (2.  2.  q.  8B.  a.  9.): 
"  Quia  enim,  inquit,  oratio  est  quodammodo  desiderii  nostri  interpres  apud 
Deum,  illa  recte  solum  orando  petimus,  quse  recte  desiderare  valemus.  In  ora- 
tione  autem  Dominica  non  solum  petuntur  omnia,  quee  recte  desiderare  pos- 
sumus,  sed  etiam  eo  ordine,  quo  desideranda  sunt;  ut  sic  hsec  oratio  non  modo 
instruat  postulare,  sed  etiam  sit  informativa  totius  nostri  affectus.  Manife- 
stum  est  autem,  quod  primo  cadit  in  desiderio  nostro  finis,  deinde  ea  quee 
sunt  ad  finem.  Finis  autem  noster  Deus  est  ;  in  quem  noster  affectus  tendit 
dupliciter:  uno  quidem  modo,  prout  volumus  gloriam  Dei :  alio  modo,  secun- 
dum  quod  volumus  frui  gloria  ejus :  quorum  primum  pertinet  ad  dilectionem, 
qua  Deum  in  seipso  diligimus ;  secundum  vero  pertinet  ad  dilectionem,  qua 
diligimus  nos  in  Deo,  Et  ideo  prima  petitio  ponitur  Sanctificetur  nomen 
tuum,  per  quam  petimus  gloriam  Dei:  secunda  vero  ponitur  Adveniat  regnum 
tuum,  per  quam  petimus  ad  gloriam  regni  ejus  pervenire. 

Ad  finem  autem  prsedictum  nos  ordinat  aliquid  dupliciter  :  uno  modo  per  se; 
alio  modo  per  accidens.  Per  se  quidem  bonum,  quod  est  utile  in  finem.  Est  au- 
tem  aliquid  utile  in  finem  beatitudinis  dupliciter:  uno  modo  directe  et  prin- 
cipaliter  secundum  meritum,  quo  beatitudinem  meremur  Deo  obediendo ;  et 
quantum  ad  hoc  ponitur  Fiat  voluntas  tua,  sicut  in  cmlo,  et  in  terra:  alio 
modo  instrumentaliter  et  quasi  coadjuvans  nos  ad  merendum ;  et  ad  hoc  per- 
tinet  quod  dicitur  Panem  nostrum  quotidianum  da  nobis  hodie:  sive  hoc 
intelligatur  de  pane  sacramentali,  cujus  quotidianus  usus  proficit  homini,  in 
quo  etiam  intelliguntur  omnia  alia  sacramenta  ;  sive  etiam  intelligatur  de 
pane  corporali,  ut  per  panem  intelligatur  omnis  sufficientia  victus,  sicut  dicit 
Augustinus  ad  Probam  (ep.  121.  c.  11.  in  med.  t.  2.),  quia  et  Eucharistia  est 
prsecipuum  Sacramentum,  et  panis    est  prsecipuus    cibus.  Unde  in  Evangelio 

Ergo  bona  temporalia  possumus  aliquo  pacto  sperare,  seu  sunt 
alicujus  spei  objectum. 

Prob.  min.  Ut  spes  qua  speramus  bona  temporalia,  sit  spes 
theologica,  requiritur  et  sufficit  ut  attingat  Deum  immediate:  at- 
qui  quando  sperantur  intuitu  beatitudinis  consequendse,  attingitur 
Deus  immediate.  Nam  sperantur  propter  idem  motivum,  propter 
quod  speratur  ipsa  beatitudo,  quod  est  bonitas  Dei  respectiva,  et 
Deus  Auxiliator;  ideoque  attingitur  Deus  tanquam  objectum  pro- 
pter  quod.  Ergo. 

1163.  Dices:  —  1)  Orationis  Dominicse  petitio  quarta,  non  ver- 
satur  circa  victum  et  vestitum,  sed  ad  panem  spiritualem  spectat, 
testibus  Tertul.  (1.  de  Orat.  c.  6.),  Cypr.  (1.  de  Orat.  Dom.  c.  18.) 
et  Aug.  (de  serm.  Dom.  in  monte,  1.  2.  c.  7.  n.  27.).  — 2)  Chri- 
stus  (Matth.  VI.)  jussit  quidem  quserere  regnum  Dei  et  justitiam 
ejus;  sed  addidit,  nos  minime  sollicitos  esse  debere  de  necessariis 
ad  vitam:  hinc  observat  S.  Aug.  (1.  c.  n.  25.):  «  Non  ait  utique, 
quaerite  primum  regnum  Dei,  et  deinde  ista  quaerite,  sed,  hsec 
omnia,  inquit,  vobis  apponentur,  scilicet  etiam  non  quseren- 
tibus.  » 

Resp.  ad  lum  Orationis  Dominicse  petitio  quarta,  imo  et  se- 
ptima,  pertinet  ad  panem  spiritualem  et  ad  bona  superna,  exclu- 


Matthsei  scriptum  est  supersubstantialem,  idest  pro:cipuum,  ut  Hieron.  ex- 
ponit  (super  c.  6.  Mattli.). 

Per  accidens  autem  ordinamur  in  beatitudinem  per  remotionem  prohiben- 
tis.  Tria  autem  sunt,  quee  nos  a  "beatitudine  prohibent.  Primo  quidempeccatum, 
quod  directe  excludit  a  regno,  secundum  illud  I.  ad  Cor.  6.:  neque  fornicarii, 
neque  idolis  servientes  etc.  regnum  Dei  possidebunt:  et  ad  hoc  pertinet  quod 
dicitur  Dimitte  nobis  debita  nostra.  Secundo  tentatio ,  quse  nos  impedit  ah 
observantia  divinse  voluntatis :  et  ad  hoc  pertinet  quod  dicitur  Et  ne  nos 
inducas  in  tentationem ;  per  quod  non  petimus,  ut  non  tentemur,  sed  ut  a 
tentatione  non  vincamur,  quod  est  in  tentationem  induci.  Tertio  poenalitas 
prsesens,  ut  quse  impedit  sufficientiam  vitse :  et  quantum  ad  hoc  dicitur  Li- 
bera  nos  a  malo.  „ 

Advertit  autem  (1.  c.  ad  5.):  «  oratio  non  porrigitur  Deo,  ut  ipsum  flecta- 
mus,  sed  ut  in  nobis  ipsis  fiduciam  excitemus  postulandi.  Quse  quidem  prse- 
cipue  excitatur  in  nobis  considerando  ejus  caritatem  ad  nos,  quia  bonum 
nostrum  vult  •,  et  ideo  dicimus  Pater  noster:  et  ejus  excellentiam,  qua  potest ; 
et  ideo  dicimus   Qui  es  in  cailis.  » 

sive  seu  excludendo  victum  et  vestitum,  atque  malorum  tempo- 
ralium  diminutionem  aut  depulsionem,  neg.;  haec  non  excludendo, 
conc.  Iidem  enim  Patres  sensum  utriusque  petitionis  etiam  tem- 
poralibus  tribuunt,  et  statuunt  pro  sufficientia  ad  vitam  praesen- 
tem,  et  liberatione  a  poenalitatibus  hujus  vitse  orandum  esse.  — 
Ad  2um:  S.  Augustinus  monet  temporalia  non  esse  quserenda,  ut 
excludat  sollicitudinem,  qua  avertamur  a  regni  divini  prosecu- 
tione,  et  desiderium,  quo  ferimur  in  bona  temporalia  unice  pro- 
pter  se  ac  tamquam  in  finem  ultimum,  conc;  ut  excludat  omnem 
temporalium  petitionem,  ut  conducentium  ad  salutem  neg. —  Cf. 
S.  Aug.  (loc.  cit.  c.  16.  et  17.). 

1164.  Prob.  4la  pars.  Si  quid  obstaret,  quominus  spe  theolo- 
gica  speraremus  aliis  seternam  beatitudinem  et  quse  ad  illam  con- 
ducunt,  id  esset  quod  proprium  est  illius  spei  ut  bona  sperentur 
ipsi  speranti.  Atqui  ea  bona  sperans  aliis,  cum  quibus  amore  con- 
jungitur,  quodammodo  sibi  sperat.  Ergo.  —  Unde  D.  Thomas 
(2.2.  q.  17.  a.  3.)  docet:  «  spes  directe  respicit  proprium  bonum, 
non  autem  quod  ad  alium  pertinet.  Sed  praesupposita  unione  amo- 
ris  ad  alterum,  jam  aliquis  potest  sperare  et  desiderare  aliquid 
alteri,  sicut  sibi;  et  secundum  hoc  aliquis  potest  sperare  alteri 
vitam  seternam,  in  quantum  est  ei  unitus  per  amorem ;  et  sicut 
est  eadem  virtus  charitatis,  qua  quis  diligit  Deum,  seipsum  et 
proximum,  ita  etiam  est  eadem  virtus  spei,  qua  quis  sperat  sibi 
ipsi  et  alii. » 

ARTICULUS  QUARTUS 

Utrum  Deum  diligere  amore  concupiscentiae  licitum  sit 

et  honestum. 

§•  i. 

Exponitur  Status  Quaestionis. 

1165.  Post  ea,  quse  dicta  sunt,  supervacanea  videri  posset  prse- 
sens  qusestio;  si  enim  constat  spem  esse  virtutem  —  supernatu- 
ralem  —  theologicam  —  et  ejus  formale  objectum  esse  bonitatem 
Dei  respectivam;  consequens  est,  ut  actus  amoris  concupiscentise 
erga  Deum  sit  in  se  bonus.  Porro  actus  malus  nec  actus  virtutis 
est,  et  multo  minus  virtutis  supernaturalis  ac  theologicse. 

1166.  Nihilominus  communiter  pertractant  Theologi  hanc  quse- 
stionem,  ad  refutandam  ea  de  re  perversam  aliquam  doctrinam. 
Etenim  Calvinus  (in  Antid.  ad  sess.  6.  Conc.  Trid.  c.  25.)  docuit: 
«  Dei  judicio  nihil  est  sincerum,  nec  probum,  nisi  quod  ex  per- 
fecto  ejus  amore  manat. »  Et  Lutherus  (in  Assert.  artic.  contra 
bellam  Leonis  X.  affirm.  6.)  inquit:  «  Contritio,  quse  paratur  per 
amissionem  aeternae  beatitudinis,  facit  hominem  hypocritam,  imo 
magis  peccatorem. » 

1167.  Hunc  errorem  damnavit  Conc.  Trid.,  cum  (sess.  6.  cap.  11.) 
dixit:  «  constat  eos  orthodoxse  religionis  doctrinse  adversari,  qui 
dicunt,  justum  in  omni  bono  opere  saltem  venialiter  peccare,  aut, 
quod  intolerabilius  est,  poenas  seternas  mereri :  atque  etiam  eos 
qui  statuunt  in  omnibus  operibus  justos  peccare,  si  in  illis  suam 
ipsorum  secordiam  excitando,  et  sese  ad  currendum  in  stadio  co- 
hortando,  cum  hoc,  ut  in  primis  glorificetur  Deus,  mercedem  quo- 
que  intuentur  seternam. » 

1168.  Ut  vis  hujus  decreti  recte  intelligatur,  notandum  est,  ali- 
quos  ex  illis  verbis  «  ut  imprimis  glorificetur  Deus,  »  intulisse, 
juxta  Concilium,  bonum  quidem  esse  actum,  quo  Deum  diligimus 
uti  bonum  nobis,  si  simul  eum  diligimus  amore  benevolentise,  quo 
volumus  ut  ipse  glorificetur;  at  vero  si  actus  amoris  concupiscen- 

tise  erga  Deum  solus  eliciatur,  hunc  esse  malum.  —  Perperam  ta- 
men  sic  interpretabantur  Conc.  Etenim  —  1)  Conc.  Trid.  (eadem 
sess.  can.  31.)  inquit:  «  Si  quis  dixerit,  justificatum  peccare,  dum 
intuitu  seternse  mercedis  bene  operatur;  anathema  sit:  »  ubi  illa 
verba  «  ut  imprimis  glorificetur  Deus  »  omissa  sunt  —  2)  Imo 
Conc.  hoc  canone  damnavit  errorem  Calvini  ^c  Lutheri.  Atqui  hi 
non  rejiciebant  intuitum  mercedis,  si  ad  eam  ex  charitate  tende- 
retur;  imo  fatebantur  hominem  mercede  «  tamquam  optimo  sti- 
mulo  ad  bene  agendi  studium  incitari;»  Calv.  (oper.  cit.  ad  can.  31. 
sess.  6.).  Ergo. 

1169.  Baius  autem ,  quasi  Conc.  Trid.  nihil  dixisset,  pluribus 
in  iocis,  prsesertim  (1.  de  charit.  c.  5.;  et  1.1.  de  virtutibus  im- 
piorum  c.  5.;  et  1.  2.  de  merito)  docuit,  nullam  in  statu  naturse 
lapsse  dari  in  homine  virtutem  prseter  charitatem  infusam,  nul- 
lumque  esse  verse  virtutis  actum,  qui  non  esset  elicitus  a  chari- 
tate:  et  quia  omnis  amor,  aut  Dei  est,  aut  creaturse,  idcirco  pas- 
sim  docuit,  omnem  amorem,  qui  non  esset  amor  Dei  propter  se, 
esse  vitiosam  cupiditatem,  et  peccatum,  ut  videre  est  in  ejus  pro- 
positione  XXXVIII.  damnata  in  Bulla  S.  Pii  V.  Ex  quo  prin- 
cipio  plurima  intulit  Bajus  consectaria,  quse  pariter  in  eadem 
Bulla  damnantur.  Prsesertim  vero,  ad  rem  nostram,  deduxerunt 
Baiani  omnem  affectum  concupiscentise  erga  Deum,  seu  qui  mo- 
vetur  ex  retributione,  vel  etiam  ex  bono  summo  et  divino  prout 
nobis  conveniente,  esse  vitiosum  ;  quippe  qui  deficit  ab  amore 
caritatis  et  amicitise  perfecto,  quem  solum  putant  esse  moraliter 
bonum. 

1170.  Hinc  Alexander  VIII,  inter  alias,  damnavit  propp.  X.  et 
XIII.;  quarum  prima  sic  sonat:  «  Intentio  qua  quis  detestatur  ma- 
lum  et  prosequitur  bonum,  mere  ut  coelestem  obtineat  gloriam, 
non  est  recta  nec  Deo  placens  »  —  altera:  «  Quisquis  etiam  sster- 
nae  mercedis  intuitu  Deo  famulatur,  caritate  si  careat,  vitio  non 
caret,  quoties  intuitu  licet  beatitudinis  operatur  »  —  Cf.  Viva  in 
h.  propp. 

1171.  Quamvis  autem  Baiani  ad  suum  errorem  confirmandum 
maxime  abuterentur  auctoritate  S.  Augustini;  duo  tamen  prseci- 
pue  urgebant  argumenta  ex  ratione,  quibus  prsestat  statim  respon- 
dere,  ut  melius  pateat  catholicse  doctrinse  sensus. 

1172.  Dicebant  ergo  I.:  inordinatum  est  referre  majus  bonum 
ad  minus;  atqui  diligendo  Deum  amore  concupiscentise,  illum,  ma- 
jus  bonum,  referimus  ad  nos,  minus  bonum;  ergo. 

Resp.  referre  majus  bonum  ad  minus  tamquam  ad  subjectum, 
cui  bonum  volumus,  est  inordinatum  neg.;  tamquam  medium  ad 
finem  conc;  vel  subd.:  referre  majus  bonum  ad  minus,  tamquam 
ad  finem  ultimum,  inordinatum  est  conc;  tamquam  ad  finem  pro- 
ximum  inordinatum  est  neg.  Certe  et  Deus  dedit  filium  suum 
unigenitum  ad  redemptionem  nostram;  et  missse  sacrificium  offer- 
tur  ad  aliquod  bonum  etiam  temporale  impetrandum  etc;  et  nihil 
mali  in  hoc  est  :  cur  ergo  mali  aliquid  erit  in  actu,  quo  Deum 
concupiscimus  ? 

Unde  ait  Ripalda  (Tom.  4.  disp.  23.  n.  12.):  «  Deus  potest  im- 
mediate  referri  sicut  ejus  possessio  tanquam  finis  ultimus  Qui  in 
creaturam  amantem  tanquam  in  finem  Cui  non  ultimum,  cum 
ipsa  creatura,  sic  amans  et  possidens  Deum,  ac  beata  per  ipsum, 
sit  rursus,  referibilis  in  Deum  tanquam  in  finem  ultimum  Cui. 
Quia  ipsi  Deo  conveniens  et  gloriosum  est  a  creaturis  possideri 
et  immediate  amari  tanquam  summum  ipsarum  bonum,  quod  eas 
seipso  immediate  satiat  et  beat. »  Et  Suarez  (de  spe  disp.  1. 
sect.  3.  n.7.)  inquit:  «  Proprie  vero  loquendo,  ille  amor  non  est 
usus,  quia  usus,  proprie  loquendo,  est  actus  circa  medium,  ortus 
ex  amore  finis,  et  ad  illum  ordinatus  ;  hic  autem  amor  non  est 
hujusmodi,  quia  proxime  versatur  circa  ipsum  finem,  et  ipsum  et 
ejus  fruitionem  amat  ipsi  diligenti,  non  tanquam  fini,  sed  tanquam 
subjecto.  Unde  totus  hic  amor  natura  sua  non  tendit,  nec  sistit  in 
homine  tanquam  in  ultimo  fine,  sed  de  se  tendit  in  Deum;  nam 
quod  creatura  jungatur  Deo  ut  ultimo  fini,  per  se  est  quid  referi- 
bile  in  Deum,  et  in  gloriam  ejus;  quse  ratio  quasi  virtualiter  con- 
tinetur  in  hoc  actu  ex  natura  sua,  formaliter  vero  addi  potest 
per  caritatem.» 

1173.  Inst.:  si  amor,  quo  diligo  Deum  mihi,  refertur  ad  Deum 
tanquam  ad  finem  ultimum,  in  cujus  gloriam  redundat  mea  bea- 
titudo;  jam  amor  ille  est  benevolentise  et  amicitise,  non  vero  con- 
cupiscentise  —  Resp.:  Si  amor  ille  ita  ad  Deum  refertur  formali- 
liter  et  in  actu  signato,  conc;  si  ita  ad  Deum  refertur  virtua- 
liter  et  in  actu  exercito,  neg.  Amor  enim,  sicut  quilibet  actus, 

specificatur  a  motivo,  propter  quod  formaliter  elicitur ;  et  non  a 
fine,  ad  quem  veluti  natura  sua  ultimo  refertur.  Secus  quilibet 
actus  elicitus  a  quacumque  virtute  supernaturali,  esset  actus  ca- 
ritatis;  cum  ultimo  virtualiter  tendat  in  Deum,  objectum  proprium 
hujus  virtutis. 

1174.  Dices  II.:  amor  concupiscentise  erga  Deum,  et  amor  be- 
nevolentise  opponuntur;  adeo  ut  hic  ab  illo  excludatur:  atqui  af- 
fectus  excludens  amorem  benevolentise  erga  Deum,  ejusque  amici- 
tiam,  non  potest  esse  rectus,  ut  patet:  ergo  amor  concupiscentise 
erga  Deum  non  potest  esse  rectus,  ac  Deo  placens —  Prob.  maj.: 
amor  concupiscentise  est  mercenarius,  amor  vero  benevolentiae  et 
caritatis  est  omnino  gratiosus,  tendens  in  Deum  praecise  propter 
ipsum  Deum,  et  non  propter  aliud  a  Deo  distinctum. 

Resp.  1)  Amor  concupiscentise  proprie  non  excludit  amorem  ca- 
ritatis;  sed  est  ab  eo  distinctus,  sicut  et  distinguitur  ab  actibus 
aliarum  virtutum  :  cum  autem  in  se  bonus  sit,  licet  minus  perfe- 
ctus  amore  caritatis ,  sequeretur  ad  summum  quod  dum  elicitur 
amor  concupiscentise,  non  elicitur  perfectior  amor:  sed,  num  tene- 
mur  omni  insianti  actum  caritatis  elicere,  et  perfectissimo  modo 
agere  ? 

2)  Amor  concupiscentiee  et  amicitiae  erga  Deum  non  opponun- 
tur,  sed  possunt  simul  componi  vel  in  eodem  actu  ,  vel  ut  dixi- 
mus  (nn.  385.  seqq.)  in  diversis  actibus  qui  simul  eliciuntur.  Cum 
enim  Deus  sit  bonus  in  se,  et  sit  bonus  nobis,  poterit  amari  simul 
ob  utramque  bonitatem.  Vide  Ripalda  (1.  c.  disp.  22.  n.  29.). 

1175.  Quare  dicimus,  actum  quo  quis  diligeret  Deum  mere  seu 
solum  amore  concupiscentise  non  esse  malum  —  1)  quatenus  ad 
bonitatem  seu  honestatem  ejus  non  requiritur  ut  simul  positive 
ac  formaliter  intendatur  motivum  caritatis  —  2)  Requiritur  ta- 
men  ut  hoc  motivum  nec  positive  excludatur,  ut  patet  —  3)  Quse 
duo  si  verificentur,  jam  actus  amoris  concupiscentise  virtualiter 
refertur  in  Deum  finem  ultimum,  quod  sufficit  ut  sit  bonus.  Unde 
Suarez  (disp.  1.  sect.  5.  n.  2.)  inquit  :  «  Non  sisto  in  mercede 
mea  aut  commodo,  tanquam  in  fine  ultimo;  nam  omnia  tandem 
refero  in  gloriam  Dei,  vel  formaliter  vel  virtute,  atque  adeo  ne- 
cesse  est  ut  actus  sit  bonus;  propter  quod  Tridentinum  supra  ad- 
dit:  'Dummodo  hoc  principaliter  intendatur,  ut  Deus  glorificetur 

in  nobis'.  Quod  tamen  in  hujusmodi  modo  operandi,  virtute  sem- 
per  includitur,  quia  actus  et  finis  boni  sunt,  nisi  voluntas  malitia 
sua  illud  impediat. » 

§.  II. 
Solvitur  Proposita  Quaestio. 

Prop.  XLVII.  Amor  concupiscentioe  spe  theologica  elicitus, 
quo  Deum,  ut  summum  bonum  nobis  prosequimur ,  honestus  est 
et  supernaturalis;  adeoque  non  modo  nullum  est  vitium,  sed  est 
verum  virtutis  exercitium  intuitu  solius  beatitudinis  operari. 

1176.  Prob.  I.  Ex  Scriptura.  Nam  legitur  (Ps.  CXVII.  172.): 
«  Inclinavi  cor  meum  ad  faciendas  justificationes  tuas  in  seternum 
propter  retributionem  »  —  (Prov.  XI.  18.)  «  Seminanti  autem  justi- 
tiam  merces  fidelis  »  —  (Eccli.  XII.  2.):  «  Benefac  justo  et  inve- 
nies  retributionem  magnam  et  si  non  ab  ipso,  certe  a  Domino  »  — 
(I.  Cor.  IX.  25.):  «  Omnis  qui  in  agone  contendit,  ab  omnibus  se 
abstinet  et  illi  quidem,  ut  corruptibilem  coronam  accipiant,  nos 
autem  incorruptam  »  —  (Colos.  III.  23.  seq.) :  «  Quodcumque  fa- 
citis,  ex  animo  operamini,  sicut  Domino  et  non  hominibus,  scien- 
tes  ,  quod  a  Domino  accipietis  retributionem  hsereditatis  »  — 
(Heb.  XI.  26.):  «  Majores  divitias  sestimans  thesauro  JEgyptio- 
rum,  improprium  Christi:  aspiciebat  enim  in  remunerationem  »  — 
(I.  Petr.  V.  4.):  «  Cum  apparuerit  princeps  pastorum  percipietis 
immarcescibilem  glorise  coronam  »  —  (Apoc.  II.  10.):  «  Esto  fi- 
delis  usque  ad  mortem  et  dabo  tibi  coronam  vitse. »  Quibus  alia 
plurima  addi  possent. 

Unde  1)  Liquet  ex  cit.  testimoniis,  sacra  eloquia  nos  hortari 
ad  operandum  ex  motivo  mercedis  et  retributionis:  ea  enim  non 
solum  continent  assertionem  mercedis ,  sed  etiam  exhortationem 
ad  agendum.  At  qui,  proposita  mercede  ad  agendum  hortatur,  in- 
tendit,  ut  alius  ex  motivo  talis  mercedis  operetur;  sicut  intendit, 
ut  homo  prseceptis  divinis  obsequatur  ex  motivo  bonitatis  divinse, 
qui  eum  ad  ejusmodi  obsequia   hortatur  sola  proposita  bonitate 

divina;  et  intendit  ut  homo  agat  propter  lucrum  temporale,  qui, 
solo  proposito  lucro  temporali,  suadet  actionem. 

2)  Expende  insuper  eis  locis  proponi  ad  exemplum  et  approbari 
Davidem,  «  inclinantem  cor  suum  ad  faciendas  justificationes  pro- 
pter  retributionem  »  (Ps.  CXYIII.);  Paulum  i  laborantem  ut  co- 
ronam  incorruptam  accipiat  »  (Cor.  IX.);  et  Moysem  «  respicien- 
tem  in  remunerationem  »  (Heb.  XI.).  At,  qui  officiis  virtutum  in- 
cumbit,  «  propter  retributionem  et  ut  coronam  accipiat, »  necnon 
«  respiciens  in  remunerationem,  »  intuitu  mercedis  operatur.  Ergo 
ex  sacris  litteris  laudabilis  est  voluntas  intuitu  mercedis  ope- 
randi. 

1177.  II.  Ex  Patribus,  S.  Augustinus  (in  Ps.  120.),  ait:  «  Noli 
facere  (opus  bonum)  nisi  propter  vitam  seternam;  ideo  fac  et  se- 
curus  facies. »  Expende  voces  propter  et  ideo,  quse  denotant  finem 
et  causam  motivam  agendi.  Et  (in  Ps.  14.):  «  Non  faciamus  ali- 
quid,  nisi  spe  cselestium  prsemiorum.  Ipsa  est  enim  altitudo,  non 
hic  quserere  mercedem,  sed  sursum.  »  —  S.  Hieronymus  (1. 2.  cont. 

Jovin.  n.  22.)  ait:  «  Apostolus  autem laborat  manibus  suis, 

ne  quem  gravet,  et  die  ac  nocte  operatur. . .  utique  ideo  hoc  facit, 
ut  plus  laborans,  plus  aliquid  mercedis  accipiat. »  —  S.  Cypria- 
nus  (1.  de  exhort.  Mart.  c.  13.)  postquam  exposuisset  magnitudi- 
nem  prsemii  cselestis,  ait:  «  Hsec  oportet  mente  et  cogitatione  com- 
plecti,  hsec  die  ac  nocte  meditari ;  si  talem  persecutio  invenerit 
Dei  militem,  vinci  non  potest  virtus  ad  prsemium  prompta. »  — 
Et  (lib.2.  epist.  4.):  «  ubi  non  nisi  Dei  prsecepta  et  Christi  prse- 
mia  cogitantur,  voluntas  est  illa  tantum  Dei  »  —  Plura  invenies 
apud  Ripalda  (Tom.  3. 1.  2.  disp.  22.  sect.  2.). 

1178.  III.  Ex  ratione.  1)  Honestum  est  Deum  diligere  secun- 
dum  ordinem  a  Deo  ipso  constitutum ;  sed  diligere  Deum  amore 
concupiscentise  est  diligere  Deum  secundum  ordinem  a  Deo  consti- 
tutum.  Ergo  —  Prob.  min.  Diligere  Deum  amore  concupiscentise 
est  illum  diligere  quia  bonus  est  nobis;  atqui,  secundum  ordinem, 
Deus  est  non  solum  bonus  in  se,  sed  etiam  bonus  nobis;  ergo  di- 
ligere  Deum  amore  concupiscentise  est  illum  diligere  secundum 
ordinem.  Unde  merito  scribit  Suarez  (disp.  1.  sect.  5.  n.  2.): 
«  ille  finis  (respicere  mercedem  tanquam  finem)  est  bonus  ;  ergo 
additus  actui  non  communicabit  illi  malitiam :  quse  ratio  proce- 

dit,  sive  finis  sit  proximus,  sive  remotus,  sive  integer,  sive  par- 
tialis,  et  maxime  probat  de  fine  beatitudinis  et  retributionis  seter- 
nse;  nam  opera  nostra  quasi  natura  sua  sunt  media  ad  talem  fi- 
nem  ;  ergo  illum  intendere  per  hsec  opera  non  est  malum.  »  — 
Quse  ratio,  uti  bene  observat  idem  Auctor  (n.  seq.),  probat  etiam 
pro  operibus  praeceptis. 

2)  Libet  fere  idem  argumentum  paulo  aliter  exponere  ex  Ri- 
palda  (Tom.  4.  disp.  22.  n.  17.).  In  objecto  formali  et  materiali 
amoris  concupiscentise,  quo  Deum,  aut  beatitudinem,  aut  gratiam 
divinam  nobis  desideramus  ob  commodum  nostrum,  nulla  relucet 
turpitudo,  aut  malitia.  Ergo  nec  ejus  amori  ulla  inest  turpitudo, 
aut  malitia.  Nam  vitium  amoris  ex  vitio  objecti,  sive  materialis, 
sive  formalis  derivatur  —  Prob.  anteced.  Materiam  amatam  tur- 
pitudinis  expertem  esse  indubitabile  est;  siquidem  eam  possumus 
diligere  ex  motivo  caritatis.  At  ex  motivo  caritatis  diligibilis 
non  est  materia  turpis.  Rationem  item  formalem  objectivam  non 
esse  vitiosam,  ex  eo  patet,  quia  ratio  formalis  objectiva  talis 
amoris  est  convenientia  summi  boni  et  beatitudinis  gratiseque  di- 
vinse  cum  homine:  hsec  autem  convenientia  vitiosa  non  est.  Nam 
horum  bonorum  convenientia  non  est  respectiva  homini  qua  ap- 
petenti  et  sentienti,  sed  qua  rationali:  convenientia  autem  bono- 
rum  homini  qua  rationali  nullam  turpitudinem  prse  se  fert.  Re- 
vera  hujusmodi  bona  perficiunt  intellectum  et  voluntatem  hominis,. 
eum  intellectum  faciunt  adhserere  bono  divino,  et  repugnare  bonis 
creatis,  quse  avertunt  ab  illo  et  ab  omni  regula  rationis,  legisque 
divinse. 

1179.  Dices  1.:  qui  operatur  mercedis  intuitu,  operatur  ex  amo- 
re  proprio:  quod  certe  non  licet  —  Unde  Apostolus  (I.  Cor.  XIII. 
5.)  ait:  «  caritas  non  quserit  quae  sua  sunt. » 

Resp.  1)  Non  omnis  amor  proprius  est  inordinatus;  sed  potest 
et  debet  homo  seipsum  ordinate  amare  juxta  illud  «  diiiges  proxi- 
mum  tuum  sicut  teipsum.  »  Amor  autem  concupiscentise,  quo  Deum 
prosequimur,  ordinatus  est  uti  patet  ex  datis  argumentis.  Hinc 
recte  notat  Ripalda  (1.  c.  n.  18.):  in  hoc  concupiscentiae  amore, 
quo  seipsum  diligit  homo,  nulla  relucet  turpitudo  ;  tum  quia  is 
amor  non  fertur  in  seipsum  utcunque,  sed  ut  beatum  etjustum: 
amare  autem  seipsum  beatum  et  justum,  non  est  prohibitum,  sed 

potius  prseceptum;  tum  quia  is  amor  non  est  radix  alicujus  actio- 
nis  prav&e,  sed  bonse  omnis  actionis  :  amor  autem  sui  qui  radix 
est  omnis  actionis  probse  non  est  pravus;  arbor  enim  bona  bonos 
fructus  facit,  mala  vero  malos.  Ergo  potest  esse  amor  sui  ipsius, 
qui  sit  bonus  et  non  malus. 

2)  Ad  textum  Apostoli  resp.  —  a)  etiamsi  verba  materialiter 
sumerentur,  dicendum  esset  caritatem  nor.  respicere  proprium 
commodum;  sed  inde  non  sequeretur  nos  illicite  illud  spe  prose- 
qui.  —  b)  Asserit  Apostolus,  caritatem  non  quaerere  quae  sua  sunt 
ad  exclusionem  eorum  quse  sunt  Jesu  Christi ;  non  vero  eorum 
quse  quseruntur  in  ordine  ad  Jesum  Christum.  Sensus  Apostoli 
aperte  liquet  ex  iis,  quse  alibi  scribit,  mentemque  suam  aperit, 
dicens  :  «  Omnes,  quse  sua  sunt,  quserunt,  non,  quse  sunt  Jesu  Chri- 
sti;  »  adeoque  cum  scribit,  caritas  non  qucerit,  quce  sua  sunt, 
significat,  veram  caritatem  non  reperiri  in  iis,  qui  temporalia 
sectantur  et  propria  emolumenta  in  hac  vita;  non  autem  respicit 
eos,  qui  quaerunt  Christum  Jesum,  ut  eo  fruantur  in  altera  vita. 
Alioquin  ipse  desiderium  non  habuisset  esse  cum  Christo,  nec  sibi 
pollicitus  esset  coronam  justitise  a  justo  judice  tamquam  prsemium 
operum  suorum. 

1180.  Bices  II. :  Patres  videntur  extollere  gratuitum  Dei  amo- 
rem;  atque  amorem  intuitu  retributionis  elicitum,  tamquam  mer- 
cenarium,  vituperare.  Inter  eos  eminet  S.  Bernardus,  qui  (lib. 
de  dilig.  Deo,  c.  7.  n.  17.;  et  c.  12.  n.  34.),  scribit:  «  non  enim 
sine  prsemio  diligitur  Deus,  etsi  absque  prsemii  intuitu  diligendus 
sit.  »  —  Est,  qui  confitetur  Domino,  quoniam  potens  est;  et  est,  qui 
confitetur,  quoniam  sibi  bonus  est ;  et  item,  qui  confitetur,  quo- 
niam  simpliciter  bonus  est.  Primus  servus  est,  et  timet  sibi;  se* 
cundus  mercenarius,  et  cupit  sibi;  tertius  filius,  et  defert  Patri. 
Itaque,  et  qui  timet,  et  qui  cupit,  utrique  pro  se  agunt.  Sola,  quse 
in  filio  est,  caritas  non  quserit,  quse  sua  sunt. 

Resp.  Extollunt  Patres  amorem  Dei  gratuitum,  qui  scilicet  re- 
spectum  excludit  ad  ea,  quae  prseter  Deum  sunt,  conc;  ad  Deum 
ipsum  summum  bonum  nostrum,  neg.;  vel  subd.:  quatenus  amor 
benevolentise  et  amicitise  a  caritate  elicitus  perfectior  est,  conc; 
quatenus  amor  concupiscentige  malus  est,  neg.  Itaque  docent  Pa- 
tres,  non  aliam    nobis   esse    proponendam   retributionem,  praeter 

eam,  quse  in  Dei  possessione  consistit,  prout  decet  hominem  per- 
fectum.  Unde  S.  Bernardus  (eod.  lib.  cap.  7.)  ait :  «  Verus  amor 
se  ipso  contentus  est.  Habet  prsemium,  sed  id,  quod  amatur.  Nam 
quidquid  propter  aliud  amare  videaris,  id  plane  amas,  quo  amo- 
ris  finis  pertendit,  non  per  quod  tendit.  Paulus  non  evangelizat, 
ut  comedat,  sed  comedit,  ut  evangelizet,  eo  quod  amet  non  ci- 
bum,  sed  Evangelium.  Verus  amor  prsemium  non  requirit,  sed 
meretur.  Prsemium  sane  necdum  amanti  proponitur,  amanti  de- 
betur,  perseveranti  redditur...  Quanto  magis  Deum  amans  anima 
aliud  prceter  Deum  sui  amoris  prsemium  non  requirit  ? »  —  De 
his  redibit  sermo.  Cf.  Perrone  (de  virt.  theol.  pag.  275.  seqq.). 

ARTICULUS  QUINTUS 

Utrum  Spes  Ghristiana  sit  omnibus  Necessaria. 

§•  i. 

Exponitur  Status  Quaestionis. 

1181.  Valde  affinis  est  hsec  qusestio  praecedenti.  Prsecipue  enim 
hic  refutandus  est  error  Quietistarum  et  Semiquietistarum,  qui 
etsi  amorem  concupiscentise,  quo  Deum  prosequimur,  vitiosum 
non  dicerent;  eum  tamen  tam  imperfectum  putarunt,  ut  cum  puro 
Dei  amore  componi  non  posset :  adeoque  quemdam  in  hac  vita 
perfectionis  statum  invexerunt,  qui  amorem  concupiscentise,  ac 
proinde  spem  christianam  penitus  excluderet.  Juverit  imprimis 
catholicam  de  necessitate  spei  doctrinam  paucis  exponere  ;  er- 
rores  dein  contrarios  definire :  inde  verus  controversise  status 
palam  fiet. 

1182.  Itaque  constat  primo,  spem  necessariam  esse  necessitate 
medii.  Nam  1)  fides  ssepe  cum  spe  in  Scriptura  conjungitur,  quan- 
do  sermo  est  de  ejus  necessitate  ;  ita  ut  fides  ipsa  in  ordine  ad 
spem  dicatur  necessaria  necessitate  medii:  unde  definitur  fides 
«  sine  qua  impossibile  est  placere  Deo,  »  «  sperandarum  substantia 
rerum.  »  Ergo  cum  fides  vere  sit  necessitate  medii  necessaria,  idem 
dicendum  de  spe. 

2)  Si  homines  fuerint  peccatores,  absque  spe  nequeunt  justifi- 
cationem  adipisci,  ut  constat  ex  Concilio  Tridentino,  quod  descri- 
bens  dispositiones  ad  obtinendam  justificationem  necessarias,  exi- 
git,  ut  «  in  spem  erigantur,  fidentes,  sibi  Deum  propitium  fore  » 
—  Si  vero  fuerint  justi,  non  minus  ipsis  necessaria  est  spes  ad 
obtinendam  in  accepta  justitia  perseverantia^  jugibus  precibus, 
debita  fiducia  ac  sine  hsesitatione  ad  Deum  fusis,  juxta  illud  Ja- 
cobi  (I.  6.  seq.):  «  Qui  enim  hsesitat,  similis  est  fluctui  maris,  qui 
a  vento  movetur  et  circumfertur.  Non  ergo  sestimet  homo  ille, 
quod  accipiat  aliquid  a  Domino.  » 

1183.  Dum  autem  generatim  adstruimus,  spem  omnibus  neces- 
sariam  esse  necessitate  medii;  prout  comprehenduntur  etiam  in- 
fantes  in  hac  universalitate,  intelligi  id  debet  quoad  ejusdem 
virtutis  habitum,  qui  eis  infunditur  per  baptismum  una  cum  ha- 
bitibus  ceterarum  virtutum.  Quoad  adultos  autem,  eadem  spes 
theologica,  tum  in  habitu  tum  in  actu,  necessaria  est  omnibus. 
Vide  dicta  (n.  856.)  —  Quseri  potest,  inquit  Suarez  (disp.  2.  sect.  1. 
n.  5.),  quas  res  sperare  teneamur?  Respondetur:  si  de  necessitate 
medii  sit  sermo,  oportere  saltem  confuse  sperare  aliquam  retri- 
butionem  supernaturalem,  ut  colligitur  ex  dictis  (n.  875.  seq.). 
Item  oportet  sperare  remissionem  peccatorum,  ut  patet  ex  Tri- 
dent.  et  ex  supradictis;  denique  sperare  oportet,  quidquid  neces- 
sarium  est  ad  salutem.  Sed  de  his  bonis  potest  esse  implicita,  et 
explicita  spes  :  sicut  fides,  ut  suo  loco  dictum  est.  Unde  eodem 
modo  res  debet  de  utraque  intelligi  proportione  servata. 

1184.  Constat  etiam  secundo,  spem  necessariam  esse  necessi- 
tate  prwcepti  naturalis,  supposita  elevatione  ad  finem  superna- 
turalem.  Nam  lex  naturse  prsecipit,  ut  media  ad  finem  necessaria 
adhibeamus :  sed  spes  supposita  elevatione,  est  de  necessitate 
medii;  ergo  est  etiam  necessaria  ex  praecepto  legis  naturalis  — 
Vide  dicta  (n.  1030.). 

1185.  Constat  pariter  tertio  spem  necessariam  esse  neeessitate 
preecepti  divini.  Sic  (Ps.  LXI.  9.)  dicitur :  «  Sperate  in  eo  omnis 
congregatio  populi  »  —  (Eccli.  II.  6.)  :  «  Dirige  viam  tuam,  et 
spera  in  illum  »  —  (I.  Pet.  1. 13.):  «  Sperate  in  eam,  quse  offertur 
vobis,  gratiam,  in  revelationem  Iesu  Christi. » 

1186.  Ad  divinum  autem  prseceptum  spei  intelligendum,  notare 

praestat  cum  D.  Thoma  (2.  2.  q.  22.  a.  1.)  «  quod  prseceptorum 
quse  in  sacra  Scriptura  inveniuntur,  qusedam  sunt  de  substantia 
legis,  quaedam  vero  sunt  prseambula  ad  legem.  Prseambula  qui- 
dem  sunt  ad  legem  illa  quibus  non  existentibus  lex  locum  habere 
non  potest.  Hujusmodi  autem  sunt  praecepta  de  actu  fidei  et  de 
actu  spei.  . .  Spei  vero  et  fidei  prsecepta  non  erant  proponenda  per 
modum  praeceptorum ;  quia  nisi  homo  jam  crederet  et  speraret, 
frustra  ei  lex  proponeretur.  Sed  sicut  prseceptum  fidei  proponen- 
dum  fuit  per  modum  denuntiationis  vel  commemorationis,  ut  su- 
pra  dictum  est,  (q.  16.  a.  1.)  ita  etiam  prseceptum  spei  in  prima 
legislatione  proponendum  fuit  per  modum  promissionis.  Qui  enim 
obedientibus  prsemia  promittit,  ex  hoc  ipso  incitat  ad  spem.  Unde 
omnia  promissa  quse  in  lege  continentur,  sunt  spei  excitativa.  Sed 
quia  lege  jam  imposita  pertinet  ad  sapientes  viros  ut  non  solum 
inducant  homines  ad  observantiam  praeceptorum,  sed  etiam  multo 
magis  ad  conservandum  legis  fundamentum,  ideo  post  primam 
legislationem  in  sacra  Scriptura  multipliciter  inducuntur  homines 
ad  sperandum,  etiam  per  modum  admonitionis  vel  prsecepti,  et 
non  solum  per  modum  promissionis,  sicut  in  lege.  » 

1187.  Porro  ejusmodi  prseceptum  ex  ea  parte,  qua  negativum 
est,  obligat  semper  ac  pro  semper;  adeo  ut  nunquam  ullo  in  casu 
desperare  liceat  sine  gravissima  noxa;  atque  idem  dicendum  est 
de  temeraria  prsesumptione.  Prout  vero  positivum  est,  obligat 
certe  aliquando  per  se,  uti  patet  ex  prop.  damn.  ab  Alex.  VII.: 
«  Homo  nullo  unquam  vitse  suse  tempore  tenetur  elicere  actum 
fidei,  spei  et  caritatis  ex  vi  prseceptorum  divinorum  ad  eas  vir- 
tutes  pertinentium. »  Per  accidens  autem  urget  hoc  ipsum  prse- 
ceptum,  quoties  sine  illius  actu  adimpleri  nequeunt,  quse  neces- 
saria  sunt  ad  rite  Christiani  hominis  oflScia  persolvenda,  ex.  gr., 
ad  recte  orandum,  ad  pcenitentiam  agendam,  dicente  S.  Ambro- 
sio  (1.  I.  de  poenit.  c.  1.  n.  4.):  «  nemo  potest  bene  agere  pceni- 
tentiam,  nisi  qui  speraverit  indulgentiam  »  —  Cf.  Suarez  (disp.  2. 
sect.  1.). 

1188.  Hanc  catholicam  doctrinam  de  necessitate  spei  negarunt 
superiore  sseculo  novi  Mystici,  a  quiete  et  indifferentia  animi  di- 
cti  Quietistce,  duce  Michaele  Molinos,  Hispano  Sacerdote,  qui 
docuit   verum    perfectionis   statum  neminem  attingere,  nisi  quem- 

vis  amorem  sui  ita  posthabeat,  ut  indifferens  fiat  vel  quoad  pro- 
priam  perfectionem,  salutem,  et  damnationem.  Propositio  VII. 
inter  damnatas  ab  Innocentio  XI.  (Const.  Ccelestis  Pastor  an.  1687.) 
sic  sonat:  «  Non  debet  anima  cogitare  nec  de  prsemio,  nec  de  pu- 
nitione,  nec  de  paradiso,  nec  de  inferno,  nec  de  morte,  nec  de 
seternitate. »  —  Et  XII.:  «  Qui  suum  liberum  rrbitrium  Deo  dona- 
vit,  de  nulla  re  debet  curam  habere,  nec  de  inferno,  nec  de  pa- 
radiso,  nec  debet  desiderium  habere  proprise  perfectionis,  nec 
virtutum,  nec  proprise  sanctitatis,  nec  proprise  salutis,  cujus  spem 
expurgare  debet. » 

1189.  Ex  hoc  deducebat  1)  nihil  esse  optandum,  nihil  a  Deo 
petendum.  Prop.  XIV.  damn.  est:  «  Qui  divinse  voluntati  resigna- 
tus  est,  non  convenit,  ut  a  Deo  rem  aliquam  petat;  quia  petere 
est  imperfectio,  cum  sit  actus  proprise  voluntatis  et  electionis,  et 
est  velle,  quod  divina  voluntas  nostrse  conformetur,  et  non  quod 
nostra  divinse.  Et  illud:  'Petite,  et  accipietis',  non  est  dictum  a 
Christo  pro  animabus  internis,  quse  nolunt  habere  voluntatem. 
Imo  hujusmodi  animse  eo  perveniunt,  ut  non  possint  a  Deo  rem 
aliquam  petere. » 

2)  Non  esse  resistendum  tentationibus.  Prop.  XVII.  est:  «  Tra- 
dito  Deo  libero  arbitrio,  et  eidem  relicta  cura,  et  cogitatione 
animse  nostrse,  non  est  amplius  habenda  ratio  tentationum,  nec 
eis  alia  resistentia  fieri  debet,  nisi  negativa,  nulla  adhibita  in- 
dustria;  et  si  natura  commovetur,  oportet  sinere  ut  commovea- 
tur,  quia  est  natura. »  —  Et  prop.  XXV.:  «  Qualescumque  cogi- 
tationes  in  oratione  occurrant,  etiam  impurse,  etiam  contra  Deum, 
sanctos,  fidem,  sacramenta,  si  voluntarie  non  nutriantur,  nec  vo- 
luntarie  expellantur,  sed  cum  indifferentia  et  resignatione  tole- 
rentur;  non  impediunt  orationem  fidei,  imo  eam  perfectiorem  ef- 
ficiunt,  quia  animatunc  magis  divinse  voluntati  resignata  manet. » 

3)  Nec  amittendam  esse  animi  quietem,  si  labatur  homo  in  ope- 
ra,  quse  videntur  peccata,  siquidem  vere  peccata  non  sunt,  sed 
opera  dsemonis  physice  moventis  manus  nostras  et  membra  no- 
stra,  etiam  dum  vigilamus,  Deo  non  solum  sic  permittente  sed 
volente  ad  nos  transformandos.  Pudor  non  sinit  referre  propp.  XLl. 
XLII.  XLVI.  XLVII. 

4)  Docebat  ad  hujusmodi    perfectionem  et  quietis    statum  nos 

pervenire  «  non  reflectendo  amplius  ad  proprias  operationes,  quia 
defectus  ex  reflexione  oriuntur. »  Prop.  LVIII. 

1190.  Inquisitione  facta,  an.  1685  Molinos  cum  duobus  fratri- 
bus  germanis  cognomine  Leonibus  Romse  inopinate  detentus  fuit; 
ejus  vero  doctrina  68  propositionibus  comprehensa,  anno  1687, 
die  28  Augusti  (Bulla,  quse  incipit  Ccelestis  Pastor)  tanquam  hse- 
retica,  Suspecta,  erronea,  scandalosa,  blasphema  etc;  ipse  quo- 
que  ad  carceres  perpetuos  3.  Sept.  ab  Innoc.  XI.  damnatus  fuit. 
Editis  tamen  poenitentise  ac  resipiscentiae  signis,  cum  jam  ante 
errores  suos  abjurasset,  an.  1696  obiit  —  Cf.  Bergier  (Diction. 
theol.  art.  Molinosisme). 

1191.  His  non  obstantibus,  Joanna  Bouvier  de  la  Motte,  vidua 
Chiyon  errorem  quietistarum  renovavit,  abominanda  tamen  doctri- 
nse  Molinos  consectaria  rejiciens;  atque  hac  occasione  piissimus 
et  doctissimus  Fenelonius  mulieris  illius,  vel  potius  doctrinae  ejus 
patrocinium  suscepit.  Bossuetius  e  contra  acriter  illam  impugna- 
vit;  atque  inter  Fenelonium  et  Bossuetium  gravis  deinde  exarsit 
controversia,  donec  Innocentius  XII.  viginti  tres  propositiones  in 
opere  Fenelonii  (Explication  des  Maximes  des  Saintes  sur  la  vie 
interieure)  contentas  reprobavit.  Cui  judicio  admirabili  et  imi- 
tando  humilitatis  exemplo  Cameracencis  Antistes  se  subjecit  — 
Cf.  inter  alios,  Henrion  (Hist.  Eccles.). 

1192.  Propositiones  quse  ad  rem  prsesentem  faciunt,  sunt  prse- 
cipue  sequentes:  I.  «  Datur  habitualis  status  amoris  Dei,  qui  est 
caritas  pura,  et  sine  ulla  mixtione  motivi  proprii  interesse;  ne- 
que  timor  poenarum,  neque  desiderium  remunerationum  habent 
amplius  in  eo  partem;  non  amatur  amplius  Deus  propter  meri- 
tum  neque  propter  perfectionem,  neque  propter  felicitatem  in  eo 
amando  inveniendam. »  —  VI.  «  In  hoc  sanctse  indifferentise  statu 
nolumus  amplius  salutem,  ut  salutem  propriam,  ut  liberationem 
seternam,  ut  mercedem  nostrorum  meritorum,  ut  nostrum  inte- 
resse  omnium  maximum  ;  sed  eam  volumus  voluntate  plena,  ut 
gloriam  et  beneplacitum  Dei,  ut  rem,  quam  ipse  vult,  et  quam 
nos  vult  velle  propter  ipsum. »  —  VIII.  «  Omnia  sacrificia,  quse 
fieri  solent  ab  animabus  quam  maxime  disinteressatis  circa  ea- 
rum  seternam  beatitudinem,  sunt  conditionalia.  Sed  hoc  sacrificium 

non  potest  esse  absolutum  in  statu  ordinario.  In  uno  extremarum 
probationum  casu  hoc  sacrificium  fit  aliquo  modo  absolutum. » 

1193.  Ex  his  omnibus  liquet,  Semiquietistarum  errorem,  quoad 
praesentem  rem,  in  eo  esse,  quod  dicerent  dari  in  hac  vita  per- 
fectionis  statum,  cum  quo  amor  concupiscentise  seu  actus  spei 
componi  non  potest.  Nonnullis  tamen  videtur  Fossuetius  in  sestu 
disputationis  in  aliud  extremum  impegisse,  negando  non  modo  sta- 
tum,  sed  etiam  actum  quo  Deus  diligeretur  solum  propter  suam 
bonitatem,  nullo  habito  respectu  ad  nos;  adeoque  amore  benevo- 
lentise  et  amicitiae,  non  vero  concupiscentiae.  De  qua  re  suo  locor 
nempe  ubi  de  caritatis  motivo,  disseremus. 

1194.  Quare  supponentes  hic,  quod  omnes  concedunt,  dari  actus 
amoris  Dei,  quibus  Deus  diligitur  puro  benevolentiae  et  amicitise 
amore  ;  quserimus  tantummodo,  utrum  detur  in  hac  vita  status 
excludens  actum  amoris  concupiscentiae  erga  Deum,  tamquam  per- 
fectioni  repugnantem:  ita  ut  iis,  qui  ad  illum  statum  evecti  sunt^ 
actus  spei  non  sit  amplius  necessarius. 

1195.  Quibus  rite  prsestitutis  — 

§.  II. 

Solvitur  Proposita  Quaestio. 

Prop.  XLVIII.  Spes  christiana,  quoe  dicitur  et  est  necessaria 
tum  necessitate  medii  tum  necessitate  prcecepti,  ita  adultis 
omnibus  indiscriminatim  prcecipitur,  ut  nullus  sit,  in  hac  vi- 
ta,  perfectionis  status,  a  quo  ejus  actus,  tamquam  perfectioni 
repugnans  eoccludatur. 

1196.  Prob.  I.  Ex  Scriptura.  Nam  1)  describitur  perfectionis 
status  ;  et  inter  cetera  requisita  ad  hominem  perfectum  consti- 
tuendum  proponitur  desiderium  et  spes  salutis.  Ita  (Rom.  XII. 
9.):  «  Odientes  malum,  adhserentes  bono:  caritate  fraternitatis  in- 
vicem  diligentes:  honore  invicem  prsevenientes  :  sollicitudine  non 
pigri:  spiritu  ferventes  :  Domino  servientes  :  spe  gaudentes. »  — 
Et  (I.  Thess.  V.  8.):  «  Nos  autem,  qui  diei  sumus,  sobrii  simus, 
induti  loricam  fidei  et  caritatis,  et  galeam  spem  salutis  »  —  Et 

(ad  Tit.  II.  11.):  «  Apparuit  gratia  Dei  Salvatoris  nostri,  erudiens 
nos,  ut  abnegantes  ssecularia  desideria,  sobrie  et  juste  et  pie  vi- 
vamus  in  hoc  sseculo,  eocspectantes  beatam  spem.»  etc.  —  Et  (ad 
Hebr.  III.  6.):  «  Christus  vero  tanquam  filius  in  domo  sua  :  quse 
domus  sumus  nos,  si  fiduciam  et  gloriam  spei  usque  ad  finem, 
firmam  retineamus.» 

2)  Viris  ad  summam  perfectionem  evectis,  vel  ad  illam  voca- 
tis,  spes  mercedis  et  retributionis  tamquam  motivum  proponitur. 
Ita  (Gen.  XV.  1)  dixit  Deus:  «  Ego  protector  tuus  sum,  et  mer- 
ces  tua  magna  nimis. »  —  Christus  Apostolis  ad  perfectionem  vo- 
catis  ait  (Matth.  XIX.  29.):  «  Omnis,  qui  reliquerit  domum  vel 
fratres  aut  sorores. . .  propter  nomen  meum,  centuplum  accipiet, 
et  vitam  seternam  possidebit.  »  —  Et  (V.  12.)  jubet  eos  gaudere 
et  exsultare  propter  hominum  maledicta  et  persecutiones,  «  quo- 
niam  inquit,  merces  vestra  copiosa  est  in  ccelis  »  etc. 

3)  Si  perfectiores  viri,  quibus  gratulatur  Scriptura  quod  de 
omni  corde  suo  Deum  dilexerint,  fovebant  amorem  concupiscen- 
tise,  amor  ille  perfectionis  statui  non  repugnat;  atqui  ita  est.  De 
Abraham  scribit  Apostolus  (Heb.  XI.  9.  10.):  «  Fide  demoratus 
est  in  terra  repromissionis  tanquam  in  aliena...  Expectabat  enim 
fundamenta  habentem  civitatem,  cujus  artifex  et  conditor  Deus  »  — 
De  Moyse  (v.26.):  «  Majores  divitias  sestimans  thesauro  ^Egj^ptio- 
rum,  improperium  Christi:  aspiciebat  enim  in  remunerationem  »  — 
Similiter  David  innumeris  pene  locis,  spem  hanc  se  nutrivisse 
testatur,  ut  (Ps.  CXVIII.  112.):  «  Inclinavi  cor  meum  ad  facien- 
das  justificationes  tuas...  propter  retributionem  »  —  Apostolus  de 
se  ipso  dicebat  (II.  Tim.  IV.,  7.  8.):  «  Bonum  certamen  certavi, 
cursum  consummavi,  fidem  servavi. »  Quidtum?  «  In  reliquo  re- 
posita  est  mihi  corona  justitise,  quam  reddet  mihi  Dominus  in 
illa  die  justus  judex;  non  solum  autem  mihi  sed  et  iis,  qui  dili- 
gunt  adventum  ejus.» 

1197.  II.  Ex  Patribus,  qui  eamdem  doctrinam  ex  Scripturis 
asserunt.  Nam  1)  dicit  Christus  Dominus  (Matth.  VI.):  «  Quserite 
primum  regnum  Dei;  »  et  item:  «  Sic  orabitis...  adveniat  regnum 
tuum.  »  Atqui  hsec  verba  pertinent  ad  omnes  fideles  sive  perfe- 
ctos,  sive  imperfectos;  et  spem  necessario  involvunt,  et  ad  pro- 
prium  hominis  commodum  relativa  sunt.  Ergo  non  datur  status 

perfectionis  excludens  spera  et  amorera  concupiscentise.  Unde  S.Cyp. 
(1.  de  Orat.  domin.)  inquit:  «  desiderium  nostrum  ad  illud  regnum 
excitamus,  ut  nobis  veniat  atque  ut  in  eo  regnare  mereamur.  » 
Et  S.  Aug.  (serm.  57.  de  divers.):  «  Non  sic  dicimus,  veniat  re- 
gnum  tuum,  quasi  optemus  ut  regnet  Deus ;  sedhoc  est,  quod  co- 
gitamus  et  rogamus,  ut  nobis  veniat. » 

2)  Queraadmodum  valde  difficile  est  in  prsesenti  statu  ad  amo- 
rem  perfectum  caritatis  assurgere  absque  amore  Dei  remunera- 
toris  (n.878.  seq.);  ita  valde  difficile  est  in  perfecto  amore  per- 
severare  sine  spe  mercedis;  ergo  nullus  est  status  qui  excludat, 
imo  qui  non  exigat  amorem  concupiscentise.  Unde  S.  Ambr.  (lib.  5. 
in  Luc.  c.  1.)  inquit:  «  Studia  virtutura  sine  remuneratione  te- 
pescunt.  »  S.  Aug.  (serm.  345.):  «  0  homo,  si  titubas  in  re,  esto 
firmus  in  spe :  si  autem  te  opus  turbat,  erigat  ipsa  merces. »  — 
S.  Ber.  (Tract.  de  diligen.  Deo,  cc.  14.  15.):  «  Nunquara  erit  ca- 
ritas  sine  cupiditate,  sed  ordinata.  »  —  Et  iterum  :  «  Nescio,  si  a 
quoquam  hominura  quartus  in  hac  vita  gradus  perfecte  apprehen- 
ditur,  ut  se  seilicet  diligat  homo  tantum  propter  Deum.  Asse- 
rant  hoc,  si  qui  experti  sunt;  mihi,  fateor,  impossibile  videtur. » 

3)  Hinc  S.  Augustinus  (in  Ps.  112.  n.  1.),  generatim  asserit  : 
«  Non  prseter  spem  esse  deberaus. »  Et  (serra.  16.  de  verb.  Apost., 
alib.  serm.  158.  c.  8.n.8.),  inquit:  «  ipsa  spes  peregrinationi  ne~ 
cessaria  est...  Et  spes  quae  hic  est,  acl  justitiam  pertinet  pere- 
grinationis  nostrse.  »  Vide  Bossuet  (Tradition  des  nouveaux  my- 
stiques). 

1198.  III.  Ex  Ratione.  Nam,  si  quis  perfectionis  status  foret, 
qui  spem  excluderet,  id  oriretur  vel  —  1)  ex  imperfectione  spei  — 
vel  2)  ex  puro  caritatis  amore  —  vel  3)  ex  necessitate  indiffe- 
rentise  circa  propriam  salutem,  ut  quis  possit  esse  perfectus. 
Atqui. 

Non  primum;  quia  licet  actus  spei  theologicae  sit  minus  per- 
fectus  actu  caritatis,  est  tamen  honestus,  supernaturalis  et  vere 
theologicus. 

Non  secundum ;  tum  quia  actus  spei  cum  actu  caritatis  potest 
in  eodem  subjecto  conjungi,  uti  supra  declaratum  est  (n.  1175.); 
tum  quia,  etsi  actus  caritatis  tendat  in  Deum  propter  bonitatem 
ejus  absolutam,  non  vero  respectivam  et  nostri  perfectivam  ;  in 

statu  tamen  perfectionis  non  omnis  voluntatis  actus  debet  esse  ex 
•caritate  elicitus. 

Non  tertium;  nam  —  1)  nullum  de  ea  indifferentia  prseceptum 
aut  naturale  aut  positivum  exstat;  et  fatente  Cameracensi  Anti- 
stite  (in  prop.  22.),  nihil  de  ea  «  a  Pastoribus  antiquis  est  pro- 
positum  passim  multitudini  fidelium;  »  imo  haec  doctrina  tum 
Scripturae  tum  Traditioni,  quae  praeceptum  spei  et  curam  salutis 
omnibus  universim  inculcant,  ut  vidimus,  est  contraria  —  2)  homo 
nequit,  quin  neget  seipsum,  parvi  pendere  ultimum  finem  suum, 
illumque  non  appetere ;  id  enim  perinde  esset  ac  suam  exuere  ac 
destruere  naturam.  Atqui  in  utroque  ordine,  sive  naturali  sive 
supernaturali,  licet  diversa  ratione,  Deus  est  summum  hominis 
bonum,  ejus  supremus  finis,  ac  perfecta  beatitudo.  Ergo  impos- 
sibilis  est  ac  fictitius  status  praesentis  vitse,  in  quo  Deus  possi- 
dendus  non  appetitur  —  3)  Sane  nullus  est  perfectionis  status,  in 
quo  non  urgeat  praeceptum  caritatis  erga  proximum,  cujus  pro- 
inde  salutem  exoptare  debemus;  sed  proximum  diligere  debemus, 
sicut  nos  ipsos;  ergo  et  nostram  salutem  tenemur  exoptare.  Unde 
scribit  S.  Augustinus  (serm.  43.  al.  128.  de  verb.  Dom.  c.  3.  n.  5.): 
«  Prius  vide  si  jam  nosti  diligere  teipsum;  et  committo  tibi  pro- 
ximum,  quem  diligas  sicut  teipsum.  Si  autem  nondum  nosti  dili- 
gere  te,  timeo  ne  decipias  proximum  tuum  sicut  te.  »  Hoc  addidi, 
quia  Semiquietistce  videntur  excludere  non  modo  amorem  omnem 
Dei  quia  bonus  est  nobis,  sed  etiam  Dei  qui  bonus  est  nobis. 

1199.  Dices:  —  1)  Moyses  veniam  populo  suo  deprecaturus,  ita 
(Exord.  XXXII.  13.  seq.)  Deum  contestabatur :  «  Aut  dimitte  eis 
hanc  noxam,  aut,  si  non  facis,  dele  me  de  libro  tuo,  quem  scri- 
psisti.»  —  2)  Apostolu.s  (Rom.  IX.  3.),  de  se  ita  scribit:  «  Opta- 
bam. .  .  ego  ipse  anathema  esse  a  Christo  pro  fratribus  meis. » 

Respondetur  ad  lmum:  —  1)  Plures  ita  interpretantur  verba 
Moysis,  ut  petat  se  deleri  ex  libro  viventium  in  hac  vita,  seu 
morte  immatura  abstrahi;  unde  sensus  esset  idem  cum  alia  Moysis 
locutione  (Num.  XI.  15.):  «  Sin  aliter  tibi  videtur,  obsecro,  ut 
interficias  me. . . .  ne  tantis  afficiar  malis.  »  Ita  S.  Hieronymus 
(ep.  121.  ad  Algas.  c.  8.);  S.  Gregorius  (Mor  .1.  9.  c.  7.  al.  16. 
n.  23.),  etc.  —  2)  Alii  concedunt,  Moysem  loqui  de  libro  vitce 
mternce;  sed  addunt,  ejus  obsecrationem  esse  hyperbolicam  quam- 

dam  maximi  affectus  expressionem,  ei  similem,  qua  mater  ad  pla- 
candum  maritum  filio  iratum  diceret :  occide  me,  si  huic  proli 
ignoscere  nolis,  quamvis  certa  sit,  se  non  occidendam.  Quem  sen- 
sum  S.  Aug.  (q.  147.  supra  Exod.)  videtur  adoptasse,  dum  ait : 
«  Securus  hoc  dixit,  ut  a  consequentibus  ratiocinatio  concludatur: 
id  est,  ut  quia  Deus  Moysen  non  deleret  de  libjo  suo,  populo  pec- 
catum  illud  remitteret. » 

Ad  2dum:  Utraque  responsio  aptari  potest  verbis  Pauli.  Nam  — 
1)  juxta  Origenem  (in  ep.  ad  Rom.  1.  7.  n.  13.),  ac  S.  Hierony- 
mum  (1.  c.):  «  vult  Apostolus  perire  in  carne,  ut  alii  salventur 
in  spiritu;  suum  sanguinem  fundere,  ut  multorum  animse  conser- 
ventur  »  —  2)  Attamen  juxta  S.  Chrysostomum  (in  ep.  ad  Rom. 
hom.  16.  n.  1.)  et  alios  Patres  ac  Interpretes,  votum  istud  re- 
spicit  separationem  a  gloria  seterna;  sed  non  debet  intelligi  abso- 
lute,  sed  hypothetice,  si  nempe  fieri  posset  et  liceret:  unde  sen- 
sus  est :  optarem  pro  Christi  gloria  ab  eo  separari,  siquidem  id 
per  legem  Dei  et  justitiam  liceret :  quibus  in  verbis  non  inveni- 
tur  desiderium  reprobationis  aut  actualis  acceptatio  ejusdem,  sed 
amantium  dumtaxat  emphasis  atque  hyperbolica  affectus  expres- 
sio,  adeoque  Quietistis  miriime  prodest.  «  Dicit  ergo  »  (Apostolus) 
inquit  D.  Thomas  (in  h.  1.  lect.  1.)  «  optabam  ergo  ipse  anathe- 
ma  esse  a  Christo,  idest  separatus  ab  eo:  quod  quidem  fit  dupli- 
citer.  Uno  modo  per  culpam....  Sic  autem  Apostolus  non  poterat 
optare  esse  anathema  a  Christo  pro  quacumque  causa...  est  enim 
hoc  contra  ordinem  caritatis...  Alio  modo  potest  aliquis  esse  se- 
paratus  a  Christo,  idest  a  fruitione  Christi,  quse  habetur  in  glo- 
ria.  Sic  autem  separari  a  Christo  volebat  Apostolus  pro  salute 
Gentilium,  nedum  pro  conversione  Judseorum...  Et  hoc  modo  di- 
cebat:  Optabam,  scilicet  si  fieri  posset,  anathema  esse,  idest  se- 
paratus  a  gloria,  vel  simpliciter  vel  ad  tempus,  propter  honorem 
Christi,  qui  est  ex  conversione  Judseorum. »  —  Quomodo  autem 
quorumdam  mysticorum  locutiones  sunt  intelligendse,  videri  po- 
test  apud  Bossuet  (Mystici  in  tuto). 

ARTICULUS  SEXTUS 
Utrum  spes  christiana  sit  certa. 

Exponitur   Status  Quaestionis. 

1200.  Altera  spei  proprietas  est  certituclo.  Ad  eam  rite  ad- 
struendam,  prse  oculis  habeamus  oportet  quae  Conc.  Trid.  docuit. 
Nam  (sess.  6.  c.  13.)  statuit:  «  nemo  sibi  certi  aliquid  absoluta 
certitudine  polliceatur;  tametsi  in  Dei  auxilio  firmissimam  spem 
collocare  et  reponere  omnes  debent. »  —  Et  (c.  12.):  «  Nemo, 
quamdiu  in  hac  mortalitate  vivitur,  de  arcano  divinse  prsedesti- 
nationis  mysterio  usque  adeo  prsesumere  debet,  ut  certo  statuat, 
se  omnino  esse  in  numero  prsedestinatorum....  Nam,  nisi  ex  spe- 
ciali  revelatione,  sciri  non  potest,  quos  Deus  sibi  elegerit. »  —  Et 
(can.  15.)  statuit:  «  Si  quis  dixerit,  hominem  renatum  et  justifi- 
catum  teneri  ex  fide  ad  credendum,  se  certo  esse  in  nunero  prse- 
destinatorum;  anathema  sit.  »  —  Et  (can.  16.):  «  Si  quis  magnum 
illud  usque  in  finem  perseverantise  donum  se  certo  habiturum, 
absoluta  et  infallibili  certitudine,  dixerit,  nisi  hoc  ex  speciali  re- 
velatione  didicerit,  anathema  sit. » 

1201.  Ut  genuina  spei  christianse  certitudinis  indoles  intelliga- 
tur,  revocandum  est  in  mentem,  certitudinem,  uti  diximus  (nn.  600. 
seqq.)  duo  includere:  necessariam  connexionem  cum  objecto,  et 
firmitatem  adhsesionis.  Juxta  primum  elementum  dici  solet  cer- 
titudo  infrustrabilitatis  seu  indefectibilitatis ;  juxta  alterum  di- 
citur  certitudo  indubitabilitatis.  Cum  hoc  duplex  veluti  constitu- 
tivum  pertineat  ad  veram  certitudinem  ;  si  vera  in  spe  est  cer- 
titudo,  utrumque  debet  in  ea  necessario  reperiri. 

1202.  At  vero  notat  D.  Thomas  (2.2.  q.  18.  a.  4.):  «  certitudo 
invenitur  in  aliquo  dupliciter,  scilicet  essentialiter  et  participa- 
tive.  Essentialiter  quidem  invenitur  in  vi  cognoscitiva ;  partici- 
pative  autem  in  omni  eo  quod  a  vi  cognoscitiva  movetur  infalli- 
biliter  ad  finem  suum.  Secundum  quem  modum  dicitur  quod  natura 

certitudinaliter  operatur,  tanquam  mota  ab  intellectu  divino  cer- 
titudinaliter  movente  unurnquodque  ad  suum  finem.  Et  per  hunc 
etiam  modum  virtutes  morales  certius  arte  dicuntur  operari,  in 
quantum  per  modum  naturse  moventur  a  ratione  ad  suos  actus ; 
et  sic  etiam  spes  certitudinaliter  tendit  in  suum  finem,  quasi  par- 
ticipans  certitudinem  a  fide,  quae  est  in  vi  cognoscitiva. » 

1203.  Ut  itaque  intelligatur  natura  certitudinis  in  spe,  videndum 
est  quinam  actus  intellectus  debeat  pnecedere,  ut  spes  certa  sit, 
et  quonam  motivo  nitatur  hsec  certitudo.  Diximus  autem  (nn.1121. 
seqq.)  spem  principaliter  niti  in  Deo  Auxiliatore;  atque,  quoad 
sui  primarii  objecti  consecutionem,  niti  secundario  in  meritis  no- 
stris  ;  Deus  enim  non  dabit  seternam  mercedem,  nisi  supposita 
nostra  cooperatione  auxiliis  ejus,  et  perseverantia  usque  in  finem. 
Propterea  quseri  potest  qualis  sit  certitudo  spei  quoad  primarium, 
et  quoad  secundarium  fundamentum  ejus. 

1204.  Ut  clarius  res  procedat,  distinguamus  hic  triplicem  cer- 

titudinem.  «  Una  est  conditionata,  quo  aliquid  dicitur  esse  certum 

l 
non  absolute,  sed  quia  altero  posito ,  infallibiliter  sequitur 

Secunda  est  absoluta,  qua  id  certum  dicitur,  quod  omnem  hsesi- 

tationem,  et  oppositi  formidinem  excludit,  nulla  addita  vel  intel- 

lecta  conditione.  Ita   certum   est  mortuos   resurrecturos,    omnes 

beatos  in    seternum  cum    Christo    regnaturos.  Tertia  est,  qua  id 

certum  dicitur,  quod  vel  naturse  impulsu,  vel  ex  animi  inclina- 

tione  fere  semper  fit  uno    modo.  Quomodo    certum    dicitur  quod 

justus  aget  juste,  sobrius  sobrie  etc:  est  enim  virtus  naturse  si- 

milis.  Quare  sicut  natura  habet  determinatum  agendi  modum,  ita 

virtus;. . .  et  quamvis  non  pari  certitudine,  tamen  merito  notavit 

S.  Th.  (1.  c.)  quod  virtus  dicitur  certior  arte  »  —  Cf.  Sylvium  (in 

c.  1.  D.  Thomse). 

1205.  Jamvero  —  1)  tertiam  certitudinem  etiam  spei  competere 

probatur,  quia  sicut  quselibet  alia  virtus  infallibiliter  inclinat  ad 

suum  actum;  ita  spes.  Quemadmodum,  v.  g.,  temperantia  sic  tem- 

perantis  animum  afficit,  ut  ad  sobrias  et  pudicas  actiones  prom- 

pte,  et  constanter  feratur;    ita  spes  animum  sperantis  erigit  ad 

asternam  felicitatem  certo  et  determinato   modo  spectandam,  ex 

gratia  scilicet  ac  meritis  gratise.  —  Sed  de  hac  certitudine  non  est 

hic  qusestio:  quserimus  enim  certitudinem  quae  sit  propria  spei. 
Mazzella.  De  Virtutibus.  41 

2)  Primam  certitudinem  spei  competere  nullum  est  dubium  ; 
omnis  enim  qui  sperat  vitam  seternam,  certus  est  quod  illam  as- 
sequetur,  posito  quod  fecerit  omnia  quse  ad  ejus  consecutionem 
requiruntur,  hoc  est,  si  in  justitia  perseveraverit  usque  in  finem. 
Nititur  autem  haec  certitudo  tum  fidelitati  divinse  quse  deficere 
non  potest ;  tum  omnipotentiae,  quse  nequit  impediri;  tum  boni- 
tati,  quse  tanta  est,  ut  Pater  proprio  Filio  non  pepercerit  sed  pro 
nobis  omnibus  tradiderit  illum. 

3)  Superest  ergo  qusestio  de  sola  certitudine  absoluta,  facta 
comparatione  spei  ad  duplex  ejus  fundamentum  primarium  et  se- 
cundarium,  et  considerando  solum  primarium  ejus  objectum,  seu 
consecutionem  seternse  beatitudinis;  siquidem  nemo  dubitat  auxi- 
lia,  saltem  remote  sufficientia,  ad  illam  consequendam  certo  omni- 
bus  conferri. 

1206.  Ex  cit.  decretis  Conc.  Trid.  patet,  in  doctrina  catholica, 
spem  absolute  certam  esse  ex  parte  Dei,  incertam  vero  ex  parte 
nostra.  Attamen  dicenda  est  spes  potius  certa,  quam  incerta. 
Nam  —  1)  denominatio  alicujus  rei  desumitur  ex  eo  quod  princi- 
pale  in  ea  est,  et  non  ex  eo  quod  est  secundarium;  atqui  spes  di- 
citur  certa  relate  ad  fundamentum  ejus ,  quod  est  duplex,  pri- 
marium  et  secundarium:  et  ex  parte  primarii  spes  habet  absolu- 
tam  certitudinem;  ergo  certa  potius  quam  incerta  dicenda  est  — 
2)  Denominatio  alicujus  rei  non  desumitur  ex  eo  ,  quod  acciden- 
tale  in  ea  est;  atqui  accidentale  est  in  spe,  ut  ejus  objectum  possit 
deficere;  siquidem  deficere  potest  ex  obstaculo,  quod  ponit  liberum 
arbitrium  auxilio  Dei.  Ergo  —  Unde  D.  Thomas  (1.  c.  ad  3.)  dicit: 
«  quod  aliqui  habentes  spem,  deficiant  a  consecutione  beatitudinis, 
contingit  ex  defectu  liberi  arbitrii  ponentis  obstaculum  peccati, 
non  autem  ex  defectu  divinse  potentise,  vel  misericordise,  cui  spes 
innititur.  Unde  hoc  non  praejudicat  certitudini  spei.» 

1207.  Ex  quibus  intelligitur  quomodo  certitudo  spei  diflerat  a 
certitudine  fidei.  Nam  —  1)  certitudo  fidei  est  intellectus,  ideoque 
essentialis;  certitudo  spei  est  voluntatis,  ideoque  participativa. — 
2)  Certitudo  absolute  fidei  non  potest  deficere;  certitudo  spei  potest 
deficere  per  accidens,  si  non  ponantur  conditiones  ad  rei  speratse 
consecutionem  requisitse.  —  3)  Certitudo  fidei  repugnat  errori  et 
dubitationi ;  certitudo  spei  diffidentise  et  haesitationi. 

1208.  Novatores  tamen  contendunt,  spem  seque  certam  esse  ex 
parte  nostra,  ac  ex  parte  Dei,  seu  esse  simpliciter  et  absolute 
certam.  Cum  enim,  in  eorum  sententia,  sola  fides,  quam  vocant 
promissionum,  et  quidem  specialis,  necessaria  sit,  et  opera  bona 
non  requirantur  ad  salutem  ;  consequens  est  ^uod  spes  non  fiat 
incerta  ex  eo,  quod  eadem  bona  deficere  pos&unt.  Unde  Lutherus 
(in  lib.  de  captiv.  Babyl.  cap.  de  baptis.)  inquit:  «  Vides  quam 
dives  sit  homo  Christianus,  vel  baptizatus,  ut  etiam  volens  non 
possit  perdere  salutem  suam  quantiscumque  peccatis,  nisi  nolit 
credere.  Nulla  enim  peccata  possunt  eum  damnare  nisi  incredu- 
litas.»  Et  Martinus  Bucerus  (Instit.  lib.  3.  cap.2.),  habet:  «  ne- 
minem  esse  vere  fidelem,  nisi  qui  erga  se  divinse  benevolentise 
promissionibus  fretus,  indubitatam  salutis  expectationem  praesu- 
mit  »  —  Cf.  tract.  de  Gratia  (n.  1078.  seqq.). 

1209.  Pudet  Lutheri  discipulos  impiam  hanc  doctrinam  aperte 
profiteri  ;  haud  tamen  eam  rejiciunt  :  siquidem  dum  opera  bona 
laudant,  ea  utilia  dicunt  tamquam  signa  adeptse  per  solam  fidem 
justitise,  non  vero  tamquam  media  requisita  ad  sajutem.  Unde  et 
ipsi  constituunt  discrimen  inter  legem  et  Evangelium  —  1)  in  eo, 
quod  lex  proponat  salutem  sub  conditione  operum;  Evangelium  sub 
sola  conditione  fidei  —  2)  in  eo  quod  sub  lege  erat  homo  in  statu 
servitutis,  quatenus  tenebatur  legem  implere;  sub  Evangelio  homo 
est  in  statu  libertatis  ,  quatenus  liber  factus  est  a  debito  legis 
implendse  —  Cf.  Perrone  (de  virt.  theol.  pag.  251.);  et  qu?e  diximus 
in  tract.  De   Oratia  (n.  1132.  seqq.). 

1210.  Ut  igitur  doctrina  catholica  plene  asseratur,  demonstran- 
dum  est  tum  spem  christianam  esse  certam  ex  parte  Dei,  tum  in- 
certam  eam  esse  ex  parte  nostra.  Cum  autem  primum  sequatur 
ex  jam  prsestitutis  de  formali  objecto  spei,  alterum  probatum  fue- 
rit  in  tract.  de  Gratia  (disp.  5.  art.  11.);  utrumque  paucis  attin- 
gemus. 

1211.  His  prsestitutis  — 

§•    II. 

Solvitur  Proposita  Quaestio. 

Prop.  XLIX.  Spes  christiana,  prout  tendit  in  suum  prima- 
rium  objectum,  quod  est  ceterna  beatitudo,  1.  certissima  qui- 
dem  est  ex  parte  Dei,  certitudine  participata  tum  infrustra- 
bilitatis,  ut  ajunt,  tum  indubitabilitatis  —  2.  at,  seclusa  spe- 
ciali  revelatione ,  nequit  ex  parte  nostra  absoluta  certitudine 
gaudere. 

1212.  Prob.  lma  pars.  I.  Ex  Scriptura.  Nam  —  1)  negat  posse- 

umquam  fieri,  ut  spes  deficiat  in  consecutione  boni  sperati  ob  de- 

fectum  divini  auxilii.  Ita  legitur  (Ps.  XXIV.  3.):  «  Universi  qui 

sustinent  te,  non  confundentur  »  —  (Eccli.  II.  11.):  «  Scitote,  quia 

nullus  speravit  in  Domino,  et  confusus  est  »  —  (Rom.  V.  5.):  «  Spes 

non  eonfundit  »  —  (II.  Tim.  I.  12.):  «  Scio,  cui  credidi,  et  certus 

sum,  quia  potens  est  depositum  meum  servare  in  illum  diem  »  etc 

Unde:  ii  dicuntur  confundi,  qui  firmissimam  spem  reponentes  in 

auxilio  alterius,  rem  non  consequuntur ,  non  quia  ipsi  deficiunt,. 

sed  quia  auxilium  ipsum  deficit;  atqui  si  spes  christiana  defecti- 

bilis  esset  seu  incerta  ex  parte  Dei,  possent   aliqui  non  recipere 

beatitudinem,  non  quia  ipsi  deficiunt,  sed  quia  Dei  auxilium  de- 

ficeret ;   ergo  si  spes  christiana  esset  incerta  ex  parte  Dei,  spes 

christiana  confunderet.  Quod  est  contra  cit.  testimonia  Sac.  Scri- 

pturse. 

2)  Scriptura  excludit  a  spe  omnem  timorem,  ne  divinum  auxi- 
lium  sit  defuturum.  Ita  dicitur  (Gen.  XV.  1.):  «  Noli  timere, 
Abram:  ego  protector  tuus  sum,  et  merces  tua  magna  nimis  »  — 
Et  (Ps.  XXVI.):  «  Dominus  illuminatio  mea  et  salus  mea,  quem 
timebo  ?  Dominus  protector  vitse  meae,  a  quo  trepidabo  ?  »  —  Et 
(Jac.  I.  5.  seqq.):  «  Si  quis  vestrum  indiget  sapientia,  postulet  a 
Deo,  qui  dat  omnibus  affiuenter  et  non  improperat:  et  dabitur  ei. 
Postulet  autem  in  fide  nihil  hsesitans  :  qui  enim  hsesitat  similis 
est  fluctui  maris,  qui  a  vento  movetur  et  circumfertur.  Non  ergo 
sestimet  homo  ille  quod  accipiet  aliquid  a  Domino. » 

1213.  II.  Ex  Patribus.  Cum  res  sit  apertissima,  sufficiet  S.  Ber- 
nardi    prseclarissimum    testimonium    exhibere.    Explanans   verba 
«  quoniam  tu  es  Domine  spes  mea  »  (serm.  9.  in  Ps.  Qui  habitat, 
n.  6.),  prsemissis  verbis  S.  Petri  «  omnem  sollicitudinem  vestram 
proiicientes  in  eum:  ipsi  enim  est  cura  de  vobis,  »  ita  prosequi- 
tur  S.  Doctor:  «  Ut  quid  enim,  si  hsec  sapimus,  ut  quid  cuncta- 
mur....  huic  uni  tam  solidse,  tam  perfectae,  tam  beatse  spei  tota 
devotione  animi,  toto  fervore  spiritus  inhserere  ?  Si  quid  illi  im- 
possibile,  si  quid  vel  difficile  est,  qusere  aliud,  in  quo  speres.... 
Si  decreverit  salvare  nos,  continuo  liberabimur:  si  vivificare  pla- 
cuerit,  vita  in  voluntate  ejus  est;  si  praemia  seterna  largiri,  licet 
ei,  quod  vult,  facere.  At  vero  de  facilitate  jam  non  dubitas,  sed 
tibi  est  suspecta  voluntas  ?  Plane  et  voluntatis  testimonia  credi- 
bilia    facta    sunt    nimis.  Majorem    hac  dilectionem    nemo  habet, 
quam  ut  animam  suam  ponat  quis  pro  amicis  suis.  Denique  quan- 
do  in  se  speranti  desit  illa  majestas,  quse  tam  studiose  monet  in 
se  sperari?...  Quare  ?  quibus  meritis  ?  audi,  quid  sequitur:  Quia 
speraverunt  in  eo.  Dulcis  causa  ;   attamen  efficax.  attamen  irre- 
fragabilis....  Quis  speravit    in  eo,  et  confusus    est  ?    Facilius  est 
coelum  et  terram  transire,  quam  verbum  ejus  evacuari.  » 

1214.  III.  Ex  ratione  theologica ,  quam  indicat  S.  Bernardus 
cit.  testimonio,  et  quse  sequitur  ex  superius  dictis.  Spes  theolo- 
gica,  qua  parte  respicit  divinum  auxilium,  nullum  admittit  ti- 
morem,  ob  periculum  ne  frustretur  in  consecutione  sui  boni.  Ergo 
ex  hac  parte  certissima  est  —  Prob.  dntec.  Timor  ille  vel  orire- 
tur  ex  incertitudine  judicii  prsevii,  quo  dirigitur  spes;  vel  ex  in- 
sufficientia  motivi  ad  consequendum  bonum  speratum.  Atqui  neu- 
trum  dici  potest.  Non  lmum;  quia  judicium  illud  est  ex  fide,  juxta 
illud  Apostoli  «fides  est  sperandarum  substantia  rerum:  »  judicium 
autem  fidei  est  certissimum.  Non  2aum;  quia  virtus  Dei  auxilia- 
trix  est  de  se  indefectibilis:  nec  enim  Dei  potentia,  nec  misericor- 
dia  jam  per  fidelitatem  obligata  deficere  potest.  Unde  (Rom.  IV. 
21.)  legitur  :  «  Quaecumque  promisit  potens  est  facere;  »  et  (II. 
Tim.1. 12.):  «  Potens  est  depositum  meum  servare  in  illum  diem;  » 
et  (Heb.  VI.  18.  seq.):  «  Per  duas  res  immobiles  (promissionem 
et  jusjurandum),  quibus  impossibile  est  mentiri  Deum,  fortissi- 
mum  solatium  habeamus,   qui  confugimus  ad  tenendam  proposi- 

tam  spem,  quam  sicut  anchoram  habemus   animje  tutam  ac  fir- 


mam. » 


1215.  Prob.  2da  pars.  I.  Ex  Scriptura.  Nam  1)  (Eccl.  IX.  1. 
2.)  dicitur:  «  Sunt  justi  atque  sapientes,  et  opera  eorum  in  manu 
Dei,  et  tamen  nescit  homo,  utrum  amore,  an  odio  dignus  sit;  sed 
omnia  in  futurum  servantur  incerta. »  Unde:  spes  nostra  dicitur 
incerta  ;  sed  incerta  non  est  ex  parte  Dei ;  ergo  est  incerta  ex 
parte  nostra. 

2)  Dicitur  (Rom.  XI.  20.):  «  Tu  autem  fide  stas;  noli  altum  sa- 
pere,  sed  time;  »  et  (I.  Cor.  X.  12.):  «  Qui  se  existimat  starer 
videat,  ne  cadat;  »  et  (Philipp.  II.  12.):  «  Cum  metu  et  tremore 
vestram  salutem  operamini.»  Unde  :  si  absolute  certa  esset  ex 
omni  parte  spes  nostra  de  beatitudine  consequenda,  hoc  ipso  ex- 
cluderetur  omnis  timor  amittendi  illam;  atqui  hoc  est  contra  cit* 
testimonia  Sac.  Scrip.;  ergo.  Quapropter  Apostolus  (I.  Cor.  IX.  27.) 
de  se  ipso  dicit:  «  Castigo  corpus  meum,  et  in  servitutem  redigo; 
ne  forte  cum  aliis  prsedicaverim,  ipse  reprobus  efficiar. » 

3)  Ideo  prsesertim,  juxta  Novatores ,  certa  est  spes  ex  parte 
nostra,  quia  opera  nostra  non  sunt  necessaria  ad  salutem;  atqui 
hujusmodi  principium  repugnat  Scripturae  et  rationi;  ergo.  Repu- 
gnat  —  1)  Scripturce.  Nam  (Matth.  IX.  17.):  «  Si  vis  ad  vitam 
ingredi,  serva  mandata;  »  et  (Luc.  XIII.  3.):  «  Nisi  poenitentiam 
habueritis,  omnes  similiter  peribitis;  »  et  (Rom.  VIII.  13.):  «  Si 
secundum  carnem  vixeritis,  moriemini;  si  autem  spiritu  facta 
carnis  mortificaveritis,  vivetis;  »  et  (II.  Pet.  I.  10.):  «  Quapro- 
pter,  fratres,  magis  satagite,  ut  per  bona  opera  certam  vestram 
vocationem  et  electionem  faciatis.  »  Repugnat  —  2)  rationi.  Nam 
posito  principio  inutilitatis  operum  bonorum  ad  salutem,  en  con- 
sequentia,  quam  ex  eo  logice  inferebat  ipse  Lutherus:  «  Si  gratise 
prsedicator  es,  gratiam  non  fictam,  sed  veram  prsedica :  si  vera 
gratia  est,  verum,  non  fictum  peccatum  ferto.  Deus  non  facit  sal- 
vos  ficte  peccatores. »  Et  iterum  :  «  Esto  peccator  et  pecca  for- 
titer  ;  sed  fortius  fide  et  gaude  in  Christo,  qui  victor  est  pec- 
cati  et  mundi.  Peccandum  est,  quamdiu  hic  sumus.  Ab  hac  gratia 
non  evellet  nos  peccatum ,   etiamsi  millies  millies  uno  die  forni- 


ART.    VII.    —    DE    SUBJECTO    SPEI.  695 

cemur  aut  occidamus  »  —  Cf.,  si  lubet,  Perrone  (de  virt.  theol. 
pag.  256.  seqq.). 

1216.  II.  Ex  Ratione.  Promissio  beatitudinis  non  est  absoluta 
sed  conditionata,  nempe  sub  conditione  nostrae  cooperationis  gra- 
tise  auxiliis,  et  perseverantise  usque  in  finem;  ergo  si  deficere  pot- 
est  conditio,  deficere  potest  et  consecutio  bearitudinis;  atqui  con- 
ditio  potest  deficere;  ergo  —  Cf.  quae  diximus  in  tract.  de  Gratia 
tum  (disp.  5.  a.  11.);  tum  (disp.  6.  a.  1.),  ubi  de  meritis  bonorum 
operum  egimus. 

ARTICULUS  SEPTIMUS 
Quodnam  sit  Subjectum  Spei. 

1217.  Ex  hactenus  disputatis  satis  superque  liquet,  subjectum 
immediatum  spei  theologicse  esse  voluntatem;  hic  ergo  quaerimus 
subjectum  remotum,  nempe  suppositum  in  quo  est  spes. 

1218.  Qusestio  fieri  potest  —  1)  de  hominibus  adhuc  in  hac  vita 
degentibus  —  2)  de  animabus ,  quse  absolute  sunt  in  termino  — 
3)  de  animabus  quse  in  purgatorio  detinentur.  De  hominibus  in 
hac  vita  degentibus  nihil  superesset  dicendum,  post  ea  quse  dixi- 
mus  in  prima  disput.  de  virtutum  supernaturalium  amissione 
(n.  232.  seq.),  nisi  a  Theologis  moveretur  qusestio:  «  an  ille  cui 
facta  esset  revelatio  de  propria  damnatione,  posset  adhuc  suam 
sperare  beatitudinem  spe  theologica.» 

1219.  Qua  in  re,  juverit  notare  1)  cum  D.  Thoma  (de  ver.  q.  23. 
a.  8.  ad  2.):  «  quamvis  de  potentia  absoluta  Deus  possit  revelare 
suam  damnationem  alicui,  non  tamen  hoc  potest  fieri  de  potentia 
ordinaria,  quia  talis  revelatio  cogeret  eum  desperare.  Et  si  ali- 
cui  talis  revelatio  fieret,  deberet  intelligi  non  secundum  modum 
prophetise  prsedestinationis  vel  praescientiae,  sed  per  modum  pro- 
phetise  comminationis,  quse  intelligitur  supposita  conditione  me- 
ritorum. » 

Imo  2)  aliis,  inter  quos  est  S.  Bonaventura,  videtur  revelatio, 
de  qua  agimus,  esse  impossibilis  etiam  de  potentia  absoluta.  Nam, 
inquiunt,  etsi  considerando  nudam  potentiam   Dei,  ea  non  invol- 

vat  contradictionem;  tamen  considerata  simul  Dei  bonitate,  et  sa- 
pientia,  his  attributis  repugnat.  Nam  —  a)  talis  revelatio  ad  nihil 
boni  potest  esse  utilis,  ac  potest  esse  occasio  multorum  malorum, 
prsecipue  in  homine  viatore  —  b)  constituere  viatorem  in  eo  sta- 
tu,  ut  non  possit  conari  ad  suum  finem  ultimum  consequendum, 
videtur  esse  prseter  ordinem  sapientise,  et  providentiae  Dei:  at  per 
eam  revelationem  constitueretur  homo  in  hujusmodi  statu. 

At  3)  plures  cum  D.  Thoma  censent  de  potentia  absoluta  id 
fieri  posse.  Nam  in  hoc  nulla  apparet  repugnantia,  et  possunt  Deo 
esse  rationes  id  faciendi,  quas  nos  ignoramus.  «  Deus,  »  inquit 
Suarez  (de  spe,  disp.  2.  sect.  2.  n.  6.),  «jam  in  communi  reve- 
lavit  Antichristum  esse  reprobum:  dicit  enim  Sacra  Scriptura  esse 
filium  perditionis,  et  tempore  Antichristi  posset  alicui  revelari 
illum  esse  Antichristum:  ergo  eadem  ratione  posset  eidem  Anti- 
christo  id  revelari,  imo,  qui  talem  revelationem  suscepit,  posset 
eam  sufficienter  proponere,  si  Deus  vellet. » 

Hinc  4)  dato  quod  Deus,  per  absolutam  potentiam,  faceret  ta- 
lem  revelationem,  ille  cui  fieret  non  posset  amplius  sperare.  Nam, 
uti  advertit  idem  Suarez  (1.  c.  n.7.),  voluntas  sequitur  judicium 
rationis,  et  spes  nititur  in  fide  Dei  auxiliatoris:  ergo  nec  volun- 
tas  nec  spes  potest  absoluto ,  et  efficaci  actu  tendere  in  id  quod 
simpliciter  judicatur  non  esse  futurum.  Revera  etsi  voluntas  pos- 
sit  per  velleitatem  ferri  in  objectum  secundum  se ;  secundum  ta- 
men  actum  efticacem  tendit  in  objectum,  ut  hic  et  nunc  possibile 
futurum.  Unde  ita  se  haberet  homo  ille  ad  suam  beatitudinem, 
sicut  nos  nunc  ad  reprobos  in  confuso;  sed  nos  non  possumus  spe- 
rare,  vel  efficaciter  desiderare  beatitudinem  reprobis.  Atque  hac 
ratione  scripsit  S.  Augustinus  (21.  de  Civ.  cap.  15.),  quod  si  certo 
sciremus,  qui  essent  reprobi,  non  possemus  nos  pro  salute  seter- 
na  eorum  orare.  —  Alii  tamen  contrarium  docent:  vide,  si  lubet, 
Collet,  qui  (tract.  de  spe  sect.  2.)  utriusque  sententise  fundamenta 
exponit. 

1220.  Quoad  justos  in  Purgatorio,  sententia  affirmans  in  iis  ma- 
nere  spem,  est  omnium  theologorum,  uno  excepto  Lorca.  Revera 
in  iis  qui  justitiam  retinent,  spes  non  evacuatur,  nisi  per  actua- 
lem  possessionem  boni,  quod  speraverunt;  sed  animse  in  Purga- 
torio  justitiam  retinent,  nec  tamen  actu   possident  beatitudinem 

quam  speraverunt;  ergo.  Unde  «  certe,  ait  Ripalda  (tom.  4.  disp.  27. 
n.  45.),  justi  in  Purgatorio  desiderant  beatitudinem :  tale  autem 
desiderium  est  elicitum  ab  habitu  theologicse  spei;....  quia  vere 
eamdem  sperant,  cum  afficiantur  in  illam,  non  solum  tanquam 
possibilem,  sed  etiam  tanquam  absolute  futuram.  Neque  abest  ar- 
duitas:  tum  quia  ad  eam  sperandam  nituntur  in  laboribus  et  dif- 
ficultatibus  superatis  in  via;  tum  quia  actu  siibeunt  ingentes  cru- 
ciatus  quibus  purgentur  ad  eam  possidendam. » 

1221.  Quoad  damnatos  vero ,  nullus  est  theologus  qui  affirmet 
in  iis  manere  spem ;  et  merito.  Nam  1)  uti  advertit  D.  Thomas 
(2.  2.  q.  18.  a.  3.),  «  cum  perpetuitas  damnationis  pertineat  ad 
pcenam  damnatorum,  non  vere  haberet  rationem  poense  nisi  vo- 
luntati  repugnaret ;  quod  esse  non  posset,  si  perpetuitatem  suse 
damnationis  ignorarent.  Et  ideo  ad  conditionem  miserise  damna- 
torum  pertinet  ut  ipsi  sciant  quod  nullo  modo  possunt  damnatio- 
nem  evadere,  et  ad  beatitudinem  pervenire.  Unde  dicitur  (Job. 
15.  22.):  *Non  credit  quod  reverti  possit  de  tenebris  ad  lucem'. 
Unde  patet  quod  non  possunt  apprehendere  beatitudinem  ut  bo- 
num  possibile,  et  ideo  in  damnatis  non  est  spes. » 

2)  Spes  causat  gaudium,  secundum  illud  (Rom.  XII.  12.):  «  Spe 
gaudentes;  »  sed  in  damnatis  nullum  est  gaudium ,  sed  summus 
dolor,  et  tristitia;  ergo.  Unde  (Prov.  XI.  7.):  dicitur:  «  Mortuo 
homine  impio  non  erit  ultra  spes. » 

3)  Homo  ratione  status  damnationis  debet  spoliari  omni  dono 
supernaturali,  tam  habituali  quam  actuali,  conferente  in  beatitu- 
dinem;  ergo  etiam  spe  theologica. 

1222.  Superest  qusestio  de  Beatis  in  coelo.  Juxta  sententiam 
D.  Thomse,  Scoti,  S.  Bonaventurae,  Valentiae,  etc,  spes  quce  est 
virtus  Theologica  non  manet  in  Beatis.  Id  autem  probatur  ex 
D.  Thoma,  qui  1)  scribit  (1.  2.  q.  67.  a.  4.):  «  Apostolus  dicit 
Rom.  8.  Quod  videt  quis,  quid  sperat  ?  Sed  beati  vident  id,  quod 
est  objectum  spei,  scilicet  Deum.  Ergo  non  sperant. . . .  Quod  de 
ratione  sui  importat  imperfectionem  subjecti  non  potest  simul 
stare  cum  subjecto  opposita  perfectione  perfecto. . . .  Spes  autem 
importat  motum  quemdam  in  id ,  quod  non  habetur. . . .  Et  ideo 
quando  habetur  id  quod  speratur,  scilicet  divina  fruitio,  jam  spes 
esse  non  poterit. » 

2)  Scribit  etiam  (2.  2.  q.  18.  a.  2.):  «  Subtracto  eo,  quod  dat 
speciem  rei,  resolvitur  species,  et  res  non  potest  eadem  remane- 

re Spes  autem  recipit  speciem  a  suo  objecto  principali,  sicut 

et  ceterse  virtutes. . . .  Objectum  autem  principale  ejus  est  beati- 
tudo  ceterna ,  secundum  quod  est  possibilis  haberi  ex  auxilio 
divino  »  (haec  intelliguntur  ex  dictis  de  objecto  formali  spei). 

3)  Sibi  objicit  D.  Thomas:  «  sicut  spes  est  futuri  boni,  ita  et 
desiderium.  Sed  in  Beatis  est  desiderium  futuri  boni. . . .  quantum 
ad  gloriam  animse,  secundum  illud  Eccles.  24.  Qui  edunt  me, 
adhuc  esurient;  et  qui  bibunt  me,  adhuc  sitient;  et  I.  Pet.  I. 
dicitur  :  In  quem  desiderant  Angeli  prospicere  »  —  Respondet 
autem  (1.  2.  1.  c.  ad  3.):  «  Quantum  ad  gloriam  animse  non  pot- 
est  esse  in  beatis  desiderium,  secundum  quod  respicit  futurum. . . 
dicitur  autem  ibi  esse  esuries  et  sitis  per  remotionem  fastidii  : 
et  eadem  ratione  dicitur  esse  desiderium  in  Angelis. »  Ubi  ad- 
verte  D.  Thomam  supponere  desiderium  in  hac  vita  elici  a  vir- 
tute  spei.  Explicat  vero,  cur  beati  proprie  non  sperent  continua- 
tionem  beatitudinis;  nam  ait  (2.  2.  1.  c.  ad  2.):  «  beatitudo  san- 
ctorum  dicitur  vita  seterna  :  quia  per  hoc  quod  Deo  fruuntur, 
efficiuntur  quodammodo  participes  seternitatis  divinse,  quse  exce- 
dit  omne  tempus.  Et  ita  continuatio  beatitudinis  non  diversificatur 
per  prsesens,  prseteritum,  et  futurum.  Et  ideo  beati  non  habent 
spem  de  continuatione  beatitudinis,  sed  habent  ipsam  rem:  quia 
non  est  ibi  ratio  futuri. » 

4)  Hanc  doctrinam,  ex  Apostolo,  jam  tradiderant  Patres.  Ita 
Beda  ait :  «  Non  erit  jam  spes,  quando  erit  res. »  S.  Joannes  Chry- 
sost.:  «  Oessat  fides  et  spes,  quando  advenerint  bona  credita  et 
sperata.»  S.  Anselmus  :  «  fides  cessabit,  et  spes  finem  habebit ; 
sola  vero  caritas  in  seternum  perseverabit. » 

1223.  Ex  his  facile  infertur,  quod  etsi  maneat  in  beatis  desi- 
derium  alicujus  boni  secundarii;  illud  non  elicitur  a  virtute  theo- 
logica  spei  :  hsec  enim  non  est  virtus  theologica,  nisi  quatenus 
immediate  attingit  Deum,  in  ordine  ad  quem  cetera  desiderat  aut 
sperat.  Unde  1)  quoad  gloriam  corporis,  docet  D.  Thomas  (1.  2. 
1.  c.  ad  3.):  «  Respectu  autem  gloriae  corporis  in  animabus  san- 
ctorum  potest  quidem  esse  desiderium,  non  tamen  esse  proprie 
loquendo;   neque  secundum  quod  spes  est    virtus    theologica  (sic 

enim  ejus  objectum  est  Deus,  non  autem  aliquod  bonum  creatum); 
neque  secundum  quod  communiter  sumitur  :  quia  objectum  spei 
est  arduum. . . .  Bonum  autem,  cujus  jam  inevitabilem  causam  La- 
bemus,  non  comparatur  ad  nos  in  ratione  ardui  ;  unde  non  pro- 
prie  dicitur  aliquis  qui  habet  argentum  sperar?  se  habiturum  ali- 
quid,  quod  statim  in  potestate  ejus  est,  ut  emt.t.  Et  similiter  illi, 
qui  habent  gloriam  animae,  non  proprie  dicuntur  sperare  gloriam 
corporis,  sed  solum   desiderare. » 

2)  Quoad  beatitudinem,  quam  aliis  desiderant  beati,  docet  (2. 
2.  1.  c.  ad  3.):  «  Durante  virtute  spei,  eadem  spe  aliquis  sperat 
beatitudinem  sibi  et  aliis  :  sed  evacuata  spe  in  beatis,  secundum 
quam  sperabant  sibi  beatitudinem,  sperant  quidem  aliis  beatitu- 
dinem,  sed  non  virtute  spei,  sed  magis  ex  amore  caritatis.  Sicut 
etiam  qui  habet  caritatem  Dei,  eadem  caritate  diligit  proximum: 
et  tamen  aliquis  potest  diligere  proximum  non  habens  virtutem 
caritatis,  sed  alio  quodam  amore. » 

3)  Hsec  omnia  confirmat  (1.  c.  ad  1.)  exemplo  Christi  Domini, 
qui  «  etsi  esset  comprehensor,  et  per  consequens  beatus,  quantum 
ad  divinam  fruitionem;  erat  tamen  simul  viator,  quantum  ad  pas- 
sibilitatem  naturse,  quam  adhuc  gerebat :  et  ideo  gloriam  impas- 
sibilitatis,  et  immortalitatis  sperare  potuit:  non  tamen  ita  quod 
haberet  virtutem  spei,  quse  non  respicit  gloriam  corporis,  sicut 
principale  objectum,  sed  potius  fruitionem  divinam. » 


-<&&>« 

DISPUTATIO  VI 


DE  DIVINA  CARITATE 


1224.  Ut  ab  initio  intelligatur  prsestantia  subjecti,  de  quo  acturi 
sumus  in  hac  disputatione,  libet  caritatis  encomium.verbis  S.  Au- 
gustini  (serm.  350.  3.)  statim  ob  oculos  ponere.  «Haec,  inquit, 
in  adversitatibus  tolerat,  in  prosperitatibus  temperat;  in  duris 
passionibus  fortis,  in  bonis  operibus  hilaris;  in  tentatione  tutis- 
sima,  in  hospitalitate  latissima;  inter  veros  fratres  lsetissima,  in- 
ter  falsos  patientissima.  In  Abel  per  sacrificium  grata,  in  Noe 
per  diluvium  secura,  in  Abrahse  peregrinationibus  fidelissima,  in 
Moyse  inter  injurias  lenissima,  in  David  tribulationibus  mansue- 
tissima.  In  tribus  pueris  blandos  ignes  innocenter  expectat,  in 
Machabseis  ssevos  ignes  fortiter  tolerat.  Casta  in  Susanna  erga 
virum,  in  Anna  post  virum,  in  Maria  prseter  virum.  Libera  in 
Paulo  ad  arguendum,  humilis  in  Petro  ad  obediendum;  humana 
in  christianis  ad  confitendum,  divina  in  Christo  ad  ignoscendum. » 

1225.  Quod  autem  disput.  prsec.  (n.  1087.)  de  spe  monuimus,  a 
fortiori  de  caritate  dicendum  est.  Multa  enim  de  ea  disseruimus, 
sive  in  tract.  de  gratia  (disp.  2.  a.  8.,  et  disp.  5.  aa.  3.5.),  sive 
in  prima  hujus  tractatus  disputatione.  Item  de  vi,  quam  caritas 
habet  expellendi  peccatum,  et  de  conditionibus,  quae  necessarise 
sunt,  ut  vim  illam  exerat,  actum  est  hoc  eodem  anno  in  tract. 
de  pcenitentia.  Hsec  omnia  merito  hic  supponimus. 

1226.  Igitur  quse  reliqua  sunt,  atque  hic  discutienda,  reducun- 
tur  ad  formale  caritatis  objectum  —  ad  varia  ejus  objecta  mate- 
rialia,  et  ordinem  inter  illa — ad  amorem  amicitise  proprium  hujus 
virtutis  —  ad  comparationem  inter  caritatem  vise  et  patrise  —  ad 
habitum  denique  caritatis  ad  alias  virtutes,  quoad  meritum  vitae 
seternse.  Hsec  ex  ordine,  qua  possumus  diligentia,  exponemus. 

ARTICULUS  PRIMUS 
Notiones  quaBdam  praeviae  traduntur. 


1227.  Caritatis  nomen  ab  eo  ductum  aliqui  putant,  quod  quse 
amantur  magni  fiunt  et  cara  habentur,  ideoque  caritatem  potius 
quam  charitatem  scribendum  esse  censent :  alii  vero  nomen  illud 
a  grseca  voce  yapi;  repetunt,  ac  proinde  charitatem  scribere  ma- 
lunt.  Quidquid  sit  de  hac  etymologica  qusestione,  cum  videamus 
promiscue,  tum  a  veteribus  tum  a  recentioribus ,  utroque  modo 
conscribi,  eadem  nos  libertate  utemur. 

1228.  Ad  rem  vero  quod  attinet,  caritas  multiplicem  habet  ac- 
ceptionem.  Nam  1)  latissimo  sensu  accepta  significat  amorem,  quo 
rem  quamcumque  caram  habemus,  etiam  si  turpis  sit  et  illicita. 
Quo  sensu  S.  Augustinus  (serm.  349.  de  temp.)  dixit:  «  caritas. . . 
alia  est  licita,  alia  illicita.  . .  licita  est  humana  caritas  qua  uxor 
diligitur;  illicita,  qua  meretrix  vel  uxor  aliena. » 

2)  Minus  late  sumitur  caritas  ad  significandam  omnem  bonam 
voluntatem,  omnemque  virtutis  et  honestatis  amorem.  Ita  S.  Au- 
gustinus  (lib.  8.  de  Trinit.  c.  10.)  ait :  «  Quid  est  caritas,  quam 
tantopere  scriptura  divina  laudat  et  prsedicat,  nisi  amorboni?» 
Item  (1.  2.  contra  duas  ep.  Pelag.  c.  9.):  «  Quid  boni  cupiditas 
nisi  caritas  ?  »  Et  (lib.  1.  oper.  imperfect.  fol.  40.):  «  Caritas  sola 
vult  bonum.»  Et  (1.  de  Grat.  Christi  c.  2.).  «  Quasi  vero  aliud 
sit  bona  voluntas  quam  caritas. »  Et  (Epist.  29.):  «  Et  ut  gene- 
raliter,  breviterque  complectar,  quam  de  virtute  habeam  notio- 
nem,  quod  ad  recte  vivendum  attinet,  virtus  est  caritas,  qua  id 
quod  diligendum  est,  diligitur.  » 

3)  Pressius  sumitur  caritas  pro  amore  benevolentise  honesto  in 
cos,  qui  et  per  se  amentur   gratuito ,  et  vicissim  redamare  pos- 

sint.  Ita  hoc  nomen  passim  usurpatur  cum  a  sacris,  tum  a  pro- 
fanis  scriptoribus.  Ita  ex.  gr.  Tullius  (1.  1.  de  nat.  Deor.  sub  fi- 
nem),  inquit:  «  Prata,  et  arva,  et  pecudum  greges  diliguntur  isto 
modo  quod  fructus  ex  eis  capiuntur.  Hominum  caritas  et  amici- 
tia  gratuita  est. »  Et  (lib.  de  Amicitia)  scribit:  «  Caritatem,  quse 
est  inter  parentes  et  liberos,  dirimi  nisi  detestabili  scelere  non 
posse.  »  In  eadem  significatione  usurpatur  in  Scriptura  passim  hoc 
vocabulum  a  vulgato  interprete,  cum  vel  Dei  caritas  erga  nos 
commendatur,  vel  nostra  erga  illum,  aut  etiam  inter  nos  ipsos. 
Ita  ex.  gr.  (Jerem.  XXXI.):  «  In  caritate  perpetua  dilexi  te,  ideo 
attraxi  te  miserans. »  Quo  loco  sicut  in  aliis  veteris  Testamenti, 
pro  vocabulo  caritatis,  in  Hebrseo  est  nomen  Habaa,  quod  signi- 
ficat  similiter  gratuitum  amorem  —  Cf.  Yalentia  (lib.  3.  disp.  3. 

q.l.p.l.). 

1229.  Ex  his  facile  patet  caritatem  dividi  posse  in  humanam, 
et  divinam.  Sed  ipsa  divina  caritas  (ut  propius  ad  rem  nostram 
accedamus),  multipliciter  sumi  potest.  Nam  1)  dicitur  caritas 
ipse  Deus,  vel  —  a)  quatenus  est  objectum  aut  principium  nostri 
amoris  benevolentise  erga  illum,  juxta  ea  (I.  Jo.  IV.):  «  Deus  ca- 
ritas  est;  qui  manet  in  caritate  in  Deo  manet  » — vel  b)  quate- 
nus  Sp.  Sanctus  est  Amor  subsistens,  quod  invocare  videtur  S.  Au- 
gustinus  (1. 15.  de  Trin.),  dicens:  «  ita  dictum  est,  Deus  est  caritas, 
sicut  dictum  est,  Deus  est  Spiritus  »  —  Cf.  de  Gratia  (n.  1035.). 

2)  Significat  donum,  quo  nos  Deo  cari  sumus,  objectumque  di- 
gnum  divinse  dilectionis  eflficimur.  Ita  (I.  Jo.  III.):  «  Videte  qua- 
lem  caritatem  dedit  nobis  Pater,  ut  filii  Dei  nominemur  et  si- 
mus.»  Et  S.  Augustinus  (de  Sp.  et  litt.  cap.  32.):  «  Caritas  Dei 
diffunditur  in  cordibus  nostris,  non  qua  diligit,  sed  qua  nos  facit 
dilectores  Dei.  » 

3)  Significat  Dei  amorem  erga  nos,  prsesertim  vero  amorem  il- 
lum  supernaturalem,  quo  nos  diligit  ut  filios  et  amicos,  juxta  illud 
(Jerem.  XXXI.):  «  In  caritate  perpetua  dilexi  te.  » 

4)  Significat  amorem  nostrum  supernaturalem  benevolentise  er- 
ga  Deum,  uti  bonum  in  se  ;  quo  sensu  dixit  S.  Aug.  (De  doctr. 
christ.  lib.  3.  cap.  10.  n.  16.):  «  Caritatem  voco  motum  animi 
ad  fruendum  Deo  propter  ipsum ,  et  se  atque  proximo  propter 
Deum. » 

1230.  Hoc  ultimo  sensu,  caritas    signicare    potest  habitum  et 
actum.  Habitum  certe  significat  (I.  Cor.  XIII.),  ubi  dicitur:  «  Nunc 

autem  manent  tria  hsec Major  autem  horum  caritas. »  Et 

(Rom.  V.):  «  Caritas  Dei  diffusa  est  in  cordibus  nostris. »  De  hac 
caritate,  tum  secundum  habitum ,  tum  secundum  actum,  agitur 
in  prsesenti  disputatione.  Atque  hsec  caritas  dicitur  divina  du- 
plici  potissimum  titulo.  Primo  quidem  ratione  objecti  circa  quod 
versatur:  ipsius  enim  est  diligere  Deum  propter  seipsum,  et  pro- 
ximum  propter  Deum,  seu  diligere  bonum  divinum  in  quantum 
hujusmodi.  Secundo  vero  dicitur  divina  ratione  principii  a  quo 
procedit ;  cum  enim  sifc  amicitia  quaedam  hominis  ad  Deum,  fun- 
data  super  communicatione  beatitudinis  seternse,  infunditur  nobis 
a  solo  Deo,  qui  solus  potest  hanc  beatitudinem  nobis  communi- 
care,  nosque  amicos  suos  facere. 

1231.  Juverit  hic  adnotare,  caritatem    ssepe   vocari   amorem, 
dilectionem,  amicitiam  :    quae   quatuor    nomina   licet  promiscue 
usurpentur,  proprie    tamen  admittunt    aliquam    differentiam ,    ut 
innuit   S.  Thomas  (1.  2.  q.  26.  a.  3.)  dicens :  «  Differunt  tamen  in 
hoc  quod  amicitia  secundum  Philosophum  in  8.  Ethic.  est  quasi 
habitus;  amor  autem,  et  dilectio  significantur  per  modum  actus, 
vel  passionis  ;    caritas  autem  utroque  modo  accipi  potest.  Diffe- 
renter  tamen  significatur  actus  per  ista  tria.  Nam  amor  commu- 
nius  inter  ea  est :  omnis  enim  dilectio,  vel  caritas  est  amor,  sed 
non  e  converso  ;    addit    enim  dilectio    supra  amorem    electionem 
prsecedentem,  ut  ipsum    nomen    sonat ;    unde    dilectio  non  est  in 
concupiscibili,  sed  in  voluntate  tantum ,    et  in  sola  rationali  na- 
tura ;  caritas  autem  addit  supra  amorem  perfectionem  quamdam 
amoris,  inquantum  id  quod  amatur,  magni  pretii    sestimatur,  ut 
ipsum  nomen  designat. » 

1232.  Cui  expositioni  non  obstat  quod  S.  Dionysius  dicit  (de  div. 
Nom.c.4.):  «  Quibusdam  Sanctorum  visum  est  divinius  esse  no- 
men  amoris,  quam  nomen  dilectionis. »  Etenim  respondet  S.  Th. 
(1.  c.):  «  Ideo  aliqui  posuerunt  etiam  in  ipsa  voluntate  nomen 
amoris  esse  divinius  nomine  dilectionis,  quia  amor  importat  quam- 
dam  passionem,  prsecipue  secundum  quod  est  in  appetitu  sensitivo, 
dilectio  autem  praesupponit  judicium  rationis;  magis  autem  in 
Deum  homo  potest  tendere  per  amorem  passive,  quodammodo  ab 

ipso  Deo  attractus,  quam  ad  hoc  eum  propria  ratio  possit  ducere; 
quod  pertinet  ad  rationem  dilectionis,  ut  dictum  est:  et  propter 
hoc  divinius  est  amor  quam  dilectio.» 

1233.  Ex  his  colligi  potest  caritatis  definitio,  cujus  tamen  ple- 
nior  intelligentia  et  demonstratio  ex  tota  tractatione  pendet.  «  Ca- 
ritas  est  virtus  divinitus  infusa  et  theologica,  qua  Deum  diligimus 
propter  seipsum,  nos  vero  et  proximum  propter  Deum. » 

1234.  Dicitur  1)  virtus;  atque  hujus  vocis  explicatio  petitur  ex 
dictis  (n.  6.).  Sed  hic  notandum  est,  nullum  esse  habitum,  qui  vir- 
tutis  nomen  seque  mereatur  ac  charitas.  Virtutis  enim  est  facere 
bonum  habentem  illam;  at  vero  caritas  facit  hominem  simpliciter 
et  ex  omni  parte  bonum,  cum  ab  eo  excludat  omne  peccatum  sal- 
tem  grave,  et  virtutes  omnes  perficiat  informando :  caeteri  vero 
habitus  non  faciunt  hominem  bonum,  nisi  secundum  quid.  Unde 
S.  Augustinus  (tr.  4.  in  ep.  1.  Jo.  n.  6.)  ait  :  «  Habere  nomen 
Christi  et  malus  potest ;  habere  autem  caritatem,  et  malus  esse 
non  potest.  » 

Dicitur  2)  infusa;  in  quo  co*nvenit  cum  omnibus  virtutibus  su- 
pernaturalibus  (n.  7.  seq.)  —  et  theologica,  in  quo  convenit  cum 
fide  et  spe  (n.  17.  seqq.). 

Dicitur  3)  qua  Deum  diligimus  propter  seipsum  :  quse  verba 
indicant  primarium  materiale  objectum  caritatis,  Deum;  et  ejus- 
dem  virtutis  formale  objectum,  Deum  in  se  bonum.  Per  hoc  di- 
stinguitur  caritas  ab  aliis  virtutibus  theologicis.  Unde  S.  Th.  (2.  2. 
q.  23.  a.  9.)  inquit:  «  Fides  et  spes  attingunt  quidem  Deum,  secun- 
dum  quod  ex  ipso  provenit  nobis  vel  cognitio  veri  vel  adeptio 
boni;  sed  caritas  attingit  ipsum  Deum,  ut  in  ipso  sistat,  non  ut 
ex  eo  aliquid  nobis  proveniat.  » 

Dicitur  4)  nos  et  proximum  propter  Deum:  quse  verba  indicant 
secundarium  charitatis  objectum,  quod  si  diligitur  eodem  amore, 
atque  eadem  virtute,  diligi  etiam  debet  ob  idem  motivum. 

ARTICULUS  SECUNDUS 
Quodnam  sit  Formale  Objectum  Garitatis. 

§•  h 

Exponitur  Status  Quaestionis. 

1235.  Ut  clara  sit  expositio  prsesentis  quaestionis,  juverit  ab 
initio  enuntiare  quod  deinde  est  demonstrandum,  nempe  formale 
caritatis  objectum  esse  bonitatem  —  divinam  —  absolutam  —  su- 
pernaturalem.  Quatuor  hsec  ex  ordine  explicanda  sunt. 

1236.  Quoad  lmum  «  Ratio  boni,  inquit  D.  Thomas  (1.  p.  q.  5. 
a.  IX  in  hoc  consistit,  quod  aliquid  sit  appetibile;  uride  Philos. 
in  1.  Ethic.  dicit,  quod  bonum  est  quod  omnia  appetunt.  Manife- 
stum  est  autem  quod  unumquodque  est  appetibile,  secundum  quod 
est  perfectum;  nam  omnia  appetunt  suam  perfectionem. »  Ex  quo 
liquet,  rationem  boni  explicari  quidem  per  ordinem  ad  appetitum, 
sed  formaliter  consistere  in  ea  objecti  perfectione,  quae  est  fun- 
damentum  et  radix  talis  ordinis  seu  habitudinis.  «  Bonum  et  appe- 
tibile,  ait  Suarez  (Metaph.  disp.  10.  sect.  1.  n.  2.),  in  re  idem  sunt, 
quamvis  his  nominibus  non  idem  respectus  significetur:  nam  ap- 
petibile  dicit  perfectam  denotationem  ab  appetitu,  vel  respectum 
ad  illum  ;  bonum  autem  non  id  dicit  formaliter,  sed  id  quod  ex 
parte  objecti  est  fundamentum  talis  denominationis  seu  habitudinis. 
Propter  quod  hsec  causalis  vera  est,  quia  bonum  est  appetibile. » 

1237.  Etsi  vero  quidquid  bonum  est,  appetibile  est;  unicuique 
tamen  non  est  appetibile,  nisi  quod  est  bonum  ejus,  seu  pertinens 
aliquo  modo  ad  propriam  ipsius  perfectionem.  Unde  cum  Philos. 
(VIII.  Ethic.)  dixerit  «  videtur. . . .  esse  simpliciter  quidem  bonum 
amabile,  unicuique  autem  quod  unicuique;  »  D.  Thomas  id  expli- 
cans  (lect.  2.)  subdit:  «  Unusquisque  videtur  amare  quod  est  sibi 
bonum,  quia  quaelibet  potentia  fertur  in  objectum  sibi  proportio- 
natum:  sic  visu  unusquisque  videt  quod  est  sibi  visibile.  Et  sicut 
simpliciter  amabile  est  quod  est  simpliciter  bonum,  ita  unicuique 
amabile  est  quod  est  sibi  bonum. » 

1238.  Radix  ergo  ontologica  cujuscumque  amoris  (amore  feri- 
mur  in  bonum)  semper  est  quaedam  unitas  amantis  ad  amatum; 
eatenus  enim  aliquid  est  alicui  amabile  seu  bonum,  quatenus  ad 
ipsius  perfectionem  quodammodo  pertinet.  Hinc  est  quod  haec 
convenientia  amati  cum  amante  praesupponitur  amori,  tum  concu- 
piscentiae,  tum  amicitiae  ac  benevolentiae.  «  Cum  sit  duplex  amor, 
scribit  D.  Thomas  (1.  2.  q.  28.  a.  1.),  scilicet  concupiscentise  et 
amicitiae,  uterque  procedit  exquadam  apprehensione  unitatis  amati 
ad  amantem.  Cum  enim  aliquid,  amat  aliquid  quasi  concupiscens 
illud,  apprehendit  illud  quasi  pertinens  ad  suum  bene  esse.  Simi- 
liter  cum  aliquis  amat  aliquem  amore  amicitiae,  vult  ei  bonum 
sicut  et  sibi  vult  bonum  :  unde  apprehendit  eum  ut  alterum  se, 
in  quantum  scilicet  vult  ei  bonum  sicut  et  sibi  ipsi;  et  inde  est 
quod  amicus  dicitur  esse  alter  ipse;  et  Augustinus  dicit  in  4.  Con- 
fess.  'Bene  quidam  dixit  de  amico  suo,  dimidium  animae  meae'. » 
Atque  eadem  ratione  de  ipso  perfecto  amore  Beatorum  dixitD.  Tho- 
mas  (2. 2.  q.  26.  a.  13.  ad  3.):  «  unicuique  (beatorum)  Deus  erit  tota 
ratio  diligendi,  eo  quod  Deus  est  totum  hominis  bonum.  Dato  enim 
per  impossibile,  quod  Deus  non  esset  hominis  bonum,  non  esset  ei 
ratio  diligendi. » 

1239.  At  vero  si  consideretur  non  radix  ontologica  amoris,  sed 
ejus  ratio  motiva  seu  objectum  formale,  distinguit  D.  Thomas 
amorem  concupiscentice  ab  amore  benevolentice  et  amicitice,  prout 
movemur  ad  amandum  ex  commodo  nostro  vel  ex  bono  ipsius  amati. 
Scribit  enim  (2.2.  q.23.  a.  1.):  «  non  quilibet  amor  habet  rationem 
amicitiae,  sed  amor  qui  est  cum  benevolentia;  quando  scilicet  sic 
amemus  aliquem,  ut  ei  honum  velimus.  Si  autem  rebus  amatis 
non  boniim  velimus,  sed  ipsum  earum  bonum  nobis  velimus.  . . 
non  est  amor  amicitiae,  sed  cujusdam  concupiscentiae. »  Et  (q.  18. 
a.8.)  docet  «  quod  amor  pertinens  ad  charitatem  inhaereat  Deo 
secundum  seipsum;  qui  autem  pertinet  ad  spem,  aliquid  sibi  ob- 
tinere  intendat.  » 

1240.  Ex  quo  etiam  intelligitur,  quod  licet  utroque  amore  amans, 
quodammodo  exeat  extra  seipsum;  non  tamen  simpliciter  exit  extra 
seipsum,  et  simpliciter  sistit  in  Deo,  nisi  per  amorem  amicitiae 
ac  benevolentiae.  «  Nam  inquit  D.  Thomas  (1.  2.  q.  28.  a.  3.),  in 
amore  concupiscentice  quodammodo  fertur  amans  extra  seipsum, 

in  quantum  scilicet  non  contentus  gaudere  de  bono,  quod  habet, 
quserit  frui  aliquo  extra  se  :  sed  quia  illud  extrinsecum  bonum 
quserit  sibi  habere,  non  exit  simpliciter  extra  se,  sed  talis  affe- 
ctio  in  fine  intra  ipsum  concluditur.  Sed  in  amore  amicitice  af- 
fectus  alicujus  simpliciter  exit  extra  se  ;  quia  vult  amico  bonum, 
et  operatur  bonum,  quasi  gerens  curam,  et  providentiam  ipsius 
propter  ipsum  amicum.» 

1241.  Quare  denique,  etsi  uterque  amor,  concupiscentise  et  ami- 
citise,  excludat  ea,  quse  ipsi  repugnant;  non  tamen  ex  eadem  ra- 
tione.  «  Nam,  inquit  D.  Thomas  (1.2.  q.  28.  a.  4.)  in  amore  con- 
cupiscentice,  qui  intense  aliquid  concupiscit,  movetur  contra  omne 
illud,  quod  repugnat  consecutioni  vel  fruitioni  quietoe  ejus,  quod 
amatur...  Amor  autem  amicitise  quserit  bonum  amici;  unde  quando 
est  intensus  facit  hominem  moveri  contra  omne  illud,  quod  re- 
pugnat  bono  amici.  Et  secundum  hoc  aliquis  dicitur  zelare  pro 
amico,  quando,  si  qua  dicuntur  vel  fiunt  contra  bonum  amici,  homo 
repellere  studet:  et  per  hunc  etiam  modum  aliquis  dicitur  zelare 
pro  Deo,  quando  ea,  quse  sunt  contra  honorem,  vel  voluntatem 
Dei,  repellere  secundum  posse  conatur,  secundum  illud  3.  Reg.  19. 
Zelatus  sum  pro  Domino  exercituum. » 

1242.  Quoad  2dum,  constat  apud  omnes,  forraale  caritatis  obje- 
ctum  esse  bonitatem  divinam :  quemadmodum  enim  objectum  vir- 
tutis,  quse  est  in  voluntate,  debet  esse  bonitas;  ita  objectum  vir- 
tutis  Theologicse  debet  esse  immediate  Deus:  caritatis  ergo,  quse 
est  virtus  theologica  in  voluntate,  objectum  debet  esse  bonitas 
divina. 

1243.  Sed  enim,  quid  venit  hic  nomine  bonitatis  divinse?Ut  id 
intelligatur,  notandum  est  imprimis,  bonitatem  divinam  posse  bi- 
fariam  sumi:  —  1)  prout  est  speciale  quoddam  Dei  attributum,  ab 
ejus  natura  et  ceteris  attributis  virtualiter  distinctum;  continet- 
que  perfectionem  summam  operandi  et  amandi  —  2)  prout  est  ra- 
tio  qusedam  communis  et  transcendens  omnes  divinas  perfectiones, 
quae  in  suo  conceptu  bonitatem,  sicut  perfectionem  imbibunt. 

1244.  Jam  communiter  admittitur  bonitatem  divinam  hoc  altero 
sensu  intellectam  esse  formale  objectum  caritatis.  Hinc  D.  Tho- 
mas  (2.  2.  q.  23.  a.  5.  ad  2.)  ait:  «  dicendum  quod  caritate  dili- 
gitur  Deus  propter  seipsum.  Unde  una  sola  ratio  diligendi  atten- 

ditur  principaliter  a  caritate,  scilicet  divina  bonitas,  quce  est 
ejus  substantia,  secundum  illud,  (Ps.  105.):  'Confitemini  Domino 
quoniam  bonus'.  »  —  Quse  conformia  sunt  iis,  quse  docet  idem  S.  Do- 
ctor  (1.  p.  q.  6.  aa.  1  —  3.)  ubi  in  substantia  dicit,  quod  quaevis 
bonitas  est  perfectio:  unde  quo  res  est  bona,  eo  etiam  est  perfe- 
cta,  et  quo  melior,  perfectior;  et  si  optima,  perfectissima;  quse 
ergo  bonitas  Dei  dicitur,  vocari  etiam  potest  perfectio  Dei. 

1245.  At  vero  hsec  ipsa  transcendens  Dei  bonitas  potest  sumi 
adhuc  bifariam  —  1)  collective,  prout  communis  est  Dei  naturae 
et  omnibus  ejus  attributis:  qua  ratione  apprehendimus  cumulum 
omnium  perfectionum  divinarum,  seu  Deum  summe  bonum  et  per- 
fectum  in  omni  perfectionum  genere  absque  ulla  imperfectione  — 
2)  prcecisive,  prout  bonitas  divina  relucet  in  uno  attributo  seor- 
sim  ab  aliis  concepto :  qua  ratione  justitia,  misericordia,  fideli- 
tas,  etc.  est  summa  Dei  bonitas  et  perfectio. 

1246.  Jamvero.  —  1)  concedunt  omnes,  divinam  bonitatem  colle- 
ctive  sumptam  esse  objectum  formale  caritatis  —  2)  Negant  omnes, 
divina  attributa  si  seorsim  sumantur  sub  proprio  formali  conceptu 
esse  objectum  formale  caritatis;  siquidem  hsec  debet  ferri  in  Deum 
sub  ratione  boni  —  3)  Quaestio  autem  est  inter  Doctores  utrum 
divina  bonitas  prcecisive  spectata,  seu  divina  attributa  seorsim 
sumpta  sub  communi  ratione  bonitatis  et  perfectionis  sint  obje- 
ctum  formale  caritatis.  Aliquibus  enim,  inter  quos  est  S.  Alphon- 
sus  (tract.  6.  n.  437.),  probabilius  negandum  videtur:  alii  vero 
affirmant. 

1247.  Qui  huic  ultimae  sententiae  subscribunt,  haec  praecipue  ur- 
gent  argumenta. —  1)  Sub  ea  ratione  Deus  est  amabilis  propter 
se,  sub  qua  apprehenditur  in  se  bonus  et  perfectus ;  sed  appre- 
henditur  in  se  bonus  et  perfectus,  quando  ejus  attributa  seorsim 
considerantur  sub  communi  ratione  bonitatis;  ergo  Deus  in  suis 
attributis  seorsim  sic  consideratis  est  amabilis  propter  se.  Sed 
quando  ita  amatur  Deus,  amor  non  pertinet  ad  spem  ;  non  enim 
amatur  quia  nobis  bonus  et  conveniens,  sed  quia  in  se  est  per- 
fectus  et  bonus.  Ergo  amor  ille  pertinet  ad  caritatem  :  quando- 
quidem  omnis  affectus  virtutis  theologicse,  qui  non  est  spei,  ad- 
scribi  debet  caritati. 

2)  Quemadmodum  si  ametur  homo    propter  suam  sapientiam, 

aut  aliam  insignem  virtutem,  qua  pollet,  vere  amatur  amore  be- 
nevolentiae  et  amicitise;  ita  si  ametur  Deus  propter  suam  infini- 
tam  justitiam,  sapientiam  etc.,.  prout  haec  sunt  perfectio  et  bo- 
num  Dei,  vere  amatur  amore  benevolentise  et  amicitise.  Hujus- 
modi  autem  amor  est  caritatis  —  Cf.  Ripalda  (Tom.  4.  disp.35. 
sect.  1.). 

1248.  Quoad  3tium,  diximus  bonitatem  divinam  absolutam  esse 
motivum  caritatis:  at  vero  quid  proprie  hoc  importat?  Ut  monui- 
mus,  agentes  de  motivo  spei,  bonitas  Dei  absoluta  sumitur  per  op- 
positionem  ad  bonitatem  Dei  respectivam;  unde  bonitas  Dei  abso- 
luta  est  bonitas  divina  in  se  considerata;  prout  est  perfectio  Dei 
ipsius;  ita  ut  illum  amemus  sistendo  in  ejus  bonitate,  ut  amicum 
cui  bonum  volumus;  cum  e  contra  bonitas  Dei  respectiva  sit  eadem 
bonitas  divina  considerata  in  ordine  ad  nos,  prout  est  bona  nobis; 
ita  ut  Deum  nobis  velimus,  et  non  simpliciter  et  absolute  in  eo 
sistamus.  Bonitas  Dei  absoluta  producit  amorem  benevolentise  erga 
Deum  et  amicitise :  bonitas  Dei  relativa  producit  amorem  concu- 
piscentise. 

1249.  Hsec  autem  distinctio  bonitatis  divinse  in  absolutam  et 
relativam  quemadmodum  aptari  potest  bonitati  Dei  collective  sum- 
ptse,  ejus  substantiae  seu  naturae,  ejusque  attributis  absolutis;  ita 
etiam  attributis  relativis,  ut  est  ejus  beneficentia,  misericordia: 
hsec  eadem  enim  attributa  considerari  possunt  vel  uti  bonum  et 
perfectio  Dei,  vel  uti  bonum  amantis.  Quare  qusestio  hic  non  est, 
ut  aliqui  loquuntur,  utrum  attributa  Dei  etiam  relativa  possint 
esse  formale  objectum  caritatis  (solutio  hujus  queestionis  pendet 
ex  modo  dictis  n.  1241.);  sed  utrum  divina  bonitas  respectiva, 
vel  solum  absoluta  sit  objectum  formale  caritatis. 

1250.  Communis  omnibus  scholis  catholicis  sententia  fuit,  ob- 
jectum  formale  caritatis  esse  Dei  bonitatem  absolutam,  non  re- 
spectivam;  adeoque  amorem  caritatis  proprie  esse  amicitiee,  non 
concupiscentise.  Attamen  sub  finem  sseculi  elapsi  Yincentius  Bol- 
geni  dissertationem  vulgavit  Italica  lingua,  cui  titulus  «  Della 
caritd  o  amor  di  Bio  »  et  «  Schiarimenti  dati  in  confermazione 
e  difesa  etc.  »  contendens  motivum  caritatis  theologicae,  qua  etiam 
justificamur  ante  realem  susceptionem  Sacramentorum,  esse  boni- 
tatem  Dei  relativam,  seu  Deum  bonum  nobis;  ac  proinde  amorem 

caritatis  esse  amorem  concupiscentioe.  Bolgenio  addi  potest  Hen- 
ricus  a  S.  Ignatio  apud  Salmanticenses;  et,  juxta  aliquos,  Bos- 
suetius:  quod  tamen  alii  negant.  «  Adversus  hanc  sententiam,  in- 
quit  Perrone  (de  virt.  theol.  pag.  309.),  tamquam  in  novitatem 
perniciosam  insurrexerunt  strenui  adversarii,  Can.  Muzzarelli,  qui 
varia  hac  de  re  scripta  edidit,  nec  non  Joachimus  Cortes,  Ant. 
Joseph  Regno,  Theophilus  Cristiani,  aliique.  . .  Nos  a  communi  ac 
recepta  longe  lateque  doctrina  in  Ecclesia  Catholica  ne  latum 
quidem  unguem  abscedere  religioni  ducimus,  ideoque  avitam  do- 
ctrinam  circa  formale  caritatis  objectum  tuemur.  »  Quibus  nos 
libentissime  subscribimus. 

1251.  Ut  autem  bsec  communis  et  avita  sententia  recte  intel- 
ligatur,  simulque  difficultates  prseoccupentur,  qusedam  adnotanda 
sunt.  Ac  primo  facile  concedimus,  bonitatem  divinam,  propter 
quam  Deum  caritate  diligimus,  esse  posse  etiam  illam  perfectio- 
nem,  ratione  cujus  Deus  est  finale  nostrce  beatitudinis  objectum: 
sed  hsec  ipsa  bonitas  considerari  potest,  prout  est  perfectio  ipsius 
Dei;  et  sic  est  objectum  formale  caritatis:  potest  considerari  prout 
prsecise  cedit  in  commodum  nostrum;  et  sic  non  est  objectum  for- 
male  caritatis.  Huc  facit  quod  scribit  D.  Thomas  (2.  2.  q.  28. 
a.  1.  ad  3.):  «  De  Deo  potest  esse  spirituale  gaudium  dupliciter. 
Uno  modo,  secundum  quod  gaudemus  de  bono  divino  in  se  consi- 
derato  ;  alio  modo,  secundum  quod  gaudemus  de  bono  divino, 
prout  a  nobis  participatur.  Primum  autem  gaudium  melius  est; 
et  hoc  procedit  principaliter  ex  caritate:  sed  secundum  gaudium 
procedit  etiam  ex  spe,  per  quam  expectamus  divini  boni  frui- 
tionem. » 

1252.  Secundo  verum  est  quod  caritas  ferri  potest  in  beatitu- 
dinem  nostram,  in  fruitionem  Dei ;  ac  proinde  quod  «  objectum 
caritatis  est  bonum  divinum,  in  quantum  est  objectum  beatitu- 
dinis  »  (2.  2.  q.  23.  a.  2.  ad  4.).  Sed  id  importat,  quod  Deus  pos- 
sidendus  a  nobis  sit  objectum  materiale,  quod  diligimus;  non  vero 
formale,  propter  quod  eum  diligimus,  si  amor  noster  est  verse 
caritatis.  «  Non  enim,  inquit  Valentia  (Tom.  3.  disp.  3.  q.  1.  p.  1. 
§.4.),  vult  D.  Thomas  hoc  intelligi  formaliter:  quasi  bonum  di- 
vinum  sit  objectum  caritatis  sub  ea  proprie  ratione,  qua  est  no- 
bis  obtinendum  per  beatitudinem.  Sic  enim  nonnisi  spes  tendit  in 

illud;  caritas  autem  prsecise  in  Deum  tendit,  ut  est  summum  il- 
lud  bonum  in  se,  quod  est  objectum  beatitudinis,  ut  dixi.  Itaque 
vult  D.  Thomas  id  intelligi  materialiter. »  Atque  ita  intelligunt 
D.  Thomam  Cajetanus,  Capreolus,  Ripalda,  (tom.  4.  disp.  35.  n.  5.), 
ceterique  omnes,  excepto  Scoto,  qui  propterea  D.  Thomam  im- 
pugnat. 

1253.   Tertio  amor,  ut  diximus,  semper  supponit  quamdam  con- 

venientiam  seu  unitatem  inter  amantem  et  amatum:  prsecipue  vero 

amor    amicitise,  qualis   est  caritas,  supponit  et  efficit   quamdam 

communicationem  seu  unionem  nostri  cum  Deo.  Id  quidem  ssepe 

docet  D.  Thomas  :  ita  (1.  2.  q.  65.  a.  5.)  ait :  «  caritas  non  solum 

significat  amorem  Dei,  sed  etiam  amicitiam  quamdam  ad  ipsum, 

quse  super  amorem  addit  mutuam  redamationem  cum  quadam  com- 

municatione  mutua ;  »  et  (2.  2.  q.  23.  a.   1.):   «  cum  ergo  sit  ali- 

qua  communicatio  hominis  ad  Deum,  secundum  quod  nobis  suam 

beatitudinem  communicat,  super  hanc  communicationem  oportet 

aliquam  amicitiam  fundari.  »  Idipsum  docet  Suarez,  qui  (disp.  1. 

sect.  2.  n.  6.)  scribit  :  «  Licet  benevolentise  amor  non  tendat  in 

objectum,  ut  bonum  amantis,  requirit   tamen  conjunctionem  ali- 

quam  inter    amatum  et  amantem ;    v.  g.  licet  ita   amem  patrem 

vel  amicum,  ut  velim  illis   bonum    propter   se,  tamen   hic  amor 

non  esset,  nisi  illos  apprehenderem  ut  unum  mecum,  et  mihi  con- 

junctos..  .    Hinc  fit  ulterius,  objectum  benevolentiae,  quamvis  pro- 

pter  se  ametur,  ita  tamen  amari,  ut  simul  appetatur  conjunctio 

et  unio  cum  tali  objecto  ;    hoc  enim    requiritur  ad  perfectionem 

amicitige. »  In  eadem  sententia  loquitur  Card.  De  Lugo  (de  pcenit. 

disp.  5.  n.  25.).  At  vero,  ex  hoc  sequitur  hanc  bonorum  commu- 

nicationem  esse  conditionem  prserequisitam  ad  amorem  amicitise, 

vel  ejus  effectum ;  sed  non    rationem  motivam    ejusdem  :    «  non 

sine  prsemio  diligitur  Deus,  inquit  S.  Bernardus,  etsi  absque  prse- 

mii  intuitu    diligendus  sit.  »  Unde  ipse    D.  Thomas   docet  (2.  2. 

q.  23.  a.  6.)  :  «  caritas  attingit  Deum,  ut  in  ipso  sistat,  non  ut 

ex  eo  aliquid  boni  nobis  proveniat;  »  et  (q.   18.   a.  8.):  «  amor  per- 

tinens  ad  caritatem  inhaeret   Deo  secundum  seipsum  ;  qui  autem 

pertinet  ad  spem,  aliquid  sibi  obtinere  intendit.  »  Et  Suarez  (sect.  5. 

n.  2.),  propositse  objectioni  «  quidquid  natura  amat,  amat,  ut  sibi 

unitum  ;  »  respondet :  «  Si  particula  illa  ut  dicat  rationem  dili- 

gendi,  falsum  est  antecedens  ;  alias  tolleretur  ratio  verae  amici- 
tise,  si  homo  omnia  ad  se  referret,  quod  etiam  in  amicitia  natu- 
rali  et  honesta  falsum  est...  Si  vero  particula  ut  tantum  impor- 
tat  conditionem  sine  qua  non,  verum  est  antecedens;  nullus  enim 
diligit  alium,  qui  non  aliquo  modo  ad  se  pertineat. »  Quare  cum 
D.  Thomas  dicit  «  caritatem  diligere  Deum,  secundum  quod  est 
beatitudinis  objectum,  »  vel  aliud  hujusmodi;  non  reduplicat  ra- 
tionem  intentionaliter  moventem,  sed  radicem  ontologice  germi- 
nantem  (n.  1239.). 

1254.   Quarto,  difficultatem  quandoque  ingerit  quod  passim  di- 
citur,  amorem  nempe  caritatis  esse  benevolentice.  Unde  adverta- 
tur  imprimis  id  non  importare  quod  amor  caritatis  sit  ipsa  be- 
nevolentia,  seu  quod  amor  et  benevolentia  sint  synonima;  sed  quod 
amor  ille  sit   cum  benevolentia,  uti   loquitur  D.  Thomas  (2.  2. 
q.  23.  a.  1.).  Id  docuerat  S.  Doctor  (2.  2.  q.  27.   a.  2.),  dicens: 
«  benevolentia  non  est  idem  quod  dilectio,  quse  est  caritatis  actus... 
benevolentia  proprie  dicitur   actus  voluntatis,  quo  alteri  bonum 
volumus.  Hic  autem  voluntatis  actus  differt  ab  actuali  amore... 
amor,  qui  est  in  appetitu  intellectivo,  etiam  differt  a  benevolen- 
tia;  importat  enim  quandam  unionem  secundum  affectum  amantis 
ad  amatum;  in  quantum  scilicet  amans  sestimat  amatum  quodam- 
modo  ut  unum  sibi,  vel  ad  se  pertinens ;  et  sic  movetur  in  ipsum: 
sed  benevolentia  est  simplex  actus  voluntatis,  quo  volumus  alicui 
bonum,  etiam  non  prsesupposita  prsedicta  unione  affectus  ad  ipsum. 
Sic  ergo  in  dilectione,  secundum  quod  est  actus  caritatis,  inclu- 
ditur  quidem  benevolentia  ;    sed  dilectio,  sive    amor  addit  unio- 
nem  affectus. »  Hinc  amor  caritatis  dicitur  amor  benevolentim  — 
1)  quatenus  includit  hanc  benevolentiam  erga  Deum  :    quod  dici 
nequit  de    amore,  quo  Deum  formaliter  diligimus  amore  concupi- 
scentiae,  ut  nempe  ex  eo  nobis  bonum  proveniat  —  2)  Etsi  actus 
caritatis,  quo  diligimus  nos  ipsos  et  proximum,  includat  benevo- 
lentiam  erga  nos  et  illum;  id  importat  quod  nos  sumus  objectum, 
cui  bonum  volumus,  sed  ipsa  divina  bonitas  et  perfectio  est  ob- 
jectum  cujus   gratia,  seu  propter   quod  bonum    nobis  volumus  : 
cum  caritas,  prout  fertur  in  suum  objectum  primarium,  quod  est 
Deus,  habeat  Deum  ipsum  pro  objecto  cui,  et  cujus  gratia  seu 
propter  quod  —  3)  Cum  ergo  contritio  caritate  perfecta,  quse  ju- 

stificat  extra  Sacramentum  realiter  susceptum,  perficiatur  cari- 
tate  tendente  in  suum  primarium  objectum;  detestatur  peccatum 
prout  opponitur  bono  ipsius  Dei  (n.  1242.);  ac  proinde  quando  agi- 
tur  de  caritate  perfecta  justificante,  merito  dicitur  ea  esse  amor 
benevolentice  erga  Beum. 

1255.  Quinto,  similiter  quando  dicitur  amor  caritatis  non  esse 
concupiscentice,  et  sic  contradistinguitur  ab  amore  spei;  id  non 
excludit  omnem  concupiscentiam  a  caritate:  potest  enim  ex  dictis, 
Deus  esse  objectum  quod  concupiscimus  (n.  1253.);  actu  caritatis 
in  objectum  secundarium,  possumus  Deum  nobis  velle  seu  concu- 
piscere;  ac  denique,  ut  ait  D.  Thomas  (in  3.  disp.27.  q.2.  a.  1.): 
«  amor  concupiscentiam  includit,  secundum  quam  aliquis  amato 
bona  desiderat. »  Sed  sensus  est,  amorem  caritatis  erga  Deum  non 
esse  veroe  concupiscentice ,  adeoque  talem  non  esse  ex  parte  ob- 
jecti  formalis ;  non  enim  caritate  diligimus  bonitatem  divinam, 
ut  bonum  nobis  ex  ea  proveniat,  sed  sistendo  in  ipsa,  ut  audi- 
vimus  a  D.  Thoma  (1).  Cum  autem  actus  specificentur  a  suo  ob- 
jecto  formali,  merito  tum  asseritur  amorem  spei  esse  concupi- 
scentise,  tum  id  negatur  de  amore  caritatis. 

1256.  Quoad  4tum,  quod  proposuimus,  nempe  objectum  formale 
caritatis  esse  bonitatem  Dei  absolutam,  supernaturalem,  difficul- 
tas  est,  quod,  uti  notat  Suarez  (disp.  1.  sect.  2.  n.  4.)  «  totum 
illud  objectum  a  nobis  propositum  commune  est  caritati  infusse, 

(1)  Eanidem  doctrinam  tradit  S.  Franciscus  Salesius,  qui  (Tratt.  delFamor 
di  Dio  1.  1.  c.  12.)  scribit:  «  Dividesi  1'amore  in  due  specie,  l'uno  chiamasi  amore 
di  benevolenza,  1'altro  amore  di  concupiscenza.  Per  questo  amiamo  ciasclieduna 
cosa  per  il  profltto,  cbe  ne  pretendiamo;  per  quello  noi  amiamo  ciascbeduna  cosa 
per  il  bene  di  essa,  perciocche  altro  non  e  1'amare  con  amore  di  benevolenza 
una  persona,  che  il  volerle  bene.  »  Hinc  subdit  (1.  2.  c.  17.):  "  1'amore,  che  noi 
pratichiamo  nella  speranza,  va  certamente  a  Dio,  ma  ritorna  a  noi,  ha  il  suo 
risguardo  nella  divina  bonta,  ma  lo  sguardo  alla  nostra  utilita.  Tende  a  quella 
suprema  perfezione,  ma  pretende  la  nostra  sodisfazione,  cioe  non  siporta  inDio 
perche  Iddio  sia  sovranamente  buono  in  se  stesso,  ma  perche  e  sovranamente 
buono  verso  noi  medesimi;  e  come  voi  vedete  egli  vi  ha  del  nostro  e  di  noi  stessi, 
e  percio  questo  amore  e  veramente  amore,  ma  amore  di  concupiscenza  e  d'inte- 
resse.  »  Hinc  (1. 2.  c.  22.):  «  La  carita,  per  dirlo  in  una  parola,  e  un'amicizia,  non 
gia  un  amore  interessato,  perche  con  la  carita  noi  amiamo  Iddio  per  1'amore  di 
lni  stesso,  in  considerazione  della  sua  bonta  sovranissimameute  amabile.  » 

et  amori  naturali  Dei;  eum  ergo  hi  amores  sint  distincti,  oportet 
assignare  distincta  objecta  formalia.  Confirmatur,  nam  amor  ten- 
dit  in  Deum,  prout  in  se  est;  ergo  omnis  amor  Dei  tendit  in  ipsum 
propter  suam  bonitatem,  et  ut  in  se  est;  ergo  hoc  objectum  com- 
mune  est,  non  proprium   caritatis.  » 

1257.  Qua  in  re  notanda  est  imprimis  prop.  XXXIV.  inter  da- 
mnatas  in  Bajo,  quse  sic  jacet:  «  Distinctio  illa  duplicis  amoris, 
naturalis  videlicet  quo  Deus  amatur  ut  auctor  naturse,  et  gratuiti 
quo  Deus  amatur  ut  beatificator,  vana  est  et  commentitia  et  ad 
illudendum  sacris  Literis  et  plurimis  veterum  testimoniis  exco- 
gitata.  »  Unde  patet  amorem  Dei  naturalem  distingui  a  superna- 
turali  non  modo  ratione  principii  (supernaturalis  enim  amor  non 
elicitur  sine  gratia)  ;  sed  etiam  ratione  objecti.  Ad  explicandum 
vero  in  quo  consistit  discrimen  inter  objectum  amoris  Dei  jiatu- 
ralis,  et  supernaturalis,  notandum  est  1)  cum  Suarez  (1.  c.  n.  6.): 
«  Licet  quidquid  est  in  Deo  superet  omnem  naturam  creatam,  et, 
ut  sic,  possit  dici  supernaturale,  tamen  Deus  sub  quadam  ratione 
habet  necessariam  connexionem  cum  natura  hominis  sub  ratione 
proportionati  principii  et  finis,  et  hoc  modo  dicitur  bonum  na- 
turale,  seu  accommodatum  naturse ;  tamen  ultra  hoc  est  in  Deo 
infinita  quaedam  bonitas  et  perfectio,  quse  cum  natura  hominis, 
ut  sic,  nullam  habet  connexionem;  quia,  ut  sic,  nihil  communicat 
illi  naturse,  neque  est  principium  ejus,  et  hoc  modo  Deus  est  bo- 
num  superans  omnem  naturam.» 

2)  Deus  supernaturaliter  amatur  «  quando  per  supernaturalem 
regulam  ita  proponitur  amandus;  sicut  enim  in  virtutibus  mora- 
libus  infusis,  eadem  materia,  quse  alias  naturalis  est,  per  confor- 
mitatem  ad  supernaturalem  regulam  inducit  rationem  formalem 
objecti  et  motivi  supernaturalis;  ita  etiam  similis  bonitas  et  ho- 
nestas  potest  reperiri  in  hoc  objecto  caritatis,  et  hoc  modo  Deus, 
non  solum  secundum  ea  attributa  quse  per  se  excedunt  omnem 
facultatem  naturse,  sed  ipsamet  bonitas  Dei,  quse  alias  naturaliter 
potest  amari,  quatenus  regulata  regula  supernaturali,  pertinet  ad 
objectum  caritatis  infusse  »  —  Cf.  de   Qratia  (n.  59.  seq.). 

3)  Unde,  cum  bonitas  Dei  communicabilis  nobis  modo  superante 
naturam,  et  conformitas  amoris  caritatis  ad  supernaturalem  re- 
gulam  proponatur  per  fidem;  recte  dicitur  «  bonitas  Dei  absoluta 

uti  nobis  manifestata  per  fidem,  esse  formale  objectum  caritatis;  » 
eo  vel  magis  quod  certe  caritas  prsesupponat  fidem,  in  eaque  ni- 
tatur. 

1258.  His  itaque  prsestitutis  — 

§•  II. 
Solvitur  Proposita  Quaestio. 

Prop.  L.  Formale  caritatis  objectum  est  divina  bonitas  ab- 
soluta,  qua  nempe  Deus  est  in  seipso  infinite  perfectus.  Li- 
cet  ergo  caritas  possit  Deum  concupiscere,  amor  tamen  ejus, 
quantum  est  ex  parte  motivi,  quod  illum  specificat,  secus  ac 
amor  spei,  est  benevolentiee  ac  amicitice,  non  vero  concupi- 
scentice. 

1259.  Prob.  I.  Ex  Scriptura.  Legitur  (Deut.  VI.,  4.5.):  «  Audi 
Israel,  Dominus  Deus  noster,  Dominus  unus  est.  Diliges  Dominum 
Deum  tuum  ex  toto  corde  tuo,  et  ex  tota  anima  tua,  et  ex  tota 
fortitudine  tua:  »  quod  ipsum  passim  inculcavit  Christus  Domi- 
nus,  Matth.  (XXII.  37.);  Marc.  (XII.  29.  seq.);  Luc.  (X.  27.)  — 
Unde  hic  certo  agitur  de  prsecepto  caritatis,  quod  omnibus  im- 
ponitur,  atque  ad  illud  pertinere  dicitur  non  modo  Deum  dilige- 
re,  sed  eum  etiam  diligere  ex  toto  corde,  ex  tota  anima,  etc. 
Atqui  nisi  diligatur  Deus  propter  ejus  bonitatem  absolutam,  in 
rigore  non  diligitur  ex  toto  corde  et  ex  tota  anima.  Ergo. 

Minor  hujus  argumenti  probanda  est:  quod  ut  accurate  et  so- 
lide  prsestemus,  oportet  distinguere  varios  sensus  illius  «  ex  toto 
corde  et  ex  tota  anima,  »  ut  ille,  quem  asserimus,  statuatur.  Igi- 
tur  1)  diligere  Deum  amore  perfectissimo  potest  significare  illum 
diligere  quantum  diligibiiis  est;  hac  perfectione  solus  Deus  diligit 
seipsum,  nec  ulla  creatura  potest  eum  sic  diligere,  uti  patet;  cum 
ergo  non  detur  prseceptum  de  impossibili  et  absurdo,  non  hic  est 
sensus  prsecepti  diligendi  Deum  ex  toto  corde. 

2)  Diligere  Deum  ex  toto  corde  et  anima  significare  potest  eum 
tantum  diligere  quantum  a  creatura  diligibilis  est.  At  hoc  potest 
importare  perfectionem  illam,  qua  Deum  in  coelis  diligunt  Beati, 
qui  sine  ulla  intermissione  —  cum  tota  intensione  qua  sunt  capa- 

ces,  —  semper  in  actu  illum  diligunt.  Sed  haec  etiam  perfectio 
amoris  Dei  impossibilis  est  homini  in  hac  vita,  ut  omnes  faten- 
tur,  dicentes,  propter  hanc  prsecise  rationem,  prseceptum  carita- 
tis  perfecte  non  impleri  nisi  in  ccelis.  Ergo  iterum  non  hic  potest 
esse  sensus  prsecepti  diligendi  Deum  ex  toto  corde  facti  hominibus 
in  terra  degentibus. 

3)  Diligere  Deum  ex  toto  corde  significare  potest  illum  diligere 
tota  intensione  qua  capaces  sumus,  habita  ratione  habitus  et 
auxilii  actualis  ad  eliciendum  actum  amoris.  Sed  neque  hic  pot- 
est  esse  sensus  illorum  verborum.  Nam,  ut  infra  dicemus  (et  con- 
cedunt  adversarii),  non  datur  hujusmodi  obligatio. 

4)  Diligere  Deum  ex  toto  corde  significare  potest  illum  amare 
super  omnia  appretiative:  et  concedunt  omnes  hoc  importare,  ita 
ut  si  non  sic    ametur  Deus,  non  impleatur  prseceptum  caritatis. 
Sed  hoc  non  sufacit  ad  intelligenda  illa  verba,  ex  toto  corde.  Deo 
enim  super  omnia  adhseremus  per  actus  omnium  virtutum  Theo- 
logicarum:  ita  ut  per  fidem,  ex.gr.,  ita  adhsereamus  Deo  summse 
veritati,  ut  parati  simus  potius  negare   quidquid  nobis  naturali- 
ter  notum  est,  quam  id  quod  fide  tenemus;  per  spem  ita  diliga- 
mus  Deum  uti  bonum    nobis,  ut  parati  simus    quodcumque  com- 
modum  amittere,  ne  illius  possessione  privemur.   Atqui  illud  ex 
toto  corde  adhibetur    quando  agitur  de  caritate,  ita  ut  videatur 
aliquid  illius  virtutis  proprium;  ergo  nequit  significare  solum  di- 
ligere  Deum  super  omnia  appretiative. 

5)  Deum  diligere  ex  toto  corde  significare  potest  denique  illum 

diligere  propter  tale  motivum,  quo  nullum  majus  aut  melius  in- 

veniri  possit.  Cum  enim  amor  mensuram  etiam  accipiat  a  ratio- 

ne,  propter  quam  amamus;  si  aliquem  amemus  propter  rationem, 

qua  nulla  melior,  eum  super  omnia,  ex  toto  corde,  perfectissime 

amamus.  Si  autem  illa  ratio  talis  sit,  ut  per  se  amore  nos  uniat 

unice  cum  objecto  amato;  vere  amando  propter  illam  rationem,  ex 

toto  corde  amamus;  quatenus  nihil  cordis  nostri,  vi  actus  ob  illam 

rationem  eliciti,  reservetur  ad  amandum  aliud,  nisi  propter  illud. 

Atqui  hsec  verificantur  in  amore   caritatis,  solum  si  eliciatur 

ob  bonitatem  Dei  absolutam,  et  ita  sit  amor  benevolentise  et  ami- 

citise,  non    vero    concupiscentise.    Nam  bonitas    Dei  absoluta  est 

certe  motivum  amandi  melius  bonitate  Dei  respectiva  et  quocum- 

que  alio  motivo;  et  si  Deus  ametur  amore  benevolentise  et  ami- 
citise,  eo  actu  formaliter  sumpto,  totum  cor  diligit  Deum,  ita  ut 
nulla  pars  illius  diligat  nos  nisi  propter  illum;  quod  tamen  nori 
fit  in  amore  concupiscentiae,  quo  Deum  diligimus,  ut  nobis  bonum 
proveniat. 

1260.  Hinc  Card.  de  Lugo,  loquens  (de  pcenit.  disp.  5.  sect.  1. 

n.  11.),  de  contritione  caritate  perfecta,  quse  justificat  extra  sa- 

cramentum  cum  voto  illius,  refert  verba  Deut.  VI.  29.:  «  invenies 

eum  (Dominum):  si  tamen  ex  toto  corde  tuo  qusesieris  eum;»  ea- 

que  sic  explicat :  «  Hoc  autem  non  videtur  convenire   cum  omni 

rigore,  nisi  dolori,  qui  habetur  ex  motivo  dilectionis.  Nam...  qui 

ex  motivo  religionis,  vel  obedientise  etc.  odit  peccatum  prout  il- 

lis  virtutibus  contrariatur,  licet  habeat  odio  peccatum  super  alia 

omnia,  quse    peccata  non    sunt,  non  tamen  quantum    sibi  odibile 

est;  odibilius   enim  est  ut  opponitur    Deo,  et  est  malum    ipsius, 

quam  ut  opponitur    aliis  motivis,  et  per    consequens,  qui  solum 

odit  illud,  prout  opponitur  obedientiae,  non  odit  illud  super  omnia, 

quia  non  odit  illud  supra  ipsum  peccatum  prout  est  malum  Dei. » 

Et  paulo  post  docet  quodcumque  aliud  motivum,  prseter  illud  ca- 

ritatis,  «  non  gignere  detestationem  peccati  ex  toto  corde  omnino, 

quia...  non  apprehenditur  ut  summe  detestabile,  sicut  si  conside- 

raretur  sub  motivo  caritatis,  scilicet  ut  est  malum  Dei ;  ut  sic 

enim  superat  omnia    mala  omnibus  modis   considerata,  et  ut  sic 

generat  summam  omnino  detestationem  »  —  Cf.  etiam  2.  2.  q.  27. 

aa.  4-6. 

1261.  II.  Confirmatur .  Nam  —  1)  verba  Sacrae  Script.  sumenda 
sunt  in  rigore  et  secundum  totam  latitudinem,  si  nihil  obstet ; 
hic  vero  nihil  obstat  quominus  ita  sumantur  —  2)  Eadem  verba 
sumenda  sunt  etiam  tali  sensu,  qui  sit  proprius  caritatis,  ut  di- 
ximus;  at  prseter  hunc  ultimum  sensum,  unam  tantum  habent  pos- 
sibilem  significationem  in  hac  vita,  nempe  adhserere  Deo  super 
omnia  appretiative,  quod  pertinet  etiam  ad  alias  virtutes  theo- 
logicas.  Ergo.  —  3)  Hanc  interpretationem  tradere  videtur  S.  Aug. 
horum  verborum,  dicens:  «  Quid  remanet  de  corde  tuo,  unde  di- 
ligas  teipsum  ?  (si  diligas  Deum  ex  toto  corde)  quid  de  anima 
tua?  quid  de  mente  tua?  Totum  exigit  te,  qui  fecit  te  »;  et  (de 
Doctr.  Christ.  c.  22.):  «  si  teipsum  non  propter  te  debes  diligere,  sed 

propter  ipsum  (Deum),  ubi  dilectionis  tuse  rectissimus  finis  est,  non 
succenseat  aliquis  alius  homo,  si  et  ipsum  propter  Deum  diligas.  » 

1262.  III.  Ex  Patribus.  S.  Augustinus  (lib.  3.  de  Doctr.  Christi. 
c.  10.  n.  16.),  inquit :  «  caritatem  voco  motum  animi  ad  fruen- 
dum  Deo  propter  ipsum:  »  (lib.  1.  vero  cap.  4.),  definierat  quid 
est  frui,  dicens  :  «  Frui  est  amore  inhserere  alicui  rei  propter 
seipsam. »  —  (Hom.  38.) :  «  Videat  caritas  vestra  primum  amor 
amicitise,  qualiter  debeat  esse  gratuitus,  non  enim  propterea  de- 
bes  habere  amicum,  vel  amare,  ut  aliquid  tibi  praestet.  »  — 
S.  Crys.  (hom.  9.  in  cap.  2.  ad  Rom.),  ait:  «  Omnia  propter 
Christum  agenda,  non  propter  mercedem.  »  —  S.  Greg.  Naz. 
(hom.  3.):  «  Sublimius  assurgere,  qui  summo  bono  conjungi  pro- 
pter  ipsum  summum  bonum  exoptant,  non  autem  propter  honores 
in  altero  sevo  reconditos.  »  —  S.  Bern.  (lib.  de  dilig.  Deo):  «  Causa 
diligendi  Deum  Deus  est....  non  sine  prsemio  diligitur  Deus,  etsi 
absque  prsemii  intuitu  diligendus  sit....  verus  amor  prsemium  non 
requirit  sed  meretur.  »  —  Et  (eod.  lib.  cap.  9.  n.  26.) :  Amor 
iste  merito  gratus,  quia  gratuitus....  Qualis  suscipitur  (a  Deo), 
talis  et  redditur.  Qui  enim  sic  amat,  haud  secus  profecto,  quam 
amatus  est,  amat ;  quserens  et  ipse  vicissim,  non  quse  sua  sunt, 
sed  quse  Jesu  Christi,  quemadmodum  ille  nostra,  vel  potius  nos, 
et  non  sua  qusesivit.  Sic  amat  qui  dicit  Ps.  117.  1.  Confltemini 
Domino,  quoniam  bonus.  Qui  Domino  confitetur,  non  quoniam 
sibi  bonus  est,  sed  quoniam  bonus  est.  Hic  vere  diligit  Deum  pro- 
pter  Deum,  non  propter  seipsum.  »  —  Et  (c.  12.  n.  34.):  «  Est  qui 
confitetur  Domino,  quoniam  potens  est;  et  est  qui  confitetur,  quo- 
niam  sibi  bonus  est;  et  item  qui  confitetur,  quoniam  simpliciter 
bonus  est.  Primus  servus  est,  et  timet  sibi ;  secundus  mercena- 
rius,  et  cupit  sibi ;  tertius  filius,  et  defert  Patri.  Itaque  et  qui 
timet  et  qui  cupit  utrique  pro  se  agunt.  Sola  quse  in  filio  est 
caritas,  non  quserit  quse  sua  sunt.  » 

Unde:  juxta  Patres  tunc  Deum  diligimus  caritate,  quando  illum 
gratis  diligimus,  —  propter  se  et  non  propter  nos,  —  quia  bonus 
est  et  non  quia  mercedem  daturus  est.  Atqui  hsec  verificantur 
quando  Deum  diligimus  ob  ejus  bonitatem  absolutam,  ita  ut  amor 
noster,  ex  parte  motivi,  sit  benevolentiae  et  amicitise.  Ergo  — 
Vide  Muzzarelli  (Del  motivo  formale  etc.  Prop.  I.). 

1263.  IV.  Ex  sensu  Ecclesice.  Catechismus  Romanus  jussu 
S.  Pii  V.  editus,  (Part.  4.  de  prim.  pet.  Orat.  Dom.  n.),  dicit: 
«  Monet  nos  vera  caritas,  totum  ut  animum  ac  studium  confera- 
mus  in  Deum,  qui  quoniam  solus  est  in  se  ipso  summum  bonum, 
jure  est  prsecipuo  quodam  ac  singulari  amore  diligendus. »  —  In 
Instructione  vero  addita  Conc.  Rom.  sub  Bened.  XIII.  legitur  : 
«  Qual  e  il  dolore  perfetto,  che  si  dice  contrizione?  11  dolore 
perfetto  o  sia  la  contrizione  e  un  dolore  perfezionato  dalla  ca~ 
ritd,  col  quale  per  solo  amor  di  Dio  come  sommo  bene  ci  di- 
spiace  sopra  ogni  male  aver  commesso  il  peccato. »  Atque  for- 
mula  actus  contritionis  ita  traditur:  «  Mio  Dio,  perche  siete  som- 
mo,  infinito,  e  perfettissimo  bene,  vi  amo  sopra  ogni  cosa  etc.  »  — 
Quse  quidem  magnam  vim  habent,  prsesertim  si  comparentur  cum 
communissima  Theologorum  sententia,  quam  unius  vel  alterius 
recentioris  Theologi  dissensus  nullatenus  infirmat. 

1264.  V.  Ex  ratione.  Nam  1)  ex  supra  dictis,  spes  et  caritas 
sunt  duse  virtutes  realiter  inter  se  distinctse;  ergo  debent  habere 
diversum  formale  objectum:  ab  hoc  enim  virtutes  specificantur; 
sed  bonitas  Dei  respectiva  est  objectum  formale  spei;  ergo  nequit 
esse  objectum  formale  caritatis. 

2)  Etsi  Deus  Auxiliator  sit  objectum  formale  spei,  prout  spes 
dicit  erectionem  animi;  tamen  etiam  bonitas  respectiva  est  certe 
motivum  spei,  prout  dicit  amorem  et  desiderium.  Atqui  amor  et 
desiderium  caritatis  specie  distinguuntur  ab  amore  et  desiderio 
spei;  nec  ulla  esset  distinctio,  nisi  elicerentur  ob  Dei  bonitatem 
absolutam.  Ergo. 

3)  Neque  dici  potest  amorem  et  desiderium  spei  habere  pro 
objecto  formali  simul  bonitatem  Dei  respectivam  et  Deum  Auxi- 
liatorem;  amorem  et  desiderium  vero  concupiscentise  elicitum  a 
caritate  habere  pro  objecto  formali  solum  bonitatem  Dei  respe- 
ctivam;  atque  ex  hoc  distingui.  Ceteris  enim  prsetermissis,  caritas 
secundum  omnes  actus  suos  est  perfectior  spe ;  major  autem  per- 
fectio  actuum  prsecipue  desumitur  ab  objecto  formali;  ergo  amor 
et  desiderium  caritatis  debent  perfectius  formale  objectum  ha- 
bere,  quam  amor  et  desiderium  spei.  Num  perfectius  motivum 
dicitur  bonitas  Dei  respectiva  sola,  eadem  bonitate  cum  fidelitate 
Dei  aut  aliis  attributis  conjuncta  ? 

1265.  Dices  L:  Patres,  ac  praesertim  S.  Augustinus  et  S.  Ber- 
nardus,  docent  quidem  Deum  caritate  diligi  amore  gratuito,  et 
propter  se ;  sed  id  dicunt  ad  exclusionem  mercedis,  quae  sit  ali- 
quid  distinctum  a  Deo;  non  vero  ad  exclusionem  mercedis,  quse 
sit  ipse  Deus.  Ergo  ex  illis  Patrum  locutionibus  desumi  nequit 
argumentum,  quo  probetur  formale  objectum  caritatis  esse  boni- 
tatem  Dei  absolutam. 

Resp.  1)  Verum  est  Patres  quandoque  sumere  illas  locutiones 
«  gratis  —  propter  se  »  ad  excludendum  solum  mercedem  distin- 
ctam  ab  ipso  Deo  ;  et  inde  ostendunt  amorem  concupiscentise,  quo 
per  spem  Deum  prosequimur,  esse  laudabilem  et  supernaturalem 
(nn.  1178;  1181.).  At  falsum  est  Patres  semper  illas  locutiones  su- 
mere  ad  exclusionem  solius  mercedis  a  Deo  distinctse  ;  ac  tum 
prsesertim  cum  agunt  de  amore  benevolentise  et  amicitise,  qui  est 
proprius  caritatis.  Etenim,  uti  patet  ex  modo  recitatis  testimo- 
niis,  laudant  amorem,  qui  non  sit  propter  honores  in  altero  cevo 
reconditos  —  qui  meretur  prcemium  (ipsum  Deum),  sed  elicitur 
absque  intuitu  prcemii  —  quo  amamus  amicum,  non  ut  aliquid 
nobis  prsestet  —  qui  cum  sit  amor  filii  Dei  (filius  dicitur  qui  ca- 
ritatem  habet),  confitetur  non  quia  sibi  (amanti)  bonus  est  (Deus), 
sed  quoniam  simpliciter  bonus  est :  et  tunc  habetur  caritas, 
quse  non  qucerit  quce  sua  sunt,  similis  caritati  qua  Deus  dili- 
git  nos. 

2)  Quamvis  de  amore  Dei  gratuito  et  propter  se  quandoque  di- 
cant  Patres  quod  habeat,  mereatur,  etc.  mercedem  et  beatitudi- 
nem  seternam ;  nunquam  tamen  expresse  asserunt  amorem  hujus- 
modi  esse  gratuitum,  Deumque  amari  propter  se,  si  ametur  for- 
maliter  quia  bonus  est  nobis,  seu  ut  bonum  nobis  proveniat.  Atqui 
si  hunc  sensum  non  expresse  tradunt,  non  possumus  nisi  injuria 
illis  tribuere.  Nam  amor  Dei  excludens  aliam  mercedem  prseter 
Deum,  sed  respiciens  formaliter  Deum  uti  mercedem,  esset  minus 
gratuitus  quocumque  alio  amore,  respiciente  quamcumque  aliam 
mercedem;  quo  major  enim  est  merces  propter  quam  amamus,  eo 
minus  est  gratuitus  amor. 

3)  Non  deest  via  consequendi  veram  intelligentiam  SS.  Patrum 

in  hac  re  ;   siquidem  omnia  bene    cohserent  inter  se,  si  dicamus 

Patres  vocare  gratuitum  et  propter  se,  amorem  Dei  ob  ejus  bo- 
Mazzella.  De  Virtutibus.  46 

nitatem  absolutam;  respicere  autem  hunc  amorem  beatitudinem, 
Deum  ut  mercedem  etc,  non  formaliter ,  sed  veluti  objectum 
quod,  veluti  conditionem  prcerequisitam,  veluti  eflectum  qui  con- 
sequitur,  etsi  non  formaliter  intendatur,  ut  diximus  in  sect.  prsec; 
vel  eos  loqui  de  amore  spei,  quando  formaliter  mercedem  re- 
spicit. 

1266.  Dices.  IL:  Ipse  D.  Thomas  illud  diligere  Deum  propter 
se  multipliciter  explicat,  quin  id  intelligat  de  Dei  bonitate  ab- 
soluta.  Nam  (2.  2.  q.  27.  a.  3.)  ait:  «  Ly  propter  importat  habi- 
tudinem  alicujus  causse.  Est  autem  quadruplex  genus  causse,  sci- 
licet  finalis,  formalis,  efficiens  et  materialis  ad  quam  reducitur 
etiam  materialis  dispositio,  quse  non  est  causa  simpliciter,  sed 
secundum  quid...  Primis  ergo  tribus  modis  Deum  non  diligimus 
propter  aliud,  sed  propter  seipsum.  Non  enim  ordinatur  ad  aliud 
sicut  ad  finem,  sed  ipse  est  finis  ultimus  omnium  ;  neque  etiam 
informatur  aliquo  alio  ad  hoc  quod  sit  bonus,  sed  ejus  substantia 
est  ejus  bonitas,  secundum  quam  exemplariter  omnia  bona  sunt; 
neque  iterum  ei  ab  altero  bonitas  inest,  sed  ab  ipso  omnibus 
aliis.  » 

Resp.  1)  Recolenti  diversa  S.  Doctoris  loca,  quse  exhibuimus, 
tum  agentes  de  spe,  tum  prsec  sect.  hujus  art.,  evidenter  patet 
S.  Doctorem  ssepe  et  clare  tradidisse  doctrinam,  quam  hic  tue- 
mur:  de  qua  re  etiam  omnes  ejus  interpretes  conveniunt,  ut  dixi- 
mus.  Gravissimum  ergo  prsejudicium  est  contrarise  sententise,  quod 
ejus  pauci  recentiores  Auctores  velint  D.  Thomam  in  illam  tra- 
here.  Ceterum,  etsi  diversas  significationes  habeat  illud  propter 
se  apud  S.  Doct.;  certum  est  tamen  eum  docere  caritate  nos  ideo 
diligere  Deum  propter  seipsum,  quia  in  eo  sistimus  —  quia  nihil 
nobis  obtinere  intendimus  —  quia  ipsi  Deo  bonum  volumus  —  et 
sic  distinguit  caritatem  a  spe  —  Cf.  dicta  (n.  1097.  1134.  1254.). 
Objectio  ergo  reduceretur  ad  hoc:  D.  Thomas  in  loco  objecto  non 
accipit  illud  propter  se  sensu,  quem  propugnamus  in  thesi;  ergo 
numquam  sensum  -illum  docet  ! 

2)  Sed  nec  verum  est,  D.  Thomam  non  tradere  nostram  doctri- 
nam  in  ipso  objecto  loco  ;  ibi  enim  docet,  spem  ducere  ad  cari- 
tatem  per  modum  dispositionis  cujusdam;  quia  spe  non  diligitur 
Deus   propter  seipsum,  sed   propter  bonum  speratum.    En  ejus 

verba:  «  Quarto  modo  potest  (Deus)  diligi  propter  aliud;  quia  sci- 
licet  ex  aliquibus  aliis  disponimur  ad  hoc  quod  in  Dei  dilectione 
proficiamus  ;  puta  per  beneficia  ab  eo  suscepta,  vel  per  prsemia 
sperata. »  Et  cum  sibi  objecisset:  «  spes  expectat  aliquid  adipisci 
a  Deo...  ergo  videtur,  quod  Deus  propter  aliquod  bonum  spera- 
tum....  sit  amandus.  Non  ergo  est  amandus  propter  seipsum;  » 
respondet  (ad  3.):  «  spes  et  timor  ducunt  ad  caritatem  per  modum 
dispositionis  cujusdam,  ut  ex  supradictis  patet.  » 

3)  Liceat  qusestionem  absolvere  pulcherrimis  ipsius  D.  Thomse 
verbis  (Q.  un.  de  car.  a.  2.).  «  Amare,  inquit,  bonum  alicujus  ci- 
vitatis  contingit  dupliciter:  uno  modo  ut  habeatur,  alio  modo  ut 
conservetur.  Amare  autem  bonum  alicujus  civitatis,  ut  habeatur 
et  possideatur,  non  facit  bonum  politicum;  quia  sic  etiam  aliquis 
tyrannus  amat  bonum  alicujus  civitatis,  ut  ei  dominetur  :  quod 
est  amare  seipsum  magis  quam  civitatem  ;  sibi  enim  ipsi  hoc 
bonum  concupiscit,  non  civitati.  Sed  amare  bonum  civitati,  ut 
conservetur  et  defendatur,  hoc  est  vere  amare  civitatem ;  quod 
bonum  politicum  facit,  in  tantum  quod  propter  bonum  civitatis 
conservandum  vel  ampliandum,  se  periculis  mortis  exponunt,  et 
negligunt  privatum  bonum.  Sic  igitur  amare  bonum,  quod  a 
Beatis  participatur,  ut  habeatur  vel  possideatur,  non  facit  homi- 
nem  bene  se  habentem  ad  beatitudinem  ;  quia  etiam  mali  illud 
bonum  concupiscunt  :  sed  amare  illud  bonum  secundum  se,  ut 
permaneat  et  diffundatur,  et  ut  nihil  contra  illud  bonum  aga- 
tur,  hoc  facit  hominem  bene  se  habentem  ad  illam  societatem 
Beatorum  :  et  hsec  est  caritas,  quce  Deum  per  se  diligit ;  et 
proximos  qui  sunt  capaces  beatitudinis  sicut  seipsos;  et  quce  re~ 
pugnat  omnibus  impedimentis  et  in  se  et  in  aliis:  unde  numquam 
potest  esse  cum  peccato  mortali,  quod  est  beatitudinis  impedi- 
mentum.  » 

ARTICULUS  TERTIUS 
Quodnam  sit  Materiale  caritatis  Objectum. 

§•  r. 

Exponitur  Status  Quaestionis. 

1267.  Notat  D.  Thomas  (2.  2.  q.  25.  a.  2.):  «  caritas  non  est 
simpliciter  amor,  sed  habet  rationem  amicitise...  Per  amicitiam 
autem  amatur  aliquid  dupliciter:  uno  modo  sicut  ipse  amicus,  ad 
quem  amicitiam  habemus,  et  cui  bona  volumus;  alio  modo  sicut 
bonum,  quod  amico  volumus.  »  Unde  materiale  caritatis  objectum 
duplex  est. 

1268.  Jam  si  sermo  est  de  objecto,  seu  de  bono  quod  alteri  vo- 
lumus,  «  possunt,  inquit  D.  Th.  (1.  c.  a.  3.)  ex  caritate  diligi 
creaturse  (etiam)  irrationales,  sicut  bona  quse  aliis  volumus,  in 
quantum  scilicet  ex  caritate  volumus  eas  conservari  ad  honorem 
Dei,  et  utilitatem  hominum  :  et  sic  etiam  ex  caritate  Deus  eas 
diligit.  »  Qua  in  re  notandum  est  cum  Suarez  (disp.  1.  sect.  1. 
nn.  7.  8.),  nomine  creaturse  irrationalis  venire  omnia  bona  sive 
sint  spiritualia  sive  non. 

1269.  At  creaturse  irrationales  nequeunt  esse  caritatis  obje- 
ctum,  cui  bona  volumus;  et  hoc  triplici  ratione,  uti  docet  idem 
S.  Doctor  (1.  c).  «  Primo  quidem  quia  amicitia  ad  eum  habetur, 
cui  volumus  bonum.  Sed  non  proprie  possumus  bonum  velle  crea- 
turae  irrationali,  quia  non  est  ejus  proprie  habere  bonum,  sed 
solum  creaturae  rationalis,  quse  est  domina  utendi  bono  quod  ha- 
bet,  per  liberum  arbitrium.  Et  ideo  Philosophus  dicit  in  II.  Phy- 
sic.  (text.  58.  et  59.)  quod  'hujusmodi  rebus  non  dicimus  aliquid 
bene,  vel  male  contingere,  nisi  secundum  similitudinem'.  Secundo 
quia  omnis  amicitia  fundatur  super  aliqua  communicatione  vitse: 
nihil  enim  ita  proprium  est  amicitise,  sicut  bona  vitse,  ut  patet 
per  Philosophum  (8.  Ethic,  cap.  3.  et5.).  Creaturse  autem  irra- 
tionales  non  possunt  communicationem  habere  in  vita  humana, 
quse  est  secundum  rationem.    Unde  nulla  amicitia  potest   haberi 

ad  creaturas  irrationales,  nisi  forte  secundum  metaphoram.  Ter- 
tia  ratio  est  propria  caritati,  quia  caritas  fundatur  super  com- 
municatione  beatitudinis  seternse,  cujus  creatura  irrationalis  capax 
non  est.  Unde  amicitia  caritatis  non  potest  haberi  ad  creaturam 
irrationalem. » 

1270.  Ut  igitur  determinetur  caritatis  objectum  cui  bona  vo- 
lumus,  de  quo  solum  hic  agitur,  principii  instar  haberi  debet, 
quod  a  D.  Thoma  audivimus:  «  caritas  fundatur  super  communi- 
catione  beatitudinis  seternse. »  Hujusmodi  vero  communicatio  bea- 
titudinis  aeternse,  et  consummatio  communicationis  in  creatura 
bonitatis  divinae  supernaturalis,  quse  est  formale  caritatis  obje- 
ctum,  non  intelligenda  est  secundum  actum,  sed  secundum  capa- 
citatem;  ita  ut  qui  capax  est  illius  communicationis  supernatu- 
ralis  bonitatis,  etsi  actu  illam  non  habeat,  sit  tamen  objectum 
caritatis.  Excluditur  ergo  solum  qui  nec  ipsam  capacitatem  habet. 

1271.  Ex  his  duo  statim  inferre  possumus.  Primum  est  «  quod 
in  peccatoribus,  inquit  D.  Thomas  (1.  c.  a.  6.)  duo  possunt  con- 
siderari,  scilicet  natura  et  culpa.  Secundum  naturam  quidem, 
quam  a  Deo  habent,  capaces  sunt  beatitudinis,  super  cujus  com- 
municatione  caritas  fundatur,  ut  supra  dictum  est,  (art.  3.  huj. 
qu.,  et  q.  23.  a.  1.  et  5.);  et  ideo  secundum  naturam  suam  sunt 
ex  caritate  diligendi. » 

1272.  Alterum  est,  quod  «  si  qusestio,  ait  idem  Angelicus  Do- 
ctor  (1.  c.  a.  11.),  referatur  ad  illos  spiritus  qui  dsemones  dicun- 
tur,  utrum  sint  ex  caritate  diligendi,  respondendum  est,  secun- 
dum  prsemissa  (a.  2.  et  3.  hujus  qusest.),  quod  aliquid  ex  caritate 
diligitur  dupliciter  ;  uno  modo  sicut  ad  quem  amicitia  habetur; 
et  sic  ad  illos  spiritus  caritatis  amicitiam  habere  non  possumus; 
pertinet  enim  ad  rationem  amicitise  ut  amicis  bonum  velimus;  il- 
lud  autem  bonum  vitse  aeternse  quod  respicit  caritas,  spiritibus 
illis  a  Deo  seternaliter  damnatis,  ex  caritate  velle  non  possumus; 
hoc  enim  repugnaret  caritati  Dei,  per  quam  ejus  justitiam  ap- 
probamus. » 

1273.  Verum  ut  ex  statuto  principio  sub  uno  veluti  conspectu 
appareat  adsequatum  objectum  materiale  cui  caritatis,  en  quo- 
modo  illud,  ex  doctrina  S.  Augustini  (de  Doctrina  Christ.  c.  23.), 
breviter  complectitur  D.  Thomas  (1.  c.  a.  12.):  «  Quatuor  sunt  di- 

ligenda;  unum  quod  supra  nos  est,  »  scilicet  Deus,  «  alterum  quod 
nos  sumus;  tertium  quod  juxta  nos  est,  »  scilicet  proximus;  «  quar- 
tum  quod  infra  nos  est,  »  scilicet  proprium  corpus.  Amicitia  ca- 
ritatis  super  communicatione  beatitudinis  fundatur.  In  qua  qui- 
dem  communicatione  unum  est  quod  consideratur  ut  principium 
influens  beatitudinem,  scilicet  Deus;  aliud  est  beatitudinem  dire- 
cte  participans,  scilicet  homo  et  Angelus;  tertium  autem  est  id 
ad  quod  per  quamdam  redundantiam  beatitudo  derivatur,  scilicet 
corpus  humanum.  Id  quidem  quod  est  beatitudinem  influens,  est 
ea  ratione  diligibile,  quia  est  beatitudinis  causa;  id  autem  quod 
est  beatitudinem  participans,  potest  esse  duplici  ratione  diligi- 
bile,  vel  quia  est  unum  nobiscum,  vel  quia  est  nobis  consociatum 
in  beatitudinis  participatione;  et  secundum  hoc  sumuntur  duo  ex 
caritate  diligibilia,  prout  scilicet  homo  diligit  et  seipsum  et  pro- 
ximum. 

1274.  Ex  qua  doctrina  patet  primo,  nomine  proximi  caritate 
diligendi  venire  etiam  Angelos.  Revera  1)  nomine  proximi  venit 
ille  vel  cui  opem  prsestamus,  vel  a  quo  opem  recipimus;  atqui 
ab  Angelis  opem  recipimus.  (Cf.  de  Deo  Creante,  disp.  2.  a.9.). 
Ergo.  Unde  S.  Aug.  (1.  1.  de  Doct.  Christ.  c.  30.),  inquit:  «  Si 
vel  cui  prsebendum  est,  vel  a  quo  nobis  prsebendum  est  officium 
misericordise  recte  proximus  dicitur;  manifestum  est,  hoc  prsece- 
pto,  quo  jubemur  diligere  proximum,  etiam  sanctos  angelos  conti- 
neri,  a  quibus  tanta  nobis  misericordise  impenduntur  officia,  quanta 
multis  divinarum  Scripturarum  locis   animadvertere  facile  est. » 

2)  Nec  obstat  quod  Angeli  nobiscum  non  communicant  in  na- 
tura  speciei.  Nam  respondet  S.  Thomas,  (2.  2.  q.  25.  a.  10.  ad 
1.):  «  quod  proximus  non  solum  dicitur  communicatione  speciei, 
sed  etiam  communicatione  beneficiorum  pertinentium  ad  vitam 
seternam,  super  qua  communicatione  amicitia  caritatis  fundatur. » 

1275.  Patet  secundo,  etiam  proprium  corpus  esse  caritate  di- 
ligendum.  Quod  ita  explicat  S.  Th.  (2.  2.  q.  25.  a.  5.):  «  corpus 
nostrum  secundum  duo  considerari  potest  ;  uno  modo  secundum 
ejus  naturam;  alio  modo  secundum  corruptionem  culpse  et  pcense. 
Natura  autem  corporis  nostri  non  est  a  malo  principio  creata, 
ut  Manichaei  fabulantur,  sed  est  a  Deo.  Unde  possumus  eo  uti  ad 
servitium  Dei,  secundum  illud  Rom.  6.  13.:   'Exhibete...  membra 

vestra  arma  justitise  Deo'.»  —  Et  (ad  2.):  «  quamvis  corpus  no- 
strum  Deo  frui  non  possit  cognoscendo  et  amando  ipsum,  tamen 
per  opera  quae  per  corpus  agimus,  ad  perfectam  Dei  fruitionem 
possumus  venire.  Unde  ex  fruitione  anirnse  redundat  qusedam  bea- 
titudo  ad  corpus,  scilicet  sanitatis  et  incorruptionis  vigor,  ut 
Aug.  dicit  (in  epist.  ad  Diosc).  Et  ideo,  quia  corpus  aliquo  modo 
est  particeps  beatitudinis,  potest  dilectione  caritatis  amari  »  — 
Cf.  de  Deo  Creante  (disp.  6.  a.  11.). 

1276.  His  ergo  prsestitutis,  superest  solum  probandum  tum 
Deum  (objectum  primarium),  tum  nos  ipsos  et  proximum  nostrum 
(objectum  secundarium),  ad  materiale  caritatis  objectum,  cui  bo- 
num  volumus,  pertinere.  Quod  dum  statuimus,  ad  complementum 
doctrinse  simul  ostendimus,  unam  eamdemque  esse  caritatem,  qua 
homo  seipsum,  suum  proximum,  et  Deum  diligit. 

§.  II. 
Solvitur  Proposita  Quaestio. 

Prop.  LI.  1.  Primarium  caritatis  objectum,  quod  amore  be- 
nevolentice  et  amicitice  prosequimur,  tamquam  id  cui  bonum 
volumus,  est  Deus  —  Secundarium  vero  tum  2.  nos  ipsi  —  tum 
3.  proocimus  noster  —  4.  Atque  una  eademque  specie  est  cari- 
tas,  qua  Deum  propter  se,  nos  ipsos  et  proximum  propter  Deum 
diligimus. 

1277.  Prob.  lma  pars.  I.  Illud  est  primarium  caritatis  objectum, 
in  quo  primario  relucet  formale  ejusdem  virtutis  motivum;  atqui 
formale  caritatis  objectum  primario  relucet  in  Deo  ipso ;  siqui- 
dem  illud  est  divina  bonitas,  quse  est  in  Deo  per  essentiam,  in 
nobis  per  participationem.  Ergo  Deus  est  primarium  materiale 
objectum  caritatis.  Atque  huc  facit  quod  legitur  (Matth.  XXII., 
37.  seq.):  «  Diliges  Dominum  Deum  tuum  ex  toto  corde  tuo,  et  in 
tota  anima  tua,  et  in  tota  mente  tua.  Hoc  est  maximum  et  pri- 
mum  mandatum.» 

1278.  Prob.  2da  pars.  1)  Additur  (1.  nunc  c,  v.  39.):  «  Secun- 
dum  autem  simile  est    huic  :    diliges    proximum    tuum,  sicut  te- 

ipsum.»  Sed  proximum,  ut  statim  probabitur,  diligere  tenemur 
ex  caritate.  Ergo  et  nos  ipsos. 

2)  Caritas  fundatur  in  communicatione  bonitatis  Dei  superna- 
turalis,  seu  beatitudinis  seternse;  ergo  illi  sunt  ex  caritate  dili- 
gendi,  quibus  debemus  velle  illam  beatitudinem:  sed  illam  nobis- 
metipsis  debemus  velle,  ergo. 

3)  Objectum  caritatis  est  Deus;  ergo  caritate  etiam  diligimus 
quos  Deus  diligit;  qui  enim  aliquem  ut  amicum  diligit,  ejus  bona 
et  amicos  etiam  diligit.  Atqui  Deus  diligit  nos  caritate;  ergo  nos 
debemus  nosmetipsos  caritate  diligere. 

1279.  Dices  L:  S.  Gregorius  (Hom.  17.  in  Ev.),  dicit:  «  caritas 
in  alium  tendit,  ut  caritas  esse  possit;  »  et  «  minus  quam  inter 
duos,  caritas  haberi  non  potest.  »  Ergo  homo  non  est  ipse  obje- 
ctum  suse  caritatis. 

Resp.  Dupliciter  possumus  de  caritate  loqui.  Uno  modo  sub 
communi  ratione  amoris;  et  hoc  modo,  inquit  D.  Thomas  (Q.  uni- 
ca  de  Carit.  a.  7.  ad  12.):  «  Licet  amicitia  sit  in  communicatione 
ad  aiterum,  sicut  et  justitia;  tamen  amor  non  de  necessitate  est 
ad  alterum,  qui  sufficit  ad  rationem  caritatis. »  Unde  dixerat  (ibid. 
ad  11.):  «  Secundum  quod  caritas  significat  amorem,  sic  aliquis 
seipsum  ex  caritate  diligere  potest.  »  —  «  Alio  modo,  inquit  idem 
S.  Doct.  (2.  2.  q.  25.  a.  4.),  possumus  loqui  de  caritate  secundum 
propriam  rationem  ipsius,  prout  scilicet  est  amicitia  hominis  ad 
Deum  principaliter,  et  ex  consequenti  ad  ea  quae  sunt  Dei;  inter 
quae  etiam  est  ipse  homo,  qui  caritatem  habet;  et  sic  inter  cse- 
tera  quse  ex  caritate  diligit  quasi  ad  Deum  pertinentia,  etiam 
seipsum  ex  caritate  diligit. » 

1280.  Dices  II. :  ad  id  non  tenetur  homo,  de  quo  nullum  est 
prseceptum:  atqui  non  datur  prseceptum  diligendi  seipsum;  siqui- 
dem,  proposito  prsecepto  de  diligendo  Deo  et  proximo,  additur 
(Matt.  XXII.)  quod  in  eo  consistit  «  universa  lex  et  Prophetse. » 
Ergo. 

Resp,:  1)  prseceptum  diligendi  seipsum  includitur  in  prsecepto 
diligendi  proximum,  quem  ad  normam  dilectionis,  qua  seipsum  dili- 
git,  diligere  debet  homo.  Hinc  S.  Augustinus  (1.  1.  de  Doct.  Christ. 
c.  26.),  inquit:  «  cum  dictum  est,  diliges  proximum  tuum  tanquam 
teipsum,  simul  et  tui  et  abs  te  dilectio  non  prsetermissa  est. » 

2)  Idem  S.  Doctor  (1.  c.  c.  23.),  docet  quod  nulla  erat  neces- 
sitas  faciendi  expresse  hoc  prseceptum:  «  quantumlibet  enim  homo 
excidat  a  veritate,  remanet  illi  dilectio  sui. . .  Fugax  enim  animus 
ab  incommutabili  lumine  omnium  regnatore  id  agit,  ut  ipse  sibi 
regnet. . . .  et  ideo  non  potest,  nisi  se. . . .  diligere. »  Quare  addit 
(c.  25.):  «  Modus  ergo  diligendi  praecipiendus  est  homini,  id  est 
quomodo  se  diligat  et  prosit  sibi.  Quod  autem  se  diligat,  et  pro- 
desse  sibi  velit  dubitare  dementis  est. » 

1281.  Prob.  3tia  pars.  1)  dicitur  (I.  Jo.V.  12.):  «  Si  diligamus 
invicem,  Deus  in  nobis  manet,  et  caritas  ejus  in  nobis  perfecta 
est. »  Sed  innumera  sunt  et  obvia  S.  Scripturse  testimonia,  quse 
hanc  veritatem  enuntiant. 

2)  Illi  pertinent  ad  objectum  materiale  caritatis,  a  quibus  par- 
ticipatur  vel  participari  potest  divina  bonitas ,  quse  est  formale 
objectum  illius  virtutis;  atqui  hsec  participatur  vel  participabilis 
est  a  proximo  nostro.  Ergo. 

3)  Amicitia,  sicut  efficit  amicos  unanimes  sive  unius  voluntatis, 
ita  efficit  ut  quidquid  unus  amat,  alter  etiam  amet;  quod  vide- 
mus  etiam  inter  homines  fieri  (S.  Th.  2. 2.  q.  25.  a.  8.).  Atqui  Deum 
caritate  diligimus,  et  Deus  diligit  proximum  nostrum;  ergo  cari- 
tate  possumus  proximum  nostrum  diligere. 

1282.  Prob.  4ta  pars.  I.  Ex  Scriptura.  Nam  1)  in  Scripturis 
adnumerari  solet  caritas  fidei,  et  spei  tamquam  unica  specie  spe- 
cialissima  virtus,  sicut  est  fides  et  spes:  ita  dicitur  (I.  Corinth. 
XIII.):  «  Nunc  autem  manent  fides,  spes,  caritas,  »  itaque  ut  fi- 
des  est  una,  juxta  illud  (ad  Ephes.  4.):  «  Una  fides;  »  sic  etiam 
caritas. 

2)  Dicitur  (I.  Jo.  VI.  12.):  «  Si  diligamus  invicem,  Deus  in  no- 
bis  manet,  et  caritas  ejus  in  nobis  perfecta  est;  »  —  et  (v.  21.): 
«  Et  hoc  mandatum  habemus  a  Deo,  ut,  qui  diligit  Deum,  diligat 
et  fratrem  suum.»  Ex  quibus  apparet  adeo  non  esse  diversam 
virtutem,  qua  diligimus  nos  invicem  ab  ea,  qua  diligimus  Deum, 
ut  hoc  ipso  potius  caritas  erga  Deum  perficiatur,  quod  studiose 
nos  diligimus  invicem,  quia  scilicet  una  eademque  virtute  nos  et 
Deum  diligimus  —  Unde  S.  Augustinus  (de  Trin.  1.  8.  c.  8.  12.), 

inquit  :  «  ex  una  igitur  eadem  caritate  Deum  proximumque  dili- 
gimus:  sed  Deum  propter  Deum,  nos  autem  et  proximum  propter 
Deum. » 

1283.  II.  Ex  ratione.  Objectum  formale,  propter  quod  caritate 
diligimus  Deum  et  proximum,  unum  idemque  est;  siquidem  cari- 
tate  diligimus  proximum ,  quatenus  habet  quemdam  ordinem  ad 
Deum,  et  particeps  est  aut  esse  potest  divinse  naturse  per  dona 
gratise  et  glorise.  Atqui  ubi  unum  est  formale  objectum,  una  est 
specie  virtus.  Ergo  —  Hinc  D.  Th.  (2.  2.  q.  25.  a.  1.)  docet:  «  ha- 
bitus  non  diversificantur  nisi  ex  hoc  quod  variant  speciem  actus. 
Omnis  enim  actus  unius  speciei  ad  eumdem  habitum  pertinet.  Cum 
autem  species  actus  ex  objecto  sumatur,  secundum  formalem  ra- 
tionem  ipsius,  necesse  est  quod  idem  specie  sit  actus  qui  fertur 
in  rationem  objecti,  et  qui  fertur  in  objectum  sub  tali  ratione; 
sicut  eadem  est  specie  visio  qua  videtur  lumen,  et  qua  videtur 
color  secundum  luminis  rationem.  Ratio  autem  diligendi  proxi- 
mum  Deus  est;  hoc  enim  debemus  in  proximo  diligere,  ut  in  Deo 
sit.  Unde  manifestum  est  quod  idem  specie  actus  est  quo  diligi- 
tur  Deus,  et  quo  diligitur  proximus.  Et  propter  hoc  habitus  ca- 
ritatis  non  solum  se  extendit  ad  dilectionem  Dei,  sed  etiam  ad 
dilectionem  proximi.  » 

1284.  Dices  1.:  juxta  Aristotelem  (in  VIII.  Ethic.  c.  8.),  «  amari 
est  honorari;  »  atqui  alius  est  honor  qui  debetur  Deo,  nempe  cul- 
tus  latrice,  et  alius  honor  creaturse  debitus,  nempe  honor  dulice, 
ergo  alius  etiam  est  amor,  quo  diligitur  Deus,  alius  quo  diligitur 
proximus. 

Respondetur  1)  cum  D.  Thoma  (2.  2.  q.  25.  a.  1.  ad  2.):  «  amor 
respicit  bonum  in  communi,  sed  honor  respicit  proprium  bonum 
honorati :  defertur  enim  alicui  in  testimonium  propriae  virtutis. 
Et  ideo  amor  non  diversificatur  specie,  propter  diversam  quanti- 
tatem  bonitatis  diversorum,  dummodo  referatur  ad  aliquod  unum 
bonum  commune:  sed  honor  diversificatur  secundum  propria  bona 
singulorum.  Unde  eodem  amore  caritatis  diligimus  omnes  proxi- 
mos,  inquantum  referuntur  ad  unum  bonum  commune,  quod  est 
Deus.  Sed  diversos  honores  diversis  deferimus,  secundum  propriam 
virtutem  singulorum:  et  similiter  Deo  singularem  honorem  latriae 
exhibemus,  propter  ejus  singularem  virtutem.» 

Vel  2)  cum  eodem  S.  Doctore  (2.  2.  q.  81.  a.  4.  ad  3.):  »  obje- 
ctum  amoris  est  bonum:  objectum  autem  honoris,  vel  reverentise 
est  aliquid  excellens:  bonitas  autem  Dei  communicatur  creaturser 
non  autem  excellentia  bonitatis  ejus.  Et  ideo  caritas,  qua  diligi- 
tur  Deus,  non  est  virtus  distincta  a  caritate,  qua  diligitur  proxi- 
mus:  Religio  autem,  qua  honoratur  Deus,  distinguitur  a  virtuti- 
bus,  quibus  honoratur  proximus. » 

ARTICULUS  QUARTUS 
An,  et  qualis  debeat  esse  Ordo  in  Caritate. 

§•  i. 

Exponitur  Status  Quaestionis. 

1285.  Ordo  caritatis,  de  quo  hic  quseritur,  est  ordo  perfectio- 
nis  ;  atque  in  eo  consistit  ut  inter  eos,  quos  amore  benevolentise 
et  amicitise  diligimus,  unum  magis  quam  alium  diligamus.  Et  qui- 
dem  talem  aliquem  ordinem  in  caritate  inveniri,  in  confesso  est 
apud  omnes.  Etenim  —  1)  (Cant.  II.  14.)  dicitur  :  «  ordinavit  in 
me  caritatem ;  »  quo  testimonio  id  confirmat  D.  Thomas  (2.  2. 
q.  26.  a.  1.)  Item  (Matth.  XXII.):  «  Hoc  est  primum  et  maximum 
mandatum :  diliges  Dominum  Deum  tuum.  »  etc.  Maximum  enim 
mandatum  appellat  Christus  Dominus  caritatem  erga  Deum,  pro- 
pter  prsestantiam  ejus  actus  dilectionis,  qui  per  illud  injungitur  — 
2)  S.  Aug.  (1.  1.  de  Doctr.  Christ.  c.  27.),  ait :  «  Ille  autem  ju- 
ste,  et  sancte  vivit,  qui  rerum  integer  sestimator  est ;  ipse  est 
autem,  qui  ordinatam  dilectionem  habet:  ne  aut  diligat,  quod  non 
est  diligendum,  aut  non  diligat,  quod  est  diligendum,  aut  amplius 
diligat,  quod  minus  est  diligendum  ,  aut  seque  diligat,  quod  vel 
minus,  vel  amplius  diligendum  est,  aut  minus,  vel  amplius,  quod 
aeque  diligendum  est. » 

1286.  Sed  ut  intelligatur,  in  quo  proprie  consistat  iste  ordo  ca- 
ritatis,  sciendum  est  imprimis  tripliciter  posse  rem  unam  magis 
et  perfectius  ex  caritate  diligi,  quam  aliam  :  —  1)  objective  — 
2)  appretiative   —  3)  intensive.    «  Objective  ,    inquit   Valentia 

(Tom.  3.  d.  3.  q.  4.  p.  1.),  diligitur  ea  res  magis,  cui  volumus  majus 
bonum;  appretiative  ea,  quam  ita  diligimus,  ut  illam  anteponamus 
aliis  rebus,  quas  dicamur  minus  diligere:  quod  quidem  ut  vere  fiat, 
necesse  est  duobus  modis  majorem  hanc  dilectionem  ostendere. 
Primo  sic,  ut  rem  alteram,  quam  dicamur  minus  diligere,  non  prse- 
feramus  ei,  quam  magis  dicimur  diligere  appretiative,  seu  ejus 
amori  ex  caritate;  ut  fieret,  si  aliquid  committeremus,  quod  non 
posset  consistere  secundum  rectse  rationis  judicium  cum  vera  ca- 
ritate  et  amicitia  erga  rem  ita  dilectam.  Altero  modo  ita  etiam, 
ut  si  tempus  sive  occasio  incidat,  in  quo  non  possis  ex  actuali  di- 
lectione  succurrere  aut  benefacere  ei,  quem  magis  appretiative 
diligis,  et  ei,  quem  minus;  succurras  potius  aut  benefacias  ei,  qui 
magis  diligendus  est  appretiative.  Intensive  vero  illud  magis  di- 
ligitur,  quod  diligitur  actu  perfectiori  secundum  intensionem  gra- 
dualem,  atque  adeo  secundum  fervorem  quemdam  actus  dilectio- 
nis.  Ac  potest  contingere,  ut  quod  magis  diligitur  intensive,  dili- 
gatur  minus  appretiative,  vel  objective,  et  e  contrario,  ut  quod 
magis  objective  vel  appretiative  diligitur,  diligatur  minus  inten- 
sive. » 

1287.  Quare  primo  Si  comparetur  Deus  cum  ceteris  objectis  ca- 
ritate  diligendis,  quseri  potest,  utrum  teneamur  illum  diligere 
magis  quam  nos  ipsos  et  proximum  objective,  appretiative  et  in- 
tensive:  primum  et  alterum  afSrmatur  ab  omnibus;  tertium  vero, 
quidquid  aliqui  dixerint,  negandum  esse  demonstrabitur. 

1288.  Sed  si  secundo  comparetur  ipse  diligens  cum  suo  proxi- 
mo  —  1)  concedunt  omnes,  cum  nulla  sit  obligatio  magis  inten- 
sive  amandi  Deum,  a  fortiori  neminem  teneri  magis  intensive  se- 
ipsum  diligere  quam  proximum  —  2)  Objective  autem  neque  tene- 
tur  homo  magis  diligere  seipsum,  quam  proximum.  Si  enim  sermo 
est  de  bono,  quod  possidetur;  fieri  potest  ut  proximus  plus  boni 
habeat  quam  nos,  et  secundum  hoc  plus  illum  diligamus,  quam 
nos  ipsos.  Si  vero  agatur  de  bono,  quod  non  possidetur;  nulla  vi- 
detur  obligatio  desiderandi  plus  boni  nobis,  quam  proximo ;  nec 
peccaret  contra  caritatem,  qui  quantum  in  se  esset,  optaret  omni- 
bus  sequalem  gratiam  et  gloriam,  salva  Dei  voluntate  et  ordina- 
tione. 

1289.  Quseri  ergo  solum  potest  utrum  teneatur  homo  magis  se 


ART.    IV.  —  DE    ORDINE    CARITATIS.  733 

ipsum  quam  proximum  appretiative  diligere.  In  hac  re  notandum 
est  triplicem  comparationem  fieri  posse:  —  1)  in  solis  bonis  spi- 
ritualibus  —  2)  in  solis  bonis  temporalibus  —  3)  in  spiritualibus 
ex  una  parte,  temporalibus  ex  altera.  Inter  bona  autem  spiritua- 
lia,  alia  sunt  necessaria  ad  salutem,  ut  fides,  gratia  sanctifi- 
cans,  etc,  alia  non  necessaria,  ut  donum  castitatis,  virtus  mira- 
culorum,  etc.  Sed  cum  hsec  plures  qusestiones  involvant,  quse  nunc 
pertractari  solent  in  Theologia  morali;  ceteris  omissis,  hic  quae- 
remus  dumtaxat,  utrum  teneatur  homo  seipsum  magis  appretia- 
tive  diligere  quam  proximum,  in  ordine  ad  bona  necessaria  ad 
salutem. 

1290.  Si  autem  tertio  comparatio  instituatur  inter  proximum 
et  proximum,  hsec  nobis  adnotare  sufficiat.  1)  Ordo  caritatis  non 
solum  desumendus  est  ex  majori  vel  minori  diligibilitate  objecti; 
sed  etiam  ex  majori  vel  minori  proximitate  cum  diligente,  uti 
docet  S.  Th.  (2.2.  q.  26.  a.  4.  ad  1.)  dicens :  «  Dilectio  caritatis 
non  solum  habet  quantitatem  ex  parte  objecti,  quod  esjt  Deus,  sed 
ex  parte  diligentis,  qui  est  ipse  homo  caritatem  habens,  sicut 
et  quantitas  cujuslibet  actionis  dependet  quodammodo  ex  ipso 
subjecto.  Et  ideo  licet  proximus  melior  sit  Deo  propinquior,  quia 
tamen  non  est  ita  propinquus  caritatem  habenti,  sicut  ipse  sibi, 
non  sequitur  quod  magis  debeat  aliquis  proximum  quam  seipsum 
diligere. » 

2)  Proximitas  vero  cum  diligente  ex  multis  oriri  potest;  unde 
S.  Aug.  (de  Doctr.  Christ.  1. 1.  c.  28.),  inquit:  «  Omnes  homines  seque 
diligendi  sunt.  Sed  cum  omnibus  prodesse  non  possis,  his  potissi- 
mum  consulendum  est,  qui  pro  locorum  vel  temporum,  vel  quarum- 
libet  rerum  opportunitatibus,  constrictius  tibi  quasi  quadam  sorte 
junguntur. » 

3)  Quandoque  etiam  regula  caritatis  est  ut  executione  et  opere 
unum  prseferamus  alteri,  qui  illi  prsefertur  affectu;  imitantes  or- 
dinem  quem  Pastor  Evangelicus,  (Matth.  XVIII.  et  Luc.  XV.)  circa 
oves  sibi  creditas  servavit.  Quamvis  ipse  absolute  ordine  dilectio- 
nis  prseferret  nonaginta  novem  oves;  in  ea  tamen  circumstantia, 
qua  una  earum  erravit,  plus  unam  opere  dilexit,  quam  ceteras : 
dimissis  enim  nonaginta  novem  in  deserto,  unice  de  centesima, 
quse  erraverat,  solicitus,  ad  eam  reducendam,  ac  si  nullam  aliam 

haberet,  totum  se  dedit.  Quapropter  S.  Aug.  (Epist.  139.  alias  158.): 
«  Caritas,  inquit,  quse  tanquam  nutrix  fovet  filios  suos,  non  ordine 
amandi,  sed  ordine  subveniendi,  infirmiores  fortioribus  anteponit; 
quos  tales  vult  esse,  quales  jam  illi  sunt,  quos  non  contemnendo, 
sed  de  his  confidendo,  interim  prseterit.  »  Et  S.  Bernardus  (serm.50. 
in  Cant.),  inquit :  « in  bene  affecta  mente  non  dubium  (verbi  causa) 
quin  dilectioni  hominis  Dei  dilectio  praeponatur,  et  in  hominibus 
ipsis  perfectiores  infirmioribus,  ccelum  terrse,  et  seternitas  tem- 
pori,  anima  carni.  Attamen  in  bene  ordinata  actione  ssepe,  aut 
-etiam  semper  ordo  oppositus  invenitur.  Nam  et  circa  proximi 
curam,  et  plus  urgemur,  pluries  occupamur,  et  infirmioribus  fra- 
tribus  diligentiori  sedulitate  assistimus,  et  paci  terrse  magis, 
quam  cceli  glorise  jure  humanitatis,  et  ipsa  necessitate  intendi- 
mus. .  . .  nam  et  vera  in  hoc  est  caritas,  ut  qui  indigent  amplius, 
accipiant  prius,  »  etc. 

1291.  Ultimo  juverit  adnotare  cum  D.  Thoma  (2.2.  q.  26.  a.  13.) 
quod  sicut,  juxta  Apostolum  1.  Cor.  13.,  «  caritas  numquam  exci- 
dit  »  ita  ordo  caritatis  manebit  in  ccelis,  prout  scilicet  possibilis 
est  inter  beatos.  Hinc  1)  «  necesse  est  ordinem  charitatis  rema- 
nere  in  patria  quantum  ad  hoc,  quod  Deus  est  super  omnia  dili- 
gendus.  » 

2)  Quoad  ordinem  suipsius  ad  alios,  distinguendus  est  gradus 
dilectionis  secundum  Jifferentiam  boni,  quod  quis  alii  exoptat,  et 
secundum  intensionem,  qua  illud  exoptat.  Primo  modo  beati  plus 
diligunt  meliores,  quam  seipsos;  volunt  enim  unumquemque  ha- 
bere  quod  sibi  debetur,  secundum  divinam  justitiam,  propter  per- 
fectam  conformitatem  suse  voluntatis  ad  divinam  :  nec  tunc  erit 
tempus  proficiendi  per  meritum  ad  majus  prsemium.  Alio  modo 
beati  plus  seipsos,  quam  alios,  etiam  meliores,  diligunt;  ad  hoc 
«nim  charitas  a  Deo  confertur ,  ut  primo  quidem  mentem  suam 
quisque  in  Deum  ordinet;  secundario  vero  velit  ordinem  aliorum 
in  Deum. 

3)  Quoad  ordinem  proximorum  ad  invicem,  en  quse  habet  S.  Do- 
ctor  (1.  c.):  «  Tota  vita  beata  consistit  in  ordinatione  mentis  ad 
Deum.  Unde  totus  ordo  dilectionis  beatorum  observabitur  per 
comparationem  ad  Deum;  ut  scilicet  ille  magis  diligatur,  et  pro- 
pinquior  sibi    habeatur  ab  unoquoque,    qui  est  Deo  propinquior: 

cessabit  enim  tunc  provisio,  quae  est  in  praesenti  vita  necessaria, 
qua  necesse  esfc  ut  unusquisque  magis  sibi  conjuncto  secundum 
quamcumque  necessitudinem  provideat  magis,  quam  alieno  ;  ra- 
tione  cujus  in  hac  vita  ex  ipsa  inclinatione  caritatis  homo  di- 
ligit  magis  conjunctum,  cui  magis  debet  impendere  caritatis  ef- 
fectum  (1).  Continget  tamen  in  patria,  quod  aliquis  sibi  conjun- 
ctum  pluribus  modis  diliget ;  non  enim  cessabunt  ab  animo  beati 
honestae  dilectionis  causae.  Tamen  omnibus  istis  rationibus  praefer- 
tur  incomparabiliter  ratio  dilectionis,  quae  sumitur  ex  propinqui- 
tate  ad  Deum. » 

1292.  His  itaque  praestitutis  — 

§.  II. 
Solvitur  Proposita  Quaestio. 

Prop.  LII.  Caritas,  quce  ordinata  esse  debet,  id  eerto  exigit, 
ut  si  comparetur  Deus  cum  ceteris  objectis,  is,  sive  1.  objective 
sive  appretiative  ,  plus  omnibus  sit  diligendus  —  non  tamen 
2.  necesse  est  ut  magis  etiam  intensive  diligatur  —  3.  Si  vero 
comparetur  ipse  diligens  cum  proximo  suo  in  ordine  ad  bona 
spiritualia  necessaria  ad  salutem,  seipsum  magis  appretiative 
quam  quemvis  alium  diligere  teneatur. 

1293.  Prob.  lma  pars  I.  Deum  magis  objective  diligere,  est  illi 
plus  boni  velle;  atqui  tenetur  homo  plus  boni  velle  Deo ,  quam 
alios  objective  diligere. 


(1)  Relate  ergo  ad  nobis  magis  conjunctos,  adlmc  in  hac  vita  degentes,  debet 
apprime  intelligi  quod  habet  idem  Angelicus  Doctor  (1.  c.  a.  7.):  «<  Ad  eos,  qui  non 
sunt  nobis  conjuncti,  non  habemus  nisi  amicitiam  caritatis :  ad  eos  vero,  qui 
sunt  nobis  conjuncti,  habemus  aliquas  alias  amicitias,  secundum  modum  con- 
junctionis  eorum  ad  nos.  Cum  autem  bonum,  super  quod  fundatur  quselibet 
alia  amicitia  honesta,  ordinetur  sicut  ad  flnem  in  bonum,  super  quod  fundatur 
caritas,  consequens  est,  ut  caritas  imperet  actui  cujuslibet  alterius  amicitise... 
Et  sic  hoc  ipsum  quod  est  diligere  aliquem,  quia  consanguineus,  vel  conjun- 
ctus  est,  vel  quia  concivis,  vel  propter  quodcumque  hujusmodi  aliud  licitum 
ordinabile  infinem  caritatis,  potest  a  caritate  imperari.  Et  ita  ex  caritate  tum 
eliciente,  quam  imperante  pluribus  modis  diligimus  magis  nobis  conjunctos.  n 

Prob.  min.  Potest  considerari  bonum  inflnitum  intrinsecum  Dei , 
quod  Deus  est,  et  bonum  extrinsecum  quod  advenire  ei  potest ; 
atqui  utriusque  boni  tenetur  homo  plus  Deo  velle,  quam  aliis  : 
Primum  quidem,  quia  ex  caritate  tenemur  velle  unicuique  bo- 
num,  quod  habet ;  ergo  illi  plus  boni  velle  debemus,  qui  plus  ha- 
bet;  atqui  Deus  plus  boni  habet,  quam  quivis  alius,  siquidem  est 
bonitas  infinita;  ergo  —  Alterum  vero,  quia  bonum,  quod  Deus 
non  habet  sed  habere  potest,  est  honor  et  gloria  extrinseca;  atqui 
majorem  honorem  et  gloriam  debemus  Deo  velle,  quam  ullis,  juxta 
illud  (Ps.  XI.  9.):  «  Non  nobis  Domine,  non  nobis,  sed  nomini  tuo 
da  gloriam;  »  ergo. 

1294.  II.  Ex  illo  (Matth.  XXII.  37.  seq.):  «  Diliges  Dominum 
Deum  tuum  ex  toto  corde  tuo,  et  in  tota  anima  tua. . . .  Hoc  est 
maximum  et  primum  mandatum. »  Unde  :  diligere  Deum  magis 
appretiative,  est  illum  aliis  prseferre;  atqui  tenemur  Deum  cuivis 
alii  prseferre;  secus  enim  prseceptum  diligendi  Deum  non  maxime 
et  prse  cseteris  obligaret,  ac  proinde  non  esset  primum  mandatum. 
Ergo.  Atque  ita  etiam  intelligitur  illud  (Luc.  XIV.  26.):  «  Si  quis 
venit  ad  me,  et  non  odit  patrem  suum,  et  matrem  et  uxorem,  et 
filios,  et  fratres,  et  sorores,  adhuc  autem  et  animam  suam,  non 
potest  meus  esse  discipulus. » 

1295.  III.  Deum  diligimus  caritate  propter  bonitatem,  quse  in 
ipso  est  essentialiter;  reliquos  propter  eandem  bonitatem,  quse  in 
ipsis  est  participative;  seu  Deum  diligimus  propter  se,  tamquam 
finem,  alios  propter  Deum,  tamquam  media.  Atqui  tenemur  magis 
diligere  finem,  quam  media  appretiative.  Ergo.  Quare  sicut  media 
potius  deserimus,  quam  finem,  quando  obsunt  consecutioni  finis  ; 
ita  creaturas  potius  deserimus,  quam  Deum,  quando  abducunt  nos 
ab  amicitia  Dei;  juxta  illud  (Rom.  VIII.),  ubi,  pluribus  enumera- 
tis,  concludit  Apostolus  «  neque  creatura  alia  poterit  nos  separare 
a  caritate  Dei,  quse  est  in  Christo  Jesu  Domino  nostro.» 

1296.  IV.  «  Secundum  quod,  ait  D.  Thomas  (in  3.  dist.  29.  a.  3.), 
bonum  alicujus  rei  est  vel  aestimatur  magis  bonum  ipsius  aman- 
tis,  hoc  amans  magis  salvari  vult  in  ipsa  re  amata.  Bonum  autem 
ipsius  amantis  magis  invenitur  ubi  perfectius  est.  Et  ideo  quia 
pars  quaelibet  imperfecta  est  in  seipsa,  perfectionem  autem  habet 
in  suo  toto,  ideo  etiam  naturali  amore  pars  plus  tendit  ad  con- 

servationem  sui  totius  quam  suipsius.  Unde  etiam  naturaliter  ani- 
mal  opponit  brachium  ad  defensionem  capitis,  ex  quo  pendet  salus 
totius.  Et  inde  est  etiam  quod  particulares  homines  seipsos  morti 
exponunt  pro  conservatione  communitatis,  cujus  sunt  pars.  Quia 
ergo  bonum  nostrum  in  Deo  perfectum  est,  sicut  in  causa  univer- 
sali  prima  et  perfecta  bonorum ;  ideo  bonum  in  ipso  esse  magis 
naturaliter  complacet  quam  in  nobis  ipsis;  et  ideo  etiam  amore 
amicitise  naturaliter  Deus  ab  homine  plus  seipso  diligitur.  Et 
quia  caritas  naturam  perficit,  ideo  etiam  secundum  caritatem, 
Deum  supra  seipsum  homo  diligit,  et  supra  omnia  alia  particu- 
laria  bona.  »  Cf.  etiam  (2.  2.  q.  26.  a.  2.). 

1297.  Prob.  2da  pars.  I.  Caritas  sumi  potest  vel  quoad  habitum 
vel  quoad  actum:  atque  neutro  modo  exigit  majorem  intensitatem 
respectu  Dei,  quam  respectu  aliorum  objectorum.  Ergo. 

Prob.  min.  quoad  lmam  partem.  Habitus  caritatis,  quo  diligi- 
mus  Deum  et  proximum,  uti  probavimus,  unus  idemque  est:  ma- 
jor  autem  vel  minor  intensitas  in  habitibus  habetur  per  insequa- 
litatem  graduum,  vel  per  majorem  aut  minorem  radicationem  in 
subjecto  (n.  134.).  Ergo  si  habitualis  caritas  intensior  esse  debe- 
ret  respectu  Dei,  quam  respectu  proximi;  unus  idemque  caritatis 
habitus  haberet  gradus  diversos,  aut  esset  plus  et  minus  radica- 
tus  in  subjecto :  quod  plane  falsum  est. 

Prob.  min.  quoad  2dam  partem.  «  Caritas,  inquit  Suarez  (disp.  1. 
sect.  4.  n.  10.),  potest  habere  actum  sibi  adsequatum  circa  quod- 
cumque  objectum  suum;  sed  habet  sequalem  intensionem  habitua- 
lem  in  ordine  ad  Deum  et  ad  proximum  ;  ergo  potest  sequales 
actus  elicere;  et,  ut  ego  puto,  ita  faciunt  beati,  quia  perfectionis 
est  operari  quantum  possunt  »  —  Cf.  dicta  (nn.  164.  seqq.). 

1298.  II.  Sufficit  servare  prseceptum  de  ordine  caritatis  eo  modo, 

qui  satis  sit,  ut  caritas  re  et  opere  sit  eflBcacior  (cum  oportuerit) 

erga  Deum  qui  est  magis  ex  caritate  diligendus:  prsecipuum  enim 

est  in  caritate,  ut  sit  efficax  erga  dilectum  quando  et  sicut  opor- 

tet,  juxta  illud  (1.  Jo.  III.  18.),  «non  diligamus  verbo,  neque  lingua; 

sed  opere  et  veritate.  »    Atqui  ad  id  satis  est,  ut  Deus,  qui  est 

magis  ex  caritate  diligendus,  diligatur  magis  appretiative  et  etiam 

objective;  nec  praeterea  ad  id  requiritur,  ut  etiam  magis  inten- 
Mazzella.  De  Virtutibus.  47 

sive  diligatur.  Ergo  ad  implendum  prseceptum  de  ordine  caritatis 
satis  erit  appretiative,  et  objective  magis  diligere  Deum,  nec  ne- 
cesse  est  eum  magis  etiam  intensive  diligere  —  Minor  autem  pa- 
tet:  nam  qusevis  intensio  actus  dilectionis,  quantumvis  parva  suf- 
ficiet  ad  efficiendum  quidquid  oportebit  causa  ejus  objecti,  quod 
est  magis  ex  caritate  diligendum,  si  illud  ut  assumpsimus,  ame- 
tur  magis  appretiative  et  objective. 

1299.  III.  Non  est  credibile  extare  aliquod  praeceptum,  quod 
utrum  adimpleas  nec  ne,  aut  vix  aut  ne  vix  quidem  satis  proba- 
biliter  scire  possis.  Atqui  tale  esset  prseceptum  de  diligendo  Deo 
magis  intensive.  Ergo  non  est  credibile  extare  tale  prseceptum  — 
Prob.  maj.  Nam  secus  oporteret  hominem  perpetuo  anxium  esse, 
num  sit  reus  violati  prsecepti  :  nec  posset  satis  certa  et  efficaci 
intentione  eniti  ad  observationem  prgecepti,  sed  quasi  in  incertum 
curreret  —  Prob.  min.;  quia  nihil  minus  homini  perspectum  est, 
quam  gradus  intensionis,  quo  elicit  internum  actum;  maxime  cum 
ad  unumquemque  effectum  externum  sufficiat  quicumque  intensio- 
nis  gradus  in  actu  interno  dilectionis,  ut  paulo  ante  diximus:  tunc 
enim  ex  effectu  ant  indicio  externo  nequit  capi  satis  certa  con- 
jectura  de  intensione  actus  interni;  presertim  vero  si  concurrant 
simul  ad  eumdem  effectum  aliqui  motus  passionum  appetitus  sen- 
sitivi,  in  quos  ex  parte  possit  etiam  referri  effectus  (1). 

1300.  Prob.  3tia  pars.  I.  Ex  Scriptura.  Nam  1)  (Matth.  XVI. 
26.)  dicitur:  «  Quid  prodest  homini,  si  mundum  universum  lucre- 
tur,  animse  vero  suse  detrimentum  patiatur?  »  Si  illi  non  prodest, 
necesse  est  ut  magis  sollicitus  sit  de  salute  propria,  quam  de  to- 
tius  mundi. 

2)  Dicitur  etiam  (Matth.  XXII.  39.):  «  Diliges  proximum  tuum, 
sicut  teipsum.  »  —  «  Ex  quo  videtur,  inquit  D.  Th.   (2.  2.  q.  26. 

(1)  Notandum  hic  est  cum  Suarez  (1.  c.  n. 4.),  Valentia,  Gotti.  (tract.  12.),  etc, 
D.  Thomam  nomine  intensionis  large  uti,  prout  significat  quamcumque  con- 
ditionem  amoris,  ratione  cujus  voluntas  magis  adhseret  objecto :  quse  tamen 
ccnditio  interdum  esse  potest  gradualis  intensio;  et  de  ea  loquitur  D.  Thomas 
(a.  7.  10.  et  14.);  interdum  vero  potest  aliunde  provenire,  et  loquitur  (a.  13.). 
Itaque  consideranda  erit  materia,  de  qua  loquitur,  et  ita  erit  explicandus  — 
Cf.  Sylvium  (in  2.  2.  q.  26.  a.  2.). 

a.  4)  quod  dilectio  hominis  ad  seipsum  est  sicut  exemplar  dile 
ctionis  quse  habetur  ad  alterum.  Sed  exemplar  potius  est  quam 
exemplatum.  Ergo  homo  ex  caritate  magis  debet  diligere  seipsum 
quam  proximum  »  (1). 

1301.  II.  Id  interest  inter  gratiam  gratum  facientem,  et  gra- 
tias  gratis  datas,  quod  hse  primario  dentur  homini  pro  salute 
proximorum,  illa  propter  salutem  propriam,  ut  docet  D.  Thomas 
(1.2.  q.  11.  a.  1.).  At  caritas  pertinet  ad  gratiam  gratim  facien- 
tem.  Ergo  primario  datur  propter  salutem  propriam.  Ergo  qui 
habet  caritatem,  debet  se  potius  amare  quam  proximum,  id  est, 
debet  suam  salutem  praeferre  saluti  aliorum. 

1302.  III.  «  Deus,  inquit  D.  Thomas  (2.  2.  q.  26.  a.  4.),  diligi- 
tur  ut  principium  boni,  super  quo  fundatur  dilectio  caritatis:  homo 
autem  seipsum  diligit  ex  caritate  secundum  rationem,  qua  est  par- 
ticeps  prsedicti  boni:  proximum  autem  diligitur  secundum  rationem 
societatis  in  isto  bono.  Consociatio  autem  est  ratio  dilectionis  se- 
cundum  quamdam  unionem  in  ordine  ad  Deum.  Unde  sicut  unitas 
potior  est  quam  unio;  ita  quod  homo  ipse  participet  bonum  divi- 
num  est  potior  ratio  diligendi,  quam  quod  alius  associatur  sibi  in 
hac  participatione.  Et  ideo  homo  ex  caritate  debet  magis  seipsum 
diligere,  quam  proximum.  Et  hujus  signum  est,  quod  homo  non 
debet  subire  aliquod  malum  peccati,  quod  contrariatur  participa- 
tioni  beatitudinis,  ut  proximum  liberet  a  peccato. » 

1303.  IV.  Unaquseque  res  illi  magis  obligata  est,  a  quo  magis 
dependet  in  fieri  et  conservari ;    atqui,  post  Deum,    caritas  sive 


(1)  Explicat  ipse  D.  Thomas  quomodo  dilectio  proximi  debeat  esse  similis 
illi,  qua  quis  diligit  seipsum.  Scribit  enim  (2.  2.  q.  44.  a.  7.),  tripliciter  intel- 
ligi  quod  liomo  diligat  proximum  similiter  sibi:  «  Primo  quidem  ex  parte  flnis; 
ut  scilicet  aliquis  diligat  proximum  propter  Deum,  sicut  seipsum  propter  Deum 
debet  diligere,  ut  sic  sit  dilectio  proximi  sancta.  Secundo  ex  parte  regulse  di- 
lectionis;  ut  scilicet  aliquis  non  condescendat  proximo  in  aliquo  malo,  sed 
solum  in  bonis,  ut  sic  sit  dilectio  proximi  justa.  Tertio  ex  parte  rationis  di- 
lectionis;  ut  scilicet  non  diligat  aliquis  proximum  propter  propriam  utilita- 
tem  vel  delectationem,  sed  ea  ratione  quod  velit  proximo  bonum,  sicut  vult 
bonum  sibi  ipsi,  ut  sic  dilectio  proximi  sit  vera :  nam  cum  quis  diligit  proxi- 
mum  propter  utilitatem  suam  vel  delectationemi  non  vere  diligit  proximum, 
sed  seipsum. » 

quoad  habitum  sive  quoad  actum,  magis  pendet  a  diligente,  quam 
ab  ejus  proximo.  Ergo. 

Prob.  min.  Quoad  habitum ,  pendet  caritas  a  diligente  tam- 
quam  a  subjecto  in  quo  est,  et  a  secundario  objecto  quod  respi- 
cit;  a  proximo  vero  dependet  tamquam  a  secundario  objecto.  Quo- 
ad  actum  vero,  dependet  caritas  ab  amante  tamquam  a  secundaria 
causa  vitaliter  influente,  tamquam  a  subjecto  illam  recipiente,  tam- 
quam  ab  objecto  quod  respicit ;  a  proximo  vero  dependet  solum 
hoc  tertio  modo.  —  Qui  plura  cupit  de  ordine  caritatis,  consulat 
Valentia  (Tom.  3.  disp.  3.  q.  4.). 

ARTICULUS  QUINTUS 

Utrum  Garitas  sit  vera  hominis  cum  Deo  Amicitia. 

§.  i. 

Germana  Amicitiae  indoles  adumbratur. 

1304.  Amicitia  potest  sumi  adcequate  vel  inadcequate.  Adae- 
quate  sumpta  significat  totum  et  integrum  vinculum,  quod  perfi- 
citur  in  mutuo  amore;  et  ita  amicitia  caritatis  comprehendit  tum 
amorem  Dei  erga  nos,  tum  amorem  nostrum  erga  Deum.  Inadse- 
quate  vero  significat  amorem  benevolum  amici  erga  alium;  atque 
ita  de  amicitia  divina  prout  dicit  Dei  amorem  erga  nos,  actum 
est  in  tract.  de  gratia  (disp.6.  a.  7.);  de  eadem  vero,  prout  dicit 
nostrum  benevolum  amorem  erga  Deum,  agendum  nunc  est. 

1305.  Nihilominus  ad  rei  intelligentiam,  necesse  est  aliquid  de 
amicitise  natura  generatim  attingere.  Atque  imprimis,  triplex  so- 
let  distingui  amicitia.  Una  utilis ,  qua  diligitur  amicus  propter 
utilitatem  amantis;  altera  delectabilis ,  qua  amicus  amatur  pro- 
pter  voluptatem;  tertia  honesta,  qua  amatur  propter  honestatem 
et  virtutem.  Hsec  ultima  solum  meretur  vere  nomen  amicitise,  et 
est  propria  caritatis  ;  aliis  enim  non  tam  quis  diligit  alium  ut 
amicum,  quam  seipsum. 

1306.  Hinc  communiter  post  Aristotelem,  amicitia  definiri  solet 
«  mutua  aliquorum  benevolentia  non  latens. »  Prsestat  vero  pau- 

-cis  expendere  conditiones  requisitas  ad  amicitise  vinculum  consti- 
tuendum;  ex  iis  enim  pendet  vera  intelligentia  prsefatae  definitio- 
nis,  adeoque  ipsius  amicitise.  Prima  igitur  conditio  est  sequalitas 
inter  amicos;  unde  etiam  S.  Hieronymus  (in  Mich.  7.),  dixit:  «  ami- 
•citia  pares  aut  invenit  aut  facit  ».  Sed  Theologi  omnes,  Aristote- 
lem  hac  in  re  sequuti,  distinguunt  amicitiam  cequalitatis  et  eX' 
eellentioe.  Prima  obtinet  inter  personas  ejusdem  dignitatis.  Altera 
-est  inter  eos  qui  habent  quidem  convenientiam  et  communicatio- 
nem  in  ordine  ad  unum  finem  honestum;  sed  tamen  in  diverso 
gradu  et  dignitate  constituti  sunt.  In  hac  ergo  amicitia  non  ser- 
vatur  cequalitas,  sed  proportio;  quia  unusquisque  alteri  id  tribuit 
amoris,  honoris,  beneficii,  quod  illi  pro  suo  gradu  ac  dignitate 
tribuendum  est  —  Cf.  Suarez  (disp.  3.  sect.  2.). 

1307.  Cum  autem  amicitia  inter  Deum  et  hominem  nec  sit  nec 
esse  possit  cequalitatis,  sed  solum  ecccellentice,  requiritur  potius 
proportio,  quam  sequalitas.  Sed  haec  proportio  adeo  necessaria  est 
ad  amicitiam  excellentise,  ut  inferior  debeat  ad  convenientem  di- 
gnitatem  elevari,  qua  fiat  sufficiens  proportio  et  communicatio 
bonorum  cum  superiore,  ut  possit  inter  utrumque  eadem  amicitia 
{jonsistere.  Cujus  rei  exemplum  habetur  in  1. 1.  Mach.  (X.  18  — 
21.),  ubi  Alexander  Antiochi  filius,  volens  contrahere  amicitiam 
<jum  Jonatha,  prius  ad  illum  misit  purpuram  et  coronam  auream  — 
■Cf.  Suarez  (de  Gratia  1.  7.  c.  1.  n.  17.). 

1308.  Altera  conditio  requisita  ad  amicitiam  est  benevolentia, 
qua  amici  diligunt  se  mutuo  propter  se.  «  Non  quilibet  amor,  in- 
quit  D.  Thomas  (2.  2.  q.  23.  a.  1.)  habet  rationem  amicitise,  sed 
amor  qui  est  cum  benevolentia,  quando  scilicet  sic  amamus  ali- 
quem  ut  ei  bonum  velimus.  Si  autem  rebus  amatis  non  bonum 
velimus,  sed  ipsum  eorum  bonum  nobis  velimus,  sicut  dicimur 
amare  vinum  aut  equum,  aut  aliquid  hujusmodi,  non  est  amor 
amicitiae,  sed  cujusdam  concupiscentise.  Ridiculum  enim  est  dicere 
quod  aliquis  habeat  amicitiam  ad  vinum  vel  ad  equum.  » 

1309.  Tertia  conditio  est,  ut  benevolentia  sit  mutua,  adeoque 
non  lateat  amicos.  Hinc  D.  Th.  (1.  c.  )  addit:  «  nec  benevolentia  suf- 
ficit  ad  rationem  amicitise,  sed  requiritur  quaedam  mutua  reda- 
matio,  quia  amicus  est  amico  amicus.  »  Quod  explicans  Suarez 
ait:  «  Si  unus  amet,  non  vero  redametur,  est  quidem  benevolen- 

tia,  non  vero  amicitia.  Oportet  etiam  ut  hic  mutuus  amor  non 
lateat;  nam  si  ignoretur,  esto  sit  concursus  amorum,  erit  tamen 
per  accidens;  at  vero  amor  amicitise  postulat  ut  sit  alterius  tam- 
quam  redamantis.  »  Atque  haec  etiam  sunt  ad  mentem  Aristotelis 
(1.  c.  c.2.),  dicentis:  «  amicos  eos,  qui  quomodo  inter  se  affecti 
sint,  ignorant,  appellare  quis  possit?  »  Et  (c.4.):  «  amicitia  est 
redamatio  non  latens.  » 

1310.  Ex  quo  merito  infert  ipse  Aristoteles,  amicitiam  constare 
quadam  commutatione  amoris,  secundum  formam  commutativae 
justitise.  Quse  explicans  Yiva  (de  gr.  par.  3.  disp.  4.  q.  6.),  ait: 
«  suppono  amicitiam  consistere  in  mutuo  duorum  jure  ad  amorem 
gratuitum,  permanentem,  et  manifestum,  resultantem  ex  promis- 
sione  saltem  implicita,  et  interpretativa  utriusque  data,  et  ac- 
cepta  talis  amoris.  Ita  Phil.  8.  Eth.  1.  Ratio  est,  quia  violator 
amicitise  dicitur  infidelis,  et  foedifragus:  ergo  supponitur  jus  pro- 
missarii  in  utroque:  propterea  dici  solet:  ■  Frangenti  fidem  fides 
frangatur  eidem,'  quia  supponitur  fides  data;  et  sicut  inter  po- 
pulos  amicitia  publica  per  fcedus  publicum  conciliatur,  ita  privata 
per  privatam  sponsionem;  aliter  non  esset  ratio,  cur  rescindi  non 
possit  citra  injuriam.  »  —  Et  deinde  addit:  «  Neque  dicas,  amici- 
tiam  consistere  in  mutuo  amore  vel  actuali,  vel  habituali  duorum, 
absque  mutuo  jure,  et  obligatione  amandi;  ratio  autem  cur  sine 
injuria  non  possit  amicus  ab  amore  cessare,  est  quia  amor  ipse 
est  qusedam  sui  donatio,  quae  non  potest  citra  injuriam  revocari. 
Nam  contra  est;  quia  amor  mutuus  vel  est  donatio,  qua  amans 
obligatur  ad  perseverandum  in  amore;  et  jam  habetur  jus  mutuum 
ad  amorem  amicabilem,  in  quo  diximus  consistere  amicitiam;  vel 
non  fert  obligationem  perseverandi  in  amore,  et  sic  sine  injuria 
posset  amicus  desistere  ab  amore,  quod  nemo  dixerit.  Et  sane 
amicitia  ssepe  habetur  absque  ullo  amore,  ut  inter  patrem  et  in- 
fantem,  inter  Deum  et  puerum  baptizatum;  ergo  amicitia  unice 
consistit  in  jure  mutuo  ad  amorem.  » 

1311.  Quarta  denique  conditio  est,  ut  mutuus  hic  amor  nitatur 
aliqua  bonorum  communione,  quam  uterque  amicus  participet;  nem- 
pe  aut  communione  sanguinis  ut  amicitia  inter  consanguineos;  vel 
ejusdem  instituti  sive  officii,  ut  amicitia  inter  commilitones;  vel 
virtutis,  ut  amicitia  inter  probos;  vel  aliquorum  bonorum  hujus- 

modi:  unde  convectores  etiam  et  commilitones  amici  appellari  so- 
lent;  quatenus  enim  inter  se  commercium  habent,  eatenus  ami- 
citia  inter  ipsos  est.  Necessitas  autem  hujus  conditionis,  in  re  de 
qua  agimus,  inde  prsesertim  patet,  quod,  cum  amicitia  exigat 
saltem  proportionem  inter  amicos,  nisi  aliqua  sit  ex  parte  Dei 
bonorum  communicatio,  nullam  cum  Deo  amicitiam  inire  poterit 
homo.  Notetur  tamen  cum  D.  Thoma  (1.  2.  q.  28.  a.  1.  ad  2.); 
mutuam  beneficiorum  collationem  non  esse  rationem  amicitise; 
tunc  enim  non  esset  honesta,  sed  utilis,  ac  proinde  non  esset  vera 
amicitia:  sed  esse  conditionem  necessario  prserequisitam,  aut  ef- 
fectum  ipsius  amicitise;  quo  sensu  dici  solet:  «  amicorum  omnia 
sunt  communia.  »  Huc  etiam  facit,  quod  habet  idem  S.  Doctor 
(in  3.  dist.  27.  q.  1.  a.  1.  ad  11.):  «  amicitia  vera  desiderat  videre 
amicum,  et  colloquiis  mutuis  gaudere  facit,  ad  quem  principali- 
ter  est  amicitia;  non  autem  ita  quod  delectatio,  quse  est  ex  amici 
visione  et  perfruitione,  finis  amicitise  ponatur,  sicut  est  in  ami- 
citia  delectabili.  » 

1312.  His  itaque  prsestitutis  — 

§.  II. 
Solvitur  Proposita  Quaestio. 

Prop.  LIII.  Inter  Deum  et  hominem  justum  vera,  non  qui- 
dem  cequalitatis  sed  eoccellentice,  intercedit  amicitia;  quce ,  si 
ex  parte  hominis  spectetur,  proprie  consistit  in  caritate,  qua 
Deum  amore  benevolo  propter  seipsum  prosequimur :  caritas 
igitur  merito  dicitur  et  est  amicitia  hominis  ad  Deum. 

1313.  Prob.  1.  Nam  legitur  (Ps.  CXXXVIII.  17.):  «  Mihi  au- 
tem  nimis  honorificati  sunt  amici  tui,  Deus  »;  et  (Sapient.  VII. 
14.)  «  Quo  (thesauro  sapientise)  qui  usi  sunt,  participes  facti  sunt 
amicitise  Dei  »;  et  (Isaise  XLI.8.):  «  Semen  Abraham  amici  mei  »: 
et  (Judith.  VIII.  22.):  «  Abraham. . .  Dei  amicus  effectus  est.  »  — 
Sic  etiam  in  Novo  Testamento,  legitur  (Jac.  11.23.):  «  Abraham. . . 
amicus  Dei  appellatus  est  »;  et  (Luc.  XII.  4.)  ait  Christus  disci- 
pulis  suis:  «  Dico  vobis  amicis  meis  »;  item  (Jo.  XV.  15.):  «  Jam 
non  dicam  vos  servos...  vos  autem  dixi  amicos  »;  etc. 

Unde:  quod  Scriptura  divina  simpliciter  et  absolute  affirmat, 
id  proprie  ut  sonat  intelligendum  est,  si  ex  propria  Scripturse 
interpretatione  non  consequatur  aliquod  manifestum  absurdum, 
juxta  canonem  S.  Augustini  (de  Doct.  Christ.  1.  3.  c.  10.  seq.). 
Atqui  Scriptura  in  multis  locis  simpliciter  et  absolute  affirmat, 
justos  qui  Deum  ita  ut  oportet,  diligunt,  esse  Dei  amicos;  quod 
quidem,  prout  importat  amicitiam  hominis  ad  Deum,  nequit  de 
alio  dono  quam  de  caritate  intelligi;  neque  id  proprie  intelligere, 
est  ullum  absurdum,  uti  melius  patebit  ex  seq.  argumento.  Ergo 
caritatem  esse  vere  ac  proprie  ad  Deum  amicitiam  confitendum  est. 

1314.  Dices  I.  contra  hoc  argumentum:  justi  dicuntur  etiam  in 
Scripturis  templa  Spiritus  Sancti:  quod  non  proprie  sed  metapho- 
rice  accipitur. 

Resp.:  Singula  verba  Scripturse  accipienda  sunt  in  ea  proprie- 
tate  quam  patiuntur:  sunt  ergo  justi  templa  spiritualia,  quia  in 
eis  Sp.  Sanctus  inhabitat;  sunt  vero  filii  per  adoptionem,  et  vere 
amici  per  gratiam  et  benevolentiam  mutuam  supernaturalem,  quse 
vere  et  proprie  inter  Deum  et  hominem  intercedere  potest:  adeo- 
que  non  eadem  est  ratio  de  denominatione  templi  et  amici. 

1315.  Dices  II:  Scriptura  etiam  reprobos,  et  non  habentes  ca- 
ritatem  vocat  amicos:  ergo  ex  eo  quod  justi  dicuntur  amici  Dei, 
non  sequitur  tales  constitui  per  caritatem  —  Prob.  antec.  ex 
Matth.  (XXI.  12.),  ubi  non  habenti  vestem  nuptialem  dicitur: 
«  Amice,  quomodo  huc  intrasti?  »  Et  (XXVI.  50.)  proditori  Judae 
ait  Christus:  «  Amice,  ad  quid  venisti?» 

Resp.:  Quoad  primum  ex  objectis  testimoniis,  patet  ex  ipso  con- 
textu,  nomen  amici  adhiberi  per  antiphrasim  et  ironiam,  uti  saepe 
etiam  fit  inter  homines.  Quoad  alterum  vero,  Christus  Dominus 
amicum  vocavit  proditorem  ob  beneficia  ab  eo  in  illum  collata, 
et  ex  affabili  exprobratione.  Sed  cum  constanter  justi  dicantur 
amici  Dei  in  Scripturis,  nec  aliquid  obstet  quominus  hoc  nomen 
proprio  sensu  intelligatur;  secundum  propriam  significationem  ac- 
cipiendum  est.  Hinc  Conc.  Trid.  (sess.6.  c.  6.)  docet  hominem  in 
justificatione  fieri  «  ex  inimico  amicum  Dei  »;  et  (cap.  10.)  refert 
verba  Apostoli  Ep.  (XI.)  «  sic  ergo  justificati,  et  amici  Dei  ac 
domestici  facti.  »  etc. 

1316.  II.  Ibi  datur  vera  amicitia,  ubi  dantur  conditiones  omnes 
ad  illam  necessariae;  atqui  caritati  erga  Deum  conveniunt  quatuor 
expositse  conditiones  amicitiae;  ergo  caritas  veram  habet  ratio- 
nem  amicitise  cum  Deo. 

Prob.  min.  per  partes.  Nam  1)  ad  amicitiam  excellentise,  qualis 
est  inter  nos  et  Deum,  sufficit,  ut  diximus,  proportio,  nec  necessa- 
ria  est  cequalitas.  Atqui  datur  hsec  proportio.  Nam  Deus  est  qui 
prior  nos  diligit:  Deus  autem  nequit  diligere  nisi  bonum,  et  bonum 
in  nobis  nequit  supponere:  illud  ergo  amando  infundit:  unde  dici- 
tur  amor  Dei  esse  efficax,  quatenus  infundit  rationem  amandi.  Sed 
Deus  amat  nos  non  solum  amore,  quem  habet  erga  omnia  quse 
fecit;  sed  amore  quo  habet  nos  sibi  specialiter  acceptos,  uti  ami- 
cos.  Ergo  Deus  nobis  infundit  bonitatem  illam,  quse  constituit 
nos  ejus  filios  et  amicos.  Unde  si  caritas  distinguatur  a  gratia 
habituali  sanctificante,  Deus  dum  nos  prior  diligit,  dat  nobis  hanc 
gratiam.  Per  hanc  autem  efficimur  «  divinse  consortes  naturse  » 
et  filii  Dei  nominamur  et  sumus  (de  gratia,  n.  1008.  seqq.).  Quam- 
vis  ergo  secundum  naturam,  careamus  proportione  necessaria  ad 
amandum  Deum  uti  amicum;  illam  tamen  acquirimus  per  gra- 
tiam,  juxta  illud  (Gal.  VI.  31.):  «  Itaque  fratres,  non  sumus  an- 
cillse  filii,  sed  liberae;  qua  libertate  Christus  nos  liberavit  »  (cf. 
etiam  2.2.  q.  23.  a.  1.).  —  Caritas  vero  exigit  gratise  sanctifican- 
tis  infusionem  aut  augmentum,  ut  hic  merito  supponimus  —  Cf. 
dicta  (n.  198.  seqq.). 

2)  Altera  amicitise  conditio  est  amor  benevolentise.  Jamvero 
evidenter  potest  dari  ex  parte  nostra  amor,  quo  diligimus  Deum 
propter  se,  seu  amor  benevolentise;  siquidem  hic  est  proprius  ac 
perfectus  caritatis  amor,  uti  liquet  ex  disputatis  de  ejus  formali 
objecto  —  Idem  dicendum  est  ex  parte  Dei.  Etenim  creaturse 
sunt  diligibiles  amore  benevolentise;  ergo  divina  voluntas  diligit 
illas  tali  amore.  Antecedens  patet;  quia  creaturae  ut  condistinctse 
a  Deo  sunt  in  se  formaliter,  ac  immediate  bonse,  aut  capaces  vi- 
tse  supernaturalis:  adeoque  esse  possunt  objectum  cui  Deus  bo- 
num  vult.  Consequentia  patet:  quia  divina  voluntas  potest  crea- 
turas  diligere  omni  modo  quo  ipsae  diligibiles  sunt,  dummodo  talis 
amor  excludat  imperfectionem:  diligere  autem  creaturas  modo  prae- 
dicto  nullam  praesefert  imperfectionem,  sed  potius  perfectionem, 

cum  tribuatur  illis  amor  quem  merentur  —  Cf.  Ripalda  (Tom.  4. 
disp.  31.  sect.  1.). 

Neque  obstat  illud  «  universa  propter  semetipsum  operatus  est 
Dominus.  »  Nam  honesta  amicitia  non  impedit  quominus  omnia 
bona  referantur  in  ultimum  finem.  Deus  autem  qui  est  amicus, 
simul  est  noster  ultimus  finis;  ac  proinde  recte  vult  omnia  in  suam 
gloriam  ultimo  referri.  Tota  tamen  utilitas  nostra  est.  Ipse  enim 
«  bonorum  nostrorum  non  indiget  »,  et  verum  bonum  nostrum  in 
Deo,  nostro  fine  ultimo  situm  est.  Observat  Valentia  (Tom.  3. 
disp.2.  q.  1.  p.  2.)  «  amorem  benevolentise  recte  posse  consistere, 
etiamsi  res  amata  referatur  ad  aliquid  aliud  tanquam  ad  finem; 
modo  ipsi  quoque  rei  amatse  velit  quis  bonum  per  amorem.  Alio- 
qui  neque  nos  ipsos,  neque  proximos  nostros  possemus  amare 
amore  benevolentise,  siquidem  et  nos  et  proximos  amare  debe- 
mus  propter  Deum,  tamquam  propter  finem.  Etsi  igitur  Deus  amet 
hominem  propter  semetipsum,  tamen  quia  homini  etiam  multa 
et  magna  bona  vult  per  ejusmodi  amorem,  non  est  dubitandum, 
quin  amet  illum  amore  benevolentise  »  —  Cf.  de  Deo  Creante 
(n.  190.  seq.). 

3)  Tertia  pariter  conditio  impletur.  Patet  enim  Deum  cogno- 
scere  amorem  nostrum  erga  illum.  Si  vero  sermo  sit  de  nobis, 
licet  non  possimus  amorem  nostrum  cognoscere  certitudine  fidei, 
ut  definitum  est,  nec  absoluta  certitudine;  possumus  tamen  eun- 
dem  amorem  ex  signis  conjicere,  de  eoque  quandam  moralem 
certitudinem,  vel  summam  probabilitatem  habere  (Cf.  de  Gr. 
n.  1097.).  Sed  si  cognoscimus  aliquo  pacto,  nos  Deum  diligere,  jam 
cognoscimus  a  Deo  et  nos  vicissim  diligi;  siquidem  dicitur 
(Prov.  VIII.  17.):  «  Ego  diligentes  me  diligo;  »  et  (Jo.  XIV.  21.): 
«  Qui  autem  diligit  me  diligetur  a  Patre  meo,  et  ego  diligam 
eum.  » 

4)  Quarta  denique  conditio  verificatur  certe  ex  parte  Dei,  a  quo 
accipimus  omnia  bona;  qui  nos  facit  suse  vitse  participes  per 
gratiam  ac  deinde  per  gloriam;  qui  sua  etiam  secreta  nobis  com- 
municat,  juxta  illud  (Jo.  XV.  15.):  «  jam  non  dicam  vos  servos, 
quia  servus  nescit  quid  faciat  Dominus  ejus.  Vos  autem  dixi 
amicos  quia  omnia  quaecumque  audivi  a  Patre  meo  ,  nota  feci 
vobis  ».  Insuper  Deus  dat   semetipsum.    Pater    enim    ita    dilexit 

mundum,  ut  Filium  suum  Unigenitum  daret;  Filius  dilexit  nos, 
et  tradidit  semetipsum  pro  nobis:  eamdem  communicationem  sui 
repetit  in  Sacramento  Eucharistise,  quod  per  antonomasiam  est 
Sacramentum  amoris:  unde  D.  Th.  in  rhytmo  pro  solemnitate 
Corporis  Christi,  canit:  «  Se  nascens  dedit  socium  —  Convescens 
in  edulium  —  Se  moriens  in  pretium  —  Se  regnans  dat  in  prse- 
mium  ».  Denique  ipsa  persona  Spir.  Sancti  datur  animae  justi. 
Vide  quse  diximus  in  tract.  de  Gratia  (disp.  5.  a.  9.). 

Ex  parte  autem  nostra  verificatur  eadem  conditio,  prout  rei 
natura  patitur.  Etsi  enim  nullum  intrinsecum  bonum  conferre 
possimus  Deo,  qui  est  ipsa  essentialis  Bonitas :  possumus  tamen 
de  ea  bonitate  gaudere;  possumus  deinde  per  caritatem  ei  velle 
bonum  extrinsecum,  juxta  illud  «  sanctificetur  nomen  tuum;  » 
quaerere  ejus  beneplacitum,  juxta  illud  (Jo.  XIV.  23.)  «  si  quis 
diligit  me,  sermonem  meum  servabit;  »  aliquid  etiam  aliis  dare 
in  nomine  ejus,  juxta  illud  (Matth.  XXV.  40.)  «  quamdiu  fecistis 
uni  ex  his  fratribus  meis  minimis,  mihi  fecistis  »  (1). 


(1)  Ita  pulchre  describit  caritatis  actus  D.  Thomas  (3.  sent.  dist.  27.  q.  2.  a.  1.); 
«  Quia  amor  unit  quodammodo  amantem  amato,  ideo  amans  se  habet  ad  amatum 
quasi  ad  seipsum,  vel  ad  id  quod  est  de  perfectione  sui.  Ad  seipsum  autem,  et  ad 
ea  quae  sui  sunt,  hoc  modo  se  habet  ut  primo  velit  sibi  prsesens  esse  quidquid 
de  perfectione  sua  est:  et  ideo  amor  includit  concupiscentiam  amati,  qua  deside- 
ratur  ejus  prsesentia.  Secundo  homo  alia  in  seipsum  retorquet  per  affectum,  et 
sibi  appetit  qusecumque  sibi  expediunt;  et  secundum  quod  hoc  ad  amatum  effi- 
citur,  amor  benevolentiam  includit,  secundum  quam  aliquis  amato  bona  desi- 
derat.  Tertio  homo  ea  quse  sibi  appetit ,  operando  sibi  acquirit ;  et  secundum 
quod  hoc  ad  alium  exercetur,  beneficentia  in  amore  includitur.  Quarto  homo 
ea  quse  sibi  bona  videntur,  implere  consentit;  et  secundum  quod  hoc  ad  ami- 
cum  fit ,  amor  concordiam  includit ,  secundum  quam  aliquis  consentit  in  his 
quse  amico  videntur:  non  quidem  in  speculativis;  quia  concordia  in  his...  ad 
amicitiam  non  pertinet,  et  discordia  in  eisdem  esse  potest  sine  amicitise  prse- 
judicio;  eo  quod  in  his  concordare,  vel  discordare  voluntati  non  subjacet,  cum 
intellectus  ratione  cogatur  ».  -  Ita  etiam  (ibid.  q.  1.  a.  1  ad  4.)  pulchre  describit 
caritatis  effectus.  «  Ex  hoc,  inquit,  quod  amor  transformat  amantem  in  amatum, 
facit  amantem  intrare  ad  interiora  amati,  et  e  contra;  ut  nihil  amati  remaneat 
amanti  non  unitum...  et  ideo  amans  quodammodo  penetrat  in  amatum,  et  se- 
cundum  hoc  amor  dicitur  acutus:  acuti  enim  est  dividendo  ad  intima  rei  de- 
venire:  et  similiter  amatum  penetrat  amantem,  ad  interiora  ejus  perveniens: 
et  propter  hoc  dicitur  quod  amor  vulnerat,  et  quod  transfigit  jecur.  Sed  quia 

1317.  Inde  patet  amicitiam  divinam  esse  etiam  utilem  nobis  et 
dulcem.  Licet  enim  vera  amicitia  non  sit,  ut  diximus,  propter 
utilitatem  vel  voluptatem;  hos  tamen  fructus  secum  affert.  Uti- 
litatem  quidem  propter  communicationem:  nam  omnia  inter  ami- 
cos  sunt  communia;  voluptatem  vero  propter  intimam  unionem, 
ex  qua  oritur  ineffabilis  illa  dulcedo,  quse  in  conversatione  per- 
cipitur,  ac  omnem  sensum  superat,  juxta  illud  (Sap.  VIII.  16): 
«  Intrans  in  domum  meam,  conquiescam  cum  illa;  non  enim  ha- 
bet  amaritudinem  conversatio  illius,  nec  tsedium  convictus  illius, 
sed  laetitiam  et  gaudium;  »  et  iterum  (XVIII.)  «  In  amicitia  il- 
lius  delectatio  bona;  »  item  (XII.  1.):  «  0  quam  bonus  et  suavis 
est,  Domine,  spiritus  tuus  in  omnibus !  »  et  (Cant.  II.  3.):  «  Fru- 
ctus  ejus  dulcis  gutturi  meo.  » 

ARTICULUS  SEXTUS 

Utrum  una  eademque  sit  Caritas  Viae  et  Patriae. 

§•  I- 

Exponitur  Status  Quaestionis. 

1318.  Caritas  vise  et  patrise  comparari  invicem  possunt  —  1) 
quoad  naturam  specificam;  vel  quoad  aliquam  perfectionem  super- 
additam  —  2)  Si  primo  modo  comparentur,  considerari  potest 
habitus  caritatis;  vel  ejus  actus:  si  vero  altero  modo  compa- 
rentur,  duplex  perfectio  spectari  potest;  perfectio  intrinseca  se- 


nihil  potest  in  alterum  transformari,  nisi  secundum  quod  a  sua  forma  quodam- 
modo  recedit ,  quia  unius  una  est  forma ;  ideo  hanc  divisionem  penetrationis 
prsecedit  alia  divisio ,  qua  amans  a  seipso  separatur  in  amatum  tendens :  et 
secundum  hoc  dicitur  amor  extasim  facere,  et  fervere,  quia  quod  fervet  extra 
se  bullit  et  exhalat.  Quia  vero  nihil  a  se  recedit,  nisi  soluto  eo  quod  intra 
seipsum  continebatur,  sicut  res  naturalis,  non  amittit  formam,  nisi  solutis  dis- 
positionibus,  quibus  forma  in  materia  detinebatur;  ideo  oportet  quod  ab  amante 
terminatio  illa,  qua  intra  terminos  suos  tantum  continebatur,  amoveatur:  et 
propter  hoc  amor  dicitur  liquefacere  cor...  et  contraria  dispositio  dicitur  cor- 
dis  duritia.  » 

cundum  majorem  vel  minorem  intensionem;  et  extrinseca,  ra- 
tione  status  subjecti,  ob  quem  habitus  sit,  ex.  gr.,  inamissibilis, 
habeat  actum  continuum,  etc.  —  3)  Denique  quando  caritas  vise 
et  patriae  comparantur  quoad  perfectionem  superadditam  intrinse- 
cam,  qusestio  adhuc  potest  dupliciter  intelligi:  faciendo  compa- 
rationem  ad  idem  subjectum,  sive  quserendo  utrum  in  eodem  sub- 
jecto  habitus  caritatis  in  patria  sit  intensior  quam  in  via;  vel 
utrum  in  diversis  subjectis  possit  hic  esse  intensior  quam  in  ccelo. 

1319.  His  distinctis,  ut  quse  minoris  momenti  aut  faciliora  sunt 
paucis  expediamus,  dicimus  imprimis  cum  Suarez  (disp.  3.  sect.  5. 
n.  5.),  probabile  esse  in  uno  et  eodem  subjecto  caritatem  patriae 
non  excedere  in  intensione  summam  caritatem,  quam  in  via  ha- 
buit:  licet  in  hac  re  nihil  certi  sit.  Solutio  enim  hujus  quaestionis 
pendet  ex  aliis  duabus  quaestionibus:  lma  an  merita  mortificata 
reviviscant?  si  enim  non  reviviscunt,  in  patria  non  habebit  ca- 
ritatem  ita  intensam  is,  qui  tepide  surrexit  a  peccato,  et  post- 
modum  obiit  —  2da  an  augmentum,  quod  respondet  actibus  re- 
missis,  detur  statim;  si  enim  non  datur  statim,  multa  merita  non 
erunt  soluta  in  hac  vita,  atque  ita  in  termino  vise,  vel  initio  patriae 
intendi  potest  magis  caritas.  Cum  his  duabus  qusestionibus  affirma- 
tive  nos  respondeamus,  pronum  est  inferre  caritatem  patrise  non 
excedere  in  intensione  caritatem  vise  in  eodem  subjecto.  Nihilo- 
minus  habenda  etiam  est  ratio  de  alia  opinione  theologica,  quse 
dicit  Deum  conferre  prsemium  ultra  condignum;  posset  enim  vi- 
deri  Deum  in  via  augere  caritatem  juxta  rigorem  meritorum; 
illud  autem,  quod  est  ultra  meritum,  solum  conferri  in  ingressu 
patrise:  quo  posito  semper  erit  in  eodem  subiecto  intensior  cari- 
tas  in  patria,  quam  in  via.  Caeterum,  quia  id  sine  sufficienti  fun- 
damento  asseritur;  ideo  probabilior  est  conclusio  posita. 

1320.  Si  vero  eadem  comparatio  instituatur  quoad  diversa  sub- 
jecta,  dicimus:  1)  habitus  caritatis  potest  esse  intensior  in  ali- 
quo  viatore,  quam  in  aliquo  comprehensore.  Ita  S.  Th.  (Opusc.  61. 
c.  17.).  Etenim  multi  beati  in  caelis  non  habent  intensiorem  cari- 
tatem  ea,  quae  ipsis  infusa  fuit  in  baptismo;  multi  vero  sunt  via- 
tores,  qui  caritatem  in  baptismo  acceptam  auxerunt  per  susce- 
ptionem  Sacramentorum,  et  alia  opera  meritoria.  Ex  quo  deducit 


750  DISP.    VI.    —    DE    DIVINA    CARITATE. 

Suarez  (1.  c.  n.  4.),  caritatem  B.  Mariae  Virginis  in    statu    vise 
intensiorem  fuisse  caritate  comprehensorum. 

2)  Idem  dicendum  est  de  actu  caritatis.  Nam  habitus  potest 
esse  intensior  in  viatore,  quam  in  aliquo  comprehensore;  ergo 
etiam  actus  —  Pr.  cons.  Actus  in  beatis  semper  est  commensura- 
tus  habitui;  in  viatore  potest  esse  commensuratus  habitui,  (et  sane, 
inquit  Suarez  n.  seq.,  de  B.  Virgine  id  certissimum  est);  imo  potest 
esse  intensior  habitu  propter  gratiam  actualem. 

1321.  Quoad  reliquas  quaestiones;  —  1)  «  eumdem  habitum  ca- 
ritatis,  inquit  Suarez  (1.  c.  sect.  3.  n.  1.),  specie  et  numero  con- 
servari  in  patria,  est  communis  Theologorum,  et  videtur  expressa 
sententia  Pauli  (1.  Cor.  13.),  'caritas  nunquam  excidit'  »  —  2) 
Nonnulli  Theologi  negant  actum  esse  ejusdem  speciei  in  via  et 
in  patria;  praesertim  quia,  ut  putant,  Deus  clare  et  obscure  vi- 
sus  diversas  inducit  rationes  formales  diligibilis  objecti.  Attamen 
contraria  sententia,  juxta  Suarez  (1.  c.  n.  2.)  «  est  communis 
Theologorum  cum  Magistro  in  3.  dist.  31.;  D.  Thoma  1.  2.  q.  67.;  et 
favent  loca  Sacrae  Scripturse  et  Patrum  »  —  3)  Conveniunt  omnes, 
caritatem  patriae  ratione  extrinsecse  perfectionis  proprise  illius 
status,  perfectiorem  esse  caritate  vise:  quaenam  vero  sint  illse  ex- 
trinsecse  perfectiones,  ex  mox  dicendis  patebit. 

1322.  His  delibatis  — 

§.  II. 

Solvitur  Proposita  Quaestio. 

Prop.  LIV.  1.  Caritas,  sive  quoad  habitum  sive  quoad  actum, 
una  eademque  est  specie  in  via  et  in  patria  —  2.  ratione  ta- 
men  status,  multce  desunt  caritati  in  via  perfectiones,  quce 
tribuendce  sunt  caritati  in  patria:  hcec  igitur  simpliciter  per- 
fectior  dicenda  est. 

1323.  Prob.  lma  pars.  I.  Legitur  (I.  Cor.  XIII.)  «  Caritas 
nunquam  excidit;  »  cum  e  contra  de  cognitione  ex  parte ,  per 
speeulum,  in  cenigmate  asseratur  «  scientia  destruetur....  eva- 
cuabitur  quod  ex  parte  est . . .  tunc   autem  (videbimus)  facie    ad 

faciem.  »  Atqui  excideret  caritas,  si  non  esset  eadem  quoad  es- 
sentiam  caritas  patrise  et  vise.  Etenim  si  non  eadem  quoad  es- 
sentiam  perseveratura  esset  caritas  in  patria,  nonnisi  sensu  valde 
improprio  posset  de  ea  dici  «  nunquam  excidit  »,  quatenus  nempe 
dono  caritatis  vise  responderet  aliud  perfectius  donum  alterius 
speciei  in  patria;  atqui  hunc  sensum  excludit  Apostolus,  opponens 
caritatem  fidei,  cui  respondet  visio,  et  aliis  donis;  ergo. 

Hsec  quidem  probant  caritatis  habitum  (de  quo  proprie  dicitur 
non  excidere,  perseverare)  esse  eumdem  in  via  et  in  patria.  Sed 
ex  hoc  facile  deducitur  eumdem  etiam  quoad  essentiam  esse 
aetum  caritatis.  Cum  enim  maneat  idem  quoad  essentiam  carita- 
tis  habitus  in  patria,  ab  eo  eliciuntur  actus,  siquidem  habitus 
est  propter  actus.  Atqui,  si  idem  est  quoad  essentiam,  debet 
idem  habere  formale  objectum,  siquidem  habitus  ab  eo  specifican- 
tur.  Ergo  eliciet  actus  ob  idem  motivum.  Sed  actus  procedentes 
ab  eodem  principio  et  tendentes  in  idem  formale  objectum,  ha- 
bent  unam  eamdemque  speciem;  ergo  actus  caritatis  in  via  et  in 
patria  sunt  unius  ejusdemque  naturse. 

1324.  II.  Aliud  argumentum  ita  exponit  D.  Thomas  (1.  2.  q.  67. 
a.  6.):  «  Quando  imperfectio  alicujus  rei  non  est  de  ratione  spe- 
ciei  ipsius,  nihil  prohibet  idem  numero  quod  prius  fuit  imperfe- 
ctum,  postea  perfectum  esse,  sicut  homo  per  augmentum  perfi- 
citur,  et  albedo  per  intensionem.  Caritas  autem  est  amor,  de  cujus 
ratione  non  est  aliqua  imperfectio:  potest  enim  esse  et  habiti  et 
non  habiti,  et  visi  et  non  visi.  Unde  caritas  non  evacuatur  per 
gloriae  perfectionem,  sed  eadem  numero  manet  »  —  Cf.  etiam  quae 
diximus  in  tract.  de  Deo  Creante  (n.  865.). 

1325.  Bices  L:  actus  caritatis,  quo  diligo  Deum  ob  ejus  boni- 
tatem  naturali  lumine  cognitam,  differt  essentialiter  ab  eo  quo 
diligo  illum  ob  ejus  bonitatem  cognitam  per  fidem;  idque  propterea, 
quia  licet  res  cognita  sit  eadem,  tamen  cognitio  est  diversa.  Ergo 
idem  dicendum  est  de  actu  caritatis  in  via  et  in  patria. 

Res^.  1):  Divina  bonitas,  quse  est  caritatis  objectum,  non  dif- 
fert  ab  objecto  amoris  Dei  naturalis  solum  per  lumen,  quo  co- 
gnoscitur;  sed  etiam  quia  est  bonitas  illa,  quce  cum  natura 
creata ,  ut  sic ,  nullam  habet  communionem ,  ut  diximus 
(n.  1258.). 

2)  Quod  si,  ut  ibid.  notavimus,  etiam  divina  bonitas,  quce  alias 
naturaliter  potest  amari,  esse  potest  objectum  formale  caritatis 
prout  per  fidem  cognoscitur;  id  ideo  est,  quia  cognitio  non  se 
habet  solum  ut  conditionem,  sed  ut  aliquid  afficiens  et  elevans 
ipsum  motivum  amandi:  adeoque  negatur  paritas.  Nam  lumen 
fidei,  et  visio  intuitiva  pertinent  ad  eumdem  ordinem  supernatu- 
ralem,  ac  proinde  non  variant  speciem  objecti;  cum  e  contra, 
fides  et  lumen  naturale  rationis  sint  diversi  omnino  ordinis;  ac 
proinde  diversa  est  ratio  objecti  moventis  prout  fide  est  cogni- 
tum,  et  prout  cognoscitur  naturali  ratione.  —  Cf.  de  Gr.  (n.  60.) 

1326.  Dices  II. :  amor  vise  est  liber,  et  amor  patrise  est  neces- 
sarius;  ergo  specie  differunt  —  Confirm.,  quia  motus  primo  primi, 
qui  antevertunt  deliberationem  animi,  differunt  specie  a  motibus 
deliberatis,  cum  hi  possint  esse  peccata  mortalia,  illi  secus;  idque 
propterea,  quia  alii  sunt  liberi,  alii  necessarii. 

Resp.:  sola  libertas  et  necessitas  non  efficiunt  distinctionem 
essentialem  in  genere  entis.  Nam  idem  motus,  quatenus  prseve- 
nit  deliberationem,  et  quatenus  ea  accedente,  continuatur,  manet 
ejusdem  speciei  et  naturse  in  genere  entis,  et  solum  differt  a 
seipso  in  genere  morum,  quatenus  ex  necessario  fit  liber.  Eo- 
dem  modo  amor  viae  et  patrise  sunt  ejusdem  speciei  in  genere 
entis,  licet  alter  ab  altero  differat  ratione  libertatis  —  Ita 
Becanus. 

1327.  Prob.  2da  pars.  I.  Legitur  (I.  Cor.  XIII.  11.)  «  Cum  es- 
sem  parvulus,  loquebar  ut  parvulus,  sapiebam  ut  parvulus,  cogi- 
tabam  ut  parvulus.  Quando  autem  factus  sum  vir,  evacuavi  quse 
erant  parvuli.  »  Unde:  Apostolus  comparat  statum  viae  pueritise, 
statum  patriae  aetati  virili;  sed  setas  virilis  perfectior  est  pue- 
ritia.  Ergo. 

1328.  II.  S.  Augustinus,  qui  (lib.  de  mor.  Eccles.),  caritatem 
vise  dixerat  plenam,  (in  lib.  1.  Retract.)  id  emendat,  dicens: 
«  Melius  diceretur  sincera  quam  plena,  ne  forte  putaretur  cari- 
tatem  Dei  non  futuram  esse  majorem,  quando  videbimus  facie  ad  fa- 
ciem.  Et  (1.2.  cont.  advers.  legis.)  expendens  illud  (Matth.  XI.  11.) 
«  Qui  autem  minor  est  in  regno  ccelorum,  major  est  illo,  »  sub- 
dit:  «  Et  quia  ibi  sunt  Angeli,  quilibet  ex  iis  minor,   major   est 

utique  quolibet  sancto  et  justo  portante  corpus,  quod  corrum- 
pitur,  et  aggravat  animam.  »  S.  Hier.  (com.  in  Matth.  1.  2. 
c.  11.),  inquit:  «  Nos  simpliciter  intelligamus,  quod  omnis  san- 
ctus,  qui  jam  cum  Deo  est,  major  est  illo  qui  adhuc  consistit  in 
prselio.  » 

1329.  III.  Si  quis  autem  quserat,  in  quo  caritas  patrise  excedit 
caritatem  vise,  responderi  generatim  debet,  in  iis  omnibus,  quae 
intime  oriuntur  ex  visione  intuitiva,  ut  indicat  S.  Th.  (2.  2. 
q.  24.  a.  7.  ad  3.).  Hsec  autem  sunt  —  1)  juxta  Suarez  (disp.  3. 
sect.  4.  n.  6.):  «  Caritas  in  patria  est  in  statu  connaturali ,  hic 
vero  peregrinatur  a  Domino  (II.  Cor.  5.);  quod  ita  intellige:  gra- 
tia,  quse  fons  est  charitatis,  forma  qusedam  est  supernaturalis, 
per  quam  divinam  naturam  altiori  modo  participamus ;  sicut 
ergo  naturae  divinae  connaturale  est  lumen,  quo  se  perpetuo  videt, 
ex  quo  etiam  per  se  oritur  perpetuus  amor,  et  sicut  animae  ra- 
tionali  debetur  naturale  lumen  intellectus,  ex  quo  oritur  vis 
amandi,  ita  gratise  per  se  et  natura  sua,  ut  perfecta  sit,  debe- 
tur  lumen  quo  videtur  Deus;  et  eadem  ratione,  quasi  connaturale 
est  caritati  esse  conjunctam  huic  lumini,  et  ideo  quamdiu  ab  ilio 
sejungitur,  est  extra  proprium  statum,  idque  ex  quadam  neces- 
sitate  vel  privilegio,  ut  daretur  locus  meritis.  » 

2)  Juxta  D.  Thomam  (2.  2.  q.  44.  a.  6.) ,  prseceptum  aliquod 
dupliciter  potest  impleri:  uno  modo  perfecte,  alio  modo  imper- 
fecte;  perfecte  quidem  impletur  prseceptum,  quando  pervenitur 
ad  finem  quem  intendit  prsecipiens;  impletur  autem,  sed  imper- 
fecte,  quando  etsi  non  pertingat  ad  finem  prsecipientis,  non  tamen 
receditur  ab  ordine  ad  finem,  sicut  si  dux  exercitus  prsecipiat 
militibus  ut  pugnent,  ille  perfecte  implet  prseceptum  qui  pugnando 
vincit  hostem,  quod  dux  intendit;  ille  autem  implet,  sed  imper- 
fecte,  cujus  pugna  ad  victoriam  non  pertingit,  non  tamen  contra 
disciplinam  militarem  agit.  Intendit  autem  Deus  per  hoc  praece- 
ptum  ut  homo  sibi  totaliter  uniatur;  quod  fiet  in  patria,  quando 
Deus  erit  omnia  in  omnibus ,  ut  dicitur  1.  ad  Cor.  XV.  28.: 
«  Et  ideo  plene  et  perfecte  in  patria  implebitur  hoc  prseceptum; 
in  via  autem  impletur,  sed  imperfecte;  et  tamen  in  via  tanto 
unus  alio  perfectius  implet ,  quanto  magis  accedit  per  quamdam 
similitudinem  ad  patriae  perfectionem.  » 

Mazzella.  De  Virtutibns.  48 

3)  Juxta  eumdem  S.  Doctorem  (1.  c.  a.  4.,  ad  2.):  «  Duplici- 
ter  contingit  ex  toto  corde  Deum  diligere.  Uno  quidem  modo  in 
actu,  id  est  ut  totum  cor  hominis  semper  actualiter  in  Deum 
feratur;  et  ista  est  perfectio  patrise.  Alio  modo ,  ut  habitualiter 
totum  cor  hominis  in  Deum  feratur,  ita  scilicet  quod  nihil  contra 
Dei  dilectionem  cor  hominis  recipiat;  et  hsec  est  perfectio  viae: 
cui  non  contrariatur  peccatum  veniale,  quia  non  tollit  habitum 
caritatis,  cum  non  tendat  in  oppositum  objectum  sed  solum  im- 
pedit  caritatis  usum.  » 

4)  Juxta  Suarez  iterum  (1.  c. ):  «  Si  rationem  amicitise  spe- 
ctes ,  ibi  (in  patria)  habent  (beati)  omnes  ejus  conditiones  al- 
tiori  gradu ;  summam  conjunctionem ,  eximiam  communicatio- 
nem  etc.  » 

ARTICULUS  SEPTIMUS 

Utrum  Caritas  sit  omnium  virtutum  Porma. 

§•  i. 
Exponitur  Status  Quaestionis. 

1330.  Caritatem  esse  formam  virtutum,  ideoque  sine  illa  csete- 
ras  virtutes  esse  informes  unanimiter  docent  Theologi  cum  sancto 
Thoma  (2.  2.  q.  23.  a.  7.  et  8.).  Hoc  vero  significant  propriam 
et  specificam  caritatis  excellentiam,  quam  sacri  Scriptores  et 
Ecclesise  Patres  celebrant  comparando  illam  cum  aliis  virtuti- 
bus.  Sic  Apostolus  (I.  Corinth.  XIII.):  «  Si  distribuero  in  cibos 
pauperum  omnes  facultates  meas,  et  si  tradidero  corpus  meum, 
ita  ut  ardeam,  caritatem  autem  non  habuero,  nihil  mihi  prodest.  » 
Quibus  profecto  ostendit,  cseteras  virtutes  sine  caritate  esse  pror- 
sus  aridas  et  infructuosas.  Eadem  ratione  S.  Augustinus  (1.4.  c. 
Jul.  cap.3.),  contendit  non  esse  sine  caritate  veras  virtutes,  quia 
sine  illa  neque  fructum,  neque  statum  verse  virtutis,  assequuntur. 
S.  Greg.  (hom.  27.  in  Evangelia)  probat  virtutes  sine  caritate 
neque  virescere,  neque  frugescere.  Alii  denique  plures  docent,  reli- 
quas  virtutes  sine  caritate  emortuas,  cum  caritate  autem  vivas 
existere. 

1331.  At  vero,  in  quo  proprie  consistit  ratio  formce,  quam  ca- 
ritas  habet  relate  ad  alias  virtutes?  seu,  cum  proprium  sit  for- 
mce  esse  et  perfectionem  tribuere  per  sui  communicationem,  quse- 
nam  est  perfectio,  quam  caritas  virtutibus  ceteris  impertitur? 
Certe  —  1)  non  dat  illis  esse  virtutis:  dantur  enim  virtutes  natu- 
rales,  quse  etiam  homini  caritate  destituto  inesse  possunt  (2.  2. 
q.  23.  a.  7.)  —  Neque  2)  illis  communicat  esse  virtutis  superna- 
turalis;  siquidem,  ut  vidimus  (nn.  190.  seqq.,  283.  seq.),  fides  et 
spes,  quse  sunt  virtutes  supernaturales,  non  amittuntur  semper  ac 
amittitur  caritas,  adeoque  inesse  possunt  homini  sine  caritate. 

1332.  Hinc  D.  Thomas  (2.  2.  q.  23.  a.  7.)  docet:  «  si  accipia- 
tur  virtus  secundum  quod  est  in  ordine  ad  aliquem  finem  parti- 
cularem,  sic  potest  aliqua  virtus  dici  sine  caritate,  in  quantum 
ordinatur  ad  aliquod  particulare  bonum.  »  Et  (a.  8.  ad  1.)  «  Ca- 
ritas  dicitur  esse  forma  aliarum  virtutum,  non  quidem  exempla- 
riter,  aut  essentialiter,  sed  magis  effective.  »  Quamvis  autem  idem 
S.  Doctor  (in  q.  unica  de  carit.  a.  3.  ad  6.)  dicat:  «  Caritas  po- 
test  dici  forma  exemplaris  virtutum;  »  id  tamen,  uti  monet  Syl- 
vius  (in  c.  1.  ex  sum.)  ita  intelligi  debet;  si  causa  exemplaris 
dicatur  (quomodo  communiter  solet  accipi)  id  ad  cuius  similitu- 
dinem  fiunt  alia;  sic  caritas  non  est  forma  exemplaris  virtutum, 
quia  virtutes  non  generantur  ad  similitudinem  charitatis;  si  vero 
dicatur  forma  exemplaris  id,  ad  cujus  similitudinem  cetera  ope- 
rantur;  caritas  est  cseterarum  virtutum  forma  exemplaris,  quia 
omnes  virtutes  operantur  ad  similitudinem  caritatis,  scilicet  per 
inclinationem  ad  bonum,  sicut  caritas  dicit  inclinationem  ad  fi- 
nem  ultimum,  qui  est  bonum  divinum  (cf.  q.  14.  de  ver.  a.  5.  ad 
3.  et  4.). 

1333.  Sciendum  est  igitur,  uti  docet  D.  Thomas  (cit.  q.  23.  a.  7.), 
rationem  virtutis  sestimari  ex  fine  bono,  in  quem  per  virtutem 
ordinamur,  juxta  illud  «  virtus  est  dispositio  perfecti  ad  optimum.  » 
Hinc  sicut  duplex  est  finis  bonus  in  quem  ordinat  virtus ;  alter 
scilicet  immediatus,  alter  ultimus:  ita  etiam  duplex  potest  di- 
stingui  bonitas  seu  perfectio  virtutis.  Prior  est  ea,  quam  habet 
virtus  per  ordinem  ad  finem  suum  immediatum,  qui  est  recte  agere 
secundum  proprium  objectum;  posterior  est  ea,  quam  habet  vir- 
tus  per  ordinem  ad  ultimum  finem,  quatenus  nimirum  unaquseque 

virtus  ad  hunc  finem  assequendum  conducit.  Quod  ergo  dicimus 
caritatem  esse  velut  formam  virtutum  reliquarum,  intelligi  de- 
betsecundum  posteriorem  illam  bonitatem  seu  perfectionem,  quam 
habent  virtutes  in  ordine  ad  ultimum  finem;  non  autem  secundum 
priorem,  quam  habent  ex  propria  ratione  sui  objecti. 

1334.  Quare  caritas  non  est  proprie  forma  aliarum  virtutum, 
cum  neque  sit  illarum  essentia,  aut  pars  essentise,  ac  multo  mi- 
nus  illarum  aliquod  accidens,  cum  sit  virtus  ab  illis  essentialiter 
distincta.  Sed  est  quasi  aliarum  virtutum  forma  propter  analo- 
giam  quam  habet  cum  forma  rei  proprie  dicta.  Cum  enim  una- 
quseque  res  a  forma  sua  primo  habeat  vim  atque  valorem  suum 
omnem;  recte  statuitur  velut  forma  virtutum  ea  virtus,  a  qua 
virtutes  cseterse  vim  et  valorem  suum  habent  in  ordine  quidem 
ad  ultimum  finem.  «  Manifestum  est,  inquit  D.  Thomas  (c.  q.  23. 
a.  8.),  quod  per  caritatem  ordinantur  actus  omnium  aliarum  vir- 
tutum  ad  ultimum  finem;  et  secundum  hoc  ipsa  dat  formam  acti- 
bus  omnium  aliarum  virtutum;  et  pro  tanto  dicitur  esse  forma 
virtutum;  nam  et  ipsse  virtutes  dicuntur  in  ordine  ad  actus  for- 
matos.  » 

1335.  Ex  his  facile  intelligitur  cur  caritas,  uti  forma  cetera- 
rum  virtutum,  dicitur  tribuere  earum  actibus  rationem  meriti 
vitce  oeternce.  Scilicet  actus  illi  nequeunt,  uti  patet,  vitam  seter- 
nam  mereri,  nisi  ad  illam  aliquo  modo  ordinentur:  caritatis  autem 
est  hujusmodi  ordinationem  illis  tribuere  —  Sed  cum  hic  incipiat 
qusestio  non  amplius  de  nomine  sed  de  re;  ea  paulo  accuratius 
exponenda  est. 

1336.  Itaque  primo  recolantur  propp.  LY.  LVI.  damnatae  in  Ques- 
nello,  quarum  prima  sic  sonat:  «  Deus  non  coronat  nisi  caritatem: 
qui  currit  ex  alio  impulsu  et  ex  alio  motivo,  in  vanum  currit  »;  al- 
tera:  «  Deus  non  remunerat  nisi  caritatem:  quoniam  caritas  sola 
Deum  honorat.  »  Hinc  convenit  inter  plerosque  Catholicos  —  1) 
actus  etiam  infidelium  naturaliter  tantum  honestos  ssepius  in  hac 
vita  obtinere  a  Deo  temporalem  retributionem  (de  Gr.  n.  441.475). 
—  2)  Actus  supernaturales  a  peccatoribus  elicitos  ante  justificatio- 
nem  positive  disponere  ad  gratiam,  vel  illam  mereri  de  congruo  (de 
Gr.  n.  1074.  seqq.)  —3)  Actus  virtutum  a  justis  elicitos,  etiamsi  nec 
eliciantur  nec  imperentur  a  caritate,  mereri  de  condigno  saltem 

gloriam  accidentalem  et  aureolas  (Cf.  Suarez  de  grat.  1.  12.  c.  8. 
n.  5.).  Hinc  tota  quaestio  in  eo  versatur,  an  et  quomodo  caritas 
tribuat  ceterarum  virtutum  actibus  rationem  meriti  condigni  — 
praemii  substantialis,  seu  vitce  ceternce. 

1337.  Recolendum  est  secundo,  caritatem  sumi  —  1)  pro  gratia 
sanctificante;  vel  enim  est  unus  idemque  realiter  habitus  cum  ea,  ut 
aliqui  volunt;  vel  si  realiter  ab  ea  distinguitur  juxta  D.  Thomam, 
quem  secuti  fuimus  in  tract.   de  gr.,   cum  ea  necessario  et  inse- 
parabiliter  conjungitur  —  2)  praecise  prout   est   virtus   specialis. 
Utroque  autem  modo  concurrit  ad  rationem  meriti  in  aliarum  vir- 
tutum  actibus.  Sed  de  concursu  gratioe  sanctificantis  ad  meritum 
condignum  egimus  in  tract.  de   Grat.  (n.  1155  —  59.);  hic  ergo 
solum    quseritur  de  concursu    caritatis,  prout    hsec  est   specialis 
qucedam  virtus.    Et  quidem  constat  apud  omnes   tum  caritatem 
sic  sumptam  concurrere  ad  meritum  condignum  vitse  seternae;  tum, 
generatim  loquendo,eam  concurrere  ordinando  actus  aliarum  vir- 
tutum  ad  finem  ultimum  supernaturalem :  supponimus  enim  reli- 
quas  conditiones  ad  meritum  requisitas  —  Qusestio  igitur  est,  in 
quo  consistat  hsec  ordinatio   caritatis,  quse  requiritur  et  sufficit 
ad  preedictum  meritum. 

1338.  Qua  in  re  juverit  diversas  Theologorum  sententias  referre, 
ut  inde  clarius  innotescat  doctrina,  quam  propugnamus.  Prima 
opinio  affirmat  solos  actus  elicitos  a  caritate  esse  meritorios  de 
condigno  prsemii  substantialis;  eamque  defendit  Bannez  (2.  2.  q.  24. 
a.  6.  dub.  5.),  et  more  suo  tribuit  D.  Thomse ;  cui  tamen  mi- 
nime  esse  adscribendam  ipsi  Thomistse  fatentur,  uti  videre  est 
apud  Gotti  (de  mer.  q.  2.  dub.  4.  nn.  7  —  9.).  De  hac  opinione 
merito  scribit  Suarez  (de  gr.  1.  12.  c.  8.  n.  9.):  «  opinionem  hanc 
nullo  modo  probandam,  aut  tolerandam  censeo,  quia  parum  con- 
sentanea  videtur  Scripturis,  et  communi  sensui  Ecclesise  et  Pa- 
trum,  nimiumque  coarctat  merita  Sanctorum  prseter  Dei  magni- 
ficentiam,  et  largitatem,  ac  convenientem  providentiam.  Dico  ergo 
justos  non  solum  mereri  prsemium  substantiale  suis  operibus 
promissum  per    actus  elicitos   a    caritate  ,  sed    etiam  per    actus 

aliarum   virtutum Haec    assertio   est    communis   sententia 

Theologorum. » 

1339.  Secunda  opinio  est,  etiam  actus  aliarum  virtutum  esse 

meritorios  de  condigno  vitse  seternse,  dummodo  imperentur  a  ca- 
ritate.  Tunc  autem  actus  alterius  virtutis  proprie  imperari  dici- 
tur  a  caritate,  quando  (actualiter  aut  saltem  virtualiter)  refertur 
ad  Deum  ob  motivum  proprium  caritatis,  ad  Deum  nempe  pro- 
pter  se  dilectum.  «  Dicuntur  actus  ceterarum  virtutum  imperari 
a  caritate,  inquit  Grotti  (1.  c.  n.  6.),  secundum  quod  caritas  effi- 
cit,  ut  cseterse  virtutes  eliciant  actus  suos  ex  amore  Dei,  propter 
Deum,  et  in  obsequium  Dei,  ut  summi  boni.  Sic  fortitudo  ex  spe- 
cie  sua  eligit  tolerare  mortem,  propter  bonum  fortitudinis.  Si 
autem  adveniat  imperium  caritatis,  jam  eligit,  tolerare  mortem 
propter  Deum,  ut  summum  bonum;  sicque  elicit  actum  mar- 
tyrii. » 

1340.  Tertia  sententia  docet  actus  supernaturales,  etiamsi  non 
eliciantur  nec  imperentur  a  caritate,  esse  posse  meritorios  vitse 
seternse.  Ut  vero  intelligatur  quomodo,  juxta  Auctores  hujus  sen- 
tentise,  caritas  ordinat  actus  aliarum  virtutum  ad  vitam  seter- 
nam  (quod  ad  meritum,  de  quo  agimus,  requiri  diximus);  prsemit- 
tenda  est  communis  distinctio  de  quintuplici  ordinatione  actuum 
aliarum  virtutum  in  flnem  et  objectum  proprium  caritatis. 

1341.  Itaque  1)  prima  relatio  dicitur  habitualis;  et  consistit  in 
sola  existentia  habitus  caritatis  in  supposito,  quando  aliquod  bo- 
num  opus  operatur. 

2)  Secunda  dicitur  actualis;  et  consistit  in  actu  caritatis  actua- 
liter  movente  ad  actum  alterius  virtutis,  et  illum  in  finem  suum, 
Deum  propter  se  dilectum,  ordinante. 

3)  Tertia  dici  potest  obiectiva;  et  consistit  in  actu  caritatis 
olim  elicito  et  numquam  retractato,  quamvis  nec  memorise  occur- 
rat  dum  elicitur  actus  alterius  virtutis,  nec  ullam  virtutem  re- 
liquerit,  qua  ad  eumdem  moveat. 

4)  Quarta  dicitur  virtualis;  et  consistit  in  actu  caritatis  olim 
elicito  et  adhuc  permanente  non  quidem  in  se  (sic  enim  esset 
actualis),  sed  virtute  in  alio  actu,  ad  quem  movet,  vel  mediante 
quo  movet  ad  alium  actum.  Quod  declarari  solet  exemplo.  «  Si 
quis,  inquit  Gotti  (1.  c.  dub.  3.  n.  20.),  statuat  ire  Romam,  cen- 
setur  hunc  finem  intendere;  et  in  ipsum  omnes  actus  suos  refer- 
re,  eos  nempe,  qui  ad  illum  finem  conducunt.  Unde  quando  con- 
ducit  currum,  parat  sarcinas,  et  alia  itineri  inservientia  etc,  in 

istis  actibus  virtualiter  manet  illa  prima  intentio.  Si  vero  ali- 
quid  aliud  agat  cum  ea  non  connexum,  puta  comedere,  bibere  etc. 
non  censetur,  hos  actus  ex  intentione  eundi  Romam  facere.  Quia 
ergo  non  omnes  actus  etiam  virtuosi  hominis  justi,  hanc  conne- 
xionem  habent  cum  illo  primo  actu,  quo  in  principio  vitse,  aut 
justificationis  se,  et  omnia  sua  retulit  in  Deum:  ideo  ille  primus 
actus  non  sufficit  ad  imprimendam  virtualem  ordinationem  in  Deum 
in  omnibus  actibus  subsequentibus. » 

5)  Quinta  dicitur  innata  vel  quasi  connaturalis;  et  est  illa, 
quse  non  nascitur  ex  prsecedenti  actu,  sed  ex  necessaria  conne- 
xione  inter  aliquam  virtutem  cum  virtute  caritatis:  consistit  in 
naturali  inclinatione  actus  alicujus  virtutis  in  finem  proprium 
caritatis.  Quemadmodum  nempe  actus  naturaliter  honesti  ex  ob- 
jecto,  fine,  et  circumstantiis,  pondere  veluti  suo,  referuntur  ad 
Deum  ultimum  finem  naturalem ;  ita  actus  eliciti  ex  quocumque 
supernaturali  motivo,  pondere  veiuti  suo,  referuntur  ad  Deum  ul- 
timum  finem  supernaturalem.  —  Cf.  Suarez  (de  grat.  1.  12.  c.  9. 
n.  1.). 

1342.  His  prsemissis  —  1)  concedunt  jam  plerique  omnes  actua- 
lem  ordinationem  caritatis  non  esse  necessariam  ad  meritum 
actuum  aliarum  virtutum  —  2)  Qui,  juxta  secundam  sententiam, 
requirunt  imperium  caritatis,  illud  explicant  per  ordinationem 
virtualem;  adeoque  hanc  necessariam  adstruunt  —  3)  Supponitur 
ab  omnibus  ordinationem  habitualem  esse  necessariam;  secus  enim 
deesset  status  gratise,  qui  certe  requiritur  ad  condignum  meritum 
vitse  seternse  —  4)  Aliquibus  videtur  etiam  sufficere  ad  meritum 
ordinatio  habitualis  ;  ac  proinde  docentjustum  mereri  de  condi- 
gno  per  omnes  actus  bonos,  quamvis  nec  virtualiter  nec  actua- 
liter  eliciantur  ob  finem  proximum  supernaturalem ;  ac  proinde 
quemadmodum  non  dantur  actus  indifferentes  in  individuo  quoa'd 
bonitatem  vel  malitiam,  ita  non  dari  in  homine  justo  actus  in- 
differentes  quoad  meritum  vel  demeritum  supernaturalis  merce- 
dis.  —  5)  Qui  requirunt  ordinationem  objectivam,  idem  dicunt  de 
actibus  hominis  justi,  qui  jam  elicuit  actum  caritatis.  —  6)  Deni- 
que  multi  cum  Suarez  censent  ordinationem  innatam  tum  neces- 
sariam  esse  tum  sufficere. 

1343.  UltimaB  huic  sententiae  subscribimus.  Sed  antequam  illam 

adstruamus,  adnotare  praestat,  quod  si  semel  statuatur  necessitas 
ordinationis  innatce,  ut  actus  aliarum  virtutum  mereantur  de 
condigno  vitam  seternam;  hoc  ipso  simul  excluditur  suffieientia 
ordinationis  objectivce  et  habitualis,  quin  necesse  sit  singillatim 
probare  alterutram  non  sufficere  —  Pariter,  si  semel  probetur  im- 
perium  caritatis,  ac  proinde  ordinationem  virtualem  non  esse 
necessariam,  eo  ipso  ostenditur  ordinationem  innatam  sufficere. 
De  ordinatione  enim  objectiva  merito  animadvertit  Suarez  (de  gr. 
1.  12.  c.  10.  n.  5.):  «  si  actus  (caritatis)  fuit  universalis,  et  ita 
prsecessit  ut  nec  memoria,  nec  virtus  aliqua  ejus  relicta  sit,  nihil 
omnino  influit  in  actum  particularem  qui  nunc  fit,  et  ideo  talis 
intentio  extrinseci  finis  non  sufficit  ad  dandam  actui  novam  spe- 
ciem  bonitatis  vel  malitise  ex  tali  fine,  quia  re  vera  non  fit  pro- 
pter  illum  finem.  Ergo  similiter  in  prsesenti  talis  intentio  non 
sufficit  ad  meritum,  si  alioqui  intentio  operantis  necessaria  est. 
Et  confirmatur,  quia  ille  homo  perinde  se  habet  in  prsesenti  tem- 
pore  in  ordine  ad  prsesentem  operationem,  ac  si  prsecedens  actus 
non  prsecessisset,  sed  tantum  haberet  caritatem  in  habitu.  » 

1344.  His  itaque  rite   intellectis  — 

§.  II. 
Solvitur  Proposita  Quaestio. 

Prop.  LV.  Caritas  ut  est  specialis  virtus,  merito  clicitur  ce~ 
terarum  virtutum  forma,  quatenus  eas  orclinans  acl  ultimum 
finem  supernaturalem ,  efficit  ut  condignum  vitce  ceternce  meri- 
tum  habeant.  Acl  icl  autem  quemaclmodum  1.  minime  exigitur 
ut  actus  omnes  a  caritate  eliciantur  —  aut  2).  saltem  imperen- 
tur  —  ita  3.  ordinatio  innata,  quce  actibus  ex  quovis  superna- 
turali  motivo  elicitis  inest,  tum  sufficiens  tum  etiam  necessaria 
videtur. 

1345.  Prob.  lma  pars.  I.  Ex  Scriptura.  Nam  1)  dicitur:  (Heb. 
XIII.  16.):  «  Beneficentise  et  communionis  nolite  oblivisci;  talibus 
enim  hostiis  promeretur  Deus  »  —  (Matth.  XXV.  34.):  «  Venite 
benedicti  Patris  mei,  possidete  paratum   vobis  regnum  a  consti- 

tutione  mundi :    esurivi  enim  et  dedistis  mihi  manducare ;  sitivi, 

et  dedistis  mihi  bibere:  hospes  eram,  et  collegistis  me  etc. »  — 
(XIX.  16.)  interroganti :  «  Quid  boni  faciam,  ut  habeam  vitam 
seternam?»  Christus  respondit;  «  Si  vis  ad  vitam  ingredi,  serva 
mandata  etc»  —  (I.  Tim.  VI.  17.):  «  Divitibus  hujus  sseculi  prse- 
cipe. . . .  bene  agere;  divites  fieri  in  bonis  operibus,  facile  tribuere, 
communicare,  thesaurizare  sibi  fundamentum  bonum  in  futurum 
ut  apprehendant  veram   vitam.  » 

Unde:  in  citatis  testimoniis  agitur,  uti  patet,  de  merito  de  con- 
digno  et  de  prsemio  essentiali  vitse  asternse;  atqui  in  iisdem  hoc 
praemium  promittitur  etiam  actibus  aliarum  virtutum,  prseter  ca- 
ritatem;  ergo  etiam  actus  non  eliciti  a  virtute  caritatis  possunt 
esse  meritorii  de  condigno  vitae  seternse. 

2)  Dicitur  (Ps.  LXI.  13.),  (Eccli.  XVI.  13.),  (Matth.  XVI.  27.), 
(Rom.  II.  6.  ,1.;  Cor.  III.  8.)  Deus  «  judicaturus,  redditurus  et  da- 
turus  mercedem  propriam  secundum  laborem,  et  opera  hominum.» 
Unde:  in  his  testimoniis  sermo  est  de  omnibus  operibus  bonis  ju- 
storum,  sicut  et  de  operibus  malis  peccatorum;  et  ita  dicitur  red- 
dendum  prsemium  bonis,  quemadmodum  poena  malis.  Atqui  malis 
operibus  peccatorum  respondet  pcena  essentialis ;  ergo  omnibus 
bonis  et  supernaturalibus  justorum  operibus,  ideoque  non  solum 
actibus  a  caritate  elicitis,  respondet  prsemium  essentiale. 

1346.  II.  Ex  sensu  Ecclesice.  Nam  1)  (Conc.  Trid.  sess.  6. 
c.  16.)  docet:  «  bene  operantibus  usque  in  finem  proponendam  esse 
vitam  seternam...  tamquam  mercedem...  bonis  ipsorum  operibus  et 
meritis  fideliter  reddendam.  »  Unde:  Loquitur  hic  Conc.  de  merito 
condigno,  et  mercede  essentiali;  atqui  hanc  dicit  debitam  omnibus 
operibus  bonis  justorum;  ergo  justi  etiam  per  actus  supernaturales 
non  elicitos  a  charitate  merentur  prsemium  substantiale. 

2)  Concilium  statim  subdit  testimonium  Apostoli  (I.  Cor.  15.): 
«  Abundate  in  omni  opere  bono,  scientes  quod  labor  vester  non 
est  inanis  in  Domino:  »  et  agit  de  operibus,  quibus  «  divinse  legi 
pro  hujus  vitse  statu  satisfacimus.  »  Atqui  hsec  non  sunt  sola 
opera,  seu  soli  actus  eliciti  a  caritate.  Ergo. 

3)  Idem  Conc.  (can.  32.  ejusdem  sess.)  absolute  definit  justifi- 
catum  bonis  operibus  ex  gratia  factis,  vere  mereri  gratise  augmen- 
tum,  vitam  seternam,  et  augmentum  gloriae;  ubi  nec  generalius 
de  bonis  operibus,  nec  clarius  de  essentiali  prsemio  loqui  potuit. 

1347.  III.  Ex  falsis  consectariis.  Si  enim  per  actus  bonos  non 
a  caritate  sed  ab  aliis  virtutibus  elicitos,  non  possemus  mereri 
prsemium  substantiale,  id  multum  averteret  voluntatem  ab  exer- 
citio  illorum;  nam  —  1)  talia  opera  potius  impedirent  augmen- 
tum  illius  praemii,  cum  moraliter  efficiant,  ut  actus  interiores, 
et  eliciti  amoris  Dei,  nec  tam  frequentes  sint,  nec  tam  intensi  —  2) 
non  esset  majoris  meriti,  per  se  loquendo,  dare  magnam  quantita- 
tem  in  eleemosynam,  quam  parvam;  neque  esset  actus  unius  virtutis 
magis  meritorius  quara  alius,  spectato  intrinseco  utriusque  motivo, 
seu  obiecto  —  Cf.  plura  apud  Suarez  (de  gr.  1.  12.  c.  8.) 

1348.  Prob.  2da  pars.  I.  Ex  sensu  Ecclesice.  Nam  Conc.  Trid. 
(cit.  c.  16.  sess.  6.)  loquens  de  merito  condigno  omnium  bonorum 
operum  justorum,  enumeratis  variis  conditionibus  ad  idem  meritum 
requisitis,  nulla  facta  mentione  de  imperio  caritatis,  inquit:  «  Nihil 
amplius  deesse  ad  verum  meritum  vitse  aeternae.  »  Ergo  sine  imperio 
caritatis  possunt  justi  actibus  supernaturalibus  aliarum  virtutum 
mereri  de  condigno  prsemium  essentiale  —  Vide  dicta  (n.  166.  seq.). 

1349.  II.  Ex  ratione.  Si  ad  meritum  condignum  vitse  asternse 
per  actus  supernaturales  aliarum  virtutum  in  homine  justo  requi- 
reretur  imperium  caritatis;  hsec  conditio  necessaria  esset  vel  —  1) 
ex  ipsa  natura  rei  —  2)  vel  ex  lege  positiva  divina.  Atqui  primum 
est  falsum;  alterum  non  probatur.  Ergo. 

Prob.  min.  quoad  lam  partem.  Cum  hic  agatur  de  actu  superna- 
turali  in  homine  justo,  si  ex  natura  rei  exigeretur  imperium 
caritatis  ad  meritum,  hoc  esset  solum  ut  ille  actus  referretur  ad 
ultimum  finem  supernaturalem ;  cseteras  enim  conditiones  ad  me- 
ritum  habet  sine  imperio  caritatis.  Atqui  relatio  ejusdem  actus 
ad  finem  supernaturalem  habetur  sine  imperio  caritatis:  siquidem, 
quemadmodum  actus  naturalis  honestus  ex  fine  operis,  ex  fine 
operantis,  et  circumstantiis,  pondere  veluti  suo  refertur  ad  finem 
ultimum  naturalem,  etsi  agens  hunc  nec  actualiter  nec  virtuali- 
ter  expresse  intendat;  ita  actus  supernaturalis  pondere  veluti  suo 
fertur  in  finem  ultimum  supernaturalem,  quin  necessarium  sit 
imperium  caritatis.  Ergo. 

Prob.  min.  quoad  2am  'partem.  —  1)  Si  dicitur  in  Scripturis  soli 
caritati  promitti  merces;  negandum  est  ex  parte  thesis  prsecedente 

—  2)  Si  ratio  meriti  in  aliis  virtutibus  tribuitur  caritati,  hoc 
potest  intelligi  de  caritate,  prout  sumitur  pro  gratia  sanctifi- 
cante;  aut  aliis  modis  inferius  explicandis,  quin  tribuatur  cari- 
tati  proprie  imperanti  ob  suum  formale  objectum  actus  aliarum 
virtutum  —  3)  Si  virtutibus  sine  caritate  meritum  negatur,  hoc 
iterum  intelligi  potest  de  caritate  habituali  cum  gratia  sanctifi- 
cante  necessario  conjuncta  —  4)  Si  tribuitur  meritum  vitse  seternse 
solum  operibus  factis  in  nomine  Dei  aut  Christi;  hoc  verificatur 
in  operibus  factis  ob  motivum  supernaturale,  etiam  aliud  a  mo- 
tivo  proprio  caritatis  —  5)  Si  dicuntur  opera  meritoria  vitse 
seternse  debere  fieri  in  Deo;  hoc  verificatur  sine  imperio  carita- 
tis;  quatenus  opus  fit  ab  homine  justo  Deo  conjuncto,  cum  actuali 
auxilio  divino,  ob  finem  supernaturalem.  Atqui  hsec  sunt  omnia 
quse  afierri  solent  ad  ostendendum  imperium  caritatis  requiri  sal- 
tem  ex  divina  ordinatione  ad  meritum  condignum  in  actibus  alia- 
rum  virtutum.  Ergo  neque  ex  divina  positiva  ordinatione  neces- 
sarium  est  imperium  caritatis  ad  idem  meritum  —  Cf.  Suarez 
(de  gr.  1.  12.   c.  9.)  ;    et  Wirceburgenses    (de  char.   c.  2.  a.  3.). 

1350.  Dices]:  D.  Thomas  —  1)  docet  (1.  2.  q.  114.  a.  4.)  :  «  Mo- 
tus  autem  humanse  mentis  ad  fruitionem  divini  boni  est  proprius 
actus  caritatis,  per  quem  omnes  actus  aliarum  virtutum  ordinan- 
tur  in  hunc  finem,  secundum  quod  alise  virtutes  imperantur  a 
caritate.  Et  ideo  meritum  vitse  asternse  primo  pertinet  ad  cari- 
tatem,  ad  alias  autem  virtutes  secundario,  secundum  quod  earum 
actus  a  caritate  imperantur.  »  —  2)  Docet  (Qusest.  26.  de  ver. 
a.  6.  ad  8.)  :  «  Quantum  ad  genus  operis  plus  meretur  minimus 
martyr  quam  quicumque  confessor.  Tamen  quantum  ad  radicem 
operis  potest  confessor  plus  mereri,  in  quantum  ex  majori  cari- 
tate  operatur:  quia  praemium  essentiale  respondet  radici  carita- 
tis,  accidentale  vero  generi  actus.  »  —  3)  Docet  (De  pot.  q.  6. 
a.  9.,)  «  omnes  virtutes  habere  merendi  eificaciam  a  caritate.  » 

Respondent  1)  aliqui,  D.  Thomam  hac  in  re  omitti  posse,  quia 
nec  ejus  auctoritas  Tridentino  est  praeferenda  ;  nec  eius  venera- 
tioni  quidquam  nocet  quod  ille  ante  hujus  Concilii  definitiones 
aliter  senserit. 

2)  Alii  tamen,  melius  cum  Suarez  (de  gr.  1.  12.  c.  10.  n.  34.), 
censent  D.  Thomam  solum  intendere,  «  necessarium  esse  ad  meri- 

tum,  ut  opus  aliquo  modo  pertineat  ad  supernaturalem  carita- 
tem,  et  in  illa  fundetur,  et  radicetur;  hoc  autem  habet  eo  ipso 
quod  fit  ex  motivo  quocumque  supernaturali,  dummodo  fiat  ab 
amico  Dei;  quia  est  proportionatum  amicitiae  divinae,  et  de  se 
tendens  in  finem  caritatis,  quse  in  operante  supponitur. »  —  Quse 
«xplicatio  videtur  admittenda,  nisi  velit  quis  dicere  S.  Doctorem 
sibimetipsi  contradicere.  Nam  (de  Char.  q.  un.  art.  11.  ad  2.) 
inquit :  «  cum  aliquis  se  ipsum  ordinat  in  Deum  sicut  in  finem, 
in  omnibus,  quse  propter  se  facit,  manet  intentio  ultimi  finis,  qui 
Deus  est:  unde  in  omnibus  mereri  potest,  si  caritatem  habet. » 
Et  (de  Malo  q.  9.  a.  2.):  «  Contingit  quandoque,  quod  homo  actu 
non  ordinet  aliquem  actum  in  Deum,  cum  tamen  actus  ille  de  se 
non  contineat  aliquam  inordinationem,  ratione  cujus  non  sit  in 
Deum  referibilis ;  et  tamen  quia  mens  hominis  est  habitualiter 
relata  in  Deum  sicut  in  finem  (nempe  est  in  statu  gratise),  actus 
ille  non  modo  non  est  peccatum,  sed  etiam  est  actus  meritorius. » 
3)  Hinc  magis  directe  responderi  potest  cum  Wirceburgensibus 
(1.  c.)  ad  lum  objectum  testimonium  ,  illud  non  facere  sensum 
absolute  exclusivum,  quasi  meritum  nunquam  aut  nullo  modo 
pertineat  ad  actus  aliarum  virtutum,  nisi  quando  et  in  quantum 
a  caritate  imperantur;  sed  exclusivum  secundum  quid  et  pro  ali- 
quo  casu,  ita  ut,  quando  actus  virtutum  imperantur  a  caritate, 
vitse  seternse  meritum  ad  eos  ut  imperatos  non  pertineat  primo 
et  per  se,  sed  solum  secundario.  Atque  hujus  explicationis  ratio 
ex  D.  Thomse  principiis  hsec  est ;  quod  actus  ut  imperatus  non 
habeat  meritum  distinctum  ab  actu  imperante,  sed  unum  idem- 
que  meritum.  —  Ad  2um  dum  dicit  S.  Doctor  quantitati  meriti 
ex  radice  respondere  quantitatem  prcemii  essentialis,  sensus  non 
est,  quod  solus  caritatis  actus  essentiale  prsemium  mereatur;  sed 
quod  quantitati  gratise  sanctificantis  velut  radicis  primse  per  mo- 
dum  naturse,  et  quantitati  habitualis  caritatis  tamquam  radicis 
proximse  per  modum  proprietatis  prsecipuse,  commensuretur  quan- 
titas  praemii  essentialis :  similiter  ubi  dicit  quantitati  meriti  ex 
genere  operis  respondere  quantitatem  prcemii  accidentalis,  sen- 
sus  non  est,  quod  opus  bonum  a  caritatis  actu  distinctum  me- 
reatur  solum  prsemium  accidentale  ;  sed  quod  quantitas  prsemii 
accidentalis,  certis  quibusdam  operibus  ob  specialem  arduitatem 

vel  nobilitatem  debiti,  commenseretur  eorum  operum  quantitati, 
ut  in  Doctoribus,  Virginibus  et  Martyribus  patet.  —  Ad  3um 
D.  Thomas  caritatem  dumtaxat  habitualem  intelligit,  quse  vel 
ipsa  gratia  sanctificans  vel  ejus  primaria  proprietas  est,  unde 
dignitas  operis  ad  prsemium  essentiale  habetur :  minime  vero 
actum  caritatis  aut  imperium  designat. 

1351.  Prob.  3tia  pars.  Ex  Scriptura  et  Patribus.  Nam  —  1) 
legitur  (Gral.  V.6.):  «  In  Christo  Jesu,  neque  circumcisio  aliquid 
valet,  neque  prseputium ;  sed  fides,  quse  per  caritatem  opera- 
tur. »  —  (Jacob.  II.  21.  22.);  «  Abraham  pater  noster,  nonne  ex 
operibus  justificatus  est,  offerens  Isaac  filium  suum  super  altare? 
Vides  quoniam  fides  cooperabatur  operibus  illius. »  Quo  in  loco, 
Jacob,  uti  notavit  S.  Augustinus,  veluti  exposuit  Paulum  dicen- 
tem  «  Credidit  Abraham  et  reputatum  est  illi  ad  justitiam.»  Agi- 
tur  autem  ibi  certe  de  augmento  justitise ;  et  de  merito  proprie 
dicto,  ut  exposuit  Con.  Trid.  (sess.  6.  c.  16.) 

Unde:  ut  opera  nostra  sint  meritoria  vitse  seternse  de  condigno, 
requiritur  non  modo  ut  habeamus  fidem,  sed  ut  fides  operetur, 
et  cooperetur  illis  operibus.  Atqui  operi,  quod  non  elicitur  ex 
ullo  motivo  supernaturali,  non  cooperatur  fides ;  siquidem  fides 
solum  cooperatur  proponendo  aliquod  motivum  agendi,  quod  si 
sit  naturale,  sufficienter  proponitur  per  lumen  rationis. 

2)  Dieitur  (Matth.  XIX.  29.):  «  Qui  reliquerit  domum,  vel  fra- 
tres. . .  propter  nomen  meum. . .  vitam  seternam  possidebit.  »  — 
Et  (X.  41.  seq.)  «  Qui  recipit  prophetam  in  nomine  prophetse,  mer- 
cedem  prophetse  accipiet:  et  qui  recipit  justum  in  nomine  justi, 
mercedem  justi  accipiet;  et  quicumque  potum  dederit  uni  ex 
minimis  istis. . .  in  nomine  discipuli,  amen  dico  vobis,  non  per- 
det  mercedem  suam. »  —  Et  (Luc.  IX.  48.) :  «  Quicumque  susce- 
perit  puerum  istum  in  nomine  meo,  me  recipit.  »  Ex  quibus 
patet  eadem  opera  fieri  posse  ob  aliud  motivum  naturale,  et  non 
propter  nomen  Dei ;  in  quo  casu  non  accipient  mercedem  vitse 
aeternse. 

3)  Id  docent  etiam  Patres.  Nam  S.  Leo  (serm.  7.  quadrag.)  de 
operibus  misericordise  dicit:  «  Non  sunt  fraudanda  sua  laude,  si 
propter    naturae    communicationem  fiant ;    sed  quia    non  ex  fidei 

fonte  procedit,  ad  prsemia  geterna  non  pervenit  :  ideo  alia  est 
conditio  operum  coelestium,  alia  terrestrium.  »  Auct.  lib.  de  Ec- 
cles.  dogm.  (c.  64.):  «  Melior  est  continentia. . .  sed  non  sibi  suf- 
ficit  ad  beatitudinem,  si  pro  solo  amore  pudicitise  retinetur,  sed 
si  et  cum  affectu  causa  vacandi  Domino  eligatur. »  S.  Grego- 
rius  (hom.  27.  in  Evang.):  «  Sunt  nonnulli,  qui  diligunt  proxi- 
mos,  sed  per  affectum  cognationis,  et  carnis,  quibus  taisen  in 
hac  dilectione  sacra  eloquia  non  contradicunt;  sed  aliud  est,  quod 
sponte  impenditur  naturae,  aliud,  quod  prseceptis  Dominicis  ex  ca- 
ritate  debetur  obedientise. »  Et  addit,  quod  ad  rem  nostram  spe- 
ctat:  «  Hi  nimirum,  et  proximum  diligunt,  et  tamen  illa  subli- 
mia  dilectionis  prsemia  non  assequuntur. »  In  quibus  et  aliis  si- 
milibus  locis,  Patres  distinguunt  inter  opera  non  meritoria  et 
meritoria  vitse  seternse,  prout  ponuntur  ex  motivo  naturali  aut 
supernaturali,  quod  ex  fidei  fonte  procedit  —  Cf.  Suarez  (de  grat. 
1.  12.  c.  10.  nn.  16.  -  19.). 

1352.  II.  Ex  ratione.  Constat  inter  Catholicos,  opera  merito- 
ria  vitse  seternse  debere  esse  supernaturalia;  atqui  opera  quae  non 
eliciuntur  ex  aliquo  motivo  supernaturali  actualiter  vel  virtua- 
liter,  etiamsi  eliciantur  ab  homine  justo,  non  sunt  supernatura- 
lia;  ergo. 

Prob.  min.  1)  Actus  salutaris  supernaturalitatem  desumit  non 
modo  a  principio  (gratia),  quo  elicitur;  verum  etiam  a  motivo, 
propter  quod  elicitur,  uti  ostendimus  in  tract.  de  gratia  (disp.  1. 
a.  2.).  Ergo  si  aliquod  opus  non  eliciatur  ob  ullum  motivum  super- 
naturale,  non  erit  supernaturale.  Notetur  solum  quod  quamvis  ali- 
quibus  videatur  actus  supernaturalis  versari  posse  circa  obiectum 
formale  naturale;  ipsi  tamen  fatentur,  quod  «  objectum  formale 
sub  quo  extrinsecum,  seu  cognitio  proponens  objectum,  aliud  est 
respectu  actus  supernaturalis,  quam  respectu  naturalis  »  (Wirce- 
burg.  de  virt.  theol.  disp.  1.  n.  17.)  :  hsec  autem  concessio  ad 
rem  prsesentem  sufScit. 

2)  Cum  homo  justus  habeat  omnes  virtutes  infusas,  si  aliquem 
actum  ad  illas  pertinentem  eliciat,  eliciet  sane  connaturaliter  per 
easdem  virtutes.  Atqui,  si  nec  actualiter  nec  virtualiter  ageret 
ex  aliquo  motivo  supernaturali,  certe  non  produceret  actum  ha- 
bitus  infusi;  siquidem  est  axioma  ab  omnibus  receptum  «  habiti- 

bus  utimur  cum  volumus;  »  non  volumus  autem  uti  habitu  super- 
naturali,  quando,  non  movemur  a  supernaturali  motivo,  uti  patet; 
ergo.  Vide  dicta  (nn.  174.  seqq.). 

3)  Est  doctrina  catholica,  non  omnia  peccatorum  et  infidelium 
opera  esse  peccata,  uti  probavimus  in  tract.  de  gratia  contra 
Novatores  et  Baium.  Hi  autem  ideo  contrarium  asserebant,  quia 
putabant  statum  aversionis  a  Deo  in  agente,  inficere  omnia  ope- 
ra  etiam  ex  motivo  honesto  peracta.  Statuendum  est  ergo  con- 
trarium  principium,  juxta  doctrinam  catholicam  (Cf.  quse  dixi- 
mus  in  tract.  de  Grat.  disp.  2.  a.  8.).  At  vero  nonne  pari  ra- 
tione  statuendum  videtur,  statum  supernaturalem  in  agente  non 
reddere  omnia  ejus  opera  supernaturalia?  Quid  ultra  requiritur? 
Quemadmodum,  ut  peccator  et  infidelis  a  Deo  aversus  bene  natu- 
raliter  operetur,  debet  ex  motivo  honesto  agere  :  ita,  ut  homo 
justus  supernaturaliter  agat,  debet  a  supernaturali  motivo  moveri 
ad  agendum. 

4)  Probavimus  etiam  in  trar.t.  de  Gratia  (disp.  2.  a.  2.)  ad 
omne  opus  supernaturale,  etiam  in  homine  justo,  necessariam 
esse  gratiam  actualem,  sive  excitantem  sive  adjuvantem  (Cf.  c.  16. 
sess.  6.  Conc.  Trid.).  Sed  si  justus  non  ageret  ex  aliquo  motivo 
supernaturali  actualiter  aut  virtualiter  movente,  non  est  cur  di- 
catur  agere  ex  supernaturali  Dei  gratia;  opus  enim  quod  fit  ex 
puro  motivo  honestatis  naturalis,  fieri  potest  sine  gratia  quoad 
substantiam  supernaturali,  imo  si  facile  sit,  sine  ulla  gratia  om- 
nino.  Ergo.  Huc  etiam  faciunt  omnia  quse  adduximus  ad  eorum 
sententiam  refutandam,  qui  putarunt  dari  gratiam  quoad  substan- 
tiam  supernaturalem  pro  quolibet  opere  honesto,  ita  ut  nullum 
in  prsesenti  providentia  detur  opus  honestum,  quod  non  sit  super- 
naturale  —  Yide  de  Gratia  (disp.  2.  a.  9.). 

1353.  Scholion.  Ex  doctrina  hactenus  demonstrata  quemad- 
modum  sequitur  dari  posse  in  homine  justo  aliqua  opera  solum 
naturaliter  honesta,  ac  proinde  non  meritoria  vitae  seternse,  quse 
nempe  nec  actualiter  nec  virtualiter  fiunt  ob  aliquod  motivum 
supernaturale;  ita  sequitur  non  dari  in  homine  justo  actum  vere 
ex  gratia  factum  indifferentem  ad  meritum,  vel  carentiam  ejus; 
sed  omnem    actum  pietatis  in    homine  justo    esse  etiam    merito- 

rium  de  condigno.  Revera  si  darentur  aliqui  actus  in  homineju- 
sto  indifferentes  quoad  meritum,  maxime  essent  illi,  qui  fiunt  a 
justo,  vel  antequam  eliciat  actum  amoris  Dei  super  omnia,  vel 
quando  hic  actus  tanto  antea  prsecessit,  ut  nec  actualiter  nec  vir- 
tualiter  in  aliud  opus  influat:  atqui  ostendimus,  hoc  non  impedire 
meritum  actum,  qui  ex  gratia  eliciuntur,  sed  in  eis  manere  suffi- 
cientem  proportionem  ad  meritum  ;  ergo  numquam  dari  possunt 
hujusmodi  actus  supernaturales  indifferentes,  seu  carentes  merito  in 
homine  justo.  Sicut  etiam  homo  justificatus  per  sacramentum  poeni- 
tentise  cum  sola  attritione,  si  statim  faciat  opera  poenalia,  vel 
misericordise  ex  affectu  pcenitentise  ,  vere  satisfacit  de  condigno 
pro  reatu  pcense  temporalis,  et  illa  censetur  satisfactio  amicabi- 
lis  (ut  sic  dicam)  licet  ex  actu  amoris  non  processerit,  neque  ille 
antecesserit  —  Cf.    Suarez  (de  gr.  1.   12.   c.  10,  n.  27.). 

1354.  Imo  non  desunt  qui  necessitatem  ordinationis  innatce  in- 
ficiati,  ac  sola  habituali  vel  ad  summum  objectiva  contenti,  do- 
cent  actus  omnes  justorum,  dummodo  sint  honesti,  etsi  ex  nullo 
supernaturali  motivo  eliciantur,  esse  meritorios  vitse  seternse : 
atque  id  tribuunt  veteribus  Theologis,  ac  praBsertim  D.  Thomse. 
Testimonia  S.  Doctoris,  quse  in  confirmationem  citantur,  ad  duo 
capita  facile  revocantur.  Ad  lum  ea  pertinent,  quibus  videtur  asse- 
rere  eum,  qui  caritatem  habet  aut  semel  caritatis  actum  elicuit,  suf- 
ficienter  ordinasse  suos  omnes  actus  ad  Deum,  ut  per  omnes  mereri 
possit.  —  Ad  2um  ea,  quibus  docet:  «  omnis  actus  habentis  carita- 
tem  vel  est  meritorius,  vel  est  peccatum,  et  nullus  indifterens. » 

1355.  Yerum  non  leve  prsejudicium  est  contra  hanc  opinionem, 
quod  docentes  actus  meritorios  prsemii  essentialis  esse  solum  eli- 
citos  aut  saltem  imperatos  a  caritate,  sibi  etiam  vindicent  D.  Tho- 
mae  patrocinium,  ut  vidimus  (n.  1344.).  Mirum  igitur  videri  pos- 
set,  eidem  adscribi  sententiam  extreme  oppositam  de  sufficientia 
ordinationis  mere  habitualis. 

1356.  Sed  ut  aliquid  distinctius  assequamur,  quoad  loca  lmi  ca- 
pitis,  advertamus  oportet,  D.  Thomam,  et  cum  eo  plures  veteres 
Theologos  agentes  de  ordinatione  caritatis  requisita  ad  meritum, 
distinxisse  solum  ordinationem  habitualem,  objectivam,  virtua- 
lem  et  actualem;  de  innata  enim  egerunt  potius  ubi  de  super- 
naturalitate  actus,  quse    est  alia  conditio  ad  meritum  requisita. 

Hinc  dum  videntur  asserere  habitualem  aut  objectivam  ordina- 
tionem  caritatis  sufficere,  id  docent  ad  exclusionem  ordinationis 
actualis  et  virtualis  ex  proprio  motivo  caritatis;  non  vero  ad 
exclusionem  ordinationis  innatce,  quam  semper  supponunt.  Id,  ut 
cetera  praetereamus,  patet  ex  constanti  apud  D.  Thomam  doctri- 
na,  quod  sicut  virtutes,  ita  earum  actus  specificantur  ex  formali 
objecto  (n.  1134.);  quod  actus  supernaturales  debent  conformari 
regulae  supernaturali,  quse  per  fidem  illucescit  (n.  49.  seqq.);  quod 
utimur  habitibus  supernaturalibus  quando  et  quomodo  volumus 
(n.  174.  seqq.);  etc.  Nisi  ergo  quis  agat  ob  aliquod  supernaturale 
motivum ,  juxta  D.  Thomam ,  non  elicit  actum  supernaturalem  , 
ac  proinde  nec  meritorium  vitae  aeternse.  Unde  docet  (1.  2.  q.  114. 
a.  3.):  «  Si  consideretur  (opus  meritorium)  secundum  substantiam 
operis,  et  secundum  quod  procedit  ex  libero  arbitrio,  sic  non  pot- 
est  ibi  esse  condignitas  propter  maximam  inaequalitatem. .  . .  Si 
autem  loquamur  de  opere  meritorio,  secundum  quod  procedit  ex 
gratia  Spiritus  Saucti,  sic  est  meritorium  vitae  seternse  de  condi- 
gno.  Sic  enim  valor  operis  attenditur  secundum  virtutem  Sp.  San- 
cti  moventis  nos  in  vitam  seternam,  secundum  illud  Jo.  4.  Fiet 
in  eo  fons  aquce  salientis  in  vitam  ceternam.  Attenditur  etiam 
pretium  operis  secundum  dignitatem  gratise,  per  quam  homo  con- 
sors  factus  divinse  naturse  adoptatur  in  filium  Dei ,  cui  debetur 
hsereditas  ex  ipso  jure  adoptionis,  secundum  illud  Rom.  8.  Si  filii 
et  hceredes. » 

1357.  Quoacl  loca  2di  capitis  ,  hsec  animadvertimus  :  1)  Ipse 
D.  Thomas  (2.  dist.  38.  q.  1.  a.  1.  ad  3.)  docet :  «  ad  hoc  quod 
alicujus  actionis  finis  sit  Deus  vel  caritas,  non  oportet  quod  agen- 
do  illam  actionem  aliquis  de  Deo  vel  caritate  cogitet;  nec  iterum 
sufficit  quocl  aliquis  in  habitu  tantum  Deum  et  caritatem  ha- 
beat. . . .  Sed  oportet  quocl  prius  fuerit  cogitatio  cle  fine,  qui  est 
caritas  vel  Deus,  et  quod  ratio  actiones  sequentes  in  hunc  finem 
ordinaverit,  ita  quod  rectitudo  illius  ordinationis  in  actionibus 
sequentibus  salvetur.  Ut  patet  in  exemplo  quod  Avicenna  ponit 
de  artifice,  qui  si  dum  opus  suum  exerceret,  semper  de  regula 
artis  cogitaret,  multum  in  opere  impediretur:  sed  sicut  prius  ex- 
cogitavit  per  regulas  artis,  ita  postmodum  operatur,  et  sic  in 
opere  rectitudo  artis  salvatur. »  Hinc,  juxta  D.  Thomam,  sicut 
Mazzella.  De  Virtutibus.  49 

actualis  ordinatio  caritatis  non  requiritur,  ita  sola  habitualis 
non  sufficit.  Ex  quo  evidenter  excluditur,  quod  in  homine  justo 
nullus  sit  actus  indifierens  ad  meritum  vitse  seternse.  Nam  Theo- 
logi,  quos  hic  impugnamus,  nobiscum  admittunt,  attritionem  cum 
actuali  susceptione  sacramenti  sufficere  ad  justificationem:  potest 
autem  aliquis  sic  justificatus  exercere  opera  bona,  priusquam  ur- 
geat  prseceptum  eliciendi  actum  caritatis  :  opera  ergo  illa  non 
haberent,  nisi  ordinationem  caritatis  habitualem,  quae,  juxta  cit. 
testimonium  D.  Thomse,  non  sufficit  ad  meritum. 

2)  Has  animadversiones  aliasque  in  responsione  prsecedente  ex- 
hibitas  prse  oculis  habens  Sylvius  (in  1.  2.  q.  114.  a.  4.  quses.2. 
concl.  2.)  dicit:  «  Quapropter,  si  vel  q.  2.  de  malo  vel  alibi,  ali- 
quid  his  adversum  scripserit  (D.  Thomas):  hic  sententiam  suam 
explicasse,  vel  etiam  mutasse  censendus  est. »  Sane,  quod  nullus 
in  homine  justo  possit  esse  actus  naturaliter  tantum  bonus,  ac 
proinde  indifferens  ad  meritum  vitse  seternae,  non  uni  sed  pluribus 
doctrinse  capitibus,  a  D.  Thoma  evidenter  traditis,  repugnat:  ille 
ergo,  cui  Sylvii  conclusio  non  arrideret,  sequens  D.  Thomam  in 
uno,  quod  non  constanter  docet,  desereret  illum  in  pluribus,  qui- 
bus  constanter  adhaeret. 

1358.  Dices  tamen:  opus  nec  meritorium  nec  demeritorium  vitse 
seternse  erit  inutile  ad  ultimum  finem;  sed  opus  inutile  non  vide- 
tur  omni  deformitate  morali  carere.  Ergo. 

Respondet  eximius  Doctor  (de  gr.  1.  12.  c.  7.  n.  11.):  «  defor- 
mitatem  illam,  si  qua  est,  solum  esse  imperfectionem  negativam, 
non  privativam,  et  ideo  non  reddere  actum  malum,  sed  minus 
perfectum.  Secundo,  dicimus,  licet  talis  actus  non  sit  positive 
utilis  ad  vitam  seternam,  juvat  saltem  tamquam  removens  prohi- 
bens,  quia  impedit  peccatum;  et  hoc  satis  est  ut  possit  esse  bonus, 
si  objectum  et  circumstantias  debitas  habeat.  » 

ARTICULUS  OCTAVUS 

Utrum  Garitas  sit  Virtutum  omnium  Praestantissima  (1). 

Prop.  LVI.  Caritas,  quce  ab  Apostolo  prcedicatur  «  vinculum 
perfectionis  et  plenitudo  legis,  »  non  modo  in  esse  moris ,  ut 
ajunt,  verum  etiam  in  esse  naturce,  est  virtutum  omnium  prce- 
stantissima. 

1359.  Prob.  I.  Ex  Scriptura.  Etenim  (I.  Cor.  XIII.)  Apost. 
comparans  caritatem  aliis  virtutibus,  fidei  ipsi,  et  martjrio;, 
eamdem  omnibus  ita  prsefert,  ut,  sine  ea  nihil  prodesse  affirmet: 
legatur  celeberrimus  hic  locus — Dicitur  (Rom.  XIII.  10.):  «  Ple- 
nitudo  ergo  legis  est  dilectio;  »  et  (Colos.  III.  14.):  «  Super  omnia 
autem  hsec,  caritatem  habete,  quod  est  vinculum  perfectionis;  » 
ot  (I.  Tim.  1.5.):  «  Finis  autem  prsecepti  est  caritas.  »  —  Christus 
ipse  de  dilectione  Dei  dixit  (Matth.  XXII.):  «  Hoc  est  maximum 
et  primum  mandatum.  »  Quse  omnia  tam  aperta  sunt,  ut  expositione 
non  indigeant. 

1360.  II.  Ex  Patribus.  Nam  S.  Hieronymus  (in  cap.  3.  ad 
Gal.),  inquit :  «  Quse  alia  inter  fructus  spiritus  debuit  tenere 
primatum,  nisi  caritas  ;  sine  qua  virtutes  cseterse  non  reputan- 
tur  virtutes,  et  ex  qua  nascuntur  universa  quse  bona  sunt.  »  — 
S.  Aug.  (in  Ps.  103.):  «  Nihil  invenio  eminentius  caritate  in  di- 
vinis  libris  »  —  et  (Lib.  de  Trin.  c.  18.):  «Nullum  est  isto  dono 
-excellentius.  Solum  est  quod  dividit  inter  filios  regni  seterni,  et 
filios  perditionis    seternse.  Dantur  et  alia  per   Spiritum  Sanctum 

(1)  Ex  iis,  quse  hactenus  disseruimus  de  virtute  caritatis,  haud  difficile 
iufertur  ejus  prsestautia;  juverit  tamen  eam  paucis  directe  adstruere,  ante- 
-quam  tractatui  finem  imponamus.  Eo  vel  magis,  quod  —  1)  Lutherani  et  Cal- 
vinistse  ex  suo  falso  principio  de  sola  fide  justificante,  inferunt  caritatem  esse 
simpliciter  inferiorem  fide  ~  2)  Non  defuerunt  autem  quidam  Doctores  Catho- 
lici,  qui  distinguentes  in  virtutibus  esse  moris  et  esse  physicum  seu  naturee, 
docuerunt  in  esse  moris  caritatem  esse  excellentissimam  omnium  virtutum, 
at  in  esse  physico  fidem  excellere. 

munera;  sed  sine  caritate  nihil  prosunt  »  —  Vide  Valentia  (Tom.  5. 
disp.  3.  q.  l.p.3.). 

1361.  III.  Eoc  Ratione.  Namque  cum  virtutes  specificentur  ab  ob- 
jecto,  eo  perfectior  erit  aliqua  virtus,  quo  perfectius  est  ejus  ob- 
jectum.  Atqui  objectum  caritatis  perfectius  est  objectis  omnium 
aliarum  virtutum;  ergo  caritas  perfectior  est  omnibus  virtutibus- 

Prob.  min.  1)  quoad  virtutes  morales.  Nam  —  a)  objectum  vir- 
tutum  moralium  est  aliquid  finitum  et  creatum  :  objectum  vero 
caritatis  est  bonitas  Dei  infinita  et  increata  —  b)  Addit  D.  Tho- 
mas  (2.  2.  q.  23.  a.  6.):  «  cum  bonum  in  humanis  actibus  atten- 
datur  secundum  quod  regulantur  debita  regula,  necesse  est  quod 
virtus  humana,  quse  est  principium  bonorum  actuum,  consistat 
in  attingendo  humanorum  actuum  regulam.  Est  autem  duplex  re- 
gula  humanorum  actuum ,  ut  supra  dictum  est,  scilicet  ratio 
humana,  et  Deus;  sed  Deus  est  prima  regula,  a  qua  etiam  humana 
ratio  regulanda  est.  Et  ideo  virtutes  theologicse,  quse  consistunt 
in  attingendo  illam  regulam  primam,  eo  quod  earum  objectum 
est  Deus,  excellentiores  sunt  virtutibus  moralibus,  vel  intellectua- 
libus,  qu?e  consistunt  in  attingendo  rationem  humanam. » 

Prob.  min.  2)  quoad  fidem  simul  et  spem.  Virtutes  theolo- 
gicas  ideo  perfectiores  sunt  virtutibus  moralibus,  quia  immediate 
attingunt  primam  regulam,  quse  est  Deus  ;  ergo  inter  virtutes 
theologicas  ea  perfectior  est,  quae  magis  veluti  attingit  Deum,  et 
intimius  Deo  conjungit.  Atqui  talis  est  caritas ,  siquidem  facit 
adhaerere  Deo  propter  Deum,  ita  ut  in  eo  sistamus,  juxta  illud  «  qui 
manet  in  caritate  in  Deo  manet;  »  ergo  —  Cf.  D.  Thomam  (1.  c). 

Prob.  min.  3)  quoad  spem.  Objectum  tum  spei  tum  caritatis 
est  bonitas  divina  ;  sed  ea  attingitur  prout  bona  nobis  a  spe,  et 
prout  in  seipsa  bona  a  caritate.  Atqui  nequit  esse  Deus  tam  bonus 
respectu  nostri,  quam  est  bonus  in  se.  Ergo.  Huc  facit  quod  docet 
D.  Thomas  (2.  2.  q.  26.  art.  6.  ad  3.):  «  Magis  autem  amamus  Deum 
amore  amicitiae,  quam  amore  concupiscentise;  quia  majus  est  in 
se  bonum  Dei,  quam  bonum,  quod  participare  possumus  fruendo 
ipso. » 

Prob.  min.  4)  quoad  fidem.  Objectum  caritatis  est  infinita  Dei 
bonitas,  quatenus  complectitur  omnes  perfectiones  divinas  quibus 
Deus  in  se  bonus  et  perfectus  est;  objectum  vero  fidei  est  prima 


ART.    VIII.    —    DE   PR^ESTANTIA   CARITATIS.  773 

veritas  quatenus    includit    sapientiam  et  veracitatem  non  autem 
reliquas  perfectiones.  Ergo. 

1362.  IV.  Ex  his  patet,  rejiciendam  esse  distinctionem  in  esse 
moris  et  esse  naturce ,  cum  de  virtutibus  agitur,  ut  asseratur 
fides  prsestantior  caritate  in  esse  naturse.  Nam  —  1)  Scriptura 
et  Patres,  ut  vidimus,  simpliciter  dicunt  caritatem  excellentio- 
rem  omnibus  virtutibus,  et  expresse  ipsa  fide ;  illa  ergo  distin- 
ctio  nullum  habet  fundamentum  in  revelatione  —  2)  Si,  ut  omnes 
concedunt,  virtutes  theologicse  perfectiores  sunt  virtutibus  mora- 
libus  etiam  in  esse  naturce,  quia  immediate  Deo  hominem  conjun- 
gunt ;  eadem  ratione  fide  perfectior  erit  caritas,  etiam  in  esse 
naturce,  siquidem ,  ut  omnes  pariter  concedunt,  caritas  magis 
Deo  conjungit  quam  fides  —  3)  Major  excellentia  caritatis  prse 
fide,  maxime  desumitur  ex  objecto  formali:  sed  objectum  formale 
«onstituit  virtutem  in  esse  specifico  seu  naturse;  ergo. 

1363.  Dices  1.:  altioris  potentise  altior  est  virtus,  sicut  altior 
operatio  ;  sed  intellectus  est  altior  voluntate  ;  ergo  fides,  quse 
est  in  intellectu,  excellentior  est  caritate,  quae  est  in  voluntate. 

Respondetur  cum  D.  Thoma  (1.  c.  ad  1.):  «  Operatio  intelle- 
ctus  completur,  secundum  quod  intellectum  est  in  intelligente  : 
et  ideo  nobilitas  operationis  intellectualis  attenditur  secundum 
mensuram  intellectus.  Operatio  autem  voluntatis,  et  cujuslibet 
virtutis  appetitivse  perficitur  in  inclinatione  appetentis  ad  rem 
sicut  ad  terminum;  et  ideo  dignitas  operationis  appetitivse  atten- 
ditur  secundum  rem  quse  est  objectum  operationis.  Ea  autem 
quse  sunt  infra  animam,  nobiliori  modo  sunt  in  anima  quam  in 
seipsis :  quia  unumquodque  est  in  aliquo  per  modum  ejus  in  quo 
est,  ut  habetur  in  lib.  de  causis  (prop.  12.  et  20.).  Quse  vero 
sunt  supra  animam,  nobiliori  modo  sunt  in  seipsis  quam  sint  in 
anima.  Et  ideo  eorum  quae  sunt  infra  nos,  nobilior  est  cognitio 
quam  dilectio;  propter  quod  Philosophus  in  6.  Ethic.  (c.7.  et  12.) 
prsetulit  virtutes  intellectuales  moralibus.  Sed  eorum  quae  sunt 
supra  nos,  et  prsecipue  Dei  dilectio  cognitioni  praefertur.  Et  ideo 
caritas  excellentior  est  fide  »  —  Vide  etiam  qua3  habet  Esparza 
(qusest.  40.). 

1364.  Dices  II. :  Dicitur  (Gal.  V.),  «  fides  per  caritatem  ope- 
rari:  »  Ergo  fides  est  prsestantior  caritate. 

Respondetur,  dist.:  si  fides  operaretur  per  caritatem  tamquam 
instrumentum,  conc;  si  operatur  per  caritatem  tamquam  per  for- 
mam  suam,  ex  qua  scilicet  et  fides  et  reliquse  virtutes  valorem 
habent,  ut  nobis  prosint  ad  salutem,  sicut  recte  interpretatur 
D.  Th.  (art.  6.  ad  2.),  neg.  Neque  enim  illa  particula  per  de- 
notat  semper  in  Scripturis  causam  instrumentalem,  sed  frequen- 
ter  etiam  principalem,  ut.  notavit  S.  Basilius  (1.  de  Spiritu  San- 
cto  c.  5.)  et  patet  ex  illo  (Gen.  3.)  ubi  Eva  ait:  «  Possedi  homi- 
nem  per  Deum,  »  scilicet  cum  genuisset  Cain. 

1365.  Dices  111.:  Illa  est  virtus  perfectior,  quae  potest  habere 
actum  perfectiorem  :  Sed  fortitudo  potest  habere  actum  perfe- 
ctiorem  quam  caritas:  Ergo  est  perfectior. »  —  Prob,  min.  Nam 
actus  martyrii  est  actus  fortitudinis,  qui  est  omnium  excellen- 
tissimus. 

Respondetur ,  actum  martyrii  posse  dupliciter  considerari ; 
uno  modo  prsecise,  ut  elicitur  a  fortitudine,  et  sic  non  est  excel- 
lentissimus  ;  alio  modo  ut  simul  etiam  imperatur  a  caritate ,  et 
sic  est  actus  prsestantissimus,  sed  beneficio  caritatis,  juxta  illud 
Christi  (Joan.XV.):  «  Majorem  dilectionem  nemo  habet,  quam  ut 
animam  suam  ponat  quis  pro  amicis  suis. »  Qua3  ut  clarius  intel- 
ligantur,  juverit  animadvertere,  quod  mortem  tolerare  propter 
bonum  aliquod  ex  motivo  virtutis  qualiscumque,  sit  actus  excel- 
lens.  Sed  ut  sit  actus  excellentissimus,  motivum  illud  debet  esse 
caritas ;  et  hoc  etiam  verum  est  de  martyrio.  Nam  pro  Christo 
et  ejus  fide  aliquis  mori  potest  impellente  spe  vel  salutari  timore, 
non  caritate  ;  et  erit  actus  excellens,  sed  non  excellentissimus, 
nisi  toleretur  ex  caritate. 


INDEX  ANALYTICUS 


PROCEMIUM V. 

DISPUTATIO  I. 
DE  VIRTUTIBUS  INFUSIS  GENERATIM. 


Qnsestiones  de  habitibus  et  virtutibus  in  genere  hic  snpponuntnr  —  praeci- 
pna  quse  virtutes  infusas  respiciunt  attingenda  —  hujus  disputationis 
prospectus 1. 

Art.  Primus  —  Notiones  qusedam  praevise  traduntur. 

§.  I.  Virtutis  Definitio  Exponitur. 

Virtus,  vi  vocis,  a  viro  dicta  est  —  Lactantius,  Tullius  —  hujus  nomi- 
nis  multiplex  acceptio  —  usurpatur  —  1)  pro  qualibet  rei  perfectione, 
aut  facultate  agendi  — 2)  pro  effectu  hujus  facultatis  — 3)  pro  dispo- 
sitione  ad  recte  operandum  —  hsec  acceptio  propria  est  hujus  loci  — 
essentiale  virtutis  genus  est  habitus  bonus  operativus  —  habitus  de- 
finitio  ex  S.  Thoma  —  ejusdem  definitionis  declaratio  —  dicitur  qua- 
litas:  ita  S.  Aug.,  Cat.  Rom.  —  difficulter  mobilis  —  hinc  distingui- 
tur  a  simplici  dispositione  —  habitus  alii  entitativi,  alii  operativi  — 
ordinem  habere  ad  actum  omni  habitui  competit  —  S.  Thomas  —  virtns 
in  genere  definitur  —  habitus  nt  distingnitur  a  potentia  et  actn  —  af- 
ficiens  potentiam  ad  operationem :  quia  habitus  operativus —  bene 
afficiens  potentiam,  ut  distinguatur  ab  aliis  habitibus  —  afficiens  poten- 
tiam  aliquo  modo  rationalem;  virtutes  dari  etiam  in  potentia  sensi- 
tiva  docet  S.  Thomas  —  Virtutis  infusae  definitio  ex  S.  Augustino  — 
hanc  S.  Thomas  prseclare  exponit  —  de  hac  sola  hic  agitur  .  .  .  1-9. 

§.  II.  Proponuntur  prsecipuae  virtutis  partitiones. 

Specifica  virtutum  distinctio  ex  diversitate  causarum  comnmniter  peti- 
tur  —  liinc  dividitur  —  1)  ratione  causaz  materialis  in  intellectualem, 
et  moralem  —  quosdam  habitus  intellectuales  esse  veras  virtutes  docet 
S.  Thomas  —  difficultas  contra  hoc,  ex  eodem  doctore  desumpta,  solvi- 
tur  —  2)  ratione  causoz  efficientis  in  naturalem,  acquisitam,  et  infu- 
sam  —  haec  vel  per  se,  vel  per  accidens  infusa  —  inter  virtutem  ac- 
quisitam,  et  infusam  multiplex  discrimen  —  3)  ratione  causoz  formalis 
virtus  infusa  per  se  (de  qua  tantum  hic  agitur)  dividitur  in  moralem  in- 
fusam,  et  theologicam  —  hujus  vera  indoles  exponitur  —  ad  virtutem 
theologicam  constituendam  requiritur  —  a)  ut  hsec  Deum  immediate 
attingat  —  et  quidem  certo  ut  objectum  formale  — juxta  aliquos  etiam 
ut  objectum  materiale  quod  —  licet  non  adsequatum —  quomodo  attin- 
gatur  Deus  ut  objectum  materiale  quod,  cum  objectum  materiale  actus 
virtutis  theologicse  est  quid  creatum  —  declaratur  —  requiritur  —  b)  ut 
sit  infusa  per  se  —  id  negant  Scotus  et  Gabriel  —  horum  sententia 
refutatur  —  requiritur  —  c)  ut  sola  divina  revelatione  cognoscatur  — 
inter  has  cpnditiones  prima  prsecipua  est 9-15. 

Art.  SecundiiS  —  An  existant   virtutes   theologicse  ,  et 

quot  illse  sint. 

§.  I.  Exponitur  Status  Quaestionis. 

Qusedam  breviter  prsenotantur  —  hic  de  sola  existentia  virtutum  theolo- 
gicarum  agitur  —  hac  statuta,  existentia  virtutum  infusarum  in  genere 
probatione  non  eget  —  Suarez,  Ripalda  —  qualificatio  doctrinse  —  fidem, 
spem,  et  caritatem  esse  dona  permanentia  de  fide  definitum  censet 
Suarez  —  qui  hsec  dona  esse  habitus  et  virtutes  certum  dicit  certitu- 
dine  theologica,  et  proxima  fidei  —  quod  virtutes  theologicee  sint  tan- 
tum  tres  non  videtur  ad  fidei  necessitatem  pertinere  —  qusedam  circa 
argumenta,  quibus  utimur,  adnotantur 15-18. 

§.  II.  Solvitur  Proposita  Quaestio. 

PBOP.  I.  1.  Emstunt  fides,  spes  et  caritas ,  quoz  sunt  dona  divini- 
tus  infusa,  permanentia ;  ab  actibus  distincta,  eorumque  princi- 
pia  proxima  —  2.  ac  proprie  habitus  seu  virtutes  theologicoz.  — 
3.   Nulla  autem,  prceter  illas,   datur  virtus   theologica. 

V   PARS:  p.  18-21;  2a  Pars:  p.  21-23;  3a  Pars:  p.  23-26. 

Quibusdam  objectionibus  in  fine  thesis  satisfit. 

Art.  Tertlus  —  Utrum,  prseter  virtutes  theologicas,  dentur 
virtutes  morales  per  se  infusse. 

§.  I.  Exponitur  Status  Qusestionis. 

Virtutes  acquisitse  possunt  per  accidens  infundi  —  at  non  omnibus  justis 
infunduntur  —  ita  theologi  omnes  —  id  potest  veluti  experientia  confir- 

mari  —  hic  de  solis  virtutibus  moralibus  per  se  infusis  agitur — ea- 
rum  natura  investigatur  —  objectum  materiale  idem  illis,  ac  acqui- 
sitis  —  formale  diversum  —  formalium  objectorum  diversitatem,  ex 
mente  D.  Thomse,  clare  exponit  Valentia  —  adversarii  —  et  qualifica- 
tio  theseos 27-30. 

§.  II.  Solvitur  Proposita  Quaestio. 

PBOP.  II.  Sententia  asserens,  propter  virtutes  theologicas,  dari  vir- 
tutes  morales  per  se  infusas,  utpote  JEcclesice  sensui,  Patrum  do- 
ctrince,  et  principiis  theologicis  valde  conformior ,  est  omnino 
tenenda 30-33. 

Art.  Quartus  —  Utrum    virtutes  conferant   facilitatem , 
atque  ipsam  agendi  potestatem. 

§.  I.  Exponitur  Status  Quaestionis. 

Virtutes  infusas  dare  potestatem  theologi  omnes  concedunt  —  an  etiam 
facilitatem  conferant  disputatur  —  negant  Vasquez  aliique:  quia  —  1) 
intensioribus  habitibus  non  respondet  major  facilitas  —  2)  habitibus 
infusis  vitia  opposita  non  eliciuntur  —  affirmant  Valentia  et  alii  — 
Suarez  has  opiniones  conciliare  conatur  —  facilitas  duplex;  unaintrin- 
seca,  extrinseca  alia  —  haec  in  remotione  impedimentorum  consistit  — 
Suaresii  distinctio  non  videtur  omnino  solvere  pra^sentem  quaestionem 
—  nobis  sententia  negans  verior  videtur 35-37. 

§.  II.  Solvitur  Proposita  Quaestio. 

PHOP.  III.  Etsi  virtutes  supernaturales  proprie  potentice  dici  ne- 
queant ;  merito  tamen  potentiis  cequiparantur  :  eum  enim  non 
supponant  nisi  potentiam  radicalem,  quam  informantes  complent, 
simul  cum  illa  constituendo  unicum  adcequatum  prineipium  pro- 
ximum  actus  salutaris ;  non  solam  facilitatem  (si  tamen  eam  ullo 
modo   tribuunt),   sed   ipsam  agendi  potestatem  conferunt.   .  37-41. 

Art.  Quintus  —  An  per  actus  virtutum  infusarum  produ- 

cantur  alii  habitus. 

§.  I.  Exponitur  Status  Quaestionis. 

Duobus  modis  intelligi  potest  aliquos  habitus  acquisitos  generari  per 
exercitium  habituum  infusorum  —  1)  per  actus  habituum  supernatura- 
lium  —  2)  per  actus  naturales  circa  easdem  materias  —  hic  secundus 
modus  admitti  debet  —  an  etiam  primus  —  ratio  dubitandi  —  facilitas, 
quam  experimur  per  repetitos  actus  virtutis  supernaturalis  —  non  est 
ab  habitibus  intensioribus  factis  —  nec  a  novis  habitibus  productis  — 
sententia  negans  ulluni  alium  habitum  produci  communior  est  inter 
theologos  —  Valentia,  Suarez,  D.  Thomas  —  in  hac  sententia  facilitas 
illa  repetenda  est  vel  per  se  a  gratia  Dei  —  vel  per  accidens  a  remo- 
tione  impedimentorum  —  et  permanentia  specierum  —  qua  supernatu- 
rales  prcesuppositive  dici  possunt  —  De  Lugo 41-45. 

§.  II.  Solvitur  Proposita  Quaestio. 

PBOP.  IV.  Vi  actuum  supernaturalium ,  qui  ex  habitibus  infusis 
eliciuntur,  nullus  producitur  habitus  ,  sive  naturalis  sive  super- 
naturalis  acquisitus,  cui  facilitas  supernaturaliter  agendi  tribua- 
tur:  hosc  enim  absque  ullo  novo  habitu  satis  explieatur.   .  45-48. 

Art.  Sextus  —  Utrum  virtutes  supernaturales  ita  sint  per 
se  infusae  ut  actibus  supernaturalibus  produci  nequeant. 

§.  I.  Exponitur  Status  Qusestionis. 

Duplici  pacto  actus  supernaturales  possunt  supernaturalem  habitum  pro- 
ducere  —  1)  propria,  et  connaturalis  virtute  sua  —  2)  instrumentaliter 
per  elevationem  a  Deo  —  hic  secundus  modus  possibilis  est  at  non  da- 
tur  —  primo  modo  non  possunt  actus  unius  virtutis  vim  habere  effi- 
ciendi  omnes  habitus  supernaturales  —  possunt  tamen  habitum  sui  or- 
dinis  moraliter  producere  —  ita  varia  effata  explicantur  —  non  autem 
physice  —  qualificatio  doctrinsa 49-51. 

PBOP.  V.  Virtutum  swpernaturalium  causa  efficiens  physica  est 
solus  Deus:  quamvis  autem  homo  jper  supernaturales  actus  in  ea- 
rum  infusionem  moraliter  influat:  nullo  tamen  pacto  ad  eas  ef- 
ficiendas  physice   concurrit 51-54. 

•    Quibusdam  difficultatibus  in  fine  thesis  satisfit. 

Art.  Septimus  —  Utrum  virtutes  supernaturales  ante- 
cedant  primam   infusionem   gratisB ,    an  simul   cum  illa  in- 

fundantur. 

§.  I.  Exponitur  Status  Qusestionis. 

Agitur  de  antecessione  temporis  non  naturse  —  caritas  ante  gratiam  non 
infunditur  —  propter  indissolubile  vinculum  —  neque  virtutes  morales 
per  se  infusse  —  ita  omnes  —  quia  dari  non  possunt  sine  prudentia  in- 
fusa  —  quee  esse  non  potest  sine  caritate  —  quoad  fidem  et  spem  tri- 
plex  sententia  — -  T  Suaresii:  infunduntur  ante  gratiam  —  2a  Soti:  in- 
funduntur  ante  gratiam,  sed  non  extra  sacramentum  —  3a  S.  Bonaven- 
turse,  Lugonis  etc.  nunquam  infunduntur  sine  gratia  —  Id  non  semel 
expresse  docet  S.  Thomas 54-58. 

§.  II.  Statuitur  Nostra  Sententia. 

PBOP.  VI.  Virtutes  fidei  et  spei,  sicut  virtutes  morales,  primam 
gratias  infusionem  nunquam  antecedunt ;  sed  tanta  est  earum  cum 
gratia  et  caritate  connexio,  ut  hcec  omnia  dona  simul  infusa  in 
justificatione  accipiantur 58-64. 

Objectionibus  in  theseos  decursu  respondetur. 


INDEX    ANALYTICUS.  779 

Art.  Octavus — Utrum  virtutes  supernaturales  augmentum 

capere  possint  et  capiant. 

§.  I.  Exponitur  Status  Quaestionis. 

Ecclesise  doctrinse  de  augmento  virtntnm  ex  Conc.  Trid.  —  Sententia  asse- 
rens  adultos  fieri  justiores  formaliter  per  ipsa  opera  justitise  rejici- 
tur  —  triplex  augmentum  distingui  debet  —  a)  ex  parte  objecti,  seu 
extensivum  —  hoc  virtutibus  actualiter  competit,  non  habitualiter  — 
estque  ipsis  extrinsecum  —  b)  ex  parte  subjecti,  cum  habitus  firmior 
evadit  —  De  Lugo,  rejectis  aliis  opinionibus,  majorem  firmitatem  re- 
petit  partim  ab  intellectu,  partim  a  voluntate  —  hoc  augmentum  est 
habitibus  extrinsecum  —  c)  ex  parte  habitus  —  quod  intensivum  di- 
citur  —  est  virtuti  intrinsecum  —  hoc  augmentum  fieri  per  intensionem 
theologice  certum  putat  Suarez  —  an  hsec  intensio  sit  per  additionem, 
vel  per  radicationem,  hic  non  disputatur  —  (in  Nota  utraque  sententia 
ipsis  suorum  auctorum  verbis,  breviter  proponitur)  —  Connexio  aug- 
menti  virtutum  cum  augmento  gratise  sanctificantis  tria  comprehen- 
dit  —  1)  non  augeri  gratiam,  quin  simul  augeantur  virtutes  —  quidam 
c»ntradicunt  —  sed  immerito  —  2)  nullam  virtutem  augeri,  quin  simul 
augeatur  gratia  —  iidem  adversarii  —  3)  proportionem  servari  inter 
intentionem  gratise  omniumque  virtutum  infusarum  sequitur  ex  di- 
ctis 64-73. 

§.  II.  Solvitur  Proposita  Quaestio. 

JPBOP.  VII.  1.  Virtutes  infusce  capaces  sunt  intrinseco  augmento,  il- 
ludquc  capiunt  cum  justi  in  accepta  justitia  crescunt.  —  2.  Tanta 
autem  est  sanctificantis  gratice  cum  virtutibus  connexio,  ut  num- 
quam  illa  augeatur,  quin  virtutes  omnes  simul  crescant;  nec  ulla 
unquam  virtus   crescat,   quin  gratia  ipsa  intensior  fiat. 

la  Pars:  p.  73-77;  2a  Pars:  p.  77-79. 

Art.  Nonus  —  Per  qusenam  veluti  media  infusarum  virtu- 

tum  augmentum  fiat. 

§.  I.  Certa  praestituuntur,  et  Quaestionis  Status  aperitur. 

Yirtutis  augmentum  duobus  modis  fieri  potest:  ex  opere  operato  — pro- 
prius  Sacramentorum  N.  L.  —  ex  opere  operantis  —  per  bona  opera 
justorum  —  definitum  est  a  Conc.  Trid.:  de  hoc  prsesens  qusestio  —  ser- 
mo  est  de  bonis  operibus  ex  fide,  et  auxilio  gratise  procedentibus  — 
hsec  non  influunt  per  physicam  efiicientiam  —  declaratur  —  sed  per 
moralem  —  idque  ratione  meriti  —  non  de  congruo  —  sed  de  condi- 
gno  —  hinc  duse  qusestiones  exponendse  —  la)  utrum  omnia,  etiam  re- 
missa,  opera  supernaturalia  justorum  sint  meritoria  de  condigno  ?  — 
sententia  omnino  tenenda  aifirmat  —  S.  Thomas  —  2a)  requiritur  ne  alia 

conditio  ut  dictum  augmentum  de  facto  obtineatnr  ?  variae  sententise  — 
S.  Thomas  —  Conc.  Trid.  —  vera  sententia  in  thesi  vindicatnr  .  79-85. 

§.  II.  Statuitur  nostra  Doctrina. 

PBOP.  VIII.  1.  Justus  per  bona  opera  supernaturalia  etiam  remissa, 
seu  non  intensiora  habitibus  prceexistenlibus,  meretur  augmen- 
tum  gratice  et  virtutum  —  2.  Idque  non  differtur,  sed  eonfestim 
tribuitur  in  ipso   instanti,  in  guo  actus  remissior  clicitur, 

V  PAR8:  p.  86-89;  2*  PARS:  p.  89-92. 

Scholion  —  Elncidatnr  vulgare  effatum  «  habitibus  utimur  sicut  volu- 
mus  »  —  actus  supernaturales  liberi  sunt  —  ergo  et  habitus  libero  vo- 
luntatis  arbitrio  subjiciuntur  —  voluntati  competit  uti  habitu  —  non 
viceversa —  hsec  subjectio  consistit  in  determinando  habitu  ad  agendum 
vel  non  —  remisse,  vel  intense  —  potestas  voluntatis,  in  qua  est  usus 
et  determinatio  habituum,  non  est  accipienda  omnino  naturalis  —  sed 
obedientialis  completa  ad  agendum  per  ipsum  habitum  —  tradita  expli- 
catio  ratione  et  auctoritate  suadetur  —  S.  Thomas,  Aristoteles  —  an 
hsec  potestas  sit  directa  et  immediata  —  negat  Coninck  —  ejus  sen- 
tentia  falsa  ostenditur  —  sive  intelligatur  de  habitibus,  qui  sunt  in 
voluntate  —  sive  de  habitu  fidei,  qui  est  in  intellectu 92-96. 

Art.  Decimus — Utrum  deperdita  gratia  sanctificante  amit- 

tantur  virtutes  infusse. 

§.  I.  Exponitur  Status  Qusestionis. 

Amissa  gratia  sanctificante  amittitur  caritas  —  item  virtutes  morales 
infusse  —  probatur  —  fidem  amitti  simul  cum  caritate  docuerunt  No- 
vatores  —  damnantur  a  Conc.  Trid.  —  declaratur  canon  —  fides  dupli- 
citer  dici  potest  vcra  —  a)  ex  conformitate  ad  objectum  —  b)  quoad 
substantiam  et  rationem  assentiendi  —  an  spes  amittatur  —  affirmant 
Novatores  —  negat  catholica  doctrina  —  ejus  qualificatio  quoad  amis- 
sionem  caritatis,  et  virtutum  moralium  —  quoad  permanentiam  spei, 
et  fidei,  —  fides  informis  et  formata  sunt  eadem  numero  virtus  — 
Conc.  Trid.  —  cur  cessent  cum  gratia  caritas,  et  virtutes  morales  — 
quatuor  sententi»  —  prima  sententia  communiter  rejicitur  —  ejus  fun- 
damenta  diruuntur  —  nos  quartse  subscribimus 96-103. 

§.  II.  Solvitur  Proposita  Quasstio. 

PBOP.  IX.  Non  modo  1.  caritas,  infusceque  viriutes  morales  omnes  — 
2.  sed  etiam  fides  et  spes  ex  rei  natura,  quoad  conservationem,  an- 
nexce  sunt  gratice.  —  3.  Illoz  tamen,  nulla  existente  Dei  lege  eas 
conservandi  absque  gratia,  abeunte  gratia,  semper  amittuntur  — 
4.  hce  vero  ,  ex  extrinseca  Dei  lege,  amissa  gratia  ,  quandoque 
conservantur. 

V   Pars:  p.  104-105;  2*  Pars:  p.  105-106;  3a  Pars:  p.  106-107; 

4a  ParS:  p.  107-109. 

Scholion  —  Principia  qnsedam  ad  difiicultates  solvendas  statuun- 
tnr 109-111. 

Art.  Undecimus  —  Utrum  fides  et  spes  amitti  possintr 

et  per  quid  amittantur. 

§.  I.  Exponitur  Status  Quaestionis. 

Fidem  semel  habitam  amitti  non  posse  docnerunt  Novatores  —  non  omnes- 
tamen  eadem  ratione  —  error  Calvini:  fides  inamissibilis  —  quia  do- 
num  electorum  —  et  pignus  infallibile  prsedestinationis  —  error  Kemni- 
tii  et  Petri  Martyris:  fides  non  potest  irreparahiliter  amitti  —  dam- 
nantur  a  Conc.  Trid.  —  tria  explicanda  —  1)  qua  certitudine  constat 
fidem  esse  amissibilem  —  opiniones  diverBorum  et  Vasquesii  —  reji- 
ciuntur  —  2)  per  quid  fides  amittitur  —  fides  amittitur  infidelitate  — 
positiva,  culpabili,  et  pertinaci  (in  Nota  duse  expenduntur  qu&stio- 
nes  —  an  fides  amittatur  dubio  deliberato  —  an  etiam  omissione)  — 
Spes  amittitur  —  a)  immediate,  per  desperationem  —  h)  mediate  per 
amissionem  fidei  —  an  etiam  prsesumptione  —  Sylvius  —  Suarez  —  3) 
quomodo  infidelitas  fidem  expellit  —  an  solum  demeritorie  vel  «tiam 
dispositive  et  physice  —  De  Lugo.  Suarez 111-118* 

§.  II.  Solvitur  Proposita  Qusestio, 

PROP.  X.  Etsi  fides  et  spes  non  amittantur  vi  amissionis  gratioz 
sanctificantis,  amitti  tamen  possunt,  et  amittuntur:  fides  quidem 
per  infidelitatem  ;  spes  vero  tum  per  amissionem  fidei,  tum  per 
peccatum    desperatio.nis 119-122. 

Art.  Duodecimus  —  Utrum  virtutes  infusae  remitti  seu 

diminui  possint. 

§.  I.  Exponitur  Status  Quaestionis. 

Remissio  habitus  est  partialis  ejus  amissio  —  admittenda  est  remissio 
minus  propria  —  ha3C  consistit  in  diminutione  facilitatis  utendi  ha- 
bitu  —  Caritatem  per  potentiam  Dei  absolutam  diminui  posse  in  ani- 
ma  —  et  quidem  quoad  ipsius  intensionemhabkualem  concedunt  omnes — 
an  etiam  secundum  legem  ordinariam  —  non  sine  causa  ex  parte  no- 
stra  —  S.  Thomas  —  cur  habitus  acquisiti  per  cessationem  ab  actu  re- 
mitti  possint,  non  autem  infusi  —  sufiiciens  causa  ex  parte  hominis  di- 
minuendi  intensive  habitus  si  diminuantur,  aliquod  peccatum  sit  opor- 
tet — non  potest  esse  mortale  —  an  veniale  —  affirmant  Dionysius  Carth., 
et  Altisiodorensis  ■ —  negat  communis  theologorum  sententia.   123-125. 

§.  II.  Solvitur  Proposita  Questio. 

PBOP.  XI.  Gratia  sanctificans,  caritas,  cceterasque  virtutes  infusce, 
nulla  peccatorum  venialium  multitudine  diminutionem  ullam  in- 
trinsecam  patiuntur:  adeoque  merito  asseritur  eas  amitti  quidem 
posse,   remitti  vero   seu  diminui  non  posse 126-130. 

Art.  Decimustertius  —  De  donis  Spiritus  Sancti. 

Ratio  et  partitio  articuli  —  Doni  varia  acceptio  in  sacris  literis  —  hic 
Dona  accipiuntur  pro  ornamentis  quibusdam  spiritualibus,  quibus  cre- 
duntur  affici  justi  —  dicuntur  dona  Spiritus  Sancti  per  appropriatio- 
nem  —  non  dantur  per  modum  actus,  sed  habitus  —  S.  Thomas  —  pro- 
batur  —  sed  distinguuntur  a  virtutibus  infusis  —  contra  Scotum  —  pro- 
batur  ex  Patribus  —  confirmatur  ratione  D.  Thomse  —  discrimen  repeti 
debet  ex  actibus  —  ex  modo  agendi  —  ex  regula  cui  conformantur  — 
Doni  definitio  traditur  —  hsec  auctoritate  Scripturse  et  Patrum  illu- 
stratur  —  numerus  septenarius  constat  ex  verbis  Isaise  —  ex  PP.  —  ex 
ratione  congruentiae  —  pietas  et  timor  sunt  duo  dona  distincta  —  con- 
tra  Calvinum  —  dona  Spiritus  Sancti  omnibus  justis  infundi,  commu- 
niter  docent  theologi  —  immo  hominibus  necessaria  esse  ad  salutem 
affirmat  S.  Thomas  —  objectio  qusedam  solvitur 130-140. 


DISPUTATIO   II. 
DE  DIVIM  FIDEI  OBJECTO. 

Scopus  et  ordo  hujus  disputationis  —  cur  a  fidei  objecto  exordiamur.  141. 
Art.  Primus  —  Notiones  qusedam  prseviee  traduntur. 

Nomen  fidei  varias  habet  acceptiones  —  accipitur  pro  —  1)  perfectione 
voluntatis  —  fidelitas  —  sponsio  —  constantia  in  munere  obeundo  —  fi- 
dem  in  usu  Scripturse  sumi  pro  fiducia  negat  Bellarminus  —  2)  pro 
perfectione  intellectus  —  assensus  quilibet  —  conscientia  —  cognitio 
obscura  ex  testimonio  dicentis  —  ita  nunc  sumitur  —  et  est  duplex, 
divina  et  humana  —  qupe  duo  membra  essentialiter  differunt  —  fides 
divina,  hoc  sensu  accepta,  significat  objectum  —  actum  —  habitum  —  fi- 
des  differt  • —  a)  ab  opinione  tum  ex  motivo  —  tum  ex  modo  assentiendi 
—  5)  a  scientia,  ratione  principii,  et  ratione  objecti  sive  materialis, 
sive  formalis  —  Conc.  Vaticanum  —  error  Novatorum  de  fide  fiducia  — 
fidem  ad  intellectum  pertinere  ostenditur  —  fides  simpliciter  divina, 
et  divino  —  catholica  —  formata  seu  viva,  et  informis  seu  mor- 
tua  —  utraque  est  donum  Dei  —  Conc.  Vatic 141-149. 

Art.  Secundus  —  Quodnam  sit  Divinae  Fidei  Objectum 
quod  vocant,  attributionis. 

§.  1.  Traditis  generalibus  notionibus  de  objecto  Fidei, 
exponitur  Status  Quaestionis. 
Varius  hac  in  re  est  loquendi  modus  —  quid  objectum  generatim  —  obje- 
ctum    materiale  et  formale   —   ratio  formalis    sub   qua    pertinet  ad 

objectum  formale  motivum  —  objectum  formale,  —  propter  quod  cre- 
dimus  aliud  est  a  conditione  prserequisita  ad  credendum  —  in  objecto 
materiali  distinguitur  obiectum  quod,  et  de  quo  —  hoc  dividitur  in 
directum  et  indirectum  —  quod  objectum  attributionis  dicitur  —  et 
est  duplex:  adsequatum  et  inadsequatum  —  unde  desumenda  attribu- 
tio  —  de  Lugo  —  Ripalda  —  objectum  de  quo  directum  non  est  solus 
Deus  —  quodnam  indirectum  —  varise  sunt  theologorum  sententise  — 
modus  eas  conciliandi    indicatur 149-154. 

§.  II.  Statuitur  nostra  Doctrina. 

PJZOP.  XII.  1.  Objectum  attributionis  fidei  inadcequatum  non  est 
unum  sed  multiplex;  atque  ad  illud  prozcipue  revocantur  tum  Chri- 
stus  Dominus,  tum  nostra  salus.  2.  —  Adcequatum  vero  non  est 
nisi  Deus,   et  quidem  sub   absoluta  ratione   Deitatis, 

la  PARS:  p.   154-156;  2a  ParS:  p.   156-159. 

Art.  Tertius  —  Utrum  divina  auctoritas  sit  objectum  for- 

male  fidei. 

§.  I.  Exponitur  Quaestio,  et  variae  sententias  referuntur. 

Hsec  quaestio  semper  theologis  dimcilis  visa  est  —  duplex  qusestio  distin- 
guenda  —  la)  cur  assentimur  revelatis  —  2a)  cur  auctoritati  et  atte- 
stationi  divinae  —  hic  de  prima  agitur  —  tum  Dei  auctoritas  —  tum 
divina  revelatio  necessaria  est  ad  credendum  —  Conc.  Vatic.  —  cre- 
denda  sunt  etiam  quge  rationem  superant  —  Deus  objectum  formale 
fidei  —  sub  quonam  conceptu  —  ratio  qusestionis  —  non  sub  conceptu 
supremi  Domini  —  sed  summoe  veritatis  —  triplex  distinguitur  ve- 
ritas:  in  essendo  —  in  cognoscendo  —  in  dicendo  —  objectum  for- 
male  lidei  non  est  constituendum  in  summa  Dei  veritate  in  essendo  — 
sed  tum  in  cognoscendo  tum  in  dicendo  —  idem  objectum  formale  pro- 
pter  quod    credimus  promissiones    divinas 159-164. 

§.  II.  Solvitur  Proposita  Quaestio. 

PJSOP.  XIII.  Divina  auctoritas,  quo&  est  fidei  formale  objectum  — 
1.  non  in  supremo  Dei  dominio  est  constituenda;  sed  in  summa 
Dei  veritate  —  2.  non  quidem  in  essendo  —  3.  sed  tum  in  cogno- 
scendo  tum  in  dicendo,  seu  in  summa  Dei  sapientia  et  veraci- 
tate,  qua  nec  falli  nec  fallere  potest  —  4.  atque  eadem  est  au^ 
ctoritas,  propter  quam   Dei   etiam  promissiones   credimus. 

V  Pars:  p.  164-166;  2a  Pars:  p.  166-169;  3a  Pars:  p.  169-170; 
Dimcultatibus  satisfit  in  probationis  decursu. 

Art.  Quartus— Utrum  Divina  Revelatio  pertineat  ad  obje- 

ctum  formale  fidei. 

§.  I.  Exponitur  Status  Quaestionis. 

Quid  Bevelatio  vi  nominis  —  revelatio  duplex:  objectiva,  et  subjecti- 
va,  —  utraque  dici  potest  illuminatio  —  discrimen  objectivaz  revela- 
tionis  a.  locutione  —  hic  pro  eodem  sumuntur  —  quid  Dei  locutio  — 
externa  positio  signi,  et  interna  ejus  ordinatio  —  revelatio  divina  di- 
stinguitur  —  a)  in  activam,  passivam,  et  completam  —  b)  in  media- 
tam,  et  immediatam  —  c)  in  intellectualem,  imaginariam,  et  sen- 
sitivam  —  tres  agitantur  quaestiones  —  la)  utrum  revelatio  subjectiva 
pertineat  ad  formale  fidei  objectum  —  sive  adcequatum  —  afiirmant 
Arago,  Bannez,  Cano  —  sive  inadcequatum  —  id  Suarez,  immerito  tri- 
buit  Molinse  —  sententia  communis  utrumque  negat  —  2a)  utrum  obje- 
ctiva  revelatio  sit  simplex  conditio,  an  partiale  credendi  motivum — 
sententia  duplex  —  quse  afiirmat  esse  partiale  motivum  conformior  vi- 
detur  Conc.  Vat.  —  3a)  de  quanam  revelatione  id  intelligendum  est  — 
communius  de  revelatione    completa  intelligitur 172-179. 

§.  II.  Solvitur  Proposita  Qusestio. 

PBOP.  XIV.  1.  Subjectiva  revelatio,  seu  lumen  fidei,  sive  habituale 
sive  actuale,  ad  formale  fidei  objectum  nec  ado&quate  nec  ina- 
dcequate  pertinet.  —  2.  Mevelatio  vero  objectiva  non  tam  condi- 
tio,  quam  partiale  est  formale  objectum,  quod  simul  cum  divina 
auetoritate  unum   constituit  adcequatum   motivum  eredendi. 

V  PARS:  p.  179-181;  2a  ParS:  p.  181-185. 

Art.  Quintus  —  Quodnam  sit  Materiale  Fidei  objectum. 
§.  I.  Exponitur  Status  Quaestionis. 

Ecclesise  doctrina  —  Conc.  Vatic,  et  Trid.  —  Novatores  triplicem  distin- 
guunt  fidem  —  historicam  —  miraculorum  —  et  promissionum  — 
hsec  juxta  ipsos  duplex  est:  generalis,  et  specialis  —  non  omnes  sem- 
per  eodem  modo  hanc  distinctionem  intellexerunt  —  solam  fidem  pro- 
missionum  necessariam  esse  ad  justificationem,  et  salutem  censent  Pro- 
testantes  —  error  Jurieu  de  distinctione  inter  articulos  fundamentales 
et  non  fundamentales  =  primi  necessario  credendi  ad  salutem,  reliqui 
non  item  —  quid  Catholici  sentiant  de  triplici  Novatorum  fide,  et  quo- 
modo  illam  intelligant  —  ex  citatis  Eccles.  definitionibus  tria  inno- 
tescunt  —  materiale  objectum  divinae  fidei  ex  Conc.  Vat.  determinatur, 
et  breviter  declaratur  —  veritates  pertinentes  vel  non  ad  substantiam 
fidei  ex  S.  Thoma  —  principaliores  et  minus  principales  —  articuli  et 
propositiones  fidci,  —  non  omnes  veritates  eodem  modo  credend»  sunt 
—  qusenam  explicite  vel  implicite  sint  credendse 185-192. 

§.  II.  Solvitur  Proposita  Quaestlo. 

PBOP.  XV.  1.  Fide  divina,  omnibus  ad  salutem  necessaria,  omnes 
et  solce  veritates  divinitus  revelatce,  sive  ece  fundamentales  di- 
cantur  sive  non,  explicite  aut  implicite  credendce  sunt  —  2.  Quare 
sicut  ad  ejus  materiale  objectum  non  pertinet,  absque  speciali 
revelatione,  propria  remissio  peccatorum,  justificatio  ac  prcede- 
stinatio;  ita  nequit  illud  generalibus  promissionibus  de  salute 
obtinenda  per    Christum   coarctari. 

la  Pars:  p.  192-196;  2a  Pars:  196-197. 

Art.  Sextus  —  Utrum  revelata  veritas ,  quse  sit  etiam 
evidenter  nota,  possit  esse  objectum  materiale  ficlei. 

§.  I.  Exponitur  Status  Guaestionis. 

Qusestionis  sensus  declaratur  —  hic  materialis,  non  formalis  —  fldes 
esse  non  potest  cum  visione  intuitiva  —  an  cum  scientice  infusce 
actu,  vel  habitu  —  an  cum  evidenti  cognitione  acquisita  prseter  theo- 
logicam  —  ex  diversa  comparatione  actus  et  habitus  fidei,  et  scientise 
acquisitse  quatuor  proponuntur  qusestiones  —  Thomistse  negant  —  alii 
autem  theologi  afiirmant  —  et  qaidem  —  1)  de  habitu  et  habitu  in  eo- 
dem  subjecto  —  2)  de  habitu  fidei  et  actu  scientise  —  3)  de  habitu  scien- 
tise  et  actu  fidei  —  4)  de  actu  fidei  et  actu  scientise,  saltem  succes- 
sive  —  an  etiam  simultanee  —  duplex  est  hic  difiicultas  —  duo  diversa 
motiva  ab  una  facultate  per  duos  actus  attingi  videntur  —  Suarez  — 
idem  objectum  est  in  eodem  intellectu  simul  clarum  et  obscurum  se- 
cundum  diversa  media  seu  motiva  —  de  essentia  fidei  est  ut  ejus  obje- 
ctum  sit  obscurum  formaliter,  non  autem    concomitanter.   198-204. 

§.  II.  Solvitur  Proposita  Quaestio, 

PSOP.   XVI.     Obscuritas  fidei    nullo  modo  impedit    quominus    obje- 

ctum  evidenter    cognitum,   si  sit    divinitus  revelatum,  fidei    actu 

etiam  attingatur  :    adeoque   Dei  existentiam    ac    unitatem,   Deum 

Creatorem  aliasque  similes  veritates    docti  ceque  ac  rudes   divina 

fide   credere  possunt,  aut  etiam  tenentur 205-209. 

Art.  Septimus  —  TJtrum  quse  formaliter  aut  virtualiter 

implicite  continentur  in  veritatibus  explicite  revelatis, 

sint  materialia  fidei  objecta. 

§.  I.  Exponitur  Status  Qusestionis. 

Objectum  fidei  quoad  se  et  quoad  nos  —  vel  ut  aliqui  dicunt  credibi- 
le,  et  credendum  —  hic  proprie  agimus  de  objecto  fidei  quoad  se  — 
in  veritate  formaliter,  et  explicite  revelata  alise  veritates  contineri 
possunt  implicite  —  aut  formaliter  aut  virtualiter  —  quid  dicatur 
contineri  formaliter  —  quid  virtualiter  —  formaliter  implicite  revelata 
Mazzella.  De  Virtutibus.  50 

sunt  materiale  fidei  objectuni  —  ita  theologi  communiter  —  an  etiam 
virtualiter  revelata,  disputatur  —  ratio  dubitandi  —  discrimen  inter 
cognitionem  et  locutionem  divinam  —  comprehensio  virtualis  objectiva, 
et  logica  —  tria  videntur  certa:  1)  quse  solum  objective  virtualiter 
continentur  in  veritate  explicite  revelata  non  sunt  objectum  iidei  —  2) 
si  ex  adjunctis  colligitur  intentionem  dicentis  ferri  etiam  in  verita- 
tem  virtualiter  contentam  in  alia  explicita,  illa  est  objectum  fidei  —  3) 
si  quid  videtur  virtualiter  comprehensum  in  revelatione  explicita,  et 
ab  Ecclesia  deflnitur  divina  fide  credendum,  illud  est  objectum  fidei: 
quomodo  id  explicandum  —  (in  Nota,  alia  explicatio  rejicitur)  —  ad 
quid  ergo  revocatur  qusestio  —  hsec  paulo  aliter  proponi  solet  —  con- 
clusio  potest  inferri  ex  una  vel  ambabus  prsemissis  revelatis  —  prse- 
missa  absolute,  vel  condiiionate  revelata  —  absolute  revelata  solum 
quoad  tertium  adjacens,  vel  etiam  quoad  secundum  —  conclusio 
potest  inferri  vi  significationis,  vel  vi  connexionis  —  quse  concedenda 
ex  dictis  —  De  Lugo,   Suarez 210-220. 

§.  II.  Statuitur  nostra  Doctrina. 

PROP.  XVII.  1.  Quod  formaliter  et  implicite  continetur  in  aliquave- 
ritate  explicite  revelata,  est  quoad  se  materiale  fidei  objectum.  — 
2.  Quod  vero  in  ea  virtualiter  tantum  continetur,  quatenus  licet 
cum  ea  necessario  connexum,  ab  eadem  tamen,  tum  realiter  tum 
formaliter  distinguitur,  imo  per  divinam  potentiam  separari  po- 
test,  non  videtur  ad  fidei  objectum  per  se  pertinere. 

V  Pars:   p.  221-223;  21  Pars:  p.  223-28. 
Dum  probatur  thesis,  difficultates  simul  prseoccupantur. 

§.  III.  Ex  statutis  principiis  peculiares  quaedam  qusestiones  illustrantur. 

Utrum  de  fide  sit  —  1)  hunc  infantem  baptizatum  esse  justificatum  —  2) 
hanc  numero  hostiam  esse  consecratam  —  3)  hunc  Papam  auctoritatem 
habere  in  universam  Ecclesiam,  vel  hoc  Concilium  esse  legitimum  — 
diflicultas  quoad  lm  qnsestionem  —  non  videtur  id  esse  posse  de  fide  quoad 
nos  —  prseoccupatur  difiicultas  ex  de  Lugo  —  certitudo  moralis  stricte 
et  late  sumpta  —  stricte  sumpta  necessaria  ut  aliquid  sit  de  fide  quoad 
nos  —  non  autem  ut  hostia  absolute  adoretur  —  hinc  respondetur  pri- 
mse  et  secundse  qusestioni  —  quoad  tertiam  qusestionem  quid  certum  sit 
et  admittatur  ab  omnibus  —  etsi  solum  moraliter  certum  esset  hunc 
esse  verum  Papam,  hoc  legitimum  Conc.  :  hoc  sufiiceret  ut  teneremur 
fide  divina  credere,  quod  ita  tenendum  declarant  —  Viva  —  an  sit  de 
fide  quoad  se  hunc  esse  verum  Papam  —  duse  sententise  —  aflirmans 
enucleatur 229-236. 

Art.  Octavus  —   Quse  sit  Theologicae  Censurse  indoles 

atque  vis. 
§.  I.  Generales  animadversiones  in  censuras  theologicas. 

Unde  ortum  nomen  eensura  et  qnid  sit — mnltiplex  censura  theologica — a) 
ratione  notce  —  varia  Eccles.  documenta  indicantur  —  b)  ratione  feren- 
tis  —  dividitur  in  judicialem  et  doctrinalem  —  c)  ratione  modi  quo 
fertur  —  dividitur  in  categoricam  et  cumulativam  —  d)  ratione  obje- 
cti  —  dividitur  in  dogmaticam,  disciplinarem  et  ceconomicam  —  ju- 
dicialis  dogmatica  graviter  obligat  —  etiam  quando  inuritur  nota  hae- 
resi  inferior  —  probatur  —  item  requirit  internum  et  firmum  assen- 
sum  —  probatur  —  quale  peccatum  sit  adhserere  propositioni  damnatse  — 
Suarez  —  quamnam  obligationem  secum  lerant  responsiones  doctrina- 
les  SS.  Congregationum  —  agitur  de  responsis  circa  materiam  nondum 
declaratam  infallibili  Eccles.  magisterio  —  obedientiam  debitam  his 
decretis  quidam  restringunt  ad  reverentiale  silentium  —  alii  insuper 
exigunt  internum  mentis  obsequium  —  heec  sententia,  cui  subscriben- 
dum  esse  videtur,  declaratur  et  probatur 236-244. 

§.  II.  Praecipuae  Theologicae  Censurae  singillatim  explicantur. 

Quid  propositiu  heeretica  —  definitio  evolvitur  —  nota  hseresis  prsescindit 
a  mente  auctoris  —  propositio  erronea  —  proxima  heeresi  —  temeraria  — 
sapiens  hgeresim  —  scandalosa  —  schismatica  —  seditiosa  male  so- 
nans  —  et  piarum  aurium  oflensiva 244-251. 

Art.  Nonus  —  Utrum  successu  temporum   creverint  ma- 

terialia  fidei  objecta. 
§.  I.  Totius  quaestionis  Conspectus. 

Duplex  incrementum  distingui  solet  —  simpliciter  dictum,  et  secun- 
dum  quid  —  inter  fidei  materialia  objecta  quaedam  ad  fidei  substan- 
tiam  pertinent  —  qusedam  ad  illam  veluti  accedunt  et  cum  ea  conne- 
ctuntur  —  articuli  de  fidei  substantia  generales  —  et  particula- 
res  —  articuli  his  superadditi  —  tria  tempora  distinguenda  —  ante 
legem,  sub  lege,  sub  gratia  —  in  unoquoque  horum  temporum  compa- 
rari  potest  vel  status  revelationis  et  fidei  communis  fidelibus  cum 
quibusdam  personis  prsecipuis  et  singularibus  —  vel  unus  status,  cum 
alio  statu  —  S.  Thomas  —  augmentum  simpliciter  dictum  post  tempus 
Apostolorum  potest  intelligi  duplici  pacto  —  extra  Ecclesiam  Christi  — 
ita  Montanistee  et  alii  =  vel  in  ipsa  Ecclesia  —  declaratur  quid  si- 
gnificat  illud  post  Apostolorvm  tempora  —  sermo  hic  est  de  nova 
revelatione  catholica  —  non  de  privata  —  nonnulla  adnotantur  circa 
revelationes  privatas 251-257. 

§.  II.  Solvitur  qusestio  pro  tempore  Christi  Apostolorumque  praedicationem 

prsecedente. 

PBOP.   XVIII.  1.   Substantia  fidei,   quoad  duos    generales  articulos 
de  Dei  existentia,   ejusque    circa  hominum    salutem    providentia, 

eadem  omnino  fuit  ornni  tempore.  —  Ad  2.  quoad  articulum  parti- 
eularem  de  Incarnatione  Verbi,  licet  etiam  sub  Lege  et  ante  Le- 
gem  eadem  quodammodo  fuerit  ac  in  ozconomia  christiana  —  3.  si 
tamen  communis  fidelium  fides  spectetur,  aliquo  modo,  sicut  et 
quoad  Trinitatis  mysterium,  successu  temporis  crevisse  dicenda 
est,  —  4.  Heliaua  vero  materialia  fidei  objecta  per  novas  revela- 
tiones  ante  Christi  prcedicationem  factas,  incrementum  simplici- 
ter  dictum  habuere  ;  quatenus  id  successu  temporis  creditum  est, 
quod  vi  prcecedentium  revelationum  communi  fidelium  fide  credi 
non  poterat. 

la  ParS:  p.  258-259;  2a  Pars:  p.  259-260;  3a  Pars:  p.  260-263; 
4a  ParS:  p.  263-265. 

§.  III.  Rejicitur  augmentum  fidei  simpliciter  dictum  post  Apostolorum  tempora. 

PHOP.  XIX.  Nulla  post  Apostolorum  tempora,  fuit,  aut  futura  est 
catholica  revelatio,  sive  1.  ad  novam  ceconomiam  instituendam, 
quce  prcesenti  succedat  —  sive  2.  ad  novas  veritates  in  hac  eadem 
ehristiana  ceconomia  credendas.  Propterea  nihil  credit,  aut  un- 
quam  ereditura  est  Ecclesia,  quod  in  prcedicatione  Apostolica 
saltem   implicite  non   contineatur . 

V  Pars:  p.  265-267;  2a  Pars:  p.  267-269. 

§.  IV.  Exponitur  Qusestio  de  augmento  fidei  secundum  quid 
post  Apostolorum  tempora. 

Aliquis  progressus  factus  est  —  quomodo  —  an  mysteriis  intime  cognitis 
ope  philosophiae  —  hunc  errorem  confixit  Conc.  Vat.  —  an  mutato  my- 
steriorum  sensu  —  Gunther  —  hoc  etiam  rejicitur  ex  Conc.  Vat.  —  re- 
sponsio  catholica  —  potuit  aliquid  tradi  implicite  —  minus  clare  —  mi- 
mus  diserte  —  hinc  potuit  non  bene  intelligi  et  in  dubium  vocari  — 
dogmatum  explicatio  ex  S.  August.  in  triplici  veluti  stadio  versari 
potest  —  ante  controversiam  —  ea  perdurante  —  ea  finita  —  eruitur 
inde  verus  progressus  —  Lirinensis  —  Conc.  Vat.  —  dari  nunquam  po- 
tuit  in  Eccles.  dissensus  circa  veritates  explicite  credendas  de  neces- 
sitate  medii  vel  prcecepti  — hic  profectus  in  fide  intelligendus  est  de 
fide  communi  Eccles.  sequioris  setatis  comparata  cum  fide  communi 
prsecedentis  setatis 270-276. 

§.  V.  Statuitur  verum  fidei  augmentum  secundum  quid 
post  Apostolorum  tempora. 

PJZOP.  XX.  Verus  ,  quoad  materiale  objectum  ,  progressus  non 
tam  fidei  in  fideli,  quam  fidelis  in  fide,  non  in  eo  consistit,  quod 
—  1.  fidei  mysteria  per  rationem  rite  excultam  e  naturalibus  prin- 
cipiis  intelligantur  et  demonstrentur  —  aut  2.  dogmatibus  ab  Ec- 
clesia  propositig  aliquando,  secundum  progressum  scientice,  sen- 
sus  tribuendus  sit  alius  ab  eo,  quem  intellexit  et  intelligit  Ec- 
clesia  —  3.  sed  in  eo  quod  veritates  implicite,  obscure,  minus  di- 

serte  in  verbo  Dei  et  prcedicatione  Apostolica  traditce  explicen- 
tur,  declarentur,  instantius  proponaniur.  Quare  Apostolicitati 
fidei  non  contradicit  alicubi  intra  fines  ipsius  Ecclesice,  per  ali- 
quod  temporis  intervallum,  in  dubium  revocari  aliquas  veritates, 
quas  deinde  ab  Eeclesia  definitas,  nemo,  quin  naufragium  faciat 
in  fide,   inficiabitur. 

la  Pars:  p.  277-279;  2a  Pars:  p.  279-280;  3a  Pars:  p.  280-283. 

§.  VI.  Asseritur  verus  sensus  canonis  Lirinensis 
«  quod  ubique,  quod  semper  etc.  » 

PJROP.  XXI.  Notissimus  S.  Vincentii  Lirvnensis  canon  «  In  ipsa 
item  catholica  Ecclesia  magnopere  curandum  est,  ut  id  teneamus 
quod  ubique,  quod  semper  quod  ab  omnibus  creditum  est  »  intel- 
ligi  debet  sensu  positivo,  quatenus  quidquid  semper,  ubique  et  ab 
omnibus  creditum  est,  certe  ad  fidem  pertinet;  non  vero  exclusi- 
vo,  quatenus  nihil  quod  non  semper,  ubique,  et  ab  omnibus  cre- 
ditum  est,  ad  fidem  catholicam  pertinere  possit:  idque  fit  mani- 
festum  tum  ex  ipsa  Lirinensis  doctrina,  tum  ex  rei  natura,  at- 
que  constanti  Ecclesice  praxi 283-288. 

Art.  Decimus  —  Synopsis  historico-theologica  de  Sym- 

bolis  fldei. 

Symboli  definitio  —  S.  Ang.  —  quo  sensu  sit  plena  credendornm  summa  — 
finis  symbolorum  triplex  est  —  unnmquodque  symbolum  suum  habet 
finem  prsecipuum,  propter  quem  conditum  est  —  Symbolum  Apostolo- 
rum  cur  ita  vocetur  —  ejus  auctores  Apostoli  —  probatur  —  quomodo 
illud  composuerint  incertum  est  —  quid  symbolum  Patrum  —  seu  Ni- 
cseno-Constantinopolitanum  —  potuit  Eccles.  illud  condere  —  S.  Tho- 
mas  —  hujus  symboli  origo  —  et  auctoritas  —  cur  Nicaenum  symb.  ni- 
hil  addat  de  divinitate  Sp.  Sancti  —  quo  tempore  et  quare  adjecta 
hujus  expressior  mentio  —  Symbolum  S.  Athanasii  —  quid  certum 
quoad  illud  —  an  ipse  auctor  illius 288-293. 


/ 

DISPUTATIO   III. 

DE  ACTD  FIDEI  DEQDE  VIA  AD  ILLDM. 

Disputationis  ratio 295. 

Art.  Primus  —  An  actus  Mei  sit  actus  intellectus,  et 

qualis  ille  sit. 

§.  I.  Paucis  exponuntur  verba  Apostoli  (Heb.  XI.  I.). 

Per  actum  divinse  fidei  nos  dicimnr  credere  Deum  —  Deo  —  in  Deum  — 
per  haec  non  designantur  diversi  actns  fidei  —  sed  unns  et  idem  actns 
habens  diversam  relationem  ad  fidei  objectum  —  S.  Thomas  —  an  verba 
Apost.  Heb.  XI.  1.  fidei  definitionem  contineant  —  utrum  s>jii£onivwv 
significet  sperantium  an  sperandarum  rerum  —  res  sperandse  dupli- 
citer  dicuntur  in  nobis  existere  —  sive  legatur  substantia  sperantium, 
sive  rerum  sperandarum  sententia  est  omnino  eadem  —  Bellarmi- 
nus  —  Novatorum  interpretatio  —  expectatio  certa  promissse  miseri- 
cordiae  —  rejicitur  —  verba  argumentum  non  apparentium  non  refe- 
runtur  ad  res  sperandas  —  sed  explicant  aliam  fidei  virtutem  —  licet 
Apost.  de  spe  etiam  loqui  dici  possit  —  hinc  fides  ex  Apost.  est  do- 
num  intellectus  —  assensus  firmus  —  certus  sed  ooscurus  —  super- 
naturalis 296-305. 

§.  II.  Recensentur  errores  varii,  et  quaestionis  limites  praefiniuntur. 

Fidei  actus  definitio  ex  verbis  Apost.  desumpta  —  Lutheranorum  et  Cal- 
vini  definitio  —  Ecclesise  doctrina  —  fides,  sine  qua  nemini  umquam 
contingit  justificari,  est  distincta  a  fiducia  —  et  formaliter  ad  intel- 
lectum  non  ad  voluntatem  pertinet  —  Conc.  Trid.  —  in  eo  qni  credit 
duo  actus  considerari  possunt  —  apprehensio  et  judicium  —  voluntatis 
officium  quoad  actum  fidei  —  Rationalistarum  de  fide  notiones  et  de- 
finitiones  —  Kant,  "Wegscheider,  Hermes,  Gunther  aliique  .  303-310. 

§.  III.  Solvitur  Proposita  Quasstio. 

PBOP.  XXII.  Actus  fldei  ad  salutem  necessarice  confundi  nequit 
cum  fiducia  divinoz  misericordice,  aut  in  rerum  revelatarum  no- 
titia  constitui  :  est  enim  1.  acius  elicitive  pertinens  ad  intelle- 
ctum  —  et  2.  non  tam  notitia,  quam  assensus  in  veritates  revela- 
tas  propter  auctoritatem   Dei  revelantis, 

Y  Pars:  p.  310-312;  2a  Pars:  p.  312-314. 

Art.  Secundus  —  Utrum  assensus  divinse  fidei  sit  summe 

certus. 

§.  I.  Quaedam  praemittuntur  de  certitudinis  natura,  et  status 
quaestionis  aperitur. 

Conc.  Trid.  et  Yatic.  —  agitur  de  illa  certitudine,  qua  actus  intellectus 
dicitur  certns  —  certitndo  subjectiva,  objectiva,  et  simpliciter  dicta  — 
firma  adhsesio  objecto  falso  valde  deficit  a  veritate  certitndinis  —  pro- 
batnr  —  elementa  certitndinis  simpliciter  dictse:  necessaria  connexio 
assensns  cnm  veritate  —  et  firma  adhsesio  intellectns  ad  objectnm  — 
qnoad  hsec  elementa  qusedam  adnotantnr  —  major  vel  minor  firmitas 
adhsesionis  prsecipue  desnmitur  ab  ipsa  necessaria  connexione  assensns 
cum  veritate  —  unde  pro  differentia  motivi  distinguitur  certitudo  me- 
taphysica,  physica  et  moralis  —  connexio  cum  veritate  an  explicanda 
per  evidentiam  —  S.  Thomas  —  firmitas  assensus  non  est  ex  sola  vo- 
luntate  —  assensus  fidei  certior  omni  alio  —  non  quoad  exclusionem 
formidinis  deliberatse  —  vel  indeliberatse  —  sed  quoad  positivam  adhse- 
sionem  objecto  —  et  necetsariam  connexionem  cnm  veritate.  315-321. 

§.  II.  Solvitur  Proposita  Qusestio. 

PBOP.  XXIII.  Divinoe,  fidei  assensus  veri  nominis  certitudine,  infal- 
libilitatis  nempe,  ut  aiunt,  et  indubitabililatis  gaudet:  imo,  inspe- 
ctis  ejus  causis,  sive  objectivis  sive  subjectivis,  quolibet  naturali 
assensu  certior  dicendus   est 321-325. 

Art.  Tertius  —  Utrum  assensus  divinse  fidei  sit  essentia- 

liter  verus. 

§.  I.  Exponitur  Status  Quaestionis. 

Duplex  qusestio  examinanda  —  1)  utrum  Deus  possit  falsum  revelare  —  2) 
utrum  fidei  assensus  ferri  possit  in  revelationem  apparentem  —  an 
idem  sit  dicere  falsum  et  mentiri  —  in  ordine  ad  Deum  haec  duo  sunt  in- 
separabilia  —  hinc  refutatur  Holchot  contrarium  sentiens  —  an  liceat 
mendacium  utile  —  Grotius,  Puffendorf,  Le  Clerc  —  genuina  hac  de  re 
S.  Ang.  doctrina  —  ejus  expositio  ex  S.  Thoma  —  Priscillianistse  di- 
xerunt  Deum  et  mendacem  esse,  et  aliquando  fuisse  mentitum  —  con- 
trarium  de  fide  esse  Theologi  omnes  fatentur  —  qui  communiter  etiam 
rejiciunt  Deum  de  potentia  absoluta  falsum  revelare  posse  —  quoad 
alteram  queestionem  duse  hypotheses  fieri  possunt  —  theologi  omnes 
negant  assensum  fidei  ferri  posse  in  revelationem  solum  apparen- 
tem 326-331. 

§.  II.  Solvitur  Proposita  Qusestio. 

PROP.  XXIV.  1.  Inspecta  Scripturarum  auctoritate,  communi  Pa- 
trum  sententia,  imo  ipsa  intrinseca  natura  mendacii,  fieri  neauit, 
nec  de  potentia    abaoluta,  ut  Deus    unquam  mentiatur    —  2.   Ne- 

que  fides  potest  ullo    modo  ferri  in  revelationem    existimatam  et 
non  realem.    Quare    divince  fidei  assensus   est  essentialiter  verus. 

V  Pars:  p.  331-334;  2a  Pars:  p.  334-337. 

Scholion  —  Quse  a  Priscillianistis  ex  Scriptura  objiciebantur  contra  pri- 
mam  partem  hujus  thesis  ad  quatuor  capita  revocantur  —  solutiones 
indicantur 337-339. 

Art.  Quartus  —  An   actus  divinse   fidei  sit  natura   sua 

obscurus. 
§.  I.  Exponitur  Status  Quaestionis. 

Fidei  obscuritas  considerari  potest  quoad  objectum  materiale  et  forma- 
le  —  quoad  primum  esse  potest  formalis,  et  concomitans  —  quoad 
aliud,  si  formaliter  spectetur,  est  formalis  quoad  objectum  formale 
adcequatum  ita  Suarez  —  quid  in  sententia  De  Lugo  —  an  fides  po- 
stulet  ut  ejus  formale  objectum  saltem  inadcequatum  sit  etiam  con- 
comitanter  obscurum  —  ratio  dubitandi  —  quomodo  habetur  evidentia 
rei  attestatce  —  et  evidentia  in  attestante  —  Sententia  de  Lugo  —  et 
Suarez 339-343. 

§.  II.  Solvitur  Proposita  Qusestio. 

PHOP.  XXV.  1.  Divince  fidei  assensus  est  natura  sua  obscurus, 
tum  quoad  materiale  objectum  quatenus  et  mysteria  comprehen- 
dit,  et  veritates  revelatas  aliunde  evidentes  non  ut  evidentes  at- 
tingit;  tum  quoad  motivum,  quatenus  illud  est  Veritas  prima  non 
visa,  cui  per  volutatem  inhcerem,us  —  2.  At  quemadmodum  ejus 
obscuritas  certe  non  obstat  quominus  in  materiale  objectum 
aliunde  evidens  feratur;  ita  cum  concomitante  formalis  objecti, 
etiam  adcequati,   evidentia  componi  posse  videtur. 

V  Pars:  p.  343-345;  2a  Pars:  p.  345-349. 

Art.  Quintus  —  Utrum  divinse  fidei  assensus  sit  liber. 
§.  I.  Exponitur  Status  Quaestionis. 
Con.  Trid.  et  Vatic.  —  actus  a  voluntate  dupliciter  procedere  potest,  elici- 
tive  —  aut  imperative  —  item  potest  esse  aut  dici  liber  et  volunta- 
rius  intrinsece  —  aut  denominative  —  cum  assensus  fidei  ab  intel- 
lectu  eliciatur,  nonnisi  de  ejus  libertate  denominative  sumpta  quse- 
stio  hic  agitatur  —  voluntas  non  permissive  sed  positive  in  eum  in- 
flnit  —  nec  solum  remote  —  sed  immediate  —  tum  quoad  exercitium, 
tum  quoad  specificationem  —  libertas  fidei  non  explicatur  ex  sola 
inevidentia  rei  attestatse  —  an  ex  inevidentia  objecti  formalis  inadae- 
quati  —  vel    ex  sola  inevidentia  concomitante  objecti  formalis  —  Co- 

ninck 349-355. 

§.  II.  Solvitur  Proposita  Quaestio. 

PBOP.   XXVI,   Quamvis  assensus  fidei  ad  intellectum  pertineat,  cum 
tamen  argumentis    humance  rationis  non  necessario    producatur, 

prcerequirit  pium  voluntatis  affectum,  a  quo  determinetur:  hinc 
fit,  ut,  posita  etiam  attenta  consideratione  motivoriim  quce  ve- 
ritatem  christianam  credibilem  reddunt,  adhuc  maneat  penes  vo- 
luntatis  arbitrium  credere,  vel  non  credere,  ac  proinde  assensus 
fidei  sit  vere   et  immediate  liber 356-359. 

Scholion  —  Utrum  actus  voluntatis  imperans  fidem  sit  supernaturalis 
—  Utrum  sit    supernaturalis  quoad    substantiam 359-360. 

Art.  Sextus  —  Utrum  revelatio  Christiana  sit  evidenter 

credibilis. 

§.  I.  Exponitur  Status  Qusestionis. 

Conc.  Vatic.  —  ex  quo  tria  constant  —  1)  revelationem  christianam  esse 
credibilem  —  2)  esse  certo  credibilem  —  3)  credibilem  fieri  per  mi- 
racula  et  alia  externa  signa  —  quoad  primum  duplex  distinguitur 
credibilitas:  formalis  et  fundamentalis  —  de  hac  nunc  agitur  —  di- 
vina  revelatio,  si  demonstretur  credibilis,  eo  ipso  manifestatur  etiam 
credenda  —  judicium  credibilitatis  —  quoad  alterum  agitur  de  certi- 
tudine  revelationis  mediatce  —  quse  nequit  esse  nisi  moralis  —  haec 
est  veri  nominis  certitudo  —  Hermes  —  et  quidem  evidens  —  quoad 
tertium  declaratur  Conc.  Vat.  doctrina  —  revelatio  immediata  imme- 
diatione  virtutis  et  suppositi  —  an  et  quando  hsec  admittenda  sit  — 
Novatores  eam  requirunt  pro  singulis  hominibus  —  contraria  est  do- 
ctrina  catholica  —  hic  non  quairitur  quomodo  aliquis  in  casu  particu- 
lari  possit  de  credibilitate  fidei  convinci  —  sed  utrum  revelatio  chri- 
stiana  per  se  inspecta  sit  credibilis  per  externa  signa  —  Kant  —  Rei- 
diani 361-369. 

§.  II.  Evidens  divinae  revelationis  credibilitas  statuitur. 

PJROP.  XXVII.  1.  Hevelatio  christiana  tot  tantisque  miraculis,  aliis- 
que  externis  signis  est  divinitus  confirmata,  ut  ex  illis  certo  et  evi- 
denter  credibilis  appareat.  Falluntur  ergo  qui  fidei  nostrce  cre- 
dibilitatem  —  aut  2.  ex  privata  inspiratione,  seu  revelatione  im- 
mediate  unicuique  facta  —  aut  3.  ex  sola  interna  cujusque  expe- 
rientia  repetendam  esse  autumant. 

la  Pars:  369-374;  2a  Pars  :  374-375;  3a  Pars:  375-377. 

Art.  Septimus  —  Utrum  revelatio  christiana  sit  eviden- 

ter  vera. 

§.  I.  Exponitur  Status  Quaestionis. 

Agitur  de  evidentia  extrinseca  ,  qu»  oritur  de  evidentia  principiorum 
fidei  —  discrimen  inter  evidentiam  veritatis  et  ejusdem  affirmabili- 
tatis  —  an  quod  est  evidenter  credibile  fide  divina  sit  etiam  necessario 
verum  —  conceditur  quoad  illos,  qui  habuerunt  immediatam  revelatio- 
nem  —  quid  quoad  alios  —  saltem  sapientiores  —  la  sententia  negans  — 

ejusdem  explicatio  —  ratio:  assensus  certus  et  evidens  debet  excludere 
omnem  formidinem  etiam  imprudentem  —  2a  sententia  affirmans:  ita 
Coninck,  Suarez 377-381. 

§.  II.  Solvitur  Proposita  Quaestio. 

PBOP.  XXVIII.  Nihil  obstare  videtur,  quominus  non  modo  credibi- 
litas,  sed  ipsa  existentia,  divinitas  ac  veritas  christiance  revela- 
tionis  evidenter  innotescere  dicatur  ;  non  quidem  omnibus,  sed 
iiSf  qui  sufficiente  ingenio  atque  exercitatione  dispositi,  attente 
considerant  argumenta,  quibus  divinam  esse  doctrinam  Ohristi 
comprobatur 381-385. 

Art.  Octavus  —  Utrum  judicium  certum  credibilitatis  ne- 

cessario  prserequiratur  ad  assensum  fidei. 

§.  I.  Exponitur  Status  Quaestionis. 

Tria  hic  declarantur  —  1)  quodnam  proprie  sit  judicium  de  quo  hic  agi- 
tur  —  actus  prsevii  ad  fidem  enumerantur  —  judicium  credibilitatis  du- 
plex  :  speculativum  et  practicum  —  utrumque  prserequiri  ad  actum 
fidei  facile  consentiunt  auctores  —  agitur  de  iis  qui  primo  credunt  — 

2)  quo  sensu  hoc  judicium  dicatur  certum  —  non  modo  practicum  sed 
etiam  speculativum  debet  esse  certum  —  et  hoc  quidem  tum  quoad  cre- 
dibilitatem  revelationis  —  tum  quoad  ejus  existentiam  —  Pius  IX  — 

3)  an  hoc  judicium  sit  supernaturale  —  diversi  modi  exponendi  super- 
naturalitatem  judicii  credibilitatis  —  certum  est  judicium  aliquod 
credibilitatis  supernaturale  quoad  substantiam  ad  fidem  prserequiri 
—  non  modo  judicium  practicum;  sed  etiam  speculativum  prout  dispo- 
nit  et  inclinat  ad  fidem  formalem  —  et  ad  voluntatem  credendi,  super- 
naturale  esse  debet  —  S.  Augustinus 386-390. 

§.  II.  Statuitur  necessitas  certi  judicii  de  credibilitate 
et  existentia  revelationis. 

PBOP.  XXIX.  Ad  credendum  fide  divina  non  sufficit  judicium  pro- 
babile,  sed  requiritur  judicium  certum  de  credibilitate  et  exi- 
stentia  revelationis  ;  sine  quo  non  posset  voluntas  assensum  fir- 
missimum  et  de  se  irreformabilem  prudenter  imperare   .  390-394. 

§.  III.  Quomodo  judicium  certum  de  credibilitate  et  existentia  revelationis, 

practice  efformari  possit. 

Nulla  difficultas  quoad  doctos  —  de  indoctis —  objectio  contra  thesim  prsece- 
dentem  —  diversa  credibilitatis  motiva  eorumque  efficacia  —  S.  Augusti- 
nus  —  duplex  distinguenda  est  credibilitatis  fidei  investigatio  —  una 
fit  immediate  examinando  motiva  credibilitatis  etc.  —  altera  fit  me- 
diante  fide  humana  —  haec  ineunda  est  indoctis  —  certitudinem  hoc 
modo  comparatam  sufficere  probatur  —  certitudo  duplex  :  absoluta  et 
respectiva  —  an  haec  possit  parere  assensum  in  revelationem  existi- 
matam  —  dari  posse  sufficientem  propositionem  de  revelatione  non  exi- 

stente  negat  Suarez  —  affirmat  Lugo,  cni  consentit  Viva  —  quid  nobis 
hac  in  re  statni  posse  videtur  —  manente  credibilitate  saltem  respe- 
ctive  certa,  nemo  nisi  temere  et  imprudenter,  repudiaret  assensum  — 
Innoc.  XI.  —  an,  eadem  posita,  eadem  sit  conditio  catholicornm  et 
hsereticorum  —  Conc.  Vatic 394-403. 

Art.  Nonus  —  Quomodo  assentiamur  Auctoritati  Dei  re- 
velantis,  ut  est  formale  fidei  objectum. 

§.  I.  Proponitur  quaestio,  et  aliquae  sententiae  referuntur. 

-  Omnis  assensus  fidei  fertur  in  tres  veritates  —  in  objectum  materiale  — 
in  existentiam  revelationis  —  in  auctoritatem  Dei  —  cur  assentimur 
auctoritati,  et  revelationi  —  prout  sunt  fidei  objectiva  principia  — 
declaratur  —  an  ratio  assensus  sint  motiva  credibilitatis  —  vel  Ec- 
clesice  auctoritas  —  Ecclesia  regula  directiva  fidei  —  an  etiam  obje- 
ctum  formale,  vel  partialiter  —  duplex  Ecclesise  auctoritas  divina  et 
humana 403-407. 

§.  II.  Refelluntur  binas  propositae  Opiniones. 

PBOP.  XXX.  1.  Negue  miracula  aut  alia  signa,  quce  credibilitatis  mo- 
tiva  audiunt  —  2.  neque  ulla  Ecclesioe  auctoritas  Tiaberi  potest 
sub  illa  ratione,  uti  fidei  motivum,  vel  partiale,  in  quod  ultimo 
resolvatur  assensus  in  existentiam  revelationis ,  prout  ho3C  est 
formale  fidei  objectum. 

I8  PARS:  p.  407-409;  2a  Pars:  p.  409-412. 

§.  III.  Exponitur  Sententia  Card.  de  Lugo. 

Omnis  assensus  aut  immediatus,  aut  mediatus  —  assensus  e.  g.  in  In- 
carnationem  mediatus  —  in  auctoritatem  Dei  immediatus  —  veracitas 
de  Deo  affirmatur  non  absolute  —  sed  hypothetice  —  «  si  Deus  aliquid 
revelat  verum  est  »  — hic  assensus  fit  supernaturalis,  elevante  habitu 
fidei  ipsum  lumen  naturale  —  et  firmissimus  a  voluntate  inclinante 
intellectum  ad  assensum  vel  dissensum  firmiorem  —  assensus  in  exi- 
stentiam  revelationis  etiam  immediatus  —  declaratur  a  simili  in  te- 
stimonio  humano  —  quomodo  revelatio  sit  nota  ex  terminis  —  locutio 
divina  complexum  ex  verbis  et  factis  —  hinc  motiva  extrinseca  sunt 
partim  ratio  formalis  fidei  saltem  partialis,  partim  conditio  —  idem  as- 
sensus  in  revelationem  est  obscurus — at  certus  —  declaratur.  412-418. 

§.  IV.  Exponitur  Sententia  Suaresii. 

Auctoritas  Dei  revelantis  attingitur  per  seipsam  —  obscure  —  credi- 
tur  per  eamdem  fidem  qua  creditur  ex.  gr.  Incarnatio  —  in  hoc  nullus 
circulus  vitiosus  —  revelatio  in  actu  signato  et  in  actu  exercito  — 
credita  primo  modo  est  objectum  materiale  fidei  —  uti  objectum  for- 
male  creditur  secundo  modo  —  id  certe  docet  Suarez  —  hsec  omnia  per- 
spicuis  verbis  complexus  est  Coninck  —  hinc,  ajunt,  nullus  processus 
in  infinitum  —  Valentia  —  discrimen,  juxta  Suarez  inter  fidem  divi- 

nam,  et  humanara  —  theologi  qui  hanc  sententiam  tnentur  —  ejusdem 
cum  prima  comparatio 418-423. 

§.  V.  Tertia  qusedam  sententia  innuitur. 

Dubium  subortum,  ac  principia  recolenda  —  duplex  processus  distinguen- 
dus  —  habitus  evidens  et  inevidens  :  discrimen  inter  ipsos  —  ultima 
objectiva  causa  judicii  credibilitatis  et  imperii  voluntatis  —  nulla  in- 
quirenda  objectiva  causa  formalis  assensus  fidei,  prseter  auctoritatem 
Dei  revelantis  —  D.  Thomas  —  formale  objectum  fidei  auctoritas  et 
revelatio  non  visa  —  seu  cui  adhseremus  ex  voluntatis  imperio  —  Quid 
importet,  assensum  fidei  adhserere  divinse  auctoritati  revelanti  propter 
seipsam 423-429. 

§.  VI.  Judicium  Auctoris. 

PBOP.  XXXI.  In  actu  fidei  divince,  auctoritati  et  revelationi,  tam- 
quam  formali  ejus  objecto,  nec  assentimur  —  1.  prout  sunt  ex 
terminorum  apprehensione  immediate  notce  —  2.  nec  prout  cre- 
duntur  propter  se  ipsas  —  3.  sed  supposito  judicio  certo  de  exi- 
stentia  et  credibilitate  revelationis,  quo  totum  objectum  creden- 
dum  fit  menti  prcesens,  immerito  quceri,  arbitramur,  novam  ex 
parte  intellectus  objectivam  rationem,  ob  quam  Dei  revelanti* 
auctoritati  assentiamur:  cum  assensus  in  veritates  revelatas  unice 
in  ejus  obsequium  prcestitus,  u  quem  concomitatur,  sed  cujus  non 
est  causa  cognitio  (Qq.  disp.  q.  24.  de  Fide  a.  1.  ad  6.J,  a  volun* 
tate  determinetur  (2.  2.  q.  2.  a.  1.  ad  3.J;  et  illud  cui  assentitur 
tntellectus  non  moveat  intellectum  ex  propria  virtute,  sed  ex  in- 
clinatione  voluntatis  »  (Qq.  disp.  q.  14.  de  Fide  a.  2.  ad  13.J: 
unde  u  quamvis  illud  quod  est  ex  parte  voluntatis  possit  dici  ac- 
eidentale  intellectui  ,  est  tamen  essentiale  fidei  »  (ibid.  a.  3. 
ad  10.). 

la  Pars:  429-435;  2a  Pars:  435-437;  3a  Pars:  437-441. 

Art.  Decimus  —  Utrum  assensus  fidei  per  discursum  elici 

possit  ac  debeat. 

§.  I.  Exponitur  Status  Quasstionis. 

Discursus  in  fide  dupliciter  haberi  potest:  remote  et  proxime  —  hic  fit 
vel  ab  uno  materiali  objecto  in  aliud  materiale  objectum  —  vel  ab 
objecto  formali  ad  aliud  materiale  —  de  hoc  agitur  —  qui  aut  forma- 
lis  dicitur  aut  virtualis  —  an  admittendus  —  de  Lugo,  Suarez:  in  quo 
hi  vere  dissentiant  in  re  prsesenti  —  alii  theologi  cum  quo  vere  con- 
sentiant  —  Quid  in  nostra  sententia 442-445. 

§.  II.  Solvitur  Proposita  Quaestio. 

PBOP.    XXXII.   Actus   fidei  formaliter    inspectus,  non  videtur  esse 
proprio  sensu  discursivus;  etsi  enim   connexio  inttr  auctoritatem 

Dei  revelantis  et  objectum  revelatum  debeat  antecedenter  menti 
innotescere  ;  non  ingreditur  tamen  ipsum  fidei  assensum ,  ita  ut 
sit  partiale  motivum   credendi 446-448. 

Art.  Undecimus  —  In  quid  ultimo  resolvatur  actus  fidei. 

§.  I.  Exponitur  Status  Quaestionis. 

Causae  actus  fidei  alise  sunt  subjectivce  seu  effectivce  alise  objectivceT 
quse  et  motivce  vocantur  —  hujusniodi  causse  indicantur  —  hic  proprie 
de  causis  objectivis  agitur  —  in  reddenda  ratione  de  nostra  fide  vita- 
tur  circulus  vitiosus  et  petitio  principii  —  fides  resolvi  potest  dispo- 
sitive  —  affective  —  creditive   seu  formaliter 449-451. 

§.  II.  Solvitur  Proposita  Qugestio. 

PJZOP.  XXXIII.  Si  instituatur  objectiva  actus  fidei  analysis  ad  re- 
spondendum  qucestioni  u  cur  credis  »  dicendum  videtur  —  1.  fi- 
dem  dispositive,  ut  ajunt,  resolvi  in  motiva  credibilitatis,  propter 
quce  judicamus  revelationem  christianam  esse  credibilem  et  cre- 
dendam  —  2.  affective  vero  in  objectivam  honestatem,  propter 
quam  voluntas  imperat  assenstcm  fidei  —  3.  formaliter  denique  in 
auctoritatem  Dei  revelantis  non  visam,  cui  propter  seipsam  et 
non  propter  humanas  rationes  ex  pia  voluntatis  affectione  simpli- 
citer  inhceremus. 

la  PARS:  452;  2a  ParS:  452-453;  3a  Pars:  453-454. 

Art.  Duodecinius  —  Utrum  fides  sit  omnibus  necessaria 

ad  salutem. 
§.  I.  Exponitur  Status  Quasstionis. 

Necessitas  duplex:  medii  et  prcecepti  —  prima  indueit  necessitatem  per 
se  —  altera  per  accidens  —  differentise  reliquse  inferuntur  —  ex  parte 
materise  —  subjecti  —  finis  assequendi  —  difficultas  contra  hanc  ulti- 
mam  differentiam  solvitur  —  necessitas  medii  ssepe  conjungitur  cum 
necessitate  prsecepti  —  non  tamen  semper  nec  convertibiliter  cum  ea 
conjungitur  —  non  est  sermo  de  necessitate  in  ordine  ad  potentiam 
absolutam  —  sed  secundum  legem  ordinariam  —  an  fides  sequo  modo 
necessaria  sit  adultis  ac  infantious  —  quse  sit  necessitas  actus  fidei 
in  adulto  justificando  —  fidei  necessitatem  generatim  negaverunt  — 
Gnostici,  Pelagius,  Zwinglius,  Rationalistse,  Philosophi  sseculi  elapsi  — 
alii  directe  impetunt  necessitatem  prcecepti  —  idque  diversis  rationi- 
bus  —  nec  defuerunt  auctores  catholici  qui  necessitatem  medii  plus 
minusve  inficiati  sunt  —  Vega,  Soto,  et  alii  —  inter  quos  nonnulli  con- 
tendunt  solam  fidem  late  dictam  necessariam  esse  in  re.  .  455-461. 
§.  II.  Solvitur  Proposita  Qua?stio. 

PMOP.  XXXIV.  Fides,  quce  1.  necessaria  dicitur  necessitate  medii 
ad  salutem,  est  fides  supernaturalis  in  divina  auctoritate  et  reve- 
latione  fundata  —  2.  eaque  tum  quoad    habitum,   tum  prcesertim, 

in  adultis  justificandis,  quoad  actum  —  3.  non  quidem  disjunctive 
in  re  aut  in  voto,   sed  semper  et  absolute  in  re  necessaria  dicen- 
da  est. 
V  Pars:  p.  461-464;  2a  Pars:  p.  464-465;  3a  Pars:  p.  465-469. 

§.  III.  Quaenam  explicite  credenda  sint  necessitate  medii. 

Qusestionis  ratio  —  1°)  De  Deo  existente  —  habendus  est  verus  Dei  con- 
ceptus  —  saltem  nt  Ens  perfectissimnm  —  non  obstat  jndicinm  incnl- 
pabiliter  erroneum  circa  aliquod  Dei  attributum  —  fides  explicita  de 
Deo  existente  necessaria  est  necessitate  medii  ad  salutem  —  proba- 
tur  —  2°)  De  Deo  Bemuneratore  —  statuitur  necessitas  fidei  explici- 
toz  de  Deo  Remuneratore  supernaturali  —  hsec  necessitas  petenda  est 
ex  ipsa  rei  natura  —  et  est  veluti  absoluta,  et  physica  —  3°)  De  my- 
steriis  Trinitatis  et  Incarnationis  —  cur  simul  complectamur  hsec 
duo  mysteria  —  S.  Thomas  —  quoad  Incarnationem  —  fides  explicita 
Christi  in  primo  gradu  fuit  semper  necessaria  necessitate  medii  — 
ante  legem  Evangelicam  fides  explicita  Incarnationis  in  aliis  gradi- 
bus  nullo  modo  fuit  omnibus  necessaria  — post  vero  ejus  sufiicientem 
promulgationem  necessaria  est  necessitate  prcecepti  —  non  autem  in 
re  necessitate  medii  —  probatur  —  satisfit  objectionibus  • —  de  mente 
S.  Thomse 470-478. 


DISPUTATIO   IV. 
DE  MDNERE  ECCLESI^  ET  RATIONIS  IN  RE  FIDEI. 

Disputationis  ratio  et  divisio 479. 

Art.  Primus  —  Notiones  prsevise  de  regula  fidei. 

Quseritur  Testis,  Magister,  Judex,  qui  integrum  Dei  verbum  nobis  of- 
ferat  —  certos  nos  reddat  de  verbi  Dei  existentia  —  atque  verum  ejus 
sensum  aperiat  —  hsec  proprie  est  qua^stio  de  regula  fidei  —  ejus  con- 
ditiones  pracipua  —  debet  esse  certa  et  tuta  —  quse  valeat  insurgentes 
quaestiones  dirimere  —  universalis  —  perpetua  et  indefectibilis  —  ali- 
quam  fidei  regulam  esse  admittendam  nobiscum  conbentiunt  Novato- 
res  —  quaenam  sit  catholicis  —  remota  est  ipsum  verbum  Dei,  quod 
est  vel  scriptum,  vel  ore  traditum  — proxima  est  auctoritas  a  Chri- 
sto  in  Eccles.  constituta  —  Conc.  Vat.  —  hoc  idem  perspicue  expressit 
S.  Irenseus  —  Novatores  non  aliam  agnoscunt  regulam  prgeter  ipsam 
Sacram  Scripturam  —  ad  lites  dirimendas  de  vero  ejus  sensu  duplicem 
assignant  normam:  rationalem  et  theosophicam  —  quid  de  aliis  No- 
vatorum  normis  —  ex  dictis  ostenditur  tria  esse  hac  in  re  prsecipua 
discriminis  capita  inter  nos  et  Novatores 480-487. 

Art.  Secimdus  —  Utrum  canon  Librorum  Sacrorum  certo 

constare  possit,  nisi  ex  auctoritate  Ecclesiae. 

§.  I.  Exponitur  Status  Qusestionis. 

Etymologia  vocis  canon  —  quo  sensu  hic  accipiatur  —  canon  catholicus 
ex  Conc.  Trid.  —  libri  protocanonici,  et  deuterocanonici  —  refuta- 
tur  error  Jahnii  —  mutationes  Novatorum  circa  canonem  —  qusestio 
est,  undenam  certo  constet  integer  canon  —  doctrina  catholica  —  error 
Novatorum — quse  hic  demonstranda  —  responsio  tritse  objectioni:  de- 
monstratur  Ecclesia  per  Scripturam,  Scriptura  per  Ecclesiam.  487-493. 

§.  II.  Solvitur  Proposita  Quaestio. 

PBOP.  XXXV.  1.  Medium  perpetuum  integre  custodiendi  et  propa- 
gandi  revelationis  depositum  a  Ohristo  Domino  institutum  est 
vivum  et  authenticum  Ecclesice  magisterium,  a  quo  proinde  in- 
tegrum  Scripturce  canonem  sumamus  oportet  —  2.  Nec,  eo  medio 
rejecto,  ulla  suppetit  Protestantihus  via  integrum  certumque  ca- 
nonem  constituendi. 

V  Pars:  p.  493-497;  2a  Pars:  p.  497-501. 
§.  III.  Vindicatur  Scripturarum  Canon  a  Tridentino  sancitus. 

PBOP.  XXXVI.  Canon  Scripturarum  a  Conc.  Tridentino  sancitus 
et  a  Vaticano  confirmatus  non  modo,  spectata  intrinseca  ejus  vi, 
omnino  authenticus  haberi  debet;  sed  etiam,  collatis  antiquitatis 
monumentis,  ita  ipsis  consonus  apparet,  ut  merito  censeatur  fide- 
lis  expressio  illius  fidei,  quce  per  Apostolos  accepta  semper  viguit 
in  Ecclesia,  qumque  licet  quandoque  minus  clare  effulserit,  sub- 
latis  tamen  dubiis,  apud  omnes  demum  absque  ulla  ho&sitatione 
prcevaluit 501-510. 

Dum  thesis  probatur,  vindicatur  etiam  a  difficultatibus. 

Art.  Tertius  —  Utrum  revelatio  christiana  per  authenti- 
cum  Ecclesise  magisterium  credibilis  fieri  debeat. 

§.  I.  Exponitur  Status  Qusestionis. 

Generalis  qusestio,  de  qua  agitur  —  duplex  Ecclesise  auctoritas  —  triplex 
qusestio  quse  inde  exoritur  —  fides  christiana  debet  esse  universalis 
et  una  —  unitatis  fidei  conceptus  exponitur  —  probatur  — hinc  tertiae 
qusestionis  sensus  determinatur  —  doctrina  catholica  —  errores  Nova- 
torum 510-514. 

§.  II.  Solvitur  Proposita  Qusestio. 

PHOP.  XXXVII.  1.  Quamvis,  inspecta  sola  fidei  natura,  necesse 
non  sit  ut  objectum  credendum  proponatur  ab  Ecclesia  —  2.  ex 
facto  tamen  institutionis  Christi,  constat  vivum  et  authenticum 
JEcclesice  magisterium  esse  medium  ordinarium,  quo  revelatio 
christiana  credibilis  ostenditur  —  3.  Imo  Ecclesioe  auctoritas   est 

medium  ex  rei  natura  aptissimum,  et  in  prcesenti  providentice  or- 
dine  necessarium  ad  fidei  unitatem  universalitatemque  gignendam 
et  conservandam. 

V  PARS:  p.  515-516;   2a  PARS:   p.  516-520;   3a  Pars:  p.  520-523. 

Art.  Quartus  —  An,  et  quomodo  Sacra  Scriptura  sit  di- 

vinitus  inspirata. 

Nexus  qus8stionis  —  Ecclesise  documenta  —  Dens  auctor  Librorum  Sa- 
crornm  —  1)  Auctor,  nempe  cansa  efficiens,  non  nniversalis  modo,  sed 
particnlaris;  non  nnica,  sed  principalis  —  2)  Librorum:  in  libro  di- 
stinguendse  res  et  sententise,  a  verbis  et  stylo  —  pars  formalis,  et  ma- 
terialis  —  qaeenam  ex  his  tribuenda  Deo,  nt  sit  auctor  Librorum  — 
discrimen  inter  revelationem,  et  inspirationem  —  inspiratio  non  ex- 
cludit  humanam  industriam  —  quatuor  elementis  constat  —  definitur  — 
quinque  sententise,  earumque  qualificatio 523-531. 

§.  II.  Solvitur  Proposita  Quaestio. 

PHOP.  XXXVIII.  1.  Libri  Sacroe  Scripturoe  ita  divini  dicendi  sunt, 
ut  vere  Deum  habeant  auctorem;  quatenus  per  supernaturalem  ope- 
rationem  ,  in  mentem  ac  voluntatem  scriptoris  influens ,  efficit 
Deus,  ut  infallibili  veritate  ea  ille  scribat  quce  ipse  vult  —  2.  at- 
que  hcec  divina  operatio  ad  integros  libros  canonicos  cum  omni- 
bus  suis  partibus  extendi  debet  —  3.  Quemadmodum  vero  defectu 
certissime  peccant,  qui  in  sola  adsistentia  prceservante  ab  errore, 
aut  in  solo  subsequente  testimonio  Sp.  Sancti  da  veracitate  libro- 
rum  inspirationem  collocant  —  4.  ita  nimium  exigere  videntur 
qui  singula  verba  a  Deo   dictata  esse   contendunt. 

V  PARS:  p.  532-540;  2a  Pars:  p.  540-542;  3a  Pars:  p.  542-544. 

4a  Pars:  p.  544-546. 

Art.  CJuintus — Unde  certo  innotescere  possit  verus  Scri- 

pturarum  Sensus. 

§.  I.  Exponitur  Status  Qusestionis. 

Nexus  qusestionis  —  errores  Novatorum  circa  interpretationem  Sacrse 
Scripturse  —  doctrina  catholica  —  interpretatio  dogmatica,  et  exege- 
tica  —  assistentia  Sp.  Sancti  promissa  Ecclesise  ad  docendum  confundi 
nequit  cum  gratia  quam  quisque  habet  ad  credendum  —  in  doctrina 
catholica  Ecclesia  non  est  supra  Scripturam  —  Ecclesia  non  retardat, 
sed  promovet  Scripturarum  studium  —  responsio  tritse  objectioni:  Scri- 
ptura  dicitur  obscura  independenter  a  magisterio  Ecclesise ;  et  tamen 
hoc  magisterium  ex  Scripturis  probatur  —  num  Ecclesia  prohibuerit 
lectionem  Bibliorum 547-549. 

§.  II.  Utrum  Scriptura  ita  clara  sit,  ut  interprete  non  indigeat. 

PBOP.  XXXIX.  1.  Scriptura  sacra,  etiam  in  iis  quce  adfidem  et  mo- 
res  pertinent,  non    ita  clara    est,  ut    interprete   non  indigeat  — 

2.  nequit  ergo   esse  uniea  fidei  regula;  sed  alia,  prceter  ipsam,  ne- 
cessario   admitti  debet. 

la  Pars:  p.  552-556;  2a  Pars:  p.  556-560. 
In  fine  theseos  solvitur  vulgaris  objectio. 

§.  III.  Quinam  sit  legitimus  Sacrae  Scripturae  Interpres. 

PBOP.  XL.  Verus  Sacrce  Scripturce  sensus  ,  qui  ut  fidei  regula  ha- 
beri  possit  ac  debeat,  nequit  vel--l.  ex  interiori  Spiritus  Sancti 
inspiratione  —  vel  2.  ex  privato  examine  seu  individuali  ratione 
cognosci  —  3.  sed  dogmatice  illum  definirc  solius  est  vivi  et  au- 
thentici  Ecclesice  magisterii  :  quo  proinde  rejecto,  Protestantes 
de  vera  Scripturarum  interpretatione  certi  esse  non  possunt. 
la  Pars:  p.  561-563;  2a  Pars:  p.  563-565;  3a  Pars:  p.  565-568; 

Art.  Sextns  — An,  et  qua  ratione  authentica  habenda  sit 

vulgata  latina  editio  Sacrse  Scripturse. 

§.  I.  Exponitur  Status  Quaestionis. 

Cur  proponitur  haec  quaestio  —  Conc.  Tridentinum  —  quid  sit  Vulgata 
versio  —  quid  importent  verba  Concilii  «  quse  longo  tot  sseculorum  usu 
in  ipsa  Ecclesia  probata  est  »  —  quid  alia  «  ex  omnibus  latinis  edi- 
tionibus,  quae  circumferuntur  »  —  quandonam  licet  ad  textus  origina- 
les  recurrere  —  unde  vox  authenticum  —  authentia  originalis,  et 
conformitatis  —  intrinseca,  et  extrinseca  —  publica,  et  privata  — 
absoluta,  et  respectiva  —  qusedam  immediate  certa  ex  declaratione 
Trid.  —  duplex  quaestio:  la  utrum  Vulgata  habeat  publicam  authen- 
tiam  —  Novatores  negant  —  ea  tamen  constat  dupliciter  —  2a  queenam 
sit  extensio  authentiae  ex  declaratione  Trid.  —  duplex  sententia  — 
sententia  de  authentia  respectiva  accurate  exponitur  ....  568-575. 

§.  II.  Solvitur  Proposita  Qutestio. 
PBOP.  XLI.  1.  Vetus  vulgata  latina  versio  Sacrce  Scripturce  merito 
dicitur  ac  creditur  authentica  —  2.  ita  tamen,  ut,  vi  decreti  Con- 
cilii  Trid.  (sess.  IV.)  authentia  certo  sit  saltem  respectiva;  qua- 
tenus  in  rebus  per  se  pertinentibus  ad  fidem  et  regulam  morum, 
verbum  Dei  originale,  quoad  subsiantiam,  fideliter  in  ea  exhibea- 
tur  —  3.  non  vero,  ut  videtur,  absoluta;  quatenus  non  jubetur  ut 
credamus,  eam,  in  ceteris  etiam  per  se  non  spectantibus  ad  cedi- 
ficationem  doctrince  christiance,  aut  in  modo  dogmata  exprimendij 
perfectam  cum  authographis    conformitatem  prceseferre. 

V   Pars:  575-579;  2a  Pars:  579-581;  3a  Pars:  581-583. 

Art.  Septimus  —  Quodnam  sit  rationis  munus  ante  fidem 

susceptam. 
§.  I.  Exponitur  Status  Qusestionis. 
Alii  per  excessum,  per  defectum  alii  peccant  —  partitio  quaestionis:  S.  Au- 
gustinus  —  plura    supponenda  —  plttres  veritates  naturaliter  cognitse 
Mazzella.  De  Virtutibus.  51 

ante  fidem  —  duplex  hic  qusestio  agitanda:  1*  obligatio  investigandse 
revelationis  —  eam  negant  Bationalistce  —  quinque  hominum  classes 
ex  S.  Augustino  —  quinam  actu  teneantur  ad  revelationem  investigan- 
dam  —  dispositiones  ad  id  necessarise  —  sequenda  via  auctoritatis  po- 
tius,  quam  examinis  doctrinse  —  2a  obligatio  acceptandi  revelationem — 
Conc.  Vaticanum  —  Bationalistarum  error  prsecipuus  —  qui  proponi 
etiam  solet  sub  nomine  libertatis  conscientice  —  quid  hic  veniat  no- 
mine  conscientise  —  Suarez 584-589. 

§.  II.  Solvitur  Proposita  Quaestio. 

PBOP.  XLII.  1.  Qui  veram  revelationem  nondum  admittit,  eam  te- 
netur  inquirere  —  2.  ejusque  investigandce  ratio  non  tam  est  ve- 
ritatum,  quce  proponuntur  disquisitio,  quam  testimonii,  quo  fa- 
ctum  revelationis  nititur,  examen  —  3.  facto  autem  semel  consti- 
tuto,  conscientia  hominis  revelata  religione  ligatur  atque  obstrin- 
giiur.  Quocirca  rationalistarum  theoria  ac  methodus  ,  qua  vel 
revelationem  omnem  veluti  a  priori  rejiciunt;  vel  ejus  veritatis 
investigationem  ab  examine  doctrince  inchoant ;  vel  denique  re- 
velationem  certo  agnitam  respuunt,  non  minus  revelationis  indoli, 
quam  ipsi  rectce  rationi  repugnat. 

V  Pars:  590-592;   2*  Pars:   592-594;   3a  Pars:  594-596. 

Art.  Octavus  —  Quinam  prsecipue  rationis  abusus  divinae 

fidei  suscipiendse  obstet. 

Qusedam  colliguntur  ex  supra  demonstrata  natura  fidei  —  alia  ex  vero 

conceptu  libertatis  fidei  —   diversi  gradus  in  independentia  rationis, 

quam  communiter  asserunt   Bationalistce  —  quinam  ergo    errores  hic 

refutandi 596-599. 

§.  II.  Solvitur  Proposita  Qusestio. 
PBOP.  XLIII.  1.  JEx  divince  fidei  supernaturalitate  pessime  infer- 
tur  immunitas  ab  obligatione  illam  amplectendi  —  2.  neque  hu- 
mance  rationi  ullo  modo  repugnat  id  credere,  qupd  sufficiente 
auctoritate  proponitur,  etsi  ex  intrinsecis  principiis  non  demon- 
stratur  —  3.  Falsa  igitur  et  impia  est  ea  conscientice  libertas, 
qua  ob  persuasionem  naturalibus  mediis  comparatam,  quisque 
a  Dei  revelantis  auctoritate,  aut  ab  authentico  Eeclesice  magi- 
sterio  discederet. 

V  Pars:  600-601;   1*  Pars:  601-603;  3a   Pars:  603-608. 
Futilis  Lutheri  objectio  nunc  repetita  disjicitur. 

Art.  Nonus  —  Quinam  sit  habitus  inter  rationem  et  fidem. 

§.  I.  Exponitur  Status  Quaestionis. 
Munus  rationis  post  fidem  sub  hac  qusestione  comprehenditur   —  Conc. 
Vaticanum  —  quse  ipsum  docuit  de  hac  re  ad  tria  capita  revocantur 
1)  nulla  potest  esse  dissensio  inter  scientiam  et  fidem —  error  No- 

vatorum,  qui  initio  repudiarunt  scientiam  —  Conc.  Lat.  V.  —  quomodo 
intelligenda  necessitas  humanse  scientise  ad  fidem  —  2)  apparens  vel 
vera  dissensio  quomodo  esse  possit  —  quid  tunc  agendum  —  Rationa- 
listse  relinquunt  potius  fidem  —  alii  tum  scientiam  tum  fidem  absolute 
independentem  prsedicant  —  in  doctrina  catholica  scientia  subjicitur 
fidei  —  quomodo  intelligenda  hsec  subjectio  —  ambitus  principatus  fi- 
dei  —  prsecautiones  privatis  Doctoribus  necessarise  —  3)  asserunt  ali- 
qui  scientise  subjectionem  ad  fidem  impedire  scientiarum  progressum  — 
qua  prsesertim  ratione  —  id  negandum  omnino  —  examen  dubitativum, 
et  confirmativum  —  quid  hic  probandum G08-616. 

§.  II.  Asseritur  Doctrina  Catholica. 

PROP.  XLIV.  1.  Fides  rationem  excedit,  sed  cum  ea  nullatenus 
pugnat;  nec  quod  est  theologice  verum  philosophice  falsum  esse 
potest,  aut  viceversa  —  2.  Hinc  fides  humanas  scientias  non  modo 
non  repudiat,  sed  earum  subsidium  sibi  adsciscit  —  3.  ea  tamen 
lege,  ut  etsi  ipsis  licet  in  suo  quo&que  ambitu  propriis  uti  prin- 
cipiis,  subjaceant  tamen  fidei  et  Ecclesice  magisterio  —  4.  Tan- 
tum  vero  abest,  ut  hozc  subjectio  obsistat  scientiarum  culturce, 
ut  hanc  multis   modis  juvet  atque  promoveat. 

V   PARS:  616-618;  2a  Pars:  618-622;  3a  Pars:  622-625; 
4a  Pars:  625-627. 


DISPUTATIO    V. 

DE  SPE  THE0L0GICA. 

Nexus  hujus  disputationis  cum  prsecedentibus  —  quse  omittenda,  et  cur  — 
quse  pertractanda 629. 

Art.  Primus  —  Notiones  qusedam  prsevise  traduntur. 

Nomen  spei  sumitur  1)  pro  expectatione  eventus  futuri,  sive  boni  sive  mali 
—  2)  pro  expectatione  futuri  boni  —  3)  vel  futuri  boni  sensibilis  —  4) 
vel  futuri  boni  superioris  ordinis,  sive  naturalis  sive  supernaturalis  — 
spes  supernaturalis,  de  qua  hic  agitur,  sumitur  pro  objecto  quod  spe- 
ramus  —  pro  eo  in  cujus  auxilio  speramus  —  pro  actu  —  et  pro  ha- 
bitu  —  Novatores  spem  cum  fide  confundunt  —  alii  etsi  eas  distinguant, 
utramque  tamen  in  intellectu  constituunt  —  refutatur  hsec  temeraria 
opinio — Spei  objectum,  juxta  D.  Thomam,  est  bonum,  futurum,  ar- 
duum,  possibile  adipisci  —  irascibilis  ac  concupiscibilis,  prout  ad  vo- 
luntatem  referuntur,  non  constituunt  diversas  potentias:  D.  Thomas  — 
Ordo  perfectionis  et  generationis  inter  virtutes  theologicas  —  respicit 
non  tam  habitus,  quam  actus  —  quomodo  —  ordine  generationis ,  spes 
posterior  fide,  prior  caritate:  probatur  —  ordine  perfectionis,  spes  prior 
fide:  probatur  — posterior  caritate:  remissive 630-635« 

Art.  Secundus  —  Quodnam  sit  Objectum  formale  spei. 

§.  II.  Instituitur  Analysis  actus  spei  ad  ejus  formale  objectum 

investigandum. 

Diversi  actus  spei,  vel  diversse  unius  actus  formalitates:  amor,  deside- 
rium,  desiderium  efficax,  erectio  auimi  —  respondent  objecto  bono,  ab- 
senti,  possibili,  arduo  —  spes  virtus  in  voluntate;  ejus  actus  proinde 
debet  esse  quodammodo  amor  —  amor  concupiscentise  et  benevolentise  — 
utriusque  conceptus  exponitur:  Suarez,  Ripalda  —  amor  proprius  spei, 
est  concupiscentise;  adeoque  ejus  objectum  est  bonitas  Dei  respectiva 

—  distinctio  inter  amorem  seu  complacentiam,  desiderium,  et  gaudium 

—  motus  proprius  spei  est  desiderium  —  qnod  supponit  ac  involvit 
amorem  —  arduitas  objecti  spei  non  consistit  in  eo,  quod  sit  consequi- 
bile  ab  alio:  probatur  —  neque  in  ipsa  excellentia  et  magnitudine  boni: 
probatur  —  sed  in  eo,  quod  est  difficile  acquisitu:  D.  Thomas  —  motus 
spei  importat  ergo  conatum  et  animi  erectionem  —  quge  supponit  et 
involvit  amorem  —  quo  sensu  objectum  spei  dicitur  possibile  —  motus 
spei  desiderium  efficax:  D.  Thomas  —  cur  spes  dicatur  fiducia  —  cur 
dicatur  expectatio  —  Diversi  motus  spei  non  sunt  semper  ac  necessario 
actus  distincti  —  Spes  vere  elicit  desiderium  :  D.  Thomas  —  cur  hsec 
virtus  vocetur  spes,  etsi  alios  actus  elicere  possit 635-643. 

§.  II.  Exponuntur  diversse  sententia?  de  objecto  formali  spei. 

Iuxta  diversas  conditiones  objecti  spei,  1)  alii  constituerunt  objectum 
ejus  formale  in  arduitate  —  2)  alii  in  Dei  omnipotentia  ac  misericor- 
dia  —  3)  his  divinis  attributis  alii  addiderunt  fidelitatem  in  promis- 
sis  —  4)  alii  in  bonitate  Dei  respectiva  —  5)  alii  in  his  omnibus  si- 
mul,  excepta  arduitate  —  sententia  P.  Perrone  —  quid  hic  veniat  no- 
mine  Dei  Auxiliatoris:  tria  explicanda  —  1)  arduitas  est  certe  con- 
ditio  objecti  spei  —  sed  quseritur  utrum  pertineat  ad  motivum  sperandi 

—  '2)  Spes  fundatur  aliquo  modo  principaliter  in  Deo  —  secundario 
fundatur  etiam  in  meritis  nostris:  probatur  —  Quid  proprie  importat 
spem  fundari  in  Dei  auxilio  —  certe  fides  de  hoe  auxilio  est  conditio 
necessaria  ad  sperandum  —  et  Deus  Auxiliator  est  efficiens  causa  spei 
nostrse  —  qusestio  est,  utrum  sit  proprie  motivum  sperandi  :  negant 
aliqui;  D.  Thomas  affirmare  videtur  —  3)  duplex  bonitas  divina:  S.  An- 
selmus  —  spes  et  caritas  diverso  modo  illam  respiciunt  —  bonitatem 
divinam  respectivam  esse  objectum  formale  spei  adsequatum,  affirmat 
Suarez  cum  aliis  —  Vasquez  negat,  eam  ullo  modo  pertinere  ad  illud 

—  sententia  D.  Thomce  —  explicatur  ex  Mauro  —  animadversiones 
qusedam  ad  clarius  determinandam  qusestionem 643-650. 

§.  III.  Statuitur  nostra  doctrina  de  objecto  formali  spei. 

PBOP,  XLV.  1.  Quamvis  spes  in  bonum  arduum  tendat,  neauit  tamen 
ipsa  arduitatis  ratio  ad  ejus  formale  objectum  pertinere.  Sed 
illud  costituendum  est  tum  2.  in  bonitate  Dei  respectiva,  seu  in 
Deo  prout  b.onus.  est  nobis  ;    tum  3.  in  virtute    auxiliatrice,  seu 

in  Deo  auxiliatore:  in  illa  quidem,  quatenus  spes  elicit  amorem 
ac  desiderium  supernce  beatitudinis;  in  hac  vero,  quatenus  dicit 
animi  erectionem,  seu  efficacem  volitionem  boni  sperati,  non  ob- 
stante  difficultate,  qitce  ejus  assecutionem  prcepedire  posset.  Quare 
amor  erga,  Deum,  proprius  spei,  est  amor  concupiscentice,  et  non 
benevolentice. 

V  Pars:  p.  650-651;  2a  Pars:  p.  651-655;   3a  Pars  :  p.  656-658. 
Difficultatibus  satislit  in  decursu  theseos. 

Art.  Tertius —  Quodnam  sit  materiale  objectum  spei. 
§.  1.  Exponitur  Status  Quaestionis. 

Objeetum  materiale  spei  aliud  principale,  aliud  secundarium  —  prin- 
cipale  est  vita  seu  beatitudo  aeterna  —  beatitudo  alia  formalis,  alia 
objectiva,  —  Durandus  censuit  solam  beatitudinem  formalem  esse  prin- 
cipale  objectum  spei  —  alii  solam  objectivam  — alii  utramque:  D.  Tho- 
mas  —  exponitur  haec  sententia  —  cognitio  tripliciter  se  habet  respe- 
ctu  objecti  appetitus  —  tam  Deus  tam  ejus  possessio  immediate  attin- 
gitur  a  spe  —  Deus  principalior  in  ratione  objecti  — Num  praeterobie- 
ctum  primarium,  alia  sint  objecta  spei  —  quatnor  proponi  possunt  — 
bona  temporalia  et  resurrectio  corporis  possunt  considerari  cum  re- 
speetu  ad  objectum  primarium,  vel  sine  illo —  sine  hoc  respectu  con- 
siderata  non  sunt  objectum  spei  theologicae:  probatur  —  bona  quse  aliis 
sperantur  possunt  considerari  cum  respectu  ad  ipsum  sperantem,  vel 
sine  illo  —  altero  modo  considerata  non  sunt  objectum  spei  theologicse  — 
quid  de  alio  modo 658-662. 

§.  II.  Solvitur  Proposita  Quaestio. 

PHOP.  XLVI.  Primarium  spei  theologicce  materiale  objectum  1. 
non  est  sola  formalis  beatitudo,  seu  possessio  Dei,  sed  etiam  ob- 
jectiva,  seit  Deus  possidendus  ;  et  ex  utraque  unicum  constitui- 
tur  integrum  objectum,  quod  immediate  attingitur  —  2.  Ad  se- 
cundarium  vero  pertinent  txtm  reliqita  bona  supernaturalia,  ea 
prcesertim  qxtce  ad  salutem  sunt  necessaria  —  3.  titm  etiam  tem- 
poralia,  si  in  ordine  ad  vitam  ceternam  spectentur  —  4.  Imo  aliis 
quoque  hcec  omnia,  sperari  possunt,  dummodo  ex  unione  amorisr 
sint  qitodammodo   ipsi  speranti   bona. 

V  Pars:  p.  663-666;  2a  Pars:  p.  666-667;  3a  ParS:  p.  667-669; 

4a  Pars:  669. 

Difficultatibus  satisfit  in  decursu  theseos. 

Art.  Quartos — Utrum  Deum  diligere  amore  concupiscentiae 

licitum  sit  et  honestum. 

§.  I.  Exponitur  Status  Qua?stionis. 

Cur  proponitur  haec  qusestio:  Calvinus,  Lutherus  —  Decretum  Conc.  Tri- 

dentini  —  verus  ejus  sensus  —  Baius  —  diligendo  Deum  amore  concu- 

** 

piscentise  referimus  Deum  nobis  tamquam  subjecto,  aut  fini  immediato, 
non  ultimo  —  Kipalda,  Suarez  —  refertur  autem  ille  amor  ad  Deum 
ipsum  tamquam  finem  ultimum,  non  formaliter,  sed  virtualiter:  adeo- 
que  non  confunditur  cum  amore  benevolentise  —  nulla  oppositio  inter 
amorem  concupiscentise  et  benevolentise 670-674. 

§.  II.  Solvitur  Proposita  Quaestio. 

PHOP.  XLVII.  Amor  concupiscentice  spe  theologica  elicitus,  quo 
Deum,  ut  summum  bonum  nobis  prosequimur,  honestus  est  et  super- 
naturalis;  adeoque  non  modo  nullum  est  vitium,  sed  est  verum 
virtutis    exercitium  intuitu    solius   beatitudinis   operari.   674-678. 

Difiicultatibus  satisfit  in  fine  theseos. 

Art.  QmntllS  —  Utrum  spes   christiana  sit  omnibus  ne- 

cessaria. 

§.  I.  Exponitur  Status  Quaestionis. 

Quietistce  ac  Semiquieiistce  —  spes  omnibus  necessaria  necessitate  me- 
dii:  infantibus  quoad  habitum,  adultis  etiam  quoad  actum  —  adultis 
necessaria  etiam  necessitate  preecepti,  tum  naturalis  hypothetici,  tum 
divini  —  D.  Thomas  explicat  prseceptum  divinum  spei  —  quomodo  hoc 
Ijrseceptum  obligat,  ut  negativum  est,  et  ut  est  positivum  —  error 
Quietistarum;  Molinos  ejusque  propositiones  —  damnatse  in  Bulla  Cce- 
lestis  Pastor  —  Semiquietistce:  Ioanna  Bouvier  de  la  Motte,  Fenelonius 
—  hujus  propositiones  ab  Innocentio  XII.  damnatse  —  in  quo  proprie 
consistit  semiquietistarum  error  —  quid  hic  demonstrandum.  678-683. 

§.  II.  Solvitur  Proposita  Qusestio. 

PHOP.  XLVIII.  Spes  christiana,  quce  diciiur  et  est  necessaria  tum 
necessitate  medii  tum  necessitate  prcecepti,  iia  adultis  omnibus 
indiscriminatim  prcecipitur,  ut  nullus  sit,  in  hac  vita,  perfectio- 
nis  status,  a  quo  ejus  actus,  tamquam  perfectioni  repugnans  ex- 
cludatur  683-687. 

Difficultatibus  satisfit  in  fine  theseos. 

Art.  Sextus  —  Utrum  spes  christiana  sit  certa. 
§.  I.  Exponitur  Status  Quaestionis. 

Conc.  Tridentinum — certitudo  infrustrabilitatis,  et  indubitabilitatis  — 
certitudo  non  potest  essentialiter  inveniri  in  spe,  sed  participative: 
D.  Thomas  —  certitudo  spei  considerari  potest  in  ordine  ad  Deum,  et 
ad  nos  —  triplex  certitudo  —  prima  et  tertia  certe  competunt  spei:  pro- 
batur  —  quaestio  est  de  certitudine  absoluta  —  in  doctrina  catholica, 
spes  certa  ex  parte  Dei,  incerta  ex  parte  nostra  —  dicenda  tamen  po- 
tius  certa:  D.  Thomas — quomodo  certitudo  spei  differat  a  certitudine 
fidei  —  error  Novatorum  —  quomodo  temperatus  a  discipulis  Lutheri  — 
Quid,  et  qua  ratione  hic  demonstrandum  est 688-691. 

§.  II.  Solvitur  Proposita  Quaestio. 

PBOP.  XLIX.  Spes  christiana,  prout  tendit  in  suum  prirnarium 
ohjectum,  quod  est  ceterna  beatitudo,  1.  certissima  quidem  est 
ex  parte  Dei,  certitudine  participata  tum  infrustrabilitatis,  ut 
ajunt,  tum  indubitabilitatis  —  2.  at,  seclusa  speciali  revelatione, 
nequit  ex  parte   nostra  absoluta  certitudine    gaudere. 

Ia  Pars:  p.  692-694;  2*  Pars:  p.  694-695. 
Art.  Septimus  —  Quodnam  sit  subjectum  spei. 

Non  agitur  de  subjecto  immediato,  sed  remoto  —  triplex  qusestio  —  1) 
plura  jam  supra  statuta  de  hominibus  in  liac  vita  degentibus  —  quid 
superest  hic  investigandum  —  de  ordinaria  Dei  potentia  non  potest  ali- 
cui  revelari  ejus  certe  futura  damnatio  :  D.  Thomas  —  de  potentia 
etiam  absoluta  negat  S.  Bonaventura  —  affirmat  D.  Thomas  cum  Sua- 
rez  —  homo,  cui  talis  revelatio  fieret,  non  posset  amplius  sperare  —  2) 
In  animabus  purgatorii  manet  spes:  probatur —  In  damnatis  non  est 
spes:  probatur  —  3)  Neque  in  beatis  manet  virtus  theologica  spei:  pro- 
batur  —  objectio  solvitur  —  quomodo  beati  desiderant  gloriam  corpo- 
ris  —  beatitudinem  aliis  —  quomodo  Christus  Dominus  expectabat  glo- 
riam  impassibilitatis  et  immortalitatis 695-699. 


DISPUTATIO   VI. 

DE  DIVINA  CARITATE. 

Prsestantia  subjecti — quse  hic  omittenda,  et  cur — de  quibus  agendum.  701. 
Art.  Primus  —  Notiones  qusedani  prseviae  traduntur. 

Caritatis  nomen  unde  ductum,  et  quomodo  scribendum  —  multiplicem 
habet  acceptionem  —  1)  significat  amorem  rei  etiam  illicitge  —  2)  om- 
nem  honestatis  amorem  —  3)  amorem  benevolenti»  erga  eos  qui  re- 
damare  possunt  —  Caritas  alia  divina,  humana  alia  —  Divina  sumitur 
—  1)  pro  ipso  Deo  —  2)  pro  dono  quo  nos  cari  sumus  Deo  —  3)  pro 
amore  Dei  erga  nos  —  4)  pro  amore  nostro  benevolentise  et  amicitise 
erga  Deum  —  Hsec  significat  actum  et  habitum  —  et  divina  dicitur  tum 
ratione  sui  primarii  objecti,  tum  ratione  infusionis  —  distinctio  inter 
nomina  caritatis,  amoris,  dilectionis,  amicitice  —  S.  Dionysius 
D.  Thomas  —  definitio  caritatis  —  exponitur 702-705. 

Art.  Secundns  —  Quodnam  sit  formale  Objectum  caritatis. 
§.  I.  Exponitur  Status  Quaestionis. 

Quatuor  explicanda  —1)  objectum  caritatis  est  bonum  —  in  quo  ratio 
bonitatis  sit  reponenda:  D.  Thomas,  Suarez  —  ut  aliquid  sit  alicui  ap- 
petibile  debet  esse  bonum  respectu  ejus  —  radix   ontologica   amoris   est 

queedam  unitas  amantis  ad  amatum  —  ex  parte  rationis  motivse,  amor 
est  concupiscentise  vel  benevolentiee  et  amicitise:  utriusque  ratio  —  quo- 
modo  amans  exeat  quodammodu  extra  seipsum  in  amore  concuyiscen- 
tise  ac  benevolentise  —  uterque  amor  excludit  quod  ipsi  repugnat,  sed 
diversa  ratione  —  2)  objectum  caritatis  bonitas  divina  —  hsec  sumi 
potest  uti  speciale  quoddam  attributum,  vel  ut  ratio  qusedam  transcen- 
dens  omnes  divinas  perfectiones  —  hsec  certe  objectum  formale  caiita- 
tis  —  et  hsec  ipsa  sumi  potest  collective,  prout  est  communis  Dei  na- 
turee  ejusque  attributis  omnibus  ;  aut  prcecisive,  prout  ea  relucet  in 
uno  attributo  —  divina  bonitas  collective  sumpta  est  objectum  cari- 
tatis  —  prsecisive,  sub  proprio  formali  conceptu  alicujus  attribnti,  non 
est  objectum  proprium  caritatis  —  prsecisive  sub  communi  conceptu  bo- 
nitatis,  disputatur  utrum  sit  formale  objectum  caritatis  —  rationes 
pro  parte  affirmante  —  3)  objectum  caritatis  bonitas  divina  respectiva: 
qnid  bonitas  absoluta  et  respectiva  —  distinctio  hseo  aptari  potest  di- 
vinse  bonitati  tum  collective  tum  prsecisive  spectatse  —  in  quo  sit  quse- 
stio  —  sententia  communis — ad  hanc  intelligendani  quinque  notanda:  a) 
perfectio,  qua  Deus  est  finale  nostrse  beatitudinis  objectum,  dupliciter 
considerari  potest:  quomodo  est  motivum  caritatis  —  b)  fruitio  Dei  po- 
test  esse  objectum,  quod  caritate  diligimus  —  c)  amor,  prsesertim  ami- 
citise,  supponit,  ut  conditionem,  et  efficit  unionem  inter  amantem  et 
amatum  —  d)  quid  proprie  signiflcatur  dice.ndo  amorem  caritatis  esse 
benevolentice  —  e)  vel  non  esse  concupiscentice  —  S.  Franc.  Sale- 
sius  —  4)  objectum  caritatis  bonitas  divina  supernaturalis  —  quod 
duplici  pacto  exponitur  —  Suarez 706-716. 

§.  II.  Solvitur  Proposita  Quaestio. 

PBOP.  L.  Formale  caritatis  objectum  est  divina  bonitas  absoluta, 
qua  nempe  Deus  est  in  seipso  injinite  perfectus.  Licet  ergo  ca- 
ritas  possit  Deicm  concupiscere,  amor  tamen  ejus,  quantum  est 
ex  parte  motivi,  quod  illum  specificat,  secus  ac  amor  spei,  est 
benevolentice  ac   amiciiice,   non  vero   concupiscentice  .   .   .   716—723. 

Difficultatibus  satisfit  in  fine  theseos. 

Art.  Tertins  —  Quodnam  sit  Materiale  Caritatis  Objectum. 
§.  I.  Exponitur  Status  Qusestionis. 

Ex  D.  Thoma  debet  inquiri  objectum  quod  et  cui  —  bonum,  quod  alteri 
volumus  caritate,  quodnam  sit  —  creaturse  irrationales  nequeunt  esse 
objectum  cui  —  ad  hoc  determinandum  statuitur  principium  ex  D.  Tho- 
ma  —  num  peccatores  et  deemones  possint  esse  objectum,  cui  bonum 
volumus  ex  caritate  —  quadruplex  objectum  cui:  S.  Augustinus,  D.  Tho- 
mas  —  etiam  Angeli  caritate  diligendi  :  probatur  —  quomodo  corpus 
possit  esse  objectum  caritatis  —  Quid  superest  probandum  .  .  724-727. 

§.  II.  Solvitur  Proposita  Qusestio. 
PBOP.  LI.    Primarium    caritatis   objectum,   quod    amore    benevolen- 
tice   et  amicitice    prosequimur,   tamquam    id     cui   bonum    volumus, 

est  Deus  —  Secundarium  vero  tum  2.  nos  ipsi  —  tum  3.  proxi- 
mus  noster  —  4.  Atque  una  eademque  specie  est  caritas,  qua 
Deum  propter  se,  nos  ipsos  et  proximum  propler  Deum  diligi- 
mus. 

la  Pars:  p.   727;  2a  Pars:  p.  727-729;  3a  PARS:  p.    729; 
4a  Pars:  p.  729-731. 
Difficultatibus  satisfit  in  decursu  theseos. 

Art.  Quartus —  An,  et  qualis  debeat  esse  ordo  in  caritate. 
§.  I.  Exponitur  Status  Quaestionis. 
Quid  generatim  sit  ordo  caritatis  —  aliquis  ordo  debet  certe  esse  in  ca- 
ritate  —  tripliciter  possumus  aliquem  magis  diligere:  objective,  appre- 
tiative,  intensive  —  hinc  triplex  qusestio  quoad  amorem  Dei  —  non 
tenetur  homo  magis  intensive  aut  objective  seipsum  diligere  ,  quam 
proximum  —  num  appretiative  —  qusestio  restringitur  ad  bona  spiritua- 
lia  necessaria  ad  salutem  —  ordo  caritatis  erga  proximum  desumendus 
etiam  ex  majori  aut  minori  propinquitate  —  quse  ex  diversis  rationi- 
bus  oriri  potest  —  quandoque  unus  magis  opere  diligendus  alio,  qui 
magis  diligitur  affectu:  S.  Augustinus,  S.  Bernardus  —  Quinam  cari- 
tatis  ordo  maneat  in  Beatis  —  D.  Thomas 731-735. 

§.  II.  Solvitur  Proposita  Qusestio. 

PBOP.  LII.  Oaritas  quoe  ordinata  esse  debet,  id  certo  exigit,  ut 
si  comparetur  Deus  cum  ceteris  objectis  ,  is  ,  sive  1.  objective 
sive  appretiative,  plus  omnibus  sit  diligendus  —  non  tamen  2.  ne- 
cesse  est  ut  magis  etiam  intensive  diligatur  —  3.  Si  vero  compa- 
retur  ipse  diligens  cum  proximo  suo  in  ordine  ad  bona  spiri- 
tualia  necessaria  ad  salutem  ,  seipsum  magis  appretiative  quam 
quemvis  alium  diligere  teneatur, 
V  Pars:  p.  735-737;  2a  Pars:  p.  737-738;  3a  Pars:  p.  738-740. 

Art.  Quintus  —  TJtrum  Caritas  sit  vera  hominis  cum  Deo 

Amicitia. 
§.  I.  Germana  Amicitiae  Indoles  adumbratur. 

Amicitia  sumi  potest  adeequate,  vel  inadaiquate  —  triplex  amicitia:  uti- 
lis,  delectabilis,  honesta  —  ultima  solum  vera  —  definitio  Aristotelis 
—  1)  Amicitia  exigit  sequalitatem  —  sufficit  tamen  proportio  in  ami- 
citia  exccllentia}  —  qualis  est  inter  nos  et  Deum  —  2)  Amicitia  im- 
portat  benevolentiam  —  quid  hcec  —  3)  importat  bcnevolentiam  mu- 
tuam  —  hinc  proprie  consistit  in  quadam  commutatione  amoris  secun- 
dum  formam  commutativce  justitiie  —  Aristoteles,  Viva  —  4)  amicitia 
nititur  in  aliqua  communione  bonorum  —  quse  sit  pra^requisita  condi- 
tio,  et  effectus,   sed  non  ratio  ejus  motiva:   D.  Thomas  .   .   .  740-743. 

§.  II.  Solvitur  Proposita  Queestio. 

PEOP.   LIII.   Inter    Deum  et    hominem   justum    vera,    non    quidem 
cequalitatis  sed  excellentim,  intercedit  amicitia,  quoz,  si  ex  parte 

hominis  spectetur,  proprie  consistit  in  caritate,  qua  Deum  amore 
benevolo  propter  seipsum  prosequimur  :  caritas  igitur  merito  di- 
citur  et  est  amicitia  hominis   ad  Deum 743-748. 

Quibusdam  difficultatibus  satisfit  in  decursu  theseos. 

Art.  Sextns  —  Utrum  una  eademque  sit  Caritas  viae  et 

Patriae. 

§.  I.  Exponitur  Status  Quaestionis. 

Diversse  rationes  comparandi  caritatem  vise  cum  caritate  patriae  —  in 
uno  eodemque  subjecto  caritas  patrige  non  excedit  intensione  caritatem 
vise:  hsec  solutio  pendet  ex  tribns  aliis  qusestionibus  —  quoad  diversa 
subjecta,  caritas,  tum  quoad  actum  tum  quoad  habitum ,  potest  esse. 
intensior  in  aliquo  viatore,  quam  in  aliquo  comprehensore:  B.  V.  Ma- 
ria  —  Caritas  vise  et  patrise ,  tum  quoad  actum  tum  quoad  habitum, 
est  ejusdem  speciei  —  ratione  extrinsecse  perfectionis  ,  caritas  patrise 
perfectior 748-750. 

§.  II.  Solvitur  Proposita  Qusestio. 

PBOP.  LIV.  1.  Caritas,  sive  quoad  habitum  sive  quoad  actum,  una 
eademque  est  specie  in  via  et  in  patria  —  2.  ratione  tamen  sta- 
tus,  multce  desunt  caritati  in  via  perfectiones ,  quce  tribuendoz 
sunt  caritati  in  patria  :  hcec  igitur  simpliciter  perfectior  dicen- 
da  est. 

V  Pars:  p.  750-752;  2a  Pars:  p.  752-754. 
Quibusdam  difficultatibus  satisfit  in  decursu  theseos. 

Art.  Septimus  —  Utrum  Caritas   sit  omnium   virtutum 

forma. 

§.  I.  Exponitur  Status  Quaestionis. 

Caritatem  esse  formam  virtutum  docent  Patres  et  Theologi  —  quid  sit 
proprium  formse  —  caritas  non  dat  ceteris  virtutibus  nec  esse  yirtutis, 
nec  esse  supernaturalis  —  D.  Thomas  —  perfectio  virtutis  duplex,  secun- 
dum  duplicem  finem,  immediatum  et  ultimum  —  caritas  forma  virtu- 
tum  solum  analogice  —  perficit  illas  in  ordine  ad  finem  ultimum  —  tri- 
buens  earum  actibus  rationem  meriti  vitse  seternse  —  non  agitur  de  merito 
naturali,  nec  supernaturali  de  congruo,  nec  de  prsemio  accidentali  —  sed 
de  merito  condigno  prsemii  essentialis  —  de  caritate,  sumpta  pro  gratia 
sanctificante,  in  ordine  ad  meritnm,  actum  alibi  —  hic  quseritur,  quo- 
modo  caritas,  ut  est  specialis  virtus,  ordinet  ceterarum  virtutum  actus 
ad  praemium  vit»  seternse  —  diversse  sententiae  —  1)  soli  actus  eliciti 
a  caritate  sunt  ita  meritorii  :  qualificatio  —  2)  actus  debent  saltem 
esse  imperati  a  caritate,  ut  sint  ita  meritorii:  quid  sit  hoc  imperium 
caritatis  —  3)  actus  nec  eliciti  nec  imperati  a  caritate  possunt  esse  ita 
meritorii  —  in  hac  sententia  consideranda  quintuplex  ordinatio  cari- 
tatis,  habitualis,  actualis,  objectiva,  virtualis,  innata:  explicantur  — 

ordinatio  innata  est  necessaria  et  sufficiens  —  duo  notanda  pro  intel- 
ligentia  thesis,  ejusque  argumentorum .  754-760. 

§.  II.  Solvitur  Proposita  Quaestio. 

PROP.  LV.  Caritas  ut  est  specialis  virtus,  rnerito  dicitur  ceterarum 
virtutum  forma,  quatenus  eas  ordinans  ad  ultimum  finem  swper- 
naturalem,  efficit  ut  condignum  vitce  ceternce  meritum  habeant. 
Ad  id  autem  quemadmodum  1.  minime  exigitur  ut  actus  omnes 
a  caritate  eliciantur  —  aut  2.  saltem  imperentur  —  ita  3.  ordi- 
natio  innata,  quce  actibus  ex  quovis  supernaturali  motivo  elicitis 
inest,   tum  sufficiens  tum  etiam  necessaria  videtur. 

V  Pars:  p.  760-762;  2a  Pars  :  p.  762-765:  3&  Pars:  p.  765-767. 

SCHOLION  —  Nullum  bonum  opus  supernaturale  est  indifferens  ad  condi- 
gnum  meritum  vitse  seternse  in  homine  justo  —  Num  dari  possit  in  eo 
opus  tantum  naturaliter  honestum  —  quod  proinde  non  sit  meritorium 
vitse  seternee  —  negant  aliqui  —  duplex  difficultatum  caput  ex  D.  Tho- 
ma  —  respondetur  —  concluditur 767-770. 

Art.  Octavus  —  Utrum  caritas  sit  virtutum  omnium  prse- 

stantissima. 

PHOP.  LVI.  Caritas,  quoe  ab  Apostolo  prcedicatur  «  vinculum  per- 
fectionis  et  plenitudo  legis,  »  non  modo  in  esse  moris,  ut  ajunt, 
verum    etiam  in  esse    naturce ,    est  virtutum    omnium  prcestantis- 

sima 771-774. 

Difficultatibus  satisfit  in  fine  theseos. 


ERRATA  -  CORRIGE 
Thesis  XXV.  pag.  343.  efferatur  ut  est  in  indice  pag.  792. 

REIMPRIMATUR 
P.  Fr.  Augustinus  Bausa  O.  P.  S.  P.  A.  Magister. 


REIMPRIMATUR 
Iulius  Lenti  Archiep.  Siden.  Vicesg. 

